WATTIU ALALUASSA 


APAN NIAPASINGKATTI 
MATIUS 


WISARA TAĻAANE 


Wuke Matius namasingkatta site Wattru Alaluassa manungku Mawu 
Yesus uddewe Ratu m Punnu Salamatta apan nipa'ire Mawu Ruata. 
Sulalummu Mawu Yesus udde Mawu Ruata napatipussu apa apan 
suete nipa'ire-Ne sulalummu Paaire Tabbe su alarranang-Nge. Ma- 
nimbe Mawu Yesus inasungkangnga wuassu walagu taumata n Yahudi 
wurru nabbiakka ere taumata n Yahudi, arawe Walttru Alaluassa udde 
walinewe tumba'u su pabbawalagu Yahudi sassane ewe'e lai su alawo'u 
pabbawalaga su ahewallu runia. 

Wuke Matius indi niatokka ringannu mapia; nitattakka wuassu ina- 
sungkangngu Mawu Yesus, wua udde su olau pananarrani see wawono’a 
apan niapendaman-Ne, see su olu pammamanara-Ne su Galilea. Isu- 
dde Itou nannase, mangngarra’a wurru mapaapia n taumata. Wua udde 
wuke indi nabbattie ng kaamattu Mawu Yesus wuassu Galilea na- 
batukku Yerusalem, wurru apa apan suete nariaddıi su pabbiarrannu 
Mawu Yesus sulalummu sangkamisa panginsueannu wiakke su runia 
indi na'oma n su papate-Ne wurru pabbawangun-Ne. 

Wuke Matius indi mangke mappanaungngu sambau inolaanna apan 
mannemakka manungku Mawu Yesus uddewe Huru apan wahewa, 
apan mangngarra'a manungku Mawu Ruata mamarenta ere sangkatou 
Ratu. Mawu Yesus lai pia sarraungnge mannala'a atappasannu Tita 
Mawu Ruata. Anamboanne wuassu alarrau Mawu Yesus udde suete 
niammulla naola'a lima ng kawageanganna eteudde: (1) Nase su 
wuidda matatarrino su pallalagu, tanggumanna, manga pussz’a, wurru 
tudda m pabbiarrannu alarranau Mawu Ruata (addoanne 5-7); (2) 
manga tatantiro su sire mapulo dua mallalarrenggennu Mawu Yesus su 
pa'ola'a manara (addoanne 10); (3) manga sasumandingnga su ola'u 
tempone Mawu Ruata mamarenta ere sangkatou Ratu (addoanne 13); 
(4) alarra'a matatarrino su ereapa maola'a mallalarrenggennu Mawu 
Yesus (addoanne 18); (5) alarra'a matatarrino su ola'u tempo m 
panginsueanne wurru su daranta n Ana'u Taumata (addoanne 24-25). 


MATIUS 


Lalorrone 


Manga arannu iupungngu alamona Mawu Yesus 
Kristus wurru asasungkangnge 

Manara n Yohanes Mananarrani 

sasarrani wurru wawono' a su Mawu Yesus 

Pammamanara Mawu Yesus su pattangngannu 
taumata su leta u Galilea 

Wuassu Galilea watukku Yerusalem 

Misa pangınsueanne su Yerusalem wurru 
su wanua maranine 

Pabbawangunnu Mawu Yesus wurru naipasilo m 
batangan-Ne 


1:1-2:23 
3:1-12 
3:13-4:11 


4:12-18:35 
19:1-20:34 


21:1-27:66 


28:1-20 

Manga arannu iupungngu alamona Mawu 


Yesus Kristus 
(Luk. 3:23-38) 


Ete indi arannu iupungngu alamona Mawu Yesus Kristus, papapu- 
lunni Daud, papapulunni Abraham. Wuassi Abraham na oma n sara 


Daud, arannu manga iupungngu alamona n Mawu Yesus Kristus eremdi: 


2-6a Abraham, 

Ishak, 

Yakub, 

Yehuda wurru manga turrangnge, 

Peres wurru Zerah (inangngi mangitou aranne Tamar), 
Hezron, 

Ram, 

Aminadab, 

Nahason, 

Salmon, 

Boas (inangngene Rahab), 

Obed (inangngene eteudde Rut), 

Isai, 

wurru Ratu Daud. 

6b-1l Wuassi Daud ngoma n sara tempo m balahannu [Ísrael 


nirruumanna su Babel naworretta manga aranna ereindi: 


Salomo (inangngene eteudde inawaluanni Uria), 
Rehabeam, 

Abia, 

Asa, 

Yosafat, 

Yoram, 

Uzia, 

Yotam, 

Ahas, 

Hizkia, 

Manasye, 

Amon, 

Yosia, 

Yekhonya wurru manga turrangnge. 

12-16 Wuassu tempo m balahannu Israel nirruumanna su Babel na oma 


n sara asasungkangngu Mawu Yesus, naworretta manga aranna ereindi: 


Yekhonya, 
Sealtıel, 

Zerubabel, 

Abihud, 

Elyakim, 

AZUT, 

Zadok, 

Akhim, 

Eliud, 

Eleazar, 

Matan, 

Yakub, 

Yusuf awingngi Maria. 

Wurm wuassi Maria uddewe nasungkangke Mawu Yesus apan 
isassaggo lai Kristus. 

I Nariaddi wuassi Abraham na'oma n sara Daud, sarang-kanambone 
mapulo appatta su wageangnge, wuassi Daud na'oma n sara pabbawa- 
lagu Israel mrruumanna su Babel, udde lai mapulo appatta su wageang- 
nge. Wuassu tempo n Israel nirruumanna su Babel noma n sara asa- 
sungkangngu Mawu Yesus Kristus udde lai mapulo appatta su wageang- 
nge. 


Asasungkangngu Mawu Yesus Kristus 
(Luk. 2:1-7) 


SEreindi wattia su olu asasungkangngu Mawu Yesus Kristus. 
Inangngene eteudde Maria, uatatunanga n Yusuf. Arawe su tempo 
imangitou taambe naawingnga, niasingkatanna Maria piate illorro. Yu- 
suf ta'e waga manungku Maria piate illorro ana waugu tarrino n 
Gharraho Mawu Ruata. WP Yusuf tunangane udde, eteudde sangkatou 
apan sidutu tutturrutta tita n agama. Nariaddi itou mappulute ma- 
massutta patatunanga n tarua, arawe ringannu malanna-lannaba, ta- 
degu Maria tawe masili su saruannu awadaalla. 2 Tantalanna Yu- 
suf marringiddu olangnge udde, itou nabaliawa. Sulalummu baliawane 
udde, itou naasilo sangkatou mala'ekattu Mawu nabbisara sitou, ” Yusuf 
papapulunni Daud, arie paata'utta maawingngi Maria; ana waugu ana'a 
apan sulalummu illorrone udde nariaddi wuassu tarrino n Gharraho 
Mawu Ruata. 2? Maria sarun mangunsiwe n sangkatou ana'a esakka. To 
sarun managgo n arannu ana’'a udde Yesus, ana waugu Itou sarun ma- 
nalamatta alarranang-Nge wuassu rosa mangitou.” 

22 Sarangkanambone udde mariaddi aroddi, tadea'u matipusse apa 
apan suete niwisara Mawu sulalummu nabi-Ne, eteudde, =”Sangkatou 
marruala sarun mangillorro wurru mangunsiwe n sangkatou anaa 


MATIUS 1,2 5 


esakka. Anaa udde sarun isaggo aranne Imanuel.” (Imanuel eteudde 
wisara n Ibrani atappasanne, ”Mawu Ruata su sampunna ringanni ite”.) 

24Napawe Yusuf napv’ote, itou tinumurrutte su ereapa apan suete 
niwatt?u mala'ekattu Mawu sitou. itou naawingke Maria. 2SArawe 
tantalanna Maria taambe nangunsiwe n ana'a udde, Yusuf taambe 
naammulli Maria. Wurru napawe ana'a udde nasungkangke, Yusuf 
nanaggote n anaa udde Yesus. 


Manga raho wuassu Ra’i 


Mawu Yesus inasungkangnga su soa m Betlehem su wanua Yudea, 
2 su tempo pamamarenta n Ratu Herodes. Su tempo udde manga 
pira mapapande n anumpitanna wuassu ra'i nirumanta su Yerusalem. 
2Imangitou ma’iwalo su alawo'u tampa, ”Suapanete ana'a udde, apan 
nasungkangnga maola’a ratu n taumata n Yahudi? Jami naasilo anum- 
pitanna nasabangnga wuassu samba’a ra'i, wurru lami nirumanta mas- 
subba Sitou.” 

3Napawe Ratu Herodes naarmgikka olangnge udde, itou nirrumoro 
atonna, aroddi lai anambo n taumata su Yerusalem. 4Ne itou nando- 
lokke n anambo n imam tembonanne wurru manga huru n agama tau- 
mata n Yahudi rumanta maammulla. See itou naiwalote simangitou, 
”Suapa sarun masungkangnga Ratu apan suete nipa'ire Mawu Ruata?” 

“Imangitou sinumimbakka, “Su soa m Betlehem su wanua Yudea. 
Ana waugu ereindi niworrettu sangkatou nabi, 

Po Betlehem, su wanua Yehuda, 

10 atonna-tonna walinewe addio'anne su wallattu alawo'u soa 
ahunanne su Yehuda. 

Ana waugu inasabanganne wuassi’o sarun rumanta sangkatou 

piarrangnge, 

apan sarun mangehetta alarrana-U Israel.” 

TNapawe suete naasomba talaane aroddi, Herodes namaggote 
manga mapapande n anumpitanna wuassu samba'a ra'i udde, ringannu 
malannaba. Wua udde itou naiwalote simangitou, ro'e n angngera iamiu 
nanattakka naasilo anumpitanna udde. “Wua udde itou nandolokke 
mangitou watukku Betlehem ringannu tanatane indi, ”Roote, regete 
anaa udde ringannu mauduppa. Wurru amungkangngu iamiu maa- 
somba Sitou, waloa'a sia'u, tadea'u igu lai inai massubba Sitou.” 

“WW Wua udde imangitou inaite. Imangitou naasilo lai anumpitanna 
apan suete niasiloanni mangitou rorone su samba'a ra'i. Lembo n lullua- 
ssa imangitou naasilo anumpitanna udde! Anumpitanna udde nalliu roro 
wuassi mangitou, wua udde nattaalla su lantakku tampa n anga udde. 

Ranna n alu amania (2:11) 


HImangitou sinumutta sulalummu wale udde wurru naasilote ana'a udde 
ringanni Maria, inangngene. Imangitou inumalintuda wurru nassubbate 
anaa udde see namu ate tampa n darotongngi mangitou wurru nangong- 
golle n sasamba Sitou wulawanna, amania wurru mur. 1Mawu Ruata 
napanaungnga simangitou sulalummu waliawa tadea'u imbarrangnga 
imangitou mabelengnga ringanni Herodes. Nariaddi imangitou napulete 
niumamatta su lalanna waline. 


Tinumalangnga watukku Mesir 


i3Napawe manga mapapande n anumpitanna udde napulete, 
mala'ekattu Mawu naipasilo n batangane si Yusuf sulalummu waliawa. 
Mala'esatta udde nabbisara, ”Herodes pia pandumma madea'a ang’a 
udde pateanm tou. Ana waugu udde apwote, adpirae anaa udde 
ringannu inangngene talanga'e watukku Mesir. Atanae poiaroddi 
ma'oma n sara i&u mabbalo sro apia.” 

i4 Yusuf nabangunte, wurru rabbi udde lai itou nangapiddu ana'a 
udde ringannu inangngene tinumalangke watukku Mesir. Imangitou 
natana'a poiaroddi, na'oma n sara Herodes nate. 

Aroddi nariaddıte apa apan suete niwisara Mawu sulalummu nabi- 
Ne ereindi, “lau mamaggo Angu wuassu Mesir.” 

Pamamate manga alarrana'a 


1éNapawe Herodes naasingkatta manungku manga mapapande n 
anumpitanna wuassu ra'i udde namahia sitou, itou nasau atonna. 
Wua udde itou nandolokke mapapate n alawo'u anaa esakka uukke 
rua tonna inawa su Betlehem wurru lai su wanua maranine. Udde 
nassulungngu talaane apan niaringirranna wuassu manga mapapande n 
anumpitanna udde su tempo anumpitanna udde niasiloanna. 

1? Aroddi nariaddite apa apan suete niwisara Nabi Yeremia, eteudde, 

i8”Su Rama niaringikka tingikku lalallu, 
sasaliomanna wurru lalual. 

Rahel lulluai n alarranangnge; 

itou madiri limbatanna 
ana waugu alarranangnge natete.” 


Nabelengnga wuassu Mesir 


19Napawe Herodes natete, tantara n Yusuf tae su Mesir sangkatou 
mala'ekattu Mawu naipasilo m batanganne si Yusuf sulalummu waliawa. 
202 Mala’ekatta udde nabbisara, “Manga taumata apan mamate anaa 
udde natete. Ana waugu udde pabbangunte apira'e ana'a udde ringannu 
inangnge wurru pabbelengke su Israel.” 2INe Yusuf nabangunte, see 
nangapidde n ana'a udde wurru Maria nabelengke su Israel. 

22 Arawe wua udde Yusuf naaringikka manungku Arkelaus, ana’ 
Herodes nalloļossa iamangnge maola'a ratu su wanua Yudea. Nariaddi 
Yusuf matta'utta inai poiaroddi. Napawe itou suete naasomba tuladda 
Mawu papginsueanne sulalummu waliawa, itou inaite su wageangngu 
leta'u Galilea. PIsudde Itou natana’a su soa aranne Nazaret. Ringannu 
aroddi nariaddite apa apan niwattiu manga nabi su ola'u anaa udde: 
”Itou sarun isaggo taumata Nazaret.” 


Nase n Yohanes Mananarrani 
(Mrk. I:1-8; Luk. 3:1-18; Yoh. 1:19-28) 


Su tempo udde nirumantate Yohanes Mananarrani su wadda u Yu- 
dea wurru nanattakke mannase. “ Awalute wuassu manga rosanu,” 
wisarane, ”ana waugu Mawu Ruata tate malannu lai mamarenta ere 
sangkatou Ratu!” 3Ete Yohanes udde taumata apan pappandumannu 
Nabi Yesaya sulalummu manga wisarane indi, 

”Pia taumata w'aliata su wadda a, 
'Saddiaite lalannu Mawu; 

ratarra'e lalanni Tou.’ ” 

#Yohanes ualurre n laubba wuassu wambulu n unta. Paperrenne 
wuassu pisi m winatangnga wurru anni tou sarrapalanna wurru pula n 
ahuranganna. “Manambo taumata wuassu Yerusalem, wuassu alawo'u 
wanua Yudea wurru wuassu wageangngu leta'u Salukku Yordan, niru- 
manta ringanni Yohanes. “Imangitou nanga'u manga rosa mangitou, see 
Yohanes nanarranite simangitou su Salukku Yordan. 

1?Manambo lai taumata n Farisi wurru Saduki nirumanta ringanni 
Yohanes maisarrani. Arawe su tempo itou naasilo simangitou niru- 
manta, itou nabbisara simangitou, ”famiu taumata laleo! Isai suete na- 
bbalo manungku iamiu maliudda wuassu ruumannu Mawu Ruata apan 
sarun rumanta? #Pasiloa'e ringannu pallalagunu, manungku iamiu na- 
walute wuassu manga rosanu. “Are massunna manungku iamiu maliu 
wuassu ruumanna ringannu mabbisara manungku Abraham uddewe iu- 
pungngu alamona ng kamiu. Naunge, wuassu manga watu indi lai, 
Mawu Ruata wotorgnge ma'ola'a papapulunni Abraham! t°Baliungnga 
nasaddiate ipanuwangnga alu, ma'oma n sara manga ramunne. Alawo'u 
alu apan tawe 'mabbua apan mapia sarun tuwanganna wurru iramme 
sulalummu putungnga. "Iau mannarrani siamiu ringannu ua'e, udde 
mappaalhatta'a manungku iamiu nawalute wuassu paddarosa ng kamiu, 
arawe apan sarun rumanta salimmurine wuassia'u, sarun manarrani 
siamiu ringannu Gharraho Mawu Ruata wurru putungnga. Itou magge- 
walanna wuassia'u saran mangapiddu sapatune lai 1a'u tawe su rinone. 
2 Su limane pia nirru ipattappa alawo'u ammene ma’oma n sara mawa- 
resi. Amme sarun iammulla sulalummu walingkakke, arawe anambo n 
walaane sarun tutunganna su putungnga apan tawe mappadumma.” 


Mawu Yesus nissarrani 
(Mrk. 1:9-11; Luk. 3:21-22) 


su tempo udde Mawu Yesus inaite wuassu Galilea watukku 
Salukku Yordan. Poiaroddi [Itou mrumanta ringanni Yohanes wurru 
naddorongnga maisarrani. “#Arawe Yohanes maannamma mannola'u 
darorongngi Tou udde. Yohanes nabbisara, ”Ia'u indi rinone sarranianni 
lamangnga. Orassa indie Iamangnga nirumanta ringangku maisarrani 
sigu.” 

15 Arawe Mawu Yesus nisumimbakka, ”Wala’e aroddi su orassa indi. 
Ana waugu ringannu aroddi iite ma'ola'a alawo'u apa apan ipaapulu 
Mawu Ruata.” Nariaddi Yohanes nanarranite Mawu Yesus. 

Inaramannu taumata n Israel dorone marrae n ganduma wuassu walaane (3:12) 


léNapawe suete nissarrani, Mawu Yesus maliha-lihakka sinumap- 
putta wuassu uge n salukka udde. inarrombanganne langitta nawu'a 
wurru Mawu Yesus naasilo Gharraho Mawu Ruata niumonto’a ere 
manu'a merpati mumarunna Sitou. Wua udde niaringikka tingikku 
Mawu Ruata nabbisara, ”Ete indi Angu apan arangnguanna, Itou 
maaluassa naung-Ku.” 


Mawu Yesus niwono'anna 
(Mrk. 1:12-13; Luk. 4:1-13) 


Wua udde Mawu Yesus niehettu Gharraho Mawu Ruata watukku 
wadda a, ana see iapawono a su Setanna. “Appattu pulo su allone 
appattu pulo su rabbine Mawu Yesus tawe umanna. Wua udde Itou 
naapendampe lunussa. “Setanna nirumanta wurru nabbisara, ”To Ana’u 
Mawu Ruata? Ana waugu udde dolorrae manga watu indi maola'a 
roti.” 

“Mawu Yesus sinumimbakka, ”Sulalummu Wuke Susi uaworretta: 
Taumata tawe tumba'u mabiakku roti sassane, arawe lai ringannu 
alawo'u wisara apan niapasingkattu Mawu Ruata.” 

SWua udde Setanna nangapiddu Mawu Yesus watukku Yerusalem, 
soa na'ukkassa, wurru nangadote n Tou su wowo n salawo n Wale 





JO MATIUS 4 


Mawu. “See Setanna nabbisara Sitou, ” Po Ana'u Mawu Ruata? Amung- 
kangngu aroddi, tumpate; ana sulalummu Wuke Susi uaworretta arendi, 

'Mawu Ruata sarun mandolokku manga mala'ekanne mandiaga Sro, 

imangitou sarun manaloho Sro ringannu lima mangitou, 

tadea'u leddanu tawe mattu'a su watu.” 

"Mawu Yesus sinumimbakka, ”Arawe sulalummu Wuke Susi 
uaworretta lai, 'Imbarrangnga YO mamono'a Mawu Ruatanu. ” 

sWua udde Setanna nangapidde Mawu Yesus su wuidda apan ma- 
tanggakka atonna wurru tina'ete Sitou alawo'u araratuanna su runia 
ringannu alawo'u paa'alane. ?See Setanna nabbisara Mawu Yesus, 
”Sarangkanambone indi sarun ionggolla Sio, amungkangngu To 
umalintudda massubba sia'u.” 

“Mawu Yesus sinumimbakka, ”Passaliu ro mamamono’a! Sula- 
lummu Wuke Susi, uaworretta: Passubbate Mawu Ruatanu, wurru 
pangimbete Sitou sassane!” 

H Panginsueanne Setanna nanantangke Mawu Yesus, wurru manga 
mala'ekan-Ne lai nappadantate nangimbe Sitou. 


Mawu Yesus nanattakku manara-Ne su Galilea 
(Mrk. 1:14-15; Luk. 4:14-15) 


2 Su tempo naaringikka manungku Yohanes nitarro sulalummu tut- 
tupanna, Mawu Yesus tinumalangke watukku Galilea. Itou nanan- 
tangke Nazaret, see natana'e su Kapernaum su winggi n Rano n Galilea 
su wapeangngu leta' u Zebulon wurru Naftali. Ana waugu Mawu Yesus 
na'ola'a olangnge aroddi, nariaddite apa apan suete niwisara Nabi Ye- 
saya: 

i5” eta’i Zebulon wurru leta’i Naftali, 
su lalanna watukku rano, su samba'a n Salukku Yordan, 
Galilea, leta'u taumata waline Yahudi! 
itPabbawalaga apan mabbiakka sulalummu ararandumma, 
suete naasilo asasemakka! 

Su manga taumata apan uatana’a su wanua n ararandummu papate 

nisabangante n asasemakka!” 

" Nanattakke su tempo udde Mawu Yesus namasingkatta, ”Awalute 
wuassu manga paddarosanu, ana waugu Mawu Ruata malihakke ru- 
manta mamarenta ere sangkatou Ratu!” 

Mawu Yesus namaggo sire appatta samakka 
(Mrk. 1:16-20; Luk. 5:1-11) 


iŝ8Sųu tempo Mawu Yesus u'amatta su apannu Rano n Galilea, 
Itou naasilo rua ng katou samakka, eteudde Simon (apan isassaggo 
lai Petrus) ringannu tuarine Andreas. Imangitou tantalanna mannoma 
inassa su rano udde. }?Mawu Yesus nabbisara simangitou, Wette 
tantalongke Siau. a'u sarun manpgarra'a siamiu manoma taumata.” 
2Ímangıtou lapiddu nanantangngu soma, see tinuman-talongke Mawu 
Yesus. 

2Mawu Yesus lapiddu inumamata, wua udde naasilote lai rua ng 
katou sangkaturrangnga apan waine, eteudde Yakobus wurru Yohanes, 
alarrana’i Zebedeus. Imangitou su sampunna ringanni iamangngi mangi- 
tou mannapia soma sulalummu saalanna. Mawu Yesus namaggo sil- 
mangitou lai, Zwurru imangitou lapiddu nanantangngu saalanna wurru 
iamangngi mangitou, see tinumantalongke Mawu Yesus. 

Samakka su Rano n Galilea (4:18) 

Mawu Yesus mangngarra'a, mannase, wurru 
mapaapia n taumata 
(Luk. 6:17-19) 


“Su Galilea, Mawu Yesus namaliwutte ahewallu wanua wurru 
mangngarra a su anambo n wale m pattatarramawuanna. [tou mab- 
battru Wattľu Alaluassa manungku Mawu Ruata sarun mamarenta. 
Wurru Itou lai mapaapia n manga taumata apan maradda'a wurru pia 
sangkulle. “Watta su olau Mawu Yesus udde naddingikke su alawo'u 
wanua su Siria, noma n sara taumata nambo rudanta ringanni Tou. 
Imangitou uaapiddu manga taumata apan uatatarrangnga alawo'u hati 
n radda'a wurru asasusa. Manga taumata apan niasuttannu gharraho 
laleo, apan raddangnge pua, wurru lome, sarangkanambone udde nia- 
paapia Mawu Yesus. “Manambo atonna taumata apan tinumantalong- 
nga Mawu Yesus su tempo udde. Piaddu nirumanta wuassu Galilea, pia 
lai wuassu Mapulo Soa, wuassu Yerusalem, wuassu Yudea, wurru pia lai 
wuassu wanua su samba'an Yordan. 


Nase su wuidda 


A Su tempo Mawu Yesus naasilo taumata nambo udde, Itou sinumaate 
su wuidda. Napawe Itou ug'iante, manga mallalarrenggen-Ne niru- 
manta ringanni Tou, ĉsee Itou nanattakke mangngarra’a simangitou: 





Lalumanna’a apan tutune 
(Luk. 6:20-23) 


Lalumanna’a su taumata apan uapendamma tawe atatohassa wurru 
tumba'u uaantimma Mawu Ruata sassane, 

ete imangitou udde lalorro n araratuannu Mawu Ruata! 
“Lalumanna'a su taumata apan massusa naungnge; 

Mawu Ruata sarun malluassa naungngi mangitou! 
“Lalumanna'a su taumata apan naungnge mawawo; 
Mawu Ruata sarun manipussa paaire-Ne simangitou! 
sLalumanna’a su taumata apan sidutu ma'ola'a apulu Mawu Ruata; 

Mawu Ruata sarun manuungngu apulu mangıtou! 
'Lalumanna'a su taumata apan mandangngu taumata waine; 

Mawu Ruata sarun mandangngu simangitou lai! 

#Lalumanna'a su taumata apan naungnge waresi; 
mangitou sarun maaillala Mawu Ruata. 
”Lalumanna'a su taumata apan mangapiddu paddarame su wallattu 
taumata; 

Mawu Ruata sarun manga'u simangitou maola'a manga 

alarranang-Nge! 
#Lalumanna’a su taumata apan uatatarrangnga sassansaranna ana 
waugu ma'ola'a apulu Mawu Ruata; 

ete imangitou udde lalorro n araratuannu Mawu Ruata! 

UI alumanna'a siamiu amungkangngu iapaasala sassansaranna wurru 
aaddio’anna ana waugu la'u. Manga nabi apan nabbiakka su tempo 
iamiu taambe su ruma, nisansara lai ereudde. Luasse wurru lala'e, ana 
waugu lalantakke manambo nisaddia Mawu Ruata siamiu.” 





Asimma wurru semakka 
(Mrk. 9:50; Luk. 14:34-35) 


B”Ete iamiu uddewe asimmu runia. Amungkangngu asimma udde 
nawalu maammi, apa wotongnge iapaapakkada apia? Tate gunane lai, 
ewe'e iramme wurru rindannu taumata. 

“Ete iamiu uddewe asasemakku runia. Soa apan uaaddo su wui- 
dda tawe iawuni. Tawe taumata mande'omma solo, see solo udde luu- 
wannu wensada. itou sarun mangaddo n solo udde su tampane, tadea'u 
mangagillu asasemakka su alawo'u taumata sulalummu wale. 16 Aroddi 
lai asasemakku rinone lai lumansiangnga su saruannu taumata, tadea’'u 
imangitou maasilo alawo'u pallalagunu apan mapia, wua udde padalote 
Mawu Ruata su surga.” 


Alarra'a su ola'u tita n agama Yahudi 


17” Ariewe massunna manungku lau nirumanta mamappassa tita 
Musa wurru alarra'u manga nabi. lau nirumanta waline mamappa- 
ssa tita udde, arawe sarun mangarra'u atappasanne apan su rinone. 
'“Naunge! Tantalanna langitta wurru ruma ta'e indi, sambau worretta 
arae tita apan addio'anne lai sulalummu alarra'a udde, tawe pap- 
pasanna amungkangngu sarangkanambone udde taambe natipussa! 
I Ana waugu udde, isai-sai tawe tumurrutta manga parenta udde, ma- 
nimbe parenta addi0'anne, wurru mangngarra'a taumata waine ma’ola’a 
aroddi lai, sarun maola'a addio'anne su wallattu alarranau Mawu 
Ruata. Arawe isai-sal apan tutturrutta manga parenta udde, wurru 

mangngarra a taumata waine maola'a aroddi lai, sarun maola’a wahewa 
su wallattu alarranau Mawu Ruata. ?Nariaddi, naunge: Iamiu tawe 
maola'a alarranau Mawu Ruata, amungkangngu iamiu tawe manam- 
paliu manga huru n agama wurru manga taumata n Farisi sulalummu 
ma'ola'a inolaanna ara'e apulu Mawu Ruata.” 


Alarra'a su ola'u asasa'u 
(Luk. 12:57-59) 


#”Iamiu masingkatta manungku su iupungngu aļamona ng kite pia 
alarra'a ereimdi: Arie pamate; isai-sai mamate, sarun parikisanna. 
#Arawe orassa indi Iau mabbisara siamiu, isai-sai masa'u su taumata 
waine, sarun parikisanna; wurru isai-sai mallela taumata waine sarun 
parikisanna su saruannu Mallarruungngu Agama. Wurru isai-sai mabbi- 
sara taumata waine, “Tingngangnga, sarun iramme sulalummu putung- 
ngu naraka. # Ana waugu udde, amungkangngu piaddu sangkatou wua- 
ssu wallatt amiu mangapiddu sasamba su Mawu Ruata, see naanaung- 
nga manungku pia taumata massa'u sitou, #rinone itou manantangnga 
asuene sasambane su saruannu medda n sasamba see inai maddame n 
taumata udde. Wua udde, wotongngete itou mabelengnga wurru manan- 
tillu aonggolle su Mawu Ruata. 

#5 Amungkangngu pia taumata mangalae ng kamiu su malla- 
rruungnga, paddamete n tou talabe ta'e pia tempone, tantalanna taambe 
na oma su mallarruungnga. Amungkangngu tawe, taumata udde sarun 
manantilli amiu su mallarruungnga apan manantilli amiu su polisi. See 

polisi sarun mapaasutta ng kamiu sulalummu tuttupanna. #Wurru paa- 
naunge: Natantuna iamiu tawe masabangnga wuassu tuttupanna udde, 
amungkangngu bawaekku pasasala ng kamiu taambe nasue m baekke.” 


Su ola'u sasandaga 


27”Iamiu masingkatta manungku pia alarra'a ereindi: Arie suman- 
daga. #Arawe tempo indi Iau mabbalo siamiu: Isai-sai ma'ellega sang- 
katou wawine see ninumemma n tou, taumata udde suete sinuman- 
daga ringannu wawine udde sulalummu naungnge. ? Amungkangngu 
mata aikkatannu napaola'u rosa si'o, lassoa wurru rammea’a mata udde! 
Mappianna awuliannu sambau su wallattu aolau wadangngu wuassu 
ahewallu wadangngu iramme su naraka. “Amungkangngu limanu aik- 
katanna maarosa s1 0, pototta wurru rammea a limanu udde! Mappianne 
awuliannu lima samba’a wuassu ahewallu wadangngu matarro su 
naraka.” 


Su ola'u patatalei 
(Mat. 19:9; Mrk. 10:11-12; Luk. 16:18) 


31”Pia lai alarra'a ereindi: su manga taumata esakka apan nanan- 
tangngu awingnge, sarun mangagillu surattu patatalei sitou. 3% Arawe 
tempo indi Iau mabbisara siamiu; isai-sal manantangngu awingnge 
manimbe wawine udde tawe sinumandaga, itou napaola'u awingnge 
udde sinumandaga, amungkangngu awingngi tou udde maawingnga apia. 
Wurru isai-sal maawingnga ringannu wawine apan suete nitantangnga 
udde, sinumandapa lai.” 


Su ola'u pasasalu 


»”Iamiu masingkatta manungku iupungngu alamona ng kite pia 
alarra'a ereindi: Arie pangawusu. Apa apan suete mpa'irenu ringannu 
pasasalu su saruannu Mawu Ruata rinone udde olaannu. %*Arawe 
orassa indi la'u mabbisara siamiu: arie massalu saran addip’a, mapia 
ete ringannu langitta, ana waugu langitta udde ramba'u Mawu Ruata, 
“Saroddi lai ringannu runia, ana waugu runia udde apampakku ledda- 
Ne; ara'e ringannu Yerusalem, ana waugu eteudde soa n Ratu wahewa. 
% Arie lai massalu ringannu puanu ana waugu to sassane tawe maawalu 
utangngu maola'a mawira ara'e ma'itumma manimbe man sambua. 

“Tumbau pabbisara: Ore’ arae Tawe: - manampaliu wua isudde 
darantane wuassu Setanna.” 


Alarra'a su olau pabawalissa 
(Luk. 6:29-30) 


“#”Jamiu masingkatta manungku pia lai alarra'a ereindi: mata han- 
tannu mata, isi hantiannu isi. “Arawe orassa indi Iau mabbi- 
sara siamiu: arie pabbalissa sangkatou taumata apan ma'ola'a alaleo 
siamiu. Apianne amungkangngu taumata mamero wambalanu aik- 
katanna; wala'a lai itou mamero wambalanu airri. #Wurru amungkang- 
ngu taumata mangalae ng kamiu su mallarruungnga wurru maddorong- 
nga laungngu, onggola'a lai sitou jubahnu. “Amungkangngu sangkatou 
tembonanne mamata'i amiu mamasanna luranni tou araune sangkilo, 
pasanna lai luranna udde araune rua kilo. 4 Amungkangngu manga tau- 
mata maddorongnga manga apa siamiu, anggila'e sitou. Wurru arie lai 
mapaawelengngu taumata apan maapulu mabballassa sarannapa sro.” 


Umakkannu seetta 
(Luk. 6:27-28, 32-36) 


#”Tamiu masingkatta manungku pia lai alarra'a ereindi: pandang- 
ngute manga hawenu wurru passeette manga seennu. #Arawe ora- 
ssa indi Iau mabbisara siamiu: pandangngute manga seennu, wurru 
alomana'a manga taumata apan mammate siamiu, tadeu iamiu 
maola'a alarrana'u Iamangngi amiu su surga. Ana waugu Mawu Ruata 
mapasabangngu matannallo su taumata apan mapia, wurru su taumata 
apan laleo lai. Itou napa'uranna su taumata apan ma'ola'a apapia wurru 
su taumata apan ma'ola'a alaleo lai. #Ana waugu amungkangngu iamiu 
tumbau mandangngu taumata apan mandangngu siamiu, apa hunane su 
Mawu Ruata mabbalissa inolaanni amiu udde? Walinewe manga ma- 
ddarorongnga wose lai ma'ola'a aroddi? 4 Wurru amungkangngu amilu 
tumbau mangngagillu tabea su manga hawenu sassane, apa lebbene? 
Manga taumata apan wagga ma'illala Mawu Ruata lai ma'ola'a aroddi! 
#Jamangngu su surga mandangngu alawo’ u taumata ringannu asasuung- 
nge. Iamıiu sarun pa'ola'a lai aroddi.” 

-j -j 
Alarra'a su ola'u aonggolla 


”Naungete, arie iamiu maola'a taturruttu agama su saruannu awa- 
daalla tadea'u ellehannu taumata. Amungkangngu iamiu ma'ola'a 
aroddi, iamiu tawe onggolannu lalantakke wuassu lamangngu su surga. 

2? Nariaddi, amungkangngu iamiu mangagillu aonggolla su taumata 
asiangnga, arie mangke itattunggalla darangngu udde, ere g'olaannu 
taumata lilangkamale’a. Imangitou maapulu ma'ola'a udde sulaļlummu 
wale m pattatarramawuanna, su lalanna, tadea'u raloannu taumata. 
Naungete, imangitou suete nanengkamma lalantakke. 3Arawe iamiu, 
amungkangngu mangagillu aonggolla, anggilae ringannu malanna- 
lannaba, tadea'u tawedu maasingkatta. “Wala'e pallalagunu udde tawe 
asingkatannu taumata, tumba'u lamangngu su surga. Itou maasilo 
pallalagunu apan uawuni udde wurru sarun mangonggolu lalantakke 
siamu.” 





Alarra'a su ola'u umaliomanna 
(Luk. 11:2-4) 


5” Amungkangngu iamiu umaliomanna, imbarrangnga ere manga tau- 
mata ma'ola'a awusu. Imangitou u'aliomanna lapiddu uarisikka su wale 
m pattatarramawuanna wurru su penga n dalanna, tadea' u iasilo n tau- 
mata. Paanaunge, eteudde lalantakke apan suete nisengkammi mangi- 
tou. “Arawe amungkangngu iamiu umaliomanna, suttate su wabbo'a 
wurru ruura'a ngara, see aliomante su Mawu Ruata lamangnga apan 
tawe iasilo udde. Ne lamangngu apan maasilo pallalagunu apan uawuni 
udde, sarun mangonggolu lalantakke siamiu. 

7 Amungkangngu iamiu umaliomanna, arie malo'e-l0'e ere su manga 
taumata apan tawe maaillala Mawu. Imangitou massunna manungku 
darorongngi mangitou sarun daringirranna ana waugu aaliomanni 
mangitou malo'e aroddi. *Imbarrangnga ere imangitou udde. Iamang- 
ngu masingkatte apa apan ipaapulu ng kamiu, salaiwe iamiu taambe na- 
ddoròngnga. ?Nariaddi aaliomante er€indi, 

'Iàmangngi ami su surga; 

Ete Po Mawu Ruata tumba'u sambau. 

Antimanna Fo subbanna wurru wantuhanna. 
Ete To Ratu ng kamı. 

Antimanna Po mamarenta su ruma 

wurru apulunu taturrutanna ere lai su surga. 

llOnggolaawe siami su allo ndi pabbawiakka 
apan ipaapulu ng kamu. 
1? Ampungewe iami wuassu passasala ng kami, 
ere lai 1ami suete nangampungnga 
taumata apan nassala siam. 
BAriewe mamala ng kami awuliannu pangangimanna su tempo iami 
wabalintongnganna 
ewe'e liua'a sami wuassu tarrino n alaleo. 
[Ete Fo Ratu apan uatarrino wurru mawantuga ma’oma n sara 
malannu-lannu. Amin.) 

14 Amungkangngu iamiu mangampunga taumata apan nassala siamiu, 
lamangngu su surga lai sarun mangampunga pasasala ng kamiu. 
!5Arawe amungkangngu iamiu tawe mangampunga pasasala n taumata 
waine, Iamangngu su surga tawe lai mangampunga pasasala ng kamiu.” 


bi 3 
Alarra'a su ola'u mappuasa 


16” Amungkangngu iamiu mappuasa, imbarrangnga massusa ere tau- 
mata apan apulune mammahia. Imangitou mammalļu hatine tadea'u 
anambo n taumata maasingkatta manungku imangitou mappuasa. Paa- 
naunge, eteudde lalantakke apan suete nisengkammi mangitou. I? Arawe 
amungkangngu 1amiu mappuasa, rammusa hatinu wurru paarro paaleno- 
leno utangngu, !#tadea'u tawedu maasingkatta manungku iamiu map- 
puasa, ewe'e tumbau lamangngi amiu apan tawe asiloanna udde, ma- 
singkatta. ltou maasilo pallalagunu apan uawuni udde, wurru sarun 
mangonggolu lalantakke s?o.” 


Darotongnga su surga 
(Luk. 12:33-34) 


B” Ariewe mangammullu darotongnga huna m badangngu su runia, 
isudde wiangnga wurru tai n atta'a mandaleo wurru manana'o rumanta 
manna'o. #2 Apianne mangammullu darotongnga su surga, isudde wiang- 
nga wurru tai n atta'a tawe maahohakka wurru manana’o tawe rumanta 
manna’o. %1 Ana waugu suapa pia darotongngu uaaddo, isudde lai naung- 
ngu uarrundinganna!” 

Semakka huna m badangnga 
(Luk. 11:34-36) 


22”Mata eteudde solo m badangnga. Amungkangngu matanu ma- 
tilangnga ahewallu wadangngu lal masema-semakka. #Arawe amung- 
kangngu matanu malabukka, ahewallu wadangngu marandumma lai. 
Nariaddi amungkangngu solo sulalummu wadangnga udde maran- 
dumma, lembo nabbasa lai ararandumma udde!” 


Mawu Ruata wurru darotongnga 
(Luk. 16:13, 12:22-31) 


4”Tawe saran sangkatou taumata maamanara su rua ng katou 
mawu. Ana waugu itou sarun lembo marangngu sangkatou wuassu sang- 
katou apan waine. Ara'e itou lembo maturrutta su mawune apan sam- 
bau wuassu mawune apan waine. Aroddi lai matatarrino siamiu. lamiu 
tawe maappammanara manara su Mawu Ruata wurru su darotongnga 
lai. 

“Ana waugu udde naunge; arie passinggawangnga su ola'u wiakki 
amiu, eteudde apa apan sarun annananna wurru inumanni amiu, ara'e 
apa sarun ilurre ng kamiu. Walinewe wiakka nangillembo wuassu anna, 
wurru wadangnga nangillembo wuassu peddetta? 26Pa'ellepe manu'u wi- 
nalanganna. Imangitou tawe massuanna, tawe mangitingnga wurru tawe 
lai mangammullu wua n sinuananne sulalummu walingkakka. Manimbe 
aroddi Iamangngu su surga mappaduli lai simangitou! Walinewe iamiu 
maareganne marau wuassu manu'u winalanganna? 7 Jsai wuassu wallatti 
amiu apan ringannu asasinggawangnge mappalo'engngu uukke saran 
addi0 a”? 

2 Anio iamiu sussinggawangnga su ola'u peddennu? Panutukka 
manga. wunga. bakung apan tuttuwo su wadda'a. Anambo n wungane 
udde tawe mammanara wurru tawe mandadu'a, arawe Ratu Sa- 
lomo apan paa alane aroddi anambone, tawe uapedetta ere aļlarramagu 
manga wunga udde! 3 Walabukka su wadda’ a allo indi-tumuwo wurru 
tirrabbine tutunganna ma’oma n sara masue. Arawe Mawu Ruata ma- 
medetta walabukka udde aroddi arramage. Lembonete iamiu! Arawe 
pangangimanni amiu mattulungnga! “lArie passinggawangnga wurru 
mabbisara “Apa apan sarun annananni ite’, arae 'apa apan sarun 
inumanni ite’, ara'e “apa apan sarun ilurre ng kite’? 32Sarangkanambone 
udde sidutu raddeaannu taumata apan tawe maaillala Mawu Ruata. 
Arawe Iamangngu su surga, masingkatta manungku iamiu maapulu n sa- 

rangkanambone udde. “Nariaddi paddea'e dorone tadea'u Mawu Ruata 
mamarenta sulalummu wiakku wurru turrutte apulu-Ne. Ne alawo'u 
darotongnga waine lal sarun ionggolu Mawu Ruata siamiu. “Ana waugu 
udde arie suminggawangnga su olau allo tirrabbi. Ana waugu tirrabbi 
lai pia asasinggawangnge sassane. Allo indi natipusse asasusane, wa- 
lasa'e tambanna apia.” 


Su olau marruungngu taumata waine 
(Luk. 6:37-38, 41-42) 


”Imbarrangnga marruungngu taumata waine, tadea'u iamiu sassane 

lai tawe irruungngu Mawu Ruata. ?Ana waugu su ereapa iamiu 
marruungngu taumata waine, aroddi lai Mawu Ruata sarun marruungngi 
amu. Wurru uurranna apan ipanguukki amiu su taumata waine sarun 
ipanguukku Mawu Ruata lai siamiu. ĉîAnio iamiu maasilo sampaddi 
alu sulalummu mata n turrangngu, arawe salaba'u sulalummu matanu 
sassane tawe liatutukki amiu? 4Ereapa iamiu wotongnge mabbisara 
turrangngu, Wette iau manabangngu alu sampaddi wuassu matanu, 
arawe sulalummu matanu sassane pia salaba'u? 5Ei lilangkamale'a! 
sabbanga'e rorone salaba'u wuassu matanu sassane, wakkute udde ro 
maasilo ringannu masemakka, wurru wotongngete mapaasabangngu alu 
sampaddi wuassu mata n turrangngu. 

“Arie mangonggolu sarannapa na'ukkassa su asu, tadea'u asu udde 
tawe mangawalra mamangalo so. Wurru arie mangonggolu mutiara su 
wawi, tadea'u wawi udde tawe marrinda mutiara udde.” 


Paddorongnga, paddea'a wurru panengkella 
(Luk. 11:9-13) 


1”Paddorongke, ne iamiu sarun manengkamma. Paddea'e, ne iamiu 
sarun maasomba. Panengkelle, ne iamiu sarun pamu' anna ngara. Ana 
waugu taumata maddorongnga sarun manengkamma; taumata madea'a 
sarun maasomba; wurru taumata mannengkella sarun wu'anna ngara. 
> Su wallatti amiu, apa pia iamangnga mangngagillu watu su anangnge, 
amungkangngu itou maddorongnga roti? WAra'e mangagillu atoanna, 
amungkangngu itou maddorongnga inassa? 11Salaiwe jamu laleo, iamiu 
masingkatta lai mangagillu apa apan mapia su manga alarranangngu. 
Nangillembo Iamangngu su surga! Itou lembone lai sarun mangagillu 
apa apan mapia su taumata apan maddorongnga Sitou. 


MATIUS 7 21 


Olaawe taumata waine ere iamiu lai maapulu olaanni mangitou. 
Eteudde lalorro n alarra’i Musa wurru manga nabi.” 


Ngara apan marriputta 
(Luk. 13:24) 


I” Suttate su ngara marriputta, ana waugu ngara wurru lalanna apan 
mattudda naraka wahewa wurru maloangnga, wurru manambo taumata 
apan umamatta isudde. 'łArawe ngara wurru lalanna marriputta wurru 
masahada amatanne, mangapiddu taumata su pabbiarranna. Wurru 
tumba'u mattulungnga taumata maasomba udde.” 


Alu wurru wuane 
(Luk. 6:43-44) 


15” Paatehamma su manga nabi awusu. Imangitou nirumanta ringanni 
amilu, lihide ere domba, arawe imangitou rinone ere serigala apan 
malarraga. lelamiu sarun maaillala simangitou wuassu wua n inolaanne. 
Anggarrumunanne tawe mabbua n anggore, wurru rapusia roaanna 
tawe mabbua n ara. 7 Wuassu alu apan masuwukka, asombanganna wua 
apan mapia, wurru wuassu alu marrisitta wua apan laleo. !8Alu apan 
masuwukka tawe mabbua wua laleo wurru alu marrisitta tawe mabbua 
wua apan mapia. Su manga alu apan tawe mabbua wua apan mapia, 
tuwanganna wurru tutunganna. 2Aroddi lai manga nabi awusu. Iamiu 
sarun maaillala wuassu pabbawua n inolaanni mangitou.” 


Pallalagu, waline tumba'u wisara 
(Luk. 13:25-27) 


*”Tawe anambo n taumata apan mammaggo Sia'u, Maw, Mawu, 
sarun maola'a lalorro n araratuannu Mawu Ruata, arawe tumba'u 
manga taumata apan tutturrutta apulu n [amangku su surga. 7 Su Allo 
ng Kiamatta manambo taumata sarun mabbisara Sia'u, 'Mawu, Mawu, 
walinewe ringannu arannu iami suete nabbalo n tanata Mawu Ruata? 
Wurru walinewe ringannu arannu Mawu lai iami suete nallimbuakka 
manga gharraho laleo see na ola a anambo n alarrindu'a?” # Arawe Ia'u 
sarun sumimbakka, Iau taambe saran paassa naaillala siamiu! Roote 
paarau wua isindi, iamiu apan ma'ola'a alaleo!”” 

Wua n anggore (7:16) 


Maaola’a waļe apan pande wurru, maaola’a 
wale apan woddo 
(Luk. 6:47-49) 





4”? Ei, taumata apan maarmpikka wisara-U indi, wurru tutturrutta, 
itou ere taumata pande apan napararisikku walene su wowo n watu. 
“Su tempo nanguranna, wurru nammanawangnga lapiddu anginna 
ma'ikkatta tinumiuppa marra’a n wale udde, wale udde tawe narra’a ana 
waugu niaparisikka su wowo m watu. 

%Wurru taumata apan maddaringikka wisara-U indi, arawe tawe 
tumurrutta, itou nassulungngu taumata woddo apan napararisikku 
walene su wowo n anne. 7 Su tempo nanguranna wurru nammanawang- 
nga lapıddu anginna ma’ikkatta tmumiuppa su wale udde, wale udde 
narra'a. Wurru ahahohakke wahewalla atonna!” 


Tarrino Mawu Yesus 


“#Panginsueanne Mawu Yesus nangillolo mangngarra’a, wurru 
manga taumata apan isudde lembo naherangnga naaringikka alarrang- 

Nge. “Ana waugu Itou mangngarra'a ringannu sarraungnge tawe ere 
manga huru n agama mangıtou. 


Mawu Yesus napaapia n sangkatou raddangnge 
paro apan maarantinna 
(Mrk. 1:40-45; Luk. 5:12-16) 


Mawu Yesus sinumossokke wuassu wuidda, wurru manambo tau- 
mata uatantalongnga Sitou. ?Su tempo udde nirumantate sangkatou 
apan pia raddangnge paro maata'utta. Itou inumalintuda su saruannu 
Mawu Yesus, see nabbisara, ”Iamangnga, amungkangngu lamangnga 
maapulu, lamangnga wotongnge mapaapia'u.” 

“Mawu Yesus namita taumata udde lapiddu nabbisara, ”Ia'u maa- 
pulu. Apiate!” Orassa udde lai raddangnge nawuli. 4See Mawu Ye- 
sus nabbisara sitou, ”Naunge! Arie pabbattia sisai-sai. Arawe roote 
ringannu imam, wurru paddorongnga sitou manantunna manungku 10 
napiate. Wua udde anggila'e sasamba apan suete nitita Musa, maola'a 
manga tatiala su taumata manungku 1o naplate atonna!” 








Mawu Yesus napaapia mangangimbe n tembonannu 
tantara n Roma 
(Luk. 7:1-10) 


“Su tempo Mawu Yesus sinumutta su Kapernaum sangkatou tem- 
bonannu tantara n Roma nirumanta naisasomba n Tou, wurru na- 
ddorongnga tulunganna Sitou. ¢”Iamangnga,” unnu tembonanne udde, 
”mangangımbe’u maradda'a su wale. Itou ualallowangnga lome su antila 
wurru mangke uatatarrangnga.” 

7? Mawu Yesus nabbisara, ”Ia'u sarun inai mapaapia n tou.” 

s”Lasa’e Iamangnga,” sasimbakku tembonanne udde, ”Ia'u tawe su 
rinone mapaaranta n lamangnga su waleu. Iamangnga pamarentate 
sia'u. Ana see mangangimbe'u mapiate. ?Ana waugu ia'u lai rinone 
massurrubawa su tembonangku. Wurru mabbawoanna wuassia'u pia lai 
manga tantara apan sarun massurrubawa su parenta'u. Amungkangngu 
iau mandolokku sangkatou tantara, 'Inaite? itou sarun inai. Iau 
mabbisara su tantara waine lai, 'Wette isindi” itou sarun rumanta; 
wurru amungkangngu 12u mamarenta allangku, ”Ola'e indi” itou sarun 
tumurrutta.” 

10Su tempo Mawu Yesus naaringikka apa apan niwalo n tembo- 
nannu tantara udde, Itou mangke naherangnga. Wua udde Itou na- 

bbisara su manga taumata uatantalongnga Sitou, ”Waline hampa tau- 
mata indi. Su wallattu taumata n Israel Iau taambe naasomba taumata 
pangangimanne aroddi ahewalle! IlAtonna! Manambo taumata sarun 
rumanta wuassu samba’a n ra'i wurru warratta lulluassa su sampunna 
ringanni Abraham, Ishak wurru Yakub sulalummu Runia Wakku Mawu 
Ruata. ZArawe manga taumata apan rinone maola'a alarrana'u Mawu 
Ruata sarun iramme su ararandumma su ludde. Isudde imangıtou sarun 
lumuai wurru matatarrangnga asasusa.” See Mawu. Yesus nabbisara 
su tembonannu tantara udde, ”Apulete, apa apan sulalummu pangangi- 
mannu udde sarun mariaddi.” 
Wurru su orassa udde lai mangangimbe udde napiate. 





Mawu Yesus napaapia manambo taumata 
(Mrk. 1:29-34; Luk. 4:38-41) 


4Mawu Yesus inaite watukku wale m Petrus. Isudde Itou naasilo 
lanananm Petrus maradda'a saļiubba su lallowanganna. !5Mawu Yesus 
namita limane lapiddu napia saliubba udde. Itou nabangunna wurru 
nangimbete Mawu Yesus. 

16€ Su tempo wawallote, taumata nangapidde mararadda’a apan nia- 
suttannu gharraho laleo. Wurru ringannu tumba'u wisara sampaddi, 
Mawu Yesus nalliimbuakka manga gharraho laleo udde wurru napaapia 
lai anambo n taumata apan maradda a. Y Mawu Yesus na'ola'a sarang- 
kanambone udde, wurru ringannu aroddi natipusse apa apan niwisara 
Nabi Yesaya, eteudde, ”Itou mamasanna asasusa ng kite wurm ma- 
paapia n raddai ite.” 


Manga taumata apan maapulu maola’a 
mallaļarrenggennu Mawu Yesus 
(Luk. 9:57-62) 


8Manambo atonna taumata wapaliwutta Mawu Yesus. Su tempo 
Mawu Yesus naasılo simangitou nambo udde, Itou nandolokku mal- 
lalarrenggen-Ne malliu lumewessa rano. See sangkatou huru n agama 
mrumanta ringanni Tou wurru nabbisara, ”Iamangnga Huru, izu maa- 
pulu tumantalongnga Iamangnga suapa n tampa Iamangnga umamatta!” 

2 Mawu Yesus sinumimbakka, ”Serigala pia lorrangnge. wurru 
manu u winalanganna pia salakke, arawe Ana'u Taumata tawe tampa n 
Jallalowanganne.” 

“See sangkatou mallalarrenggen-Ne waine nabbisara, ”Iamangnga, 
wala’a ia'u mapule dorone mallabingngu iamangku.” 

2 Arawe Mawu Yesus sinumimbakka, ”Tantalongke Siau, wurru 
wala'e taumata nate mallabingngu taumatane nate udde sassane.” 


Mawu Yesus napaalenakku tandi'a 
(Mrk. 4:35-41; Luk. 8:22-25) 


3Mawu Yesus sinuma'ete saalanna wurru mallalarrenggen-Ne ti- 
numantalongke su sampunna ringanni Tou. #lnarrombanganne tanda 
apan ma’ikkatta tinumiuppa su rano ngoma n sara saalanna ilalenggete 
n lua'a. Su tempo udde Mawu Yesus tantalanna mattiilla. 2SNe manga 
mallalarrenggen-Ne inaite ringanni Tou wurru namu'o Sitou. ”Iamang- 
nga! Ontole! Ite masilakate!” unni mangitou. 

2%” Amo iamiu matta'utta?” unnu Mawu Yesus. ”Pangangimanni 
amiu Sia'u mattulungnga!” Wua udde Mawu Yesus dirumarisikka wurru 
nandona anginna wurru rano udde. See rano udde nabbalite nalenakka 
atonna. 

“Manga mallalarrenggennu Mawu Yesus naherangnga. Imangitou 
nabbisara, ” Taumata ereapa Itou indi, noma n sara anginna wurru 
lua'a tinumurrutta apulu-Ne!” 





Mawu Yesus napaapia n rua ng katou apan 
niasuttannu gharraho laleo 
(Mrk. 5:1-20; Luk. 8:26-39) 


233 Mawu Yesus na'omate su samba'a n rano su wageangngu leta'u 
Gadara. Poiaroddi rua ng katou apan niasuttannu gharraho laļeo ni- 
rumanta ringanni Tou. Rua ng katou udde tumanite marragissa, ana 
waugu udde tawe saran sangkatou warrani sumabbi isudde. ? Imangitou 
sinumabangnga wuassu manga liangngu lalabinganna wurru mangngin- 
tuli, ”“Ana'u Mawu Ruata sarun olaannu ereapa iami? Apa To mappu- 
lute mannansara siamı salaiwe taambe tempone?” 

*#Tawe marau wua isudde, pia bawi manambo atonna tantalanna 
madea'a anna. “Manga gharraho laleo udde sinumalandete Mawu 
Yesus, “Amungkangngu To mandolokki ami sumabangnga, rolorra'a 
lamu sumutta sulalummu manga wawi udde.” 

“2” Roote!” unnu Mawu Yesus. Manga gharraho laleo udde si- 
numabangke wuassu taumata darua udde, see sinumuttate sulalummu 
manga wawi. Wurru manga wawi udde lapiddu tinuma-langnga wurru ti- 
numumpa wuassu winggi n rampissa nabatukku rano, see nilumakkuba. 

3 Mandariaga wawi udde tinumalangnga watukku soa, wurru nab- 
battřu anambo n arariadianna udde, wurru lai su olgu taumata da- 
rua apan niasuttannu gharraho laleo udde. “Ne anambo n taumata su 
soa udde inaite naisasomba Mawu Yesus. Su tempo imangitou naasilo 
Mawu Yesus, mangitou smumalande tadea'u Itou manantangngu wage- 
angngu letai mangitou. 


Mawu Yesus napaapia n sangkatou lome 
(Mrk. 2:1-12; Luk. 5:17-26) 


Mawu Yesus sinumg’ete su saalanna, nalliu rano, nabelengnga 

watukku soa inariadianne. “Isudde taumata nangapiddu sangkatou 
lome ringanni Tou apan ualallowangnga su wilatta. Su tempo Mawu 
Yesus naasilo manungku wahewa atonna pangangimanni mangitou udde, 
Itou nabbisara su taumata lome udde, ”Paasabare anau! Manga rosanu 
suete niampunganna.” 

“Manga pira huru n agama apan isudde lai nabbisara sulalummu 
naungnga, ”’ Taumata indi mangngaluandaga Mawu Ruata!” 

4Mawu Yesus masingkattu ringirranni mangitou, ne Itou nab- 
bisarate, ”Anio ringirrannu araleone aroddi? SSuapa malluasanna: 
mabbisara, ’Rosanu suete niampunganna, arae mabbisara, ’Dari- 
sikke wurru amatte? $Arawe orassa indi lau mappaaliatta'a siamiu, 
manungku su wowo n runia indi Ana'u Taumata uatarrino mangam- 
punga rosa.” See Mawu Yesus nabbisarate su taumata lome udde, 
”Darisikke, lappute wilannu wurru apulete!” 

Taumata lome udde dirumarisikke wurru mapulete su walene. $Su 
tempo manga taumata naasilo olangnge udde, imangitou nata’utta wurru 
naddalote Mawu Ruata, ana waugu Mawu Ruata suete napaliatta'u 
tarrıno-Ne apan åroddi ahewalle su taumata. 


Mawu Yesus namaggo si Matius 
(Mrk. 2:13-17; Luk. 5:27-32) 


Wua udde Mawu Yesus nanantangke n tampa udde. Tantalanna 
u'amatta Itou naasilo sangkatou maddarorongnga wose, aranne Matius, 

tantalanna ug’ianna su tampa mallalurru wose. Mawu Yesus nabbisara 
sıtou, ” Wette tantalongke Sigur” 

Ne Matius nirumarisikke wurru tinumantalongke Mawu Yesus. 

1¢Su tempo Mawu Yesus tantalanna wanna su wale Matius, niruman- 
tate manambo maddarorongnga wose wurru manga taumata apan sassu- 
nannu tumanangnge taumata laleo, u'anna su sampunna ringannu Mawu 
Yesus wurru mallalarrenggen-Ne. Pia manga taumata n Farisi apan 
naasilo Olangnge udde. See imangitou naiwalote mallalarrenggennu 
Mawu Yesus, ”Anio hurunu vanna su sampunna ringannu mallalurru 
wose wurru manga taumata laleo?” 

2Mawu Yesus naaringikka aiwalo mangitou see sinumimbakka, 
”Taumata apan tawe maradda’a, tawe mappandumma doktere, tumba'u 
taumata apan maradda'a. SRingirra’o apa atappasannu wageangngu 
Wuke Susi indi: lau mappandumma darangngu, waline sasamba wua- 
ssu winatangnga’. Ana waugu Iau mrumanta waline mamaggo tau- 
mata apan massunna rinne mapiate, ewe'e taumata apan sassunanna 
marrusala.” 


Pattatatiakka su ola'u puasa 
(Mrk. 2:18-22; Luk. 5:33-39) 


4Wua udde mallalarrenggenni Yohanes Mananarrani nirumanta 
ringannu Mawu Yesus. See imangitou naiwalo, ” Anio iami wurru manga 
taumata n Farisi mappuasa arawe mallalarrenggenni Iamangnga tawe?” 

ISMawu Yesus snumımbakka, ”Ereapa su ringirranni amiu? Wo- 
tongngewe manga raho su andeangngu awingnga massusa naung- 
nge amungkangngu maaąa'awıngnga esakka tae udde su sampunna 
ringanni mangitou? Asinungka tawe! Arawe sarun a'omanna tempone 
maa'awingnga esakka udde alapanna wua dinganni mangitou. Su tempo 
udde nanattakke ımangıtou mappuasa. 

¢Tawe taumata mandappela laubba tabbe ringannu pirrissu 
malarrenessa wakku. Ana waugu malarrenessa ipandappela udde sarun 
ma'urrutta see manggesa'a laubba udde, see hesangnge maola’a lembo n 
wahewalla. 17 Aroddi lai tawe taumata apan mandalinnu anggore wakku 
sulalummu pato'a m pisi tabbe. Ana waugu pato'a udde sarun mape- 
sangnga wurru mahohakka, see anggorene mabboso. Anggore wakku sa- 
run ilalinna su pato'a apan wakku lai, tadea'u itarua sıdutu mapia.” 


28 MATIUS 9 





Ana'u piarra'u wale m pattatarramawuanna 


Wawine apan nangindingnga Mawu Yesus 
(Mrk. 5:21-43; Luk. 8:40-56) 


të Tantalanna Mawu Yesus uahahatto ringannu manga mal- 
lalarrenggenni Yohanes Mananarrani, nirumantate sangkatou piarra'u 
wale m pattatarramawuanna. Itou mumalintuda su saruannu Mawu 
Yesus wurru nabbisara, “Ana'u wawine wakkute nate. Arawe amung- 
kangngu wotongnge, ranta'o wurru pamita sitou tadeag’u itou mabiakka 
apia.” 

Mawu Yesus dirumarisikke wurru inaite su sampunna ringannu 
mallalarrenggen-Ne mattudda n taumata udde. 

2-2 Su pattangngannu lalanna sangkatou wawine apan maradda’a ra- 
ddau wawine mapulote dua su tonnane alannune, nirumanta nangun- 
dani Mawu Yesus wuassu liudde. Itou marringidda, ”Sambaliate igu 
naa'indingnga jubahne, igu sarun mapia.” See itou nangindingke pen- 
takku jubah Mawu Yesus. 

““Orassa udde Mawu Yesus nanaile wurru naasilo wawine udde see 
nabbisara sitou, “Paatammuda, angu! Ana waugu ro mangngimanna 
Siz’'u, YO mapiate!” Orassa udde lai wawine udde napia. 

Wua udde Mawu Yesus na'omate su wale m piarra'u wale m 
pattatarramawuanna udde. Napawe itou naasilo mananalangngu mu- 
sikku lumalalo wurru taumata nambo mangke maggio, *% Itou nabbisara 
simangitou, ”Sabangke iamiu sarangkanambone! Ana'a indi tawe nate; 
itou tumba'u mattiilla.” 

Imangitou sarangkanambone mlumage Mawu Yesus. ?25Napawe 
manga taumata udde sinumabangke, Mawu Yesus sinumutta sula- 
lummu wabbo'a n ana'a udde wurru namita limane. See dirumarisikke 
ana'a wawine udde. 2$ Wattra udde tinumelengke su ahewallu wageang- 
ngu leta'a udde. 


Mawu Yesus napaapia n rua ng katou wuta 


21 Mawu Yesus nanantangke n tampa udde wurru su tangnga n 
dalanna pia rua ng katou wuta uatantalongnga Sitou. Itarua mangngin- 
tuli, “Ana Daud, akkanaawe iami!” 

28 Napawe Mawu Yesus sinumutta sulalummu wale, taumata wuta 
darua udde nirumanta ringanni tou. Mawu Yesus naiwalo simangitou, 

“Apa iamiu mangngimanna manungku ia'u wotongnge mangapia si- 
raddua?” 

”Mangngimanna lamangnga!” Sasimbakki tarua. 

“See Mawu Yesus namita mata n tarua ringannu wisara-Ne, ” Ana 
waugu iraddua mangngimanna, ariadite su ereapa aantimanni amiu.” 
š% Ne itarua naasilote. Mawu Yesus napanaungnga sitarua, tadea’u tawe 
mabbattu olangnge udde sisai-sai. 

3 Arawe imangitou inaite nabbattiu inolaannu Mawu Yesus su 
alawo'u wageangngu leta'a isudde. 


Mawu Yesus napaapia n taumata mou 


3 Su tempo rua ng katou udde napulete, sangkatou mou apan 
niasuttannu gharraho laleo niapidda ringannu Mawu Yesus. 33Mawu 
Yesus nallimbuakke gharraho laleo udde wurru su orassa udde lai 
taumata udde naawisarate apia. Taumata nambo isudde nirrumindu'a 
see nabbisara, “lami taambe naasilo olangnge ereindi su Israel!” 

““Arawe manga taumata n Farisi nabbisara, ”Ete manga tembonannu 
gharraho laleo nangagillu tarrino Sitou mallimbuakka manga gharraho 
laleo udde.” 


Mawu Yesus mumakkanna naasilo 
taumata nambo 


35 Aroddiwe Mawu Yesus inaite namaliwutta wuassu soa sambau wa- 
tukku soa wane wurru wuassu wanua sambau watukku wanua waine. 
itou mangngarra’a su manga wale m pattatarramawuanna, wurru mam- 
masingkattu Wattľu Alaluassa su ola'u ereapa Mawu Ruata mama- 
renta ere sangkatou Ratu. Itou mapaapia n manga taumata apan uapen- 
damma alawo'u radda'a wurru sangkullu wadangnga. “Su tempo Mawu 
Yesus naasilo taumata nambo udde, Itou inumakkanni mangitou, ana 
waugu imangitou tinumiangnga wurru lome, ere domba apan tawe mal- 
lalu'adde. See Mawu Yesus nabbisara su manga mallalarrenggen-Ne, 
"Pangitinganna manambo arawe mangangitingnge mattulungnga. 33 Ana 
waugu udde paddorongke su tatahuannu wailla udde tadeu mando- 
lokku mangangitingnga iapa’itingnga.” 

sire mapulo dua rasulle 
(Mrk. 3:13-19; Luk. 6:12-16) 


Su allo sambau Mawu Yesus namaggote mapulo dua mal- 
10 lalarrenggen-Ne maammulla. See Itou nangonggolle n tarrino si- 
mangitou mallimbuakka manga gharraho laleo wurru mangapia alawo'u 
hati n radda'a wurru alawo'u sangkullu wadangnga. ?Arannu sire ma- 
pulo dua rasulle eteudde: paarorone Simon (apan isassaggo lai Petrus) 
ringannu turrangnge Andreas, see Yakobus ringannu turrangnge Yo- 
hanes, eteudde alarrana’i Zebedeus. 3Wua udde Filipus wurru Barto- 
lomeus, see Tomas, see Matius, mallalurru wose, see Yakobus anai 
Alfeus, wurru Tadeus; “see panginsueanne Simon, si Patriot wurru Yu- 
das Iskariot apan nandaļeo Mawu Yesus. 


Manara manga rasulle 
(Mrk. 6:7-13; Luk. 9:1-6) 


“Sire mapulo dua rasulle udde nirolokke Mawu Yesus ringannu 
tatantiro ereindi, ”Imbarrangnga inai su wageangngu letau manga tau- 
mata apan waline Yahudi. Arie lai inai su manga soa taumata n 
Samaria. “Arawe roote su wallattu taumata n Israel, nangillembo 
simangitou apan niaļliwune. 7Waļoae simangitou manungku Mawu 
Ruata malihakke lai mamarenta ere sangkatou Ratu. “Paapia'e manga 
taumata apan maradda’a; pawangunae manga taumata apan nate; 
paapia'e manga taumata pia raddangnge paro apan maarantinna, wurru 
limbuarrete manga gharraho laleo. Iamiu suete nanengkamma sa- 
rangkanambone udde ringannu tawe bawaekke. Nariaddi pangonggolla 
lai ringannu tawe maddorongnga bawaekke. “Arie mangapiddu roi- 
tta wulawanna, roitta sala'a, ara'e roitta witu'a. Arie lai mangapiddu 
patoa m padaroronganna, arae laubba rua m parassa su amatannu, 
ara e sapatu, ara'e ta'mna. Ana taumata apan mammanara sarun isuung- 
nga hausanne. 

H Amungkangngu iamiu na'omate su soa ara'e su ampungnga, pa- 
ddea'e sangkatou apan maapulu manarimmatta siamiu. Atana’e ringanni 
tou maoma n sara jamu umamatta apia. Su tempo iamiu su- 
mutta su wale, pabbisarate, 'Antimanna Mawu mangalamatta siamiu. 
3 Amungkangngu manga taumata su wale udde manarimmatta siamiu, 
wala e tabeanu udde matatana'a ringanni mangitou. Arawe amungkang- 
ngu imangitou tawe manarimmatta siamiu, welenga’a apia tabeanu udde. 
i4 Amungkangngu pia bale arae soa apan madiri manarimmatti amiu 

arae madiri maddaringikka siamiu, tantanga'a tampa udde wurru ton- 
tongaa awu su paladu leddanu. !Paanaunge! Su Allo ng Kiamatta, 
manga taumata n soa Sodom wurru Gomora malluasanna ampungannu 
Mawu Ruata wuassu manga taumata su soa udde!” 


Pananansara apan sarun rumanta 
(Mrk. 13:9-13; Luk. 21:12-17) 


té” Daringirre paapia indi: Ia'u nandolokki amiu naalihidda domba 
apan tawe auatanne su wallattu serigala malarraga. Iamiu rinone 
paatehamma ere atoanna wurru matulidda naungnge ere merpati. 
1? Paariaga, ana waugu iamıiu sarun sametanna wurru iapaasaruanna 
su Mallarruungngu Agama. lamiu sarun sansaranna su manga wale m 
pattatarramawuanna. Jamiu sarun iapidda su saruannu manga tembo- 
nanne wurru mararatu ana waugu iamiu mallalarrenggeng-Ku. Wurru 
eteudde tempo ng kamiu mangagillu tatiala su olæu riru si mangitou 
wurru su manga taumata apan tawe maaillala Mawu Ruata. I?Arawe 
amungkangngu iamiu iapidda parikisanna, arie suminggawangnga su 
olau apa apan isimbakki amu, arae ereapa iamiu sarun mabbatti' a. 
Ana waugu apa apan sarun iwisara ng kamiu udde, sarun iwalo siamiu 
su temponete. “Ana waugu mabbisara su tempo udde waļinewe iamiu, 
arawe Gharraho n Iamangnga su surga, uarrundinganna siamiu. 

Sarun manaddi manungku taumata sarun manantillu turrangnge 
sassane lapapate. Wurru udde lai sarun mariaddi su wallattu iamangnga 
wurru anangnge. Alarrana'a sarun lumawangnga hagurangnge, wurru 
manantıllı mangitou iapapate. 2lamiu sarun iaarantinnu anambo n 
taumata ana waugu iamiu mallalarrenggeng-Ku. Arawe taumata apan 
matatarrangnga maoma n sara panginsueanne sarun iapaaralukka. 
3 Amungkangngu iamiu pappateanna su soa sambau, talangnga su soa 
waine. Iau mabbalo siamiu: Tantalanna iamiu taambe namalintaddu 
alawo'u soa su Israel, Ana'u Taumata nirumantate. 

MAlarrana'a soļa tawe maasampaliu hurune, wurru mangangimbe 
tawe maasampaliu mawune. ““Narrinote amungkangngu sangkatou 
ana'a sola maola'a ere hurune, wurru sangkatou mangangimbe maola'a 
ere mawune. Amungkangngu pa ihaguranganna su wale aranne ete ni- 
saggo Beelzebul, lembonete lalorro n walene. Imangitou sarun ong- 

golannu aranna araleoane lal! 

Manwa sanggelokka (10:29) 





Ata'utte Mawu Ruata 
(Luk. 12:2-7) 


2%” Ariewe paata'uttu taumata. Tawe apa apan uawuni, apan tawe 
asiloanna, wurru tawedu apa apan iaadappingnga apan tawe asing- 
katanna. * Apa apan Ta'u iwalo siamiu su marandumma, rinone isule 
ng kamilu apia su semakku allo. Wurru apa apan isasalimburungnga 
su talinganu, waloa'a udde su awadaalla. 3 Arie mata'utti mangitou 
apan mammate wadangnga, arawe tawe tarrino mamate njawa. Ata' utte 
Mawu Ruata apan uatarrino mamate, mapia ete wadangnga aroddi lai 
rimuudda sulalummu naraka. ?Sanggelokka darua aawalliannu sambau 
roitta apan addio'anne. Salaiwe aroddi tawe saran sambau manawo su 
leta'a amungkangngu tawe ipaapulu n Iamangngu. %Reengannu uta'a su 
puanu suete nireengnga anambone. 31 Ana waugu udde, arie mata'uttal! 
Iamiu lembo maareganne wuassu sanggelokka!” 


Mangnga'u Mawu Yesus su saruannu awadaalla 
(Luk. 12:8-9) 


32” [sai-sai mangau su saruannu awadaalla manungku itou mal- 
lalarrenggeng-Ku, Ia'u lai sarun manga'u sitou su saruannu Iamangku 
su surga. 3 Arawe isai-sai massinaada su saruannu awadaalla manungku 

itou mallalarrenggeng-Ku, Ia'u lai sarun massinaadi tou su saruannu Ia- 
mangku su surga.” 


Walime paddarame ewe'e pasaseetta 
(Luk. 12:51-53, 14:26-27) 


34” Arie iamiu massunna manungku Ia'u mangapiddu paddarame su 
runia indi. Ixu tawe mangapiddu paddarame, arawe pasaseetta. 35Ig’u 
nirumanta na'ola'a ana’a esakka lumawangnga iamangnge, ana'a wawine 
lumawangnga inangngene, wurru mananambo lai wawine lumawangnga 
la'iananne wawine. ““Ore, apa apan sarun maola'a seetta ahewalanne, 
eteudde lalorro n wale udde sassane. 

Taumata apan marangngu iamangnge arge inangngene manam- 
paliu wuassia-U tawe maola’a mallalarrenggeng-Ku. Aroddi lai taumata 
apan marangngu anangnge esakka ara'e wawine manampaliu wuassia-U. 
383 Wurru taumata apan madiri mamasanna alu arussane wurru tuman- 
talongnga Siau, tawe maola'a mallalarrenggeng-Ku. Taumata apan 
tumba'u mattinau wiakke, sarun awuliannu wiakke, arawe taumata 
apan awuliannu wiakke ana waugu tutturrutta Sizu, sarun maasomba 
wiakke.” 


Lalantakku pallalagu apan mapia 
(Mrk. 9:41) 


“”Taumata apan manarimmatti iamiu, manarimmatta Siau lai. 
Wurru taumata manarimmatta Siau, manarimmatta Sitou lai apan 
suete nandolo-U. 4 Taumata apan nanarimmattu nabi ana waugu itou 
nabi, sarun manarimmattu lalantakke ere sangkatou nabi. Wurru isai 
apan manarimmattu sangkatou apan mapia ana waugu itou mapia, sa- 
run manengkamma lalļantakku sangkatou taumata apan mapia. “2lsai-sai 
mappa'inumma, salaiwe tumba'u ua'e tallangnga, su sangkatou su wal- 
lattu manga taumata asiangnga indi, ana waugu itou mallalarrenggeng- 
Ku, pangimanna itou sarun manengkamma lalantakke!” 


Darolorranni Yohanes Mananarrani 
(Luk. 7:18-35) 


Napawe Mawu Yesus suete nanantiro sire mapulo dua mal- 
11 lalarrenggen-Ne, Itou nanantangke n tampa udde. Itou inaite 
nangarra'a wurru nabbattru tanata Mawu Ruata su alawo'u manga 50a 
apan marani isudde. 


34 MATIUS 11 


“Yohanes Mananarrani apan tantalanna uarruumanna naaringikka 
su olau pamamanara Mawu Yesus Kristus. See itou nandolokke manga 
pira mallalarrenggenne ringannu Mawu Yesus niapaiwalo, Ete Ia- 
mangnga taumata apan sarun rumanta ere suete pina'ire Mawu Ruata, 
ara’e iami sarun marrado lai taumata waine?” 

4Mawu Yesus sinumimbakka, ”Pabbelengke ringanni Yohanes 
wurru waloa'e apa apan suete niaringirranna wurru niasiloanni amiu. 
“ Taumata wuta naasilo, taumata lome naa'amatta, taumata raddangnge 
paro napila, taumata wengella naaringikka, taumata nate nabbiakka apia, 
wurru Wattru Alaluassa wuassu Mawu Ruata mapasingkatta su manga 
taumata asiangnga. “Lalumanna'a su taumata tawe pinangiananne su 
panola'u!” 

'Napawe ralolorranni Yohanes nabelengke, Mawu Yesus na- 
nattakke nabbisara su taumata nambo su olai Yohanes, wisara-Ne, 
"Iamiu inai su wadda'a ma'ellega apa? Sangkulappa walabukka itat- 
tallau anginna? ŝ[lamiu inai ma'ellega apa? Sangkatou apan uapede- 
tta mapia? Manga taumata apan uapedetta aroddi uatana'a su tampa 
n araratuanna! “Nariaddi anio iamiu inai su wadda'a? Inai ma'ellepa 
sangkatou nabi? Atonna itou nangillembo wuassu sangkatou nabi. 
l0 Ana waugu ete Yohanes udde apan isassaggo su wageangngu Wuke 
Susi ereindi, 

Ete indi ralolorrang-Ku, unnu Mawu Ruata, 

la'u nandolokki tou dorone wuassi’o 

tadea'u itou mamv’a lalan-Nu.’ 

llNaunge! Su runia indi taambe sangkatou taumata nangillembo 
wuassi Yohanes Mananarrani. Salaiwe aroddi taumata apan addio’anne 
wuassu wallattu ajarranau Mawu Ruata, nanampaliu wuassi Yohanes. 
Roe n Yohanes namasingkattu wattingnge udde na'oma n sara oras- 
sa indi, alarrana'u Mawu Ruata ipaseettu manga taumata apan maapulu 
mamarenta ringannu ararrapissa. Na oma n sara raranta n Yohanes 
Mananarrani, anambo n tita Musa wurru manga alarra'u manga nabi na- 
masingkatta su ola'u apa apan rinone mariaddi. MWurru amungkangngu 
iamiu mangngimanna, Yohanes uddewe Elia, apan darantane suete nia- 
pasingkatta. 15 Amungkangngu pia talinga, paddaringikka! 

t Ringannu apa sarun Ta'u isumandingnga manga taumata su tempo 
indi? imangitou ere manga alarrana'a apan ua'janna su pasakka. Sam- 
bageanganna wui su ammulanna waine, ’Iami mangngantari aantari n 
laluassa siamiu, arawe iamiu madiri massalaingnga. lami mangngantari 
aantari n patatampungnga, wurru iamiu madiri lumuai” “Yohanes niru- 
manta — itou mappuasa wurru tawe malnumma anggore; wurru manga 
taumata mabbisara, ‘Itou niasuttannu setanna” WOrassa indi Ana'u 
Taumata, mrumanta — Itou vanna wurru maijnumma; see manga tau- 

mata mabbisara, 'Pa'ellega taumata udde! Waliu, tarra wu'anna, hawene 
maddarorongnga wose, wurru hawene taumata marosa.’ Salaiwe aroddi, 
apapande Mawu Ruata niatialanna wuassu manga wuane.” 


Manga soa apan madiri mangngimanna 
(Luk. 10:13-15) 


“see Mawu Yesus nanattakke mapaasala manga soa, suapa isudde 
itou asokkanne ma'ola'a alarrindu'a. Ana waugu manga taumata su 
soa udde madiri mawalu wuassu paddarosa mangitou. 21”Nasilakate 
lamu Korazim! Wurru nasilakate lai iamiu, Betsaida! Unnu wisara 
manga alarrindu'a apan niola su pattangnganni amiu suete niola’a 
su Tirus wurru Sidon, asinungka manga taumata poiaroddi malannute 
nawalu wuassu paddarosa mangitou wurru suete nallurre n laubbu 
massusa, see nandenote n awu su pua mangitou. 2Paanaunge, su 
Allo ng Kiamatta, manga taumata n Tirus wurru Sidon malluasanna 
ampungannu Mawu Ruata wuassi amiu. Wurm iamiu, Kapernaum! 
Apa iamiu sarun 1apaatanggakka ma'oma n sara surga? Tawe! Ewe’e 
anu sarun iwontolla su naraka! Ana waugu unnu wisara manga 
alarrindu'a apan niola'a su pattangnganni amiu udde suete niola’a su 
Sodom, saran orassa indi ta'e pia Sodom! #Paanaunge, su Allo ng 
Kiamatta, taumata n Sodom malluasanna ampungannu Mawu Ruata 
wuassi amu!” 


Rantate ringang-Ku 
(Luk. 10:21-22) 


“Su tempo udde Mawu Yesus v’aliomanna, ”Iamangnga Mawu apan 
uatarrino langitta wurru runia! Iau maadiangkamanna So ana waugu 
sarangkanambone udde niadapping-Ngu wuassu manga taumata apan 
pande wurru pia asingkanne, arawe Po mannualaga su manga taumata 
apan tawe si'olane. %Eteudde maaluassa naungngu Iamangnga.” 

“See Mawu Yesus nabbisara, ”Sarangkanambone suete tinantillu 
Mawu lamangnga Sia'u. Tawe sangkatou masingkattu Ana'a, tumba'u 
Mawu lamangnga. Tawedu lai apan masingkattu Mawu lamangnga, 
tumbau Anaa, wurru manga taumata, ete sisai Ana'a udde mamasing- 
kattu Mawu lamangnga. 

#Rantate ringang-Ku iamiu sarangkanambone apan nalotakke, 
wurru uapendamma winabbawa mawakkatta; Iau sarun mappaaule ng 
kamiu. “Turrutte parenta-U wurr pattannote pallalagu-U. Ana waugu 
iau indi masarrionto’a wuru mawawo naungnge, ne iamiu sarun maa- 

pendamma asasunge atatahuļandimma. “Ana waugu manga parenta-U 
maaluassa, wurru winabbawa apan Ta'u iapapasanna si'o, marranna.” 


Aiwalo su ola'u allo n Sabatta 
(Mrk. 2:23-28; Luk. 6:1-5) 


Su sambau allo n Sabatta, su tempo Mawu Yesus sinumabbi 
12 sambau waillu gandumma, mallalarrenggen-Ne nanatakke mang- 
ngitingnga gandumma, see niante ana waugu malunussa. 2Su tempo 
manga taumata n Farisi naasılo udde, imangitou nabbisara Mawu 
Yesus, “Paellega! manga mallalarrenggen-Nu lullawangnga tita n 
agama ng kite ringannu maola'a inolaanna apan isassingada su allo n 
Sabatta.” 

3Mawu Yesus sinumimbakka, ”Iamiu taambe naawasa saran paa- 
ssa su olgu apa apan niola'1 Daud su tempo itou wurru manga tau- 
matane malunussa? #]tou sinumutta sulalummu Wale Mawu Ruata; see 
mumanna roti apan suete niola'a sasamba su Mawu Ruata. Sumbali 
tumurruttu tita n agama ng kite, itou wurru manga taumatane tawe wo- 
tongnge umanna roti udde — tumbau manga imam udde wotongnge. 
“Ara'e iamiu taambe naawasa sulalummu tita Musa manungku suapa 
n allo n Sabatta manga imam apan mammanara su Wale Mawu, lul- 
lawangnga atorannu allo n Sabatta, arawe tawe iapaasala? #Naunge 
apa apan iwabbisara-U indi: isindi pia nangillembo ahewalanne wuassu 
Wale Mawu. ’Sulalummu Wuke Susi uaworretta: Ete paa'akanna apan 
paapulu-U, waline sasamba wuassu winatangnga. Amungkangngu iamiu 
atonna-tonna maasunna wisara indi, natantuna iamiu tawe mapaasala 
manga taumata apan tawe salane. 8Ana waugu Ana'u Taumata uaagassa 
allo n Sabatta.” 





Taumata limane lome samba’a 
(Mrk. 3:1-6; Luk. 6:6-11) 


”Mawu Yesus nanantangke n tampa udde see inaite su sambau wale 
m pattatarramawuanna. Wlsudde pia sangkatou taumata limane lome 
samba a. Manga pira taumata apan madea'a pasasala Mawu Yesus, 
naiwalo Sitou, ” Apa wotongnge mapaapia n taumata su allo n Sabatta?” 

ll Mawu Yesus sinumimbakka, ”Unnu wisara pia sangkatou wuassu 
wallattı amiu uatahuanna domba sambau, wurru su allo n Sabatta 
domba udde nanawo su lorrangnga apan malalumma; apa tatahuannu 
domba udde tawe madea'a mamatunna domba udde wuassu lorrangnga? 

Ne, taumata maareganne wuassu domba! Nariaddi amungkangngu 
aroddi wotongnge mantulungngu taumata su allo n Sabatta.” 13Wua 
udde Mawu Yesus nabbisarate taumata apan limane lome samba'a 
udde, ”Ulurra'e limanu.” 

Taumata udde nangulukke n limane, see lima udde napiate ere lai 
limane samba'a. 14 Arawe manga taumata n Farisi nanantangngu wale m 
pattatarramawuanna udde, see na'irete mamate Mawu Yesus. 


Ralolorranna apan nipile Mawu Ruata 


15s Mawu Yesus masingkatte manungku manga taumata n Farisi udde 
pia ringirranna laleo su riri n Tou. Nariaddi Itou inaite wuassu tampa 
udde wurru manambo taumata uatantalongnga Sitou. See Itou napaapia 
n manga taumata apan maradda’a. 16 Arawe Itou naninpaddi mangitou 
mamasingkati Tou su taumata waine. "Ringannu aroddi nariaddite apa 
apan suete niwisara Mawu Ruata si Nabi Yesaya, 
18” Ete indi ralolorrang-Ku apan Ta'u pinile 
taumata apan arangnguang-Ku wurru natatarrino su naung-Ku. 
Gharraho-U sarun ionggolla Sitou, 
atatuli-U sarun iapasingkatta Sitou su manga pabbawalaga. 
Itou sarun tawe matatiakka ara'e mangngintuli, 
araą’e mabbisara su manga lalanna. 
“lawanna apan uala'ukka tawe paddianni Tou, 
solo apan u'odo’a tawe padduman-Ne. 
Itou sarun mammanara ma'oma n sara atatulidda a'omanna; 
2 alawo'u pabbawalaga sarun pia antimma Sitou.” 


Mawu Yesus wurru Beelzebul 
(Mrk. 3:20-30; Luk. 11:14-23) 


22 Wua udde niapidda ringannu Mawu Yesus sangkatou wuta wurru 
mou ana waugu niintarroannu gharraho laleo. Mawu Yesus napaapia 
n taumata udde naoma n sara itou naawisarate wurru naasilote. 
3 Anambo n taumata naherangnga wurru nabbisara, ”Asinungka Itou 
indi Ana'i Daud apan suete pina'ire udde?” 

Su tempo manga taumata n Farisi naaringikka aroddi, imangi- 
tou sinumimbakka, ”Taumata indi tumba'u wotongnge mallimbuakka 
gharraho laleo, ana waugu Beelzebul, tembonannu manga gharraho 
laleo, suete nangagillu tarrino udde Sitou.” 

“Mawu Yesus naasingkatta ringirrannu manga taumata n Farisi 
udde. Ne Itou nabbisarate si mangitou, “Amungkangngu sambau arara- 
tuanna nattalei naola'a pira ng kawageanganna apan sarun pasi passee- 
tta, araratuanna udde tawe malannu. Wurru sambau wanua ara'e lalorro 
n wale sambau apan uataae wuru uasaseetta sangkatou ringannu sang- 
katou, sarun mawinasa. “#Aroddi lai sulalummu araratuannu Setanna; 
amungkangngu wageangnge sambau mallimbuakka wageangnge waine, 
ne araratuannu Setanna udde natahiate wurru nahohakke. *Famiu 
mabbisara manungku lau mallimbuakka gharraho laleo ana waugu 
tarrino n Beelzebul. Amungkangngu aroddi ringannu tarrino n sai mal- 
lalarrenggennu mallıimbuakka gharraho laleo. Mallalarrenggennu udde 
sassane napaliattæa manungku iamıiu nassala! 33 Arawe Iau mallim- 
buakka gharraho laleo ringannu tarrino Mawu Ruata. Wurm udde atap- 
pasanne manungku Mawu Ruata mannattakke mamarenta su pattang- 
nganni amiu. 

2 Ereapa taumata wotongnge maasutta sulalummu wale n sangkatou 
apan matohassa wurru mangarro darotongnge, amung-kangngu itou 
tawe marrapussa dorone taumata matohassa udde? Wua udde itou 
wotongngete mangarro darotongngeé. 

Taumata apan tawe manamba'a Sia'u atonna-tonna itou lullawang- 
nga Siau. Wurru taumata apan tawe mallalima Sia'u atonna-tonna itou 
manggohakku manara-U! 31 Ana waugu udde, ana see io masingkatta, 
amungkangngu taumata ma'ola'a rosa wurru mabbattru aluandaga, itou 
wotongnge aampunganna! Arawe amungkangngu itou mangngaddio’a 
Gharraho Mawu Ruata, itou tawe aampunganna! 3? Amungkangngu tau- 
mata mabbisara wisara tatompola su Anau Taumata, itou wotong- 
nge ampunganna, arawe amungkangngu itou mangngaddio’a Gharraho 
Mawu Ruata, itou tawe aampunganna, mapia orassa indi arae lai su 
panginsueanne!” 


Alu rmgannu manga wuane 
(Luk. 6:43-45) 


3”Tadeau maasomba wua apan mapia, alune rinone masuwukka. 
Amungkangngu alune marrisitta, wuane lai laleo. Masuwukka ara'e 
marrisitta alu udde asingkatanna wuassu wuane. “lamiu taumata laleo, 
ereapa wotongnge iamiu maasaggo n alawo'u inolaanna apan mapia 
amungkangngu ramiu laleo? Apa apan niwisara morrongnga udde 
sinumabangnga wuassu lalummu naungnga! Taumata apan mapia 
mannaggo n inolaanna apan mapia, ana waugu itou napene n apapia.. 

3% Nariaddi, paanaunge: su Allo ng Kiamatta, sangkatou-sangkatou 
rinone sumimbakka manga wisara apan tawe gunane apan suete niwi- 
sara n tou. “Ana waugu wisara ng kamiu sassane apan sarun ipaatta 
iparrawessa apa 10 nassala ara'e tawe.” 





Manga taumata n Farisi maddorongnga Mawu Yesus 
ma'ola'a alarrindv’a 
(Mrk. 8:11-12; Luk. 11:29-32) 


38 Wua udde manga pira huru n agama wurru manga taumata n Farisi 
nabbisara, “Iamangnga Huru, iami maapulu mg’ellega Iamangnga Huru 
ma'ola'a alarrindu'a.” 

3” Araleo wurru alawangnga eteapa, manga taumata su tempo 
indi!” sasimbakku Mawu Yesus. ”Iamiu maddorongnga Iau ma'ola'a 
alarrndu'a? Iamiu tawe onggolannu sambau alarrindu'a udde, tumba'u 
alarrindu'a wuassi Nabi Yunus. Yunus uatana'a tallu allo tallu rabbi 
sulalummu tiannu inassa masallaka. Aroddi lai Angu Taumata sarun 
matana'a tallu allo tallu rabbi sulalummu tiannu runia. “Su Allo 
ng Kiamatta, lalorro Niniwe sarun mabangunna su sambau ringannu 
manga taumata n tempo indi wurru mapaasala mangitou. Ana waugu 
manga taumata Niniwe udde nawalu wuassu rosa mangitou, su tempo 
Yunus nannase simangitou. Arawe orassa indi pia maggewalanne wuassi 
Yunus! Su tempo Allo ng Kiamatta, ratu wuassu wanua Timukka 
sarun mabangunna su sampunna ringannu manga taumata n tempo indi 
wurru mapaasaļa mangitou. Ana waugu tadea'u maddaringikka alarra'i 
Salomo apan pande, ratu udde na'ola'a amatanna apan marau atonna 
wuassu pentakku runia. Arawe isindi orassa indi piaddu maggewalanne 
wuassi Salomo!” 





Pabbawelengngu gharraho laleo 
(Luk. 11:24-26) 


#”Napawe gharraho laleo nanantangke n sangkatou, gharraho 
udde namaliwutte manga tampa apan mamara, madea'a tampa pang- 
ngilloloanna arawe itou tawe naasomba. “Ana waugu udde itou na- 
bbisara, Iau sarun mabelengnga su wale apan suete nitantangku. Su 
tempo itou na'omate isudde, wale udde tawe lorrone, waresi wurru uaa- 
tokka. “See itou inaite wurru nangapiddu pitu gharraho waine apan 
nangillembo n araleone wuassi tou. Wua udde imangitou sinumuttate 
sulalummu taumata udde, see natana'a isudde. Wurru panginsueanne 

taumata udde niatambanna araleone wuassu paarorone. Udde lai sarun 
mariaddi su manga taumata laleo su tempo indi.” 


Inangnga wurru manga turrangngu Mawu Yesus 
(Mrk. 3:31-35; Luk. 8:19-21) 


*Tantalanna Mawu Yesus tae uahahatto ringannu taumata nambo 
udde, nirumantate inangnga wurru manga turrang-Nge. Imangitou uari- 
sikka su liudde lapiddu madea'a ana see wotongnge maahahatto n Tou. 
*Sangkatou wuassu wallattu taumata nambo udde nabbisara su Mawu 
Yesus, “Tamangnga, inangnga wurru turrangngi Iamangnga wowa su liu- 
dde. Imangitou maapulu maggahatto n Iamangnga.” 

See Mawu Yesus sinumimbakka, ”Isai inang-Ku? Isai manga 
turrang-Ku?” “See Itou nantae manga mallalarrenggen-Ne wurru 
nabbisara, ”Indi inangnga wurru manga turrang-Ku. Taumata apan 
ma'olaa apulu n Iamangku su surga, itou turrang-Ku esakka, turrang-Ku 
wawine wurru inang-Ku.” 


Sasumandingngu sangkatou mangangasta 
(Mrk. 4:1-9; Luk. 8:4-8) 


13 Su allo udde lai Mawu Yesus nanantangke. n waļe udde see 
inaite su winggi n rano wurru inuma’iante isudde. “Manambo 
atonna taumata uaammulla mamaliwutta Mawu Yesus, ana waugu 
udde Itou inaite inuma’'ianna su saalanna, arawe taumata nambo 
udde pasirarisikka su apanne. “See Mawu Yesus nangarra'e n alawo'u 
alarra a simangitou ringannu sasumandingnga. 

”Sangkatou mabbawailla inaite mangasřu wualanna,” aroddiwe 
Mawu Yesus nanattakku watti Tou. “”Su tempo itou mangngasi’a, pia 
bualanna nanawo su lalanna. See manwa nirumanta wurru wualanna 
udde manni tou noma n sara nasue. “Pia laiddu nanawo su tampa 
mawatu, apan letangnge addio'a. Manga wualanna udde lapiddu ti- 
numuwo ana waugu mattulungnga letangnge. SArawe su orassu matan- 
nallo matanggakke, manga tatuwo n wualanna udde mannattakke tinu- 
molangnga, ana see narrangu wurru nate ana waugu ramunne tawe nu- 
sippa malalumma. ?Pia lai wualanna nanawo su tangnga n ahuranganna 
roaanna. Ahuranganna roaanna udde tinumuwo wurru namulissa tatuwo 
n wualanna udde naoma n sara nate. ŝArawe pia lai wualanna apan 
nanawo su letaa masuwukka, see nabbua; piaddu marrasutta, piaddu 
anummu pulo, wurru pia lai paatallu m pulone anambone.” 

Wua n gandumma (13:4) 


”Napawe suete nabbattru sasumandingnga udde, Mawu Yesus nabbi- 


p? 


sara, “Amungkangngu pia talinga paddaringikka! 





Anio Mawu Yesus mappaattu sasumandingnga 
(Mrk. 4:10-12; Luk. 8:9-10) 


0Wua udde mallalarrenggennu Mawu Yesus nirumanta naiwalo 
Sitou, ”Anio [amangnga mappaattu sasumandingnga amungkangngu 
mabbisara ringannu taumata nambo udde?” 

llMawu Yesus sinumimbakka, ”Ana waugu iamiu suete niong- 
golannu alamatta ipanřattu addapıngnga su ola'u ereapa Mawu Ruata 
mamarenta, arawe 1mangitou tawe nionggolanna. 1? Ana waugu taumata 
apan uatahuante, sarun onggolanna lai lembo n anamboanne, wurru 
itou sarun lebbeanna. Arawe taumata apan tawe tatahuananne, tumba'u 
addio’a lai sıtou sarun anuanna. IWAna waugu udde Iau mappaattu sa- 
sumandingnga amungkangngu maggahatto n taumata nambo, ana waugu 
mangitou ma'ellega, arawe ere taumata apan tawe maasilo;- imangi- 
tou maddarıngikka arawe ere taumata wengella, wurru tawe maasunna. 
“Ringannu udde nariaddite apa apan suete niwalo Nabi Yesaya, 

"“Mawu Ruata nabbisara: 

Imangıtou sarun sidutu uararingikka 

arawe tawe maasunna: 
imangitou sarun sidutu mannutukka 
arawe tawe maasingkatta apa apan nariaddi. 
“Ana waugu ringirrannu taumata indi nalumute 
talinga mangitou nabbengelle wurru mata mangitou tawe 
maasilo. 
Indi mariaddi tadea'u mata mangitou tawe maasilo 
talinga mangitou tawe maaringikka, 
ringirranni mangitou tawe maasunna 
wurru arie mabelengnga ringang-Ku, 
see Iau mapaapia manpgitou.”” 
i16” Arawe auntunganna eteapa siamiu,” unnu Mawu Yesus su 
mallalarrenggen-Ne, ”ana waugu iamiu atonna-tonna suete naasilo 
wurru naaringikka. !?Paanaunge, manambo nabi wurru taumata apan 
tutturrutta Mawu Ruata maapulu ma'ellega apa apan a'ellehanni amiu 
orassa indi, arawe imangitou tawe maasilo. Imangitou maapulu madda- 
ringikka apa apan raddaringirranni amiu su orassa indi, arawe imangitou 
tawe maaringikka.” 


Mawu Yesus mannala’a n sasumandingngu 


sangkatou mangangasi’a 
(Mrk. 4:13-20; Luk. 8:11-15) 


8” Daringirrete apa atappasannu sasumandingngu sangkatou manga- 
ngasia udde. 1? Wualanna apan nanawo su lalanna isassumandingnga su 
taumata apan naarngikka. wattru Mawu Ruata mamarenta, arawe itou 
tawe naasunna. Setanna udde nirumanta wurru nangarro wualanna apan 
suete masi'a sulalummu naungngi mangitou. #Wualanna apan nanawo 
su leta'a mawatu, isassumandingnga su taumata apan maddaringikka 
watta udde wurru lapiddu nangngimanna ringannu naungnga maluassa. 
*1 Arawe wattia udde tawe narramutta sulaJummu naungngi mangitou, 
na oma n sara tawe tinumuwo malannu. Aroddi imangitou naasomba 
asasusa ara e asasansara ana waugu wattia udde, imangitou lapiddu 
nassinaadda. 2 Wualanna apan nanawo su tangnga n ahuranganna 
roaanna, isassumandingnga su taumata apan uararingikka wattia udde, 
arawe sussinggawangnga su olau wiakki mangitou wurru maapulu 
mabbiakka su alaluassa. Ana waugu udde wattia wuassu Mawu Ruata 
nawuli wuassu naungngi mangitou na'oma n sara tawe buane. 2 Wurru 
wualanna apan nanawo su letaa masuwukka, isassumandingnga su 
taumata apan maddaringikka watta udde wurru maasunna. Imangitou 

Nannalo pia larangnge (13:22) 


nabbua manambo, piaddu marrasutta, piaddu anummu pulo wurru pia 
lai wuane paatallu m pulo anambone.” 


Sasumandingngu akke su wallattu gandumma 


MMawu Yesus nabbattu lai sambau sasumandingnga su taumata 
nambo, wisara-Ne, “Amungkangngu Mawu Ruata mamarenta, tuladane 
naalihidda ere sasumandingnga indi: Sangkatou mabbawailla nangasi'u 
wualanna apan mapia su wawailanné. “Su rabbi sambau, su tempo 
anambo n taumata mattnlle, seettu mabbawaıilla udde nirumanta 
nangasi'u wualannu akke su wallattu gandumma udde, see napule. 2% Su 
tempo sinuananna udde tinumuwote wurru manga raene nanattakke sus- 
sabangnga, niasiloante lai manga akke udde. See manga taumata n 
sewa mabbawailla udde nirumanta su mawu n wailla udde wurru na- 
bbisara, Mawu, talawe Mawu nangasi' u wualanna apan mapia su waillu 
Mawu? Naola'a ereapa naoma n sara pia akke isudde?” 28Mabbawailla 
udde sinumimbakka, ’Udde inolaannu seetta.? Ana see manga taumata n 
sewa udde naiwalo apia, “Mawu maapulu, 1ami ina1 mallele akke udde?’ 
2P Arie, sasimbakku mawu udde, “Ana waugu amungkangngu akke udde 
leleanna, gandumma lai malele. #Wala’e akke udde tumuwo su sam- 
punna ma’oma n sara orassu pangangitingnga. Parrado iau mabbisara 
su manga taumata apan mangitingnga: Ammula'a rorone manga akke 
udde, wa'issa see tutungnga. Wua udde ammula’a gandumma, see sahi- 
punna sulalummu walingkakka.’ ” 

Sasumandingngu watu n sawi 
(Mrk. 4:30-32; Luk. 13:18-19) 


3l Mawu Yesus nabbattie n lai sambau sasumandingnga su taumata 
nambo, wisara-Ne, ”Napawe Mawu Ruata mamarenta, olangnge ere sa- 
sumandingnga indi: Sambau wualannu sawi nianu n sangkatou, see ni- 
suanna su wallli tou. 3 Watu n sawi eteudde wualanna apan addio'anne. 
Arawe amungkangngu tinumuwote, itou maola'a ahewalanne su wallattu 
alawo'u sinuananna. Itou maola'a alu, ma'oma n sara manga manu'u wi- 
nalanganna massalakka su manga rannane.” 


Sasumandingngu ragi 
(Luk. 13:20-21) 


3 Pia sambau sasumandingnga waine, apan niwattľu Mawu Yesus 
su taumata nambo. ”Napawe Mawu Ruata mamarenta, olangnge ere 
ragi apan mpaattu sangkatou wawine see niompella ringannu taponna 
appattu pulo su literrene na'oma n sara naluakka mapia!” 


Anio Mawu Yesus mappaattu sasumandingnga 
f( Mr k, AKING) 


“ Sarangkanambone niarrau Mawu Yesus su taumata nambo sidutu 
mappaattu sasumandingnga. 35 Ringannu aroddi nariaddite apa apan 
niwalo nabi, 

”la'u mappaattu sasumandingnga amungkangngu 

maggahatto mangitou; 

la'u sarun mabbattru inolaanna apan uawuni 

ro'e n arariadi n runia indi.” 


Mawu Yesus nanala'a n sasumandingngu akke su 
wallattu gandumma 


Wua udde Mawu Yesus nanantangke n taumata nambo udde. 
See smumutta su wale. Mallalarrenggen-Ne nirumanta wurru nabbisara, 
”Taļag’o siami sasumandingngu akke su wallattu gandumma udde.” 

3 Mawu Yesus sinumimbakka, ”Taumata apan mangngasľu wua- 
lanna apan mapia udde, eteudde Angu Taumata. “#Wailla eteudde 

runia mdi. Wualanna apan mapia, eteudde manga taumata apan na- 
sutta alarranau Mawu Ruata. Ahuranganna akke, eteudde manga tau- 
mata uasamba’a Setanna. “Seetta apan nangasiu akke, eteudde Se- 
tanna. Tempo mangıtingnga eteudde Allo ng Kiamatta, wurru manga 
taumata apan mangitingnga, eteudde manga mala'ekattu Mawu Ruata. 
Su ereapa manga akke iammulla wurru tutungannu putungnga, aro- 
ddi lai mariaddı su allo m panginsueanne. #lAna'u Taumata sarun man- 
dolokku manga mala'ekan-Ne mangammullu manga taumata su wallattu 
alarranang-Nge apan naola'a taumata marosa, wurru anambo n taumata 
waline lai apan ma'ola'a alaleo. #lImangitou sarangkanambone sarun 
iramme sulalummu sunggilla pia putungnge apan lurrenggamma, isudde 
imangitou sarun lumual wurru matatarrangnga. #Wurru manga taumata 
apan ma'ola'a apulu Mawu Ruata sarun lumansiangnga ere matannallo 
sulalummu Runia Wakku Mawu Ruata, Iamangngi mangitou. Nariaddi, 
amungkangngu pia talinga paddaringikka!” 


Sasumandingngu darotongnga apan uaali 


#”Napawe Mawu Ruata mamarenta, olangnge ere sasumandingnga 
indi: Pia darotongnga uaali su leta'a see niabaannu sangkatou taumata, 
wurru maddo apia su leta'a. Wua udde ana waugu lulluassa, taumata 
udde inaite nabbalu'u alawo'u darotongnge, see nabelengke wurru 
namallı leta a udde.” 


Sasumandingngu mutiara apan malendappa 


45”Napawe Mawu Ruata mamarenta olangnge ere sasumandingnga 
indi: Sangkatou mabbawalu'a madea'a manga mutiara maarega. %Su 
tempo itou naasomba sambau mutiara apan nangıllembo n marramaga, 
ringannu malihakka itou niumamatta wurru nabbalu'u alawo'u daro- 
tongnge, see namalli mutiara sambau udde.” 


Sasumandingngu soma 


“”Napawe Mawu Ruata mamarenta olangnge ere sasumandingngu 
soma apan ipannoma su rano, see naahau alawo'u hati ng kinassa. 
4 Napawe soma udde napenete, soma niapidde manga samakka su am- 
maranne. Wua udde imangıtou ınuma’ianna wurru narraete manga ina- 
ssa udde: Inassa apianne niaddo su wensada wurru inassa araleoanne ni- 

ramme. Ete aroddi olangnge su Allo ng Kiamatta, manga mala'ekatta 
sarun inai marrae manga taumata laleo wuassu manga taumata apan 
tutturrutta apulu Mawu Ruata. “Wua udde manga taumata laleo udde 
iramme sulalummu sunggilla pia putungnge. Isuddewe imangitou sarun 
lumuai wurru matatarrangnga.” 


Darotongnga wakku wurru darotongnga tabbe 


`” Apa iamiu naasunna sarangkanambone udde?” aiwalo Mawu 
Yesus. 

”Maasunna lamangnga!” sasimbakki mangitou. 

“See Mawu Yesus nabbisara, ”Ana waugu udde manga huru n 
agama apan suete naola a lalorro n araratuannu Mawu Ruata, udde ere 
sangkatou tatahuannu wale apan mappasabangngu darotongnge wakku 
wurru tabbe, wuassu pangadoanne.” 


Mawu Yesus tawe tinarimmatta 
su Nazaret 
(Mrk. 6:1-6; Luk. 4:16-30) 


“Napawe Mawu Yesus suete nabbattiu manga sasumandingnga 
udde, Itou nanantangke n tampa udde, šsee nabelengke su wanua- 
Ne. Poi sindi itou mangngarra’a su wale m pattatarramawuanna, wurru 
manga taumata apan maddaringikka Sitou isudde, mangke naherang- 
nga. Imangitou nabbisara, ”Wuassu apa taumata indi naasomba apande 
ereudde? Wurru wuassu apa Itou naasomba tarrino ma'ola'a alarrindu'a 
udde? 5Walinewe Itou angu wase ng kalu? Walinewe Maria udde 
inangnge; wurru manga turrangnge udde Yakobus, Yusuf, Simon, 
wurru Yudas? ““Wurru walinewe manga turrangnge wawine uatana'a 
la1 isindi? Wuassu apa Itou naasomba sarangkanambone udde?” “Ne 
imangitou nanola'e Mawu Yesus. See Mawu Yesus nabbisara simangi- 
tou, ”Sangkatou nabi aaddatanna su alawo'u tampa, tumba'u tawe su 
ampungnge wurru su walene sassane.” “Ne ana waugu udde Mawu 
Yesus tawe na'ola'a alarrindu'a manambo isudde ana waugu imangitou 
tawe mangngimanna. 

Papate n Yohanes Mananarrani 
(Mrk. 6:14-29; Luk. 9:7-9) 


Su tempo udde Herodes, ratu m wanua Galilea, naaringikka 
14 su ola'u Mawu Yesus. “Herodes nabbisara su manga tepellene, 
”Natantunte indi Yohanes Mananarrani nabbiakke apia wuassu papate! 
Ana waugu udde itou pia tarrino ma'ola'a alarrindu'a.” 

“Ana waugu dorone Herodes nandolokka napasametti Yohanes 
wurru narrapussa sitou see niapasutta sulalummu tuttupanna. Herodes 
na'ola'a aroddi ana waugu Herodias awingngi turrangngi tou sidutu, 
eteudde Filipus. “Ana waugu Yohanes suete nabbisara si Herodes 
ereindi, ” Tawe wotongnge io maawingngi Herodias!” 5Atonna Herodes 
maapulu mamate si Yohanes, arawe itou matta'uttu manga taumata, ana 
waugu imangitou masingkatta Yohanes udde nabi. 

“Su tempo Herodes na'ola'a ramea n allo pananaunganna itou 
masungkangnga Herodias anangnge wawine nassaļaingnga su saruannu 
awadaalla. Salaingnge maaluassa naungngi Herodes, 7naoma n sara 
Herodes naddiandi sitou ringannu nassalu, manungku alawo'u apa apan 
doronganne, sarun ionggola. 

“Ana waugu miarraannu inangnge, anaa udde nabbisara, “lau 
maddorongnga pua n Yohanes Mananarrani onggola'a sia'u orassa indi 
su wowo m baki!” 

”Naaringikka darorongnga udde, Herodes mangke nasusa atonna 
naungnge. Arawe ana waugu itou suete nassalu su saruannu rahone, itou 
namarenta tadea'u darorongngu ang’a wawine udde watu'anna. Itou 
nandolokku taumata inai watukku tuttupanna iapapototta pua n Yo- 
hanes. "Wua udde pua n Yohanes niapidde uarandangnga su baki 
see monggole su ana'a wawine udde. See ana'a wawine udde nangapi- 
ddu lai inangnge. Wua udde mallaļarrenggenni Yohanes nirumanta 
nangalappa winalunanni Yohanes wurru see nilabingnga. See imangitou 
napulete wurru nabbalote olangnge udde su Mawu Yesus. 





Mawu Yesus napaannu taumata lima 
riwu su atoune 
(Mrk. 6:30-44; Luk. 9:10-I7; Yoh. 6:1-14) 


Su tempo Mawu Yesus naaringikka watta udde, Itou sinumg’ete 
saalanna sassane wurru nanantangke n tampa udde, see inaite su sam- 
bau tampa apan malannaba. Arawe su tempo manga taumata naa- 
ringikka olangnge udde, imangitou nanantangngu manga soa mangi- 

tou inaite nananturrutta Mawu Yesus inumamattu ammaranne. !4Su 
tempo Mawu Yesus nilumintukka wuassu saalanna wurru naasilote tau- 
mata manambo udde, Itou inumakkanni mangitou. See Itou napaapia n 
manga taumata maradda'a su wallatti mangitou. 

“Wawallone, manga mallalarrenggennu Mawu Yesus nirumanta 
wurru nabbisara Sitou, ” Allo wawallote wurru tampa indi narrae ma- 
rau. Mappianne lamangnga mandolokku manga taumata indi mapule, 
tadea'u wotongnge mamallı anna su manga ampungnga.” 

16” Tawe wotongnge imangitou iapaapule,” unnu Mawu Yesus, 
“Tamu sassane papaanni mangitou.” 

Ilami tumba'u pia lima m bau roti wurru inassa rua m bual” 
sasimbakku mallalarrenggennu Mawu Yesus. 

18” Apira’e udde isindi,” unnu Mawu Yesus. !?Wua udde Itou nando- 
lokku taumata nambo udde mapaalanna su leta'a. See Itou nanganute 
lima m bau roti wurru inassa rua m bua udde, see Itou naningngarate 
langıtta wurru naadiangkamanna su Mawu Ruata. Wua udde Itou nat- 
tahiate roti udde, ringannu lima-Ne wurru nianggila su mallalarrenggen- 
Ne mapatahia su taumata nambo udde. *Imangitou sarangkanambone 
mumanna na'oma n sara nalaidda. Wua udde mallalarrenggennu Mawu 
Yesus nangammulle m lambe n anna udde: mapulo dua su ulangnge 
napene-pene. ?Niumanna su tempo udde itatakasere lima riwu su 
atoune, taambe nireengnga wawine wurru manga alarrana'a. 


Mawu Yesus inumamatta su wowo n ua'e 
(Mrk. 6:45-52; Yoh. 6:15-21) 


2 Wua udde Mawu Yesus nandolokku manga mallalarrenggen-Ne si- 
numa'e saalanna wurru mallu roro su samba'a n rano, tantalanna udde 
Itou nandolokku taumata nambo udde mapaapule. #Napawe taumata 
nambo udde napulete, Mawu Yesus sinuma'a su sambau wuidda sa- 
ssane ana umaliomanna. Allo rabbite arawe Mawu Yesus ta'e isudde sa- 
ssane. “Tantalanna udde saalanna apan sasa eannu mallalarrenggennu 
Mawu Yesus, maraute su tangnga n rano. Saalanna udde mangke ` 
ia'untallu lua'a, ana waugu anginna uasomakka mona n saalanna. ? Su 
walattu puulla tatallu wurru puulla annumma ruaallo, Mawu Yesus 
nirumanta ringanni mangitou u'amatta su wowo n ua'e. Su tempo 
mallalarrenggen-Ne naasilo Sitou u'amatta su wowo n ug’e, imangitou 
nirrumoro atonna. “Setanna!” unni mangitou ringannu atata unne. 

#1 Arawe Mawu Yesus lapiddu sinumimbakka, ”Paatammuda! la'u 
indi, arie paata'utta!” 

23 See Petrus nabbisara, “Amungkangngu atonna To Mawu Yesus, 
wala'a i&u rumanta umamatta su wowo n ua e. 

2” Rantate,” sasimbakku Mawu Yesus. Aroddi Petrus naaring- 
ikka itou nilumintukka wuassu saalanna, njumamatta su wowo n ua'e 
wurru inaite ringannu Mawu Yesus. 3 Arawe su tempo Petrus naasilo 
ma' ikkatta atonna anginna su rano udde, itou nata'utta wurru nanat- 
takke nilumakkuba. ”Mawu, ontole!” aintuļine. 

3 Mawu Yesus lapiddu nangulukku limane wurru nanametta sitou, 
wurru nabbisara, “Petrus, Petrus, pangangimannu lome atonna. Anio 10 
sussinggawangnga Siau?” 

3 See itarua sinuma'ete su saalanna udde, wurru anginna nolote. 
33 Ne manga mallalarrenggennu Mawu Yesus nassubbate Sitou. Imang]- 
tou nabbisara, ”Atonna Mawu uddewe Ana'u Ruata!” 


Mawu Yesus napaapia n taumata maradda’a 
su Genesaret 
(Mrk. 6:53-56) 


3 Napawe imangitou na'omate su sambaa n rano, imangitou ti- 
numulite su Genesaret. ““Wurru napawe manga taumata isudde naa- 
silo manungku nirumanta udde Mawu Yesus, mangitou namasingkattu 
watta udde su ahewallu wageangngu leta'a su soa udde. See anambo 
n taumata maradda'a niapidda ringannu Mawu Yesus. ““Wurru imangi- 
tou sinumalande Sitou tadea'u wotongnge mangindingnga jubah-Ne, sa- 
laiwe tumba'u pentakke. See sarangkanambone apan nangindingnga 
udde naplate. 


Addatta inanaramannu iupungngu alamona 
(Mrk. 7:1-13) 


Sangkawageanganna taumata n Farisi wurru manga pira huru 
15 n agama wuassu Yerusalem mrumanta ringannu Mawu Yesus. 
Imangitou naiwalo Sitou, -?”Ano manga mallalarrenggennu niluma- 
wangnga addatta inanaramannu iupungngu alamona ng kite? Su tempo 
umanna, imangitou tawe mangukkassa lima rorone ere su atoranna!” 
3Mawu Yesus. sinumimbakka, ”Wurru anio iąmiu lai lullawangnga 
parenta Mawu Ruata, tumba'u. ana waugu maapulu- tutturrutta, addatta 
Inanaramannu lupungngu alamona? “Ana waugu Mawu Ruata nabbi- 
sara, 'Pangaddatta i iamangngu wurru inangngu, wurru 'Isai-sai apan ma- 
bbisara hagurangnge sarun irruumanna ma'oma n sara mate. “Arawe 

iamiu mangngarra'a: amungkangngu taumata mabbisara hagurangnge, 
'Apa apan rinone ta'u ionggola su hagurangnga, suete taù nionggola 
su Mawu Ruata, “ne taumata udde tate lai japaaddatta hagurangnge. 
Aroddi ana waugu addatta inanaramannu iupnngngu alamonanu, iamiu 
mangngaddio'a wisara Mawu Ruata. ?lamju taumata lilangkamale’a! 
Tawe salane apa apan suete niwalo n Yesaya su ola'i amiu eteudde, 
““Arendi wisara Mawu Ruata: 
Manga taumata udde tumba'u massubba 
Sig’'u ringannu manga wisara, 
arawe naungngi mangitou marau wuassia-U. 
Tawe gunane imangitou massubba Sia'u, 
ana waugu atorannu taumata, iaarra’i 
mangitou, ere lai atorang-Ku. ” 


Inolaanna apan maalaleo taumata 
(Mrk. 7:14-23) 


Wua udde Mawu Yesus namaggo manga taumata wurru nabbisa- 
rate simangitou, ”Paddaringikka tadea'u maasunna! !! Apan sinumutta 
su morrongnga tawe maarosa taumata udde; tumba'u apan sinumabang- 
nga wuassu morrongnge eteudde maalaleo sitou.” 

See manga mallalarrenggennu Mawu Yesus nirumanta wurru nai- 
walo Sitou, ”Iamangnga masingkatta manungku manga taumata n Farisi 
nasa'u su tempo naaringikka Iamangnga nabbisara aroddi?” 

13 Mawu Yesus sinumimbakka, “Manga sinuananna apan tawe nisua- 
nnu lamangku su surga sarun abbutanna. "Ariete maddaringikka manga 
taumata n Farisi udde. Imangıtou udde mangngehetta taumata wuta; 
wurru amungkangngu taumata wuta mangehetta taumata wuta, itarua 
sarun manawo sulalummu lorrangnga.” 

IS Petrus nabbisara, “Tulunga'a talaa'a sasumandingnga udde siami 
lamangnga!” 

lMawu Yesus sinumimbakka simangitou, ”iamiu taambe lai naa- 
sunna? YIamiu wagga, manungku apan sussutta sulalummu morrongnga 
masutta lai su tianna wurru wua udde masabangnga apia? 18 Arawe apan 
sinumabangnga wuassu morrongnga, udde wuassu naungnga; wurru eteu- 
dde apan maalaleo taumata. } Ana waugu wuassu naungnga sumabang- 
nga manga`ringirranna laleo, apan maaola’a taumata mammate, sussan- 
daga, ma'ola'a alaleo, manna'o, mammahia, wurru maumbilangnga. 
“Manga inolaanna udde maarosa taumata, waline wanna ringannu lima 
tawe ukkasanna.” 

Pangangimannu sangkatou wawine n Kanaan 
(Mrk. 7:24-30) 


2 Wua udde Mawu Yesus nanantangke n tampa udde wurru inaite 
su wageangngu leta'a marani n soa Tirus wurru Sidon.. 22Sangkatou 
wawine n Kanaan wuassu wageangngu leta'a udde, nirumanta ringannu 
Mawu Yesus, lapiddu wui, ”Ana’i Daud, akkana’a igu! Ang’'u wawine, 
niasuttannu gharraho laleo. Raddangnge masadatta atonna.” 

3BMawu Yesus tawe sinumimbakka wawine udde saran addio'a. 
See mallalarrenggennu Mawu Yesus nirumanta ringanni Tou wurru 
sussalande, ”Iamangnga rolorrae wawine udde mangingkatta. Itou 
tumba'u maggio su liuddi itet” 

4 Mawu Yesus sinumimbakka, ”I@’u nirolokka tumba'u su pabbawa- 
lagu Israel, nangillembo simangitou apan nialiwune.” 

2 Wawine udde nirumanta see inumalintuda su saruannu Mawu 
Yesus wurru nabbisara, ”Tulunga'a 1a'u Mawu.” 

“#Mawu Yesus sinumimbakka, ”Tawe wotongnge manganu annu 
manga alarrana'a wurru ilombo su asu.” 

2?” Atonna Mawu,” sasimbakku wawine udde, ”arawe asu lai u'anna 
manga tarroto n anna wuassu medda mawune.” 

#See Mawu Yesus nabbisara sitou, ”Inangnga, matohassa atonna 
pangangimannu! Ariadite apa apan ipaapulunu!” Orassa udde lai ana'a 
wawine udde napia. 


Mawu Yesus napaapia n manambo 
taumata maradda’a 


2 Mawu Yesus nanantangke n tampa udde, see sinumallete su 
apannu Rano n Galilea. Wua udde Itou sinumaate su sambau wuidda 
see inuma’iante isudde. 3 Manambo taumata nirumanta ringanni Tou 
uaapiddu taumata perro, wuta, lome, mou, wurru manambo lai taumata 
maradda'a waine. Imangitou nangado n rumaradda’a udde su saruannu 
Mawu Yesus, ne Itou napaapiate manga rumaradda'a udde. I Taumata 
nambo isudde, naherangnga atonna, su tempo imangitou naasilo tau- 
mata mou naawisara, taumata perro napila, taumata lome niumamatta, 
wurru taumata wuta naasilo. See imangıitou nadalote Mawu Ruata m 
pabbawalagu Israel. 

Mawu Yesus napaannu appattu riwu su atoune 
(Mrk. &: 1-10) 


““Wua udde Mawu Yesus namaggo manga mallalarrenggen-Ne see 
nabbisara, “Ia'u u'akkannu taumata nambo indi. Tallute allo alannune 
imangıtou su sampunna ringang-Ku, wurru orassa indi imangitou inasue- 
ante n anna. la'u tawe mapaapule mangitou malunussa, arrombanganne 
imangitou mawantingnga su lalanna.” 

“See manga mallalarrenggennu Mawu Yesus naiwalo Sitou, ”Suapa 
ite wotongnge maasomba anna su wadda'a araune indi iapaanna su 
taumata anambone indi?” 

*”Sangkura roti siamiu?” Mawu Yesus naiwalo simangitou. 

“Pitu,” sasimbakki mangitou, ”wurru manga pira inassa marad- 
dio’a.” 

“Ne Mawu Yesus nandolokku taumata nambo udde inuməa’ianna 
su leta'a. “See Itou nanganute roti pitu m bau wurru inassa, wua 
udde naadiangkamanna su Mawu Ruata. Wua udde Itou nattahiate 
roti wurru nassa udde ringannu lima-Ne sassane, see nionggola su 
mallalarrenggen-Ne. Wurru imangitou nattahiate su taumata manambo 
udde. 3 Anambo n taumata udde inumanna na'oma n sara naļaidda wua 
udde mallalarrenggen-Ne nangammullu lambe n anna udde. Sarangka- 
nambone pitu ng kula'a napene-pene. Reengannu taumata esakka sa- 
ssane apan inumanna su tempo udde appattu riwu su atoune, taambe na- 
reengnga wawine wurru manga alarrana'a. 

““Wua udde Mawu Yesus nandolokke manga taumata udde niapa- 
pule. Itou sassane sinuma'e sangngassa saalanna wurru inaite watukku 
wageangngu letu Magadan. 


Manga taumata n Farisi maddorongnga Mawu Yesus 
ma'ola'a alarrindv’a 
(Mrk. 8611-1353: Luk. 12:54-56) 


1 Pia manga pira taumata n Farisi wurru Saduki nirumanta 
6 ringannu Mawu Yesus, pandumanne mapaasala n Tou. Imangi- 
tou maddorongnga Sitou ma'ola'a alarrindv’a ipattiala manungku atonna 
itou nirumanta wuassu Mawu Ruata. ?Mawu Yesus sinumimbakka, 
[ Amungkangngu matannallo mattatuppa, iamiu mabbisara, Hati m 
banua mapia, ana waugu langitta marramutta.’ 3Wurru su ruaallo, 
samu mabbisara, ’Allo indi manguranna, ana waugu langitta marramutta 
wurru marandumma.’ Fi, iamiu wotongnge marrangngo n hati m banua 

ringannu ma'ellega ola'u langitta, arawe manga tanda n tempo tawe 
iarrangngo ng kamu!” | 4”Tumanite n daleo manga taumata tempo indi. 
lamu maddorongnga la'u ma'ola'a alarrindu' a. lamiu tawe onggolanna 
saran sambau alarrindu'a, tumba'u alarrindu’i I Nabi Yunus.” 

Napawe suete nabbisara aroddi, Mawu Yesus nanantangke mangi- 
tou, see napulete. 


Ragi manga taumata n Farisi wurru Saduki 
(Mrk. 8:14-21) 


“Su tempo manga mallalarrenggennu Mawu Yesus na'omate su 
samba a n rano, imangitou wakkute naasıngkatta manungku imangitou 
naabuli mangapıddu roti. “Mawu Yesus nabbisara simangitou, ”Paa- 
riaga su ragı n taumata n Farisi wurru Saduki.” 

'Naaringtkka wisara Mawu Yesus aroddi, mallaļarrenggen-Ne ua- 
hahattote sangkatou ringannu sangkatou, "Itou nabbisara aroddi ana 
waugu iite tawe nangapiddu roti.” 

8 Mawu Yesus naasingkatta apa ipagahato mangitou udde. Nariaddi 
Itou nabbisara, ”Anio iamıiu uatatiakka su olau tawe roti? Pangangi- 
mann amiu lome! *Taambe lai naasunna iamiu? Apa iamiu tate naa- 
naungnga su ola'u lma m bau roti apan tgu tinahia su lima riwu su 
atoune? Pira ng kulga lambene roti apan nmammulli amiu? !tWurru 
ereapa lai ringannu pitu m bau roti apan tinahia su appattu riwu su 
atoune udde? Pira ng kula'a roti lambene niammulli amiu? !lAnio 
na'oma n sara iamiu tawe maasunna manungku igu waline uahahatto ng 
kamıu su ola'u roti? Paariagai su ola'u ragi n taumata n Farisi wurru Sa- 
duki!” 

12 Panginsueanne mallalarrenggennu Mawu Yesus naasunnate 
manungku Mawu Yesus mammarenta simangitou paariaga walinewe 
wuassu ragi apan ipappaatta ipa'ola'a roti, arawe su saruannu manga 
alarra'u taumata n Farisi wurru Saduki. 


Panganga'u m Petrus su olau Mawu Yesus 
(Mrk. 8:27-30; Luk. 9:18-21) 


8 Mawu Yesus inaite su wageangngu leta’a marani n soa Kaisarea Fi- 
lipi. Isudde Itou naiwalo mallalarrenggen-Ne, ”Unnu wisara n taumata, 
isai Ana'u Taumata udde?” 

Manga mallalarrenggen-Ne sinumimbakka, ”Piaddu mabbisara Yo- 
hanes Mananarrani. Piaddu lai mab-bisara Elia. Waine lai mabbisara 
Yeremia arge su wallattu sangkatou nabi.” 

IS” Arawe tumurruttu ringirranni amiu sassane, isai Ia'u indi?” 

léSimon Petrus sinumimbakka, ”Ete Iamangnga Ratu m Punnu 
Salamatta, Angu Mawu Ruata apan wiakka.” 

17”? Auntunganna so Simon anag’i Yona!” unnu Mawu Yesus, ” Ana 
waugu walinewe taumata apan namasingkattu olangnge udde slo, arawe 
lamangku su surga. Ana waugu udde rinone iamiu masingkatta, i0 
udde Petrus, watu apan matohassa. Wurru su wowo n watu indi 14'u 
sarun mapararisikku Gharreda-U apan tawe iahohakku taumata; salaiwe 
ete uasaruanna papate! ?Ig’u sarun mangonggolla siamiu a'unsi n Runia 
Wakku Mawu Ruata. Apa apan isassingada su wowo n runia, udde lai 
isassingada su surga. Wurru apa apan iapaarrinonu su wowo n runia, 
udde lai mangke narrino su surga.” 

#Wua udde Mawu Yesus napaanaungnga su mallalarrenggen-Ne 
tadea'u ımangitou tawe mamasingkatta sisai-sai manungku ete Itou udde 
Ratu m Punnu Salamatta. 


Mawu Yesus namasingkattu asansarane 
wurru papate-Ne 
(Mrk. 8:31-9:l; Luk. 9:22-27) 


ĉi Nanattakka wuassu orassa udde, Mawu Yesus nabbisara ringannu 
uahahati su mallalarrenggen-Ne, manungku Itou sarun inai su Yerusa- 
lem wurru mamendamma anambo n asasusa wuassu manga piarrangnge, 
manga imam tembonanne, wurru manga huru n agama. Itou sarun pate- 
anna, arawe su allo atallune Itou sarun mabangunna apia. 

2 See Petrus nangahete Mawu Yesus watukku sandirranne wurru 
namo' a Sitou, wisarane, ”Antimanna Mawu Ruata mapaarau n olangnge 
udde, Mawu! Ariewe olangnge udde mariaddi su Mawu!” 

“Mawu Yesus nanaile see nabbisara si Petrus, ”Roote passaliu wua 
isindi, Mamamono’a! To mannalare Siau. Ringiddu udde ringirrannu 
taumata; waline ringirrannu Mawu Ruata!” 

“Wua udde Mawu Yesus nabbisara su mallalarrenggen-Ne, ”Tau- 
mata apan mallalarrenggenna Sia'u, rinone tawe mannaungnga ma- 
narane, mamasanna arussane, wurru sidutu uatantalongnga Sia'u. 25Ana 
waugu taumata apan maapulu mandalukka wiakke, sarun awuliannu 
wiakke. Arawe taumata apan mamala m biakke ana waugu Ia’u sarun 
maasomba wiakka. *% Apa auntunganne su sangkatou taumata, amung- 

kangngu ahewallu runia indi maola’a darotongnge arawe itou awuliannu 
wiakke? Wotongnge wiakka udde saļiuannu sambau darotongnga? 

"Tate malannu lai Ana'u Taumata, su sampunna ringannu manga 
mala ekanne, sarun rumanta ringannu tarrino n lamangnge. Su tempo 
udde tou sarun mabbalissa manga taumata tumurruttu inolaannu 
sangkatou-sangkatou. #Asingkatawe! Wuassu wallatti amiu isindi pia- 
ddu tawe mate, tantalanna taambe naasilo Ana'u Taumata rumanta ma- 
marenta ere sangkatou Ratu.” 


Mawu Yesus niwantuhanna 
(Mrk. 9:2-13; Luk. 9:28-36) 


17 Napawe annummu allo naliute Mawu Yesus nangapiddi Petrus, 
Yakobus wurru turrangnge Yohanes, nanginsassa su sambau wui- 
dda apan matanggakka. 2Su saruanni mangitou, Mawu Yesus nawalu 
sarrene: Hati-Ne nabali masemakka ere matannallo wurru laung-Nge 
mawira lullendapa. 3Wua udde sire tallu mallalarrenggen-Ne udde naa- 
silo si Musa wurru Elia uahahatto Mawu Yesus. 4See Petrus nabbisa- 
rate su Mawu Yesus, “Mawu, mapia atonna iite isindi. Amungkangngu 
Mawu maapulu, 12u sarun mapararisikku rasanna tatallu isindi: sambau 
su Mawu, sambau si Musa, wurru sambau lai si Elia!” 

“Tantalanna Petrus tae mabbisara, winabbawa apan mase- 
makka atonna nangooppa sımangitou wurru wuassu winabbawa udde 
niaringirranna tingikka apan nabbisara, ”Ete indi Ana'a arangnguang- 
Ku, itou maaluassa naung-Ku. Daringirre Itou! 

?Su tempo manga mallalarrenggennu Mawu Yesus naaringikka ting- 
ikka udde, imangitou nata'utta atonna, na'oma n sara hati mangitou na- 
dumaa su letaa TArawe Mawu Yesus nirumanta wurru nangerretta 
simangitou. ”Pabbangunte,” wisara-Ne, ”arie mata'utta!” 8Napawe 
imangitou nanutudda, imangitou tawe naasilo sisai-sai tumbau Mawu 
Yesus sassane. 

“Su tempo imangitou sinumossokke wuassu “vuidda udde, Mawu 
Yesus napaanaungnga simangitou, “Arie pabbattra sisai-sai, apa apan 
suete niasiloanni amiu tanginna, tantalanna Ana'u Taumata taambe 
mapawangunna wuassu papate.” 

“Manga mallalarrenggennu Mawu Yesus naiwalo Sitou, ”Anio 
manga huru n agama mabbisara manungku Elia rinone rumanta 
dorone?” 

ii Mawu Yesus sinumimbakka, ”Atonna Elia rumanta wurru itou 
sarun manuungngu sarangkanambone. 1Arawe Ia'u mabbisara siamiu, 
Elia suete mrumanta, arawe manga taumata tawe maaillala sitou; 

imangitou ma'ola'a sitou ere su apulu mangitou sassane. Wurru aroddi 
lai imangıitou sarun ma'ola'a Ana'u Taumata.” 

BSee manga mallalarrenggen-Ne naasunnate manungku Mawu 
Yesus uahahatto su olai Yohanes Mananarrani. 


Mawu Yesus napaapia n ana'a niasuttannu 
gharraho laleo 
(Mrk. 9:14-29; Luk. 9:37-43a) 


i4Su tempo Mawu Yesus wurru sire tallu mallalarrenggen-Ne nabe- 
lengke ringannu taumata nambo udde, sangkatou esakka nirumanta, na- 
ssubba su saruannu Mawu Yesus, !$wurru nabbisara, ”Iamangnga, ak- 
kana'a ana'u.. Raddangnge pua. Raddangnge pua udde tarra assa masa- 
datta atonna ma'oma n sara itou tarra assa mabbantingnga su putungnga 
wurru tarra assa sulalummu ua'e. t6 Iau suete nangapiddi tou ringannu 
mallalarrenggenni Ilamangnga, arawe imangitou tawe maapia sitou.” 

Mawu Yesus sinumimbakka, “Waline hampa iamiu indi! lamiu 
atonna tonna taumata apan wengkolla. wurru tawe mangngimanna. 
Ma'oma n sara tingngera lau rinone uatana'a ringanni amilu wurru 
manabare su alaleo ng kamiu? Apirge ana'a udde inawarea!” 18See 
Mawu Yesus namarentate gharraho laleo udde sumabangnga wuassu 
lalummu anaa udde. Wurru gharraho laleo udde sinumabangnga, see 
ana'a udde napia su orassa udde lai. 

Wua udde manga mallalarrenggennu Mawu Yesus nirumanta 
ringanni Tou sassane wurru naiwalo. Sitou, ”Iamangnga, aña waugu apa 
iami tawe maajimbuakka gharraho laleo udde?” 

“Mawu Yesus sinumimbakka, ”Ana waugu pangangimanni amiu 
lome. Naunge! Amungkangngu iamiu pia pangangimanna ere ahewallu 
watu n sawi, iamiu wotongnge mabbisara wuidda indi, “Pangingkatta 
poiaroddi? Ne atonna tonna wawone udde sarun ma ingkatta. Tawe 
saran sambau manara apan tawe ig'olgi amiu! [2lArawe gharraho 
laleo ereindi, tumba'u wotongnge limbuarrannu aaliomanna wurru 
mappuasa. |” 





Mawu Yesus namasingkattu papate-Ne apia 
(Mrk. 9:30-32 Luk. 9:43b-45) 


. #2 Napawe manga mallalarrenggennu Mawu Yesus naammulle su 
Galilea, Mawu Yesus nabbisara simangitou, ”Tate malannu lai Ana'u 

Soa su wiwikku Rano n Galilea (17:22) 


Taumata sarun itantilla su apulu n taumata. Itou sarun pateanna, 
arawe su allo atallune Itou sarun iapawangunna.” 
Ne manga mallalarrenggen-Ne mangke nasusa atonna. 


Pamamaekka wose m Wale Mawu 


MSu tempo Mawu Yesus wurru mallalarrenggen-Ne naomate su 
Kapernaum, manga maddarorongnga wose m Wale Mawu nirumanta 
ringanni Petrus wurru naiwalo, ”Hurunu mammaekka wose Wale Mawu 
ara e tawe?” 

“S Petrus sinumimbakka, “Mammaekka!” 

Napawe Petrus napulete, Mawu Yesus namo’a rorone, ”Simon, 
ereapa su ringirrannu? Isai rinone mamaekka wose su mararatu n runia 
indi? Tumanangnge ara'e taumata raho?” 

2%” Taumata raho,” sasimbakki Petrus. 

”Amungkangngu aroddi,” unnu Mawu Yesus, »umanangnge ariete 
pamaekka. “Arawe arie iite mapaasusa naungngu manga taumata 
udde. Nariaddi, roote su rano pamarrungnga. Apira a inassa paarorone 
niawarrungannu. Sulalummu morrongngu inassa udde, io sarun maa- 
somba roltta apan wotongnge ipamaekka wose ng kadua. Anute roitta 
udde wurru waerrete simangitou wose ng kite huna n Wale Mawu.” 

Isai ahewalanne? 
(Mrk. 9:33-37; Luk. 9:46-48) 


18 Su tempo udde mallalarrenggennu Mawu Yesus mrumanta 
ringanni Tou wurru naiwalo, ”Isai apan irarrangngo ahewalanne 
su wallattu alarrana u Mawu Ruata?” 

“Mawu Yesus namaggo sangkatou anaa addio'a, wurru nia- 
pararisikka su saruanni mangitou. 3See Mawu Yesus nabbisara, ”Pangi- 
mante! lumba'u amungkangngu 1amiu mawalu. wurru maola'a ere 
alarrana'a, iamiu sarun maola'a lalorro n araratuannu Mawu Ruata. 
“Taumata apan mappaawawo n ririne wurru maola'a ere ana'a addio’a 
indi, ete itou ahewalanne su wallattu lalorro n araratuannu Mawu 
Ruata. “Wurru taumata apan manarimattu anaa ereindi ana waugu 
la'u, udde ere lai nanarimmatta Sia'u.” 


Manga inolaanna apan maarosa taumata 
(Mrk. 9:42-48; Luk. 17:1-2) 


“Isai napa'ola'a sangkatou taumata wuassu manga taumata apan 
maraddio'a indi madirite mangngimanna lai Siau, mappianne amung- 
kangngu watu gahilinganna iwa'issa su ullekane see itou iwontolla su ta- 
haloangnga malalumma. ?Silakawe eteapa runja indi ana waugu manga 
pallalagu apan maarosa taumata. Atonna manga inolaanna ereudde 
rinone pia, arawe nasilakate taumata apan pallalagune maarosa taumata 
walne! 

 Amungkangngu limanu ara'e leddanu maarosa sio, pototta wurru 
rammea' a. Mappianne 10 mabiakka ringannu Mawu Ruata tawe lima 
samba a ara'e ledda samba’a wuassu 10 iramme sulalummu putungngu 
naraka ringannu limanu wurm leddanu rua m ba'a. “Wurru amungkang- 
ngu matanu maarosa sro, loetta wurru rammea’a. Mappianne io ma- 
bbiakka ringannu Mawu Ruata tawe mata samba’a, wuassu 10 iramme 
sulalummu putungngu naraka ringannu matanu rua m ba'a.” 


Sasumandingngu domba apan nawuli 
(Luk. 15:3-7) 


1”Paatehamma! Arie pangaddio'a sangkatou wuassu wallattu tau- 
mata maraddio’a indi. Ana waugu naunge, manga mala'ekatti mangitou 
sidutu su saruannu amangku su surga. 

[I Ana waugu Ana'u Taumata nirumanta manalamatta taumata apan 
nialıiwune!] 

2Ereapa su ringirrannu? Unnu wisara pia sangkatou uatahuanna 
marrasutta domba, see sambau su wallattu manga domba udde nawuli, 
apa sarun olaannu taumata udde? Itou sarun manantangngu domba sio 
m pulo sio udde su wuidda wurru inai maddea'a domba sambau apan 
nawuli udde. PWurru amungkangngu itou naasombate apia domba 
udde - pangimanna Siau — itou sarun lembo n lulluassa ana waugu 
domba sambau wuassu sio m pulo sio waine apan tawe nawuli. 14 Aroddi 
lai I[amangngu apan su surga, madiri saran sangkatou su wallattu manga 
taumata wakku mangngimanna Sia'u indi umaliwu.” 


Amungkangngu turrangngu marosa 


Is” Amungkangngu turrangngu ma'olaa rosa su saruannu, roote 
ringanni tou wurru tantiroae passasalane. Ola'e udde ringannu 
malannaba su wallatti raddua sassane. Amungkangngu itou tinumurrutta 
alawo'u wisaranu, 10 naauntungnga naasomba apia turrangngu udde ma- 
belengnga. !$Arawe amungkangngu tawe, apira'e sangkatou ara'e rua 
ng katou lai. Ana waugu sulalummu Wuke Susi uaworretta, “Mattingka- 
tulungnga darua ara'e sire tally sakassi pandumanne mapaliatta'u sang- 
katou niarriaannu pasasala. 

1 Amungkangngu itou tawe naddaringikka tatantiro manga taumata 
udde, waloa'a hatto udde su tangnga n Jamaatta. Wurru panginsueanne, 
amungkangngu itou madiri maddaringikka tatantıro n Jamaatta, ellehete 
tou ere sangkatou maddarorongnga wose wurru ere .sangkatou apan 
tawe maaillala Mawu Ruata.” 


Apan isassingada wurru iapa’ola’a 


IS” Asingkatawe: Apa apan isassingadi amiu su runia, udde lai 
isassingada su surga. Wurru apa apan 1apa'ola'1 amiu su runia, 14apa'ola'a 
lai su surga. 

I Wurru asingkatawe lai: Amungkangngu su wallatti amiu su runia 
indi pia rua ng katou uaire alawo'u inolaanna, wurru iaaliomanna, 
aaliomanna udde sarun sengkamannu Iamangku su surga. 2% Ana waugu 
suapa pia darua ara e sire tallu uaammulla ana waugu lIa'u, Iau isudde 
su pattangnganni mangitou.” 

Sasumandingngu allangnga apan madiri 
mangampunga taumata 


2 Wua udde Petrus nirumanta ringannu Mawu Yesus wurru naiwalo, 
”Mawu, amungkangngu turrangku ma'ola'a rosa su saruangku, ma’oma n 
sara paapira iau mangampunga sitou? Ma'oma n sara paapitu?” 

2 Mawu Yesus sinumimbakka, ” Tawe, waline paapitu, arawe paapitu 
m pulo wuassu paapitu! Ana waugu napawe Mawu Ruata mama- 
renta, olangnge ere sulalummu sasumandingnga indi: Sangkatou ratu 
maapulu mapawaekku alawo'u utangngu manga allangnge. %Su tempo 
itou nanattakke mamarikissa, niapaasaruanna sitou sangkatou allangnga 
apan pia utangnge ringannu jutane, wurru tate maawaekka. Nariaddi, 
ratu namarentate tadea'u allangnga udde iwalu'a su sampunna ringannu 
alarranangnge wurru awingnge, wurru alawo'u manga rarotongnge ipa- 
maekka utangnge. 7% Allangnga udde inumalituda su saruannu ratu, 
wurru sinumalande, 'Mawu, ampunge allangngu. Allangngu sarun ma- 
maekka anambo n utangnga udde. 7 Ratu udde inumakkanni tou, see 
itou namapasse alawo'u utangngu allangnga udde. 

2 Su tempo allangnga udde sinumabangnga, nassombate n hawene, 
sangkatou allangnga lai apan pia utangnge sitou manga pira riwu. 
Itou nanamette hawene udde, nangattongnga, wurru nabbisara, Waerre 
alawou utangngu! #See hawene udde inumalintuda su saruanni tou 
see sinumalande, 'Paasabare asuene hawe, sarangkanambone sarun ta'u 
waerranna!” %Arawe allangnga udde madiri. Ewe’e itou lai napasutta 
n tou sulalummu tuttupanna ma'oma n sara itou maawaekka utangnge 
udde. “ISu tempo manga allangnge waine naasilo apa apan suete 
nariaddi, imangitou nasusa wurru nangalae n olangnge udde su ratu. 
3 Ne ratu udde namaggote allangnga apan laleo udde wurru nabbisara 
sitou, “Allangnga laleo! Alawo'u utangngu tate tau niapawaekka ana 
waugu r'o sinumalande Sia'u. 33Walinewe io lai umakkannu hawenu ere 
lai i@u suete inumakkannu? “Ratu udde mangke nasau. Allangnga 
apan laleo udde nitarro n tou sulalummu tuttupanna na'oma n sara itou 
maawaekka alawo'u utangnge.” 

““Mawu Yesus nanginsue watingnge ringannu wisara indi, ”Aroddi 
lai lamangku su surga sarun ma'olaa siamiu sangkatou-sangkatou ere 
udde, amungkangngu iamiu tawe mangampunga turrangngu ringannu 
naungnga waresi.” 

Alarra'u Mawu Yesus su ola'u pasasasindo 
(Mrk. 10:1-12) 


Napawe Mawu Yesus suete nabbattru sarangkanambone udde, 
19 itou nanantangke n Galilea see inaite su wageangngu leta'u Yu- 
dea su samba an Salukku Yordan. ?Manambo taumata uatantalongnga 
Sitou, wurru Itou napaapia mangitou isudde. 

“See manga taumata n Farisi nirumanta madeg’a sala-Ne Imangitou 
naiwalo, ” Tumurruttu tita n agama ng kite. wotongnge taumata masa- 
sindo n awingnge ringannu tawe pinangiananne.” 

4Mawu Yesus sinumimbakka, ”Apa iamiu taambe nabbasa su- 
lalummu Wuke Susi manungku Mandariadi apan suete na'ola'a taumata, 
roe n paarorone na'ola'a simangitou esakka wurru wawine? SWurru 
wua udde Itou nabbisara, “Ana waugu udde, esakka manantangke n ha- 
gurangnge wurru naaukke ringannu awingnge, itarua naola'e wadangnga 
sambau.’ f Nariaddi itarua tate lai rua ng katou, arawe naola'e sambau. 
Ana waugu udde apa apan suete niaukku Mawu Ruata tate wotongnge 
iapasasindo n taumata.” 

"see manga taumata n Farisi naiwalo Sitou, ”Amungkangngu aroddi, 
ano Musa nandolokku taumata mangngagillu surattu pasasasindo su 
awingnge apan nisindoanne?” 

“Mawu Yesus sinumimbakka, “Musa namala ng kamiu manindo 
awingngu ana waugu iamiu tumanite masahada pangarraanne. Arawe 
rmone waline aroddi su paarorone. “Nariaddi, daringirre indi: Isai 
manindo awingnge — wutte’e wawine udde tawe nassala su esakka waine 
- wua udde maawıngnga apia ringannu wawine waine, taumata udde 
sinumandaga.” 

Ne manga mallaļarrenggennu Mawu Yesus naiwalo Sitou, 
”Amungkangngu hatto m paa'aukku sangkawinganna ereudde, mappi- 
anne arie paawingnga.” 

"Ji Mawu Yesus sinumimbakka, ”Tawe anambo n taumata wotongnge 
maasengkamma manga wisara udde, tumba'u manga taumata apan 
suete tinantunnu Mawu Ruata. }? Ana waugu pla taumata apan tawe 
maawingnga, ana waugu imangitou niasungkangnga aroddi. Wurru pia 
lai namıle sassane tawe maawingnga, tadea'u wotongnge mangimbe 
Mawu Ruata. Taumata apan wotongnge manengkamma alarra’a indi, 
wala’e itou maddaringikka.” 

Mawu Yesus nangalamatta manga alarrana'a 
(Mrk. 10:13-16; Luk. 18:15-17) 


BPia manga taumata nangapiddu manga alarrana'a ringannu Mawu 
Yesus tadeau Itou mangaddo n limane su pua n mangitou udde 
wurru mangaliomanni mangitou. Arawe mallalarrenggennu Mawu 
Yesus nasa'u su manga taumata udde. “Ne Mawu Yesus nabbisarate su 
mallalarrenggen-Ne, ”“Wala'e manga alarrana'a udde rumanta ringang- 
Ku! Arie maningaddi mangitou, ana waugu manga taumata ere imangi- 
tou indi apan maola’a lalorro n araratuannu Mawu Ruata.” 

i5S$ee Mawu Yesus nangadote n lima n Tou su pua n manga 
ajarrana a udde wurru nangalamatte simangitou, wua udde Itou nanging- 
katte wua isudde. 


Taumata umbasanna apan ala 
(Mrk. 10:17-31; Luk. 18:18-30) 


l6Su sambau allo sangkatou esakka nirumanta ringannu Mawu 
Yesus, ”Iamangnga Huru,” unni tou, ”pallalagu mapia ereapa sarun tau 
olaanna tadeau maatarıimmattu wiakka tutune wurru maoma n sara 
malannu-lannu?” 

"Mawu Yesus sinumimbakka, ”Anio 1o naiwalo Sia'u su ola'u apa 
apan mapia? Tumba'u pia sambau apan mapia. Amungkangngu i'o 
maapulu mabiakka, 10 sarun tutturrutta alawo'u parenta Mawu Ruata.” 

8” Parenta suapane udde?” aiwalo n taumata udde. 

Mawu Yesus sinumimbakka, ”Arie pamate, arie passandaga, arie 
panna'o, arie pangawusu, Ppangaddatta iamangngu wurru inangngu; 
wurru pandangngu taumata sansulungngu ere Oo mandangngu wadang- 
ngu sassane.” 

2#” Anambo n parenta udde suete tinurrutangku,” sasimbakku tau- 
mata umbasanna udde. “Apa lai sarun olaangku?” 

“I Mawu Yesus nabbisara sitou, ” Amungkangngu i'o maapulu maola'a 
taumata nasuungnga, roote waluae manga darotongngu. Onggola'e 
roinne su taumata asiangnga, wurru i'o sarun maasomba darotongnga su 
surga. Wua udde rantate tantalongke Sia'u!” 

22 Naaringikka manga wisara udde, taumata umbasanna udde na- 
pulete ringannu naungnga massusa ana waugu itou taumata tumanite- 
nala. 

“See Mawu Yesus nabbisara su manga mallalarrenggen-Ne, ”Ia’u 
mabbisara siamiu, masahada atonna taumata ala maola'a lalorro 

n araratuannu Mawu Ruata. “Wurru indi lai Tau iwalo siamiu; 
malluasanne sambau onta sumutta su lorrangngu rararrumma, wuassu 
sangkatou ala sumutta su Runia Wakku Mawu Ruata.” 

2% Napawe manga mallalarrenggen-Ne naaringikka wisara Mawu 
Yesus udde, imangitou naherangnga. ”Amungkangngu aroddi,” unni 
mangitou, ”isai wotongnge maasomba asasalamatta?” 

2% Mawu Yesus nanutudda simangitou see nabbisara, ”Su taumata, 
olangnge udde tawe mariaddi! Arawe su Mawu Ruata sarangkanam- 
bone wotongnge mariaddi.” 

“See Petrus nabbisara, ”Pa'ellega, iami suete nanantangngu alawo'u 
darotongngi ami tadea'u manantalongnga Iamangnga. Wurru apa sarun 
asombanganni ami?” 

28 Mawu Yesus nabbisara simangitou, ”Pangimante: Su Runia apan 
Wakku, Ana'u Taumata sarun uma'ianna su addera n araratuanna 
apan mawantuga. Su tempo udde iamiu mallalarrenggeng-Ku sarun 
uma’ianna su mapulo dua addera n araratuanna wurru makkuungnga 
mapulo dua pabbawalagu Israel. ?Wurru manga taumata apan suete 
nanantangngu walene, arae turrangnge esakka ara'e wawine, ara'e 
inangnga iamangnga, ara'e manga alarranangngé arae wawailanne 
ana waugu la'u, taumata udde sarun manengkamma apia paarrasutta 
su wageangnge. Wurru itou sarun manengkamma lai wiakka tutune 
ma oma n sara malannu-lannu. 3 Arawe manambo taumata orassa 
indi apan paarorone sarun maola'a salimmurine, wurru su orassa indi 
salımmurine sarun maola'a paarorone.” 


sasumandingngu mamamanara su waillu anggore 


20 "Napawe Mawu Ruata mamarenta, olangnge ere sasuman- 
dingnga indi: Sangkatou tatahuannu waillu anggore sinu- 
mabangnga su tempo ruaallo madea'a taumata iapamanara su waillu 
anggorene. “Napawe na'irete itou mamaekka simangitou allo massallo 
sambau roitta sala'a, itou nandolokke mangitou mammanara su waillu 
anggorene. Puulla sio ruaallo, tatahuannu wailla udde sinumabang- 
nga apia wurru naasilo manga pira ng katou taumata uarisikka su pa- 
sakka tawe manarane, “Ne nabbisarate itou simangitou, Roote iamiu 
pammanara su waillu anggore'u. Iau sarun mamaekka siamiu ringannu 
lalantakke su rinone. “Ne imangitou inaite. Puulla mapulo dua allatune 
wurru lai puulla tatallu wawallo, itou sinumabangnga apia wurru na'ola'a 
inolaanna ereudde lai. “Wurru irarrangngo puulla lima wawallo, itou si- 
numabangnga lai wurru naasilo ta'e pia lai taumata tawe manarane. See 
itou naiwalo simangitou, “Anio iamiu uarisikka allo massallo indi isindi 

ringannu tawe mammanara? Manga taumata udde sinumimbakka, 
Tawe taumata mapamanara ng kami.’ ”'Amungkangngu aroddi, unnu ta- 
tahuannu wailla udde, roote iamıu pammanara su waillu anggore’u. 

8sWawallone, tatahuannu waillu anggore udde, nabbisara su man- 
dorene, '’Wagoite mamamanara udde wurru waerrete lalantakkı 
mangitou sangkatou sangkatou, manattakka wuassu sinumutta pangin- 
sueanne maoma n sara sinumutta paarorone. See nirumantate ma- 
mamanara apan nanattakka nammanara wuassu puulla lima wawallo. 
Imangitou sangkatou-sangkatou nanarimmattu roitta sala'a sangkatou 
sambau. Wua udde nirumantate lai mamamanara niapamanara ro'e n 
ruaallo. Imangitou marringidda, imangitou sarun manengkamma anam- 
boanne. Arawe imangitou tumba'u inonggolannu lai sambau roitta 
sala'a. 1tSu tempo nanengkamma roitta udde, imangitou sussungkuta 
su tatahuannu wailla udde: #’Mamamanara apan nirumanta panginsue- 
anne udde tumba'u nammanara sangka orassa. Arawe lami nammanara 
allo massallo uawati su paddissu matannallo, arawe mawu namaekka si- 
mangitou ere lai sianu! PTatahuannu waillu anggore udde sinumim- 
bakka su sangkatou wuassu wallatti mangitou, Hawe, ia'u tawe sala'u 
samių. Walinewe io na'ire manengkamma lalantakke roitta sala'a sam- 
bau su ipammanaranu allo massallo? Ne anute romnu wurru apulete. 
la'u atonna maapulu mangagilla su taumata apan nammanara pangin- 
sueanne udde ringannu lalantakke apan nassulungnga ringannu ta'u 
nionggola siamiu. Anio i&u tawe wotongnge ma'ola'a apulv’u su raro- 
tongku? Arge o mannaungnga laleo ana waugu i&u mandangngu? ” 

i6See Mawu Yesus nabbisara apia, ”Aroddi lai su manga taumata 
apan salimmurine sarun maola'a paarorone, wurru manga taumata apan 
paarorone sarun maola'a salimmurine.” 


Mawu Yesus nabbisara atallune su olau papate-Ne 
(Mrk. 10:32-34; Luk. 18:31-34) 





Syu. tempo Mawu Yesus mattudda n Yerusalem, su pattangngannu 
lalanna Itou namaggo mapulo dua. mallalarrenggen-Ne maammulla 
suaddio’a sassane. See Itou nabbisarate simangitou, 18” Paddaringikka! 
ite orassa indi mattudda n Yerusalem. Poiaroddi Ana'u Taumata sarun 
itantilla su manga imam tembonanne wurru su manga huru n agama. 
See Itou sarun irruumanna ma'oma n sara mate, Pwua udde itantilla su 
manga taumata waline Yahudi. Imangitou sarun mangaluandaga Sitou, 
mannansara Sitou, wurru mangarussa n Tou. Arawe su allo atallune, 
Itou sarun iapawangunna apia.” 

Darorongngi inangngi Yakobus wurru Yohanes 
(Mrk. 10:35-45) 


WWua udde awingngi Zebedeus wurru manga alarranangnge ni- 
rumanta ringannu Mawu Yesus. Su saruannu Mawu Yesus itou 
mumalintuda ana piaddu doronganna. 

2” Inangnga maapulu napa?” aiwalo Mawu Yesus. 

Inangnga sinumimbakka, ”la'u maapulu ana'u darua indi uma' 1anna 
su sambaa airri wurru uanannu lamangnga su tempo Iamangnga 
maola' a Ratu.” 

2” Jamiu wagga apa apan raddoronganni amiu,” wisara Mawu Yesus 
simangitou. ”Wotongngewe 1amiu ma'inumma wuassu mangko n asasusa 
apan sarun [a'u inumanna?” 

”Wotongnge,” sasimbakki mangitou. 

3 Mawu Yesus nabbisara, ”Atonna iamiu sarun ma’'inumma lai 
wuassu mangko-U udde. Arawe su ola'u isai apan sarun uma’ianna su 
alrri wurru su uanang-Ku udde tawe lau manantunna. Manga tampa 
udde, tampa manga taumata apan suete tinantunnu Iamangku.” 

Mau tempo sire mapulo mallalarrenggen-Ne waine naaringikka hatto 
udde, imangitou nasau sitarua sangkaturrangnga udde. “SAna waugu 
udde Mawu Yesus namaggo simangitou sarangkanambone, see nabbi- 
sara, ”Iamiu masingkatta manungku manga tembonannu pabbawalaga 
apan wagga Mawu Ruata mannansara tumanangnge. Wurru manga tem- 
bonanni mangitou mannasa’i mangitou. #Arawe iamiu tawe wotong- 
nge aroddi. Arawe taumata apan maapulu maola'a wahewa su wallatti 
amiu, rinone maola'a mangangimbenu. “?Wurru taumata apan: maapulu 
maola'a paarorone su wallatti amiu, rinone maola'a allangngu. 2 Ere lai 
Ana'u Taumata udde, Itou nirumanta waline tadea'u imbeanna, ‘arawe 
mangimbe, wurru manantillu niawa-Ne ipamallossu taumata nambo.” 


Mawu Yesus napaapia n rua ng katou wuta 
(Mrk. 10:46-52; Luk. 18:35-43) 


2 Su tempo imangitou nanantangngu Yerikho, manambo taumata 
uatantalongnga Mawu Yesus. Pia rua ng katou wuta ua’'ianna su 
winggi n dalanna. Su tempo itarua naaringikka manungku Mawu Yesus 
sumabbi, itarua inumui, ”Ana’i Daud, akkanaawe iamu!” 

“Taumata nambo isudde namulo sitarua wurru nandolokki tarua 
mallanaba. Arawe itarua inumui lembo n aikkanne lai, ”“Mawu, Anai 
Daud, akkanaawe 1ami!” 

3 See Mawu Yesus nattaalla wurru namaggo sitarua. ” Apa ipaapulu 
n raddua Ta'u olaanna siraddua?” aiwalo Mawu Yesus. 

Itarua sıinumimbakka, ”Mawu iamı maapulu maasilo!” 

MMawu Yesus inumakkanni tarua, see namita mata n tarua. Orassa 
udde lai itarua naasilote. See itarua tinumantalongke Mawu Yesus. 





Mawu Yesus sinumutta su Yerusalem ringannu 
awawantuga 
(Mrk. 11:1-11; Luk. 19:28-40; Yoh. 12:12-19) 


Su tempo maranite n Yerusalem, imangitou na'omate su Betfage 
21 su Wuiddu Zaitun. Isudde Mawu Yesus nandolokku rua ng ka- 
tou mallalarrenggen-Ne niapaliu roro. 2” Roote su ampungnga apan sa- 
saruananna udde,” tanata Mawu Yesus simangitou. ”Iraddua sarun maa- 
silo keledai sambau uz’iitta su sampunna ringannu anangnge. Wv’ate 
itarua wurru apira'e isindi. “Amungkangngu pia taumata maiwalo, 
waloa'e sitou, “Mawu mappandumma sitou.’ Ne taumata udde maliha- 
lihakka mamala n keledai udde iapaapidda siraddua.” 

4Olangnge udde nariaddi tadea'u matipusse apa apan suete niapa- 
singkattu nabi ereindi, 

“”Waloa'a su Sion, 

Ratunu tantalanna rudanta ringanni amilu 

Itou masarrionto’a wurru uasa'e sambau keledai, 

sambau ana'u keledai sarre n tumuwo.” 

“Wua udde rua ng katou mallalarrenggen-Ne udde inaite wurru 
na'ola’e su ereapa nitanata Mawu Yesus sitarua. 7Imangitou nangapiddu 
keledai udde ringannu anangnge. See imangitou nangampakke liuddu 
keledai darua udde ringannu jubah mangitou. Wua udde Mawu Yesus 
sinuma’ete. “Manambo taumata poiaroddi mammilattu manga jubah 
mangitou su lalanna, tantalanna taumata waine mangngitingnga manga 
ranna ng kalu wurru iaampakka su lalanna. °’Taumata nambo apan 
uamatta rorone, wurru su luddu Mawu Yesus vui, ”Awawantuga 
su Ana Daud! Nialamatanna Itou apan nirumanta ringannu arannu 
Mawu! Padalote Mawu Ruata apan Atanggarranne!” 

l0See, su tempo Mawu Yesus sinumutta su Yerusalem, anambo n 
lalorro n soa udde naggio. ”Isai indi?” aiwalo manga taumata su soa 
udde. 

11” Itou Nabi Yesus, wuassu Nazaret su Galilea,” sasimbakku tau- 
mata nambo apan uatantalongnga Mawu Yesus. 


MATIUS 21 67 





Lalanna mariputta su soa n Yerusalem (21:10) 





Mawu Yesus sinumutta su Wale Mawu Ruata 
(Mrk. 11:15-19; Luk. 19:45-48; Yoh. 2:13-22) 


Wua udde Mawu Yesus sinumuttate su Wale Mawu Ruata 
wurru nallimbuakka manga taumata apan uawawalli isudde. itou na- 
malinsuangngu manga medda m pananv’aranna roitta, wurru manga 
wangko mabawalu'u merpati. See Itou nabbisara manga taumata isu- 
dde, ”Sulalummu Wuke Susi uaworretta manungku Mawu Ruata na- 
bbisara, ” Wale'u sarun isaggo wale tampa aaliomananna.” Arawe niola’i 
amiu wale udde salakku taumata laleo!” 

14 Manga taumata wuta wurru lome mrumanta ringannu Mawu Yesus 
su Wale Mawu Ruata, wurru Itou napaapia mangitou. ISArawe manga 
imam tembonanne wurru manga huru n agama nasa'u naasilo manga 
alarrindu'a molau Mawu Yesus. Wurru imangitou nasa'u lai naaring- 
ikka manga alarrana'a mangke wui su Wale Mawu, ”Awawantuga su 
Ana’i Daud!” 

leImangitou nabbisara Mawu Yesus, ”To naaringikka apa apan 
iwabbisara mangitou?” 

”Ore, igu naaringikka,” sasimbakku Mawu Yesus. ”Iamiu taambe 
naawasa su wageangngu Wuke Susi ereindi: “Manga alarrana'a wurru 
alarrana'a ro'e n wuassu arariadine suete niarraangku maddalo daralo 
apan nasuungnga’?” 

"Wua udde Mawu Yesus nanantangngi mangitou, see sinuma- 
bangnga wuassu soa udde watukku Betania wurru nanarrabbi poiaroddi. 


Mawu Yesus namontoga alu ara 
(Mrk. 11:12-14, 20-24) 


i8 Tirrabbine ruaallo, su amatanna mabelengnga watukku soa, Mawu 
Yesus mamalunusanna. I9itou naasilo sangkalu alu ara su winggi n 
dalanna. Itou inaite su alungngu alu udde, arawe tawe naasomba 
wuane saran sambau, tumba'u rongngane sassane. See Mawu Yesus 
nabbisarate alu udde, ”Po sarun tate mabbua!” alu ara udde lapiddu 
tinumolangnga. 

“Su tempo mallalarrenggennu Mawu Yesus naasilo inolaanne udde, 
imangitou naherangnga atonna. ”Ereapa alu ara udde wotongnge lapi- 
ddu narrangu?” aiwalo mangitou. 

“I Atonna,” sasimbakku Mawu Yesus, ”Amungkangngu iamiu mang- 
ngimanna wurru tawe humago’a, iamiu maaola'a apa apan suete niola- 
U su alu ara indi, wurru tawe tumba'u udde sassane, ewe'e lai iamiu 
maawıisara lai su wuidda indi, 'Awengkette wurru awontolle sulalummu 
tahaloangnga’: ne olangnge udde sarun mariaddi. 2 Alawo'u apa apan 
raddoronganni amiu su aaliomanni amiu, iamiu sarun manengkamma, 
sambaliate iamiu mangngimanna.” 


Aiwalo su olau tarrino Mawu Yesus 
(Mrk. 11:27-33; Luk 20:1-8) 


3Wua udde Mawu Yesus nabelengke su Wale Mawu Ruata see 
sinumuttate wurru mangngarra’e isudde. Su tempo Itou mangngarra'a, 
manga imam tembonanne wurru manga piarrau Yahudi nirumanta 
ringanni Tou wurru naiwalo, ”Apa pinangiananne na'oma n sara Fo 
mg’olaa sarangkanambone indi? Isai nangonggolu tarrino udde Si'0?” 

24 Mawu Yesus sinumimbakka, ”Izu lai maiwalo siamiu. Wurru 
amungkangngu iamiu sumimbakka, lau sarun mabbalo siamiu. ringannu 
tarrino n sai lau maolaa manga inolaanna indi. 25Yohanes 
Mananarrani ringannu tarrino n sai? Mawu Ruata ara'e taumata?” 

See manga imam tembonanne wurru manga piarrau Yahudi man- 
nattakke ma’ire, su wallatti mangitou. “Amungkangngu iite mabbisara, 
'Ringannu tarrino Mawu Ruata, Itou sarun mabbisara, Amungkangngu 
aroddi anio iamiu tawe mangngimanna Sitou? 3% Arawe amungkangngu 
ute mabbisara, ` Ringannu tarrino n.taumata’, ite matta'uttu taumata 
nambo, ana waugu imangitou sarangkanambone, mangngantimma Yoha- 
nes udde sangkatou nabi.” 7 Nariaddi imangitou sinumimbakka, ”Iami 
wagga.” 

See Mawu Yesus nabbisara simangitou, ”Amungkangngu aroddi Ia'u 
lai tawe mabbaļo siamu ringannu tarrino n sai Iau mg’olga alawo'u 
inolaanna indi.” 


Sasumandingngu rua ng katou ana’a 


2”Su orassa indi ereapa ringirrannu su olangnge indi?” unnu 
Mawu Yesus. ”Pia sangkatou iamangnga pia anangnge rua ng katou 
esakka. [immade udde inaite ringannu anangnge pahulu wurru na- 
bbisara, “Ang'a, roote pammanara su waillu anggore allo indi? 2?TIa'u 
madini, sasıimbakku ang’a udde. Arawe wua udde ringirranne nawalu 
wurru nanute su waillu anggore udde. ““Wua udde hagurangnge inaite 
ringannu anangnge aruane, wurru nabbisara lai aroddi. °Ore, Iamang- 
nga, sasimbakku ang’a aruane udde. Arawe itou tawe nanu su wailla. 
3 Ne su wallattu anga darua indi, suapane apan tinumurrutta apulu n ia- 
mangnge?” 

"lapa pahulune,” sinimbakku manga imam tembonanne wurru 
piarra'u Yahudi udde. 

Ne Mawu Yesus nabbisarate simangitou, ”Pangimante: Madda- 
rorongnga wose wurru manga wawine masandaga sarun maola'a lalorro 
n araratuannu Mawu Ruata rorone wuassi amu. 3 Ana waugu Yoha- 
nes Mananarrani mrumanta, wurru namasilo siamiu olau mabbiakka 
apan ipaapulu Mawu, arawe iamiu madiri mangngimanna alarrang-Nge; 
arawe manga mallalurru wose wurru manga wawine masandaga mang- 
ngimanna Sitou. Arawe salaiwe iamiu suete naasilo sarangkanambone 
udde, iamıu tawe namalu ringirranni amiu wurru tate mangngimanna lai 
Mawu.” 

sasumandingngu mamamanara su waillu anggore 
(Mrk. 12:1-12; Luk. 20:9-19) 


3” Daringirre sasumandingnga sambau indi lai,” unnu Mawu Yesus. 
”Sangkatou tatahuannu leta'a nassuanna su sambau waillu anggore. 
Itou na'ola'a paggala pinamaliwutta, wurru naali, lorrangnga pangado- 
annu pamamakannu anggore, wua udde niapararisikke waļe m panda- 
raganna. Wua udde itou napasewate m waillu anggore udde su mama- 
manarane, see itou nangingkatte su wanua waine. “#Napawe nia’ omante 
pangangitingngu wua n anggore udde, tatahuannu leta'a nandolokku 
manga ralolorranne ringannu mamamanara m wailla udde, iapatarim- 
matta wageangnge. 35 Arawe manga mamamanara m wallla udde na- 
nametta manga ralolorrannu tatahuannu letaa udde. Sangkatou ni- 
puulla, waine mpate wurru waine lai niwaretannu watu. “#Tatahuannu 
leta a udde nandolokke apia lai ralolorranne waine lai tinambanna 
anambone wuassu paarorone. Arawe imangitou niola'a lai ere ingana’a 
rorone. “Panginsueanne tatahuannu leta'a udde nandolokku anangnge 
sassane. “Imangitou sarun mangaddatta anau, irarringiddi tou. “#Arawe 
su tempo mamamanara m wailla udde naasilo anau tatahuannu leta'a 
udde, imangitou uawawaisara sangkatou ringannu waine, Fi, indete itou 
apan manahuanna. Wette iite mamate sitou tadea'u iite maasomba wa- 
geangnge!” Ne ana'a udde sinamette niramme su liudde, see nipate.” 

#Mawu Yesus naiwalo, ”Ei, amungkangngu tatahuannu waillu ang- 
gore udde mabelengnga, itou sarun maolaa apa su mamamanarane 
udde?” 

“Imangitou sinumimbakka, ”Itou sarun mamate manga taumata 
laleo udde, see mapasewate m waillu anggore udde su taumata waine 
apan maapulu mangagillu hessi n leta'a udde su tempone.” 

Ne Mawu Yesus nabbisarate simangitou, ”Iamiu taambe naawasa 
apa apan uaworretta sulalummu Wuke Susi? 

"Watu apan tawe ipaattu maaola'a wale 

naola e watu apan paarorone. 

Ete indi inolaannu Mawu; 

tumanite marramaga atonna” ” 

8”Nariaddi paanaunge,” unnu Mawu Yesus, ”anambo n tarrino 
su alarranau Mawu Ruata sarun uleanna wuassi amiu wurru iong- 
golla su pabbawalaga apan mapaamattu manga parenta Mawu Ruata. 
[“Taumata apan nema'a su watu udde, sarun mapussa'a; wurru taumata 
apan maemaannu watu udde, sarun atalinggianne maola'a awu. J” 

“Su tempo manga imam tembonanne wurru manga taumata n Farisi 
naaringikka sasumandingngu Mawu Yesus udde, imangitou naasingkatta 

manungku Mawu Yesus mabbattii mangitou. ““Nariaddi imangitou 
mangke mappandumma manametta Sitou. Arawe imangitou matta'uttu 
taumata nambo, ana waugu taumata nambo udde ma'ellepa manungku 
Mawu Yesus ere sangkatou nabi. 


Sasumandingngu andeangngu awingnga 
(Luk. 14:15-24) 


Mawu Yesus nabbisara apia su taumata nambo ringannu sa- 
22 sumandingnga, “wisarane, ”Amungkangngu Mawu Ruata ma- 
marenta, olangnge ere sasumandingnga indi: Sangkatou ratu na'ola'a 
andeangngu awingngu anangnge esakka. “Ratu udde nandolokku manga 
ralolorranne inai iapasaļoho manga taumata apan suete niwaloanna su 
andeangnga udde. Arawe manga taumata apan niwaloanna udde madiri 
rumanta. “Wua udde ratu nandolokku lai manga ralolorranne waine. 
Wisarane simangitou: “Waloa'a su taumata apan suete niwaloanna 
udde: Imbe su andeangnga nasaddiate. Sapi wurru manga ana'u sapi'u 
apan apianne suete nipototta. Sarangkanambone nasaddiate. Ringannu 
addatta rantate su andeangngu awingnga!” “Arawe manga raho apan ni- 
waloanna udde tawe nirumanta. Imangitou nabatukku manpa manara 
mangitou sambau-sambau — sangkatou inaite su waille, waine su tampa 
n pammanaranne; fwurru waine lai nanametta manga ralolorrannu ratu 
udde see namuulla wurru namate simangitou. 7Su tempo ratu udde 
naaringikka olangnge udde, itou nasa'u atonna. Itou nandolokku tanta- 
rane iapapate manga tarra pate udde, wurru iapatutungnga soa mangi- 
tou. “Wua udde itou namaggote mangangimbene, see nabbisara, ”An- 
deangngu awingnga nasaddiate, arawe manga taumata apan suete ni- 
waļoanna tawe nirumanta. ”Orassa indi roote watukku manga lalanna 
maloangnga, waļoite anambo n taumata apan wotongnge rumanta su an- 
deangngu awingnga indi.’ "Ne manga raloļorranne udde inaite. Imangi- 
tou inaite su manga laļanna wahewa see nangammulle n manga taumata 
apan nassomba mangitou poiaroddi apan mapia ara'e laleo. Ne nape- 
nete andeangngu awingnga udde ringannu alawo'u raho. 

Wua udde ratu sinumuttate ma’ellega manga raho. Itou naasilo pia 
sangkatou su andeangnga udde apan tawe ualurre n laubbu andeangnga. 
See itou naiwalote taumata udde, ’Hawe, ereapa io wotongnge 
sumutta isindi tawe uaļurre n laubbu andeangnga?” Taumata udde 
tawe naawisara sara n addio'a. “See ratu udde nabbisara su manga 
ralolorranne, “Rapussa leddane wurru lima n taumata indi, wurru 
rammea’a itou su liudde su tampa apan marandumma. Poiaroddi pia 
laluai wurru asasusa.”” 

MSee Mawu Yesus nanginsue sasumandingnga udde ereindi: ”Ma- 
nambo apan wagoanna, arawe mattulungnga atonna apan mapile.” 


Su olau pamamaekka wose 
(Mrk. 12:13-17; Luk. 20:20-26) 


IsWua udde manga taumata n Farisi inaite ma’ire su sampunna su 
olau ereapa imangitou wotongnge mapaasala Mawu Yesus ringannu 
manga aiwalo. IÊNe imangitou nandolokku mallalarrenggenni mangitou 
ringannu Mawu Yesus su sambau ringannu manga pira taumata wua- 
ssu sambaa n Herodes. Manga taumata udde nabbisara Mawu Yesus, 
”lamangnga Huru, iami masingkatta Ilamangnga tawe mangawusu. Ia- 
mangnga mangngarra’a masema-semakka su ola'u apulu Mawu Ruata 
su taumata, tawe maddaringikka adapatti sai-sai. Ana waugu Iamangnga 
tawe mamile taumata. " Ana waugu udde, waloa'e siam lamangnga: 
Tumurruttu atorannu agama ng kite, wotongngewe mamaekka wose si 
Kaisar ara'e tawe?” 

18 Mawu Yesus masingkattu, pandumanni mangitou apan laleo udde, 
aroddi Itou nabbisara, “Fi, manga taumata lilangkamale’a! Anio iamiu 
maapulu madea'a salau? ”Pantingira’a Sia'u hati n roitta apan ipap- 
paatti amu ipammaekka wose!” 

See imangitou nangagille Sitou sambau roitta sala'a. 2?Mawu Yesus 
naiwalo simangitou, “Hambaranna wurru aranni sai indi?” 

11” Kasar,” sasimbakki mangitou. A 

Ne Mawu Yesus nabbisara simangitou, ”Amungkangngu  aroddi, 
onggola'e si Kaisar apa apan tatahuananni Kaisar wurru onggola’e su 
` Mawu Ruata apa apan tatahuannu Mawu Ruata.” 

2 Su tempo imangitou naaringikka talaane aroddi, imangitou mangke 
naberangnga. Ne imangitou inaite nanantangngu Mawu Yesus. 


Su olau pabbawangunna wuassu papate 
(Mrk. 12:18-27; Luk. 20:27-40) 


“BSu allo udde lai, manga pira taumata n Saduki nirumanta ringannu 
Mawu Yesus. Imangitou udde wageangngu taumata apan pia adapanne 
manungku taumata nate tawe mabiakka apia. %”lamangnga Huru,” 
unni mangitou, “Musa mangngarra'a arendi: Amungkangngu sangkatou 
esakka nate wurru itou tawe ana'a, turrangnge sarun maawingngu 
inawaluanne udde, tadeau maasomba papapulunna su taumata apan 
natete udde. *Suete nariaddi su sire pitu sangkaturrangnga apan 

uatana'a isindi. Pahulune naawingnga wua udde nate tawe ana’a. Ne 
mawaluanne tinantangke su turrangnge. #Turrangnge udde see nate 
lai tawe ana'a. Olangnge udde nariaddi lai su turrangnge atallune, see 
naalisansunna noma n sara appitune. 2?Panginsueanne wawine udde 
lai nate. “Ne su tempo taumata nate iapawangunna apia, awingngi sai 
wawine udde? Ana waugu sire pitu udde suete paawingngi tou.” 

2 Mawu Yesus sinumimbakka, ”famiu nialiwune, ana waugu iamiu 
tawe maasunna Wuke Susi, wurru tarrino Mawu Ruata. 3°Ana waugu 
napawe taumata mate iapawangunna apia, imangitou tate maawingnga 
apia, arawe imangitou sarun mabiakka ere mala'ekatta su surga. 3Hamiu 
taambe naawasa apa apan niapasingkattu Mawu Ruata su ola'u taumata 
nate iapawangunna apia? Mawu Ruata nabbisara, “2'Fte Iau Mawu 
Ruata n Abraham, Mawu Ruata n Ishak wurru Mawu Ruata n Yakub.’ 
Mawu Ruata udde walinewe Mawu Ruata n taumata nate. Itou Mawu 
Ruata n taumata wiakka!” 

3 Napawe taumata nambo udde naaringikka talaa Mawu Yesus, 
imangitou mangke naherangngu alarrang-Nge udde. 











Parenta ahewalanne 
(Mrk. 12:28-34; Luk. 10:25-28) 


“Su tempo manga taumata n Farisi naaringikka manungku Mawu 
Yesus suete naolaa manga taumata n Saduki tawe naawisara sara n 
addio'a, imangitou naammulla. ““Sangkatou wuassu wallatti mangitou, 
eteudde sangkatou huru n agama, maannamma mapaasala Mawu Yesus 
ringannu sambau aiwalo. ““”Iamangnga Hum,” wisarane, ”pareñta 
suapane apan ahewalanne sulalummu atorannu agama?” 

31 Mawu Yesus sinumimbakka, ”Pandangngu Mawu Ruatanu 
ringannu ahewallu naungngu wurru ahewallu apulunu wurru ringannu 
alawou apandenu. 3$Eteudde parenta apan paarorone wurru ahe- 
walanne! ““Parenta aruane nassulungngu paarorone eteudde: Pan- 
dangngu sansulungngu taumata ere io, mandangngu ririnu sassane. 
“#Anambo n tita n agama apan nionggoli Musa wurru alarra'u manga 
nabi, rapappake ete su parenta darua udde.” 





Hatto n Ratu m Punnu Salamatta 
(Mrk. 12:35-37; Luk. 20:41-44) 


4'Tantalanna manga taumata n Farisi tae uaammulla isudde, Mawu 
Yesus naiwalo simangitou, "° Apa adapatti amiu su olau Ratu m Punnu 
Salamatta? Papapulunni sai Itou?” 

”Papapulunni Daud,” sasimbakki mangitou. 

3” Amungkangngu aroddi,” aiwalo Mawu Yesus, “amo Gharraho 
Mawu Ruata nangarra'a si Daud managgo n Ratu m Punnu Salamatta 
"Mawu'”? Ana waugu Daud nabbisara, 

#"Mawu nabbisara su Mawu'u: 

a lante su samba'a uanang-Ku, 

ma'oma n sara Ia’'u ma'ola'a manga seennu massurrubawa Si'o. 
#“Nariaddi amungkangngu Daud, mannaggo n Ratu m Punnu Salamatta 
udde ’Maww, ereapa wotongnge itou papapulunni Daud?” 

“Tawe saran sangkatou wotongnge naasimbakka Mawu Yesus. 
Wurru nanattakka allo udde, tawedu lai warrani maiwalo manga apa Si- 
tou. 


Iapaanaungnga, tadea'u paatehamma su manga huru n 
agama wurru manga taumata n Farisi 
(Mrk. 12:38-39; Luk. 11:43, 46, 20:45-46) 


See Mawu Yesus nabbisarate taumata nambo udde wurru 
23 su mallalarrenggen-Ne, ?”Manga huru n agama wurru manga 
taumata n Farisi naasomba tarrino manala'a n tita Musa. 3Ana 
waugu udde turrutte wurru ola'e sarangkanambone apan iradolokki 
mangitou. Arawe imbarrangnga ma'olaa apa apan a'olaanni mangi- 
tou, ana waugu imangitou tawe tutturrutta apa apan 1aarra'i mangli- 
tou. “Imangitou mangngatokku manara masahada wurru mawakkatta, 
arawe imangitou tawe mantulungngu taumata ma'olaa manarane. 
SSarangkanambone apan niola’i mangitou tumba'u iapa'ellega su tau- 
mata. Imangitou mallurre n tali n aaliomanna apan malala-lalakka 
wurru malo'engnga uatungkele su jubah mangitou! $Imangitou maa- 
pulu n tampa apianne su manga andeangnga, wurru addera apianne su 
manga wale m pattatarramawuanna. ?Imangitou lulluassa amungkang- 
ngu aaddatannu taumata su manga pasakka wurru wabbagoanna Ia- 
mangnga Hurw. #Arawe iamiu, ariewe maapulu wagoanna 'Iamang- 
nga Hurv’, ana waugu Hurunu tumba'u sambau wurru iamiu sarangka- 
nambone sangkaturrangnganna. °’? Wurru arie lai iamiu mamaggo saran 
sangkatou su runia indi 'Iamangnga’, ana waugu Iamangngu tumba'u 
sambau, eteudde Iamangnga apan su surga. 1° Wurru arie lai iamiu maa- 
pulu wagoanna ’Piarrangnge’, ana waugu piarra'i amiu tumba'u sang- 
katou, eteudde Ratu m Punnu Salamatta apan suete pina'ire Mawu 
Ruata. "Taumata apan ahewalanne su wallatti amiu rinone maola’a 
mangangimbe ng kamiu. BTaumata apan mannanggakku watanganne 

sarun 1apaawawo, wurru taumata apan sussallungngu watanganne sarun 
itanggakka.” 


Mawu Yesus mapaasala pallalagu n lilangkamale’a 
(Mrk. 12:40; Luk. 11:39-42, 44, 52, 20:47) 


B”Nasilakate iamiu manga huru n agama wurru manga taumata 
n Farisi! Iamiu tarra lilangkamale’a. Iamiu mannalawaa taumata 
maapulu maola'a lalorro n araratuannu Mawu Ruata. Iamiu sassane 
madiri maola'a lalorro n araratuannu Mawu Ruata, wurru taumata 
waine apan maapulu, sassalawaanni amiu. 

[4 Nasıilakate iamiu manga huru n agama wurru manga taumata n 
Farisi: Jamiu tarra lilangkamale'a. Iamiu mangngawusu manga wawine 
walu wurru mangngarro walene wurru tadeau maawuni n alaleo udde, 
iamiu wWaliomanna malo'e-lo'engnga. Ana waugu udde ruumanni amiu 
salimmurine awakkatanne!] 

IsNasilakate iamiu manga huru n agama wurru manga taumata n 
Farisi! Iamiu tarra lilangkamale’a! Iamiu inai massenggotta marau-rau 
nilumewessa tahaloangnga, wurru mammaliwutta ammaranne, tumba'u 
madea'a sangkatou taumata sumutta su agamanu. Wurru napawe tau- 
mata udde uasuttate su agamanu, iamiu ma'ola'a sitou taumata naraka, 
apan alaleone paarua wuassu alaleo ng kamilu sassane! 

iéNasilakate iamiu manga piarrangnge apan wuta! Jamiu 
mangngarra a ereindi, 'Amungkangngu taumata massalu ringannu 
arannu Wale Mawu, taumata udde tawe aiitannu sasalune; arawe 
amungkangngu itou nassalu ringannu arannu wulawanna sulalummu 
Wale Mawu, itou aiitannu sasalune udde; "Iamiu manga taumata wod- 
do apan wuta! Suapa ahunanne: Wulawanna, arae Wale Mawu apan 
na'ola'a wulawanna udde na'ukkassa? HIamiu mangangarra'u indi lai, 
'Amungkangngu sangkatou nassalu ringannu arannu tampa n sasamba, 
taumata udde tawe aiitannu sasalune; arawe amungkangngu itou na- 
ssalu ringannu arannu sasamba su wowo n tampane udde, itou aii- 
tannu sasalune udde. ”Tumanite m wuta 1amiu! Suapa ahunanne? Sa- 
samba ara e tampa n sasamba apan na olaa sasamba udde na'ukkassa? 
3 Ana waugu udde, amungkangngu sangkatou massalu ringannu arannu 
tampa n sasamba, udde atappasanne itou nassalu ringannu arannu 
tampa n sasamba, wurru ringannu arannu alawo'u sasamba apan uaran- 
dangnga isudde. ?!Wurru amungkangngu sangkatou massalu ringannu 
arannu Wale Mawu, udde atappasanne itou nassalu ringannu arannu 
Wale Mawu, wurru ringannu arannu Mawu Ruata apan uatana'a isud- 
de. 2 Wurru amungkangngu sangkatou massalu ringannu arannu surga, 

udde atappasanne itou nassalu ringannu arannu addera n araratuannu 
Mawu, wurru ringannu arannu Mawu Ruata apan ua'ianna su addera 
udde. #Nasilakate 1anuu manga huru n agama wurru manga taumata 
n Farisi! Iamiu lilangkamale’a. Rampa-rampa ere selasi, adassa mate- 
mangnga, wurru jintan, nionggoli amiu sambau wuassu mapulo wage- 
angnge su Mawu Ruata. Arawe apa apan nangillembo wua isudde su- 
lalummu alarra'u agama ere tuladane: Atatulidda, darangngu, wurru 
taturrutta tawe olaannı amiu. Sumbali eteudde apan rinone olaanni 
amiu, ringannu tawe manantangngu alarra'a waine lai. “Iamiu manga 
piarrangnge apan wuta! Lango sulalummu uaenu, iaatapıssi amilu, 
wutte'e unta aallupanni amiu! 

25 Nasilakate iamiu manga huru n agama wurru manga taumata 
n Farisi! lamiu tarra lilangkamale'a! Manga mangko wurru manga 
laman amiu niukkassa waresi-waresi su liudde, arawe sulalumme nal- 
laluhuranna ringannu alawo'u apa apan niasombanganni amilu ringannu 
ararragissa wurru awawaliu. “Farisi wuta! Ukkassa asuene paawaresi 
lalummu manga mangko wurru manga lamangngu, tadea'u liudde mawa- 
resi lal! 

2 Nasilakate iamiu manga huru n agama wurru manga taumata n 
Farisi! Iamu tarra lilangkamale'a! Iamiu naalihidda ere manga ho- 
langnga apan niwurrannu mawira; su liudde elle-hanna marransangnga, 
arawe sulalumme napene n durri wurru sarangkanambone apan ma- 
wuku'a. #Aroddi lai iamiu. Wuassu liudde iamiu ellehanna tau- 
mata mapia; arawe sulalumme, iamiu napene n awusu wurru alawo'u 
lalawangnga:” 





Mawu Yesus namasingkatta su olau ruumannu manga 
huru n agama wurru manga taumata n Farisi 
(Luk. 11:47-51) 


22” Nasılakate 1amiu manga huru n agama wurru manga taumata 
n Farisi! lanuu tarra lilangkamale'a! lamiu napararisikku holang- 
nga apan marransangnga su manga nabi, wurru nallogakka manga 
pale m pananaunganna su manga taumata apan mabbiakka matulidda. 
W Wurru iamiu mabbisara, “Unnu wisara iami mabiakka su tempo 
n iupungngu alamona ng kami dorone, iami tawe tinumantalongnga 
ringanni mangıtou namate manga nabi. “INariaddi iamiu mangnga'u 
sassane manungku ete iamiu papapulunnu manga taumata apan na- 
mate manga nabi! 32 Amungkangngu aroddi sidutua’e wurru insuete 
manga rosa apan suete tinattakku iupungngu alamona ng kamıiu udde! 
3Iamiu laleo wurru papapulunnu taumata laleo! Ereapa iamiu wo- 

tongnge manalamatta wadangngi amiu wuassu ruumanna su naraka? 
“Paddarıngikka paapia-pia: Iau sarun mandolokku manga nabi 
ringanni amiu, taumata pande, wurru manga huru; sangkaadoanna wua- 
ssı mangitou sarun pateanni amiu, wurru sangkaadoanna waine lai sarun 
iarussa ng kamiu. Piaddu sansaranni amiu lai sulalummu manga wale m 
pattatarramawuanna, wurru iamiu a'enggenanna wuassu soa sambau wa- 
tukku soa apan waine. 35 Ana waugu udde, iamiu sarun irruumanna ana 
waugu pamamate apan niola'a su manga taumata apan tawe saļane - 
nanatakka wuassu pamamate si Habel apan tawe salane, naoman sara 
pamamate si Zakharia ana'i Berekia apan nipate ng kamiu su wallattu 
Wale Mawu wurru tampa n sasamba. 3% Pangimante: sarangkanambone 
udde sarun maola'a winabbawa manga taumata su tempo indi!” 


Mawu Yesus mumakkannu Yerusalem 
(Luk. 13:34-35) 


3” Yerusalem, Yerusalem! Manga nabi suete nipatenu. Manga ra- 
lolorrannu Mawu Ruata suete tinuntungannu watu naoma n sara 
nate. Paapirate Iau maapulu mangammullu tumana'u soa naalihidda 
ere inangngu manu'a mangooppa alarranangnge sulalummu papai- 
dde, arawe iamiu madiri! “Ana waugu udde Mawu Ruata tate lai 
marrundinganna siamiu. “Paasingkate: Manattakka wuassu orassa indi, 
rO tate lai maasilo Siau ma’oma n sara io mabbisara, Nialamatanna 
Itou apan nirumanta ringannu arannu Mawu. ” 


Mawu Yesus nabbattľu ahahohakku 
Wale Mawu 
(Mrk. 13:1-2) Luk. 21:5-6) 


Su tempo Mawu Yesus nanantangngu Wale Mawu, manga mal- 
24 lalarrenggen-Ne nirumanta ringanni Tou nanta'e watukku manga 
Wale Mawu. “Mawu Yesus nabbisara simangitou, ” Apa iamiu maasilo 
sarangkanambone udde? Asingkate, tawedu saran sambau watu wuassu 
manga wale udde sarun matanga uaatokka su tampane. Sarangkanam- 
bone sarun iapaahohakka.” 

Asasusa wurru pananansara 
(Mrk. 13:3-13; Luk. 21:7-19) 


3Wua udde Mawu Yesus inaite watukku Wuiddu Zaitun, wurru tan- 
talanna Itou ua'1anna, mallalarrenggen-Ne nirumanta maggahatto n Tou 
sassane. ”Waloa'e siam tingngera sarangkanambone udde sarun ma- 
riaddi,” unni mangitou Sitou. “Manga tanda apa apan mamasingkattu 
daranta n Iamangnga wurru pangudusannu runia indi?” 

4Mawu Yesus sinumimbakka, ”Paatehamma, arie ma’oma n sara 
iamıu awahianna. SAna waugu manambo taumata apan rumanta 
ringannu arang-Ku see mabbisara, Iau Ratu m Punnu Saļamatta! 
Imangitou sarun mamahia taumata nambo. śIamiu sarun maaring- 
ikka manga tingikku pangalo wurru manga wattiu pasaseetta, arawe 
arie iamiu mata'utta. Ana waugu sarangkanambone udde sarun ma- 
riaddi, arawe udde tawe wawalo manungku tempo ng kiamatta 
nia omante. ?Pabbawalaga sambau sarun mamangalo lumawangnga pa- 
bbawalaga waine, wurru araratuanna sambau sarun mamangalo arara- 
tuanna waine. Su alawo'u tampa sarun mariaddi alalunussa wurru li- 
nukka. “Sarangkanambone udde wakkute panattarranne, ere radda’a 
apan niapendamannu sangkatou wawine su tempo mangunsiwe. 

? Wua udde iamiu sarun sametanna wurru itantilla iapasansara wurru 
pateanna. Ahewallu runia sarun marantinni amiu, ana waugu iamiu 
mallalarrenggeng-Ku. Su tempo udde manambo taumata sarun massi- 
naadu Mawu, wurru mandaleo see masaseetta sangkatou ringannu sang- 
katou. !!Manambo manga nabi awusu sarun rumanta, wurru manga- 
wusu taumata nambo. ZAlaleo sarun rumite aroddi ahewalle ma'oma 
n sara manambo taumata tate lai maddarangngu. } Arawe taumata 
apan matatarrangnga saran pangudusanne, sarun masalamatta. 14Wurru 
Wattru Alaluassa su ola'u ereapa Mawu Ruata mamarenta sarun iapa- 
singkatta su ahewallu runia, tadegu anambo n taumata maddaringikka. 
Wua udde rumantate kiamatta.” 


Alaleo apan maahohakka 
(Mrk. 13:14-23; Luk. 21:20-24) 


“lamu sarun maasilo ’Alaleo apan maahohakka', ere suete niapa- 
singkatti Nabi Daniel, uarisikka su tampa susi. (Iapasingkatta su mabba- 
wasa: Ringira'a apa atappasanne!) 16Su tempo udde taumata uatana'a 
su Yudea sarun tumalangnga watukku panenteanna. !?Taumata apan 

roso su wowo n atuppu wale, arie pasossokka manganu sarannapa su- 
lalummu wale. I#Taumata apan su wailla arie pabbelengnga manganu 
jubahne. PTumanite maata'utta manga allo udde su wawine apan 
pia illorro, wurru su inangnga apan tae mappasusu n anangnge. 
# Aaliomante tadea'u iamiu tawe tumalangnga su tempo manguranna 
ara e su allo n Sabatta! 7! Su manga allo apan maata'utta udde sarun pia 
asasusa wahewa ere apan taambe nariaddi ro'e n panattarrannu runia 
na oma n sara orassa indi, wurru tate lai mariaddi apia. 2Unnu wi- 
sara, Mawu Ruata tawe mangalihakku tempone; tawe saran sangkatou 
apan wotongnge masalamatta. Arawe ana waugu alarranang-Nge, Mawu 
Ruata nangautta tempone udde. 

“Su tempo udde amungkangngu pia sangkatou mabbisara siamiu, 
'Pa'ellega Ratu m Punnu Salamatta isindi” arae Itou isudde!?  - 
arie pangimanna taumata udde. “Ana waugu sarun rumanta manga 
mananalamatta awusu wurru manga nabi awusu. Imangitou sarun 
ma ola a aļawou inolaanna apan wahewalla, wurru manga alarrindu'a 
ipangawusu, amungkangngu wotongnge, alarranau Mawu Ruata lai. 
Nariaddi paanaunge! Iau suete namasingkatta siamiu paarorone tan- 
talanna olangnge udde taambe nariaddi. 

““Amungkangngu taumata nabbisara siamiu, 'Pa'ellega Itou poiaro- 
ddi su wadda'a!” — arie iamiu inai. Ara'e amungkangngu imangitou ma- 
bbisara, “Pa'ellega, Itou uaimbuni sulalummu wabbo'a isindi? - arie 
pangimanna “ana waugu raranta n Anau Taumata semakke ere sa- 
wallo ma’ilatta wuassu punnu ra'i, wurru semakke na'oma n sara punnu 
warratta. 

23 Suapa pia winatangnga nate, isudde lai pia manva winassa wi- 
nalunannu winatangnga nate udde.” 


Daranta n Ana'u Taumata 
(Mrk. 13:24-27; Luk. 21:25-28) 


=" Tawe nalannu wuassu asasusa su tempo udde, matannallo sarun 
maddandumma, wurru wulanna tate lai semakke. Manga anumpitanna 
sarun manawo wuassu langitta, wurru manga tembonannu winalanganna 
sarun massaliawukka. 3% Wua udde tanda n Ana'u Taumata sarun ia- 
silo su langitta. Su tempo udde manga pabbawalaga su runia sarun lu- 
mual. Imangitou sarun maasilo Ana'u Taumata rumanta wuassu wina- 
bbawa ringannu tarrino wurru awawantuga apan wahewa. 3iTrompeta 
wahewa sarun tiupanna wurru Ana'u Taumata sarun mandolokku manga 

mala'ekanne mangammullu alarranang-Nge wuassu piu n runia appatta, 
wuassu punnu langitta sambau ma'oma n sara punnu langitta waine.” 





Alarra'a wuassu alu ara 
(Mrk. 13:28-31; Luk. 21:29-33) 


32” Pattannote alarra’a wuassu alu ara. Amungkangngu manga ran- 
nane nangelompe wurru lullaukke, wurru maddannate, iamiu masing- 
katte manungku tempo m paddissa maranite. %3 Aroddi lai amung- 
kangngu iamiu maasilo manga olangnge udde mariaddi, iamiu ma- 
singkatta manungku tempone maranite atonna. %Asingkate! Manga 
olangnge udde sarun mariaddi, tantalanna manga taumata wiakka ora- 
ssa indi taambe nate abbi. ““Langitta wurru runia sarun mawuli, arawe 
wisara-U ma'oma n sara malannu-lannu.” 


Tawedu masingkatta allone wurru oranne 
(Mrk. 13:32-37; Luk. 17:26-30, 34-36) 


%”Tawedu masingkatta allone wurru oranne, manga mala'ekattu 
Mawu su surga lai wagga, Anau Mawu Ruata lai wagga, tumba'u 
lamangnga sassane masingkatta. “Napawe Anau Taumata rumanta 
olangnge naalihidda ere su tempo Nuh dorone. “Su miallo-miallo 
taambe nammanawangnga wahewa udde, manga taumata wanna wurru 
ma'inumma wurru maawingnga. Aroddiwe naola'a na'oma n sara su allo 
Nuh sinumutta su apalla. “Su tempo manawangnga udde nangelekki 
mangitou sarangkanambone, wakkute udde imangitou naatutukka su 
olau apa apan tantalanna nariaddi udde. Aroddi lai olangnge sarun 
mariaddi amungkangngu Ana'u Taumata rumanta. #Su tempo udde pia 
rua ng katou apan mammanara su wailla: Sangkatou sarun iapidda, 
wurru sangkatou lai itantangnga. “Rua ng katou wawine tantalanna 
manggilingngu gandumma: Sangkatou sarun iapidda, wurru sangkatou 
lai itantangnga. ¥Nariaddi, paatehamma, ana waugu iamiu wagga 
tingngera Mawunu sarun rumanta. ®$Paanaunge indi! Ununu wisara 
tatahuannu wale masingkatta puulla sangkura su tempo rabbi manana’o 
rumanta, itou tawe matiilla, tadea'u mananao tawe maasutta sulalummu 
walene. “Ana waugu udde, iamiu lai rinone uariaga. Ana waugu Ana'u 
Taumata sarun rumanta su orassa apan tawe iarrangngo ng kamiu.” 

Mangangimbe maturrutta wurru mangangimbe 
malawangnga 
(Luk. 12:41-48) 











tMawu Yesus nabbisara apia, ”Amungkangngu aroddi, manga- 
ngimbe suapane apan maturrutta wurru pande? Ete itou sarun ite- 
negu mawune maolaa tembonannu manga mangangimbe waine, ta- 
deau itou mangagillu anna simangitou su tempone. “Laluassa eteapa 
su mangangimbe udde napawe mawune nabelengke, wurru naaratingnga 
sitou tantalanna mammanara manarane. “"Pangimante, mawu udde sa- 
run manantillu paa'alane su mangangımbe udde. #Arawe amungkang- 
ngu mangangimbe udde laleo, itou sarun mabbisara sulalummu naung- 
nge, “Mawu'u tae malannu mabelengnga, see itou nanattakke mam- 
muulla manga mangangimbe waine wurru vanna, ma'inumma ringannu 
manga taumata wu'anna. Wua udde mawune sarun mabelengnga su 
allone wurru oranne apan tawe iarrangngo. “INe mangangimbe udde sa- 
run puulannu mawune wurru iramme su tampa manga taumata lilangka- 
male’a. Imangitou sarun lumuai wurru matatarrangnga poiaroddi.” 


Sasumandingngu sire mapulo marruala 


”Napawe Anau Taumata rumanta ere Mawu, olangnge ere su- 
25 lalummu sasumandingnga indi: Sire mapulo marruala maman- 
tuga maa'awingnga, sangkatou-sangkatou nanganu solo, see inai ma- 
naloho maa'awingnga esakka. 
2Sire lima su wallatti mangitou woddo, wurru sire lima waine pande. 
“Sire lima marruala apan woddo uaapiddu solo, arawe tawe nangapi- 
ddu walunna lana. #Sire lima marruala pande uaapiddu solo ringannu 
walunne lana. “Maa'awingnga esakka udde malannu mrumanta, na- 
riaddi manga marruala udde miamatiilanna wurru natiille. 
śsMattangnga n allorane, wakku udde inaringikka aintuli, “Maa'a- 
wingnga esakka mirumantate! Wette manaloho Sitou” Sire mapulo 
marruala udde' napwote wurru nande’ompe. solo mangitou. #Manga 
marruala woddo udde nabbisara su marruala. pande, ’Onggolewe lana 
ng kamiu addio'a siami, ana waugu solo ng.kami  mappadumpe. 
”Tawe wotongnge! simmbakku manga marruala pande udde, ana 
waugu takka lana tawe mattiudda site nambo. Roote pamalli su 
mabbawalwa? Ne manga marruala apan woddo udde inaite. namalli 
lana. Tantalanna inaiaroddi, mirumantate ma&’awingnga esakka. Sire 

Solo wuru tampa n lana (25:4) 


lima marruala apan nasaddiate udde sinumuttate su sampunna ringannu 
maa awingnga esakka su tampa n andeangnga, wurru ngara nirruudde! 
1Wua udde manga marruala apan woddo nabelengke. Imangitou 
uw'ite, “Mawu, Mawu, wu'awe ngara siami? !2Arawe maa'awingnga 
esakka udde sinumimbakka, 'Ja'u wagga ng kamiu” ” 
BSee Mawu Yesus nanginsuete sasumandingnga udde arendi, ”Ana 
waugu udde paariaga, ana waugu lamiu wagga allone ara’e oranne.” 


Sasumandingngu sire tallu mangangimbe 
(Luk. 19:11-27) 


“”Napawe Ana'u Taumata nirumanta ere sangkatou Mawu olangnge 
ere lai sulalummu sasumandingnga indi. Sangkatou esakka maapulu inal 
massenggotta su tampa apan marau. [Itou namaggo manga mangangim- 
bene niapariaga darotongnge. Su sangkatou-sangkatou mangangimbe 
udde itou nangagilla tumurruttu auatannu sangkatou-sangkatou. Su 
sangkatou itou nangagillu lima riwu roitta wulawanna. Wurru su waine 
lai itou nangagillu rua riwu roitta wulawanna. Wurru su sangka- 
tou lai itou nangagillu sarriwu roitta wulawanna. See itou nasseng- 
gote. 16 Mangangimbe apan nanengkamma lima riwu roitta wulawanna 
udde naliha-lihakka inai nabbalu'a, see naasomba auntunganne lima 
riwu roitta wulawanna. Y Aroddi lai mangangimbe apan nanengkamma 
rua riwu roitta wulawanna udde, naasomba auntunganne lai rua riwu. 

Rota wulawanna (25:15) 


i8 Arawe mangangimbe apan nanengkamma sarriwu roitta wulawanna 
udde, inaite naali lorrangnga, see namunite n roittu mawune isudde. 

PMalannu atonna wua udde, mawu manga mangangimbe udde 
napulete, wurru nanattakke naola'a reenganna ringanni mangitou. 
%2 Mangangimbe apan nanengkamma lima riwu roitta wulawanna udde 
nirumanta wurru nanantillu mapulo riwu. “Mawu, wisarane, “Mawu 
nanantillu lima riwu roitta wulawanna siau. Pa'ellege, iu naasomba 
auntunganna lai lima riwu. 2}? Mapia, unnu mawu udde, ’ete i'o 
mangangimbe apan mapia wurru maturrutta. Ana waugu 10 apangi- 
mananna ringannu apan addio’a, i&u sarun manantillu anamboanne SI'0. 
Suttate wurru lalluasse ringangku! 

#See_ mangangimbe aruane apan nanengkamma rua riwu roitta 
wulawanna udde nirumanta wurru nabbisara, “Mawu, Mawu suete 
nanantillu rua riwu roitta wulawanna sigu. Pa'ellepe, iau naa- 
somba auntunganne rua riwu lai? »3’Mapia, unnu mawu udde, ’i’o 
mangangimbe apan mapia wurru maturrutta. Ana waugu io apanpgi- 
mananna ringannu apan addio’a, ia'u sarun mangagillu anamboanne si'o. 
Suttate wurru lalluasse ringangku” Wua udde mangangimbe apan na- 
nengkamma sarriwu roitta wulawanna udde nirumanta wurru nabbisara, 
'Mawu, iau masingkatta io mawu sangkatou apan marragissa. Mawu 
mangngitingnga wuane su tampa mawu tawe nassuanna, wurru mam- 
murutta wuane su tampa mawu tawe nangasiu wualanna. “lau ma- 
tta utta aroddi i@u inai namuni n roittu mawu sulaJummu leta’a. Indete 
roinnu Mawu. %'Po mangangimbe apan laleo wurru malassa? unnu 
mawune udde. 'Walinewe i'o masingkatte manungku i&u mangngiting- 
nga su tampa igu tawe massuanna, wurru mammurutta su tampa ia'u 
tawe mangasi'u wualanna? #Amungkangngu aroddi io rirone manga- 

ddo n rořu su pangangadoannu roitta, tadea'u su tempo 12u mapule, 
iau manengkamma rotu apia udde ringannu wungane. Ana waugu 
udde, anute roitta wuassı tou wurru onggola'e su taumata apan uata- 
huanna mapulo roitta wulawanna udde. ? Ana waugu taumata apan 
piate, sarun onggolannu lai lembo n anamboanne wurru itou sarun pia 
lebbene. Arawe taumata apan tawe darotongnge, addio’a apan ta'e si- 
tou, sarun uleanna lai. 30 Wurru mangangimbe. apan tawe gunane udde, 
rammea'e sulalummu ararandumma su liudde. Poiaroddi itou sarun lu- 
muai wurru matatarrangnga asasusa!”” 





Parikissa su Allo ng Kiamatta 


3”Napawe Ana'u Taumata rumanta ere sangkatou ratu tatanta- 
longannu anambo mala'ekan-Ne, Itou sarun umaljanna su addera n 
araratuanna apan mawantuga. ““Alawo'u pabbawalaga sarun iammulla 
su saruan-Ne. See Itou sarun marrae mangitou maola'a rua ng kado- 
ananna ere mallalu'adda domba marrae n dombane wuassu ambing- 
nga. “Manga taumata apan tutturrutta apulu Mawu Ruata sarun iam- 
mulla su samba'a uanan-Ne, wurru waine su sambæ’a n airri-Ne. Wua 
udde ratu sarun mabbisara su manga taumata su samba'a uanan-Ne, 
Wette iamiu apan nialamatannu lamangku. Suttate sulalummu arara- 
tuanna apan suete pinassaddia ro'e n panattarrannu runia. “Ana waugu 
su tempo lau malunussa, iamiu nangagillu anna Sia’u, wurru su tempo 
lau marou, iamiu nangagillu ua'e Siau. Iau sangkatou raho, iamiu na- 
narimmatta Siau su walenu. Ia’u tawe laubba, iamiu nangagillu lau- 
bba Siau. Iau maradda’a iamiu nangundamma Sia'u, Ia’u su ruumanna, 
iamiu nantulung-Ku. 

“See manga taumata udde sarun mabbisara, 'Mawu, angngerate 
ami naasilo Mawu malunussa see jami napaannu Mawu, ara’e marou 
see iam napainummu Mawu? 38Angngerate jami naasilo Mawu ere 
sangkatou taumata raho, see iami nanaloho Mawu su wale ng kami? 
Su tempo suapa Mawu tawe laubba see ami nangagillu laubba? 3 Su 
tempo suapa ami naasılo Mawu maradda’a ara'e su ruumanna, see iami 
nantulungngu Mawu? #Ratu udde sarun sumimbakka,. ’Asingkate: su 
tempo iamiu maola'a inolaanna udde, salaiwe su wallattu sangkatou 
taumata wuassu manga turrangku apan addio'anne, ere lai iamiu 
na ola'a Sia’'ul 

“See ratu udde sarun mabbisara su manga taumata su samba'a 
airrine, Roote wua isindi, manga taumata laleo! Suttate sulalummu pu- 
tungnga apan tawe iapadumma, apan suete nissaddia su Setanna wurru 
su manga ralolorranne! “Ana waugu su tempo la'u malunussa, iamiu 

tawe nangagillu anna Sia'u; su tempo Igu marou, iamiu tawe nanga- 
gillu ua'e Sia'u. Plu taumata raho, iamiu tawe nanarimmatta Sia'u su- 
lJalummu walenu. Ia'u tawe laubba iamiu tawe nangagillu laubba Sia'u. 
lau maradda'a wurru su ruumanna, iamiu tawe nantulungku.  ASee 
mangitou sarun mabbisara Sitou, “Mawu, su tempo suapa iami naasilo 
Mawu malunussa, ara' e narou, ara’e ere sangkatou raho, ara'e tawe lau- 
bba, ara'e "maradda'a ara'e su ruumanna, wurru. lami tawe nantuļungngu 
Mawu?” “Ratu udde sarun sumimbakka, 'Asingkate: su tempo iamiu 
madiri mantulungngu sangkatou taumata asusane ereindi, ere lai iamiu 
madıri mantulungku? %Ne manga taumata udde sarun irruumanna 
ringannu ruumanna ma'oma n sara malannu-lannu, arawe manga tau- 
mata apan tutturrutta apulu Mawu Ruata sarun maapendamma pabba- 
wiakka tutune saran malannu-lannu.” 


Mangngaalla su saruannu Mawu Yesus 
(Mrk. 14:1-2; Luk. 22:1-2; Yoh. 1:45-53) 


Su tempo. Mawu Yesus nasue mangngarrau manga alarra'a 
26 udde, Itou nabbisara su manga mallalarrenggen-Ne, 2”Iamiu 
masıngkatta tillorege Allo Wahewa m Paskah, wurru Ana'u Taumata 
sarun itantilla 14apaarussa!” 

“Su tempo udde manga imam tembonanne wurru piarrau Yahudi 
maammulla su wale n araratuannu Imam Wahewa Kayafas. 4Imangitou 
maire manametta Mawu Yesus ringannu malanna-lannaba, wurru ma- 
mate Sitou. $” Arawe,” unni mangitou, ”imbarrangnga olangnge udde 
olaanna su tempo allo wahewa, ana waugu takka maola’a hio su wallattu 
tumana'u soa.” 


Mawu Yesus niwoborrannu lana mawangngi su Betania 
(Mrk. 14:3-9; Yoh. 12:1-8) 


Su tempo Mawu Yesus su Betania, su wale n Simon apan dorone 
uatatarrangnga raddaa paro, 'sangkatou wawine nirumanta ringannu 
Mawu Yesus. Itou uaapiddu wotolla sambau, lalorrone lana mawang- 
ngi apan maarega. Su tempo Mawu Yesus tantalanna uaianna wanna, 
wawine udde namobokku lana mawangngi udde su pua Mawu Ye- 
sus. “Manga mallalarrenggennu Mawu Yesus naasilo olangnge udde 
mangke namulo, ”Apa hunane sarangkanambone indi mangke ira- 
damme tawe mangalene?” unni mangitou. ?”Lana mawangngi udde wo- 

tongnge iwalv’a ringannu aregane apan masaggada, wurru roinne iong- 
golla su taumata asiangnga!” 

#Mawu Yesus naasingkatta ringirranni mangitou, see Itou nabbisara, 
”Anio iamiu mapaasusa n wawine indi? Itou na'ola'a inolaanna apan 
mapia wurru mawantuga Sigu. Taumata asiangnga sidutu isudde 
su wallatti amiu, arawe lau tawe maļannu su sampunna ringanni 
amiu. 2Ringannu namobokku lana mawangngi udde su wadangku, itou 
na'ola'a saddia'u su pallalabingku. }Pangimante! su ahewallu runia, 
suapan tampa Wattiu Alaluassa wuassu Mawu Ruata japasingkatta, 
inolaannu wawine indi sarun iwatti' a lai maola'a pananaunganna Sitou.” 





Yudas maapulu mamate Mawu Yesus 
(Mrk. 14:10-11; Luk. 22:3-6) 


14See sangkatou wuassu wallattu sire mapulo dua mallala-rrenggennu 
Mawu Yesus, aranne Yudas Iskariot, inaite ringannu manga imam tem- 
bonanne. !SItou nabbisara simangitou, ”Apa sarun ionggolli amiu sia'u, 
amungkangngu ia'u manantillu Mawu Yesus siamliu?” Ne imangitou 
nandeengngu tallu m pulo roitta sala'a, see nionggole roitta udde sitou. 
lé Nanattakka wuassu tempo udde Yudas maddea'a tempone apan mapia 
ipandaļeo Mawu Yesus. 





Mawu Yesus inumanna annu Paskah ringannu 
mallalarrenggen-Ne 
(Mrk. 14:12-21; Luk, 22:7-14, 21-23; Yoh. 13:21-30) 


Sv allo paarorone su Allo Wahewa n Roti Tawe Ragine, manga 
mallalarrenggennu Mawu Yesus nirumanta ringanni Tou. Imangitou 
naiwalo, ”Suapa tampane ipaapulu n Iamangnga iami manaddia annu 
Paskah n Iamangnga?” 

iš Mawu Yesus sinumimbakka, ”Roote ringannu sangkatou su soa 
wurru waloa a sitou, “Tanata n Iamangnga Huru, ina'omante tempone 
Siau, Iau maapulu maddamea m Paskah su waļenu, su sampunna 
ringannu mallaļarrenggeng-Ku. ” 

Manga mallalarrenggennu Mawu Yesus tinumurrutte apa apan 
mrolokku Mawu Yesus simangitou. Imangitou inaite nanaddia annu 
Paskah. 

2# Napawe rabbite, Mawu Yesus wurru sire mapulo dua mal- 
lalarrenggen-Ne inuma’iante wurru inumanna. #Tantalanna imangitou 

vanna, Mawu Yesus nabbisara, ”Paddaringikka: Sangkatou wuassu wal- 
latti amiu sarun mandaleo Sia u.” 

22 Naaringikka aroddi, mallalarrenggennu Mawu Yesus mangke na- 
susa. See imangitou, sangkatou ringannu sangkatou nanattakke naiwalo 
Mawu Yesus, ” Walinewe ia'u apan su pandumanni Iamangnga udde?” 

3Mawu Yesus sinumimbakka, ”Taumata apan nangammo n roti 
sulalummu mangko su sampunna ringangku, ete itou sarun mandaleo 
Siau. MAtonna Anau Taumata sarun mate ere uaworretta sulalummu 
Wuke Susi. Arawe nasilakate taumata apan mandaleo Ana'u Taumata! 
Mappianne taumata udde tawe niasungkangnga!” 

“See Yudas taumata laleo udde nabbisara, ”Atonna walinewe ia’u 
apan pandumanni Iamangnga Huru?” 

Mawu Yesus sinumimbakka, ” Aroddi ere su wisaranu!” 





Saliwangngu Mawu 
(Mrk. 14:22-26; Luk. 22:14-20; IKor. 11:23-25) 


2% Su tempo imangitou wanna, Mawu Yesus nanganute roti, see 
inumaliomanna naadiangkamanna. Wua udde itou nattahiate roti 
ringannu lima-Ne monggole su mallalarrenggen-Ne ringannu wisara-Ne, 
”Sengkampe, wurru ante; indi wadang-Ku.” 

21 Wua udde Itou nanganute mangko n anggore sambau, see naa- 
diangkamante su Mawu Ruata. Wua udde Itou nangagillu mangko udde 
su mallalarrenggen-Ne ringannu wisara-Ne, ”Pa'inumpe, iamiu sarang- 
kanambone. ^s Ana waugu indi rarra-U apan mannohassa paaire Mawu 
Ruata rarra apan niapaturo ana waugu taumata nambo wurru ipangam- 
pungnga rosa mangitou. 2?Pangimante: [a'u tate ma'inumma anggore 
Indi apia ma'oma n sara tempone Iau mainumma anggore wakku su 
sampunna ringanni amilu su Araratuannu lamangku.” 

3 Wua udde imangitou nangantarı n sambau antari daralo. Wurru 
wua udde imangitou inaite watukku Wuiddu Zaitun. 


Papasingkatta manungku Petrus sarun massinaadu 
“Mawu Yesus 
(Mrk. 14:27-31; Luk. 22:31-34; Yoh. 13:36-38) 


“See Mawu Yesus nabbisarate su mallalarrenggen-Ne, ” Rabbi indi 
lai iamiu sarangkanambone tumalangnga manantang-Ku; ana waugu su- 
lalummu Wuke Susi uaworretta, Mawu Ruata nabbisara, '’Ia’u sarun 
mamate mallalu'adda udde, wurru ammulannu dombane sarun mas- 

saliawukka.” ““Arawe napawe Ia’'u niapawangunna apia, Ia'u sarun inai 
malliu roro siamiu su Galilea.” 

Petrus nabbisara Mawu Yesus, ”Wala'e imangitou nambo manan- 
tangngu lamangnga, 14'u tawe manantangnga!” 

“”Naunge,” unnu Mawu Yesus sitou, “Rabbi indi lai, tantalanna 
manu'a taambe inumv'u, paatallute o massinaa-U.” 

“Petrus sinumimbakka, ”Salaiwe ia'u rinone mate ringannu Iamang- 
nga, igu tawe mabbisara manungku ia'u tawe maaillaļa Tamangnga!” 

Wurru manga mallalarrenggen-Ne waine nabbisara aroddi lai. 








Mawu Yesus inumaļiomanna su Getsemani 
(Mrk. 14:32-42; Luk. 22:39-46) 


*Wua udde Mawu Yesus inaite ringannu manga mallalarrenggen- 

Ne su sambau tampa aranne Getsemani. Poiaroddi Itou nabbisara 
simangitou, ”A'iante isindi tantalanna la'u inai umaliomanna.” See 
Itou nangahe si Petrus wurru rua ng katou ana'i Zebedeus inai su 
sampunna ringanni Tou. Itou nanattakke maapendamma susa wurru 
sussinggawangnga. 3$Itou nabbisara su mallalarrenggen-Ne, ”Naungku 
tumanite massusa, pendamanna ere matete. Atana'e iamiu isindi, wurru 
pandiagate su sambau ringang-Ku.” 
- Wua udde Mawu Yesus inaite marau  addioa see Itou 
inumalintuda su leta'a wurru inumaliomanna. ”Iamangnga,” wisara-Ne, 
”amungkangngu wotongnge, paaraua'a wuassia'u asasusa apan marria'a 
Siau indi. Arawe arie tumurruttu apulu-U, arawe tumurruttu apulu n Ia- 
mangnga sassane.” 

Wua udde Mawu Yesus nabelengke apia ringannu sire tallu mal- 
Jalarrenggen-Ne, wurru inaratinganna imangitou mattiilla. Itou na- 
bbisara si Petrus, ”Tumba'u sangka orassa, iamiu n tallu tawe 
maatarrangnga mandiaga ringang-Ku? 4Paariagate wurru aaliomante 
tadea'u iamiu tawe maasomba wawono'a. Atonna gharrahonu maapulu 
ma ola'a apapia, arawe iamiu tawe maatarrangnga ana waugu pallalagu 
n taumata udde lome.” 

4 Apia lai Mawu Yesus inaite inumaliomanna, wisara-Ne, ”Ia- 
mangnga, amungkangngu asasusa indi sarun marriaa Siau wurru tate 
ialinda'a, apulu-Nu ariadite Iamangnga.” Wua udde Mawu Yesus na- 
belengke apia, wurru inaratinganna mallalarrenggen-Ne tge mattiilla, 
ana waugu imangitou tumanite n aamatiilanna. 

“Apia lai Mawu Yesus nanantangngi mangitou wurru su atallu- 
nete lai inumaliomanna nabbisara wisara apan uasulungnga. “Wua 
udde Itou nabelengke apia ringannu mallalarrenggen-Ne wurru nabbi- 

sara, ” Ta'e lai mattnlla iamiu wurru mangngillo Pa'ellega, niaomante 
tempone Anau Taumata itantilla su lima n taumata marosa. 
#Pabbangunte, wette iite inaite. Pa'ellega! Taumata apan mandaleo 
Sia’u uddete!” 


Mawu Yesus sinametta 
(Mrk. 14:43-50; Luk. 22:47-53; Yoh. 18:3-12) 


“Tantalanna Mawu Yesus tae uahahatto, Yudas, sangkatou wua- 
ssu wallattu sire mapulo dua mallalarrenggen-Ne udde nirumanta. Sua- 
ddio'a ringanni tou, mrumanta lai taumata manambo apan uaapiddu 
halele wurru papuulla. Imangitou mrolokku manga imam tembonanne, 
wurru piarrau Yahudi. #lapa mandalaleo, suete nabbalo simangitou 
tatialane indi, ” Taumata apan ta'u ari anna, eteudde taumata-Ne. Same- 
tte Itou!” 

4 Aroddi na'omate su tampa udde, Yudas lapiddu inai- ringannu 
Mawu Yesus wurru nabbisara, ”Tabea, Iamangnga Huru!’ See itou 
nangaria’a Mawu Yesus. 

*Mawu Yesus sinumimbakka, ”Turrangnga, apa pandumannu ru- 
manta isindi?” 

Wua udde taumata nambo udde nilumempangnga lapiddu naname- 
tta Mawu Yesus. “ISu wallattu mallalarrenggen-Ne pia sangkatou isudde 
lai ringannu Mawu Yesus, nanawutta halelene wurru namilitta allangngu 
imam wahewa udde na'oma n sara talingane nattalei. “Mawu Yesus na- 
bbisara su mallalarrenggen-Ne udde, ”Sutta’e apia halelenu su romane, 
ana waugu anambo n taumata apan ahide halele sarun pateannu halele. 
“Su naungngu lau tawe maarorongnga tulunganna wuassi Iamangku, 
wurru Itou ringannu malihakka mandolokku mapulo dua pia lebbene 
wageangngu tantara mala'ekatta? “Arawe amungkangngu aroddi, ere- 
apa wotongnge manaddi maola'a ere suete niapaasingkatta sulalummu 
Wuke Susi manungku rinone sarun mariaddi ere su orassa indi?” 

“See Mawu Yesus nabbisara su taumata manambo udde, ” Apa 
Iau indi taumata laleo, naoma n sara iamiu nirumanta ringannu 
uaapiddu halele wurru papuulla ipanametta Siau? Miallo-miallo Ia’u 
mangngarra a su Wale Mawu, arawe iamiu tawe manametta Sia'u. 
* Arawe atonna narrinote aroddi tadea'u matipusse apa apan niworrettu 
manga nabi sulalummu Wuke Susi.” 

Wua udde, manga mallalarrenggen-Ne tinumalangke nanantangngu 
Mawu Yesus. 

Mawu Yesus su saruannu 
Mallarruungngu Agama 
(Mrk. 14:53-65; Luk. 22:54-55, 63-71; Yoh. 18:13-14, 19-24) 





“Manga taumata apan nanametta Mawu Yesus nangapidde Mawu 
Yesus su wale n Imam Wahewa Kayafas. Poiaroddi manga huru n 
agama wurru piarrau Yahudi uaammulle. Petrus uantantalongnga 
Mawu Yesus wuassu marau naoma n sara su passalangannu wale 
n imam wahewa. See Petrus sinumuttate su passalanganna, wurru 
inuma’anna su sampunna ringannu mandariaga. Itou maapulu maa- 
singkatta ereapa panginsueanne sarangkanambone udde. “Manga imam 
tembonanne wurru anambo Mallarruungngu Agama mangke mam- 
mata a maasomba tatiala awusu apan wotongnge marrawessa manungku 
Mawu Yesus irruumanna maoma n sara mate. V Arawe imangitou 
tawe maasomba saran sambau pasasala, salaiwe manambo apan nirv- 
manta mattiala awusu. Panginsueanne pia rua ng katou nirumanta su sa- 
ruanne. ‘t Imangitou nabbisara, ”Taumata indi mabbisara, 'Ia'u wotong- 
nge mapaarra a n Wale Mawu, wurru sulalummu tallu allo wotongnge 
mapararisikka apia. ” 

See imam wahewa nirumarisikka, wurru nabbisara Mawu Yesus, 
”Apa Po tawe sumimbakka alae apan ipa'iwalo Sio?” &Arawe Mawu 
Yesus malannaba. Paassa lai imam wahewa nabbisara Sitou, “Ringannu 
arannu Mawu Ruata apan wiakka, Waloa'e siami apa ete To Ratu m 
Punnu Salamatta, Anau Mawu Ruata?” 

“Mawu Yesus sinumimbakka, ”Aroddite ere su wisaranu. Arawe 
pangimante: manattakka orassa indi iamiu sarun maasilo Ana'u Tau- 
mata uma’'ianna su samba'a n uanannu Mawu Ruata Lembo Matarrino, 
wurru rumanta sulalummu winabbawa wuassu langitta!” 

“Ne imam wahewa udde nanggesa'a laungnge, wurru nabbisara, 
"Itou mangngaddio'a Mawu Ruata! Tawe gunane lai madea’a sakassi. 
lamiu sarangkanambone suete naaringikka sassane manga wisara apan 
ipangngaddio’a Mawu Ruata. 

tt Orassa indi ereapa adapatti amu?” 

Imangitou sinumimbakka, ”Itou nassala wurru rinone pateanna.” 

6€ See imangitou nangaddu hati Mawu Yesus, wurru namuulla Sitou. 
Piaddu lai namero Sitou, “#wurru nabbisara, ”Srata'a wurru pasingkata'a 
siami, ei Ratu m Punnu Salamatta! Isai namero Sio?” 

Petrus nassinaaddu Mawu Yesus 
(Mrk. 14:66-72; Luk. 22:56-62; Yoh. 18:15-18, 25-27) 


“Petrus tantalanna ua1anna su ludde, su rallakka. Sangkatou 
mangangimbe wawine wuassu wallattu wawine isudde nirumanta, wurru 
nabbisara Petrus, ”Walinewe 10 lai su sampunna ringannu Mawu Yesus 
taumata n Galilea udde?” 

7% Arawe Petrus nassınaadda su saruanni mangitou sarangka- 
nambone, ”Ia'u wagga apa pandumannu,” sasimbakki Petrus, see itou 
inaite watukku ngara m passalanganna. ”iSangkatou mangangimbe wa- 
wine apan waine lai naasilo si Petrus, wurru nabbisara su manga tau- 
mata isudde, ” Taumata indi lai tangmna su sampunna ringannu Mawu 
Yesus wuassu Nazaret udde!” 

See Petrus nassinaadde apia, wurru nassalu. ”Atonna-tonna ia'u 
wagga n taumata udde!” unni Petrus. 

Tawe nalannu wua udde, manga taumata apan uarisikka isudde ni- 
rumanta ringanni Petrus, wurru nabbisara, ” Atonna-tonna yo sangkatou 
wuassu wallatti mangitou. Udde naillalanna wuassu pabbawisaranu.” 

Mee Petrus nanattakke mangke massalu wurru mabbisara, ”I2u 
wagga n taumata udde!” 

Orassa udde lai manv’a inumuute. #Wurru Petrus naanaungke 
manungku Mawu Yesus suete nabbisara sitou, ”Tantaļanna manv’a 
taambe niumv’u, io paatallute massinaa-U.” See Petrus sinumabangnga, 
wurru nilumuaite ringannu massusa. 


Mawu Yesus niapidda ringanni Pilatus 
(Mrk. 15:1; Luk. 23:1-2; Yoh. 18:28-32) 


Ruaallo atonna, manga imam tembonanne wurru piarrau Ya- 
21 hudi narrawesse manungku Mawu Yesus pateanna. 2Imangitou 
narrapussa Sitou, wurru nangapiddi Tou, see timantilla si Pilatus, guber- 
nure n araratuannu Roma. 


Apapate n Yudas 
(WMR. 1:18-19) 


3Napawe Yudas mandalaleo udde naasilo manungku Mawu Yesus 
suete nianggilannu ruumanna, itou sinumassille. See itou nangulete n 
roitta tallu m pulo roitta salaa udde su manga imam tembonanne wurru 

piarra'u Yahudi. #ltou nabbisara, ia'u suete na'ola'a rosa nandaleo 
taumata tawe salane, na oman sara Ítou nirruumanna pateanna! 

Arawe imangitou sinumimbakka, ”Masingkattu apa iami? Udde 
singkannu!” 

“Yudas nallombo n roitta udde sulalummu Wale Mawu, see napule 
wurru nangele n watanganne. 

“Manga imam tembonanne namurutta roitta udde wurru nabbisara, 
"Roitta indi roitta parra. Tumurruttu atorannu agama, roitta indi tawe 
wotongnge itarro sulalummu tampa n aonggolla su Wale Mawu.” See 
napawe imangitou na'irete, imangitou nappaatte n roitta udde nipamalli 
leta'a apan nisaggo Letu Maaolga Urinna. Leta'a udde nipaatta 
pallabingannu taumata raho. 8Ana waugu udde na'oma n sara allo indi 
leta'a udde nisaggo ”Leta’a Rarra”. 

”Ringannu aroddi, natipusse apa apan suete niapasingkatti Nabi 
Yeremia, eteudde, ”Imangitou nanengkamma tallu m pulo roitta sala'a, 
eteudde arega apan suete pina'ire m pabbawalagu Israel maola'a 
wawaekki Tou. WWurru roitta udde suete nipaatti mangitou pinamalli 
leta'u maaola'a urinna, ere apa apan suete niparenta Mawu sia'u.” 


Pilatus namarikissa hatto Mawu Yesus 
(Mrk. 15:2-5; Luk. 23:3-5; Yoh. 18:33-38) 


H Su tempo Mawu Yesus sinumaruanna Pilatus, gubernure su wanua 
udde, Pilatus naiwalo, ” Apa i'o ratu n taumata n Yahudi?” 

”Ere su wisaranu,” sinimbakku Mawu Yesus. IZArawe su tempo 
manga imam tembonanne wurru piarrau Yahudi napasabangngu 
anambo n alae su olu Mawu Yesus, Itou tawe sinumimbakka saran 
addiy a. 

i3 Ana waugu udde Pilatus nabbisara Sitou, ” Apa Po tawe maaring- 
ikka alawo'u alae mangitou ipangalaenu?” 

M Arawe Mawu Yesus tawe sinumimbakka saran addio'a na’oma n 
sara gubernure udde mangke naherangnga atonna. 


Mawu Yesus irruumanna pateanna 
(Mrk. 15:6-15; Luk. 23:13-25; Yoh. 18:39-19:16) 


“Su anambo n Ramea m Paskah, gubernure inaramanne mam- 
mallossu sangkatou ruumanna tumurruttu apulu n awadaalla. 165u 
tempo udde pia sangkatou ruumanna apan niasingkatante n taumata 
nambo. Aranne Yesus Barabas. INariaddi, su tempo taumata nambo 

naammulle, Pilatus naiwalo simangitou, "Isai su apulu ng kamiu, ta'u 
ipallossa? Yesus Barabas arae Mawu Yesus apan isassaggo lai Kris- 
tus?” I#Pilatus nabbisara aroddi ana waugu itou masingkatta manungku 
manga tembonannu Yahudi nanantillu Mawu Yesus sitou ana waugu 
imangıtou tawe maluassa sitou. 

25u tempo Pilatus tantalanna uaanna su wale m pamarikisanna, 
awingnge nananata sitou ereindi, “Arie 10 lumalo'a su hatto n taumata 
apan tawe salane udde, ana waugu ete Itou, ia'u niwaliawannu waliawa 
apan maata'utta allo indi.” ??Arawe manga imam tembonanne wurru 
plarra'u Yahudi mangke mammata’u taumata nambo udde, iaparorong- 
nga si Pilatus tadea'u Barabas ipallossa wurru Mawu Yesus irruumanna 
sara mate. ?l1See gubernure udde naiwalo apia simangitou, ”Wuassu 
wallatti tarua indi, 1sai sarun ipallossa tumurruttu apulu ng kamu?” 

”Barabas,” sasımbakki mangitou. 

2” Amungkangngu aroddi, iau rinone ma'ola'a apa su Mawu Yesus 
apan isassaggo Kristus?” aiwaļo m Pilatus simangitou. 

” Arussa’a Itou!” sasimbakki mangitou sarangkanambone. 

3” Arawe apa alaleone?” aiwalo m Pilatus. 

See imangıtou Inumul lembo n aikkanne lai, ”Arussa'a Itou!” 

%4 Panginsueanne Pilatus naatutukka, manungku itou tawe wotongnge 
maaola'a apa-apa lal wurru manungku manga taumata udde asinungka 
sarun mamangalo. Nariaddı 1tou nanganu ua'e, see su saruannu taumata 
nambo udde 1tou nangukkassa limane wurru nabbisara, Iau tawe 
salane su apapate n taumata indi! udde manarate ng kamiu!”? 

25 Awadaalla udde sinumimbakka, ”Ore, wala'e siami wurru manga 
alarrana’i am mamasanna ruumanna wuassu papate-Ne!” 

2% See Pilatus namallose m Barabas simangitou, wurru nandolokku 
taumata namuulla Mawu Yesus; wurru nanantill Tou niapaarussa. 


Manga tantara mannalangnga Mawu Yesus 
(Mrk. 15:16-20; Yoh. 19:2-3) 


"Wua udde manga tantara m Pilatus nangapidde Mawu Yesus 
sumutta su wale n gubernure, wurru anambo n tantara udde naammulla 
namaliwutta Mawu Yesus. #lmangitou nalluatta laubbu Mawu Yesus, 
wurru nillurreannu jubah ungu. ?Imangitou naolaa sambau araposa 
mararatu wuassu manga ranna ng kalu roaanna wurru nilurre su 
pua Mawu Yesus. Wua udde imangitou nangagillu ta'inna su lima 
aikkatan-Ne, see inumalintuda su saruan-Ne wurru mangngaluandaga 
Sitou. ”Tabea ratu n taumata n Yahudi!” unni mangitou. %Imangitou 
nangaddu Sitou, wurru nanganu ta’'in-Ne udde, see nipuulla su pua-Ne. 

3“ Napawe suete nannalangnga Sitou, imangitou nalluatte jubah ungu 
udde see nillurreante n laung-Nge apia. Wua udde Itou niapidde su 
liudde ana iarussate. 





Mawu Yesus niarussa 
(Mrk 15:21-32; Luk. 23:26-43; Yoh. 19:17-27) 


%2 Su tangnga n dalanna, imangitou nassomba n sangkatou wuassu Ki- 
rene aranne Simon. Imangitou namata'u taumata udde mamasanna alu 
arussa Mawu Yesus. “Wua udde imangitou na omate su sambau tampa 
apan isassaggo Golgota, atappasanne ” Tampa n Tanggilala”. *Isudde 
imangitou napa'inummu anggore su Mawu Yesus apan niloannu pa- 
ddu. Arawe napawe Mawu Yesus naattemma anggore udde, Itou madiri 
ma inumma. 

> Wua udde imangitou nangarussate n Tou, wurru nattahia laung- 
Nge ringannu niundi. ““Wua udde imangitou inuma’'ianna mandiaga 
Sitou polaroddi. * Su pua-Ne imangitou nangado n worretta su ola'u 
pinangalae n Tou eteudde: ”Indiwe Mawu Yesus ratu n taumata n 
Yahudi”. “Su sampunna ringanni Tou, imangitou nangarussa n rua 
ng katou lai tarra rampassa; sangkatou su samba’a uanan-Ne, wurru 
sangkatou lai su samba’a airri-Ne. 

“Manga taumata apan sinumabbi isudde mangke uapapa’ilingnga 
wurru mangngaddio’a Mawu Yesus. #Imangitou mabbisara, “To apan 
manggohakku Wale Mawu, wurru mapararisikka apia sulalummu tallu 
allo! Amungkangngu To Ana'u Mawu Ruata, lintukke wuassu alu arussa 
udde, wurru panalamatte riri-Nu!” 

“LAroddi lai imam tembonanne wurru manga huru n agama see 
lai manga plarrau Yahudi mangngaluandaga Mawu Yesus. Imangi- 
tou mabbisara, ““”Itou mannalamatta taumata waine, arawe riri-Ne sa- 
ssane tawe 1asalamatti Tou! Amungkangngu Itou ratu n taumata n Is- 
rael, mappianne Itou orassa indi sumossokka wuassu alu arussa udde, 
wakkute udde jami mangngimanna Sitou. #ltou mangngimanna Mawu 
Ruata wurru mabbisara manungku Itou Anau Mawu Ruata. Ne, wette 
ite ma'ellega tanne Mawu Ruata manalamatta Sitou orassa indi.” 

“Manga tarra pate apan uaarussa ringanni Tou udde lai, ewe'e 
mangngaluandaga Iai Sitou. 





Apapate Mawu Yesus 
(Mrk. 15:33-41; Luk 23:44-49; Yoh. 19:28-30) 


“Su allo allatune, alannune tallu ng ka'orassa ahewallu wanua 
udde naddandumma. Puulla tatallu wawallo, Mawu Yesus nangintuli 

ringannu tingikka ma'ikkatta, ”Eli, Eli, lama sabakhtani?” atappasanne, 
“Oh Mawu, Oh Ruata-U, anio To nanantang-Ku?” 

“Sire pira taumata isudde naaringikka aintuli udde, wurru nabbisara, 
"Itou mammaggo si Elia!” 48Sangkatou wuassi mangitou ringannu 
malihakka nanganu wunga n sahatta, wurru inammo sulaļjummu anggore 
mapakkadda. Wua udde itou nangusu'u pentakku alu sampaddi su 
wunga n sahatta udde wurru tinogokka su wiwikku Mawu Yesus. 

9 Arawe manga taumata wane nabbisara, ”Parrado, wette iite 
ma ellega asinungka Elia rumanta manalamatta Sitou!” 

“Wua udde Mawu Yesus nangintuli apia ringannu tingikka apan 
ma'ikkatta, see sinumangngo n sasangngo panginsueanne. 

““Pampele apan ua'ele sulalummu Wale Mawu nahesa'a natahia da- 
rua, wua doso na'oma n sara wowane. Runia inumio'a wurru manga 
wuiddu watu napesangnga. 5 Manga lalabinganna nawu'a, wurru ma- 
nambo lalorro n araratuannu Mawu Ruata apan natete nabbiakka apia. 
3 imangitou sinumabangnga wuassu manga lalabinganna napawe Mawu 
Yesus nabangunte wuassu papate, wurru imangitou sinumuttate su Yeru- 
salem. Wurru poiaroddi manambo taumata naasilo simangitou. 

“Tembonannu tantara wurru manga tantara apan tantalanna uariaga 
Mawu Yesus, mangke matta'utta su tempo naapendamma linukka wurru 
alawo'u apa apan suete nariaddi udde. Imangitou nabbisara, ”Atonna, 
Itou indi Ana'u Mawu Ruata!” 

5SSIsudde pia lai manambo wawine apan ua'ellepa wuassu marau. 
Ete imangitou udde apan suete tinumantalongnga Mawu Yesus, nan- 
tulungngi Tou ro'e n wuassu Galilea. ““Su wallatti mangitou eteudde 
Maria Magdalena, Maria inangngi Yakobus wurru Yusuf, wurru inang- 
ngu alarrana'i Zebedeus. 


Pallalabingngu Mawu Yesus 
(Mrk. 15:42-47; Luk. 23:50-56; Yoh. 19:38-42) 


SRabbi udde nirumantate sangkatou taumata ala wuassu Arima- 
tea, aranne Yusuf. Itou lai sangkatou mallalarrenggennu Mawu Yesus. 
S8Itou inaite ringanni Pilatus, wurru naddorongnga winalunannu Mawu 
Yesus. See Pilatus namarentate tadea’'u winalunannu Mawu Yesus iong- 
golla si Yusuf. “Ne, Yusuf nanganute winalunanna udde, wurru pi- 
napiunnu malarrenessa wuassu linen apan wakku. °Seè itou nanga- 
dote n winalunannu Mawu Yesus sulalummu lalabinganna wageangnge 
sassane apan suete niola’a su sambau wowo n watu. Wua udde itou 
nanalinggi n sambau watu pinalindumma ngara n lalabinganna udde, 

see napulete. “IMaria Magdalena wurru Maria apan waine tinangngone 
ua'1anna uasaruanna labmgenga udde. 


Manga mandariaga su lalabinganna 


& Su tirrabbme, su allo n Sabatta, manga imam tembonanne wurru 
manga taumata n Farisi inaite su sambau sinumaruanna si Pilatus 
Swurru nabbisara, ”Mawu, jami maanaungnga su tempo tarra awusu 
udde ta'e wiakka, Itou suete nabbisara, 'Napawe tallute allo Ia'u sa- 
run mabangunna apia? “Ana waugu udde rolorra'e taumata mandiaga 
lalabmganna udde mapia-pia ma'oma n sara allo atallune, tadea'u mal- 
lalarrenggen-Ne tawe maapanna'o winalunan-Ne see mabbalo manga 
taumata manungku Itou nabangunte wuassu papate. Wurru panganga- 
wusu panginsueanne mdi sarun araleoanne wuassu paarorone.” 

”Iamiu pia tantara mandariaga,” unni Pilatus si mangitou, ”roote 
pandiaga lalabinganna udde paapia-pia.” 

“See imangitou inaite watukku lalabinganna, nanegella watu 
lalindumme wurru nangado mandariaga su saruanne, tadea'u tawedu 
maawu'a lalabinganna udde. 


Pabawangunnu Mawu Yesus 
(Mrk. 16:1-10; Luk. 24:1-12: Yoh. 20:1-10) 


28 Napawe allo n Sabatta naliudde, su allo Misa ruaallo atonna, 
Maria Magdalena wurru Maria apan waine inaite na'ellega 
lalabmganna udde. ?Inarrombanganne pia lmukka apan wahewalla. 
Sangkatou mala'ekattu Mawu smumossokka wuassu surga see nami- 
lingngu watu lalindumme udde, wurru inuma’ianna su wowone. 3Hati 
Mala'ekatta udde naalihidda sawallo wurru laungnge mawira atonna. 
“Tantara mandariaga apan uariaga isudde mangke nata'utta noma n 
sara mangitou mangngindo, wurru naalihidde ere taumata nate. 

“Mala'ekatta udde nabbisara manga wawine udde, ”Arie paata'utta! 
ia'u masingkatta iamiu maddea'a Mawu Yesus apan suete miarussa udde. 
‘Itou tate baddia isindi. Itou nabangunte ere suete mapasingkan-Ne 
rorone. Wette pa'ellega tampa nilallowangan-Ne. 7Orassa indi roote 
paahha-lihakka, pasingkata'a su mallalarrenggen-Ne, ‘Itou nabangunte, 
wuru orassa indi Itou maite mallu roro wuassi amiu su Galilea. 
Poiaroddi i iamiu sarun maasilo Sitou” Paanaungete apa apan suete ta'u 
mwalo siamiu.” 

“Maliha-lihakka manga wawine udde: nanantangngu lalabinganna 
udde. Ringannu apendamma matta'utta ualalo'a n laluassa, imangi- 
tou tmumalangnga namasingkattu olangnge udde su mallalarrenggennu 
Mawu Yesus. 

“Inarrombanganne Mawu Yesus mrumanta naisasomba manga wa- 
wine udde, wurru nabbisara, ”Tabea!” See imangitou nirumanta na- 
ngundani n Tou, wua udde narra'uppa ledda-Ne wurru nassubba Sitou. 
1”? Arie paata'utia,” wisara Mawu Yesus simangitou, ”roote waloa'a su 
manga turrangku, tadea'u imangitou inai su Galilea, poiaroddi imangi- 
tou sarun maasilo Siru.” 


Tantara mandariaga nangalae su manga imam 
tembonanne 


uTantalanna manga wawine udde napulete, manga pira wuassu tan- 
tara mandariaga apan uariaga lalabinganna udde nabelengke watukku 
soa wurru nangalae su manga imam tembonanne anambo n apa apan 
suete nariaddi. Manga imam tembonanne udde na'irete ringannu 
manga piarra'u Yahudi, see nangagille n roitta apan manambo su man- 
dariaga lalabinganna udde, Pwurru nabbisara, ”Iamiu rinone mabbattia 
manungku mallalarrenggennu Mawu Yesus mrumanta su tempo rabbi 
wurru nanna'o winalunan-Ne su tempo iamiu mattiilla. #Wurru amung- 
kangngu gubernure maaringikka olangnge udde, iami sarun massalo'i 
tou tadea'u iamıu tawe maasomba asasusa apa-apa.” 

SNe manga tantara mandariaga udde nanganute roitta, wurru 
na'olae ere suete nitanata sımangitou. Ana waugu udde watta indi si- 
dutu ta'e iwabattra su pattangngannu taumata n Yahudi noma n sara 
allo indi. 


Mawu Yesus natingkapasilo m batangan-Ne su 
mallalarrenggen-Ne 
(Mrk. 16:14-18; Luk. 24:36-49; Yoh. 20:19-23; WMR. 1:6-8) 


l6Sire mapulo assa mallalarrenggennu Mawu Yesus udde inaite wa- 
tukku wuidda su Galilea ere suete nirolokku Mawu Yesus simangi- 
tou. Su tempo imangitou naasilo Mawu Yesus poiaroddi, imangi- 
tou inumalintuda nassubba Sitou. Arawe su wallatti mangitou ta'e pia- 
ddu lai hugago’a. #Mawu Yesus nangundani mangitou wurru nabbisara, 
” Anambo n tarrino su surga wurru su runia suete tinantilla Sizu. 2 Ana 
waugu udde roote su anambo n taumata su wowo n runia indi, ola'e 

imangitou mallalarrenggeng-Ku. Sarranite imangitou ringannu arannu 
lamangnga, wurru Anaa, wurru Gharraho Mawu Ruata. WArra'ete 
imangitou tutturrutta anambo n parenta apan suete niparenta-U siamiu. 
Wurru paanaunge, Ia'u sarun marrundinganna siamiu saran panginsue- 
annu runia indi.” 





WATITU ALALUASSA 


APAN NIAPASINGKATTI 
MARKUS 


WISARA TALAANE 





Wuke m Wattru Alaluassa wuassi Markus nitattakka ringannu pangau- 
anna: ”Ete indi Wattu Alaluassu Mawu Yesus Kristus, Anau Mawu 
Ruata”. Sulalummu Wattiu Alaluassa udde, Mawu Yesus niapaliatta'a 
ere sangkatou apan manambo manara-Ne wurru masarraungnga. 
Sarraung-Nge udde inumaliatta’a sulalummu ereapa Itou mangngarra’a, 
sulalummu tarrino-Ne su manga gharraho laleo, wurru pangangampung- 
nga rosa. Mawu Yesus napaaliattæ’u watangan-Ne ere sangkatou Ana'u 
Taumata apan nanantillu niawa-Ne, tadea'u taumata maliu wuassu rosa. 

Watta su olau Mawu Yesus su wuke indi tinala'a wuassu arariadi- 
Ne, wurru mangke masema-semakka. Manga pallalagu-Ne anamboanne 
a'olaanna su wisara wurru su alarrang-Nge. Nanansunna wuassu manga 
wisara panattarranne apan maautta su ola’i Yohanes Mananarrani wurru 
su ola'u pananarrani Mawu Yesus see wawono’a su riri-Ne, wuke Markus 
indi lapiddu mabattiu pamamanara Mawu Yesus, nangillembo su manga 
molaanna mapaapia n taumata marada'a apan suete niolang-Nge wurru 
su ola'u alarrang-Nge. Su wageangnge panginsueanne nabbati’a su ola'u 
arariadianna apan nariaddi su sangkamisa panginsueanne su allo m 
pabkiarrannu Mawu Yesus su runia indi, nangillembo su olau watangan- 
Ne niarussa wurru pabawangun-Ne wuassu papate. 

Rua ng kawageanganna panginsueanne wuassu wuke Markus, apan 
sinutta sulalummu kurungnga wahewa, sarangkanambone sassunnanna 
waline worrettu mamamorrettu wuke Markus, arawe wuassu sangkatou 
taumata walne. 

Lalorrone 


Panattarranne 

Manara Mawu Yesus su pattangngannu taumata 
su Galilea 

Wuassu Galilea watukku Yerusalem 

Sangkamisa panginsueanne su Yerusalem wurru 
su soa maranine 

Pabawangunnu Mawu Yesus 

Mawu Yesus namasilo m batangan-Ne wurru 
asasengkeng-Nge watukku surga 


1:1-13 


1:14-9:50 
10:1-52 


11:1-15:47 
16:1-8 


16:9-20 

Nase n Yohanes Mananarrani 
(Mat. 3:1-12; Luk. 3:1-18; Yoh. 1:19-28) 


Ete indi Wattru Alaluassa su olu Mawu Yesus Kristus, Ana'u 
Mawu Ruata. ?Wattľu Alaluassa udde nanattakka ere suete 
niworretti Nabi Yesaya, arendi, 
"Ete indi ralolorrang-Ku, wisara Mawu Ruata; 
'Iau nandolokki tou malliu roro wuasst’o, 
tadea'u itou mamu'a lalan-Nu.' 
“Pia taumata u'aliata su wadda'a, 
"Saddiaite lalannu Mawu 
ratarra'e manga lalanna apan amatan-Ne. 
4Ere lai uaworretta udde, aroddi lai Yohanes nirumanta su wa- 
ddaa. Itou mannarrani taumata wurru mammasingkattu wattia wua- 
ssu Mawu Ruata. ”Awalute iamiu wuassu manga rosanu, wurru rinone 
sarranianna, tadea'u Mawu Ruata mangampungnga siamiu,” aroddi unni 
Yohanes. 5Anambo n taumata wuassu wanua n Yudea wurru soa n Ye- 
rusalem matudda maddaringikka Yohanes. Imangitou nanga'u manga 
rosa mangitou, see Yohanes nanarranite simangitou su Salukku Yordan. 
éYohanes ualurre n laubba wuassu wambulu n unta. Paperrenne 
wuassu pisi m winatangnga, wurru wiakke alumbatia wurru pula n 
ahuranganna. 7Itou namasingkattu wattia indi, ”“Raddoi wuassia'u sarun 
rumanta taumata apan maggewalanna wuassia'u. Umaruutta mamu'a 
tali n sapatu-Ne lai ia'u tawe su rinone. ŝIau mannarrani siamiu 
ringannu ua’e, arawe Itou sarun mannarrani siamiu ringannu Gharraho 
Mawu Ruata.” 


Yohanes nanarrani Mawu Yesus 
(Mat. 3:13-17; Luk. 3:21-22) 


“Su tempo udde Mawu Yesus nirumanta wuassu Nazaret su wa- 
geangngu leta'u Galilea, wurru Yohanes nanarrani Sitou su Salukku 
Yordan. WAroddi Mawu Yesus nilumapputta wuassu salukka udde, 
Itou naasilo langitta nawu'a wurru Gharraho Mawu Ruata naalihida 
ere manv’a merpati inumonto’a Sitou. !!Wua udde niaringikka ting- 
ikku Mawu Ruata nabbisara, ”Ete To Ana-U apan arangnguang-Ku. To 
maaluassa naung-Ku.” 

Mawu Yesus niwono'annu Setanna 
(Mat. 4:1-11; Luk. 4:1-13) 


Wua udde Gharraho Mawu Ruata lapiddu nangapiddu Mawu 
Yesus su wadda’a. B Appattu pulo su allone Itou isudde, wabono'annu 
Setanna. Manga winatangnga matengnga, isudde lai su sampunna 
ringanni Tou, wurru manga mala'ekatta sidutu lai mangngimbe Sitou. 


Mawu Yesus namago sire appata samakka 
(Mat. 4:12-23; Luk 4:14-15, 5:1-11) 


MNapawe Yohanes nirruumante, Mawu Yesus inaite su Galilea, 
wurru namasingkattu Wattiu Alaluassa wuassu Mawu Ruata poiaroddi. 
1s Wisara-Ne, ”Tempone nia’omante Mawu Ruata mamarenta. Awalute 
wuassu manga rosanu, wurru pangimante Wattu Alaluassa wuassu 
Mawu Ruata!” 

l6Su tempo Mawu Yesus wamatta su winggi n Rano n Galilea, 
Itou naasilo rua ng katou samakka, eteudde Simon wurru tuarine 
Andreas. Itarua tantalanna mannoma inassa su rano. I!Mawu Yesus 
nabbisara simangitou, ”Tantalongke Sia'u. Iau sarun mangarra'a siamiu 
mannoma taumata.” !ŝItarua lapiddu nanantangngu soma mangitou see 
tinumantalongke Mawu Yesus. 

Mawu Yesus lapiddu inumamatta, see naasilote lai rua sangka- 
turrangnga apan waine eteudde Yakobus wurru Yohanes, alarrana’i 
Zebedeus. Imangitou sulalummu saalanna, wurru tantalanna mannapia 
soma. #Mawu Yesus lapiddu namago sitarua. Ne itarua nanantangke 
n iamangngi mangitou sulalummu saalanna ringannu manga taumata n 
sewa mangitou. See itarua inaite tinumantalongnga Mawu Yesus. 


Taumata apan niasuttannu gharraho laleo 
(Luk. 4:31-37) 


?lMawu Yesus wurru manga mallalarrenggen-Ne na'omate su soa 
Kapernaum. Su allo n Sabatta manansunna, Mawu Yesus sinumutta su 
wale m pattatarramawuanna wurru nanattakke mangngarra'a. 2? Manga 
taumata apan uararingikka Sitou mangke naherangnga su olau ere- 
apa Itou mangngarra'a. Ana waugu, Itou mangngarraa ringannu 
sarraungnga, tawe ere pangangarra'u huru n agama. 

BSu tempo udde sangkatou apan niasuttannu gharraho laleo si- 
numutta sulalummu wale m pattatarramawuanna wurru wui. #”Fi 
Yesus, taumata Nazaret, Po maapulu ma'ola'a apa ringanni ami? Po 
rumanta mamate siami? Isu masingkatta isai To: Ete To ralolorranna 
apan na'ukkassa wuassu Mawu Ruata!” 

25”Paalannaba!” Mawu Yesus nandona gharraho udde, ”Sabbangke 
wuassu taumata indi!” 

“Ne gharraho laleo udde nangio'u taumata udde maikka-ikkatta, 
wua udde sinumabangnga wuassu taumata udde lapiddu vui. 7 Anambo 
n taumata mangke naherangnga, naoma n sara imangitou nabbisara 
sangkatou ringannu sangkatou, ”Wah apa indi? Sambau alarra'a apan 
wakku? Ringannu sarraungnga wurru tarrino Itou namarenta manga 
gharraho laleo udde sinumabangnga, wurru imangitou tinumurrutta 
Sitou!” 

3BNe wattia su olau Mawu Yesus tinumelengke ringannu malihakka 
su ahewallu wageangngu leta'u Galilea. 


Mawu Yesus napaapia n taumata manambo 
(Mat. 8:14-17; Luk. 4:38-41) 


2Mawu Yesus wurru manga mallalarrenggen-Ne nanantangke m 
wale m pattatarramawuanna udde, wurru inaite su wale n Simon 
wurru Andreas. Yakobus wurru Yohanes inai lai'su sampunna ringanni 
mangitou. ¥La’'iananni Simon marada'a saliubba su tampa atatiilanne. 
Nariaddi su tempo Mawu Yesus wurru manga mallalarrenggen-Ne 
sinumutta su wale udde, Mawu Yesus niwaloannu olangnge udde. 31Ne 
Mawu Yesus nattuda n la'jananni Simon, wurru namita limane, see 
nantulungngi tou niapawangunna. Saliubbe nawuli wurru itou lapiddu 
nangimbe simangitou. 

32Su wawallone, napawe matannallo nattupe, manga taumata 
nangapidde ringannu Mawu Yesus anambo n taumata marada’a wurru 
taumata apan niasuttannu gharraho laleo. 3 Anambo n lalorro n soa 
udde uarrimpulunna su passalangannu wale udde. “See Mawu Yesus 
napaapiate n anambo n taumata apan uatatarrangnga alawo'u hati n 
rada'a, wurru nallimbuakke lai manga gharraho laleo. Itou tawe nanga- 
gillu tempone su manga gharraho laļeo udde mabbisara, ana waugu 
imangitou masingkatte isai Itou udde. 

Mawu Yesus nannase su Galilea 
(Luk. 4:42-44) 


3SRuaallone, su tempo tae marranggapa atonna, Mawu Yesus 
nabangunté see nanantangke m wale. Itou inaite su tampa apan 
maļannaba su liuddu soa, wurru inumaliomante poiaroddi. “Arawe 
Simon wurru manga ringanne inai nadea’a Sitou. “Wurru napawe 
imangitou naasombate Sitou, imangitou nabbisara, ”Manambo taumata 
maddea’a Iamangnga.” 

38 Arawe Mawu Yesus sinumimbakka, ”Wette iite manassute 
amatanni ite su manga soa waine . apan maranine isindi. Iau sarun 
mannase lai poiaroddi, ana waugu eteudde pandumanne Ia’u nirumanta 
isindi.” 

3 Ana waugu udde Mawu Yesus inaite su alawo'u tampa su ahewallu 
Galilea, wurru mannase su manga wale m pattatarramawuanna, see 
mallimbuakka manga gharraho laleo. 


Mawu Yesus napaapia n sangkatou pia radangnge paro 
apan maarantinna 
(Mat. 8:1-4; Luk. 5:12-16) 


#Sangkatou apan pia radangnge paro apan maarantinna nirumanta 

ringannu Mawu Yesus. Taumata udde inumalintuda, wurru nabbisara, 

”Amungkangngu Iamangnga maapulu, Iamangnga wotongnge mangapia 
sig&’u. 

4Mawu Yesus inumakkannu taumata udde. Nariaddi Itou namita 
taumata udde lapiddu wisara-Ne, ”Ia’u maapulu, apiate!” 42Orassa udde 
lai radangnge nawuli wurru itou napiate. “See Mawu Yesus nando- 
lokki tou napule ringannu tanata indi, “”Naunge, arie mabattia sisai- 
sai, arawe roote ringannu. imam wurru padorongnga sitou manan- 
tunna manungku 10 napiate. See matatarrino su inapiannu wuassu ra- 
dangngu udde, pangapidde n sasamba tumurruttu ere suete niparenta 
Musa, maola'a sambau pananaunganna su manga taumata manungku. i'o 
atonna-tonna napiate.” 

“SArawe taumata udde inaite, wurru mangke tawe illolone mabatti'u 
inolaanna udde su alawo'u tampa, na'oma n sara Mawu Yesus tate 
naasutta su soa ringannu maluassa. Itou tumba'u uatana'a su liuddu soa 
su tampa apan malannaba. Arawe taumata sidutu lai rudanta ringanni 
Tou wuassu alawo'u tampa. 

Mawu Yesus napaapia n. sangkatou lome 
(Mat. 9:1-8; Luk. 5:17-26) 


2 Manga pira allo wua udde, Mawu Yesus nabelengke su Kaper- 
naum. Ne tinumelengke wattia manungku Itou tantalanna su wale. 
2?See manambo taumata nirumanta. Imangitou uarrimpulunna poiaroddi 
na'oma n sara niasueannu tampa. Su ngara. taumata mangke lai uasase- 
ppe'a. See Mawu Yesus namasingkattu wattia wuassu Mawu Ruata si- 
mangitou. “Tantalanna Itou mabbisara, pia sire appatta uapasanna sang- 
katou lome apan iaapidda ringannu Mawu Yesus. 4Arawe ana waugu 
taumata tumanite manambo, imangitou tate naaundam Mawu Yesus. 
Nariaddi imangitou nalla'ete atuppa su lantakku Mawu Yesus. Wua 
udde imangitou nangulukku taumata udde sara wilanne. 5Su tempo 
Mawu Yesus naasilo tumanite m bahewa pangangimanne, Itou nabbi- 
sara taumata lome udde, ”Ana'u, manga rosanu suete niampunganna.” 

“Manga pira huru n agama apan ua’ianna isudde, mannattakke uaai- 
walo sulalummu naungnga, ?”Warrani atonna taumata indi mabbisara 
aroddi! Itou mangngadio'a Mawu Ruata. Isai wotongnge mangampung- 
nga rosa, walinewe tumba'u Mawu Ruata sassane?” 

#Su tempo udde lai Mawu Yesus naasingkatta ringirranni mangi- 
tou. See Itou nabbisara, ”Anio jamiu ma’iwalo sulalummu naungngu? 
?Suapa malluasanne: mabbisara, Rosanu suete niampunganna’, ara'e 
mabbisara, “Pabbangunte, lappute wilannu wurru amatte’? 10 Arawe ora- 
ssa indi Ia’u sarun mapaaliatta’a siamiu, manungku su wowo n runia indi 
Anau Taumata pia tarrino mangampungnga rosa.” See Mawu Yesus 
nabbisara taumata lome udde, !!”Pabbangunte, lappute wilannu wurru 
apulete!” 

VIĪtou nabangunna wurru maliha-lihakka nanganu wilanne see si- 
numabangnga aellehanni mangitou sarangkanambone. Manga taumata 
udde naherangnga see nadalote Mawu Ruata. Unni mangitou, ”Taambe 
saran paassa iite naasilo arariadianna ereindi!” 


Mawu Yesus namago si Lewi 
(Mat. 9:9-13; Luk. 5:27-32) 


BMawu Yesus nabelengnga apia su winggi n Rano n Galilea. Ma- 
nambo taumata nirumanta ringanni Tou, ne Itou nangarra'e Simangi- 
tou. “Tantalanna Mawu Yesus waamatta isudde, Itou naasilo sangkatou 
madarorongnga wose aranne Lewi ana'i Alfeus, tantalanna ua'janna su 

wale m pammanaranne. ”Tantalongke Sia'u,” unnu Mawu Yesus sitou. 
Ne Lewi dirumarisikka wurru tinumantalongke Mawu Yesus. 

BSu tempo Mawu Yesus tantaļanna wanna su wale n Lewi, niruman- 
tate manambo manga madarorongnga wose wurru manga taumata apan 
su aellegu awadaalla taumata laleo, wanna su sampunna ringannu Mawu 
Yesus wurru mallalarrenggen-Ne. Ana waugu manambo su wallatti 
mangitou uatantalongnga Mawu Yesus. *śSire pira huru n agama wua- 
ssu wallattu taumata n Farisi naasilo Mawu Yesus vanna su sampunna 
ringannu manga madarorongnga wose wurru manga taumata laleo. Na- 
riaddi imangitou na'iwalo su mallalarrenggennu Mawu Yesus, ” Anio hu- 
runu wanna su sampunna ringannu madarorongnga wose wurru manga 
taumata apan laleo udde?” 

11'Mawu Yesus naaringikka aiwalo mangitou udde, see sinumim- 
bakka, ”Taumata apan tawe marada'a tawe mappandumma doktere, 
tumba'u taumata marada'a. Iau nirumanta tawe mamago taumata 
apan uapendamma ririne mapiate, arawe taumata apan aellehanna 
araleoanne.” 


Pattatatiakka su olau puasa 
(Mat. 9:14-17; Luk. 5:33-39) 


Su sambau tempo, mallalarrenggenni Yohanes Mananarrani wurru 
manga taumata n Farisi tantalanna mappuasa. See pia taumata niru- 
manta ringannu Mawu Yesus wurru naiwalo, ”Anio mallalarrenggenni 
Yohanes wurru mallalarrenggennu taumata n Farisi mappuasa, arawe 
mallalarrenggennu Iamangnga tawe mappuasa?” 

PMawu Yesus sinumimbakka, ”Su andeangngu awingnga, apa 
pia manga raho apan tawe umanna? Amungkangngu maa’awingnga 
esakka ta'e su sampunna ringanni mangitou, rinone imangitou umanna. 
3 Arawe sarun rumanta tempone maa’awingnga esakka udde alapanna 
wua dinganni mangitou, su tempo udde imangitou tate umanna. 

2 Tawe taumata mandappela laubba tabbe ringannu pirrissa wakku. 
Ana waugu pirrissa rarapella udde maarinsutta wurru manggesa’a lau- 
bba udde, na'oma n sara hesangnge maola'a nangillembo ng kahewalle. 
22 Aroddi lai tawe taumata mallałinnu anggore wakku sulalummu pato'a 
pisi tabbe. Ana waugu anggore wakku udde sarun mamesangnga pato'a 
udde. Panginsueanne itarua mangke maramme abbi. Anggore wakku 
rinone ilalinna sulalummu patoa’a wakku lai!” 

Aiwalo su ola'u allo n Sabatta 
(Mat. 12:1-8; Luk. 6:1-5) 


BSu sambau allo n Sabatta, su tempo Mawu Yesus sinumabbi su 
sambau waillu gandumma, mallalarrenggen-Ne nanattakke mangngiting- 
nga gandumma. % See manga taumata n Farisi naiwalo Mawu Yesus, 
”Anio manga mallalarrenggennu lullawangnga tita n agama ng kite, 
ringannu ma'ola'a apan isassingadda su allo n Sabatta?” 

23-26 Mawu Yesus sinumimbakka, ”lamiu taambe naawasa saran pa- 
assa apa apan niola'1 Daud, su tempo Abyatar mammanara naola'a 
imam wahewa. Su tempo Daud wurru manga taumatane malunussa, 
wurru tawe anna, itou sinumutta su Wale Mawu, wurru inumanna roti 
apan suete niola'a sasamba su Mawu Ruata. Wurru roti udde nianggilla 
lai su manga taumatane. Sumbali tumurruttu atorannu agama ng kite, 
tumba'u manga imam wotongnge umanna roti udde.” 

See Mawu Yesus nabbisara apia, ”Allo n Sabatta niola'a huna 
n taumata; waline taumata huna n allo n Sabatta. ?5Nariaddi Ana'u 
Taumata pia tarrino, see lai uatarrino allo n Sabatta.” 


Taumata apan limane lome samba’a 
(Mat. 12:9-14; Luk 6:6-11) 


Mawu Yesus nabelengke apia su wale m pattatarramawuanna. 
3 Isudde pia sangkatou taumata limane lome samba'a. ?Isudde lai 
pia taumata apan maddea'a pasasala Mawu Yesus, tadea'u wotongnge 
mangalae n Tou. Nariaddi imangitou sidutu ua'ellega Sitou, apa Itou 
mapaapia n taumata su allo n Sabatta. “Mawu Yesus nabbisara su 
taumata apan limane lome samba'a udde, ”Wette darisikke isindi, su 
saruanne.” 4See Itou naiwalo manga taumata isudde, ”Tumurruttu 
agama, iite wotongnge mammanara su allo n Sabatta? Ma’ola’a apapia 
ara'e ma'ola'a alaleo? Manalamatta taumata ara'e mamate?” 

Imangitou malannaba. “Ringannu nasąæu Mawu Yesus na'ellega 
taumata apan uapaliwutta Sitou, arawe Itou nasusa lai, ana waugu 
imangitou tumanite maattikka puane. See Itou nabbisara taumata udde, 
”Ulurra'e limanu.” Taumata udde nangulukke n limane see limane 
udde napiate. “Ne manga taumata n Farisi nanantangke n wale m 
pattatarramawuanna udde see maliha-lihakka na'ire ringannu sire pira 
taumata n Herodes, pandumanne mamate Mawu Yesus. 

Taumata manambo su winggi n rano 


1Mawu Yesus wurru mallalarrenggen-Ne inaite nabelengnga wua- 
ssu Rano n Galilea. Ne manambo atonna taumata wuassu Galilea inai 
mallarrenggenna Mawu Yesus. Manambo lai nirumanta wuassu Yu- 
dea, $wuassu Yerusalem, wuassu wageangngu leta'u Idumea, wurru wua- 
ssu wageangngu leta'a samba'a n ra'i Salukku Yordan, wurru wuassu 
manga soa su Tirus wurru Sidon. Imanpitou sarangkanambone niru- 
manta ringannu Mawu Yesus, ana waugu imangitou naaringikka manga 
inolaanna apan suete niolu Mawu Yesus. “Manga taumata udde tu- 
manite manambo, naoma n sara Mawu Yesus nandolokku manga mal- 
lalarrenggen-Ne niapasaddia saalanna sa'ean-Ne, ana waugu arrengenne 
Itou iasesse’u taumata nambo udde. Itou napaapia n taumata nambo, 
naoma n sara manga taumata marada'a uasasesse'a maddea'a tadea'u 
maa'agassa Sitou. !!Wurru manga taumata apan niasuttannu gharraho 
laļeo, napawe maasilo Sitou lapiddu niumalintudda su saruanni Tou 
wurru niumui, ”Ete To Ana'u Mawu Ruata!” 

1? Arawe Mawu Yesus mangke manningaddu gharraho laleo udde 
mamasingkatta isai Itou. 


Mawu Yesus namile sire mapulo dua 
mallalarrenggen-Ne 
(Mat. 10:1-4; Luk. 6:12-16) 


33Wua udde Mawu Yesus sinumaate su sambau wuidda, wurru 
namagote manga taumata apan pappanduman-Ne. Manga taumata 
udde nirumanta, Msee Itou namilete wuassu wallatti mangitou sire 
mapulo dua su atoune. Wisara-Ne, ”Iau mamile siamiu, tadea'u iamiu 
marrundinganna Siau, tadea'u Iau mandolokki amiu mamasingkattu 
Wattiu Alaluassa wuassu Mawu Ruata, Iwurru iamiu sarun maasomba 
tarrino ipallimbuakka manga gharraho laleo.” 

Ete indi arannu sire mapulo dua taumata udde: Simon (apan 
isassago lai Petrus), Yakobus wurru Yohanes turrangnge, eteudde 
alarrana'i Zebedeus (imangitou indi inonggolannu aranna Boanerges 
atappasanne ”ana'u rallu'a”), 18 Andreas, Filipus, Bartolomeus, Matius, 
Tomas, Yakobus ana’i Alfeus, Tadeus, Simon Patriot, 9wurru Yudas 
Iskariot apan nandaleo Mawu Yesus. 

Mawu Yesus wurru Beelzebul 
(Mat. 12:22-32; Luk. 11:14-23, 12:10) 


2 Wua udde Mawu Yesus napulete su wale. Arawe taumata nambo 
nirumanta lai naammulla, noma n sara Mawu Yesus wurru mal- 
lalarrenggen-Ne tawe naa'anna. ?! Manga taumata udde nabbisara, ”Itou 
nabewate!” Wurru napawe manga turrang-Nge naaringikka olangnge 
udde, imangitou nirumanta nangalappa Sitou. 

#Manga huru n agama apan nirumanta wuassu Yerusalem nabbi- 
sara, ”Itou niasuttannu Beelzebul! Tembonannu manga gharraho laleo 
apan mangngagillu tarrino Sitou ipallimbuakka gharraho laleo.” 

3Ne Mawu Yesus namago taumata nambo udde, wurru na- 
bbatia simangitou manga pira sasumandingnga. ”Ereapa wotong- 
nge gharraho laļeo mallimbuakka gharraho laleo,” unnu Mawu 
Yesus. %” Amungkangngu sambau araratuanna mapesangnga sulalummu 
pira ng kawageanganna apan uasaseetta, araratuanna udde tawe 
maatarrangnga malannu. ?5Wurru amungkangngu sulalummu lalorro n 
wale, tawe paddarame wurru manga lalorrone uasaseetta, laļorro n wale 
udde sarun massongkakka. ?%ś Amungkangngu sulalummu araratuannu 
Setanna pia passaseetta wurru pabbawawulo, araratuanna udde tawe 
malannu wurru sarun malihakka mawuli. 

2 Tawe saran sangkatou wotongnge maasutta sulalummu wale n 
sangkatou taumata matohassa wurru mangarro darotongnge amungkang- 
ngu itou tawe malliu roro marrapussa taumata matohassa udde. Wua 
udde itou wotongngete mangarro darotongnge. 

238 Asingkatewe! Amungkangngu taumata ma'ola'a rosa wurru mang- 
ngadio’a, itou wotongnge aampunganna. 2?Arawe amungkangngu itou 
mangngadio’a Gharraho Mawu Ruata, itou tawe aampunganna! Ana 
waugu mangngadioa udde rosa ma'oma n sara malannu-lannu.” 
(9Mawu Yesus nabbisara aroddi ana waugu pia taumata mabbisara 
manungku Mawu Yesus niasuttannu gharraho laleo.) 


Inangnga wurru manga turrangngu Mawu Yesus 
(Mat. 12:46-50; Luk. 8:19-21) 


3 Wua udde inangnga wurru manga turrangngu Mawu Yesus niru- 
mantate. Imangitou uararraddo su liudde wurru nandolokku taumata ia- 
pawago Mawu Yesus. “Su tempo udde manambo taumata tantalanna 
ua'ianna uapaliwutta Mawu Yesus. Imangitou nabbisara Sitou, ”Iamang- 

nga, inangngu wurru manga turrangngi Iamangnga wowa su liudde. 
Imangitou maddea'a Iamangnga.” 

33Mawu Yesus sinumimbakka, ”Isai inang-Ku? Isai manga turrang- 
Ku?” “Wua udde Itou nanaile manga taumata apan ua’'ianna ua- 
paliwutta Sitou see nabbisara, ”Ete indi inang-Ku wurru manga turrang- 
Ku! Taumata apan tutturrutta apulu Mawu Ruata, ete itou turrang-Ku 
esakka, turrang-Ku wawine, wurru inang-Ku.” 


Sasumandingngu sangkatou mangangasi'a 
(Mat. 13:1-9; Luk. 8:4-8) 


Mawu Yesus mangngarra’a lai su winggi n Rano n Galilea. Ma- 
4 nambo atonna taumata uapaliwutta Sitou. Ana waugu udde Itou 
inaite inuma’ianna sulalummu saalanna apan ualallatto, wurru tau- 
mata nambo uarisikka su winggi n rano. ?See Mawu Yesus nangarra'u 
alawo'u inolaanna apan mapia simangitou ringannu sasumandingnga. 
Ereindi Itou mangngarra’a simangitou. 

3”Paddaringikka! Pia sangkatou mabbawailla inai mangasiu wua- 
lanna. 4Su tempo itou mangngasi'a, pia bualanna nanawo su lalanna. 
See manv’a nirumanta wurru inumanna wualanna udde na'oma n sara 
nasue. ŠPia lai nanawo su tampa mawatu apan letangnge adio'a, manga 
wualanna udde lapiddu tinumuwo ana waugu letangnge adio’a, arawe 
su tempo matannallo matanggakka, manga tatuwone udde mannattakke 
tuttolangnga wua udde narrangu wurru nate ana waugu ramunne tawe 
nusippa malalumma. 7Pia lai bualanna apan nanawo su tangnga n ahu- 
ranganna roaanna. Ahuranganna roaanna udde tinumuwo wurru na- 
mulissa tatuwo n bualanna udde na'oman sara tawe nabbua. $Arawe 
pia lai bualanna apan nanawo su leta'a masuwukka. Wualanna udde ti- 
numuwo, see nahewalle wurru nabbua, pia tallu.m pulo, pia annummu 
pulo, wurru pia lai paarrasutta su wageangnge.” 

’Napawe suete nabbatiu sasumandingnga udde, Mawu Yesus nabbi- 
sara, ”Isai pia talinga, paddaringikka!” 


Anio Mawu Yesus mappaattu sasumandingnga 
(Mat. 13:10-17; Luk. 8:9-10) 


10Su tempo Mawu Yesus sassane, manga taumata apan suete naa- 
ringikka alarrang-Nge nirumanta ringanni Tou su sampunna ringannu 
sire mapulo dua mallalarrenggen-Ne. Imangitou madorongnga Sitou 
manala'a n atappasannu sasumandingnga udde. !Ne Mawu Yesus na- 

bbisarate simangitou, ”Iamiu suete nionggolannu alamatta maasingkatta 
adappingnga su ola'u ereapa Mawu Ruata mamarenta. Arawe manga 
taumata su liudde aarraannu sasumandingnga, ¥tadea’u 
'Imangitou sidutu maatutukka 
arawe wagga apa apan sarun mariaddi, 
imangitou sidutu maddaringikka 
arawe tawe maasunna, 
olangnge indi mariaddi tadea'u imangitou 
tawe maasilo wurru tawe maasunna 
wurru arie imangitou rumanta ringannu Mawu Ruata 
wurru Mawu Ruata mangampungnga simangitou.”” 


Mawu Yesus manalaa n sasumandingngu sangkatou 
mangangasľ’a 
(Mat. 13:18-23; Luk. 8:11-15) 


BWua udde Mawu Yesus nabbisarate simangitou, ”Amungkangngu 
iamiu tawe maasunna sasumandingnga udde, ereapa iamiu wotongnge 
maasunna sasumandingnga waine? MMangangasi'a udde sangkatou tau- 
mata apan mannaliawukku watta wuassu Mawu Ruata. !5Wualanna 
apan nanawo su lalanna, iassumandingnga su taumata apan uararing- 
ikka watta su ola'u ereapa Mawu Ruata mamarenta. Aroddi naaring- 
ikka, Setanna nirumanta wurru nanganu wualanna apan suete niasi'a su- 
lalummu naungngi mangitou. 16Wualanna apan nanawo su leta’a ma- 
watu, iassumandingnga su taumata apan uararingikka watta udde, 
wurru ringannu malihakka nanengkamma ringannu naungnga maluassa. 
"Arawe watta udde tawe nakkamutta sulalummu naungngi mangi- 
tou, naoma n sara tawe natarrangnga malannu. Aroddi imangi- 
tou natatarrangnga asasusa arae pandalaleo ana waugu wattia udde, 
lapiddu imangitou nassinaaddu Mawu Ruata. !$Wualanna apan na- 
nawo su tangnga n ahuranganna roaanna, iassumandingnga su taumata 
apan uararingikka wattia udde, arawe sussinggawangngu pabbiarranni 
mangitou wurru maapulu mabbiakka lembo nasuungnga. Apulu m pa- 
darunia sinumuttate sulalummu naungngi mangitou. Wua udde watti'u 
Mawu Ruata nawuli wuassu lalummu naungngi mangitou, naoma n 
sara tawe nabbua. 2? Wurru wualanna apan nanawo su leta'a masuwukka 
udde iassumandingnga su taumata apan naddaringikka wattia udde 
wurru nanengkamma, imangitou nabbua manambo, pia tallu m pulo, pia 
annummu pulo, pia lai paarrasutta su wageangnge wuane.” 

Solo apan niluuwannu wensada 
(Luk. 8:16-18) 


iWua udde Mawu Yesus nabbisara apia, ”Apa piate taumata 
nandeomma solo see niluuwannu wensada, arae nangado n solo 
udde su alungngu lallowanganna? Apa itou tawe nangele n solo 
udde su aeleanne? Tawe apa uawuni apan tawe asiloanna; wurru 
tawe apa iaadappingnga apan tawe asingkatanna. 3} Ana waugu udde, 
amungkangngu pia talinga paddaringikka!” 

See Mawu Yesus nabbisara apia, ”Panutukka apa apan radaringi- 
rranni amiu indi! Uurranna apan ipaatti amiu su taumata waine sarun 
ipaattu Mawu Ruata lai siamiu - wurru ewe'e lembo n anamboanne lai. 
3 Ana waugu taumata apan uatahuante, sarun onggolanu anamboanne 
lai; arawe taumata apan tawe tatahuananne, adio’a apan ta'e sitou sarun 
anuanna lai.” 


Sasumandingngu wualanna apan tinumuwo 


2s Mawu Yesus nanassute wisara-Ne apia, ”Napawe Mawu Ruata ma- 
marenta ere sangkatou ratu, olangnge wotongnge isumandingnga ere 
sangkatou apan mangngasia su wawailanne. ? Rabbine itou mattiilla; 
napawe allote itou mabangunna, wurru tantalanna udde manga wua- 
lanna mangkatuwone na'oma n sara matanggakke. Arawe ereapa olang- 
nge manga wualanna udde tinumuwo wurru matanggakke, taumata udde 
wagga. ?33Ete leta'a udde apan nangagillu wuane sassane; paarorone 
raene, wua udde wungane, ana see wuane. ?Wurru amungkangngu gan- 
dumma udde nalahate, taumata udde manattakke mangitingnga, ana 
waugu tempote m pangangitingnga.” 


Sasumandingngu watu n sawi 
(Mat. 13:31-32; 34; Luk. 13:18-19) 


3”Napawe Mawu Ruata mamarenta, ringannu apa iite wotongnge 
manumandingnga?” aiwalo Mawu Yesus. ”Tulada apa apan wotongnge 
ipaatti ite ipanala'a? 31Napawe Mawu Ruata mamarenta, olangnge ere 
sasumandingnga indi: Sambau watu n sawi nianu n sangkatou taumata 
see sinuanna su leta'a. Watu n sawi eteudde watu apan adio'anne su 
runia. 3 Arawe amungkangngu tinumuwote, itou maola'a ahewalanne su 

wallattu manga sinuananna. Manga rannane manambo na'oma n sara 
manga manw'a rudanta, wurru ma'ola'a salakka su alungnge.” 

3 Aroddi Mawu Yesus mangngarra'a taumata ringannu mappaattu 
sasumandingnga ereudde, tadea'u imangitou wotongnge maasunna. 
“MMawu Yesus sidutu mappaattu sasumandingnga amungkangngu Itou 
mangarra'a manga taumata udde. Arawe amungkangngu Itou sassane 
ringannu mallalarrenggen-Ne, Itou mannala'a n sarangkanambone si- 
mangitou. 


Mawu Yesus napaalenakku tandi’a 
(Mat. 8:23-27; Luk. 8:22-25) 


3Su allo wawallo udde lai, Mawu Yesus nabbisara su mal- 
lalarrenggen-Ne, ” Wette iite massenggote su samba'a n rano.” 

“Ne Mawu Yesus sinuma'ete su saalanna, wurru mallalarrenggen- 
Ne nanantangke n taumata nambo su winggi n rano, see sinuma'ete su 
saalanna su sambau. Pia lai manga saalanna waine isudde. Wua udde 
Mawu Yesus wurru mallalarrenggen-Ne nassenggotte. 37Tawe nalannu 
wua udde nattandi'e. Lua'a mannattakke mangngema'u saalanna wurru 
naasuttate sulalumme naoma n sara saalanna udde maranite ma- 
pene n ua'e. Su pangangulinannu saalanna udde Mawu Yesus tan- 
talanna mattiilla uaillulunna su apepessa. Mallalarrenggen-Ne namu'o 
Sitou. Imangitou nabbisara, ”Iamangnga Huru, apa lamangnga tawe 
marringidda iite masilakate?” 

3Mawu Yesus napv’ote see namulo anginna udde, wurru nabbi- 
sarate rano, ”Paalannaba, alenakke!” Ne anginna nolote, wurru rano 
nalenakke atonna. #See Mawu Yesus nabbisara su mallalarrenggen-Ne, 
” Anio iamiu matta'utta? Anio iamiu tawe mangngimanna Sia'u?” 

4INe imangitou nata'utte wurru uawawisarate sangkatou ringannu 
waine, ”Isai rinone taumata indi, noma n sara anginna wurru lua'a 
mangke tutturrutta Sitou.” 


Mawu Yesus napaapia n taumata niasutannu 
gharraho laleo 
(Mat. 8:28-34; Luk. 8:26-39) 


Wua udde Mawu Yesus wurru mallalarrenggen-Ne na'omate su 
5 samba’a n Rano n Galilea, su wageangngu letau Gerasa. 2Aroddi 
Mawu Yesus nilumintukka wuassu saalanna, Itou nirantannu sangka- 
tou esakka apan sinumabangnga wuassu manga lorrangngu lalabinganna. 

#Taumata udde tatahuanannu gharraho laleo wurru uatana'a su 
lalabinganna. Itou tate jia'iitta salaiwe ete rateanna. 4Masokkate le- 
dda wurru limane imantungnga, arawe manga rate udde wabbassutanne, 
wurru atta'a su leddane pappadianne. Itou matohassa atonna na'oma n 
sara tawedu sangkatou wotongnge maatarrangnga sitou. “Allo rabbi itou 
lullallele su lalabinganna wurru su manga wuidda, ringannu aintuline 
wurru mallessa wadangnge ringannu watu. 

“Napawe ro'e n marau itou naasilote Mawu Yesus nirumanta, itou 
tinumalangnga see nassubba su saruannu Mawu Yesus. 7Ringannu 
tingikka apan ma'ikkatta itou inumui, ”Yesus, Anau Mawu Ruata 
Apan Atanggarranne! Sarun urannu ia'u indi? Ringannu arannu Mawu 
Ruata iau sumalande, arie panansara sia'u!” (#Taumata udde nabbisara 
aroddi ana waugu Mawu Yesus nabbisara sitou, ”Gharraho laleo, 
sabbangke wuassu taumata indi!”) 

“See Mawu Yesus naiwalo sitou, ”Isai arannu?” 

Taumata udde sinumimbakka, ”Arangku Legiun - ana waugu jami 
indi tumanite manambo!” 19Masokkate itou madorongnga ringannu 
sussalande, tadea'u Mawu Yesus tawe mandolokku manga gharraho 
laleo udde massaliu wuassu wageangngu leta'a udde. 

Marani n tampa udde pia wawi manambo apan tantalanna ma- 
ddea'a anna su sendekku wuidda. !?Manga gharraho laleo udde si- 
numalande Mawu Yesus, ”Rolorra'e iami sumutta su manga wawi 
udde.” 1 Mawu Yesus inumire. Nariaddi, manga gharraho laleo udde 
sinumabangke wuassu taumata udde see sinumuttate su manga wawi 
udde. Anambo n ammulannu manga wawi udde tinumalangnga wurru ti- 
numumpa wuassu rampissa watukku rano see nilumakkuba - wawi udde 
sarangkanambone, irarrangngo rua riwu anambone. 

l4Manga mandariaga wawi udde tinumalangnga, wurru nama- 
singkattu watta udde su soa wurru su ampungnga maranine. See 
manga taumata nampassabangnga ma'ellega apa apan suete nariaddi. 
IšImangitou nirumantate ringannu Mawu Yesus, see na'ellepa taumata 
apan tanginna niasuttannu gharraho laļeo udde, tantalanna ua'janna 
isudde. Itou suete napedetta, wurru ringirranne lai masemakke. Ne 
imangitou sarangkanambone nata'utte. 16Manga taumata apan suete 
naasilo sassane inolaanna su ola'u taumata wurru manga wawi udde, na- 
bbatie apa apan suete nariaddi. 1 See tumana’u wageangngu leta’a udde 
nadorongnga tadeau Mawu Yesus manantangngu wageangngu leta'a 
udde. 

l83Su tempo Mawu Yesus sinuma'ete su saalanna, taumata apan 
tanginna paparentannu gharraho laleo udde sinumalande Mawu Yesus, 
tadea'u itou wotongnge tumantalongnga. 

19Arawe Mawu Yesus maddiri, wisara-Ne, ”“Apulete wurru waloa'e 
su manga turrangngu apa apan suete niolu Mawu sio wurru aroddi 
apiane Itou sio!” 

#Ne taumata udde napulete wurru nanattakke mabattia su wage- 
angngu leta’u Mapulo Soa su ereapa apan suete niolau Mawu Yesus si- 
tou. Anambo n taumata naherangnga naaringikka wattia udde. 


Ana’i Yairus - Wawine apan nangindingnga jubah 
Mawu Yesus 
(Mat. 9:18-26; Luk. 8:40-56) 


21 Mawu Yesus nabelengke apia su sambaa n rano. Su winggi n 
rano udde, manambo taumata uarrimpulunna uapaliwutta Mawu Yesus. 
2 Nirumantate sangkatou aranne Yairus. Itou sangkatou piarra'u wale 
m pattatarramawuanna su soa udde. Napawe itou naasilo Mawu Yesus, 
itou inumalintuda su saruan-Ne, Pwurru sinumalande, ”Iamangnga, 
anau wawine marada'a masaddatta. Wotongnge Iamangnga rumanta 
mamita sitou, tadea'u itou mapia wurru tawe mate!” 

“Ne Mawu Yesus inaite su sampunna ringanni Yairus. Manambo 
taumata uatantalongnga Sitou wurru mannesse'i Tou wuassu alawo'u 
tampa. 

Su wallatti mangitou udde pia lai sangkatou wawine apan ma- 
pulote dua su tonnane marada'a aamatannu rapra ara'e radau wawine. 
2% Anambo n darotongnge nasuete nipaatta pinamaekka manga doktere, 
arawe tawedu naapia sitou, ewe'e radangnge mangke aatambanna awak- 
kanne. 7 Wawine udde naaringikke manambo su ola'u Mawu Yesus. Ne 
su wallattu taumata nambo udde itou nangundani Mawu Yesus wua- 
ssu liudde, ana waugu itou marringidda, Da baliate ia'u naaindingnga 
jubah-Ne, ia'u sarun mapia!” 

2Itou nangindingnga jubah Mawu van wurru orassa udde lai 
radangnge nattaalla. Itou naapendamma manungku itou napiate. “Su 
orassa udde lai Mawu Yesus naapendamma manungku pia auatanna 
apan nasabangnga wuassu wadang-Nge. Ne Itou nanaile taumata nambo 
udde wurru naiwalo, ”Isai nangindingnga jubah-U?” 

3 Manga mallalarrenggen-Ne nabbisara, ”Iamangnga pa'ellega sa- 
ssane aroddi anambone taumata apan uasasurruda. Wurru Iamangnga 
tae ma'iwalo, isai nangindingnga lamangnga?” 

32 Arawe Mawu Yesus sidutu ma'ellega taumata uapaliwutta Sitou 
wurru maddea'a taumata apan nangindingnga Sitou. 3 Wawine udde 
masingkatte apa apan suete nariaddi su wadangnge, ringannu mang- 
ngindo wurru matta'utta itou nassubba su saruannu Mawu Yesus wurru 

nanga'u alawo'u inolaanne. “See Mawu Yesus nabbisara wawine udde, 
”Ana’u, ana waugu io mangngimanna Sia'u, i'o napiate! Roote ringannu 
asasalamatta. To napiate atonna!” 

Tantaļanna Mawu Yesus ta'e mabbisara, manga pira ralolorranna 
nirumanta wuassu wale n Yairus, ”Ana’i Tuangnga marruala natete,” 
wisara mangitou si Yairus, ”Ariete Tuangnga mapaasusa n Iamangnga 
Huru.” 

%Ringannu tawe naddaringikka apa apan iwabbisara n taumata 
nambo udde, Mawu Yesus nabbisara si Yairus, ”Arie paata'utta, 
pangimante!” 37See Mawu Yesus inumamatta, arawe Itou tawe namala 
n saran sangkatou tumantalongnga Sitou, tumba'u Petrus see Yakobus 
wurru Yohanes sangkaturrangnga. “#Napawe imangitou na'omate su 
wale n Yairus, Mawu Yesus naasilo mangke uahahio, wurru naaringikka 
laļuai wurru lalallu apan məa’ikkatta. “See Mawu Yesus sinumutta 
wurru nabbisara simangitou, ”Anio iamiu uahahio wurru lulluai? Anga 
udde tawe nate; itou tumba'u mattiilla!” 

#Imangitou nilumage Mawu Yesus. Ne Itou nandoloke mangitou 
nambo niapaasabangnga. See Itou nangapidde inangnga iamangngu 
ana'a udde wurru sire tallu mallalarrenggen-Ne sinumutta sulalummu 
wabbo'a n ana'a udde. 4Mawu Yesus namita lima ng kana'a udde 
see nabbisara sitou, ”Talita kum,” atappasanne, ”Ana'a wawine, Ia'u 
mabbisara s?o: pabbangunte!” 

4 Ana’a marruala udde maliha-lihakka nabangunna wurru inuma- 
matta. (Uukke mapulote dua su tonnane.) Anambo n tauniata apan 
naasilo arariadianna udde, mangke tinumiangnga! 48 Arawe Mawu Yesus 
mangke manningaddi mangitou mabattiu olangnge udde sisai-sai. See 
Itou nabbisara, ”Onggolete n anna ana'a udde.” 


Mawu Yesus tawe tinarimmatta su Nazaret 
(Mat. 13:53-58; Luk. 4:16-30) 


Wuassu tampa udde, Mawu Yesus napulete su sampunna ringannu 

mallalarrenggen-Ne watukku ampungngi Tou. 2Su allo n Sabatta 
Itou nanattakke mangngarra'a su wale m pattatarramawuanna. Ma- 
nambo taumata isudde. Su tempo manga taumata udde- naaring- 
ikka alarrau Mawu Yesus, imangitou mangke naherangnga. Imangi- 
tou nabbisara, ”“Wuassuapa taumata indi naasomba sarangkanambone 
udde? Apande ereapa indi Sitou? Ereapa Itou wotongnge maola'a 
alarrindv’a? “Walinewe Itou indi anau wase ng kalu, ana'i Maria, 
wurru turrangngi Yakobus, Yoses, Yudas wurru Simon? Ore, manga 

Wageange sulaļjummu wale m pattatarramawuanna (6:2) 


turrang-Nge wawine lai udde uatana'a isindi.” Ana waugu udde imangi- 
tou nanolai Tou. 

4See Mawu Yesus nabbisara simangitou, ”Sangkatou nabi aadda- 
tanna su alawo'u tampa, arawe su ampungnge sassane tawe addatanna, 
wurru.su wallattu manga turrangnge wurru walahanne.” 

“Su tampa udde Mawu Yesus tawe napa'olaa saran sambau 
alarrindu'a, tumba'u napaapia n sire pira taumata marada’a ringannu 
nangandangngu lima-Ne simangitou. $Itou naherangnga imangitou tawe 
mangngimanna. 


Mawu Yesus nandolokku sire mapulo dua 
mallalarrenggen-Ne 
(Mat. 10:5-15; Luk. 9:1-6) 


Wua udde Mawu Yesus inaite su manga ampungnga maranine 
isudde, wurru mangngarra'a. Itou namago sire mapulo dua mal- 
lalarrenggen-Ne, see nandolokki mangitou pattarra rua ng katou wurru 
inonggolannu tarrino simangitou ipallimbuakka manga gharraho laleo. 
ŝItou nangagillu tatantiro indi simangitou, ” Arie pangapiddu apa-apa su 
amatanna, tumba'u tatumma’inna. Arie pangapiddu anna ara'e pato'a 
m pondi, ara'e lai roitta. “Pallurrete n sapatu, arawe arie pangapiddu 
laubba rua m parassa.” WItou lai nabbisara, ”“Amungkangngu iamiu su- 
mutta su sambau wale, atana'e isudde ma'oma n sara iamiu manantang- 
ngu soa udde. ILArawe amungkangngu iamiu ma'oma su sambau tampa, 
wurru manga taumata isudde maddiri manarimmatta wurru maddiri ma- 

daringikka siamiu, tantanga'a tampa udde. Wurru tontonga'a awu wua- 
ssu leddanu maola’a sambau pananaunganna su saruanni mangitou!” 

Ne sire mapulo dua mallalarrenggennu Mawu Yesus udde inaite. 
Imangitou inaite namasingkattu wattia manungku taumata rinone ma- 
walu wuassu paddarosane. Manga mallalarrenggennu Mawu Yesus 
udde nallimbuakke manambo gharraho laleo, wurru mammurra n lana n 
zaitun su taumata marada'a wurru napaapia mangitou. 


Apapate n Yohanes Mananarrani 
(Mat. 14:1-12; Luk. 9:7-9) 


MManga watta su olu anambo n arariadianna udde na'omate lai 
ringanni Ratu Herodes, ana waugu arannu Mawu Yesus niasingkatante 
su alawọu tampa. Pia taumata mabbisara, ”Yohanes Mananarrani 
nabbiakke apia! Ana waugu udde itou pia tarrino ma'ola'a alarrindu'a 
udde.” 

15 Arawe manga taumata waine mabbisara, ”Itou Elia.” 

Pia lai mabbisara, ”Itou nabi, ere sangkatou su wallattu manga nabi 
su tempo paarorone.” 

16¢Napawe Herodes naaringikka hatto udde, itou nabbisara, ”Atonna 
indi Yohanes Mananarrani apan rorone suete ta'u niapaponggo’a puane. 
Orassa indi itou nabbiakke apia!” 

17 Ana waugu tantalanna taambe inolaanne udde, Herodes suete 
nandolokku taumata niapasametta si Yohanes, wurru napaasutta n tou 
sulalummu tuttupanna. Herodes na'ola'a aroddi ana waugu Herodias, 
awingngu turrangnge sidutu, eteudde Filipus. Ana waugu Herodes suete 
naawingngi Herodias, “#wurru su olangnge udde Yohanes suete nanagu 
si Herodes ringannu masokka ereindi, ”Tawe wotongnge io maawingnga 
ringannu awingngu turrangngu udde!” 

Ana waugu udde Herodias pia naungnga laleo si Yohanes wurru 
maapulu mamate si Yohanes, arawe itou tawe mapa'ola'a olang- 
nge udde, ana waugu isassingaddi Herodes. WAna waugu Herodes 
suete nandolokku taumata niapariaga mapia-pia asasalamatti Yohanes 
su tuttupanna, ana waugu itou matta'utti Yohanes. Itou masingkatta 
manungku Yohanes sangkatou taumata mapia apan suete nirolokku 
Mawu Ruata. Wurru atonna amungkangngu Yohanes mabbisara, Hero- 
des malutu madaringikka sitou, salaiwe itou sussinggawangnga atonna 
ana waugu Yohanes. 

2 Panginsueanne Herodias naasomba tempone su allo- inariadianni 
Herodes. Tempo udde Herodes na'ola'a andeangngu manga tembo- 
nannu araratuanne, manga tembonannu tantarane wurru manga piarra'u 

tumana'u Galilea. 2Su andeangnga udde ana'a marruala n Herodias na- 
ssaļaingnga, wurru salaingnge udde mangke naaluassa naungngi Hero- 
des see lai manga rahone. Ne Herodes nabbisara su anaa marruala 
udde, ”Apa ipaapulunu, padorongke. I2u sarun mangonggolu darorong- 
ngu udde so!” 3See Herodes naddiandi su ana'a udde ringannu sasalu, 
Herodes nabbisara, ”Aļawo’u apa apan dorongannu sarun ta'u ionggolla, 
salaiwe samba'a wuassu araratuangku indi!” 

“Ne marruala udde sinumabangnga wurru naiwalo inangnge, 
”Inangnga, suapa apan mappianne ta'u doronganna?” 

Inangnge sinumimbakka, ”Padorongke pua n Yohanes Manana- 
rrani.” 

#Marruala udde maliha-lihakka nabelengnga ringanni Herodes 
wurru nabbisara, ”Ia’u madorongnga pua n Yohanes Mananarrani iong- 
golla sia'u orassa indi uarandangnga su baki!” 

%Naaringikka darorongnga udde, Herodes mangke nasusa. Arawe 
itou tawe mapanola'u darorongnga udde, ana waugu itou suete nassalu 
su pattangngannu manga rahone. ??Nariaddi itou lapiddu namarenta 
sangkatou mandariagane niapaalappa pua n Yohanes Mananârrani. Ne 
tantara udde inaite su tuttupanna see namonggo'e pua n Yohanes. 
28 Wua udde itou nangapiddu pua udde uarandangnga su baki wurru ti- 
nantille su marruala udde, see marruala udde nanantille su inangnge. 
2Napawe mallalarrenggenni Yohanes Mananarrani naaringikka olang- 
nge udde, imangitou inaite nangalappa winalunanni Yohanes, see nila- 
bingke. 


Mawu Yesus napaannu lima riwu su atoune 
(Mat. 14:13-21; Luk. 9:10-17; Yoh. 6:1-14) 


%Manga rasul apan suete nirolokku Mawu Yesus, wua udde nabe- 
lengke apia, wurru naammulle ringannu Mawu Yesus. Imangitou na- 
balo Sitou alawo'a apan suete nimmanara wurru niarra'i mangitou. 
“IManambo atonna taumata nirumanta wurru mappule, na’oma n sara 
tate lai tempone Mawu Yesus wurru mallalarrenggen-Ne umanna. Ana 
waugu udde Mawu Yesus nabbisara mallalarrenggen-Ne, ”Wette iite 
inaite su tampa apan malannaba, isudde iite wotongnge sassane, wurru 
iamiu wotongnge mangillolo tala ng kadio'a.” “Ne imangitou inaite 
ringannu sinuma'e saalanna nabatukku tampa apan malannaba udde. 

33 Arawe manambo taumata naasilo simangitou nanantangngu tampa 
udde, wurru masingkatta lai isai imangitou. Nariaddi, wuassu alawo'u 
soa su wageangngu letaa udde, manga taumata tuttalangnga wu- 
assu ammaranne malliu roro Mawu Yesus wurru mallalarrenggen-Ne. 

3Su tempo Mawu Yesus sinumossokka wuassu saalanna, Itou naasilo 
taumata manambo. Itou inumakkanni mangitou, ana waugu imangi- 
tou naalihidda domba apan tawe mallalu'adde. Ne Itou nanattakke 
mangngarra'u alawo'u alarra'a simangitou. 35Napawe wawallote, mal- 
lalarrenggennu Mawu Yesus naiwalo Sitou, ”°Maranite marrabi wurru 
tampa indi marau wuassu soa. “Mappianne Iamangnga mandolokku 
manga taumata indi mapule tadea’u imangitou wotongnge mamalli anna 
su manga soa wurru ampungnga maranine isindi.” 

37 Arawe Mawu Yesus sinumimbakka, ”Iamiute sassane papaanni 
mangitou.” 

”Uare, apa iami inai mamalli roti aregane rua pasutta roitta sala'a 
ana see mapaannu manga taumata indi?” aroddi unnu manga mal- 
lalarrenggennu Mawu Yesus. 

“See Mawu Yesus naiwalo, ”Pia sangkura roti siamiu? Roote 
ellehe.” 

Napawe imangitou suete na'ellega, imangitou nabbisara, ”Pia lima m 
bau roti wurru rua m bua inassa.” 

3See Mawu Yesus nandolokku manga taumata udde niapaa'ianna 
tumurruttu manga wageangnge su nannalo ma'elomma. #Ne manga 
taumata udde inuməa’iante ringannu uaatokka su manga wageangnge. 
Pia marrasutta su atoune sangkawageanganna wurru pia lai lima m 
pulo su atoune sulalummu sangkawageanganna. Wua udde Mawu 
Yesus nanganute lima m bau roti wurru inassa rua m bua, see 
naningngara langitta wurru naadiangkamanna su Mawu Ruata. Wua 
udde, Itou namesangke roti udde ringannu lima-Ne wurru nianggille 
su mallalarrenggen-Ne iapatahia su taumata nambo udde, wurru inassa 
lai rua m bua nitahia simangitou nambo udde. #lImangitou inumanna 
naoma n sara nalaidda. “Wua udde lambe n anna udde niammullu 
mallalarrenggennu Mawu Yesus — sarangkanambone mapulo dua su 
ulangnge napene-pene. “Taumata esakka apan inumanna roti udde 
irarrangngo lima riwu su atoune. 


"Mawu Yesus niumamatta su wowo n ua’e 
(Mat. 14:22-33; Yoh. 6:15-21) 


Wua udde ringannu. malihakka Mawu Yesus nandolokku mal- 
lalarrenggen-Ne nassenggotte ringannu saalanna malliu roro Sitou su 
Betsaida su samba'a n rano, tantalanna Itou nandolokku taumata nambo 
udde niapaapule. “#Napawe suete nanondo n taumata nambo udde, 
Mawu Yesus inaite su wuidda umaļliomanna. 4 Napawe rabbite, saa- 
lannu mallalarrenggennu Mawu Yesus su pattangngante n rano, arawe 

Mawu Yesus ta'e su ammaranne. #lItou naasilote simangitou mammun- 
dalla ringannu masahadda atonna, ana waugu anginna uasomakka saa- 
lanna. Ana waugu udde, irarrangngo su wallattu puulla tatallu wurru an- 
numma ruaallo, Itou nirumantate ringanni mangitou wamatta su wowo 
n uae. Wurru Itou sidutu u'amatta ere olau sumabbi simangitou. 
4Napawe imangitou naasilo manungku Itou wamatta su wowo n uz’e, 
imangitou massunna Itou setanna, #na'oma n sara imangitou mangngin- 
tuli n atata'utta. Ana waugu imangitou naasilo Sitou wurru imangitou 
lapiddu nirrumoro atonna. 

Arawe Mawu Yesus lapiddu namo'a simangitou, ”“Paatammuda! Ia'u 
Mawu Yesus. Arie paata'utta!” 51See itou sinuma'ete saalanni mangi- 
tou, wurru anginna nolote. Mallalarrenggennu Mawu Yesus mangke na- 
herangnga atonna. “2Alarrindu'a ringannu roti lima m bau udde, taambe 
lai niasunnanni mangitou. Masahadda imangitou massunna. 


Mawu Yesus napaapia manga taumata 
marada'a su Genesaret 
(Mat. 14:34-36) 


SNapawe na'omate su samba'a n rano, imangitou nabalangote su 
tatuliannu Genesaret. “Napawe imangitou sinumossokke wuassu saa- 
lanna, manga taumata naasilote manungku nirumanta udde Mawu Ye- 
sus. “See imangitou tinumalangke su alawo'u tampa su wageangngu 
leta'a udde, wurru nangapidde manga taumata marada'a uarandangnga 
su wilatta inaite ringannu Mawu Yesus. Amungkangngu imangitou maa- 
ringikka manungku Mawu Yesus su sambau tampa, imangitou mangapi- 
ddu manga taumata marada'a lai isudde. 5 Suapa n tampa Mawu Yesus 
rumanta - mapia ete su ampungnga, su soa ara'e su ampungnga mara- 
dio’a — isudde sidutu taumata rudanta wurru mangngaddo n rumarada'a 
su pasakka. See imangitou sussalande tadea'u manga taumata marada'a 
udde iwala mangindingnga jubah Mawu Yesus, salaiwe tumba'u pen- 
takke. Sarangkanambone apan naaindingnga jubah udde mangke mapia. 


Addatta inanaramannu iupungngu alamona 
(Mat. 15:1-9) 


Sambageanganna taumata n Farisi wurru manga pira huru n agama 
7 wuassu Yerusalem, nirumanta ringannu Mawu Yesus. 2Imangitou 
naasilo sire pira mallalarrenggennu Mawu Yesus wanna ringannu lima 
tawe niukkassa tumurruttu atorannu agama, eteudde tawe nangukkassa 
lima rorone tumurruttu atorannu agama. 

“Manga taumata n Farisi, aroddi lai manga taumata n Yahudi, 
maturrutta atonna su addatta inanaramannu iupungngu alamona mangi- 
tou. Imangitou tawe umanna, amungkangngu taambe nangukkassa lima 
tumurruttu atoranna apan suete nitantunna. 4Sarannapa niwallianna 
su pasakka tawe annananna, amungkangngu taambe niukkassa rorone. 
Wurru manambo atoranna waine wuassu iupungngu alamona mangitou 
apan aagasanni mangitou matoha-tohassa, ere lai atorannu panganguk- 
kassa halasi, mangko wurru manga sarannapa wuassu witu'a. 

SAna waugu udde manga taumata n Farisi wurru manga huru n 
agama naiwalo Mawu Yesus, ”Anio mallaļarrenggennu udde wanna 
tawe mangukkassa lima? Anio imangitou tawe tumurrutta addatta 
inanaramannu iupungngu alamona ng kite?” 

“Mawu Yesus sinumimbakka, ”Iamiu taumata lilangkamale’a! 
Narrino atonna apa apan suete niapasingkatti Yesaya su ola'i amiu ete- 
udde, 

"Arendi wisara Mawu Ruata, 

Manga taumata udde tumba'u massubba Sia'u ringannu manga 

wisara, 

arawe naungngi mangitou marau wuassia-U. 

TTawe gunane imangitou massubba Sia'u, 
ana waugu imangitou mangngarra'u atorannu taumata 
parrimau napa udde ere atorang-Ku! 

#Manga parenta Mawu Ruata tawe pandumanni amiu, arawe manga 
atorannu taumata aagasanni amiu matoha-tohassa.” 

“See Mawu Yesus nabbisara apia, ”Iamiu pande atonna manola'u 
parenta Mawu Ruata tadea'u wotongnge mannohassa alarra’i amiu sa- 
ssane. #Musa suete nangagillu parenta indi, 'Pangaddatta iamangngu 
wurru inangngu, wurru, 'Isai-sai mabbisara iamangnga inangnge rinone 
irruumanna ma'oma n sara pateanna. llArawe iamiu mangngarra’a: 
Amungkangngu taumata mabbisara hagurangnge, “Apa rinone ta'u iang- 
gila su iamangnga wurru inangnga, suete ta'u nianggilla su Mawu Ruata, 
ne iamiu napaaliu n taumata wuassu manarane mantulungngu hagu- 
rangnge. BNariaddi ringannu alarrangngu sassane, apan nianggillu su 
manga taumata, iamiu mapaawuli m wisara Mawu Ruata. Ta'e ma- 
nambo lai inolaanna ereindi apan a'olaanni amiu.” 


Inolaanna apan maalaleo taumata 
(Mat. 15:10-20) 


“See Mawu Yesus namagote paassa lai taumata nambo udde wurru 
nabbisara simangitou, ”Padaringikka tadea'u maasunna! ISTawe saran 

sambau wuassu liudde apan sumutta sulalummu taumata wotongnge 
maarosa sitou. Arawe, apan sinumabangnga wuassu sangkatou eteudde 
maarosa sitou. [1śNariaddi, amungkangngu pia talinga, padaringikka. J” 

Su tempo Mawu Yesus nanantangke n taumata nambo udde, 
wurru sinumuttate su wale, mallalarrenggen-Ne naiwalote Sitou su 
olau pandummu sasumandingnga udde. !8Ne Mawu Yesus nabbisara 
simangitou, “Mangalene iamiu taambe lai naasunna? Apa iamiu tawe 
maasunna manungku apan sinumutta sulalummu sangkatou taumata 
tawe wotonge maaola'a taumata udde marosa? !? Ana waugu sinumutta 
udde tawe sinumabbi su naungnga, arawe sinumabbi su tianna wurru 
wua udde sinumabangnga apia.” Ringannu wisara udde, Mawu Yesus 
napaaliatta'a manungku alawo'u anna wotongnge annananna. 

2See Mawu Yesus nabbisara apia, ”Apan sinumabangnga wuassu 
taumata, eteudde maarosa sitou. ?!Ana waugu wuassu lalumme eteudde 
wuassu lalummu naungnga, sumabangnga ringirranna laleo apan pangin- 
sueanne taumata ma'ola'a alaleo, manna'ote, mammate, 2sussandaga, 
mallinga, mangngadio'a, ma'ola'a alawo'u alaleo, waliu, tawe addanne, 
mangngune mawarabunga wurru masahadda pangarraanne. “ Anambo n 
alaleo udde sinumabangnga wuassu lalumme, wurru eteudde maaola'a 
taumata marosa.” 


Pangangimannu sangkatou wawine 
(Mat. 15:21-28) 


MWua udde Mawu Yesus nanantangke n tampa udde, wurru inaite 
su wageangngu letaa marani n soa Tirus. Itou sinumutta su sam- 
bau wale wurru maddiri asingkatanna manungku Itou uatana’a isudde. 
Arawe Itou tawe mappa'imvuni. ?5Sangkatou inangnga, apan pia anang- 
nge wawine niasuttannu gharraho laleo, naaringikka su olau Mawu 
Yesus. Itou nirumanta ringannu Mawu Yesus wurru nassubba su saruan- 
Ne, #lapiddu sinumalande tadea'u Mawu Yesus mallimbuakka gharraho 
laleo wuassu ana'a udde. Wawine udde waline taumata n Yahudi, 
inasungkangnga su wageangngu letau Fenisia su Siria. 7 Mawu Ye- 
sus nabbisara sitou, ”Alarrana’a rinone anggilannu anna rorone. Laleo 
manganu annu alarrana’a ilombo su asu.” 

28” Tuangnga,” sasimbakku wawine udde, ”manga asu su alungngu 
medda lai wanna manga lambe apan iaema'u alarrana'a!” 

»ƏSee Mawu Yesus nabbisara sitou, ”Ana waugu sasimbakku udde, 
apulete; gharraho laleo sinumabangke wuassu anangngu!” 

WInangnga udde napulete. Su wale itou naaratingnga ana'i tou ma- 
ttiilla su lallowanganna, wurru gharraho laleo, atonna-tonna sinuma- 
bangke wuassu ana’a udde. 


Mawu Yesus napaapia n sangkatou mou 
wurru wengella 


“Wua udde Mawu Yesus nanantangke n wageangngu leta'u Ti- 
rus, wurru nanassute amatanne sinumabbi Sidon watukku Rano n Gali- 
lea. Itou namile lalanna sumabbi wageangngu leta'u Mapulo Soa (De- 
kapolis). 3 Isudde taumata nangapiddu sangkatou mou wurru wengella 
ringanni Tou. Imangitou madorongnga Mawu Yesus mangado n lima-Ne 
su taumata udde. 3 Mawu Yesus nangapiddu taumata udde nangindau 
wuassu taumata nambo, see nantarro n talimado-Ne sulalummu talinga 
n taumata udde. Wua udde Mawu Yesus nangaddu, wurru namita lila 
n taumata udde. MWua udde Mawu Yesus naningngara watukku langi- 
tta, see sinumangngo ma'ikkatta wurru nabbisara taumata udde, ”Efata,” 
atappasanne, ”Awu'ate!” 

3Talinga n taumata udde nawu'a wurru lilane nallome apia, itou 
nanattakke maawisara ringannu mapia. 3% See Mawu Yesus naningaddi 
mangitou sarangkanambone mabattiu inolaanna udde sisai-sai. Arawe 
mangkasingadde Mawu Yesus, imangitou mangke mabatti'a lai. 37 Wurru 
anambo n taumata apan naaringikka udde naherangnga atonna. Imangi- 
tou nabbisara, ”Sarangkanambone niolang-Nge ringannu mapia! Wurru 
lai Itou na'ola'a taumata wengella naaringikka wurru taumata mou naa- 
wisara!” 


Mawu Yesus napaannu appattu riwu su atoune 
(Mat. 15:32-39) 


Tawe nalannu wua udde, pia lai sambageanganna taumata nambo 
8 nirumanta naammulla. Ana waugu imangitou tawe anna, Mawu 
Yesus namago mallalarrenggen-Ne wurru nabbisara, 2”Ia'u w'akkannu 
taumata nambo indi. Tallute allo alannune imangitou su sampunna 
ringang-Ku, wurru orassa indi imangitou tawe anna. “Amungkangngu 
Iau mandolokki mangitou japaapule malunussa, imangitou sarun ma- 
wantingnga su tangnga n dalanna. Apa lai su wallatti mangitou piaddu 
nirumanta wuassu tampa marau.” 

4Mallalarrenggennu Mawu Yesus sinumimbakka, ”Su tampa araune 
indi, suapa taumata wotongnge maasomba anna iapaanna su taumata 
nambo indi?” 

“”Sangkura anambone roti siamiu?” aiwalo Mawu Yesus. 

”Pitu m bau,” sasimbakki mangitou. 

“Ne Mawu Yesus nandolokku taumata nambo udde inumæ’ianna su 
leta'a, see Itou nanganute pitu m bau roti udde wurru naadiangkamante 
su Mawu Ruata. Wua udde Itou namesangke roti ringannu lima- 
Ne wurru nianggille su mallalarrenggen-Ne niapatahia su taumata. Ne 
mallalarrenggen-Ne na'olae aroddi. 7Imangitou lai pia manga pira 
massa maradio’a. Mawu Yesus naadiangkamante lai su Mawu Ruata 
ana waugu inassa udde, see nandolokku mallalarrenggen-Ne niapatahia 
inassa udde lai. *°Imangitou inumanna na'oma n sara nalaidda - 
irarrangngo pia appatu riwu su atoune taumata inumanna. Wua udde 
mallalarrenggennu Mawu Yesus nangammullu lambe n anna - pitu ng 
kula'a napene-pene. See Mawu Yesus nandolokku manga taumata udde 
niapaapule, Ywurru Itou ringannu mallalarrenggen-Ne lapiddu sinuma'e 
saalanna wurru inaite su wageangngu leta'u Dalmanuta. 


Manga taumata n Farisi madorongnga Mawu Yesus 
ma'ola'a alarrindu'a 
(Mat. 16:1-4) 


"Sire pira taumata n Farisi nirumanta ringannu Mawu Yesus, wurru 
nanattakke uasasimbakka ringanni Tou ana maddea’a mapaasala n Tou. 
Imangitou madorongnga Mawu Yesus ma'ola'a alarrindu'a, maola'a 
sambau tatiala manungku Itou nirumanta wuassu Mawu Ruata. 

12Mawu Yesus nasa'u, see sinumimbakka, ”Anio manga taumata n 
tempo indi madorongnga Siau ma'ola'a alarrindu'a? Tawe! Ia'u tawe 
mangagillu tanda ereudde simangitou!” 

See Mawu Yesus nanantangke mangitou, wurru sinuma'ete saa- 
lanna; wua udde inaite nassenggotta su samba’a n rano udde. 


Ragi n taumata n Farisi wurru Herodes 
(Mat. 16:5-12) 


MManga mallalarrenggennu Mawu Yesus naabuli nangapiddu 
roti natimu. Imangitou tumba'u pia roti sambau su saalanna. 
15”Paatehamma su ragi manga taumata n Farisi wurru ragi n Herodes,” 
unnu Mawu Yesus simangitou. 

Ne manga mallalarrenggennu Mawu Yesus mannattakke uawa- 
wattiu hatto udde. Imangitou nabbisara, ”Itou nabbisara aroddi, ana 
waugu iite tawe nangapiddu roti.” 

1Mawu Yesus masingkattu apa ipagahato mangitou. Ana waugu 
udde Itou naiwalo simangitou. ”Anio iamiu uahahatto su olau tawe 
roti? Apa iamiu tae wagga wurru taambe naasunna lai? Aroddi 
alumune ringirrannu? !SJamiu pia mata — anio tawe ma'ellega? Iamiu 
pia talinga — anio tawe madaringikka? Iamiu tawe maanaungnga, lima 
m bau roti apan nitahia-U su lima riwu su atoune? Pira ng kula'a lambe 
n anna niammulli amju?” 

”Mapulo dua,” sasimbakki mangitou. 

#”Wurru su tempo Iau nattahia pitu m bau roti su appatu riwu su 
atoune,” aiwalo Mawu Yesus apia, ”pira ng kula’a lambe ng kanna apan 
niammulli amiu?” 

”Pitu,” sasimbakki mangitou. 

21”Ne, iamiu taambe lai naasunna?” wisara Mawu Yesus apia. 


Mawu Yesus napaapia n taumata wuta su Betsaida 


2Imangitou na omate su Betsaida. Isudde taumata nangapiddu sang- 
katou wuta ringannu Mawu Yesus, wurru nadorongnga tadeau Itou 
mamita taumata udde see mapia. 3Ne Mawu Yesus nangagassa lima 
n taumata wuta udde wurru nangehetta sitou su liuddu soa. Wua udde 
Mawu Yesus nangaddu mata n taumata udde. Itou nangado n limane su 
mata n taumata udde, see naiwalo sitou, ”Wotongngete io maasilo sa- 
rannapa orassa indi?” 

Taumata udde na'ellega saruanne, see nabbisara, ”Ore, iau naasilo 
taumata u'amatta; arawe imangitou iaasilo naalihida alu.” 

235Mawu Yesus nangado n lima-Ne apia su mata n taumata udde. 
Paassa indi taumata udde mammata'u matane tadea'u maasilo. Ma- 
tane napiate wurru itou naasilote sarangkanambone ringannu masema- 
semakka. % See Mawu Yesus nabbisara sitou, ” Apulete, wurru ariete pa- 
belengnga su soa udde.” 


Panga’uanni Petrus su olu Mawu Yesus 
(Mat. 16:13-20; Luk. 9:18-21) 


21 Mawu Yesus wurru manga mallalarrenggen-Ne inaite su manga 
ampungnga su leta'u Kaisarea Filipi. Su pattangngannu lalanna Mawu 

Yesus naiwalo simangitou, ”Tumurruttu wisara n taumata, isai Iau 
indi?” 

#Imangitou sinumimbakka, ”Piaddu mabbisara: Yohanes Manana- 
rrani; piaddu lai mabbisara Elia, wurru waine lai mabbisara; sangkatou 
su wallattu nabi.” 

2” Arawe tumurrutti amiu sassane, lau indi isai?” aiwalo Mawu 
Yesus. 

Petrus sinumimbakka, ”Iamangnga eteudde Ratu m Punnu Sala- 
matta!” 

“See Mawu Yesus napaanaungnga simangitou, tadea'u tawe ma- 
battia su manga taumata su olau watangan-Ne. 


Mawu Yesus nabbisara su olau asasusa-Ne wurru 
apapate-Ne 
(Mat. 16:21-28; Luk. 9:22-27) 


“Wua udde, Mawu Yesus nanattakke mangngarra'a mallala- 
rrenggen-Ne manungku Ana'u Taumata sarun matatarrangngu anambo 
n asasusa, wurru ipaseettu manga tembonanne, manga imam tembo- 
nanne wurru manga huru n agama. Itou sarun pateanna, arawe su 
allo atallune Itou sarun mabangunna apia. 3% Ringannu masemakka 
atonna Mawu Yesus namasingkattu olangnge udde su mallalarrenggen- 
Ne. Ne Petrus nangehetta Mawu Yesus su sandirranne wurru nanagu Si- 
tou. 3Arawe Mawu Yesus nanaile wurru na'ellega mallalarrenggen-Ne 
wurru nanagu Petrus, ”Roote wua isindi, Wawono’a! Ringirrannu udde 
ringirrannu taumata; waline ringirrannu Mawu Ruata!” 

“Wua udde Mawu Yesus namagote taumata nambo isudde su 
sampunna ringannu mallalarrenggen-Ne. See Itou nabbisara simangitou, 
”Taumata apan mallarrenggenna Sia'u, rinone manantangngu manarane 
wua udde mamasanna arussa-Ne wurru sidutu uatantalongnga Sia'u. 
35 Ana waugu taumata apan mannahekku wiakku ririne, sarun awuliannu 
wiakke. Arawe taumata apan mannantillu wiakke ana waugu Ia’u wurru 
Wattiu Alaluassa wuassu Mawu Ruata, sarun masalamatta. 36Apa 
auntunganne su sangkatou taumata, amungkangngu ahewallu runia 
indi maola'a darotongnge arawe itou awuliannu wiakke? !Wotongnge 
wiakka udde asaliuannu darotongnga waine? 

38 Amungkangngu sangkatou taumata massili mangnga’ u Sizu wurru 
alarra'u su tempo malawangnga wurru laleo indi, Anau Taumata lai 
massili manga'u taumata udde, su tempo Itou rumanta apia ringannu 
tarrino n Iamangnge, tatantalongannu manga mala'ekatta apan susi.” 

9 ”Asingkate!” unnu Mawu Yesus, ”Wuassu wallatti amiu isindi 
piaddu apan tawe mate, tantalanna taambe maasilo Mawu Ruata 
mamarenta ringannu tarrino-Ne!” 


Mawu Yesus niwantuhanna 
(Mat. 17:1-13; Luk. 9:28-36) 


2 Annummu allo wua udde, Mawu Yesus nangapiddi Petrus wurru 
Yakobus wurru turrangnge Yohanes, nangindau su sambau wuidda 
apan matanggakka. Su saruannu mata mangitou Mawu Yesus nawalu 
hati-Ne. “Laung-Nge nabali mawira lullendapa. Tawedu sangkatou 
mabawansalla su runia indi wotongnge maawaresi aroddi awirane. 4Wua 
udde sire tallu mallalarrenggen-Ne naasilo Mawu Yesus uahahatto n 
Elia wurru Musa. “Ne Petrus nabbisara su Mawu Yesus, ”Iamangnga 
Huru, mapia atonna iite isindi. Mappianne iami mapararisikku rasanna 
tatallu: sambau su lamangnga, sambau si Musa, wurru sambau lai si 
Elia.” “Petrus wagga apa apan rinone iwisarane, ana waugu itou wurru 
ringanne darua tantalanna matta'utta atonna. 

1Wua udde winabbawa nangooppa simangitou wurru wuassu wina- 
bbawa udde inaringirranna tingikka nabbisara, ”Ete indi Anau apan 
arangnguanna. Daringirre Itou!” #Maliha-lihakka imangitou na'ellega 
su uapaliwutta simangitou, wurru tawe naasilo manga apa isudde 
ringanni mangitou, tumba'u Mawu Yesus sassane. ?Su tempo imangi- 
tou sinumossokke wuassu wuidda udde, Mawu Yesus napaanaungnga si- 
mangitou, ”Arie pabbattia sisai-sai, apa apan suete niasiloanni amiu 
tanginna tantalanna Ana'u Taumata taambe niapawangunna wuassu pa- 
pate.” 

10 Imangitou tinumurrutte tanata udde, arawe su wallatti mangitou 
sassane nanattakke uahahatto apa pandumannu Mawu Yesus nabbi- 
sara ”mabbiakka apia wuassu papate”. !INe imangitou naiwalo Sitou, 
”Anio manga huru n agama mabbisara manungku Elia sarun rumanta 
paarorone?” 

LMawu Yesus sinumimbakka, ”Elia atonna nirumanta paarorone 
ana waugu manuungngu sarangkanambone. Arawe ereapa olangnge 
ringannu Anau Taumata? Anio sulalummu Wuke Susi uaworretta 
manungku Itou sarun matatarrangngu anambo n asasusa wurru 
aaluandahannu taumata? $8 Arawe Iau mabbisara siamiu: Elia suete 
nirumanta, wurru manga taumata na'ola'a sitou walate apulu mangi- 
tou. Udde narrino ere suete niworreta sulalummu Wuke Susi su ola'u 
watanganne.” 


MARKUS 9 129 


Mawu Yesus napaapia n ana'a njasuttannu 
gharraho laleo 
(Mat. 17:14-21; Luk. 9:37-43a) 


14Napawe Mawu Yesus wurru sire tallu mallaļarrenggen-Ne nawe- 
lengke apia ringannu mallalarrenggen-Ne waine, imangitou naasilo pia 
taumata manambo isudde. Manga pira huru n agama tantalanna ua- 
sasimbakku mallalarrenggennu Mawu Yesus isudde. !5Aroddi manga 
taumata udde naasilo Mawu Yesus, imangitou inagukke, lapiddu ti- 
numalangnga nanaloho Sitou. 16” Apa ipattatiakki amiu ringannu manga 
huru n agama udde?” aiwalo Mawu Yesus su mallalarrenggen-Ne. 

YSangkatou wuassu wallattu taumata nambo sinumimbakka, ”Ia- 
mangnga Huru, ia'u uaapiddu ana'u iapa’ellega su Iamangnga. Itou mou 
ana waugu niasuttannu gharraho laleo. #Amungkangngu gharraho udde 
sumutta sitou, wadangnge iwabatingnge su leta'a, morrongnge lullupa, 
isine ia'garragitta wurru ahewallu wadangnge mannottoga. Iau na- 
dorongnga mallalarrenggennu lamangnga mallimbuakka gharraho laleo 
udde, arawe imangitou tawe maalimbuakka.” 

Ne Mawu Yesus nabbisara simangitou, ”’ Tawe. hampa iamiu indi! 
Iamiu atonna-tonna taumata apan tawe mangngimanna. Ma'oman sara 
tempo suapa lau sarun matana'a su sampunna ringanni amiu wurru 
manabare su alaleo ng kamiu? Apirae anaa udde isindi!” 20Ne 
imangitou nangapidde n ana’a udde ringannu Mawu Yesus. 

Aroddi gharraho laleo udde naasilo Mawu Yesus, itou napawantikku 
anaa udde na'oma n sara ana'a udde nawantingnga tuttalingngi su 
leta'a. Morrongnge lullupa. 21See Mawu Yesus naiwalo iamangnge, 
”Pirate alannune itou arendi?” 

”Ro’e n itou ta'e adio'a!” sasimbakki iamangnge. 2”Masokkate 
gharraho laleo udde mappandumma mamate sitou ringannu mangema'a 
su putungnga ara'e sulalummu uge. Arawe amungkangngu Iamang- 
nga wotongnge mantulungnga, doronganna lamangnga umakkanni ami 
wurru mantulungngi ami!” 

#3” Apa wisaranu? Amungkangngu lamangnga wotongnge?” sasim- 
bakku Mawu Yesus. ”Sarangkanambone wotongnge, sambaliate tau- 
mata mangngimanna!” 

Mlamangngu anaa udde lapiddu inumui, ”Mawu, iau mangngi- 
manna, arawe pangangimangku adio'a. Tulunga’a ia'u tadea'u aatam- 
banna lai pangangimangku!” 

25Napawe Mawu Yesus naasilo manungku taumata mannattakke ru- 
danta marrimpulunna, Itou namarenta gharraho laļleo udde ringannu na- 

bbisara, ”Gharraho wengella wurru mou, Iau mandolokku; sabbangnga 
wuassu ana'a indi wurru ariete passutta sitou apia.” 

#Gharraho laleo udde nangintuli, see na'ola'a ana'a udde iwaban- 
tikke, wua udde sinumabangnga wuassu anaa udde. Ana'a udde 
ellehanna ere asuangnga na'oma n sara taumata manambo mabbisara, 
”Itou natete!” %7 Arawe Mawu Yesus nangagassa limane wurru nan- 
tulungngi tou dirumarisikka. Ne ana'a udde nabangunte. 

23 Napawe Mawu Yesus su walete, manga mallalarrenggen-Ne ni- 
rumanta passangkatou ringanni Tou wurru naiwalo, ”Anio iami tawe 
maalimbuakka gharraho laleo udde?” 

#Mawu Yesus sinumimbakka, ”Gharraho laleo ere udde tawe 
aalimbuarranna ringannu alawo'u inolaanna, tumba'u aaliomanna.” 


Mawu Yesus nabalo apia su olau papate-Ne 
(Mat. 17:22-23; Luk. 9:43b-45) 


“#Mawu_ Yesus wurru mallalarrenggen-Ne nanantangke n tampa 
udde wurru inaite nanassu amatanna sinumabbi Galilea. Mawu Yesus 
maddiri asingkatannu taumata su tampa Itou uatana'a, “lana waugu Itou 
tantalanna mangngarra'a mallalarrenggen-Ne. ”Ana'u Taumata sarun 
itantilla su tarrino n taumata,” aroddi unnu Mawu Yesus, ”wurru Itou 
sarun pateanna, arawe su allo atallune Itou sarun mabangunna apia!” 

“Manga mallalarrenggen-Ne tawe naasunna alarrau Mawu Yesus, 
arawe imangitou matta'utta maiwalo Mawu Yesus. 


Isai ahewalanne? 
(Mat. 18:1-5; Luk. 9:46-48) 


3Imangitou na'omate su Kapernaum. Napawe su walete, Mawu 
Yesus naiwalote mallalarrenggen-Ne, ”Iamiu uasasimbakku apa 
tanginna su tangnga n dalanna?” 

“MlImangitou tawe sinumimbakka, ana waugu tanginna su tangnga n 
dalanna imangitou uatatiakka su ola'u isai ahewaļanne. 35Mawu Yesus 
inuma’ianna, see namagote sire mapulo dua mallalarrenggen-Ne udde. 
Itou nabbisara simangitou, ”Taumata apan maapulu maola’a paarorone, 
itou sarun maola'a panginsueanne wurru sarun maola'a mangangimbe- 
taumata nambo.” 3 Wua udde Mawu Yesus nangehetta sangkatou ana'a 
adioa, wurru ana’a udde niapararisikka su saruanni mangitou sarang- 
kanambone. Mawu Yesus narrauppa anaa udde wurru nabbisara su 

mallalarrenggen-Ne, 3”Taumata apan manarimmattu sangkatou ana'a 
ereindi ana waugu lIa'u, udde ere lai manarimmatta Siau. Wurru tau- 
mata apan manarimmatta Siau, itou waline tumba'u manarimmatta 
Sia'u, arawe manarimmattu lai Sitou apan nandolo-U.” 


Isai apan tawe lumawangnga siite sarun 
manamba’a siite 
(Luk. 9:49-50) 


#See Yohanes nabbisara Mawu Yesus, ”Iami naasilo sangkatou 
mallimbuakka setanna ringannu arannu Iamangnga. Wurru iami na- 
ningaddi tou ana waugu itou waline wua dinganni ite.” 

3Arawe Mawu Yesus nabbisara, ”Arie maningaddi tou, ana waugu 
tawe sangkatou apan maaola'a alarrindu'a wuassu arang-Ku, wotongnge 
lapiddu mandaleo arang-Ku. “Ana waugu taumata apan tawe mando- 
appa siite, udde atappassanne uasamba'a siite. 4 Paanaunge! Taumata 
apan mappa'inummi amiu, ana waugu iamiu mallalarrenggennu Ratu m 
Punnu Salamatta, itou sarun manengkamma lalantakke.” 


Manga inolaanna apan maarosa taumata 
(Mat. 18:6-9; Luk. 17:1-2) 


2”IĪsai napa'ola'a su wallattu sangkatou taumata maradio’a indi 
tate lai mangngimanna Siau, mappianne amungkangngu watu gahi- 
linganna iřitta su ullekkane, wurru itou iwontolla su tahaloangnga. 
8 Amungkangngu limanu maarosa s?’o, pototta limanu udde! Mappianne 
o mabbiakka ringannu Mawu Ruata tawe limanu samba'a wuassu io 
ringannu limanu rua m baa masutta su naraka, eteudde putungnga 
apan tawe mappadumma. [#Poiaroddi putungnga tawe mappadumma 
wurru ulida tawe mate.) “Wurru amungkangngu leddanu maąrosa si'o, 
pototta ledda udde. Mappianne io mabbiakka ringannu Mawu Ruata 
tawe leddanu sambaa wuassu 10 ringannu leddanu rua m ba'a iramme 
sulalummu naraka. [#Poiaroddi putungnga tawe mappadumma wurru 
ulida tawe mate.] #Amungkangngu matanu maarosa sio, loetta mata 
udde. Mappianne io sumutta su Runia Wakku Mawu Ruata tawe mata 
sambaa, wuassu 10 ringannu matanu rua m ba'a iramme su naraka. 
48 Poiaroddi putungnga tawe mappadumma wurru ulida tawe mate. 

#Sangkatou-sangkatou sarun waresiannu putungnga ere sasamba 
apan wabaresiannu asimma. 

%Asimma udde mapia, arawe amungkangngu naola'a maammi, 
wotongngewe iapaapakkada apia? Nariaddi, rinone iamiu maola’a ere 
asimma — pabbiakke su sampunna ringannu paddarame.” 


Mawu Yesus mangngarra'a su olau pasasasindo 
(Mat. 19:1-12; Luk. 16:18) 


Wua udde Mawu Yesus nanantangke n tampa udde, wurru 
10 inaite su wageangngu letau Yudea wurru su wageangngu leta'u 
sambaa n Salukku Yordan. Taumata manambo nirumanta apia 
marrimpulunna mammaliwutta Mawu Yesus. Wurru ere wiasane Mawu 
Yesus mangngarra’a simangitou. 

Manga pira taumata n Farisi nirumanta lai mappaasala Mawu 
Yesus. Imangitou naiwalo, ”Tumurruttu tita n agama ng kite, woto- 
ngewe taumata manindo awingnge?” 

“Mawu Yesus sinumimbakka, ”Musa nangagillu parenta apa 
siamiu?” 

“”Musa namala n taumata manindo awingnge, sambaliate mamo- 
rrettu surattu sindo rorone,” sasimbakki mangitou. 

“”Musa namorrettu parenta udde ana waugu iamiu tumanite ma- 
sahadda pangarraanne,” wisara Mawu Yesus simangitou. 6”Arawe 
su paarorone, su tempo Mawu Ruata nandiaddi taumata, niwisara 
manungku “Mawu Ruata nandiaddi simangitou esakka wurru wawine. 
7Ana waugu udde esakka sarun manantangngu inangnga iamangnge 
wurru uaaukke ringannu awingnge, ŝne itarua naola'e sambau. Na- 
riaddi, imangitou waline rua ng katou lai, awe'e sambau. “Ana waugu 
udde, apa apan suete niaukku Mawu Ruata, tate wotonge iapaatalei n 
taumata!” 

10Napawe imangitou sinumuttate su wale, manga mallalarrenggen- 
Ne naiwalote Mawu Yesus su olau hatto udde. !Mawu Yesus na- 
bbisara simangitou, ”Isai manindo awingnge see maawingngu wawine 
waine, taumata udde sinumandaga su saruannu awingnge paarorone 
udde. ZAroddi lai wawine apan nanindo awingnge see maawingnga apia 
ringannu esakka waine, itou lai sinumandaga.” 


Mawu Yesus nangalamatta alarrana’a 
(Mat. 19:13-15; Luk. 18:15-17) 


3Pia manga pira taumata nangapiddu alarrana'a ringannu Mawu 
Yesus tadea'u Itou mamita wurru mangalamatta simangitou. Arawe 

mallalarrenggennu Mawu Yesus namulo manga taumata udde. 
MNaasilo olangnge udde Mawu Yesus namulo see Itou nabbisara mal- 
lalarrenggen-Ne, ”Wala’e alarrana’a udde rumanta ringang-Ku! Arie pa- 
ssingara'a imangitou, ana waugu ete taumata ereindi maola'a lalorro n 
araratuannu Mawu Ruata. !5Naunge indi! Isai tawe sumaruanna Mawu 
Ruata ere sangkatou ana’a, tawe maola'a lalorro n araratuannu Mawu 
Ruata.” 16Napawe suete nabbisara aroddi, Mawu Yesus narra'upe 
alarrana’a udde, wua udde nangado n lima-Ne su wowo m pua mangitou 
sangkatou-sangkatou wurru nangalamatte simangitou. 


Taumata ala 
(Mat. 19:16-30; Luk. 18:18-30) 


I Napawe Mawu Yesus nanassute lai amatanni mangitou, niruman- 
tate sangkatou tuttatalangnga inai ringannu Mawu Yesus. Taumata 
udde inumalintuda su saruannu Mawu Yesus wurru naiwalo, ”Huru 
apan mapia, iu maola'a apa tadeau wotongnge maasomba pabba- 
wiakka tutune wurru saran malannu-lannu?” 

18” Anio io mabbisara Iau mapia?” aiwalo Mawu Yesus. ”Tawedu 
apan mapia, tumba'u Mawu Ruata sassane. P'o masingkatte manga 
parenta Mawu Ruata, ”Arie pamate, arie passandaga, arie panna’o, arie 
mattiala awusu, arie pallinga, pangaddatta iamangngu wurru inangngu. ” 

2”Iamangnga Huru,” unnu taumata udde, ”anambo n parenta udde 
suete tinurrutangku ro'e n ta'e dario’a.” 

2 Mawu Yesus nanaile taumata udde ringannu aakkanna see na- 
bbisara, ”Ete inolaanna sambau lai apan sarun olaannu. Roote 
walua'a anambo n darotongngu; onggola'e roinne su taumata asiang- 
nga, wurru io sarun maasomba darotongnga su surga. Wua udde rantate 
rundingante Siau.” 2? Naaringikka Mawu Yesus nabbisara aroddi, tau- 
mata udde sinumassilla, see nanantangke n tampa udde ringannu naung- 
nga massusa ana waugu itou tumanite n ala. 

BNe Mawu Yesus nanutudde mallalarrenggen-Ne see nabbisara si- 
mangitou, ”Masahadda atonna taumata ala maola'a lalorro n arara- 
tuannu Mawu Ruata!” 

“Manga mallalarrenggen-Ne naherangnga naaringikka wisara Mawu 
Yesus. Arawe Mawu Yesus nabbisara apia, ”Alarrana'u, masahadda 
atonna maola'a lalorro n araratuannu Mawu Ruata! ?5Malluasanna 
sambau unta sumutta su lorrangngu rararrumma wuassu sangkatou ala 
sumutta su Runia Wakku Mawu Ruata.” 

2% Manga wisara Mawu Yesus udde naaherangnga mallalarrenggen- 
Ne, na'oma n sara imangitou naaiwalote sangkatou ringannu sangkatou. 
”Amungkangngu aroddi, isai wotongnge masalamatta?” 

2 Mawu Yesus nanutuda simangitou wurru sinumimbakka, ”Su tau- 
mata udde tawe maola'a arawe su Mawu Ruata udde mangke maola'a; 
sarangkanambone wotongnge maola'a su Mawu Ruata.” 

23 See Petrus nabbisara, ”Pa'ellega, iami suete nanantangngu sarang- 
kanambone ana waugu mallarrenggenna Iamangnga.” 

29Mawu Yesus nabbisara, ”Pangimante: taumata apan suete nanan- 
tangngu amonanne, ara'e turrangnge esakka ara'e turrangnge wawine, 
arae inangnge ara'e iamangnge, arae alarranangnge, ara'e lai manga 
wawailanne ana waugu Iau wurru ana waugu Wattiu Alaluassa wua- 
ssu Mawu Ruata, taumata udde sarun manengkamma lembo n anam- 
boanne orassa indi. Itou sarun maasomba paarrasutta pia lebbene 
anambo n walene, turrangnge esakka, turrangnge wawine, inangnge, 
alarranangnge, wawailanne, - wurru asasusa lai. Wurru parrangatta su 
tempo addantane, taumata udde sarun manengkamma pabbawiakka tu- 
tune wurru saran malannu-lannu. 3! Arawe manambo taumata'apan ora- 
ssa indi paarorone sarun maola'a panginsueanne wurru manambo apan 
orassa indi panginsueanne sarun maola’a paarorone.” 


Mawu Yesus nabbisara atallune 
su ola'u papate-Ne 
(Mat. 20:17-19; Luk. 18:31-34) 


32Mawu Yesus wurru mallalarrenggen-Ne tantalanna su amatanna 
watukku Yerusalem. Mawu Yesus u'amatta paarorone, wurru mal- 
lalarrenggen-Ne sussinggawangnga abbi. Wurru manga taumata apan 
mallarrenggenna simangitou wuassu liudde lai matta'utta. Wua udde 
Mawu Yesus namago apia mallalarrenggen-Ne sassane wurru nama- 
singkatta simangitou apa apan sarun mariaddi salimmurine su riri-Ne. 
3”Padaringikka,” wisara-Ne, ”Iite orassa indi tantaļanna mattuda n Ye- 
rusalem. Poiaroddi Anau Taumata sarun itantilla su manga imam tem- 
bonanne wurru manga huru n agama. Itou sarun irruumanna maoma 
n sara mate, wua udde itantilla su manga taumata waline Yahudi. 
“Imangitou sarun mangaluandaga Sitou, wurru mangaddu Sitou, manan- 
sara Sitou, wurru mangarussa n Tou. Arawe su allo atallune Itou sarun 
mabangunna apia.” 

Darorongngi Yakobus wurru Yohanes 
(Mat. 20:20-28) 


“See Yakobus wurru Yohanes, eteudde alarrana'i Zebedeus, niru- 
manta ringannu Mawu Yesus, ”Iamangnga Huru,” unni tarua, ”pia ino- 
laanna apan ipaapulu ng kami olaanni Iamangnga siami.” 

“” Apa ipaapulu ng kamiu olaang-Ku siamiu?” aiwalo Mawu Yesus. 

“Imangitou sinumimbakka, ”Iami maapulu uma'janna su uananna 
wurru su airri n Iamangnga, amungkangngu Iamangnga ua'jante su 
addera n araratuanna apan mawantuga.” 

3”Iamiu wagga apa apan radoronganni amiu,” wisara Mawu Yesus 
simangitou. ”Wotongnge iamiu mainumma wuassu mangko n asasusa 
apan sarun inumang-Ku wurru sumutta sulalummu paparrangnga apan 
sarun suttang-Ku?” 

3”Wotongnge,” sasimbakki mangitou. 

Ne Mawu Yesus nabbisara apia simangitou, ”Atonna iamiu sarun 
ma'imumma wuassu mangko n asasusa apan sarun inumang-Ku wurru 
sumutta sulalummu paparrangnga apan sarun suttang-Ku. #Arawe su 
ola'u isai apan uma’ianna su uananna ara'e su airri-U, udde waline Ia'u 
manantunna. Mawu Ruata apan manantunna isai-sai sarun uma’ianna 
sumanga tampa udde.” 

#INapawe sire mapulo mallalarrenggennu Mawu Yesus waine udde 
naaringikka hatto udde, imangitou nasau Yakobus wurru Yohanes. 
4Nariaddi Mawu Yesus namagote simangitou sarangkanambone, see 
nabbisara, ”Iamiu masingkatta manungku manga piarrau pabbawa- 
laga apan tawe maaillala Mawu Ruata, mammarrangnga tumanangnge. 
Wurru tembonanni mangitou mannasa'i mangitou. $ Arawe iamiu tawe 
wotongnge ma'ola'a aroddi! Arawe, taumata apan maapulu maola’a 
tembonanne su wallatti amiu, itou sarun -maola mangangimbenu. 
#Wurru taumata apan maapulu maola’a paarorone su wallatti amiu sa- 
run maola'a allangngu awadaalla. “Ana waugu Ana'u Taumata lai ni- 
rumanta waline ana see imbeanna. Itou nirumanta mangimbe wurru 
manantillu niawa-Ne ipanubussa rosa n taumata nambo.” 


Mawu Yesus napaapia n Bartimeus apan wuta 
(Mat. 20:29-34; Luk. 18:35-43) 


4Imangitou na'omate su Yerikho. Wurru su tempo Mawu Yesus 
ringannu manga mallalarrenggen-Ne see taumata nambo nanantangke 
n soa udde, sangkatou wuta tantalanna ua'janna madoro-rorongnga su 

winggi n dalanna. Aranne Bartimeus, ana'i Timeus. #Napawe Itou 
naaringikka manungku taumata sinumabbi udde Mawu Yesus taumata 
Nazaret, itou nangngintuli, ”Mawu Yesus Ana'i Daud! Akkanaawe 
ia'u!” 

Itou niwuloannu awadaalla wurru niapalaannaba. Arawe aatam- 
banna lai aikkanne itou mangngintuli, ”Ana’i Daud, akkanaawe ia'u!” 

“Ne Mawu Yesus nattaalle see nabbisara, ”Wagoite itou.” 

Nariaddi imangitou namagote taumata wuta udde. Imangitou nabbi- 
sara sitou, “Paalannabe! To wabagoannu Mawu Yesus, pabbuatte!” 

#Taumata wuta udde nallombote n jubahne, see naliha-lihakka 
nirumarisikka inaite ringannu Mawu Yesus. 

51” Apa ipaapulunu Ta'u olaang-Ku sio?” aiwalo Mawu Yesus sitou. 

Taumata wuta udde sinumimbakka, ”Iamangnga Huru, ia'u maapulu 
maasilo.” 

52” Roote,” unnu Mawu Yesus, ”Ana waugu io mangngimanna Sia'u, 
o napiate.” 

Su orassa udde lai taumata wuta udde naasilote. See itou tinumanta- 
longke Mawu Yesus su lalanna. 


Mawu Yesus sinumutta su Yerusalem 
ringannu awawantuga 
(Mat. 21:1-11; Luk 19:28-40; Yoh. 12:12-19) 


1 1 Su tempo maddani n Yerusalem, imangitou na'omate su Betfage 
wurru Betania, su wele m Wuiddu Zaitun. Isudde rua ng katou 
mallalarrenggen-Ne nirolokku Mawu Yesus niaparroro. 2”Roote su 





Betanian (11:1) 

ampungnga sasaruananna udde,” unnu Mawu Yesus sitarua. ”Aroddi 
iraddua sumutta su ampungnga udde, iraddua sarun maasilo sambau 
ana'u keledai apan ua'iitta wurru taambe sina’eannu taumata. Wu'ate 
keledai udde wurru apira'e isindi. “Wurru amungkangngu pia taumata 
maiwalo siraddua, anio iraddua mamu'a keledai udde, waloa'a, “Mawu 
mappandumma sitou, wurru Itou sarun mamelengnga ringannu majiha- 
lihakka.”” 

#Rua ng katou mallalarrenggennu Mawu Yesus udde inaite, wurru 
naaratingnga ana'u keledai tantalanna ua’iitta su ngara n wale su winggi 
n dalanna. Ne itarua namv’ate keledai udde. “Manga taumata apan 
uarisikka isudde naiwalo sitarua, ”Ei, ma'ura iraddua? Anio iraddua 
mamu'a ana'u keledai udde?” 

éItarua sinumimbakka ereapa suete niwisara Mawu Yesus sitarua. 
Ne manga taumata udde namalate n tarua mangapiddu keledai udde. 
1Napawe na'omate ringannu Mawu Yesus, tapanna'u keledai udde 
niamparranu jubah mangitou see Mawu Yesus sinuma'ete keledai udde. 
#Manambo taumata mangngampakku jubah mangitou su lalanna, pia 
lai mangngampakku ranna ng kalu su tangnga n dalanna apan niapi- 
ddi mangitou wuassu wailla. “Manga taumata apan wamatta rorone 
wurru manga taumata apan ualarrenggenna wuassu liudde, sarangka- 
nambone vui, ”Paddalote Mawu Ruata! Nialamatante Itou apan niru- 
manta ringannu arannu Mawu! "Nialamatante araratuan-Ne apan sa- 
run rumanta - araratuanni Ratu Daud, iupungngu alamona ng kite! 
Dalo su Mawu Ruata Apan Atanggarranne!” 

1 Panginsueanne Mawu Yesus na'omate su Yerusalem, see sinumutta 
su Wale Mawu. Isudde Itou na'ellega uapaliwutta Sitou. Arawe ana 
waugu marandumpe, wua udde Itou inaite watukku Betania su sam- 
punna ringannu sire mapulo dua mallalarrenggen-Ne. 


Mawu Yesus namontoga alu ara 
(Mat. 21:18-19) 


2Su tirrabbine tantalanna imangitou u'amatta nanantangngu Beta- 
nia, Mawu Yesus niamalunusanna. PRo'en marau Itou naasilote sang- 
kalu alu ara rongnganne masindumunna. Nariaddi Itou inaite ringannu 
alu ara udde ma'ellega tanne pia buane ara'e tala. Arawe su tempo Itou 
na'omate su alu udde, Itou tawe naasilo apa-apa, tumba'u rongngane 
sassane, ana waugu tempo udde taambe tempone ara mabbua. “See 
Mawu Yesus nabbisara alu ara udde, ”Manattakka orassa indi tawedu 
saran sangkatou lai apan umanna wuanu!” 

Manga mallalarrenggennu Mawu Yesus naaringikka wisara udde. 

Mawu Yesus sinumutta su Wale Mawu 
(Mat. 21:12-17; Luk, 19:45-48; Yoh. 2:13-22) 


isWua udde imangitou na'omate su Yerusalem, wurru Mawu 
Yesus inaite lai su Wale Mawu. Isudde Itou nanattakke mallimbuakka 
manga taumata apan uawawalli su tampa udde. Itou namalinsuangngu 
manga medda mananv’addu roitta, wurru manga wangko mabawalu'u 
manva merpati. “Wurru tawe saran sangkatou apan iwala Mawu 
Yesus mangapiddu manga sarannapa sumabbi passalangannu Wale 
Mawu udde. 1 Wua udde Mawu Yesus nangarra'e manga taumata isu- 
dde. Itou nabbisara, ”Sulalummu Wuke Susi uaworretta ereindi: Mawu 
Ruata nabbisara, °Wale-U sarun isago wale tampa pangangaliomanannu 
alawo'u pabbawalaga? Arawe niola'i amiu salakku taumata tarra 
rampassa!” 

18 Manga imam tembonanne wurru manga huru n agama naaringikka 
wisara udde. Ne imangitou nanattakke maddea’a lalanne ipamate Mawu 
Yesus. Imangitou matta'utti Tou, ana waugu awadaalla naherangnga 
naaringikka alarrang-Nge. 

PNapawe maranite marrabi, Mawu Yesus wurru mallalarrenggen-Ne 
nanantangke n soa udde. 


Alarra'a wuassu alu ara 
(Mat. 21:20-22) 


WTirrabbine ruaallo, su tempo imangitou sumabbi alu ara udde, 
imangitou naasilo alu ara udde narrangute naoma n sara ramunne. 
See Petrus naanaungnga apa apan suete nariaddi su allo naliu. Ne 
Petrus nabbisarate Mawu Yesus, ”Iamangnga Huru, pa'ellega! Alu ara 
apan suete nitala n Iamangnga udde, narrangute!” 

2 Mawu Yesus sinumimbakka, ”Pangimante Mawu Ruata. 3 Atonna 
wotongnge iamiu mabbisara wuidda indi, “Awengkette wurru awon- 
tolle su tahaloangnga! ne olangnge udde sarun mariaddi siamiu; sam- 
baliate iamiu tawe humago’a, wurru iamiu mangngimanna manungku 
apa apan sarun iwisara ng kamiu atonna-tonna mariaddi. % Ana waugu 
udde paanaunge indi: Napawe iamiu umaliomanna wurru madorong- 
nga sarannapa, pangimante manungku Mawu Ruata suete nangonggolla 
siamiu apa apan radoronganni amiu, ne iamiu sarun manengkamma 
udde. 25 Wurru amungkangngu iamiu umaliomanna; arawe naungngi 
amiu tawe maluassa su sangkatou taumata, ampungnge asuene taumata 
udde, tadea'u Iamangngu su surga lai mangampungnga manga rosanu. 


MARKUS 11, 12 139 


[4 Amungkangngu iamiu tawe mangampungnga taumata waine, lamang- 
ngu su surga lai maddiri mangampungnga manga rosanu.J” 


Aiwalo su ola'u tarrino Mawu Yesus 
(Mat. 21:23-27; Luk. 20:1-8) 


27Imangitou nabelengke apia su Yerusalem. Wurru su tempo Mawu 
Yesus wamatta mammaliwutta sulalummu Wale Mawu, manga imam 
tembonanne, manga huru n agama wurru manga piarrau Yahudi 
nirumanta ringanni Tou. #Imangitou naiwalo, ”Apa pinangiananne To 
ma'ola'a sarangkanambone indi? Isai nangonggolu tarrino udde Si'0?” 

2Mawu Yesus sinumimbakka, ”Ia'u lai maiwalo siamiu. Simbarrete 
ana see Igu lai mamasingkatta siamiu ringannu tarrino n sai Iau 
ma'ola'a inolaanna indi. 3 Yohanes mannarrani ringannu tarrino n sai, 
Mawu Ruata ara'e taumata?” 

“See manga imam tembonanne wurru manga piarra'u Yahudi nanat- 
takke na'ire su wallatti mangitou. Imangitou nabbisara, ”Amungkang- 
ngu iite nabbisara, 'ringannu tarrino Mawu Ruata, itou sarun mabbi- 
sara, Anio iamiu tawe mangngimanna si Yohanes?” 3? Arawe masahadda 
lai mabbisara, 'Ringannu tarrino n taumata, ” ana waugu imangitou ma- 
tta'uttu taumata nambo, wurru manambo taumata massunna manungku 
Yohanes sangkatou nabi. 3Nariaddi imangitou sinumimbakka, ”Iami 
wagga.” 

See Mawu Yesus nabbisara simangitou, ” Amungkangngu aroddi, Ia'u 
lai tawe mamasingkatta siamiu ringannu tarrino n sai lan ma'ola'a 
sarangkanambone indi.” 


Sasumandingngu mamamanara m waillu anggore 
(Mat. 21:33-46; Luk." 20:9-19) 


Wua udde Mawu Yesus nanattakke mangngarra'a ringannu sa- 
12 sumandingnga su manga imam tembonanne, manga huru n agama 
wurru manga piajrau Yahudi udde. Mawu Yesus nabbatie, ”Pia 
sangkatou nassuanna su sambau waillu anggore, see wailla udde pi- 
naliwutannu paggala. Wua udde itou naali lorrangnga pa'olaanna pa- 
makkannu anggore, see itou napararisikku wale m pandariaganna. Wua 
udde itou napasewa n waillu anggore udde su sire pira mamamanara, 
see inaite su wanua waine. ?Napawe nia’omante tempone mangitingnga 
wua n anggore, taumata udde nandolokku sangkatou allangnge ringannu 
mamamanara m waillu anggore udde, iapatarimmattu wageangnge. 

Waļe pandariaganna su waillu anggore (12:1) 


3Arawe mamamanara udde nanametta mangangimbe udde. Wua udde 
pinuulli mangitou see nandolokki tou niapaapule ringannu tawe ulene. 
4See tatahuannu wailla udde nandolokku apia sangkatou mangangimbe 
waine. Arawe mamamanara udde namuulla pua n mangangimbe udde 
see nillimbuarranna wurru nipansilianna. “Tatahuannu wailla udde nan- 
dolokka apia sangkatou mangangimbe waine. Arawe imangitou namate 
mangangimbe udde. Wurru ete aroddi lai niola'i mangitou su anambo 
mangangimbe apan waine: lapiddu nipuulla wurru piaddu lai nipate. 
“Isai lai wotongnge irolokku tatahuannu wailla udde orassa indi? Ete 
sangkatou, eteudde anangnge sassane apan arangnguanne. Nariaddi 
panginsueanne itou nandolokku anangnge ringannu mamamanara udde. 
’Ang’u sarun addatanni mangitou, su ringirranne. 7Arawe mamama- 
nara udde nabbisara sangkatou ringannu sangkatou, Ete itou indi ma- 
nahuanna, wette iite mamate sitou, tadea'u iite maasomba darotongnge! 
#Ne ana'a udde sinametta, see nipate. Winalunanne niramme mangitou 
su liuddu wailla udde.” 

“See Mawu Yesus naiwalo, ”Apa sarun olaannu tatahuannu wailla 
udde? Itou sarun rumanta wurru mamate manga mabbawailla udde, see 
manantillu wailla udde su mabawailla waine. WIamiu asinungka suete 
naawasa addoanne sulalummu Wuke Susi, 

"Watu apan tawe ipaattu manga maaola'a wale 

naola'e watu apan paarorone. 
Ete indi inolaannu Mawu; 
marramaga atonna!”” 

Ne manga pira piarra'u walagu Yahudi apan naaringikka sasuman- 
dingnga udde, mangke maddea'a manametta Mawu Yesus, ana waugu 
imangitou masingkatte sasumandingnga udde ipammasendekku Mawu 
Yesus simangitou. Arawe imangitou matta'uttu taumata nambo. Na- 
riaddi, imangitou inaite nanantangngu Mawu Yesus. 


Su olau pamamaekka wose 
(Mat. 22:15-22; Luk. 20:20-26) 


BManga pira taumata n Farisi wurru manga pira taumata n Hero- 
des nirolokka maddea'a mapaasala Mawu Yesus ringannu manga ai- 
walo. Mlmangitou nirumanta ringannu Mawu Yesus wurru nabbi- 
sara, ”Iamangnga Huru, iami masingkatta Iamangnga tawe mangawusu 
wurru tawe madaringikka ringirranni sai-sai. Iamangnga mangngarra’a 
ringannu masema-semakka su ola'u apulu Mawu Ruata su taumata, ana 
waugu Iamangnga tawe mamile taumata. Ne Iamangnga wotongnge ma- 
masingkatta siami, 'Tumurruttu atorannu agama ng kite, wotongnge iite 
mamaekka wose su Kaisar ara'e tawe wotongnge? Iite mamaekka wose 
udde arz’e tawe?” 

1SMawu Yesus naasingkatta lilangkamale’i mangitou. Itou sinumim- 
bakka, ”Anio iamiu maddea'a mappaasala-U? Annama’a paelleha'a 
Siau sambau roitta sala'a.” 

I6Ne imangitou nangagillu roitta salaa sambau Sitou. See Mawu 
Yesus naiwalo, ”Hambaranna wurru aranni sai indi?” 

”Kaisar,” sasimbakki mangitou. 

I””Ne, amungkangngu aroddi,” wisara Mawu Yesus, ”onggola'a 
si Kaisar apa apan tatahuanannu Kaisar, wurru onggola'a su Mawu 
Ruata apa apan tatahuanannu Mawu Ruata.” Imangitou naherangnga 
naaringikka Sitou. 


Su ola'u pabbawangunna wuassu papate 
(Mat. 22:23-33; Luk. 20:27-40) 


I8Sire pira taumata n Saduki nirumanta ringannu Mawu Yesus. 
(Imangitou udde walahannu taumata pia addapatta manungku taumata 
nate tawe mabangunna apia.) ”Iamangnga Huru,” wisara mangitou su 
Mawu Yesus, ”Musa namorrettu tita indi siite: “Amungkangngu sangka- 
tou esakka mate wurru itou tawe anaa, ne turrangnge sarun maawing- 
ngu inawaluanne udde tadea'u pia pabbawalaga su taumata apan natete 
udde? %Suete nariaddi pia sire pitu sangkaturrangnga. Pahulune naa- 

wingnga, wua udde nate tawe naasomba ana’a. 2t Wua udde iapa aruane 
naawingngu inawaluanne udde, arawe itou lai nate tawe naasomba 
ana'a. Olangnge udde nariaddi lai su turrangnge atallune, Z2wurru nal- 
lalisansunna na'oma n sara appitune. Panginsueanne wawine udde lai 
nate. Su allo n taumata nate mabangunna apia, awingngi sai wawine 
udde? Ana waugu sire pitu sangkaturrangnga suete naawingngi tou!” 

4 Mawu Yesus sinumimbakka, ”Iamiu niumaliwu atonna. Ana waugu 
iamiu tawe maasunna Wuke Susi wurru lai tarrino Mawu Ruata, 35 Ana 
waugu napawe manga taumata nate mabangunna apia, imangitou tate 
lai maawingnga, arawe imangitou sarun mabbiakka ere lai mala'ekatta 
su surga. #Wurru su olgu taumata nate iapawangunna apia, iamiu 
taambe naawasa sulalummu wuke Musa su olau anggarrumunanne 
lukkenggamma udde? Sulalummu manga addoanne udde, uaworretta 
manungku Mawu Ruata nabbisara si Musa, 'Ete Iau Mawu Ruata m 
Abraham, Mawu Ruata n Ishak, wurru Mawu Ruata n Yakub.’ 2?Mawu 
Ruata udde waline Mawu Ruata n taumata nate. Itou Mawu Ruata n 
taumata wiakka. Iamiu inumaliwu atonna!” 


Parenta apan ahewalanne 
(Mat. 22:34-40; Luk. 10:25-28) 


See nirumantate sangkatou huru n agama madaringikka hatto 
Mawu Yesus wurru manga taumata n Saduki udde. Huru n agama udde 
naasilo manungku Mawu Yesus suete sinumimbakka manga taumata 
udde ringannu mapia-pia. Ne itou naiwalote Mawu Yesus, ”Parenta 
suapa apan ahewalanne wuassu alawo'u parenta?” 

2?Mawu Yesus sinumimbakka, ”Parenta paarorone eteudde: “Padda- 
ringikkawe, iamiu pabbawalagu Israel! Mawu Ruata ng kite, Mawu 
udde tinggassa. 3 Pandangngu Mawu Ruatanu ringannu ahewallu naung- 
ngu, ringannu ahewallu apulunu, ringannu ahewallu apendammu, wurru 
ringannu alawo'u auatannu.” “IParenta aruane eteudde, “Pandangngu 
sansulungngu taumata ere io lai mandangngu ririnu sassane. Tate pa- 
renta waine apan nangillembo n ahewalle wuassu parenta darua udde.” 

32See huru n agama udde nabbisara Mawu Yesus, ”Narrino atonna, 
Iamangnga Huru! Atonna su wisara n Iamangnga: Mawu Ruata apan 
tinggassa, wurru tawe Mawu Ruata lai waine. 3 Wurru rinone taumata 
mandangngu Mawu Ruata ringannu ahewallu naungnge, wurru ringannu 
anambo n ringirranne see lai ringannu anambo n auatanne. Wurru 
itou lai rinone umakkannu sansulungnge ere lai ririne sassane. Udde 
mappianne wuassu mangngonggolu sasamba itatambunna wurru manga 
sasamba waine su Mawu Ruata.” 

“Mawu Yesus naasilo manungku huru n agama udde suete sinumim- 
bakka ringannu mapia atonna. Wurru Mawu Yesus nabbisara sitou, ”To 
maranite maola'a lalorro n araratuannu Mawu Ruata.” 

Wua udde tate saran sangkatou lai apan warrani mapaasabangngu 
aiwalo su Mawu Yesus. 


Su ola'u Ratu m Punnu Salamatta 
(Mat. 22:41-46; Luk. 20:41-44) 


“Tantalanna mangngarra'a su Wale Mawu, Mawu Yesus naiwalo, 
”Ereapa manga huru n agama wotongnge mabbisara manungku Ratu 
m Punnu Salamatta udde wuassu papapulunni Daud? “#Wuttee Daud 
sassane — ana waugu nirantannu Gharraho Mawu Ruata - nabbisara, 

"Mawu nabbisara su Mawu-U: 

a'1ante su samba’a n uanang-Ku 
ma'oman sara Iau ma'ola'a manga seennu 
massurrubawa si'o.’ 
“Nariaddi amungkangngu Daud mannago n Ratu m Punnu Salamatta 
udde “Mawu', ereapa wotongnge itou papapulunni Daud?” 


Iapaanaungnga tadea'u paatehamma su saruannu 
manga huru n agama 
(Mat. 23:1-36; Luk. 20:45-47) 


Taumata nambo apan su Wale Mawu udde maluassa naung- 
nge madaringikka Mawu Yesus mangngarra'a. “$ltou nabbisara si- 
mangitou, ”Paatehamma su saruannu manga huru n agama. Apulu 
mangitou wamatta ualurre n jubah apan malo'e wurru apulune aadda- 
tanna su manga pasakka. 3 Apulu mangitou su manga tampa mawan- 
tuga sulalummu wale m pattatarramawuanna wurru su manga ande- 
angnga. #lImangitou mallinga manga wawine walu wurru mangngarro 
walene. Wurru ana see maapamuni n alaleo mangitou udde, imangitou 
waliomanna malo'e-lo'engnga. Ruumanni mangitou salimmurine udde 
mawakkatta!” 


Aonggolu wawine walu 
(Luk. 21:1-4) 


“Su tempo ua'janna uasasaruanna tampa m pondi su Wale Mawu, 
Mawu Yesus mannutudda manga taumata mantarro n roitti mangitou 
sulalummu tampa n roitta udde. Manambo taumata ala nantarro n 

roitti mangitou aroddi anambone; “see sangkatou wawine walu apan 
asiangnga nirumanta lai. Itou nantarro n darua roitta witu'a, eteu- 
dde roitta aregane awawoanne. #Ne Mawu Yesus namago manga mal- 
lalarrenggen-Ne see nabbisara simangitou, ”Paanaunge indi: Wawine 
walu asiangnga udde suete nantarro su tampa m pondi udde nilu- 
mebe anambone wuassu tinarro manga taumata waine. “Ana waugu 
imangitou sarangkanambone suete nangonggolu lebe n darotongnge. 
Arawe wawine walu udde salaiwe tumanite n asiangnga nangonggolu 
sarangkanambone apan tatahuananne - eteudde apan pia gunane su 
pabiarranne.” 


Mawu Yesus nabatti?u ahahohakku Wale Mawu 
(Mat. 24:1-2 Luk 21:5-6) 


13 Su tempo Mawu Yesus nanantangke n Wale Mawu, sangkatou 
su wallattu mallalarrenggen-Ne, nabbisara, ”Iamangnga Huru, 
pa'ellega manga wale udde. Pa'ellega manga watune. Waline hampa 
arramage!” 

2Mawu Yesus sinumimbakka, “To ma 'ellega manga wale apan 
wahewa udde? Tawe saran sambau watu wuassu wale udde mallambe 
uaatokka su tampane, sarangkanambone sarun iapaahohakka.” 


Asasusa wurru pananansara 
(Mat. 24:3-14; Luk. 21:7-19) 


3Wua udde Mawu Yesus inaite su Wuiddu Zaitun, wurru inuma’iante 
su tampa uasaruanna Wale Mawu. See Petrus, Yakobus, Yohanes 
wurru Andreas nirumanta ringanni Tou ana maggahatto-Ne sassane. 
4 Annamaa waloa'a siami Iamangnga,” unni mangitou Sitou, ”Angnge- 
rate sarangkanambone udde sarun mariaddi? Wurru manga tanda apa 
apan mammasingkatta manungku tempone nia'omante?” 

s”Paatehamma,” sasimbakku Mawu Yesus, ”arie maoma n sara 
iamiu aawusuanna. “Manambo taumata sarun rumanta ringannu arang- 
Ku see mabbisara, Ete Iau itou udde}? see nangawusute taumata 
nambo udde. 7Amungkangngu iamiu maaringikka manga tingikku pang- 
alo wurru manga wattiu pasaseetta, arie paata'utta. Sarangkanambone 
udde sarun mariaddi, arawe sarangkanambone udde tawe papasingkatta 
manungku temponete kiamatta. 8Pabbawalaga sambau sarun mamang- 
alo pabbawalaga waine. Araratuanna sambau sarun mamangalo arara- 
tuanna waine. Su alawo'u tampa sarun mallinukka wurru pia alalunussa. 

Sarangkanambone udde wakkute panattarranne, ere rada'a apan niapen- 
damannu sangkatou wawine apan mangunsiwe. 

’Iamiu rinone paatehamma, ana waugu iamiu sarun sametanna 
wurru parikisanna su saruannu mallarruungnga. Iamiu sarun puulanna 
su manga wale m pattatarramawuanna. lamiu sarun parikisanna su- 
maruanna manga tembonanne wurru manga ratu ana waugu iamiu 
mallalarrenggeng-Ku. Wurru eteudde temponu manganggillu tatiala su 
olau riri-U simangitou. IIWattru Alaluassa wuassu Mawu Ruata udde 
sarun iapasingkatta su anambo n pabbawalaga. !!Wurru napawe iamiu 
sametanna wurru parikisanna su saruannu mallarruungnga, arie passing- 
gawangnga su olau apa apan sarun iwisara ng kamiu. Amungkang- 
ngu nia'omante tempone mabbisara, waloa’a apa apan suete niapaasing- 
katta siamiu su tempone. Ana waugu manga wisara apan iwabbisara ng 
kamiu udde waline wisaranu sassane, ewe'e nirumanta wuassu Gharraho 
Mawu Ruata. Taumata sarun mandaleo turrangnge sassane ma'oma n 
sara pateanna. Udde lai sarun mariaddi su wallattu iamangnga wurru 
anangnge. Alarrana’a sarun lumawangnga inangnga iamangnge, wurru 
manantilli mangitou pateanna. Plamiu sarun iarintinnu anambo n tau- 
mata ana waugu iamiu mallalarrenggeng-Ku. Arawe taumata apan 
matatarrangnga ma’oma n sara panginsueanne sarun masalamatta.” 


Alaleo apan maahohakka 
(Mat. 24:15-28; Luk. 21:20-24) 


14”lamiu sarun maasilo ’Alaleo apan maahohakka’ uarisikka su 
tampa apan isassingadda sitou. (Iapasingkatta su mabawasa: Ringira'e 
apa atappasanne!) Su tempo udde taumata apan uatana'a su Yudea 
rinone tumalangnga watukku wuidda. ISTaumata apan roso su wowo n 
atuppu wale arie pallintukka wurru sumutta su wale manganu saran- 
napa. 1śTaumata apan su wailla arie pabelengnga mangalappa jubahne. 
17 Maata’utta atonna manga allo udde su wawine apan uaillorro, su 
inangnga apan ta'e mappasusu n anangnge. !8Aaliomante tadea'u manga 
olangnge udde tawe mariaddi, su tempo manguranna. Su manga allo 
apan maata'utta udde, sarun pia sambau asasusa apan taambe nariaddi, 
roe n Maw Ruata nandiaddi runia naoma n sara orassa indi, wurru 
tate lai mariaddi apia. #Unnu wisara, Mawu Ruata tawe nangautta tem- 
pone udde, ne tawe saran sangkatou masalamatta. Arawe ana waugu 
manga taumata apan nipele-Ne, Mawu Ruata nangautta tempone udde. 

21Su tempo udde amungkangngu piaddu sangkatou-sangkatou ma- 
bbisara siamiu, 'Ellehete Ratu m Punnu' Salamatta udde isindi? 
ara'e 'Ellehete Itou isudde!? - arie pangimanna taumata udde. 7? Ana 

waugu mananalamatta awusu wurru manga nabi awusu sarun rumanta. 
Imangitou sarun ma'ola'a alawo'u inolaanna wahahewa wurru alawo'u 
alarrindu'a ipangawusu alarrana'u Mawu Ruata amungkangngu wotong- 
nge. ? Nariaddi, paatehamma! Sarangkanambone udde suete Ta'u nia- 
paasingkatta siamiu tantalanna olangnge udde taambe nariaddi.” 


Daranta n Ana'u Taumata 
(Mat. 24:29-31; Luk. 21:25-28) 


M”Napawe tempo n asasusa udde naliudde, matannallo sarun mad- 
dandumma, wurru wulanna tate lai semakke. “Manga anumpitanna sa- 
run manawo wuassu langitta, wurru manga tembonannu winalanganna 
sarun massongkakka. 26Su tempo udde Ana'u Taumata sarun iasilo ru- 
manta wuassu winabbawa ringannu tarrino apan wahewa wurru ma- 
wantuga. ?7Itou sarun mandolokku manga mala'ekatta mangammulu 
alawo'u pabbawalage wuassu piu n runia appatta, wuassu manga pen- 
takku runia wurru manga pentakku langitta.” 


Alarra'a wuassu alu ara 
(Mat. 24:32-35; Luk. 21:29-33) 


2” Panganute alarra'a wuassu alu ara. Amungkangngu manga rong- 
ngane nangelompe wurru lullaukke, wurru mannattakke mallaluwo, 
iamiu masingkatte manungku tempo m padissa maranite. 2?Aroddi 
lai amungkangngu iamiu maasilo alawo'u olangnge udde mariaddi, 
iamiu masingkatte manungku tempone maranite atonna. “Asingkate! 
Anambo n arariadianna indi sarun mariaddi tantaļanna manga taumata 
apan wiakka orassa indi sarangkanambone taambe nate. Langitta 
wurru runia sarun mawuli, arawe wisara-U sidutu ma'oma n sara 
malannu-lannu.” 


Tawedu masingkattu allone wurru oranne 
(Mat. 24:36-44) 


3”Salaiwe aroddi, tawedu saran sangkatou masingkattu tempo 
suapa allone arae oranne. Manga mala'ekatia su surga lai wagga, 
Ana’a lai wagga, tumba'u Iamangnga sassane masingkatta. 33Nariaddi 
iamiu rinone paariaga ana waugu iamiu wagga tingngerate tempone. 
“Olangnge isumandingnga ere sangkatou apan nanantangngu walene 

see inai su tampa marau. Itou nandolokku manga ralolorranne mandi- 
aga walene, wurru nangagillu manara simangitou sangkatou-sangkatou. 
Su mandariaga ngara, itou nananata tadea'u mandiaga mapia-pia. Ana 
waugu udde iamiu rinone paariaga, ana waugu iamiu wagga tingngerate 
tatahuannu wale udde mabelengnga - asinungka wawallo, asinungka 
allorane, asinungka maraninnallo, ara'e asinungka su sasabangngu ma- 
tannallo. 3% Amungkangngu itou nirumanta awagananna, arie maoma n 
sara Itou maaratingnga siamiu tantalanna mattiilla. 3 Apa iwabbisara-U 
indi siamiu, iwabbisara-U lai su manga taumata: paariagate!” 


Mangngaalla su saruannu Mawu Yesus 
(Mat. 26:1-5; Luk. 22:1-23; Yoh. 11:45-53) 


Rua allo lai Allo m Paskah wurru Ramea n Roti Tawe Ragine. 
14 Manga imam tembonanne wurru manga huru n agama tantalanna 
maddea'a lalanne manametta Mawu Yesus ringannu malanna-lannaba, 
wurru mamate Sitou. ?”Arawe arie iite maola'a udde su tempo n 
ramea,” wisara mangitou, ”ana waugu takka maola'a pagahahio.” 


Mawu Yesus niseborrannu 
lana mawangngi 
(Mat. 26:6-13; Yoh. 12:1-8) 


3Napawe Mawu Yesus naomate su Betania, su wale n Simon 
apan dorone uatatarrangnga rada'a paro, sangkatou wawine nirumanta 
ringanni Tou. Itou uaapiddu sambau wotolla pualam, lalorroannu 
lana mawangngi apan maarega, niola'a wuassu ramutta mawangngi. 
Su tempo Mawu Yesus tantalanna wanna, wawine udde namesangnga 
wotolla udde wurru nanebokku lana mawangngi su pua: Mawu Yesus. 





Manga sarannapa wuassu pualam (14:3) 

4Sire pira taumata isudde mangke nasa'u wurru uawawisara sangkatou 
ringannu sangkatou, “Apa hunane lana mawangngi udde iasebokka 
aroddi? “Lana udde wotongnge iwalwa ringannu aregane mallebbe 
wuassu tallu rasutta roitta salaa, wurru roinne ionggolla su taumata 
asiangnga!” Ne imangitou nasa'ute su wawine udde. 

“Arawe Mawu Yesus nabbisara, ”Wala'e aroddi itou! Anio iamiu 
mapaasusa n tou? [tou ma'ola'a inolaanna mapia, wurru maaluassa 
Siu. 7Taumata asiangnga sidutu su wallatti amiu. Suapa n tempo 
amungkangngu iamiu maapulu, iamiu wotongnge mantulungngi mangi- 
tou. Arawe Iau tate malannu su sampunna ringanni amiu. $Wawine 
indi suete na'ola'a apa wotongnge olaanni tou. Itou suete nanaddia lana 
mawangngi siau su tempo la'u taambe nilabingnga. “Pangimante! Su 
ahewallu runia, su tampa Wattiu Alaluassa wuassu Mawu Ruata ia- 
pasingkatta, inolaannu wawine indi sarun iwatti'a lai, maola'a sambau 
pananaunganna sitou.” 


Yudas inumire mamate Mawu Yesus 
(Mat. 26:14-16; Luk. 22:3-6) 


See Yudas Iskariot, sangkatou wuassu sire mapulo dua mal- 
lalarrenggennu Mawu Yesus, inaite ringannu manga imam tembonanne 
ringannu pandumma mamate Mawu Yesus. !!Imangitou lembo n lullua- 
ssa naaringikka wisarane udde, wurru na’'ire sarun mangagillu roitta 
si Yudas. Ne Yudas mannattakke maddea'a tempone mapia mamate 
Mawu Yesus. 


Mawu Yesus inumanna annu Paskah ringannu 
manga mallalarrenggen-Ne 
(Mat. 26:17-25; Luk. 22:7-14, 21-23; Yoh. 13:21-30) 


Su allo paarorone wuassu Allo Wahewa n Roti Tawe Ragine - 
su tempo taumata mammototta domba n Paskah — mallalarrenggennu 
Mawu Yesus naiwalo Sitou, ”Suapa tampa ipaapulu n lamangnga iami 
manaddia annu Paskah su lamangnga?” 

l3Mawu Yesus nandolokku rua ng katou su wallatti mangitou, 
"Roote su soa, poiaroddi sangkatou esakka apan tantalanna uaapiddu 
sambau wensada lalorroannu ua'e, sarun massomba ng kamiu. Tanta- 
longke sitou, !4watukku wale apan suttanni tou wurru waloa'a su ta- 
tahuannu wale udde, 'lamangnga Huru maiwalo, suapa tampane Itou 

wurru mallalarrenggen-Ne umanna annu Paskah? !STaumata udde sa- 
run mamantingidu sambau wabo'a ualiu rosone apan wahewa. Wabo'a 
udde suete niatokka, nasuungnga ringannu lalorrone. Saddiaite sarang- 
kanambone udde poiaroddi siite.” 

16See rua ng katou mallalarrenggennu Mawu Yesus udde inaite 
watukku soa. Poiaroddi itarua naaratingnga sarangkanambone ere suete 
niwalo Mawu Yesus. See imangitou nanaddiate annu Paskah. 

Rabbine, Mawu Yesus nirumanta ringannu sire mapulo dua mal- 
lalarrenggen-Ne. 18 Wurru tantalanna imangitou ua'ianna wanna, Mawu 
Yesus nabbisara, ”Padaringikka: pia sangkatou, wuassu wallatti amiu, 
apan su orassa indi w'anna ringang-Ku sarun mamate Sia'u.” 

D Naaringikka udde, mallalarrenggennu Mawu Yesus mangke nasusa. 
See sangkatou ringannu sangkatou nanattakke naiwalo Mawu Yesus, 
” Asinungka waline ia'u apan su pandummi Iamangnga?” 

2Mawu Yesus sinumimbakka, ”Itou sangkatou wuassu wallatti 
amiu sire mapulo dua indi, apan wanna su lama'a sambau ringang- 
Ku. 2 Atonna Anau Taumata sarun mate ere uaworretta su Wuke 
Susi. Arawe nasilakate taumata apan mamate Ana'u Taumata udde. 
Mappianne taumata udde tawe niasungkangnga!” 


Saliwangngu Mawu 
(Mat. 26:26-30; Luk. 22:14-20; IKor. 11:23-25) 


2Tantalanna imangitou wanna, Mawu Yesus nanganu roti 
inumaliomante aaliomannu aadiangkamanna su Mawu Ruata. Wua 
udde Itou nattahiate roti ringannu lima-Ne, wurru niaggile su mal- 
lalarrenggen-Ne ringannu wisara-Ne, ”Sengkampe wurru ante, indi 
wadang-Ku.” 

3Wua udde Itou nanganute sambau mangko n anggore. Itou 
inumaliomanna aaliomannu aadiangkamanna su Mawu Ruata, see 
nangagille mangko udde su mallalarrenggen-Ne. Wua udde imangitou 
sarangkanambone na'inumma anggore udde. #Wua udde Mawu Yesus 
nabbisara, ”Ete indi rarra-U apan mapaasuungngu paaire Mawu Ruata, 
rarra apan suete niapaturo huna n taumata nambo. ?5Pangimante: 
Iau tate mainumma anggore indi apia, maoma n sara tempone 
Iau mainumma anggore wakku su sampunna ringanni amiu su Runia 
Wakku n Iamang-Ku.” 

2% Wua udde imangitou nangantari n sambau antari daralo. Wurru 
wua udde imangitou inaite su Wuiddu Zaitun: 

Papasingkata manungku Petrus sarun massinaaddu 
Mawu Yesus 
(Mat. 26:31-35; Luk. 22:31-34; Yoh. 13:36-38) 


2 Wua udde Mawu Yesus nabbisara simangitou, ”Iamiu sarangka- 
nambone sarun tumalangnga manantang-Ku. Ana waugu sulalummu 
Wuke Susi uaworretta, Mawu Ruata sarun mamate mallalu'adde, wurru 
ammulannu dombane sarun massaliawukka. #Arawe napawe Ia'u iapa- 
wangunna apia, Iau sarun inai malliu roro siamiu su Galilea.” 

»”Tawe,” sasimbakki Petrus, ”walae imangitou nambo manan- 
tangngu Iamangnga, iau atonna-tonna tawe manantangnga.” 

#”Paanaunge,” wisara Mawu Yesus, ”rabbi indi lai, tantalanna 
manv’a taambe inumu'u aruane, io paatallute massinaadu riri-U.” 

3 Petrus sinumimbakka ringannu atonna-tonna, ”Wala'e iau mate 
su sampunna ringannu Iamangnga, saran paassa ia'u tawe mabbisara 
manungku ia'u wagga n Iamangnga!” 

Wurru mallalarrenggen-Ne waine lai nabbisara aroddi. 


Mawu Yesus inumaliomanna su Getsemani 
(Mat. 26:36-46; Luk. 22:39-46) 


“#Imangitou na'omate su sambau tampa aranne Getsemani, wurru 
Mawu Yesus nabbisarate mallaļarrenggen-Ne, ”Æ iante isindi tantaļanna 
Ia'u inai umaliomanna.” 

“See Mawu -Yesus nangahe si Petrus, Yakobus wurru si Yoha- 
nes inai su sampunna ringanni Tou. Itou nanattakke massusa wurru 
sussinggawangnga. “”Naungku massusa atonna,” unnu Mawu Yesus si- 
mangitou, ”pendamanna ere mappulute mate. Atana’e isindi wurru paa- 
riagate!” 

“#Mawu Yesus inaite nangindau adioa see inumalintuda su 
leta'a wurru inumaliomanna. Sulalummu aaliomanne ītou nadorong- 
nga amungkangngu wotongnge, Itou tawe mamendamma orassu san- 
sara udde. ““”Tamangnga, o Iamangnga,” wisara-Ne, ”tawe saran sam- 
bau apan tawe maola'a su Iamangnga. Alappe asasusa indi wuassia-U. 
Arawe arie tumurrutta apulu-U ewe'e apulu n Iamangnga.” 

3 Wua udde Mawu Yesus nabelengke apia wurru inaratinganna mal- 
lalarrenggen-Ne tantalanna mattiilla. Itou nabbisara si Petrus, ”Simon, 
Po mattiilla? Tumba'u sangka orassa io tawe maariaga?” 38See Mawu 
Yesus nabbisara simangitou, ”Pandiagate, wurru aaliomanna, tadea'u 
iamiu tawe maasomba wawono'a. Gharrahonu maapulu ma'ola'a su 

rinone, arawe iamiu tawe maatarrangnga ana waugu pallalagu n taumata 
udde lome.” 

Paasa lai Mawu Yesus inai umaliomanna ringannu aaliomanne 
apan uasulungnga. #Wua udde Itou nabelengke apia ringannu mal- 
lalarrenggen-Ne wurru naaratingnga imangitou ta'e mattiilla, ana waugu 
imangitou tumanite n aamaiiilanna. Ne imangitou wagga apa apan sa- 
run iwisara mangitou su Mawu Yesus. 

4Napawe Mawu Yesus nabelengke ringanni mangitou apia su 
atallune, Itou nabbisara, ”Ta'e lai mattiilla tamiu wurru uaillolo? Wo- 
tongngete! Nia'omante tempone Anau Taumata itantilla su lima n tau- 
mata marosa. 4 Pabbangunte, wette iite inaite. Pa'ellega! Taumata apan 
mamate Siau uddete!” 


Mawu Yesus sinametta 
(Mat. 26:47-56; Luk. 22:47-53; Yoh. 18:3-12) 


#Tantalanna Mawu Yesus tæe mabbisara, nirumantate Yu- 
das, sangkatou wuassu sire mapulo dua mallalarrenggen-Ne udde. 
Uarrundinganni sitou lai nirumanta taumata nambo uaapiddu halele 
wurru papuulla. Imangitou nirolokku manga imam tembonanne, manga 
huru n agama wurru manga plarra'u taumata n Yahudi. Taumata 
tarra pate suete nanantunnu sambau tanda simangitou. ”Taumata apan 
ta'u arianna,” unni tou simangitou, ”eteudde taumata-Ne. Sametta Itou 
wurru apira'a ringannu riagane apan matohassa.” 

45Su tempo Yudas nirumanta, itou lapiddu inai ringannu Mawu 
Yesus wurru nabbisara, ”Iamangnga Huru!” wua udde itou nangari'a 
Mawu Yesus. #See manga taumata nirumanta su sampunna ringanni 
Yudas nanametta Mawu Yesus wurru nirrapusse Itou. #?Arawe sang- 
katou su wallattu taumata isudde nanawutta halele wurru namilitta al- 
langngu imam wahewa, na'oma n sara napototta talingane. #See Mawu 
Yesus nabbisara simangitou, ”Anio Iau indi taumata laleo, naoma n 
sara iamiu nirumanta uaapiddu halele wurru papuulla manametta Sia'u? 
#Miallo-miallo Iau mangngarraa su Wale Mawu su saruanni amiu 
arawe iamiu tawe manametta Siau. Arawe atonna sarun maola’a aro- 
ddi, tadea'u matipusse apa apan uaworretta sulalummu Wuke Susi.” 

“#Anambo mallalarrenggen-Ne tinumalangnga nanantangngu Mawu 
Yesus. 

‘Si Sangkatou umbasanna tumba'u ualurre n malarrenessa sanggesa'a 
ualindumma wadangnge tinumantalongnga Mawu Yesus. Manga tau- 
mata maapulu manametta sitou, arawe itou namallossu malarrenessa 
udde, see tinumalangnga tantole. 

Mawu Yesus su saruannu Mallarruungngu Agama 
(Mat. 26:57-68; Luk. 22:54-55, 63-71; Yoh. 18:13-14, 19-24) 


5Mawu Yesus niapidde su wale imam wahewa. Poiaroddi anambo 
n imam tembonanne, piarrau Yahudi, wurru huru n agama maam- 
mulla. “Petrus uatantalongnga Mawu Yesus wuassu marau na'oma n 
sara sinumutta su passalangannu wale m imam wahewa. Poiaroddi itou 
inuma’ianna mandarangnga marani m putungnga su sampunna ringannu 
mandariaga. “Manga imam tembonanne wurru manga Mallarruungngu 
Agama mangke maddea'a maasomba pasasala Mawu Yesus tadea’u wo- 
tongnge marruumanni Tou ma'oma n sara pateanna. Arawe imangitou 
tawe naasomba saran sambau pasasala. “Manambo mattatiala awusu 
niwagoanna iapatiala awusu su saruannu Mawu Yesus, arawe sasimbakki 
mangitou uapaparrala sangkatou ringannu sangkatou. 

5See manga pira taumata mattatiala nirumarisikka wurru nangagillu 
tattiala awusu su olau Mawu Yesus. “#”lami naaringikka taumata indi 
mabbisara, Ta'u sarun manggohakku Wale Mawu Ruata indi apan suete 
niola'u taumata, wurru napawe tallute allo Iau sarun mapararisikku 
waine lai, apan waline niolu taumata?” 5Arawe wisara manga 
taumata udde uapaparrala sangkatou ringannu waine. 

“Ne imam wahewa dirumarisikka su saruanni mangitou sarangka- 
nambone wurru naiwalo Mawu Yesus, ”Anio To tawe sumimbakka 
manga aiwaļo apan ipa'iwalo Sio?” 

sl Arawe Mawu Yesus malannaba. Itou tawe sinumimbakka saran 
paassa. See imam wahewa udde naiwalo paassa lai Sitou, ”Ete Po Ratu 
m Punnu Salamatta, Ana'u Mawu Ruata Lembo Naukkassa?” 

2”Ete Iau,’ sasimbakku Mawu Yesus, ”wurru iamiu sarang- 
kanambone sarun maasilo Ana'u Taumata uma’ianna su uanannu Mawu 
Ruata Apan Lembo Matarrino wurru rumanta sulalummu winabbawa 
wuassu langitta!” 

SNe imam wahewa nanggesa'a laungnge wurru nabbisara, ”Ipa'ura 
lai sakassi! “Jamiu naaringikke sassane manga wisara-Ne apan ipang- 
ngadio'a Mawu Ruata. Orassa indi ereapa io makkawessu hatto indi?” 

Imangitou sarangkanambone nakkawessa manungku Mawu Yesus 
nassala, wurru rinone irruumanna ma'oma n sara mate. 

See sire pira taumata nanattakke mangngadu Mawu Yesus, wurru 
imangitou nallindumma mata-Ne wurru namuulla Sitou, see nabbisara, 
”Srata'a, isai namuulla Sro?” Manga mandariaga lai namero Mawu 
Yesus. 

Petrus nassinaadu Mawu Yesus 
(Mat. 26:69-75; Luk. 22:56-62; Yoh. 18:15-18, 25-27) 


“#Tantalanna Petrus ta'e su passalanganna, sangkatou wawine allang- 
ngu imam wahewa nirumania isudde. ¢#Napawe naasilo si Petrus man- 
ningikka marani m putungnga, itou nanutukka mapia-pia hati m Petrus 
wurru nabbisara, ”Walinewe io lai su sambau ringannu Mawu Yesus 
taumata Nazaret udde?” 

6 Arawe Petrus nassinaada. ”Ia'u waga wurru tawe maasunna apa 
pandumannu,” unni Petrus su mangangimbe udde. See Petrus inaite su 
ngara m pasallangannu wale m imam wahewa udde. [Su orassa udde lai 
manv’a inumv’u.] 

6 Mangangimbe wawine udde na'ellega si Petrus apia, wurru nabbi- 
sara su manga taumata isudde, ”Atonna itou sangkatou wuassu wallatti 
mangitou!” 7° Arawe Petrus nassinaada apia. 

Tawe nalannu wua udde, manga taumata isudde nabbisara apia 
si Petrus, ”Tate maappasinaada lai io, atonna 10 sangkatou wuassu 
wallatti mangitou, ana waugu io wuassu Galilea!” 

See Petrus nanattakke massalu wurru nabbisara, ”Iau tawe maail- 
lala taumata apan ipappandummi amiu udde!” 

T0Orassa udde lai manv’a inumu'u aruane. Wurru Petrus naanaung- 
nga manungku Mawu Yesus suete nabbisara sitou. ”Tantalanna manu'a 
taambe inumu'u paarua, io paatallute massinaadu riri-U.” Ne Petrus 
lulluaite ringannu massusa atonna. 


Mawu Yesus su saruanni Pilatus 
(Mat. 27:1-2, 11-14; Luk. 23:1-5; Yoh. 18:28-38) 


Ruaallo atonna, manga Mallarruungngu Agama nasutta lai manga 
15 imam tembonanne, manga piarrau taumata n Yahudi wurru 
manga huru n agama maliha-lihakka na'ire. Imangitou narrapussa 
Mawu Yesus, wua udde nangapiddi Tou wurru tinantilla si Pilatus. 
2Pilatus naiwalo Mawu Yesus, ”Atonna Po ratu n taumata n Yahudi?” 

”Aroddi ere su wisaranu,” sasimbakku Mawu Yesus. 

“Manga imam tembonanne nabalo manambo ala'e su olau Mawu 
Yesus. “See Pilatus naiwalo apia Mawu Yesus. ”To maddiri sumim- 
bakka? Pa'ellega sangkura aalae mangitou ipangalae-Nu!” 

5Arawe Mawu Yesus tawe sumimbakka sara n adio'a, naoman sara 
Pilatus naherangnga. 

Mawu Yesus irruumanna pateanna 
(Mat. 27:15-26; Luk. 23:13-25; Yoh. 18:39-19:16) 


éSuapa n pia Ramea n Paskah, inanaramanne Pilatus mammallossu 
sangkatou ruumanna tumurruttu tatebo'u taumata nambo. 7Sulalummu 
tuttupanna su wallattu manga lumalawangnga apan naola’a tappa pate 
su tempo m passaseetta, pia sangkatou aranne Barabas. $Taumata 
manambo naammulla wurru nadorongnga si Pilatus tadea'u itou ma- 
mallossu sangkatou uarruumanna ere su inanaramanne. ? Pilatus naiwalo 
simangitou, ”Iamiu maapulu iau mamallossu ratu n taumata n Yahudi 
udde siamiu?” 10 Ana waugu Pilatus naatutukka manungku manga imam 
tembonanne nanantillu Mawu Yesus sitou ana waugu naungngi mangi- 
tou tawe maluassa. 

1 Arawe manga imam tembonanne mammono’a awadaalla tadea'u 
madorongnga Pilatus mamallossi Barabas simangitou. Ne Pilatus 
nabbisara apia su taumata nambo udde, ”Amungkangngu aroddi, i@u 
rinone ma'ola'a apa su taumata apan isassago ng kamiu ratu n taumata n 
Yahudi udde?” 

BImangitou inumui, ”Arussa'a Itou?’ 

14” Arawe apa alaleone?” aiwalo m Pilatus. 

See imangitou inumui lembo ma'ikkatta lai, ”Arussa'a Itou!” 

1šPilatus maapulu mappaaluassu taumata nambo udde, ne itou 
namallosse n Barabas simangitou. Wua udde itou nandolokku taumata 
namuulla Mawu Yesus see tinantilli tou iapaarussa. 


Manga tantara mannalangnga Mawu Yesus 
(Mat. 27:27-31; Yoh. 19:2-3) 


16Mawu Yesus niapidde manga tantara su tampa mallarruungnga 
su wale gubernure. Wua udde tantara niwagoante maammulla. 1 See 
imangitou nallurre n jubah ungu su Mawu Yesus, wurru niolaanna ara- 
posa n araratuanna wuassu manga ranna roaanna, wua udde nitaappa su 
pua Mawu Yesus. I#Wua udde, imangitou nangadatta Sitou, ”Salamatta 
ratu n taumata n Yahudi!” unni mangitou. }JĮmangitou namuulla pua 
Mawu Yesus ringannu ta'inna, see imangitou nangaddu Sitou wurru na- 
ssubba su saruanni Tou. #Napawe suete nannalangnga Mawu Yesus, 
imangitou nalluatte jubah ungu udde see nillurreante n laung-Nge sa- 
ssane. Wua udde Itou niapidda su liudde ana waugu iarussa. 

Tantara n Roma (15:16) 


Mawu Yesus niarussa 
(Mat. 27:32-44; Luk. 23:26-43; Yoh. 19:17-27) 


Su tangnga n dalanna imangitou namata'u sangkatou iapapasanna 
arussa Mawu Yesus. Taumata udde wakkute wuassu ampungnga inai 
watukku soa. (Aranne Simon, — wuassu Kirene — iamangngi Aleksan- 
der wurru Rufus.) 2? Mawu Yesus niapidda su sambau tampa aranne 
Golgota, atappasanne ”Tampa n Tanggilala”. >Isudde imangitou 
napa'inummu anggore lalo'annu awawangngi, arawe Mawu Yesus ma- 
ddiri ma'mumma anggore udde. % Wua udde imangitou nangarussa 
n Tou, wurru nattahia laung-Nge ringannu nundi tadeu maatan- 
tunnu wageangngu sangkatou-sangkatou. 25Mawu Yesus niarussa puulla 
sio ruaallo. Su wowo n arussa niworreta su olau alae Sitou, ete- 
udde: ”Ratu n Taumata n Yahudi”. 2?Su sambau ringannu Mawu 
Yesus, imangitou lai nangarussa rua ng katou tarra rampassa; sangkatou 
su uananna wurru sangkatou lai su airri. [$ Ringannu aroddi nariaddite 
apa apan uaworretta sulalummu Wuke Susi, eteudde: ”Itou sassunnanna 
lai nareengnga taumata laleo.”] 

Manga taumata apan sussabbi isudde mangke uapapa'ilingnga 
wurru manggalusa'a Mawu Yesus. Imangitou nabbisara, ”Ei, To apan 


156 MARKUS 15 


manggohakku Wale Mawu Ruata wurru mapaarisikka sulalummu tallu 
allo. ““Annama'o0 lintukka wuassu arussa wurru panalamatta riri-Nu!” 

31 Aroddi lai manga imam tembonanne wurru manga huru n agama 
mangngeetta Mawu Yesus. Imangitou uahahatto sangkatou ringannu 
sangkatou, ”Itou maasalamatta taumata waine arawe tawe maasalamatta 
riri-Ne sassane! 3% Amungkangngu Itou ratu n Israel, Ratu m Punnu 
Salamatta, mappianne Itou orassa indi lumintukka wuassu arussa udde, 
tadea'u iami maasilo wurru mangngimanna Sitou!” 

Manga taumata apan niarussa lai su sambau ringannu Mawu Yesus 
manggalusa'a Mawu Yesus. 


Apapate Mawu Yesus 
(Mat. 27:45-56; Luk. 23:44-49; Yoh. 19:28-30) 


“Su allo allattune, aļannune tallu ng ka'orassa ahewallu wanua 
udde naddandumma. %Wurru su puulla tatallu wawallo, Mawu Yesus 
inumui ringannu tingikka ma'ikkatta, ”Eloi, Eloi, lama sabakhtani?” 
atappasanne, “Oh Ruata'u, oh Ruata'u, anio To nanantang-Ku?” 

“Manga pira ng katou isudde naaringikka sasaliomanna udde, 
wurru nabbisara, ”Padaringikka, Itou mamago si Elia!” “#Sangkatou 
wuassi mangitou maliha-lihakka nanganu wunga n sahatta, see inammo 
sulalummu anggore mapakkada. Wua udde wunga n sahatta udde 
njusu'u pentakku alu see tinogokka su wiwikku Mawu Yesus, ringannu 
wisarane, ”Raddoi, wette iite ma'ellega tanne Elia rumanta manossokki 
Tou wuassu arussa udde.” 

. See Mawu Yesus nangintuli, wurru wua udde natete. 

“#Pampele ua'ele su Wale Mawu nahesa'a natahia darua, wua doso 
na'oma n sara wowane. “Tembonannu tantara uarisikka su saruannu 
alungngu arussa udde, naasilo ereapa Mawu Yesus nate. Tembonannu 
tantara udde nabbisara, ”Atonna-tonna taumata indi Anau Mawu 
Ruata!” 

“Isudde lai pia manga pira wawine tantalanna ua'ellega sarang- 
kanambone udde wuassu tampa marau. Su wallatti mangitou pia Sa- 
lome, Maria Magdalena, wurru Maria inangngi Yakobus apan madda- 
rio'anna wurru Yoses. 4! Ete imangitou manga wawine apan uatantalong- 
nga wurru nantulungngu Mawu Yesus, su tempo Itou ta'e su Galilea, 
wurru pia manambo lai manga wawine waine isudde apan suete niru- 
manta su Yerusalem su sambau ringannu Mawu Yesus. 

Pallalabingngu Mawu Yesus 
(Mat. 27:57-61; Luk. 23:50-56; Yoh. 19:38-42) 


4243 Allo marrabite napawe Yusuf wuassu Arimatea nirumanta. Itou 
nareengnga lai sangkatou Mallarruungngu Agama apan aaddatanna. 
Itou lai tantalanna uarrado tempone Mawu Ruata manattakka mama- 
renta ere sangkatou Ratu. Allo udde allo Pananaddianna (eteudde allo 
taambe allo n Sabatta). Ana waugu udde ringannu warrani Yusuf si- 
numaruanna si Pilatus wurru madorongnga winalunannu Mawu Yesus. 
“Pilatus naherangnga naaringakka Mawu Yesus natete. Nariaddi itou 
nandolokku taumata namago piarra'u tantara wurru naiwalo sitou apa 
Mawu Yesus malannute nate. #Napawe naaringikka wawalo n piarra'u 
tantara udde, Pilatus namala n Yusuf mangalappa winalunannu Mawu 
Yesus. #See Yusuf namallite malarrenessa papiunne wuassu linenna 
alussa wurru napawe suete nallintukku winalunannu Mawu Yesus, 
nipi'unte n malarrenessa udde. Wua udde itou nangaddo n winalunanna 
udde sulalummu sambau labingnga apan niola'a sulalummu wuiddu 
watu. Wua udde itou nanalinggi n sambau watu wahewa niparrapingnga 
ngara n lalabinganna udde. 4 Tantaļanna udde Maria Magdalena wurru 
Maria inangngi Yoses mannutukka suapa tampa Mawu Yesus niaddo. 


Pabawangunnu Mawu Yesus 
(Mat. 28:1-8; Luk. 24:1-12; Yoh. 20:1-10) 


Napawe allo n Sabatta naliute, Maria Magdalena, Maria inang- 
16 ngi Yakobus, wurru Salome inaite namalli rampa-rampa ipal- 
lana winalunannu Mawu Yesus. 2Ruaallo atonna napawe matan- 
nallo sumabangke, su allo paarorone misa udde, imangitou inaite su 
lalabinganna. Su tangnga n dalanna imangitou uahahatto sangka- 
tou ringannu sangkatou, ”Isai wotongnge mantulungngi ite manging- 
kattu watu uarrappingnga lorrangngu lalabinganna?” Ana waugu watu 
udde tumanite n wahewalla. Arawe su raranta mangitou isudde, imangi- 
tou naasilo watu udde nawilingke. “See imangitou sinumuttate su 
lalabinganna udde. Sulalumme su samba'a aikkatanna imangitou naasilo 
sangkatou umbasanna ualurre n jubah mawira tantalanna ua'ianna, ne 
imangitou mangke nirrumoro. 

“ Taumata umbasanna udde nabbisara, ” Arie paata'utta! Iau masing- 
katta iamiu maddea'a Mawu Yesus taumata Nazaret apan suete nia- 
russa. Itou tate baddia isindi. Itou nabangunte! Pa'ellega, indi tampane, 
imangitou napalallowangngi Tou. 7Orassa indi roote, waloa'e wattia 

indi su mallalarrenggen-Ne, nasutta lai Petrus. Waloa'a, 'Itou inaite 
malliu roro siamiu su Galilea. Poiaroddi iamiu sarun maasilo Sitou, ere- 
apa suete niwalo n Tou siamiu.”” 

#Ne imangitou sinumabangke wuassu lalabinganna udde see ti- 
numalangnga ana waugu nirrumoro wurru nata'utta. Imangitou tate nab- 
batu wattia sisai-sai, ana waugu imangitou nata'utta. 


PANGINSUEANNU WORRETTI MARKUS TUMURRUTTU 
WORRETTA ROE N ALAMONANE 


Mawu Yesus naipasilo m batangan-Ne 
si Maria Magdalena 
(Mat. 28:9-10; Yok. 20:11-18) 


[Napawe Mawu Yesus nabangunte wuassu papate, ruaallo atonna 
su allo Misa, Itou paarorone nattingkapasilo m batangan-Ne si Maria 
Magdalena. (Wuassi Maria udde Mawu Yesus suete napasabangngu sire 
pitu gharraho laleo.) 10Ne Maria Magdalena inaite namasingkattu ara- 
riadianna udde su manga hawe Mawu Yesus, apan tantaļanna massusa 
wurru lulluai. ILArawe napawe imangitou naaringikka manungku Mawu 
Yesus nabbiakke apia, wurru manungku Maria naasilote Sitou imangitou 
tawe mangngimanna. 


Mawu Yesus nattingkapasilo m batangan-Ne su 
rua ng katou mallalarrenggen-Ne 
(Luk. 24:13-35) 


2Wua udde Mawu Yesus nattingkapasilo m batangan-Ne su rua ng 
katou mallalarrenggen-Ne ringannu olangnge apan parralane. Udde na- 
riaddi su tempo rua ng katou udde tantalanna wamatta mabatuku sam- 
bau ampungnga. PNariaddi imangitou nabelengnga wurru namasing- 
kattu olangnge udde su manga hawene waine. Arawe imangitou tawe 
mangngimanna. 

Mawu Yesus nattingkapasilo m batangan-Ne 
su mallalarrenggen-Ne 
(Mat. 28:16-20; Luk. 24:36-49; Yoh. 20:19-23; WMR. 1:6-8) 


4 Panginsueanne, Mawu Yesus nattingkapasilo m batangan-Ne su 
sire mapulo assa mallalarrenggen-Ne, su tempo imangitou tantalanna 
wanna. Itou namo’a simangitou ana waugu pangangimanni mangitou 
lome, wurru tumanite maattikka puane na'oma n sara tawe mangngi- 
manna su manga taumata apan suete naasilo sassane manungku Mawu 
Yesus nabbiakke apia. !5See Mawu Yesus nabbisara simangitou, ”Roote 
su ahewallu runia wurru waloa'e Watt?u Alaluassa wuassu Mawu Ruata 
udde su anambo n taumata. !‘Taumata apan tawe mangngimanna sarun 
irruumanna. Arawe taumata apan mangngimanna wurru sarranianna, 
sarun masalamatta. I!Maola'a sambau tatiala manungku imangitou 
mangngimanna, manga taumata udde sarun mallimbuakka gharraho 
laleo ringannu arang-Ku; imangitou sarun mabbisara sulalummu 
alawo'u wisara apan taambe niasingkatanni mangitou. ISAmungkangngu 
imangitou mangagassa atoanna ara'e mainumma pasangkada, imangi- 
tou tawe masilaka. Amungkangngu imangitou mangandangngu lima su 
manga taumata marada'a, manga taumata udde sarun mapia.” 


Mawu Yesus nasengkengnga watukku surga 
(Luk. 24:50-53; WMR. 1:9-11) 


DNapawe Mawu Yesus suete nagahatto mangitou, Itou naseng- 
kengke watukku surga. Poiaroddi Itou uaparenta su sampunna ringannu 
Mawu Ruata. #Ne manga mallalarrenggen-Ne inaite wurru namasing- 
katte m watta wuassu Mawu Ruata su alawo'u tampa. Wurru Mawu 
lai mammanara su sampunna ringanni mangitou wurru mapaaliatta’a lai 
ringannu manga alarrindu'a manungku wattii mangitou udde atonna.] 


PANGINSUEANNU WORRETTU ALAMONA APAN WAINE 


[Manga wawine udde inaite ringanni Petrus wurru manga hawene, 
see nabbati'a ringannu maautta anambo n apa apan suete niapasingkattu 
taumata umbasanna udde simangitou. !Wua udde Mawu Yesus sassane 

nappaattu mallalarrenggen-Ne nabbatia wuassu ra'i watukku warratta, 
wattia susi wurru tawe panginsueanne su ola'u asasalamatta apan saran 
malannu-lannu. | 


WATTTU ALALUASSA 


APAN NIAPASINGKATTI 
LUKAS 


WISARA TALAANE 


Wuke Wattru Alaluassa wuassi Lukas namasingkatta, Mawu Yesus 
sangkatou Ratu m Punnu Salamatta apan pina'ire Mawu Ruata su 
pabbawalagu Israel wurru su anambo n taumata. Sulalummu wukene 
indi Lukas namorretta manungku Mawu Yesus suete nionggolannu 
Gharraho Mawu iapamanara mannaliawukku Watti'u Alaluassa wuassu 
Mawu Ruata su taumata asiangnga. Wattiu Alaluassa indi napene 
n amnunu su saruannu manga taumata ringannu alawo'u hausanne. 
Niasiloanna lai sambau alaluassa su wuke n Lukas indi, lembonete su 
manga aaddoanne paarorone su ola'u daranta Mawu Yesus, wua udde 
wageangnge panginsueanne lai su olau asasengkengngu Mawu Yesus 
watukku surga. Watta su olau niatambanna wurru nassaliawukka 
agama n Sarrani man napawe Mawu Yesus nasengkengnga su surga 
niwattru lai mamamorrettu wuke indi sulalummu wuke Warti'u Manga 
Rasul. 

Wageangnge 2 wurru 6 (pa'ellega Lalorro n Wuke uaworretta 
aliuwowane indi) lalorroannu manambo hati m battia apan tumba'u 
asombanganna sulalummu wuke m Wattiu Alaluassa indi. Ere lai 
wattľa su olu antari manga mala'ekatta wurru tatembo manga mal- 
lalu'adda winatangnga su tempo asasungkangngu Mawu Yesus, Mawu 
Yesus su Wale Mawu su tempo ta'e alarrana'a, wurru lai sasumanding- 
ngu taumata n Samaria naungnge apan mapia wurru Ana’a apan Nawuli. 
Wuke indi tumanite mannasa lai su olau aaliomanna, Gharraho Mawu 
Ruata, wawine sulalummu manara mangngimbe Mawu Yesus wurru 
pangangampungnga rosa wuassu Mawu Ruata. 

Lalorrone 


Panattarranne 1:1-4 
Asasungkangnga wurru tempo Yohanes 
Mananarrani wurru Mawu Yesus 


ta'e alarrana'a 1:5-2:52 
Pamamanara n Yohanes Mananarrani 3:1-20 
Sasarrani Mawu Yesus wurru wawono’a su riri-Ne 3:21-4:13 
Pamamanara Mawu Yesus su tangnga n taumata 

n Galilea 4:14-9:50 
Wuassu Galilea watukku Yerusalem 9:51-19:27 
Misa panginsueanne su Yerusalem wuru su soa 

maranine 19:28-23:56 


Pabbawangunnu Mawu Yesus wuassu papate, 
nattingka pasilo m batangan-Ne wurru 
asasengkeng-Nge watukku surga 24:1-53 

Panattarranne 


Teofilus apan naungnge mapia, 

1 Manambo taumata suete nammanara atonna mammorretta ringannu 
uaatokka su ola'u manga arariaddianna apan suete nariaddi su pat- 
tangnganni ite. ?Imangitou namorretta nassulungngu apan niwatti'a siite 
wuassu manga taumata apan naasilo sassane manga arariaddianna udde 
wuassu panattarranne, ana see namasingkattu wattia udde. “Napawe 
14'u ringannu matita mammarikissa sarangkanambone udde wuassu 
panattarranne, iau mangngantimma mappianne mamorrettu sambau 
wattra apan uaatokka si Tuangnga. 4Iau namorretta udde, tadea'u i 
Tuangnga masingkatta manungku apa apan suete niarra’a si Tuangnga 
udde atonna. 


Asasungkangngi Yohanes Mananarrani 
niapaasingkatta 


SNapawe Herodes naola'e ratu su letau Yudea, pia sangkatou 
imam aranne Zakharia. Itou nasutta su wageangngu manga imam 
Abia. Awingnge aranne Elisabet, itou lai papapulunnu imam. ‘Rua 
sangkawinganna udde, mabbiakka maaluassa naungngu Mawu Ruata. 
Itarua maturrutta anambo n parenta wurru tita Mawu ringannu ahewallu 
naungnge. 7Itarua tawe ana’a ana waugu Elisabet tinna wurru itarua 
timmaddete. 

ŝSu sambau allo, su tempo wageangngi imam Abia naasomba 
wuatta, Zakharia nangamattu manara n imam su saruannu Mawu Ruata. 
’Ringannu na'ola'a undi, ere inanaramanne a'olaannu manga imam, 
Zakharia niatebo’anne su mutta sulalummu Waļe Mawu wurru manu- 
tungnga amania. YTantalanna amania tattutunganna taumêata nambo 
w'aliomanna su liudde. ?!Su tempo udde mala'ekattu Mawu nattingkapa- 
silo si Zakharia. Mala'ekatta udde uarisikka su samba'a aikkatannu me- 
dda, su tampa m pananutunganna amania. ?Napawe Zakharia naasilo 
mala'ekatta udde, itou nabingo wurru nata'utta. PArawe mala'ekatta 
udde nabbisara, ” Arie paata'utta, Zakharia! Mawu Ruata suete nadda- 
ringikka aaliomannu. Awingngu Elisabet sarun mangunsiwe n sangkatou 
ana'a esakka. To sarun manago n aranne Yohanes. “To sarun lembo n 
lumuassa wurru manambo taumata lullala'a napawe ana'a udde inasung- 
kangke! !5IĮtou sarun maola'a taumata mapia su aellegu Mawu, wurru 
itou tawe mainumma anggore ara'e inumanna maawu'anna. Ro'en ina- 
sungkangnge itou aintarroante n Gharraho Mawu Ruata. Manambo 

taumata n Israel sarun ehetanne apia mabelengnga ringannu Mawu 
Ruata, Mawu mangitou. "Itou sarun maola’a ralolorrannu Mawu apan 
matohassa wurru matarrino ere Elia. Itou sarun mangonggolu padda- 
rame su iamangnga wurru ana’a, wurru taumata apan tawe tumurrutta 
sarun ehetanne apia sulalannu ringirranna apan mapia. Ringannu aro- 
ddi itou nanaddia sambau walahanna apan nasaddiate huna Mawu.” 

18”Ereapa iau maasingkatta manungku olangnge udde sarun ma- 
riaddi?” aiwalo n Zakharia su mala'ekatta udde. “lau timmaddete, 
wurru awingku lai timmaddete.” 

19 Mala'ekatta udde sinumimbakka, ”Ia'u indi Gabriel. Iau mang- 
ngimbe Mawu Ruata wurr ete Itou nandolou mamasingkattu wattra 
mapia indi s?o. %2 Apa apan ta'u niwisara, sarun mariaddi su tempone. 
Arawe ana waugu 1'0 tawe mangngimanna, i'o sarun tawe maawisara; 1'0 
sarun imoune ma'oma n sara apa apan suete niwalo'u matipusse.” 

2 Tantalanna udde taumata nambo sidutu uarrado si Zakharia. 
Imangitou naherangnga anio itou aroddi alannune sulalummu Wale 
Mawu. 2 Wurru su tempo itou sinumabangnga, itou tate maawisara 
simangitou. Itou sidutu maggahatto ringannu limane wurru sidutu 
nimmoune. Ne manga taumata naasingkatte manungku itou suete 
naasilo sambau sondappa sulalummu Wale Mawu. 

BNapawe nasuete manarane su Wale Mawu, Zakharia napulete su 
wale. MTawe nalannu wua udde, Elisabet awingnge piate illorro, see 
itou sidutu uatana'a su wale alannune lima wulanna. 25Itou nabbisara, 
”Panginsueanne Mawu nantulungku wurru namappassa asasili'u.” 


Asasungkangngu Mawu Yesus niapaasingkatta 


2 Napawe Elisabet piate illorro annumpe wulanna, Mawu Ruata 
nandolokku mala'ekattu Gabriel inai su Nazaret, sambau soa su leta'u 
Galilea. 7 Gabriel nirolokka ringannu sangkatou marruala aranne Ma- 
ria. Marruala udde uatatunanga n sangkatou aranne Yusuf, papapulunni 
Daud. #Mala'ekatta udde nirumanta ringanni Maria wurru nabbisara, 
”Saļamatta, sio apan lembo nialamatannu Mawu! Mawu su sampunna 
ringannu!” 

29 Naaringikka wisara mala'ekatta udde Maria nirrumoro, see mangke 
ma'iwalo sulalummu naungnge apa pandumannu tabea udde. “Ne 
mala'ekatta udde nabbisara sitou, ”Arie paata'utta, Maria, ana waugu 
o naaluassa naungngu Mawu Ruata. 3o sarun pia illorro wurru 
mangunsiwe n sangkatou ana'a apan sarun isagonu aranne Yesus. “2ltou 
sarun maola'a wahewa wurru sarun isago Ana'u Mawu Ruata Lembo n 
Atanggarranne. Mawu Ruata sarun ma'ola'a Sitou ratu ere Ratu Daud 

Sambau parrihi su Nazaret (1:26) 


iupungngu alamonane. “Wurru Itou sarun mamarenta ere sangkatou 
ratu wuassu papapulunni Yakub saran malannu-laùnu. Araratuan-Ne 
tawe panginsueanne.” 

M”Arawe iau tae marruala,” unni Maria su mala'ekatta udde, 
”Ereapa olangnge udde wotongnge mariaddi?” 

35Mala’ekatta udde sinumimbakka, ”Gharraho Mawu Ruata sarun 
rumanta sio, wurru tarrino Mawu Ruata sarun mangintarro sio. Ana 
waugu udde anga apan sarun iunsiwenu udde sarun isago Naukkassa, 
Angu Mawu Ruata. “#Naunge; Elisabet, turrangngu udde piate illorro 
annummu wulanna, alannune salaiwe itou timmaddete wurru taumata 
mabalo manungku itou tinna. “Ana waugu su Mawu Ruata tawedu 
sambau apan tawe maola'a.” 

38 See Maria nabbisara, ”Ia'u indi allangngu Mawu; ariaddite sia'u su 
erapa suete niwisaranu.” See mala'ekatta udde nanantangke Maria. 


Maria nattembo si Elisabet 


3Ringannu malihakka wua udde, Maria inaite su sambau soa su 
Yudea, su wageangngu panenteanna. WItou inaite su wale n Zakharia, 
wurru napawe itou nasutta, itou nattabea si Elisabet. 4Aroddi napawe 
Elisabet naaringikka Maria nattabea, ana'a sulalummu illorro n Elisabet 
udde inumalore. Ne Elisabet niasuttante n Gharraho Mawu Ruata, 
see nangintuli, ”Ete o apan lembo niaļamatanna su wallattu anambo 
n wawine! Inalamatante ana'a apan sarun iasungkangu udde! ®Isai 
izu naoma n sara inangngu Mawu nirumanta ringangku? %#Aroddi 
ia'u naaringikka tabeanu, ana'a sulalummu illorro'u inumalore lulluassa. 

“Lalumanna'a sio, ana waugu mangngimanna manungku apa apan 
niwalo Mawu si’o udde sarun mariaddi!” 


Aadiangkamanni Maria 


4&Maria nabbisara, 
”Naungku maddalo Mawu 
41 wurru rimuw'u lullala’a 
ana waugu Mawu Ruata Mananalama'u. 
Itou uanaungnga sia'u, allang-Nge apan adio’anne! 
Manattakka orassa indi, anambo n pabbawalaga 
mabbisara manungku ia'u su lalumanna'a. 
Ana waugu Mawu Ruata Lembo Matarrino 

nandanta n inolaanna wahewa sia'u. 

Naukkassa aran-Ne. 

#Papapulunna sansunannu papapulunna 

Mawu napaaliatta'u darangngu-Ne 

su taumata apan matta'uttu Mawu. 
SRingannu lima-Ne apan matohassa 

Itou napaatalei n taumata mawunga, 

wurru nanongkakku pandumanni mangitou. 
#2Manga ratu nilintukka wuassu araratuanne 

wurru taumata adio'anne tinanggakka. 
STaumata malunussa niapaalaidu alawo'u apapia, 

taumata ala nillimbuarranna tawe ulene. 
Itou nantulungngu Israel allang-Nge, 

tumurruttu paaire apan suete niolang-Nge - 

ringannu iupungngu alamona ng kite. 
“Mawu tawe maabuli m paaire-Ne, 

Itou marangngu si Abraham 

wurru papapulunne ma'oma n sara malannu-lannu.” 

séIrarrangngo tallu wulanna alannune Maria uatana'a ringanni Flisa- 
bet, wua udde itou napulete su walene. 


Asasungkangngi Yohanes Mananarrani 


“INaomate tempone Elisabet mangunsiwe. Itou nangunsiwete 
n sangkatou anaa esakka. ‘Manga alindonganne wurru manga 
turrangnge naaringikka aroddi apiane Mawu Ruata si Elisabet, ne 
imangitou lulluasse su sampunna ringanni tou. 

“Su tempo ana'a udde uukke ualute allo, imangitou nirumanta ma- 
ssunatta sitou. Imangitou maapulu manago arannu ana'a udde Zakha- 
ria, ere arannu iamangnge, arawe inangngene nabbisara, ”Tawe! Itou 
rinone isago Yohanes.” 

s&”Tawe saran sangkatou wuassu wallattu manga turrangngu pia 
aranne aroddi,” unni mangitou si Elisabet. “See ringannu isaratta, 
imangitou naiwalo si Zakharia aranna apan ipaapulu ianggilla su ana’i 
tou. 

Zakharia nadorongnga watullei see namorretta, ”Aranne Yoha- 
nes.” Imangitou sarangkanambone naherangnga. “Su tempo udde 
lai Zakharia naawisarate wurru nadalote Mawu Ruata. 65Manga 
alindonganne mangke nata'utta, wurru watta udde natelengke su 
alawo'u leta'u manga panenteannu Yudea. 6&6 Anambo n taumata apan 
naaringikka olangnge udde naiwalo sulalummu naungnge, ”Maola’e apa 
ana'a udde salimmurine?” Ana waugu Mawu uarrundinganna sitou. 


Zakharia namasingkattu wattľa wuassu Mawu 


& Zakharia iamangngu anga udde, niasuttannu Gharraho Mawu 
Ruata noma n sara itou namasingkattu tanata wuassu Mawu. Itou 
nabbisara, 

6” Wette iite maddalo Mawu, 
Ruata m balahannu Israel! 

Itou suete nirumanta mantulungngu pabbawala-Ge 

wurru mamallossi mangitou. 

®Itou nangonggolla siite mananalamatta matohassa, 
papapulunni Daud, allang-Nge. 

"Roe n alamonane sulalummu manga nabi arangnguan-Ne, 
Mawu Ruata suete nangagillu paaire-Ne, 

lipanalamatta siite wuassu seetti ite 
wurru wuassu tarrino manga taumata apan maddantinni ite. 

2Wurru mammasilo naungnge mapia su iupungngu alamona ng kite, 
paaire-Ne apan naukkassa sarun tipusan-Ne. 

73-74Ītou nassalu si Abraham iamangngi ite, 
wurru na'ire manalamatta siite wuassu seetti ite, 
tadea’u iite tawe matta'utta mangimbe Sitou 

75 sidutu mattarramawu Sitou 

wurru mapaaluassu naung-Nge 
su alo'engngu pabbiarranni ite. 

16To, ei Ana'u, sarun isago nabi 
Mawu Ruata Lembo n Atanggarranne. 

To apan nirolokka malliu roro Mawu 
wurru mamu'a lalan-Ne, 
Tsee mamasingkatta su pabbawala-Ge 
manungku imangitou sarun masalamatta, 
amungkangngu Mawu Ruata suete nangampungnga manga rosa 
mangitou. 
78BMawu ng kite naung-Nge masarrionto’a wurru maakkanna; 
ana waugu manalamatta siite Itou nirumanta. 
Ere matannallo 
sinumabbangnga su ruaallo, 
Paroddiwe lai Itou nangonggolu semak-Ke su anambo n taumata 
apan mabbiakka sulalummu ararandumma wurru su atata'utta. 
Itou mangngehetta site su laļanna 
apan matudda m paddarame.” 
#Ana'i Zakharia udde maggewalla see aatambanna auatannu 
gharrahone. Itou uatanaa su wadda'a, naoma n sara tempone 
nia'omanna itou namasingkattu watanganne su pabbawalagu Israel. 


Asasungkangngu Mawu Yesus 
(Mat. 1:18-25) 


Su tempo udde Kaisar Agustus namarenta tadeau anambo n tu- 
2 mana'u Araratuannu Roma maiworrettu aranne ana see ireengnga. 
?Pandareengnga paarorone indi, niamatta su tempo Kirenius naola'a 
gubernure su leta'u Siria. “Su tempo udde anambo n taumata inaite 
mapaworrettu aranne su soa n sangkatou-sangkatou. 

4Yusuf inaite wuassu Nazaret su Galilea, watukku Betlehem su 
Yudea, su soa inasungkanganni Ratu Daud; ana waugu Yusuf wua- 
ssu papapulunni Daud. “Yusuf naiworrettu aranne su sambau ringanni 
Maria tunangane, apan tantalanna pia illorro. “Napawe imangitou 
na'omate su Betlehem, nia’omante tempone Maria mangunsiwe. 7Itou 
nangunsiwete n sangkatou ana'a esakka, anangnge pahulu. Ana’a udde 
nioosannu larreme, see niapaatiilla su tampa n aananannu winatangnga 
niamparrannu larrami; ana waugu imangitou niasueannu tampa pattin- 
dahoanna. 


Mallalu'adda domba wurru mala'ekatta 


ŝSu rabbi udde pia manga mallalu'adda apan tantalanna mandiaga 
manga dombane su wadda'u nannalo su leta'a udde. °Inarrombanganne 

mala'ekattu Mawu natingkapasilo m batanganne simangitou, wurru se- 
makku asasemakka wuassu Mawu nilumansiangnga nanemakka simangi- 
tou, wurru imangitou mangke nata'utta. 1 Arawe mala’ekatta udde na- 
bbisara, ”Arie paata'utta! Ana waugu ia'u nirumanta uaapiddu Watti'u 
Alaluassa siamiu ~- watta apan maaluassa anambo n taumata. "Allo 
indi su soa n Daud nasungkangke Ratu m Punnu Salamatti amiu, eteu- 
dde Kristus, Mawu. ¥Ete indi tatialane: Iamiu sarun maaratingnga 
sangkatou ana'a aoosannu larreme, niapaatiilla su tampa n aananannu 
winatangnga.” 

BInarrombanganne mala'ekatta udde rarrundingannannu manambo 
mala'ekatta waine, apan maddalo Mawu Ruata. Imangitou mabbisara, 

14” Daralo su Mawu Ruata su langitta apan atanggarranne! 
Wurru su wowo n runia, paddarame su taumata 
apan maaluassa naungngu Mawu!” 

15 Napawe manga mala'ekatta udde EN mangitou wurru 
nabelengke su surga, manga mallaluadda uawawisarate sangkatou 
ringannu sangkatou, ”°Wette iite inaite su Betlehem ma'ellega apa apan 
suete nariaddi udde, apan suete niapasingkattu Mawu siite.” 

16Imangitou lapiddu inai, see naaratingke si Maria wurru Yusuf, 
wurru ana'a adio'a udde tantalanna mattiilla su tampa aananannu 
winatangnga. 

1 Napawe manga mallalu'adda domba naasilo ana'a udde, imangitou 
nabbatti'e apa apan niapaasingkattu manga mala’ekatta su olau ana'a 
udde. 1!8Wurru anambo n taumata. naherangnga naaringikka wattiu 
manga mallalu'adda domba udde. 1! Arawe Maria nanahipunna sarang- 
kanambone udde sulalummu naungnge wurru irarringida. Manga màl- 
lalu'adda domba nabelengke watukku wadda'u nannalo lapiddu ma- 
ddalo wurru mammantuga Mawu Ruata, ana waugu sarangkanambone 
apan suete inaringirranna wurru inasiloanni mangitou narrino ere suete 
niapaasingkattu mala'ekatta simangitou. 


Mawu Yesus nionggolannu aranne 


2 Napawe uukke ualute allo, anaa udde nissunatte. Wurru aranne 
nissagote mangitou Yesus, aranna apan suete..nionggolu..mala'ekatta 
Sitou tantalanna Itou ta'e su.illorro n inangnge-Ne. 

Mawu Yesus tinantilla su Mawu su Wale Mawu 


2Ngomate tempone Yusuf wurru Maria mapaamattu addatta pa- 
mamaresi tumurrutta Tita Musa. Nariaddi imangitou nangapiddu ana'a 
udde watukku Yerusalem itantilla su Mawu. 3Ana waugu sulalummu 
tita Mawu uaworretta arendi, ”Suapa n ana'a esakka puhulu sarun itan- 
tilla su Mawu.” Mlmangitou lai pia pandumma manantillu sasamba, 
eteudde sampare manv’a bakiangnga arge darua anag'u merpati ta'e 
maradio’a, ere suete tinantunna sulalummu tita Mawu. 

25Tempo udde su Yerusalem pia sangkatou taumata aranne Simeon. 
Itou taumata mapia, apan matta'uttu Mawu Ruata wurru tantalanna 
uararraddo tempone Mawu Ruata manalamatta Israel. Gharraho Mawu 
Ruata uarrundinganna sitou, #wurru Gharraho Mawu Ruata suete 
namasingkatta sitou manungku itou taambe mate tantalanna taambe 
naasilo Ratu m Punnu Salamatta apan suete pina'ire Mawu. 2?Wuassu 
aehettu Gharraho Mawu Ruata, Simeon sinumutta su Wale Mawu. Su 
tempo udde Yusuf wurru Maria uaapiddu Mawu Yesus, apan ta'e adio'a 
udde mallagu n addatta apan suete niatokku Tita n agama. 233Ne Simeon 
nanganute anaa udde wurru nisalurute n tou, see nadalote Mawu 
Ruata, 

2 QOrassa indi, Mawu, To suete napasuungngu paaire-Nu. 
Wala'ewe allang-Ngu indi mate ringannu matammuda. 
WAna waugu ringannu mata'u sassane, ja'u suete naasilo 
Punnu Salamatta wuassu Mawu Ruata. 
“IPunnu Salamatta apan suete nisaddia-Nu 
hunane su alawo'u pabbawalaga: 
Vnaalihida semakka apan mannemakka lalannu manga pabbawalaga 
waine, 
ana see rumanta ringan-Nu; 
eteudde asasemakka apan mandanta n awawantuga 
su alarranang-Ngu Israel.” 

#lamangnga wurru inangngu ana'a udde naherangnga naaringikka 
apa apan suete niwisara n Simeon su ola'u ana'i mangitou. “Simeon 
nangalamatta simangitou wurru nabbisara si Maria, inangugu ana'a 
udde, ”Ana'a indi suete nipile Mawu Ruata sarun mamate wurru ma- 
nalamatta anambo n taumata n Israel. Itou sarun maola'a tatiala Mawu 
Ruata, apan sarun ipaseettu taumata nambo, Swurru ringannu aro- 
ddi inasingkatante lalorro naungngi mangitou. Asasusa sarun mangusu'a 
naungngu ere halele marroro.” 

%Pjia lai sangkatou nabi wawine timmaddete atonna. Aranne Hana, 
ana’i Fanuel, wuassu walaga Asyer. Napawe pitute tonna wua naawing- 

nga, “Hana naola'e wawine walu, wurru orassa indi uukke ualute m 
pujo appatta su tonnane. Tawe saran paassa itou nanantangngu Wale 
Mawu. Allo rabbi itou mattarramawu isudde su Mawu Ruata ringannu 
waliomanna wurru mappuasa. “#Orassa udde lai itou narrindo’a niru- 
manta, see nadalo Mawu Ruata wurru uahahatto su olau ana'a udde 
ringannu awadaalla apan uararraddo tempone Mawu Ruata mamallossu 
Yerusalem. 


Nabelengnga watukku Nazaret 


3Napawe Yusuf wurru Maria suéte na'ola'a sarangkanambone apan 
niatokku tita Mawu, imangitou napulete watukku Nazaret su Galilea. 
4 Ana’a udde aatambante ahewalle wurru atohanne. Itou pande atonna 
wurru lembo n arangnguannu Mawu Ruata. 


Yesus su Wale Mawu 


4iSuapa n tonna hagurangngu Mawu Yesus inai watukku Yerusa- 
lem maddamea n Allo Wahewa m Paskah. #Wurru napawe Mawu 
Yesus uukke mapulote dua su tonnane, imangitou inaite su ramea udde 
tumurruttu inanaramanna. “#Napawe ramea udde nasuete imangitou na- 
pulete, arawe Mawu Yesus, ana'a udde, ta'e natantangnga su Yerusalem 
wurru iamangnga inangnge wagga. #Imangitou massunna Itou uatan- 
talongnga suadio'a ringannu ammulanna su amatanna. Napawe suete 
inumamatta allo massallo wakkute udde imangitou naddea'a Sitou su 
wallattu manga turrangnge see hawe mangitou. 45 Arawe imangitou tawe 
naasangkala Sitou, nariaddi imangitou nabelengke apia watukku Yerusa- 
lem nadea’a Sitou. #Napawe tallute allo maddea’a, imangitou naasang- 
kala Sitou sulalummu Wale Mawu. Itou tantalanna ua'ianna madaring- 
ikka manga huru n agama wurru manggagillu manga aiwalo. 4 Anambo 
n taumata apan naaringikka Sitou naherangnga ana waugu manga 
sasimbak-Ke apan masirrongnga. #Hagurang-Nge lai naherangnga naa- 
silo Sitou. Inangnge nabbisara Sitou, ”Ana'a, anio To na'ola'a arendi 
siami? Iamangngu wurru inangngu sussinggawangnga maddea'a Si'o!” 

4Mawu Yesus sinumimbakka, ”Anio iamangnga wurru inangnga 
maddea'a Siau? Iamangnga wurru inangnga wagga manungku Iau 
rinone su wale, n Iamang-Ku?” “#Arawe imangitou tawe naasunna 
sasimbakku Mawu Yesus. 

sliWua udde Mawu Yesus napulete su sampunna ringanni mangi- 
tou watukku Nazaret, wurru uararingikka simangitou. Anambo n ino- 

laanna udde sasahipunannu inangnge sulalummu naungnge. 5s Mawu 
Yesus mangke aatambanna ahewalle wurru aatambanna apandene, see 
iattalantuppu Mawu Ruata wurru ipaapulu n taumata. 


Watta wuassi Yohanes Mananarrani 
(Mat. 3:1-12; Mrk. 1:1-8; Yoh. 1:19-28) 


Su tonna apulo limane su pamamarenta n Kaisar Tiberius, Pontius 
Pilatus naola'a gubernure su Yudea, wurru Herodes uaparenta 
su Galilea, Filipus, turrangngi Herodes namarenta su wageangngu 
Iturea wurru Trakhonitis, arawe Lisanias namarenta su Abilene. Apan 
uaumbele manga imam wahewa eteudde i Hanas wurru i Kayafas. 
Su tonna udde Mawu Ruata nabbisara si Yohanes, anai Zakharia 
su wadda'a. “Ne Yohanes inaite mammalintadu alawọu tampa su 
ahewallu wageangngu Salukku Yordan wurru namasingkattu Wattia 
wuassu Mawu Ruata. Yohanes valiata, ”Awalute wuassu manga rosanu, 
wurru iamiu rinone sarranianna, tadea'u Mawu Ruata mangampungnga 
siamiu.” 4Udde nassulungngu apa apan uaworretta sulalummu wuke 
Nabi Yesaya: 
”Pia taumata v’aliata su wadda’a, 
'Saddiaite lalannu Mawu, 
ratarra'e lalanni Tou. 
“Alawo'u liobongnge sarun soopanna, 
alawo'u wowone wurru wuidda iapaaratakka. 
Lalanna apan uawengkolla sarun tulirranna, 
wurru lalanna apan ualiobbo'a sarun iratakka. 
“Manga taumata su ahewallu runia sarun ma'ellega 
Mawu Ruata manalamatta taumata! ” 
1Manambo taumata nirumanta ringanni Yohanes maisarrani. Yo- 
hanes nabbisara simangitou, ”Iamiu taumata laleo! Isai nabbisara 
manungku iamiu wotongnge maliu wuassu ruumannu Mawu Ruata apan 
sarun rumanta? #Pasiloa'e ringannu pallalagunu manungku iamiu na- 
walute wuassu manga rosanu! Arie mabbisara manungku Abraham 
udde iupungngu alamonanu. Naunge: Wuassu manga watu indi lai 
Mawu Ruata wotongnge ma'ola'a papapulunni Abraham! ° Waliungnga 
nasaddiate ipanuwangnga alu ma'oma n sara ramunne. Alawo'u alu 
apan tawe mabbua mapia sarun tuwanganna wurru iramme sulalummu 
putungnga.” 
10”Nariaddi, apa rinone olaanni ami?” aiwalo manga taumata si 
Yohanes. 

ll Yohanes sinumimbakka, ”Taumata apan laungnge darua rinone 
mangonggolu samparassa su taumata tawe laubba, wurru taumata pia 
anna, rinone mattahia su taumata tawe anna.” 

1?Manga mallalurru wose lai nirumanta ringanni Yohanes 
maisarrani. Imangitou naiwalo, ”Iamangnga Huru, apa rinone olaanni 
ami?” Yohanes sinumimbakka, ”Arie padorongnga lumebbe wuassu 
apa apan suete tinantunna.” 

14Pja lai tantara naiwalo, ”Ereapa iami? Apa rinone olaanni ami?” 

Yohanes sinumimbakka, ”Arie pamarrangnga sisai-sai, wurru arie 
pangarro roitta ringannu aansilla awusu. Wotongngete Po mabbiakku 
roitta lalantakku!” 

IsSu tempo udde manga taumata mannatakke uaaiwalo, tanne 
Yohanes Ratu Punnu Salamatta apan rarradoanni mangitou. 16 Ana 
waugu udde Yohanes nabbisara simangitou sarangkanambone, ”la'u 
mannarrani siamiu ringannu uae, arawe parraddote sarun rumanta 
salimmurine lembo n ahewalanne wuassia'u. Mamu'a tali n sapatune 
lai iau tawe surrinone. Itou sarun manarrani siamiu ringannu Gharraho 
Mawu Ruata wurru putungnga. "Su lima-Ne pia nirru ipattappa am- 
mene ma'oma n sara mawaresi. Amme sarun iammulla su walingkakka, 
arawe anambo n walaane sarun tutunganna su putungnga apan tawe ma- 
padumma!” 

18Ete aroddi Yohanes mannantiro taumata ringannu alawo'u alarra'a 
su tempo itou mabattiu Wattiu Alaluassa. 1 Arawe Herodes tembo- 
nanne su Galilea, wino'anni Yohanes su ola'u paa'awingnge ringanni 
Herodias, awingngu turrangnge, wurru su olau manga alaleo waine apan 
suete niolangnge. WArawe Herodes niatambanna alaleone ringannu 
nantarro n Yohanes sulalummu tuttupanna. 


Mawu Yesus nissarrani 
(Mat. 3:13-17; Mrk. 1:9-11) 


21Napawe manga taumata udde nissarranite, Mawu Yesus lai 
nissarrani. Wurru tantalanna Itou waliomanna, langitta nati'akka, 
2wurru Gharraho Mawu Ruata inumonto’a Sitou ere manw’a mer- 
pati. See inaringikka tingikku Mawu Ruata nabbisara, ”Ete-To Ana’a 
arangnguang-Ku. To maaluassa naung-Ku.” 

Manga arannu iupungngu alamona Mawu Yesus 
(Mat. 1:1-17) 


3Su tempo udde Mawu Yesus nanattakke n manara-Ne, uukke 
irarrangngo tallu m pulo su tonnane. Tumurruttu addapattu taumata, 
Itou ana'i Yusuf, ana'i Eli, “anai Matat, ana'i Lewi, ana'i Malkhi, 
ana'i Yanai, ana'i Yusuf, Sana'i Matica, ana'i Amos, ana'i Nahum, ana'i 
Hesli, ana'i Nagai, #anai Maat, ana'i Matica, ana’i Simei, ana'i Yosekh, 
ana'1 Yoda, 7ana’'i Yohanan, ana'i Resa, ana'1 Zerubabel, ana’i. Sealtiel, 
ana’i Neri, ana’i Malkhi, ana’i Adi, ana'i Kosam, ana'i Elmadam, ana'i 
Er, Panai Yesua, ana'i Eliezer, ana'i Yorim, ana'i Matat, ana'i Lewi, 
Xana’i Simeon, ana'i Yehuda, ana'i Yusuf, ana'1 Yonam, ana’i Elyakim, 
3ana’'i Melea, ana'i Mina, ana'i Matata, ana'i Natan, ana'i Daud, 
3ana’i Isai, ana'i Obed, ana'i Boas, ana'i Salmon, ana'i Nahason, Sana'i 
Aminadab, ana'i Admin, anal Arni, anai Hezron, ana'i Peres, angi 
Yehuda, “ana’i Yakub, ana’i Ishak, ana'i Abraham, ana'i Terah, anai 
Nahor, “Sana'i Serug, ana'i Rehu, ana'i Peleg, ana'i Eber, ana'i Salmon, 
“Mana'i Kenan, ana'i Arpakhsad, ana'i Sem, angi Nuh, ana'i Lamekh, 
#ana'i Metusalah, ana’i Henokh, ana'i1 Yared, ana'i Mahalaleel, ana’i 
Kenan, “#anga'i Enos, ana'i Set, ana'l Adam, anau Mawu Ruata. 


Mawu Yesus niwono'annu Setanna 
(Mat. 4:1-11; Mrk. 1:12-13) 


Mawu Yesus niintarroannu Gharraho Mawu Ruata su tempo Itou 
4 nanantangke n Salukku Yordan. Gharraho Mawu Ruata nange- 
hetta Sitou watukku wadda'a malalangnga. ?Isudde Itou niwono'annu 
Setanna appattu pulo allo alannune. Su alo'engngu allo udde, Itou 
tawe inumanna manga apa. Nariaddi panginsueanne Itou naapendamma 
malunussa. 

3Setanna nabbisara Sitou, “Amungkangngu To Ana'u Ruata, ola'e 
watu indi maola'a roti.” 

4Mawu Yesus sinumimbakka, ”Sulalummu Wuke Susi uaworretta, 
Taumata tawe tumba'u maawiakku roti sassane. ” 

“See Setanna nangapiddu Mawu Yesus su tampa apan matanggakka 
wurru tumba'u sangkarrondapa Setanna namasilo Sitou anambo n arara- 
tuanna su runia. ““Anambo n tarrino wurru paa'ala indi sarun ta'u itan- 
tilla Sio,” unnu Setanna su Mawu Yesus, ”ana waugu sarangkanambone 
udde suete nionggolla siu wurru ia'u wotongnge mangonggolla sisai- 

sai apan ipaapuluu pangonggolanne. 7Sarangkanambone indi sarun 
maola'a darotongngu, amungkangngu To umalintudda massubba sia'u.” 

8Mawu Yesus sinumimbakka, ”Sulalummu Wuke Susi uaworretta, 
"Passubbate Mawu Ruatanu wurru tumba'u pangimbe Sitou sassane. ” 

See Setanna nangapidde Mawu Yesus watukku Yerusalem wurru 
nangado n Tou su salawo m Waļe Mawu wurru nabbisara Sitou, 
” Amungkangngu To Anau Mawu Ruata, tumpate To wua isindi. ° Ana 
waugu sulalummu Wuke Susi uaworretta, 'Mawu Ruata sarun mando- 
lokku manga mala'ekatta mandiaga Sio mapia-pia. 11 Wurru lai, Manga 
mala'ekatta sarun manengkamma So ringannu limane, tadea'u leddanu 
tawe mattu'a su watu.” 

12 Mawu Yesus sinumimbakka, ”Sulalummu Wuke Susi uaworretta, 
"Arie pamono'a Mawu Ruatanu.”” 

BNapawe Setanna suete namono'a Mawu Yesus ringannu alawo'u 
hati n wawono'a, itou nanantangke Mawu Yesus wurru nallarradote 
tempone apan mapia. 


Mawu Yesus nanattakku manara-Ne su Galilea 
(Mat. 4:12-17; Mrk. 1:14-15) 


MWua udde Mawu Yesus nabelengke watukku Galilea; wurru Itou 
niintarroannu Gharraho Mawu Ruata. Watta su ola'u watangan-Ne 
naddingikka su ahewallu wanua udde. Itou mangngarra'a su manga 
wale m pattatarramawuanna, wurru anambo n taumata maddalo Sitou. 


Mawu Yesus tinola'a su Nazaret 
(Mat. 13:53-58; Mrk. 6:1-6) 


i6Mawu Yesus inaite lai watukku Nazaret, su wanua inahewalanni 
Tou. Su allo n Sabatta, ere su wiasane Itou inai su wale m 
pattatarramawuanna. Itou dirumarisikka mabbasa n Wuke Susi, Twurru 
nionggolannu wuke Nabi Yesaya. Itou namv’ate wuke laluļunanna udde, 
see inasombanganna wageangnge indi, 
18” Gharraho Mawu sidutu ringang-Ku, 
ana waugu Itou suete namile Sia'u iapapasingkattu 
Wattľu Alaluassa su taumata asiangnga. 
Itou nandolo-U iapawatti'a 
pamamallossa su taumata n ruumanna 
wurru aaule su taumata wuta; 
wurru ipamallossu taumata allangnga 

Lulunnu wuke (4:17) 


1 wurru mamasingkattu orassu daranta Mawu 

manalamatta pabbawala-Ge.” 

WMawu Yesus nallulunna apia wuke udde, niwelengke su ma- 
manarane, see inuma'ianna. Anambo n taumata sulalummu wale m 
pattatarramawuanna udde na'ellega Sitou. 2! Wurru Mawu Yesus na- 
nattakke nabbisara simangitou ereindi, “Manga wageangngu lalorro n 
Wuke Susi su allo indi natipusse su tempo iamiu naaringikka watta 
udde.” 

2 Manga wisara apan niwisara-Ne mapia atonna, naoma n sara 
imangitou naherangnga wurru lapiddu nanamba’a Sitou. Imangitou 
nabbisara, ”Walinewe Itou indi ana'i Yusuf?” 

3Ne Mawu Yesus nabbisara simangitou, ”Atonna iamiu sarun map- 
paattu sasumandingnga indi Siau, “Doktere, paapia'a ririnu sassane. 

“Alarrindu'a apan niarringirranni ami niolang-Ngu su Kapernaum, ola'a 
lai su ampungngu sassane.” MMawu Yesus nanassu wisara-Ne, ”Paa- 
naunge, tawe nabi apan aaddatanna su ampungnge sassane. ?5Arawe 
daringirre: su tempo n Elia, su tempo tawe manguranna tallu tonna 
anummu wulanna alannune, nariaddi alarrutumma apan wahewa su 
aJawo'u wanua. Su tempo udde manambo wawine walu su Israel. 
%Salaiwe aroddi, Mawu Ruata tawe nandolokki Elia su wallattu sang- 
katou wawine walu isudde, ewe'e tumba'u su sangkatou wawine walu su 
Sarfat su leta'u Sidon. 7 Aroddi lai su tempo Nabi Elisa manambo tau- 
mata su Israel pia radangnge paro maata'utta, arawe tawe sangkatou 
wuassi mangitou niapaapia, tumba'u Naaman taumata n Siria udde.” 

238 Anambo n taumata su wale m pattatarramawuanna udde mangke 
nasau naaringikka wattia udde. “Imangitou dirumarisikka see nallim- 

buakka Mawu Yesus watukku liuddu soa, wurru niapidda su wowo n 
rampissa, su tampa udde soa mangitou niapaarisikka. Imangitou pia 
pandumma manurrudu Mawu Yesus su rampissa. ¥ Arawe Mawu Yesus 
nilumusi'a su tangnga n taumata nambo udde wurru napule. 


Taumata apan niasuttannu gharraho laleo 
(Mrk. 1:21-28) 


"Wua udde Mawu Yesus inaite su soa Kapernaum su Gali- 
lea. Poiaroddi Itou mangngarraa manga taumata su allo n Sa- 
batta. 32 Imangitou naherangnga naasilo olangnge Itou mangngarra’a, 
ana waugu Itou mabbisara pia sarraungnge. “lsudde su wale m 
pattatarramawuanna pia sangkatou niasutannu gharraho laļeo. Tau- 
mata udde mangke ma'uare, ”Ei Mawu Yesus, taumata Nazaret, apa 
olaannu siami? To rumanta mamate siami? Iau masingkatta isai To: Po 
raloļorrannu Mawu Ruata apan susi!” 

“S”Paalannaba!” Mawu Yesus nandona gharraho laleo udde, ”Sab- 
bangke wuassu taumata indi!” See gharraho laleo udde namantingngu 
taumata udde su saruanni mangitou sarangkanambone wurru wua udde 
sinumabangnga wuassu taumata udde ringannu tate napaaradange. 

3% Awadaalla naherangnga, wurru uahahattote sangkatou ringannu 
sangkatou, ”Waline hampa alawo'u wisara-Ne. Ringannu sarraungnga 
wurru tarrino, Itou namarenta manga gharraho laleo niapaasabangnga 
wurru imangitou sinumabangke lai!” “Ne wattia su olau Mawu Yesus 
tinumelengke su ahewallu wanua su wageangnge udde. 


Mawu Yesus napaapia n taumata manambo 
(Mat. 8:14-17; Mrk. 1:29-34) 


38 Mawu Yesus nanantangke m wale m pattatarramawuanna udde, 
see inaite su wale n Simon. La'iananni Simon marada'a salihamma, 
wurru manga taumata nabbatiu olangnge udde su Mawu Yesus. 
3Mawu Yesus inaite nattuda n lallowanganne, see nallimbuakka 
salihamma udde. Salihamma udde nawuli, wurru la'iananni Simon lapi- 
ddu nabangunna wurru nangimbe simangitou. 

4Napawe matannallo mattuppe, manambo taumata nangapiddu 
manga turrangngi mangitou apan uatatarrangnga alawo'u hati n rada'a 
ringannu Mawu Yesus. Mawu Yesus namita simangitou sangkatou- 
sangkatou wurru napaapia mangitou. #IManga gharraho laleo udde 

sinumabangke wuassu taumata nambo udde lapiddu mangngintuli, ”Ete 
To Angu Mawu Ruata!” 

Arawe Mawu Yesus namulo simangitou wurru naningaddi mangitou 
mabbisara, ana waugu imangitou masingkatta manungku ete Itou Ratu 
m Punnu Salamatta. 


Mawu Yesus nannase sulalummu manga wale m 


Pattatarramawuanna 
(Mrk. 1:35-39) 


Su tempo matannallo susssabangke, Mawu Yesus nanantangke n 
soa udde see inaite su sambau tampa apan malannaba. Manga taumata 
maddea'a Sitou, wurru napawe imangitou nassomba Mawu Yesus, 
imangitou mangke mappandumma tadea'u Itou tawe manantangngi 
mangitou. “Arawe Mawu Yesus nabbisara, ”Wattiu Alaluassa su ola'u 
ereapa Mawu Ruata mamarenta sarun Ta'u iwatti'a lai su manga soa 
waine, ana waugu Mawu Ruata nandolo-U su runia.” 

“Ana waugu udde Mawu Yesus nannase sulalummu wale m 
pattatarramawuanna su ahewallu leta'u Yudea. 


Mawu Yesus namile manga mallalarrenggen-Ne 
apan paarorone 
(Mat. 4:18-22; Mrk. 1:16-20) 


Su sambau tempo Mawu Yesus uarisikka su winggi n Rano Gene- 
5 saret. Manambo taumata uasaseppe'a maddaringikka wattľu Mawu 
Ruata. ?Mawu Yesus naasilo saalanna rua ngassa su apanne udde; 
manga- samakka nilumintukke wuassu saalanna udde wurru lapiddu 
mangngukkassa soma mangitou. #Mawu Yesus sinuma'e su saalanna 
sangngassa, eteudde saalanni Simon, see nandolokki Simon manondo n 
saalanne udde marau adio'a wuassu apanne. Mawu Yesus inuma’ianna 
su saalanna udde wurru mangngarra'e taumata nambo. 

4Napawe suete nangarra'a, Itou nabbisara si Simon, ”Pundala'e 
watukku alalumanne, wurru pallosa'e somanu panameta’a inassa.” 

S”Iamangnga Huru,” sasimbakki Simon, ”su alo'engngu rabbi iami 
mammanara marrimadda, arawe tawe naahau saran sambua! Arawe ana 
waugu- lamangnga nandolokka, aroddite; i&u sarun mallombo n soma 
apia.” “Napawe imangitou suete namallossu soma udde, imangitou naa- 
hau inassa aroddi anambone na'oma n sara soma mangitou nahahesa'e. 
TAna waugu udde imangitou naitulungnga su manga hawene su saa- 

lanna waine. Manga hawe mangitou nirumanta see imangitou su sambau 
nallorro saalanna rua ngassa udde napene n inassa na’oma n sara manga 
saalanna udde maranite n lumakkuba. “Napawe Simon naasilo olangnge 
udde, itou inumalintuda su saruannu Mawu Yesus, see nabbisara, ” Tan- 
tanga'e ia'u, Mawu! ana waugu ia'u taumata marosa!” 

“Simon wurru anambo n taumata ringanni tou naherangnga naasilo 
inassa manambo apan niahauanni mangitou udde. 1° Aroddi lai ringannu 
manga hawe n Simon, eteudde Yakobus wurru Yohanes, alarrana'i Ze- 
bedeus. Mawu Yesus nabbisara si Simon, ”Arie paata'utta! Manattakka 
orassa indi i'o sarun maola'a mananoma taumata.” 

Simon wurru manga hawene namolengke saalanna rua ngassa 
udde su apanne, wua udde nanantangke n sarang kanan on udde, see 
nallarrenggente Mawu Yesus. 


Mawu Yesus napaapia n sangkatou pia radangngé 
paro apan maarantinna 
(Mat. 8:1-4; Mrk. 1:40-45) 


2Su sambau allo, Mawu Yesus uatana’a su sambau soa. Poiaro- 
ddi pia sangkatou esakka wadangnge napene n radangnge paro apan 
maarantinna. Napawe itou naasilo Mawu Yesus, itou inumalintuda su 
saruan-Ne lapiddu sinumalande, ”Iamangnga, amungkangngu Iamang- 
nga maapulu, Iamangnga wotongnge mapaapia'u!” 

BMawu Yesus namita taumata udde lapiddu nabbisara, ”la'u maa- 
pulu, apiate!” Orassa udde lai radangnge nawuli. See Mawu Yesus na- 
ningaddu taumata udde mabatti'u olangnge udde su manga taumata, ta- 
natane, ”Roote ringannu imam, wurru padorongnga sitou manantunna 
manungku 1'o napiate. See roote pangagillu sasamba ere suete nirolokki 
Musa, maola'a pananaunganna su taumata manungku 10 atonna-tonna 
napiate.” 

15Arawe wattia su olau Mawu Yesus nadingikke su alawo'u tampa, 
wurru manambo taumata nirumanta madaringikka wurru maapulu ia- 
paapia wuassu radai mangitou. !śWua udde Mawu Yesus inaite 
inumaļiomanna su tampa apan malannaba. 


Mawu Yesus napaapia n sangkatou lome 
(Mat. 9:1-8; Mrk. 2:1-12) 


Su sambau allo, tantalanna Mawu Yesus mangngarra'a, pia manga 
pira ng katou taumata n Farisi wurru manga huru n agama ua'ianna isu- 
dde. Imangitou nirumanta wuassu Yerusalem, wurru wuassu manga soa 
su leta'u Galilea wurru Yudea. Tarrino Mawu Ruata uarrundinganna 
Mawu Yesus mapaapia n taumata marada’a. !8Su tempo udde manga 
pira ng katou nirumanta uaapiddu sangkatou lome ualallowangnga 
su wilatta. Imangitou suapa n wotongnge mangapiddu taumata udde 
sulalummu wale tadea'u itou wotongnge iaddo su saruannu Mawu 
Yesus. WArawe ana waugu tumanite n manambo taumata isudde, 
imangitou tawe naa'apiddi tou sinumutta. Ana waugu udde imangi- 
tou nangawittu taumata udde su atuppu wale. See imangitou nalla'ete 
atuppa, wurru nangulukku taumata udde ringannu wilanne su saruannu 
Mawu Yesus su pattangngannu taumata nambo udde. 2° Su tempo Mawu 
Yesus naasilo aroddi ahewalle pangangimanni tou, Itou nabbisara tau- 
mata udde, ”Turrangnga, rosanu suete niampunganna.” 

21 Manga huru n agama wurru manga taumata n Farisi mannattakke 
uahahatto sangkatou ringannu sangkatou, ”Isai taumata indi apan 
warrani mangngadioa Mawu Ruata? Isai wotongnge mangampungnga 
rosa, su liuddu Mawu. Ruata sassane?” 

2 Mawu Yesus naasingkatta aiwalo mangitou. Nariaddi Itou na- 
bbisara, ”Anio iamiu ma'iwalo aroddi sulalummu naungngu? 2 Suapa 
mappianne mabbisara, 'Rosanu suete niampunganna’, ara'e mabbisara, 
'Pabbangunte wurru amatte!?? %Arawe orassa indi Iau sarun ma- 
paaliatta'a siamiu manungku su wowo n runia indi Ana'u Taumata pia 
tarrinone mangampungnga rosa.” See Mawu Yesus nabbisara taumata 
lome udde, ”Pabbangunte, apira'e lallowangannu, wurru apulete!” 

25 Maliha-lihakka taumata udde nabangunna su saruanni mangitou 
sarangkanambone, see namasanna lallowanganne, wurru napule lapiddu 
maddalo Mawu Ruata. 

%ľmangitou sarangkanambone naherangnga atonna see imangitou 
nadalote Mawu Ruata. Wurru ringannu apendamma matta'utta, imangi- 
tou mabbisara, °Maarrindv’a atonna arariaddianna apan niasiloanni ite 
su allo indi!” 


Mawu Yesus namaggo si Lewi 
(Mat. 9:9-13; Mrk. 2:13-17) 


2 Wua udde Mawu Yesus sinumabbangke wurru naasilo sangkatou 
madarorongnga wose, aranne Lewi, tantalanna ua'ianna su tampa n 
pammanaranne. Mawu Yesus nabbisara sitou, ”Parrundingante Sia'u.” 
Lewi dirumarisikka wurru nanantangngu sarangkanambone, see niru- 
mandingante Mawu Yesus. 

#Wua udde Lewi na'olae andeangnga su walene huna Mawu 
Yesus. Manambo madarorongnga wose wurru manga taumata waine lai 
inumanna su sampunna ringanni mangitou. Sire pira taumata n Farisi 
wurru manga huru n agama pia apendamma tawe maluassa, see nabbi- 
sara su mallalarrenggennu Mawu Yesus, ”Anio iamiu sarangkanambone 
wanna malinumma su sampunna ringannu madarorongnga wose wurru 
manga taumata laleo?” 

3 Mawu Yesus sinumimbakka, ”Taumata apan tawe marada'a tawe 
mappandumma doktere, tumba'u taumata mangkarada’a. VIau ni- 
rumanta waline mamago manga taumata apan uapendamma ririne 
mapiate, ewe'e taumata apan marosa tadea'u imangitou mawalu wuassu 
paddarosa mangitou.” 


Pattatatiakka su olau puasa 
(Mat. 9:14-17; Mrk. 2:18-22) 


3 Manga taumata nabbisara Mawu Yesus, ”Mallalarrenggenni Yo- 
hanes wurru mallalarrenggennu taumata n Farisi masokka map- 
puasa wurru waliomanna. Arawe mallalarrenggennu wanna wurru 
ma’'inumma.” Bo 4 

MMawu Yesus sinumimbakka, ”Iamiu wotongnge mandolokku ma- 
nga raho mappuasa su andeangngu awingnga, tantalanna mag’awingnga 
esakka tae su sampunna ringanni mangitou? Natantunna tawe! 

“SArawe sarun a'omanna tempone maa'awingnga esakka udde alapanna 
wua dinganni mangitou. Su tempo udde imangitou mappuasate.” 

“See Mawu Yesus nabatti' e simangitou sasumandingnga indi, ” Tawe 
taumata mandapella laubba tabbe rappelannu pirrissu malarrenessu lau- 
bba wakku. Ana waugu itou sarun manggesa'a laubba wakku udde. 
Wurru lai malarrenessa rarapela wakku udde tawe mappare n laubba ta- 
bbe. 3 Aroddi lai tawe taumata mandalinnu anggore wakku sulalummu 
pato'a pisi apan tabbe, ana waugu anggore wakku udde sarun mame- 
sangnga pato'a tabbe udde. Ne anggore udde mabbosote, wurru tam- 
pane mahohakke. “#Anggore apan wakku sarun ilalinna su tampane 
apan wakku lai. “Aroddi lai tawe taumata maapulu ma'inumma ang- 
gore wakku napawe itou suete na'inumma anggore tabbe. '’Anggore ta- 
bbe udde mattemanganna, wisara-Ne.” 


Aiwalo su ola'u allo n Sabatta 
(Mat. 12:1-8; Mrk. 2:23-28) 


Su sambau allo n Sabatta, su tempo Mawu Yesus sinumabbi sam- 
6 bau waillu gandumma, mallalarrenggen-Ne nangitingnga gandumma. 
Imangitou nangusu gandumma udde ringannu limane, see nianna. ?Sire 
pira taumata n Farisi nabbisara, ” Anio iamiu lullawangnga manga Tita n 
agama ng kite ringannu ma'ola'a apa isassingadda su allo n Sabatta?” 

3Mawu Yesus sinumimbakka, ”Iamiu taambe naawasa su olau apa 
a'olaanni Daud, su tempo itou wurru manga taumatane malunussa? 
4Itou sinumutta sulalummu Wale Mawu wurru nanganu roti apan suete 
tinantilla su Mawu Ruata, see nianna. Wua udde roti nianggilla lai su 
manga taumatane. Sumbali tumurruttu Tita n agama ng kite, tumba'u 
manga imam sassane wotongnge umanna roti udde.” 

SSee Mawu Yesus nabbisara, ”Anau Taumata uatarrino allo n 
Sabatta!” 


Taumata limane lome samba'a 
(Mat. 12:9-14; Mrk. 3:1-6) 


“Su sambau allo n Sabatta apan waine, Mawu Yesus inaite 
nangarra'a su wale m pattatarramawuanna. Isudde pia taumata limane 
lome samba'a. 7Sire pira huru n agama wurru taumata n Farisi ma- 
ddea'a pasasala Mawu Yesus tadea'u wotongnge Itou ialae. Nariaddi 
imangitou sidutu mannutukka tanne Itou mapaapia n taumata su allo 
n Sabatta. ŝArawe Mawu Yesus naasingkatta ringirranni mangitou. Ne 

Itou nabbisarate su taumata limane lome samba'a udde, ” Wette dari- 
sikke isindi su saruanne!” Taumata udde nabangunte, see dirumarisikke 
isudde. “Wua udde Mawu Yesus naiwalo su manga taumata isudde, 
”Tumurruttu agama, iite wotongnge mammanara apa su allo n Sabatta? 
Ma'ola'a apapia ara'e ma'ola'a alaleo? Mandalukka taumata ara'e ma- 
nilaka?” 10 Mawu Yesus na'ellega uapaliwutta simangitou sarangkanam- 
bone, see nabbisara taumata udde, ”Ulurra’e limanu.” Taumata udde 
nangulukke n limane, see limane udde napiate. 

u Arawe manga huru n agama wurru manga taumata n Farisi udde 
nasau atonna, wurru nanattakke ma'ire su olau apa apan wotongnge 
olaanni mangitou su Mawu Yesus. 


Mawu Yesus namile sire mapulo dua rasul 
(Mat. 10:1-4; Mrk. 3:13-19) 


Su tempo udde Mawu Yesus sinuma'ate su sambau wuidda ana 
see inumaliomanna. Isudde Itou inumaliomanna su Mawu Ruata su 
alo'engngu rabbi. $ Napawe allote, Itou namagote mallalarrenggen-Ne, 
see namilete sire mapulo dua su atoune wuassu wallatti mangitou. Itou 
nanago n sire mapulo dua su atoune udde rasul. Imangitou eteudde: 
MSimon (isassago lai Petrus), wurru Andreas turrangngi Simon; Yakobus 
wurru Yohanes, Filipus wurru Bartolomeus, Matius wurru Tomas, 
Yakobus ana'i Alfeus, wurru Simon (isassago lai Patriot). !$Yudas ana'i 
Yakobus wurru Yudas Iskariot apan salimmurine naola'a mandalaleo. 


Mawu Yesus mangngarra'a wurru mappaapia 
n taumata 
(Mat. 4:23-25) 


"Wua udde Mawu Yesus sinumossokke wuassu wuidda su sam- 
punna ringannu manga rasul udde, see nattaalla wurru dirumarisikka 
su sambau tampa ratakke. Isudde pia lai sambau ammulannu manga 
mallalarrenggenna waine wurru manambo lai taumata rudanta wuassu 
anambo n tampa su ahewallu letau Yudea, Yerusalem, wurru. manga 
soa n Tirus wurru Sidon su winggi n tahaloangnga. !SImangitou niru- 
manta madaringikka Mawu Yesus, wurru see iapaapia wuassu manga 
rada'i mangitou. Imangitou apan niasuttannu gharraho laleo nirumanta 
lai see niapaapia. }? Anambo n taumata maddea’a suapa n wotongnge 
maaggassa Mawu Yesus, ana waugu pia tarrino. sussabangnga wuassu 
wadangnge apan maapia simangitou sarangkanambone. 

Aļaļuassa wurru asasusa 
(Mat. 5:1-12) 


2 Mawu Yesus nanutudda mallalarrenggen-Ne see nabbisara, 
”Lalumanna’a iamiu manga taumata asiangnga, 
ana waugu ete iamiu udde lalorro n araratuannu Mawu Ruata! 
ULalumanna’a iamiu apan malunussa orassa indi; 
iamiu sarun iapaalaidda! 
Lalumanna'a iamiu apan lulluai orassa indi; 
iamiu sarun lumagge! 
2Lalumanna’a iamiu amungkangngu iaarantinna, iaadiri, aadio'anna 
wurru hagalusaanna ana waugu Ana'u Taumata! Manga nabi su tempo 
rorone a'olaanna lai aroddi. Amungkangngu olangnge udde mariaddi, 
rinone iamiu lulluassa wurru massalaingnga ringannu lullala'a ana 
waugu wahewa lalantakke siamiu apan suete nissaddia su surga. 
MArawe nasilakate iamiu taumata ala su orassa indi; 
ana waugu iamiu naapendampe alaļuassa! 
3Nasilakate iamiu apan malaida orassa indi; 
ana waugu iamiu sarun amalunusanna! 
Nasilakate iamiu apan lullage orassa indi; 
ana waugu iamiu sarun masusa wurru lumuai! 
% Nasilakate iamiu, amungkangngu anambo n taumata maddalo 
siamiu; ana waugu aroddi lai iupungnga alamona mangitou maddalo 
manga nabi awusu su tempo rorone.” 


Aakkanna su seetta 
(Mat. 5:38-48, 7:12a) 


2” Arawe iamiu apan madaringikka Siau orassa indi, Iau manna- 
nata ereindi: akkana'a manga seennu, wurru pa'ola'a pallalagu mapia 
su taumata apan maddantinnu. Alamate taumata apan mammontoga 
siamiu, wurru aliomana'a taumata apan laleo siamiu. #Amungkangngu 
taumata. mamero wambalanu samba'a, wala'a lai itou mamero wamba- 
lanu samba'a. Amungkangngu jubahnu arròanna, anggila'a lai laungngu. 
% Amungkangngu taumata madorongnga sarannapa siamiu, anggila'a lai 
udde sitou, wurru amungkangngu darotongngu arroanna, arie padoronge 
apia. “L1Ola'a su taumata waine ere lai iamiu maapulu. olaanni mangitou 
mapia. 

32 Amungkangngu iamiu tumba'u wakkannu manga taumata apan 
mandangngu siamiu, apa alamannu? Taumata marosa lai wakkannu 

manga taumata apan mandangngu simangitou! 3 Wurru amungkang- 
ngu iamiu pia pallalagu mapia su taumata apan mapia siamiu, apa 
alamannu? Taumata marosa lai ma'ola'a aroddi! “MWurru amungkang- 
ngu iamiu tumba'u mapawallassu roitta su taumata apan wotongnge 
maawelengngu roitta udde, apa alamanne siamiu? Taumata marosa lai 
mapaawallassu roitta su taumata marosa, see doronganna apia roitta 
udde; “Rinone waline aroddi! Ewe’e jamiu rinone umakkannu seetti 
amiu wurru pia pallalagu mapia simangitou. Iamiu rinone mapawalla- 
ssa wurru arie mangantimma mawelengnga apia. Amungkangngu aro- 
ddi, lalantakku wahewa wurru iamiu sarun maola'a alarranau Mawu 
Ruata Apan Atanggarranne. Ana waugu Mawu Ruata naungnge mapia 
su saruannu taumata apan waga maaidengkamanna, wurru su saruannu 
taumata laleo lai. #Rinone iamiu uararangngu ere Iamangngu lai man- 
dangngu siamiu!” 


Marruungngu taumata 
(Mat. 7:1-5) 


3”Imbarrangnga marruungngu taumata waine, tadea'u iamiu lai sa- 
ssane tawe irruungngu Mawu Ruata. Imbarrangnga marruumannu tau- 
mata waine, tadeu iamiu sassane tawe irruumannu Mawu Ruata. 
Ampungete taumata waine, tadeau Mawu Ruata lai mangampung- 
nga siamiu.- “#Pangonggolla su taumata waine, tadeu Mawu Ruata 
lai mangonggolla siamiu; jiamiu sarun manengkamma aonggolla 
nangillembo apan suete niuukka masada-sadatta maola'a wageangngu. 
Ana waugu auurranna apan ipanguukki amiu su taumata waine sarun 
ipanguukku Mawu Ruata lai siamiu.” 

3Wua udde Mawu Yesus nabattru GAGANA simangitou 
ere indi, ”Amungkangngu taumata wuta mangehetta taumata wuta 
waine, itarua sarun manawo sulalummu lorrangnga. #Tawe ana'a si'ola 
nangillembo wuassu hurune. Arawe ana'a siola apan nasuete si'olane, 
sarun maola’a lai massulungngu hurune. 

4 Anio iamiu maasilo alu adio'a sulalummu mata n turrangngu, 
arawe salaba'u su matanu sassane tawe asiloannu? #Freapa iamiu wo- 
tongnge mabbisara turrangngu, °Wette turrangnga, ia'u mapasabangngu. 
alu adio'a su matanu; arawe sulalummu matanu sassane pia- saļaba’u 
apan tawe asiloannu? Ei lilangkamale'a! Pasabanga'e rorone salaba'u 
su matanu sassane, wakkute udde, iamiu wotongnge maasilo ringannu 
masemakka wurru wotongnge mapasabangngu alu: adio'a wuass mata n 


turrangngu.” 

Alu wurru manga wuane 
(Mat. 7:16-20, 12:33-35) 


#”Aaluanna apan masuwukka tawe mabua wua laleo. Aroddi lai alu 
marrissita tawe mabua wua mapia. #Alawo'u alu aaillalanna wuassu 
wuane. Manga ahuranganna roaanna tawe mabua wua n ara, wurru 
manga ahuranganna roaanna tawe mabua wua n anggore. Taumata 
mapia mapasabangngu pallalagu mapia ana waugu naungnge napene n 
apapia. Taumata pallalagune laleo mapasabangngu inolaanne laleo ana 
waugu naungnge napene n alaļeo. Ana waugu apa apan suete niwisara 
morrongnga udde sinabanganne wuassu naungnga.” 


Maaola’a wale apan pande wurru maaola'a 
r s.a 


wale apan woddo 
(Mat. 7:24-27) 


4”? Anio iamiu mammago Siau, '’Mawu, Mawu, arawe tawe 
tumurrutta apa iwabbisara-U siamiu? 4 Ringanni sai iite wotongnge 
mannulungngu taumata apan rudanta ringang-Ku, wurru madaringikka 
wisara-U, see tumurrutta parenta udde? — mappianne Iau manantiro 
siamiu — . Itou ere taumata apan napawe mapararisikku wale naali 
malalu-lalumma, see na'ola'a rapappake wuassu watu. Su tempo nam- 
manawangnga wurru ua'e n salukka nangelekka su wale udde, wale 
udde tawe naholle, ana waugu suete niapararisikka su wowo n rapap- 
pake apan matohassa. “Arawe taumata apan maddaringikka wisara-U 
wurru tawe tumurrutta, udde ere sangkatou apan napararisikku wale 
tawe rapappake. Napawe nammanawangnga, wale udde maliha-lihakka 
marra’a; wurru ahahohakke wahewalla atonna!” 


Mawu Yesus napaapia n allangngu sangkatou 
tembonannu tantara n Roma 
(Mat. 8:5-13) 


Napawe suete nabbatiu alarra'a udde su taumata nambo, Mawu 
Yesus inaite su Kapernaum. ?Isudde pia tembonannu tantara n 
Roma pia allangnge apan arangnguanne. Allangnga udde marada'a 
wurru maranite mate. “Napawe tembonannu tantara udde naaringikka 
olau Mawu Yesus, itou nandolokku manga pira tembonannu taumata n 
Yahudi inai ringannu Mawu Yesus madorongnga tadea'u Itou rumanta 

wurru mapaapia n allangnge. “Napawe na'omate ringannu Mawu Yesus, 
imangitou mangke sussalande tadea'u Itou mantuļungngu tembonanne 
udde. ”Tembonanne udde rinone itulungngi lamangnga,” unni mangitou 
su Mawu Yesus, “”ana waugu itou marangngu pabbawalagi ite wurru 
suete napararisikku waļe m pattatarramawuanni ami.” 

“Ne Mawu Yesus inaite su sampunna ringanni mangitou. Napawe 
Mawu Yesus maranite ma'oma su wale udde, tembonannu tantara udde 
nandolokku manga hawene iapaawalo, ”Ariete lamangnga matingkasa- 
hadda madumatingngu wale’u. Iau tawe rinone manarimmattu lamang- 
nga su wale'u. 7Ana waugu udde ia'u sassane tawe warrani sumaruanna 
su lamangnga. Nariaddi pangagile m parenta tadeau mangangimbe’u 
mapia. $Ana waugu ia'u lai tutturrutta parenta n tembonangku wurru 
wuassia'u lai pia tantara pangkanne mabbawoanna apan tutturrutta pa- 
renta'u. Amungkangngu iau mandolokku sangkatou, 'Inaite!' itou sa- 
run inai; wurru amungkangngu iau mamago lai waine, “Wette isindi! 
itou lai sarun rumanta. Wurru amungkangngu iau mamarenta allangku, 
’Ola’a indi!” itou sarun tumurrutta ma'ola'a udde.” 

?Mawu Yesus naherangnga naaringikka aroddi. Itou nanaile wurru 
nabbisara taumata nambo apan tantalanna ualarrenggenna Sitou, 
”Waline hampa taumata indi. Su wallattu taumata n Israel, Ia'u taambe 
saran paassa naasomba pangangimanna ahewalle ereindi!” 

10Napawe manga taumata apan nirolokka udde nabelengke su wale n 
tembonanne udde, allangnge napiate. 


Mawu Yesus napaawiakka apia ana'u sangkatou 
wawine walu 


Tawe nalannu wua udde, Mawu Yesus inaite su soa Nain. Mal- 
lalarrenggen-Ne wurru taumata nambo inaite lai su sampunna ringanni 
Tou. 2Su tempo Mawu Yesus naomate marani ngara sasuttanna su 
soa udde, pia taumata manambo uapasanna asuangnga watukku liuddu 
soa. Taumata nate udde anaa esakka man sambau wuassu sangkatou 
wawine walu. Manambo taumata lalorro n soa uarrundingannu inang- 
ngene. BNapawe Mawu Yesus naasilo wawine walu udde, Itou inumak- 
kannu wawine udde see nabbisara, ”Arie palluai Inangnga!” 14Wua 
udde Mawu Yesus nangundanite n tampa n asuangnga udde wurru 
namita. Ne manga mamamasanna nattaalle. Mawu Yesus nabbisara, 
”Ei umbasanna, Iau mabbisara sio pabbangunna!” ISUmbasanna apan 
natete udde, nabangunna inuma' janna wurru nanattakke uahahatto. Ne 
tinantille Mawu Yesus su inangngene. 

16 Anambo n taumata nata'utta wurru nanattakke maddalo Mawu 
Ruata. Imangitou mabbisara, ”Sangkatou nabi apan wahewa suete niru- 
manta su wallatti ite! Mawu Ruata nirumantate manalamatta pabbawa- 
lage!” 

Watta su olu Mawu Yesus indi nadingikke su ahewallu leta'u 
Yudea wurru su wanua maranine. 


Darolorranni Yohanes Mananarrani 
(Mat. 11:2-19) 


18 Mallalarrenggenni Yohanes namasingkatta si Yohanes anambo 
n arariaddianna udde. Ne Yohanes namagote rua ng katou mal- 
lalarrenggenne, see nandoloke mangitou inai ringannu Mawu Yesus 
wurru niapaiwalo, ”Ete Iamangnga taumata apan sarun rumanta 
tumurruttu paaire Mawu Ruata, ara'e jami marrado sangkatou waine 
lai?” 

WRua ng katou mallalarrenggenni Yohanes inaite ringannu Mawu 
Yesus wurru nabbisara, ”Yohanes Mananarrani nandolokki ami iapai- 
walo su Iamangnga, tanne ete Iamangnga taumata apan sarun rumanta 
tumurruttu paaire Mawu Ruata, ara'e rinone jami marrado taumata 
waine?” l 

21Su tempo udde, Mawu Yesus napaapia n taumata nambo, wurru 
nallimbuakka anambo n gharraho laleo see na'ola'a taumata wuta naa- 
silo. ?Nariaddi Mawu Yesus sinumimbakka, ”Pabelengke ringanni Yo- 
hanes wurru waloa'a apa apan suete niaringirranna wurru niasiloanni 
amiu: taumata wuta naasilo, taumata lome inumamatta, taumata ra- 
dangnge paro napia, taumata wengella naaringikka, taumata nate na- 
bbiakka apia, wurru Watti'u Alaluassa wuassu Mawu Ruata niapaasing- 
katta su taumata asiangnga. BLalumannaa su taumata apan tawe pi- 
nangiananne ipanola-U.” 

“Napawe ralolorranni Yohanes udde napulete, Mawu Yesus na- 
nattakke nabbisara su taumata nambo udde su olai Yohanes, wisara- 
Ne, ”Iamiu inai su wadda'a ma'ellega apa? Sangkulappa nannalo itat- 
talla'u anginna? 2$lamiu inai ma'ellega apa? Sangkatou apan uapede- 
tta marramaga? Manga taumata apan uapedetta aroddi wurru wiakke 
lembo mapia uatana’a su tampa n araratuanna! ?2‘Nariaddi, iamiu su- 
mabangnga ma'ellega apa? Ma'ellega sangkatou nabi? Atonna, ewe'e 
nangillembo lai wuassu sangkatou nabi. ? Ana waugu Yohanes udde nia- 
paasingkatta su wageangngu Wuke Susi ereindi, 

Ete indi raloļlorrang-Ku, wisara Mawu Ruata, 

'Ia'u sarun mandolokki tou malliu roro wuas-Si'0, 
tadea'u itou mamu'a lalanna amatan-NuP ” 

2”Paanaunge,” unnu Mawu Yesus, ”su runia indi taambe saran sang- 
katou taumata maggewalanna wuassi Yohanes Mananarrani. Arawe tau- 
mata apan adio'anne su wallattu alarrana'u Mawu Ruata, magewalanna 
wuassi Yohanes Mananarrani.” 

2 Anambo n taumata — nasutta madarorongnga wose — naaringikka 
Mawu Yesus mabattiu olangnge udde; ete imangitou manga taumata 
apan suete tinumurrutta alawo'u apulu Mawu Ruata wurru maapulu 
sarranianni Yohanes. ““Arawe manga taumata n Farisi wurru manga 
huru n agama maddiri manengkamma riinnu Mawu Ruata su wadangngi 
mangitou. Imangitou maddiri sarranianni Yohanes. 

3ISee Mawu Yesus nabbisarate apia, wisara-Ne, ”Ringannu apa Ia u 
manumandingngu taumata su tempo indi? Massulungngu-apa imangi- 
tou? %Imangitou ere alarrana'a ua'janna su pasakka; ammulanna sam- 
bau mabbisara ammulanna waine. lami mangngantari n aantari n 
laļuassa siamiu, arawe iamiu maddiri massaļaingnga! Iami mangan- 
tari aantari n tatampungnga, arawe iamiu maddiri lumuai! “Yohanes 
Mananarrani nirumanta — itou mappuasa wurru tawe ma'inumma ang- 
gore — wurru iamiu mabbisara, Itou niasuttannu setanna! Ana’u Tau- 
mata nirumanta — Itou vanna wurru ma2'inumma — see iamiu mabbi- 
sara, “Pa'ellega taumata udde! Waliu, tarra wu'anna, hawe madarorong- 
nga wose wurru hawe n taumata marosa,’ 35Salaiwe aroddi, apapande 
Mawu Ruata niatialanna su tangnga n taumata nambo apan nanarim- 
matti Tou.” 


Mawu Yesus su wale n Simon 


%Sangkatou taumata n Farisi, aranne Simon, nangahe Mawu 
Yesus umanna. Mawu Yesus inaite su walene wurru inuma'janna see 
inumante. “Su soa udde pia lai sangkatou wawine apan mabbiakka su- 
lalummu paddarosa. Napawe itou naaringikka manungku Mawu Yesus 
tantalanna vanna su wale taumata n Farisi udde, itou nirumanta uaapi- 
ddu sambau wotolla wuassu pualam lalorroannu lana mawangngi. Itou 
dirumarisikka su liuddu Mawu Yesus marani n leddane wurru nilumuai 
lapiddu narrolo ledda Mawu Yesus ringannu allo matane. Wua udde 
ledda Mawu Yesus pinedda n utangnge see niarii tou wurru niwok- 
kannu lana mawangngi. 3 Napawe taumata n Farisi apan nangahe Mawu 
Yesus naasilo olangnge udde, itou nabbisara sulalummu naungnga, 
”Irarrangngo taumata indi sangkatou nabi, Itou masingkatta isai wawine 
apan nangindingnga Sitou, wurru manungku wawine udde mabbiakka su- 
lalummu paddarosa!” 

“See Mawu Yesus nabbisara si Simon, ”Simon, pia sambau Ta'u 
iwalo si'o.” 

”Ore, Iamangnga Huru,” sasimbakki Simon, ”Waloa'e.” 

4Mawu Yesus nabbisara, ”Pia rua ng katou apan pia utangnge 
su taumata apan mappawallassu roitta. Sangkatou pia utangnge lima 
rasutta roitta salaa, wurru sangkatou lai lima m pulo roitta sala'a. 
&Itarua tawe maawaekka utangnga udde, ana waugu udde utangngi 
tarua tate niapawaekka. Ne, isai su wallatti tarua lembo marangngu 
taumata apan napawallassu roitta udde?” . 

8”Iau marrangngo taumata apan utangnge anamboanne apan tawe 
niapawaekka!” sasimbakki Simon. 

”Asingkannu narrino,” sasimbakku Mawu Yesus. “See Mawu 
Yesus na'ellega wawine udde wurru nabbisara si Simon, ”To naasilo 
wawine indi? Iau nirumanta su walenu, arawe 10 tawe nanaddia ua'e 
ipangukkassa ledda-U; arawe wawine indi suete nangukkassa ledda-U 
ringannu allo matane, wurru nipedda n utangnge. “To tawe nanaloho 
Siau ringannu aara, arawe wawine indi tawe illolone mangngari'a 
ledda-U nanattakka Iau naranta isindi. Po tawe nandalinnu lana su 
pua-U, arawe wawine indi suete nandalinnu lana mawangngi su ledda- 
U. #Atonna: darangngune apan wahewa udde napaaliatta'a manungku 
rosane apan manambo udde suete niampunganna! Amungkangngu tau- 
mata onggoļannu aampungnga matulungnga, matulungnga lai itou man- 
dangngu.” 

#See Mawu Yesus nabbisara wawine udde, “Manga rosanu suete 
niampunganna.” 

4Manga taumata waine apan ua'ianna vanna su sampunna ringannu 
Mawu Yesus mannattakke uahahatto sangkatou ringannu waine, ”Isai 
taumata indi naoma n sara Itou wotongnge mangampungnga rosa?” 

® Arawe Mawu Yesus nabbisara wawine udde, ” Ana waugu io mang- 
ngimanna Sia'u, 10 sarun masalamatta. Roote ringannu padarame!” 


Manga wawine apan nallalima Mawu Yesus 


Tawe nalannu wua udde, Mawu Yesus inaite su manga soa wurru 
S manga ampungnga, ana mamasingkattu Watti'u Alaluassa manungku 
Mawu Ruata manattakke mamarenta ere sangkatou Ratu. Sire mapulo 
dua mallalarrenggen-Ne uatantalongnga su sampunna ringanni Tou. 
2Aroddi lai sire pira wawine apan suete niapaapia wuassu gharraho 
laleo wurru rada'a. Imangitou eteudde Maria apan isassago Magdalena 
(pitu gharraho laļeo apan suete niapaasabangnga wuassi tou); #wurru 
lai Yohana awingngi Khuza, marrinu n araratuanni Herodes; Susana, 

wurru manambo lai wawine waine. Ringannu roitti mangitou sassane, 
imangitou nallalima Mawu Yesus wurru manga mallalarrenggen-Ne. 


Sasumandingngu mangangasi'a 
(Mat. 13:1-9; Mrk. 4:1-9) 


4Manga taumata sidutu rudanta ringannu Mawu Yesus wuassu 
alawo'u soa. Wurru napawe manambote taumata uaammulla, Mawu 
Yesus nabbatti'a simangitou sasumandingnga ereindi: 5”Sangkatou ma- 
bawailla inai mangasi’u wualanna. Su tempo itou mangngasi'a, pia bua- 
lanna nanawo su lalanna. Sangkawageanganna nisaledanannu taumata 
wurru waine lai niannu manv’ a, Pia lai nanawo su tampa manambo wa- 
tune. Su tempo wualanna udde tuttuwote, sinuananna udde tinumolang- 
nga ana waugu letangnge mamara. "Pia lai bualanna nanawo su tangnga 
n ahuranganna roaanna. Ahuranganna roaanna udde tinumuwo su sam- 
bau ringannu wualanna udde, wurru nangangkuba na’oma n sara nate. 
8 Arawe pia lai bualanna nanawo su leta’a masuwukka, see tinumuwo 
wurru nabua paarrasutta anambone.” 

Napawe suete nabbatru sasumandingnga udde, Mawu Yesus nabbi- 
sara, ” Amungkangngu pia talinga padaringikka!” 


Anio Mawu Yesus mappaattu sasumandingnga 
(Mat. 13:10-17; Mrk. 4:10-12) 


“Manga mallaļarrenggennu Mawu Yesus naiwalo Sitou atappasannu 
sasumandingnga udde. IIMawu Yesus sinumimbakka, ”Iamiu suete 
nionggolannu alamatta tadeau maasingkatta addapingnga su ola'u ere- 
apa Mawu Ruata mamarenta ere sangkatou Ratu. Arawe manga tau- 
mata waine niarraannu sasumandingnga, tadeau imangitou madaring- 
ikka, arawe wagga apa apan mariaddi; wurru imangitou madaringikka, 
arawe tawe maasunna.” 


Mawu Yesus nanala'a n sasumandingngu sangkatou 
mangangasi’a 
(Mat. 13:18-23; Mrk. 4:13-20) 


u”Ete indi atappasannu sasumandingnga udde: Wualanna eteudde 
wattiu Mawu Ruata. 12?Wualanna apan nanawo su lalanna isassuman- 
dingnga su manga taumata apan madaringikka wisara udde. Arawe Se- 

Ahuranganna roaanna (8:14) 


tanna nirumanta wurru nangarro wattia udde wuassu naungngi mangi- 
tou, tadea'u imangitou tawe mangngimanna wurru tawe masalamatta. 
8BWualanna apan nanawo su leta’a pia batune isassumandingnga su tau- 
mata napawe naaringikka watta udde, nanengkamma ringannu naung- 
nge maluassa. Arawe watta udde tawe narramutta sulalummu naung- 
nge. Imangitou mangngimanna tala ng kadio’a, wurru napawe wawono'a 
nirumanta, imangitou nassinaada. 1 Wualanna apan nanawo su tang- 
nga n ahuranganna roaanna isassumandingnga su taumata madaringikka 
wattia udde, arawe sussinggawangngu wiakki mangitou wurru maapulu 
mabbiakka nasuungnga wurru maluassa sulalummu runia indi. Sarang- 
kanambone udde nangumpisanna simangitou na'oma n sara tawe nabua 
wua apan nalaha.. 15Wualanna nanawo su letaa masuwukka isa- 
ssumandingnga su taumata madaringikka wattia udde, see sinahi- 
punna sulalummu naungnge apan waresi wurru matulida. Imangitou 
natatarrangnga na'oma n sara nabua.” 


Solo apan niluuwannu wensada 
(Mrk. 4:21-25) 


16”Tawe taumata mande'omma solo see luuwannu wensada, ara'e ia- 
ddo su aļungngu antilla. Itou sarn mangado n soļo udde su panganga- 
doanne, tadea'u taumata apan sumutta maasilo semakke. !?Tawedu apa 

apan uawuni apan tawe asiloanna; wurru tawedu apa apan iaadapping- 
nga apan tawe sarun massongkakka wurru asingkatanna. 

18 Ana waugu udde paanaungete mapia-pia apa apan niaaringirranni 
amiu. Ana waugu taumata apan uatahuante, sarun onggolanna lembo n 
anamboanne lai; arawe taumata tawedu tatahuananne, adio'a apan ta'e 
sitou sarun anuanna lai.” 


Inangnga wurru manga turrangngu Mawu Yesus 
(Mat. 12:46-50; Mrk. 3:31-35) 


VInangnga wurru manga turrangngu Mawu Yesus nirumanta ringan- 
Ne, arawe imangitou tawe na'oma ringan-Ne ana waugu taumata 
tumanite manambo. Ne pia sangkatou apan nabbisara su Mawu Yesus, 
”Iamangnga, inangnga wurru manga turrangngi Iamangnga wowa su 
liudde. Imangitou maapulu maisasomba m Iamangnga.” 

2 Arawe Mawu Yesus nabbisara simangitou, “Manga taumata apan 
madaringikka wisara Mawu Ruata wurru tutturrutta, ete imangitou udde 
inang-Ku wurru manga turrang-Ku.” 


Mawu Yesus napaalenakku tandi'a 
(Mat. 8:23-27; Mrk. 4:35-41) 


2Su sambau allo Mawu Yesus wurru mallalarrenggen-Ne si- 
numa'ete saalanna. ”°Wette iite inai su samba'a n rano,” unnu Mawu 
Yesus simangitou. Ne imangitou inaite. Su tempo imangitou tan- 
talanna massaalanna, Mawu Yesus inamatiilanna. Inarrombanganne 
anginna ma'ikkatta tinumiuppa su rano udde. Uae sussuttate su 
saalanna, naoma n sara maasilakate simangitou sarangkanambone. 
3 Mallalarrenggennu Mawu Yesus inaite ringan-Ne wurru namu'o Sitou. 
Imangitou nabbisara, ”Iamangnga Huru, Iamangnga Huru; iite masila- 
kate!” 

Mawu Yesus napu'o see nandona anginna wurru luaa apan ma- 
ttandia udde. Anginna wurru luaa udde nolote, see rano nabbalite 
malenakka atonna. ?5See Mawu Yesus nabbisara mallalarrenggen-Ne, 
”Anio iamiu tawe mangngimanna Sia'u?” 

Imangitou naherangnga wurru nata'utta. Wurru uahahattote imangi- 
tou sangkatou ringannu waline, ”Isai rinone taumata indi naoman sara 
namarenta anginna wurru lua'a, wurru parenta-Ne tinurrutanna!” 

Mawu Yesus napaapia n taumata niasuttannu 
gharraho laleo 
(Mat. 8:28-34; Mrk. 5:1-20) 


2%% Mawu Yesus wurru mallalarrenggen-Ne lapiddu nassaalanna 
naoma n sara letau Gerasa su sambaa n Rano Galilea. 2?Napawe 
Mawu Yesus nilumintukke su ammaranne, Itou nirantannu sangka- 
tou esakka apan niasuttannu gharraho laleo. Taumata udde wuassu 
soa. Malannute itou uatantole wurru maddiri matana'a su wale. Itou 
tumba'u maapulu matana'a su manga liangnga tampa m pallabinganna. 
3 Napawe naasilo Mawu Yesus, itou nangintuli see inumalintuda su 
saruannu Mawu Yesus wurru nabbisara, °Mawu Yesus, Anau Mawu 
Ruata Apan Atanggarranne! Sarun olaannu ereapa ia'u indi? Ia'u su- 
malande ariewe manansara sia'u!” Taumata udde nabbisara aroddi 
ana waugu Mawu Yesus namarenta gharraho laleo udde sinumabang- 
nga wuassi tou. Masokkate itou suttannu gharraho laleo udde, ma'oma 
n sara salaiwe limane wurru leddane suete nirrapussu rate wurru itou 
rariaganna mapia-pia, itou ta'e lai maawassutta rate udde see iaapiddu 
gharraho laleo watukku wadda'a. 

Mawu Yesus naiwalo taumata udde, ”Isai arannu?” 

”Arangku Legiun,” sasimbakku taumata udde - ana waugu ma- 
nambo gharraho laļeo sinumutta sulalummu wadangnge. Manga 
gharraho laļeo udde sinumalande tadea'u Mawu Yesus tawe mallim- 
buakka simangitou sulalummu Rampissu Papate. 

32 Marani n tampa udde manambo atonna wawi tantalanna maddea’a 
anna su wele n wuidda. Manga gharraho laļeo udde sinumalande Mawu 
Yesus tadea'u iwala sumutta sulalummu manga wawi udde. Ne Mawu 
Yesus inumire, “Ne manga gharraho laleo udde sinumabangke wuassu 
taumata udde see nangintarrote su manga wawi udde. See manga 
wawi udde tinumalangnga wurru tinumumpa wuassu winggi n rampissa 
watukku lalummu rano, wua udde nalammissa. 

“Manga mandariaga wawi udde naasilo apa apan suete nariaddi. 
Ne imangitou tinumalangnga, wurru namasingkattu wattia udde su soa 
wurru su ampungnga maranine. “See manga taumata nampassabang- 
nga ma'ellega apa apan suete nariaddi. Imangitou nirumanta ringannu 
Mawu Yesus, wurru isudde imangitou naaratingnga taumata apan na- 
pallosse wuassu manga gharraho laļeo udde tantalanna ua'ianna ma- 
rani n ledda Mawu Yesus. Itou ualurrete n laubba wurru ringirranne 
masemakke. Imangitou nata'utta. 3%% Sarangkanambone apan naasilo ara- 
riaddianna udde nabbattie su taumata ereapa taumata udde niapaapia. 
“See anambo n tumana'u leta'u Gerasa udde sinumalande Mawu Yesus 

tadea'u Itou manantangngu tampa udde, ana waugu imangitou, nambo 
matta'utta. Nariaddi Mawu Yesus sinuma'ete saalanna inaite mapule. 
Taumata apan napallosse wuassu gharraho laleo udde sinumalande 
Mawu Yesus tadea'u itou wotongnge tumantalongnga. 

3 Arawe Mawu Yesus nandolokki tou napule, wisara-Ne, ”Apulete 
wurru wattia' e apa apan suete niola'u Mawu Ruata si'o.” 

Ne taumata udde napulete wurru nabbatti’e su ahewallu soa, alawo'u 
inolaanna apan suete niola'u Mawu Yesus sitou. 


Ana'i1 Yairus - wawine apan nangindingnga Mawu Yesus 
(Mat. 9:18-26; Mrk. 5:21-43) 


, #Napawe Mawu Yesus nabelengke su sambaa n rano, Itou ni- 
salohoanna manga taumata ringannu alaluassa ana waugu imangitou 
tantalanna ualarrado Sitou. #See nirumanta sangkatou tembonannu 
wale m pattatarramawuanna isudde. Aranne Yairus. Itou nassubba su 
saruannu Mawu Yesus wurru sinumalande tadeu Mawu Yesus ru- 
manta su walene, #ana waugu anangnge wawine man sambau uukke 
mapulo dua su tonnane maranite mate. 

Tantalanna Mawu Yesus u'amatta watukku wale n Yairus, manga 
taumata mangke mannesse’i Tou wuassu alawo'u tampa. Su wallatti 
mangitou pia sangkatou wawine apan mapulote dua su tonnane ua- 
pendamma radau wawine. Itou suete nanginsue manga darotongnge 
iapa'undamma su doktere, arawe tawedu sangkatou apan naapia sitou. 
#Wawine udde nangundani Mawu Yesus wuassu liudde, see nangin- 
dingnga pentakku jubah-Ne. Orassa udde lai radau wawine udde napia. 
45 Mawu Yesus naiwalo, ”Isai nangindingnga Sia'u?” 

Anambo n taumata nassinaada. See Petrus nabbisara, "Iamangnga, 
manambo atonna taumata uapaliwutta su lamangnga; imangitou mangke 
mannesse’i Jamangnga!” 

##Mawu Yesus nabbisara, ”Arawe pia taumata nangindingnga Sia'u. 
Iau masingkatta ana waugu pia auatanna sinumabangnga wuassia-U.” 
41Wawine udde naatutukka manungku inolaanne udde niasingkatante. 
Nariaddi itou nirumanta ringannu mangngindo see inumalintuda su 
saruannu Mawu Yesus. Ne itou nabbattie su saruannu awadaalla, anio 
itou nangindingnga Mawu Yesus, wurru manungku radangnge napia 
orassa udde lai. #Mawu Yesus nabbisara sitou, ”Ana’u, ana waugu io 
mangngimanna Sia'u, 10 napia. Apulete ringannu salamatta.” 

#Tantalanna Mawu Yesus tae uahahatto, sangkatou ralolorranna 
nirumanta wuassu wale n Yairus. Itou nabbisara si Yairus, ”Anga'i 
tuangnga natete. Ariete lai tuangnga mapaasusa m Iamangnga Huru.” 

“#Napawe Mawu Yesus naaringikka wisara udde, Itou nabbisara si 
Yairus, ” Arie paata'utta. Pangimante, anangngu sarun mapia.” 

š Napawe na'omate su wale n Yairus, Mawu Yesus tawe namala 
n saran sangkatou sumutta su sambau ringanni Tou tumba'u Petrus, 
Yohanes, Yakobus wurru inangnga iamangngu ana'a udde. ZAnambo n 
taumata tantalanna lulluai wurru massusa ana waugu apapate n ana'a 
udde. Arawe Mawu Yesus nabbisara, ”Arie palluai. Ana'a udde tawe 
nate, itou tumba'u mattiilla!” 

SImangitou nilumage Mawu Yesus, ana waugu imangitou ma- 
singkatta manungku anaa wawine udde natete. “Wua udde Mawu 
Yesus namita lima n ana'a udde see nabbisara, ”Pabbangunte, Ana'a!” 
SNiawa ng kana'a nabelengke apia su ana'a udde, wurru orassa udde 
lai itou nabangunna. Wua udde Mawu Yesus nandolokki mangitou na- 
paannu ana'a udde. “#Hagurangngu ana'a udde naherangnga atonna. 
Arawe Mawu Yesus naningaddi mangitou mamasingkattu arariaddianna 
udde su alawo'u taumata. 


Mawu Yesus nandolokku sire mapulo dua 
mallalarrenggen-Ne 
(Mat. 10:5-15; Mrk. 6:7-13) 


Mawu Yesus namago sire mapulo dua mallalarrenggen-Ne, see 
9 nangagillu tarrino simangitou ipallimbuakka gharraho laleo wurru 
mapaapia n rada'a. 2Wua udde Itou nandolokke mangitou inai ma- 
paapia n taumata marada'a wurru mamasingkattu watti'a su ola'u ereapa 
Mawu Ruata mamarenta ere sangkatou Ratu. ?”Arie pangapiddu saran- 
napa su amatanni amiu,” unnu Mawu Yesus simangitou. ” Arie pangapi- 
ddu ta'mna, ara'e tampa m pondi, ara'e anna, ara'e roitta, ara'e lai lau- 
bba rua m parassa. 4Suapa n tampa iamiu itarimmatta, atana'e isudde 
ma'oma n sara iamiu manantangngu soa udde. 5Wurru su tampa iamiu 
tawe itarimmatta, su tempo iamiu manantangngu soa udde, tontonga’a 
awu wuassu paladu leddanu, maola'a sambau pannanaunganna simangi- 
tou.” 

“Manga mallalarrenggennu Mawu Yesus nabuatte, see inaite su 
manga ampungnga mabattru Watti'u Alaluassa udde wurru napaapia n 
taumata marada'a su alawo'u tampa. 


Herodes nialiwune 
(Mat. 14:1-12; Mrk. 6:14-29) 


"Su tempo Herodes uaparenta su Galilea, naaringikka su olau 
anambo n arariaddianna udde, itou nialiwune. Ana waugu piaddu 

mabbisara manungku Yohanes Mananarrani nabbiakke apia. #Piaddu 
lai mabbisara manungku Flia nirumantate apia. Taumata waine lai 
mabbisara manungku sangkatou nabi su wallattu manga nabi ro'e n 
alamonane nabbiakke apia. ? Herodes nabbisara, ”Ia'u suete nandolokku 
taumata niapapototta pua n Yohanes. Arawe taumata indi, isai Itou? 
Manambo watta suete tau niaringirranna matatarrino Sitou.” Ne 
Herodes mappandumma ma'ellega Mawu Yesus. 


Mawu Yesus napaannu lima riwu su atoune 
(Mat. 14:13-21; Mrk. 6:30-44; Yoh. 6:1-14) 


Manga ralolorrannu Mawu Yesus nabelengke wurru nabbattie su 
Mawu Yesus, sarangkanambone apan suete niola'i mangitou. Mawu 
Yesus nangahe simangitou see inaite su sambau, imangitou nanginsa- 
ssa watukku soa Betsaida. IlArawe napawe manga taumata naasing- 
katta olangnge udde, imangitou tinumantalongnga Mawu Yesus. Itou 
nanarimmatti mangitou, see nabbatti' a simangitou su ola'u ereapa Mawu 
Ruata mamarenta ere sangkatou Ratu. Wurru Itou lai napaapia n tau- 
mata marada'a su wallatti mangitou. 

1Napawe matannallo mattattupe, sire mapulo dua mallala- 
rrenggennu Mawu Yesus nirumanta ringanni Tou wurru nabbisara, ”Ia- 
mangnga, tampa indi narrae marau. Mappianne Jlamangnga mandolokku 
manga taumata indi iapaapule, tadea'u imangitou wotongnge maddea'a 
anna wurru maddea'a tampa atiilanna su manga soa wurru manga am- 
pungnga maranine isindi.” 

8B Arawe Mawu Yésus sinumimbakka, ”Iamiute mapaanni mangitou.” 

Manga mallalarrenggennu Mawu Yesus nabbisara, ”Iami tumba'u 
pia lima m bau roti wurru inassa rua m bua. Apa iami rinone inai 
mamalli anna iapaanna su awadaalla indi?” "(Irarrangngo sire lima 
riwu su atoune esakka isudde.) 

Mawu Yesus nabbisara mallalarrenggen-Ne, ”Dolorra’e manga tau- 
mata indi uma’ianna uawahageangnga, irarrangngo lima m pulo su 
atoune sambageanganna.” 

15SManga mallaļarrenggennu Mawu Yesus udde tinumurrutte su 
ereapa suete niwisara Mawu Yesus simangitou. 16See Mawu Yesus 
nanganute lima m bau roti wurru inassa rua .m bua, wua udde 
naningngara langitta wurru naadiangkamanna su Mawu Ruata. Wua 
udde Itou namesangnga roti wurru inassa udde ringannu lima-Ne see 
nianggille su mallalarrenggen-Ne niapatahia su taumata nambo udde. 
1Imangitou sarangkanambone inumanna na'oma n sara nalai-laidda. 

See manga mallalarrenggennu Mawu Yesus nangammule n lambe ng 
kanna udde anambone mapulo dua su ulangnge. 


Panga'uanni Petrus su Mawu Yesus 
(Mat. 16:13-19; Mrk. 8:27-29) 


Su sambau allo, napawe Mawu Yesus tantalanna waliomanna 
sassane, mallalarrenggen-Ne nirumanta ringanni Tou. Mawu Yesus 
naiwalo simangitou, “Tumurruttu wisara n taumata, la'u indi isai?” 

9Imangitou sinumimbakka, ”Piaddu nabbisara Yohanes Manana- 
rrani. Piaddu lai mabbisara Elia, waine lai nabbisara su wallattu 
sangkatou nabi su tempo n alamona apan nabbiakke apia.” 

2”Arawe tumurrutta siamiu sassane, Iau indi isai?” aiwalo Mawu 
Yesus. 

Petrus sinumimbakka, ”Iamangnga eteudde Ratu Punnu Salamatta 
apan pina'ire Mawu Ruata.” 


Mawu Yesus nabattiu asasusa-Ne wurru apapate-Ne 
(Mat. 16:21-28; Mrk. 8:31-9:1) 


See Mawu Yesus nabbisara mallalarrenggen-Ne, ”Imbarrangnga 
mamasingkattu : olangnge indi sisai-sai.” ?22Mawu Yesus nabbisara 
apia, ”Ana'u Taumata sarun matatarrangnga wurru ipasseettu manga 
piarrangnge wurru manga imam tembonanne, see manga huru n agama. 
Itou sarun pateanna, arawe su allo atallune sarun iapawangunna apia.” 

BWua udde Mawu Yesus nabbisara taumata nambo isudde, ”Tau- 
mata apan maapulu rumandinganna Siau, rinone tawe mannaungnga 
manarane sassane, mamasanna arussa-Ne miallo-miallo wurru sidutu 
uatantalongnga Siau. 3 Ana waugu taumata apan mannahekku wiakke, 
sarun awuliannu wiakke udde. Arawe taumata apan mannantillu wiakke 
ana waugu apulu-U, itou sarun masalamatta. Apa sombangnge su 
sangkatou taumata amungkangngu ahewallu runia indi maola'a pus- 
saane, arawe itou mandaleo wurru awuliannu wiakke? 26 Amungkangngu 
taumata massili manga'u Sia'u wurru alarau, Ana'u Taumata lai massili 
manga'u taumata udde su tempo Itou rumanta apia ringannu tarrino- 
Ne, wurru ringannu tarrino n Iamangnga wurru tarrino mala'ekatta apan 
susi! 27Asingkatewe: wuassu wallatti amiu isindi pia sangkatou tawe 
mate tantalanna itou taambe naasilo Mawu Ruata mamarenta.” 

Mawu Yesus niwantuhanna 
(Mat. 17:1-8; Mrk. 9:2-8) 


#lrarrangngo sangkamisa wuassu tempo Mawu Yesus nangarra'u 
sarangkanambone udde, Itou nangapidde n Petrus, Yohanes wurru 
Yakobus su sambau wowone inai umaliomanna. 2?Tantalanna Mawu 
Yesus waliomanna isudde, hati-Ne nawalu wurru laung- Nge nabali 
mawira sussalendappa. 3031 Inarrombanganne rua ng katou, eteudde 
Musa wurru Elia nattingkapasilo m batanganne ringannu asasemakka 
wuassu surga. Imangitou uahahatto Mawu Yesus su olau apapate-Ne 
apan tate malannu lai mariaddi su Yerusalem. 3% Su tempo udde Petrus 
wurru manga hawene niamatiilanna, arawe inarrombanganne napu'o 
wurru naasilo Mawu Yesus lullansiangnga wurru taumata rua ng katou 
uarisikka ringanni Tou. 3Su tempo rua ng katou udde manantangke 
Mawu Yesus, Petrus nabbisara Mawu Yesus, ”Iamangnga Huru, mapia 
atonna iite isindi. Mappianne iami mapararisikku rasanna tatallu; 
sambau si Tuangnga, sambau si Musa wurru sambau lai si Elia.” (Petrus 
nabbisara aroddi arawe tawe maasunna wisarane udde.) 

“Tantalanna Petrus ta'e uahahatto, nirumantate winabbawa, wurru 
nangooppa simangitou na'oma n sara imangitou nata'utta. 35Wua udde 
wuassu winabbawa udde niaringirranna tinggikka mabbisara, ”Ete indi 
Ana'u apan Ta'u pinile. Padaringikka Sitou!” 

%Napawe tingikka udde naddote, imangitou naasilo Mawu Yesus 
sassane isudde. Mallalarrenggennu Mawu Yesus nallannaba su ola'u 
sarangkanambone apan nariaddi udde, wurru tawe nabatti'a sisai-sai apa 
apan suete niasiloanni mangitou. 


Mawu Yesus napaapia n an2’a apan niasuttannu 
gharraho laleo 
(Mat. 17:14-18; Mrk. 9:14-27) 


“Su allo tirrabbine Mawu Yesus wurru sire tallu gala genenan 
Ne sinumossokke wuassu wowone udde, wurru manambo taumata ni- 
rumanta ringannu Mawu Yesus. ##Sangkatou esakka wuassu pattang- 
ngannu awadaalla udde, nangintuli, ”Iamangnga Huru, tulunga'a ellehe 
ana'u — tumba'u sangkatou udde ana'u! 3 Amungkangngu gharraho laleo 
sumutta sitou, inarrombanganne itou umui wurru awangnge iwabantikke 
maoma, n sara morrongnge lullupa. Gharraho udde sidutu mannan- 
sara sitou wurru maddiri sumabangnga wua dinganni tou. la'u suete 

naitulungnga su mallalarrenggenni Iamangnga mallimbuakka. gharraho 
udde, arawe imangitou tawe naalimbuakka.” 

#lMawu Yesus sinumimbakka, ”Waline hampa jamiu indi! Iamiu 
atonna manga taumata apan marrusala wurru tawe mangngimanna! 
Ma'oma n sara tingngera Iau matana'a suadio’a ringanni amiu wurru 
manabare siamiu? Apira'e anangngu udde isindi!” 

#Tantalanna ana'a udde wamatta mattuda Mawu Yesus, gharraho 
laleo udde nangema’i tou wurru wadangnge iwabantikke. Arawe Mawu 
Yesus namarenta gharraho laleo udde niapaasabangnga see napiate 
ana'a udde. See ana'a udde tinantille apia su iamangnge. 8 Awadaalla 
naherangnga naasilo tarrino Mawu Ruata aroddi ahewalle. 


Mawu Yesus nabbatľa apia su 
olau apapate-Ne 
(Mat. 17:22-23; Mrk. 9:30-32) 


Su tempo manga taumata ta'e tuttiangnga naasilo sarangkanam- 
bone apan niolang-Nge, Mawu Yesus nabbisara su mallalarrenggen-Ne, 
“”Paatuturre paapia-pia wurru arie paabuliane manga wisara-U indi: 
Anau Taumata sarun itantilla su tarrino n taumata.” 4 Arawe mal- 
lalarrenggennu Mawu Yesus udde tawe naasunna wisara-Ne. Olang- 
nge udde iaadappingnga simangitou tadea'u imangitou tawe maasunna. 
Arawe imangitou matta'utta maiwalo olangnge udde Sitou. 


Isai ahewalanne? 
(Mat. 18:1-5; Mrk. 9:33-37) 


%Su wallattu mallalarrenggennu Mawu Yesus nariaddi pattatiakka 
su ola'u isai su wallatti mangitou apan ahewalanne. 4’ Mawu Yesus 
naasingkatta ringirranni mangitou, ana waugu udde Itou namaggo 
sangkatou ana'a adio’a wurru niapararisikka su sandirran-Ne. #See Itou 
nabbisara manga mallalarrenggen-Ne, ”Taumata apan manarimmattu 
ana'a indi ana waugu Ia'u, udde ere lai manarimmatta Siau. Wurru 
taumata apan manarimmatti Iau manarimmatti Tou lai apan nandolo- 
U. Ana waugu taumata apan adio'anne su wallatti amiu, ete itou apan 
ahewalanne 

Taumata apan tawe mandooppa siamiu, 
uasamba'a siamiu 
(Mrk. 9:38-40) 


Yohanes nabbisara, ”’Mawu, iami naasilo taumata mallimbuakka 
setanna ringannu arannu Mawu, wurru iami naningaddi tou, ana waugu 
itou waline wua dinganni ite.” 

%”Arie maningaddi tou,” wisara Mawu Yesus si Yohanes wurru 
manga mallalarrenggennu Mawu Yesus apan waine, ”ana waugu tau- 
mata apan tawe mandooppa siamiu, udde uasamba'a siamiu.” 


Sambau ampungnga su Samaria maddiri 
manarimmattu Mawu Yesus 


5s Napawe maranite tempone Mawu Yesus masengkengnga watukku 
surga, Itou nakkawessa inai mabatukku Yerusalem. “Ne Itou nando- 
lokku taumata inai malliu roro Sitou. Manga taumata apan nirolokka 
udde inaite, see sinumuttate su sambau ampungnga su Samaria tadea'u 
manaddia manga alawo'a huna Mawu Yesus. #Arawe manga taumata 
su ampungnga udde maddiri manarimmattu Mawu Yesus, ana waugu 
niasingkatante atonna manungku Itou mattudate n Yerusalem. “Ne su 
tempo manga mallalarrenggennu Mawu Yesus, eteudde Yakobus wurru 
Yohanes naasingkatta olangnge udde, imangitou nabbisara, ”Mawu, 
apa Mawu maapulu, iami madorongnga putungnga sumossokka wuassu 
langitta ipamate manga taumata indi?” 

S Mawu Yesus nanaile, see namulo simangitou. 5 Wua udde imangi- 
tou inaite su ampungnga waine. 


Manga taumata apan maapulu maola’a 
mallalarrenggennu Mawu Yesus 
(Mat, 8:19-22) 


‘Tantalanna Mawu Yesus wurru mallalarrenggen-Ne mannassu 
amatanne, pia taumata nabbisara Mawu Yesus, ”Iamangnga, ia'u maa- 
pulu tumantalongnga su Iamangnga suapa n tampa Iamangnga uma- 
matta!” 

S Mawu Yesus sinumimbakka, ”Serigala pia liangnge, wurru 
manv’u winalanganna pia salakke, arawe Angu Taumata tawe tampa 

lallalowangan-Ne.” “See Mawu Yesus nabbisara su sangkatou waline, 
”Tantalongke Sia'u.” 

Arawe taumata udde nabbisara, ”Iamangnga walaa iau mapule 
asuene mallabingngu iamangku.” 

&@Mawu Yesus sinumimbakka, “Wala'e taumata nate mallabing- 
ngu taumatane nate sassane. Arawe 10 roote wurru waloa'e wattia 
manungku Mawu Ruata mannattakke mammarenta,” 

&Piaddu lai taumata waine nabbisara, ”Iamangnga, ia'u maapulu tu- 
mantalongnga su Iamangnga, arawe wala'a ia'u mapule rorone mabalo.” 

tMawu Yesus nabbisara taumata udde, “Taumata apan mannat- 
takke mammajeko see manaile liudda, tawe rinone maola'a lalorro n 
araratuannu Mawu Ruata.” 


Mawu Yesus nandolokku sire pitu m puļo 
mallalarrenggen-Ne 


1 0 Wua udde Mawu Yesus namile sire pitu m pulo mallalarrenggen- 

Ne lai, see nandolokki mangitou pattarra darua malliu roro Si- 
tou watukku alawo'u soa wurru tampa apan rantanni Tou. 2”Wuane 
apan itinganna manambo,” unnu Mawu Yesus simangitou, ”arawe 
mangangitingnge matulungnga. Ana waugu udde padorongke su tata- 
huannu wailla tadea'u itou mandolokku taumata mangitingnga wua n si- 
nuananne, “Ne, roote! Iau mandolokki amiu ere domba su pattang- 
ngannu serigala. “Arie pangapiddu tampa n roitta arae patoa m pa- 
daroronganna, arae sapatu. Arie mangillolo su tangnga n dalanna 
ana mattabea su sangkatou taumata. 5Amungkangngu iamiu sumutta 
su sambau wale, wisara’a paarorone, “Doronganna alaluassa sulalummu 
wale indi? 6Amungkangngu isudde pia taumata maapulu m padarame, 
tabea m padaramenu udde sarun sidutu sitou, amungkangngu tawe, ulei 
apia tabea m padaramenu udde. 7Atana'e tumba'u su wale sambau. 
Sengkamma apa apan iassaru siamiu isudde, ana waugu taumata apan 
mammanara wotongnge manengkamma lalantakke. Arie massaliu wua- 
ssu wale sambau watukku wale waine. $Amungkangngu iamiu rumanta 
su sambau soa wurru isudde iamiu salohoanna ringannu mapia, ante 
apa apan ia'imbe mangitou isudde. ?Paapiaa taumata apan marada'a 
su soa udde, wurru paasingkata'a su manga taumata isudde manungku, 
'Mawu Ruata malihakke mamarenta ere sangkatou Ratu su pattang- 
nganni amiu. 10 Arawe amungkangngu iamiu rumanta su sambau soa 
wurru iamiu isudde tawe itarimmatta, sabbangke su lalanna wurru wi- 
sara'a, WEwe’e sara lai awu su soanu apan uareetta su ledda ng kami, 
itontongngi ami maola'a sambau pananaunganna siamiu. Arawe rinone 

iamiu maasingkatta manungku maranite tempone Mawu Ruata mama- 
renta ere sangkatou Ratu su pattangnganni amiu!” I2Paananunge, su 
Allo ng Kiamatta, taumata n Sodom malluasanna ampungannu Mawu 
Ruata wuassu taumata su soa udde!’ 


Manga soa apan tawe mangngimanna 
(Mat. 11:20-24) 


I$”Nasilakate iamiu Korazim! Wurru nasilakate iamiu Betsaida! 
Unnu wisara manga alarrindu'a apan niolaa su pattangnganni amiu 
udde suete niola'a su soa Tirus wurru Sidon, manga taumata poiaro- 
ddi malannute nawalu wuassu manga rosa mangitou, wurru nallurrete 
n laubbu asasusa see nangado n awu su pua mangitou. I4Su Allo 
ng Kiamatta, manga taumata n Tirus wurru Sidon malluasanna am- 
pungannu Mawu Ruata wuassi amiu. !5Wurru iamiu Kapernaum! Iamiu 
marringidda manungku iamiu sarun itanggakka ma'oma n sara surga? 
Tawe! Ewe’e iamiu sarun iramme su naraka!” 

l6See Mawu Yesus nabbisara manga mallalarrenggen-Ne, ” Taumata 
apan madaringikka siamiu, madaringikka lai Sia'u. Taumata apan 
mannola'i amiu, mannola-U lai. Wurru taumata apan mannola-U, 
mannola’i Tou lai apan nandolo-U.” 


Pabbawelengngu sire pitu m pulo 
mallalarrenggenna 


Sire pitu m pulo mallalarrenggenna udde nabelengnga ringannu 
alaluassa. ”Mawu,” wisara mangitou, ”manga gharraho “laleo lai 
tutturrutta siami amungkangngu iami mamarenta simangitou ringannu 
arannu Mawu!” 

18 Mawu Yesus sinumimbakka, ”Ia'u naasilo Setanna nanawo wuassu 
langitta naalihida sawallo. 1°Asingkatewe! Iamiu suete inonggolannu. 
tarrino tadeu iamiu wotongnge marrinda atoanna wurru kalajengking 
lapiddu mamadi alawo'u auatannu seetta, ringannu tawe saran sambau 
wotongnge manilaka siamiu. #Salaiwe aroddi arie lumuassa ana waugu 
manga gharraho laleo nassurrubawa siamiu. Mappianne iamiu lulluassa 
ana waugu arannu uaworretta su surga.” 

Kalajengkinga (10:19) 


Mawu Yesus lullala'a 
(Mat. 11:25-27, 13:16-17) 


“Su tempo udde lai, Mawu Yesus lullala’a ana waugu niasuttannu 
Gharraho Mawu Ruata. Mawu Yesus nabbisara, ”Iamangnga, Mawu 
apan uatahuanna langitta wurru runia! Iau maadiangkamanna Si’o ana 
waugu sarangkanambone udde niadappingngu su taumata nambo apan 
pande wurru pia asingkanne, arawe To napaaliatta’a su manga taumata 
tawe solane. Eteudde apan maaluassa naungngu lamangnga. 

2Sarangkanambone suete tinantillu Iamangnga Siau. Tawe saran 
sangkatou maaillala Ana'a tumba'u Iamangnga. Tawe saran sangkatou 
maaillala Iamangnga tumba'u Ana'a, wurru su manga taumata ete sisai 
Ana'a udde iapaasingkattu Iamangnga.” 

“See Mawu Yesus nanaile mallalarrenggen-Ne, see nabbisara si- 
mangitou sassane, ”Auntunganna siamiu ana waugu suete naasilo apa 
apan niasiloanni amiu orassa indi. #Ana waugu paanaunge: Manambo 
nabi wurru ratu maapulu ma'ellega apa apan niasiloanni amiu orassa 
indi arawe imangitou tawe maasilo. Imangitou maapulu madaringikka 
apan radaringirranni amiu orassa indi, arawe imangitou tawe maaring- 


Sasumandingngu taumata n Samaria apan 
mapia naungnge 


?5Wua udde sangkatou huru n agama nirumanta maddea’a mapaa- 
sala Mawu Yesus. Itou naiwalo, ”lamangnga Huru, apa sarun ta'u 
manaranna tadea'u wotongnge maasengkamma wiakka tutune wurru 
malannu-lannu?” 

2sMawu Yesus sinumimbakka, ”Apa udde uaworretta su Wuke Susi? 
Ereapa su ringirrannu matatarrino su olangnge udde?” l 

2 Taumata udde sinumimbakka, ” ’Pandangngute Mawu Ruatanu 
ringannu ahewallu naungngu wurru ringannu ahewallu apendammu, 
ringannu alawo'u auatannu, wurru ringannu anambo n apandenu, wurru 
"Pandangngu sansulungngu ere lai io mandangngu wadangngu sassane.”” 

28” Sasimbakku udde atonna,” unnu Mawu Yesus. ”Olae udde 
tadea'u o maralukka.” 

23 Arawe huru n agama udde maddiri mapaasala n ririne. Itou 
naiwalo, ”Isai sansuļungku udde?” 

3Mawu Yesus sinumimbakka, ”Pia sangkatou esakka sinumossokka 
wuassu Yerusalem watukku Yerikho. Su tangnga n dalanna itou niam- 
pangannu marrarampassa, niarro alawo'u darotongnge, nipuulla na'oma 
n sara maranite mate, see tinantangnga ualallowangnga su lalanna 
ringannu nalalessa. 3Inarrombanganne sangkatou imam inumamatta lai 
su lalanna udde. Napawe itou naasilo taumata udde, itou nanewadda 
su samba'a n dalanna, see nanassute amatanne. 3? Aroddi lai sangka- 
tou taumata n Lewi apan inumamatta isudde; napawe itou naasilo tau- 
mata udde, itou nangundani ma'ellega. Arawe itou lai nanewadda su 
samba'a n dalanna see nanassute amatanne. 3 Arawe wua udde sang- 
katou taumata Samaria apan tantalanna u'amatta, sinumabbi isudde. 
Napawe itou naasilo taumata udde, naungnge nasusa wurru inumak- 
kanna. “Ne itou nangundani n taumata udde see namaresi manga le- 
ssane ringannu anggore wurru inundamannu lana, wua udde manga lessa 
udde niwa’issa. Wua udde, itou nallurannu taumata udde su keledai n 
tou sassane, see niapidda su sambau wale m patindahoanna see niunda- 
mante. 35Tirrabbine itou nanganu darua roitta salaa wurru nianggilla su 
tatahuannu wale lapiddu nabbisara, 'Undamete itou, wurru amungkang- 
ngu pia bawaekke waine, iau mamaekka napawe ia'u mabelengnga apia 
isindi.” 

3% Wua udde Mawu Yesus nanginsuete wattia udde ringannu aiwalo 
indi, ”Wuassu sire tallu udde, suapane tumurruttu addapannu apan nan- 
tulungngu sansulungnge wuassu taumata apan nipangarroanna udde?” 

3Huru n agama apan niiwaloanna udde sinumimbakka, ”Taumata 
apan suete nantulungngu taumata udde.” 

”Ne, roote wurru pa'ola'e lai ereudde!” wisara Mawu Yesus. 


Mawu Yesus nattembo si Maria wurru si Marta 


383Wua udde Mawu Yesus wurru mallalarrenggen-Ne nanassute 
amatanne, see na'omate su sambau ampungnga. Isudde sangkatou wa- 

wine, aranne Marta, namaggo Sitou niaparanta su walene. “Marta pia 
turrangnge wawine aranne Maria. Maria indi inumaæ’ianna marani Mawu 
Yesus madaringikka manga alarrang-Nge. ® Arawe Marta mangke mam- 
manara alawo'u manara su walene. Itou inaite ringannu Mawu Yesus 
wurru naiwalo, ”“Mawu, anio Mawu tawe managu si Maria mappama- 
nara'u sassane? Dolorra’e itou mallalima sia'u!” 

4” Marta, Marta!” sasimbakku Mawu Yesus. ”To sussinggawangnga 
wurru marringiddu manara indi wurru manara udde; arawe apa apan 
pia gunane tumba'u sambau. Wurru Maria suete namile lembo n 
apianne, apan tawe iaaļappa wuassi tou.” 


Ajarra'u Mawu Yesus su olau aaļiomanna 
| (Mat. 6:9-13, 7:7-11) 


1 Su sambau allo Mawu Yesus inumaliomanna su sambau tampa. 
1 Man napawe suete inumaliomanna, sangkatou su wallattu manga 
mallalarrenggen-Ne nabbisara, ”Mawu, arra'e jami umaliomanna ere lai 
Yohanes mangngarra’a mallalarrenggenne umaliomanna.” 

2Ne Mawu Yesus nabbisara simangitou, ”Amungkangngu iamiu 
umaliomanna, pabbisarate ereindi, 

'Tamangnga, 

EteTo Mawu Ruata apan Tinggassa. 
Doronganna To subbanna wurru addatanna. 
“Onggola'a su miallo-miallo 
anna apan haggausanni ami, 
4Ampungnge manga rosa ng kami, 
ana waugu iami lai mangngampungnga taumata 
sangkatou-sangkatou 
apan nassala siami. 

Wurru arie mamala ng kami awuliannu pangangimanna su tempo 

iami uasaruanna wawalintongnga.’ ” 

“Mawu Yesus nabbisara manga mallalarrenggen-Ne, ”Unnu wisara 
sangkatou wuassu wallatti amiu inai su wale n hawene su tempo 
allorane, wurru mabbisara, Hawe, pawallasa’a roti tallu m bau, fana 
waugu hawe’u apan su amatanne wakkute notongnga su wale'u wurru 
i@u tawe anna ipanaru sitou! ?Unnu wisara hawe apan nirantannu udde 
sinumimbakka arendi, wuassu lalummu walene, ’Arie mapaasusa’u! 
Ngara suete nirruuda wurru ia'u ringannu alarrana’ u mattiille. Ia'u tawe 
maawangunna wurru mangagillu manga apa sio.” 

8”See ereapa?” wisara Mawu Yesus nanansunna. ”Iau mabbisara 
ore! Salaiwe o udde hawene, itou maddiri mabangunna wurru manga- 

gillu sarannapa sio. Arawe ana waugu io tawe apendamma massili si- 
dutu madorongnga sitou, ne itou mabangunte wurru mangagille si'o apa 
apan pappandumannu. ?Nariaddi Iau mabbisara sio: Padorongke, ne 
iamiu sarun onggolanna; padea'e, ne iamiu sarun maasomba; paneng- 
kelle, ne iamiu sarun pamu'anna ngara. "Ana waugu taumata apan na- 
dorongnga sarun manengkamma, taumata apan maddea’a sarun maa- 
somba, wurru taumata apan mannengkella sarun pamv’anna ngara. !!Su 
wallatti amiu apa pia iamangnga mangngagillu atoanna su anangnge, 
amungkangngu itou madorongnga inassa? }? Arae mangagillu kalajeng- 
kingnga amungkangngu itou madorongnga tallukka? !3Salaiwe iamiu 
laleo, iamiu masingkatta lai mangagillu sarannapa mapia su ana’i amiu. 
Lembonete lamangnga su surga. Itou sarun mangagillu Gharraho-Ne si- 
mangitou apan madorongnga Sitou!” 


Mawu Yesus wurru Beelzebul 
(Mat. 12:22-30; Mrk. 3:20-27) 


“Su sambau allo Mawu Yesus nallimbuakka gharraho laleo nia- 
paasabangnga wuassu sangkatou mou. Napawe gharraho laleo udde si- 
numabangnga, taumata udde nanattakke maawisara. Manambo taumata 
naherangnga, arawe piaddu mabbisara, ”Itou wotongnge mallimbuakka 
gharraho laleo ana waugu tarrino Beelzebul, tembonannu gharraho 
laleo udde.” 

6 Piaddu lai manga sire pira taumata waine maddeaa mapaa- 
sala Mawu Yesus, aroddi imangitou madorongnga Itou ma'ola'a sam- 
bau alarrindu'a maola'a sambau tatiala manungku Itou atonna-tonna 
nirumanta wuassu Mawu Ruata. " Arawe Mawu Yesus naasingkatta 
pandumanni mangitou. Ne Itou nabbisarate simangitou, ”Amungkang- 
ngu araratuanna natahia sulalummu wageangnge apan uasaseetta sam- 
bau ringannu waine, araratuanna udde tawe mattatana’a malannu. 
Wurru sambau pabbawalaga apan uatalei wurru uasaseetta sam- 
bau ringannu waine, sarun mawinasa. 'SAroddi lai sulalummu arara- 
tuannu Setanna, amungkangngu sambageanganna mabawulo ringannu 
wageangnge waine, araratuanna udde sarun mawinasa. Iamiu mabbi- 
sara manungku Iau mallimbuakka gharraho laleo ana waugu tarrino 
n Beelzebul. °? Amungkangngu aroddi, ringannu tarrino n sai manga 
mallalarrenggennu mallimbuakka gharraho laleo udde? Manga mal- 
lalarrenggennu udde sassane apan nattiala manungku iamiu nassala! 
2 Arawe Iau mallimbuakka gharraho laleo ringannu tarrino Mawu 
Ruata, wurru udde atappasanne manungku Mawu Ruata mannattakke 
mammar€nta su pattangnganni amiu. 

2i Amungkangngu sangkatou apan matohassa, ringannu ahidde apan 
nasuungnga, mandiaga walene sassane, anambo n darotongnge sarun 
masalamatta. ? Arawe amungkangngu sangkatou apan mattohasanna 
lumala'o wurru see itou iaansukka, ne taumata apan mattohasanna udde 
sarun mangarro anambo n ahidde apan. naolg’a atatohassu tatahuannu 
wale udde, see nattahiate anambo n darotongnge udde. 

#Taumata apan tawe uasamba'a Sia'u, atonna-tonna lullawangnga 
Siau, wurru taumata apan tawe massumbala Sia'u, atonna-tonna mang- 
gohakku manara-U!” 


Pabbawelengngu gharraho laleo 
(Mat. 12:43-45) 


u” Amungkangngu gharraho laleo manantangu sangkatou taumata, 
gharraho udde mammalintaddu manga tampa apan mamara maddea'a 
tampa pangilloloanna, arawe itou tawe naasomba. Ana waugu udde, 
itou nabbisara, 'Ia'u sarun mabelengnga su wale'u apan suete ta'u ti- 
nantangnga! 2$Su tempo itou na'omate poiaroddi, itou naaratingnga 
wale udde waresi wurru uaatokka. See itou inaite wurru nangapiddu 
sire pitu gharraho waine apan nangillembo araleoanne wuassi tou. Wua 
udde imangitou sinumuttate sulalummu taumata udde see natana'e isu- 
dde. Wurru panginsueanne taumata udde nangillembote n araleoanne 
wuassu paarorone.” 


Lalumanna'a apan tutune 


21 Napawe Mawu Yesus suete -nabbisara aroddi, sangkatou wawine 
su wallattu taumata nambo udde nabbisara Mawu Yesus, ”Lalumanna'a 
eteapa su wawine apan nangunsiwe wurru namasusu Sio!” 

38 Arawe Mawu Yesus sinumimbakka, ”Nangillembo n lalumanna'a 
lai su taumata apan maddaringikka wisara Mawu Ruata wurru mappaa- 
mattu alarrang-Nge!” 


Manga taumata madorongnga Mawu Yesus 
ma'ola'a alarrindu'a 
(Mat. 12:38-42) 


#Tantalanna manga taumata uarrimpulunna Mawu Yesus, Itou 
nanassute wisara-Ne, unni Tou, ”Tumanite n laleo taumata su tempo 

indi. Imangitou madorongnga sambau alarrindu'a tadeau imangitou 
wotongnge mangngimanna Siau, arawe imangitou tawe onggolannu 
saran sambau alarrindu'a, tumba'u alarrindu'i Nabi Yunus, Su ereapa 
Nabi Yunus na'ola'a alarrindu'a su taumata n soa Niniwe, aroddi lai 
Ana'u Taumata sarun ma'ola'a sambau alarrindu'a su manga taumata 
tempo indi. 31Su Allo ng Kiamatta, Ratu wuassu wanua Timukka 
sarun mabangunna ringannu taumata n tempo indi, wurru mangansilla 
simangitou. Tadea'u, maaringikka alarra'i Salomo apan pande udde, 
Ratu udde nangatokku amamatta marau wuassu pentakku runia. Arawe 
isindi orassa indi pia sangkatou magewalanna wuassi Salomo! 32Su 
Allo ng Kiamatta, tumana'u soa Niniwe sarun mabangunna su sambau 
ringannu taumata n tempo indi, wurru mangansilla simangitou, ana 
waugu taumata Niniwe udde nawalu wuassu manga rosane napawe 
Yunus nannase simangitou. Arawe isindi orassa indi pia magewalanna 
wuassi Nabi Yunus!” 


Asasemakka wurru ararandumma 
(Mat. 5:15, 6:22-23) 


3”Tawe taumata mande'omma solo see iwuni ara'e luuwannu wen- 
sada. Itou sarun mangado n solo udde su tampane, tadea'u tau- 
mata apan sumutta wotongnge maasilo semakka. “Mata eteudde solo 
m badangnga. Amungkangngu matanu matilangnga, ahewallu wadang- 
ngu masema-semakka. Arawe amungkangngu matanu malabukka, ahe- 
wallu wadangngu maola'a marandu-randumma. “Ana waugu udde, paa- 
tehamma, arie ma'oma n sara asasemakka apan si'ote udde maola’a ma- 
randumma. ““Amungkangngu ahewallu wadangngu masemakka, wurru 
tawedu saran sambau marandumma, ne ahewallu wadangngu udde 
masema-semakka ere sassemarrannu semakku solo.” 


Mawu Yesus napaasala manga taumata 
n Farisi wurru huru n agama 
(Mat. 23:1-36; Mrk. 12:38-40) 


3 Napawe Mawu Yesus nangudussu wisara-Ne, sangkatou taumata 
n Farisi nangahe Sitou umanna su walene. Ne Mawu Yesus inaite 
inumanna isudde. 3$ Taumata n Farisi udde naherangnga naasilo Mawu 
Yesus inumanna tawe nangukkassa lima rorone, tumurruttu atorannu 
agama. “Ana waugu udde Mawu nabbisara sitou, ”Atonna iamiu manga 
taumata n Farisi ninumaramma mammaresi mangko wurru lama'a 

tumba'u su liudde, arawe sulalummu watangannu napene lalawangnga 
wurru alaleo. #Tamiu woddo! Walinewe Mawu Ruata apan na'ola'a wa- 
geangngu liudde udde, suete na'ola'a lai wageangngu lalumme? 4 Apan 
sulalummu mangko wurru lamangngu udde, eteudde rinone ionggolli 
amiu su taumata asiangnga. Ringannu olangnge aroddi, sarangkanam- 
bone sarun maola’a waresi hunane siamiu. 

42 Nasilakate iamiu manga taumata n Farisi! Wua n sinuanannu 
ere salasih wurru inggu wurru rampa-rampa waine, iamiu mangngagillu 
sambageanganna su Mawu Ruata, arawe atatulidda wurru darangngu su 
Mawu Ruata tawe ja'ola'i amiu. Sumbali eteudde rinone olaanni amiu, 
ringannu tawe manantangngu atoranna waine lai. 

#Nasilakate iamiu manga taumata n Farisi! lamiu malutu manga 
tampa awantuhanne sulalummu wale m pattatarramawuanna, apu- 
lune aaddatanna su manga pasakka. #iNasilakate iamiu! Jamiu ere 
lalabinganna tawe aranne, apan rarrindannu taumata awagananna.” 

4SSangkatou huru n agama nabbisara Mawu Yesus, ”Iamangnga 
Huru, ringannu manga wisara udde, Iamangnga mangngadio’a lai siami!” 

##Mawu Yesus sinumimbakka, ”lamiu lai nasilakate, manga huru n 
agama! Iamiu madorongnga manga inolaanna apan masahadda wurru 
mangagillu manga atoranna apan mawakkatta, arawe iamiu sassane ma- 
ddiri mantulungngu taumata umaamanne. #'Nasilakate iamiu! Iamiu 
manggolangnga manga nabi apan suete nipate n iupungngu aļamonanu 
sassane. “#Nariaddi iamiu sassane mangnga'u manungku iamiu suadio’a 
lai su inolaanna apan suete niola'u iupungngi amiu; ana waugu ete 
imangitou apan namate manga nabi udde wurru ete iamiu apan nang- 
golangnga. “Ana waugu udde Apapande Mawu Ruata nabbisara, 'Ia’u 
sarun mandolokku manga nabi wurru manga ralolorrang-Ku ringanni 
mangitou; sangkawageanganna sarun pateanna wurru waine lai sarun 
sansaranna!” “Mawu Ruata na'ola'a udde tadea'u manga taumata ora- 
ssa indi irruumanna ana waugu pamamate apan suete niola'a su manga 
nabi roe n runa nariaddi, “Inanattakka wuassu pamamate si Habel 
naoma n sara pamamate si Zakharia, apan nariaddi su wallattu panga- 
doannu sasamba wurru Wale Mawu. Pangimante: Manga taumata ora- 
ssa indi sarun irruumanna ana waugu sarangkanambone udde. 

5 Nasilakate iamiu, manga huru n agama! A'unsi ipamv’a ngara n 
apande sasahipunanni amiu, arawe iamiu sassane maddiri sumutta su- 
lalumme maddea'a apande udde. Arawe iamiu mangngula'ukku manga 
taumata apan maapulu sumutta sulalumme!” 

SNapawe Mawu Yesus nanantangke tampa udde, manga huru 
n agama wurru manga taumata n Farisi mammansaggu Mawu 
Yesus. Imangitou mannattakke mammono'a Sitou tadea'u Itou ma- 
bbisara ringannu anambo n inolaan-Ne. “Wurru tantalanna udde lai, 

imangitou mannutukka Sitou mapia-pia ana see maasametta manga apa 
apan nassala iwabbisara-Ne. 


Tatagu su taumata lilangkamale'a 
(Mat. 10:26-27) 


Su riwune taumata mangke uasaseppea na'oma n sara pia- 
12 ddu niarrindanna leddane. Tantalanna manga taumata udde 
uarrimpulunna, Mawu Yesus nabbisara su manga mallalarrenggen- 
Ne, ”Paatehamma su ragi n taumata Farisi, pandumang-Ku, lilang- 
kamale’i mangitou. ?Tawedu uawuni apan tawe aasiloanna, wurru ta- 
wedu apan iadappingnga apan tawe asingkatanna. 3Apan iwabbisara ng 
kamiu su allorane, sarun aringirranna lai su tempo allo, wurru apa 
apan isassalimburungngi amiu su talinga n taumata sulalummu wabbo'a 
uarruuda, sarun ialiata su alawo'u tampa.” 


Ata'utte Mawu 
(Mat. 10:28-31) 


4”Paanaunge, manga hawe'u! Arie paata'utti mangitou apan mam- 
mate wadangnga arawe tawe maaolaa manampaliu wua isudde. 
šSMappianne Ta'u itæe siamiu apan rinone iaata'utti amiu. Ata'utte 
Mawu Ruata! Ana waugu napawe suete namate, Itou uatarrino lai man- 
dammenu sulalummu naraka! Pangimante, tumba'u Itou iaata'utti amiu. 

“Lima m bau manv’a sanggelokka niwalu'a ringannu aregane da- 
rua roitta apan aadio'anne. Salaiwe aroddi tawe saran sambau ina- 
bulianannu Mawu Ruata. ?Uta'a su puanu lai suete nireengnga anam- 
bone, ana waugu udde arie paata'utta; tamiu maareganna marau wuassu 
manga sanggelokka udde!” 


Mangnga'u si Kristus su saruannu awadaalla 
(Mat. 10:32-33, 12:32, 10:19-20) 


#”Paanaunge mapia-pia: Taumata apan nanggu su saruannu awa- 
daalla manungku itou mallalarrenggeng-Ku, itou sarun .auannu Ana'u 
Taumata lai su saruannu manga mala'ekatiu Mawu Ruata. ?Arawe 
taumata apan nassinaada su saruannu awadaalla manungku itou mal- 
lalarrenggeng-Ku, itou sarun isinaadu Ana'u Taumata lai su saruannu 
manga mala'ekattu Mawu Ruata. 

10 Amungkangngu taumata mabbisara wisara lullawangnga Ana'u 
Taumata, itou wotongnge aampunganna, arawe amungkangngu itou 
mangngadio’a Gharraho Mawu Ruata, itou tawe aampunganna. 

1! Amungkangngu iamiu jiapidda su manga wale m pattata- 
rramawuanna parikisanna su saruannu pamarenta arae tembonanne, 
arie paasinggawangnga su olau ereapa iamiu manahekku wadangngu 
ara'e su olau apa apan sarun iwisaranu. !?Ana waugu apa apan sarun 
iwisaranu udde, sarun itantiro n Gharraho Mawu Ruata sio su tempo- 
nete.” 


Sasumandingngu taumata ala 
apan woddo 


BSangkatou wuassu wallattu taumata nambo nabbisara Mawu 
Yesus, ”Iamangnga Huru, wotongnge lamangnga mandolokku turrangku 
mangonggolla siąu sangkawageanganna wuassu darotongngu iamangngi 
ami.” 

14Mawu Yesus sinumimbakka, ”Turrangnga, isai namile siau maola’a 
mallarruungnga arae matatahia darotongnga pussa’a su wallatti ra- 
ddua?” 15Wua udde Mawu Yesus nabbisara su anambo n taumata 
isudde, ”Paatehamma wurru paariaga, arie maoma n sara iamiu 
manarriau. Ana waugu wiakku taumata tawe uaantimma wuassu 
paa'alane, salaiwe darotongnga uarundu'a.” 

16See Mawu Yesus nabattiu sasumandingnga indi, ”Pia sangkatou 
ala. Itou pia letaa apan manambo hessine. !I?Taumata ala udde 
nanattakke marringidda sulalummu naungnge, 'Inasueannu tampane 
hessi n leta'u. Apa apande'u orassa indi?” !8 Wua udde itou narringida 
lai wurru nabbisara su watanganne sassane, ”Ore iau pia ringidda; 
manga tampa n darotongku iapaahohakka see tau iapaolaa lembo 
n ahewalanne. Isudde sarun pangadoannu alawo'u gandumma wurru 
manga darotongku waine. Wua udde sarun iwisara su riru sassane: 
To naauntungnga! Alawo'u apa apan mapia naola'e pussaanu wurru 
tawe masue sulalummu pira tonna alannune. Pangillolote orassa indi! 
Ante wurru pa'inumpe, wurru pamendammpe lalumanna'u wiakku” 
2 Arawe Mawu Ruata nabbisara sitou, Fi taumata woddo! Rabbi indi 
lai io sarun mate, see isai sarun manahuanna paa'ala apan suete 
niammullu huna m badangngu?’ 

2 Aroddi olangnge alawo'u taumata apan maddea'a maala huna n 
badangnge sassane, arawe tawe maddea'a maala su saruannu Mawu 
Ruata.” 

Pangimante Mawu Ruata 
(Mat. 6:25-34) 


2 See Mawu Yesus nabbisara su manga mallalarrenggen-Ne, ”Ana 
waugu udde Iau mabbisara, 'Arie paasinggawangnga su ola'u wiakki 
amiu, eteudde apa apan sarun annananni amiu, ara'e apa sarun ilurre 
ng kamiu.? 3? Wiakka udde nangillembo wuassu anna, wurru wadangnga 
nangillembo wuassu laubba. #Panutukka paapia manga manv’u wina- 
langanna! Imangitou tawe massuanna, tawe mangitingnga, tawe lai gu- 
dangnga ara'e walingkakka. Arawe Mawu Ruata mappaduli simangitou. 
Iamiu lembo maareganna wuassu manga manv’a udde! Isai su wal- 
latti amiu ringannu asasinggawangnge wotongnge maatamba uukke sa- 
laiwe adio'a? #Amungkangngu hatto adio'a udde tate iaola'i amiu, anio 
iamiu sussinggawangngu inolaanna waine? 2?Panutukka ereapa manga 
wunga bakung tumuwo, manga wunga udde tawe mammanara, tawe 
lai mandadv’a. Arawe Ratu Salomo apan paa'alane aroddi anambone 
tawe mallurre n laubba arramage ere manga wunga udde! #Walabukka 
su wadda'a tumuwo allo indi wurru tirrabbine masue tutunganna. 
Arawe Mawu Ruata mammedetta walabukka udde aroddi arramage. 
Nangillembote iamiu! Arawe pangangimanni amiu matulungnga! 
»Nariaddi, arie paasinggawangnga wurru umaliwu su ola'u apa apan sa- 
run annananna wurru inumanni amiu. 30 Sarangkanambone udde radde- 
aannu taumata apan wagga Mawu Ruata. Arawe lamangngu masing- 
katta manungku iamiu mappandumma sarangkanambone udde. 31 Arawe 
iamiu rinone padega tadeu Mawu Ruata mamarenta sulalummu 
wiakku, ne waine udde lai sarun ionggolu Mawu Ruata siamiu.” 


Darotongnga su surga 
(Mat. 6:19-21) 


2”Iamiu apan tumbæu matulungnga anambone, arie paata’utta! 
Ana waugu Iamangngu maluassa mangagillu alamatta siamiu wuassu 
Araratuan-Ne, “Walua'e darotongngu wurru anggila’e -roinne su tau- 
mata asiangnga. Ola'e sulalummu ririnu tampa n roitta apan tawe 
marrenessa, eteudde darotongnga apan uaraddo su surga. Darotongnga 
udde tawe mawuli ana waugu tarra ta'o tawe maapanna’o wurru wiang- 
nga tawe maahohakka. “Ana waugu suapa pia darotongngu uaraddo, 
isudde lai naungngu uaraddo!” 

Mangangimbe apan sidutu uasaddia 


35”Paatehamma sumaruanna alawo'u hatto. Iamiu rinone sidutu 
uasaddia uallurre n laubba wurru solonu sidutu rareomanna, ere 
manga mangangimbe apan uasaddia mawune mawelengnga wuassu an- 
deangngu awingnga. Amungkangngu mawune udde mawelengnga wurru 
manengkella ngara, imangitou sarun maliha-lihakka mamua ngara. 
#Tumanite naauntunga manga mangangimbe apan aratinganna tan- 
talanna uararraddo tempone mawune rumanta. Pangimante: mawune 
udde uasaddiate wurru mandolokku mangangimbene udde uma’ianna, 
see itou nangimbete simangitou. #Tumanite naauntunga manga 
mangangimbe udde inaratingannu mawune tantalanna uararraddo, sa- 
laiwe itou nirumanta rabbi mattangnga ara'e mallannuanna lai wua isu- 
dde! 3 Paanaunge indi! Unnu wisara tatahuannu wale masingkatta ora- 
ssa tingngera tarra tao rumanta, itou sarun mandiaga tadea'u tarro 
ta'o udde tawe maasutta sulalummu walene. Ana waugu udde iamiu 
rinone uasasaddia, ana waugu Ana'u Taumata sarun rumanta su tempo 
apan tawe iarrangngo ng kamiu.” 


Mangangimbe apan maturrutta wurru 
mangangimbe apan malawangnga 
(Mat. 24:45-51) 


“”Mawu, apa alarra'a udde pandumanne siami ara'e su taumata 
nambo?” aiwalo m Petrus. 

4Mawu Yesus sinumimbakka, ”Isai mangangimbe apan maturrutta 
wurru pande maloma n sara pileannu mawune maola'a tembonannu 
mangangimbe waine tadea'u itou mappaanni mangitou su tempone? 
#Lalumanna'a eteapa su mangangimbe udde napawe mawune mawe- 
lengnga wurru naaratingnga sitou tantalanna mammanara manarane! 
“Pangimante: Mawunu udde sarun manantillu alawo'u rarotongnge su 
mangangimbe udde. “Arawe amungkangngu mangngimbe udde mabbi- 
sara sulalummu naungnge, 'Maww’u tae malannu mabelengnga, see 
itou namuulle anambo n mangangimbe, wurru umanna; ma’'inumma 
ma'oma n sara iwu'anne, #ne mawune mabelengnga su allo wurru ora- 
ssa apan tawe iarrangngo. Wurru mangangimbe udde sarun puulannu 
mawune see olaanna lai ere manga taumata apan tawe tumurrutta 
Mawu Ruata. 

#! Mangangimbe apan masingkattu apulu mawune, arawe tawe uasa- 
saddia wurru maddiri tumurrutta apulu mawune udde sarun heserranna 

ringannu ma'ikkatta. 4 Arawe mangangimbe apan masingkattu apulu 
mawune, wua udde na'ola'a sambau apan nassala ma'oma n sara 
puulanna, tumba'u puulanna masi'ome. Ana waugu taumata apan suete 
nionggolannu manambo wuassi tou sarun padoronganna lai manambo. 
Wurru taumata apan suete nipangimananna masokka, wuassi tou lai sa- 
run padoronganna masokka lai.” 


Waline paddarame arawe pasaseetta 
(Mat. 10:34-36) 


#”la'u nirumanta su runia indi mandanta n sorroba. Apia eteapa 
amungkangngu putungnga lurrenggampe! “Ta'e pia lai asasusa wahewa 
sarun ta'u pendamanna. Wurru naungku u'ambulisada amungkangngu 
udde taambe natipussa. 5 Apa iamiu massunna manungku Ia’u rumanta 
mangapiddu paddarame su runia? Tawe, waline paddarame ewe’e pa- 
saseetta. “Manattakka orassa indi, su wale sambau apan lalorrone sire 
lima, sarun matatiakka, sire tallu mandooppa rua ng katou, ara'e rua ng 
katou mandooppa sire tallu. $Iamangnga sarun mandooppa anangnge 
esakka wurru anangnge esakka sarun mandooppa iamangnge. Inang- 
nga mandooppa anangnge wawine, wurru anangnge wawine mandooppa 
inangngene. La’'iananna wawine sarun mandooppa mananambone wa- 
wine wurru mananambo wawine sarun mandooppa la'iananna wawine.” 


Ma'illala tatiala n tempo 
(Mat. 16:2-3) 


“Mawu Yesus nabbisara lai su taumata nambo, ”Amungkang- 
ngu iamiu maasilo winabbawa wuassu sambaa n warratta, iamiu 
lapiddu mabbisara, 'Sarun manguranna, Wurru atonna-tonna mangu- 
ranna. 5Amungkangngu maapendamma anginna nirumanta wuassu ti- 
mukka, iamiu mabbisara, ’Sarun mapadissa.” “Jamiu taumata apan maa- 
pulu mangawusu! lamiu wotongnge marrangngo n tempone ringannu 
ma'ellega olgu langitta wurru runia. Anio tatiala indi tawe iarrangngo 
ng kamiu?” 

Padamete ringannu seetta 
(Mat. 5:25-26) 


5”Anio iamiu tawe marrawessa sassane apa apan narrino? 
5 Amungkangngu pia taumata mangalae ng kamiu su mallarruungnga, 
suapa n wotongnge padega hatto udde masue ringanni tou tan- 
talanna iamiu ta'e su tangnga n dalanna. Amungkangngu tawe, itou 
sarun mangapiddi amiu su saruannu mallarruungnga udde wurru 
mallarruungnga udde sarun manantilli amiu su polisi, wurru polisi sa- 
run marruumanni amiu su tuttupanna. 5 Pangimante! Iamiu tawe maa- 
sabangnga wuassu tuttupanna tantalanna wawaekku ruumanna udde 
taambe niawaerranna.” 


Amungkangngu tawe mawalu wuassu rosa 
sarun mawinasa 


Su tempo udde taumata nabbatra Mawu Yesus su ola'u manga 
13 pira taumata n Galilea apan nipate m Pilatus, su tempo imangitou 
mangngapiddu sasamba su Mawu Ruata. ?Naaringikka wattia udde, 
Mawu Yesus nabbisara, ” Ana waugu taumata n Galilea nipate ereudde, 
iamiu massunna udde tatialane imangitou lembo marosa wuassu manga 
taumata n Galilea waine? 3Atonna-tonna tawe! Arawe paanaunge: 
amungkangngu iamiu tawe mawalu wuassu manga rosa ng kamiu, 
sarangkanambone sarun mate lai ere imangitou. 4Ereapa lai ringannu 
sire mapulo uaļu taumata apan nate su Siloam, su tempo menara 
udde nema'a simangitou? Iamiu massunna udde ere sambau tanda 
manungku imangitou arosanne wuassu manga taumata waine apan 
uatana'a su Yerusalem? 5Atonna-tonna tawe! Paassa lai iau mabalo: 
Amungkangngu iamiu tawe mawalu wuassu manga rosa ng kamiu, iamiu 
sarangkanainbone mate lai ere imangitou.” 


Sasumandingngu alu ara apan tawe mabua 


éWua udde Mawu Yesus nabbatiu sasumandingnga indi, ”Pia sang- 
katou taumata uatahuanna alu ara su waillu anggorene. Su sambau allo 
itou inaite maddea'a wua ng kalu udde, arawe tawe naasoniba saran 
sambau. 7Nariaddi itou nabbisara su mabbawaille udde, ’Pa’ellega, 
tallute tonna ia'u ruddanta maddea'a wua ng kalu ara indi, arawe tawe 
maasomba saran sambau. Tuwangke alu udde! Itou tumba'u mangngin- 

sue anna sulalummu leta'a! $Arawe mabbawailla udde sinumimbakka, 
'Wala'e lai itou mabbiakka tumuwo santonna indi, Mawu. lau sarun 
mamasolla leta'a uapaliwutta sitou wurru pupurranna. °Asinungka itou 
mabua tonna suhati. Arawe amungkangngu tawe, wotongngete Mawu 
mandolokka mapatuwangngi tou.” 


Mawu Yesus napaapia n sangkatou wawine 
uaaludungnga su allo n Sabatta 


10Su sambau allo n Sabatta, Mawu Yesus mangngarra'a su wale m 
pattatarramawuanna. !IĮsudde pia wawine mapulote ualu su tonnane 
marada'a, ana waugu pia gharraho laleo sulalummu wadangnge. Wa- 
wine udde uaaludungnga wurru tawe maararisikka matulida. 2 Napawe 
Mawu Yesus naasilo sitou, winagoante itou, ”Inangnga 10 mapia wuassu 
radangngu!” See Mawu Yesus namita wawine udde, ne su orassa udde 
lai itou naararisikka matulida see nadalote Mawu Ruata. 

MPlarra'u wale m pattatarramawuanna udde namulo, ana waugu 
Mawu Yesus napaapia n taumata su allo n Sabatta, ana waugu udde itou 
nabbisara su manga taumata, ”Pia annummu allo ipammanara; rantate 
su miallo-miallo udde see iapaapia, imabarrangnga su allo n Sabatta!” 

IsMawu sinumimbakka, ”Lilangkamale’a iamiu indi! Su allo n 
Sabatta anambo n taumata mammallossu sapi arae keledai wuassu 
tandangnge wurru iaapidda su liudde ana iapa'inumma. I$Ne, orassa 
indi pia sangkatou wawine papapulunni Abraham, apan mapulote ualu 
su tonnane alannune aiitannu Setanna. Apa itou tawe iapaapallossa 
wuassu antta udde su allo n Sabatta?” 1 Sasimbakku Mawu Yesus 
udde naasili atonna manga roamme; arawe anambo n taumata waine 
lulluassa naasilo alawo'u alarrindu'a apan niola'u Mawu Yesus. 


Sasumandingngu watu n sawi 
(Mat. 13:31-32; Mrk. 4:30-32) 


18Mawu Yesus naiwalo, ”Napawe Mawu Ruata mamarenta, ereapa 
olangnge? Ringannu apa la'u. wotongnge manumandingnga? BOlangnge 
ere sasumandingnga indi. Sambau watu n sawi niapiddu sangkatou 
taumata nisuanne su waille. Watune udde tinumuwo see naola’a alu, 
wurru manga manv’a na'ola'a salakke su manga ranna ng kalu udde.” 

Sasumandingngu ragi 
(Mat. 13:33) 


MWPaassa lai Mawu Yesus naiwalo, ”Amungkangngu Mawu Ruata 
mamarenta, ringannu apa Iau manumandingngu olangnge? 210langnge 
ere ragi apan nianu n sangkatou wawine see niompelu taponna appatu 
pulo su literrene, naoma n sara tinumuwo.” 


Ngara apan marriputta 
(Mat. 7:13-14, 21-23) 


2 Sulalummu amatanna watukku Yerusalem, Mawu Yesus sinumabbi 
manga soa wurru manga ampungnga lapiddu mangngarra’a. P See pia 
taumata naiwaļo Sitou, ”Iamangnga, apa tumba'u matulungnga taumata 
masalamatta?” 

Mawu Yesus sinumimbakka, %”Pattinsahadde sumutta malliu ngara 
apan marriputta. Ana waugu naunge! Manambo taumata maddea'a su- 
mutta arawe tawe maasutta. #Napawe tatahuannu wale napu'o wurru 
narruudu ngarane, iamiu uarisikka su liudde wurru nanattakke man- 
nengkella lapiddu mabbisara, 'Mawu, iami pamu'aiwe ngara! Mawu 
udde sarun sumimbakka, TIa'u wagga iamiu wuassuapa” Jamiu sa- 
run sumimbakka, Tami suete inumanna wurru nainumma su sambau 
ringannu Mawu, wurru Mawu suete nangarra'a lai su manga lalanna 
su soa ng kami!” 7 Arawe Mawu udde sarun mabbisara apia, 'Ta'u wa- 
gga iamiu wuassuapa. Passaliu wua isindi, iamiu apan na'ola'a aļaļeo! 
23Su tempo iamiu naasilo si Abraham, Ishak wurru si Yakub wurru 
anambo n manga nabi lulluassa sulalummu Runia Wakku Mawu Ruata, 
iamiu sarun lumuai wurru matatarrangnga susa ana waugu iamiu sassane 
nillimbuarranna watukku liudde! Manga taumata sarun rumanta wua- 
ssu ra'i wurru warratta, wuassu sawannakka wurru timukka, wurru sa- 
run lumuassa sulalummu Runia Wakku Mawu Ruata. “WAtonna-tonna, 
pia taumata panginsueanne sarun maola’a taumata paarorone, wurru pia 
taumata apan paarorone sarun maola’a panginsueanne.” 

Mawu Yesus niumakkannu Yerusalem 
(Mat. 23:37-39) 


3 Su témpo udde lai, pia manga pira taumata n Farisi nirumanta 
ringannu Mawu Yesus wurru nabbisara, ”Arie paatana'a isindi! Roote 
su tampa waine, ana waugu Herodes pia pandumma mamate Si'o.” 

32Mawu Yesus sinumimbakka, ”Roote waloa'a su taumata apan tawe 
gunane udde, ’Allo indi wurru tirrabbi Iau mallimbuakka gharraho 
laleo wurru mapaapia n taumata marada'a, arawe su allo atallune Ia'u 
sarun manginsue manara-U. 3Salaiwe aroddi Iau rinone manassute 
lai amatang-Ku allo indi, tirrabbi wurru tillorega, ana waugu laleo 
sangkatou nabi pateanna su liuddu Yerusalem. 

“Yerusalem, Yerusalem! Manga nabi suete nipatenu! Manga ra- 
lolorrannu Mawu Ruata suete tinuntungannu watu na'oma n sara nate! 
Paapirate iu maapulu mangammullu anambo n tumanau soa indi 
ere inangngu manu'a mangooppa manga anangnge sulalummu papai- 
dde, arawe 10 maddiri! “SAna waugu udde Mawu Ruata tate lai 
marrundingannu. Paasingkate, manattakka orassa indi io tate lai maa- 
silo Sizu, ma’oma n sara io mabbisara, ’Nialamatannte Itou apan niru- 
manta ringannu arannu Mawu.”” 


Mawu Yesus napaapia n sangkatou marada’a 


Su sambau allo n Sabatta, Mawu Yesus inaite inumanna su wale 

1 n sangkatou piarra'u Farisi. Isudde manga taumata mannutukka 
Mawu Yesus mapia-pia. ?Ne nirumantate ringannu Mawu Yesus sang- 
katou marada’a hanne su limane wurru su leddane. “See Mawu Yesus 
naiwalo su manga huru n agama wurru manga taumata n Farisi apan 
isudde, ”Tumurruttu Tita n agama ng kite, wotongnge iite mapaapia n 
taumata marada’a su allo n Sabatta ara'e tawe?” 

4Manga huru n agama wurru taumata n Farisi udde nallannaba. See 
Mawu Yesus namaggo taumatà udde wurru niapaapiate n tou, wua udde 
itou nirolokke niapaapule. “Wua udde Mawu Yesus nabbisàra su manga 
taumata, ”Unnu wisara sangkatou wuassu wallatti amiu pia anangnge 
arae sapi apan nanawo sulalummu parrihi su allo n Sabatta, apa itou 
tawe watunanna su liudde, ana'a ara'e sapi udde su allo udde lai?” 

éArawe tawe saran sangkatou wotongnge sinumimbakkà Mawu 
Yesus su olgu hatto udde. 

Masarrionto’a wurru marangngu 


TMawu Yesus naasilo manga raho apan namile tampa apianne. 
Ana waugu udde Itou nangagillu alarrąæa indi simangitou nambo. 
#”Amungkangngu iamiu waloanna su andeangngu awingnga, arie inai 
uma’'ianna su addera awantuhanne, ana waugu arie piaddu sangka- 
tou waine apan lembo n aaddatanna wuassi amiu suete winaloanna 
lai, “na'oma n sara tatahuannu wale apan suete nabalo siraddua udde, 
ringannu ipabbawata'a rumanta ringanni amiu wurru mabbisara, Ma- 
dorongnga ampungnga, tampa indi suete nisaddia su raho udde? Ne 
ringannu massili Yo nangingkatta su tampa apan su liudde. Ana waugu 
udde, amungkangngu iamiu waloanna, pamile tampa su liudde, ta- 
deau tatahuannu wale rumanta wurru mabbisara siamiu, 'Hawe we- 
tte aiana’e su tampa apianne? Ringannu aroddi iamiu aaddatanna su 
saruannu anambo n raho waine. !!Ana waugu suapa n taumata apan 
mannaggakku watanganne sarun iapaawawo, arawe isai mammawo n 
watanganne sarun iapaatanggakka.” 

2See Mawu Yesus nabbisarate mawu m bale, ”Amungkangngu i'o 
mabalo taumata su andeangnga umanna allo ara'e rabbi, arie mabalo 
hawe ara'e turrangnga, ara'e sangkaturrangnganna, ara'e alindonganne 
apan ala. Ana waugu pia tempone lai imangitou mabalo so, 
wurru ringannu aroddi o manengkamma wawalinne wuassu inolaannu. 
BNariaddi, amungkangngu io ma'ola'a andeangnga, waloite taumata 
asiangnga, taumata pia sangkulle, taumata lome wurru taumata wuta. 
4Po sarun alamatanna, ana waugu manga taumata udde tawe maa- 
walissa apapianu. Apapiannu sarun walisannu Mawu Ruata su tempo 
manga taumata apan mapia lapaawangunna apia wuassu papate.” 


Sasumandingngu andeangnga apan wahewa 
(Mat. 22:1-10) 


I5Su tempo sangkatou wuassu wallattu taumata u'anna su sambau 
isudde naaringikka wisara Mawu Yesus, itou nabbisara, ”Auntunganna 
eteapa su taumata apan sarun umanna su sambau ringannu Mawu Ruata 
napawe Itou rumanta ere sangkatou Ratu!” 

lé Arawe Mawu Yesus nabbisara taumata udde, ”Su sambau allo 
pia sangkatou na'ola'a andeangnga apan wahewa wurru nabalo taumata 
nambo. !?Napawe na'omate tempone manattakku andeangnga, taumata 
udde nandolokku mangangimbene inai ringannu manga raho wurru na- 
bbisara, °Wette rantate, sarangkanambone nasaddiate? !8 Arawe imangi- 

tou sarangkanambone, sangkatou-sangkatou madorongnga ampungnga. 
Paarorone nabbisara su mangangimbe udde, Iau wakkute namalli 
leta'a, wurru igu inai mamarikissa leta udde. Ampungewe ia'u’ 
D Waine lai nabbisara, Iau wakku namalli lima m pare sapi, wurru inai 
maannammu manga sapi udde. Ampungewe i&u. WWaine lai nabbi- 
sara, 'Ia'u wakkute naawingnga. ana waugu udde igu tawe maaranta.” 

21 Mangangimbe udde napulete wurru nabalo n olangnge udde su 
mawune. Mawune mangke nasau, wurru nabbisara su mangangim- 
bene, 'Paalihakka inai su manga lalanna wurru manga sasuttanna su 
soa. Apira'e isindi taumata asiangnga, taumata pia sangkulle, taumata 
wuta, wurru taumata lome. ? Wua udde mangangimbe udde nabbisara, 
"Mawu, parenta Mawu suete niapaamatta, arawe tampa ta'e manambo.’ 
“See mawu udde nabbisara, 'Roote watukku lalanna wurru manga sa- 
suttanna su liuddu soa, wurru wataa'e taumata rumanta, tadea'u wale'u 
mapene. %Paanaunge! Tawedu saran sangkatou wuassu wallattu manga 
raho apan suete niwaloanna udde inumanna annu andeangku indi!” 


Asasahaddu sangkatou mallalarrenggenna 
(Mat. 10:37-38) 


##Manambo taumata u'amatta su sambau ringannu Mawu Yesus. 
Mawu Yesus nanaile wurru nabbisara simangitou, ?%”Amungkangngu 
taumata rumanta ringang-Ku, arawe lembo mandangngu inangngene, 
iamangnge, awingnge, alarranangnge, manga turrangnge, lembonete 
ririne sassane, itou tawe maola'a mallalarrenggeng-Ku. 2 Taumata 
apan maddiri mamasanna arussane wurru tumantalongnga Sia'u, tawe 
maola'a mallalarrenggeng-Ku. #Amungkangngu sangkatou wuassu wal- 
latti amiu maapulu mapararisikku menara itou sarun uma’ianna man- 
deengnga rorone roinne, tadea'u itou maasingkatta apa roinne wotong- 
nge ipanginsue menara udde arae tawe. ??Ana waugu amungkangu na- 
tualage itou tawe wotonge maasue menara udde, salaiwe rapappakke 
naola'e, ne alawo'u taumata apan maasilo manara udde sarun luma- 
gge n tou. 3Imangitou sarun mabbisara, Ih, taumata indi maparari- 
sikka, arawe tawe maasue manarane! `! Amungkangngu sangkatou ratu 
pia tantarane mapulo riwu su atoune inai mappapangalo ringannu ratu 
waine apan uatahuanna tantara rua m pulo su riwune, ratu udde sa- 
run uma’ianna marringidda asuene apa itou matohasse mandooppa se- 
enne udde. 3° Amungkangngu itou masingkatte manungku itou lome, 
asinungka su tempo seenne tae marau, itou mandolokku ralolorranne 
inai madorongnga maddame.” 3 Panginsueanne Mawu Yesus nabbisara, 
”Aroddi lai matatarrino siamiu. Tawe saran sangkatou wuassi amiu wo- 

tongnge maola’a mallalarrenggeng-Ku, amungkangngu itou tawe manan- 
tillu alawo'u darotongnge.” 


Asimma apan maammi 
(Mat. 5:13; Mrk. 9:50) 


“”Asimma udde mapia, arawe amungkangngu naola’e maammi, 
wotongnge iapaapakkada apia? Tate gunane lai, mapia ete su wailla 
aroddi lai ipanuwukka sasuanna. Nariaddi rammea'e. Amungkangngu 
pia talinga padaringikka!” 


Domba apan nawuli 
(Mat. 18:12-14) 


Su sambau allo, manambo mallalurru wose wurru manga taumata 
15 apan sassunnanna lalorro n soa laleo, nirumanta madaringikka 
Mawu Yesus. ?Manga taumata n Farisi wurru manga huru n agama 
mannattakke sussaliomanna. Imangitou mabbisara, ”Eh, taumata indi 
mannengkamma taumata laleo wurru wanna lai su sampunna ringanni 
mangitou!” 3Ana waugu udde, Mawu Yesus nabbatie simangitou 
sasumandingnga indi, 

#”Unnu wisara sangkatou wuassi amiu uatahuanna domba 
marrasutta see itou niawuliannu sambau — apa sarun olaanne? Natan- 
tunna itou sarun manantangngu sio m pulo sio domba udde su wadda’a, 
wuru inaite maddea'a sambau apan nawuli udde ma'oma n sara asom- 
banganna. “Wurru napawe itou naasombate apia domba udde, itou 
aroddi lulluassa na'oma n sara pinasanna domba udde su wambangnge, 
“see niapidda napule. Wua udde itou namago manga hawene wurru 
alindonganne, wurru nabbisara, °Wette iite lumuassa. Domba'u apan 
nawuli niasombangante apia Ne, aroddi lai su surga pia alaluassa 
apan wahewalla su sangkatou apan marosa nawalu wuassu rosane, 
wuassu sio m pulo sio taumata apan mapiate wurru tate lai iwata'a 
mawalu wuassu rosane.” 


Roitta apan nawuli 


Arae unnu wisara sangkatou wawine uatahuanna mapulo roi- 
tta salaa, see sambau nawuli -~ apa sarun olaanni tou? Itou sa- 
run mande'omma soļo wurru manapu walene lapiddu maddea'a su 

Domba apan nawuli (15:4) 


alawo'u tampa ma'oma n sara asombanganna roitta udde. ?Su tempo 
itou naasomba roitta udde, itou namago manga hawene wurru manga 
alindonganne, see nabbisara, 'Ia’u lulluassa atonna ana waugu niasom- 
bangante apia roiu apan nawuli. Wette iite lumuassa! WAroddi lai 
mala'ekattu Mawu Ruata lulluassa napawe pia sangkatou taumata laleo 
nawalu wuassu manga rosane. Pangimante!” 


Ana'a apan nawuli 


1Mawu Yesus nabbisara apia, ”Pia sangkatou iamangnga apan pia 
anangnge rua ng katou esakka. lapa atuarianne nabbisara sitou, Ia- 
mangnga, anggila'e siau wageangku orassa indi wuassu darotongngi ite. 
Ne iamangnge nattahiate darotongnge udde su anangnge rua ng katou 
udde. Manga pira allo wua udde ana'a atuarianne udde nabalu’u wa- 
geangnge pussaane udde see inaite su wanua marau. Poiaroddi itou 
nanginsuete roinne wurru mallalumanna’e. MNapawe roinne udde na- 
suete, nariaddite su wanua udde rutumma apan wahewa, na'oma n 
sara itou nasusate. ISSee itou inaite nammanara ringannu sangkatou 
tumana'u soa isudde, apan nandolokki tou su wailla mandiaga wawi. 
téItou niamalunusante, naoma n sara itou pia apulu mallorro tianne 
ringannu annu manga wawi udde. Salaiwe itou malunussa aroddi, tawe 
saran sangkatou mangonggolu anna sitou. !"Panginsueanne itou naa- 

naungnga wurru nabbisara, "Manga taumata apan mammanara ringannu 
amangku pia anna marasai arawe ia'u isindi matete n lunussa! !Ia’u 
mapulete wurru inaite ringannu iamangku wurru mabbisara sitou: Ia- 
mangnga, i@u suete na'ola'a rosa su saruannu Mawu Ruata wurru su 
saruanni Iamangnga. “la'u tate su rinone lai isago ana'u Iamangnga. 
Ola'e igu ere sangkatou allangngu Iamangnga. Ne itou inaite napule 
ringannu iamangnge. x 

Tae marau wuassu wale, itou niasiloante n iamangnge. Ringannu 
aakkanna iamangnge tinumalangnga naisasomba n tou, see narra'uppa 
wurru nangaria sitou. ?PIamangnga,? unnu ana'a udde, lau suete 
na'ola'a rosa su saruannu Mawu Ruata wurru su saruannu lamang- 
nga. Tate su rinone lai i&u isago anau Iamangnga.*” ? Arawe ia- 
mangnge namago manga mangangimbene wurru nabbisara, ’Paalihakka! 
Panganu laubba apianne, wurru lurrea'e sitou. Lurrea'a lai sinsingnga 
su talimadone, wurru sapatu su leddane. Wua udde panganute ana'u 
sapi atawanne wurru pototte. Jite sarun umanna wurru lumuassa. % Ana 
waugu ana'u indi natete, orassa indi nabbiakke apia; itou nawulite, ora- 
ssa indi niasombangante apia.’ See imangitou nanattakke naandeangnga. 

25Tantalanna udde, ana'a pahulune su wailla. Su tempo itou na- 
pule wurru na'omate marani m wale, itou naaringikka tingikku mu- 
sikka wurru masasalaingnga. 26ltou namago sangkatou su wallattu 
mangangimbene see naiwalo, 'Pia apa su wale? ?’Mangangimbe udde 
sinumimbakka, 'Tuarinu nawelengke! Wurru iamangngu suete nando- 
iokka niapapototta anau sapi apan matawa, ana waugu nawelengnga 
apia ana’i tou ringannu salamatta! 

3 Ana’a pahulune udde mangke nasa'u, naoma n sara itou maddiri 
sumutta su wale. See iamangnge sinumabangnga wurru nassalo’e n tou 
niapaasutta. ? Arawe itou nabbisara, 'Ringannu tonnane alannune ia'u 
mammanara ringanni lamangnga. Taambe saran paassa ia'u niluma- 
wangnga parenta m lamangnga. Apate nionggolli Iamangnga siu? Am- 
bingnga sambau lai taambe nionggolli Iamangnga siau ipa'ola'a ande- 
angnga ringannu manga hawe’u! 3 Ana’u Iamangnga udde suete nangin- 
sue darotongngu Iamangnga ringannu wawine masandaga, arawe napawe 
itou nawelengnga, Ilamangnga namototta ana'u sapi apan matawa sitou! 
3P Ana’u, sasimbakku iamangnge, ’i’o sidutu isindi ringangku. Anambo 
n darotongnga apan tatahuanangku udde darotongngu lai. 3} Arawe iite 
sarun maandeangnga wurru lumuassa ana waugu tuarinu udde natete, 
arawe orassa indi nabbiakke apia; itou nawulite, arawe orassa indi nawe- 
lengke apia.” 

Mangangado n roitta apan pande 


Mawu Yesus nabbisara mallalarrenggen-Ne, ”Pia sangkatou tau- 
16 mata ala. Itou pia sangkatou mangangado n roitta apan mang- 
ngatokku paa'alane. Taumata ala udde naasomba alae manungku 
mangangado n roitta mangnginsue roinne. ?Nariaddi itou namagote 
mangangado n roitta udde wurru nabbisara, “Apa indi niaringirrangku 
atonna su olu pamamanaranu? Orassa indi, tantilae siau hessi 
n manaranu su pinangatokku paa'ala'u. To tate wotongnge maola'a 
mananahipunna roľu. 3Ne mangangado n roitta udde narringida, 'Ia’u 
sarun ma'olae apa orassa indi? Mawu'u tate mapaamanara’u. Ma- 
masolla ia'u alangkatta; madorongnga ia'u massili. #la'u pia apande; 
amungkangngu igu iaddo, i&u sarun maddea'a hawe'u manambo apan 
maapulu mapaatana'u su wale mangitou!” “Nariaddi mangangado n roi- 
tta udde namagote manga taumata apan naballassa roitta su mawune. 
Su taumata paarorone itou nabbisara, 'Sangkura awallannu su mawu'u? 
“Taumata udde sinumimbakka, “Marrasutta su wensadde lana n zaitun. 
Mangangado n roitta udde nabbisara apia sitou, Indi reengannu awal- 
lannu. A'lante wurru paalihakka mamorretta lima m pulo.” 7Wua udde 
itou nabbisara su taumata aruane, ’Wurru su turrangnga, pira awallassi 
turrangnga? Taumata udde sinumimbakka, 'Sarriwu su karongnge gan- 
dumma. Mangangado n roitta udde nabbisara sitou, Indi reengannu 
awallannu. Worretta’e ualu rasutta. 

#Ne mawu mangangado n roitta apan tarra linga udde nadalo sitou 
ana waugu inolaanne apan mangngapande udde; ana waugu manga 
taumata n runia indi mappandeanna mangatokku manara mangitou 
wuassu mangatokku taumata apan mabbiakka sulalummu asasemakka.” 

"See Mawu Yesus nabbisara apia, wisara-Ne, ”Padaringikka! Paata'e 
pagala n runia indi ipadea’a hawe, tadea'u napawe darotongngu runia 
indi tate aregane, iamiu sarun iapaatanga su tampa n atatanaanna 
apan tawe pangudusanne. !"Taumata apan wotongnge apangimananna 
su manara maradio’a, wotongnge lai pangimananna su manara wahewa. 
Arawe taumata apan tawe apangimananna su manara maradio’a tawe 
apangimananna lai su manara wahewa. !!Nariaddi, amungkangngu su 
olau darotongngu runia indi iamiu tate apangimananna, isai maapulu 
mangngimanna siamiu su darotongngu rimuudda? 1? Wurru amungkang- 
ngu su ola'u sarannapa apan tatahuanannu taumata waline, iamiu niatia- 
lanna tawe apangimananna, isai maapulu mangonggolla siamiu saran- 
napa apan tatahuananni amiu? 

Tawe saran sangkatou wotongnge maapammanara su rua ng katou 
mawu; ana waugu itou sarun lembo marangngu su sangkatou wuassu 

sangkatou waine, arae itou sarun lembo marangngu su mawune apan 
sangkatou wuassu mawune waine. Aroddi lai matatarrino siamiu. Iamiu 
tawe maapammanara su Mawu Ruata wurru su darotongngu runia lai.” 


Manga wisara Mawu Yesus 
(Mat. 11:12-13, 5:31-32; Mrk. 10:11-12) 


Manga taumata n Farisi naaringikka alawo'u wisara apan niwisara 
Mawu Yesus. See imangitou nilumage n Tou, ana waugu imangitou 
waliu n roitta. 5 Arawe Mawu Yesus nabbisara simangitou, ”Ete iamiu 
taumata apan su saruannu taumata waine ellehanna mapia, arawe Mawu 
Ruata masingkattu lalorro naungngu. Ana waugu apa apan sassunnannu 
taumata matanggakka, su aellegu Mawu Ruata udde mawawo. 

l6Tita apan nionggolli Musa wurru alarra'u manga nabi, sidutu ta'e 
ipappaatta noma n sara tempo n Yohanes Mananarrani. Wuassu 
tempo udde Wattru Alaluassa su olau ereapa Mawu Ruata mamarenta 
ere sangkatou Ratu sidutu iwabbattia. Wurru taumata mammata'e n 
ririne tadeau maola'a lalorro n araratuannu Mawu Ruata. "Arawe 
malluaasanna langitta wurru runia mawuli, wuassu worretta sambau 
sulalummu Tita Mawu Ruata tawe matipussa. 

IsIsai manindo awingnge see maawingngu wawine waine, taumata 
udde sinumandaga. Wurru taumata apan maawingngu wawine apan 
suete sinindoanna udde, sinumandaga lai.” 


Taumata ala wurru Lazarus 


9”Pia sangkatou ala. Peddenne mangkasagada aregane wurru 
wiakke mannampaliu apiane su miallo-miallo. %Su saruannu ngara n 
walene niapaalanna sangkatou asiangnga aranne Lazarus. Awangnge 
napene n ibbongnga. 2!ltou maapulu umanna manga tarroto ng kanna 
apan mannawo wuassu medda n taumata ala udde. Arawe asu ewe'e ni- 
rumanta nallewa lessane. 

2 Taumata asiangnga udde see natete wurru niapiddu mala'ekatta 
watukku tampa awantuhanne su sandirranni Abraham su surga. Tau- 
mata ala udde nate lai wurru see nilabingnga. Su runia n taumata 
nate itou uatatarrangnga. Wurru napawe itou naningngara wua poiaro- 
ddi, itou naasilo si Abraham su tampa apan marau wurru Lazarus su 
sandirranni Abraham. “#Tamangnga Abraham! sasalande n taumata ala 

udde. “Akkanaawe iau. Dolorra'a Lazarus mangammo n talimadone su 
uge, see rumanta marrolo lila'u. Iau mangke nasansarate sulalummu 
putungnga indi” 

‘35 Arawe Abraham sinumimbakka, 'Naungewe ana'u: su alo'engngu 
pabbiarrannu 10 suete naasomba manambo apianne; arawe Laza- 
rus naasomba alaleoanne. Orassa indi itou maluassa isindi, wurru i’o 
uatatarrangnga. #Wurru lai, su wallatti ite suete niola'a sambau ram- 
pissa maloangnga, tadea'u taumata wua isindi tawe maaranta poiaroddi, 
wurru taumata poiaroddi tawe maaranta isindi? 2?” Amungkangngu aro- 
ddi, Ilamangnga, wisara n taumata ala udde, ’ia’u sumalande su Iamang- 
nga tadea'u mandolokki Lazarus watukku wale n iamangku. ?8$Pia sire 
lima turrangku isudde. Dolorra'e Lazarus mapaanaungnga simangitou, 
tadea'u arie imangitou lai manawo su tampa n sansara indi.” 

2 Abraham sinumimbakka, 'Imangitou lai piate manga wuke Musa 
wurru wuke manga nabi! Wala'e imangitou tumurrutta apa apan 
uaworretta sulalummu manga wuke udde! *%Arawe taumata ala udde 
sinumimbakka, Udde taambe natimu, lamangnga Abraham. Arawe 
amungkangngu pia taumata nate mabbiakka apia wurru rumanta 
ringanni mangitou, imangitou sarun mawalu wuassu manga rosane! 
31 Arawe Abraham sinumimbakka, ’Amungkangngu imangitou maddiri 
madaringikka tita Musa wurru manga nabi, atonna-tonna imangitou 
tawe mangngimanna lai, salaiwe pia taumata nate mabbiakka apia.” 


Manga inolaanna apan maarosa taumata 
(Mat. 18:6-7, 21-22; Mrk. 9:42) 


Mawu Yesus nabbisara manga mallalarrenggen-Ne, ”Manga ino- 
17 laanna apan maarosa taumata udde rinone pia. Arawe nasilakate 
taumata apan naola'a punnene! ?Mappianne amungkangngu pia watu n 
gahilinganna iřitta su ullekkane, see itou iwontolla su tahaloangnga wua- 
ssu itou mapaarosa n sangkatou su wallattu manga taumata maradio'a 
indi. “Ana waugu udde, paatehamma! 

Amungkangngu turrangngu ma'ola'a rosa, taggue itou. Amungkang- 
ngu itou sinumassilla, ampungewe itou. 4Amungkangngu itou nas- 
sala sro paapitu sulalummu massallo wurru suapa n massala rumanta 
ringannu wurru mabbisara, Iau madorongnga ampungnga, ampungewe 
itou.” 

Su olau pangangimanna 


“Manga rasul nabbisara Mawu Yesus, ”’Mawu, tohassawe pangangi- 
manni ami.” “Mawu Yesus sinumimbakka, ”Amungkangngu iamiu pia 
pangangimanna ere ahewallu watu n sawi, iamiu wotongnge mabbisara 
su alu murbei indi, ’Aabute i'o wurru tuwote su tahaloangnga, alu indi 
sarun tumurrutta parentanu.” 


Manara n sangkatou mangangimbe 


7”Unnu wisara sangkatou wuassi amiu pia mangangimbe apan mam- 
masolla su wailla wurru mallu'ada domba. Napawe mangangimbe 
udde nabelengnga, apa mawune mabbisara mangangimbene, °We- 
tte paalihakka umanna’? ŝAsinungka tawe! Ewe’e itou mabbisara 
mangangimbene, ’Saddiae anna ia'u. Pallurrete n laubba waresi wurru 
riagaite iu umanna wurru mainumma, wua udde wotongngete 10 
umanna! “Mangangimbe udde salaiwe tawe raloanna, ana waugu suete 
tinumurrutta parenta mawune, walinewe aroddi? IWAroddi lai iamiu. 
Amungkangngu iamiu suete tinumurrutta anambo n manara nirolokka 
sio, waloa'e, lami tumba'u mangangimbe wiasa; iami tumba'u ma'ola'a 

manara ng kami. 


Mawu Yesus napaapia n taumata sire mapulo 


"Sulalummu amatanna watukku Yerusalem, Mawu Yesus sinuma- 
bbi passarannu Samaria wurru Galilea. 2Su tempo sinumutta su sambau 
ampungnga, Itou nirantannu sire mapulo taumata marada'a paro apan 
maarantinna. Imangitou nirumarisikka ro'e n marau Iwurru mangngin- 
tuli, ”Mawu Yesus! Tuangnga! Akkanaawe iami!” 

Mu tempo Mawu Yesus naasilo simangitou, Itou nabbisara, ”Roote 
ringannu manga imam, padorongke imangitou mamarikissa wadangngi 
amiu.” 

Tantalanna imangitou wamatta, nawulite rada'i mangitou. !5Napawe 
sangkatou su wallatti mangitou naapendamma manungku itou napiate, 
itou nabelengnga see ringannu tingikka mæ’ikkatta itou nadalo Mawu 
Ruata. !$See su saruannu Mawu Yesus itou nassubba wurru naadiang- 
kamanna Sitou. Taumata udde taumata n Samaria. Wua udde Mawu 
Yesus nabbisara, ”Walinewe pia sire mapulo apan niapaapia? Suapa 
sire sio udde? !8Anio tumba'u taumata raho indi nabelengnga maa- 


LUKAS 17 229 


diangkamanna su Mawu Ruata?” See Mawu Yesus nabbisara su tau- 
mata udde, ”Darisikke, wurru roote. Ana waugu io mangngimanna 
Siau, 10 napiate.” 


Tempone Mawu Ruata rumanta mamarenta 
(Mat. 24:23-28, 37-41) 


%Sire pira taumata n Farisi naiwalo Mawu Yesus tingngera Mawu 
Ruata rumanta mamarenta. Mawu Yesus sinumimbakka, ” Araratuannu 
Mawu Ruata tawe itattakka ringannu manga tanda apan wotongnge 
asiloannu taumata, ?!ma’oma n sara taumata wotongnge mabbisara, 
"Wette pa'ellega, indi Itou”? arge, ’Poiaroddi Itou” Ana waugu Mawu 
Ruata suete nanattakka mamarenta su pattangnganni amiu.” 

22 Wua udde Mawu Yesus nabbisara su manga mallalarrenggen-Ne, 
”Sarun rumanta tempone iamiu maapulu ma'ellepa sambau al wuassu 
manga allo n Angu Taumata, arawe iamiu tawe maasilo allo udde. 
3Wurru taumata sarun mabbisara siamiu, 'Pa'ellepa, isudde? arge, 
'Pa'ellega isindi?” Arawe imbarrangnga iamiu sumabangnga maddea'a 
Sitou. “Su ereapa sawallo mgilatta wuassu langitta, wurru manne- 
makka wuassu pentakke saran pondolle, aroddi lai ola'u Ana’u Taumata 
napawe su allonete. 35 Arawe paarorone Itou rinone matatarrangnga 
anambo n asasusa wurru ipaadiri n taumata orassa indi. 2“Su allo udde 
Angu Taumata sarun iapaaliatta’a lihidde ere su tempo Nabi Nuh 
rorone. Taumata vanna wurru mainumma, wurru maawingnga; aro- 
ddi lai tawe illolone na'oma n sara Nuh sinumutta sulalummu apalla 
wurru nammanawangnga lapiddu namate anambo n taumata udde. 
23 Wurru ere lai su tempo n Lot. Taumata vanna mainumma, mab- 
balu'a, mammalli, mabbailla, massuanna wurru ma'ola'a wale. 2? Arawe 
napawe Lot sinumabangnga wuassu Sodom, allo. udde putungnga wurru 
belerangnga nanawo wuassu langitta wurru namate simangitou sarangka- 
nambone. %Aroddi lai olangnge su allo n Ana'u Taumata iapaaliatta’a. 

“Su allo udde taumata apan tantalanna roso uaawitta su walene 
arie pallintukka mangalappa darotongnge sulalummu wale. Aroddi 
lai taumata apan tantalanna su wailla arie pabelengnga su walene. 
32 Paananunge apa apan suete nariaddi su awingngi Lot! 3Taumata apan 
mattinsahadda manalamatta wiakke, sarun awuliannu wiakke. Arawe 
taumata apan niawuliannu wiakke sarun maasalamatta wiakke udde. 
“Pangimante: Su rabbi udde rua ng katou apan mattiilla su atatiilanna 
sambau, sangkatou sarun iapidda wurru sangkatou lai itantangnga. 
Rua ng katou wawine tantalanna manggilingngu gandumma, sangkatou 
sarun iapidda wurru sangkatou sarun itantangnga. [Rua ng katou tan- 

talanna mammanara su wailla, sangkatou sarun iapidda wurru sangkatou 
sarun itantangnga.)” 

37 Mallalarrenggennu Mawu Yesus naiwalo, ”Suapa udde sarun ma- 
riaddi, Mawu?” 

Mawu Yesus sinumimbakka, ”Suapa pia winalunanna, isudde pia 
manu'a vinassa winalunanna udde.” 


Sasumandingngu wawine walu 
wurru mallarruungnga 


Wua udde Mawu Yesus nabbatiu sambau sasumandingnga 
18 ipangarra'a manga mallalarrenggen-Ne tadea'u imangitou sidutu 
waliomanna wurru tawe maadio’a naungnge. ?Mawu Yesus nabbisara, 
”Su sambau soa pia sangkatou mallarruungnga apan tawe matta'uttu 
Mawu Ruata, wurru tawe lai mappandumma sisai-sai. “Su soa udde pia 
sangkatou lai wawine walu apan masokkate sumaruanna mallarruungnga 
udde, madorongnga hattone sambaanna. 'Tulungaawe i@u suma- 
ruanna roa'u, unnu wawine walu udde. “Manga pira tempo alannune 
mallarruungnga udde maddiri mantulungngu wawine walu udde. Arawe 
panginsueanne mallarruungnga udde narringida, 'Salaiwe ia'u tawe ma- 
tta'uttu Mawu Ruata wurru tawe mappandumma sisai-sai, “arawe ana 
waugu wawine walu indi sidutu mallimbatta siu, mappianne iau ma- 
namba'a hattone. Amungkangngu tawe, itou sidutu rudanta wurru ma- 
paasusa'u.”” 

“See Mawu Yesus nabbisara, ”lnunue’o paapia apa apan iwabbisara 
mallarruungnga apan wengkolla udde! 7Ne, apa Mawu Ruata tawe 
manamba'a hatto n alarranang-Nge sassane apan sussalande Sitou allo 
rabbi? Apa Itou sarun manorruttu tempone mantulungngi mangitou! 
#Pangimante: Itou ringannu maliha-lihakka manamba'a hatto mangitou! 
-Arawe napawe Ana'u Taumata rumanta, apa ta'e asombanganna lai 
taumata apan mangngimanna Sitou su runia indi?” 


Sasumandingngu taumata n Farisi 
wurru mallalurru wose 


”Mawu Yesus nabbatiu lai sasumandingnga indi apan tuddane 
su taumata apan mangngadio’a taumata waine, arawe mangngimanna 
manungku ririne sassane mapiate. WUnnu Mawu Yesus, ”Pia rua ng 
katou „apan inai su Wale Mawu umaliomanna. Sangkatou taumata n 
Farisi, sangkatou lai madarorongnga wose. !!Taumata n Farisi udde 

nirumarisikka sassane wurru inumaliomanna, ’O Mawu Ruata, ia'u 
maadiangkamanna Si'o, ana waugu ia'u tawe ere taumata waine, apan 
waliu, tarra linga ara'e masandaga. Ia’u maadiangkamanna ana waugu 
1a'u tawe ere madarorongnga wose udde. Pla'u paarua mappuasa 
sulalummu sangkamisa, wurru iau mangngonggolu sambau wuassu 
mapulo anambo n asombangku? !'Arawe madarorongnga wose udde 
nirumarisikka marau-rau wurru tawe maningngara langitta. Lapiddu 
mannapu roone, itou nabbisara, ”'O Mawu Ruata, akkanawe ia'u, 
taumata marosa indi!” 

14”Pangimante,” unnu Mawu Yesus, ”su tempo napulete su wale, ete 
madarorongnga wose udde tinarimmattu Mawu Ruata, waline taumata 
n Farisi udde. Ana waugu taumata apan mannanggakku watanganne 
sarun 1apaawawo, wurru taumata apan sussallungu watanganne sarun 
iapaatanggakka.” 


Mawu Yesus nangalamatta alarrana'a 
(Mat. 19:13-15; Mrk. 10:13-16) 


15Pia sire pira taumata. uaapiddu alarrana’a maradio'a ringannu 
Mawu Yesus tadea'u Itou mamita wurru mangalamatta simangitou. 
Napawe manga mallalarrenggennu Mawu Yesus naasilo olangnge udde, 
imangitou namulo manga taumata udde. 16 Arawe Mawu Yesus namago 
alarrana'a udde see nabbisara mallalarrenggen-Ne, ”Wala'e aroddi 
alarrana'a indi rumanta ringang-Ku! Arie isingadda imangitou, ana 
waugu taumata ereindi apan maola'a lalorro n araratuannu Mawu 
Ruata. 1Naungete! Taumata apan tawe sumaruanna Mawu Ruata ere 
sangkatou ana'a, tawe maola'a lalorro n araratuannu Mawu Ruata.” 


Su olz’u taumata ala 
(Mat. 19:16-30; Mrk. 10:17-31) 


18Sangkatou piarrau Yahudi naiwalo Mawu Yesus, ”Iamangnga 
Huru apan mapia, apa sarun olaangku tadea'u ia'u maasomba wiakka 
tutune wurru malannu-lannu?” 

19” Anio io nabbisara Iau mapia?” unnu Mawu Yesus. ”Tawedu 
apa apan mapia tumba'u Mawu Ruata sassane. 20To masingkatte manga 
parenta Mawu Ruata: ’Arie passandaga, arie pamate, arie panna’o, arie 
mattiala awusu, wurru pangaddatta iamangngu wurru inangngu. ” 

21” Anambo n parenta udde suete ta'u niola’a ro'e n ia'u ta'e dario'a,” 
unnu taumata udde. 

22 Naaringikka udde, Mawu Yesus nabbisara, ”Ta'e pia lai sambau 
sarun olaannu: Walua’e anambo n darotongngu, onggola’e roinne su 
taumata asiangnga, ne io sarun maasomba darotongnga su surga. Wua 
udde rantate wurru tantalongke Siau.” P Arawe napawe taumata udde 
naaringikka wisara aroddi, itou mangke nasusa ana waugu itou ala 
marasai. 

4Mawu Yesus masingkatta manungku taumata udde nasusa naung- 
nge, ana waugu udde Itou nabbisara, ”Masahadda atonna taumata ala 
maola'a lalorro n araratuannu Mawu Ruata! ?5Malluasanna sambau 
onta sumurri su lorrangngu rararrumma, wuassu sangkatou ala sumutta 
su Runia Wakku Mawu Ruata.” 

2% Manga taumata apan naaringikka Mawu Yesus nabbisara aro- 
ddi, imangitou naiwalo, ”Amungkangngu aroddi, isai wotongnge ma- 
salamatta?” 

2 Mawu Yesus sinumimbakka, ”Apa tawe iaola'u taumata, udde 
wotongngé su Mawu Ruata!” 

See Petrus nabbisara, ”Pa'ellega! lami suete nanantangngu lalorro 
n wale ng kami ana waugu tumantalongnga lamangnga.” 

2”Pangimante!” wisara Mawu Yesus, ”Taumata apan suete nanan- 
tangngu walene, ara'e awingnge wawine, ara'e turrangnge, ara'e iamang- 
nge wurru inangnge, ara'e alarranangnge ana waugu mangngimbe Mawu 
Ruata, taumata udde sarun walisanna paarua wuassu tempo indi, 
wurru su tempo addantane itou sarun onggolannu pabbawiakka apan tu- 
tune wurru saran malannu-lannu.” 


Mawu Yesus nabbisara atallune su olau apapate-Ne 
(Mat. 20:17-19; Mrk. 10:32-34) 


3 Mawu Yesus nangammullu sire mapulo dua mallalarrenggen-Ne 
su sambau see nabbisara, ”Padaringikka! Iite orassa indi mabatukku 
Yerusalem. Poiaroddi, sarangkanambone apan niworrettu manga nabi 
su ola'u Ana'u Taumata sarun matipussa. 32Itou sarun itantilla su manga 
taumata apan waļine Yahudi, apan sarun mangaluandaga, mangngadio’a 
wurru mangaddu Sitou. ““Imangitou sarun manansara wurru mamate 
Sitou, arawe su allo atallune, Itou sarun mabangunna.” 

MSarangkanambone udde tawe niasunnannu manga mallala- 
rrenggennu Mawu Yesus udde sara ng kadio’a. Atappasannanu manga 
wisara-Ne udde iaadappingnga wuassi mangitou. Imangitou wagga apa 
pandumannu wisara-Ne. 

Mawu Yesus napaapia n sangkatou madarorongnga 
matane wuta 
(Mat. 20:29-34; Mrk. 10:46-52) 


35 Napawe Mawu Yesus maramte ma'oma n Yerikho, sangkatou wuta 
tantalanna ua’ianna madoro-rorongnga su winggi n dalanna. 3% Napawe 
itou naaringikka manambo taumata sinumabbi, itou naiwalo, ”Pia apa?” 

3”Mawu Yesus taumata Nazaret udde, sumabbi,” unni mangitou 
sitou. 

“Ne taumata wuta udde nangintuli, ”Yesus, Ana'i Daud! Akka- 
naawe igu!” 

“Manga taumata apan su saruanne, namulo wurru nandolokki tou 
mapaaļannabba. Arawe itou sidutu mangngintuli lembo n aikkanne lai, 
”Ana'i Daud! Akkanaawe ia'u!” 

#Mawu_ Yesus nattaalla wurru nandolokku taumata mapaapiddu 
taumata wuta udde ringanmi Tou. Napawe itou nomate, Mawu Yesus 
naiwalo, 41” Apa ipaapulunu olaang-Ku si’o?” 

”Mawu,” sasimbakku taumata wuta udde, ”ia'u maapulu maasilo.” 

See Mawu Yesus nabbisara, ”Amungkangngu aroddi, pa'ellege! 
Ana waugu io mangngimanna Sia'u, io napiate.” 

8Orassa udde lai itou naasilote, see itou tinumantalongke Mawu 
Yesus ringannu maadiangkamanna Mawu Ruata. Napawe taumata 
nambo udde naasilote olangnge udde, imangitou nambo nadalote Mawu 
Ruata. 


Mawu Yesus wurru Zakheus 


Napawe Mawu Yesus na'omate su Yerikho, Itou nanassute 
19 amatanne sinumabbi soa udde. 2Su soa udde pia sangkatou 
tembonannu madarorongnga wose apan ala. Aranne Zakheus. “Itou 
maapulu ma'ellega isai isassago Mawu Yesus udde, arawe ana waugu 
taumata tumanite manambo wurru wadangnge lai mawawo, ne itou 
tawe maasilo Mawu Yesus. 4Aroddi itou tinumalangnga nalliu roro 
wuassu taumata, see itou- inumawitte su alu sangkalu, tadea'u wotongnge 
maasilo Mawu Yesus apan sarun sumabbi.isudde. “Napawe Mawu 
Yesus na'omate su alu udde, Itou naningngara see nabbisara, ”"Zakheus, 
lintukke paalihakka! Ana waugu allo indi Ia'u inai su walenu.” 
é Zakheus maliha-lihakka mlumintukka wurru nanaloho Mawu Yesus 
ringannu lulluassa. 1Manga taumata apan naasilo olangnge udde nanat- 

takke mallobbosa. Imangitou nabbisara, ”Ih! Itou inai mattindaho su 
wale n taumata laleo!” 

#Wua udde su walene Zakheus nirumarisikka wurru nabbisara Mawu 
Yesus, ”Mawu, sangkawageanganna wuassu rarotongku sarun ionggolla 
su taumata asiangnga; wurru su alawo'u taumata apan suete niawusu- 
angku, sarun waerranna apia sitou paappatta wuassu paarorone!” 

’See Mawu Yesus nabbisara, ”Su allo indi ?o wurru lalorro n walenu 
maasomba asasalamatta wuassu Mawu Ruata wurru onggolannu wiakka 
apan wakku, ana waugu i'o lai papapulunni Abraham. 1° Ana’'u Taumata 
nirumanta maddea’a wurru manalamatta taumata apan nialiwune.” 


Sasumandingngu roitta wuļawanna 
(Mat. 25:14-30) 


1 Tantalanna taumata ta'e uararingikka Mawu Yesus mabbisara, Itou 
nabati'u sambau sasumandingnga. Ana waugu su orassa udde Itou ma- 
ranite n Yerusalem, wurru taumata massunna manungku Mawu Ruata 
maliha-lihakka mamarenta ere sangkatou Ratu su runia indi. 12 Mawu 
Yesus nabbisara, ”Pia sangkatou papunna inai su wanua marau apan ite- 
nega maola'a ratu, wua udde itou mabelengnga. !Tantalanna taambe 
inai, itou namago sire mapulo mangangimbene, see nangagille si- 
mangitou sangkatou-sangkatou passambau roitta wulawanna. "Pabbalu'e 
ringannu roitta indi tantalanna iau su amatanna, unni tou simangitou. 
14 Arawe tumana'u wanuane maddantinni tou. Nariaddi, napawe itou 
inaite, imangitou nandolokku taumata niapawalo, Tami maddiri n tau- 
mata indi maola'a ratu ng kami.” 

15 Arawe papunna udde nitenega naola'a ratu, wua udde nabe- 
lengke watukku wanuane. Ringannu maliha-lihakka itou namago manga 
mangangimbene sinumaruanna sitou, ana see maasingkatta sangkurate 
auntunganna apan suete niasombanganni mangitou. 16Mangangimbe 
paarorone nirumanta wurru nabbisara, Mawu, roitta wulawanna sambau 
apan nionggolu Mawu sia'u, suete ta'u niola'a mapulo.” IP Mapia, unnu 
mawu udde, io mangangimbe mapia! Ana waugu sulalummu inolaanna 
adioa 10 wotongnge apangimananna, iau sarun mamile sio maola’a 
mangangatokku soa mapulo. !8Mangangimbe aruane nirumanta wurru 
nabbisara, ’Mawu, roitta wulawanna sambau apan nionggolu Mawu sia'u 
udde suete ta'u niola lima.” Su mangangimbe udde ratu nabbisara, 
To sarun mapile mangangatokku soa lima.” ??Mangangimbe waine ni- 
rumanta wurru nabbisara, 'Mawu indi roinnw; roitta udde tau niaddo 
su leso. 21]la'u matta'uttu Mawu, ana waugu Mawu sangkatou taumata 
apan marragissa. Mawu mangnganu apa apan tawe wageangngu Mawu, 
wurru Mawu lai mangngammullu auntunganna su tampa apan tawe nis- 
suanannu Mawu.” ? Ratu udde nabbisara sitou, To mangangimbe laleo! 
Nassulungngu ere wisaranu sassane, ia'u sarun marruumannu. Po ma- 
singkatta i&u taumata marragissa: l1a'u mangnganu alawo a apan tawe 
rarotongku, wurru mangngammulu auntunganna su tampa ia'u tawe ma- 
ssuanna. BAmungkangngu aroddi, anio řo tawe napaasutta n roitta 
udde su pangangadoanne, tadea'u napawe iau mabelengnga ia'u wo- 
tongnge manarimmattu roitta udde ringannu wungane?” %Wua udde 
ratu nabbisara manga taumata apan uararingikka isudde, ”Anute roitta 
udde wuassi tou, wurru onggolae su mangangimbe apan uasahipunna 
roitta wulawanna mapulo udde. 3 Arawe manga taumata udde nabbi- 
sara, 'Mawu, itou piate lai mapulo.” ?% Ratu udde sinumimbakka, 'Nau- 
nge: taumata apan piate, itou sarun onggolannu anamboanne lai. Arawe 
taumata apan tawe uatahuanna saran adio'a, apa apan tatahuananne 
sarun anuanna lai wuassi tou. ?7Wurru orassa indi apira'e inawarendi 
manga see'u udde apan maddiri iau maola'a ratune. Patete imangitou 
su ŝaruangku! ” 


Mawu Yesus sinumutta su Yerusalem ringannu 
awawantuga 
(Mat. 21:1-11; Mrk. 1:1-11; Yoh.. 12:12-19) 


23 Napawe Mawu Yesus suete nabbisara sarangkanambone udde, Itou 
inumamatte nalliurroro wuassi mangitou watukku Yerusalem. 2Napawe 
na'omate su Betfage wurru Betania su Wuiddu Zaitun, Itou nando- 
lokku rua ng katou mallalarrenggen-Ne inai malliu roro. 30”Roote 

Ana’u keledai (19:30) 


su ampunganga apan sasaruananna udde,” unnu Mawu Yesus sitarua, 
”amungkangngu iraddua sumutta poiaroddi, iraddua sarun maasilo sam- 
bau ana'u keledai aiitanna. Keledai udde taambe sina'eannu taumata. 
Wv’ate keledai udde wurru apira'e isindi. 3! Amungkangngu pia taumata 
maiwalo siraddua, ’Anio iraddua namu'a keledai udde?’ walog’a, ’Mawu 
mappandumma.”” 

Rua ng katou mallalarrenggennu Mawu Yesus udde inaite, wurru 
naaratingnga sarangkanambone udde nassulungngu ere niwisara-Ne. 
3 Tantalanna imangitou mammu'a ana'u keledai udde, tatahuanne na- 
bbisara sitarua, ” Anio iraddua mammw’a keledai udde?” 

“Itarua sinumimbakka, ”Mawu mappandumma.” 35See itarua 
nangapiddu angu keledai udde ringannu Mawu Yesus. Wua udde 
imangitou nangampakku jubah mangitou su tapanna'u keledai wurru 
nattulungngu Mawu Yesus sinuma'e su liuddu keledai. “6Tantalanna 
Itou sussabbi uasa'e keledai udde manga taumata mammilattu jubah 
mangitou su lalanna. 

3 Napawe Mawu Yesus maranite n Yerusalem, su lalanna apan 
sussossokka watukku Wuiddu Zaitun, manga mallalarrenggen-Ne apan 
manambo udde mannattakke wui madalo Mawu Ruata wurru maa- 
diangkamanna Sitou ana waugu manga alarrindu'a apan suete nia- 
siloanni mangitou. “#Imangitou wui, ”Nialamatanna Ratu apan niru- 
manta ringannu arannu Mawu! Paddarame su surga wurru awawantuga 
su Mawu Ruata!” 

“Manga pira ng katou taumata n Farisi wuassu wallattu taumata 
udde nabbisara su Mawu Yesus, ”Iamangnga Huru, wo'ai paalannawa’a 
mallalarrenggenni Iamangnga.” 

#Mawu_ Yesus sinumimbakka, ”Pangimante! Amungkangngu 
imangitou mallannaba, manga watu indi lai sarun umui.” 


Mawu Yesus nilumuai n Yerusalem 


41Su tempo Mawu Yesus maranite n Yerusalem, wurru naasilote 
soa udde, Itou nilumuai n Yerusalem. #Wisara-Ne, ”Maaakkanna, 
apia eteapa amungkangngu allo indi 10 maasingkatta apa apan wo- 
tongnge mandanta m padarame! Arawe orassa indi To tawe maasilo. 
STo sarun maapendamma su sambau tempo, suapa n manga seennu 
ma'ola'a anambo n asasusa su pabbiarrannu miallo-miallo; imangitou sa- 
run mamangalo malliwunna sio wurru manessengngu wuassu alawo'u 
pabbuuanne. #Imangitou sarun marrimunsa'a sio wurru anambo n tu- 
manangngu; wurru tawedu saran sambau itantangngi mangitou watu 
uaatokka su tampane, ana waugu io tawe manutukka tempone Mawu 
Ruata rumanta manalamatta si'o!” 


Mawu Yesus sinumutta su Wale Mawu 
(Mat. 21:12-17; Mrk. 11:15-19; Yoh. 2:13-22) 


a5 Mawu Yesus sinumutta su Wale Mawu wurru nallimbuakke manga 
mabbawalu'a isudde. “#”Sulalummu Wuke Susi,” wisara Mawu Yesus 
simangitou, ”uaworretta arendi: Mawu Ruata nabbisara, “Wale'u sarun 
maola'a wale tampa aaliomananna’? Arawe wale udde niola'i amiu 
salakku mararampassa!” 

41 Miallo-miallo Mawu Yesus mangngarra'a su Wale Mawu. Manga 
tembonannu imam wurru manga huru n agama, see manga piarra'u 
taumata n Yahudi maapulu mamate Sitou, arawe tawe maasomba 
lalanne ipa'olaa olangnge udde, ana waugu manga taumata sidutu 
uararingikka Sitou, wurru maluassa madaringikka wisara-Ne. 


Aiwalo su olau tarrino Mawu Yesus 
(Mat. 21:23-27; Mrk. 11:27-33) 


2 0 Su sambau allo, Mawu Yesus tantaļanna mangngarra'a wurru ma- 

battu Watt?u Alaluassa wuassu Mawu Ruata su manga taumata 
sulaJummu Wale Mawu. Manga imam tembonanne, wurru manga huru 
n agama su sambau ringannu manga piarra'u Yahudi, nirumanta 2wurru 
nabbisara Mawu Yesus, ”Annama’a waloa'a siami, ringannu tarrino n 

sai Po ma'ola'a sarang ka namene: indi? Isai nangonggolu tarrino udde 
Sro?” 

3Mawu Yesus sinumimbakka, ”Iau maapulu maiwalo. Annama'a 
waloa'a siau: #Yohanes mannarrani ringannu tarrino n sai? Mawu 
Ruata ara'e taumata?” 

“Ne imangitou nanattakke na'ire, ”Amungkangngu iite mabalo, 
’Ringannu tarrino Mawu Ruata, Itou sarun mabbisara, 'Amungkang- 
ngu aroddi anio iamiu tawe mangngimanna Sitou? $Arawe amung- 
kangngu iite mabbisara, 'Ringannu tarrino n taumata, manga taumata 
sarun manuntungngu watu siite, ana waugu imangitou mangngimanna 
manungku Yohanes sangkatou nabi.” 7Nariaddi imangitou sinumim- 
bakka, ”Iami wagga.” 

“Ne Mawu Yesus nabbisara simangitou, ”Amungkangngu aroddi 
ią@u lai tawe mabalo siamiu ringannu tarrino n sai Iau ma i ola'a 
sarangkanambone indi.” 


Sasumandingngu manga mammamanara 
mabawaillu anggore 
(Mat. 21:33-46; Mrk. 12:1-12) 


?Mawu Yesus nabattie su manga taumata udde, sasumanding- 
nga ereindi, ”Pia sangkatou massuanna su sambau waillu ang- 
gore. Itou napa. sewa n wailla udde su sire pira mammamanara, 
see itou inaite su wanua waine wurru natana'e malannu poiaroddi. 
i10Napawe temponete mangitingnga wua n anggore udde, tatahuannu 
wailla udde nandolokku mangangimbene ringannu manga mammama- 
nara udde iapatarimmattu wageangnge. Arawe mammamanara udde 
namuulla mangangimbe udde wurru nandolokki tou niapaapule tawe 
nionggolannu wageangnge. !!Ne tatahuannu wailla udde nandolokka 
apia sangkatou mangangimbe waine; arawe mangangimbe udde lai ni- 
puulla apia wurru niwusannu manga mammamanara udde, see niro- 
lokka ringannu tawe nionggolannu wageangnge. ? Wua udde tatahuannu 
wailla udde nandolokku mangangimbe atallune. Arawe darolorranna 
udde nipuullu manga mammamanara udde lai wurru niramme su liu- 
ddu wailla udde. !}Panginsueanne tatahuannu wailla udde nabbisara, 
"Apa rinone sarun ta'u olaanna? Ia’'u sarun mandolokku ana'u sassane 
apan arangnguangku. Itou sarun addatanni mangitou!” I4Arawe napawe 
manga mammamanara m wailla udde naasilo ana'u tatahuannu wailla 
udde, imangitou nabbisara sangkatou ringannu sangkatou, 'Ete itou indi 
mallolossa manahuanna. Wette iite mamate sitou, tadea'u iite wotong- 

nge manahuanna. ÈNe imangitou namangkassa sitou su liuddu wailla 
udde see namate sitou.” 

Wua udde Mawu Yesus naiwalo, ”Ei, amungkangngu tatahuannu 
wailla udde mabelengke, apa sarun olaanni tou su manga mammama- 
nara udde? li6]tou sarun rumanta wurru mamate manga mammamanara 
udde, see manantillu wailla udde su mammamanara waine.” 

Naaringikka aroddi, nabbisarate manga taumata su Mawu Yesus, 
” Atonna-tonna tawe!” 

11 Mawu Yesus nanutudda simangitou see naiwalo, ”Amungkangngu 
aroddi apa atappasannu wageangngu Wuke Susi indi? 

"Watu apan tawe ipaattu maaola'a wale, naola’e watu apan 

paarorone.’ 

18 Anambo n taumata apan manawo su watu udde sarun marrimunsa’a; 
wurru isai apan aemaannu watu udde sarun atalinggianne mabali awu.” 


Hatto m pamamaekka wose 
(Mat. 22:15-22; Mrk. 12:13-17) 


Manga huru n agama wurru manga imam tembonanne naasing- 
katta manungku sasumandingnga udde ipammasendekku Mawu Yesus 
simangitou. Ana waugu udde imangitou pia pandumma manametta 
Sitou orassa udde lai, arawe imangitou matta'uttu taumata nambo. 
2Nariaddi imangitou maddea'a tempone mapia. Imangitou nangonggolu 
roitta su taumata iapaatanno lihiddu taumata matulida, wurru nando- 
lokku manga taumata udde mapaasala Mawu Yesus ringannu manga 
aiwalo, tadea'u imangitou wotongnge manantilli Tou su apulu wurru 
tarrino n gubernure. Ne manga taumata apan suete nionggolannu 
roitta udde nabbisara Mawu Yesus, ”Iamangnga Huru, jami masing- 
katta manungku anambo n apa apan iawabbisara wurru iatantiro m Ia- 
mangnga udde atonna. lami masingkatta lai Tamangnga mangngarra’a 
ringannu masema-semakka su olau apulu Mawu Ruata su taumata, ana 
waugu Iamangnga tawe mamile taumata. ? Ana waugu udde lamangnga 
pabalote siami, tumurruttu Tita n agama ng kite, wotongnge mamaekka 
wose si Kaisar ara’e tawe wotongnge?” 

3 Arawe Mawu Yesus masingkattu aawusu mangitou. Ana waugu 
udde Itou nabbisara, #”Annama'a paelleha’a Siau sambau roitta sala a. 
Hambaranna wurru aranni sai indi?” 

”Kaisar!” sasimbakki mangitou. 

25” Amungkangngu aroddi,” unnu Mawu Yesus simangitou, ”ong- 
gola'e si Kaisar, apa apan tatahuananni Kaisar wurru su Mawu Ruata, 
apa apan tatahuannnu Mawu Ruata.” 

2% Nasemakke su saruannu taumata nambo udde, imangitou tawe 
naasomba saran sambau pasasala Mawu Yesus. Imangitou tumba'u 
malannabba wurru naherangngu sasimbakke udde. 


Hatto su olau pabbawangunna 
wuassu papate 
(Mat. 22:23-33; Mrk. 12:18-27) 


Manga sire pira wuassu taumata n Saduki nirumanta ringannu 
Mawu Yesus. (Imangitou ammulanna apan pia addapanne manungku 
taumata nate tawe mabangunna apia.) Imangitou naiwalo Mawu Yesus, 
#”Tamangnga Huru, Musa namorrettu tita indi siite: Amungkangngu 
sangkatou esakka nate wurru itou tawe ana’a, turrangnge rinone maa- 
wingngu inawaluanne tadeau maasomba pangangawanne wuassu tau- 
mata nate udde. ?Suete nariaddi pia sire pitu sangkaturrangnga. Iapa 
pahulune naawingnga, see nate tawe ana’a. ““Wua udde iapa aruane 
naawingke lai ringannu inawaluanna udde, arawe itou lai nate tawe 
ana’a. 3t Aroddi lai su turrangnge atallune wurru nallalisansunna na’oma 
n sara appitune. 3 Panginsueanne wawine udde lai nate. 3 Su allo n tau- 
mata nate iaąpawangunna apia, awingngi sai wawine udde? Ana waugu 
sire pitu udde suete naawingngi tou.” 

“Mawu Yesus sinumimbakka, ”Manga taumata apan mabbiakka 
tempo indi, maawingnga, arawe manga taumata apan wotongnge ia- 
pawangunna napawe suete nate, wurru mabbiakka su tempo addantane, 
imangitou tawe maawingnga. “Ola'i mangitou ere mala'ekatta wurru 
tate mate. Ete imangitou udde alarranau Mawu Ruata, ana waugu 
imangitou suete niapawangunna apia wuassu papate. “Musa sassane na- 
paaliatta'a ringannu masemakka manungku taumata nate sarun iapawa- 
ngunna apia. Sulalummu worrenne nabbatt?u anggarrumunanne apan 
lurrenggamma udde, itou mannago Mawu 'Mawu Ruata n Abraham, 
Mawu n Ruata Ishak, Mawu Ruata n Yakub’. 38Ne, Mawu Ruata udde 
walinewe Mawu Ruata n taumata nate! Itou Mawu Ruata n manga tau- 
mata wiakka! Ana waugu hunane su Mawu Ruata, anambo n taumata 
mabbiakka.” 

39 Manga pira huru n agama nabbisara, ”Sasimbakki Iamangnga Huru 
narrino atonna.” # Ana waugu udde imangitou tawe warrani lai maiwalo 
manga apa su Mawu Yesus. 

Hatto su olau Ratu m Punnu Saļamatta 
(Mat. 22:41-46; Mrk. 12:35-37) 


“Mawu Yesus naiwalo simangitou, ”Ereapa wotongnge iwisara 
manungku Ratu m Punnu Salamatta papapulunni Daud? 42Sumbali 
Daud sassane nabbisara sulalummu wuke Mazmur, 

"Mawu nabbisara su Mawu'u: 

A’iante su samba'a uanang-Ku, 
#ma'oma n sara iau ma'ola'a manga seennu 
massurrubawa si'o. 
#Nariaddi amungkangngu Daud mannago n Ratu m Punnu Salamatta 
udde ’Mawv’, ereapa wotongnge Itou papapulunni Daud?” 


Iapaanaungnga tadea'u paatehamma su saruannu 
manga huru n agama 
(Mat. 23:1-36; Mrk. 12:38-40) 


4STantalanna manga taumata udde uararingikka Mawu Yesus, Itou 
nabbisara su mallalarrenggen-Ne, #”Paatehamma su manga huru n 
agama. Imangitou apulune u'amatta ualurre n jubah malo'e, wurrù 
maļutu aaddatanna su manga pasakka. Imangitou malutu su manga 
tampa mawantuga sulalummu wale m pattatarramawuanna wurru su 
manga andeangnga. #'Imangitou mammahia manga wawine walu wurru 
mangngarro waļene. Wurru see alaleo mangitou tawe asingkatanna, 
imangitou w'aliomanna malo'e-lo'engnga! Ruumanni mangitou mawak- 
katta!” l 


Aonggolu sangkatou wawine walu 
(Mrk. 12:41-44) 


Su Wale Mawu, Mawu Yesus naasilo manga taumata ala nantarro 
21 n roitta sulalummu tampa n roitta. ?Itou naasilo lai sangkatou 
wawine walu asiangnga, nantarro`n rua m bau roitta witwa. See 
Mawu Yesus nabbisara, ”Padaringikka: Wawine walu indi nantarro 
mannamboanna wuassu alawo'u taumata waine. “Ana waugu imangitou 
sarangkanambone nangonggolla wuassu lebbe n darotongnge. Arawe 
wawine walu indi, salaiwe itou asiangnga, nangonggolu apa apan 
tatahuananni tou apan ipappaatta su pabbiarranne.” 

Mawu Yesus nabbat?u ahahohakku Waļe Mawu 
(Mat. 24:1-2; Mrk. 13:1-2) 


“Pia manga taumata apan mabbisara su ola'u aroddi arramage Wale 
Mawu nilogakku manga watu apan mangkarramaga wurru ringannu 
manga sarannapa nionggolla su Mawu Ruata. Ne Mawu Yesus nabbisa- 
rate simangitou, “”Parrado pia tempone, apa apan niasiloanni amiu indi 
sarun ihohakka; tawe saran sambau watu isindi apan mallambe uaatokka 
su tampane!” 


Asasusa wurru pananansara 
(Mat. 24:3-14; Mrk. 13:3-13) 


'Įmangitou naiwalo Mawu Yesus, ”Iamangnga Huru, angnge- 
rate olangnge udde sarun mariaddi? Wurru apa tatialane manungku 
nix omante tempone olangnge udde sarun mariaddi?” 

#Mawu Yesus nabbisara, ”Paatehamma, arie iamiu awahianna. Ma- 
nambo taumata sarun rumanta ringannu arang-Ku, wurru mabbisara, 
'Fte Iau Itou?” wurru Niwomante tempone? Arawe arie iamiu tu- 
mantalongnga simangitou. “Arie lai iamiu matta'utta napawe maaring- 
ikka wattia su ola'u pangalo wurru pasaseetta. Sarangkanambone udde 
rinone mariaddi paarorone. Arawe udde tawe manungku niaomante 
tempone kiamatta.” 

see Mawu Yesus nanassu watti-Nge, wisara-Ne, ”Pabbawalaga 
sambau sarun mamangalo pabbawalaga waine, wurru araratuanna sam- 
bau mamangalo araratuanna waine. !!Su alawo'u tampa sarun ma- 
riaddi linukka apan wahewa, alarrutumma wurru alarrusa'itta. Sarun 
mariaddi manga tanda apan maata'utta wurru wahewalla su langitta. 
12 Arawe tantalanna sarangkanambone udde taambe nariaddi, iamiu sa- 
run sametanna wurru sansaranna. Jlamiu sarun parikisanna su manga 
wale pattatarramawuanna wurru itarro su tuttupanna. Wurru iamiu sa- 
run iapidda su saruannu mararatu wurru manga tembonanne, ana 
waugu iamiu mallalarrenggeng-Ku. !3Eteudde tempone iamiu mabatti'u 
Wattiu Alaluassa wuassu Mawu Ruata. I4Sidutua'e manungku iamiu 
tawe suminggawangnga su olæu apan rinone iwisara ng kamiu ipa- 
nahekku watangannu. Iau sassane sarun mangonggolu wisara wurru 
apande udde, maæoma n tawe saran sangkatou wuassu manga seetti 
amiu wotongnge lumawangnga arae massinaaddu apa apan suete nia- 
paasingkatti amiu. i6lamiu sarun pateannu inangnga iamangngi amiu, 

wurru manga turrangngu, manga ana'u turrangngi amiu wurru manga 
hawe ng kamiu. Sangkawageanganna wuassi amiu sarun pateanni mangi- 
tou. VIamiu sarun iarantinnu manga taumata ana waugu iamiu mal- 
lalarrenggeng-Ku. !$Arawe utaa sambua wuassu puanu tawe ma- 
wuli. 1? Amungkangngu iamiu matarrangnga wurru masabare iamiu ma- 
salamatta.” 


Mawu Yesus nabbisara su olau ahahohakku Yerusalem 
(Mat. 24:15-21; Mrk. 13:14-19) 


2”Napawe iamiu naasilo Yerusalem tatalliwunannu tantara, iamiu 
sarun maasingkatta manungku soa udde tate malannu lai maho- 
hakka. 21Su tempo udde rinone taumata apan uatana'a su Yudea sa- 
run tumalangnga su wowone. lImangitou apan uatana’a su soa sa- 
run manantangngu soa, wuru imangitou apan su liuddu soa arie pa- 
ssutta sulalummu soa. ? Ana waugu manga allo udde ’Eteudde Allo 
n Ruumanna lapaamatta’, tadea'u ringannu olangnge udde, apa apan 
uaworretta sulalummu Wuke Susi sarun matipussa. 3 Maata’utta atonna 
manga allo udde su wawine apan ta'e pia illorro, wuru wawine apan 
tae mappasusu anaga! Wanua indi sarun maapendamma asasusa wa- 
hewa, wurru. Mawu sarun marruumannu pabbawalaga udde. %4 Piaddu 
pateannu halele, pia lai apan sarun iapidda ere taumata niatawanna wa- 
tukku manga wanua n taumata; wurru manga taumata apan tawe maail- 
lala Mawu Ruata sarun marrinda Yerusalem ma’oma n sara masue tem- 
pone apan suete tinantunnu Mawu simangitou.” 


Daranta n Ana'u Taumata 
(Mat. 24:29-31; Mrk. 13:24-27) 


25” Parradote, su matannallo, wulanna, wurru manga anumpitanna 
sarun asiloanna manga tatialane. Su runia, manga taumata sarun 
matta'utta wurru maaliwu sumaruanna wallada wurru tingikku lua'a. 
#Taumata sarun matta'utta atonna-tonna sumaruanna apa apan sarun 
mariaddi su ahewallu ruma indi, ana waugu manga tembonanne su wina- 
langanna, sarun massongkakka. 2?Su tempo udde An2’u Taumata sarun 
rumanta sulalummu winabbawa ringannu tarrinone. wurru -awawantuga 
apan wahewa. 28 Amungkangngu manga olangnge udde mannatakke ma- 
riaddi, atimpu'ote wurru paningngarate, ana waugu ete:adio'a lai iamiu 
sarun maasomba asasalamatta.” 

Alarra'a wuassu alu ara 
(Mat. 24:32-35; Mrk. 13:28-31) 


2See Mawu Yesus nabbatia lai simangitou sasumandingnga ere 
indi, wisara-Ne, ”Panutukka mapia-pia alu ara wurru manga alu waine. 
““Napawe manga laluwone iaasilote, iamiu masingkatta manungku 
tempo m padissa maranite. 3t Aroddi lai amungkangngu iamiu maasilo 
manga olangnge udde mariaddi, iamiu sarun maasingkatta manungku 
Mawu Ruata malihakke mamarenta ere sangkatou Ratu. 

32 Asingkatewe! Sarangkanambone udde sarun mariaddi tantalanna 
manga taumata apan wiakka tempo indi taambe nate abbi. “Langitta 
wurru runia sarun mawuli, arawe manga wisara-U sidutu ma'oma n sara 
malannu-lannu.” 


Sidutu Paatehamma 


“”Paariagai wadangngu, arie ma'oma n sara iamiu tumanite ma- 
nambo ma'ola'a andeangnga wurru ma'inumma ua'e maaww' anna, ara'e 
tumanite marringiddu alawo'u hatto m wiakki amiu, na'oma n sara 
iamiu tawe naasaddia napawe allo udde nirumanta ringannu awa- 
gananna. ““Ana waugu Allo udde sarun rumanta ere walati’a su anambo 
n taumata su wowo n Tunia indi. *śPaariagate, wurru sidutu aaliomanna 
tadea'u iamiu matohassa mamipe n alawo'u hatto apan sarun mariaddi 
wurru iamiu wotongnge sumaruanna Ana'u Taumata.” 

3 Mawu Yesus mangngarra'a su Wale Mawu su tempo allattune, 
wurru rabbine Itou inaite watukku Wuiddu Zaitun wurru natana'a 
isudde. “#Suapa n ruaallo, manga taumata rudanta su Wale Mawu 
madaringikka Mawu Yesus mangngarra'a. 


Maaire mamate Mawu Yesus 
(Mat. 26:1-5; Mrk. 14:1-2; Yoh. 11:45-53) 


Ramea n Roti Tawe Ragine apan isassago Paskah maranite. 
22 2?Manga imam tembonanne wurru manga huru n agama tan- 
talanna maddea'a lalanne mamate Mawu Yesus ringannu malanna- 
lannaba, ana waugu imangitou matta'uttu taumata nambo. 

Yudas inumire mamate Mawu Yesus 
(Mat. 26:14-16; Mrk. 14:10-11) 


3Wua udde Setanna nangintarro si Yudas apan isassago lai Iskariot, 
eteudde sangkatou wuassu sire mapuļo dua mallalarrenggennu Mawu 
Yesus. 4Ana waugu udde Yudas inaite wurru na'irete manga imam tem- 
bonanne wurru manga tembonannu mandariaga Wale Mawu su ola'u 
ereapa itou wotongnge manantillu Mawu Yesus simangitou. “Imangitou 
mangke lulluassa wurru naddiandi mangonggolu roitta sitou. “Yudas 
inumire wurru itou nadea'e tempone manantillu Mawu Yesus simangi- 
tou, ringannu tawe asingkatannu taumata. 


Mannaddia annu Paskah 
(Mat. 26:17-25; Mrk. 14:12-21; Yoh. 13:21-30) 


TNa'omate allone Ramea n Roti Tawe Ragine, manungku domba 
annu Paskah pototante. “Ne Mawu Yesus nandolokki Petrus wurru 
Yohanes, ”Roote panaddia annu Paskah siite.” 

””Suapa Iamangnga, iami manaddia anna udde?” aiwalo mangitou. 

lMawu Yesus sinumimbakka, ”Su tempo iamiu sumutta su soa, 
iamiu massomba n sangkatou esakka uaapiddu sambau wensadda 
lalorroannu uge. Tantalongke sitou su wale suttanni tou, liwurru 
waloa'e su tatahuannu wale udde: Iamangnga Huru mappaiwalo, 'Suapa 
tampane manga mallalarrenggeng-Ku wurru Ia'u umanna annu Paskah?’ 
2Tatahuannu wale udde sarun mamantingida siamiu wabbo'a wahewa 
sambau su rengkenne aruane, nasuungngu saranapane.. Saddiaite sa- 
rangkanambone isudde.” 

BNe inaite Petrus wurru Yohanes, naaratingke sarangkanambone 


nassulungnga ere iwabbisara Mawu Yesus. Imangitou nanaddiate annu 
Paskah isudde. 


Saliwangngu Mawu 
(Mat. 26:26-30; Mrk. 14:22-26; IKor. 11:23-25) 


14Napawe na'omate tempone umanna annu Paskah udde, Mawu 
Yesus inuma’ianna su sampunna ringannu manga mallalarrenggen-Ne 
su saliwangnga udde. !5See Itou nabbisara simangitou, ”Ia’u maapulu 
atonna umanna annu Paskah indi su sampunna ringanni amiu, tan- 
talanna Iau taambe matatarrangnga susa! ISAna waugu udde, pangi- 

mante: Iau tate umanna anna indi apia maoma n sara atappasannu 
saliwangnga indi iapaaliatta’a su Runia Wakku Mawu Ruata.” 

Wua udde Mawu Yesus namengkette mangko n anggore, see 
inumaliomanna naadiangkamanna su Mawu Ruata, wua udde nabbisara, 
”Sengkampe indi, wurru tahiate; Wana waugu asingkate: manattakka 
orassa indi Ia'u tate ma'inumma anggore indi apia maoma n sara Mawu 
Ruata uatarrinote sarangkanambone.” 

Wua udde Mawu Yesus nanganute roti. Wurru napawe suete 
naadiangkamanna, Itou nattahiate roti udde ringannu lima-Ne, see 
nionggolla simangitou, wurru nabbisara, ”Ete indi wadang-Ku [apan 
tinantilla ana waugu iamiu. Ola'e indi maola'a sambau pananaunganna 
Siau.” 2WAroddi lai napawe suete inumanna, Itou nangonggolu mangko 
n anggore udde simangitou wurru nabbisara, ”Mangko indi, eteudde 
paaire Mawu Ruata apan wakku, apan nitohassu darra-U - darra apan 
tinantilla ana waugu iamiu].” 

21” Arawe pa'ellega! Taumata apan mamate Sia’'u, isindi lai ringang- 
Ku! 2Anau Taumata sarun mate su ereapa suete tinantunnu Mawu 
Ruata, arawe nasilakate taumata apan mamate Sitou!” 

BNe imangitou nanattakke uaiwalo sangkatou ringannu sangkatou, 
isai wuassu wallatti mangitou sarun ma'ola'a olangnge udde. 


Pattatatiakka su olau isai ahewalanne 


“Su wallattu manga mallalarrenggennu Mawu Yesus nariaddi patta- 
tatiakka su olau isai wuassi mangitou apan rinone ellehanna lembo n 
ahewalanne. ?5Mawu Yesus nabbisara simangitou, “Manga ratu m pa- 
bbawalaga apan tawe maaillala Mawu Ruata mannansara tumanang- 
nge, wuru manga tembonanne isassago ’Mallalu’adda Tumanangnge’. 
% Arawe iamiu tawe wotongnge aroddi. Ewe’e mawala taumata wa- 
hewa. su wallatti amiu. rinone maola'a adio'anne, wurru piarrangnge 
rinone maola'a ere sangkatou mangangimbe. ? Isai magewalanne: tau- 
mata apan ua'1anna v’anna su medda, arae taumata apan mangngimbe 
sitou? Natantunna taumata apan uæ'ianna udde. Arawe Iau isindi 
ringanni amiu naola’a ere sangkatou mangangimbe. 

#Sulalummu alawo'u asasusa-U, iamiu sidutu su sambau ringang-Ku. 
»2Ere lai Tamangnga suete nangonggolu tarrino Siau ipamarenta, aroddi 
lai Iu sarun mangonggolu tarrino udde siamiu. WRingannu aroddi 
iamiu wotongnge lumuassa ringang-Ku su tempo Iau maolaa Ratu. 
Wurru iamiu sarun uma'janna su atanggarranne su mapulo dua addera 
n araratuanna wurru mamarenta mapulo dua pabbawalagu taumata n 
Israel.” 

Papasingkatta manungku Petrus sarun 
massinaadu Mawu Yesus 
(Mat. 26:31-35; Mrk. 14:27-31; Yoh. 13:36-38) 


3”Simon, Simon, paddaringikka! Setanna suete niwala mamono’a 
siamiu; ere gandumma irrae wuassu walaane ngoma n sara apan 
mappianne irrae wuassu apan laleo. 32 Arawe Ia'u suete inumaliomanni 
amiu, Simon, tadea'u pangangimannu tawe mallome. Wurru napawe PO 
mabelengke ringang-Ku, i'o sarun manohassa manga turrangngu.” 

33 Petrus sinumimbakka, ”Mawu, i&u uasaddia sumutta su tuttupanna 
wurru mate su sampunna ringannu Mawu!” 

P Pangimante, Petrus,” unnu Mawu Yesus, ”tantalanna manv’a 
taambe inumv’u allo indi, Yo paatallute nassina’a-U.” 


Dompetta, patoa wurru halele 


35Wua udde Mawu Yesus nabbisarate simangitou, ”Dorone su tempo 
Iau nandolokki amiu, tawe namala ng kamiu mangapiddu dompetta, 
pato'a ara'e sapatu, apa auranganni amiu su tempo udde?” 

”Tawe!” sasimbakki mangitou. 

3 Arawe orassa indi,” unnu Mawu Yesus, ”Isai pia dompetta 
ara'e pato'a, rinone iapidda; wurru isai tawe halele, rinone mabalu'u 
jubahne ipamalli halele. 37 Ana waugu, pangimante, wageangngu Wuke 
Susi tingikke arendi, 'Itou sassunnanna ere sangkatou taumata laleo, 
rinone mariaddi su riri-U. Ana waugu apan uaworretta su Wuke Susi 
matatarrino Sia'u tantalanna mattipusse orassa indi.” 

#”Mawu,” unnu mallalarrenggennu Mawu Yesus, ”Pa'ellega, isindi 
pia rua m bua halele.” 

”Uddita'e!” sasimbakku Mawu Yesus. 


Mawu Yesus inumaliomanna su Wuiddu Zaitun 
(Mat. 26:36-46; Mrk. 14:32-42) 


#Mawu Yesus nanantangke n soa wurru inaite eré inanaramanne 
watukku Wuiddu Zaitun, wurru manga mallalarrenggen-Ne inai lai 
ringanni Tou. #Napawe na'omate isudde, Itou nabbisara simangi- 
tou, ”Aaliomante tadegu iamiu tawe marosa amungkangngu iamiu 
wono' anna!” 

#Wua udde Itou nangindau adio'a wuassi mangitou, irarrangngo 
araune paassa panuntungannu watu, ®see inumalintuda wurru 
inumaliomanna, ”Iamangnga,”  wisara-Ne, ”amungkangngu wotong- 
nge, paaraua'a wuassia-U sansara apan sasaruanang-Ku indi. Arawe 
arie tumurruttu apulu-U, ewee tumurruttu apulu n Iamangnga.” 
[$Sangkatou mala'ekatta nirumanta ringanni Tou wurru nanohassa Si- 
tou. #Mawu Yesus tumanite n uatatarrangnga sansara sulalummu 
naung-Nge na'oma n sara Itou waliomanna atonna-tonna. Liahane 
naalihida rarra tutturo su leta’a.] 

45Napawe suete inumaliomanna, Mawu Yesus KANG apia 
ringannu manga mallalarrenggen-Ne. Itou naaratingnga simangitou tan- 
talanna mattiilla ana waugu massusa. See Itou nabbisara simangitou, 
”Anio iamiu mattiilla? Pabbangunte wurru aaliomanna tadeau iamiu 
tawe awono'anna.” 


Mawu Yesus nisametta 
(Mat. 26:47-56; Mrk. 14:43-50; Yoh. 18:3-11) 


“Tantalanna Mawu Yesus ta'e uahahatto, nirumantate taumata 
manambo. lImangitou uapiarraa si Yudas, sangkatou wuassu mal- 
lalarrenggennu Mawu Yesus. Wua udde Yudas inaite natudda Mawu 
Yesus see nangara Sitou. 48 Arawe Mawu Yesus nabbisara sitou, ”Yu- 
das, apa ringannu aari'a udde io mamate Ana'u Taumata?” 

4Napawe manga mallalarrenggennu Mawu Yesus apan isudde naa- 
silo apa apan sarun mariaddi, imangitou nabbisara, “Mawu, iami man- 
dooppa simangitou ringannu halele!’ “See sangkatou su wallatti mangi- 
tou namuulla allangngu imam wahewa ringannu halele ngoma n sara 
narrassatta talingane aikkatanna. 

5t Arawe Mawu Yesus nabbisara, ”Udita'e!” See Itou namita talinga 
n taumata udde see niapaapia. 

5s Wua udde Mawu Yesus nabbisara manga imam tembonanne wurru 
manga tembonannu mandariaga Wale Mawu, see manga piarra'u tau- 
mata n Yahudi apan nirumanta isudde, manametta Mawu Yesus, ” Apa 
Iau indi taumata laleo, noma n sara iamiu nirumanta uaapiddu 
halele wurru papuulla ipanametta Siau? 5 Miallo-miallo Ia'u su sam- 
bau ringanni amiu su Wale Mawu, arawe iamiu tawe manametta Sia'u. 
Arawe indite tempone iamiu manametta, su tempo tarrino n araran- 
dumma mappaamattu manarane.” 

Petrus nassinaadu Mawu Yesus 
(Mat. 26:57-58, 69-75; Mrk. 14:53-54, 66-72; Yoh. 18:12-18, 25-27) 


“Imangitou nanamette Mawu Yesus see niapidda su wale m imam 
wahewa. Petrus tinumantalongnga ro'e n marau. “Su pattangngannu 
rallakku wale udde. piate putungnga apan suete nireomanna wurru Pe- 
trus inaite inuma’ianna su sampunna ringannu manga taumata ua'janna 
uapaliwutta putungnga udde. ““Sangkatou mangangimbe wawine naasilo 
si Petrus ua'1anna su winggi m putungnga udde; see mangangimbe wa- 
wine udde mannutukka si Petrus, wua udde nabbisara, ”Taumata indi lai 
tanginna su sambau ringannu Mawu Yesus!” 

5 Arawe Petrus nassinaada. Itou nabbisara, ”1au atonna-tonna 
wagga n taumata udde!” 

“#Tawe nalannu wua udde, sangkatou waine naasilo si Petrus wurru 
nabbisara, ”T'o lai sangkatou su wallatti mangitou!” 

Arawe Petrus sinumimbakka, ”Tawe, waline ia'u!” 

SIrarrangngo sangka orassa naliudda, sangkatou waine lai nabbi- 
sara ma'ikkatta, ”Atonna-tonna taumata indi mallalarrenggennu Mawu 
Yesus, ana waugu itou lai taumata n Galilea!” 

& Arawe Petrus sinumimbakka, ” Apa pandumannu, i&u wagga!” 

Orassa udde lai, tantalanna Petrus ta'e mabbisara, manu'a inumu'u. 
s&t Mawu Yesus nanaile wurru ng'ellega si Petrus. See Petrus naanaungke 
Mawu Yesus suete nabbisara sitou, ”Tantalanna manva taambe 
inumv’u allo indi, o paatallute massina'a-U.” “Ne sinumabangke Pe- 
trus wua isudde wurru nilumuaite. 


Mawu Yesus ninalangnga wurru nipuulla 
(Mat. 26:67-68; Mrk. 14:65) 


&Manga taumata apan ualu'adda Mawu Yesus, mannalangnga wurru 
mamuulla Sitou. “Jmangitou nanutuba matane wurru naiwalo Sitou, 
”Srata'a isai namuulla Sio?” 65Manambo lai manga wisara aaļuandaga 
apan iwabbisara mangitou su Mawu Yesus. 


Mawu Yesus su saruannu Mallarruungngu Agama 
(Mat. 26:59-66; Mrk. 14:55-64; Yoh. 18:19-24) 


&Su ruaallone, manga piarra'u taumata n Yahudi, manga imam 
tembonanne, wurru manga huru n agama naammulla, see Mawu Yesus 

niapidda su saruannu Mallarruungngu Agama mangitou. “?”Pasingkata'a 
siami,” unni mangitou Sitou, ”atonna To indi Ratu m Punnu Sala- 
matta?” 

Mawu Yesus sinumimbakka, ”Amungkangngu Ixu mabalo siamiu, 
iamiu tawe mangngimanna. ““Wurru amungkangngu la'u maiwalo 
siamiu, iamiu lai tawe sumimbakka. ®© Arawe manattakka orassa indi, 
Anau Taumata sarun umaijanna su uanannu Mawu Ruata Lembo 
Matarrino.” 

71Imangitou sarangkanambone nabbisara, ”Amungkangngu aroddi, 
Po indi Angu Mawu Ruata?” 

Mawu Yesus sinumimbakka, ”Aroddi ere su wisara ng kamiu.” 

nNe imangitou nabbisara, ”Ipa'ura lai sakassi! Iite naaringikke 
wuassu morrongnge sassane!” 


Mawu Yesus su saruanni Pilatus 
(Mat. 27:1-2, 11-14; Mrk. 15:1-5; Yoh. 18:28-38) 


Awadaalla su. ammulanna udde dirumarisikka see nangapiddu 
23 Mawu Yesus su saruanni Pilatus. ?Isudde imangitou mapaasala 
n Tou. Imangitou mabbisara, ”Iami naaratingnga taumata indi mang- 
ngaliwu n lalorro n soa. Itou mandolokku taumata tadea'u tawe ma- 
maekka wose su Kaisar, ana waugu Itou mabalo manungku ete Itou 
Kristus, sangkatou ratu.” 

“See Pilatus naiwalo Mawu Yesus, ”Atonna Fo ratu n taumata n 
Yahudi?” 

Mawu Yesus sinumimbakka, ”Aroddi ere su wisaranu.” 

4Ne Pilatus nabbisara manga imam tembonanne wurru taumata 
nambo udde, ”Ia’u tawe naasomba salane saran sambau su taumata indi 
tadea'u Itou irruumanna.” 

SArawe imangitou lembo mammata'a lai, ”Ringannu alarrang-Nge, 
Itou mangngaliwu n taumata su ahewallu letau Yudea; paarorone su 
leta'u Galilea, wurru orassa indi naomate isindi lai.” 


Mawu Yesus su saruanni Herodes 


“Napawe Pilatus naaringikka hatto udde, itou naiwalo, ”Apa tau- 
mata indi taumata n Galilea?” ?Napawe nipaasingkatanna manungku 
Mawu Yesus wuassu leta'u wageangngu tarrino n Herodes, Pilatus nan- 
dolokku Mawu Yesus ringanni Herodes, apan tempo udde isudde lai 
su Yerusalem. $Herodes nilumuassa napawe naasilo Mawu Yesus, ana 

waugu malannute itou maaringikka olangnge wurru maapulu ma'ellega 
Sitou. Itou mangngantimma wotongnge ma'ellega Mawu Yesus ma'ola'a 
alarrindu'a. ? Ana waugu udde Herodes manambo naiwalo Sitou, arawe 
Mawu Yesus tawe sinumimbakka saran paassa. l#Manga imam tem- 
bonanne wurru manga huru n agama sinumaruanna lai isudde wurru 
ringannu pia lembone mapaasala Mawu Yesus. !! Herodes wurru manga 
tantarane mannalangnga wurru mangngaluandaga Mawu Yesus, see 
nillurreannu laubbu awawantuga, wua udde Itou nirolokka apia ringanni 
Pilatus. 2Su allo udde lai Herodes wurru Pilatus, apan rorone ua- 
sase'etta, naddamete apia. 


Mawu Yesus irruumanna pateanna 
(Mat. 27:15-26; Mrk. 15:6-15; Yoh. 18:39-19:16) 


BPilatus nangammullu manga imam tembonanne, wurru manga 
piarrangnge, wurru lalorro n soa, l4see nabbisara simangitou, ”Iamiu 
nangapiddu taumata indi siu wurru mabbisara manungku Itou mang- 
ngaliwu manga taumata. Orassa indi su saruanni amiu iau suete na- 
marikissa Sitou, arawe iau atonna-tonna tawe naasomba saran sam- 
bau alaleone apan iaansilli amiu Sitou. !5Aroddi lai addapatti Herodes, 
ana waugu itou lai suete napawelengngu Mawu Yesus udde siami. Tau- 
mata indi tawe na'ola'a pasasala apan wotongnge maarruumanna Sitou 
ma'oma n sara mate. 16 Ana waugu udde ia'u sarun manggesekka Sitou 
wua udde Itou ipallossa.” 

[7 Suapa n allo ramea m Paskah, Pilatus rinone mammallossu 
sangkatou taumata n ruumanna su tumangu soa.] ISAnambo n taumata 
apan uaammulla isudde mangngintuli, ”Patete Itou! Pallosa'a Barabas 
siami!” (Barabas nirruumanna ana waugu namangalo soa wurru ana 
waugu pamamate.) 

%Pilatus maapulu mamallossu Mawu Yesus, ana waugu udde itou 
nabbisara paassa lai su taumata nambo udde. 2lArawe imangitou 
mangngintuli, ”Arussa'a Itou! Arussa'a Itou!” 

ZSee su atallune Pilatus nabbisara simangitou, ”Arawe apa pasa- 
salane? Iau tawe naasomba saran sambau pasasalane apan rinone 
irruumanna ringannu ruumanna pateanna! Iau manggesekka Sitou wua 
udde ipallossa.” 

23 Arawe imangitou sidutu wui malikka-ikkatta manungku Mawu 
Yesus pinone iarussa. Ne panginsueanne darorongngi mangitou 
niraringirranna. MNe Pilatus nangonggole n ruumanna pateanna su 
Mawu Yesus ere su apulu n taumata nambo udde, ?wurru na- 
mallossu taumata apan radoronganni mangitou, eteudde taumata apan 

nirruumanna ana waugu namangalo wurru namate. Wua udde Mawu 
Yesus tinantille simangitou wurru walate apulu mangitou ma'ola'a Sitou. 


Mawu Yesus niarussa 
(Mat. 27:32-44; Mrk. 15:21-32; Yoh. 19:17-27) 


%Ne Mawu Yesus niapidde mangitou. Su pattangngannu lalanna, 
imangitou nassomba n sangkatou aranne Simon, wuassu Kirene, apan 
tantalanna inai su soa. Imangitou nanametta sitou, see namata’i tou 
niapapasanna arussa su liuddu Mawu Yesus. 

21 Manambo taumata uatanturrutta liuddu Mawu Yesus — su wallatti 
mangitou pia sire pira wawine. Manga wawine udde lulluai wurru mas- 
susa Mawu Yesus. #Arawe Mawu Yesus nanaile wurru nabbisara, ”Ei, 
manga wawine n Yerusalem! lIa'u arie palluaie. Luaite n watanganni 
amiu sassane wurru alarranangngu. ? Ana waugu sarun rumanta tem- 
pone taumata sarun mabbisara, 'Lalumanna'a eteapa su manga wa- 
wine apan tawe illorro, apan tawe naasomba ana'a wurru tawe ma- 
pasusu n anangnge! 30Su tempo udde taumata sarun mabbisara su 
manga wowone, ’'Umpisanete jami! Wurru su manga wuidda, ’Soopete 
lami!” “Ana waugu amungkangngu matatarrino su alu tae wiakka, tau- 
mata suete na'ola'a ereindi, apa lai sarun olaanni mangitou su alu apan 
narrangute!” 

“2Pia lai rua ng katou wane - itarua taumata laleo — apan niapiddi 
mangitou irruumanna lai sara mate su sampunna ringannu Mawu Yesus. 
3Napawe na'omate su tampa apan isassago ”Tanggilala”, imangitou 
nangarussate Mawu Yesus wurru rua ng katou taumata laleo udde - 
sangkatou su samba'a uananna wurru sangkatou lai su samba'a airri 
Mawu Yesus. “See Mawu Yesus inumaliomanna, ”O lamang-Ku, 
ampungewe imangitou! Imangitou wagga apa apan a'olaanni mangitou.” 

Laubbu Mawu Yesus nitahia isudde su wallatti mangitou wurru 
niundi. “Manga taumata uarisikka isudde mabbiala lai, tantalanna 
manga tembonannu taumata n Yahudi mangngadioa Mawu Yesus 
ringannu wisarane, ”Itou suete nanalamatta taumata waine; orassa 
indi Itou panalamatta riri-Ne sassane, amungkangngu atonna-tonna Itou 
Ratu m Punnu Salamatta apan nipile Mawu Ruata” 

3% Manga tantara lai mangngadio’a Sitou. Imangitou nangundani 
wurru nangonggolu anggore mapakkada Sitou %lapiddu nabbisara, 
”Amungkangngu TO ratu n taumata n Yahudi, panalamatte riri-Nu!” 

“Su alu arussa Mawu Yesus aliu rosone uaworretta wisara ereindi: 
”Ete indi Ratu n Taumata n Yahudi.” 

3Sangkatou wuassu wallattu taumata laleo apan uaarussa isudde 
mangngadio’a lai Mawu Yesus. Itou nabbisara, ”Ete Po Ratu m Punnu 
Salamatta udde? Ei, panalamatte riri-Nu wurru siami!” 

® Arawe taumata laleo sangkatou lai nanagu hawene udde, unni tou, 
”Apa o tawe matta'uttu Mawu Ruata? To su sampunna nirruumanna 
ngoma n sara mate ere Itou. 4Tumbau ruumanni addua udde atonna 
narrino su pallalagu ng kadua. Arawe Itou atonna-tonna tawe salane!” 
See itou nabbisara, ”“Mawu Yesus, naungewe igu, napawe To ruman- 
tate maola'a sangkatou Ratu!” 

8”Pangimante,” unnu Mawu Yesus sitou, ”Allo indi io su sampunna 
lai ringang-Ku su Firdaus.” 


Apapate Mawu Yesus 
(Mat. 27:45-56; Mrk. 15:33-41; Yoh. 19:28-30) 


“Irarrangngo puulla mapulo dua allattune, matannallo tawe se- 
makke wurru ahewallu wanua udde naddandumma na'oma n sara puulla 
tatallu wawallo. #Pampele apan ugele su Wale Mawu nahesa'a natahia 
darua. % See Mawu Yesus inumui ma'ikka-ikkatta, ”O Iamang-Ku! Su- 
lalummu limanu Ia'u manantillu watangang-Ku!” Napawe suete nabbi- 
sara aroddi, Itou natete. 

41 Napawe tembonannu tantara naasilo apa apan suete nariaddi, itou 
nadalote Mawu Ruata. See itou nabbisara, ”Atonna-tonna, Itou indi 
tawe salane!” 

Taumata nambo apan nirumanta isudde ma'ellega, naasilote 
apa apan suete nariaddi isudde. Imangitou sarangkanambone napule 
ringannu naungnga sinumassilla. “Wurru manga hawe Mawu Yesus, na- 
reengnga lai manga wawine apan uatantalongnga Sitou wuassu Galilea 
uarisikka marau wurru na'ellega sarangkanambone udde. 


Pallalabingngu Mawu Yesus 
(Mat. 27:57-61; Mrk. 15:42-47; Yoh. 19:38-42) 


50-51 Pia sangkatou aranne Yusuf, wuassu soa Arimatea su wanua 
Yudea. Itou sangkatou mapia apan aaddatannu taumata, wurru na- 
reengnga taumata apan sidutu uararraddo tempone Mawu Ruata ma- 
marenta ere sangkatou Ratu. Salaiwe itou nareengnga su wageang- 
ngu Mallarruungngu Agama, itou maddiri n ruumanna udde wurru 
inolaannu manga mallarruungnga udde. 5 Yusuf inaite sinumaruanna si 
Pilatus wurru nadorongnga tadea'u winalunannu Mawu Yesus jonggolla 

sitou. “Wua udde itou nanossokku winalunannu Mawu Yesus udde 
wuassu arussane, see nipiunnu kaengnga kafan wuassu linen. Wua udde 
itou nangadote n winalunanna sulalummu lalabinganna apan niola'a su- 
lalummu wuiddu watu — lalabinganna udde taambe pinallabinganna. 
% Alo udde allo alimane; wurru allo n Sabatta maranite itattakka. 

“Manga wawine apan nirumanta ringannu Mawu Yesus wuassu Ga- 
lilea tinumantalongnga si Yusuf na'ellega laļabinganna udde. Imangi- 
tou na'ellega lai ereapa winalunannu Mawu Yesus niaddo sulalummu 
laļabinganna. *Wua udde imangitou napule see nanaddia manga 
rampa-rampa wurru lana mawangngi ipamokka winalunannu Mawu 
Yesus. 

Su allo n Sabatta, imangitou nangillolo mammanara ipallagu n Tita n 
agama. 


Pabbawangunnu Mawu Yesus 
(Mat. 28:1-10; Mrk. 16:1-8; Yoh. 20:1-10) 


2 Su allo Misa, ruaallo marranggapa, manga wawine udde inaite 
4 su lalabinganna nangapiddu manga rampa apan suete nisaddia 
mangitou. ?Su lalabinganna, imangitou naaratinga watu rarrapingnge 
natalinggite. “See imangitou sinumuttate sulalummu laļabinganna udde, 
arawe tawe naasomba winaļunannu Mawu Yesus isudde. 4Tantalanna 
imangitou uarisikka isudde wurru tuttatiangnga marringiddu olangnge 
udde, inarrombanganne rua ng katou ringannu laungnge sussalendappa 
nirumarisikka marani mangitou. SImangitou mangke nata'utta, see 
inumalintuda su leta'a, tantalanna rua ng katou udde mabbisara si- 
mangitou, ”Anio iamiu maddea'a taumata wiakka su tampa n taumata 
nate? $]tou tate isindi. Itou nabangunte! Paanaunge apa apan suete ni- 
walo n Tou siamiu su tempo Itou ta'e su Galilea, manungku ’Ang’u 
Taumata sarun itantilla su taumata marosa, see iarussa, wurru su allo 
atallune Itou sarun mabangunna. ” 

SNe naanaungke manga wawine udde manga wisara Mawu Ye- 
sus. “Napawe nawelengke wuassu lalabinganna udde, imangitou na- 
battie anambo n apa apan suete nariaddi udde su sire mapulo 
assa mallalarrenggen-Ne wurru su manga mallalarrenggen-Ne apan 
waine. “Manga wawine apan namasingkattu sarangkanambone udde 
su mallalarrenggennu Mawu Yesus eteudde: Maria Magdalena, Yo- 
hana wurru Maria inangngi Yakobus, see manga wawine waine apan 
su sampunna ringanni mangitou. !!Arawe manga rasul udde massunna 
manungku manga wawine udde tumba'u mabattia warrarria. Imangi- 
tou tawe mangngimanna wattiu manga wawine udde. }??Arawe Petrus 

nabuatta dirumarisikka see tinumalangnga watukku lalabinganna. Lapi- 
ddu waruutta itou ma'ellega watukku lalumme, see naasilo tumba'u 
maļarrenessa kafan isudde. Petrus naherangnga, see napule ringannu 
anambo n aiwalo sulalummu naungnge su ola'u apa apan suete nariaddi. 


Su tangnga n dalanna watukku Emaus 
(Mrk. 16:12-13) 


BSu allo udde lai, rua ng katou mallalarrenggennu Mawu Yesus 
tantalanna u'amatta watukku sambau ampungnga, aranne Emaus, ita- 
takasere araune mapulo assa su kilone wuassu Yerusalem. I4Lapiddu 
wamatta imangitou uahahatto su ola'u apa apan suete nariaddi udde. 
Is Tantalanna imangitou uahahatto wurru marringidda su sambau, Mawu 
Yesus sassane nirumanta wurru inumamatta su sampunna ringanni 
mangitou. t1éImangitou naasilo Mawu Yesus, arawe piaddu naalimbatta 
naoma n sara imangitou tawe naaillala Mawu Yesus. See Mawu 
Yesus nabbisara, ” Apa ipagahato ng kamiu su tangnga n dalanna indi?” 

Imangitou nattaalla ringannu naungnga nasusa. 18 See sangkatou 
wuassi mangitou, aranne Kleopas, naiwalo Mawu Yesus, ”Ete Iamang- 
nga sangkatou raho su Yerusalem apan wagga m batta apan suete na- 
riaddi poiaroddi wakku-wakku indi?” 

DP” Wattra apa?” aiwalo Mawu Yesus. 

”Watta apan narriaa su Mawu Yesus, taumata Nazaret udde,” 
sasimbakki mangitou. ”Itou sangkatou nabi. Manga wisara-Ne wurru 
manga manara-Ne pia tarrinone — mapia su aellegu Mawu Ruata aroddi 
lai su aellegu awadaalla! ?°Manga imam tembonanne wurru manga 
piarra'u walagi ite nanantilli Tou irruumanna na'oma n sara mate, 
wurru imangitou nangarussa n Tou! 3 Sumbali iami mangngantimma 
manungku ete Itou mamallossu Israel! Wurru allo indi allo atallune 
wuassu olangnge udde nariaddi. Z2Wurru lai manga sire pira wawine 
wuassu ammulanni ami suete namarrindu'a siami. Ruaallo marranggapa 
imangitou nabatukku lalabinganna, arawe tawe naasomba winalunan- 
Ne poiaroddi. See imangitou nabelengke wurru nabattia manungku 
imangitou suete naasilo mala'ekatta, wurru manga mala'ekatta udde 
nabbisara manungku Mawu Yesus nabbiakke. %Sire pira wuassi ami 
inaite su lalabinganna wurru naaratinga manungku apa apan niwatti'u 
manga wawine udde atonna, tumba'u imangitou tawe naasilo Mawu 
Yesus.” 

25See Mawu Yesus nabbisara simangitou, ”Iamiu woddo atonna! Tu- 
manite maliwue iamiu mangngimanna anambo n apa apan suete niapa- 
singkattu manga nabi! #Walinewe Ratu m Punnu Salamatta udde sarun 

mamendamma asasusa rorone, wua udde na'omate su awawantug-Ge?” 
2'Wua udde Mawu Yesus nanalaate simangitou apa apan uaworretta 
sulalummu Wuke Susi su ola'u wadang-Nge, manattakka wuassu wuke 
Musa wurru wuke manga nabi. 

#Tantalanna udde imangitou maddani n soa patudanni mangitou. 
Mawu Yesus na'ola'a parrimaunnapa ere manassute amatan-Ne, ? arawe 
imangitou nama'ungnga Sitou. ”Atanae su tampa ng kami.” unni 
mangitou Sitou, ”allo maranite marrabi wurru maranite marandumma 
lai.” Ne Mawu Yesus sinumuttate manarrabi ringanni mangitou. Su 
tempo inuma’ianna su sambau ringanni mangitou umanna, Mawu Yesus 
nangawakka roti, naadiangkamanna su Mawu Ruata, namesangnga roti 
ringannu lima-Ne, see nionggolle simangitou. 3!Wua udde naatutukke 
imangitou manungku udde Mawu Yesus. Arawe Itou nattingkawuli 
wuassu aellegi mangitou. #Unni mangitou sangkatou ringannu waine, 
”Walinewe pendamanna naungngi ite ere ola'u sussarootta, su tempo 
Itou uahahatto ng kite su tangnga n dalanna, wurru nanala'a n lalorro n 
Wuke Susi siite?” 

3 Orassa udde lai imangitou dirumarisikka see nabelengke watukku 
Yerusalem. Poiaroddi imangitou naaratingnga sire mapuļo assa mal- 
lalarrenggennu Mawu Yesus uaammulla suadio'a ringannu taumata 
waine. MImangitou nabbisara, ”Atonna-tonna Mawu nabbiakke apia! 
Itou suete nattingkapasilo m batangan-Ne si Simon!” 

Rua ng katou mallalarrenggennu Mawu Yesus apan wakku niru- 
manta udde nabbatiu lai addapatti mangitou su tangnga n dalanna, 
wurru €reapa imangitou naaillala Mawu su tempo Itou namesangnga 
roti. 


Mawu Yesus nattingkapasilo m batangan-Ne su 
mallalarrenggen-Ne 
(Mat. 28:16-20; Mrk. 16:14-18; Yoh. 20:19-23; WMR. 1:6-8) 


#Tantalanna imangitou ta'e uahahatto, inarrombanganne Mawu 
Yesus sassane nirumarisikka su pattangnganni mangitou wurru nabbi- 
sara, ”Paddarame siamiu!” 

3Imangitou nirrumuro wurru nata'utta, ana waugu imangitou ma- 
ssunna imangitou naasilo setanna. ##Arawe Mawu Yesus nabbisara, 
”Anio iamiu matta'utta? Anio naungngi amiu uapapadua? 3Pg'ellege 
lima-U wurru ledda-U. Asingkatawe manungku indi uarisikka Igu sa- 
ssane! Pangagasse wurru panutukke, ana waugu setanna tawe remene 
ara'e durrine, ere iamiu maasilo Sia'u orassa indi.” 

#Mawu Yesus nabbisara aroddi lapiddu namasilo n lima-Ne wurru 
ledda-Ne simangitou. 4!Wurru tantalanna imangitou taambe mangngi- 
manna atonna ana waugu tumanite n lulluassa wurru , naherangnga, 
Mawu Yesus naiwalo simangitou, ”Iamiu pia anna isindi?” #Imangitou 
nangonggolu inassa horengnga sanduru. “Mawu Yesus nanengkamma 
inassa udde see inumante su saruanni mangitou. 

“Wua udde Itou nabbisara simangitou, ”Ete indi manga inolaanna 
apan suete Ta'u niwalo siamiu su tempo Ia'u tae su sambau ringanni 
amiu manungku manga inolaanna apan uaworretta matatarrino Siau 
sulalummu manga wuke Musa, Manga Nabi, wurru Mazmur, rinone 
matipussa.” 

4sWua udde Mawu Yesus nanualaga ringirranni mangitou ana see 
maasunna pandumannu Wuke Susi. “See Itou nabbisara simangitou, 
”Sulalummu Wuke Susi uaworretta manungku Ratu m Punnu Salamatta 
rinone matatarrangnga, wurru sarun mabangunna apia wuassu papate su 
allo atallune. “Wurru lai manungku ringannu arannu Ratu m Punnu 
Salamatta udde rinone iwatta su anambo n pabbawalaga- manungku 
rinone taumata mawalu wuassu rosane, wurru manungku Mawu Ruata 
mangampungnga rosa mangitou. Wurru watta udde rinone iapasing- 
katta manattakka wuassu Yerusalem.. 4$ Ete iamiu maola'a manga tatia- 
lane wuassu sarangkanambone udde. “Wurru Ia'u sassane sarun man- 
dolokka ringanni amiu apa apan suete pina'ire n Iamangnga. Arawe 
iamiu rinone marrado su soa indi ma'oma n sara tarrino wuassu Mawu 
Ruata mannilla'uppa siamiu.” 


Mawu Yesus nasengkengnga watukku surga 
(Mrk. 16:19-20; WMR. 1:9-11) 


Wua udde Mawu Yesus nangapidde mangitou sinumabangnga 
wuassu soa nadatingngu Betania. lIsudde Itou namatte n lima-Ne, 
see nangalamatta simangitou. “!Tantalanna Itou mangngalamatta, Itoù 
nasengkengnga watukku surga, see narrae wua dinganni mangitou. 
5 Imangitou inumalintuda nassubba Sitou, wua udde nabelengke su 
Yerusalem ringannu naungnga lulluassa atonna, Swurru sidutu madalo 
Mawu Ruata su Wale Mawu. 


WATTTU ALALUASSA 


APAN NIAPASINGKATTI 
YOHANES 


WISARA TALAANE 


Sulalummu Wattiu Alaluassa apan niapasingkatti Yohanes indi, Mawu 
Yesus niapaasingkatta ere sangkatou Rengetannu Mawu Ruata apan 
awasa apan naola'a taumata wurru natana’a su runia ringanni ite. 
Ere lai suete niwalo su wuke indi, Wattiu Alaluassa indi niworretta 
ringannu pandumma. tadea’u manga mabawasane wotongnge mangngi- 
manna manungku ete Mawu Yesus Ratu m Punnu Salamatta apan 
pina'ire — Itou Anau Mawu Ruata sassane. Wurru lai tadea'u ringannu 
mangngimanna Sitou imangitou maasomba wiakka (20:31). 

Napawe su paarorone apan namasingkatta manungku Rengetannu 
Mawu Ruata apan awasa udde eteudde Mawu Yesus, wageangnge 
paarorone su wuke indi mabattiu alawo'u alarrindu'a apan niola'u 
Mawu Yesus. Manga alarrindu'a udde napaaliatta'a manungku ete 
Mawu Yesus udde Ratu m Punnu Salamatta apan pina'ire, Itou Ana'u 
Mawu Ruata. Sambau-sambau su ola'u alarrindu'a indi, pia lai manga 
pagahahatto Mawu Yesus ringannu manga taumata. Wuassu manga pa- 
gahahatto udde nasemakke apa apan niapaaliatta'u manga alarrindu'a 
udde. Sulalummu wageangnge indi niapaasingkatta lai manungku pia 
taumata mangngimanna Mawu Yesus wurru naola'a mallalarrenggen- 
Ne, arawe piaddu lai mannalare Sitou wurru maddiri mangngi- 
manna Sitou. Addoanne 13-17 namorretta malo'engnga su olgu ereapa 
paa'aukku Mawu Yesus ringannu mallalarrenggen- -Ne su tempo rabbi 
napawe Itou sametante, wurru ereapa Itou nanaddia wurru nanohassa 
naungngi mangitou su rabbi udde. Manga addoanne panginsueanne na- 
nala'a su ola'u ereapa Mawu Yesus nisametta wurru niparikisanna, ere- 
apa Itou niarussa, nate wurru nabbiakka apia, wurru ereapa Itou natting- 
kapasilo m batangan-Ne su manga mallalarrenggen-Ne napawe Itou na- 
bbiakke apia. 

Wattľa su olgu wawine apan niaratinganna sussandaga (8:1-11), 
nitarro su kurungnga wahewa, ana waugu manambo worretta wurru 

manga wuke nialinna apan suete nitappassa su tempo rorone tawe 
nabbatiu wattia udde, arawe ingana'a waine namorretta su alawo'u 
tampa. 

Sulalummu wukene indi Yohanes mangke mannantiro su ola'u aong- 
golla, eteudde wiakka tutune wurru malannu-lannu, apan nionggolu 
Mawu Ruata sulalummi Kristus. Aonggolla udde suete tinattakka su 
runia, wurru wotongnge apendamannu manga taumata apan mangngi- 
manna Mawu Yesus maola'a lalanna mattuda Mawu Ruata, ere lai na- 
paajiattau Mawu Ruata, wurru sangkatou apan nangonggolu wiakka. 
Inanaramanni Yohanes eteudde manga sasanato’a apan nianu wuassu 
inolaanna miallo-miallo tadea'u mapaaliatta'u apapia m pangangimanna, 
ere: ua'e, roti, asasemakka, mallalu'adda wurru dombane, punnu ang- 
gore wurru wuane. 


Lalorrone 


Panattarranne 1:1-18 
Yohanes Mananarrani wurru manga taumata apan 
paarorone-rorone naola'a mallalarrenggennu 
Mawu Yesus 1:19-51 
Pangangimbe Mawu Yesus su tangnga n lalorro n soa 2:1-12:50 
Manga allo pangudusanne su Yerusalem wurru 


marani n Yerusalem 13:1-19:42 
Pabbawangunnu Mawu Yesus wurru nattingkapasilo 
m batangan-Ne 20:1-31 


Panginsueanne: nattingkapasilo m batangan-Ne 
lai su Galilea 21:1-25 

Rengetanna apan mangngonggolu wiakka 


1 Su paarorone, tantalanna runia taambe niriaddi, Rengetanna udde 
piate. 
Rengetanna udde su sambau ringannu Mawu Ruata 
wurru Rengetanna udde uasulungngu Mawu Ruata. 
2?Ro’e n paarorone Itou su sambau ringannu Mawu Ruata. 
“Sarangkanambone niola’a sulalummi Tou, 
wurru wuassu alawo'u apan piate, 
tawe saran sambau apan inola’a tawedi Tou. 
4Rengetanna udde punnu wiakka, 
wurru wiakka udde mannemakka taumata. 
SSemakka udde lullansiangnga sulalummu ararandumma, 
wurru ararandumma tawe maapadumma Sitou. 
“Nirumantate taumata apan nirolokku Mawu Ruata, 
aranne Yohanes. 
7Itou nirumanta mammasingkattu asasemakka udde, 
-= tadea'u anambo n taumata mangngimanna. 
#Itou sassane waline asasemakka udde, 
itou tumba'u mabawalone. 
#Semakka tutune apan mannemakka anambo n taumata, 
nirumanta su runia. 
WRengetanna piate su runia, 
runia niola'a sulalummi Tou, 
arawe runia tawe maaillala Sitou. 
uItou nirumanta su wanua-Ne sassane, 
arawe pabbawala-Ge maddiri manarimmatti Tou. 
2Arawe pia lai taumata apan manarimmatti Tou 
wurru mangngimanna Sitou; 
imangitou nionggolannu tarrino maola’a ana'u Mawu Ruata, 
Bapan niasungkangnga waline wuassu taumata, 
ana waugu wiakka wakku udde punnene wuassu Mawu Ruata. 
“Rengetanna naola'e taumata, 
Itou uatana’a su wallatti ite, 
wurru iite suete naasilo awawantu-Ge. 
Awawantuga udde suete sinengkammi Tou 
ana waugu Itou Ana'u Iamangnga tinggassa. 
Sulalummi Tou iite naasilo Mawu Ruata 
wurru darangngu-Ne siite. 
IsYohanes nirumanta naola'a tatialane, 
itou mammasingkatta: 

”Ete Itou indi apan ta'u iwabbatti'a: 
Itou sarun rumanta, nasalimmuri wuassia'u, 
arawe magewalanna wuassia'u, 
ana waugu tantalanna igu taambe, 
Itou nirumantate.” 
léĪtou napene n darangngu; 
tawe illolone, 
Itou mangngalamatta siite. 
Tita Mawu, nisengkammi ite wuassi Musa. 
Arawe darangngu wurru tatalantupu Mawu Ruata 
niapaaliatta'a sulalummi Yesus Kristus. 
18Tawe saran sangkatou apan suete naasilo Mawu Ruata, 
tumba'u ana'u Iamangnga tinggassa, 
apan uasulungngu Iamangnga wurru uaaukka atonna ringanni Tou. 
Ete Itou apan napaaliatta'u Iamangnga siite. 


Tatiala n Yohanes 
(Mat. 3:1-12; Mrk. 1:1-8; Luk. 3:1-18) 


Manga piarra'u Yahudi su Yerusalem nandolokku manga imam 
wurru manga taumata n Lewi inai ringanni Yohanes wurru naiwalo 
sitou, ”Fo indi isai?” 

2 Yohanes nanggu atonna-tonna, ”la'u waline Ratu m Punnu Sa- 
lamatta.” 

2” Amungkangngu aroddi, 10 isai?” aiwalo mangitou. ”Apa io 
Elia?” l 

”Waline,” sasimbakki Yohanes. 

” Apa Ïo sangkatou Nabi?” aiwalo mangitou apia. 

”Waline,” sasimbakki tou. 

22” Amungkangngu aroddi, waloa'e siami isai io indi,” unni mangitou, 
”tadea'u jami wotongnge sumimbakka aiwalo manga taumata apan 
nandolokki ami. Apa wisaranu su olgu ririnu sassane?” 

233 Yohanes sinumimbakka, ”Ete iau apan niapaasingkatti Nabi Ye- 
saya: 

Taumata apan v’aliata su wadda’a: 

Ratarra'e lalanna amatannu Mawu.”” 

⁄ Manga taumata apan nirolokku taumata n Farisi, 25 naiwalo, 
”Amungkangngu 10 waline Ratu m Punnu Salamatta, waline Elia, 
waline lai sangkatou Nabi, anio o mannarrani?” 

2% Yohanes sinumimbakka, ”Iau mannarrani ringannu ua'e. Arawe 
su pattangnganni amiu pia taumata apan tawe aillalanni amiu. ? Itou 

nirumanta salimmurine wuassia'u, arawe mamu'a tali n sapatu-Ne lai 
igu tawe wotongnge.” 

BSarangkanambone udde nariaddi su Betania, sambaga n rai n 
Salukku Yordan, su tampa n Yohanes mannarrani. 





Soa n Yerusalem (1:19) 


Ana'u Domba Mawu Ruata 


“Su allo tirrabbine, Yohanes naasilo Mawu Yesus nirumanta 
ringanni tou. See Yohanes nabbisara, ”Pa'ellega, eteudde Anau Domba 
Mawu Ruata apan namappassa rosa n runia indi. WEte Itou apan 
ta'u iwabbattia apan nirumanta murine wuassia'u, arawe maggewalanna 
wuassia'u, ana waugu ia'u taambe niasungkangnga, Itou uddete su runia. 
“Su paarorone, iau wagga isai Itou udde. Sumbali iu nirumanta 
mannarrani ringannu ua'e, tadea'u taumata n Israel maaillala Sitou.” 

32 Yohanes nangagillu lai tatiala indi, ”Iwu naasilo Gharraho Mawu 
Ruata niumonto’a ere manv’a merpati wuassu langitta see nangintarro 
Sitou. Tempo udde iau tae wagga isai Itou. Arawe Mawu Ruata 
apan nandolo'u manarrani ringannu uae suete nabbisara siau, 'Na- 
pawe io maasilo Gharraho Mawu Ruata niumonto’a, see matana'a 
mangintarro su sangkatou, ete Itou apan manarrani ringannu Gharraho 
Mawu Ruata.’ Mla'u suete naasilo sassane,” unni Yohanes, ”wurru ia'u 
mangonggolu tatiala manungku ete Itou Anau Mawu Ruata.” 

Manga mallalarrenggennu Mawu Yesus paarorone 


“Su allo tirrabbine Yohanes su tampa udde lai ringannu rua ng ka- 
tou mallalarrenggenne. ““Napawe itou naasilo Mawu Yesus sinumabbi, 
itou nabbisara, ”Pa'ellega! Eteudde Ana'u Domba Mawu Ruata.” 

Rua ng katou mallalarrenggenni Yohanes naaringikka manga 
wattia udde, see inaite tinumantalongnga Mawu Yesus. “#Mawu Yesus 
nanaile su liudde, wurru naasilo simangitou uatantalongnga Sitou, Itou 
naiwalo, ”Iamiu maddea'a apa?” 

Imangitou sinumimbakka, ”Rabi, Rabi uatana'a suapa?” (Wisara 
Rab’ atappasanne huru.) 

3”Wette pa'ellege sassane,” unnu Mawu Yesus. Imangitou inaite su 
sambau ringanni Tou ma'ellega suapa Itou uatana’a. Orassa udde puulle 
appatta wawallo. Allo udde imangitou uatana'a su sampunna ringanni 
Tou. 

#Sangkatou su wallatti tarua apan suete naaringikka apa apan 
iwabatti Yohanes wurru see inaite tinumantalongnga Mawu Yesus, 
eteudde Andreas, turrangngi Simon Petrus. 41Maliha-lihakka Andreas 
naddea'a si Simon, turrangnge, wurru nabbisara sitou, ”Iami suete 
nassomba Mesias!” (Mesias nassulungngi Kristus, eteudde: Ratu m 
Punnu Salamatta.) 2 Andreas nanguntudi Simon ringannu Mawu Yesus. 

Mawu Yesus nanutuda si Simon, see nabbisara, ”Po Simon, ana'i 
Yona. Po sarun isago Kefas.” (Kefas uasulungngi Petrus, atappasanne: 
wowo m batu.) 


Mawu Yesus namaggo si Filipus wurru si Natanael 


83Su allo tirrabbine Mawu Yesus narrawessa inai watukku Galilea. 
Itou nassomba m Filipus, wurru nabbisara sitou, ”Wette tantalongke 
Siggu!” “Filipus inasapputanne wuassu Betsaida, eteudde tampa atata- 
naanni Andreas wurru Petrus. 4Filipus nassomba Natanael wurru na- 
bbisara sitou, ”Iami suete nassomba n taumata apan iwabalo Musa su- 
lalummu Wuke n Tita Mawu Ruata, wurru niapaasingkattu manga nabi. 
Itou eteudde Mawu Yesus wuassu Nazaret ana'i Yusuf.” 

4 Arawe Natanael sinumimbakka, ”Wotongngewe sambau apapia 
rumanta wuassu Nazaret?” 

”Wette pa'ellega sassane,” sasimbakki Filipus. 

41Mawu Yesus naasilo si Natanael nirumanta, see nabbisara su ol2'i 
tou, ”Pa'ellega, udde taumata n Israel tutune. Tawe awusune itou.” 

8”Ereapa Iamangnga maaillaļa siau?” aiwalo Natanael su Mawu 
Yesus. 

Mawu Yesus sinumimbakka, ”Tantalanna Filipus taambe namaggo 
si'o, Iau naasilote s?o su alungngu alu ara udde.” 

#”Tamangnga Huru,” unni Natanael, ”Iamangnga eteudde Ana'u 
Mawu Ruata! Ete Iamangnga Ratu m pabbawalagu Israel!” 

“#Mawu Yesus nabbisara, ”To mangngimanna, tumba'u ana waugu 
Ixu nabbisara manungku Ia'u naasilote sio su alungngu alu ara udde? 
Manga inolaanna apan maggewalanna wuassu inolaanna udde sarun 
asiloannu!” “IMawu Yesus nabbisara apia, ”Atonna, pangimante, i0 
sarun maasilo langitta maww’a, wurru manga mala'ekattu Mawu Ruata 
uapapalele ringannu Ana'u Taumata.” 


“Andeangngu awingnga su Kana 


2 Rua allo wua udde pia andeangngu awingnga su soa n Kana su Ga- 
lilea, wurru inangngu Mawu Yesus isudde lai. ?Mawu Yesus wurru 
mallalarrenggen-Ne niwaloanna lai su andeangnga udde. “Napawe ang- 
gore nasuete, inangngu Mawu Yesus nabbisara Sitou, ”Imangitou nia- 
sueannu anggore.” 

4Mawu Yesus sinumimbakká, ”Inangnga, arie mandolo-U. Taambe 
tempone Ia'u mapaaliatta’u riri-U.” 

5 Arawe inangngu Mawu Yesus nabbisara su mangangimbe, ”Turrutte 
apa apan irolokki Tou siamiu.” 

sIsudde pia annumma wensada apan nissaddia pangangukkasanna 
tumurruttu inanaramannu Yahudi. Wensada udde sambau-sambau 
irarrangngo lorrone marrasutta su literrene. ?Mawu Yesus nabbisara su 
mangangimbe udde, ”Lorroite ng kua'e manga wensada udde.” Imangi- 
tou nallorrote na'oma n sara napene-pene. 8See Mawu Yesus nabbi- 
sara simangitou, ”Orassa indi pangabbate ua'e adio'a wupru apira'e su 
piarra'u andeangnga.” Imangitou nangapiddu uge udde su piarra'u an- 
deangnga, °wurru itou naattemma uge apan nawalute anggore udde. 
(Itou wagga wuassuapa anggore udde, tumba'u manga mangangimbe 
apan nallalinnu anggore udde masingkatta.) Ne, plarra'u andeangnga 
udde nangundani maa'awingnga esakka, see nabbisara sitou, ”Wiasane 
taumata mannaru n anggore apianne paarorone wurru napawe manga 
raho nawusate mainumma, wakkute udde anggore wiasa isaru. Arawe 
turrangnga nanahipunna anggore apan apianne sara n.orassa indi!” 

uEteudde alarrindu'a paarorone apan niolau Mawu Yesus. Itou 
na'ola'a udde su wanua Kana su Galilea. Ringannu tanda udde Itou 
mapaaliatta'u awawantu-Ge. Ne mallalarrenggen-Ne nangimante Sitou. 

2Wua udde Mawu Yesus inaite watukku Kapernaum su sampunna 
ringannu inang-Nge, manga turrang-Nge see manga mallalarrenggen-Ne. 
Imangitou natana'a poiaroddi manga pira allo alannune. 


Mawu Yesus sinumutta su Wale Mawu 
(Mat. 21:12-13; Mrk. 11:15-17; Luk. 19:45-46) 


13 Napawe Allo Wahewa m Paskah Yahudi maranite, Mawu Yesus 
inaite watukku Yerusalem. “Su Wale Mawu su Yerusalem Itou naa- 
ratingnga mabawalu'u sapi, domba, wurru manga manv’a merpati; wurru 
lai manga mananv’addu roitta ua’ianna isudde. !5Mawu Yesus na'ola'a 
sambokka wuassu tali wua udde nallimbuakka anambo n winatang- 
nga udde, mawae domba ara'e sapi, wuassu lalummu Wale Mawu. 
Manga medda mananv’addu roitta niwalinsuang-Nge na'oma n sara roi- 
tti mangitou nassaliawukka. 1śSee Itou nabbisara su mabawalu'u manv’a 
merpati, ”Pangingkatta wua isindi. Arie Wale n Iamang-Ku maola'a 
tampa m pabawalu'anna!” Ne manga mallalarrenggen-Ne naanaung- 
nga wageangngu Wuke Susi ereindi, “Naung-Ku su Wale-Nu, o Mawu 
Ruata, maatutungnga naung-Ku.” 

18Manga tembonannu Yahudi sassimbakka. .Mawu Yesus, unni 
mangitou, ”Annama’a pa'ola'a alarrindu'a maola'a sambau tatiala siami 
manungku To pia tarrino ma'ola'a ereindi.” 

Mawu Yesus sinumimbakka, ”Hoharra’a Wale indi, wurru su- 
lalummu tallu allo Ia'u sarun mapararisikka apia.” 

See imangitou nabbisara, ”Appattu pulo annumma su tonnane 
nipaatta mapararisikku Wale Mawu indi. Wurru To sarun mapararisikka 
apia sulalummu tallu allo?” 

2n Arawe Wale Mawu apan su pandummu Mawu Yesus eteudde 
wadang-Nge sassane. 2 Wua udde, napawe Mawu Yesus niapawangunna 
wuassu papate, naanaungke manga mallalarrenggen-Ne manungku hatto 
udde suete niapasingkatti Tou. Ne imangitou nangimante apa apan 
uaworretta sulalummu Wuke Susi wurru apa apan niapaasingkattu 
Mawu Yesus. 


Mawu Yesus masingkattu anambo n taumata 


BTantalanna Mawu Yesus ta'e su Yerusalem, su tempo n Ramea 
m Paskah, manambo taumata mangngimanna Sitou ana waugu manga 

alarrindu'a apan suete niolang-Nge. MArawe Mawu Yesus tawe mang- 
ngimanna simangitou, ana waugu Itou masingkattu anambo n taumata. 
Taumata salaiwe tate manala'a Sitou su ola'u isai-sai, ana waugu Itou 
sassane masingkatta apa apan uatarro su naungngu taumata. 


Mawu Yesus wurru Nikodemus 


Pia sangkatou piarra'u agama wuassu taumata n Farisi aranne Ni- 
3 kodemus. 2Su sambau rabbi itou nirumanta ringannu Mawu Yesus 
wurru nabbisara, ”Iamangnga Huru, iami masingkatta lamangnga niro- 
lokku Mawu Ruata. Ana waugu tawe saran sangkatou apan wotong- 
nge ma'aola'a tanda maarrindv’a ere niola'u lamangnga, amungkangngu 
Mawu Ruata tawe uarrundinganna sitou.” 

3Mawu Yesus sinumimbakka, ”Pangimante, tawe saran sangkatou 
apan wotongnge maola’a lalorro n araratuannu Mawu Ruata, amung- 
kangngu itou tawe iasungkangnga apia.” 

#”Ratadde taumata timmaddete wotongnge iasungkangnga apia,” 
sasimbakki Nikodemus su Mawu Yesus, ”Wotongnge itou mabelengnga 
apia sulalummu illorro inangngene wurru see iasungkangnga apia?” 

“Mawu Yesus sinumimbakka, ”Atonna-tonna wisara'u indi: amung- 
kangngu taumata tawe iasungkangnga wuassu uae wurru Gharraho 
Mawu Ruata, taumata udde tawe mawali su reengannu walagu. Mawu 
Ruata. ‘Taumata su olæu wadangnge niasungkangngu hapurangnga, 
arawe su pangangimanna niasungkangngu Gharraho Mawu Ruata. 7Arie 
paaherangnga amungkangngu lau mabbisara: iamiu sarangkanambone 
rinone iasungkangnga apia. Anginna tuttiupa watukkuapa ipaapulune; 
iite maaringikka tingikke, arawe iite wagga wuassuapa rarantane wurru 
watukku apa amatanne. Aroddi lai taumata apan niasungkangngu 
Gharraho Mawu Ruata.” 

””Ereapa udde wotongnge mariaddi?” aiwalo Nikodemus. 

10Mawu Yesus sinumimbakka, ”To huru su Israel, ratadde 10 
wagga? "Pangimante: jami mabbisara tumba'u apa apan asingkatanni 
ami, wurru iami mattiala tumba'u su olau apa apan niasiloanni ami; 
arawe iamiu maddiri mangngimanna tatiala wuassi ami. Zlamiu tawe 
mangngimanna amungkangngu i&u mabattia siamiu su olau inolaannu 
runia indi; ereapa iamiu wotongnge mangngimanna, amungkangngu ia'u 
mabattľa siamiu su ola'u surga? BTawe saran sangkatou apan suete 
nasengkengnga watukku surga, tumba'u Itou apan sinumossokka su 
runia, eteudde Angu Taumata. 

MEre lai Musa nanduittu atoanna witu'a su alu sambua su wadda'a, 
aroddi lai Anau Taumata rinone iruitta, Btadea'u taumata nambo apan. 
mangngimanna Sitou maasomba wiakka tutune wurru saran malannu- 
lannu.” 

16 Ana waugu Mawu Ruata aroddi arangngune su taumata n runia 
indi, na'oma n sara Itou nanantillu Anang-Nge tinggassa, tadea'u suapa 
n taumata apan mangngimanna Sitou tawe mate, ewe’e maasomba 
wiakka tutune wurru saran malannu-lannu. 1 Ana waugu Mawu Ruata 
nandolokku Anang-Nge waline marruungngu runia indi, arawe ma- 
nalamatta runia indi. 

l8 Taumata apan mangngimanna Sitou tawe irruumanna. Arawe tau- 
mata apan tawe mangngimanna suete nirruumannu Mawu Ruata, ana 
waugu itou tawe mangngimanna Anau Mawu Ruata apan tinggassa 
udde. Itou niapaasala ana waugu inolaanna indi: Asasemakka udde 
nirumantate su runia, arawe taumata lembo maapulu n ararandumma 
wuassu asasemakka, ana waugu pallalagu mangitou laleo. ?°Suapa n 
taumata apan ma'ola'a alaleo, maddiri n asasemakka; tadeau pal- 
lalagune apan laleo tawe asiloanna. ?! Arawe taumata apan tutturrutta 
apulu Mawu Ruata, nirumanta ringannu asasemakka tadea'u lumiatta'a 
manungku alawo'u inolaanne udde tumurrutta apulu Mawu Ruata. 


Mawu Yesus wurru Yohanes Mananarrani 


22 Wua udde Mawu Yesus wurru mallalarrenggen-Ne inaite watukku 
Yudea. Itou natana'a poiaroddi manga pira allo alannune ringanni 
mangitou wurru mannarrani. -Su tempo udde Yohanes Mananarrani 
taambe sinumutta su tuttupanna. Itou mannarrani su Ainon, tawe marau 
wuassu Salim, ana waugu poiaroddi manambo uge. Manga taumata 
nirumanta ringanni tou, ne itou nanarranite simangitou. 

“Manga sire pira mallalarrenggenni Yohanes mannatakke uata- 
tiakka ringannu taumata n Yahudi su olæu atorannu pamamaresi. 
2%Īmangitou inaite ringanni Yohanes, wurru nabbisara, ”Iamangnga 
Huru, Iamangnga ta'e maanaungnga taumata apan su sambau ringannu 
Iamangnga su samba'a n Salukku Yordan udde, apan tinge n Iamang- 
nga dorone? Itou orassa indi lai mannarrani wurru manambo taumata 
rudanta ringanni tou!” 

2! Yohanes sinumimbakka, ”Taumata tawe maatahuanna alawo'a 
amungkangngu tawe ionggolu Mawu Ruata sitou. 28lamiu sassane suete 
naaringikka siau nabbisara, Tau waline Ratu m Punnu Salamatta. 
Iau nirolokka malliu roro Sitou.’ Maa'awingnga wawine tatahuanannu 

maa'awingnga esakka. Hawe maa'awingnga esakka udde tumba'u uari- 
sikka su sandirranne wurru uararingikka, wurru itou lulluassa napawe 
naaringikke tingikku maa'awingnga esakka. Aroddi Jai i2u. Orassa indi 
i@'u lembo n lulluassa. 3Ete Itou apan rinone magewalanna, wurru ia'u 
maadio’anne.” 


Itou apan nirumanta wuassu surga 


3l Apan nirumanta wuassu atanggarranne nangillembo wuassu sa- 
rangkanambone. Apan nirumanta wuassu runia nareengnga taumata n 
runia, wurru uahahatto m pallalagu runia. Itou apan nirumanta wuassu 
atangngarranne nangilembo wuassu sarangkanambone. 3 Itou mabbisara 
su olau apa apan suete niasiloanna wurru niaringirranne, arawe tawe 
saran sangkatou apan mangngimanna tatiala-Ne. 3Taumata apan mang- 
ngimanna tatiala-Ne udde, mangnga'u manungku Mawu Ruata udde 
atonna. MAna waugu taumata apan nirolokku Mawu Ruata mabatti'u 
wisara Mawu Ruata, ana waugu Gharraho Mawu Ruata suete nionggolla 
Sitou sarangkanambone. “lamangnga mandangngu Anang-Nge, wurru 
suete nanantillu tarrino Sitou. “#Taumata apan mangngimanna Anaa 
udde saru maasomba pabbawiakka tutune wurru saran malannu-lannu. 
Arawe taumata apan tawe madaringikka Anga udde tawe maasomba 
wiakke. Itou irruumannu Mawu Ruata sarangkalo'engnge. 


Mawu Yesus wurru wawine n Samaria 


Manga taumata Farisi naaringikka manungku Mawu Yesus naa- 
4 somba wurru mannarrani mannamboanne wuassu mallalarrenggenni 
Yohanes. @Mawu Yesus sassane tawe mannarrani ewe'e tumba'u mal- 
lalarrenggen-Ne.) “Napawe Mawu Yesus naasingkatta manungku manga 
taumata n Farisi naaringikke olangnge udde, Itou inaite wuassu Yu- 
dea mabelengnga watukku Galilea. “Sulalummu amatan-Ne udde Itou 
rinone sumabbi Samaria. “Ne na'omate Mawu Yesus su sambau soa 
su Samaria aranne Sikhar, tawe marau wuassu leta'a apan paarorone 
nionggolli Yakub su anangnge Yusuf. fIsudde pia parrihi n Yakub. 
Mawu Yesus nalolote wamatta, ana waugu udde Itou inuma’ianna su 
winggi m parrihi. Tempo udde irarrangngo puulla mapulo dua allattune, 
Têwurru mallalarrenggennu Mawu Yesus inaite aroddi su soa mamalli 
anna. 

Wua udde sangkatou wawine n Samaria nirumanta mania ua'e, 
Mawu Yesus nabbisara sitou, ”Inangnga, wotongnge Iau madorongnga 
ma'inumma?” 

?Wawine n Samaria udde sinumimbakka, ”Mawu taumata n Yahudi, 
iau taumata n Samaria; anio Mawu madorongnga ma’'inumma ua'e 
wuassiau?” (Ana waugu taumata n Yahudi tawe padaramene su 
taumata n Samaria.) 

10 Mawu Yesus sinumimbakka, ”Unnu wisara Po masingkattu aong- 
golu Mawu Ruata wurru isai madorongnga mainumma ringannu, iO 
sassane lai sarun madorongnga sitou ma'inumma, wurru itou sarun 
mangonggola sio ug’e apan wiakka.” 

11 Wawine udde nabbisara, ”Mawu tawe sasia, wurru parrihi indi tu- 
manite malalumma. Wuassuapa Mawu maasomba ua'e apan wiakka 
udde? Yakub, iamangngi ami alamona, nanantillu parrihi indi 
siami. Itou sassane mangngalappa ua'e wua isindi; aroddi lai manga 
alarranangnge see manga winatangnge. Apa Mawu massunna manungku 
Mawu magewalanna wuassi Yakub?” 

133”Taumata apan ma'inumma uge indi sarun marou apia,” wisara 
Mawu Yesus, !tarawe taumata apan mainumma uae apan Tau 
ionggolla, itou tawe marou saran malannu-lannu. Ana waugu uge 
apan sarun Ta'u ionggolla udde maola'a alimata ng kua'e sulalummu 
wadangnge apan sumabangnga su liudde wurru mangonggolla sitou 
wiakka tutune wurru sara malannu-lannu.” 

IsWisara n wawine udde, ”Mawu, iau onggole ng kua'e udde, 
tadea'u ia'u tate lai marou; wurru tate mabelengnga isindi mania ua'e.” 

16”Roote, waggoi awingngu, see pabelengnga apia isindi,’ unnu 
Mawu Yesus. 

17”J@u tawe awingku,” sasimbakku wawine udde. 

”Atonna wisaranu,” unnu Mawu Yesus. !8”Ana waugu 10 suete 
naawingnga paalima, wurru esakka apan mabbiakka su sampunna 
ringannu orassa indi waline awingngu.” 

B”Orassa indi iau naasingkatte Mawu sangkatou nabi,” unnu wa- 
wine udde. 2?”lupungngu alamona ng kami massubba Mawu Ruata su 
wuidda indi, arawe walagu Mawu mabbisara manungku tumba’ u su Ye- 
rusalem tampane taumata massubba Mawu Ruata.” 

21” Pangimante,” unnu Mawu Yesus sitou, ”su sambau tempo tau- 
mata sarun massubba lamangnga, waline lai su wuidda indi, wurru 
waline lai su Yerusalem. ?Iamiu taumata n Samaria massubba apa 
apan awagananni amiu, arawe iami taumata n Yahudi massubba Sitou 
apan asingkatanni ami, waugu asasalamatta darantane wuassu taumata 
n Yahudi. X Arawe tempone sarun rumanta, nirumantate, manungku 
ringannu tarrino Gharraho Mawu Ruata manga taumata saru massubba 

Iamangnga maola'a Mawu Ruatane apan atonna ere lai ipaapulu n Ia- 
mangnga. % Ana waugu Mawu Ruata udde Gharraho, wurru tumba'u 
ringannu tarrino n Gharraho Mawu Ruata manga taumata wotongnge 
massubba lamangnga ere lai su olangnge udde.” 

25 Wawine udde nabbisara Mawu Yesus, ”Ia'u masingkatta Ratu m 
Punnu Salamatta (apan isassago Kristus) sarun rumanta. Amungkang- 
ngu Itou rumanta, Itou sarun mamasingkattu alawo'u watti a siite.” 

%”Ete Izu Itou,” unnu Mawu Yesus, ”Ia'u apan orassa indi tan- 
talanna uahahatonu.” 

“Su tempo udde manga mallalarrenggennu Mawu Yesus nabe- 
lengke. Imangitou tinumiangnga naasilo Mawu Yesus uahahatto n sang- 
katou wawine. Arawe tawe saran sangkatou wuassu wallati mangitou 
apan naiwalo wawine udde, ”Inangnga mappandumma apa?” arge mai- 
walo Mawu Yesus, ”Anio Iamangnga uahahatto m wawine udde?” 

#Ne wawine udde nanantangngu wensada isudde see tinumalangnga 
watukku soa wurru nabbattia su manga taumata poiaroddi, 2?” Wette 
pa'ellega taumata apan suete namasingkatta sigu alawo'u arariaddianna 
apan suete niola'u. Asinungka Itou Ratu m Punnu Salamatta?” Ne 
manga taumata udde nanantangke n soa see inaite ringannu Mawu 
Yesus. 

3 Tantaļanna udde manga mallalarrenggen-Ne nangahe Mawu Yesus 
umanna. ”Iamangnga Huru,” unni mangitou, ”salamatte umanna.” 

32 Arawe Mawu Yesus sinumimbakka, ”la'u pia anna, apan awa- 
gananni amiu.” 

“Ne manga mallalarrenggen-Ne mannattake uaaiwalo, ”Apa pia 
taumata uaapiddu anni Tou?” 

“See Mawu Yesus nabbisara, ”Angku eteudde tutturrutta apulu 
n Tou apan nadolo-U, wurru mangnginsue manara apan tinantilli 
Tou Sia'u. "Jamiu mabbisara, ’°Ete appatu wulanna tempo mangiting- 
nga?’ Arawe Iau mabbisara siamiu: Pa'ellege wawailannu amme ma- 
ririkke, wotongngete itinganna! ##Taumata apan mangitingnga manat- 
takke manengkamma lalantakke wurru mangammulu wuane ipadea'a 
wiakka tutune wurru saran malannu-lannu, Ne taumata apan nangasi'a 
wurru taumata apan mangngitingnga wotongnge lumuassa su sambau. 
3Sasanato’a indi tawe salane, 'Waine mangngasi'a, waine mangngiting- 
nga. “lau nandolokki amiu inai mangitingnga su wailla apan tawe niru- 
sahaddi amiu; taumata waine suete nammanara poiaroddi, wurru iamiu 
nanengkamma auntunganne wuassu manara mangitou.” 

3Manambo taumata n Samaria tumanau soa udde nangimanna 
Mawu Yesus, ana waugu wawine udde nabbisara, ”Itou nabbattia sigu 
alawo'u inolaanna apan suete ta'u inola'a.” 4Ne napawe manga tau- 
mata n Samaria udde nassombate Mawu Yesus, imangitou madorongnga 

ringannu sussalande tadea'u Itou matana'a ringanni mangitou. Nariaddi 
Mawu Yesus natana'a isudde rua allo alannune. 

#IWua udde niatambanna lai anambone taumata mangngimanna 
Mawu Yesus ana waugu apa apan niarrang-Nge sassane simangitou. 
#lImangitou nabbisara wawine udde, ”Orassa indi iami mangngimanna, 
walinewe ana waugu wisaranu siami, arawe ana waugu iami sassane 


suete naaringikka Sitou, wurru masingkatta manungku Itou atonna 
Punnu Salamattu Runia.” 


Mawu Yesus napaapia n ana'u mamanara 
n wale n araratuanna 


8SNapawe ruate allo naliu uatana’a su Sikhar, Mawu Yesus inaite 
watukku Galilea. #Mawu Yesus sassane suete nabbisara, ”Sangkatou 
nabi tawe addatanna su wanuane sassane.” 45Arawe su tempo Itou 
na'omate su Galilea, manga taumata su Galilea mannoļoho Sitou 
ringannu naungnga maluassa, ana waugu imangitou su Yerusalem su 
tempo Allo Wahewa m Paskah, suete naasilo sarangkanambone apan 
niola'u Mawu Yesus. 

##Wua udde Mawu Yesus nabelengke watukku Kana su Galilea, isu- 
dde Itou suete namalu ua'e nabali anggore. Su soa udde pia sangka- 
tou mammamanara n tembonanne, anangnge marada’a su Kapernaum. 
41Napawe itou naaringikka manungku Mawu Yesus nirumantate su Ga- 
lilea wuassu Yudea, itou inaite ringannu Mawu Yesus wurru madorong- 
nga Mawu Yesus rumanta su Kapernaum mapaapia n anangnge apan 
maranite mate. #Mawu Yesus nabbisara su mammamanara n tembo- 
nanne udde, ”’Amungkangngu iamiu tawe maasilo manga alarrindu'a, 
iamiu tawe mangngimanna.” 

#”Mawu,” sasimbakku mammamanara n tembonanne udde, ”paa- 
lihakke rumanta tantalanna ana'u taambe nate.” 

r r s 

“#Mawu Yesus nabbisara sitou, ”Roote anangngu napiate.” 

Taumata udde nangimanna wisara Mawu Yesus, see itou napulete. 
sISu tangnga n dalanna manga mangangimbene nirumanta ringanni tou 
wurru nabatti'a, ”Ana’i Tuangnga napiate.” 

S See itou naiwalo simangitou orassa ereapa ana'a udde mannattake 
mapia. Imangitou sinumimbakka, ”Arrabi irarrangngo puulla sambau 
allattune salihangnge nawuli.” “See iamangngu ana'a udde naanaung- 
nga manungku su orassa udde Mawu Yesus nabbisara sitou, ”Anangngu 
napiate.” Ne itou wurru anambo n lalorro n walene nangimante Mawu 
Yesus. 

Sambau lalanna su soa n Yerusalem (5:1) 


sEteudde alarrindu'a aruane apan niolu Mawu Yesus su Galilea 
napawe Itou nirumanta wuassu Yudea. 


Pangangapia su Wu m Betesda 


Wua udde pia ramea n Yahudi, ne Mawu Yesus inaite watukku 

Yerusalem. ?Su Yerusalem marani ”Ngara n Domba” pia sam- 
bau lu, apan su wisara n Ibrani isassago Betesda. Isudde pia lima 
panumbale. “Su manga panumbale udde manambo taumata marada'a 
ualallowangnga, piaddu wuta, piaddu wento, wurru pia lai lome. 
[Imangitou sarangkanambone uararraddo uge n lu udde umio’a. “Ana 
waugu wiasane mala'ekattu Mawu sussossokka su liu udde wurru mang- 
ngi0'u ua'ene. Wurru taumata marada'a apan paarorone umurumma 
sulalummu liu udde su tempo uge rudalua'a, sarun mapia wua- 
ssu radangnge.] “Su tampa udde pia sangkatou esakka apan marada'a 
tallute m pulo ualu su tonnane alannune. “Mawu Yesus naasilo sitou 

uaļallowangnga poiaroddi, wurru masingkatta manungku itou malannute 
marada'a; ne Mawu Yesus naiwalo sitou; ” Po maapulu iapaapia?” 
1TTaumata marada'a udde sinumimbakka, ”Iamangnga, tawe taumata 
isindi mapasutta'u sulalummu lu napawe ua'ene rudalua'e. Wurru 
tantalanna ia'u mattuda n lu, taumata waine niumurumpe rorone.” 

“Ne Mawu Yesus nabbisarate sitou, ”Pabbangunte, lappute wilannu 
wurru apulete.” ?Su tempo udde lai taumata udde napia. Itou nallapute 
wilanne wurru inumamatte. 

Olangnge udde nariaddi su allo n Sabatta. WAna waugu udde manga 
tembonannu Yahudi nabbisara taumata apan wakkute napia udde, ” Allo 
indi allo n Sabatta. To tawe wotongnge mallapu wilannu.” 

1 Arawe taumata udde sinumimbakka, ”Taumata apan napaapia'u 
tanginna nandolokka nallapu wilatta wurru igu niapaamatta.” 

12”Īsai itou apan nandolokku mallapu wilannu wurru niapaamatta?” 
aiwaļo mangitou. 

3 Arawe taumata apan napiate udde wagga isai taumatane, ana 
waugu Mawu Yesus nattingkawulite su wallattu taumata nambo isudde. 

HWua udde Mawu Yesus nassomba n taumata udde sulalummu 
Wale Mawu, wurru nabbisara sitou, ”Orassa indi Po napiate. Ariė 
paæolaa rosa apia, tadeau tawe mamendamma radaa lembo n 
araleoanne.” 

INe taumata udde napulete see namasingkatta su tembonannu 
Yahudi manungku ete Mawu Yesus napaapia n tou. !6 Wurru ana waugu 
udde imangitou mannattakke mapaasusa Mawu Yesus ana waugu Itou 
mapaapia n taumata su allo n Sabatta. 

17 Arawe Mawu Yesus nabbisara simangitou, ”Iamang-Ku sidutu 
mammanara sara orassa indi, wurru Iau lai mammanara.” 

18 Manga wisara udde naaola'a manga tembonannu Yahudi mangke 
maddea'a mamate Sitou. Imangitou na'ola'a aroddi, waline tumba'u ana 
waugu Itou nilumawanna Tita n agama su ola'u allo n Sabatta, arawe 
ana waugu Itou lai nabbisara manungku Mawu Ruata udde Iamang-Nge; 
atappasanne Itou mannulungngu watangan-Nge ringannu Mawu Ruata. 


Tarrino n Ana'a 


19Mawu Yesus sinumimbakka su manga taumata udde arendi, 
”Pangimante, Anaa tawe mapa'ola'a alawo'u inolaanna ringannu 
tarrino-Ne sassane. Itou tumba'u maaola'a apa apan niasiloanni Tou 
mola'u Iamang-Nge. Ana waugu apa apan mola'u Iamangnga, udde lai 
a'olaannu Anga. Ana waugu Iamangnga mandangngu Ana’a wurru 
manantiro Sitou alawo'u inolaan-Ne sassane. Ewe’e lai Iamangnga sa- 


274 YOHANES 5 


run manantiro Sitou manga inolaanna apan magewalanna lai ma'oma 
n sara jamiu tumiangnga. ?!Iamangnga udde mapaawangunnu taumata 
nate, wurru mangngonggolu wiakka tutune wurru malannu-lannu; aroddi 
lai Ana'a mangngonggolu wiakka tawe panginsueanne su taumata apan 
maapulu onggolannu wiakka. ?Iamangnga sassane tawe makkuungngi 
sai-sai. Anambo n tarrino ipakkuungnga suete tinantilla su Anang-Nge. 
BIamangnga na'ola'a udde tadea'u anambo n taumata mangngaddatta 
Ana'a ere lai imangitou mangngaddatta Iamangnga. Taumata apan ma- 
ddiri mangngaddatta Ana'a maddiri lai mangngaddatta Iamangnga apan 
nandolokku Ana'a. 

Mangke atonna manga wisara-U indi: Taumata apan madaring- 
ikka manga wisara-U wurru mangngimanna Sitou apan nandolo- 
U, maatahuanna wiakka tutune wurru saran malannu-lannu. Itou 
tawe irruumanna; itou naliute wuassu papate wurru naaba'e wiakka. 
25Pangimante: Sarun rumanta tempone - ewe'e nia’omante lai tem- 
pone — taumata nate sarun maddaringikka tingikku Ana'u Mawu Ruata. 
Wurru taumata apan maddaringikka sarun masalamatta. % Ere lai Ia- 
mangnga sassane punnu wiakka, Itou na'olaa Anang-Nge lai punnu 
wiakka. 7Itou suete nangonggolla su Anang-Nge tarrino ipakuungnga, 
ana waugu Itou Ana'u Taumata. ?8Arie jamiu tumiangnga maaringikka 
manga olangnge indi, ana waugu tempone sarun aomanna manungku 
taumata nambo apan natete maaringikka tingikke, see sumabangnga 
wuassu lalabinganna. Taumata apan suete na'ola'a apapia sarun ma- 
bangunna mabbiakka. Arawe taumata apan suete na'ola'a alaleo sarun 
mabangunna wurru irruumanna.” 


Manga tatiala su olu Mawu Yesus 


3”Igu tawe mapa'olaa manga apa wuassu apulu-U sassane. Iau 
tumba'u makkuungnga wuassu parenta Mawu Ruata. Wurru lIau 
marrawessa tawe salane, ana waugu Ia'u tawe tumurrutta apulu-U sa- 
ssane, arawe apulu n Iamangnga apan nandolo-U. 

3 Unnu wisara Iau mangngagillu tatiala su olau riri-U sassane, 
tatiala udde tawe apangimananna. 3 Arawe pia taumata waine apan 
mangngagillu tatiala su ola'u riri-U, wurru lau masingkatta manungku 
tatialane udde atonna. Jamiu suete nandolokku darolorranna ringanni 
Yohanes, wurru itou suete nangagillu tatialane su olæu riri-U. 
MOlangnge indi Tau iwisara, waline ana waugu Iau mapandumma 
tatiala wuassu taumata, arawe tadea'u iamiu maasomba asasalamatta. 
35 Yohanes udde naalihida solo apan lurrenggamma wurru mannemakka. 
Tumba'u sangkatempo iamiu maluassa mannengkamma semakka udde. 

3% Arawe tatiala-U magewalanna wuassu tatiala n Yohanes. Apa apan 
niola-U orassa indi, eteudde manara apan nianggillu Iamangnga Sia'u, 
mattiala manungku Iamangnga suete nandolo-U. 3 Wurru Iamangnga 
apan nandolo-U lai nangagillu tatiala su ola'u riri-U. Iamiu taambe naa- 
ringikka tingikke ara'e naasilo pahudde. 38 Manga wisara-Ne tawe maa- 
ddo sulalummu naungngu ana waugu iamiu tawe mangngimanna Sia'u 
apan nirolokki Tou. “lamiu mangngurumma Wuke Susi ana waugu 
mangngantimma manungku ringannu olangnge udde iamiu maatahuanna 
wiakka tutune wurru saran malannu-lannu. Wurru Wuke Susi udde sa- 
ssane mattiala su ola'u riri-U. #Arawe iamiu maddiri rumanta ringang- 
Ku tadea'u maasomba wiakka apan tawe panguddusanne. 

4lla'u tawe maddea'a daralo wuassu taumata. Jau masingkatti 
amiu, Iau masingkatti amiu maddiri mandangngu Mawu Ruata su- 
lalummu naungngu. $Ia'u nirumanta ringannu tarrino n Iamang-Ķu, 
arawe iamiu maddiri manarimma-U. Arawe amungkangngu taumata 
waine rumanta ringannu tarrinone sassane, iamiu maapulu manarim- 
matti tou. %Ereapa iamiu wotongnge apangimananna, amungkang- 
ngu iamiu maddea'a daralo wuassu sansulungngu taumata, wurru tawe 
mappandumma maddea'a daralo wuassu Mawu Ruata apan Tingga- 
ssa? 45Arie massunna Iau mapaasala ng kamiu su saruannu lamang- 
nga. Arawe mapaasala ng kamiu eteudde Musa, ete itou apan aanti- 
manni amiu. #Unnu wisara iamiu mangngimanna si Musa, iamiu sarun 
mangngimanna lai Sia'u, ana waugu ete su ola'u riri-U, itou namorretta. 
41 Arawe amungkangngu iamiu tawe mangngimanna apa apan suete 
niworretti Musa, ereapa iamiu wotongnge mangngimanna apa apan 
iwabalo-U siamiu?” 


Mawu Yesus napaannu lima riwu su atoune 
(Mat. 14:13-21; Mrk. 6:30-44; Luk. 9:10-17) 


Manga pira allo wua udde, Mawu Yesus inaite su samba’a Rano 
6 n Galilea, apan isassago lai Rano n Tiberias. ?Napawe na'omate 
poiaroddi, manambote taumata uatantalongnga Sitou ana waugu imangi- 
tou suete naasilo manga alarrindu'a apan niolang-Nge ringannu na- 
paapia n taumata marada'a. “Mawu Yesus sinuma'a su wowo m wuidda, 
wua udde inuma'ianna isudde ringannu mallalarrenggen-Ne. #Tempo 
udde maranite Allo Wahewa m Paskah Yahudi. “Napawe Mawu Yesus 
na'ellega su uapaliwutta, Itou naasilo taumata mangngelekka rudanta 
ringanni Tou. Ne Itou nabbisara si Filipus, ”Suapa iite wotongnge ma- 
malli anna, tadea'u taumata nambo indi wotongnge umanna?” (6Mawu 

Rano n Galilea (6:1) 


Yesus masingkatte apa apan sarun olaan-Ne, arawe Itou nabbisara aro- 
ddi ana waugu Itou maapulu maannamma si Filipus.) 

TFilipus sinumimbakka, ”Roti aregane rua rasutta roitta sala'a, 
tawe maattiudda su manga taumata indi, salaiwe sangkatou tumba'u 
maabba'a adio'a.” 

#Sangkatou mallalarrenggennu Mawu Yesus apan waine eteudde 
Andreas, turrangngi Simon Petrus nabbisara, ?”Isindi pia sangkatou 
anga esakka uaapiddu roti lima m bau wurru inassa rua m bua. Arawe 
apa hunane su taumata anambone indi?” 

10” Dolorræe manga taumata udde umaijanna,” wisara Mawu 
Yesus. Su tampa udde manambo nannalo, nariaddi manga taumata 
udde inumga’iante su nannalo — sarangkanambone itatakasere esakka 
lima riwu su atoune. !!Wua udde Mawu Yesus nanganu roti udde, 
see maadiangkamanna su Mawu Ruata. Nasue udde Itou natahiate roti 
udde su taumata nambo. Wua udde Itou nattahia inassa, wurru imangi- 
tou inumanna mangke nawusa-wusa. I2Napawe sarangkanambone suete 
inumanna ngoma n sara nalaidda, Mawu Yesus nabbisara su manga 
mallaļarrenggen-Ne, ”Ammulag’e lambe ng kanna udde; arie ma'oma n 
sara piaddu maramme.” }See imangitou nangammullu mapulo dua su 
ulangnge napene lambe ng kanna wuassu lima m bau roti apan nianna n 
taumata nambo udde. 

4Napawe taumata nambo udde naasilo alarrindu'a apan niola'u 
Mawu Yesus, imangitou nabbisara, ”Atonna, ete indi Nabi apan 
aantimanna rumanta su runia!” ISMawu Yesus masingkatte imangitou 

nirumanta tuddane mamata'i Tou maola'a ratu mangitou. Ana waugu 
udde Itou inaite nassaliu watukku wageangnge pia wuidda. 


Mawu Yesus niumamatta su wowo n ua’e 
(Mat. 14:22-33; Mrk. 6:45-52) 


i6 Napawe allo marrabite, manga mallalarrenggennu Mawu Yesus si- 
numossokke watukku rano. "See imangitou sinuma'ete saalanna malliu 
rano udde mabatukku Kapernaum. Allo marandumpe arawe Mawu 
Yesus taambe lai nirumanta ringanni mangitou. !8Tantaļanna udde rano 
mannattakke mattandi'a ana waugu anginna ma'ikkatte. INapawe nas- 
senggotte itatakasere lima ara'e anummu kilo meterre araune, imangi- 
tou naasilo Mawu Yesus mattuda n saalanna u'amatta su wowo n ua'e. 
Imangitou mangke nata'utta. 2 Arawe Mawu Yesus nabbisara simangi- 
tou, ”Arie paata'utta, la'u indi!” 21See ringannu naungnga lulluassa 
imangitou nanaloho Sitou watukku saalanna, wurru orassa udde lai saa- 
lanni mangitou na'omate su tampa tattudanna. 


Manga taumata maddea'a Mawu Yesus 


2 Su allo tirrabbine taumata nambo apan tae uatana'a su samba'a 
n rano, natutukka manungku tanginna tumba'u pia sangngassa saalanna 
poiaroddi. Imangitou masingkatta manungku manga mallalarrenggennu 
Mawu Yesus nassenggotte ringannu saalanna udde, arawe Mawu Yesus 
tawe narrundinganna. Wua udde manga pira ngassa saalanna wuassu 
Tiberias nirumanta wurru nabbalango marani n tampa n taumata 
nambo udde wanna roti napawe Mawu Yesus suete naadiangkamanna. 
MNapawe taumata nambo udde naasilo manungku mawae Mawu Yesus 
arae mallalarrenggen-Ne tawe isudde, imangitou sinuma'ete manga 
salaanna udde wurru inaite watukku Kapernaum maddeaa Mawu 
Yesus. 


Mawu Yesus, roti apan mangngonggolu wiakka 


25Napawe manga taumata udde nassombate Mawu Yesus su samba'a 
n rano, imangitou naiwalo Sitou, ”lamangnga Huru, ro'e n angngera 
Iamangnga na'oma isindi?” 

2%/Mawu Yesus sinumimbakka, ”Atonna jamiu maddeaa Siau 
walinewe ana waugu iamiu naasunnate pandumannu manga alarindu'a 
apan Ta'u niola'a, arawe ana waugu iamiu suete inumanna ngoma n 
sara nalaidda. *” Arie pammanara ipaddea'a anna apan wotongnge ma- 
sue wurru mawukku'a. Pammanarate tadeau maasomba anna apan 

tawe mawukku'a wurru apan mangngonggolu wiakka tutune wurru saran 
malannu-lannu. Anna udde sarun ionggolu Ana'u Taumata siamiu, ana 
waugu Itou suete nitenegu Mawu Ruata Tamangnga.” 

#See imangitou naiwalo Sitou, ”Iami rinone ma'ola'a apa tadea'n 
maaturrutta apulu Mawu Ruata?” 

2 Mawu Yesus sinumimbakka, ”Ete indi apan PETREA Mawu Ruata 
wuassi amiu: pangimante Sitou apan nirolokku Mawu Ruata.” . 4- 

3” Amungkangngu aroddi,” unni mangitou, ”tatiala apa apan iong- 
golli Iamangnga tadea'u iami maasilo wurru mangngimanna lamangnga? 
Apa apan sarun olaannu Iamangnga? “Ilupungngu alamona ng kami 
wanna manna su wadda’a, ere lai uaworretta sulalummu Wuke Susi, 
Itou napaanni mangitou roti wuassu surga. ” 

“See Mawu Yesus nabbisara simangitou, ”Pangimante: Waline 
Musa ewe'e ete Iamang-Ku apan nangonggolu roti surrinone wuassu 
surga. “Ana waugu roti apan nionggolu Mawu Ruata eteudde Itou apan 
nirumanta wuassu surga wurru nangonggolu wiakku taumata su runia.” 

3”Iamangnga,” unni mangitou, ”onggola'awe lai siami roti udde 
uatialu.” 

““”Ete lau roti apan mangonggolu wiakka,” unni Mawu Yesus 
simangitou. ”Taumata apan rumanta ringang-Ku tawe amalunusanna 
sarangkalo'engnge. Wurru taumata apan mangngimanna Siau tawe 
marou lai sarangkalo'engnge.” 

3%” Arawe ere suete Ta'u niapaasingkatta siamiu, salaiwe iamiu 
suete naasilo Siau, iamiu tawe mangngimanna. 3'Anambo n taumata 
apan nionggolu Iamangnga Siau sarun rumanta ringang-Ku. la'u tawe 
mapawelengngi sai-sai apan rumanta ringang-Ku. 33Ana waugu Ia’u 
nirumanta wuassu surga, waline ma'ola'a apulu-U sassane, ewe’e apulu 
n Tou apan nandolo-U. 3 Wurru ete indi apulu-Ne apan nandolo-U: 
tadea'u wuassu anambo n taumata apan tinantilla Siu, tawe saran 
sangkatou apan mawuli; tadea'u Iau mapaawangunni mangitou su Allo 
ng Kiamatta. #Atonna, eteudde apulu n Iamang-Ku: Tadea'u anambo 
n taumata maasilo Ana'a wurru mangngimanna Sitou maasomba wiakka 
tutune wurru saran malannu-lannu, wurru iapaawiakka apia su Allo ng 
Kiamatta.” 

“Manga taumata n Yahudi manattakke sussawutulla su saruannu 
Mawu Yesus, ana waugu Itou nabbisara: ”Iau roti apan niumonto’a 
wuassu surga.” #lImangitou nabbisara, ”Walinewe indi Yesus anai 
Yusuf? lami masingkattu inangnga iamangnge! Ereapa Itou wotongnge 
mabbisara Itou niumonto’a wuassu surga?” 

See Mawu Yesus nabbisara simangitou, ”Arie passawutulla. 
“Tawe saran sangkatou maaranta ringang-Ku, amungkangngu lamang- 
nga apan nandolo-U tawe mangapiddi tou ringang-Ku; wurru isai 

apan rumanta, sarun Tau iapaasengkengnga su Allo ng Kiamatta. 
45Sulalummu Wuke Manga Nabi uaworretta arendi, ”'Anambo n tau- 
mata sarun tantiroannu Mawu Ruata.’ Nariaddi anambo n taumata apan 
madaringikka Iamangnga wurru mangngurumma wuassi Tou, rumanta 
ringang-Ku. #Udde tawe atapasanne manungku piate taumata apan 
suete naasilo Jlamangnga. Tumba'u Itou apan nirumanta wuassu Mawu 
Ruata, suete naasilo Tamangnga. 

4! Paanaunge: Taumata apan mangngimanna, maatahuanna wiakka 
tutune wurru saran malannu-lannu. #Ete Iau roti apan mangong- 
golu wiakka. #“lJupungngu alamonanu u'anna manna su wadda'a wurru 
imangitou nate lai. 5 Arawe tawe aroddi roti apan niumonto’a wuassu 
surga; taumata apan inumanna roti udde tawe mate. “IFEte Ia'u roti apan 
niumonto’a wuassu surga — roti apan mangonggolu wiakka. Taumata 
apan umanna roti indi sarun mabbiakka sarangkalo'engnge. Roti apan 
Tau ionggolla ipabiakku taumata su runia eteudde reme-U.” 

5s Naaringikka udde, manga taumata n Yahudi uatatiakke sangkatou 
ringannu waine. ”Ereapa taumata indi wotongnge mangonggolu remessi 
Tou siite iapaanna?” unni mangitou. 

SSee Mawu Yesus nabbisara simangitou, ”Pangimante: Amungkang- 
ngu iamiu tawe umanna remessu Anau Taumata wurru mainumma 
rarra-Ne, iamiu atonna-tonna tawe mabbiakka. “Taumata apan umanna 
reme-U wurru mainumma rarra-U maatahuanna wiakka tutune wurru 
saran malannu-lannu wurru Ia'u sarun mapaawiakki tou apia su Allo ng 
Kiamatta. 5 Ana waugu reme-U atonna-tonna udde anna, wurru rarra-U 
atonna-tonna udde inumanna. 5$ Taumata apan umanna reme-U wuru 
mainumma rarra-U sidutu su sambau ringang-Ku wurru Ia’u ringanni 
tou. “?lamangnga apan wiakka udde, nandolo-U wurru Ia'u lai ma- 
bbiakka sulalummu lamangnga. Aroddi lai taumata apan umanna reme- 
U sarun mabbiakka wuassia-U. 5$ Ete indi roti apan niumonto’a wuassu 
surga: waline ere roti apan niannu iupungngu alamonanu. Ana waugu 
napawe niumanna roti udde, imangitou nate lai. Arawe tauniata apan 
umanna roti indi sarun mabbiakka sarangkalo'engnge.” 

5Sarangkanambone udde niwisara Mawu Yesus su tempo Itou 
mangngarra' a su wale m pattatarramawuanna su Kapernaum. 


Manga wisara apan mangngonggolu wiakka tutune 
wurru saran maļannu-ļannu 


&Napawe suete naddaringikka manga wisara Mawu Yesus udde, 
manambo su wallattu mallalarrenggen-Ne nabbisara, ”Tatantiro indi 
tumanite masahadda. Isai wotongnge maasunna!” 

éŝMawu Yesus sassane masingkatta manungku manga mal- 
lalarrenggen-Ne sussawutulla su olau hatto udde. Ne Itou nabbisara, 
”Apa iamiu naludda ana waugu manga wisara-U indi?- 2Ereapa olang- 
nge amungkangngu iamiu maasilo Anau Taumata masengkengnga apia 
su tampane apan paarorone? Apan maawiakka taumata eteudde 
Gharraho Mawu Ruata. Atatohassu taumata tawe gunane. Manga wi- 
sara apan niwisara-U siamiu indi eteudde wisara Gharraho Mawu Ruata 
wurru manga wisara apan mangngonggolu wiakka. 6‘ Arawe pia lai su 
wallatti amiu apan tawe mangngimanna.” (Mawu Yesus massingkatte 
roe n paarorone isai-sai apan tawe mangngimanna wuru isai-sai sarun 
mamate Sitou.) “See Mawu Yesus nabbisara apia, ”Ana waugu udde 
Iau mamasingkatta siamiu manungku tawe saran sangkatou apan maa- 
ranta ringang-Ku, amungkangngu Iamangnga tawe mamala.” 

6 Nanattakka orassa udde manambo mallalarrenggen-Ne manantang- 
ngi Tou, wurru maddirite mallalarrenggenna Sitou. “See Mawu Yesus 
naiwalo su sire mapulo dua mallalarrenggen-Ne, ”Apa iamiu maapulu 
lai manantang-Ku?” 

6”Mawu,” wisara n Simon Petrus Sitou, ”ringanni sai jami sa- 
run inai? Wisara Mawu mangngonggolu wiakka tutune wurru saran 
malannu-lannu. “lami mangngimante wurru naatutukke manungku ete 
Mawu darolorranna apan naukkassa wuassu Mawu Ruata.” 

7Mawu Yesus sinumimbakka, ”Walinéwe Iau apan namile siamiu 
mapulo dua indi? Arawe sangkatou wuassu wallatti amiu eteudde 
gharraho laleo!” 71Apan su pandumannu Mawu Yesus eteudde Yudas 
ana’i Simon Iskariot. Ana waugu salaiwe Yudas sangkatou wuassu sire 
mapulo dua mallaļarrenggennu Mawu Yesus, ete itou apan namate 
Mawu Yesus. 


Mawu .Yesus wurru manga turrang-Nge 


Wua udde Mawu Yesus inaite su alawo'u tampa su Galilea. Itou 

maddiri mabatukku letau Yudea ana waugu manga tembonannu 
Yahudi poiaroddi pia pandumma mamate Sitou. 

2Su tempo udde maranite Allo Wahewa Rasannu Rongnga. “Ne 
manga turrangngu Mawu Yesus nabbisara Sitou, ”Tantanga'e tampa 
indi wurru roote su Yudea, tadea'u manga mallalarrenggen-Nu maasilo 
lai manara-Nu. #Tawe taumata apan maapamuni apa apan a'olaanne. 
Amungkangngu itou maapulu asingkatannu awadaalla. Amungkangngu 
ro maapulu ma'ola'a inolaanna ere udde, ahewallu runia indi rinone 
maasingkatta!” (SAna waugu manga turrang-Nge sassane tawe mangngi- 
manna Sitou.) 

6”Taambe tempone Sia'u,” unnu Mawu Yesus simangitou, ”arawe 
siamiu, suapa n tempo udde wotongnge. Runia indi tawe marantinni 
amilu. Arawe Ia'u atonna-tonna iaarantinnu runia, ana waugu Ia’u sidutu 
mabbisara runia manungku inolaanne laleo. “Roote iamiu sassane su 
ramea udde. Iau tawe inai ana waugu tempone taambe nia’omanna 
Sigu.” ?Eteudde wisara Mawu Yesus su manga turrang-Nge, wurru Itou 
lai natana’a su Galilea. 


Mawu Yesus su ramea n Rasannu Rongnga 


10Napawe manga turrang-Nge inaite watukku ramea udde, malanna- 
lannaba Mawu Yesus nattuda sassane tawe niasingkatannu taumata. 
Su alannu n ramea udde, manga tembonannu Yahudi maddea'a Sitou 
wurru uaaiwalo, ”Suapa Itou?” 

12 Manambo taumata mannattake uasasalimburungnga su olæ'i Tou. 
Piaddu mabbisara, ”Itou taumata mapia.” Piaddu lai mabbisara, ” Tawe! 
Itou mangngaliwu n taumata nambo.” B Arawe tawe saran sangkatou 
warrani mabbisara uasasaruanna su olai Tou ana waugu imangitou 
matta'uttu manga tembonannu Yahudi. 

“Mattangnga n ramea, Mawu Yesus sinumutta sulalummu Wale 
Mawu, see nanattakke mangngarra'a. !5Manga tembonannu Yahudi 
naherangnga wurru nabbisara, ”Ereapa taumata indi asingkanne aroddi 
anambone, sumbali Itou tawe nass1'0la?” 

léMawu Yesus sinumimbakka, ”Apan Ta'u jaarra'a indi walinewe 
alarra-U arawe alarrai Tou apan nandolo-U. “Taumata apan 
maturrutta apulu Mawu Ruata, sarun maasingkatta tanne alarra-U indi 
darantane wuassu Mawu Ruata arae wuassia-U sassane. I$Taumata 
apan mangngonggolu alarrangnge sassane maddea'a awawantugu ririne 
sassane. Arawe taumata apan maddea'a awawantugi Tou apan nan- 
dolokki Tou, taumata udde matulida, itou tawe awusune. !Walinewe 
Musa suete nangonggolu Tita Mawu Ruata siamiu? Arawe su wal- 
latti amiu tawedu tinumurrutta Tita udde. Anio iamiu maapulu mamate 
Sia'u?” 

20 Awadaalla udde sinumimbakka, To wewa! Isai maapulu mamate 
510?” 

211Mawu Yesus sinumimbakka, ”Tumbau sambau manara Tau 
olaanna su allo n Sabatta, wurru naaherangnga siamiu. Musa nangong- 
golu atoranna siamiu iapasunatta - salaiwe sunatta udde tawe wuassi 
Musa, arawe wuassu manga iamangngu alamona ro'e n Musa taanna. 
Ana waugu udde, su allo n Sabatta lai iamiu maapulu mannunatta tau- 
mata. 3 Amungkangngu iamiu ma'ola'a udde tadea'u tawe lumawang- 

nga atoranni Musa su ola'u sunatta, anio iamiu mannaungnga laleo sia'u 
ana waugu mapaapia n ahewallu wadangngu taumata su allo n Sabatta? 
% Arie mamarikissa taumata ana waugu pinangiananne apan aasiloanna, 
arawe ana waugu atatulidda.” 


Atonnawe Mawu Yesus Ratu m Punnu Salamatta? 


23 Wua udde pia manga pira taumata n Yerusalem mabbisara, 
”Walinewe indi taumatane apan tantalanna raddeaanna pateanna? 
2% Pgellege Itou mabbisara tawe singgawangnge su saruannu awa- 
daalla, wurru tawe saran sangkatou apan mabbisara n apa-apa Sitou! 
Asinungka manga tembonanni ite naatutukke manungku Itou indi Ratu 
m Punnu Salamatta? ?”Arawe amungkangngu Ratu m Punnu Salamatta 
udde rumanta, tawe saran sangkatou maasingkatta wuassuapa atatanaan- 
Ne! Sumbali iite masingkatta wuassuapa darantane taumata indi.” 

38 Wua udde, tantalanna Mawu Yesus mangngarra'a su Wale Mawu, 
Itou nangintuli ringannu tingikka ma'ikkatta, ”Nariaddi iamiu masing- 
katta isai Ia'u indi, wurru wuassuapa la'u nirumanta? la'u tawe niru- 
manta ana waugu apulu-U sassane. Iau nirolokki Tou apan pia tarrino 
wotongnge mandolo-U, wurru Itou wotongnge apangimananna. Arawe 
iamiu tawe maaillala Sitou. lau maaillala Sitou, ana waugu la'u niru- 
manta wua dinganni Tou, wurru ete Itou apan nandolo-U.” 

“Su tempo udde imangitou maapulu manametta Mawu Yesus, 
arawe tawedu warrani mangagassa Sitou, ana waugu taambe nia’omanna 
tempone. “IManambo su wallattu manga taumata udde mannattakke 
mangngimanna Sitou, wurru mabbisara, ”Amungkangngu Ratu m Punnu 
Salamatta udde rumanta, apa Itou wotongnge maaola'a mannamboanna 
alarrindu'a wuassu taumata indi?” 


Ma'ire manametta Mawu Yesus 


3% Manga taumata m Farisi naaringikka ereapa taumata nambo 
udde uasasalimburungnga su ola'u Mawu Yesus. Ana waugu udde su 
sampunna ringannu manga imam tembonanne, imangitou nandolokku 
manga pira mandariaga Wale Mawu inai manametta Mawu Yesus. 
3Mawu Yesus nabbisara su taumata nambo su Wale Mawu, ”Ete lai 
tala ng kadio'a Iau su sambau ringanni amiu. Wua udde la'u sarun 
mabelengnga ringanni Tou apan nandolo-U. “Jamiu sarun maddea'a 
Sia'u, arawe tawe maasomba Siau; ana waugu iamiu tawe maaranta su 
tampa atatanaang-Ku.” 


YOHANES 7 283 


“See manga tembonannu Yahudi uawawisarate sangkatou ringannu 
waline, ”Taumata indi inai suapa na'oma n sara iite tawe maasomba Si- 
tou? Apa Itou inai ringannu manga taumata n Yahudi apan uatana’a su 
wanua marau su wallattu taumata n Yunani, wurru mangngarra' a tau- 
mata n Yunani? 3% Apa pandumanne ringannu mabbisara manungku iite 
sarun maddea'a Sitou, arawe tawe maasomba Sitou, wurru manungku 
iite tawe maaranta su tampa Itou uatana'a?” 


Ua'e apan mangngonggolu wiakka 


“Su allo panginsueannu ramea udde, eteudde allo apan apianne, 
Mawu Yesus dirumarisikka sulaąļummu Wale Mawu see nabbisara, 
”Taumata apan marou rinone rumanta ringang-Ku mainumma. 38Su 
olgu taumata apan mangngimanna Sia'u, uaworretfa sulalummu Wuke 
Susi, “Wuassu lalummu naungnge mangngelekka manga aelerrannu 
uge apan mangngonggolu wiakka?” (° Mawu Yesus mabbisara su 
olau Gharraho Mawu Ruata apan sarun sengkamannu manga taumata 
apan mangngimanna Sitou. Ana waugu su tempo udde Gharraho 
Mawu Ruata taambe nionggolla, ana waugu Mawu Yesus taambe 
niapaawantuga ringannu papate-Ne.) 

4Manambo taumata maaringikka apa apan niwisara Mawu Yesus, 
wurru su wallatti mangitou piaddu mabbisara, ” Taumata indi natantunna 
ete Nabi udde!” 

41 Arawe piaddu lai mabbisara, ”Ete indi Ratu m Punnu Salamatta!” 

Arawe piaddu lai mabbisara, ”Eh, ratadde Ratu m Punnu Salamatta 
nirumanta wuassu Galilea? 4 Sulalummu Wuke Susi uaworretta 
manungku Ratu m Punnu Salamatta udde sinossorranne wuassi Daud 
wurru sarun rumanta wuassu Betlehem, eteudde soa atatanaanni Daud.” 
8Panginsueanne manga taumata mannatakke uatatiakka su olau Mawu 
Yesus. “Piaddu maapulu manametta Sitou, arawe tawe saran sangkatou 
mamita Sitou. 


Manga tembonannu Yahudi tawe mangngimanna 


45Su tempo manga mandariaga Wale Mawu, apan nirolokka ma- 
nametta Mawu Yesus nabelengke apia, manga imam tembonanne wurru 
manga taumata n Farisi udde naiwalo simangitou, ”Anio iamiu tawe 
nangapiddi Tou inawarendi?” 

4 Manga mandariaga udde sinumimbakka, ”Ah, taambe saran paassa 
pia taumata mabbisara naalihida ere Itou!” 

41” Apa iamiu lai suete nialiwu-Ne?” unnu manga taumata n Farisi 
udde. 38”Apa wuassu manga tembonanni ite wurru manga taumata n 
Farisi piaddu mangngimanna Sitou? #9 Arawe awadaalla indi, imangitou 
waga n Tita Musa, wurru salaiwe ereapa imangitou niawontohante.” l 

š0Sangkatou su wallattu manga taumata n Farisi udde eteudde Ni- 
kodemus apan suete nirumanta ringannu Mawu Yesus. Nikodemus na- 
bbisara su manga taumata n Farisi waine, “!”Tumurruttu Tita, sang- 
katou tawe wotongnge irruumanna amungkangngu hattone taambe 
niaringirranna wurru pallalagune niparikisanna.” pe 

5” Apa Ïo lai wuassu Galilea?” sasimbakki mangitou, ”Pamarıkısse 
Wuke Susi! Po sarun maasingkatta manungku tawe sangkatou nabi apan 
darantane wuassu Galilea!” 





Wuiddu Zaitun (8:1) 


Sangkatou wawine niaratinganna sussandaga 


[Wua udde, taumata nambo udde napulete watukku wale. 

Arawe Mawu Yesus inaite watukku Wuiddu Zaitun. 2Tirrabbine 
8 ruaallo marranggapa Itou inaite lai su Wale Mawu, wurru ma- 
nambo taumata nirumanta ringanni Tou. Mawu Yesus inuma'ianna see 
nanattakke mangngarra’a simangitou. “Tantalanna udde, manga huru 
n agama wurru manga taumata n Farisi nangapiddu sangkatou wa- 
wine ringanni Tou apan niaratinganna sussandaga. Imangitou nando- 
lokku wawine udde niapararisikka su pattangnganne, “see nabbisara 
su Mawu Yesus, ”Iamangnga Huru, wawine indi niaratinganna sussan- 
daga. “Sulalummu Tita Musa pia atoranna manungku wawine ereindi 
rinone tuntungannu watu ma'oma n sara mate. Orassa indi ereapa adda- 
pattu Iamangnga?” #Imangitou naiwalo aroddi maddea'a pasasala-Ne, 

tadea'u imangitou wotongnge mapaasala n Tou. Arawe Mawu Yesus 
inumaruutta wurru mamorrettu talimado-Ne su leta'a. 7Napawe imangi- 
tou sidutu mammata'a, Itou tinumatagekka wurru nabbisara simangitou, 
”Taumata apan tawe dosane su wallatti amiu, wotongnge itou manun- 
tungngu watu paarorone su wawine udde.” $Wua udde Mawu Yesus 
inumaruutta apia wurru namorretta apia su leta'a, “Napawe naaringikka 
Mawu Yesus nabbisara aroddi, imangitou nanantangke n tampa udde, 
passangkatou nanattakka wuassu atimmaranne. Panginsueanne Mawu 
Yesus natantangnga sassane isudde ringannu wawine apan ta'e uarisikka 
su dararisirranne. See Mawu Yesus namattiu puane wurru nabbisara 
wawine udde, ”Suapate imangitou sarangkanambone? Tawedu nakkuu- 
mannu?” 

11”Tawe, Ama,” sasimbakke. 

”Aroddite,” unnu Mawu Yesus, ”Ia'u lai tawe makkuumannu. Ora- 
ssa indi apulete, imbarrangnga ma’ola’a rosa apia.”] 


Mawu Yesus asasemakku runia 


I Mawu Yesus nabbisara apia su taumata nambo udde, wisara- 
Ne, ”Ete Ia'u asasemakku runia. Taumata apan tumantalongnga Sia'u 
tawe umamatta su ararandumma, arawe maatahuanna asasemakku 
pabbiarranna.” 

3”Orassa indi To mangngonggolu tatiala su ola'u riri-Nu sassane,” 
unnu manga taumata n Farisi udde Sitou, ”Tatialanu udde awusu.” 

l4Mawu Yesus sinumimbakka, ”Salaiwe Iau mangngonggolu tatiala 
su ola'u riri-U sassane, tatiala-U udde atonna; ana waugu Igu masing- 
katta wuassuapa Igu nirumanta wurru watukku apa Ig’u inai. Iamiu wa- 
gga wuassuapa Igu nirumanta wurru watukku apa Igu inai. SIamiu 
mammarikissa taumata ringannu apulu n taumata; lau tawe mamari- 
kissa saran sangkatou. !6Arawe unnu wisara Iau mamarikissa taumata, 
Iau marrawessa udde matulida, ana waugu Ia'u tawe sassane; lamang- 
nga apan nandolo-U su sambau lai ringang-Ku. !”Sulalummu Tita Musa 
uaworretta arendi; Tatiala apan atonna eteudde tatiala wuassu rua ng 
katou. ISApan mangngonggolu tatiala su olgu riri-U udde rua ng katou 
- Įæ’u wurru lamangnga apan nandolo-U.” 

19” Iamangngu udde suapa?” aiwalo mangitou. 

Mawu Yesus sinumimbakka, ”Iamiu tawe maaillala Sia'u aroddi lai 
Iamang-Ku. Unnu wisara iamiu maaillala Sia'u, amiu lai sarun maaillala 
lamang-Ku.” 

20 Sarangkanambone udde niwisara Mawu Yesus su tempo Itou tan- 
talanna mangngarra'a su Wale Mawu marani manga pangangadoannu 

roitta sasamba. Arawe tawe saran sangkatou apan nanametta Sitou, ana 
waugu taambe nia’omanna tempone. 


Su tampa Ta'u rantanna, iamiu tawe maaranta 
b | 


21 Mawu Yesus nabbisara apia simangitou, “Isu inaite, wurru iamiu 
sarun maddea'a Siau, arawe iamiu sarun mate sulalummu rosanu. Su 
tampa Ta'u rantanna, iamiu tawe maaranta.” 

2 Ne manga tembonannu Yahudi nabbisara, ”Asinungka Itou mating- 
kaate, ana waugu Itou nabbisara, Su tampa Ta'u rantanna, iamiu tawe 
maaranta.”” 

BSee Mawu Yesus nabbisara simangitou, ”Iamiu nirumanta wua 
bowane; arawe Iau nirumanta wua dosone. Iamiu wuassu runia arawe 
Iau tawe wuassu runia. Ana waugu udde lau mabbisara siamiu, 
manungku jamiu sarun mate sulalummu manga rosanu. Wurru atonna 
iamiu sarun mate sulalummu manga rosanu, amungkangngu iamiu tawe 
mangngimanna manungku, 'ete Ia'u Itou apan isassago INU INDP. ” 

25” Rinone isai To?” aiwalo mangitou. 

Mawu Yesus sinumimbakka, ”Ipa'ura maggahato ng kamiu apia! 
Tae manambo lai hatto su olæi amiu apan Tau iwisara wurru 
ipamarikissa. Arawe Itou apan nandolo-U wotongnge apangimananna. 
Wurru I&u mamasingkatta su runia apa apan Ta'u niaringirranna wuassi 
Tou.” 

27 Imangitou tawe maasunna manungku Itou tantalanna mabbisara si- 
mangitou su olau Iamangnga. 2$Ana waugu udde Mawu Yesus nabbi- 
sara simangitou, ”Raddoi amungkangngu iamiu suete nanduittu Ana'u 
Taumata, iamiu sarun maasingkatta manungku 'ete Iau Itou apan isa- 
ssago IA’ U INDP, wurru iamiu sarun maasingkatta manungku tawe 
saran sambau apan @'olaang-Ku wuassu riri-U sassane. Iau tumba'u 
mamasingkattu apa apan niarrau Iamangnga Siau. 3 Wurru Itou apan 
nandolo-U indi su sambau ringang-Ku. Itou tawe mamala-U sassane, 
ana waugu la'u sidutu ma'ola'a inolaanna apan maaluassa naung-Nge.” 

3Napawe Mawu Yesus suete nabbatiu sarangkanambone udde, 
manambo taumata mangngimanna Sitou. 


Mawu Ruata apan narrino mapaaliu 
ng kamiu 


3Wua udde Mawu Yesus nabbisara su manga taumata n Yahudi 
apan nangimante Sitou, ”Amungkangngu iamiu mabbiakka tutturrutta 

alarra-U, iamiu atonna-tonna mallalarrenggeng-Ku, %2ne iamiu sarun 
maaillala Mawu Ruata apan narrino, wurru ana waugu udde iamiu sarun 
ipallossa.” 

3”Iami indi papapulunni Abraham,” unni mangitou. ”Taambe saran 
paassa iami naola'a allangngi sai-sai! Apa pandumannu ringannu mabbi- 
sara, Jamiu sarun ipallossa'? ” 

“#”Mangke atonna wisara-U indi,” unnu Mawu Yesus simangitou. 
"Taumata apan ma'ola'a rosa, eteudde allangngu rosa. 35Wurru sang- 
katou allangnga tawe atatanaanne uasidutu sulalummu walene, arawe 
anaa pia atatanaanne sarangkalo'engnge sulalummu walene. “Ana 
waugu udde, amungkangngu anaa mamallossi amiu, iamiu atonna- 
tonna mapallossa. 3 Atonna Iaæu masingkatta manungku iamiu indi pa- 
papulunni Abraham. Arawe iamiu maapulu mamate Siau, ana waugu 
iamiu maddiri manarimmattu alarra-U. 38 Apa apan niasiloang-Ku wua- 
ssu Tamang-Ku eteudde apan iwabbisara-U. Arawe iamiu tutturrutta apa 
apan iaarra’i iamangngu siamiu.” 

3Imangitou sinumimbakka, ”Iamangngi ami eteudde Abraham.” 

”Unnu wisara atonna-tonna iamiu anai Abraham,” unnu Mawu 
Yesus, ”iamiu rinone ma'ola'a apa apan a'olaanni Abraham. “#la'u 
mamasingkatta siamiu atatulidda apan niaringirrang-Ku wuassu Mawu 
Ruata, arawe iamiu maapulu mamate Siau. Abraham tawe inolaanne 
ereudde! Jamiu ma'ola'a ere apa apan niola'u iamangngu sassane.” 

Sasimbakki mangitou, ”Jami waline alarrana'a su liuddu awingnga. 
Iamangngi ami tumba'u sangkatou eteudde Mawu Ruata sassane.” 

42 See Mawu Yesus nabbisara simangitou, ”Unnu wisara Mawu Ruata 
udde Iamangngu, iamiu sarun mandangngu Sia'u, ana waugu Ia’u niru- 
manta wuassu Mawu Ruata. Iau tawe nirumanta ringannu apulu-U sa- 
ssane, arawe ete [tou apan nanadolo-U. $ Anio iamiu tawe maasunna 
apa iwabalo-U? Ana waugu iamiu tawe maatarrangnga maddaringikka 
alarra-U. “Ete Setanna iamangngu, wurru iamiu tutturrutta apulu n ia- 
mangngu. Ro’e n panatarranne Setanna udde tarra pate. Itou taambe 
saran paassa manamba'a apapia, ana waugu tawe apapia sitou. Amung- 
kangngu itou mangawusu, udde narrino ana waugu ete aroddi pal- 
lalagune. Itou tarra awusu wurru punnu alawo'u awusu. #SArawe Ia'u 
mabatti'u atatulidda, wurru ana waugu eteudde iamiu maddiri mangngi- 
manna Sia'u. Isai su wallatti amiu wotongnge maatiala manungku Ia'u 
pia dosa? Amungkangngu Iau mabattru atatulidda, anio iamiu tawe 
mangngimanna Siau? 4 Taumata apan darantane wuassu Mawu Ruata, 
madaringikka wisara Mawu Ruata. Arawe iamiu waline wuassu Mawu 
Ruata, ana waugu udde iamiu maddiri madaringikka.” 

Mawu Yesus wurru Abraham 


44Manga taumata n Yahudi udde sinumimbakka Mawu Yesus, 
”Walinewe atonna wisara ng kami manungku Po taumata n Samaria 
apan niasuttannu setanna?” 

#Mawu Yesus sinumimbakka, ”Ia'u tawe niasuttannu setanna. Ia’u 
mangngaddatta Iamang-Ku, arawe iamiu mangngaluandaga Siau. “#la'u 
tawe maddea'a awawantugu riri-U sassane. Pia sangkatou apan ma- 
ddea'a awawantu-U, wurru tumba'u Itou apan mammarikissa. 5t Mangke 
atonna wisara-U indi, taumata apan tutturrutta wisara-U, tawe mate 
saran malannu-lannu.” 

“See manga taumata n Yahudi udde nabbisara Mawu Yesus, ”Ora- 
ssa indi jami masingkatta To indi atonna-tonna niasuttannu setanna! 
Abraham sassane natete, aroddi lai manga nabi. Arawe To mabbisara, 
"Taumata apan tutturrutta wisara-U, tawe mate saran malannu-lannu.’ 
5S Amungkangngu Abraham sassane natete, wurru manga nabi sarangka- 
nambone lai natete, To indi isai? Ratadde To magewalanna wuassi ia- 
mangngi ami Abraham!” 

“Mawu Yesus sinumimbakka, ”Unnu wisara Iau maddea’a awawan- 
tugu riri-U sassane, awawantugu udde tawe gunane. Apan mangnga- 
ddata Sia'u eteudde Iamang-Ku apan unni amiu Mawu Ruata ng kamiu, 
arawe iamiu tawe maaillaļa Sitou. Arawe Iau maaillala. Amungkang- 
ngu Iau mabbisara manungku Ia'u tawe maaillala Sitou, ne lau sang- 
katou tarra awusu, ere lai iamiu. Iau maaillala Sitou wurru tutturrutta 
wisara-Ne. s6Jamangngu Abraham lembo n lulluassa, manungku itou sa- 
run maasilo allo-U. Itou naasilote wurru itou mangke lulluassa!” 

5SSee manga taumata n Yahudi nabbisara Mawu Yesus, ”Uukku 
taambe narratubba lima m pulo su tonnane, arawe Po naasilote si 
Abraham?” 

58 Mawu Yesus sinumimbakka, ”Atonna Iau mabbisara siamiu: Tan- 
talanna Abraham taambe niasungkangnga, Ia'u nariaddite.” 

See manga taumata n Yahudi nanganute watu ipanuntungnga 
Sitou, arawe Mawu Yesus na'imbuni, see napulete nanantangngu Wale 
Mawu. 


Mawu Yesus napaapia n taumata wuta naasilo apia 


Su tempo Mawu Yesus u'amatta, Itou naasilo sangkatou wuta ro'e 
9 niariaddine. ? Manga mallalarrenggennu Mawu Yesus naiwalo Mawu 
Yesus, ”Iamangnga Huru, anio taumata indi niasungkangnga matane 
wuta? Apa ana waugu itou sassane marosa ara'e hagurangnge marosa?” 

“Mawu Yesus sinumimbakka, ”Itou wuta waline ana waugu rosane 
sassane arae rosa n hagurangnge, arawe tadeau taumata wotong- 
nge maasilo tarrino Mawu Ruata mammanara sulalummu ririne, 
4Tantalanna tae allo, iite rinone mammanara manara n Tou apan 
nandolo-U. Rabbi sarun rumanta, wurru tawe saran sangkatou apan wo- 
tongnge maapammanara. “Tantalanna la'u ta'e su runia indi, ete Ia'u 
asasemakku runia.” 

éNapawe suete nabbisara aroddi Mawu Yesus nangaddu su leta'a, 
wurru addune niluakka ringannu leta'a, Wua udde Itou nangapu su 
mata n taumata udde see nabbisara sitou, ”Roote pamaresi hatinu 
su Lru n Siloam.” (Siloam atapasanne ’Nirolokka’.) Ne taumata udde 
inaite namaresi hatine. Su tempo itou nabelengnga, itou wotongngete 
maasilo. 4 

“Manga alindonganna wurru manga taumata apan paarorone maa- 
silo sitou sangkatou madarorongnga, sarangkanambone nabbisara, 
”Walinewe itou indi taumata apan inaramanne ua’ianna madorongnga?” 

’Piaddu mabbisara, ”Atonna itou.” Arawe piaddu lai mabbisara, 
”Tawe itou tumba'u lihiddu taumata udde.” 

Arawe taumata udde sassane nabbisara, ” Ete ixu itou.” 

10” Ereapa olangnge naoma n sara Po naasilo?” aiwalo mangitou 
sitou. 

tftou sinumimbakka, ”Taumata apan aranne Mawu Yesus udde 
na'ola'a labbo adio’a, see niapu su mata'u lapiddu nabbisara, Roote 
pamaresi hatinu su Lru n Siloam. See igu inaite. Wurru su tempo ia'u 
namaresi hatľu, orassa udde lai ia'u naasilote.” 

12” Suapa taumata udde?” aiwalo mangitou. 

Itou sinumimbakka, ”la'u waggate.” 


Taumata n Farisi mannutudda arariaddianna 
napaapia n taumata udde 


8-14 Allo udde allo n Sabatta su tempo Mawu Yesus nalluakku 
leta'a ringannu addune nipangundamma taumata wuta udde wotongnge 
naasilo. Ne taumata wuta tanginna udde niapidda ringannu manga 
taumata n Farisi. Plmangitou lai naiwalo sitou ereapa na'oma n sara 
itou naasilo. Itou sinumimbakka,. ” Itou nangado n labbo su mata'u, see 
iu namaresi wurru ia'u wotongngete maasilo.? 

té Manga pira su wallattu manga taumata n Farisi udde nabbisara, 
”Tawe mariaddi taumata na'ola'a indi. darantane wuassu Mawu Ruata, 
ana waugu Itou tawe mallaghu n allo n Sabatta.” 

Arawe taumata waline lai mabbisara, ”Tawe mariaddi taumata 
marosa wotongnge maaola'a manga alarrindu'a ereindi?” See nasap- 
putte patatatiakka su wallattu addapatti mangitou. 

11Ne manga taumata n Farisi udde naiwalo apia su taumata udde, 
” Apa addapannu su ola'i Tou apan naapia sio na’oma n sara naasilo?” 

”Itou sangkatou nabi,” sasimbakku taumata udde. 

18 Arawe manga piarra'u Yahudi udde maddiri mangngimanna 
manungku taumata udde atonna wuta ro'e niariaddine, wurru orassa indi 
naasilote. Ana waugu udde imangitou namago hagurangnge, I?wurru 
naiwalo, ”Atonna indi anangngu apan niasungkangnga wuta? Ereapa 
itou wotongnge naasilo orassa indi?” . 

#lInangnga iamangngu taumata udde sinumimbakka, ”Atonna indi 
ana'i ami; wurru atonna itou niasungkangnga wuta. ?! Arawe ereapa itou 
naasilote orassa indi, iami wagga. Wurru isai apan nangundamma sitou 
wotongnge naasilo, udde lai jami wagga. Pa'iwalote sitou, itou timma- 
ddete; itou wotongngete sumimbakka sassane.” 22Inangnga iamangngu 
taumata udde sinumimbakka aroddi ana waugu imangitou matta'uttu 
manga piarra'u Yahudi; ana waugu imangitou na'irete, manungku tau- 
mata apan manga'u Mawu Yesus Ratu m Punnu Salamatta, tate wotong- 
nge sumutta su wale m pattatarramawuanna. “Ana waugu udde inang- 
nga iamangngu taumata udde nabbisara, ”Itou timmaddete; paiwalote si- 
tou.” 

“See imangitou namago apia taumata apan tanginna wuta udde, 
wurru nabbisara sitou, ”Passalute manungku io mabbisara su rinone. 
lami masingkatta taumata udde taumata marosa.” 

25” Apa Itou marosa ara'e tawe,” sasimbakku taumata udde, ”ia'u 
wagga. Arawe ete sambau asingkatangku; iau dorone wuta, arawe 
orassa indi ia'u naasilote.” 

2% See imangitou nabbisara apia sitou, ”{tou na'ola'a apa sio? Ereapa 
itou na'ola'a so na’oma n sara naasilo?” 

21'Taumata udde sinumimbakka, ”Suete tau niwatti’a siamiu, arawe 
iamiu tawe madaringikka. Anio iamiu maapulu madaringikka apia? 
Asinungka iamiu maapulu maola’a mallalarrenggen-Ne lai?” 

233See imangitou nallela sitou wurru nabbisara, ”Ete io mal- 
lalarrenggen-Ne; waline iami! Iami mallalarrenggenni Musa. 2??Tami ma- 
singkatta manungku Mawu Ruata suete nabbisara si Musa. Arawe su 
olau taumata udde, iami wagga wuassuapa inarantan-Ne.” 

WTaumata udde sinumimbakka, ”Maatiangnga atonna manungku 
iamiu wagga wuassuapa inarantan-Ne, wurru see Itou suete na'ola'a 
sizu naasilo. 3!Iite masingkatta manungku Mawu Ruata tawe madaring- 
ikka taumata marosa, ewe'e taumata apan mangngaddatta Mawu Ruata, 
wurru tutturrutta apulu-Ne. 2Roe n panattarrannu runia taambe 


YOIHANES 9, 10 291 


niaringirranna pia taumata maapia taumata wuta ro'e niasungkangnga 
see wotongnge maasilo.  Amungkangngu taumata udde waline wuassu 
Mawu Ruata, itou tawe maaola'a apa-apa.” 

3“Sasimbakki mangitou, ”Apa? To apan napene n rosa ro'e nia- 
riaddine, TO maapulu mangngarra'a siami?” Ne nanattakka orassa udde 
itou isassingadde sumutta su wale m pattatarramawuanna. 


Wuta sulalummu pangangimanna 


““Mawu Yesus naaringikka manungku imangitou suete naningaddu 
taumata udde sumutta su wale m pattatarramawuanna. Itou nadea'e 
taumata udde see nabbisara sitou. ”Apa o mangngimanna Ana'u 
Taumata?” 

“Taumata udde sinumimbakka, ”Isai itou, Mawu? Tulunga'a 
walog’a tadea'u i&u mangngimanna Sitou.” 

“7”To suete naasilo Sitou,” sasimbakku Mawu Yesus, ”Ete Itou apan 
orassa indi uahahattonu.” 

“#$”lau mangngimanna, Maw,” sasimbakku taumata udde, see 
inumalintudda su saruannu Mawu Yesus. 

““Mawu Yesus nabbisara, ”Ia'u nirumanta su runia indi, makkuung- 
ngu taumata; tadea'u taumata wuta wotongnge maasilo, wurru taumata 
maasilo, maola'a wuta.” 

#Manga pira taumata n Farisi naaringikka Mawu Yesus nabbisara 
aroddi, see imangitou naiwalo Sitou, ”Pandumannu jami indi lai wuta?” 

#IMawu Yesus sinumimbakka, ”Unnu wisara iamiu wuta, iamiu 
tawe marosa. Arawe ana waugu iamiu mabbisara, Tami maasilo, udde 
atappasanne iamiu ta'e marosa.” 


Sasumandingngu domba wurru mallalu'adde 


”Mangke atonna wisara-U indi: Taumata apan sumutta su- 
10 lalummu tanda'u domba lumiu pagalla, wurru tawe sumutta su 
ngara, arawe umawitta sumabbi lalanna waine, taumata udde tarra tao 
wurru tarra rampassa. ? Arawe taumata apan sinumutta wuassu ngara, 
ete itou mallalu'adda domba. 3Mandariaga tanda mammw’a ngara sut- 
tanni tou, wurru manga domba uatantalongnga tingikke su tempo itou 
mammago simangitou ringannu aranne sambau-sambau wurru mang- 
ngehetta simangitou su liudde. 4Napawe manga domba udde niapidde 
su liudde, mallalu'adda udde u'amatta rorone, wurru manga domba 
udde uatantalongnga sitou, ana waugu imangitou maaillala tingikke. 

“Imangitou maddiri tumantalongnga taumata waine, ewe'e tumalangngu 
taumata udde, ana waugu imangitou tawe maaillala tingikke.” 

éMawu Yesus nabbatiu sasumandingnga udde, arawe imangitou 
tawedu naasunna apa pandu man-Ne. 


Mawu Yesus, mallalu'adda apan mapia 


1TNe Mawu Yesus nabbisara paassa lai, “Mangke atonna wisara- 
U indi: Ete lau ngara suttannu domba. 8Sarangkanambone apan 
nirumanta nalliu roro wuassia-U, udde tarra tao wurru tarra rampassa, 
arawe manga domba udde tawe maddaringikka tingikki mangitou. °Ete 
Ia'u ngara. Isai apan sumutta sumabbi Siau, sarun masalamatta; itou 
sumabangnga wurru sumutta sarun maasomba wiakka. Tarra tao 
rumanta tumba'u manna’o, mamate, wurru manggohakka. Arawe Ia’u 
nirumanta tadeau taumata maasomba wiakka - wiakka apan tawe 
masue. 

1 Tumba’u Ia'u mallalu'adda apan mapia. Mallalu’adda mapia man- 
nantillu niawa-Ne ipanali manga domba-Ne. Taumata n sewa apan 
waline mallalu'adda wurru waline lai tatahuannu manga domba udde, 
sarun tumalangnga manantangngu manga dombane napawe itou naa- 
silo serigala rumanta. Ne manga domba udde sarun sametanne wurru 
isaliawukku serigala. Taumata n sewa udde tumalangnga, ana waugu 
itou mammanara tumba'u maddea'a roitta. l4lsTumba'u Iau mal- 
laJu'adda apan mapia. Ere lai lJamangnga maaillala Sia'u, wurru Ia'u lai 
maaillala Tamangnga, aroddi lai Iau maaillala manga domba'u wurru 
imangitou lai maaillala Sia'u. lau mannantillu niawa-U ana waugu 
imangitou. “Tae pia manga domba waine lai apan tatahuanang-Ku, 
arawe tawe nareengnga sulalummu wageangngu domba indi. Imangi- 
tou lai rinone Ta'u iapidda wurru imangitou sarun madaringikka tingi- 
U. Imangitou sarangkanambone sarun maola'a ammulanna sambau 
ringannu mallalu'adde sangkatou. 

1 Jamangnga mandangngu Siau ana waugu Iau mannantillu niawa- 
U, see manengkamma apia. !ŝTawe saran sangkatou wotongnge 
mangarro wuassia-U. Iau manantilla wuassu apulu-U sassane. Ia'u 
uatarrino manantilla, wurru uatarrino mangule apia. Eteudde manara 
apan Ta'u sinengkakama wuassu lamang-Ku.” 

Ana waugu Mawu Yesus nabbisara aroddi, manga taumata n Ya- 
hudi mannattakke uatataiakka. ““Maunambo taumata mabbisara, ”Itou 
niasuttannu setanna! Itou wewa! Ipa'ura iamiu madaringikka Sitou?” 

21 Arawe piaddu lai mabbisara, ”Taumata apan niasuttannu setanna 
tawe maawisara aroddi! Wotongnge setanna maaola’a taumata wuta 
maasilo?” 


Taumata n Yahudi maddiri manarimmattu 
Mawu Yesus 


2 Su Yerusalem manga taumata tantalanna mallaggu n Allo Wa- 
hewa Manattakka Sumutta su Wale Mawu. Tempo udde runia masunge. 
3Mawu Yesus tantalanna wamatta su panumbale n Salomo sulalummu 
Wale Mawu, ^su tempo manga taumata n Yahudi nirumanta maam- 
mulla mamaliwutta Mawu Yesus. Imangitou nabbisara, ”Sara tingngera 
Po mamala ng kami uapapadua? Waloge paasemakka, amungkangngu 
Po atonna-tonna Ratu m Punnu Salamatta.” 

235Mawu Yesus sinumimbakka, ”Suete Tau niwalo siamiu, arawe 
iamiu maddiri mangngimanna. Manga manara Ta'u ola'anna su arannu 
Iamang-Ku, mangngonggolu tatiala su olgu riri-U 6lamiu maddiri 
mangngimanna ana waugu iamiu tawe nareengnga manga domba-U. 
Manga domba-U madaringikka tingi-U. Ixu maaillala simangitou, 
wurru imangitou uatantalongnga Sia'u. #la'u mangngonggolu wiakka tu- 
tune wurru saran maļannu-lannu simangitou, wurru sarangkalo'engnge 
imangitou tawe mate. Tawe saran sangkatou apan wotongnge mangarro 
simangitou wuassu lima-U. ?lamang-Ku, apan suete nanantilli mangitou 
Siwu, nanampaliu wuassu sarangkanambone. Wurru tawe saran sangka- 
tou wotongnge mangarro simangitou wuassu lima n Iamangnga. Igu 
wurru lamangnga tumba'u sambau.” 

MSee manga taumata n Yahudi namurutta watu ipanuntungnga 
Mawu Yesus. “2Arawe Mawu Yesus nabbisara simangitou, ”Iamiu 
suete naasilo Siggu maolaa manambo manara apan mapia, apan 
niapamanara n lamangku Sia'u. Wuassu anambo manara udde, suapane 
apan naa'aludda siamiu na&’oma n sara iamiu mammareta Sia'u?” 

3 Manga taumata n Yahudi udde sinumimbakka, ”Walinewe ana 
waugu manga manaranu- apa mapia udde jami manuntungngu watu 
Sio, arawe ana waugu To mangngadio’a Mawu Ruata. Po sangkatou 
taumata, maapulu ma'ola'a riri-Nu ere Mawu Ruata.” 

“See Mawu Yesus sinumimbakka, ”Walinewe sulalummu Wuke n 
Titanu uaworretta: Mawu Ruata nabbisara, 'Ete iamiu udde mawu?’ 
3Iite masingkatta manungku apa apan uaworretta sulalumimu Wuke 
Susi ipappaatta sarangkalo'engnge. Nariaddi, amungkangngu Mawu 
Ruata mangonggolu aranna ’'mawv’ su manga taumata apan madaring- 
ikka wisara-Ne, “anio iamiu mabbisara Siau mangngadio’a Mawu 

Ruata ana waugu nabbisara Iau Angu Mawu Ruata? Sumbali Ia'u 
nipile Mawu Ruata wurru nirolokka watukku runia. 3” Amungkangngu 
Igu tawe ma'ola'a manara apan tinantillu Iamangnga, iamiu arie pangi- 
manna Sigu. #Arawe ana waugu lIa'u, tinumurrutta manara udde, 
pangimante apa apan Ta'u ola'anna udde, salaiwe iamiu maddiri mang- 
ngimanna Siau. Ringannu aroddi iamiu maasingkatta wurru naasunna 
manungku Iamangnga sidutu su sambau ringang-Ku, wurru Ia'u sidutu su 
sambau ringannu lamangnga.” 

3Imangitou maddea'a lai manametta Mawu Yesus, arawe Itou 
naatalangnga wuassi mangitou. 

4Mawu Yesus nabelengke watukku samba'a n Salukku Yordan, 
su tampa n Yohanes dorone mannarani, see natanae poiaroddi. 
4Manambo taumata nirumanta ringanni Tou, Imangitou mabbisara, 
”Yohanes tawe ma'ola'a manga alarrindu'a, arawe anambo n wisara su 
olau taumata indi mangke atonna.” See manambo taumata poiaroddi 
mangngimanna Mawu Yesus. 


Apapate n Lazarus 


Sangkatou aranne Lazarus uatana'a su Betania su sampunna 
1 1 ringannu turrangnge Maria wurru Marta. Maria eteudde wawine 
apan nallalinnu lana mawangngi su ledda Mawu Yesus, wurru see 
niapu n uta'i tou. Su sambau allo Lazarus nirumada’a. 3Rua ng katou 
turrangnge namasingkatta Mawu Yesus, ”Mawu, turrangngi ami apan 
arangnguannu Mawu udde marada'a.” 

4Napawe Mawu Yesus naaringikka wattia udde, Itou nabbisara, 
”Rada'a indi tawe maapate. Indi mariaddi tade2u Mawu Ruata wan- 
tuhanna, wurru tadea'u ana waugu udde Ana'u Mawu Ruata lai iapaa- 
wantuga.” 

“Mawu Yesus marangngu si Marta, si Maria wurru si Lazarus. 
$Arawe napawe Mawu Yesus naaringikka wattia manungku Lazarus 
marada'a, Itou natana'a rua allo lai su tampane. 7Wua udde Itou 
nabbisara su mallalarrenggen-Ne, ”Wette iite mabelengnga su Yudea.” 

#Imangitou sinumimbakka, ”Iamangnga Huru, wakkute tanginna 
manga taumata n Yahudi maapulu manuntungngu watu su Iamangnga 
see orassa indi Jlamangnga maapulu mabelengnga apia poiaroddi?” 

””Walinewe allo alannune mapulo dua su oranne?” Wisara Mawu 
Yesus. ”Taumata apan wamatta su tempo allo, tawe matara ana waugu 
itou maasilo semakku runia indi. 0 Arawe taumata apan wamatta su 
tempo rabbi, mattara ana waugu tawe asasemakka sitou.” Ete aroddi 

unnu Mawu Yesus. Wua udde Itou nabbisara apia, ”Hawe ng kite 
Lazarus mattiille, arawe Ia'u sarun inai mamu'o sitou.” 

12 Manga mallalarrenggennu Mawu Yesus nabbisara, “Mawu, amung- 
kangngu Lazarus mattiilla, raddoite itou sarun mapia.” 

BPandumannu Mawu Yesus eteudde manungku Lazarus natete. 
Arawe imangitou massunna manungku pandumannu Mawu Yesus udde 
Lazarus mattiilla wiasa. Ana waugu udde Mawu Yesus nabbisara 
simangitou ringannu masema-semakka, ”Lazarus natete. ISArawe Ia'u 
lulluassa lai ana waugu Iau tawe poiaroddi, ana waugu mappianne 
siamiu, tadeau iamiu wotongnge mangngimanna. Wette iite inaite 
orassa indi ringanni Lazarus.” 

léTomas isassago ”I Rindua” nabbisara su manga ringanne mal- 
lalarrenggennu Mawu Yesus, ”Wette iite tumantalongnga, salaiwe iite 
mate su sambau ringanni Tou?!” 


Apan mapaawiakka apia wurru mangngonggolu wiakka 


IINapawe Mawu Yesus na'omate su tampa udde, Lazarus appate 
allo alannune nilabingnga. !8Betania marani n Yerusalem, itatakasere 
tallu kilo meterre araune. !°Manambo taumata n Yahudi nirumanta 
nattembo si Marta wurru si Maria malluassa naungngi mangitou ana 
waugu apapate n turrangnge. 

2Napawe Marta naaringikka Mawu Yesus nirumanta, itou si- 
numabangnga nanaloho Mawu Yesus, arawe Maria natana'a su wale. 
2 Wisara Marta su Mawu Yesus, ”Mawu, wurru Mawu isindi su orassa 
udde, asinungka turrangku tawe nate. ? Arawe aroddi Iau masingkatta 
manungku orassa indi lai Mawu Ruata sarun mangagillu apa apan ra- 
dorongannu Mawu Sitou.” 

3”Turrangngu sarun mabbiakka apia,” wisara Mawu Yesus si Marta. 

M Marta sinumimbakka, ”Iau masingkatta Lazarus sarun mabbiakka 
apia napawe taumata nate iapawangunna su Allo ng Kiamatta.” 

25”Ete Ia'u apan mangngonggolu wiakka wurru mapaawangunnu tau- 
mata nate,” wisara Mawu Yesus si Marta. ”Taumata apan mangngi- 
manna Siau sarun mabbiakka, salaiwe itou natete. 2$Wurru taumata 
wiakka apan mangngimanna Sia'u sarangkalo'engnge, itou tawe mate. 
Mangngimannawe 1'0 su olangnge udde?” 

27”Mawu,” sasimbakki Marta, ”iau mangngimanna Mawu Anau 
Mawu Ruata, Ratu m Punnu Salamatta apan sarun rumanta su runia 
indi.” 

Mawu Yesus nilumuai 


28 Napawe i Marta nabbisara aroddi, itou inaite namago si Maria, 
turrangnge wurru sinumalimburungnga sitou, ”Iamangnga Huru isin- 
dite; Itou maæ’iwalonu.” #Naaringikka udde, Maria maliha-lihakka na- 
buatta see inaite naisasomba Mawu Yesus. “Tempo udde, Mawu Yesus 
taambe sinumutta su ampungnga. Itou ta'e su tampa Marta naisasomba 
n Tou. “IManga taumata n Yahudi apan tantalanna mallimbatta naung- 
ngi Maria su wale, naasilo si Maria nabbuatta wurru maliha-lihakka si- 
numabangnga; nariaddi imangitou inai lai tinumantalongnga sitou, ana 
waugu imangitou massunna manungku itou inai su lalabinganna lumuai. 

32 Napawe Maria na'omate su tampa Mawu Yesus wurru naasilo 
Sitou, Maria inumalintuda su saruannu Mawu Yesus wurru nabbi- 
sara, “Mawu, amungkangngu Mawu isindi su orassa udde, asinungka 
turrangku tawe nate.” 

3 Napawe Mawu Yesus naasilo si Maria lulluai, wurru manga 
taumata n Yahudi nirumanta sangkarrindo’i Maria udde lai lulluai, 
naung-Nge nasusa, wurru Itou niasiloanna mangke natuno atonna. “Ne 
Itou naiwalote simangitou, ”Suapa iamiu nallabingngi tou?” 

”Wette pa'ellega, Mawu.” sasimbakki mangitou. 

“See Mawu Yesus nilumuai, “Ne manga taumata n Yahudi udde 
nabbisara, ”Pa'ellega tawe hampa darangngu-Ne si Lazarus!” 

37 Arawe pia su wallatti mangitou apan nabbisara, ”Itou na'ola'a 
taumata wuta naasilo, anio Itou tawe naawa'ungnga tadea'u Lazarus 
tawe mate?” 


Lazarus niapaawiakka apia 


““Mawu Yesus lembo natuno naung-Nge, see inaite su lalabinganna. 
Lalabinganna udde sambau lorrangnga apan nitaapannu watu wahewa. 

3”Irua’a watu udde,” unnu Mawu Yesus. 

Marta, turrangngu taumata nate udde sinumimbakka, ” Arawe Mawu, 
itou appate allo nilabingnga. Halurune mawukku'e!” 

#Mawu Yesus nabbisara si Marta, ”Walinewe suete niwalo-U si'o: 
amungkangngu io mangngimanna, 10 sarun maasilo aroddi ahewalle 
tarrino Mawu Ruata!” Ne imangitou nangirute n watu udde. See 
Mawu Yesus naningngara watukku langitta wurru nabbisara, ”Aadiang- 
kamanna, Iamangnga, ana waugu To suete naddaringikka Sigu. #Ia’u 
masingkatta To sidutu uararingikka Siau. arawe I@æu mabbisara indi, 
hunane su manga taumata isindi; tadeau imangitou mangngimanna 

manungku ete To apan nandolo-U.” $Napawe suete nabbisara aro- 
ddi, Mawu Yesus inumui ringannu tingikka ma'ikkatta, ”Lazarus, sab- 
bangke!” #Ne sinumabbangke taumata apan natete udde. Lima wurru 
leddane ta'e paprunannu kaengnga kafan, wurru hatine tataapannu 
kaengnga tataappa hati. ”“Wu' ate kaengnga udde; tadea'u itou wotong- 
nge umamatta,” unnu Mawu Yesus su manga taumata isudde. 


Ammulannu taumata lumawangnga Mawu Yesus 
(Mat. 26:1-5; Mrk. 14:1-2; Luk. 22:1-2) 


45Manambo manga taumata n Yahudi nirumanta mattembo si Maria, 
nangimanna Mawu Yesus su tempo imangitou naasilo arariaddianna 
udde. 4% Arawe manga pira su wallatti mangitou inaite ringannu taumata 
n Farisi wurru nangalae apa apan suete niolu Mawu Yesus. 4 Ana 
waugu udde manga taumata n Farisi wurru manga imam tembonanne 
naammulla ringannu Mallarruungngu Agama. lImangitou nabbisara, 
"Tite rinone ma'ola'a apa? Taumata indi ma'ola'a anambo n alarrindv’a! 
438 Amungkangngu iite sidutu mamala n Tou arendi, manambo taumata 
sarun mangngimanna Sitou. Wurru panginsueanne tembonannu Roma 
sarun rumanta wurru manggohakku Wale Mawu wurru anambo n walagi 
ite” 

#Sangkatou su wallatti mangitou apan aranne Kayafas, imam wa- 
hewa su tonna udde, nabbisara, ”Iamiu wagga n apa-apa. ® Apa iamiu 
tawe maatutukka manungku ana waugu tumanangnge, mappianne sang- 
katou mate wuassu alawo'u pabbawalaga indi marrimunsa'a?” 5iSu 
rinone Kayafas nabbisara aroddi, waline wuassu ringiranne sassane. 
Arawe ana waugu itou sangkatou imam wahewalla tonna udde, itou na- 
masingkatta manungku Mawu Yesus sarun mate hunane tumba'u su pa- 
bbawalagu Yahudi. “Wurru waline tumba'u su pabbawalagu Yahudi 
sassane, arawe hunane lai mangammula wurru manggemonnu manga 
alarrana'u Mawu Ruata apan uasaliawukka. 

5 Nanattakka allo udde manga tembonannu Yahudi na'irete mamate 
Mawu Yesus. ¥Ana waugu udde Mawu Yesus tate nattingkapasilo 
su saruannu awadaalla su pattangngannu taumata n Yahudi. Itou 
nanantangke n Yudea, see inaite watukku soa aranne Efraim marani 
wadda'a. Isudde Itou natana'a su sampunna ringannu mallalarrenggen- 
Ne. l 

“Tempo udde maranite Allo Wahewa m Paskah n Yahudi. Ma- 
nambo taumata wuassu manga ampungnga inai watukku Yerusalem 
mallaghu m pamamaresi wadangnga tantalanna taambe ramea udde. 
Sľmangitou maddeąa Mawu Yesus, wurru su tempo uaammulla su 

Wale Mawu, imangitou naiwalo sangkatou ringannu waine. ”Ereapa 
addapannu? Asinungka Itou tawe rumanta su ramea indi.” 5 Imangitou 
nabbisara aroddi ana waugu manga imam tembonanne wurru manga 
taumata n Farisi suete namarenta manungku taumata apan masingkattu 
tampa Mawu Yesus, rinone mabalo tadea'u Itou wotongnge sametanna. 


Mawu Yesus niseborrannu lana mawangngi su Betania 
(Mat. 26:6-13; Mrk. 14:3-9) 


Annummu allo tantalanna taambe Allo Wahewa m Paskah, 
12 Mawu Yesus inaite su Betania. Su soa udde uatana'a Lazarus 
apan suete niapawangunna wuassu papate. ?Poiaroddi Mawu Yesus 
sinaruanni mangitou, wurru Marta nangimbe. Lazarus wurru manga 
raho uaæianna su sampunna wanna ringannu Mawu Yesus. 3Wua 
udde Maria nirumanta uaapiddu irarrangngo maloara su literre lana 
mawangngi narwastu apan masagada atonna aregane. Itou nanebokku 
lana udde su ledda Mawu Yesus, see niapu n uta'i tou. Ahewallu wale 
udde nabali mawangngi ana waugu haluru n lana udde. 4Arawe Yudas 
Iskariot, sangkatou su wallattu mallalarrenggennu Mawu Yesus - apan 
wua udde nandaleo Sitou - nabbisara, 5”Anio lana mawangngi udde 
tawe niwalu'a ringannu aregane tallu rasutta roitta sala'a, wurru roinne 
ionggolla su taumata asiangnga?” #Yudas nabbisara aroddi waline ana 
waugu itou tuttundaallu taumata asiangnga, arawe ana waugu itou tarra 
ta'o. Itou masokka manna'o roitti mangitou wuassu pangadoannu roitta 
apan uaraddo sitou. 

17 Arawe Mawu Yesus nabbisara, ”Wala'e wawine udde! Itou na'ola'a 
indi huna n allo pallabingang-Ku. #Taumata asiangnga sidutu su wallatti 
amiu, arawe Įg’u tawe.” 


Ammulannu taumata lumawanna si Lazarus 


?Manambo taumata n Yahudi naaringikka manungku Mawu Yesus 
poi su Betania, nariaddi imangitou inaite lai poiaroddi. Imangitou inai 
tawe tumba'u ana waugu Mawu Yesus. Arawe ana waugu imangitou 
lai maapulu ma'ellega si Lazarus apan suete niapaawiakki Tou wuassu 
papate. WAna waugu udde manga imam tembonanne maapulu lai 
mamate si Lazarus; !!ana waugu ete itou naanambo taumata n Yahudi 
nanantangngi mangitou, wurru nangimanna Mawu Yesus. 

Mawu Yesus sinumutta su Yerusalem ringannu 
awawantuga 
(Mat. 21:1-11; Mrk. 11:1-11; Luk. 19:28-40) 


BSu allo tirrabbine manga taumata apan suete nallaghu m Pas- 
kah, naaringikka manungku Mawu Yesus tantalanna wamatta ma- 
tudda n Yerusalem. Ne imangitou nanappo manga rongngu pa- 
lem see inaite nanansomakka Sitou, lapiddu vui, ”Paddalote Mawu 
Ruata! Inalamatanna Itou apan nirumanta ringannu arannu Mawu. 
Nialamatanna Ratu n Israel!” 

MMawu Yesus naasomba sambau keledai sarre n tumuwo wurru 
sina'eanni Tou. Natipusse apa apan uaworretta sulalummu Wuke Susi: 

IS” Arie paata'utta, marruala n Sion! 
Pa'ellege Ratunu nirumanta, 
uasa'e sambau keledai sarre n tumuwo!” 

l6Su tempo udde manga mallalarrenggennu Mawu Yesus taambe 
naasunna sarangkanambone udde. Arawe napawe Mawu Yesus niaa- 
pawantuga ringannu papate-Ne, wakkute udde imangitou naanaungnga 
manungku apa apan niola’u manga taumata Sitou uaworrette sulalummu 
Wuke Susi su ola'1 Tou. 

17 Manga taumata apan uasemodda su tempo Mawu Yesus namago 
si Lazarus niapaasabangnga wuassu lalabinganna wurru namangunna 
sitou wuassu papate, sidutu mattiala su olangnge udde. !8Ana waugu 
udde taumata nambo inaite ringannu Mawu Yesus ana waugu imangitou 
naaringikka manungku ete ltou apan na'ola'a alarrindu'a udde. Ne 
manga taumata n Farisi uawawisarate sangkatou ringannu sangkatou, 
"Iite tawe mapa'ola'a apa-apa! Pu'ellege, anambo n lalorro n runia 
uatantalongnga Sitou!” 


Manga pira taumata n Yunani maddea'a 
Mawu Yesus 


#Su wallattu manga taumata apan inai su Yerusalem mattarramawu 
su tempo n ramea udde pia lai manga pira taumata n Yunani. 
2lImangitou nirumanta ringanni Filipus wurru nabbisara, ”Turrangnga, 
amungkangngu wotongnge, iami maapulu maisasomba Mawu Yesus.” 
(Filipus taumata wuassu Betsaida su Galilea.) 

2 Ne Filipus inaite namasingkattu pandumanne udde si Andreas, 
wurru salimmurine itarua namasingkatte Mawu Yesus. 3Mawu Yesus 

nabbisara simangitou, ”Nigomante tempone Ana'u Taumata wan- 
tuhanna. %4 Mangke atonna wisara-U indi: Amungkangngu gandumma 
sambatu tawe iasľa su leta wurru mate, itou tge matatana a sam- 
batu. Arawe amuıngkangngu watu n gandumma udde mate, wakkute 
udde itou mabua manambo. ?5Taumata apan mandangngu wiakke sa- 
run awuliannu wiakke. Arawe taumata apan maddantinnu wiakke su 
runia indi, sarun maapaduli wiakka tutune wurru saran malannu-lannu. 
2% Taumata apan maapulu mangimbe Sia'u rinone tumantalongnga Sia'u; 
tadea'u mangangimbe’u wotongnge su sambau ringang-Ku su tampa Ig’u 
uatana'a. Taumata apan mangngimbe Sigu sarun addatannu lamang- 
Ku.” 


Mawu Yesus namasingkattu papate-Ne 


21”Naungku sussinggawangnga; apa Tau iwisara su orassa indi? 
Rinonewe Ia'u mabbisara, lamangnga liua'awe Ia’u wuassu orassa indi’? 
Arawe tadea'u la'u maapendamma orassu asasusa indi Ia'u nirumanta. 
#lamangnga, mawantuga arannu!” Ne niaringirranna tingikka wuassu 
langitta nabbisara, ”la'u suete namantuga Sitou, wurru lau sarun 
mamantuga lai Sitou.” 

29 Awadaalla isudde naaringikka tingikka udde. Imangitou bba 
”Udde rallu'a!” Arawe piaddu lai nabbisara, ”Waline! Mala'ekatta 
uahahatto n Tou!” 

“See Mawu Yesus nabbisara simangitou, ”Tingikka udde niari- 
ngirranna, waline hausang-Ku, arawe maola'a hausannu. 3!Tempone 
nia'omante runia parikisanna; orassa indi tembonannu runia tate ipaatta. 
3% Arawe Iau indi, amungkangngu Igu suete niruitta su wowo n runia, 
Iau sarun mamago anambo n taumata rumanta ringang-Ku.” 3Itou 
nabbisara aroddi tadea'u mapaaliatta'u ereapa olangnge Itou mate. 

“Manga taumata nambo udde nabbisara Sitou, °’ Tumurruttu Wuke 
n Tita ng kami, Ratu m Punnu Salamatta sarun mabbiakka sarang- 
kalo'engnge. Ereapa Po wotongnge mabbisara manungku Ang’u Tau- 
mata rinone iruitta su wowo n runia? Isai Ang’'u Taumata udde?” 

35 Mawu Yesus sinumimbakka, ”Tumbg’u tantalanna adio'a semakka 
udde su wallatti amiu. Nariaddi amatte tantalanna semakka udde ta'e 
pia, tadea'u iamiu tawe aratingannu randumma. Taumata apan vwamatta 
su ararandumma wagga suapa pattudanne. 36 Pangimante su semakka 
udde, tantalanna semakka udde ta'e ringanni amiu, tadea'u iamiu 
maola'a alarrana'u asasemakka.” 

Manga taumata n Yahudi tawe mangngimanna 


Napawe Mawu Yesus suete nabbisara aroddi, Itou nangingkatte wua 
isudde wurru maddirite mattingkapasilo m watangan-Ne simangitou. 
37Salaiwe manambote alarrindu'a apan niolau Mawu Yesus su saruanni 
mangitou, imangitou tawe lai mangngimanna Sitou. 3 Ne natipusse apa 
apan niapasingkatti Nabi Yesaya, 

”Mawu, isai mangngimanna wattii ami? 

Ete sisai tarrino Mawu niapaaliatta’a?” 

“Ana waugu udde imangitou tawe mangngimanna, ana waugu 
Yesaya suete nabbisara apia, 

”Mawu Ruata nabbisara, 

wIau mapaawuta mata mangitou, 

maola’a naungngi mangitou maatikka; 

tadea’u imangitou tawe maasilo, 

ringirranni mangitou tawe maasunna. 

Tadea'u imangitou tawe mabelengnga ringang-Ku, 

see Iau mapaapia mangitou.”” 

4l Yesaya nabbisara aroddi ana waugu itou suete naasilo awawantugu 
Mawu Yesus wurru nabbatti'a su ola'1 Tou. 

4Salaiwe aroddi, manambo taumata, ewe'e lai su wallattu tembo- 
nannu Yahudi lai mangngimanna Mawu Yesus. Arawe imangitou tawe 
warrani manga'u udde ringannu uahahati, ana waugu imangitou ma- 
tta'utta arrengenne taumata n Farisi maningaddi mangitou sumutta su 
wale m pattatarramawuanna. #Imangitou lembo maapulu maasomba 
daralo n taumata wuassu daralo Mawu Ruata. 


Wisara Mawu Yesus ipamarikissa taumata 


See Mawu Yesus inumui, ”Taumata apan mangngimanna Siau, 
walinewe Siau itou mangngimanna, arawe Sitou apan nandolo-U. 
45 Wurțu taumata apan naasilo Siau, naasilo lai Sitou apan nandolo- 
U. %lau nirumanta su runia indi maolaa sambau asasemakka, ta- 
deau anambo n taumata apan mangngimanna Siau tawe matana’a su- 
lalummu ararandumma. “Taumata apan maddaringikka alara-U, arawe 
tawe tumurrutta - waline Iau makkuumanni tou. Ana waugu Ia'u niru- 
manta walinewe mamarikissa runia indi, arawe rumanta manalamatta. 
#Taumata apan mannola-U wurru maddiri maddaringikka wisara-U, 
piate mallarruungnge. Wisara apan Ta'u iapaasingkatta, eteudde sa- 
run ipamarikissa sitou su Allo ng Kiamatta. Ana waugu Iau tawe 

mabbisara wuassu apulu-U sassane; lamangnga apan nanadolo-U, ete 
Itou apan namarenta Siau apa apan Ta'u iwisara wurru iapaasingkatta. 
“#Wurru Ia'u masingkatta manungku parenta-Ne udde mangngonggolu 
wiakka tutune wurru saran malannu-lannu. Ne la'u lai namasingkatta 
ere lai niarra'u lamangnga Sia'u.” 


Mawu Yesus nangukassa ledda manga 
mallalarrenggen-Ne 


Allo massallo tantalanna taambe nia'omanna Allo Wahewa m 
13 Paskah, Mawu Yesus naasingkatte manungku temponete Itou 
manantangngu runia indi mabelengnga ringannu lamang-Nge. Itou 
mandangngu manga taumata apan tatahuanan-Ne su runia, wurru Jtou 
sidutu mandangngu simangitou ma’oma n sara m panginsueanne. 

?Mawu Yesus wurru manga mallalarrenggen-Ne tantalanna u'anna 
annu rabbi. Setanna suete napaasutta m pandumanne sulalummu 
naungngi Yudas ana'i1 Simon Iskariot ipamate Mawu Yesus. “Mawu 
Yesus masingkatta manungku Ilamangnga suete nanantillu alawo'u 
tarrino Sitou. Itou masingkatta lai manungku Itou nirumanta wua 
dingannu Mawu Ruata wurru sarun mabelengnga lai ringannu Mawu 
Ruata. 4Ana waugu udde Itou nirumarisikka, nalluatta jubah-Ne, wurru 
nama'issu handukka su lawan-Ne. 5Wua udde Itou nallalinnu ua'e su- 
lalummu sambau pangangukasanna lima, see nanattakke nangukassa le- 
dda manga mallalarrenggen-Ne wurru niapaamara n handukka apan 
uawa'issa su lawan-Ne. 6Na’omate Itou ringanni Simon Petrus, apan na- 
bbisara, ”“Mawu, ratadde Mawu nangukkassa ledda'u?” 

17Mawu Yesus sinumimbakka, ”Orassa indi o tawe maasunna apa 
apan a'olaang-Ku indi, arawe salimmurine i'o sarun maasunna.” 

8” Arie Mawu,” wisara m Petrus su Mawu Yesus, ”Arie saran paassa 
Mawu mangukkassa ledda'u!” 

Arawe Mawu Yesus sinumimbakka, ”Amungkangngu Ia’u tawe ma- 
ngukkassa leddanu, o tawe paa'aukka ringang-Ku.” 

“Simon Petrus nabbisara, ”Amungkangngu aroddi, Mawu, arie 
tumba'u ledda’u, ewe'e lima’u wurru pua’u lai!” 

10”Taumata apan suete nandeno, nawaresite sarangkanambone,” wi- 
sara Mawu Yesus si Petrus. ”Itou salaiwe tate waresianna; tumba'u le- 
ddane. lamiu indi nawaresite, arawe tawe sarangkanambone.” (1! Mawu 
Yesus masingkatte isai apan sarun mamate Sitou. Ana waugu udde itou 
nabbisara, ”Iamiu indi nawaresite arawe tawe sarangkanambone.”) 

lNapawe Mawu Yesus suete nangukassa ledda mangitou, Itou 
nallurrete apia jubah-Ne see inumalanna apia. See Itou nabbisara 

simangitou, ”Iamiu maasunna apa apan wakkute niola-U siamiu? 
Blamiu mammago Siau huru wurru Mawu. Wurru atonna aroddi. 
14 Amungkangngu Iau Mawu wurru hurunu nangukkassa leddanu, iamiu 
rinone lai uaa'ukkasa ledda. !5Ia’u mangngonggolu tulada indi siamiu, 
tadea'u iamiu lai ma'ola'a apa apan suete Ta'u inola’a siamiu. 16 Mangke 
atonna wisara-U indi: Sangkatou allangnga tawe magewalanna wua- 
ssu mawune, wurru sangkatou. darolorranna tawe magewalanna wuassu 
mandarolokke. 1 Amungkangngu iamiu maasingkatte n sarangkanam- 
bone indi, alaluassa siamiu apan suete na'ola'a manara udde. 

i8 Apa apan Ta'u niwisara indi walinewe su olai amiu sarangka- 
nambone. Iau masingkatta isai-sai apan suete nipile. Arawe apa apan 
uaworretta sulalummu Wuke Susi rinone matipussa, eteudde Tau- 
mata apan u'anna su sambau ringang-Ku sarun lumawangnga Sia'u. 
BOlangnge udde Ta'u iapaasingkatta siamiu orassa indi, tantaļanna 
taambe natipussa, tadeau amungkangngu olangnge udde mariaddi, 
iamiu sarun mangngimanna manungku ete Iau apan isassago INU 
INDI. 2 Mangke atonna wisara-U indi: Isai manarimmattu taumata Ta'u 
nirolokka, mannarimma-U lai. Wurru isai mannarimma-U, itou lai ma- 
narimmatti Tou apan nandolo-U.” 


Mawu Yesus namasingkattu pamamate watangan-Ne 
(Mat. 26:20-25; Mrk. 14:17-21; Luk. 22:21-23) 


2lNapawe Mawu Yesus suete nabbisara aroddi, naungngi Tou 
mangke natuno. See Itou nabbisara, “Mangke atonna wisara-U indi; 
sangkatou wuassu wallatti amiu sarun mamate Sia'u.” 

2 Manga mallalarrenggen-Ne uaa'ellega sangkatou ringannu sang- 
katou, wurru lembo n tinumiangnga ana waugu wagga isai apan 
ipappandum-Me uddè. 3 Mallalarrenggenna apan arangnguannu Mawu 
Yesus ua'lanna su sambaa Mawu Yesus. Simon Petrus inumeramma 
sitou, tadea'u itou maiwalo Mawu Yesus tanne isai apan pappandu- 
manne udde. 

“Ne mallalarrenggenna udde nangundani Mawu Yesus wurru nai- 
walo, ”Isai itou Mawu?” 

%Mawu Yesus sinumimbakka, ”Taumata apan Ta'u onggolannu 
roti apan Tau iammo sulalummu mangko, ete itou taumatane.” Ne 
Mawu Yesus nanganu roti sampaddi, niammo sulalummu mangko see 
nionggolla si Yudas ana'i Simon Iskariot. ? Napawe Yudas naneng- 
kamma roti udde, Setanna sinumuttate sulalummu naungnge. See Mawu 
Yesus nabbisara sitou, ”Ola'e paalihakka apa apan sarun olaannu.” 
2 Tawe saran sangkatou wuassi mangitou apan ua’'ianna u'anna isudde 

naasunna anio Mawu Yesus nabbisara aroddi si Yudas. ?Piaddu mas- 
sunna Mawu Yesus mandolokki Yudas mamalli sarannapa apan ipaatta 
su andeangnga udde, ara'e mangonggolu roitta adio’a su taumata asiang- 
nga ana waugu Yudas eteudde sangkatou mananahipunna roitti mangi- 
tou. 

3 Napawe Yudas nanengkamma roti udde, itou lapiddu sinumabang- 
nga. Allo rabbite. 


Parenta apan wakku 


3Napawe Yudas sinumabangke, Mawu Yesus nabbisara, ”Ora- 
ssa indi Anau Taumata wantuhanna, wurru Mawu Ruata wan- 
tuhanna sulalummi Tou. % Amungkangngu Mawu Ruata wantuhanna 
sulalummi Tou, Itou lai sarun wantuhannu Mawu Ruata sulalummu 
wadang-Nge sassane. Ewe'e Mawu Ruata lai sarun mamantuga Sitou 
ringannu malihakka. “Manga alarrana-U, Iau tate matana'a malannu 
lai ringanni amiu. Iamiu sarun maddea'a Siau, arawe ere suete. ni- 
walo-U su manga tembonannu Yahudi, aroddi lai iwalo-U siamiu; su 
tampa patuddang-Ku, iamiu tawe maaranta isudde. “#Parenta wakku 
apan Ta'u ionggolla siamiu: Padarangngute sangkatou ringannu waine. 
Ere lai Iau mandangngu siamiu, aroddi lai iamiu rinone uararangngu. 
“SAmungkangngu iamiu uarararangngu, anambo n taumata sarun maa- 
singkatta manungku iamiu mallalarrenggeng-Ku.” 


Papatta manungku Petrus sarun 
massmaadu Mawu Yesus 
(Mat. 26:31-35; Mrk. 14:27-31; Luk. 22:31-34) 


3”Mawu, Mawu inai watukkuapa?” aiwalo n Simon Petrus su 
Mawu Yesus. Mawu Yesus sinumimbakka, ”Su tampa tuddang-Ku, 
Po tawe maatantalongnga orassa indi. lo sarun tumantalongnga Sia'u 
salimmurine.” 

¥”Mawu, anio iau tawe maatantalongnga Mawu orassa indi?” 
aiwaļo n Simon Petrus apia. ”Ia'u maluassa mate ana waugu Mawu!” 

33 Mawu Yesus sinumimbakka, ’ "Atonna i'o maluassa mate ana waugu 
Iau? Paanaunge, tantalanna manu'a taambe inumu’ u, paatallute 10 

nabbisara manungku i'o wagga-U! 

Mawu Yesus lalanna matudda n Iamangnga 


” Arie naungngu suminggawangnga,” wisara Mawu Yesus simangi- 
14 tou. ”Pangimante Mawu Ruata, wurru pangimante Sia'u lai. ?Su 
wale n lamang-Ku manambo tampa atatanaanna. la'u inai watukku 
tampa udde manaddia tampa ng kamiu. lau tawe mabbisara aro- 
ddi siamiu amungkangngu udde tawe mariaddi. “Napawe I@æu suete 
nanaddia tampa ng kamiu, la'u sarun: mabelengnga wurru manaloho 
siamiu, tadea'u suapa Ia'u isudde, isudde lai iamiu. “Watukku tampa 
la'u umamatta iamiu lai masingkattu lalanne.” 

“See Tomas nabbisara Mawu Yesus, ”Mawu, jami wagga suapa 
Mawu inai, ereapa lami maasingkattu lalanne?” 

#Mawu Yesus sinumimbakka, ”Ete la'u laļanna ipa'illala Mawu 
Ruata wurru see maasomba wiakka. Tawe saran sangkatou wotongnge 
rumanta ringannu lamangnga, amungkangngu tawe umamatta lumiu 
Sia'u. 7Unnu wisara iamiu maaillaļa Sia'u, iamiu lai maaillala Iamang- 
Ku. Orassa indi iamiu naaillalate Sitou, wurru suete naasilo Sitou.” 

SNe Filipus nabbisara Mawu Yesus, ”Mawu ta'ea'a lamangnga udde 
siami tadea'u iami maasunnate.” 

’Arawe Mawu Yesus sinumimbakka, “Malannute lau su sambau 
ringanni amiu, iamiu taambe lai naaillala Siau, Filipus? Taumata 
apan naasilote Siau, naasilote lai Ilamangnga. Ereapa 10 wotongnge 
mabbisara, “Ta'ea'a lamangnga siami? "Filipus! To tawe mangngi- 
manna, manungku la'u su sambau ringannu lamangnga, wurru lamang- 
nga su sambau ringang-Ku? Apa niwisara-U sio, tawe niwisara-U wua- 
ssu wadang-Ku sassane. lamangnga apan sidutu su sambau ringang-Ku 
ete Itou apan nammanara sarangkanambone udde. !!Pangimante Sia'u, 
manungku la'u su sambau ringannu lamangnga wurru lamangnga su 
sambau ringang-Ku. Ara'e amungkangngu tawe, pangimante, ana waugu 
alawo'u inolaang-Ku apan suete niola-U. Mangke atonna wisara-U 
indi; Taumata apan mangngimanna Sia'u, sarun tumurrutta apa apan 
suete Ta'u nio0la'a, - ewe’e itou sarun maolaa lembo n ahewalanne 
lai — ana waugu lau inai ringannu lamangnga. !3Wurru alawo'u apa 
apan raddoronganni amiu sulalummu arang-Ku, udde sarun olaang-Ku 
lai siamiu, tadea'u Jamangnga wantuhanna sulalummu Ana'a. 1Aļlawo’u 
apa apan raddoronganni amiu sulalummu arang-Ku, sarun olaang-Ku.” 

Mawu Yesus na'ire n daranta n Gharraho 
Mawu Ruata 


5” Amungkangngu iamiu marangngu Siau, iamiu sarun tumurrutta 
manga parenta-U. !śIau sarun madorongnga su Iamangnga, wurru Itou 
sarun manganggilla siamiu Mattatulungnga waine, apan sarun matana'a 
ringanni amiu saran malannu-lannu. Itou udde Gharraho Mawu Ruata 
apan sarun mapaaliattaæ’u atatuliddu Mawu Ruata. Runia maddiri n 
Tou, ana waugu tawe maasilo wurru tawe maaillala Sitou. Arawe iamiu 
maaillaļa Sitou, ana waugu Itou uatana’a su sambau ringanni amiu 
wurru uaaukka ringanni amiu. 

t8 Jamiu tawe itantang- -Ku sassane ere asisi m palussa. Ia’u sarun ma- 
belengnga ringanni amiu. Tate malannu runia maasilo Siau. Arawe 
iamiu sarun maasilo Siau. Wurru ana waugu I@u wiakka, iamiu lai 
sarun mabbiakka. 2 Napawe nia'omante allo udde, iamiu sarun maa- 
singkatta manungku lau uaaukka ringannu Iamangnga, wurru iamiu 
uaaukka ringang-Ku, wurru Ia’u uaaukka ringanni amiu. 

Taumata apan tutturrutta manga parenta-U wurru ma'ola'a, itou 
marangngu Siau. Iamang-Ku sarun mandangngu taumata apan man- 
dangngu Sia'u. Iau lai sarun mandangngu taumata udde wurru ma- 
paaliatta’u riri-U sitou.” 

22 Yudas (waline Yudas Iskariot) naiwalo Mawu Yesus, ”Mawu, anio 
Mawu mapaaliatta’u riri-Nu siami wurru tawe su runia?” 

3Mawu Yesus sinumimbakka, ”Taumata apan mandangngu Siau, 
sarun tumurrutta alļarra-U. Iamang-Ku sarun mandangngu sitou. 
Iamang-Ku wurru Iau sarun rumanta ringanni tou wurru matana'a su 
sampunna ringanni tou. Taumata apan tawe mandangngu Sia'u, tawe 
tumurrutta alarra-U. Alarraa apan niaringirranni amiu udde, waline 
wuassia-U, ewe'e wuassu Iamangnga apan nandolo-U. 

’SSarangkanambone udde suete niwalo-U siamiu, tantalanna Ia'u 
ta'e su sambau ringanni amiu. %7 Arawe Gharraho Mawu Ruata, Matta- 
tulungnga apan sarun irolokku Iamangnga sulalummu arang-Ku, ete Itou 
apan mangarra'a siamiu su ola'u sarangkanambone wurru mapaanaung- 
nga su ola'u sarangkanambone apan suete Ta'u niapaasingkatta siamiu. 

7 Alaluassa Ta'u itantangnga siamiu. Alalua-U sassane apan Ta'u 
nionggolla siamiu. Ta'u nionggolla udde waline ere nionggolu runia indi 
siamiu. Arie passinggawangnga, arie paata’ utta. BIamiu suete naaring- 
ikka Siau mabbisara, 'Ia’u sarun manantangngi amiu, arawe Ia’'u sarun 
mabelengnga apia ringanni amiu’. Amungkangngu iamiu mandangngu 
Siau, iamiu sarun lumuassa ana waugu Ia'u inai ringannu Iamangnga, 
ana waugu Iamangnga magewalanna wuassia-U. “lau mamasingkattu 

udde siamiu orassa indi, tantalanna sarangkanambone udde taambe ma- 
riaddi, tadea'u napawe mariaddite, iamiu sarun mangngimanna. Ia’'u 
tate mabbisara manambo lai ringanni amiu, ana waugu nia’omante tem- 
pone tembonannu runia indi rumanta. Arawe itou tawe uatarrino su riri- 
U. 3l Arawe sarangkanambone udde sarun mariaddi tadea'u runia maa- 
tutukka manungku la'u marangngu Iamangnga wurru tutturrutta alawo'u 
apa apan nirolokku Iamangnga Sia'u. 
Ne, wette iite inaite mangingkatta wua isindi.” 


Mawu Yesus punnu anggore apan tutune 


Mawu Yesus nabbisara apia, ”Iwu punnu anggore apan tutune, 
15 wurru Iamang-Ku mabbawaille. 2Suapa n ranna Sia'u apan tawe 
mabua, pototanna, wurru ranna apan mabua, hainganna rongngane, 
wurru laurranna tadea'u lembo manambo lai wuane. 'Iamiu nalaukke, 





Solla n alu anggore {15:5) 


ana waugu alarra'a apan Ta'u nionggolla siamiu. #Paasidutua'e uaaukka 
ringang-Ku wurru Ia’u lai mangke sidutu ringanni amiu. Ranna sassane 
tawe mabua, tabene’e itou sidutu uaammullu punene. Aroddi lai iamiu 
tumba'u wotongnge mabua, amungkangngu sidutu su sambau ringang- 
Ku. 

SEte Iau punnu anggore, wurru iamiu manga rannane. Taumata 
apan sidutu uaaukka ringang-Ku wurru I4'u ringanni tou, sarun mabua 
manambo; ana waugu amungkangngu tawe Iau, iamiu tawe maola'a 

apa-apa. ‘Taumata apan maddiri uaaukka ringang-Ku, sarun iramme 
ere ranna, ana see marrangute. Manga ranna ereudde sarun iammulla 
wurru iramme su putungnga, see tutunganna. 7” Amungkangngu iamiu si- 
dutu uaaukka ringang-Ku wurru alarra-U uatatana'a sulalummu naung- 
ngu, padorongke su Iamangnga apa apan ipaapulunu; darorongngu udde 
sarun suunganna. $Amungkangngu iamiu mabua manambo, Iamang-Ku 
wantuhanna; wurru ringannu aroddi iamiu atonna-tonna maola'a mal- 
lalarrenggeng-Ku. °Ere lai Ilamangnga marangngu Sia'u, aroddi lai I@’u 
marangngu siamiu. Rinone iamiu sidutu mabbiakka ere taumata apan 
arangnguang-Ku. WAmungkangngu iamiu tutturrutta manga parenta-U, 
iamiu sidutu matammuda su darangngu-U ere lai sidutu maturrutta su 
darangngu n lamangnga ana waugu tutturrutta manga parenta-Ne. 

1 Sarangkanambone indi Ta'u iapaasingkatta siamiu, tadea'u alalua- 
U mangke pia sulalummu naungngu, wurru alaluannu maola'a ma- 
suungnga. ¥?Indite parenta-U; pandangngute sangkatou ringannu waine, 
ere lai Iau mandangngu siamiu. }Taumata apan lembo mandangngu 
manga hawene eteudde taumata apan mangngonggolu wiakke simangi- 
tou. “Ete iamiu manga hawe-U, amungkangngu iamiu tutturrutta apa 
apan ipaparenta-U siamiu. lau tate lai mamago siamiu allangnga, 
ana waugu allangnga wagga apa apan tantalanna mammanarannu ma- 
wune. Iamiu wagoangkute hawe, ana waugu sarangkanambone apan 
niaringirrang-Ku wuassu Iamangnga, suete Ta'u niapaasingkatta siamiu. 
leWaline iamiu namile Sia'u. Ete Iau apan namile siamiu, wurru 
nandolokki amiu tadeæu mabua manambo — manga wua apan tawe 
malaleo. Ne Iamangnga sarun mangonggolla siamiu alawo'u apa apan 
radoronganni amiu Sitou sulalummu arang-Ku. "Ete indi parenta-U 
siamiu: Padarangngute sangkatou ringannu sangkatou.” 


Runia maddantinni amiu 


18” AĄmungkangngu runia maddantinni amiu, paanaunge manungku 
Iau doronete pinaddantinnu runia. ! Amungkangngu iamiu tata- 
huanannu runia, iamiu sarun rangnguannu runia maolaa pussaane. 
Arawe Iau suete namile siamiu wuassu runia indi, nariaddi iamiu 
tate lai tatahuanannu runia. Ana waugu udde runia maddantinni amiu. 
WPaanaunge wisara apan suete niwalo-U siamiu, 'Allangnga tawe ma- 
gewalanna wuassu mawune. Amungkangngu imangitou suete mamate 
Sia'u, imangitou sarun mamate siamiu lai. Amungkangngu imangi- 
tou tutturrutta alarra-U, imangitou sarun tumurrutta alarrangngu lai. 
2 Sarangkanambone udde sarun olaanni mangitou siamiu, ana waugu 
iamiu mallalarrenggeng-Ku, ana waugu imangitou tawe maaillala Sitou 

apan nandolo-U. #Unnu wisara Iau tawe nirumanta, wurru tawe na- 
masingkattu sarangkanambone udde simangitou, imangitou tawe dosane. 
Arawe orassa indi imangitou tawe mapassinaaddu rosa mangitou. 
3Taumata apan maddanting-Ku, maddantinnu Iamang-Ku. #Unnu wi- 
sara su pattangnganni mangitou la'u tawe na'ola'a apa apan taambe 
niola'u taumata waine, imangitou tawe dosane. Arawe orassa indi 
imangitou suete naasilo apa apan suete niola-U, wurru imangitou 
maddanting-Ku wurru maddantinnu Iamang-Ku lai. 2SArawe aroddite 
rinone, tadea'u matipusse apa apan uaworretta sulalummu Wuke m Tita 
mangitou, eteudde: Imangitou maddanting-Ku tawe pinangiananne.’ 
26la'u sarun mandolokku Mantatalungnga siamiu apan darantane 
wuassu lamangnga. Ete Itou Gharraho apan sarun mapaaljatta'u tarrino 
Mawu Ruata. Amungkangngu. Itou rumanta, Itou sarun mangonggolu 
tatiala su ola'u riri-U. ? Wurru iamiu lai rinone mangonggolu tatiala su 
ola'u riri-U ana waugu iamiu uaaukke ringang-Ku ro’e n paarorone. 
Sarangkanambone udde Tau niapaasingkatta siamiu tadea’u 
16 iamiu tawe massinaadda. ?Iamiu sarun iapaasabangnga wua- 
ssu manga wale m pattatarramawuanna. Wurru sarun aomanna tem- 
pone manungku taumata apan mamate siamiu massunna itou massubba 
Mawu Ruata. “Imangitou ma'ola'a udde siamiu ana waugu imangitou 
taambe naaillala Iamangnga aroddi lai Sia'u. #Arawe orassa indi iwalo- 
U olangnge udde siamiu, tadea'u amungkangngu udde mariaddi murine, 
iamiu maanaungnga manungku Ia’u suete namasingkatta siamiu.” 


Manara n Gharraho Mawu Ruata 


”Hatto indi tawe Ta'u niwalo siamiu roe n paarorone, ana waugu 
Iau tae su sampunna ringanni amiu. “Arawe orassa indi Ia’u sarun inai 
ringanni Tou apan nandolo-U; wurru tawe saran sangkatou wuassi amiu 
maiwalo, watukkuapa Igu inai. “Orassa indi ewe'e naungngu niatam- 
banna asasusane, ana waugu la'u namasingkattu olangnge udde siamiu. 
7? Arawe Iau mamasingkatta atonna siamiu: Mappianne siamiu amung- 
kangngu Iau inai; ana waugu amungkangngu Iau tawe inai, Manta- 
talungnga udde tawe rumanta ringanni amiu. Arawe amungkangngu Ia’u 
inai, Iau sarun mandolokki Tou ringanni amiu. $Amungkangngu Itou 
nirumantate, itou sarun mapaaliatta'a su runia atapasannu rosa, apan 
rinone, wuassu inolaanna apan atonna, wurru wuassu ruumannu Mawu 
Ruata. ?Itou sarun mapaaliatta’a manungku tawe mangngimanna Sia'u, 
udde lai rosa; 1 manungku Iau atonna, ana waugu Ia’u inai ringannu Ia- 
mangnga wurru iamiu tate maasilo Sia'u lai; Hwurru manungku Mawu 

Ruata mannattake marruumanna, ana waugu tembonannu runia indi 
suete nirruumanna. 

12? Manambo lai Ta'u iwalo siamiu, arawe orassa indi iamiu tawe maa- 
sengkamma. B Arawe amungkangngu Gharraho udde rumanta, eteudde 
itou apan napaaliatta'u atatuliddu Mawu Ruata iamiu sarun ehetanne 
iapaaillala anambo n tarrino. Itou tawe mabbisara wuassu riri-Ne sa- 
ssane arawe mamasingkattu apa apan suete niaringirranne, wurru Itou 
namasingkatta siamiu apa apan sarun mariaddi su allo n salimmurine. 
“Itou sarun mamantuga Siau, ana waugu apa apan suete niapaasing- 
katta siamiu, sinengkamma wuassia-U. !5Sarangkanambone apan tata- 
huanannu Iamangnga udde lai tatahuanang-Ku. Ana waugu udde Ia’u 
mabbisara manungku apa apan niapaasingkattu Gharraho siamiu, ni- 
sengkamme wuassia-U.” 


Asasusa wuppu alaluassa 


16”Ete adio’a lai tempong, iamiu tate maasilo Sia’u, wurru ete adio’a 
lai tempone iamiu sarun maasilo Sig’'u.” 

Sire pira mallalarrenggennu Mawu Yesus uaaiwalote sangkatou 
ringannu waine, ”Apa pandumanne Itou nabbisara siite, Ete adio'a 
lai iamiu tate maasilo Siau, wurru ete adiọ’a lai iamiu sarun maasilo 
Sia'u'? Apa lai pandummu wisara-Ne: Iau inai ringannu Iamangnga’?” 
Blmangitou sidutu uaaiwalo, ” Apa atappasanne, 'ete adio’a tempone’? 
lite tawedu maasunna Itou mabbisara su ola'u apa!” 

PMawu Yesus masingkatta manungku imangitou maapulu maiwalo 
Sitou. Ne Itou nabbisara, ”Tanginna suete niwalo-U, 'Ete adio'a tem- 
pone iamiu tate maasilo Siau, wurru ete adio'a tempone iamiu sarun 
maasilo Siau'. Eteudde apan naola’a pattatiakka su wallatti amiu? 

2Pangimante, iamiu sarun lumuai wurru sumangitta, arawe runia 
sarun lumuassa. Naungngi amiu sarun masusa, arawe asasusanu udde 
sarun mawaļu maola’a alaluassa. ?!Amungkangngu sangkatou wawine 
maranite n mangunsiwe, itou massusa, ana waugu temponete itou 
matatarrangnga. Arawe aroddi anangnge niasungkangnga, wawine udde 
naabulite n asasusane ana waugu lulluassa manungku sangkatou ana'a 
niasungkangke su runia. ? Aroddi lai iamiu; Orassa indi naungngi amiu 
massusa, arawe Iau sarun maisasomba apia ringanni amiu, ne naungngi 
amiu sarun lumuassa; wurru tawedu sangkatou maapanganu alaluassa 
udde wuassu lalummu naungngi amiu. 

3Su allo udde, iamiu tate maiwalo manga apa Siau. Pangimante: 
Alawo'u apa apan raddoronganni amiu su Iamangnga sulalummu arang- 
Ku, udde sarun ionggolu Iamangnga siamiu. Na’oma n sara orassa 

indi iamiu taambe nadorongnga manga apa sulalummu arang-Ku. Pa- 
dorongke, ne iamiu sarun manengkamma, tadea'u alaluannu udde ma- 
suungnga.” 


Auntunganna su wowo n runia 


25”Sarangkanambone indi Ta'u iwalo siamiu ringannu sasumanding- 
nga. Arawe sarun a@'omanna tempone, Iau tate mappaattu sasuman- 
dingnga lai, arawe mabbisara uahahati siamiu su olau Iamangnga. 26Su 
tempo udde iamiu sarun madorongnga su Iamangnga sulalummu arang- 
Ku; Paanaungete, Iau tawe madorongnga wuassu lamangnga ionggolla 
siamiu, 7 ana waugu Iamangnga sassane marangngu siamiu. Itou ma- 
rangngu siamiu ana waugu iamiu marangngu Siau, wurru mangngi- 
manna manungku Iau nirumanta wuassu Mawu Ruata. BAtonna Ia’u 
nirumanta wua dingannu Iamangnga, wurru suete nirumanta sulalummu 
runia. Arawe orassa indi Iau manantangke n runia inai mabelengnga 
ringannu lamangnga.” 

See manga mallalarrenggennu Mawu Yesus nabbisara Sitou, ”Ora- 
ssa indi Mawu mabbisara uahahati wurru tawe mappaattu sasumanding- 
nga, ¥wurru lami masingkatta manungku Mawu masingkattu sarang- 
kanambone. Ipa'ura lai taumata maiwalo manga apa su Mawu. Ana 
waugu udde iami mangngimanna Mawu nirumanta wua dingannu Mawu 
Ruata.” 

3 Mawu Yesus sinumimbakka simangitou, ”Nariaddi orassa indi 
iamiu mangngimanna? 3łPaanaunge! Tempone sarun rumanta, ewe'e 
niaomante, iamiu sarun massaliawukka. Iamiu sarun mapule su wale 
n sangkatou-sangkatou wurru manantang-Ku sassane. Arawe Ia’u tawe 
sassane ana waugu Iamangnga udde ringang-Ku. 33Sarangkanambone 
indi iwabalo-U siamiu, tadeau iamiu maasomba alaļuassa ana waugu 
su sampunna ringang-Ku. Su runia iamiu sarun matatarrangnga. Arawe 


1>? 


siddutu'a naungngu! Ia’u suete napaarugi n runia! 


Mawu Yesus inumaļiomannu manga 
mallalarrenggen-Ne 


Wua nabbisara aroddi, Mawu Yesus naningngara langitta wurru 
17 nabbisara, ”Tamangnga, orassa indi niaomante tempone. Wan- 
tuhete Anangngu, tadeau Anangngu lai mamantuga Iamangnga. 
2lamangnga suete nangonggolu tarrino su Ana'a ipamarenta anambo n 
taumata, tadea'u Itou mangonggolu wiakka tutune wurru saran malannu- 

lannu su anambo n taumata apan nionggolu lamangnga Sitou. 3Ete indi 
wiakka tutune wurru maļannu-ļannu; tadea'u taumata maaillala Iamang- 
nga, eteudde Mawu Ruata tinggassa apan atonna, wurru maaillala si 
Yesus Kristus apan nirolokku lamangnga. 4la'u suete namantuga lIa- 
mangnga su wowo n runia indi ringannu nanginsue manara apan ni- 
rolokku lamangnga Siau. “lamangnga! Wantuhete lau orassa indi 
ringannu lamangnga, ringannu awawantuga apan tatahuanang-Ku sua- 
dio’a ringannu lamangnga ro'e n runia indi taambe nariaddi. 

6la'u suete namasingkattu lamangnga su manga taumata su ruma 
indi apan suete nionggolu lamangnga Siau. Imangitou udde pussa'a 
n lamangnga, wurru lamangnga suete nangonggolli mangitou Sia'u. 
Imangitou suete tinumurrutta wisara n lamangnga. ?Orassa indi imangi- 
tou masingkatte manungku sarangkanambone apan nionggolu lamang- 
nga Siau darantane wuassu lamangnga. $Suete Ta'u niapaasingkatta si- 
mangitou wisara n lamangnga apan nionggolu lamangnga Sia'u; wurru 
suete nisengkammi mangitou. Imangitou masingkatta manungku Ia’u 
atonna-tonna nirumanta wuassu lamangnga wurru imangitou lai mang- 
ngimanna manungku ete Iamangnga apan nandolo-U. 

“Ia'u inumaliomanni mangitou. Iau tawe inumaliomannu runia 
ewe'e inumaliomannu manga taumata apan suete nionggolu lamangnga 
Siau, ana waugu imangitou pussaa n lamangnga. !Anambo n pussaa- 
U lai pussa'a n Ilamangnga; wurru anambo n pussa'a n Iamangnga udde 
lai pussa’a-U. Iau niwantuhanna su wallatti mangitou. llOrassa indi 
lau nirumanta ringannu lamangnga. Iau tate lai matana'a su runia; 
arawe imangitou su runia. Ilamangnga apan naukkassa! Lu'arete imangi- 
tou ringannu tarrino n arannu lamangnga, eteudde aranna apan suete 
nionggolu lamangnga Sia'u - tadea’u imangitou maola'a sambau, ere Ja- 
mangnga wurru lau sambau. !?Su tempo Iau tae su sambau ringanni 
mangitou, Iau suete nallu'adda simangitou ringannu tarrino'n arannu 
lamangnga - aranna apan suete nionggolu lamangnga Sia'u. Fa'u suete 
nallu'adda simangitou, wurru tawe saran sangkatou wuassi mangitou na- 
wuli; tumba'u itou apan rinone sarun mawuli; tadea'u ringannu aro- 
ddi matipusse apa apan uaworretta sulalummu Wuke Susi. }Orassa indi 
Iau rumanta ringannu lamangnga. Sarangkanambone indi iwalo'u tan- 
talanna Igu tge su runia; tadeau imangitou ringannu nasuungnga ma- 
mendamma alaluassa wuassia-U. Iau suete namasingkattu wisara n 
lamangnga simangitou, wurru runia maddantinni mangitou, ana waugu 
imangitou waline pussaa n runia, ere Iau lai waline tatahuanannu 
runia. I@u tawe madorongnga tadea'u lamangnga mangalappa si- 
mangitou wuassu runia indi, arawe I2u madorongnga tadea'u iamang- 
nga mallu'adda simangitou wuassi Raļeo. !êEre lai Ja'u waline pussg’a n 
runia, imangitou lai waline pussa'a n runia. VOlaawe imangitou pussa'a 

n lamangnga sassane sulalummu atatuļidda; wisara n Iamangnga ete- 
udde -atatulidda. I$Ere lai Iamangnga suete nandolo-U su runia, aro- 
ddi lai Iau mandolokki mangitou watukku runia. !9Su hausanni mangi- 
tou, Iau nanantillu riri-U maola'a pussa'a n Iamangnga sassane, ta- 
deau imangitou lai maola'a pussaa n Tamangnga sassane sulajummu 
atatulidda. 

- #Waline tumba'u imangitou sassane I2u waliomanna. Igu lai 
valiomannu manga taumata apan mangngimanna Sia'u sulalummu 
tatiala n mangitou indi. 21la'u sumaļande, Iamangnga, tadea'u imangitou 
sarangkanambone maola'a sambau, ere lai Ilamangnga sambau ringang- 
Ku, wurru Ia'u ringannu Iamangnga. Salandeanna imangitou maola'a 
sambau ringanni Ite, tadeu runia mangngimanna manungku ete Ia- 
mangnga apan nandolo-U. 22la'u suete nangonggolu awawantuga si- 
mangitou apan nionggolu Iamangnga Siau, tadea'u imangitou maola'a 
sambau ere iite lai sambau; 3Ia’u ringanni mangitou, wurru Iamang- 
nga ringang-Ku; tadea'u imangitou atonna-tonna sambau. Ne runia indi 
sarun maasingkatta manungku ete Iamangnga apan nandolo-U, wurru 
manungku Iamangnga mandangngu simangitou ere lai Iamangnga man- 
dangngu Sia'u. 

“Mlamangnga, Iau maapulu tadewu imangitou, apan nionggolu Ia- 
mangnga Siau, mangke su sambau su tampa atatanaa'ang-Ku, tadea'u 
imangitou maasilo awawantu-U; eteudde awawantuga apan nionggolu 
Iamangnga Sia'u, ana waugu Iamangnga marangngu Sia'u ro'e n runia 
taambe niriaddi. ““lamangnga apan matulidda! Runia tawe maaillala 
Iamangnga, arawe Ia'u maaillala Iamangnga; wurru manga taumata indi 
masingkatta manungku ete Iamangnga, apan nandolo-U. 26lau suete 
napaaliatta'u arannu Iamangnga simangitou; wurru I@u sidutu sarun 
ma'ola'a aroddi, tadeg’u darangngu n Iamangnga Sia'u sidutu sulalummu 
naungngi mangitou, wurru Fau mangke sambau ringanni mangitou.” 


Mawu Yesus smametta 
(Mat. 26:47-56; Mrk. 14:43-50; Luk. 22:47-53) 


Napawe Mawu Yesus suete n inumaliomanna aroddi, Itou wurru 
18 manga mallalarrenggen-Ne inaite su sambaga n Salukku Ki- 
dron. Isudde pia sambau wailla, ne Mawu Yesus wurru manga mal- 
lalarrenggen-Ne sinumuttate su wailla udde. ?Yudas mandalaleo udde, 
masingkattu tampa udde; ana waugu Mawu Yesus masokkate maam- 
mulu manga mallalarrenggen-Ne isudde. Ne Yudas inaite su tampa 
udde wurru uaapiddu sangkawilirranna tantara n Romawi wurru manga 
pira mandariaga Wale Mawu apan nirolokku manga imam tembonanne 

wurru manga taumata n Farisi. Imangitou uaapiddu ahidda, lentera 
wurru auttutta. “Mawu Yesus masingkattu sarangkanambone apan sarun 
mariaddi su watangan-Ne. Ne Itou nangundanite manga taumata udde 
wurru naiwalo, ”Iamiu maddea’a sisai?” 

“”Mawu Yesus, taumata Nazaret,” sasimbakki mangitou. 

”Ete la'u indi,” sasimbakku Mawu Yesus. 

Yudas mamamate udde uarisikka isudde ringanni mangitou. $Su 
tempo Mawu Yesus nabbisara simangitou, ”Ete Iau indi,” imangitou 
sarangkanambone sinumorrota see narra'a su leta'a. ?Paassa lai Mawu 
Yesus naiwalo simangitou, ”Iamiu maddea'a sisai?” 

”Mawu Yesus taumata Nazaret,” sasimbakki mangitou. 

#”Suete niwalo-U ete Ia’u indi,” unnu Mawu Yesus. ”Wurru amung- 
kangngu atonna Ia’u radeaanni amiu, wala'e imangitou waine indi inai.” 
(Ringannu nabbisara aroddi, natipusse apa apan suete niwisara Mawu 
Yesus paarorone: ”Iamangnga, wuassu manga taumata apan nionggolu 
Iamangnga Sia'u, tawe saran sangkatou apan mawuli.”) 

10Simon Petrus apan uaapiddu halele sammata, sinawutta see na- 
muulla allangngu imam wahewa na'oma n sara narrassatta talingane aik- 
katanna. Arannu allangnga udde Malkus. "Ne Mawu Yesus nabbisara 
si Petrus, ”Sutta'a apia halelenu su romane! Apa o marringidda Ia’u 
tawe maainumma uge n asasusa apan nionggolu lamangnga Sia'u?” 


Mawu Yesus niapidda sinumaruanna si Hanas 


See manga tantara n Romawi wurru piarrangnge see manga 
mandariaga n Yahudi nanametta wurru narrapussa Mawu Yesus. 
BPaarorone imangitou nangapiddu Mawu Yesus ringanni Hanas, 
la'ananni Kayafas. Kayafas eteudde sangkatou imam wahewa su tonna 
udde. MWurru ete itou apan nanantiro manga tembonannu Yahudi, 
manungku mappianne sangkatou mate hunane su anambo n pabbawa- 
laga. 


Petrus nassinaaddu Mawu Yesus 
(Mat. 26:69-70; Mrk. 14:66-68; Luk. 22:55-57) 


iSSimon Petrus wurru sangkatou mallalarrenggenna waine tinuman- 
talongnga Mawu Yesus. Mallalarrenggenna waine indi asingkatannu 
imam wahewa; nariaddi itou sinumutta su sambau ringannu Mawu 
Yesus su rallakku wale n imam wahewa, !farawe Petrus uararraddo 
su liudde, su ngara. Wua udde mallalarrenggenna apan waine udde 

sinumabangnga wurru nagahatto mangangimbe wawine apan uariaga 
ngara, see nangapiddi Petrus sinumutta sulalumme. !!Mangangimbe wa- 
wine apan uariaga ngara udde nabbisara si Petrus, ”Ei, walinewe io lai 
sangkatou wuassu wallattu mallalarrenggennu taumata udde?” 

”Waline,” sasimbakki Petrus. 

18Orassa udde runia masunge, nariaddi manga mangangimbe wurru 
manga mandariaga suete narrunuttu putungnga wuassu warra see 
imangitou manningikke isudde. Petrus inai lai poiaroddi wurru niru- 
marisikka manningikke su sambau ringanni mangitou. 


Imam wahewa naiwalo Mawu Yesus 
(Mat. 26:59-66; Mrk. 14:55-64; Luk. 22:66-71) 


İmam wahewa naiwalo Mawu Yesus su olau manga mal- 
lalarrenggen-Ne wurru su olau alarrang-Nge. #Mawu Yesus sinumim- 
bakka, ”la'u sidutu mabbisara ringannu uahahati su saruannu awadaalla. 
Iau sidutu mangngarra'a su manga wale m pattatarramawuanna wurru 
su Wale Mawu Ruata, su tampa n taumata n Yahudi wiasane maam- 
mula. Taambe saran paassa Iau mabbisara ringannu itattullampingnga. 
2 Nariaddi anio ituangnga maiwalo Siau? Paiwalote simangitou apan 
suete naaringikka Siau mangngarra'a. Imangitou masingkatte apa apan 
niwisara-U.” 

22Napawe Mawu Yesus suete nabbisara aroddi, sangkatou su wallattu 
mandariaga isudde namero Sitou wurru nabbisara, ”’Warrani atonna To 
mabbisara aroddi su imam wahewa!” 

3Mawu Yesus sinumimbakka, ”Amungkangngu Ia'u mabatti’u wisara 
nassala, waloa'e isindi suapa salane! Arawe amungkangngu niwisara-U 
udde atonna, anio o namero Sia'u?” 

MWua udde Hanas nandolokku taumata nangapiddu Mawu Yesus 
ringannu rarrapusanna watukku Imam Wahewa Kayafas. 


Petrus nassinaaddu Mawu Yesus apia 
(Mat. 26:71-75; Mrk. 14:69-72; Luk. 22:58-62) 


25Simon Petrus tae lai uarisikka manningikka isudde. Manga tau- 
mata nabbisara sitou, ”Walinewe 10 lai mallaļarrenggennu taumata 
udde?” Arawe Petrus nassinaadda, unni tou, ”Waline!” 

2% Sangkatou allangngu imam wahewa, eteudde walahannu taumata 
talingane niponggo'i Petrus, nabbisara, ”Walinewe ia'u naasilo si'o su 
wailla udde suadio’a ringanni Tou?” 

See Petrus nassinaadde apia, ”Tawe” - wurru narrino su orassa 
udde lai manv’a niumv’u. 


Mawu Yesus sinumaruanna si Pilatus 
(Mat. 27:1-2, 11-14; Mrk. 15:1-5; Luk, 23:1-5) 


3 Ruaallo marranggapa imangitou nangapiddu Mawu Yesus wuassu 
wale n Kayafas watukku wale n gubernure. Manga taumata n Yahudi 
sassane tawe sinumutta sulalummu wale n araratuanna, tadea'u imangi- 
tou tawe mabbali marosa su ola'u agama, ana waugu imangitou lai 
umanna umante annu Paskah. ? Ana waugu udde Pilatus sinumabang- 
nga ringanni mangitou wurru naiwalo, ”Apa alaenu su ola'u taumata 
indi?” 

WImangitou sinumimbakka, ”Unnu wisara Itou tawe salane, iami 
tawe nangapiddi Tou ringannu Iamangnga Gubernure.” 

3 Pilatus nabbisara simangitou, ”Apira'e Itou wurru parikisete Itou 
tumurruttu titanu sassane!” 

Arawe manga taumata n Yahudi udde sinumimbakka, ”Iami tawe 
marruumannu taumata ma’oma n sara mate.” (3 Indi mariaddi tadea'u 
matipusse apa apan niapaasingkattu Mawu Yesus su ola'u Itou sarun 
mate.) 

3 Pilatus sinumutta apia su walene see namaggo Mawu Yesus wurru 
naiwalo, ”Atonna Fo ratu n taumata n Yahudi?” 

“Mawu Yesus sinumimbakka, ”Apa aiwalo indi wuassio sassane 
ara'e pia taumata waine apan suete namasingkatta sio su ola'u riri-U?” 

35Pilatus sinumimbakka, ”Antimannu ia'u indi taumata n Yahudi? 
Apan nanantillu riri-Nu sia'u udde pabbawalagu sassane wurru manga 
imam tembonannė. Apa apan suete niolangngu?” 

3% Mawu Yesus nabbisara, ”Araratuang-Ku waline wuassu runia indi. 
Unnu wisara araratuang-Ku wuassu runia indi, manga taumata-U sarun 
mando'appa, tadea'u Ia’u tawe itantilla su manga tembonannu Yahudi. 
Arawe atonna araratuang-Ku waline wuassu runia indi!” 

3Ne Pilatus naiwalo Sitou, ”Amungkangngu aroddi, To indi ratu?” 

Mawu Yesus sinumimbakka, ”To nabalo manungku Iau indi ratu. 
Iau niasungkangnga wurru nirumanta su runia indi ringannu sambau 
pandumma, eteudde mangonggolu tatiala su ola'u atatulidda. Taumata 
apan wuassu atatulidda udde maddaringikka Sia'u.” 

38 Pilatus naiwalo Sitou, ” Apa atappasannu atatulidda?” 


YOHANES 18, 19 317 


Mawu Yesus irruumanna pateanna 
(Mat. 27:15-31; Mrk. 15:6-20; Luk. 23:13-25) 


See Pilatus sinumabangnga apia wuassu wale n araratuanna wurru 
nabbisara su manga taumata n Yahudi, ”la'u tawe naasomba saran 
sambau pasasala n taumata indi. “”Arawe tumurruttu inanaramannu, 
lau wiasane mammallossu sangkatou taumata n ruumanna su Allo 
Wahewa m Paskah. Iamiu maapulu tadea'u iau mamallossu ratu n 
taumata n Yahudi siamiu?” 

WIİmangitou sinumimbakka ringannu vui, ”Tawe, arie Itou, ewe'e 
Barabas!” (Barabas udde, sangkatou tarra rampassa.) 

Wua udde Pilatus sinumutta see nandolokku taumata nangge- 
19 sekka Mawu Yesus. ¿Manga tantara na'ola'a sambau araposa 
wuassu manga ranna ng kalu roaanna, see nilurre su pua Mawu Yesus. 
Wua udde Itou nillurreanni mangitou jubah ungu, “see masokka-sokka 

Manga tantara n Roma (19:2) 


rumanta ringanni Tou wurru mabbisara, ”Nabbiakke ratu n taumata n 
Yahudi!” Wua udde imangitou namero Sitou. 

4Wua udde Pilatus sinumabangnga apia wurru nabbisara su taumata 
nambo udde, ”Pa'ellega! Iau mangapiddi Tou su liudde ringanni amiu, 
tadea'u iamiu maasingkatta manungku ia'u tawe naasomba pasasala 
saran sambau Sitou.” “Ne Mawu Yesus sinumabbangnga ringannu 
ualurre n araposa pia roangnge wurru jubah willossa. Pilatus nabbisara 
simangitou, ”Pa'ellege taumata udde.” 

6Napawe manga imam temboanne wurru manga mandariaga udde 
naasilo Mawu Yesus, imangitou vui, ”Arussa'a Itou! Arussa'a Itou!” 

Pilatus nabbisara simangitou, ”Apira'e Itou, wurru arussa'e ng kamiu 
sassane, i&u tawe naasomba saran sambau pasasala-Ne.” 

"Manga taumata n Yahudi udde sinumimbakka, ”Tumurruttu tita ng 
kami, Itou rinone pateanna ana waugu Itou mangnga'u watangan-Ne 
Angu Mawu Ruata.” 

#Napawe Pilatus naaringikka simangitou mabbisara aroddi, itou 
lembo nata'utta lai. °Ne itou nabelengnga sinumutta sulalummu wale 
n araratuanna wurru napawe Mawu Yesus niapidde sulalumme, Pilatus 
naiwalo Sitou, ”Po indi daranta-Nu wuassuapa?” 

Arawe Mawu Yesus tawe sinumimbakka. Ne, Pilatus nabbisara 
apia, °ľo maddiri maggahato’u? Ana see To masingkatta, i@u pia 
tarrino mamallosu riri-Nu, wurru tarrino mangarussa-Nu!” 

HMawu Yesus sinumimbakka, ”Amungkangngu Mawu Ruata tawe 
mangonggolu tarrino udde so, io atonna-tonna tawe tarrino su riri- 
U. Ana waugu udde taumata apan nanantillu riri-U so, magewalanna 
rosane wuassu rosanu.” 

2Napawe Pilatus naaringikka udde, itou mangke maddea'a lalanne 
mamallossu Mawu Yesus. Arawe manga taumata n Yahudi mangke v’ui, 
”Amungkangngu ituangnga mamallosi Tou, ituangnga waline hawe ng 
Kaisar! Taumata apan mangnga'u ririne ratu, ete itou seetti Kaisar!” 

i3 Napawe Pilatus naaringikka manga wisara udde, itou nangapiddu 
Mawu Yesus su liudde see inuma’ianna su addera m pamarikisanna su 
tampa aranne Wawilanne Watu. (Sulalummu wisara n Ibrani aranne 
Gabata.) 

Tempo udde maranite m puulla mapulo dua allattune, taambe Allo 
Wahewa m Paskah. Pilatus nabbisara su manga taumata udde, ”Indi 
ratunu!” 

itSImangitou mangke pasi ui, ”Patete Itou; Patete Itou! Arussa'a 
Itou!” 

Pilatus naiwalo, ”Apa rinone iau mangarussa n ratunu?” 

Manga imam tembonanne sinumimbakka, ”Tumba'u Kaisar sassane 
ratu ng kami!” 16Ne Pilatus nanantillu Mawu Yesus simangitou niapaa- 
russa. Imangitou nangehetta Mawu Yesus, see niapiddi mangitou inai 
wua isudde. 


Mawu Yesus niarussa 
(Mat. 27:32-44; Mrk. 15:21-32; Luk. 23:26-43) 


1 Mawu Yesus sinumabangnga uapasanna alu arussane sassane wa- 
tukku tampa apan aranne ”Tampa n Tanggilala”. (Sulalummu wisara n 

Ibrani isassago Golgota.) !8Poiaroddi Itou niarussa. Su sambau ringanni 
Tou pia lai rua ng katou taumata waine apan uaarussa; sangkatou su 
samba'a airri, sangkatou su samba'a uananna wurru Mawu Yesus su 
tangngane. Su alu arussa Mawu Yesus, Pilatus napa'ele n worretta 
indi: ”Yesus wuassu Nazaret, Ratu n Taumata n Yahudi.” 2?Manambo 
taumata n Yahudi naawasa n worretta udde, ana waugu su tampa Mawu 
Yesus niarussa udde tawe marau wuassu soa. Worretta udde niworreta 
sulalummu wisara n Ibrani, Latin wurru Yunani. 2?! Manga imam tembo- 
nanne nabbisara si Pilatus, ”Arie pabborreta'a Ratu n Taumata n Ya- 
hudi, ewe’e worretta’a, Taumata indi nabbisara, Iau Ratu n Taumata n 
Yahudi. ” 

22 Arawe Pilatus sinumimbakka, ”Apa tau niworretta, udde aro- 
ddite.” 

3 Napawe manga tantara udde nangarussate n Mawu Yesus, imangi- 
tou nanganute laung-Nge. Laubba udde nitahia appatta: sambau- 
sambau naasomba sambageanganna. Imangitou lai nanganu jubah-Ne. 
Jubah udde tawe tatabingnge — niradu'a wua dosone sara wowane. 
“Manga tantara udde nabbisara sangkatou ringannu waine, ”Arie iite 
mamonggo’a jubah indi, wette iite masasi’atta asinginne isai wotongnge 
maabba'a.” Hatto udde mariaddi tadea'u natipusse apa apan uaworretta 
sulalummu Wuke Susi, eteudde: 

”Imangitou mattahia lau-U, 

wurru nasasi'attu jubah-U.” 

Wurru atonna manga tantara udde na'ola'a aroddi. 

235 Marani n arussa Mawu Yesus uarisikka inangngu Mawu Yesus, 
wurru turrangngu inangnge-Ne wawine, Maria awingngi Klopas, wurru 
Maria Magdalena. #Napawe Mawu Yesus naasilo inangnge-Ne wurru 
mallalarrenggenna apan arangnguan-Ne uarisikka isudde, Itou nabbisara 
inang-Nge, ”Inangnga, udde ana'i Inangnga.” 

2 Wua udde Mawu Yesus nabbisara su mallalarrenggen-Ne udde, 
”Udde inangngu.” Nanattakka orassa udde mallalarrenggenna naneng- 
kampe inangngu Mawu Yesus matana'a su walene. 


Apapate Mawu Yesus 
(Mat. 27:45-56; Mrk. 15:33-41; Luk. 23:44-49) 


#Mawu Yesus masingkatta manungku orassa udde sarangkanam- 
bone natipusse, wurru tadea'u apa apan uaworretta sulalummu Wuke 
Susi wotongngete mariaddi, Itou nabbisara, ”Iau marou.” 

2Isudde pia sambau mangko napene ng kua'e anggore mapakadda. 
Ne sambau wunga n sahatta niammo sulalummu ua'e n anggore udde, 
wurru nitukka su sandanna hisop, see nitogokka su morrongngu Mawu 

Yesus. #Mawu Yesus naattemma ua’e n anggore udde see nabbisara, 
”Nia'omante!” 
See nalapute pua-Ne wurru natete. 


Mawu Yesus niusv’a 


“IManga tembonannu Yahudi maddiri winalunannu manga taumata 
apan niarussa udde mangke ugele su alu arussa su allo n Sabatta, lem- 
bonete Sabatta paassa indi Allo Wahewa apan apianne. Ana waugu allo 
Mawu Yesus niarussa narrino massallo taambe allo n Sabatta, manga 
taumata n Yahudi nadorongnga si Pilatus mamadi ledda manga tau- 
mata apan suete niarussa wurru manossokku manga winalunanna udde 
wuassu alu arussa. 32 Ne manga tantara udde inaite wurru namadite 
rorone ledda n taumata darua apan niarussa su sambau ringannu Mawu 
Yesus. 3 Napawe imangitou na'omate ringannu Mawu Yesus, imangitou 
naasilo Itou natete. Imangitou tate nariaddi namadi ledda-Ne. “MArawe 
sandirrannu Mawu Yesus niusv’u sangkatou tantara ringannu sambeang- 
nga; wurru tawe nalannu sinumabangke rarra wurru uge. 

Taumata apan naasilo sassane arariaddianna udde, ete itou apan 
namasingkattu olangnge udde, tadea'u iamiu lai mangngimanna. Wurru 
tatialane udde atonna, wurru Itou masingkatta manungku olangnge 
udde atonna. ““Olangnge udde mariaddi tadea'u apa apan uaworretta 
sulalummu Wuke Susi, eteudde, ”Tawe saran sambau wuassu durri-Ne 
paddianna.” 3 Sulalummu Wuke Susi uaworretta lai: ”Imangitou sarun 
mg ellega Sitou apan suete niuswi mangitou.” 


Mawu Yesus nilabingnga 
(Mat. 27:57-61; Mrk. 15:42-47; Luk. 23:50-56) 


#Wua_udde Yusuf wuassu Arimatea nadorongnga si Pilatus, 
mangalappa winalunannu Mawu Yesus. (Yusuf eteudde mallala- 
rrenggennu Mawu Yesus, arawe ringannu malannaba, ana waugu itou 
matta'uttu manga tembonannu Yahudi.) Pilatus namalate n tou, wua 
udde itou inaite nangalappa winalunannu Mawu Yesus. “Nikodémus 
apan paarorone suete nirumanta ringannu Mawu Yesus su tempo 
rabbi, inai lai suadio’a ringanni Yusuf. Nikodemus uaapiddu un- 
damma mur wurru gaharu — sarangkanambone irarrangngo tallu m 
pulo kilo gramma — anambone. #ltarua nanosokku winalunannu Mawu 
Yesus, see niprunnu kaengnga kafan su sambau ringannu udamma ma- 
wangngi udde tumurruttu addattu pallalabingngu taumata n Yahudi. 
“Su tampa Mawu Yesus niarussa pia sambau wailla. Su wailla udde pia. 
sambau lalabinganna wakku, apan taambe. nipaatta pallabingannu tau- 

mata. Ana waugu lalabinganna udde marani, wurru allo n Sabatta ma- 
ranite manattakka, Mawu Yesus nilabingngi mangitou su wailla udde. 


Lalabinganna tawe lorrone 
(Mat. 28:1-8; Mrk. 16:1-8; Luk. 24:1-12) 


Su allo Misa ruaallo, su tempo ta'e marandumma, Maria Magda- 
20 lena inaite watukku lalabinganna. Itou naasilo watu larrapingnge 
na'irute wuassu lorrangngu lalabinganna udde. ?Ne itou tinumalangnga 
nadea'a si Simon Petrus wurru mallalarrenggenna apan arangnguannu 
Mawu Yesus, wurru nabbisara simangitou, “Mawu suete nialappa wua- 
ssu lalabinganna, wurru ia'u wagga suapa Itou niapalallowanga.” 
3See Petrus wurru mallalarrenggenna waine udde inaite'watukku 
lalabinganna. #Itarua tuttalangnga, arawe mallalarrenggenna waine 
udde malliharranna wuassi Petrus, wurru itou naoma rorone su 
lalabinganna. Itou nallinge sulalummu lalabinganna wurru naasilo 
kaengnga kafan uaraddo isudde, arawe itou tawe sinumutta. Simon 
Petrus uatanturrutta wuassu liudde, lapiddu sinumutta sulalummu 
lalabinganna udde. Itou naasilo kaengnga kafan uaraddo isudde, ’arawe 
kaengnga apan uawa'issa pua Mawu Yesus tawe gaddi'a maranine arawe 
lalulunanna parralane. “Wua udde mallalarrenggenna apan na'oma 
paarorone su lalabinganna, sinumuttate lai. Itou na'ellegga wurru nangi- 
mante. (?Na’oma n sara orassa udde imangitou taambe naasunna apa 
apan uaworretta sulalummu Wuke Susi manungku Itou rinone maba- 
ngunna wuassu papate.) 1"Wua udde manga mallalarrenggennu Mawu 
Yesus napulete. 


Mawu Yesus naipasilo n batangan-Ne 
si Maria Magdalena 
(Mat. 28:9-10; Mrk. 16:9-11) 


Maria Magdalena uarisikka su saruannu lalabinganna lapiddu 
lulluai. Tantalanna lulluai itou ua'ellega lalummu lalabinganna, see 
itou naasilo rua ng katou mala'ekatta uapedettu mawira. Imangitou 
udde ua'ianna su lanna'u winalunannu Mawu Yesus, sangkatou su 
wageangngu pua, wurru waine lai su wageangngu ledda. Manga 
mala'ekatta udde naiwalo, ”Inangnga, anio lulluai?” 

Maria sinumimbakka, ”Mawvw’u suete nianu, wurru iau wagga Itou 
niaddo suapa.” 

M4Napawe wua nabbisara aroddi, itou nanaile liudde wurru naasilo 
Mawu Yesus uarisikka isudde. Arawe itou wagga manungku udde Mawu 
Yesus. 15Mawu Yesus naiwalo sitou, ”Inangnga, anio lulluai? Inangnga 
maddea'a sisai?” 

Maria massunna manungku udde mabawailla, nariaddi itou nabbi- 
sara, ”Iamangnga, amungkangngu Iamangnga nangingkatti Tou wua 
isindi, tulunga'a walo’a sia'u suapa Iamangnga nangado n Tou, tadea'u 
ia'u wotongnge mangalappa Sitou.” 

16Mawu Yesus nabbisara sitou, ”Maria!” 

Maria nanaile Mawu Yesus see nabbisara sulalummu wisara n 
Ibrani, ”Rabuni!” (Atatappasanne ”Huru”.) 

17” Arie pamita Siau” wisara Mawu Yesus sitou, ”ana waugu Ia'u 
taambe nasengkengnga ringannu Iamangnga. Arawe roote ringannu 
manga turrang-Ku, wurru pasingkata'e simangitou manungku orassa 
indi Iau ireete ringannu lamang-Ku wurru Iamangngu, Ruata-U wurru 
Ruatanu.” 

l8 Ne Maria inaite namasingkatta su manga mallalarrenggennu Mawu 
Yesus manungku itou suete naasilo Mawu Yesus wurru manungku 
Mawu suete namasingkattu sarangkanambone udde sitou. 


Mawu Yesus naipasilo n watangan-Ne su manga 
mallalarrenggen-Ne 
(Mat. 28:16-20; Mrk. 16:14-18; Luk. 24:36-49) 


Su allo Misa udde lai, su tempo rabbite, manga mallala- 
rrenggennu Mawu Yesus uaammulla su sambau waļe apan ngarane 
uarruudda, ana waugu imangitou matta'uttu manga tembonannu Ya- 
hudi. Inarrombanganne Mawu Yesus nirumanta wurru dirumarisikka su 
pattangnganni mangitou wurru nabbisara, ”Salamatta wurru paddarame 
siamiu.” 

2Napawe suete nabbisara aroddi, Itou namasilote n lima-Ne 
wurru sandirran-Ne simangitou. Su tempo naasilo Mawu, imangitou 
lembo nilumuassa. 21See Mawu Yesus nabbisara simangitou paassa lai, 
”Salamatta wurru paddarame siamiu. Ere lai lamangnga nandolo-U aro- 
ddi lai Iu mandolokki amiu.” 22See Itou napaasabangngu singangu- 
Ne simangitou wurru nabbisara, ”Sengkampe Gharraho Mawu Ruata. 
3 Amungkangngu iamiu mangampungnga rosa n sangkatou taumata, 
Mawu Ruata lai mangampungnga rosane. Amungkangngu iamiu tawe 


mangampungnga rosa n taumata waine, Mawu Ruata lai tawe mangam- 
pungnga rosane.” 

Mawu Yesus wurru Tomas 


MTomas (apan isassago lai ”Rindua”), sangkatou wuassu sire mapulo 
dua mallalarrenggennu Mawu Yesus, apan tawe suadio'a ringannu 
mallalarrenggenna waine su tempo Mawu Yesus nirumanta. 2S5Ne manga 
mallalarrenggennu Mawu Yesus apan waine nabbisara si Tomas, ”Iami 
naasilote Mawu!” 

Arawe Tomas sinumimbakka, ”Amungkangngu i&u taambe naasilo 
lannau lessa m pa'u su lima-Ne, udde wurru taambe napangado 
n talimadou su manga lannau lessa m pau udde wurru taambe 
napangado n lima'u susandirran-Ne, iau tawe mangngimanna saran 
paassa.” 

2% Sangkamisa naliudda, manga mallalarrenggennu Mawu Yesus 
naammulla apia su tampa udde, wurru Tomas isudde lai. Anambo 
ngara uarruudda. Arawe Mawu Yesus nirumanta wurru nirumarisikka 
su pattangnganni mangitou, see nabbisara, ”Salamatta wurru paddarame 
siamiu.” 7 Wua udde Mawu Yesus nabbisara si Tomas, ”Pa'ellege lima- 
U, wurru addoa'e talimadonu isindi. Ulurra'e limanu wurru addoa'e su 
sandirrang-Ku. Arie mapapadua lai ewe'e pangimante!” 

#Tomas nabbisara Mawu Yesus, ”Mawu'u wurru Ruata'u!” 

Ne Mawu Yesus nabbisara sitou, ”To mangngimanna ana waugu 
naasilote Sia'u? Asasalamatta su taumata apan mangngimanna salaiwe 
tawe naasilo Sia'u!” 


Pandumannu wuke indi 


#Ta'e manambo lai manga alarrindu'a waine apan suete niola'u 
Mawu Yesus su saruannu manga mallalarrenggen-Ne, arawe tate 
naworreta sulalummu wuke indi. “lArawe sarangkanambone indi 
niworretta, tadea'u iamiu mangngimanna manungku Mawu Yesus ete- 
udde Ratu Punnu Salamatta, Anau Mawu Ruata, wurru ana waugu 
mangngimanna Sitou, iamiu naasomba wiakka. 


Mawu Yesus naipasilo n watangan-Ne su sire 
pitu mallalarrenggen-Ne 


Wua udde Mawu Yesus namasilo watagan-Ne paassa lai su Rano 
21 n Tiberias su manga mallalarrenggen-Ne. Arendi wattinge: 2Su 
sambau allo Simon Petrus, Tomas apan isassago lai i Rindua, Natanael 
wuassu Kana su Galilea, alarrana'i Zebedeus, wurru rua ng katou 

mallalarrenggennu Mawu Yesus apan waine tantalanna uaammulla. 
3Wisara n Simon Petrus singana'a waine, ”Ia’u maapulu inai tumondo.” 

”Iami tumantalongnga”, unni mangitou si Petrus. Ne inaite imangi- 
tou sinuma'e saalanna. Arawe sarrabbi tuudda udde imangitou tawe 
naahau saran sambua. 4Napawe matannallo sussabangke, Mawu Ye- 
sus uarisikka su apanne, arawe imangitou wagga manungku udde Mawu 
Yesus. “Mawu Yesus nabbisara simangitou, ”Alarrana'u, iamiu naa- 
haute inassa?” 

”Tawe” sasimbakki mangitou. 

éMawu Yesus nabbisara simangitou, ”“Lomboa'a somanu su aik- 
katannu saalanna, iamiu sarun maahau inassa.” See soma udde nilom- 
bate mangitou, arawe imangitou tate maawolengnga apia ana waugu 
aroddi anambone inassa sulalummu soma. 

7Mallalarrenggenna apan arangnguannu Mawu Yesus, nabbisara si 
Petrus, ”Udde Mawu!” Napawe Simon Petrus naaringikka manungku 
udde Mawu, itou nallurre n laubba (ana waugu itou uatantole) 
see inumurumma sulalummu uge. 8Manga mallalarrenggenna waine 
nananturrutta watukku ammaranne ringannu saalanna, lapiddu na- 
molengnga soma apan napene ng kinassa. Imangitou tawe marau 
wuassu ammaranne, irarrangngo tumba'u marrasutta su meterrene. 
’Napawe imangitou sinumossokke wuassu saalanna, imangitou naasilo 
pia warra m putungnga isudde ringannu inassa uatambunna wurru roti. 
10 Mawu Yesus nabbisara simangitou, ”Apira'a inawarendi manga pira m 
bua inassa apan wakku niasametanni amiu.” 

Simon Petrus sinuma'e su saalanna, see namolengnga somane wa- 
tukku ammaranne. Soma udde napene ng kinassa apan mangkasal- 
laka; sarangkanambone marrasutta lima m pulo tallu su wuane. Wurru 
salaiwe anambone aroddi, somane tawe nahesa’a. 2 Mawu Yesus na- 
bbisara simangitou, ”°Wette umanna.” Tawe saran sangkatou wuassu 
mallalarrenggen-Ne warrani maiwalo, ”Iamangnga isai?” Ana waugu 
imangitou masingkatta manungku Itou Mawu. 8} Wua udde Mawu Yesus 
nangundani mangitou, nanganu roti udde, wurru nitahia simangitou. Ina- 
ssa udde lai nitahia n Tou ere udde. 

“Indi atallune Mawu Yesus maipasilo n watangan-Ne su manga 
mallalarrenggen-Ne napawe Itou niwangunna wuassu papate. 


Mawu Yesus wurru Petrus 


iSNapawe imangitou suete niumanna, Mawu Yesus nabbisara si 
Simon Petrus, ”Simon ana’i Yona, apa 10 lembo marangngu Sia'u wuassi 
mangitou indi mandangngu Sia'u?” 

”Atonna, Mawu,” sasimbakki Petrus, ”Mawu masingkatta iau ma- 
rangngu Mawu.” 

Mawu Yesus nabbisara sitou, ”Paduļianete alarrana'u domba-U.” 

I$Su aruane Mawu Yesus naiwalo sitou, ”Simon ana'i Yona, atonna 
o marangngu Sia'u?” 

”Atonna, Mawu,” sasimbakki Petrus, ”Mawu masingkatta manungku 
1a'u marangngu Mawu.” 

Mawu Yesus nabbisara sitou, ”Padulianete manga domba-U.” 

17Su atallune Mawu Yesus naiwalo sitou, ”Simon ana'i Yona, atonna 
o marangngu Sia'u?” 

Petrus nasusa naungnge ana waugu Mawu Yesus naiwalo sitou 
ngoma n sara atallune. Ne Petrus sinumimbakka apia, ”Mawu, Mawu 
masingkattu sarangkanambone. Mawu masingkatta manungku iau ma- 
rangngu Mawu!” 

See Mawu Yesus nabbisara sitou, ”Padulianete manga domba-U. 
18 Mangke atonna wisara-U indi: Su tempo 10 ta'e dario’a, o sassane 
mamma'issa lawannu, wurru u'amatta su alawo'u tampa ipaapulunu. 
Arawe amungkangngu o timmaddete, o mangngulukku limanu, wurru 
taumata waine mamma'issa slo wurru mangapidda su tampa apan 
ipaadirinu.” !°(Ringannu manga wisara udde Mawu Yesus mapaaliatta'u 
ereapa Petrus sarun mate ipamantuga Mawu Ruata.) Wua udde Mawu 
Yesus nabbisara si Petrus, ”Tantalongke Sia'u!” 


Mawu Yesus wurru mallalarrenggen-Ne 
apan waline 


“Su tempo Petrus nanaile, itou naasilo su liudde mallalarrenggenna 
apan arangnguannu Mawu Yesus. (Ete itou ua janna marani Mawu 
Yesus su tempo u'anna wurru naiwalo Sitou, “Mawu, isai apan sarun 
mamate Mawu?”) 2INaasilo sitou, Petrus naiwalo Mawu Yesus, ”’Mawu, 
ereapa su ola’i tou indi?” 

#Mawu Yesus sinumimbakka, ”Unnu wisara lau maapulu itou 
matatana'a wiakka ma'oma n sara Iau rumanta apia, udde waline 
manaranu. Arawe 10 tantalongke Sia'u!” 

BNe tinumelengke wattia su mallalarrenggennu Mawu Yesus 
manungku mallalarrenggenna udde tawe mate. Sumbali Mawu Yesus 
tawe nabbisara manungku mallalarrenggenna udde tawe mate, ewe'e: 
”Unnu wisara Iau maapulu itou matatana'a wiakka ma'oma n sara Ía’u 
rumanta apia, udde waline manaranu.” 

4 Yohanes apan nangonggolu tatiala su olau manga riadianna indi. 
Ete itou lai suete namorreta. Wurru iite masingkatta manungku apa 
apan niapaasingkatti tou udde atonna. 


Wisara Panginsueanne 


sTa'e manambo lai hatto waine apan niolau Mawu Yesus. Unnu 
wisara sarangkanambone udde iworretta passa m bau, i&u mammen- 
damma tawe a@ionanne ahewallu runia indi pangadoannu anambo n 
wuke apan sarun iworreta udde. 

WISARA TALAANE 


Watti'u Manga Rasul eteudde sasampa'u Wuke n Watti'u Alaluassa apan 
niapaassingkatti Lukas. Tuddane paarorone Watti'u Manga Rasul indi 
eteudde mannantiro su olau ereapa manga mallalarrenggennu Mawu 
Yesus - ringannu aehettu Gharraho Mawu Ruata - mammasingkattu 
Wattľu Alaluassu Mawu Yesus ”su Yerusalem, su ahewallu Yudea, 
su Samaria, wurru sara pentakku runia” (1:8). Wuke indi eteudde 
wattiu pammamanara n taumata n Sarrani apan tinattakka su wallattu 
taumata n Yahudi, see maola'a agama sambau su ahewallu runia. 
Mamamorrettu wuke indi pia pandumma mapaaliatta'a su mabawasane 
manungku manga taumata n Sarrani walinewe maola'a sambau angngo 
su araratuannu Roma, arawe manungku agama n Sarrani maola'a 
asasuungngu agama n Yahudi. 

Watti’u Manga Rasul wotongnge tahianna sulalummu tallu ng kawa- 
geanganna. Sulalummu tallu ng kawageanganna udde niasilo manungku 
aatambanna ahewallu leta'a suapa Wattiu Alaluassa su olau Mawu 
Yesus iappaasingkatta wurru gharreda iapararisikka: (1) paarorone 
pammamanara n taumata n Sarrani su Yerusalem napawe Mawu Yesus 
nasengkengnga watukku surga; (2) niatambannu ahewalle manga wage- 
angnge su Palestina; wurru (3) niatambannu ahewalle lai watukku wanua 
su marani n Tahaloangnga Tangngane na'oma n sara araune su Roma, 

Inolaanna sambau apan apianne sulalummu wuke n Watti'u Manga 
Rasul indi eteudde pammamanara n Gharraho Mawu Ruata apan ni- 
rumanta ringannu tarrino su manga taumata mangngimanna su Yeru- 
salem su allo m Pentakosta. Sulalummu anambo n arariadianna apan 
uaworretta sulalummu wuke indi natualage manungku Gharraho Mawu 
Ruata udde sidutu mangngehetta wurru mannohassa gharreda wurru 
manga piarrangnge. Watta apan niarra'u agama n Sarrani su tempo 
paarorone indi inautta sulalummu anambo nase. Aļawo’u arariaddianna 
apan niworretta sulalummu wuke indi mannualaga lai aroddi ahe- 
walle tarrino n wattia udde sulalummu pabbiarrannu manga taumata n 
Sarrani wurru sulalummu pasasangkaturangannu gharreda. 

Lorrone 


Sasaddia mabatti'a 
“a. Parenta panginsueanne wurru paaire Mawu 
Yesus 
b. Pinallolossa si Yudas 
Pabbawattia Wattru Alaluassa su Yerusalem 
Pabbawatta Wattru Alaluassa su Yudea wurru 
Samaria 
Pammamanara m Paulus 
a. Amamatta paarorone ipammasingkattu Watti u 
Alaluassa 
b. Ammulanna su Yerusalem 
c. Amamatta aruane ipammasingkattu Watti’ u 
Alaluassa 
d. Amamatta atallune ipammasingkattu Watti’ u 
Alaluassa 
e. Paulus sangkatou ruumanna su Yerusalem, 
Kaisarea, wurru Roma 


1:1-26 
1:1-14 
1:15-26 
2:1-8:3 


8:4-12:25 
13:1-28:31 


13:1-14:28 
15:1-35 


15:36-18:22 
18:23-21:16 


21:17-28:31 

Teofilus apan ma'imanna, 
1 Sulalummu wuke'u paarorone suete ta'u tinala'a sarangkanambone 
apan niola'a wurru niarra’u Mawu Yesus ro'e n Itou nanattakku manara- 
Ne, 2na'oma n sara allone Itou nasengkengnga su surga. Tantalanna 
Itou taambe nasengkengnga su surga, ringannu tarrino n Gharraho 
Mawu Ruata tou mannantiro manga rasul apan suete pinile. “Napawe 
Itou wua nate, alannune appatu pulo su allone Itou masokka ma- 
paaliatta'u molaan-Ne apan masemakka su manga rasul udde manungku 
Itou atonna-tonna wiakka. Imangitou maasilo Sitou, wurru Itou lai ua- 
hahatto mangitou su ola'u ereapa Mawu Ruata mamarenta ere sangka- 
tou Ratu. 4Wurru su tempo Itou uaammulla suadio’a ringanni mangi- 
tou, Itou nangonggolu parenta indi simangitou, ”Arie pangingkatta 
wuassu Yerusalem. Parraddo isudde maoma n sara lamangnga 
mangonggolu apa apan suete pinaire-Ne, eteudde apa apan suete nia- 
paasingkatta siamiu rorone. 

5Ana waugu Yohanes mannarrani ringannu ud'e, arawe ete pira allo 
lai iamiu sarun sarraniannu Gharraho Mawu Ruata.” 


Mawu Yesus nasengkengnga su surga 


“Napawe manga rasul udde uaammulla su sampunna ringannu 
Mawu Yesus, imangitou naiwalo Sitou, “Mawu, apa orassa indi Mawu 
mapararisika apia Araratuannu walagu Israel?” 

TMawu Yesus sinumimbakka, ”Iamangku sassane manantunnu allone 
wurru tempone. Udde tawe wotongnge asingkatanhi amiu, ana waugu 
udde apulu n Iamangnga. ŝArawe iamiu sarun maasomba tarrino, 
amungkangngu Gharraho Mawu Ruata nirumantate ringanni amiu. 
Wurru iamiu sarun ma'ola'a manga tatiala-U su Yerusalem, su ahewallu 
Yudea, su Samaria, wurru sara pentakku runia.” ?Napawe Mawu 
Yesus suete nabbisara aroddi, Itou nasengkengnga su surga su saruannu 
mata mangitou, wurru winabbawa nallindumma Sitou wuassu aellegi 
mangitou. i 

WTantalanna imangitou tae uatingngara langitta, su tempo Mawu 
Yesus nasengkengnga, inarrombanganne rua ng katou uapedettu mawira 
uarisikka su samba'a mangitou. }Ħ”Ei, manga taumata n Galilea,” unnu 
taumata darua udde, ”anio iamiu uarisikka isudde uatingngara langitta? 
Mawu Yesus apan aellehanni. amiu nasengkengnga watukku surga udde 
su saruanni amiu, sarun mabelengnga apia ringannu olangnge ereudde 
lai apan niasiloanni amiu tanginna.” 

Hahanti n Yudas 


See manga rasul udde nabelengnga watukku Yerusalem wu- 
assu Wuiddu Zaitun. Wuidda udde araune irarrangngo sangkilo wu- 
assu Yerusalem. BSu Yerusalem imangitou inaite watukku wale su 
tampa imangitou mattindaho, see nirumanganna su wabbo'a rengkenne 
aļiurosone. Manga rasul eteudde Petrus wurru Yohanes, Yakobus 
wurru Andreas, Filipus wurru Tomas, Bartolomeus wurru Matius, 
Yakobus angi Alfeus, Simon Patriot wurru Yudas anai Yakobus; 
Msarangkanambone sidutu ringannu naungnga uasampinunutanna uaam- 
mulla w'aliomanna. Imangitou lai waliomanna suadio’a ringannu manga 
wawine nasutta Maria inangngu Mawu Yesus, wurru manga turrangngu 
Mawu Yesus. 

I5SSu allo sambau, su tempo imangitou tantalanna uaammulla - 
irarrangngo pia marrasutta rua m pulo su atoune nirumanta - Pe- 
trus dirumarisikka mabbisara. ītou nabbisara, I””Manga turrangnga! 
Apa apan uaworretta sulalummu Wuke Susi, udde sarun matipussa. 
Paarorone wuassi Daud, Gharraho Mawu Ruata suete namasingkatta su 
ola'1 Yudas, piarra'u manga taumata apan nanametta Mawu Yesus udde. 
I Yudas eteudde sangkatou wuassu wallatti ite, wurru itou suete nipile 
lai mammanara suadio’a ringanni ite.” 

(Yudas indi suete naasomba leta'u lalabinganne wuassu lalantakku 
ala'uanne apan laleo. Itou nanawo wurru nate ringannu tianne nawasse 
naoma n sara lalorro n sinangngone sinumabangnga. !Anambo n 
taumata apan uatanąa su Yerusalem masingkattu håtto udde. Ana 
waugu udde sulalummu wisara mangitou leta'a udde nissago Akeldama, 
atappasanne 'Leta'a Rarra’.) 

2” Ana sulalummu Wuke Mazmur uaworretta arendi, 

"Wala'e atatanaan-Ne maola'a malannaba; 

arie piaddu sangkatou matana'a sulalumme. 

Pia uaworretta arendi lai, 

"Wala'e aianan-Ne anuannu taumata waine.” 

21-22 Ana waugu udde, rinone pia sangkatou apan tumantalongnga 
siite maola'a tatiala manungku Mawu Yesus nabbiakke apia wuassu 
papate-Ne. Taumata udde rinone sangkatou wuassu wallattu manga tau- 
mata apan sidutu suadio’a ringanni ite su tempo iite uatantalongnga 
Mawu Yesus su alawo'u tampa, ro'e n Yohanes nanattakka mannarrani 
noma n sara Mawu Yesus nasengkengnga su surga wuassu pattang- 
nganni ite.” 

3BNe manga taumata apan uasemodda isudde nanebo’u rua ng 
katou, eteudde Yusuf apan isassago lai Barsabas (itou isassago lai 

Yustus), wurru Matias. %?5See imangitou inumaliomanna. Imangitou 
nabbisara, ”Mawu, To masingkattu naungngu awadaalla. Yudas suete 
niaddo wuassu manarane sangkatou rasul wurru see natete. Nariaddi 
pantingira'a siami isai wuassu wallattu rua ng katou indi apan pileannu 
Mawu onggolannu manara ipallolossa si Yudas.” 2% Wua udde aranna 
darua udde niundi, see niata'eanne eteudde Matias. Nariaddi itou 
netenega maola'a rasul mammanara su sambau ringannu sire mapulo 
assa rasul waine. 


Daranta n Gharraho Mawu Ruata 


Napawe nia'omante allo m Pentakosta, anambo n taumata apan 

mangngimanna naammulla su sambau tampa. ?2Inarrombanganne 
niaringirranna tingikka wuassu langitta naalihida anginna məa’ikkatta. 
Wale aianannu manga taumata udde mangke napene n tingikka. “See 
imangitou naasilo manga lila ere renggammu putungnga mangngeekka 
su alawo'u tampa wurru inumarunna simangitou sangkatou-sangkatou. 
4Imangitou sarangkanambone naasomba tarrino n Gharraho Mawu 
Ruata, wurru nanattakke mabbisara sulalummu alawo'u manga wisara 
waine. Imangitou mabbisara tumurruttu apa apan iaonggolu Gharraho 
udde simangitou 1apawisara. 

“Su tempo udde manambo taumata n Yahudi, wurru wuassu 
alawo'u wanua su ahewallu runia, natana'a su Yerusalem. Imangitou 
udde taumata maturrutta Mawu Ruata. “Napawe naaringikka tingikka 
udde, manambo taumata narrimpulunna. Imangitou sarangkanambone 
nirrumindu'a naaringikka manga taumata mangngimanna udde magga- 
hatto sulalummu wisara mangitou sambau-sambau. 7Ringannu nahe- 
rangnga wurru inagukke imangitou nabbisara, “Manga taumata apan 
mabbisara indi sarangkanambone walinewe taumata n Galilea? 8Ereapa 
arariaddine ngoma n sara iite naaringikka imangitou mabbisara su- 
lalummu wisara wanua ng kite sambau-sambau? “lite manga taumata 
wuassu Partia, Media, Elam; wuassu Mesopotamia, Yudea wurru Kapa- 
dokia; wuassu Pontus wurru Asia, IIwuassu Frigia wurru Pamfilia, wua- 
ssu Mesir wurru manga leta'u Libia marani n Kirene; piaddu wuassi ite 
lai apan nirumanta wuassu Roma, !!pia manga taumata n Yahudi wurru 
pia lai manga taumata m pabbawalaga waine apan suete sinumutta 
agama n Yahudi; pia lai nirumanta wuassu Kreta wurru Arab. Iite sa- 
rangkanambone maaringikka imangitou mabbisara sulalummu wisara ng 
kite sambau-sambau su olgu hatto apan maaherangnga apan niola'u 
Mawu Ruata!” YRingannu naherangnga wurru niagukke imangitou sa- 

rangkanambone uaaiwalo sangkatou ringannu waine, ”Apa atapasanne 
indi?” 

13 Arawe piaddu lai manga taumata mangngaluandaga. Imangitou 
nabbisara, ”Ei, manga taumata udde wu'anna!” 


Nase m Petrus 


“See Petrus dirumarisikka suadio’a ringannu sire mapulo assa rasul 
waine, wua udde nabbisara su taumata nambo udde. Ringannu tingikka 
ma’ikkatta itou nabbisara, “Manga turrangnga, manga taumata n Ya- 
hudi wurru sarangkanambone apan uatana'a su Yerusalem! Padaring- 
ikka paapia-pia, ana waugu olangnge indi ta'u itala'a siamiu ringannu 
masema-semakka. Manga taumata indi waline wu'anna, ere su sunna 
ng kamiu; ana waugu orassa indi wakku puulla sio ruaallo. 16 Arawe indi 
suete niapaasingkattu Mawu Ruata si Nabi Yoël: 

LU Mawu Ruata nabbisara, ’Su panginsueannu runia 
Ia'u sarun mangonggolu Gharraho-U su anambo n taumata. 
Alarranangngu esakka wurru alarranangngu wawine sarun 
mamasingkatta siamiu manga inolaanna apan Ta'u ipaasingkatta 
simangitou. 

Manga dario’a sarun maasilo inolaanna apan Ta'u iapasilo 
simangitou. 
Manga taumata timmaddenu sarun mabaliawa su olau waliawa 
apan Ta'u ionggolla simangitou. 

Su manga allang-Ku lai - mawae esakka ara'e wawine —, 
sarun onggolannu Gharraho-U su allo udde. 
Imangitou sarun mamasingkattu inolaanna apan Ta'u 
iapaasingkatta simangitou. 

Pla'u sarun ma'ola'a manga alarrindv’a roso su langitta, 
wurru inolaanna apan wahewalla su runia; 
sarun pia rarra wurru putungnga, sawudda wurru timbulla. 

%Matannallo sarun maddandumma, 
wulanna mabbali marramu ere parra 
tantalanna Allo Mawu, Allo apan wahewa wurru Allo apan 
mawantuga udde rumanta. 

"Su tempo udde taumata apan mailalare su Mawu 
sarun masalamatta.” 

22 Manga turrangnga taumata n Israel! Padaringikka wisara'u indi: 
Mawu Yesus taumata Nazaret udde suete nionggolannu Mawu Ruata 
manara huna ng kamiu. Udde natualaga su manga alarrindu'a wurru 
inolaanna apan wahewalla apan niolu Mawu Ruata su pattangngani 
amiu sulalummu Mawu Yesus udde. Sarangkanambone udde turrangnga 

sassane masingkatta. Ere su ringirran- Ne sassane, Mawu Ruata 
narrawessa, Itou manantillu Mawu Yesus siamiu. Wurru su tempo Itou 
tinantilla, iamiu namate Sitou ringannu namala manga taumata laleo 
nangarussa n Tou. *Arawe Mawu Ruata napaawiakki Tou apia wuassu 
wallattu manga taumata nate. Itou niallupu papate, arawe Mawu Ruata 
napaaliu n Tou, ana waugu tawe rinone Itou sidutu aagasannu papate. 
235Su olau Mawu Yesus indi Daud suete nabbisara, 

'Iau sidutu ua'ellega Mawu su saruangku; 

Itou uaammungnga sia’'u, tadea'u ia'u tawe awono'anna. 

26 Ana waugu udde naungku mangke lulluassa, 
morrongku mangke maddalo: 

wurru wadangku indi sarun 

mallarrado ringannu matammuda sulalummu lalabinganna. 

7 Ana waugu To tawe namala rimuv’u matantangnga su runia n 

taumata nate. 

Po tawe mamala n allang-Ngu apan maturrutta indi 
marrimunsa'a wurru masue. 

23o suete namantingidu lalanna sia'u ipatudda wiakka apan tutune. 
Alaluassa sia'u ete niapangillembo ana waugu Po sidutu 
uatantalongnga sigu.’ 

Manga turrangnga, 14u madorongnga mabbisara ringannu mase- 
makka su ola'i Daud, iamangngu alamona ng kite udde. Itou nate wurru 
suete nilabingnga lai; lalabinganne ta'e udde saran orassa indi. 3 Mawu 
Ruata suete na'ire si Daud, ringannu sasalu, manungku sangkatou wua- 
ssu wallattu papapulunne sarun itenegu Mawu Ruata maola'a ratu. Ana 
waugu Daud masingkattu paaire udde wurru ana waugu itou lai sangka- 
tou nabi, 3litou masingkatta lai apa apan sarun olaannu Mawu Ruata. 
Nariaddi itou suete namasingkatta manungku Ratu m Punnu Salamatta 
apan pina'ire Mawu Ruata, sarun mabbiakka apia wuassu papate. Daud 
nabbisara, 

Itou tawe iwala matantangnga sulalummu runia n taumata nate; 

wadang-Nge tawe marrimunsa’a wurru masue.” 

32Ete Mawu Yesus udde apan niapaawiakku Mawu Ruata apia wuassu 
papate. lami sarangkanambone suete naasilo sassane olangnge udde. 
3İtou nitenega su aiananna apan matanggakka wurru nionggolannu 
Mawu Ruata tarrino, see nanengkamma Gharraho Mawu Ruata apan 
suete pina'ire Iamangnga. Wurru apan niaringirranna wurru aellehanni 
amiu orassa indi eteudde Gharraho apan suete nionggolla siami. “Daud 
sassane tawe nasengkengnga watukku surga, arawe Daud nabbisara, 

’Mawu nabbisara su Mawu-U: 

35 A’iante su samba'a uanang-Ku, 

ma'oma n sara Iau ma'ola'a manga seennu massurrubawa Sřo! 

3% Ana waugu udde anambo n taumata n Israel rinone maasingkatta 
atonna-tonna manungku Mawu Yesus apan niarussa ng kamiu udde, 
eteudde Mawu Yesus apan nitenegu Mawu Ruata maola'a Mawu wurru 
Ratu m Punnu Salamatta!” 

3 Napawe manga taumata udde naaringikka olangnge udde, naungngi 
mangitou u'ambulisada. See imangitou naiwalo si Petrus wurru manga 
rasul apan waine, “Manga turrangnga apa rinone olaanni ami?” 

38Petrus sinumimbakka, ”Awalute wuassu manga rosanu. Wurru 
iamiu sambau-sambau rinone sarranianna su arannu Mawu Yesus 
Kristus, tadea'u manga rosanu ampunganna. Ne manga turrangnga 
sarun manengkamma Gharraho Mawu Ruata wuassu Mawu Ruata. 
»3Ana waugu paaire Mawu Ruata udde maolaa wageangngu wurru 
papapulunnu see manga taumata apan uatana’a su tampa apan marau 
- €teudde anambo n taumata apan niwagoannu Mawu Ruata rumanta 
ringanni Tou.” 

Ete aroddi Petrus mannala'a simangitou. Wurru ringannu wisara 
apan manambo waine lai itou nandolokki mangitou tadea'u imangitou 
mapaaliu watanganne wuassu pabbawalaga apan daleo indi apan sarun 
irruumannu Mawu Ruata. #Manambo taumata mangngimanna watti'i 
Petrus, see imangitou naisarranite. Ne reengannu taumata mangngi- 
manna su allo udde niatambanna lai tallu riwu su atoune. #Ringannu 
marrimada imangitou sidutu mangngurumma alarra'a wuassu manga ra- 
sul wurru sidutu uaammulla suadio’a. Imangitou wanna su sambau 
wurru u'aliomanna su sampunna. 


Olau manga taumata mangngimanna 
udde mabbiakka 


#Manambo atonna alarrindu'a apan maarindu'a apan niola'u manga 
rasul udde na'oma n sara manambo taumata naherangnga wurru 
nata'utta. “Manga taumata apan mangngimanna udde sarangkanam- 
bone sidutu uaaukka wurru apa apan tatahuannani mangitou ipap- 
paatti mangitou suadio’a. #Imangitou nabalu'u manga sarannapa wurru 
pussaa mangitou, see tinahia roinne simangitou sarangkanambone 
tumurruttu hausannu sangkatou-sangkatou. 46 Miallo-miallo imangitou 
sidutu uaammulla su Wale Mawu; lapiddu wanna suadio’a, ringannu 
lulluassa wurru masarrionto'a su manga wale mangitou. #Imangitou si- 
dutu madalo Mawu Ruata wurru ipaapulu n taumata nambo. Miallo- 
miallo reenganni mangitou aatambanna ana waugu Mawu nangonggolu 
manga taumata apan tantalanna sassalamattanna. 

Taumata lome niapaapia 


su sambau allo Petrus wurru Yohanes inai su Wale Mawu su puulla 

tatallu wawallo, eteudde orassa umaliomanna. 2Poiaroddi ngara wa- 
hewa apan isassago ”Ngara Marramaga”, pia sangkatou esakka lome 
roe n dariaddine. Miallo-miallo taumata udde iaapidda isudde ia- 
parorongnga su manga taumata apan sumutta su Wale Mawu. “Napawe 
taumata udde naasilo si Petrus wurru Yohanes sussutta su Wale Mawu, 
itou nadorongnga sitarua mangonggolu sarannapa sitou. 4Ne itarua 
nanutuda sitou, wua udde Petrus nabbisara, ”Pa'ellepe siami!” 5See tau- 
mata udde nanutuda sitarua ringannu antimma sarun onggolannu saran- 
napa wuassi mangitou. “Arawe Petrus nabbisara sitou, ”Ia'u tawe doi- 
tta sara ng kadi0'a. Arawe apa apan indi siau, sarun ta'u ionggolla si’o: 
Ringannu tarrino n Yesus Kristus taumata Nazaret udde, amatte io!” 
7See Petrus nangagassa taumata udde su lima aikkatanne wurru nan- 
tulungngi tou dirumarisikka. Ledda n taumata udde wurru wawulannu 
leddane, lapiddu nabali matohassa. 8See itou sinumolo’a dirumarisikka, 
wurru inumamatte uapapalele isudde. Wua udde itou sinumutta su 
Wale Mawu suadio’a ringanni Petrus wurru Yohanes lapiddu wamatta 
wurru sussolo'a wurru maddalo Mawu Ruata. ”Awadaalla naasilo si- 
tou vamatta wurru maddalo Mawu Ruata. See imangitou naatutukka 
manungku ete itou madarorongnga apan wiasane ua'janna su ”Ngara 
Marramaga” su Wale Mawu. Imangitou naherangnga wurru niagukke 
naasilo apa apan suete nariaddi sitou. 


Nase m Petrus sulalummu Wale Mawu 


MTaumata udde sidutu uatantalongnga si Petrus wurru si Yohanes. 
Wurru napawe imangitou n tallu na'omate su panumbale apan isassago 
”Panumbale n Salomo”, anambo n taumata nirumanta marrimpulunna 
simangitou n tallu ana waugu niagukke. !? Napawe Petrus naasilo manga 
taumata udde, itou nabbisara simangitou, ”Ei manga taumata n Israel, 
anio manga turrangnga maggerangngu olangnge indi? Anio iamiu sidutu 
ua'ellega siami? Apa iamiu massunna manungku taumata indi naamatta 
ana waugu tarrino wuassi ami ara'e ana waugu jami maturrutta Mawu 
Ruata? 13Mawu Ruata apan sassubbanni Abraham, . Ishak, Yakub, 
Mawu Ruata alamona ng kite, Mawu Ruata udde suete namantuga 
Allang-Nge eteudde Mawu Yesus, ete Mawu Yesus udde tinantilli 
amiu su tembonanne wurru niroopanni amiu su saruanni Pilatus, su 
tempo Pilatus maapulu mamallosi Tou. “Itou na'ukkassa wurru mapia, 

arawe iamiu mannaļare wurru mammata'a tadea'u Pilatus mamallossu 
sangkatou tarra pate siamiu. Manga turrangnga namate Sitou, sumbali 
ete Itou punnu wiakku taumata nambo. Wurru Mawu Ruata suete 
napaawiakki Tou apia wuassu papate. Wurru iami suete naasilo sassane 
olangnge udde.. 16Manga turrangnga suete naasilo wurru nattiala apa 
apan nariaddi su taumata lome indi. Itou nabali matohassa, wurru napia 
ana waugu mangngimanna Mawu Yesus wurru tarrino-Ne. Ana waugu 
mangngimanna Mawu Yesus, ne taumata indi napiate apia su saruannu 
manga turrangnga sarangkanambone. 

“Manga turrangnga! Orassa indi iau masingkate manungku apa 
apan a'olaanni amiu wurru manga piarra'1 amiu su Mawu Yesus, udde 
a'olaanni amiu ana waugu iaąamiu wagga apa apan tantalanna a'olaanni 
amiu. 18$Wurru ana waugu eteudde natipusse apa apan suete nia- 
paasingkattu Mawu Ruata roe n aļamonane sulalummu manga nabi- 
Ne, manungku Ratu m Punnu Salamatta apan pina'ire udde rinone 
matatarrangnga. Ana waugu udde manga turrangnga, awalute wuassu 
manga rosanu wurru pabelengke ringannu Mawu Ruata tadea'u Itou ma- 
mapassa manga rosanu. ??Mawu sarun rumanta ringanni amilu, wurru 
iamiu sarun maapendamma atatohassa wakku sulalummu pangangi- 
manna. Wurru Mawu sarun mandolokku Mawu Yesus rumanta ringanni 
amiu, ana waugu Itou suete tinantunnu Mawu Ruata maola'a Ratu m 
Punnu Saļamatti amiu. ĉ1 Itou sarun matana’a su surga ma'oma n sara 
Mawu Ruata ma'ola'a sarangkanambone wakku ere lai suete niapaa- 
singkattu Mawu Ruata su manga nabi-Ne tempo rorone. ??Musa suete 
nabbisara, 'Mawu Ruatanu sarun mandolokka ringanni amiu sangka- 
tou nabi wuassu pabbawalagu sassane ere lai Itou nandolo'u. Iamiu 
rinone madaringikka anambo n wattia apan nipasingkattu nabi udde 
siamiu. Taumata apan tawe madaringikka wisara nabi udde, taumata 
udde sarun limbuarranna wuassu pabbawalagu Mawu Ruata wurru pa- 
teanna.’ Manga nabi apan suete namasingkattu wattru Mawu Ruata, 
manattakka wuassi Nabi Samuel wurru manga nabi waine apan niru- 
manta salimmurine, sarangkanambone namasingkatta su ola'u tempo 
indi. 25Manga paaire Mawu Ruata apan niapaasingkattu manga nabi, 
eteudde huna manga turrangnga. Sulalummu paaire apan niolau Mawu 
Ruata su iupungngu aļamonanu, Mawu Ruata nabbisara si Abraham 
arendi, 'Wuassu papapulunnu, Ia’'u sarun mangalamatta aļawo’u taumata 
su runia.’ Paaire udde hunane siamiu lai. 26Ana waugu udde Mawu 
Ruata namile Allang-Nge, see nandolokki Tou nirumanta ringanni 
amiu paarorone, tadea'u Itou mangalamatta siamiu. Olangnge Itou 
mangalamatta eteudde na'ola'a manga turrangnga ak aa, na- 
walu wuassu ola'u wiakki amiu apan laleo.” 


WATTIU MANGA RASUL 4 337 


Petrus wurru Yohanes su saruannu 
Mallarruungngu Agama 


Tantalanna Petrus wurru Yohanes ta'e uahahatto manga taumata 
4 udde, manga imam tembonanne wurru piarra’u mandariaga Wale 
Mawu wurru manga taumata n Saduki nirumanta ringanni Petrus wurru 
Yohanes. ?Imangitou massa'u ana waugu Petrus wurru Yohanes ma- 
battľa manungku Mawu -Yesus suete nabbiakka apia wuassu papate. 
Wurru udde maola'a tatiala manungku taumata nate sarun mabbiakka 
apia. “Ne imangitou nanametta rasul darua udde see niapaasutta su- 
lalummu tuttupanna. Wurru ana waugu rabbite, ne Petrus wurru Yoha- 
nes tinarranganna isudde na'oma n sara tirrabbine. “Arawe manga tau- 
mata apan naaringikke alarra'u manga rasul udde, manambo nampangi- 
manna. Ne reenganni mangitou niatambanna na'oma n sara irarrangngo 
lima riwu su atoune. 

“Tirrabbine manga mapapande Mallarruungngu Agama, manga 
piarra'u taumata n Yahudi wurru manga huru n agama naammulla su 
Yerusalem. $Imangitou naisasomba n Imam Wahewa Hanas, see lai 
Kayafas, Yohanes, Aleksander, wurru sarangkanambone apan nasutta 
su reengannu pabbawalagu imam wahewa udde. Petrus wurru Yoha- 
nes niapidda sinumaruanna simangitou, see imangitou naiwalo, ”Ereapa 
olangnge iamiu napaapia n taumata lome udde? Ringannu atatohassu 
sassane ara'e ringannu tarrino n sai iamiu ma'ola'a udde?” 

ŝPetrus apan niintarroannu Gharraho Mawu Ruata, sinumimbakka, 
”Manga mawu piarrau pabbawalaga, wurru manga ‘mawu wageang- 
ngu mallarruungnga! “Jami niparikisanna allo indi ana waugu na'ola'a 
apapia ipantulungngu taumata lome, wurru ana waugu manga mawu 
maapulu maasingkatta taumata udde pinapaapia. "Ne, manga mawu 
sarangkanambone rinone maasingkatta wurru anambo n walagu Israel 
rinone lai maasingkatta manungku taumata indi uarisikka orassa indi 
ringannu wadangnga apan mapia su saruannu manga mawu, ana waugu 
atatohassa wurru tarrino wuassu Mawu Yesus Kristus taumata Nazaret. 
Manga mawu suete nangarussa Mawu Yesus udde, arawe Mawu Ruata 
suete napaawiakki Tou apia. !Ete Mawu Yesus udde apan su pan- 
dummu aaddoanne indi sulalummu Wuke Susi, 

"Watu apan tate ipaatta su manga wale, 

nasemakka naola'e watu apan paarorone.” 
2 Tumba’u sulalummu Mawu Yesus sassane taumata masalamatta. Ana 
waugu su ahewallu runia indi su wallattu taumata tawe saran sangkatou 
taumata waine maasomba tarrino wuassu Mawu Ruata ipanalarnatta 
slite.” 

BManga wageangngu ammulannu Mamamarikissa udde naherang- 
nga naasilo awawarrani n Petrus wurru Yohanes, see lai imangitou ma- 
singkatta manungku rasul darua udde taumata wiasa apan tawe si'olane. 
See imangitou naatutukke manungku rasul darua eteudde manga tau- 
mata apan uatantalongnga Mawu Yesus. IMArawe imangitou tawe naa- 
sinaukka saran adio’a, ana waugu taumata apan suete niapaapia udde 
uarisikka lai isudde su saruanni mangitou suadio’a ringanni Petrus wurru 
Yohanes. Ne imangitou nandolokku rasul darua udde sinumabangnga 
wuassu tampa m paammulanna, wua udde imangitou na'ire. 16 Imangitou 
mabbisara, ”Rinone olaanni ite ereapa manga taumata indi? Anambo n 
taumata apan uatana'a su Yerusalem masingkate manungku alarrindu'a 
apan wahewalla indi, niola’i tarua. Iite tawe mappassinaaddu olangnge 
udde. WArawe tadea'u hatto indi tawe massaliawukka su manga tau- 
mata, wette iite mapaanaungngi tarua manungku tate wotongnge itarua 
mabbisara taumata ringannu mappaattu arannu Mawu Yesus.” 

Iŝi Ne imangitou namago rasul darua udde niapaasutta apia, wurru 
niwaloanna manungku itarua tate wotongnge manago arae mangarra'a 
ringannu mappaattu arannu Mawu Yesus. 

19 Arawe Petrus wurru Yohanes sinumimbakka, ”Ringirra’e sassane 
apa apan rinone su saruannu Mawu Ruata: tumurruttu parenta manga 
mawu arae tumurrutta parenta Mawu Ruata. Ana waugu iami tawe 
maaillolo mabbisara su ola'u apa apan suete niasiloanni ami wurru 
niaringirranni ami sassane.” ?1Manga lalorro n ammulanna udde tawe 
naasomba sambau pinangiananne ipakkuumanni Petrus wurru Yohanes. 
Nariaddi imangitou napaanaungngi tarua apia, see itarua nipallosse, ana 
waugu anambo n taumata mangke maddalo Mawu Ruata ana waugu 
arariaddianna udde. 2? Taumata apan suete niapaapia udde appate m 
pulo su tonnane pia lebene uukke. 


Manga taumata mangngimanna madorongnga 
awawarrani wuassu Mawu 


3Napawe Petrus wurru Yohanes nipallose, imangitou nabelengke 
ringannu manga hawene wurru nabattiu manga wisara n imam tembo- 
nanne wurru manga piarra'u Yahudi udde simangitou. “#Napawe manga 
hawene naaringikka udde, imangitou suadio’a inumaliomanna ringannu 
naungnga sambua su Mawu Ruata. Imangitou mabbisara, ”Mawu, 
tumba'u Po nandiaddi langitta wurru runia wurru tahaloangnga ringannu 
alawo'u lalorrone. ?5SRingannu Gharraho-Nu To suete nabbisara su iu- 
pungngu alamona n kami Daud, eteudde allang-Ngu; Po nabbisara, 

’Anio manga taumata, apan tawe maaillala Mawu, massa’u; 
anio manga pabbawalaga ma'ola'a ringirranna laleo? 
Manga ratu su runia uasasaddia mappapangalo, 

wurru manga piarrangnge uaaukka lumawangnga Mawu wurru 

Ratu m Punnu Salamatta. 
7 Ana waugu Herodes wurru Pontius Pilatus suete na'olaa ammula 
ringannu manga taumata apan tawe maaillala Mawu wurru ringannu 
taumata n Israel su soa indi. Imangitou maamulla lumawangnga Mawu 
Yesus allang-Ngu apan na'ukkassa udde, apan suete nitene-Gu maola'a 
Ratu m Punnu Saļamatta. #lImangitou naaukka ma'ola'a alawo'u ma- 
nara, apan suete tinantunna ro'e n paarorone manungku udde sa- 
run matippussa. Wurru To sarun manantunnu udde wuassu tarrino 
wurru apulu-Nu sassane. ?Orassa indi, Mawu, ellehete ereapa imangi- 
tou mammansaggi ami. Wurru wala'e jami, manga allang-Ngu indi ma- 
masingkattu wattra ringannu tawe. matta'utta. “#Onggolaawe aakannu, 
tadea'u taumata marada'a iapaapia wurru manga alarrindu'a see ino- 
laanna apan wahewalla mariaddi wuassu tarrino wurru atatohassa wua- 
ssu arannu Mawu Yesus, Allang-Ngu apan na'ukkassa udde.” 

“INapawe imangitou suete inumaliomanna, tampa imangitou uaam- 
mulla udde inumio’a. Imangitou sarangkanambone naasomba tarrino n 
Gharraho Mawu Ruata, wurru nanattakke mabbisara ringannu warrani 
atonna, su olau wattru Mawu Ruata. 


Sarangkanambone su sambau 


32 Anambo n taumata apan mangngimanna udde mabbiakka ringannu 
naungnga wurru apendamma sambau. Tawe saran sangkatou wuassi 
mangitou mammendamma manungku apa tatahuananne udde darotong- 
nge sassane. Alawo'u apa simangitou, ipappaatti mangitou su sambau. 
3Ringannu tarrino apan wahewa, manga rasul udde mangngonggolu 
tatiala manungku Mawu Yesus nabbiakke apia. Ne Mawu Ruata lembo 
nangalamatta simangitou. ““Wurru tawe saran sangkatou wuassu wal- 
latti mangitou apan niatalannu manga apa. Ana waugu imangitou apan 
uatahuanna leta'a ara'e wale, nabalu'u leta'a ara'e wale mangitou udde; 
roinne niapiddi mangitou 'Swurru tinantilli mangitou su manga rasul. 
Wua udde roitta tinahia su manga taumata apan mappandumma. 

36-37 Aroddi lai Yusuf. Itou lai nabalu'u leta'a, see roinne niapiddi 
tou wurru tinantilla su manga rasul. Yusuf indi sangkatou wuassu 
papapulunni Lewi wuassu Siprus; manga rasul mammago sitou lai 
Barnabas (atappasanne Mallaluassa). 

Ananias wurru Safira 


Arawe pia sangkatou aranne Ananias. Itou ringannu awingnge 
5 aranne Safira, nabalu'u leta'a santampa pussa'a mangitou. 2Roitta 
wuassu la'unnu leta’a udde, sambageanganna niwa’ungngi tou ipaatta 
sassane wurru waine tinantilli tou su manga rasul. Itou na'ola'a udde 
asingkatannu awingnge. “Ne Petrus nabbisara sitou, ”Ananias, anio Ïo 
namala n Setanna namiarra'u naungngu, naoma n sara 10 nangawusu 
Gharraho Mawu Ruata, ringannu malanna-lannaba nama'ungnga roi- 
tta ipaannu sassane sambageanganna roitta laæ’unnu leta’a udde? 4Leta'a 
udde pussaanu, ro'e n o taambe nabalu’a. Wurru napawe leta'a udde 
suete niwalu'a, roinne lai tae pussaanu. Nariaddi anio io pia pan- 
dumma ereudde sulalummu naungngu ma'ola'a pallalagu udde? Waline 
taumata aawusuannu ewe'e Mawu Ruata!” SAroddi Ananias naaring- 
ikka manga wisara udde, itou nawantingnga see nate. Anambo n tau- 
mata apan naaringikka olangnge udde nata'utta. “Ne manga umbasanna 
nirumanta wurru nami'unna winalunanni Ananias see niapidda suliudde 
wurru nilabingnga. 

'Irarrangngo tallu ng ka'orassa naliu, awingnge nirumanta. Itou 
wagga apa apan wakku nariaddi. ŝPetrus nabbisara sitou, ”Annama’a 
waloa'a si@u: Apa leta'a apan niwalungngu wurru awingngu udde, 
aregane arendi?” ”Atonna ereudde aregane,” sasimbakku awingngi 
Ananias. 

See Petrus nabbisara sitou, ”Anio io wurru awingngu na'ire man- 
nalu'atta Gharraho Mawu Ruata? Padaringika! Manga taumata apan 
nallabingngu awingngu nabelengke. Imangitou sarun mangapiddu lai 
su liudde.” WỌOrassa udde lai awingngi Ananias nawantingnga wurru 
nate su saruanni Petrus. Wurru su tempo manga umbasanna udde si- 
numutta, imangitou naaratingnga sitou natete. See imangitou nangapi- 
ddu winaļunanne su liudde see nilabingnga su sandirrannu awingnge. 
IINe anambo n taumata apan mangngimanna udde wurru manga tau- 
mata waine, apan naaringikka arariaddianna udde, nata'utta. 


Manga alarrindu'a wurru manga 
inolaanna apan wahewalla 


2Ana waugu pamamanara manga rasul, ne manambo alarrindu'a 
wurru manga inolaanna apan wahewalla nariaddi su wallattu lalorro 
n soa. Ringannu naungnga sambua anambo n taumata apan mangngi- 
manna naammulla su Panumbale n Salomo su Wale Mawu. BWurru 

taumata waine tawedu warrani rumanta maammula ringannu manga tau- 
mata apan mangngimanna udde. Arawe manga taumata mangngimanna 
udde lembo n aaddatannu lalorro n soa. "Wurru mallannu mangke 
aatambanna anambone manga taumata apan mangngimanna Mawu - 
mapia esakka ara'e wawine. !5Ewe’e olangnge naola'e aroddi naoma n 
sara manga taumata marada'a niaddo su lallowanganna ara'e wilatta, see 
niapidda su lalanna, tadea'u imangitou salaiwe mattulungnga arrinoannu 
lintau m Petrus, amungkangngu Petrus sumabbi isudde. 16Mangke 
mangngelekka manga taumata nirumanta wuassu soa marani n Yerusa- 
lem. Imangitou mangngapiddu manga taumata marada'a wurru niasut- 
tannu manga gharraho laleo. Ne manga taumata udde sarangkanam- 
bone niapaapia. 


Manga rasul pinassansara 


I Panginsueanne imam wahewa wurru anambo mallalarrenggenne, 
eteudde wageangngu manga taumata n Saduki mannattake lullawang- 
nga ana waugu imangitou pia naungnga laleo. 18 Manga rasul udde sina- 
metta, see nitarro sulalummu tuttupannu awadaalla. IP Arawe rabbine, 
sangkatou mala'ekattu Mawu namu'a manga ngara n tuttupanna, see 
nangapiddu manga rasul udde sinumabangnga. Mala’ekatta udde nabbi- 
sara su manga rasul, ” Roote darisikka su Waie Mawu wurru pasing- 
kataa su taumata su olgu wiakka apan wakku indi.” Ne manga rasul 
udde tinumurrutte tanata n mala'ekatta udde. Ruaallo atonna imangitou 
inaite su Wale Mawu wurru mannattake mangngarra’a isudde. 

Tantalanna udde imam wahewa wurru mallalarrenggenne nirumanta, 
see na'ola'a ammullu mallarruungnga ringannu manga piarrau Yahudi. 
Wua udde imangitou nandolokku taumata inai mangalapa manga ra- 
sul udde su tuttupanna iapaapidda sumaruanna simangitou. ? Arawe na- 
pawe manga taumata nirolokka udde na'omate su tuttupanna, imangitou 
tawe naasilo manga rasul isudde. Nariaddi imangitou nabelengke, see 
nabalo n olangnge udde su mallarruungnga. 3”Su tempo iami na'omate 
su tuttupanna,” unni mangitou su mallarruungnga, ”niaratinganni ami 
ngara n tuttupanna uarruuda mapia-pia, wurru manga mandariaga ua- 
riaga su ngara. Arawe su tempo jami namu'a ngara udde, jami tawe naa- 
silo saran sangkatou sulalumme.” #Napawe piarrąæu mandariaga Wale 
Mawu wurru manga imam tembonanne naaringikka alae udde, imangi- 
tou tinumiangnga su olau manga rasul wurru matta'uttu apa apan sarun 
mariaddi. #Wua udde nirumantate sangkatou esakka uaapiddu wattia 
indi, ”Daringirre! Manga taumata apan tinarrangannu manga Tuang- 
nga su tuttupanna udde orassa indi tantalanna mangngarra'a awadaalla 

su Wale Mawu!” %Ne piarra'u mandariaga Wale Mawu udde su sam- 
bau ringannu mandariagane inaite nangalappa manga rasul udde apia. 
Arawe imangitou tawe nangalappu ararragissa ana waugu imangitou ma- 
tta'uttu taumata nambo; arrengenne taumata nambo udde mamareta m 
batu simangitou. 

2? Manga rasul udde niapidda sinumutta sinumaruanna malla- 
rruungnga. See imam wahewa namarikissa simangitou. ?ŝItou nabbi- 
sara, “Tami suete naningaddi amiu tadea'u ariete pangarra'u arannu tau- 
mata udde. Arawe orassa indi pa'ellege apa inolaanni amiu! lamiu 
mannaliawukku alarra'i amiu su ahewallu Yerusalem, wurru iamiu 
mangngansilla manungku ete iami nipandansilanannu papate n taumata 
udde.” 

2 Petrus wurru manga rasul apan waine sinumimbakka, ”Iami rinone 
tumurrutta Mawu Ruata wurru waline tumurrutta taumata. 3°Mawu 
Yesus, apan niarussa ng kamiu suete niapaawiakku Mawu Ruata 
iupungngu alamona ng kite apia wuassu papate. 31Mawu Ruata suete 
nangonggolu aiananna wurru tarrino apan matanggakka Sitou eteudde 
Piarrangnge wurru Punnu Salamatta; tadea'u walagu Israel onggolannu 
tempo mawalu wuassu manga rosane wurru ampunganna. 3% Ete iami 
manga mattatialane su ola'u sarangkanambone udde — jami wurru lai 
Gharraho Mawu Ruata apan nionggolu Mawu Ruata su manga taumata 
apan maturrutta Sitou.” 

“Su tempo manga Mallarruungngu Agama naaringikka udde, 
imangitou mangke nasa'u, wurru imangitou na'irete mamate inanga ra- 
sul udde. “MArawe su wallattu manga Mallarruungngu Agama udde 
pia sangkatou Farisi aranne Gamaliel. Itou huru n agama apan 
aaddatannu anambo n taumata. Itou dirumarisikka see nandolokku tau- 
mata niapaapiddu manga rasul udde sinumabangnga su liudde tala ng 
kadio’a. 35Wua udde itou nabbisara su Mallarruungngu Agama udde, 
”Manga turrangnga manga taumata n Israel! Ringirra'a paapia-pia su 
olau apa apan sarun olaannu manga turrangnga su saruannu manga tau- 
mata indi. “Ana waugu dorone suete nirumanta Teudas, apan mang- 
ngantimma itou taumata wahewa, naoma n sara irarrangngo appatu 
rasutta su atoune tinumantalongnga sitou. Arawe itou nipate wurru 
mallalarrenggenne nassaliawukka wurru tuddane nawuli. 3 Wua udde, 
su tempo m pandareengngu aranna, nilumapputa apia Yudas, taumata 
wuassu Galilea. Ana waugu sasalongnge manambo taumata tinumanta- 
longnga sitou. Arawe itou lai nipate, wurru anambo mallalar; enggenne 
nassaliawukka. “#Nariaddi orassa indi ringannu arariaddianna udde, 
tatantiro'u eteudde: imbarrangnga maola'a apa-apa su manga tau- 
mata indi, wala'e aroddi imangitou. Ana waugu alarra'a wurru tatan- 
tiro mangitou indi eteudde wuassu taumata, ne alarra'a wurru tatantiro 

udée sarun mawuli. 3 Arawe amungkangngu udde nirumanta wuassu 
Mawu Ruata, ne manga turrangnga tawe mapaasala mangitou. Ewe’e 
asinungka sarun matualaga manungku manga turrangnga lullawangnga 
Mawr Ruata.” 

Alarra'1 Gamaliel udde nisengkammu mallarruungnga. #Ne manga 
rasul udde niwagoante, see nihesekka, wua udde nisingadda mangarra'a 
apia alarrau Mawu Yesus. Wua udde imangitou nipallosse, 4# Manga 
rasul udde nanantangngu Mallarruungngu Agama ringannu lulluassa ana 
waugu Mawu Ruata suete na'ola'a simangitou naasomba aaluandaga 
ana waugu Mawu Yesus. 4 Wurru miallo-miallo su Wale Mawu see 
lai su manga wale n taumata, imangitou sidutu mangngarra'a wurru 
mabattľa Wattiu Alaluassa su olu Mawu Yesus manungku tumba'u 
Itou Ratu m Punnu Salamatta apan pina'ire udde. 


Sire pitu mallaļaļima 


Manga mallalarrenggennu Mawu Yesus mallannu aatambanna 

anambone. Su tempo udde manga taumata n Yahudi apan mabbi- 
sara n Yunani naola’a tawe maluassa su saruannu manga taumata n Ya- 
hudi tumanangnge. Apan mabbisara n Yunani udde nabbisara, ”Manga 
wawine ng kami apan inawaluanna tawe naasomba tahia ipabiakka 
miallo-miallo apan nitahia su manga taumata.” ZAna waugu udde sire 
mapulo dua rasul udde nangammullu anambo mallalarrenggenne wurru 
nabbisara simangitou, ”Daleo amungkangngu iami umaddo mamasing- 
kattu wisara Mawu Ruata, ana waugu ta'e marringiddu anna. 3Nariaddi, 
mappianne manga turrangnga mamile wuassu wallatti amiu sire pitu 
apan pallalagune mapia wurru pia tarrino n Gharraho Mawu Ruata 
see lai pande, apan wotongnge iapamanara ng kami mangatokku hatto 
indi; 4ana waugu jami inai umaliomanna wurru mabatti’u wisara Mawu 
Ruata.” 

sAwadaalla udde nanengkamma addapattu manga rasul udde. See 
imangitou namilete si Stefanus, sangkatou apan mangngimanna Mawu 
Yesus wurru pia Gharraho Mawu Ruata. Napile lai Filipus, Prokhorus, 
Nikanor, Timon, Parmenas, wurru Nikolaus wuassu Antiokhia; itou 
waline taumata n Yahudi arawe sinumuttate agama n Yahudi. ‘Sire pitu 
udde niapidda su manga rasul, see manga rasul udde inumaliomanna 
wuru nadorongnga alamattu Mawu rumanta simangitou. 

7 Aroddite wattiu Mawu Ruata mangke nassaliawukka wurru manga 
mallalarrenggennu Mawu Yesus su Yerusalem lembo n aatambanna 
anambone. Wurru manambo lai manga imam apan nangngimanna 
Mawu Yesus. 

Stefanus sinametta 


#Stefanus lembo nialamatannu Mawu Ruata, naoma n sara itou 
ma'ola'a manambo alarrindu'a wurru inolaanna apan wahewalla su wal- 
lattu tumana’u soa. ’Arawe pia lai manga taumata apan mannalare si- 
tou; imangitou eteudde taumata wale m pattatarramawuanna apan isa- 
ssago wale.m pattatarramawuannu manga Taumata Tawe Limbanne. 
Manga taumata wale m pattatarramawuanna udde eteudde manga tau- 
mata n Yahudi wuassu Kirene wurru Aleksandria. Imangitou wurru 
manga taumata n Yahudi wuassu Kilikia wurru Asia uasasimbakki Ste- 
fanus. !Arawe imangitou tawe maapanompolla wisara n Stefanus, ana 
waugu Gharraho Mawu Ruata mangngonggolu apande sitou iapawi- 
sara. !! Ana waugu udde imangitou nangonggolu roitta su manga pira 
taumata iapawisara, ”Iami naaringikka taumata udde mangngadio’a si 
Musa wurru Mawu Ruata!” Ete aroddi imangitou mapawawulo manga 
taumata, wurru manga piarrau Yahudi, wurru manga huru n agama. 
See imangitou inaite nanametta si Stefanus, wua udde itou niapidda 
sinumaruanna Mallarruungngu Agama. 3 Wuprru imangitou lai nanga- 
piddu manga mattatiala apan mangngonggolu tala'a awusu su ola'i 
Stefanus. Manga mattatiala udde nabbisara, ”Taumata indi sidutu 
mangngadio’a Wale Mawu apan na'ukkassa, wurru mangngadio'a manga 
parenta Mawu Ruata apan niapaasingkatti Musa. lami suete naaring- 
ikka sitou mabbisara, manungku Mawu Yesus wuassu Nazaret udde 
sarun mangngohakku Wale Mawu indi, see mamalu anambo n ina- 
naramanna apan nisossokki Musa siite!” ISAwadaalla apan uasemodda 
sulalummu ammulannu Mallarruungngu Agama udde nanutudda si Ste- 
fanus. Wurru su tempo udde hati n Stefanus aellehanna naalihidda hati 
mala'ekatta. 


Sasinaukki Stefanus 


Imam wahewa naiwalo si Stefanus, ”Apa anambo n wisara n tau- 

mata udde atonna?” 2Stefanus sinumimbakka, ”Manga turrangnga 
wurru manga lamangnga! Padaringikka sigu! Tantalanna iupungngu 
alamona ng kite Abraham taambe nangingkatta watukku Haran, su 
tempo itou ta'e uatana'a su Mesopotamia, Mawu Ruata apan mawan- 
tuga nirumanta ringanni tou $wurru nabbisara, 'Tantanga’e wanuanu 
wurru manga turrangngu. Roote su wanua apan sarun ipantingida sro. 
4Ne Abraham nanantangke n wanua Kasdim, see nangingkatte watukku 
Haran. Napawe iamangngi Abraham natete, Mawu Ruata napaæ’ingkatti 

Abraham watukku wanua indi atatanaannu manga turrangnga wurru 
manga iaąamangnga orassa indi. “Su tempo udde tawe saran sambage- 
anganna wuassu wanua indi nionggolu Mawu Ruata si Abraham maola’a 
pussa n Abraham; tawe saran sandango nionggolla sitou. Arawe 
Mawu Ruata na'ire manungku Itou sarun mangonggolla si Abraham 
maola'a pussaa n Abraham wurru papapulunne. Tempo udde Abra- 
ham tawe anga. $Arawe indi bawalo Mawu Ruata sitou, “Papapu- 
lunne sarun matana’a ere taumata raho su wanua n taumata waline. 
Manga tumana'u wanua udde sarun mangallangnga simangitou wurru 
ma'ola'a simangitou marragisa appatu rasutta su tonnane alannune. 
7Arawe fau sarun makkuumannu pabbawalaga apan mangngallangnga 
siamiu, wurru imangitou sarun masaliu wuassu wanua udde wupru sa- 
run massubba Siau su tampa indi. 8Napawe suete nabbisara aroddi 
paaire udde pinattohassu Mawu Ruata ringannu sunatta. Ne napawe 
Ishak, anai Abraham niasungkangnga, Abraham nassunatte sitou na- 
pawe uukke ualute allo. Wua udde Ishak nassunatta lai alarranangnge, 
eteudde Yakub. Wurru Yakub nassunatta lai sire mapuļo dua 
alarranangnge, eteudde apan naola'a nang EN alamona n walagu Ya- 
hudi. 

Manga iamangngu alamona ng kite udde massa'u si Yusuf, na’oma 
n sara imangitou nabalu'i tou naola'a allangnga su Mesir. Arawe Mawu 
Ruata sidutu uatantalongnga sitou, Iêwurru napaaliu n tou wuassu 
alawo'u asasusa. Mawu Ruata nangonggolu apapia wurru apande sitou 
su tempo itou sinumaruanna si Firaun ratu Mesir, naoma n sara Firaun 
nanenegi tou naola'a gubernure su wanua Mesir wurru tembonannu 
wale n araratuannu Mesir. !!Wua udde nariaddite aļarratumma apan 
wahewa su ahewallu wanua Mesir wurru Kanaan na'oma n sara taumata 
uatatarrangnga lunussa. lupungngu alamona ng kite tawe maasomba 
anna. 2Ne napawe Yakub naaringikka pia gandumma su Mesir itou 
nandolokku alarranangnge, iupungngu aļamona ng kite, inai poiaroddi 
su paarorone. Su tempo imangitou inai aruane, Yusuf namasingkatta 
manga turrangnge udde manungku ete itou Yusuf. Wakkute. udde 
ratu Mesir naasingkatta manga turrangngi Yusuf. Wua udde Yusuf 
nananata n wattra su iamangnge, eteudde Yakub tadea'u Yakub wurru 
manga turrangnge mangingkatta watukku Mesir — sarangkanambone pitu 
m pulo lima su atoune. !5Ne Yakub nangingkatte watukku Mesir wurru 
isudde itou wurru iupungngu alamona ng kite, nate. 16 Winalunanni 
mangitou niapidda apia su Sikhem wurru nilabingnga su lalabinganna 
apan suete niwallianni Abraham ringannu roitta wuassu taumata n 
walagu Hemor su Sikhem. 

1Napawe maranite tempone Mawu Ruata manipussa paaire- -Ne si 
Abraham, walagi ite su Mesir niatambante anambone. I$Panginsueanne 


346 WATTITU MANGA RASUL 7 


sangkatou ratu waine apan wagga n Yusuf, namarenta su Mesir. 
BRatu udde mannalangnga walagi ite ringannu ararragissa su iupungngu 
alamona ng kite. Itou mammata'i mangitou mandamme n alarrana'a 
apan wakkute niasungkangnga tadea'u masusa wurru mate. 2 Su tempo 
udde Musa niasungkangnga; itou ana'a arramahanne. Tallu wulanna 
alannune itou papadulianannu iamangnge, ?Iwurru napawe itou niram- 
mete, marruala n Firaun nangambi sitou, see namaduli sitou naalihida 
ere anangnge sassane. ZAlawo'u apande n taumata Mesir niarra’a si- 
tou wurru itou naola'a taumata apan lembo n tarrino sulalummu wisara 
wurru inolaanne. 

3Su tempo Musa uukke appatu pulo su tonnane, nirumantate apu- 
lune sulalummu naungnge inai mattembo walagu taumata n Israel. 
“See itou naasilo sangkatou wuassi mangitou sassanrannu taumata Me- 
sir, ne itou nanamba’a taumata apan sassanranna udde wurru na- 
mate taumata Mesir. “Musa massunna pabbawalage sarun maatutukka 
manungku Mawu Ruata tantalanna mappaatti tou mamallossi mangitou. 
Arawe imangitou tawe maatutukka. 26Tirrabbine itou naasilo lai rua ng 
katou taumata n Israel uawawulo, see itou nallaassa wurru nandame 
mangitou. Itou nabbisara, 'Iamiu indi sangkaturrangnga, anio iamiu 
uawawulo? ?' Arawe taumata apan namuulla hawene udde nanurrudi 
Musa su winggine see nabbisara, 28'Isai namile sio maola'a piarrangnge 
wurru mallarruungngi ami? To pia pandumma mamate sia'u ere lai 10 
namate taumata Mesir udde naarrabbi? 2Napawe Musa naaringikka 
wisara n taumata udde, Musa tinumaļangnga wuassu Mesir see natana’a 
su wanua Midian. Poiaroddi itou naasomba ana'a darua. 

3% Appatu pulo su tonnane wua udde, sangkatou mala'ekatta niru- 
manta ringanni Musa su wadda'a marani Wowo n Sinai. Mala'ekatta 
udde nirumanta sulalummu putungnga su anggarrumunanne apan luk- 
kenggamma. 3! Musa naherangnga naasilo olangnge udde, na’oma n sara 
itou inaite nangundani tadea'u maasingkatta apa nariaddi udde. See itou 
naaringikka tingikku Mawu nabbisara, 3?Ete lau Mawu Ruata iupung- 
ngu alamonanu; Iau Mawu Ruata n Abraham, Ishak, wurru Yakub.” 
Musa nangindo n atata'utta na’oma n sara itou tate warrani ma'ellega 
anggarrumunanne udde. 33Wua udde Mawu nabbisara apia, 'Luatte si- 
lope apan ualurre sio udde ana waugu leta'a apan dararisirrannu udde 
leta'a na'ukkassa. *Ia’'u suete naasilo wurru naatutukka aroddi apettane 
asasusa m pabbawala-U su Mesir. Ia'u naaringikke sasaļiomanni mangi- 
tou wurru 14'u sinumossokka mamallosi mangitou. Orassa indi wette! 
Ia'u sarun mandolokku mabelengnga watukku Mesir. 

“Musa indi Musa apan tawe niau m walagu Israel wurru nito’e 
ringannu wisara indi, Isai suete namile so maola'a piarra'a wurru 
mallarruungngi ami? Arawe ete itou taumata apan nirolokku Mawu 

Ruata maola'a piarrangnge wurru mananalamatta, ringannu sasumbala 
mala'ekatta apan nirumanta ringanni tou su anggarrumunanne apan luk- 
kenggamma udde. 3% Ete Musa udde apan namiarra'u walagu Israel si- 
numabangnga wuassu Mesir ringannu na'ola'a alarrindu'a wurru ino- 
laanna apan wahewalla su Mesir, su Tahaloangnga Marramu wurru su 
wadda'a, appatu pulo su tonnane alannune. Ete itou lai Musa apan 
nabbisara su pabbawalagu Israel, °Mawu Ruata sarun mangonggolla 
siamiu sangkatou nabi apan nipile wuassu wallatti amiu sassane, ere lai 
Itou namile sigu. 33Ete Musa lai apan su pattangngannu pabbawalagu 
Israel su wadda'a, naola'a uatangnga mala'ekatta apan mabbisara sitou 
su Wowo n Sinai ringannu iupungngu alamona ng kite. Ete itou apan 
nanengkamma wattra apan wiakka wuassu Mawu Ruata niapaasingkatta 
silte. 
3Salaiwe aroddi iupungngu alamona ng kite maddiri tumurrutta si- 
tou. Imangitou maddiri n tou wurru maapulu mabelengnga watukku Me- 
sir. #Imangitou nabbisara si Harun, ’Pallanginte manga paaluanna huna 
ng kami, tadea'u manga paaluanna udde mamiarra'i ami. Ana waugu 
lami wagate lai apa apan sarun mariaddi si Musa udde, apan nangapiddi 
ami sinumabangnga wuassu Mesir! “See su tempo udde imangitou nal- 
langinnu sambau paaluanna ana'u sapi, wua udde imangitou nangong- 
golu sasamba su paaluanna udde wurru na'ola'a andeangnga ipassu- 
bba paaluanna apan nilanginni mangitou sassane. #Ne Mawu Ruata 
nanantangngi mangitou wurru namala mangitou massubba manga anum- 
pitanna su langitta. Udde ere lai uaworretta sulalummu Wuke Manga 
Nabi. Arendi, 
"Fi manga taumata n Israel! Walinewe hunane Sia'u 
iamiu mammototta wurru ma'ola'a sasamba wuassu winatangnga 
appatu pulo su tonnane alannune su wadda’a. 
8Ete rasanna pasasubbanna si Molokh apan iaapiddi amiu 
suadio’a ringannu paaluannu winatangnga sassubbannu, eteudde 
Refan; eteudde paaluanna niola'a sassubbanni amiu. 
Ana waugu udde Ig’u sarun mallimbuakka siamiu marau-rau ` - 
watukku samba'a wanua Babel. i 
“Rasanna tampa rantannu Mawu Ruata ringannu taumata, pia lai su 
iupungngu alamona ng kite su wadda'a. Rasanna udde niola'a wuassu 
parenta Mawu Ruata si Musa tumurruttu sarrene apan niapaasilo Mawu 
Ruata si Musa. See rasanna udde niapiddu iupungngu alamona ng 
kite su tempo imangitou wurru Yosua inai mangarro wanua ng kite indi 
wuassu tatahuanannu manga pabbawalaga apan nilimbuarrannu Mawu 
Ruata su saruanni mangitou. Rasanna udde uaraddo isudde næoma n 
sara Daud. #Daud maaluassa naungngu Mawu Ruata wurru sussalande 
Sitou tadea'u itou iwala mapararisikku sambau Wale Mawu Ruata 

apan sassubbanni Yakub udde. 4 Arawe ete Salomo napararisikku Wale 
Mawu Ruata. 
8Ewe’e Mawu Ruata lembo n ahewalanne tawe matana'a su wale 
apan niola'u taumata; ana waugu su Wuke Nabi uaworretta arendi, 
Langitta eteudde arra'uang-Ku, 
wurru runia apampakku ledda-U. 
Wale ereapa rinone iapararisikki amiu Sia'u? 
Suapa tampa pangilloloang-Ku? 
“#Walinewe Ia'u sassane nandiaddi sarangkanambone udde?’ 

ere udde wisara Mawu Ruata. 

“IWaline hampa aatikku pua n manga turrangnga, wurru aroddi 
asahadde tumurrutta Mawu Ruata! Talinganu wengella ipadaringikka 
wisara Mawu Ruata! Iamiu naalihida ere iupungngu alamonanu; si- 
dutu lullawangnga Gharraho Mawu Ruata! 5 Apa pia sangkatou nabi 
apan tawe nisansarannu iupungngu alamonanu? Imangitou namate 
darolorrannu Mawu Ruata apan dorone suete namasingkatta manungku 
Allangngu Mawu Ruata apan atonna udde sarun rumanta. Wurru ora- 
ssa indi tamiu nandaleo wurru namate Allangngu Mawu Ruata udde. 
5SManga mala'ekatta suete namasingkattu manga parenta Mawu Ruata 
sio arawe iamiu maddiri tumurrutta!” 


Stefanus tinuntungannu watu 


š% Aroddi manga ammulannu Mallarruungngu Agama udde naa- 
ringikka sarangkanambone apan niwisara n Stefanus, imangitou nan- 
naungnga laleo wurru nasau atonna sitou. ““Arawe Stefanus apan 
aintarroannu Gharraho Mawu Ruata, naningngara langitta. Itou naasilo 
awawantugu Mawu Ruata, wurru Mawu Yesus uarisikka su tampa pia 
tarrino su samba’a n uanannu Mawu Ruata. “$”Pa'ellega” unni Stefanus, 
”ia@u maasilo surga nawu'a wurru Ana'u Taumata uarisikka su samba'a n 
uanannu Mawu Ruata!” 

“Manga ammulannu mallarruungnga udde nanapingnga talinga 
mangitou lapiddu inumui, see sangkarrindo’a narrimpulunna si Ste- 
fanus. SImangitou namolengnga sitou su liuddu soa wua udde 
itou tinuntungannu watu. Manga taumata apan naasilo arariadianna 
udde nanantangngu laubbi mangitou su sangkatou umbasanna aranne 
Saulus. ““Tantalanna imangitou mannuntungnga si Stefanus, Ste- 
fanus sussalande, ”“Mawu Yesus, sengkammawe niawa'u!” “See itou 
inumalintuda wurru inumui ringannu tingikka ma'ikkatta, ”Mawu, 

ariewe rosa indi maola'a winabbawa mangitou!” Napawe wua nabbisara 
aroddi itou nate. 


8 Wurru Saulus lulluassa lai su olau pamamate udde. 


Saulus mappaasusa n jamaatta 


Allo udde lai jamaatta su Yerusalem mannattake a'enggenanna, 
na'oma n sara anambo n taumata mangngimanna, tabene’e manga rasul, 
nassaliawukke watukku ahewallu leta'u Yudea wurru Samaria. Manga 
taumata apan matta'uttu Mawu Ruata nallabingngi Stefanus wurru 
nilumuai n tou ringannu massusa atonna. 

3Arawe Saulus sidutu maddea'a manongkakku jamaatta. Itou ru- 
danganna su manga wale wurru mammolengnga su liudde manga tau- 
mata apan mangngimanna, see imangitou nitarro su tuttupanna. 

Sambau soa su Yudea (8:1) 


Watti'u Alaluassa wuassu Mawu Ruata 
niapaasingkatta su Samaria 


#Manga taumata mangngimanna apan nassaliawukka udde, mabatti'u 
Wattľu Alaluassa wuassu Mawu Ruata su alawo'u tampa. “Filipus 
inaite watukku soa n Samaria wurru nabbatia su manga taumata 
poiaroddi su ola'u Ratu m Punnu Salamatta apan pina'ire Mawu Ruata. 
“Napawe manga taumata naaringikka si Filipus mangngarra'a, wurru 

see imangitou naasilo manga alarrindu'a apan niolangnge, manambo su 
wallatti mangitou madaringikka apa apan iaarra’i Filipus. 7Ana waugu 
manga gharraho laleo sinumabangke ringannu mangngintuli wuassu 
lalummu taumata nambo apan niasuttannu setanna. Taumata lome 
wurru vento manambo lai niapaapia. $Ne manga taumata su soa n 
Samaria udde mangke lulluassa. 

’Su soa udde pia sangkatou esakka aranne Simon, apan malannute 
maaola'a taumata n Samaria iaaguke su olau apande baliimmata. Itou 
mabalo simangitou manungku itou taumata parralane wuassu taumata 
nambo. WNe anambo n taumata su soa udde wuassu alawo'u taumata 
tumanangnge mangke mangngimanna sitou. ”Ete taumata indi atatoha- 
ssu Mawu Ruata apan niasingkatanna ’Atatohassa apan Wahewg’ udde,” 
wisara mangitou. !HMaļannute atonna itou mappaagukku taumata 
ringannu baliimmatane, naoma n sara imangitou mangngimanna sitou. 
12 Arawe Filipus mabattiu Watti'u Alaluassa simangitou su ola'u ereapa 
Mawu Ruata mamarentate ere sangkatou ratu, wurru su olau Mawu 
Yesus Kristus, Ratu m Punnu Salamatta udde. Ne imangitou nang- 
ngimante watta apan niapasingkatti Filipus, see imangitou nissarranite 
— mawae eẹsakka ara'e lai wawine. Simon sassane lai nangngimanna. 
Wurru napawe suete nissarrani, itou sidutu uatantalongnga si Filipus. 
Manga alarrindu'a apan suete nariaddi udde, mangke maatiangnga si Si- 
mon. 

MManga rasul su Yerusalem naaringikka manungku manga tau- 
mata n Samaria suete nanengkamma wisara Mawu Ruata. Ana waugu 
udde imangitou nandolokki Petrus wurru Yohanes inai poiaroddi. 
I“Napawe Petrus wurru Yohanes na'omate, imangitou inumaliomannu 
manga taumata n Samaria udde tadea'u imangitou maasomba Gharraho 
Mawu Ruata, “Mana waugu Gharraho Mawu Ruata taambe nirumanta 
nangintarro su saran sangkatou su wallatti mangitou; imangitou wakkute 
nissarrani tumba'u ringannu arannu Mawu Yesus. "See Petrus wurru 
Yohanes nangaddo lima mangitou su manga taumata n Samaria udde; 
ne imangitou nanengkampe Gharraho Mawu Ruata. 

Simon na'ellega manungku ana waugu lima manga rasul niaddo 
su wowo manga taumata udde, Gharraho Mawu Ruata nionggolla 
simangitou. Ana waugu udde Simon nangapiddu roitta ionggolla si 
Petrus wurru Yohanes, Psee nabbisara, ”Onggola'e siau tarrino udde 
lai, tadew'u amungkangngu lima'u iaddo su alawo’ u taumata, taumata 
udde sarun maasengkamma Gharraho Mawu Ruata.” 

20 Arawe Petrus sinumimbakka, ”Nasilakate io wurru roinnu! Sun- 
nanu aonggolu Mawu Ruata wotongnge aawalliannu roitta? 21To tawe 
maatantalongnga sulalummu manara ng kami, ana waugu naungngu 
wengkola su saruannu Mawu Ruata. ? Ana waugu udde tantanga’e pan- 

dumannu apan laleo udde, wurru padorongke su Mawu tadea'u Itou 
mangampungnga ringirrannu apan laleo udde! 3Ana waugu iau ma- 
singkatta manungku 10 napene n sasihikka wurru naola'a allangngu 
alaleo.” 

“See Simon nabbisara si Petrus wurru Yohanes, ”Tulunga'a pa- 
dorongnga su Mawu tadea'u tawe saran sambau wuassu wisara manga 
turrangnga udde mariaddi su riru. 

25 Napawe imangitou suete nattiala wurru napaasingkattu wisara 
Mawu, Petrus wurru Yohanes nabelengke watukku Yerusalem. Wurru 
su amatanna lai imangitou mammasingkattu Wattiu Aļaluassa udde su 
anambo manga ampungnga su Samaria. 


Filipus wurru sangkatou tembonannu Etiopia 


%Sangkatou mala'ekattu Mawu nabbisara si Filipus, ”Ote amata'e! 
Roote watukku timukka su lalanna apan uasampa'u Yerusalem wurru 
Gaza.” Lalanna udde maļannaba tawe damene. ??8Ne Filipus inaite. 
Su tempo udde pia sangkatou tembonannu Etiopia apan tantalanna 
u'amatta mappule watukku wanuane. Taumata udde sangkatou mam- 
mamanara n tembonanne apan mangngatokka wurru mallu'ada paa'ala 
n Kandake ratu wanua Etiopia. Taumata udde suete wuassu Yerusalem 
mattarramawu Mawu Ruata wurru orassa udde tantalanna mabeleng- 
nga uasa’e keretane. Tantalanna ua'ianna sulalummu kereta, itou mab- 
basa Wuke Nabi Yesaya. 2 Gharraho Mawu Ruata nabbisara si Filipus, 
”Roote pangundani n Kereta udde.” “Ne Filipus inaite nangundani n 
Kereta udde see itou naaringikka taumata udde mabbasa Wuke n Ye- 
saya. Filipus naiwalo sitou, ”Tuangnga maasunna apa apan iwabbasa n 
Tuangnga udde?” 

“Taumata udde sinumimbakka, ”Ereapa iau maasunna, amung- 
kangngu taweddu manala'a siau?” See itou nangahe si Filipus sinuma'e 
su kereta wurru inuma'lianna su adio’a ringanni tou. 32 Ete indi tatialane 
apan iwabbasa n Tou, 

”Itou naalihida ere domba apan aehetanna inai pototanna, 

naalihida ere ana'u domba apan tawe rumeo’a amungkangngu 
wambulune huntinganna, 
ete aroddi Itou tawe nabbisara saran sangka paddi. 
BItou nilobossa wurru mola'a ringannu tawe su rinone, 
Niawa-Ne nisawutta wuassu wowo n runia 
na'oma n sara taweddu sangkatou apan wotongnge mabatti’a su 
ola'u pabbawala-Ge.” 

34Tembonanne wuassu Etiopia udde nabbisara si Filipus, ”Pasing- 
kata'a siau, isai apan su pandummu nabi indi? Watangannė sassane 
arae taumata waine?” Ne Filipus nanattakke mabbisara, itou nap- 
paattu manga tatialane udde ipanattaku Wattiu Alaluassa su ola'u 
Mawu Yesus su tembonanne wuassu Etiopia udde. “Su pattangngannu 
amatanne, itarua na'omate su sambau tampa pia uge. Tembonanne 
udde nabbisara, ”Pa'ellega udde pia uge! apa lai auranganne tadea’u 
igu sarranianna?” 

[Filipus nabbisara, ”Amungkangngu Tuangnga mangngimanna 
ringannu naungnga atonna, Tuangnga wotongnge sarranianna.” 

”Iau mangngimanna manungku Mawu Yesus Kristus eteudde Ana'u 
Mawu Ruata,” unnu tembonanne wuassu Etiopia udde.] 

38See itou napaataallu kereta udde, see itarua, Filipus wurru tem- 
bonanne udde nilumintuka sulalummu uge wurru Filipus nanarranite 
sitou. 3 Napawe imangitou nilumapputa wuassu ua'e, Gharraho Mawu 
Ruata nangalappa si Filipus wua isudde. Tembonanne wuassu Etiopia 
udde tate naasilo sitou. Ringannu lulluassa tembonanne udde nanas- 
sute amatanne. #Inarrombanganne Filipus uddete su Asdod. Wurru na- 
pawe itou nanassute amatanne, itou mammasingkatu Wattru Alaluassa 
su olau Mawu Yesus su alawo'u soa ngoma n sara itou na'omate su 
Kaisarea. 


Saulus nawaļu wuassu rosane 
(WMR. 22:6-16, 26:12-18) 


9 Tantalanna udde Saulus sidutu mangke maapulu mammansaga 
wurru mamate manga mallalarrenggennu Mawu Yesus. Itou inaite 
ringannu imam wahewa, ?wurru madorongnga surattu parenta inai su 
manga piarrau wale m pattatarramawuannu taumata n Yahudi su 
Damsyik, tadeu amungkangngu itou maaratingnga poiaroddi manga 
taumata apan mangngimanna Mawu Yesus, itou wotongnge manametta 
wurru mangapiddi mangitou su Yerusalem. 

3Tantalanna mattuda n Damsyik, napawe maranite n soa udde, 
inarrombanganne sambau semakka wuassu langitta natuakka si Saulus. 
4Itou nema'a su leta'a see naaringikka sambau tingikka mabbisara sitou, 
”Saulus, Saulus! Anio io mandaleo Sia'u?” 

“”Isai Po, Mawa?” aiwalo n Saulus. 

Tingikka udde sinumimbakka, ”Ete lau Mawu Yesus, apan rad- 
daleoannu. fArawe orassa indi darisikke wurru suttate su soa. Isudde 
sarun iapaasingkatta sio apa apan sarun manarannu.” 

"Manga taumata apan uatantalongnga suadio'a ringanni Saulus, 
nirrumindu'a ngoma n sara tawe napattingikka; ana waugu imangitou 
naaringikka tingikka udde arawe tawe naasilo taumatane. 8See Saulus 
dirumarisikka namu'a matane, arawe matane tate maasilo manga apa 
lai. Nariaddi imangitou nangagassa limane wurru nangehette sitou 
sinumutta su Damsyik. ?Tallu allo alannune itou tawe maasilo wurru 
alannune udde lai itou tawe umanna wurru ma'inumma sara ng kadio’a. 

10Su Damsyik pia sangkatou mallalarrenggennu Mawu Yesus aranne 
Ananias. Sulalummu sambau sondappa, Mawu nabbisara sitou. Mawu 
nabbisara, ” Ananias!” 

Ananias sinumimbakka, ”Ia'u, Mawu.” 

ll Mawu nabbisara, ”Otte inaite orassa indi. Roote watukku wale n 
Yudas su Lalanna Matulida. Iwaloi poiaroddi taumata aranne Saulus 
wuassu soa n Tarsus. Taumata udde tantalanna u'aliomanna, Zwurru 
sulalummu sondappa udde itou naasilo sangkatou esakka, aranne 
Ananias, nirumanta ringanni tou wurru namita sitou tadea'u itou wo- 
tongnge maasilo apia.” 

83 Ananias sinumimbakka, ”’Mawu, iau suete naaringikka manambo 
taumata uahahatto n taumata indi, lembonete su ola'u pandalaleo 
apan niolangnge su saruannu pabbawalaga su Yerusalem. !4Wurru su 
orassa indi itou nirumantate isindi, niwala manga imam tembonanne 
iapasametta anambo n taumata apan mangngimanna Sro.” 

15 Arawe Mawu nabbisara si Ananias, ”Roote! Ana waugu Ia'u suete 
namile sitou mangimbe Sia'u, tadea'u itou mamasingkatta su ola'u riri- 
U su manga pabbawalaga waine apan agamane waline Yahudi wurru 
su manga ratu wurru lai su pabbawalagu Israel. 16Wurru Iau sassane 
sarun mapaaliatta’u anambo n asasusa apan rinone apendamanni tou 
ana waugu Ia'u.” 

Ne Ananias inaite watukku wale udde wurru namitate si Saulus. 
”Turrangku Saulus,” unni Ananias, “Mawu Yesus apan niasiloannu su 
tangngą n dalanna su tempo n turrangnga mattuda n Damsyik, ete Itou 
nandolo'u rumanta tadea'u turrangnga wotongnge maasilo apia wurru 
maasomba tarrino n Gharraho Mawu Ruata.” I$Orassa udde lai pia 
sarannapa naalihida ere onappu inassa napallossa wuassu mata n Saulus 
see itou naasilote apia. Ne itou napu'ote, see nissarranite. 1° Wurru 
napawe suete inumanna, itou natohasse apia. 


Saulus mangngarra’a su Damsyik 


Saulus natana’a su Damsyik su adio’a ringannu mallalarrenggennu 
Mawu Yesus manga pira allo alannune. %Įtou lapiddu rudanta 

su manga wale m pattatarramawuanna wurru mannattake mabattia 
manungku ete Mawu Yesus udde Anau Mawu Ruata. 

2 Awadaalla naherangnga naaringikka si Saulus. Imangitou nabbi- 
sara, ”Walinewe ete itou indi su Yerusalem suete namate anambo n tau- 
mata apan mangngimanna Mawu Yesus? Itou nirumanta isindi pandu- 
manne manametta wurru mangapiddi mangitou su imam tembonanne!” 

22 Arawe Saulus mangke mattohassa wawohene. Manga tatiala 
apan niapaasilo n tou su olau Mawu Yesus aroddi aapangimananna 
manungku eteudde Mawu Yesus Ratu m Punnu Salamatta, naoma n 
sara taumata n Yahudi apan uatana'a su Damsyik tawe maapanompolla. 

3Napawe naliu manga pira allo alannune manga taumata n Ya- 
hudi naire mamate si Saulus. #Arawe ringiranni mangitou udde nia- 
singkatanni Saulus. Allo rabbi imangitou ualarraddo su ngara wahewallu 
soa tadea'u mapamate sitou. 3 Arawe su sambau rabbi, manga mal- 
lalarrenggenni Saulus nangalappa sitou, see niulukka sulalummu sam- 
bau so'anna nalliu darandungngu soa. 

Saulus su Yerusalem 


% Saulus inaite watukku Yerusalem, wurru poiaroddi itou maddea'a 
maammullu manga mallalarrenggennu Mawu Yesus. Arawe imangitou 
matta'utti Saulus, ana waugu imangitou tawe mangngimanna manungku 
atonna-tonna Saulus naola’e mallalarrenggennu Mawu Yesus. 2?Wua 
udde Barnabas nirumanta ringanni tou, see nangapiddi tou ringannu 

manga rasul. Barnabas nabattia simangitou ereapa Saulus naasilo 
Mawu su tangnga n dalanna wurru ereapa Mawu nabbisara sitou. Bar- 
nabas nabbattľa lai su olau ereapa awawarrani n Saulus mangngarra'a 
su Damsyik ringannu arannu Mawu Yesus. Ne Saulus natana'e 
ringanni mangitou, wurru mangngarra'e ringannu warrani su ahewallu 
Yerusalem sulalummu arannu Mawu. Itou mangngarra'a wurru uaai- 
walo lai ringannu manga taumata n Yahudi apan mabbisara n Yunani, 
arawe imangitou maddea'a mamate sitou. Su tempo manga taumata 
mangngimanna waine naasingkatta olangnge udde, imangitou nangapidi 
Saulus watukku Kaisarea, wua udde nandolokki tou watukku Tarsus. 

“Ne jamaatta su ahewallu Yudea, Galilea, wurru Samaria nadamete. 
Ringannu pammamanara n Gharraho Mawu Ruata, wurru matta'uttu 
Mawu, manga jamaatta udde lembo natohassa wurru aatambanna 
anambone. 


Petrus su Lida wurru Yope 


“Petrus nanute su alawo'u tampa nattembo manga jamaatta. Su 
sambau allo itou nattembo alarranau Mawu apan uatana'a su Lida. 
3 Poiaroddi itou .nassomba n sangkatou esakka aranne Eneas, apan 
lome wurru tate maawangunna wuassu tampa atatiilanne tallute tonna 
alannune. “Petrus nabbisara si Eneas, ”Eneas, Mawu Yesus ma- 
paapianu. Pabbangunte wurru sahangginte tattereannu.” Orassa udde 
lai Eneas dirumarisikke. 35Anambo n tumana'u Lida wurru Saron naa- 
silo si Eneas, see imangitou sarangkanambone nangngimante Mawu 
Yesus. 

%Su Yope pia sangkatou wawine aranne Tabita. Itou sangkatou 
apan mangngimanna Mawu Yesus. (Aranne sulalummu wisara n Yu- 
nani eteudde Dorkas atappasanne rusa.) Inolaanni tou sidutu mapia 
wurru mantulungngu taumata asiangnga. “Su tempo udde itou nara- 
ddaa see nate. Napawe winalunanne nireno, itou niaddo su wabbo'a 
rengkenne rosone. 38 Yope tawe marau wuassu Lida. Nariaddi su tempo 
manga mallalarrenggennu Mawu Yesus su Yope naaringikka Petrus 
uatana’a su Lida, imangitou nandolokku rua ng katou inai ringanni Pe- 
trus ringannu tanata indi, ”Paalihakka rumanta isindi,” “Petrus lapi- 
ddu dirumarisikka wurru tinumantalongnga simangitou. Na'oma poiaro- 
ddi, itou niapidda su wabbo’a rengkenne rosone. Anambo n wawine 
walu isudde narrimpulunna si Petrus lapiddu lulluai.wurru manta'e si- 
tou manga laubba wurru manga jubah apan nitabbi’i Dorkas simangi- 
tou su tempo itou tae wiakka. Petrus nandolokki mangitou sarangka- 
nambone sinumabangnga, see itou inumalintuda wurru inumaliomanna. 

Wua udde itou sinumaruanna winalunanni Dorkas wurru nabbisara, 
”Tabita, apu'ote.” Ne Dorkas inumaallate, wurru napawe itou naasilo 
si Petrus, itou inumaæ’ianna. 4!See Petrus namita limane wurru nan- 
tulungngi tou dirumarisikka. Wua udde Petrus namaggo manga tau- 
mata apan mangngimanna isudde suadio’a ringannu manga wawine walu 
udde, see nanantilli Dorkas apan nabbiakke udde simangitou. # Wattia 
su ola'u arariadianna udde nassaļiawukke su ahewallu Yope, na'oma n 
sara manambo taumata mangngimanna Mawu Yesus maolaa Ratu m 
Punnu Salamatti mangitou. #Petrus uatana’a isudde manga pira allo lai 
su wale n sangkatou mallalaha pisi aranne Simon. 


Petrus wurru Kornelius 


Su Kaisarea pia sangkatou esakka aranne Kornelius. Itou sangka- 
10 tou apitennu ”Tantara n Italia”. Itou sangkatou apan matta'uttu 
Mawu Ruata wurru anambo n lalorro waļene mattarramawu Mawu 
Ruata. Itou masokka mantulungngu taumata n Yahudi apan asiang- 
nga wurru itou sidutu waliomanna su Mawu Ruata. 3Su sambau allo 
irarrangngo puulla tatallu allattune itou naasilo ringannu masemakka su- 
lalummu sondappa, sangkatou mala'ekattu Mawu nirumanta wurru na- 
maggo sitou, ” Kornelius?’ 

#Kornelius nanutuda mala'ekatta udde ringannu atata'utta see nabbi- 
sara, ”Pia apa Mawu?” 

Mala'ekatta udde sinumimbakka, ”Aaliomannu wurru asasarrionto’u 
naungngu sinengkampe Mawu Ruata wurru Mawu Ruata mannaungnga 
s?o. “Orassa indi pandolokke n taumata watukku Yope pawagog’a si 
Simon apan aranne nasuungnga Simon Petrus. ‘Itou tantaļanna uaintala 
su wale n sangkatou mallaļaha pisi aranne Simon walene su winggi n 
apanne.” ?Napawe mala'ekatta apan uahahatto n Kornelius udde inaite, 
Kornelius namago rua ng katou mangangimbe sulalummu walene wurru 
sangkatou tantara mandariagane apan ma’'imanna. $Kornelius nabatti'a 
simangitou apa apan suete nariaddi, see nandolokki mangitou watukku 
Yope. 

’Tirrabbine, tantalanna imangitou sulalummu amatanne wurru ma- 
ranite n Yope; Petrus nirumanganna su pangketta ana umali- 
omanna. See itou naapendamma lunussa wurru maapulute umanna. 
Tantalanna anna iaatokka, itou nissondapanna. !Itou naasilo langitta 
nawu'a wurru pia sambau naalihida ere malarrenessa apan malalakka, 
iaulukka watukku runia ugele su wuune appata. 2Sulalumme pia 
alawo'u winatangnga leddane appata, alawo'u winatangnga tuttundo n 

tianne wurru manga manua’a matengnga. See pia tingikka nabbisara 
sitou, “Petrus, apu'ote! wurru Pamototte wurru ante!” 

l4Petrus sinumimbakka, ”Tawe, Mawu! Taambe saran paassa ia'u 
inumanna apa ipappalli ara'e iaarantinna.” !5Arawe tingikka udde 
nabbisara apia sitou, ”Apa apan suete niwala Mawu Ruata wotongnge 
ipaattu taumata, imbarrangnga iwalonu palli.” 16Sondappa udde na'oma 
n sara paatallu sinule, wua udde malarrenessa udde nasengkengnga 
watukku surga. 

17 Petrus nabingo marringiddu apa atappasannu sondappa udde. Tan- 
talanna Petrus marringidda, manga taumata apan nirolokki Kornelius 
naasombate wale n Simon wurru imangitou uddete su ngara. !8See 
imangitou namago taumata wurru naiwalo, ”Apa isindi pia daho uain- 
tala, aranne Simon Petrus?” 

BTantalanna Petrus tae maddea’a maasingkatta apa atappasannu 
sondappa udde, Gharraho Mawu Ruata nabbisara sitou, ”Ei Petrus, pia 
sire tallu maddea'a sio. #Paalihakke sumossokka wurru arie mapapa- 
dua tumantalongnga simangitou, ana waugu ete Iau nandolokki mangi- 
tou.” 2INe Petrus sinumossokke wurru nabbisara su manga taumata 
udde, ”Ete 14'u apan raddeaanni amiu. Manga turrangnga rumanta map- 
pandumma apa?” 

2Īmangitou sinumimbakka, ”Apitenna Kornelius nandolokki ami 
isindi. Itou sangkatou taumata mapia wurru matta'uttu Mawu Ruata, 
wurru lembo n aaddatannu anambo n taumata n Yahudi. Sangka- 
tou mala'ekattu Mawu Ruata nandolokki tou madorongnga Tuang- 
nga rumanta su walene, ana waugu maolaa ere sambau sasim- 
bakku aaliomanne, itou nirolokka madaringikka apa apan iapaasingkatti 
Tuangnga sitou.” Ne Petrus napaasuttate mangitou natana'a isudde. 


Atuppu wale su Palestina (10:9) 


358 WATITU MANGA RASUL 10 


Tirrabbine Petrus nabuatte wurru inaite suadio’a ringanni mangitou. 
Manga pira taumata mangngimanna wuassu Yope tinumantalongnga 
lai. MMassallo wua udde imangitou naomate su Kaisarea. Poiaroddi 
imangitou rarradoante n Kornelius ringannu manga turrangnge wurru 
manga hawene apan suete niwaloanne. 5 Napawe Petrus na'omate, Kor- 
nelius inai nanaloho sitou wurru inumalintuda su saruanne. 26Arawe 
Petrus nantulungngi tou niapararisikka, see nabbisara, ”Darisikke! Ia’u 
lai sassane taumata.” 2?Tantalanna uahahatto n Kornelius, Petrus si- 
numutta sulalummu wale. Isudde itou naasilo manambote taumata 
uaammulla. #See itou nabbisara simangitou, “Manga turrangnga sa- 
ssane masingkatta manungku taumata n Yahudi isassingadu agamane 
mattembo arae maammulu manga taumata wuassu pabbawalaga waine. 
Arawe Mawu Ruata suete namasingkatta siau manungku iau tawe wo- 
tongnge massunna taumata waine laleo wurru ipapalli. Ana waugu 
udde su tempo i Tuangnga madorongnga tadea'u i&u rumanta, ia'u tawe 
nano'e rumanta. Nariaddi orassa indi iau maddea’a maasingkatta, anio i 
Tuangnga maparanta’u.” 

“Kornelius sinumimbakka, ”Tallu allo naliu, irarrangngo su tempo 
ereindi, i&u tantalanna waliomanna su wale puulla tatallu wawallo. 
Inarrombanganne sangkatou esakka nirumarisikka su saruangku. La- 
ubbu taumata udde sussalolotta. 3!Itou nabbisara, “Kornelius! Mawu 
Ruata suete nadaringikka aaliomannu wurru uanaungnga sasarrionto’u 
naungngu. 3% Nariaddi pandolokke n taumata watukku Yope pama- 
ggo taumata aranne Simon Petrus, itou tantalanna uaintala su wale 
n sangkatou mallalaha pisi aranne Simon; waļe udde su winggi n ta- 
haloangnga.” “Ana waugu udde iau nasasarrawutta nandolokku tau- 
mata inai namaggo si Tuangnga. Wurru Tuangnga naungnge mapia 
atonna nirumanta isindi. Orassa indi iami nambo uaammulle isindi su 
saruannu Mawu Ruata madaringikka apa apan niapasilo Mawu Ruata si 
Tuangnga iapaasingkatta siami.” 


Sasinaukki Petrus 


“See Petrus nabbisara, ”Orassa indi ia'u atonna-tonna naapendampe 
manungku inolaannu Mawu Ruata su anambo n taumata udde na- 
ssulungnga. “STaumata apan matta'uttu Mawu Ruata wurru ma'ola'a 
apapia, taumata udde sengkamannu Mawu Ruata, tawe mamile itou 
wuassu pabbawalagu apa. ““Manga turrangnga masingkate lalorro n 
watti'a apan niapaasingkattu Mawu Ruata su pabbawalagu Israel. Ete- 
udde Wattru Alaluassa su olæu padarame sulalummu Mawu Yesus 
Kristus, eteudde Mawu n anambo n taumata. “lamiu masingkate apa 

apan nariaddi su ahewallu Yudea, eteudde nitattakka wuassu Gali- 
lea napawe naliudde sasarrani apan nitita n Yohanes. #lamiu masing- 
katta manungku Mawu Ruata suete namile Mawu Yesus taumata Naza- 
ret udde wurru nangonggolu Gharraho Mawu Ruata wurru tarrino Si- 
tou. Iamiu masingkatta lai manungku Mawu Yesus wamatta su alawo'u 
tampa ma'ola'a apapia; Itou mapaapia n taumata apan niasuttannu Se- 
tanna, ana waugu Mawu Ruata uatantalongnga Sitou. Ete iami indi 
manga taumata apan suete naasilo sassane alawo'u manga apa apan 
niola'1 Tou su wanua n taumata n Yahudi wurru su Yerusalem. Sa- 
laiwe aroddi imangitou nangarussa wurru namate Sitou. #Arawe su allo 
atallune Mawu Ruata napaawiakki Tou apia wuassu papate wurru na- 
masilo n Tou su taumata; tawe su anambo n taumata ewe'e tumba'u 
siami apan suete nipile Mawu Ruata paarorone tadea'u maola'a manga 
tiala-Ne: lami wanna wurru mainumma ringanni Tou napawe Itou 
nabbiakke apia wuassu papate. 4 Wurru Itou nandolokki ami mama- 
singkattu Wattiu Alaluassa udde su manga taumata apan mattiala 
manungku ete Itou apan nitenegu Mawu Ruata maola’a Mallarruungngu 
manga taumata apan tae wiakka wurru manga taumata apan natete. 
433 Anambo manga nabi mabatti’i Tou. Imangitou mabbisara manungku 
anambo n taumata apan mangngimanna Mawu Yesus, sarun am- 
punganna rosane ringannu tarrino wuassu Mawu Ruata.” 


Manga taumata lai waline Yahudi naasomba 
Gharraho Mawu Ruata 


#Tantalanna Petrus tae mabbisara, Gharraho Mawu Ruata inu- 
monto'a wurru nangintarro su anambo n taumata apan uararingikka 
watta udde. 4 Manga taumata n Yahudi apan mangngimanna Mawu 
Yesus wurru taumata uatantalongnga si Petrus wuassu Yope, sarang- 
kanambone naherangnga naasilo Mawu Ruata nangonggolu Gharraho- 
Ne su manga taumata pabbawalaga waine apan waline Yahudi. #Ana 
waugu imangitou naaringikka manga taumata udde uahahatto su- 
lalummu alawo'u wisara wurru mangke maddalo awawantugu Mawu 
Ruata. See Petrus nabbisara, “”Pg’ellege, manga taumata indi naasom- 
bate Gharraho Mawu Ruata ere lai iite. Nariaddi apa wotongnge tau- 
mata apan mannalare simangitou sarraniannu ua'e?” 4##Ne Petrus nan- 
dolokki mangitou sarranianna su arannu Mawu Yesus Kristus. Wua 
udde imangitou nadorongnga tadea'u Petrus matana'a ringanni mangitou 
manga pira allo alannune. 

Petrus namasingkatta jamaatta su Yerusalem 


Manga rasul wurru manga taumata apan mangngimanna su 
11 ahewallu letau Yudea naaringikka manungku manga taumata 
apan agamane waline Yahudi lai naasengkampe wisara Mawu Ruata. 
2Wua udde napawe Petrus inaite watukku Yerusalem, manga taumata 
n Yahudi apan suete nangngimanna udde, mapaasala m Petrus. 3” Anio 
Po rudanta su wale manga taumata apan taambe nissunatta? Ewe’e 10 
lai inumanna suadio'a ringanni mangitou!” 4Ana waugu udde Petrus 
nanala’a simangitou sarangkanambone apan suete nariaddi, nanattakka 
wuassu panattarranne. Petrus nabbisara, 

“Iau tantalanna waliomanna su soa n Yope, see iau nisson- 
dapanna. Iau naasilo pia sambau sarannapa naalihida ere sangkulappa 
malarrenessa apan malalakka nonto'a wuassu langitta, ua'ele su wuune 
appata, wua udde nattaalla su sandirrangku. $Su tempo ia'u na'ellega 
sulalumme, ia'u naasilo manga winatangnga leddane appata, manga 
winatangnga matengnga, manga winatangnga tuttundo n tianne wurru 
manga manv’a matengnga. ?Sée ia'u naaringikka, pia tingikka nabbi- 
sara siau, “Ote apu'ote, Petrus! Pototte udde wurru ante? $Arawe 
14'u sinumimbakka, 'tawe, Mawu! Taambe saran paassa iau inumanna 
anna apan ipappalli wurru iaarantinna. °’ Arawe tingikka udde nabbisara 
apia wuassu langitta, “Apa apan suete niwala Mawu Ruata wotongnge 
ipaattu taumata imbarrangnga iwalonu palli? Wla'u naasilo sondappa 
udde ngoma n sara paatallu sinule, wua udde sarangkanambone na- 
sengkengnga watukku surga. !!Arawe sutempo udde lai sire tallu wuassu 
Kaisarea, apan nirolokka ringangku na'oma su wale pangngintalangku. 
See Gharraho Mawu Ruata nandolo’u inai suadio’a ringanni mangitou 
wurru tawe mapapadua. Sire annumma turrangnga indi lai unumanta- 
longnga siau watukku Kaisarea, wurru iami sarangkanambone sinumut- 
tate su wale n Kornelius. Wua udde Kornelius nabbati'a siami ereapa 
itou naasilo sangkatou mala'ekatta uarisikka sulalummu walene wurru 
nabbisara, “Pandolokku taumata watukku Yope pawagod'a sangkatou 
esakka aranne Simon Petrus. Mltou sarun mamasingkatta sio wattia 
apan maasaļamatta sio wurru lalorro n walenu.” !5Wurru su tempo 
1a'u mannatakke mabbisara aroddi,” aroddi Petrus nanassute watting- 
nge, ”Gharraho Mawu Ruata nonto’a simangitou, ere lai nariaddi siite 
rorone su panattarranne. I6See ia'u naanaungnga Mawu suete nabbisara, 
"Yohanes mannarrani ng kua’e arawe iamiu sarun sarraniannu Gharraho 
Mawu Ruata.’ !Nariaddi nasemakke Mawu Ruata lai mangngonggolla 
su taumata apan agamane waline Yahudi udde, aonggolla apan ua- 
sulungnga nionggolli Tou siite su tempo iite mangngimanna Mawu 

Yesus Kristus. Ana waugu udde, tawe mariaddi iu maningaddu Mawu 
Ruata!” < 

i8Napawe naaringikke udde, imangitou tate nanompola apia. Se 
imangitou nadalote Mawu Ruata. Imangitou mabbisara, ”Amungkang- 
ngu aroddi, manga taumata apan waline Yahudi lai inonggolannu Mawu 
Ruata tempone mawalu wuassu manga rosane wurru massunna wiakka 
apan tutune!” 


Jamaatta su Antiokhia 


19Napawe Stefanus nipate, manga taumata apan mangngimanna 
Mawu Yesus, nanattakke a'enggenanna, naoma n sara imangitou nas- 
saliawukka su alawo'u tampa. Piaddu tinumalangnga su Fenisia, wurru 
piaddu lai naæoma, su Siprus wurru Antiokhia. Imangitou mammasing- 
kattu Wattiu Mawu Ruata tumba'u su manga taumata n Yahudi sa- 
ssane. WArawe wuassu wallattu manga taumata mangngimanna udde, 

Soa Antiokhia (11:19) 


apan darantane wuassu Siprus wurru Kirene, pia lai manga taumata 
inai watukku Antiokhia mamasingkattu Wattiu Alaluassa su ola'u 
Mawu Yesus udde su manga taumata apan agamane waline Yahudi 
lai. 21Tarrino Mawu mangke simangitou noma n sara taumata nambo 
mangngimanna wurru nanantillu watanganne su Mawu. 

2Manga wattia su olau manga alarrindu'a udde na'omate lai 
su jamaattu Yerusalem. Ne imangitou nandolokki Barnabas watukku 
Antiokhia. 3 Wurru napawe Barnabas na'omate su Antiokhia, wurru 
naasilo ereapa Mawu Ruata nangalamatta manga taumata udde, itou 

lembo n lulluassa. See itou nadorongnga tadea'u imangitou atonna- 
tonna tumurrutta Mawu Ruata ringannu ahewallu naungnge. Barnabas 
indi sangkatou taumata apan mapia naungnge wurru pia tarrino n 
Gharraho Mawu Ruata see lai lembo mangngimanna Mawu na'oma n 
sara taumata nambo tinumantalongnga Mawu. 

25Wua udde i Barnabas nanute su Tarsus nadeaa si Saulus. 
#Napawe nassombate n Saulus, itou nangapidi Saulus watukku An- 
tiokhia wurru santonna alannune imangitou uaammulla ringannu ja- 
maatta poiaroddi lapiddu mangngarraa taumata nambo. Ete su An- 
tiokhia udde, manga taumata apan mangngimanna Mawu Yesus 
paarorone nisago taumata n Sarrani. 

21 Su tempo udde pia sire pira nabi nirumanta wuassu Yerusalem ma- 
batukku Antiokhia. ?23Su wallatti mangitou pia sangkatou aranne Aga- 
bus. Wuassu piarra'u Gharraho Mawu Ruata itou nabbatia manungku 
su ahewallu runia sarun mariaddi tempo alarrutumma apan wahe- 
walla: (Wurru olangnge udde natipusse su tempo Klaudius uaparenta.) 
»Ne anambo mallalarrenggennu Mawu Yesus na'ire mapaapiddu sum- 
bala su manga turrangnge apan uatana’a su Yudea, sangkatou-sangkatou 
nangonggolla tumurruttu asombangnge. “Paaire udde niola'a lai, see 
Barnabas wurru Saulus nirolokka manguntudu aonggola udde su manga 
plarra'u jamaatta. 


Pananansara mangke aatambanna 


Su tempo udde lai Ratu Herodes mannattake mapaasusa manga 
12 jamaatta. ?Wuassu parentane, Yakobus turrangngi Yohanes ni- 
pate n halele. “Su tempo Herodes naasilo manungku inolaanne udde 
maaluassa naungngu manga taumata n Yahudi, itou nattanno lai ereu- 
dde; itou nandolokku taumata lai manametta si Petrus. Olangnge udde 
nariaddi su tempo Allo Wahewa n Roti Tawe Ragine. 4Napawe nia- 
samette, Petrus nisutta sulalummu tuttupanna. Appatu wageangnga 
tantara niapaariaga si Petrus - sangkawageanganna udde anambone 
sire appata. Napawe ramea m Paskah nasuete, wakkute udde Hero- 
des namarikissa si Petrus su saruannu awadaalla. “Nariaddi Petrus 
tatarrangante su tuttupanna; arawe manga jamaatta sidutu waliomanni 
Petrus su Mawu ringannu atonna-tonna. 


Petrus niapaasabangnga wuassu tuttupanna 


“Sambau rabbi tantalanna Herodes sarun mapaasaruanni Petrus su 
awadaalla, Petrus mattiilla aiitannu rate darua, su wallattu rua ng katou 
tantara mandariaga. Su ngara n tuttupanna, manga mandariaga waine 

lai uariaga tuttupanna. 7Inarrombanganne mala'ekattu Mawu uarisikka 
isudde wurru sambau semakka natuakka sulalummu wabo'a n tuttu- 
panna udde. Mala'ekatta udde nangi0i Petrus noma n sara itou 
napu'o. See mala'ekatta udde nabbisara, ”Ei paasarrawutte mapro!” 
Orassa udde lai rate atta'a nawu'a wuassu lima m Petrus. 8Wua udde 
mala'ekatta nabbisara, ”Lurrea’e laungngu wurru wa'isa'e tali n sapa- 
tunu.” Ne Petrus nallurrete n laungnge wurru nama'issu tali n sapa- 
tune. Wua udde mala'ekatta nabbisara apia, ”Lurrea’e paliwungngu 
wurru tantalongke sigu.” Ne Petrus tinumantalongke mala'ekatta 
udde sinumabangnga wuassu tuttupanna. Arawe Petrus tawe naatu- 
tukka manungku inolaannu mala’ekatta udde atonna-tonna nariaddi. Pe- 
trus massunna manungku udde tumba'u sambau sondappa. !!Su tempo 
imangitou suete sinumabbi tampa pandariaganna paarorone wurru 
aruane, itarua na'omate su ngara atta'a, apan mabatukku soa. Ngara 
udde nawu'a sassane, see itarua sinumabangke wurru inumamatta su 
lalanna marriputta. Inarrombanganne mala'ekatta udde nanantangngi 
Petrus. 

uWakkute udde Petrus naatutukka apa apan suete nariaddi sitou, 
see itou nabbisara, ”Orassa indi iu masingkate manungku Mawu 
atonna-tonna suete nandolokku malg'ekan-Ne mapasabangku wuassu 
tarrino n Herodes wurru wuassu alawo'u inolaannu pabbawalagu Yahudi 
sigu.” 

BNapawe naatutukke olangnge udde, Petrus inaite watukku wale 
Maria, inangngi Yohanes apan isassago lai Markus. Isudde manambo 
taumata uaammulla wurru vwaliomanna. "Petrus nanengkella ngara n 
liudde, see sangkatou mangangimbe wawine aranne Rode, nirumanta 
mamu'a ngara. “Itou lapiddu naaillala tingikki Petrus. Ana waugu 
lulluassa, itou maliha-lihakka sinumutta apia ringannu tawe namu'a 
ngara, see nabalo manga taumata isudde manungku Petrus wowa su liu- 
dde. 1”Po wewa!” unni mangitou. Arawe Rode mangke mangngattikka 
manungku udde atonna-tonna Petrus. Ne imangitou nabbisara, ”Udde 
mala'ekanne!” 

1¢Tantalanna udde Petrus sidutu mannengkela ngara. Ne napawe 
imangitou namu'a ngara, wurru naasilo si Petrus, imangitou mangke na- 
herangnga. 1 Petrus namasingkatta ringannu limane tadea'u imangitou 
mallannaba, wua udde itou nabbati'e ereapa Mawu suete nangapiddi tou 
sinumabangnga wuassu tuttupanna. See itou nabbisara, ”Waloa'a hatto 
indi si Yakobus wurru su manga turrangnga waine lai.” Wua udde Pe- 
trus nanantangke n tampa udde wurru inaite su tampa. waine. 

18Tirrabbine ruaallo nariaddite hio su wallattu tantara mandariaga. 
Imangitou inaliwune su olæu apa apan suete nariaddi si Petrus. See 
Herodes nandolokke n taumata niaparea'a si Petrus, arawe imangitou 

tawe naasomba si Petrus. Nariaddi Herodes namarenta tadea'u manga 
mandariaga udde iwaļoanna see pateanna. 

Wua udde Herodes nanantangke n Yudea wurru natana'e pira allo 
aļannune su Kaisarea. 


Apapate n Herodes 


Herodes mangke mandona su manga taumata n Tirus wurru 
Sidon. Ana waugu udde imangitou suadio'a nirumanta sumaruanna 
sitou. Paarorone imangitou nassalo'i Blastus, apan uapiarra'u wale n 
araratuanni Herodes, naoma n sara itou nanamba'a simangitou. Wua 
udde imangitou inaite sinumaruanna si Herodes, see nadorongnga 
maddame, ana waugu wanua mangitou tumba'u uaantimma anna wuassu 
wanua n Herodes. 

2 Su sambau allo, apan suete tinantunna, Herodes nallurre n laubbu 
araratuanna see inuma’ianna su addera n araratuanna wurru nanattakke 
massinaukka su saruannu lalorro n soa. 7? Lalorro n soa apan uararing- 
ikka udde mangke wui, ”Indi tingikku monganna, waline tingikku tau- 
mata!” 3Su orassa udde lai mala'ekattu Mawu namero si Herodes, ana 
waugu itou tawe mangngaddatta Mawu Ruata. Herodes niinassu ulidda 
see nate. 

“Ne wisara Mawu Ruata mangke inaringirrannu taumata nambo 
wurru lembo matohassa. 

25Napawe Barnabas wurru Saulus nanginsue manara mangitou, 
imangitou nabelengke wuassu Yerusalem ringannu uaapiddi Yohanes 
Markus suadio'a ringanni mangitou. 


Barnabas wurru Saulus nipile 
wurru nirolokka 


1 Sulalummu jamaatta su Antiokhia pia manga nabi wurru manga 
3 huru eteudde Barnabas, Simeon apan isassago lai Ma’itumma, 
Lukius wuassu Kirene, Menahem apan niwuwunna suadi0'a ringanni 
Herodes wurru Saulus. 2Su tempo imangitou tantalanna mattarramawu 
su Mawu wurru mappuasa, Gharraho Mawu Ruata nabbisara simangi- 
tou, ”Pamilete si Barnabas wurru si Saulus tumba'u hunane su manara- 
U, tadea'u imangitou mammanara manara apan suete niapamanara-U 
simangitou.” 

3Napawe suete nappuasa wurru inumaliomanna, imangitou nangan- 
dangngu lima si Barnabas wurru si Saulus see nandoloke n tarua. 

Su Siprus 


4Ana waugu nirolokku Gharraho Mawu Ruata, Barnabas wurru 
Saulus inaite watukku Seleukia. Wua isudde imangitou nassenggotte 
watukku tarranusa n Siprus. “Napawe na'omate su Salamis imangitou 
nabbatu wisara Mawu su manga wale m pattatarramawuannu Yahudi. 
Yohanes Markus nallalima su amatanni mangitou. 

6 Ahewallu tarranusa udde niamatanni mangitou na’oma n sara wa- 
tukku Pafos. Poiaroddi imangitou nassomba n sangkatou taumata 
n Yahudi aranne Bar Yesus. Itou tarra waliimmata apan mang- 
ngau itou nabi. 7Sergius Paulus gubernure su tarranusa udde ha- 
wene tarra waliimmata udde. Gubernure udde sangkatou pande wurru 
masarraungnga. Itou namago si Barnabas wurru si Saulus ana waugu 
itou maapulu madaringikka wisara Mawu Ruata. $Arawe Barnabas 
wurru Saulus siningaddi Elimas tarra waliimmata udde, ana waugu Eli- 
mas (eteudde aranne sulalummu wisara n Yunani) maddea’a tadea’u gu- 
bernure udde tawe mangngimanna Mawu Yesus. ?Arawe Saulus — apan 
isassago lai Paulus — pia tarrino n Gharraho Mawu Ruata, naoma n 
sara itou nanutudda tarra waliimmata udde, Wwurru nabbisara, ”Ei tarra 
awusu, ana'u alaleo! To seettu alawo'u apapia. Anio 10 tawe mangillolo 
mandaleo pandumannu Mawu ruata, ipanalamatta taumata? !Orassa 
indi pa'ellega, Mawu sarun makkuumannu! Po sarun mawuta, ma’oma n 
sara io tawe maasilo semakku matannallo lai tala ng kadio’a.” 

Orassa udde lai Elimas naapendamma pia awu ma’itumma nallin- 
dumma matane, naoma n sara itou wamatta uasasarripo maddea'a tau- 
mata mangehetta sitou. INapawe gubernure udde naasilo apa apan 
suete nariaddi, itou nangngimante Mawu Yesus; ana waugu itou mangke 
niaguku alarrau Mawu. 


Su Antiokhia, Pisidia 


83Wuassu Pafos, Paulus wurru manga hawene nassenggotte watukku 
Perga su Pamfilia. Isudde Yohanes Markus nanantangngi mangitou, see 
nabelengnga watukku Yerusalem. ItWuassu Perga imangitou nanassute 
amatanne watukku Antiokhia su Pisidia, wua udde su allo n Sabatta 
imangitou inaite inumaæ’ianna sulalummu wale m pattatarramawuanna. 
IsNapawe Wuke Musa wurru Wuke Manga Nabi niwasate, manga 
piarra'u wale m pattatarramawuanna udde nandolokku taumata iapai- 
walo si Paulus wurru manga hawene, “Manga turrangnga, amungkang- 

ngu turrangnga pia sambau alarra'a su manga taumata indi, waloa'e 
alarra'a udde.” I6Paulus dirumarisikka, see namatte n lima wua udde 
nabbisara, 

”Manga turrangku pabbawalagu Israel wurru manga turrangku apan 
waine isindi, apan tutturrutta Mawu Ruata! Padaringikka siau: "Mawu 
Ruata m pabbawalagu Israel suete namile iupungngu alamona ng 
kite, wurru na'olaa pabbawalaga indi pabbawalaga apan wahewa su 
tempo imangitou uatana’a su Mesir naalihida ere taumata raho. Wua 
udde ringannu tarrino apan wahewa Mawu Ruata nangapiddi mangitou 
sinumabangnga wuassu Mesir. I8ltou masabare su pallalagu mangitou 
su wadda'a appattu pulo su tonnane alannune. !Pitu pabbawalaga 
nipate n tou su wanua Kanaan tadeau maatahia wanua udde su 
pabbawalagu Israel tadeæu wanua udde maolaa pussaa mangitou. 
%Sarangkanambone udde nariaddi appatu rasutta lima m pulo su 
tonnane alannune. 

Napawe suete nattahia leta'u Kanaan udde, Mawu Ruata nangong- 
golu manga mallarruungnga simangitou. Mallarruungnga panginsueanne 
eteudde Nabi Samuel. 21Wua udde imangitou nadorongnga sangkatou 
ratu. Mawu Ruata nangonggolli Saul simangitou ana'i Kis wuassu pa- 
bbawalagi Benyamin maola'a ratu mangitou appatu pulo su tonnane 
alannune. #Napawe Mawu Ruata nanossokki tou wuassu aiananne, 
Mawu Ruata nanenegi Daud maola'a ratu mangitou. Wurru ete indi 
apan iwabalo Mawu Ruata su ola'i Daud, ’la’u suete naasomba si Daud 
ana’i Isai udde sangkatou apan maaluassa naung-Ku. Tumba'u itou tau- 
mata apan mangngamattu apulu-U. 3Ete wuassi papapulunni Daud 
udde Mawu Ruata nangonggolla su pabbawalagu Israel sangkatou Ratu 
m Punnu Salamatta su ereapa suete pina'ire. Wurru ete Mawu Yesus 
udde Ratu m Punnu Salamatta. “Ro’e n Mawu Yesus taambe napaa- 
mattu manara-Ne, Yohanes suete inumaliata su manga taumata n Israel 
tadea'u imangitou mawalu wuassu rosa mangitou wurru sarranianna. 
25Napawe maranite m panginsueannu manarane, Yohanes nabbisara su 
manga taumata, “Isai iu indi tumurruttu addapatti amiu? Iau waline 
taumata apan rarradoanni amiu. Paanaunge, taumata udde sarun ru- 
manta mananturrutta siau; sara mamu'a sapatu-Ne lai ia'u tawe wotong- 
nge.” 

26 Manga turrangnga papapulunni Abraham, wurru manga turrangnga 
waine apan isindi apan tutturrutta Mawu Ruata! Mawu Ruata suete 
nangonggolu Watti'u Asasalamatta udde siite; ana waugu manga tau- 
mata apan uatanaa'a su Yerusalem wurru manga piarra'i mangitou tawe 
maatutukka manungku ete Itou punnu salamatta udde. Imangitou tawe 
maasunna alarra'u manga nabi apan iwabasa su manga allo 11 Sabatta, 
na'oma n sara imangitou nakkuumannu Mawu Yesus. Arawe ringannu 

na'ola'a aroddi, imangitou napaatipussa manungku apa apan iapaasing- 
kattu manga nabi udde nariaddite. ?5Salaiwe imangitou tawe maasomba 
sambau pasasaļa wuassi Tou, apan wotongnge maarruumanna ringannu 
ruumanna pateanna, arawe imangitou nadorongnga si Pilatus tadea'u 
Itou pateanna. ? Wurru napawe imangitou suete na'ola'a sarangkanam- 
bone apan uaworretta su Wuke Susi su ola’i Tou, imangitou nallintukku 
winalunan-Ne wuassu alu arussa, see niaddo su lalabinganna. 3 Arawe. 
Mawu Ruata napaawiakki Tou apia wuassu papate. 3! Wua udde manga 
pira allo alannune Itou nirumanta namasilo watangan-Ne su manga tau- 
mata apan suete nirumanta ringanni Tou wuassu Galilea watukku Yeru- 
salem. Ete imangitou udde orassa indi naola'a manga tatiala n Tou su 
pabbawalagu Israel. 3 Nariaddi, orassa indi jami mamasingkattu Watti'u 
Alaluassa udde siamiu: Apa apan suete pina'ire Mawu Ruata su iupung- 
ngu alamona ng kite, udde suete nimanara n Tou siite ringannu napaa- 
wiakku Mawu Yesus apia wuassu papate. Ana waugu sulalummu Maz- 
mur aruane uaworretta, 

’Ete Po Ana-U 

su allo indi Igu naola'e Iamang-Ngu.’ 

“Mawu Ruata suete napaawiakki Tou apia wuassu papate. Orassa 
indi Itou tate lai mamendamma papate sulalummu lalabinganna. Su 
olangnge udde Mawu Ruata nabbisara, 

'Ia'u sarun mangonggolu paaire susi S?o apan sarun tipusanna, 

apan suete pina'ire-U si Daud.’ 

35 Aroddi lai sulalummu tatialane waine niapaasingkatta, 

To tawe mapaawala n Allang-Ngu apan maturrutta udde mawukkv’a 

sulalummu lalabinganna. 
#Daud_natete wurru nilabingnga lai suadio’a i iupungngu 
alamonane, napawe itou suete nammanara apa apan nirolokku Mawu 
Ruata sitou. Winalunanni Daud narrenessa wurru sarangkanambone na- 
suete. 3 Arawe Mawu Yesus apan suete niapaawiakku Mawu Ruata 
wuassu papate-Ne udde tawe marrenessa aroddi. 383° Ana waugu udde 
manga turrangnga, iamiu rinone maasingkata manungku sulalummu 
Mawu Yesus indi, wattra su olau pangangampungnga rosa niapaasing- 
katta siamiu; iamiu rinone masingkatta manungku suapa n taumata apan 
mangngimanna Sitou, iapaaliu wuassu alawo'u rosa apan tawe iapappa- 
ssa sulalummu manga parenta Mawu Ruata apan niapaasingkatti Musa. 
% Ana waugu udde rinone iamiu manutukka mapia-pia, arie m2Þoma n 
sara mariaddi siamiu apa apan iwabbisara manga nabi indi, 

Panutukka paapia-pia, ei iamiu manga taumata apan maapulu 

mangaluandaga! 

Iamiu sarun maherangnga see mate! 

Ana waugu su tempo indi ia'u tantalanna ma'ola'a manga 

apa apan tawe pangimananni amiu sassane 

salaiwe pia taumata mannala'a siamiu. ” 
2 Napawe Paulus wurru Barnabas nanantangngu wale m pattata- 
rramawuanna udde, manga taumata su waje m pattatarramawuanna 
udde madorongnga sitarua mabelengnga apia su allo n Sabatta manan- 
sunna, tadea'u manala'a sansune su ola'u manga hatto udde. #Napawe 
manga taumata sinumabangke wuassu wale m pattatarramawuanna 
udde, Paulus wurru Barnabas nitantalongannu manambo taumata n Ya- 
hudi wurru taumata m pabbawalaga waine apan suete sinumutta agama 
n Yahudi. Ne manga rasul udde nangarra’a simangitou tadea'u imangi- 
tou sidutu uaantimma aļamattu Mawu Ruata. 

“Su allo n Sabatta manansunna, marani n anambo n taumata su soa 
udde nirumanta madaringikka wisara Mawu. #Napawe manga taumata 
n Yahudi naasilo taumata manambo udde, imangitou mannihikka 
atonna. ĮImangitou mangngaluandaga si Paulus wurru mannompola 
anambo n wisarane. #Arawe ringannu lembo n warrani lai Paulus wurru 
Barnabas nabbisara uahahati. Imangitou nabbisara, ”Wisara Mawu 
Ruata atonna rinone iwalo siamiu rorone. Arawe ana waugu iamiu 
maddiri madaringikka, iamiu suete namile sassane manungku iamiu 
tawe rinone manengkamma wiakka tutune wurru saran malannu-lannu. 
Wurru orassa indi lami manantangngi amiu wurru inaite ringannu 
pabbawalaga waine. “Ana waugu indi parenta Mawu siami: Mawu 
nabbisara, 

Ta'u suete namile siamiu maola'a semakka su manga taumata waine 

apan waline Yahudi, 

tadea'u iamiu mangapiddu asasaļamatta su ahewallu runia.”” 
48Su tempo manga pabbawalaga waine apan waline Yahudi naaring- 
ikka udde, imangitou lembo n lulluassa, see mangke maddalo wisara 
Mawu. Wurru manga taumata apan suete nitantunnu Mawu Ruata maa- 
somba wiakka tutune wurru saran malannu-lannu, manga taumata udde 
mangngimanna. ; 

Ne wisara Mawu nassaliawukke su ahewallu leta'a udde. 50 Arawe 
manga tembonannu soa udde wurru manga wawine wuassu wageangngu 
taumata papunna apan matta'uttu Mawu Ruata, niwaloannu manga 
taumata n Yahudi. Imangitou na'ola'a pabbawawulo su saruanni Paulus 
wurru Barnabas, wurru nallimbuakka sitarua wuassu leta’a udde. 51Ne 
manga rasul udde nangesoge n awu ledda mangitou su saruannu 
manga taumata udde, maola'a sambau pananaunganna, see itarua inaite 
watukku Ikonium. “Manga mallalarrenggenna su Antiokhia lembo n 
lulluassa wurru niintarroannu Gharraho Mawu Ruata. 

Su Ikonium 


1 4 Paulus wurru Barnabas naapendamma olangnge uasulungnga 
| ereudde su Ikonium. Imangitou inaite lai su wale m patta- 
tarramawuannu Yahudi wurru nabbisara isudde aroddi lai olangnge 
naoma n sara manambo taumata n Yahudi wurru waline Yahudi 
mangngimanna Mawu Yesus. ?Arawe manga taumata n Yahudi apan 
maddiri mangngimanna, mammono’a manga taumata waline Yahudi, 
na'oma n sara imangitou mannaungnga laleo su manga taumata apan 
mangngimanna Mawu Yesus. “Ana waugu udde Paulus wurru Barnabas 
natana'a malannu isudde. Wurru ringannu warrani imangitou mabatti’u 
wisara Mawu. Ne Mawu lai napaaliatta’a manungku watti'i mangitou su 
olau darangngu-Ne udde atonna; Itou nangonggolu tarrino simangitou 
ma'ola'a alarrindu'a wurru inolaanna wane. 4Arawe tumana’u soa udde 
uatatiakka sangkatou ringannu sangkatou; piaddu mannamba’a taumata 
n Yahudi wurru piaddu lai mannamba’a manga rasul udde. 

5SSee manga taumata n Yahudi wurru manga piarrangnge su sam- 
punna ringannu manga taumata waline Yahudi na'ire manansara wurru 
manuntungngu watu su manga rasul udde. 6Arawe manga rasul udde 
naasingkattu olangnge udde, see nangingkatte watukku Listra wurru 
Derbe, eteudde manga soa su Likaonia, wurru watukku leta'a maranine. 
1Poiaroddi imangitou mabattiu lai Watii'u Alaluassa udde. 


Su Listra wurru Derbe 


$Su Listra pia sangkatou esakka leddane lome ro'e n niariaddine, 
naoma n sara itou tawe maamatta, ana waugu leddane tumanite n 
lome. ?Taumata uddë ua'janna poiaroddi uararingikka si Paulus ma- 
bbisara. Paulus naasilo manungku taumata udde mangngimanna wurru 
ana waugu udde itou wotongnge iapaapia. Ne Paulus nanutuda si- 
tou, wurru ringannu tingikka ma'ikkatta Paulus nabbisara, ”Darisikka 
paatulidda!” Taumata udde sinumolo’a dirumarisikka see inumamatta. 
1NŅNapawe taumata nambo udde naasilo apa apan suete niola’i Paulus, 
imangitou mangngintuli sulalummu wisara n Likaonia, "Manga mo- 
nganna sinumossokke su runia ringannu awa’u taumata.” 12See Barna- 
bas nisaggo mangitou Zeus, wurru Paulus nisaggo mangitou Hermes, 
ana waugu ete itou nabbisara. SImam Monganna Zeus apan tampa 
pattatarramawuanne su saruannu soa, nirumanta uaapiddu manga sapi 
esakka wurru manga wunga ng kalu su ngara wahewa n:soa udde. Itou 

maapulu tumantalongnga taumata nambo udde manguntudu sasamba su 
manga rasul udde. 

14Napawe Barnabas wurru Paulus naaringikka apa apan niola'u tau- 
mata nambo udde, imangitou nanggesa'a manga laungnge lapiddu tut- 
talangnga su pattangngannu awadaalla udde see waliata, !5”Ei, anio 
iamiu ma'ola'a arendi? lami indi taumata ere lai iamiu! Tami ru- 
danta mamasingkattu Wattru Alaluassa siamiu tadea'u iamiu manan- 
tangngu inolaanna laleo indi wurru rumanta ringannu Mawu Ruata 
apan wiakka, nandiadi langitta wurru runia wurru tahaloangnga wurru 
anambo n lalorrone. !6Su tempo naliu Mawu namala manga pabbawa- 
laga tutturrutta apulune sassane. I?Arawe Itou tawe maabuli mangong- 
golu tatiala-Ne, eteudde ringannu ma'ola'a apapia. Itou mangngonggolu 
uranna wuassu langitta wurru hessi n leta'a su tempone. Itou mang- 
ngonggolu anna siamiu wurru malluassa naungngu.” !8Arawe ringannu 
wisara udde lai ta'e masahadda manga rasul udde maningaddu manga 
taumata mangonggolu sasamba simangitou. 

Manga pira taumata n Yahudi apan nirumanta su Listra wua- 
ssu Antiokhia su Pisidia wurru Ikonium mammono’a awadaalla, na'oma 
n sara taumata nambo udde nanamba'a simangitou. Imangitou nanun- 
tungngu watu si Paulus, wurru namolengnga sitou watukku liuddu soa. 
Imangitou massunna naudde itou natete, Xarawe napawe manga tau- 
mata apan mangngimanna isudde uarisikka uapaliwutta sitou, itou diru- 
marisikka wurru nabelengnga apia watukku soa. Tirrabbine itou inaite 
watukku Derbe su sampunna ringanni Barnabas. 


Paulus wurru Barnabas nabelengnga 
watukku Antiokhia 


Su Derbe, Paulus wurru Barnabas mabattiu Wattu Alaluassa 
udde wurru manambo taumata apan nangngimanna Mawu Yesus. Wua 
udde imangitou nabelengke su Listra, wua udde su Ikonium, see 
su Antiokhia su Pisidia. 22Su manga soa udde imangitou mannoha- 
ssa naungngu mallalarrenggennu Mawu Yesus wurru mannantiro mal- 
lalarrenggenna udde tadea'u sidutu mangngimanna Mawu Yesus. ”Iite 
rinone matatarrangnga rorone, wakkute udde iite wotongnge mamen- 
damma alaluassa su Runia Wakku Mawu Ruata,” aroddi manga ra- 
sul udde mangngarra’a: manga mallalarrenggennu Mawu Yesus su soa 
udde. 3Wurru su alawo'u jamaatta, Paulus wurru Barnabas nanenegu 
manga piarrangnge su jamaatta udde. See ringannu w'aliomanna wurru 
mappuasa, imangitou nanantillu manga piarrangnge udde su Mawu apan 
pangngimananni mangitou. 

MWua udde Paulus wurru Barnabas nanassute amatanni mangitou 
sinumabbi leta'u Pisidia wurru na'omate su Pamfilia. 25Wurru napawe 
imangitou suete namasingkattu wattiu Mawu Ruata su Perga, imangitou 
inaite watukku Atalia. 26 Wua isudde imangitou nassenggotte apia wa- 
tukku Antiokhia. Eteudde soa tampa mangitou rorone tinantilla su da- 
rangngu Mawu Ruata, tadea'u imangitou mammanara manara apan ora- 
ssa indi suete niinsue mangitou. 

21Napawe na'omate su Antiokhia, imangitou nangammullu manga 
taumata wuassu jamaatta udde, see nabattiu sarangkanambone apan 
suete mola'u Mawu Ruata sulalummi mangitou. Imangitou nabbati'a lai 
su ola'u ereapa Mawu Ruata suete namantingidu lalanna tadea'u manga 
taumata apan waline Yahudi mangngimanna Mawu Yesus. 28Su soa 
udde Paulus wurru Barnabas natana'a malannu ringannu manga taumata 
apan mangngimanna. 


Ra'ianna su Yerusalem 


Manga pira taumata wuassu Yudea nirumanta su Antiokhia 
15 wurru mangngarra'a manga taumata mangngimanna su Antiokhia 
udde manungku amungkangngu imangitou tawe sunatanna tumurruttu 
Tita Musa, imangitou tawe masalamatta. ?Paulus wurru Barnabas 
mangke mannompola addapattu manga taumata udde. Panginsueanne 
tinantunna tadegu Paulus wurru Barnabas wurru manga pira taumata 
waine wuassu Antiokhia inai watukku Yerusalem suadio’a ringannu 
manga rasul wurru manga piarrangnge poiaroddi. 

3Jamaatta su Antiokhia nanguntudi mangitou ngoma n sara su liu- 
ddu soa, wua udde imangitou inaite nabatukku Fenesia wurru Sama- 
ria. Poiaroddi imangitou nabbatiu ereapa manga taumata apan waline 
Yahudi suete nanantillu watanganne su Mawu Ruata. Watta udde 
naaluassa manga taumata mangngimanna isudde. 4Napawe imangitou 
na'omate su Yerusalem, imangitou sinalohoannu jamaatta ringannu 
mapia, wurru manga rasul see manga piarrangnge. See imangitou na- 
battra su manga taumata isudde su olu anambo n inolaannu Mawu 
Ruata sulalummi mangitou. SArawe sire pira wuassu wageangngu Farisi 
apan suete nangngimanna, dirumarisikka wurru nabbisara, “Manga tau- 
mata pabbawalaga waine apan nangngimante udde rinone sunatanna 
wurru rinone tumurrutta Tita Musa.” 

éSee manga rasul wurru manga piarrangnge naammulla magahatto 
n olangnge udde. ?Malannu atonna imangitou uararringidda su sam- 
"bau. Panginsueanne Petrus dirumarisikka wurru nabbisara, ”Manga 
turrangnga! Iamiu sassane masingkatta manungku tempo naliu Mawu 

Ruata namile siau wuassu wallatti amiu mamasingkattu Wattiu 
Alaluassa udde su manga taumata apan waline Yahudi, tadea'u imangi- 
tou madaringikka wurru mangngimanna. $Wurryu Mawu Ruata apan ma- 
singkattu naungngu taumata suete napaaliatta'a manungku Itou maneng- 
kamma simangitou; Itou napaaliatta'u olangnge udde ringannu nangong- 
golu Gharraho Mawu Ruata simangitou ere lai suete nionggolla siite. 
?Mawu Ruata tawe mapaparrala ng kite wurru imangitou. Itou nanguk- 
kassa naungngi mangitou ana waugu imangitou mangngimanna. WE, 
anio iamiu lullawangnga Mawu Ruata orassa indi ringannu nangonggolu 
winabbawa apan mawakkata su mallalarrenggenna indi, sumbali iupung- 
ngu alamona ng kite wurru iite sassane lai tawe maaturrutta manara 
udde? HArawe, iite mangngimanna wurru iite naasomba asasalamatta 
ana waugu darangngu Mawu Yesus; aroddi lai imangitou.” 
2Ne nallannabe manga taumata apan uaammulla isudde. Wua udde 
imangitou nadaringikka si Barnabas wurru si Paulus nabbattra apia su 
olu anambo n alarrindu'a wurru manga inolaanna apan wahewalla 
apan suete mola'u Mawu Ruata sulalummi mangitou su wallattu manga 
taumata m pabbawalaga waine apan waline Yahudi. 1 Napawe imangi- 
tou suete nabbisara, Yakobus nabbisara, “Manga turrangnga! Padaring- 
ikka sia'u. MSimon wakkute lai nanala'a ereapa Mawu Ruata paarorone 
napaaliatta'u naung-Nge su manga taumata waline Yahudi ringannu 
pandumma mamile wuassi mangitou manga taumata waine apan sarun 
olaanna pabbawala-Ge. Udde nassulungngu apa apan suete niapaa- 
singkattu manga nabi. Ana waugu pia uaworretta arendi, 
16 Napawe wua udde Ia'u sarun rumanta apia, unnu Mawu, 
'Ia'u sarun mapararisikka apia wale n Daud apan narraate 
wurru manule n aolangnge nahohakka, 
see iapararisikka apia; 
“tadea’u taumata apan lambene udde maddea'a Mawu, 
su sampunna ringannu pabbawalaga waine apan waline Yahudi 
apan suete niwagoang-Ku maola'a pussaa-U. 
Ete aroddi wisara Mawu, 
lapan suete namasingkattu olangnge udde ro’e m paarorone.” 
1”Nariaddi tumurruttu addapa'u,” unni Yakobus, ”Iite tawe wotong- 
nge mapaasusa n taumata waline Yahudi udde apan suete nanantillu 
wadangnge su Mawu Ruata. 2 Arawe iite rinone mamorrettu suratta si- 
mangitou tadea'u imangitou tawe umanna anna laleo apan suete pina- 
ssubba paaluanna, arae inassa wuassu remessu winatangnga apan nate 
niattongnga, ara'e ma'inumma parra. Wurru lai tadea'u imangitou ma- 
paarau watanganne wuassu manga inolaanna apan laleo. ^ Ana waugu 
Tita Musa ro'e n paarorone iwabbasa suapa n allo n Sabatta su manga 
wale m pattatarramawuanna wurru iapaasingkatta su anambo n soa.” 

Manga monganna (15:20) 


Suratta su manga taumata pabbawalaga waine 
apan suete nangngimanna 


#Manga rasul wurru manga piarrangnge, su sampunna ringannu 
jamaatta udde narrawessa mamile manga pira ng katou taumata wuassu 
wallatti mangitou apan sarun irolokka watukku Antiokhia suadio’a 
ringanni Paulus wurru Barnabas. Imangitou namile si Silas wurru si 
Yudas apan isassago lai Barsabas. Taumata darua indi paarorone 
su wallattu manga taumata mangngimanna su Yerusalem. “Suadio'a 
ringannu manga darolorranna udde, imangitou napaapiddu suratta lai 
apan tingikke arendi, 

”Iwuna’a su anambo n turrangnga wuassu manga pabbawalaga waine 
apan waline Yahudi, wurru uatana'a su Antiokhia, Siria, wurru Kili- 
kia. Tabea wuassi ami, manga rasul wurru manga piarrangnge, eteudde 
manga turrangngu. “lami naaringikka pia sire pira taumata wuassu wal- 
latti ami apan suete nirumanta ringanni amiu nanongkakka wurru naa- 
patiangnga ng kamiu ringannu alarra'i mangitou. Sumbali jami tawe 
nandolokki mangitou ma'ola'a manara udde. ?5 Ana waugu udde iami 
suete na'ire wurru sarangkanambone inumire mamile sire pira taumata 
wurru mandolokki mangitou ringanni amiu. Imangitou sarun inai sua- 
dioa ringannu turrangnga Barnabas wurru Paulus apan arangnguanni 
ami. ?śItarua indi eteudde manga taumata apan suete nanantillu 
niawane ana waugu Mawù ng kite Yesus Kristus. ?'Nariaddi jami nan- 
dolokki Yudas wurru Silas ringannu manga turrangnga. Ete imangi- 


374 WATITU MANGA RASUL 15 


tou sassane mamasingkatta uahahati siamiu wattia apan uaworretta su- 
lalummu suratta indi lai. #Gharraho Mawu Ruata suete namala - 
wurru iami maapulu tadea'u iamiu tawe onggolannu manara apan awak- 
katanne wuassu manga manara apan apianne indi: 2imbarrangnga 
umanna anna apan suete pinassubba paaluanna; imbarrangnga 
malinumma rarra, imbarrangnga uminassa remessu winatangnga nate 
niattongnga, wurru paarau n inolaanna apan laleo. Amungkangngu 
iamiu mangindau watanganni amiu wuassu manga inolaanna udde, iamiu 
suete na'ola'a apapia. Na'omate isindi, tabea!” 

3Napawe suete nabalo inaite, imangitou apan nirolokka udde, na- 
batukke n Antiokhia. Poiaroddi imangitou namaggo anambo n jamaatta 
maammula see namasingkattu lalorro n suratta udde. 3!Napawe manga 
jamaatta naawasa n suratta udde, imangitou mangke lulluassa ana 
waugu lalorro n suratta udde maaluassa naungngi mangitou. 3 Yudas 
wurru Silas, apan nabi lai, malannu uahahatto manga turrangnga apan 
mangngimanna su Antiokhia udde wurru nangonggolu sasasa wurru 
awawarrani simangitou. #Napawe Yudas wurru Silas natana'a manga 
pira allo alannune, manga taumata mangngimanna su Antiokhia udde 
nandolokki mangitou mabelengnga wurru nananata n tabea mangitou su 
manga taumata apan nandolokki mangitou. [MArawe Silas narrawessa 
see sidutu matana'a su Antiokhia. ] 

Paulus wurru Barnabas natana'a lai manga pira allo alannune su 
Antiokhia. Poiaroddi imangitou mangngarra'a wurru mabatti'u wisara 
Mawu suadio’a ringannu taumata nambo waline. 


Paulus wurru Barnabas nattalei 


%Tawe nalannu wua udde Paulus nabbisara si Barnabas, ”Wette 
iite mabelengke apia mattembo manga turrangnga apan mangngimanna 
Mawu Yesus su anambo n soa apan suete niwattii anni ite wisara 
Mawu; tadea'u iite maasilo ereapa ola'i mangitou.” 3' Barnabas maapulu 
mangapiddi Yohanes Markus, arawe Paulus mammendamma laleo 
mangapiddi Markus apan maddiri mammanara su sampunna ringanni 
mangitou wurru nanantangngi mangitou su Pamfilia. “Ne Paulus wurru 
Barnabas natatiakka na'oma n sara panginsueanne itarua nattalei: Bar- 
nabas nangahete si Markus wurru nassenggotte itarua watukku Siprus. 
#Paulus namile si Silas see inaite itarua napawe manga turrangnge su 
Antiokhia nanantilli tarua su aļamattu Mawu. 4Itarua namaliwutta Siria 
wurru Kilikia; poiaroddi itarua "mannohassa manga jamaatta. 

Timotius tinumantalongnga si Paulus 
wurru si Silas 


Paulus nanassute amatanne watukku Derbe, wua udde watukku 
16 Listra. Isudde pia sangkatou mallalarrenggennu Mawu Yesus 
aranne Timotius. Inangngene sangkatou Yahudi, apan mangngimante 
Mawu Yesus; arawe iamangnge taumata n Yunani. 2Su wallattu manga 
taumata mangngimanna apan uatana'a su Listra wurru Ikonium, Ti- 
motius niasingkatanna sangkatou taumata apan mapia. 3Paulus maa- 
pulu tadea'u Timotius tumantalongnga sitou; ana waugu udde itou nan- 
nunatte si Timotius. Itou na'ola'a aroddi ana waugu manga taumata 
n Yahudi su wanua udde manambo masingkatta manungku iamang- 
ngi Timotius sangkatou taumata n Yunani. 4Su alawo'u soa apan tat- 
temboanni mangitou, imangitou mammasingkatta su manga taumata 
apan mangngimanna manga atoranna apan suete tinantunnu manga ra- 
sul wurru manga piarrangnge su Yerusalem. Įmangitou mannantiro 
manga turrangnga apan suete nangngimanna udde tadea'u tumurrutta 
manga atoranna udde. “Ne manga jamaatta udde niatambante atatoha- 
ssu pangangimanne, wurru miallo-miallo aatambanna n anambone. 


Su Troas: Paulus nissondapanna 


éGhħharraho Mawu Ruata tawe namala m Paulus wurru Silas ma- 
battu wisara Mawu Ruata su leta'u Asia. Nariaddi amamatti tarua ni- 
sassute watukku wageangngu Frigia wurru Galatia. ?Napawe na'omate 
su passarannu Misia, itarua naannamma sinumutta su letau Bitinia, 
arawe Gharraho Mawu Yesus naningaddi tarua inai isudde. 8Nariaddi 
itarua inumamatta nanassute su Misia wurru lapiddu nasala watukku 
Troas. “Rabbine su Troas, Paulus nissondapanna. Sulalummu sondapa 
udde itou naasilo taumata Makedonia uarisikka su saruanne lapiddu sus- 
salande tadea'u itou lai inai watukku Makedonia mantulungngi mangi- 
tou. 10Napawe Paulus wua nissondapanna udde, iami lapiddu nasasaddia 
inai watukku Makedonia. Ana waugu ringannu antimma iami makkawe- 
ssa manungku Mawu Ruata nandolokki ami mabattiu Wattru Alaluassa 
udde su manga taumata poiaroddi. 


Su Filipi: Lidia nangngimanna Mawu Ruata 


ulami nanantangke n Troas wurru nassenggotte watukku Samotrake, 
wurru tirrabbine watukku Neapolis. Wua isudde iami watukku Filipi, 

Soa Filipi (16:12) 


sambau soa paarorone su letau Makedonia. Filipi udde paparentannu 
araratuannu Roma. Poiaroddi jami natana'a manga pira allo. Su allo 
n Sabatta iami inai su winggi n salukka su liuddu ngara wahewa n soa, 
ana waugu jami mammendamma isudde pia tampa pangngaliomanannu 
taumata n Yahudi. See iami inuma’iante wurru nagahatote manga wa- 
wine apan uaammulla su tampa udde. 14Sangkatou su wallatti mangitou 
eteudde mabbawalu'u malarrenessa ungu, aranne Lidia taumata wua- 
ssu Tiatira. Itou marangngu Mawu Ruata, ne Mawu nangalore naung- 
nge tadea'u itou manengkamma apa apan iaarra’i Paulus sitou. ISLidia 
wurru lalorro n walene nisarranite. Napawe suete n sarranine itou na- 
balo siami. Itou nabbisara, ”Amungkangngu manga turrangnga mam- 
mendamma ia'u atonna-tonna suete nangngimanna Mawu Yesus, wette 
pangintalate su wale'u.” See itou mammata'a tadea'u iami tumurrutta 
darorongngi tou. 


+ + 


Paulus nirruumanna su Filipi 


16Su sambau allo tantalanna jami waliomanna, jami nassomba n 
sangkatou wawine; itou allangnga. Wawine udde aintarroannu gharraho 
laleo apan wotongnge mani'attu arariadianna apan sarun rumanta. 
Ringannu manni’attu inolaannu taumata, wawine udde mangngong- 
golu auntunganna apan wahewa su mawune. !Wawine udde sidutu 
uatantalongnga si Paulus wurru siami lapiddu waliata, “Manga tau- 
mata indi allangngu Mawu Ruata apan ahewalanne! Imangitou niru- 
manta mapaasingkatta su manga turrangnga ereapa lalanne iamiu ma- 
salamatta!” “Manga pira allo alannune wawine udde sidutu u 'aliata 
aroddi. Paulus niasueannu asasabarene, naoma n sara itou nanaile 
see nabbisara gharraho laleo udde, ”Ringannu arannu Mawu Yesus 

Kristus, iau mamarenta sio sabbangnga wuassu wawine udde.” Ora- 
ssa udde lai gharraho udde nanantangngu wawine udde. !Napawe 
manga mawune naatutukka manungku tempo mangitou maasomba roi- 
tta udde nawulite, imangitou nanametta si Paulus wurru si Silas, see 
itarua niwolengnga watukku tampa m pangilloļoanna iapaasaruanna pa- 
marenta. #Imangitou napaasaruanni Paulus wurru Silas su manga tem- 
bonannu Roma, wua udde nabbisara, “Manga taumata indi taumata 
n Yahudi. Imangitou mangngaliba'ukku soa ng kite. 7 Imangitou nan- 
dolokku taumata mallagu n addatta inanaramanna apan uapaparrala 
manga tita ng kite taumata n Roma. lite tawe wotongnge maneng- 
kamma arge tumurrutta addatta inanaramanna udde!” ?? Awadaalla 
udde lapiddu namuulla si Paulus wurru si Silas; wurru manga piarra'u 
pamarenta nanggesa’a laubbu rasul darua udde see nandolokku taumata 
niapapuulla sitarua. 3 Napawe itarua nipuulla ma'ikkatta, itarua nitarro 
sulalummu tuttupanna. Tembonannu tuttupanna nirolokka mandiaga si- 
tarua ringannu matohassa. ?% Ana waugu parenta udde, tembonannu tut- 
tupanna nantarro n tarua su wabo'a n tuttupanna apan alalumanne, 
wurru ledda n tarua nimantungnga su salabba'u. 

25Irarrangngo alloaranete, i Paulus wurru i Silas waliomanna 
wurru mangngantari n daralo su Mawu Ruata. Manga taumata 
tatarranganna waine lai tantalanna uararingikka sitarua mangngantari. 
%IĪnarrombanganne nallinukka wahewa na'oma n sara rapappaku tuttu- 
panna udde inumio'a. Anambo ngara n tuttupanna udde nawu'a wurru 
manga rate apan uamantungngu taumata n tuttupanna udde napallosa. 
2 Tembonannu tuttupanna udde nirrumindu'a napu'o. Napawe itou naa- 
silo manga ngara n tuttupanna udde nawu'a, itou nanawutta halele 
ipamate ririne, ana waugu itou massunna manungku manga taumata 
apan tatarranganna tinumalangke abbi. 28 Arawe Paulus inumui ma'ikka- 
ikkatta, ” Arie pamate ririnu! Tami sarangkanambone ta'e isindi!” 

2Tembonannu tuttupanna udde nadorongnga solo see tinu- 
maļangnga watukku laļlumme, wurru ringannu mangngindo itou 
inumalintuda su saruanni Paulus wurru Silas. 3 Wua udde itou nangapi- 
ddi tarua sinumabangnga wurru nabbisara, “Manga mawu, aa rinone 
tgu olaanna tadea'u i&u masalamatta?” 

3l Paulus wurru Silas sinumimbakka, ”Pangngimante Mawu Yesus! 
To saru masalamatta - o wurru anambo n taumata sulalummu 
walenu!” “2See Paulus wurru Silas nanalaate wisara Mawu su tembo- 
nannu tuttupanna udde wurru anambo n taumata sulalummu walene. 
3 Su rabbi mattangnga udde lai, tembonannu tuttupanna udde nangapi- 
ddi tarua see namaresi manga lessa n tarua. Ne itou wurru anambo 
n lalorro n walene lapiddu naisarrani. 3 Wua udde itou nangapiddi 
Paulus wurru Silas su walene wurru itarua niapaante. Itou wurru lalorro 


378 WATITU MANGA RASUL 16, 17 


n walene mangke lulluassa ana waugu imangitou orassa udde nangngi- 
mante Mawu Ruata. 

3sTirrabbine ruaallo, manga piarra'u pamarenta n Roma nandolokku 
Polisi watukku tuttupanna iapawalo, tadea'u Paulus wurru Silas iapa- 
pallossa. 

3Tembonannu tuttupanna udde nabalo m battia udde si Paulus. 
Itou nabbisara, "Manga mawu, manga piarra'u pamarenta suete nando- 
lokka tadea'u manga mawu iapapallossa. Orassa indi manga mawu wo- 
tongngete mapule. Salamatte umamatta!” 

37 Arawe Paulus nabbisara su manga polisi udde, ”Iami tumana'u 
Roma. Taambe niparikisanna iami suete nipuulla su saruannu awa- 
daalla wurru tinarro sulalummu tuttupanna. Wurru orassa indi imangi- 
tou mandolokki ami mapule ringannu malanna-lannaba? lami maddiri! 
Dolorra'a manga piarra'u pamarenta udde rumanta sassane isindi ma- 
mallosi ami.” 

38Manga polisi udde nabalo n hatto udde su manga piarra'u pama- 
renta n Roma. Napawe manga piarrangnge udde naaringikka manungku 
Paulus wurru Silas tumana'u araratuannu Roma, imangitou nata'utta. 
3See imangitou inaite nadorongnga ampungnga si Paulus wurru si Si- 
las, wua udde nanguntudi tarua sinumabangnga wuassu tuttupanna, lapi- 
ddu nadorongnga tadea'u imangitou mangingkatta wuassu soa udde. 
#Paulus wurru Silas nanantangngu tuttupanna udde see inaite su wale n 
Lidia. Napawe suete nassomba manga taumata mangngimanna poiaro- 
ddi, wurru nangonggolu sasasa simangitou, Paulus wurru Silas inuma- 
matte. 


Su Tesalonika 


1 Paulus wurru Silas nanassute n amatanni tarua sinumabbi Amfi- 
7 polis wurru Apolonia see na'omate su Tesalonika. Poiaroddi pia 
wale m pattatarramawuannu taumata n Yahudi. 2Ne Paulus inaite wa- 
tukku wale m pattatarramawuanna udde — ere su anaramme amung- 
kangngu pia wale m pattatarramawuannu taumata n Yahudi — see 
marringidda su sambau ringannu manga taumata isudde su ola'u tatiala 
n Wuke Susi. Itou na'ola'a udde paatallu allo n Sabatta ualalinturrutta. 
“Tumurruttu pinangianannu manga tatiala Wuke Susi itou mannala’a 
wurru mammasingkatta manungku Ratu m Punnu Salamatta apan 
pina'ire Mawu Ruata, rinone matatarrangnga wurru mabbiakka apia 
wuassu papate. “Mawu Yesus apan ta'u iapaasingkatta siamiu udde, ete 
Itou Ratu m Punnu Salamatta apan pina'ire,” unni Paulus. “Manga pira 
taumata mangngimanna see tinumantalongnga si Paulus wurru si Silas; 

aroddi lai anambo n taumata n Yunani apan matta'uttu Mawu Ruata 
wurru manambo lai manga wawine piarrangnge. 

SArawe manga taumata n Yahudi mannihikka. Imangitou namago 
manga taumata ulallele su manga lalanna wurru na'olaa ammulanna 
mangaliba'ukka. See imangitou nangaliba'ukke su ahewallu soa udde 
wurru nattuda m bale n sangkatou apan mangngimanna aranne Ya- 
son maddea’a si Paulus wutru si Silas, ana waugu imangitou maapulu 
mangapiddi Paulus wurru Silas sumabangnga iapasaruanna awadaalla. 
éArawe su tempo imangitou tawe naasomba si Paulus wurru si Si- 
las, imangitou namolengnga si Yason wurru manga pira taumata mang- 
ngimanna waine, sinumaruanna manga tembonanne apan uaparenta 
su soa udde. Imangitou wui, ”Manga taumata indi mangngaliba'ukka 
su alawo'u tampa! Orassa indi soa ng kite lai nirantanni mangi- 
tou, ?wurru Yason suete napaintala mangitou su walene. Imangitou 
sarangkanambone nilumawangnga manga atorannu Kaisar Roma, ana 
waugu imangitou mabbisara manungku pia lai ratu waine aranne Mawu 
Yesus.” #$Ringannu manga wisara udde imangitou na'ola'a manga tau- 
mata nambo wurru manga tembonanne su soa udde hinumio. °’See 
manga tembonanne udde nandolokki Yason wurru manga taumata 
mangngimanna apan waine udde mamaekka roittu pasasala. Wakkute 
udde imangitou ipallossa. 


Su Berea 


l0Rabbi udde lai manga taumata mangngimanna su soa udde lai nan- 
dolokki Paulus wurru Silas inai watukku Berea. Napawe na'omate isu- 
dde, Paulus wurru Silas inaite su wale m pattatarramawuannu Yahudi. 
1l Manga taumata su Berea masarrionto’a naungnge wuassu manga tau- 
mata su Tesalonika. Ringannu naungnga maluassa imangitou madaring- 
ikka wattiu Mawu Yesus, wurru miallo-miallo imangitou mannarrassida 
lalorro n Wuke Susi tadeau maasingkatta tanne alarra'i Paulus 
udde atonna. ¥Manambo su wallatti mangitou mangngimanna Mawu 
Yesus, wurru tawe matulu lai papunna manga taumata n Yunani nang- 
ngimanna; mapia wawine arge lai esakka. Napawe manga taumata 
n Yahudi su Tesalonika naaringikka manungku Paulus mabatti'u wisara 
Mawu su Berea, imangitou nirumanta lai su Berea wurru mammono’a 
see na'ola'a taumata isudde tawe matammuda. MMaliha-lihakka manga 
turrangnga su Berea nanguntuddi Paulus watukku apanne, arawe Silas 
wurru Timotius natantangnga su soa udde. ISNapawe suete nanguntu- 
ddi Paulus ngoma n sara Atena, manga turrangnga udde nabelengnga su 

Berea ringannu uaapiddu tanata wuassi Paulus tadea'u Silas wurru Ti- 
motius mananturrutta sitou ringannu malihakka. 


Su Atena 


l6Tantalanna i Paulus uararraddo si Silas wurru si Timotius su 
Atena, naungnge massusa naasilo soa udde napene manga paaluanna. 
1 Ana waugu udde su wale m pattatarramawuanna, Paulus uaa'aliu n 
ringidda ringannu manga taumata n Yahudi wurru manga taumata waine 
apan massubba Mawu Ruata isudde. Aroddi lai su manga pasakka, 
miallo-miallo itou uaa'aliu n ringidda ringannu manga taumata isudde. 
18 Manga huru mallalarrenggenni Epikuros wurru Stoa uasasimbakki tou 
lai. Sire pira wuassi mangitou nabbisara, ”Taumata indi masingkattu 
apa? Asingkanne tumba'u adio'a, arawe itou talimorronganna!” Sire 
pira ng katou waine nabbisara, ”Lihidde itou mabattru manga mo- 
ngannu pabbawalaga waine.” Imangitou nabbisara aroddi ana waugu 
Paulus nabattru Mawu Yesus wurru su olau mabbiakka apia wuassu pa- 
pate. MSee imangitou nangapiddi Paulus watukku tampa pasasombanna 
su Wuiddu Areopagus. Poiaroddi imangitou nabbisara sitou, ”Iami maa- 
pulu maasingkata alarra'a wakku apan iaarrangngu udde. 2 Ana waugu 
Pro mammasingkatu manga inolaanna apan daringirranna parralane su 
aringikki ami. Ana waugu udde iami maapulu maasingkatta atap- 
pasanne.” (?1Ana waugu taumata n Atena wurru manga taumata raho 
apan uatana'a isudde maapulu manginsue allo mangitou madaringikka 
wurru uahahatto manga hatto apan wakku.) 

2Su tempo i Paulus dirumarisikka su saruannu manga taumata apan 
uaammulla su Areopagus udde, Paulus nabbisara, “Fi, manga taumata 
n Atena! Iau maellega manungku su alawo'u inolaanna iamiu lembo 
n tarra agama. “Ana waugu su tempo iau wamatta mammaliwutta soa 
atatanaannu wurru mannutukka manga tampa m pangaliomanannu, ia'u 
naasilo lai sambau tampa pangangadoannu sasamba; su tampa udde 
uaworretta, Tonggola su Mawu apan awagananna. E, Mawu Ruata apan 
sassubbanni amiu udde awagananna, ete Itou apan iwabattiu siamiu. 
MMawu Ruata apan nandiaddi runia indi wurru alawo'u lalorrone, 
ete Itou Mawu su langitta wurru runia. Itou tawe uatana'a su manga 
wale m paaluanna apan niola'u taumata. ““Itou lai tawe madorongnga 
tulunganna su taumata, ana waugu ete Itou apan mangngonggolu wiakka 
wuțrru sasangngo wurru manga alawo'a su taumata. 26 Wuassu sangka- 
tou taumata Itou nandiaddi anambo n pabbawalaga wurru nandolokki 
mangitou matana’a su ahewallu runia. Ete Itou lai apan nanantunna ro'e 
n paarorone, tingngera wurru suapa imangitou wotongnge mabbiakka. 

7 Mawu Ruata na'ola'a udde tadea'u imangitou maddea'a Sitou. An- 
timanna imangitou maasomba Sitou su tempo imangitou maddeg’a Si- 
tou. Arawe surrinone Mawu Ruata tawe marau wuassi ite sangkatou- 
sangkatou. #Ere lai su wisara n taumata, 'Iite wiakka wurru walore 
wurru uatana'a su ruma indi ana waugu tarrino n Tou.’ Ere lai iwabalo 
manga tarra sasanato'1 amiu, imangitou mabbisara, 

Ete iite sarangkanambone udde alarranang-Nge.” 2?Ne, ana waugu 
ete iite udde alarranau Mawu Ruata, iite tawe wotongnge massunna 
manungku Mawu Ruata udde naalihida ere paaluanna apan niola'a 
wuassu wuļawanna arge salaa arge watu apan niola'a tumurruttu 
apande n taumata. “Tempo n awawodo ng kite suete tinimbulianannu 
Mawu Ruata, arawe orassa indi Itou nandolokku taumata su ahewallu 
runia tadegu mawalu wuassu manga rosa mangitou. "Ana waugu 
Itou suete nanantunnu sambau tempo ipamarikissa ahewallu runia indi 
ringannu atatulidda. Manara udde sarun olaannu sangkatou apan suete 
nipile Mawu Ruata su ipa'ola'a manara udde. Wurru tadea'u anambo 
n taumata maasunna olangnge udde, Mawu Ruata suete napaawiakku 
taumata apia udde wuassu papate!” 

32 Napawe manga taumata udde naaringikka hatto mabbiakka apia 
wuassu papate, su wallatti mangitou piaddu nilumage m Paulus. Piaddu 
nabbisara, ”Iami maapulu madaringikka turrangnga mabbisara apia 
su olu hatto indi.” “See Paulus nanantangngu ammulanna udde. 
“Arawe piaddu lai su wallatti mangitou mannambæ’a si Paulus wurru 
mangngimanna Mawu Yesus, eteudde: Dionisius wuassu mammamanara 
n Areopagus, wurru sangkatou wawine aranne Damaris, wurru pira ng 
katou lai. 


Su Korintus 


Wua udde Paulus nanantangke n Atena wurru inaite watukku Ko- 
18 rintus. 2Isudde itou nassomba n sangkatou Yahudi aranne Ak- 
wila, darantane wuassu letu Pontus. Akwila wakkute nirumanta wua- 
ssu Italia ringannu awingnge Priskila. Imangitou nirumanta su Korintus 
ana waugu Kaisar Klaudius suete nandolokku anambo n taumata n Ya- 
hudi iapaasaliu wuassu Roma. Ne Paulus inaite nattembo sitarua, “see 
natana'a isudde ringanni. tarua wurru mammanara suadio’a ringanni ta- 
rua, ana waugu manara n tarua uasulungngi Paulus, eteudde ma'ola'a 
rasanna. #Arawe suapa n allo n Sabatta, Paulus inaite uahahatto su 
wale m pattatarramawuanna tadea'u manga taumata n Yahudi aroddi lai 
manga taumata n Yunani mangngimanna Mawu Yesus. 

“Napawe Silas wurru Timotius naranta wuassu Makedonia, Paulus 
nappaattu anambo n allone mammasingkattu Wattia wuassu Mawu 
Ruata su manga taumata n Yahudi manungku Mawu Yesus. udde Ratu 
m Punnu Salamatta apan suete pina'ire Mawu Ruata. $Arawe ana 
waugu manga taumata sidutu mannompolla wurru mangngaluandaga 
sitou, ne Paulus nangesoge n awu wuassu laungnge, maolaa sam- 
bau pananaunganna simangitou su pasasala mangitou. Itou nabbisara, 
”Amungkangngu iamiu nasilaka, salanu sassane! Iau waggate! Manat- 
takka orassa indi 14'u inaite ringannu manga taumata apan waline Ya- 
hudi.” 7See Paulus nanantangke mangitou wurru inaite natana’a su wale 
su samba’a wale m pattatarramawuanna udde. Wale udde wale n sang- 
katou apan waline Yahudi, arawe itou massubba Mawu Ruata. Arannu 
taumata udde Titius Yustus. SArawe Krispus, tembonannu wale m 
pattatarramawuanna udde wurru manga lalorro n walene nangngimante 
Mawu Yesus. Wurru manambo lai manga taumata n Korintus waine 
naaringikka watta apan niapaasingkatti Paulus, nangngimante Mawu 
Yesus see nissarrani. 

“Su sambau rabbi sulalummu sambau sondappa, Mawu nabbisara 
si Paulus, ”Imbarrangnga matta'utta! Sidutu pangngarra'a wurru arie 
pangillolo. 1? Ana waugu Iau uarrundinganna sio. Tawe saran sang- 
katou apan mandaleo sio ana waugu manambo taumata su soa indi 
taumata-U.” Ana waugu udde Paulus natana'a su Korintus santonna 
annumu wulanna alannune wurru mangngarra'u wisara Mawu Ruata si- 
mangıtou. 

l?Napawe Galio naola'a gubernure n Akhaya, manga taumata n 
Yahudi naammulla mannalare si Paulus wurru mangapiddi tou wa- 
tukku mallarruungnga. }Imangitou nangapiddu alae indi, ”Taumata 
indi mammono'a awadaalla, tadea'u massubba Mawu Ruata ringannu 
sarrene uapaparrala n Tita Musa!” 

MAroddi Paulus sinumimbakka, Galio nabbisarate rorone manga 
taumata n Yahudi, ”Ei, manga taumata n Yahudi! Amungkangngu iaa- 
laenu indi sambau pasasala ara'e sambau alaleo, ia'u rinone manabare 
n alaenu indi. 1 Arawe indi sambau patatatiakka su olæu manga wi- 
sara wurru manga aranna see manga titanu sassane! Nariaddi iamiu 
rinone manginsue hatto indi. Iau maddiri mamarikissa hatto ereudde!” 
léSee Galio nallimbuakka simangitou watukku liudde. Ne imangitou 
nanametta si Sostenes, tembonannu wale m pattatarramawuanna udde, 
wurru namuulla sitou su saruannu medda m pamamarikisanna. Arawe 
Galio ma’iele m wagga su ola'u hatto udde. 

Paulus nabelengnga su Antiokhia 


18Wua udde Paulus tge natana'a malannu su Korintus. Wua udde 
itou nabbisarate addattu patatalei su manga taumata apan mangngi- 
manna isudde, see itou nassenggotte ringanni Priskila wurru Akwila wa- 
tukku Siria. Su Kengkrea, Paulus namolo utangnge apan niwala n tou 
malo'engnga ana waugu riandine su Mawu. }Napawe na'omate su Efe- 
sus, Paulus nanantangngi Priskila wurru Akwila, see sinumutta su wale 
m pattatarramawuanna wurru uararringida su sambau ringannu manga 
taumata n Yahudi isudde. #Imangitou nadorongnga tadea'u itou ma- 
tanga malannu ringanni mangitou arawe itou maddiri. ?!Salaiwe aro- 
ddi, su tempo inaite, itou nabbisara, ”Amungkangngu Mawu Ruata ma- 
mala, iz'u sarun mabelengnga apia isindi.” Nasue nabbisara aroddi, itou 
inumamatte nanantangngu Efesus. 

22 Napawe sinumossokke su Kaisarea, itou inaite watukku Yerusalem 
mattabea. manga jamaatta isudde, see nanassute amatanne watukku 
Antiokhia. #Napawe natana'a isudde pira allo alannune, itou inaite 
inumamatta lai nattembo letau Galatia wurru Frigia inai manohassa 
pangangimannu taumata apan mangngimanna. 


Apolos su Efesus wurru Korintus 


MTantalanna udde, nirumantate su Efesus sangkatou Yahudi wua- 
ssu Aleksandria, aranne Apolos. Itou pande massinaukka wurru ma- 
singkattu lalorro n Wuke Susi, see suete lai niarraanna manarrassida 
alarrau Mawu Yesus. Ne ringannu apulu apan wahewalla itou 
mangngarra'a ringannu ma'uddupa su olau Mawu Yesus, salaiwe wak- 
kute sasarrani n Yohanes niasingkatanne. ?śRingannu warrani Apolos 
nanattakke massinaukka su wale m pattatarramawuanna wurru su tempo 
Priskila wurru Akwila naaringikka alarrangnge, imangitou nangapiddi 
tou su wale. Poiaroddi imangitou mannala'a ringannu mapia sitou 
su ola'u pandumannu Mawu Ruata manalamatta taumata sulalummu 
Mawu Yesus. ? Wua udde Apolos pia pandumma inai su Akhaya. Ne 
manga taumata apan mangngimanna Mawu Yesus su Efesus namorretu 
suratta su manga turrangnga apan mangngimanna su Akhaya tadea'u 
imangitou wotongnge manarimmatti Apolos. Wurru su tempo Apolos 
na'omate su Akhaya, sasumbalane mangke mahuna su manga taumata 
apan ana waugu alamattu Mawu Ruata nangngimante Mawu Yesus. 
3 Ana waugu ringannu masarraungnga, Apolos napaalannabu manga 
taumata n Yahudi sulalummu patatatiakka su saruannu awadaalla. 

Wurru itou nattiala ringannu tatiala Wuke Susi manungku tumba’u 
Mawu Yesus Ratu m Punnu Salamatta apan suete pina'ire. 


Paulus su Efesus 


19 Tantalanna Apolos su Korintus, Paulus tantaļanna wamatta su 
ulu n wanua udde, see na'omate su Efesus. Poiaroddi itou 
nassomba manga pira taumata apan suete nangngimanna Mawu Yesus. 
?Ttou naiwalo simangitou, ”Manga turrangnga suete naasengkamma 
Gharraho Mawu Ruata, su tempo iamiu nangngimanna Mawu Yesus?” 

Imangitou sinumimbakka, ”Taambe, Ewe’e iami taambe naaringikka 
manungku pia Gharraho Mawu Ruata.” 

3” Amungkangngu aroddi, ringannu sasarrani n sai iamiu missapamy 
aiwalo m Paulus. 

”Ringannu sasarrani n Yohanes,” sasimbakki mangitou. 4See 
Paulus nabbisara, ”Yohanes mannarrani taumata tadeau mapaaliatta’a 
manungku manga taumata udde nawalute wuassu manga rosa mangitou. 
Arawe tantalanna udde lai Yohanes mammasingkatta su manga taumata 
n Israel manungku rinone imangitou mangngimanna taumata apan ru- 
manta manalimmuri wuassi tou, eteudde Mawu Yesus.” 

5SNapawe imangitou naaringikka udde, imangitou nissarranite 
ringannu arannu Mawu Yesus. 6 Wurru su tempo Paulus nangado n lima 
simangitou, Gharraho Mawu Ruata nangintarro simangitou, see imangi- 
tou mannattakke uahahatto sulalummu alawo'u wisara apan :maatiang- 
nga lapiddu mammasingkattu wattiu Mawu Ruata. ?Reenganni mangi- 
tou sarangkanambone irarrangngo sire mapulo dua su atoune. 

ŝTallu wulanna alannune, Paulus sidutu mabbisara ringannu warrani 
su manga taumata su wale m pattatarramawuanna wurru uasasim- 
bakki mangitou tadea'u imangitou mangngimanna su ola'u ereapa Mawu 
Ruata mamarenta ere sangkatou Ratu. °Arawe su wallattu manga tau- 
mata udde pia sire pira apan puane maattika wurru maddiri mang- 
ngimanna. Su saruannu awadaalla apan uasemodda isudde imangitou 
mapaasala n alarra'a su olau Mawu Ruata manalamatta taumata su- 
lalummu Mawu Yesus. Ana waugu udde Paulus nanantangngi mangitou, 
see inaite ringannu manga mallalarrenggennu Mawu Yesus su tampa 
m pananantiroannu Tiranus. Isudde miallo-miallo itou uaaiwalo manga 
taumata. WItou sidutu maola'a inolaanna udde rua tonna alannune 
na'oma n sara anambo n taumata wuassu pabbawalaga waine, sarangka- 
nambone nadaringikka wisara Mawu. 

Alarrana'i Skewa 


uMawu Ruata na'ola'a manga alarrindu'a apan wahewalla si Paulus. 
1 Amungkangngu leso, arae wawəa’issa lawassa apan suete nipaatti 
Paulus iapidda su manga taumata marada'a, radai mangitou mawuli 
wurru gharraho n setanna lai sumabangnga wuassi mangitou. B} Pia sire 
pira tonaassu Yahudi apan u'aamatta su alawo'u tampa, mallimbuakka 
gharraho laleo wuassu manga taumata. Manga tonaassa udde maan- 
nama lai mappaattu arannu Mawu Yesus ipallimbuakka manga gharraho 
n setanna udde. Imangitou mabbisara su manga gharraho n setanna 
udde, ”Ringannu arannu Mawu Yesus apan iwabatti’i Paulus udde, ia'u 
mallimbuakka siamlu!” l4Pia sire pitu alarrana'a esakka ana'u sangka- 
tou imam tembonanne, aranne Skewa, pia inolaanne ereudde. 

Iš Arawe gharraho n setanna udde nabbisara simangitou, “lau ma- 
singkattu Mawu Yesus wurru Paulus asingkatangku lai, arawe iamiu indi 
isai?” 

l6See taumata apan niasuttannu setanna udde sinumolo’a wurru ti- 
numambo simangitou ringannu marragissa, noma n sara imangitou ti- 
numalangnga wuassu wale udde nalalessa wurru natantole, ana waugu 
laubbi mangitou nihesa'a wuassu wadangngi mangitou. I?Anambo n 
taumata n Yahudi wurru pabbawalaga waline apan uatana'a su Efe- 
sus naaringikka arariadianna udde, see imangitou nata'utte. Ne arannu 
Mawu Yesus mangke raddaloanna. !8Manga taumata apan nangngi- 
mante Mawu Yesus, nirumanta mangngau su tangnga n awadaalla 
manga inolaanni mangitou su tempo nangkaliu. I Wurru imangitou apan 
ninumarampe mappaattu larropa, nangammullu manga wuke mangitou 
wurru tinutungnga su saruannu awadaalla. Aregga manga wuke udde 
amungkangngu ireengnga sarangkanambone, irarrangngo lima m pulo 
su riwune roitta salaa. 2?ẸEte aroddi, ringannu sarrene apan wahewalla 
udde wisara Mawu mangke inasingkatanna wurru aatambanna taumata 
apan mangngimanna. 


Pattatiakka su Efesus 


2 Wuassu arariadianna udde, Paulus narrawessa inaite watukku 
Makedonia wurru Akhaya, see masalate watukku Yerusalem. ”Wua 
isudde,” unni Paulus, ”Iaæu inaite watukku Roma apia.” 22Ne itou 
nandolokku rua ng katou wuassu mallalalimane eteudde Timotius wurru 
Erastus inai watukku Makedonia, wurru itou matanaa manga pira 
tempo alannune su leta'u Asia. 

BIrarrangngo ete su tempo udde lai nariaddi patatatiakka apan wa- 
hewa su Efesus ana waugu su ola'u alarrau Mawu Yesus. % Ana waugu 
su soa udde pia sangkatou tarra olga sarannapa wuassu sala'a aranne 
Demetrius, apan ma'olaa manga wale monganni Monganna Artemis. 
Manara n taumata udde mandanta n auntunganna apan wahewa su 
manga mammamanarane. ? Ana waugu udde itou nangammullu manga 
mammamanarane su sampunna ringannu mamanara tarra olaa sala'a 
waine, see nabbisara, ”Manga turrangnga! Turrangnga masingkatta 
manungku iite naasomba auntunganna wuassu manara indi. ?%Orassa 
indi manga turrangnga naasilote wurru naaringikke sassane apa apan 
niola'1 Paulus udde. Itou nabbisara manungku manga monganna apan 
niola'u taumata, walinewe monganna atonna. Wurru itou namohete ma- 
nambo taumata mangngimanna alarrangnge, waline tumba'u isindi su 
Efesus, ewe'e marani n su ahewallu leta'u Asia. ??Maata'utta manungku 
manara ng kite indi sarun maasomba aranna laleo. Wurru waline 
tumba'u udde, ewe'e wale n Monganna Artemis lai sarun tawe saileanna 
see alarrangnge mangke larrindanna; sumbali itou monganna apan sas- 
subbannu anambo n taumata su leta'u Asia wurru su ahewallu runia!” 

23 Aroddi manga taumata udde naaringikka udde, naungngi mangi- 
tou nalaleo, see imangitou wui, ”Wiakke Artemis, mongannu tau- 
mata n Efesus!” 2Ne patatatiakka udde nilumewesse su ahewallu soa. 
Wua udde ammulannu aliba'ukka udde nanamette si Gayus wurru si 
Aristarkus, eteudde manga taumata Makedonia apan uaammungnga si 
Paulus sulalummu amatanne, see namolengnga simangitou su wale m 
pananalanganna su soa udde. “Paulus maapulu sumutta tumantalong- 
nga simangitou, arawe manga taumata apan mangngimanna Mawu Ye- 
sus naningaddi tou. “Manga pira tembonannu leta'u Asia udde, apan 
uahahawe m Paulus, nandolokku taumata namasingkatta si Paulus ta- 
dea'u itou tawe mattingkapasilo su tampa udde. 3Tantalanna udde 
manga taumata apan uaammulla su wale m pananalanganna udde na- 
ssongkaka. Piaddu wui arendi, piaddu lai wui aroddi, ana waugu 
manambo wuassi mangitou . wagga pandumanne maammula isudde. 
3Sambageanganna wuassu manga taumata udde massunna manungku 
Aleksander marrarringidde, ana waugu ete itou sinurrudu manga tau- 
mata n Yahudi su saruanne. Ne Aleksander namatte n limane ma- 
dorongnga onggolannu tempo itou sumimbakka su saruannu manga tau- 
mata udde. 3 Arawe aroddi imangitou naasilo manungku itou taumata n 
Yahudi, sangkarindo'a imangitou inumui ma'ikka-ikkatta, ”Wiakka Mo- 
nganna Artemis, mongannu taumata n Efesus!” 

““Panginsueanne mamamopretu soa udde napaalannabu awadaalla 
udde. Itou nabbisara, ”Tumana'u Efesus! Alawo'u taumata masing- 
katta manungku ete su Efesus soa apan mammaduli wale n Mo- 

nganna Artemis wurru watu susi apan nanawo wuassu langitta. 3 Tawe 
saran sangkatou wotongnge maalawangnga olangnge udde. Ana waugu 
udde paalannabe, wurru arie ma'ola'a sambau manara ringannu tawe 
marringidda asuene. “Manga taumata indi suete niapiddi amiu isindi, 
waline ana waugu imangitou suete nangarro wale n monganna ara'e 
ana waugu imangitou suete nangadio’a monganni ite. #Amungkangngu 
Demetrius wurru manga mammamanarane udde pia alaene su ola'u 
su sangkatou taumata, wala'e imangitou mangapiddu hattone udde su 
mallarruungnga. Mallarruungnga manengkamma alawo'u hatto udde 
wurru manga plarra'u pamarenta lai sidutu isudde. 3 Arawe amungkang- 
ngu ta'e pia lai waine apan ipaapulu ng kamiu, udde rinone insue- 
anna sulalummu ammulu awadaalla apan matohassa. 4 Ana waugu ara- 
riadianna allo indi wotongnge maalaleo siite. Iite wotongnge ansilanna 
na'olaa pagahahio, ana waugu iite tawe sambau pinangiananne 
mapaarrino n patatatiakka indi.” 4Napawe suete nabbisara n sarangka- 
nambone udde, mamamorrettu soa udde nandolokke n taumata nambo 
udde niapaapule. 


Paulus inaite watukku Makedonia 
wurru Yunani 


Napawe patatatiakka su Efesus nallannabe, Paulus nangammullu 
20 jamaatta wurru nangonggolu sasasa simangitou. Wua udde itou 
nabalote wisara n patatalei, see nanassute amatanne watukku Makedo- 
nia. ?Itou nattembo manga jamaatta su wageangngu letau Makedonia 
wurru itou manambo mangagilu tatantiro su manga taumata apan mang- 
ngimanna Mawu Yesus poiaroddi wurru mangngonggolu sasasa simangi- 
tou. Wua udde itou inaite watukku Yunani. “Tallu wulanna alannune 
itou uatana’a poiaroddi. See napawe itou uasasaddiate massenggote wa- 
tukku Siria, pia batta manungku manga taumata n Yahudi tantalanna 
maire mamate sitou. Ana waugu udde itou narrawessa mabelengnga 
malliu Makedonia. #Sopater ana’i Pirus wuassu Berea, inai suadio’a 
ringanni tou; aroddi lai Aristarkus wurru Sekundus taumata n Tesa- 
lonika, wurru Gayus taumata n Derbe. Wurru lai Timotius, Tikhikus 
wurru Trofimus manga taumata wuassu leta'u Asia. “Imangitou nalliu 
roro siami see narrado su Troas. “Napawe Ramea n Roti Tawe Ra- 
gine, naliudde, iami nassenggotte nanantangngu Filipi. Lima allo wua 
udde iami naammulle apia ringanni mangitou su Troas. Poiaroddi iami 
natana’a sangkamisa. 

Patatembo m Paulus panginsueanne su Troas 


7Rabbi ng kallo misa iami naammulla umanna suadio’a naola'a ere 
sangkaturranganna. Paulus uahahatto manga taumata, ana tirrabbine 
itou marringidda inaite umamatta. Na’oma n sara allorane Paulus uaha- 
hatto. #Sulalummu wabbo’a su rengkenne aliu rosone, su tampa nipaam- 
mulanni ami udde, pia manambo solo. ?Sangkatou umbasanna aranne 
Eutikhus uaianna su sungketta. Ana waugu Paulus tate mangillolo mag- 
gahatto, umbasanna udde niamatiilante atonna, ngoma n sara itou nia- 
matiilanna su sungketta udde, see nanawo wuassu rengkenne atallune. 
Su tempo imangitou nanaluru sitou, itou natete. WArawe Paulus sinu- 
mossokka, see nattingkarra'a su awa'u taumata udde wurru narra'uppa 
sitou. Paulus nabbisara, ”Arie paassinggawangnga, itou ta'e wiakka!” 
Wua udde Paulus nirumanganna apia su rengkenne aliu rosone, see 
nattahia roti wurru inumante su adio'a. Napawe malannute uaha- 
hatto manga taumata na'oma n sara ruaallo, Paulus inaite inumamatta. 
2 Manga taumata nangapiddu umbasanna udde napule watukku walene 
ringannu ta'e wiakka. Imangitou naapendamma alaluassa wurru naung- 
nga mangke natuno. 


Wuassu Troas watukku Miletus 


BIami nassenggotte nalliu roro sinuma’e apalla wurru nabatukku 
Asos, ana mangotongnga si Paulus isudde. Itou suete nangatokka aro- 
ddi, ana waugu itou inumamattu ammaranne watukku Asos. MNapawe 
nassombate su Asos, Paulus nasasarrawutta sinumae su apalla see 
lami nassenggotte watukku Metilene. !5Wua poiaroddi iami nasseng- 
gotte apia, wurru tirrabbine nomate su tampa apan uasaruanna Khios. 
Tillorege iami na'omate su Samos wurru massallo wua udde su Miletus. 
l6Paulus suete nangatokka manungku tate umotongnga su Efesus, ta- 
dea'u allo tawe maramme su leta'u Asia. Wurru amungkangngu wotong- 
nge itou maapulu maliha-lihakka ma'omate su Yerusalem su Allo Wa- 
hewa m Pentakosta. 


Paulus nabbisara wisara m patatalei su Efesus 


1Wuassu Miletus Paulus napaapiddu watta watukku Efesus, ma- 
dorongnga manga piarra'u jamaatta su Efesus rumanta maisasomba 
n tou. INapawe imangitou na'omate, Paulus nabbisara simangitou, 

”Manga turrangnga masingkatta ereapa i@u mabbiakka alannune indi 
su wallatti amiu ro'e n allo paarorone ia'u na'oma su Asia. ”Ringannu 
awawawo n dalummu naungnga wurru ringannu allo mata, iau mam- 
manara manara Mawu su pattangngannu asasusa apan niapendamangku 
ana waugu pandumma laleo wuassu taumata n Yahudi. 2?Turrangnga 
masingkatta manungku ia'u tawe illolone mammasingkatta siamiu apa 
apan mahuna siamiu. Iau mangngarra'a siamiu su tampa pasasom- 
bannu awadaalla wurru su manga wale. ?1Mapia udde su manga tau- 
mata n Yahudi aroddi lai su manga pabbawalaga waine ia'u sidutu man- 
nanata tadea'u imangitou mawalu wuassu manga rosa mangitou wurru 
rumanta ringannu Mawu Ruata, see lai mangngimanna Mawu Yesus. 
20Orassa indi tadea'u maaturrutta parenta Gharraho Mawu Ruata, ia'u 
inaite watukku Yerusalem. Wurru iu waggate apa apan sarun ma- 
riaddi sia'u poiaroddi. 31au tumba'u masingkatta manungku su alawo'u 
soa, Gharraho Mawu Ruata ringannu atonna mamasingkatta sia’u 
manungku ia'u sarun itarro su tuttupanna wurru sarun matatarrangnga. 
“4 Arawe iau maiele m bagga ringannu wia'u indi, sambaliate ia'u 
napanginsue manara apan tinantillu Mawu Yesus sia'u wurru sambaliate 
au maaturrutta ngoma n sara pangudusannu wia'u ipammasingkattu 
Watu Alaluassa udde su olau darangngu Mawu Ruata. 

25Īau suete nattembo manga turrangnga sarangkanambone wurru 
suete namasingkatta lai su olxu ereapa Mawu Ruata mamarenta ere 
sangkatou Ratu. Orassa indi iu mammendamma tate lai massomba 
manga turrangnga. ?6 Ana waugu udde ringannu atonna iau mabbisara 
siamiu allo indi manungku amungkangngu su wallatti amiu apan piaddu 
mate, udde waline salau. ? Tawe saran paassa iw'u tinumalangnga wua- 
ssu manara'u mannala’a siamiu anambo n pandumannu Mawu Ruata. 
#Rinone iamiu uariaga watangannu wurru riagai lai anambo n ja- 
maatta apan suete tinantillu Gharraho Mawu Ruata siamiu iapariaga; 
ana waugu iamiu suete nitenega maola'a mandariaga jamaatta udde. 
Rinone iamiu uariaga jamaattu Mawu Ruata udde naalihidda ere mal- 
lalu'adda uariaga dombane, ana waugu Mawu Ruata suete na'ola'a ja- 
maatta udde pussaa-Ne sassane sulalummu papate n Anang-Nge sa- 
ssane. Su alaliw'u, sarun rumanta manga serigala apan warrani su 
pattangngani amiu. Wurru manga taumata apan rariaganni amiu udde 
maola'a inassu manga serigala udde. 3Ewe’e wuassu wallattu manga 
turrangnga sassane lai sarun lumapputa manga taumata apan sarun ma- 
battu watta awusu. Imangitou mu'olu'a aroddi, tadea'u manga tau- 
mata apan nangngimante Mawu Yesus umaliwu wurru tumantalongke 
simangitou. “Ana waugu udde paariagga! Paanaunge manungku tallu 
tonna alannune ringannu anambo n allommata, allo rabbi, iu tawe 
illolone mangngarra'a awadaalla wurru siamiu. 


390 WATITU MANGA RASUL 20, 21 


3X Orassa indi izu manantilli amiu su Mawu Ruata, tadea'u Itou 
mammaduli siamiu wurru tadeag'u iamiu sidutu uaumbele wattiu da- 
rangngu Mawu Ruata. Mawu Ruata uatahuanna tarrino ipanohassa 
siamiu wurru nangonggolu manga alamatta apan suete n saddiane 
ionggolla su alarranang-Nge. 3Taambe saran paassa iu ninumemma 
n roitta arae laubbu taumata waine. “MTurrangnga sassane masing- 
katta, manungku ringannu auatangku sassane iu mammanara man- 
nipussa hausangku wurru manga haweu apan uatantalongnga sia'u. 
“Sulalummu alawo'u hatto, iau suete nanuladda siamiu manungku 
ringannu mammanara marrimadda ereindi, iite rinone mantulungngu 
manga taumata lome. Ana waugu iite rinone mannaungnga apa apan 
suete niwalo Mawu Yesus, Lembo n su lalumanna'a iite mangonggolla, 
wuassu iite manengkamma. ” 

3% Napawe Paulus suete nabbisara, itou inumalintuda ringanni mangi- 
tou sarangkanambone see inumaliomanna. “Imangitou sarangkanam- 
bone nilumuai lapiddu narra'uppa si Paulus wurru nabbisara, salamatte 
umamatta. 33Įmangitou massusa ana waugu Paulus nabbisara manungku 
imangitou tate maasilo sitou apia. See imangitou nanguntudi Paulus 
sara su apalla. 


Paulus inaite watukku Yerusalem 


21 Tami nabalo mapulete su manga piarra'u jamaatta wuassu Efesus 
udde see nanantangngi mangitou. Wua udde iami nassenggotte 
watukku tarranusa n Kos; wurru tirrabbine jami nomate su tarranusa 
n Rodos. Wua isudde jami nassenggotte watukku tatuļiannu Patara. 
2Su Patara jami naasomba apalla apan mabatukku Fenesia. Ne jami 
sinuma'ete apalla udde, 3wurru nassenggotte ngoma n sara naasilo 
tarranusa n Siprus su samba'a airri ng kami; arawe jami lapiddu 
nassenggotta mattuda n Siria. Įami nabbalango su Tirus, ana waugu 
isudde apalla sasa'eanni ami mangonna luranne. 4Su tampa udde iami 
inai nattembo manga taumata apan mangngimanna Mawu Yesus, see 
natana'a ringanni mangitou sangkamisa alannune. Wuassu tatantiro n 
Gharraho Mawu Ruata, imangitou mangngarra’a si Paulus tadea'u arie 
inai su Yerusalem. “Arawe napawe nasuete tempone jami uatana'a 
isudde, iami nanantangngi mangitou, wurru iami nanassute amatanni 
ami. Imangitou sarangkanambone ringannu anangnge wurru awingnge 
nanguntudi ami sara liuddu soa. Poiaroddi su winggi n apanne, jami 
sarangkanambone inumalintuda see inumaliomanna. 6Wua udde jami 
natatabeate, see jami sinuma'ete apalla wurru imangitou napulete 
watukku wale. 

i D 





Soa Tirus (21:3) 


Tami sidutu nassenggotte wuassu Tirus watukku Ptolemais. Poia- 
roddi iami inaite nattembo manga turrangnga apan mangngimanna, ana 
waugu mangonggolu tabea simangitou, wua udde natana'e allo massallo 
ringanni mangitou. #Tirrabbine iami nassenggotte apia, see na'omate su 
Kaisarea. Isudde iami inaite ringannu mabawattiu rengetannu Mawu, 
aranne Filipus, see natana'e su walene. Itou sangkatou wuassu wallattu 
sire pitu apan napile su Yerusalem. °’Sire appata anangnge marruala 
suete inonggoļannu Mawu Ruata asingkata tadeu wotongnge mama- 
singkattu Wattľu Alaluassa wuassu Mawu Ruata. IINapawe manga 
pira allo alannune poiaroddi, nirumantate sangkatou nabi wuassu Yu- 
dea aranne Agabus. "Itou nirumanta ringanni ami ana see nanganu 
paperretti Paulus. Ringannu paperretta udde itou nama'issa ledda wurru 
limane sassane ana see nabbisara, ”Ete indi apan niapaasingkattu 
Gharraho Mawu Ruata: Tatahuannu paperretta indi sarun rapusannu 
manga taumata n Yahudi ereindi su Yerusalem, wurru itantilla su manga 
taumata waline Yahudi.” 

12 Napawe iami naaringikka udde, iami wurru manga turrangnga apan 
uatana'a su Kaisarea sinumaļande si Paulus tadea'u itou tawe inai wa- 
tukku Yerusalem. } Arawe itou sinumimbakka, ”Apa hunane turrangnga 
lulluai ereindi na'oma n sara naungku nasusa? Ia'u nasaddiate waline 
tumba'u sametanna poiaroddi, arawe nasaddiate lai mate ana waugu 
Mawu Yesus.” Paulus maddiri madaringikka siami, ne iami tate na- 
ningaddi tou. ”Walatte apulu Mawu sassane mariaddi,” unni ami. 

15Napawe uatana'e isudde manga pira allo alannune, jami nanahim- 
punte sarannapa ng kami see inaite watukku Yerusalem. l16Sire pira 
turrangnga wuassu Kaisarea inai lai tumantalongnga su adio’a ringanni 
ami, manguntuddi ami su waļe Manason ana waugu ete su wale 

n tou ami mangintaļa. (Manason sangkatou taumata n Siprus apan 
malannute naola'a mallalarrenggennu Mawu Yesus.) 


Paulus nattembo si Yakobus 


iSu tempo iami na'omate su Yerusalem, manga turrangnga isudde 
nanaloho siami ringannu naungnga apan maluassa. !8Tirrabbine Paulus 
inaite su adio’a ringanni ami mattembo si Yakobus; Manga piarra'u 
jamaatta uasemodda lai isudde. PNapawe suete nattabea simangi- 
tou, Paulus nabbati'a simangitou alawo'u inolaanna apan suete njola'u 
Mawu Ruata sulalummi tou su wallattu manga taumata apan waline 
Yahudi. #Napawe suete nadaringikka wattii Paulus udde, imangitou 
sarangkanambone nadalote Mawu Ruata. Wua udde imangitou na- 
bbisara si Paulus, ”Turrangnga Paulus! Turrangnga rinone maasing- 
katta manungku su riwunete taumata n Yahudi mangngimanna Mawu 
Yesus. Ete imangitou sarangkanambone udde taumata apan sidutu 
tutturrutta mappaamattu Tita n Musa. ?!Wurru orassa indi imangi- 
tou naaringikke manungku turrangnga mangngarraa anambo n tau- 
mata n Yahudi apan uatana'a su wallattu pabbawalaga waine, tadea'u 
mamallossu Tita n Musa. Turrangnga mannantiro simangitou tadea'u 
imangitou tawe mapassunattu alarrana'i mangitou, arae tumurrutta ina- 
naramannu Yahudi. 2? Orassa indi manga taumata n Yahudi apan nang- 
ngimante udde sarun maaringikka manungku turrangnga isindi. Na- 
riaddi ereapa orassa indi? 3Mappianne turrutte tatantiro ng kami. Pia 
sire appatta isindi apan suete naire Mawu. “Ne rinone turrangnga 
inai mallaghu pangangukkassa wadangnga su adio'a ringanni mangitou 
wurru waerrete sasannane tadea’u imangitou wotongngete lunggurranna. 
Ringannu aroddi sarun lumiatta'a su anambo n taumata manungku 
apa apan niaringirranni mangitou su olau turrangnga udde awusu, ana 
waugu turrangnga sassane lai mappaamattu Tita n Musa. 75Arawe su 
olgu taumata apan waline taumata n Yahudi apan nangngimante Mawu 
Yesus, iami suete napaapiddu suratta simangitou su ola'u rarrawessu 
hatto ng kami, manungku imbarrangnga umanna anna apan suete pinas- 
subba paaluanna, tawe wotongnge ma'inumma rarra, arae uminassa wi- 
natangnga apan nate niattongnga; wurru tawe wotongnge ma’ola’a ino- 
laanna apan laleo.” 

2% Ne Paulus inaite ringannu sire appata taumata udde see nallag- 
hute m pangangukkassa wadangnga su adio'a ringanni mangitou su allo 
tirrabbine. Wua udde imangitou sinumutta su Wale Mawu namasing- 
katta manungku ete pira allo lai lalaghu m pangangukkassa udde masue 
wurru sasamba n sangkatou-sangkatou ionggole. 


WATITU MANGA RASUL 21 393 


Paulus sinametta su Wale Mawu 


2? Napawe tempo pitu allo udde masuete, manga pira taumata n 
Yahudi wuassu Asia naasilo si Paulus sulalummu Waļe Mawu. See 
imangitou nangahe taumata nambo, wua udde nanametta si Paulus, 
3B lapiddu vui, ”Ei, manga taumata n Israel, ontole! Ete indi taumatane 
apan mammalintadu alawo'u wanua mangngarra'a anambo n taumata 
manga alarra'a apan ipannompolla pabbawalagu Israel, wurru mannom- 
pola Tita Musa wurru mannompolla Wale Mawu indi. Wurru orassa 
indi ewe'e itou lai mangapiddu manga taumata apan waline Yahudi su 
mutta sulaJummu Wale Mawu wurru mandaleo tampa na'ukkassa indi!” 
(2? Imangitou nabbisara aroddi ana waugu imangitou suete naasilo si 
Trofimus taumata n Efesus udde su soa su adi0'a ringanni Paulus; wurru 
imangitou massunna manungku Paulus suete nangapiddi tou sinumutta 
sulalummu Wale Mawu.) 

WLalorro n soa nassongkakka, wurru manambo taumata tinu- 
maļangnga maddulu. Imangitou nanametta si Paulus wurru na- 
molengnga sitou sinumabangnga wuassu Wale Mawu. Orassa udde lai 
ngara Wale Mawu nirruuda. 3Tantalanna mangangaliba'ukka udde 
maddea'a mamate si Paulus, pia taumata namasingkatta su tembo- 
nannu tantara n Roma manungku lalorro n soa n Yerusalem nassong- 
kakke. 3 Tembonannu tantara n Roma udde lapiddu nangahe sire pira 
tantara tepelle wurru tantara waine see maliha-lihakka inai ringanni 
mangitou su tampa m pabbawuloanna udde. Napawe taumata nambo 
udde naasilo piarrangnge wurru tantarane, imangitou naddote mamuulla 
si Paulus. Piarrangnge udde inaite ringanni Paulus see naname- 
tta sitou, wurru nandolokku taumata niaparrapussa sitou. Wua udde 
piarrangnge naiwalo su ola'u isai Paulus wurru apa apan suete niolang- 
nge. “Sangkawageanganna wuassu taumata nambo udde sinumimbakka 
arendi, wurru sangkawageanganna lai sinumimbakka aroddi. Sarrene 
naaliba'ukke aroddi olangnge, ngoma n sara piarra'u tantara-udde tawe 
naasingkatta apa apan suete nariaddi. Ana waugu udde itou nando- 
lokka tadea'u Paulus iapidda su tampa mangitou..5Su tempo imangi- 
tou nangapiddi tou sara tuadda, mangangaliba'ukka udde narrimpulunna 
aroddi arraginne ngoma n sara Paulus sarun ehetannu manga tantara. 
“#Imangitou tatantalongannu mangangaliba'ukka wuassu liudde apan 
vui, ”Patete itou!” 

Paulus mannahekku watanganne 


3 Aroddi sumuttate su tampa n tantara, Paulus nabbisara su tem- 
bonanne udde, ”Wotongnge. iau massinaukka tala ng kadio’a ringanni 
Tuangnga?” 

"To wotongnge massinaukku Yunani?” aiwalo n tembonanne 
udde. “#”Amungkangngu aroddi io waline taumata n Mesir apan 
allo naliu ma'ola'a hio see nantalangngu appatu riwu su atoune 
mangangaliba'ukka pia ahidde sinumutta su wadda'a?” 

3Paulus sinumimbakka, ”Ia'u taumata n Yahudi; ia'u tumana'u soa 
n Tarsus soa ahewalanne su Kilikia. Tulunga’o ia'u pahahattoa'u manga 
taumata udde.” 

Ne napawe Paulus niwala mabbisara, Paulus dirumarisikke su 
tuadda, see namate n limane. Taumata nambo nallannaba. Wua 
udde Paulus nabbisara simangitou sulalummu wisara n Ibrani. Paulus 
nabbisara, 

”Manga iamangnga wurru manga turrangnga sarangkanambone! 
22 Iau sarun manapputu atatuliu siamiu. Daringirre’o!” 2Napawe 
imangitou naaringikka Paulus nabbisara sulalummu wisara n Ibrani, 
imangitou lembo nallannaba lai. Ne Paulus nanassute talaane. 3”Ia’u 
taumata n Yahudi,” unni Paulus, ”iau niasungkangnga su Tarsus 
su letau Kilikia arawe iau niwuwunna isindi su Yerusalem, wurru 
niarraanna ringannu ma'uduppa wuassu huru wahewa Gamaliel su- 
lalummu Tita apan nionggolli Musa su iupungngu alamona ng kite. 
Ere lai manga turrangnga sarangkanambone isindi, allo indi, ia'u 
lai marrimadda su manara Mawu Ruata. 4lau mammate maoma 
n sara mallalarrenggennu alarra’a wakku udde nate. Imangitou sa- 
rangkanambone mapia esakka ara'e lai wawine, ta'u sinametta wurru 
tinarro sulalummu tuttupanna. SImam wahewa sassane wurru anambo 
Mallarruungngu Agama wotongnge mattiala manungku ia'u tawe manga- 
wusu. Ana waugu ete imangitou udde suete nangonggolu suratta wawalo 
su manga taumata n Yahudi su Damsyik. Ringannu suratta udde ia'u 
wotongnge manametta poiaroddi manga taumata apan mangngimanna 
alarra'a udde wurru mangapiddi mangitou su Yerusalem irruumanna.” 


Paulus nabbatt?u apa apan suete nariaddi sitou 
(WMR. 9:1-19, 26:12-18) 


“”Su tempo ia'u tantalanna su amatanna wurru maranite n Damsyik, 
su tempo allattune, sambau semakka apan tumanite masemakka 
atonna inarrombanganne natuakka wuassu langitta namaļiwutta sia'u. 

IIau narra'a su leta'a see igu naaringikka sambau tingikka nabbi- 
sara siau, "Saulus, Saulus! Anio io mandaleo Siu? See igu nai- 
walo, Isai Po Mawu? 'Ia’'u eteudde Mawu Yesus taumata Nazaret 
udde apan raddaleoannu, sasimbakke. “Manga taumata isudde sua- 
dio'a ringangku naasilo semakka udde arawe imangitou tawe naaring- 
ikka tingikka apan nabbisara sigu. See iaæ'uù naiwalo apia, “Apa rinone 
ta'u olaanna Mawu? Mawu sinumimbakka, ’Darisikke wurru roote su 
Damsyik. Poiaroddi io sarun pasingkatanna su olau apa apan ipaapulu 
Mawu Ruata sarun olaannu. !lla'u nawuta ana waugu semakka apan 
malangitta udde. Nariaddi manga hawe’u nangehetta siau sinumutta su 
Damsyik. 

2IĪsudde pia sangkatou aranne Ananias. Itou sangkatou apan susi 
wurru maturrutta mappaamattu Tita n Musa. Anambo n taumata 
n Yahudi apan uatanaa su Damsyik mangngaddatta sitou. $ Itou 
nirumanta nattembo sia'u, see nirumarisikka su sandirrangku wurru 
nabbisara, “Turrangku Saulus, rinone Po maasilo apia? Orassa udde lai 
14'u tinumagekka see naasilo sitou. I#Wua udde itou nabbisara sia'u, 
’Mawu Ruata iupungngu alamona ng kite suete namile sio, tadea'u io 
maasingkatta pandumme wurru maasilo Mawu Yesus, Allangngu Mawu 
Ruata apan nanipussa apulu Mawu Ruata see madaringikka tingikku 
Mawu Yesus sassane. Po saru maola'a darolorranna mammasingkatta 
su anambo n taumata apa apan suete niasiloannu wurru niaringirrannu. 
léOrassa indi ariete o marrado malannu. Darisikke wurru paisarranite. 
Salandete su Mawu tadea'u Po iapaaliu wuassu manga rosanu.”” 


Mawu Ruata nandolokki Paulus massinaukka su 
saruannu pabbawalaga waine apan waline Yahudi 


?”la'u nabelengnga watukku Yerusalem, wurru napawe igu 
waliomanna su Wale Mawu, ia'u niintarroannu Gharraho Mawu Ruata. 
lau naasilo Mawu; Itou nabbisara sizu, 'Paalihakke manantang- 
ngu Yerusalem, ana waugu manga taumata isindi tawe madaring- 
ikka tatialanu su ola'u riri-U.” PIe'u nabbisara, 'Mawu, imangitou ma- 
singkatta atonna manungku igu suete sinumutta su manga wale m 
pattatarramawuanna maddea'a manametta simangitou wurru mamuulla 
manga taumata apan mangngimanna Si’o. ??Aroddi lai napawe matatia- 
lanu Stefanus nipate, 14u sassane isudde, wurru igu lai inumire su 
olu pamamate udde. Ewe’e ete igu lai uariaga laubbu manga taumata 
apan namate sitou? ?!Arawe Mawu nabbisara apia lai siau, Roote, 
ana waugu Iau sarun mandolokku inai su tampa apan marau ringannu 
manga taumata. apan waline Yahudi.” 

22 Manga taumata ta'e sidutu uararingikka si Paulus mabbisara, arawe 
su wisara apan pangudusanne imangitou inumui ma'ikkatta, ”Pate tau- 
mata ereudde. Tawe rinone itou mabbiakka!” #Lapiddu wu'ui imangi- 
tou mangngalabbu paliwungngi mangitou wurru mannongkakku awu wa- 
tukku winalanganna. MNe tembonannu tantara n Roma namarenta, ta- 
degu Paulus iapidda su tampa mangitou, tadea'u itou parikisanna isudde 
ringannu ararragissa see asingkatanna anio manga taumata n Yahudi 
u'ui aroddi sitou. SArawe su tempo Paulus rarrapusante wurru suete ni- 
puulla, Paulus nabbisara su tembonannu tantara apan uarisikka isudde, 
“Apa wotongnge mamuulla sangkatou tumana’u araratuannu Roma, tan- 
talanna itou taambe niparikisanna?” 

2% Naaringikka udde, piarra'u tantara udde inaite ringannu tembo- 
nannu tantara wurru nabbisara, ”Apa sarun olaanni ite ĮIamangnga? 
Taumata indi tumana'u araratuannu Roma!” 

7 Ne tembonannu tantara udde inaite ringanni Paulus wurru naiwalo, 
”Waloa’e siami, atonna io tumana'u araratuannu Roma!” 

”Ore, ” sasimbakki Paulus, iau tumanau araratuannu Roma. 
“#Tembonanne udde nabbisara apia, ”la'u naolaa tumanau Roma 
ringannu namaekka tumanite manambo!” 

Paulus sinumimbakka, ”Arawe ia'u niasungkangnga naola'a sangka- 
tou tumana'u araratuannu Roma.” 2?Orassa udde lai manga tantara 
apan mamarikissa si Paulus udde, sinumorrota, wurru tembonanne udde 
nata’'utta ana waugu itou suete narrapussa si Paulus, sumbali Paulus tu- 
mana'u araratuannu Roma. 


Paulus su saruannu Mallarruungngu Agama 


“#Tembonannu tantara n Roma udde mangke maapulu maasing- 
katta anio taumata n Yahudi mapaasala m Paulus. Ana waugu 
udde tirrabbine itou namaggo manga imam tembonanne, wurru 
Mallarruungngu Agama maammula. See Paulus nipallose wuassu man- 
tungnge, wua udde niapidda sinumaruanna simangitou sarangkanam- 
bone. 

2 Paulus nanutudda manga mallarruungnga udde see nabbisara, 

3 ”Manga turrangku! Na'oma n sara allo indi iau tawe naa- 
pendamma saļa su saruannu Mawu Ruata sulalummu naungku su 
ola'u iaæu mabbiakka.” 2?Su tempo Paulus nabbisara aroddi, Imam 
Wahewa Ananias nandolokku taumata apan uarisikka su sandirranni 
Paulus niapapero morrongngi Paulus. “Ne Paulus nabbisara imam wa- 
hewa udde, ”Mawu Ruata sarun mamero sio, taumata lilangkamale a 
apan ma 'iellega na'ukkassa! Fo uaianna isudde mammarikissa sia'u 

tumurruttu Tita n Musa, wuttee Po sassane nilumawangnga Tita udde 
ringannu nandolokku taumata niapapero sia'u!” 

4Manga taumata su sandirranni Paulus nabbisara si Paulus, ”To 
mangngadioa imam wahewa Mawu Ruata!” 5Paulus sinumimbakka, 
”Oh, ia@u wagga, manga turrangnga, manungku itou imam wahewa. 
Atonna sulalummu Wuke Susi pia uaworretta, 'Imbarrangnga io mang- 
ngadio’a piarra'u pabbawalagu. ” 

śPaulus naasilo manungku sambageanganna wuassu mallarruungnga 
udde taumata n Saduki, wurru sambageanganna lai taumata n Farisi. 
Ana waugu udde itou nabbisara su manga mallarruungnga udde, 
”Manga turrangnga! Iau sangkatou taumata pabbawalagu taumata 
n Farisi. lau niparikisanna isindi ana waugu iu mangngimanna 
manungku manga taumata nate sarun mabbiakka apia.” ?Napawe itou 
nabbisara aroddi, manga taumata n Farisi wurru manga taumata n Sa- 
duki nanattakke uatatiakka, na'oma n sara ra'ijanna udde napesangnga 
natahia rua ng kawageanganna. (Ana waugu manga taumata n Saduki 
pia addapanne manungku taumata nate tate mabbiakka apia, manungku 
tawe mala'ekatta, wurru tawe lai manga gharraho, arawe manga taumata 
n Farisi mangngimanna sarangkanambone udde.) “Ne nariaddite hio 
wahewa. Manga pira taumata n Farisi apan naola'a huru n agama diru- 
marisikka wurru nanompolla. Imangitou nabbisara, ”Tumurrutta siami, 
taumata indi tawe saļane saran adio'a! Asinungka pia gharraho ara'e 
mala'ekatta apan mabbisara sitou!” 

10 Patatatiakka udde naola'a aroddi ahewalle naoma n sara 
piarrangnge udde nata'utta, arrengenne Paulus rimpulananni mangitou. 
Nariaddi itou nandolokku tantarane inai mangalappa si Paulus wuassu 
pattangngannu manga taumata udde see niapidda su tampa mangitou. 

uRabbi nanansunna, Mawu Yesus nirumarisikka su sandirranni 
Paulus wurru nabbisara, ”Paatohassa naungngu! To suete nattiala su 
ola’u riri-U su Yerusalem. To rinone lai mabattiu udde su Roma.” 


Ammulannu taumata mamate si Paulus 


2Tirrabbine ruaallo atonna, manga taumata n Yahudi, nanattakke 
maammula. Imangitou nassalu tawe umanna araą’e ma'inumma amung- 
kangngu imangitou taambe naapate si Paulus. } Appatu pulo pia le- 
bbene taumata apan uaammulla isudde. 4lmangitou inaite ringannu 
manga imam tembonanne wurru manga plarrau Yahudi lapiddu na- 
bbisara, ”Iami suete nassalu suadio’a, tawe umanna wurru malinumma 
saran adio`a amungkangngu iami taambe naapate si Paulus. !5Ne orassa 
indi manga turrangnga ringannu manga Mallarruungngu Agarna rinone 

mapaapiddu suratta su tembonannu tantara n Roma udde ipadorong- 
nga itou mangapiddi Paulus mabelengnga sumaruanna siamiu, parrimau 
napa iamiu mamarikissa apia hattone ringannu ma'uduppa. Wurru iami 
uasasadiate mamate sitou tantalanna itou taambe na'oma isindi.” 

16 Arawe angu wawine m Paulus naaringikka pandumanni mangitou 
udde. Ne itou inaite su tampa n tantara wurru namasingkattu wattia 
udde si Paulus. 1°See Paulus namaggo sangkatou piarrangnge wurru 
nabbisara sitou. ”Apira'a anaa umbasanna indi su tembonanne; itou 
pia apa iwalo sitou.” 18Piarrau tantara udde nangapiddu anaa um- 
basanna udde su tembonanne wurru nabbisara sitou, ”Paulus taumata 
tatarranganna udde, namaggo siąæu wurru nadorongnga tadeu ia'u 
mangapiddu ana'a umbasanna indi si Tuangnga; itou piaddu iwalo.” 

Tembonanne udde nangagassa lima ng kana'a umbasanna udde, 
see nangapiddi tou sassane su sandirranne wurru naiwalo, ”Po mabatti'u 
apa sigu?” 

2 Anaa umbasanna udde sinumimbakka, ”Manga taumata n Ya- 
hudi suete na'ire madorongnga si Tuangnga mangapiddi Paulus su- 
maruanna Mallarruungngu Agama tirrabbi, parrimau napa imangitou 
mamarikissa apia hattone ringannu ma’uduppa. ?!Arawe arie Tuang- 
nga madaringikka darorongngi mangitou udde, ana waugu appatu pulo 
pia lebene taumata apan tantaļlanna uaimbuni mangampangnga sitou 
su lalanna. Imangitou sarangkanambone suete nassalu tawe umanna 
wurru ma'inumma amungkangngu imangitou taambe naapate si Paulus. 
Orassa indi imangitou nasaddiate; ete uararraddo sasimbakki Tuang- 
nga.” 2Tembonannu tantara udde nabbisara, ”Arie pabbaloa’a sisai-sai 
manungku o suete nangalae sia@u.” See itou nandolokku ana'a um- 
basanna udde niapaapule. 


Paulus niuntudda si Feliks 


3 Wua udde tembonannu tantara udde namago rua ng katou piarra'u 
tantara, ana see itou nabbisara sitarua, ”Saddiaite rua rasutta tantara 
suadio’a ringannu pitu m pulo tantara uasa'e awalo wurru rua rasutta 
tantara pia sambeangnge ana see inaite amatta puulla sio rabbi indi lai 
watukku Kaisarea. #Suddiaite lai awalo sa'eanni Paulus wurru apira'e 
itou ringannu salamatta ma'oma su wale Gubernure Feliks.” 25See 
tembonannu tantara udde namorretu suratta tingikke ereindi, 

2” Apan awantuhanne Gubernure Feliks. Tabea wuassi Klaudius 
Lisias! ? Taumata indi suete sinamettu manga taumata n Yahudi wurru 
ete adioa pateanni mangitou, amungkangngu iau tawe nirumanta 
ringannu tantara'u wurru nanalamatta sitou; ana waugu ia'u naaringikka 


WATILTU MANGA RASUL 23, 24 399 


manungku itou tumana'u araratuannu Roma. #Ana waugu ia'u maapulu 
maasingkata apa pasasalane apan iaansili mangitou sitou, ne igu 
nangapiddi tou su Mallarruungngu Agama mangitou. 2 Ne nasemakke 
itou tawe pasasala apan wotongnge maarruumanna sitou ringannu 
ruumanna pateanna arge itarro su tuttupanna. Alae mangitou tumba'u 
ana waugu tita n agama mangitou sassane. “Wua udde i&u niwaloanna 
manungku pia ire laļeo wuassu manga taumata n Yahudi sitou. Ana 
waugu udde igu napa'untudi tou ringanni Tuangnga Gubernure. Wurru 
i&u suete nandolokku mangangalaene mangapiddu alae mangitou si 
Tuangnga.” 

“INe manga tantara udde napaamatte manara mangitou. Imangitou 
nangalappa si Paulus see nangapiddi tou rabbi udde lai noma n sara 
su Antiparis. 3 Tirrabbine imangitou namalate n tantara apan uasa'e 
awalo manassu amatanne ringanni Paulus, wurru imangitou nabelengke 
su tampa mangitou. *Napawe tantara uasa'e awalo udde na'omate su 
Kaisarea, imangitou nangonggolu suratta udde su gubernure, see Paulus 
tinantilla sitou. “MNapawe gubernure suete nabbasa n suratta udde, itou 
naiwaļo si Paulus wuassu apa darantane. Napawe itou naasingkatta 
manungku Paulus wuassu Kilikia, šitou nabbisara, ”Apianne! la'ute 
mamarikissa hattonu, amungkangngu manga taumata apan nangalaenu 
na'omate isindi.” See itou namarenta tadeau Paulus tarranganna su- 
lalummu wale n araratuanni Herodes. 


Paulus nialae manga taumata n Yahudi 


Lima allo wua udde, Imam Wahewa Ananias wurru manga 
24 piarraæu Yahudi inaite watukku Kaisarea uaapiddu sangkatou 
mangangatokku hatto aranne Tertulus. Imangitou sinumaruanna si Gu- 
bernure Feliks wurru nangalae m Paulus. ?Napawe Tertulus niwagoanna 
su saruanna, itou mangngansilla si Paulus arendi, 

”Tuangnga Gubernure Apan Mawantuga! Sulalummu piarra’i 
Tuangnga wanua ng kami tawe gione. Wurru ana waugu apapande n 
Tuangnga lai manambo apapia apan suete niola'i Tuangnga su pabbawa- 
lagi ami. “Sarangkanambone udde mangke sassalohoanni ami ringannu 
aadiangkamanna wurru aaddatta apan nangillembo su alawo'u tampa. 
4Arawe tadeau tawe manggolo’a tempo n Tuangnga manambo, ia'u 
madorongnga amungkangngu wotongnge Tuangnga madaringikka aa- 
lae ng kami apan maautta indi. “Njasombanganni ami taumata indi 
mangangaliba'ukka apan maasilaka. Su alawo'u tampa itou ma'ola'a hio 
su wallattu manga taumata n Yahudi wurru itou naola'a piarra'u pan- 
dumannu manga taumata Nazaret. “Ewe'e itou lai suete naannamma 

nandaļeo arannu Wale Mawu, arawe lami nanametta sitou. [lami map- 
pandumma mamarikissa sitou tumurruttu tita n agama ng kami sassane. 
7 Arawe tembonannu tantara Lisias nangarro sitou wuassi ami, ŝwurru 
namarenta tadea'u mangangalaene sumaruanna si Tuangnga.] Amung- 
kangngu Tuangnga mamarikissa taumata indi, Tuangnga sassane sa- 
run madaringikka wuassi tou manungku atonna sarangkanambone apan 
ipangngalae ng kami sitou.” “Manga taumata n Yahudi tinumantalong- 
nga lai nangalae m Paulus wurru nangngimante alawo'u wisara apan ni- 
wisara n Tertulus. 


Paulus nanahekku watanganne su saruanni Feliks 


Wsee gubernure udde nangonggolu tempo si Paulus, manungku 
itou wotongnge massinaukka. Ne Paulus nabbisarate, ”Ia’u masingkatta 
Tuangnga naola'a mallarruungnga su wanua indi pirate tonna alannune. 
Ana waugu udde i@u lulluassa mamasingkattu wattia indi su saruanni 
Tuangnga. !Tuangnga wotongnge manarrassida sassane manungku tawe 
nilumebbe wuassu mapuļo. dua. su allone naliu iau nirumanta su 
Yerusalem umaliomanna. }? Wurru tawe saran paassa manga taumata 
n Yahudi udde naaratingnga siau uatatiakka ringannu sangkatou, ara’e 
nangammullu taumata ana mangaliba'ukka, mapia su Waļe Mawu, arg’e 
su wale m pattatarramawuanna ara'e su aJawo'u tampa sulalummu soa. 
Blmangitou lai tawe maasemakka manga alae mangitou si Tuangnga 
su alau watangangku. MAtonna rinone iau manga'u si Tuangnga 
manungku iu massubba Mawu Ruata n iupungngu aļamona ng kami 
tumurruttu alarra'u Mawu Yesus apan sassunnanni mangitou nassala. 
Arawe iau tae mangngimanna sarangkanambone apan uaworretta 
sulalummu Wuke Musa wurru Wuke Manga Nabi. !5Ere lai imangitou, 
1a'u lai pia antimma su Mawu Ruata manungku anambo n taumata 
sarun mabbiakka apia wuassu papate — taumata mapia, ara'e lai taumata 
laleo! 16 Ana waugu udde ia'u sidutu ma'ola'a apapia, tadea'u naungku 
waresi su saruannu Mawu Ruata wurru waresi su saruannu taumata. 

I Napawe pirate tonna tawe uatana'a su Yerusalem, ia'u nabelengke 
apia su Yerusalem nangapiddu sasumbala roitta su pabbawala'u wurru 
nangapiddu aonggolla sasamba su Mawu Ruata. !8Su tempo ia'u tan- 
taJanna mammanara udde, imangitou naaratingnga siau su Wale Mawu, 
napawe ia'u suete nallaghu m pangangukasa wadangnga. Tawe taumata 
nambo isudde ringangku, wurru tawe pagahahio lai su tempo udde. 
PTumba'u pia sire pira taumata n Yahudi wuassu letau Asia. Ete 
imangitou rinone mangapiddu alae mangitou si Tuangnga isindi, amung- 
kangngu imangitou piaddu ipangalae’u. # Arae wala'e manga taumata 

indi sassane mangalae n alaleo apa apan niasombanganni mangitou sia'u 
su tempo ia'u niapaasaruanna Mallarruungngu Agama. ?Niaringirranni 
mangitou tumba'u wisara sampaddi indi apan niwisara'u su saruanni 
mangitou eteudde: Iau niparikisanna allo indi ana waugu ia'u mangngi- 
manna manungku manga taumata nate sarun iapaawiakka apia.” 

72 See Feliks apan naasingkate manambo alarra'u Mawu Yesus, na- 
nguddussu ammulanna udde. ”Ia'u sarun manguddussu hatto indi,” unni 
tou, ”amungkangngu tembonannu tantara Lisias nirumantate.” 3See 
itou nandolokku piarra'u tantara apan uariaga si Paulus udde, tadea'u si- 
dutu uatarrangnga si Paulus, arawe ringannu nangonggolu loakke adio’a 
sitou wurru namala manga hawene mangonggolu hausanna apan ipaapu- 
lune. 


Paulus su saruanni Feliks wurru Drusila 


%4 Manga pira allo wua udde, Feliks nirumanta raringanannu awing- 
nge aranne Drusila; itou sangkatou taumata n Yahudi. See Feliks nan- 
dolokku taumata niapaalappa si Paulus, wua udde Feliks nadaringikka si 
Paulus nassinaukka su ola'u pangangimanna si Kristus Yesus. 25 Arawe 
napawe Paulus nanassute wisarane su ola'u atatulidda wurru asasabare 
wurru su ola'u pallarruumanna su allo ng kiamatta, Feliks nata'utta see 
nabbisara, ”To wotongngete mapule orassa indi. Iau sarun mamago si’o 
apia amungkangngu pia tempone.” 2#Tantalanna udde Feliks pia an- 
timma sarun maasomba roitta wuassi Paulus. Ana waugu udde itou ma- 
sokka mandolokku taumata mangalappa si Paulus magahahatto n tou. 

21Napawe daruate tonna, Perkius Festus nallolossa si Feliks naola’a 
gubernure. Wurru ana waugu Feliks maapulu massalo'u naungngu 
manga taumata n Yahudi, itou namala m Paulus sulalummu tuttupanna. 


Paulus maapulu maggatto apia su 
tembonanne atanggarranne 


Tallu allo napawe Festus na'omate su wanua udde, itou 
25 inaite wuassu Kaisarea watukku Yerusalem. ?Poiaroddi manga 
imam tembonanne wurru manga piarrąau Yahudi nangalae si Fes- 
tus alae mangitou su ola'i Paulus. Imangitou sidutu massaloi Festus 
#tadea'u wuassu apapia naungnge simangitou, itou mandolokku taumata 
mangapiddi Paulus watukku Yerusalem; ana waugu imangitou suete 
naire mamate sitou su tangnga n dalanna. 4Arawe Festus sinumim- 
bakka, ”Paulus tantalanna tatarranganna su Kaisarea; wurru ia'u sa- 

ssane lai tate malannu mabelengnga poiaroddi. “Nariaddi wala'e manga 
taumata papunnane su wallatti amiu inai suadio'a ringangku watukku 
Kaisarea wurru magahatto poiaroddi, amungkangngu itou suete na'ola'a 
sambau pasasala.” 

“Napawe suete natana'a su Yerusalem irarrangngo ualute arae ma- 
pulo allo lai, Festus nabelengke watukku Kaisarea. Tirrabbine itou 
na'olaa ammulu mamamarikissa wurru nandolokka tadeau Paulus 
aļapanna iapaasaruanna sitou. ?Napawe Paulus na'omate, manga tau- 
mata n Yahudi apan nirumantate su Yerusalem dirumarisikka na- 
maliwutta sitou, wurru nanattakke mangngalae alae apan mawakkata 
su olæi tou. Arawe imangitou tawe maasemakka manga alae udde. 
ŝSulalummu sasinaukke, Paulus nabbisara, ”Ia'u tawe inolaanna apan 
nassala su saruannu Tita Musa ara'e su saruannu Wale Mawu ara'e su 
saruannu Kaisar Roma.” 

’Arawe Festus maapulu massalo'u taumata n Yahudi. Ne itou 
naiwalo si Paulus, ”To maapulu inai watukku Yerusalem parikisanna 
poiaroddi su saruangku su ola'u manga alae indi?” 

Paulus sinumimbakka, ”Ia'u tantalanna uarisikka su saruannu 
mallarruungngu Kaisar Roma; wurru ete su tampa udde ia’u sarun pari- 
kisanna. Tuangnga sassane masingkatta manungku ia'u tawe sala su sa- 
ruannu manga taumata n Yahudi. " Amungkangngu ia'u suete niluma- 
wangnga tita wurru ma'ola'a inolaanna apan maarruumanna maoma 
n sara pateanna, iau maluassa pateanna. Arawe amungkangngu alae 
mangitou udde awusu, tawe saran sangkatou wotongnge manantillu riri'u 
simangitou. Iau madorongnga parikisanna su saruannu mallarruungngu 
Kaisar!” 

2Napawe suete na'ire ringannu manga mananantirone, Festus nabbi- 
sara, ”To madorongnga parikisanna su saruannu mallarruungngu Kaisar, 
nariaddi i'o rinone inai sumaruanna Kaisar.” 


Paulus su saruanni Agripa wurru Bernike 


Tawe nalannu wua udde, Ratu Agripa wurru Bernike nirumanta su 
Kaisarea mabalo n tabea si Festus. I#Napawe imangitou uatana'e isu- 
dde manga pira allo, i Festus nanala'a n hatto m Paulus si Agripa. 
Festus nabbisara, ”Isindi pia sangkatou taumata tatarranganna apan ti- 
nantangngi Feliks. !5Su tempo iau su Yerusalem, manga imam tembo- 
nanne wurru manga piarrau Yahudi nangalae n taumata udde wurru 
madorongnga tadea'u iau marruumanni tou. 16 Arawe ia'u sinumim- 
bakka manungku taumata n Roma tawe wotongnge manantillu tau- 
mata iwala aroddi iaparruumanna, amungkangngu isai nialae taambe 

nasasaruannu mangangalaene wurru massinaukka manahekku ririne. 
1Nariaddi su tempo imangitou nirumanta isindi, ia'u tawe narrado 
malannu lai. Tirrabbine iau lapiddu na'ola'a ammulannu mamamari- 
kissa wurru nandolokka tadea'u taumata udde iapidda su maruanna 
siau. WNapawe mangangalae udde dirumarisikka mangngapiddu aa- 
lae mangitou, imangitou tawe napaasingkattu saran sambau alaleone 
ere ta'u sassunnanna apan iaalae mangitou. !?Imangitou tumba'u na- 
ssala sunna ringanni tou su ola'u agama mangitou sassane wurru 
su olau sangkatou apan aranne Mawu Yesus. Taumata udde na- 
tete, arawe Paulus mangke mannohassu pangangimanne manungku tau- 
mata udde wiakka. % Ana waugu ia'u nialiwune su olau ereapa ia'u 
wotongnge maasomba sasimbakku manga hatto udde, iau naiwalo si 
Paulus, apa itou inai lai watukku Yerusalem wurru hattone parikisanna 
poiaroddi. ? Arawe Paulus nadorongnga tadea'u hattone parikisannu 
mamamarikissa atanggarranne, itou madorongnga tadea'u itou sidutu 
tatarranganna, ma'oma n sara hattone irrawessu Kaisar. Ana waugu 
udde i&u namarenta tadea'u itou sidutu tatarranganna, ma'oma n sara 
ia'u pia tempone manguntudi tou ringannu Kaisar.” 2See Agripa nabbi- 
sara si Festus, ”Ia'u sassane lai maapulu madaringikka taumata uddè.” 
”Tirrabbi Tuangnga wotongnge madaringikka sitou,” sasimbakki Festus. 
3Tirrabbine Agripa wurru Bernike nirumanta ringannu lalaghu n 
awawantuga. Imangitou' sinumutta su tampa m pamarikisanna suadio’a 
ringannu manga ahewalannu tantara wurru manga papunna su soa udde. 
Wuassu parenta m Festus, Paulus niapasuttate. See Festus nabbisara, 
”Tuangnga Agripa wurru sarangkanambone apan uaammulla! Taumata 
indi suete nialae manga taumata n Yahudi sia'u, mapia su Yerusalem 
ara'e lai isindi. Imangitou nadorongnga ringannu vui manungku itou 
tawe wotongnge iwala wiakka. ?5Arawe iau tawe naasomba saran 
sambau inolaanne apan wotongnge maarruumanna sitou maoma n 
sara pateanna, Wurru ana waugu itou sassane nadorongnga hattone 
parikisanna ringannu Kaisar, iau narrawessa mangipiddi tou ringannu 
Kaisar. #Arawe iau taambe naasomba sasimbakka apan masemakka 
su ririne see iau maapamorrettu suratta si Kaisar. Ana waugu udde 
i@u napaasaruanni tou si Tuangnga sarangkanambone, nangillembo 
apan awantuhanne Tuangnga Agripa! Pandumangku eteudde tadea'u 
napawe nasuete pamamarikissa indi, ia'u piaddu iworreta. ?” Ana waugu 
tumurruttu apulu'u, tawe rinone mapaapiddu sangkatou taumata n 
ruumanna ringannu tawe asingkatanna pasasalane apan niola’i tou.” 

Paulus nanahekku watanganne su saruanni Agripa. 


Agripa nabbisara si Paulus, ”Fo iwala massinaukka manahekku 
26 watangannu.” Ne Paulus namatte n limane see nassinaukka 
ereindi, 

2”Wabbantuhanna Tuangnga Agripa! Ja'u mangke lulluassa ana 
waugu iau wotongnge maasinaukka su saruanni Tuangnga su olau 
alawo'u alae manga taumata n Yahudi marria'a su riru, “nmipangillembo 
lai ana waugu Tuangnga masingkatta atonna addatta inanaramanna 
wurru manga hatto n taumata n Yahudi. Ana waugu udde ia'u su- 
malande tadea'u Tuangnga madaringikka ringannu sabare ia'u manala’a. 

4Anambo n taumata n Yahudi masingkatta ereapa ia'u mabbiakka 
roe n iau tae umbasanna. Imangitou masingkatta manungku ro'e n 
ia'u umbasanna, iau mabbiakka su wallattu manga pabbawala'u sassane 
su Yerusalem. “Malannute imangitou masingka'u. Wurru imangitou 
maapulu, imangitou wotongnge mabattia manungku ro'e n paarorone 
i@u mabbiakka ere sangkatou taumata m Farisi ringannu tutturrutta 
alawo'u atoranna apan tawe aliuanna sulalummu agama ng kami. 
6Wurru orassa indi iau uarisikka isindi parikisanna ana waugu ia'u 
mangngimanna paaire apan niola'u Mawu Ruata su ipungngu alamona 
ng kami. 7Ete paaire udde lai apan aantimannu sire mapulo dua 
pabbawalagu Israel, noma n sara imangitou mangke mattarra mawu 
Mawu Ruata allo wurru rabbi. Wurru ana waugu ia'u mangngimanna 
paaire udde, Tuangnga apan mawantuga, ia'u niapaasala manga taumata 
n Yahudi. Anio manga turrangnga manga taumata n Yahudi tawe 
mangngimanna manungku Mawu Ruata mapaawiakku taumata nate 
apia? 

’Dorone ia'u sassane lai pia addapatta manungku iaæu rinone 
ma'ola'a manga alawo'a ipanalare Mawu Yesus wuassu Nazaret udde. 
10Wurru atonna inolaanna udde suete tau niolaa su Yerusalem. 
Ringannu suratta tarrino wuassu manga imam tembonanne, ia'u suete 
nantarro manambo taumata apan maturrutta Mawu Ruata su tuttu- 
panna. Ewe’e ia'u lai inumire manungku imangitou rinone pateanna. 
1 Masokka iau manansara simangitou su wale m pattatarramawuanna, 
tadeu mamata'i mangitou massinaaddu apa apan pangngimananni 
mangitou. Aroddi alosone naungku simangitou, na'oma n sara watukku 


manga soa waine lai, iau sarun inai mangenggenna simangitou poiaro- 
ddi.” 

Paulus nabbattiu apa apan suete nariaddi sitou 
(WMR. 9:1-19, 22:6-16) 


2”Ringannu pandumma udde lai iau nangapiddu surattu tarrino 
wuassu manga imam tembonanne wurru inaite watukku Damsyik. 
3 Wurru su tempo ia'u su tangnga n dalanna, su tempo allattune, Tuang- 
nga apan mawantuga, ia'u naasilo sambau semakka wuassu langitta, 
apan semakke massemarranna wuassu matannallo. Semakka udde na- 
tuakka namaliwutta sia'u wurru manga taumata apan w'amatta suadio’a 
ringangku. “Iami sarangkanambone narra'a su leta'a. See iau naa- 
ringikka tingikka nabbisara sia'u sulalummu wisara n Ibrani, '’Saulus, 
Saulus! Anio Ïo mangke mandaleo Siau! To sarun maapendamma sa- 
ssane raddangngu, amungkangngu 10 sidutu lullawanga piarra'i Tou 
apan naola'a Mawunu.’ ISNe iau nabbisara, Isai Po Mawu? Wurru 
Mawu sinumimbakka, /Fte Iau Mawu Yesus apan raddaleoannu udde. 
lePabbangunte wurru darisikke! Iau nattingkapasilo m batangang-Ku 
s?o pandumanne 10 Ta'u itenega maola'a mangangimbe-U. To rinone 
mamasingkatta su taumata waine apa apan niasiloannu allo indi su ola'u 
riri-U wurru apa apan sarun ipantingidda sio su tempo apan sarun ru- 
manta. Iau sarun mapaaliunu wuassu pabbawalagu Israel wurru wua- 
ssu pabbawalaga waine apan waline Yahudi. Ia'u sarun mandolokku inai 
ringanni mangitou iapawu'a mata mangitou, I$tadea'u imangitou suma- 
bangnga wuassu ararandumma wurru sumutta su asasemakka; tadea'u 
imangitou maliu wuassu wawono’u Setanna, see mangngimante Mawu 
Ruata. Ne ringannu mangngimanna siau, manga rosa mangitou sarun 
ampunganna wurru imangitou sarun mareengnga su pabbawalagu Mawu 
Ruata apan suete nipile.” 


Paulus nanaļa’a manarane 


19” Ana waugu udde, Tuangnga Agripa, iau sidutu mattinsaha- 
dda tutturrutta sondappa apan suete ta'u nisengkamma wuassu Mawu 
Ruata udde. *#Ringannu uahahatti iau namasingkatta su manga tau- 
mata manungku imangitou rinone mawalu wuassu manga rosa mangitou, 
wurru manantillu wadangngi mangitou su Mawu Ruata see lumiatta’a 
sulalJummu wiakki mangitou manungku imangitou nawalute wuassu 
manga rosa mangitou. Iau namasingkattu watta udde paarorone su 
Damsyik, wua udde su Yerusalem wurru su ahewallu Yudea wurru su 
wallattu manga taumata apan waline Yahudi. Ne ana waugu udde 
manga taumata n Yahudi nanametta siau su Wale Mawu wurru ma- 
ddea'a mamate siau. ? Arawe naoma n sara orassa indi. iau mangke 

su lu'addu Mawu Ruata, na'oma n sara lai ia'u wotongnge dirumari- 
sikka isindi mangonggolu tiala'u su anambo n taumata — timmade ara'e 
dario a. Apa apan iwabattiu indi tawe parralane wuassu apa apan 
suete niapasingkattu manga nabi wurru Musa; #eteudde manungku 
Ratu m Punnu Salamatta apan pina'ire Mawu Ruata udde pinone 
matatarrangnga, wurru maola'a taumata paarorone apan mabbiakka 
apia wuassu papate, tadea'u ringannu udde Itou wotongnge mamasing- 
kattu asasemakka - eteudde asasalamatta - mapia su manga taumata n 
Yahudi aroddi lai su manga taumata apan waline Yahudi.” 

MTantalanna Paulus massinaukka, Festus niumui, ”To nabewate 
Paulus! Apapandenu apan manambo udde naawewate siol” 25Arawe 
Paulus sinumimbakka, ”Iau tawe wewa, Awantuhanne. Manga wi- 
sara apan iwabbisara'u udde atonna wurru sinumabangnga wuassu 
ringirranna apan masemakka. #Tuangnga Agripa sassane lai masing- 
kattu manga hatto udde. Ana waugu udde iau warrani mabbisara 
su saruanni Tuangnga ringannu masema-semakka. la'u mangngimanna 
manungku tawe saran sangkapaddi wuassu hatto udde apan awagananni 
Tuangnga, ana waugu sarangkanambone udde tawe nariaddi su manga 
tampa apan uawuni. 7? Wabantuhanna Tuangnga Agripa, apa Tuang- 
nga mangngimanna wisara apan niapaasingkattu manga nabi? Ia’'u mam- 
mendamma Tuangnga lai mangngimanna!” 

“See Agripa nabbisara si Paulus, ”Sunnanu maluassa mamolengnga 
siu maola'a taumata n Sarrani sulalummu tempo adio'a a. 
2”Sulalummu tempo adio'a ara'e sulalummu tempo malo'engnga,” sa- 
simbakki Paulus, ”Iau umaliomanna su Mawu Ruata tadea'u Tiang. 
nga Agripa wurru manga mawu sarangkanambone apan uararingikka 
sia'u allo indi wotongnge maola'a ere ia'u — tabene’e tumba'u rarrapussa 
indi!” 

%Panginsueanne tuangnga ratu, gubernure wurru Bernike, see 
anambo n taumata waine dirumarisikka. “Napawe su liuddete, imangi- 
tou uahahatto sangkatou ringannu waine, ”Taumata indi tawe inolaanne 
saran sambau apan wotongnge maarruumanna sitou pateanna ara'e 
itarro su tuttupanna.” 32See Agripa nabbisara si Festus, ”Taumata indi 
wotongngete ipallosa, amungkangngu itou tate manassu hattone pari- 
kisanna su mallarruungngu Kaisar.” 


Paulus nassenggotta watukku Roma 


2 Napawe narrawesse manungku jami inaite massenggota watukku 
7 Italia, Paulus wurru manga pira taumata apan tatarranganna 
waine tinantilla si Yulius, piarra'u tantara n Roma apan isassago lai 
”Tantara n Kaisar”. 2Iami sinuma'ete su apalla apan nirumanta wua- 

ssu Adramitium, wua udde sinuma'ete apalla udde apan nasaddiate 
massenggota watukku manga tatulianna su letau Asia. Aristarkhus, 
sangkatou taumata n Makedonia apan nirumanta wuassu Tesalonika 
nassenggotte lai suadio’a ringanni ami. “Tirrabbine jami na'omate su 
Sidon. Paulus papaduliananni Yulius ringannu mapia. Itou niwala ma- 
ttembo manga hawene tadea'u imangitou wotongnge mangonggolu sa- 
rannapa apan pappandumanne. 4Wua isudde jami nanassute pasaseng- 
gotti ami. Ana waugu uasomakka anginna, iami nassenggotta rudurukka 
apannu tarranusa n Siprus apan tawe arrinoannu anginna. 5Wua udde 
iami namarete tahaloangnga apan uasaruanna Kilikia wurru Pamfilia 
see na'omate su Mira su wanua Likia. $Isudde piarra'u tantara udde 
naasomba sambau apalla wuassu Aleksandria apan inai watukku Italia. 
Ne iami nangingkatte su apalla udde. 

"Manga pira allo alannune iami massenggota tumanite maliwue 
atonna, wurru ringannu masahadda atonna panginsueanne jami 
na'omate araune sara soa n Knidus. Wua udde ana waugu hati m banua 
ta'e laleo, iami tawe nanassu pasasenggotti ami su mona paarorone. 
Ne iami nassenggotte watukku timukka su tarranusa n Kreta su mabbi 
tongokku Salmone tadea'u iami tawe arrinoannu anginna. $Ringannu 
nallome iami nassenggotta rudurukka apannu tarranusa udde, wurru 
panginsueanne jami na'omate su sambau tampa aranne Tatulianna 
Marramaga tawe marau wuassu soa n Lasea. 





Pabbalangoanna marransanga (27:8) 


Su tempo udde Allo Wahewa m Paddarame n taumata n Yahudi 
naliute. Manambo tempo naholo'a siami, naoma n sara tate tempone 
lai iami massenggota lenakka. Ana waugu udde Paulus nanantiro arendi 
simangitou, 1” Manga turrangnga, tumurruttu addapa'u tumanite maa- 
silaka amungkangngu iite manassu amatanni ite. Fite sarun maasomba 
asasilaka waline tumba'u luranni ite wurru apalla sasa'eanni ite, arawe 
niawa ng kite lai wotongnge mawuli.” ilArawe piarra'u tantara udde 

tumanite mangngimanna mangangulinna wurru apitennu apalla wuassu 
mangngimanna manga wisara m Paulus. 2Tatulianna isudde tumanite 
n daleo su manga apalla apan mabalango su tempo masunge. Ana 
waugu udde anamboanne mamanara ng kapalla mappulute massenggota 
apia manantangngu tatulianna udde, ana waugu imangitou maapulu ma- 
ddea'a ma'omate su Feniks wurru matana'a poiaroddi alannune napawe 
tempo n runia masunge naliudde. Feniks eteudde tatuļianna su Kreta 
apan uasaruanna anginna tarranganna wurru anginna palonna. 


Tandia'a su tahaloangnga 


BSu tempo udde anginna timukka tuttiuppe masi'ome. Ne mama- 
manara ng kapalla marrangngo manungku imangitou wotongngete ma- 
ssenggota apia. Ne imangitou nabatunte walango see nassenggotte ru- 
durukka apannu tarranusa n Kreta. !4Arawe tawe nalannu wua udde, 
anginna ma'ikkatta tinumiuppa — eteudde anginna apan isassago lawa- 
ssiitta — tinumiuppa wuassu ammaranne, !5wurru namappa'u apalli ami. 
Ana waugu apalli ami tawe maapasenggota ana waugu massomakka 
anginna, ne iami nangillolote wurru namalate ng kapalla ia'elekku 
anginna. Jami nialindumanna adio'a, su tempo sinumabbi samba'a 
n timukku tarranusa n Kauda apan adioa udde. Isudde ringannu 
nallome lai iami mannarrangnga pelo ng apalli ami. !!Napawe pelo 
udde nalureante su apalla apia, apalla udde ete nitohassa niwa'isannu 
tali nipamaliwutta apalla udde. Ana waugu matta'utta isiladde su 
ranassu anne n Sirtis apan mawawo, senggota niolote see apalla niwa- 
late 1appaapiddu anginna. !8 Anginna sidutu mandi'urru, naoma n sara 
tirrabbine lurannu apalla iradammete su tahaloangnga. ! Allo manan- 
sunna lai mamanara ng apalla udde nandamme alawo'u lurannu apalla 
su tahaļoangnga ringannu lima mangitou sassane; 2° Malannu jami tawe 
naasilo matannallo wurru anumpitanna, wurru anginna mangke sidutu 
tuttiuppa. Panginsueanne iami inawulianu antimma mabbiakka. 

Manga pira allo alannune manga taumata tawe umanna. Ne 
Paulus inaite dirumarisikka su wallatti mangitou see nabbisara, “Manga 
turrangnga! Amungkangngu iamiu nadaringikka tantirou wurru iite 
tawe nassenggotta wuassu Kreta, iite tawe niahoharrannu sarannapa 
wurru narugi ereindi. 7? Arawe orassa indi lai iau madorongnga ta- 
deau naungngi amiu paahewalla. Tawe saran sangkatou wuassu manga 
turrangnga apan uasa'e apalla indi mate; iite tumba'u awuliannu apalla 
indi. BAna waugu naallawanna mala'ekattu Mawu Ruata apan sas- 
subbangku, eteudde Mawu Ruata apan uatahuanna siau nirumanta 
ringangku. MMala'ekatta udde nabbisara, “Arie paata'utta, Paulus! Ana 
waugu 10 sarun sumaruanna si Kaisar. Wurru ana waugu wuassu apapia 

naungngu Mawu Ruata si'o, anambo n taumata apan uasa'e apalla sua- 
dio'a ringannu sarun masalamatta ana waugu i'o lai isudde.” 25Ana 
waugu udde manga turrangnga, rinone manga turrangnga pia antimma! 
Ana waugu ia'u mangngimanna Mawu Ruata manungku sarangkanam- 
bone sarun matipussa ere niwalo n Tou sia'u. % Arawe iite sarun irang- 
kalle su sambau apannu tarranusa.” 

27 Su rabbi appulone appatta, jami tantalanna ualallatto su Ta- 
haloangngu Adria. Irarrangngo rabbi mattangnga mamamanara ng 
apalla naapendamma apalla maranite ammaranne. #Nariaddi imangi- 
tou nangulukku tali aiitannu watu ipanguukka alalummu tahaļoangnga. 
Inauurranna tampa udde alalumme marani n appatu pulo su meterrene. 
Tawe nalannu wua udde imangitou nanguukka apia, see niauuranna 
tahaloangnga isudde tumba'u tallu m pulo su meterrene. ?Imangitou 
matta'uttu apalla isiladde su watu n sahatta ne imangitou namontollu 
walango appata su petone, wurru uaantimma amungkangngu wotongnge 
paalihakke maallo. ““Malanna-lannaba manga mamamanara ng apalla 
maannamma tumalangnga manantangngu apalla. Imangitou nanossokku 
pelo wurru mangngawusu manungku imangitou manossokku walango 
wuassu mona ng apalla. 3 Arawe Paulus nabalo su piarra'u tantara 
wurru manga tantara su apalla udde, ”Amungkangngu mamamanara ng 
apalla indi tawe matana’a su apalla, manga turrangnga sarangkanam- 
bone tawe masalamatta.” “Ana waugu udde manga tantara narrassatta 
tali m pelo udde na'oma n sara pelo udde nielekke. 

33 Napawe maranite n allo, Paulus nandolokki mangitou sarangka- 
nambone niapaanna. Paulus nabbisara, ”Mapulote appata su allone 
manga turrangnga sarangkanambone uararraddo ringannu atata'utta, 
wurru tawe umanna sara ng kadio'a. ““Ia'u madorongnga tadea'u iamiu 
umanna adio'a. Udde mapia siamiu tadea'u iamiu matohassa apia. Ana 
waugu turrangnga sarangkanambone sarun masaļamatta ma'oma su am- 
maranne ringannu tawe auranganne.” 35Wua nabbisara aroddi i Paulus 
nanganu roti see naadiangkamanna su Mawu Ruata su saruanni mangi- 
tou sarangkanambone. Wua udde itou nattahia roti udde see niumante. 
3%Ne imangitou sarangkanambone natohasse apia, wurru inumante su 
sampunna apia. “?Sulalummu apalla udde lalorrone sarangkanambone 
rua rasutta pitu m pulo annuma su atoune. ““Napawe suete niumanna 
imangitou namontollu luranna manga gandumma su tahaloangnga ta- 
dea'u apalla marranna. 


Apalla nisiladde 


3Napawe allote, mamamanaranna apalla naasilote ammaranne, 
arawe imangitou wagga ammarannu apa udde. Imangitou naasilo sam- 

bau tongokke ringannu apanne. Nariaddi imangitou mappandumma 
amungkangngu wotongnge imangitou mabaļango isudde. #Ne manga 
tali m balango nirrassatta see manga walango udde niwalate nilumak- 
kuba su tahaļoangnga. Narrindo'u udde lai imangitou namu'a manga 
tali apan ua'iitta a'ulinna. Wua udde imangitou nanduittu senggota su 
mona ng apalla tadea'u anginna mangapiddu apalla udde watukku am- 
maranne. 4#lArawe apalla udde nattu'a su ranassa. Monane nisiladde 
wurru tate umalore, arawe wageangngu petone narrimunsa'a nirapannu 
luga wahewalla. 

4 Manga tantara su apalla udde pia pandumma mamate anambo 
n taumata n ruumanna, ana waugu imangitou matta'utta arrengenne 
piaddu umalangnga watukku ammaranne see tumalangnga. #Arawe 
piarraæu tantara udde naningaddu pandumanni mangitou udde ana 
waugu itou maapulu manalamatta si Paulus. Itou nandolokku anambo 
n taumata apan masingkatta umalangnga tumumpa rorone wurru 
umalangnga watukku apanne;, #wurru ingana'a waine mananturrutta 
ringannu uaagassa manga pappala arae pesangngu apalla udde. 
Ringannu lalanne aroddi, jami naomate su ammaranne ringannu 
saļamatta. 


Su Malta 


28 Napawe na'omate su ammaranne ringannu salamatta, jami naa- 
singkate manungku tarranusa udde aranne Malta. 2Tumana'u 
tarranusa udde masarrionto’a atonna siami. Imangitou nanaloho siami 
sarangkanambone ringannu mapia wurru nakkunuttu putungnga huna ng 
kami ana waugu mangngurrintingke wurru runia lai masunge. “Paulus 
nangammullu alu, see nironsolla su putungnga. Tantalanna itou man- 
donsolu putungnga, atoanna sambua sinumabangnga, ana waugu naa- 
pendamma salihangngu putungnga udde, see nangľi lima m Paulus. 
4Napawe tumana'u tarranusa udde naasilo atoanna udde ua'ele su 
ta'iakki Paulus, imangitou uahahatto sangkatou ringannu waine, ”Tau- 
mata indi asinungka tarra pate, ana waugu salaiwe itou nalļiute wua- 
ssu papate su tahaļoangnga, Mongannu Atatulidda tawe mamala n 
tou wiakka.” “Arawe Paulus namappa'u atoanna udde su putungnga 
ringannu tawe naapendamma taddu'a sara ng kadio'a. $Imangitou ma- 
ssunna manungku tate malannu lai ta'iakki Paulus humanne ara'e 
arrengenne itou mate. Arawe napawe narrado allannune tawedu na- 
riaddi sitou, ringirranni mangitou nawalu see imangitou nabbisara 
manungku Paulus sangkatou monganna. 

Tawe marau wuassu tampa udde pia leta'a pussa'a m Publius, tem- 
bonanne atanggarranne su tarranusa udde. Ringannu alaluassu naung- 
nge itou nanaloho siami maola’a rahone tallu allo alannune. “Tempo 
udde jamangnge marada'a, masunge wurru ma'uru. Paulus inaite 
na'ellega timmade marada’a udde, see inumaliomanna wurru namita si- 
tou noma n sara itou napia. “Ana waugu inolaanna udde, anambo 
n taumata apan marada'a su tarranusa nirumanta ringanni Paulus, see 
imangitou niapaapiate. 1" Manambo aonggolli mangitou siami, wurru na- 
pawe iami inaite nassenggotta apia, imangitou nanguntudu walunni ami 
su apalla. 


Wuassu Malta watukku Roma 


HNapawe tallute wulanna poiaroddi jami nassenggotte wuassu 
wanua tarranusa udde wurru sinuma'ete apalla wuassu Aleksandria apan 
uawalango su tarranusa udde su tempo n runia masunge. Apalla udde 
uapaattu wanerra ”“Monganna Rindua Kastor wurru Poluks.” I2lami na- 
bbalango su soa Sirakusa wurru natana'a isudde tallu allo alannune. 
Wua isudde jami nassenggotte apia rudurukka apanne na 'omate su 
soa n Regium. Tirrabbine anginna mannattake tuttiuppa wuassu ti- 
mukka, na'oma n sara tumba'u sulalummu rua allo jami na'omate su 
soa m Putioli. Mlsudde jami nassomba n sire pira taumata apan mang- 
ngimanna Mawu Yesus, wurru ana waugu aahe mangitou jami natana'a 
ringanni mangitou sangkamisa alannune. See iami nassenggotte watukku 
Roma. Manga turrangnga su Roma apan mangngimanna Mawu Yesus 
naaringikka wattia su ola'i ami, naoma n sara imangitou nirumanta sara 
Pasakku Apius wurru Pangangilloloanna Tatallu see nanaloho siami. 
Napawe i Paulus nassomba mangitou, itou namantugga Mawu Ruata 
wurru naungnge nabali matohassa. 


Su Roma 


16Napawe na'omate su Roma, Paulus niwala matana'a sassane wurru 
rariagannu sangkatou tantara. l 

l7 Napawe tallute allo, Paulus namaggo manga piarra'u taumata n 
Yahudi su tampa udde. Wurru napawe imangitou suete naammulla, 
itou nabbisara simangitou, "Manga turrangnga! Iau tawe pasasala su 
saruannu pabbawalagi ite, ara'e nilumawangnga addatta inanaramanna 
apan sinengkammi ite wuassu iupungngu alamona ng kite. Salaiwe aro- 
ddi iu sinametta su Yerusalem wurru tinantilla su manga taumata 

n Roma. !$Napawe hatto'u niparikisante, imangitou namallo'u, ana 
waugu ia'u niasingkatanna tawe passasala'u saran sambau, apan wotong- 
nge maarruumangku ringannu ruumanna pateanna. ? Arawe ana waugu 
manga taumata n Yahudi mannalare, iau nangapiddu hattou pari- 
kisanna su mallarruungngu Kaisar Roma. Ia'u na'ola'a udde waline ana 
waugu ia'u pia sambau alae su saruannu pabbawala’u sassane. 20 Wurru 
ana waugu udde ia'u madorongnga maisasommba ng kamiu, maggahatto 
ng kamiu; ana waugu ia'u rarrapusanna, ana waugu Punnu Salamatta 
apan aantimannu pabbawalagu Israel.” 

See imangitou nabbisara sitou, ”Iami taambe naasengkamma saran 
paassa suratta wuassu Yudea su olau turrangnga. Wurru tawe sang- 
katou turrangnga wua poiaroddi apan nangapiddu watta su ola'u 
turrangnga ara'e nabattiu alaleo n turrangnga. ZArawe iami maapulu 
lai madaringikka wattľu pangangimannu, ana waugu jami sarangkanam- 
bone suete naaringikka taumata manggalusa'a alarra'a apan pangngi- 
manannu udde.” 

BNe imangitou wurru Paulus nanantunnu sambau allo pasasom- 
banna. Su allo udde manambo taumata nirumanta su tampa atatanaanni 
Paulus. Wuassu ruaallo madatingngu bawallo Paulus mannala'a wurru 
mabatti'a simangitou wattia su olau ereapa Mawu Ruata mamarenta 
ere sangkatou Ratu. Ringanni nappaattu manga tatialane sulalummu 
Wuke Musa wurru Wuke Manga Nabi, Paulus mangke maddea’a ta- 
deau imangitou mangngimanna Mawu Yesus. #Piaddu mangngimanna 
wattii Paulus, arawe piaddu lai apan tawe mangngimanna. ?5Ringannu 
ringidda uata'ae imangitou nanantangngu tampa udde, napawe Paulus 
nabbisara arendi simangitou, “Mangke atonna papasingkattu Gharraho 
Mawu Ruata si Nabi Yesaya su iupungngu alamona ng kamiu! 2%% Mawu 
Ruata nabbisara, 

Roote waloa'a su pabbawalaga indi: 

Iamiu sidutu maaringikka, arawe tawe maasunna; 

iamiu sidutu mannutukka 
arawe wagga apa apan sarun mariaddi. 
7 Ana waugu ringirrannu pabbawalaga indi malumute 
talinga mangitou nabengelle 
wurru mata mangitou suete niarrimbuta. 
Indi mariaddi tadea'u mata mangitou tawe maasilo, 
talinga mangitou tawe maaringikka, 
ringirranni mangitou tawe maasunna, 
wurru arie mabelengnga ringang-Ku, 
see Iau mapaapia mangitou. ” 
38 Panginsueanne Paulus nabbisara, “Manga turrangnga rinone maasing- 
kata manungku su ola'u watti'u asasalamatta wuassu Mawu Ruata ora- 

ssa indi suete niapaasingkatta su manga pabbawalaga waine apan waline 
Yahudi. Imangitou sarun tumurrutta!” [2 Napawe Paulus suete nabbi- 
sara aroddi, manga taumata n Yahudi nanantangngu tampa udde lapi- 
ddu nattatiakka sangkatou ringannu waine.] 

Rua tonna alannune Paulus uatanaa su Roma, su wale apan 
sasewanne sassane. Itou maluassa manarimmattu anambo n taumata 
apan rudanta mattembo sitou. “!Wurru ringannu warrani itou mabatti'a 
simangitou su olau ereapa Mawu Ruata mamarenta ere sangkatou Ratu 
wurru su olau Mawu Yesus Kristus. Paulus nabbattiu udde ringannu 
tawe galahene wurru tawe mangngangula'ukke. 


SURATTI PAULUS 
SU JAMAATTU 


ROMA 


WISARA TAĻAANE 


Suratti Paulus Su Jamaattu Roma, niworretta mapaasaddia mangitou su 
patatembone simangitou. Tumurruttu waidde, Paulus sarun mammanara 
tala ng kadio'a su wallattu manga taumata n Sarrani poiaroddi, wua 
udde ringannu sasumbala mangitou, itou inai watukku Spanyol. Paulus 
namorrettu suratta indi ipanala'a n atapasannu agama n Sarrani wurru 
manga atoranne apan matatarrino su ipabbiakku manga taumata n 
Sarrani. 

Napawe suete nattabea su manga taumata n Jamaattu Roma, wurru 
namasingkatta simangitou aaliomanne simangitou, Paulus namasingkattu 
lalorro n suratti tou indi: ”Ringannu Wattiu Alaluassa udde Mawu 
Ruata mannantiro ereapa lalanne paa'aukku taumata ringannu Mawu 
Ruata maola'a mapia apia; lalanne eteudde ringannu mangngimanna 
Mawu Ruata, wuassu paarorone saran pangudusanne” (1:17). 

Wua udde Paulus nanala'a n lalorrone udde. Anambo n taumata - 
mapia Yahudi ara'e lai waline Yahudi - limbakkuanna apia paa'aukke 
ringannu Mawu Ruata, ana waugu sarangkanambone suadio'a su- 
lalummu tarrino n rosa. Paa'aukku taumata ringannu Mawu Ruata ma- 
sule apia amungkangngu taumata mangngimanna Mawu Yesus Kristus. 
Wua udde Paulus nanala'a su ola'u pabbawiakka wakku apan aapen- 
damannu taumata amungkangngu su sambau ringanni Kristus. Wiakka 
wakku udde maola'a ana waugu paa'aukka apan wakku ringannu Mawu 
Ruata. Taumata apan suete nangimanna Mawu Yesus, mabbiakka su 
paddarame ringannu Mawu Ruata, wurru Gharraho Mawu Ruata ma- 
paaliu n tou wuassu tarrino n rosa wurru papate. Sulalummu tatialane 
5-8 Paulus nanala’a lai pandumannu manga tita Mawu Ruata wurru 
tarrino Gharraho Mawu Ruata sulalummu pabbiarrannu taumata mang- 
ngimanna. Wua udde Paulus nanala'a lai manungku taumata n Ya- 
hudi wurru waline Yahudi nawali lai sulalummu pandumannu Mawu 
Ruata su anambo n taumata. Paulus narrawessa manungku panano’e 
Mawu Yesus wuassu taumata n Yahudi nasuttate lai su pandumannu 

Mawu Ruata ipantulungngu taumata pangiananne wuassu darangngu- 
Ne sulalummu Mawu Yesus Kristus. Paulus mangngimanna manungku 
taumata n Yahudi tawe sidutu manno'e Mawu Yesus. Panginsueanne 
Paulus namorretta su olau ereapa taumata rinone mabbiakka maola'a 
taumata n Sarrani, nangillembote su ola'u ereapa olangnge mappaa- 
mattu darangngu sulalummu paa'aukka ringannu manga taumata waine. 
Ana waugu udde Paulus namile manga alarra'a ereindi: mangngimbe 
Mawu Ruata, udde manara n taumata n Sarrani su araratuanna wurru su 
sansuļungnga taumata n Sarrani, wurru alawo'u manga hatto n dalummu 
naungnga. Paulus nangudussu suratta indi ringannu manga tanatane sa- 


ssane wurru manga daralo su Mawu Ruata. 


Lalorrone 


Panattarranne wurru punnu ringidda 

Hausannu taumata su olgu asasalamatta 

Lalannu asasalamatta wuassu Mawu Ruata 

Wiakka wakku ana waugu uaaukka ringanni 
Kristus 

Israel sulalummu pandumannu Mawu Ruata 

Pallalagu n Sarrani 

Panginsueanne wurru tabea m Paulus 


1:1-17 
1:18-3:20 
3:21-4:25 


5:1-8:39 
9:1- 11:36 
12:1-15:13 
15:14-16:27 

Manga turrangnga sarangkanambone su Roma apan arangnguannu 
1 Mawu Ruata wurru apan suete niwagoannu Mawu Ruata maola’a 
alarranang-Nge. 

Mawu Ruata suete namile wurru ia'u sassane niapaatenega mam- 
masingkattu Watti'u Alaluassa wuassu Mawu Ruata. “Wattr'u Alaluassa 
udde suete nipa'ire Mawu Ruata su tempo rorone sulalummu manga 
nabi-Ne wurru naworrette sulalummu Wuke Susi. 3Wattu Alaluassa 
udde mabbattiu Anau Mawu Ruata, eteudde Mawu ng kite Yesus Kris- 
tus. Su olau sarrene ere taumata, Itou pabbawalagi Daud, #arawe su 
olau sarre m pangangimanna Itou udde Ana'u Mawu Ruata. Udde ni- 
lumiatta’a sulalummu tarrino apan wahewalla sulalummu pabbawangun- 
Ne wuassu papate. “Sulalummi Tou lai Mawu Ruata nangonggolu 
alamatta sia'u maola'a rasul, tadeau ia'u — mangadatta Mawu Yesus 
— mangngehetta manga taumata wuassu alawo'u pabbawalaga tadea'u 
mangngimanna wurru tumurrutta. 6Pandumannu wisara alawo'u pabba- 
walaga eteudde iamiu lai apan uatana'a su Roma; iamiu lai suete niwa- 
goanna maola’a taumata n Mawu Yesus Kristus. 7Ana waugu udde ia'u 
namorrettu suratta indi siamiu. 

Antimanna Mawu Ruata lamangngi ite wurru Mawu Yesus Kristus 
mangonggolu alamatta wurru alaluassa siamiu. 

Lalanna maloangnga su soa n Roma (1:6) 

Aaliomanna aadiangkamanna 


#Paarorone sulalummi Yesus Kristus, iau maadiangkamanna su 
Mawu Ruata ana waugu manga turrangnga sarangkanambone; ana 
waugu ahewallu runia naaringikke manungku iamiu mangngimanna 

atonna su Mawu Yesus Kristus. ?Ia'u sidutu uanaungnga siamiu amung- 
kangngu iąu umaliomanna. Mawu Ruata matatialane manungku apa 
apan iwabbattiu udde atonna. Tumba'u Itou Mawu Ruata apan sas- 
subbangku ringannu ahewallu naungku ringannu namasingkattu Watti'u 
Alaluassa su olau Anang-Nge. Wla'u sussalande ringannu atonna su 
Mawu Ruata, antimanna Itou mamala'u orassa indi inai mattembo 
siamiu. Ana waugu iau mangke maapulu atonna maisasomba ng 
kamiu tadea'u iau wotongnge mattahia darangngu wuassu Gharraho 
Mawu Ruata ipannohassa siamiu. ?Pandumangku eteudde ana waugu 
iite su sambau suete nangimanna Mawu Yesus Kristus, ne iite wotong- 
nge lai uatatohassa sangkatou ringannu sangkatou. 

Manga turrangnga! Fa'u maapulu tadea'u iamiu maasingkata 
manungku masokkate iau pia pandumma mattembo siamiu arawe si- 
dutu mangke pia halahene. la'u maapulu tadea'u su wajlatti amiu lai, 
manara'u pia gessine ere lai manara'u apan suete nabbua su wallattu 
manga taumata apan waline Yahudi su manga tampa waine. "Ana 
waugu ia'u pia manara'u su saruannu alawo'u pabbawalaga; apan pia 
addanne wurru ta'e lulu, apan pia asingkanne ara'e lai apan taambe 
asingkanne. !5Ana waugu udde ia'u maapulu atonna mamasingkattu 
Wattiu Alaluassa udde siamiu apan uatana'a su Roma lai. 


Tarrino n Watt?u Alaluassa udde 


6la'u mangngimanna atonna Wattiu Alaluassa udde, ana waugu 
Wattia udde atatohassu Mawu Ruata ipanalamatta anambo n taumata 
apan mangngimanna; paarorone taumata n Yahudi, wurru pabbawalaga 
waine lai. Ana waugu ringannu Wattu Aļaluassa udde Mawu Ruata 
napaaliatta'a ereapa lalanne paa'aukku taumata ringannu Mawu Ruata 
maola'a apia; laļanne eteudde ringannu mangngimanna Mawu Ruata, 
wuassu panattarranne saran pangudusanne. Udde ere lai uaworretta 
sulalummu Wuke Susi, ”Taumata apan mangngimanna Mawu Ruata 
maoma n sara paaaukka ringannu Mawu Ruata maola’a apia, taumata 
udde sarun masalamatta!” 


Pasasaļa n taumata 


18 Wuassu surga Mawu Ruata napaaliatta'u asasa'u-Ne su anambo 
n rosa wurru alaleo n taumata, ana waugu alaleo. mannaļare tau- 
mata ma'illala alarra'u Mawu Ruata apan atonna. Apa apan wotong- 
nge asingkatannu taumata su olau Mawu Ruata natualage sulalummu 

naungngu taumata, ana waugu Mawu Ruata sassane suete napaaliatta'a 
su taumata. #Ro'en Mawu Ruata nandiaddi runia, pallalagu Mawu 
Ruata apan tawe asiloanna, eteudde olangnge ere Mawu Ruata wurru 
tarrino-Ne apan uatialu, wotongnge asunnannu taumata wuassu alawo'u 
niriaddianne. Nariaddi taumata tawe pangaiananne mapaarrino m 
batanganne. ?! Taumata maaillala Mawu Ruata, arawe taumata maddiri 
mangadata Sitou ere sangkatou Mawu Ruata wurru tawe lai maadiang- 
kamanna Sitou. Arawe taumata sidutu mapringiddu alawo'a apan tawe 
gunane; naungngi mangitou nadandumpe. 7? Imangitou mammendamma 
manungku imangitou pandete, wutte’e imangitou woddo. #3 Walinewe 
Mawu Ruata apan uata'a sassubanni mangitou, ewe'e manga paaluanna 
apan naalihida riadianna apan wotongnge mate; eteudde taumata, 
manu'u winalanganna, winatangnga leddane appata wurru winatangnga 
apan tuttondo n roone. 

2% Ana waugu udde Mawu Ruata namala mangitou tutturrutta apulu 
naungngi mangitou ma'ola'a alaleo na'oma n sara imangitou lai ma'ola'a 
alaleo su sansulungngu taumata. ““Mawu Ruata apan narrino, nihan- 
tianni mangitou ringannu sarannapa awusu. Waline mandariaddi ewe'e 
apan niriaddine udde sassubanna wurru a 'imbeanni mangitou. Sumbali 
iapa nandiaddi udde apan rinone raloanna sarangkalo'engnge! Amin. 

% Ana waugu taumata inolaanne aroddi, ne Mawu Ruata namala 
mangitou tutturrutta apulu mangitou apan laleo. Manga wawine mangi- 
tou maddirite manga esakka ere lai inanaramannu taumata ewe'e 
uaa'apulute wawine rundussa wawine. 27Aroddi lai esakka, imangitou 
tate lai uaa'apulu m wawine, ewe’e apulu mangitou tumba'u su esakka 
rundussa esakka. Esakka ma'ola'a inolaanna apan maasili su saruannu 
rundussa esakka, na'oma n sara imangitou manengkamma wawaline ua- 
sulungngu inolaanne apan laleo udde. 

28 Ana waugu taumata maddirite lai ma'’illala Mawu Ruata, ne Mawu 
Ruata namalate n ringiddi mangitou malaleo, na'oma n sara imangi- 
tou ma'olaa manga inolaanna apan rinone tawe wotongnge olaanna. 
2 Naungngi mangitou napene n alawo'u alaleo, alawo'u awusu; napene 
n awawaliu, awawukkv’a, wurru mannihikka taumata waine, napene n 
apulu mamate, uawawulo, mallinga wurru mangngune. Imangitou apu- 
lune ma 'umbilangnga taumata waine, #apulune mandaleo arannu tau- 
mata waline; imangitou mawunga wurru tawe atoranne, apan ma- 
ddantinnu Mawu Ruata wurru matarrupassi. Imangitou pande ma- 
dea'a lalanne wakku ipadea'a alaleo. Imangitou lullawanna timmadde; 
#limangitou maddiri massunna taumata waline; imangitou malawangnga 
wurru tawe apedamma mantulungngu taumata. “Imangitou masingkata 
manungku tumurruttu tita Mawu Ruata, taumata apan ma'ola'a sarang- 
kanambone udde rinone irruumanna pateanna. Salaiwe aroddi, imangi- 

tou ta'e lai ma'ola'a inolaanna udde; wurru ewe’e inumire lai amung- 
kangngu taumata waine ma'ola'a udde. 


Ruumannu Mawu Ruata 


yg Ana waugu udde, manga turrangnga, isai io turrangnga, na'oma 

n sara io turrangnga maapulu mapaasala n taumata waine? 
Turrangnga tawe ahidda ipallindumma ririnu. Ana waugu amung- 
kangngu io mapaasala n taumata waine, sumbali turrangnga sa- 
ssane ma'ola'a ere inolaanni mangitou, ne turrangnga narruumannu 
watangannu sassane lai. 2lite masingkata manungku amungkangngu 
Mawu Ruata marruumannu manga taumata apan inolaanne ereudde, 
apan niolæu Mawu Ruata udde tawe salane. “Arawe iamiu, manga 
turrangnga, ma'ola'a sassane lai manga inolaanna apan ipangngansilli 
amiu su manga taumata waine! Wurru su ringiddi amiu, iamiu wotong- 
nge maliudda wuassu ruumannu Mawu Ruata? 4Ara'e iamiu mangnga- 
dio'a darangngu Mawu Ruata wurru ahewallu naung-Nge see asasabare- 
Ne apan aroddi ahewalle? Iamiu masingkatta manungku Mawu Ruata 
mapaaliatta'u apapia naung-Nge ana waugu Itou maapulu tadea'u iamiu 
mawalu wuassu manga rosanu. SArawe pua ng kamiu maattika wurru 
maddiri mawalu. Ana waugu udde ete iamiu sassane apan ma'ola'a 
ruumannu aatambanna awakkane su Allo ng Kiamatta, napawe Mawu 
Ruata mapaaliatta'u asasa'u-Ne ringannu ruumanna apan su rinone. 
śsAna waugu Mawu Ruata sarun mabalissa anambo n taumata uas- 
sulungngu inolaanne. ?Mawu Ruata mangonggolu wiakka tutune wurru 
saran malannu-lannu simangitou apan sidutu ma'ola'a apapia tadea'u 
maasomba apan awantuhanne, wurru apan aaddatanna wurru apan sa- 
run uatialu. $Arawe manga taumata apan tumba'u marringiddu ri- 
rine sassane wurru maddiri tumurrutta Mawu Ruata, ewe'e tutturrutta 
alaleo, manga taumata udde lembo n aasa'uannu Mawu Ruata. °’Suapa 
n taumata apan maapulu ma'ola'a alaleo sarun masansara wurru 
matatarrangnga; paarorone taumata n Yahudi, wurru lai manga pab- 
bawalaga waine. 1Arawe anambo n taumata apan maapulu ma’ola’a 
apapia sarun onggolannu Mawu Ruata awawantuga wurru aaddata see 
alaluassa, paarorone su taumata n Yahudi, aroddi lai manga pabbawa- 
laga waine. "Ana waugu Mawu Ruata ma'ellega anambo n taumata 
udde nassulungnga. 

Manga taumata m pabbawalaga waine marosa ana waugu wagga n 
tita n agama n taumata n Yahudi. Nariaddi imiangitou irruumanna su 
liuddu atoranna udde. Arawe manga taumata n Yahudi apan marosa 
suete naasingkatta udde; ana waugu udde imangitou sarun parikisanna 

tumurruttu tita udde. 8 Ana waugu taumata mabelengnga apia ringannu 
Mawu Ruata, waļine ana waugu taumata udde suete naasingkata tita n 
agama Yahudi, ewe'e ana waugu itou tutturrutta apa apan uaworretta 
sulalummu tita udde. "Manga taumata m pabbawalaga waine wagga 
n tita n agama Yahudi. Arawe amungkangngu imangitou wuassu apulu 
mangitou sassane tutturrutta parenta n tita udde, ete naungngi mangitou 
sassane mangngatokki mangitou, salaiwe imangitou tawe maaillala tita 
n agama Yahudi. I$Pallalagu mangitou napaaliatta'a manungku apa 
apan suete nirolokku tita udde uaworretta su naungngi mangitou. 
Lalummu naungngi mangitou lai mapaaliatta'u olangnge udde, ana 
waugu imangitou sassane tarra assa japaasala wurru japaarrino n 
ringiddi mangitou. Ete aroddi sarun mariaddi su allo apan suete 
tinantunna udde. Su allo udde — tumurruttu Watti'u Alaluassa apan ta'u 
niwattia - Mawu Ruata sulalummi Yesus Kristus, sarun mamarikissa 
alawo'u addapingngu naungnga wurru ringiddu anambo n taumata. 


Taumata n Yahudi wurru tita n taumata n Yahudi 


17 Arawe orassa indi ereapa su manga turrangnga sassane? 
Turrangnga mangnga'u ririnu taumata n Yahudi. Turrangnga mangke 
tutturrutta tita n agama Yahudi wurru turrangnga lulluassa ana waugu 
paa'aukku turrangnga ringannu Mawu Ruata. 'Turrangnga naasomba 
manga tatantiro wuassu tita udde, na'oma n sara i'o masingkatu pan- 
dummu Mawu Ruata wurru masingkata mamile suapa apianne. PT'o 
mangngimanna manungku ete io turrangnga piarra'u taumata wuta 
wurru asasemakki mangitou apan uatana'a sulalummu ararandumma; 
2turrangnga mangngarra'a taumata apan tawe “addane, wurru man- 
nantiro manga taumata woddo. lamiu mangngantimma manungku su- 
lalummu tita n agama Yahudi turrangnga maasomba alawo'u asing- 
kata wurru alarra'a apan atonna. ” Turrangnga mangngarra'a taumata 
waine; ei anio turrangnga tawe maa’arra’a watanganny sassane? To 
mangngarra'a taumata tadea'u arie panna’o, arawe io sassane manna’o! 
2ľo mangngarra'a taumata tadea'u arie sumandaga, arawe i'o sassane 
sussandaga! Po maddantinnu pasasubba paaluanna, arawe i'o sassane 
mangngaļappa sarannapa wuassu wale m paaļuanna. B3Po mammunga 
manungku 10 uatahuanna tita Musa, arawe Ïo sassane mangngadio’a 
Mawu Ruata ringannu tawe tumurrutta tita-Ne. %4 Sulalummu Wuke Susi 
uaworretta arendi, ” Ana waugu iamiu, manga taumata n Yahudi, arannu 
Mawu Ruata niaļuandahanna su wallattu pabbawalaga waine.” 

25 Amungkangngu io maturrutta tita n agama Yahudi, ne io apan 
suete nissunatta udde pia gunane lai. Arawe amungkangngu IYO tawe 

ninumaramma tutturrutta manga inolaanna apan iradolokka sulalummu 
tita udde ne sunatta udde tawe gunane sara ng kadio’a. 26Arawe amung- 
kangngu sangkatou waline Yahudi tawe nissunatta, tutturrutta tita n 
agama Yahudi, walinewe Mawu Ruata suete namali n tou maola’a tau- 
mata apan suete nissunatta? 2? Wurru manga taumata apan tawe nissu- 
natta udde- sarun mappaasala ng kamiu taumata n Yahudi, ana waugu 
io uatahuanna tita n agama Yahudi wurru ïo nissunatta, arawe i'o lulla- 
wanna tita udde. Imangitou tawe nissunatta, arawe ete imangitou apan 
tutturrutta tita n agama Yahudi. #Ana waugu taumata n Yahudi tu- 
tune walinewe taumata tumba'u aranne taumata n Yahudi; wurru tau- 
mata apan atonna-tonna nissunatta, walinewe taumata apan nissunatta 
tumba'u su wadangnga. ?’Arawe sangkatou Yahudi apan tutune eteudde 
taumata apan naungnge naungngu Yahudi; wurru sunatta apan tutune 
eteudde sunatta su naungnga apan mammanarannu Gharraho Mawu 
Ruata, walinewe niworretta sulalummu wuke. Taumata ereudde, man- 
nengkamma daralo wuassu Mawu Ruata, waline wuassu taumata. 

Amungkangngu aroddi, apa auntunganne maola'a taumata n Ya- 

hudi? Wurru apa lai auntunganne tutturrutta atorannu sunatta? 
2?Natantunna manambo auntunganne! Paarorone, ana waugu ete su tau- 
mata n Yahudi Mawu Ruata nanantillu manga wisara Mawu Ruata. 
SArawe ereapa amungkangngu sambageanganna taumata n Yahudi 
tawe tumurrutta? Apa ana waugu Mawu Ruata tawe umakkanna? 
4Natantuna tawe! Ana waugu nasemakke manungku Mawu Ruata si- 
dutu atonna, salaiwe alawo'u taumata mammahia. Sulalummu Wuke 
Susi uaworretta, 

”Rinone î’o aatialanna atonna sulalummu apa apan iwabbisaranu, 

wurru io maauntungnga su tempo i'o parikisanna.” 

SArawe amungkangngu tarrino Mawu Ruata lembo nilumiatta’e, ana 
waugu iite ma'ola'a pasasala, apa sarun iwisara ng kite? Manungku 
Mawu Ruata wengkolla amungkangngu itou marruumanni ite? (Atonna 
aiwalo indi marriaa su taumata.) #$Atonna-tonna tawe! Ana waugu 
amungkangngu Mawu Ruata tawe atatulida, ereapa Itou wotongnge 
mamarikissa runia indi? 

TArawe amungkangngu manga inolaanna apan nassala, apa apan 
narrino su olau Mawu Ruata lembo n lumiattaa ma’oma n sara 
Itou raloanna, anio taumata apan ma'ola'a alaleo udde ta'e japaasala 
ere taumata marosa? #Wurru anio iite tawe wotongnge niabbisara, 
”Mappianne iite ma'ola'e alaleo tadea'u lumiatta'e apapia?” Atonna pia 
manga taumata apan mangngadio’a sia'u ringannu mabbisara manungku 
ia'u suete nabbisara aroddi. Manga taumata ereudde rinone irruumannu 
Mawu Ruata. 

Tawedu saran sangkatou apan tinumurrutta 
apulu Mawu Ruata 


“Ei, apa iite taumata n Yahudi mappianne wuassu taumata m 
pabbawalaga waine? Mangke tawe! Ere suete tau niwisara manungku 
mawae taumata n Yahudi ara'e pabbawalaga waline, sarangkanambone 
udde tatahuanannu rosa. WEre uaworretta sulalummu Wuke Susi, 

"Tawe saran sangkatou apan narrino, 

u tawe saran sangkatou apan maasunna wurru tawe saran 

sangkatou apan massubba Mawu Ruata. 

2Anambo n taumata nangindaute m watanganne wuassu Mawu 

Ruata; 

sarangkanambone niaļiwunete. 
Tawe saran sangkatou apan ma'ola'a apapia; saran sangkatou 
tawe! 

BTonggolanni mangitou naalihida ere lalabinganna apan wawu 'anna. 
Manga awusu wurru wahia mangngelekka wuassu lila mangitou, 
wurru wiwikki mangitou mapaasabangngu aaluandaga, ere wisa 
ng atoanna. 

14 Morrongngi mangitou napene n wawontoga wurru wawansaga. 

sLempangngi mangitou malihakka amungkangngu inai mannansara 

wurru mamate taumata. 

16€ Ananawo wurru asasusa, iaasi'i mangitou su alawo'u tampa. 

VImangitou wuta su ola'u laļannu alaluassa, 

18 wurru tawe massubba Mawu Ruata.” 

BOrassa indi iite masingkata manungku sarangkanambone apan 
uaworretta sulalummu tita n agama Yahudi, udde hunane su manga tau- 
mata apan paparentannu tita udde. Ringannu aroddi tawe saran sang- 
katou wotongnge maasimbakka wurru ahewallu runia indi wotongnge 
iaąpaasala Mawu Ruata. Ana waugu tawe saran sangkatou apan wo- 
tongnge maaukka apia ringannu Mawu Ruata ana waugu taumata udde 
tutturrutta manga inolaanna sulalummu tita n agama. Arawe tita udde 
tumbau mammasingkata su taumata manungku taumata udde marosa. 


Ereapa Mawu Ruata mamala n taumata 
maaukka apia ringanni Tou 


2 Arawe orassa indi Mawu Ruata suete namantingiddu lalanne ere- 
apa taumata maaukka ringanni Tou; wurru lalanne udde tawe sulungnge 
ringannu tita n agama Yahudi. Manga Wuke Musa wurru Wuke Manga 
Nabi mabalo lai olangnge udde, manungku Mawu Ruata ta'e mang- 

ngonggolu tempone su taumata maaukka ringanni Tou, tumba'u amung- 
kangngu taumata mangngimanna Mawu Yesus Kristus. Mawu Ruata 
na'ola'a indi hunane su anambo n taumata apan mangngimanna si Kris- 
tus, ana waugu tawe parralanne: 3Anambo n taumata narosate wurru 
maraute Mawu Ruata apan sarun manalamatta simangitou. #Tumba'u 
ana waugu darangngu Mawu Ruata nionggola ringannu tawe bawalinne, 
paa'aukku taumata ringannu Mawu Ruata maola'a mapia lai; lalanne 
eteudde; taumata niapaaliu Mawu Yesus Kristus wuassu rosa. 25Mawu 
Ruata nanantillu Mawu Yesus tadea’u ringannu papate-Ne udde tau- 
mata iapaalļiatta’a mapallosa wuassu pasasala amungkangngu imangitou 
mangngimanna Sitou. Mawu Ruata na 'ola'a aroddi ana mapaaliatta’u 
atatulide. Ana waugu su tempo naliu Mawu Ruata suete nanabare 
manga rosa n taumata, noma n sara Itou tate narruumanni mangi- 
tou. #Arawe orassa indi Itou mammangalo rosa ana mapaaliatta’u 
atatulidde. Ringannu olangnge aroddi Itou mapaaliatta’a manungku 
watangan-Ne tawe bahiane; wurru anambo n taumata mangngimanna 
Mawu Yesus, nareengnga taumata apan naaukke apia ringannu Mawu 
Ruata. 

7 Ana waugu udde tate lai pangaiananne iite mamunga. Anio 
aroddi? Ana waugu iite tutturrutta apa apan uaworretta sulalummu tita 
n agama Yahudi? Waline, Arawe ana waugu iite mangngimanna. 28 Ana 
waugu pangudusanne arendi: Taumata isaggo uaaukka apia ringannu 
Mawu Ruata, walinewe ana waugu itou tutturrutta apa apan uaworretta 
sulalummu tita n agama Yahudi, ewe'e ana waugu itou mangngimanna 
Mawu Yesus Kristus. 

» Arae Mawu Ruata udde, tumbau Mawu Ruata n taumata n 
Yahudi. Walinewe Itou Mawu Ruata m pabbawalaga waine lai? Ore 
atonna Itou Mawu Ruata m pabbawalaga waine lai! “Ana waugu 
Mawu Ruata tumba'u sambau. Ete Itou apan namala n taumata n 
Yahudi maaukka apia ringannu Mawu Ruata ana waugu imangitou 
mangngimanna. Wurru ete ou lai apan namala manga taumata n 
pabbawalaga waine maaukka apia ringannu Mawu Ruata, udde lai ana 
waugu imangitou mangngimanna. 3tApa indi atappasanne manungku 
amungkangngu iite mangngimanna Mawu Yesus, iite tumaliudde tita n 
agama Yahudi? Atonna-tonna tawe! Ewe'e ringannu pangangimanni ite 
udde, iite mangngarega n tita udde. 


Abraham maola’a tuladda 


Amungkangngu aroddi, apa apan wotongnge iwisara su ola'i Abra- 
ham iupungngu alamona m pabbawalagi ite? Ereapa watti'u 
pabbiarranne? 2? Amungkangngu manga inolaanne nisengkammu Mawu 

Ruata, na'oma n sara itou nareengnga taumata apan maaluassa naung- 
ngu Mawu Ruata, ne itou lai pia pangaiananne lumuassa. Arawe itou 
tawe mamunga su saruannu Mawu Ruata. 3Sulaļlummu Wuke Susi 
uaworretta, ” Abraham mangngimanna Mawu Ruata, wurru ana waugu 
pangangimanne indi itou tinarimmattu Mawu Ruata maola’a sangka- 
tou taumata apan maaluassa naungngu Mawu Ruata.” 4Taumata apan 
mammanara, manarimmattu laļantakke wurru lalantake udde waline 
maola'a sambau aonggola ana waugu eteudde pussaane. “Arawe pia tau- 
mata tawe mangantimma su manarane sassane;. itou mannantillu wa- 
tanganne su Mawu Ruata apan napaaliatta'a manungku taumata marosa 
sarun maaliu wuassu passasalane. Pinangianannu pangangimanne udde 
Mawu Ruata nanarimmatta sitou maola'a taumata apan maaluassa 
naungngu Mawu Ruata. í Aroddi lai su addapatti Daud; ana waugu itou 
nabbisara salamatte lumala’a su taumata apan suete tinarimmattu Mawu 
Ruata ere taumata apan maaluassa naung-Nge, wurru Mawu tawe man- 
deengngu manga inolaannu taumata udde. Daud nabbisara arendi, 
™Laļumanna’a su taumata apan pasasalane niampunganna 
wurru manga rosane suete nilabingngu Mawu Ruata! 

#Lalumanna'a su taumata apan manga rosane tawe nireengu Mawu 

Ruata!” 

“Tanne wisara lalumanna’a indi tumba'u wisara su taumata apan 
tutturrutta atorannu sunatta? Ara'e lai iwabbisara su taumata apan 
tawe tumurrutta atorannu sunatta? Suete nisaggo ng kami paarorone, 
manungku Abraham tinarıimmattu Mawu Ruata maola'a sangkatou tau- 
mata apan maaluassa naung-Nge, ana waugu Abraham mangngimanna 
Mawu Ruata. VE, angngerate Mawu Ruata mapaaliatta'u olangnge 
udde? Su tempo Abraham taambe nisunatta ara'e suete nisunatta? 
Atonna tantalanna itou taambe nisunatta, waline napawe itou suete ni- 
sunatta. HItou nisunatta murine, wurru sunatti tou tumba'u maola'a 
sambau tatiala manungku Mawu Ruata suete nanengkamma sitou 
maola'a taumata apan maaluassa naungngu Mawu Ruata. Itou tinarim- 
mattu Mawu Ruata su tempo itou taambe tinumurrutta atorannu su- 
natta. Wurru Abraham naola'a iamangngu manga taumata apan mang- 
ngimanna Mawu Ruata, wurru ana waugu itou suete tinarimmattu Mawu 
Ruata maola'a sangkatou taumata apan maaluassa naung-Nge, salaiwe 
imangitou tawe tumurrutta atorannu sunatta. Abraham lai iamang- 
ngu manga taumata mangngimanna apan tutturrutta atorannu sunatta. 
Itou lai iamangngu manga taumata mangngimanna waline tumba'u ana 
waugu imangitou tutturrutta atorannu sunatta, arawe imangitou lai apan 
mabbiakka ringannu mangngimanna Mawu Ruata, ere lai Abraham su 
tempo itou taambe tinumurrutta atorannu sunatta. 

Paaire Mawu Ruata nisengkamma ana waugu 
mangngimanna Mawu Ruata 


LMawu Ruata na'ire si Abraham wurru pabbawalage manungku 
runia indi sarun maola’a pussa'a n Abraham. Mawu Ruata na'ire aro- 
ddi waline ana waugu Abraham maturrutta tita n agama Yahudi, arawe 
ana waugu itou mangngimanna Mawu Ruata na'oma n sara itou ti- 
narimmattu Mawu Ruata maola’a sangkatou taumata apan maaluassa 
naung-Nge. IMAna waugu amungkangngu tumba'u manga taumata apan 
tutturrutta su manga tita n agama Yahudi apan sarun manengkamma 
paaire Mawu Ruata, ne pangangimanne su Mawu Ruata tawe gunane 
saran adi0'a, wurru paaire Mawu Ruata lai wahia atonna. Tita n 
agama Yahudi mandanta n ruumannu Mawu Ruata. Arawe amungkang- 
ngu tawe tita, ne tawe lalawangnga lai. 

iéNariaddi paaire Mawu Ruata udde pinangaiananne wuassu pa- 
ngangimannu taumata su Mawu Ruata. Udde maola’a sambau paaire su 
anambo n pabbawalagi Abraham manungku paaire udde nionggola si- 
mangitou maola'a sambau aonggola apan tawe bawalinne wuassu Mawu 
Ruata; waline tumba'u simangitou apan maturrutta tita n agama Ya- 
hudi, arawe simangitou lai apan mangngimanna Mawu Ruata ere Abra- 
ham mangngimanna Sitou. Ana waugu ete Abraham udde iamangngi ite 
sarangkanambone, su olau pangangimanna. Ana waugu Mawu Ruata 
nabbisara arendi si Abraham, ”Ia'u suete nandiaddi sio iamangngu 
alawo'u pabbawalaga.” Aroddite Mawu Ruata nangonggolu paaire udde 
si Abraham. Wurru Abraham mangngimanna Sitou. Ete Itou Mawu 
Ruata apan mapaawiakku taumata nate; ete Itou lai Mawu Ruata apan 
ringannu tumba'u mabbisara ma'ola'a apa apan taambe naola’a su runia, 
mariaddi su runia. !8 Abraham sidutu mangngantimma wurru mangngi- 
manna salaiwe tate antimma lai. Ana waugu udde itou naola'a iamang- 
ngu alawo'u pabbawalaga. Ere uaworretta sulalummu Wuke Susi, ”Pa- 
bbawalagu sarun mariaddi manambo atonna.” I Abraham tempo udde 
masingkata manungku itou tate lai maasomba pabbawalaga, ana waugu 
itou tumanite n timmadde, wurru uukke maranite marrasutta su ton- 
nane; see lai Sara awingnge udde tinna. Arawe pangangimanni Abra- 
ham tawe naurangnga. Itou sidutu mangngimanna wurru tawe mappa- 
padua su paaire Mawu Ruata. Ewe'e naatohassa lai pangangimanni tou, 
na'oma n sara sidutu itou mangke maddalo Mawu Ruata. ?!Itou mang- 
ngimanna atonna manungku Mawu Ruata wotongnge manipussa paaire- 
Ne. 2 Ana waugu udde Abraham nitarimmatu Mawu Ruata maola’a tau- 
mata apan maaluassa naungngu Mawu Ruata. 3 Wisara ”tinarimmatta 
maola'a sangkatou taumata apan maaluassa naungngu Mawu Ruata” 

uaworretta waline tumba'u si Abraham sassane, Marawe site lai. Hite sa- 
run itarimmata ere sangkatou taumata apan maaluassa naungngu Mawu 
Ruata, ana waugu iite mangngimanna Mawu Ruata apan suete napaa- 
wiakku Mawu Yesus, Mawu ng kite wuassu papate. 235Mawu Yesus udde 
suete tinantilla iaąapapate ana waugu manga rosa ng kite, see Itou nia- 
paawiakku Mawu Ruata apia, tadea'u iite maaukka apia ringannu Mawu 
Ruata. 


Maaukka apia ringannu Mawu Ruata 


Orassa indi iite suete naaukka apia ringannu Mawu Ruata, ana 
5 waugu iite mangngimanna. Wurru ana waugu udde iite mabbiakka 
sulalummu paddarame ringannu Mawu Ruata sulalummu Mawu ng kite 
Yesus Kristus. ? Ana waugu iite mangngimanna Mawu Yesus, ne Itou 
namala ng kite mamendamma darangngu Mawu Ruata, wurru ringannu 
darangngu udde, iite lulluassa ana waugu iite pia antimma manungku 
ite sarun maapendamma alaluassa apan ionggolu Mawu Ruata! 3Wupru 
nangillembo wua isudde, iite lai lulluassa sulaļummu asasusa, ana waugu 
iite masingkata manungku asasusa ma'aola'a taumata marrimadda, 
4wurru arrarimadda ma'aola'a taumata tawe awono' anna; ete indi 
apan mapaaliatta'u pangangantimma. SPangangantimma ereindi tawe 
mapaaddio'u naungngi ite, ana waugu naungngi ite suete nillorroannu 
Mawu Ruata ringannu darangngu-Ne. Mawu Ruata nammanara udde 
ringannu Gharraho-Ne, apan suete nionggola siite. 

éSu tempo iite sulaJummu alallome, Kristus nate ana waugu iite, 
su tempo apan suete nitantunu Mawu Ruata; sumbali iite manga tau- 
mata marau Mawu Ruata. 7Su sangkatou taumata apan matulida lai 
taumata maddiri mate. Asinungka hunane tumba'u su sangkatou apan 
mapia, piaddu lai maapulu mate. $Arawe Mawu Ruata napaaliatta'u 
darangngu-Ne siite su tempo Mawu Yesus nate ana waugu iite, su 
tempo iite ta'e sulalummu rosa. ’Orassa indi iite naaukke apia ringannu 
Mawu Ruata sulalummu papate n Kristus; ana waugu udde sulalummete 
iite masalamatta Tai wuassu asasa'u Mawu Ruata ana waugu Kristus. 
10 Amungkangngu su tempo iite uasaseettu Mawu Ruata, naasomba pa- 
ddarame ringanni Tou sulalummu papate n Anang-Nge, lembonete 
orassa indi paa'aukki ite ringannu Mawu Ruata mapiate apia, natan- 
tunte iite sarun masalamatta lai sulalummu wiakki Kristus. 11Wurru 
nangillembo wua isudde, iite lai lullala'a ana waugu apapia Mawu Ruata 
sulalummu Mawu ng kite Yesus Kristus. Ana waugu sulalummu Mawu 
Yesus, iite orassa indi naapendampe paa'aukki ite apan mapia udde 
ringannu Mawu Ruata. 

Adam wurru Kristus 


2Rosa sinumutta sulalummu runia wuassu sangkatou taumata, wurru 
wuassu rosa udde nilumappute papate. Sombangnge, papate udde 
nangerrote n anambo n taumata, ana waugu sarangkanambone maro- 
sate. BTantalanna tita n agama Yahudi taambe nionggola, rosa su- 
lalumpe n runia. Arawe rosa taambe niapaasala ana waugu taambe tita 
apan lallawanganna. MArawe ro'e n su tempo n Adam na'oma n sara 
tempo n Musa, papate uatarrino anambo n taumata. Ewe'e lai manga 
taumata apan tawe na'ola'a pasasala ere niola'i Adam, manga taumata 
udde lai sulalummu tarrino m papate. 

Eteudde Adam tulada n Tou apan sarun rumanta salimmurine. 
15Arawe itarua udde uapaparrala; ana waugu aonggolu Mawu Ruata 
mannamboanna marau amungkangngu isulungngu pasasala apan niola'i 
Adam. Pasasala n sangkatou naaola'a taumata nambo nate. Lembo n 
ahewalanne lai bawalissu darangngu Mawu Ruata wurru asasalamatta 
apan nionggola su anambo n taumata, sulalummu apapia naungngu 
sangkatou taumata, eteudde Mawu Yesus Kristus. lé Aonggolu Mawu 
Ruata lai lembo n anamboanne wuassu rosa n taumata sangkatou 
udde. Ana waugu napawe sangkatou taumata na'ola'a pasasala, sinuma- 
bbangke wisara larrawessa, ”Nassala”. Arawe napawe manambote tau- 
mata na'ola'a rosa, dirumantate aonggolu Mawu Ruata apan nama- 
singkata manungku, ”Tawe nassala”. Ana waugu pasasala n sangka- 
tou, papate nangerro n taumata nambo wuassu taumata sangkatou udde. 
Lembo n ahewalanne lai wawalissu apa apan niola'u sangkatou tau- 
mata waine lai, eteudde Yesus Kristus. Sulalummu Mawu Yesus Kristus, 
Mawu Ruata suete nangalamatta anambo n taumata, wurru ringannu 
tawe bawalinne madea’a imangitou masasangkapia apia ringannu Mawu 
Ruata; imangitou sarun mamarenta su runia indi sulalummi Kristus. 

18 Nariaddi, su ereapa lalawangngu sangkatou taumata nangerro n 
anambo n taumata irruumanna, aroddi lai inolaannu sangkatou tau- 
mata apan tutturrutta apulu Mawu Ruata, na'ola'a anambo n taumata 
naliu wuassu pasasala wurru- nionggolannu wiakka. ?Wurru su ereapa 
anambo n taumata naola'a taumata marosa ana waugu sangkatou. tau- 
mata apan malawangnga, aroddi lai manambo taumata iwala masa- 
sangkapia apia ringannu Mawu Ruata ana waugu pia sangkatou apan 
maturrutta Mawu Ruata. 

2 Apan nangagillu tita n agama Yahudi eteudde Mawu Ruata sa- 
ssane. Arawe napawe taumata lembo n tutturrutta tita udde, imangitou 
lembo n lullawangnga wurru ma'ola'a rosa su saruannu Mawu Ruata. 
Arawe salaiwe taumata lembo ma'ola'a rosa, Mawu Ruata lembo ma- 

rangngu lai simangitou. ?1Ne, iite rinone mate ana waugu iite ma'ola'a 
rosa. Arawe Mawu Ruata mandangngu siite wurru nangagilu lalanne 
siite mabelengnga apia ringanni Tou. Wurru ana waugu paa'aukki ite 
ringannu Mawu Ruata naola’e mapia, Itou nangonggola apia wiakka tu- 
tune wurru sara malannu-lannu siite sulalummu Yesus Kristus Mawu ng 
kite. 


Nanantangngu rosa wurru mabbiakka uaaukka 
ringanni Kristus 


Amungkangngu aroddi, apa apan sarun iwisara ng kite? Rinonewe 
6 iite sidutu ma'ola'a rosa, tadeau Mawu Ruata lembo mandang- 
ngu siite? ?Tawe! Rosa tate lai uatarrino siite, nariaddi, ratadde iite 
sidutu mabbiakka ringannu ma'ola'a rosa? “Manga turrangnga ma- 
singkata manungku su tempo iite nissarrani, iite niaukka ringannu 
Mawu Yesus Kristus? Indi pandumanne iite iapaaukka ringannu papate- 
Ne. 4Ringannu sasarrani udde iite nilabingnga su sambau ringanni Kris- 
tus wurru nate suadio’a ringanni Tou, tadea'u su ereapa Kristus niapa- 
awiakka wuassu papate, wuassu tarrino n Jamangnga apan mawantuga, 
aroddi lai iite wotongnge maapendama wiakka apan wakku. 

“Amungkangngu iite naaukke ringannu Mawu Yesus, ana waugu iite 
nate su sambau ringanni Tou, iite maolaa sambau ringanni Tou lai, 
ana waugu iite suete niapaawiakka apia ere lai Itou. $lite masingkata 
manungku pallalagu ng kite apan tabbe suete nipate su adio'a ringanni 
Kristus su alu arussa tadea'u tarrino m pallalagu ng kite apan marosa 
udde niramme; ringannu aroddi iite tate lai allangngu rosa. 7Ana 
waugu amungkangngu sangkatou mate, taumata udde maliu wuassu 
tarrino n rosa. ŝAmungkangngu iite suete nate suadio’a ringanni Kris- 
tus, iite mangngimanna manungku iite lai sarun mabbiakka su adio'a 
ringanni Tou. Ana waugu iite masingkatta manungku Kristus suete 
niapaawiakka apia wuassu papate wurru Itou tate mate apia; papate 
tate lai uatarrino watangan-Ne. 10Papate apan narria'a si Kristus ete- 
udde papate ana waugu rosa. Udde nariaddi tumba'u paassa ma’oma n 
sarangkalo'engnge. Wurru pabbiarranne apan suete niamatan-Ne oras- 
sa indi eteudde mabbiakka hunane su Mawu Ruata. !HIamiu rinone 
marrangngo n ririnu lai mate ana waugu rosa, arawe mabbiakka su- 
lalummu paa'aukka apan matohassa ringannu Mawu Ruata sulalummu 
Yesus Kristus. 

£2 Ariete lai mapaawala n rosa mamarenta pabbiarranna su runia 
tadea'u io tate tumurrutta apulu apan laleo. B Arie lai o manantillu 
wageangngu wadangngu su tarrino n rosa ana waugu ipaatta su manga 

Alu arussa su wowo n wuidda (6:6) 


pandumanna apan laleo. Arawe tantila'e rirmu su Mawu Ruata ere 
taumata apan suete niingkata wuassu papate watukku pabbiarranna. 
Tantila’e ahewallu ririnu su Mawu Ruata tadea'u ipaatta ma'ola'a 
apulu Mawu Ruata. Rosa tate wotongnge mamarenta siamiu, ana 
waugu iamiu tate mabbiakka su parenta tita n agama Yahudi arawe su 
alungngu alamattu Mawu Ruata. 


Allangnga su apulu Mawu Ruata 


IsOrassa indi apa panginsueanne? Wotongnge iite ma'ola'a rosa ana 
waugu iite tate su parenta tita n agama Yahudi, ewe'e su alungngu 
tarrino n alamattu Mawu Ruata? Atonna-tonna tawe! l6lamiu ma- 
singkatte manungku amungkangngu iamiu manantillu watangannu su 
sangkatou ipa'ola'a apulune, ne ete iamiu udde allangngu taumata apan 
tatturrutanni amiu — tanne allangngu rosa apan nangapiddi amiu su pa- 
pate, arae allangnga apan tutturrutta Mawu Ruata, wurru ringannu 
aroddi sarun maaukka apia ringannu Mawu Ruata. I?Arawe adiang- 
kamanna su Mawu Ruata! Ana waugu paarorone iamiu naola’a al- 
langngu rosa, arawe orassa indi iamiu ringannu ahewallu naungngu 
tutturrutta alarra'a narrino apan suete nionggola siamiu. !8$Iamiu suete 
nipallosa wuassu rosa, wurru orassa indi naola’e allangngu apulu Mawu 
Ruata. Ana waugu pasasunnanu aroddi alomene, iąu mappaattu 
manga olau patatarruallangnga tadea'u iamiu wotongnge maasunna. 
Dorone iamiu mannantillu ririnu maola'a allangngu manga inolaanna 

apan maarantina wurru apan laleo su pandumanna apan laleo. Arod- 
di lai orassa indi, rinone iamiu manantillu ahewallu watanganni amiu 
maola'a allangngu apulu Mawu Ruata su pandumannu Mawu Ruata sas- 
sane. 

“Su tempo iamiu paparentannu rosa, iamiu tawe paparentannu 
apulu Mawu Ruata. ?!Su tempo udde auntunganna apa apan niseng- 
kammi amiu wuassu manga inolaanna apan orassa indi maasili siamiu 
amungkangngu olaanna? Manga inolaanna udde tumba'u mangapidda 
su papate! ? Arawe orassa indi iamiu suete niapaaliu wuassu rosa, wurru 
naola'e allangngu Mawu Ruata. Auntungannu eteudde manungku io 
mabbiakka tumba'u hunane su Mawu Ruata wurru su olangnge udde 
sarun mandanta: n wiakka tutune wurru saran malannu-lannu. Ana 
waugu papate udde sombangngu paddarosa; arawe wiakka tutune wurru 
saran malannusJannu su sambau ringanni Kristus Yesus Mawu ng kite 
eteudde aonggolu Mawu Ruata site ringannu tawe bawalinne. 


Tita m paa'awingnga maola’a tulada 


Manga turrangku! Turrangnga sarangkanambone naasingkatte tita 
7 udde. Nariaddi iamiu masingkata manungku tarrino n tita su sang- 
katou taumata tumba'u mariaddi amungkangngu taumata udde ta'e 
wiakka. ?Sangkatou wawine apan piate awingnge, tuladdane, tutturrutta 
tita n awingnge amungkangngu awingnge tae wiakka. Amungkang- 
ngu awingnge natete, itou naliute wuassu tita n awingnge udde. 
“Amungkangngu wawine udde mabbiakka ringannu sangkatou esakka 
waine su tempo awingnge tae wiakka, ne wawine udde isassago si- 
numandaga. Arawe amungkangngu awingnge natete, ne sulalummu 
tita, wawine udde naliute. Wurru amungkangngu itou naawingnga apia 
ringannu sangkatou esakka waine, ne itou tawe sinumandaga. 4Aroddi 
lai iamiu, manga turrangku. Su tita n agama Yahudi iamiu natete, 
ana waugu iamiu suete niapaaukka ringannu wadangngi Kristus wurru 
naola'a pussa'a-Ne apan suete niapaawiakka apia wuassu papate. Itou 
niaąpaawiakka wuassu papate tadea'u iite maola'a pia gunane su lantakku 
hati Mawu Ruata su alo'engngu pabbiarrani ite. 5Ana waugu dorone, 
iite mabbiakka tutturrutta pallalagu n taumata. Su tempo udde manga 
apulu apan ma'aola'a rosa, apan nilumapputa ana waugu tita n agama, 
uatarrino su wadangngi ite. Ana waugu udde iite ma'ola'a inolaanna 
apan maapate. Arawe orassa indi iite tate lai aiitannu tita n agama Ya- 
hudi. Iite natete wuassu tita apan dorone uaparenta siite. Iite tate lai 
tumurrutta ere taturruta apan dorone, tutturrutta tita apan uaworretta. 

Orasa indi iite tumurrutte ringannu ta turrutta wakku apan nipanti- 
ngiddu Gharraho Mawu Ruata siite. 


Tita wurru rosa 


TAmungkangngu aroddi, apa ipabbisara ng kite? Manungku tita 
n agama Yahudi laleo? Asinungka tawe. Arawe ete tita udde apan 
nangarra'a siau su olau rosa. lau sarun tawe maasingkatta awa- 
waliu udde apa, amungkangngu tawe tita n agama namasingkatta. 
”Imbarrangnga waliu.” #Sulalummu tita n agama, rosa pia tempone ma- 
paalaputu alawo'u apulu apan waliu sulalummu naungku, ana waugu 
amungkangngu tawe tita n agama, ne rosa lai mate. ’Ia’'u dorone ma- 
bbiakka tawe tita n agama. Arawe napawe tita n agama nirumanta, rosa 
mannattake mabbiakka wurru ia'u natete. VNe tita n agama udde, apan 
paarorone tuaddane mangngonggolu wiakka, ewe'e salimmurine nan- 
danta m papate siau. 1! Ana waugu wuassu lalummu tita n agama udde, 
rosa naasomba tempone namahia wurru namate sia'u. 

2Tita n agama udde wuassu Mawu Ruata, wurru alawo'u parenta 
sulalummu tita udde nirumanta wuassu Mawu Ruata, aroddi atulide 
wurru apiane. PEi, apa indi atappasanne manungku apapia udde man- 
danta m papate siau? Asinungka tawe! Tumba'u rosa apan mandanta 
m papate udde. Ringannu mappaattu apapia, rosa mandanta m papate 
siau, tadea'u pallalagu n rosa aasiloanna ringannu masemakka. Wu- 
assu lalummu manga parenta Mawu Ruata, niatialanna manungku laleo 
atonna rosa udde. 


Pattatiakka sulalummu wadangngu taumata 


l4Iite masingkata manungku tita n agama Yahudi inasaputanne wu- 
assu Gharraho Mawu Ruata; arawe ia'u indi taumata lome. Ia’'u suete 
niwalu'a naola'a allangngu rosa. !5Ana waugu ia'u sassane tawe maa- 
sunna pallalagu'u. Manga inolaanna apan ipaapulu'u, tawe ta'u olaanna, 
arawe manga inolaanna ipaadiri'u, udde a'olaangku. SNe, amungkang- 
ngu iau ma'ola'a manga inolaanna apan tawe ipaapulu'u udde, atap- 
pasanne manungku tita n agama Yahudi udde mapia. !"Nariaddi, 
walinewe ia'u pia inolaanna udde, ewe'e rosa apan uaparenta sia'u. 
sIa'u masingkata manungku tawe saran sambau apan mapia sulalummu 
riru, eteudde su pallalagu' u ere sangkatou taumata. Ana waugu 1a'u 
lai pia apulu ma'ola'a apapia, arawe ia'u tawe maaturrutta. la'u tawe 
ma'ola'a apapia apan ipaapulu'u; arawe ia'u ma'ola'a inolaanna apan 

laleo, apan ipaaddiri'u. 2 Amungkangngu i&u ma'ola'a manga inolaanna 
apan tawe ipaapulu'u, udde atappasanne walinewe iau apan ma'ola'a 
manga inolaanna udde, ewe’e rosa apan uaparenta sia'u. 

21 Nariaddi, ia'u nakkawessa manungku tita indi rinone pangimananni 
ite: eteudde manungku amungkangngu ia'u maddiri ma'ola'a apapia, ne 
tumba'u alaleo apan lumatto su ririu. 2Naungku maapulu n tita Mawu 
Ruata, Žarawe ia'u naatutukka manungku sulalummu ririu pia lai tita 
waine apan uaagassa parenta - eteudde tita apan uapaparrala n tita 
apan suete niau naungku. Ana waugu udde ia'u mangke paparentannu 
tita n rosa apan uaparenta sulalummu riru. MANG, aroddite olau 
riru; ia'u tutturrutta tita Mawu Ruata ringannu ringirrangku, arawe 
ringannu pallalagu'u ere sangkatou taumata, ia'u uasurrubawa su rosa. 
Tumanite nalongonna ia'u indi! Isai maapulu manalamatta sia'u wuassu 
wadangnga indi apan mangngapiu su papate? Adiangkamanna su 
Mawu Ruata! Itou maapulu manalamatta sia'u sulaJummu Mawu Yesus 
Kristus. 


Mabbiakka tumurruttu 
Gharraho Mawu Ruata 


Orassa indi tate lai ruumanna simangitou apan mabbiakka su sam- 

bau ringannu Mawu Yesus. ZAna waugu tita n Gharraho Mawu 
Ruata apan na'ola'a siite mabbiakka su sambau ringannu Mawu 
Yesus Kristus apan suete napaaliwu wuassu tita apan maarosa wurru 
maa'ate. “Apa apan tawe ia'ola'u tita n agama, ana waugu iite tau- 
mata lome, udde suete niolau Mawu Ruata. Mawu Ruata napaarau n 
rosa wuassu pallalagu n taumata ringannu nandolokku anang-Nge sa- 
ssane, apan nirumanta ere sangkatou taumata apan marosa, ana waugu 
manubussa rosa. 4Mawu Ruata na'ola'a udde tadea'u apulu-Ne apan 
niapaaļiatta’a sulalummu tita n agama Yahudi udde wotongnge olaanna 
sulalummu wadangngi ite apan mabbiakka tutturrutta Gharraho Mawu 
Ruata wurru waline tutturrutta pallalagu n taumata. “Manga taumata 
apan mabbiakka tutturrutta pallalagu n taumata, sidutu marringidda apa 
apan ipaapulu m pallalagu n taumata. Arawe manga taumata apan ma- 
bbiakka tutturrutta Gharraho Mawu Ruata sidutu marringiddu apa apan 
ipaapulu Mawu Ruata. “SAmungkangngu ringirannu paparentannu pal- 
lalagu n taumata, ne sombangnge udde papate. Arawe amungkangngu 
ringirannu paparentannu Gharraho Mawu Ruata, ne sombangnge ete- 
udde mabbiakka su paddarame ringannu Mawu Ruata. "Taumata apan 
ringirranne paparentannu pallalagu n taumata, taumata udde uasase- 
ettu Mawu Ruata, ana waugu taumata udde maddiri tumurrutta tita 

Mawu Ruata; wurru atonna itou tawe maaturrutta apulu Mawu Ruata. 
#Manga taumata apan mabbiakka tutturrutta pallalagu n taumata, tawe 
maaluassa naungngu Mawu Ruata. 

. JArawe iamiu tawe mabbiakka tutturrutta apulu n taumata. Iamiu 
mabbiakka tutturrutta Gharraho Mawu Ruata — amungkangngu atonna- 
tonna Gharraho Mawu Ruata uaparenta sulalummu watanganni amiu. 
Taumata apan tawe uatahuanna Gharraho n Kristus, taumata udde 
waline tatahuananni Kristus. 1@Arawe amungkangngu Kristus ma- 
bbiakka sulalummu ririnu, ne salaiwe wadangngu mate ana waugu 
rosa, arawe Gharraho Mawu Ruata sidutu mangngonggolu wiakka 
siamiu, ana waugu- paa'aukki iamiu ringannu Mawu Ruata mapiate. 
iü Amungkangngu Gharraho Mawu Ruata apan napaawiakki Kristus 
wuassu papate, mabbiakka sulalummu ririnu, ne Itou apan napaawiakki 
Kristus wuassu papate udde, mapaawiakku ririnu lai apan wotongnge 
mate udde. Itou na'ola'a udde ringannu Gharraho-Ne apan mabbiakka 
sulalummu ririnu. 

2 Ana waugu udde, manga turrangnga, iite pia manara mandiaga; 
arawe waline manara su paa'apulu m pallalagu n taumata; iite tawe 
wotongnge mabbiakka tumurruttu apulune. BAmungkangngu iamiu ma- 
bbiakka tutturrutta apulu n taumata, iamiu sarun mate; arawe amung- 
kangngu ringannu tarrino n Gharraho Mawu Ruata, iamiu lapiddu ma- 
mallossu manga pallalagunu apan marosa, ne iamiu sarun mabbiakka. 
i4Manga taumata apan aehetannu Gharraho Mawu Ruata, imangitou 
udde alarrana'u Mawu Ruata. PAna waugu Gharraho apan suete niong- 
golu Mawu Ruata siamiu, tawe ma'ola'a siamiu allangnga, ma’oma n 
sara iamiu mabbiakka sulalummu atata'utta. Arawe Gharraho Mawu 
Ruata udde nandiaddi siamiu maola'a alarranau Mawu Ruata. Wurru 
ringannu tarrino n Gharraho Mawu Ruata udde, iite mammago Mawu 
Ruata ”Iamangnga, o Iamangku!” !6Gharraho Mawu Ruata suadio'a 
ringannu gharraho ng kite napaaliatta’a ete iite udde alarranau Mawu 
Ruata. "Ne, amungkangngu ete iite alarranau Mawu Ruata, ne iite lai 
mananahuanna apan sarun manengkamma manga alamatta apan suete 
nissaddia Mawu Ruata su manga alarranang-Nge. lite sarun maneng- 
kamma suadio’a ringanni Kristus apa apan suete nissaddia Mawu Ruata 
Sitou; ana waugu amungkangngu iite uatatarranga su sambau ringanni 
Kristus, iite sarun wantuhanna lai su sambau ringanni Kristus. 


Awawantuga sarangkaļo’engnge 


i8 Anambo n asasusa apan aapendamanni ite orassa indi, tumurruttu 
addapa'u, tawe iasulungnga sara ng kadio'a ringannu awawantuga apan 

sarun iapaaliatta’a siite. 1°? Ahewallu patruppu runia uararrado ringannu 
rintulu tempone Mawu Ruata mapaaliatta'u alarranang-Nge. WAna 
waugu patuppu runia niwalate mawinasa, waline ana waugu apulune 
sassane, arawe ana waugu Mawu Ruata namalate n tou aroddi. Salaiwe 
aroddi pia lai antimma arendi: manungku su sambau tempo pati'uppu 
runia sarun iapaaļiu wuassu tarrino apan maawinasa wurru sarun mawali 
sumutta su aļaluassa wurru wantuhanna su sambau ringannu alarrana'u 
Mawu Ruata. 

2lite masingkata manungku sara orassa indi ahewallu patiuppu 
ruma sussalande ana waugu asasusa, naalihida ere sangkatou inangnga 
uatatarranga su tempo mangunsiwe. ? Wurru waline tumba'u patiuppu 
ruma sassane sussaļande; iite sassane lai sussaļande sulaJummu naung- 
ngi ite. Ite suete nanengkamma Gharraho Mawu Ruata, aonggolu 
Mawu Ruata apan paarorone, arawe iite lai ta'e uararrado Mawu Ruata 
mapaaliu ng kite wuassu sarangkanambone, wurru manga'u siite maola'a 
alarranang-Nge. “Ana waugu ringannu mangngantimma, iite sarun ma- 
salamatta. Arawe amungkangngu apa apan aantimanni ite suete nia- 
siloanni ite, ne udde waline lai antimma. Ana waugu isai lai mangan- 
timma apa apan suete niasiloanne? ?5Arawe amungkangngu iite mang- 
ngantimma apa apan taambe niasiloanni ite, ne iite rinone uararrado 
ringannu asasabare. 

% Aroddi lai Gharraho Mawu Ruata nirumanta mantulungngi ite 
amungkangngu iite lome. Ana waugu iite wagga ereapa rinone iite 
umaliomanna; Gharraho udde sassane sumaruanna Mawu Ruata su- 
malande huna ng kite ringannu ahewallu rintulu, na'oma n sara tawe 
iawisara. Ne Mawu Ruata, apan masingkatu laļorro naungngu tau- 
mata, maasunna apulu n Gharraho udde; ana waugu Gharraho udde 
sussalande Mawu Ruata huna ng kalarranau Mawu Ruata wurru nas- 
sulungngu apulu Mawu Ruata. 

Tite masingkata manungku Mawu Ruata mangngatokku alawo'u 
inolaanna indi, noma n sara mabbua mapia hunane su manga tau- 
mata apan marangngu Sitou wurru apan niwagoan-Ne ringannu apulu- 
Ne sassane. ?Imangitou lai suete nipile Mawu Ruata, wurru suete 
nitantuna lai wuassu paarorone maola'a massulungngu Anang-Nge, 
eteudde Yesus Kristus. Ringannu aroddi Anang-Nge naola’a paarorone 
su wallattu anambo n manga turrangnga. Ete aroddi Mawu Ruata na- 
maggo simangitou apan suete nipile paarorone; wurru imangitou apan 
niwagoanne udde, niwala maaukka apia ringanni Tou. Wurru imangitou 
apan niwala apia maaukka ringannu Mawu Ruata, nanganu wageangnge 
sulalummu awawantugu Mawu Ruata sassane. 

Darangngu Mawu Ruata sulalummu 
. Mawu Yesus Kristus 


31 Apa apan wotongnge iwisara orassa indi su ola'u sarangkanambone 
udde? Amungkangngu Mawu Ruata uasamba'a siite, isai wotongnge lu- 
mawangnga siite? 32 Anang-Nge sassane tawe niakkan-Ne, ewe'e tinan- 
tilli Tou hunane siite sarangkanambone, ratade Itou tawe mangonggolu 
alawo'u hausanna waine siite? 3 Isai wotongnge mapaasala ng kite tau- 
mata apan suete nipile Mawu Ruata, amungkangngu Mawu Ruata sa- 
ssane napaaliatta'a manungku iite tawe salane? Apa pia taumata apan 
mapaasala ng kite? Kristus Yesus sarun manamba’a siite. Ete Itou apan 
suete nate, arae ete Itou apan suete nabbiakka apia wuassu papate 
wurru tampane ringannu Mawu Ruata, isudde Itou mammarenta. Apa 
pia taumata apan wotongnge maningaddi Kristus umakkanni ite? Wo- 
tongngewe asasusa maasingaddi Tou, arae asasahadda, ara'e pananan- 
sara, arae ararrutumma, ara'e paa'asiangnga, ara'e asasilaka, ara'e pa- 
pate? 3 Sulalummu Wuke Susi uaworretta arendi, 

”Su alo'engngu allo lami mabbiakka uasaruanna papate ana waugu 

To Mawu. 

lami niola'a naalihida ere domba apan ratante.” 

“Tawe! Ewe'e sulalummu sarangkanambone udde iite naasomba aun- 
tunganna apan nasuungnga ana waugu Itou apan niumakkani ite! 38 Ana 
waugu iau mangngimanna atonna, manungku su ahewallu runia, mapia 
ete papate aroddi lai sulalummu mabbiakka, mapia ete mala'ekatta aro- 
ddi lai tembonannu runia, mapia ete papata'utta tempo indi aroddi lai su 
tempo addantane, arae manga tarrino apan waine; mapia ete manga 
inolaanna su langitta, ara’e su wowo n runia ara'e sarannapa lai waine, 
sarangkanambone udde tawe wotongnge maasingaddu aakkannu Mawu 
Ruata siite, ere suete niapaasingkati Tou su pabbiarrani Kristus Yesus 
Mawu ng kite. 


Mawu Ruata wurru alarranang-Nge 
apan napile 


Apa apan sarun iwisara'u indi atonna ana wäugu ia'u tatahuananni 
Kristus. {au tawe mamahia. Naungku apan aehetannu Gharraho 
Mawu Ruata mannohassa siau lai manungku wisara'u indi atonna. 
2fa’u tumanite massusa wurru naungku uatatarranga sansara 3ana waugu 
manga turrangnga sambalahangku. Ana waugu ete simangitou, ia'u 
sassane maluassa wontohannu Mawu Ruata wurru japaatalei wuassi 

Kristus. 4Ete imangitou udde pabbawalaga apan nipile wurru Mawu 
Ruata nanga'u simangitou maola'a alarranang-Nge sassane, lapiddu na- 
paaliatta'u tarrino-Ne simangitou. Itou na'ola'a paaire simangitou wurru 
nangonggolu tita n agama simangitou. Mawu Ruata namasingkata si- 
mangitou ereapa imangitou rinone mattarramawu wurru imangitou suete 
nanengkamma lai manga paaire-Ne. “Ete imangitou udde papapulunna 
wuassu iupungngu alamona ng kite. Kristus su olangnge ere sangka- 
tou taumata wuassu pabbawalagi mangitou. Itou lembo n atanggarranne 
wuassu sarangkanambone. Paddalote Mawu Ruata sarangkalo’engnge! 
Amin. 

sIa'u tawe pandumma mamasingkata manungku paaire Mawu Ruata 
tate ipaatta lai; arawe waline anambo n taumata n Israel udde 
pabbawalaga apan nipile Mawu Ruata. ?Waline anambo n papapulunni 
Abraham udde maola'a alarranau Mawu Ruata. Ana waugu Mawu 
Ruata nabbisara si Abraham, ”Tumba'u papapulunni Ishak apan isaggo 
papapulunnu.” #$Udde atappasanne manungku papapulunni Abraham 
apan maola'a alarranau Mawu Ruata, tumba'u papapulunne apan 
niasungkangnga ana waugu paaire Mawu Ruata; wurru waline anambo n 
papapulunne. °’ Ana waugu paaire Mawu Ruata ereindi, ”Su tempo apan 
suete tinantunna, Iau sarun mabelengnga, wurru Sara sarun maasomba 
sangkatou ana’a esakka.” 

lWurru indi lai: Ribka mangunsiwe n rua ng katou ana'a esakka 
wuassu iamangnga sambau; eteudde Ishak iupungngu alamona ng kite. 
1Tantalanna ana'a darua udde taambe niasungkangnga, Mawu Ruata 
suete nanantunnu alarranang-Nge apan nipile manansunna. Pamamile 
Mawu Ruata udde tawe uaantimma apa apan wotongnge olaannu tau- 
mata, arawe uaantimma wawaggo Mawu Ruata sassane. Ana waugu su 
tempo ana'i Ribka rua ng katou esakka udde taambe maaola'a manara 
mapia ara'e laleo, ?Mawu Ruata suete namasingkata si Ribka, ”Iaang- 
nge sarun mangimbe tuarine.” !Sulalummu Wuke Susi uaworretta 
manungku Mawu Ruata namasingkata ereindi, ”Yakub arangnguang-Ku, 
arawe Esau ipaadiri-U.” 

14 Apa panginsueannu ringirranni ite orassa indi? Manungku Mawu 
Ruata udde tawe matulida? Atonna Mawu Ruata udde matulida! 
15 Ana waugu Mawu Ruata nabbisara si Musa, ”Ja’u sarun mapaaliatta’ u 
alamatta su taumata apan lau maapulu mangalamatta, Iau sarun 
mapaaliatta'u darangngu-U su taumata arangnguang-Ku.” 16Nariaddi, 
Mawu Ruata nakkawessa udde walinewe ana waugu su apulu n taumata 
arae su pamamanara n taumata, ewe'e su apapia naungngu Mawu 
Ruata su taumata apan suete nipile-Ne udde. " Ana waugu sulalummu 
Wuke Susi uaworretta, ”Mawu Ruata nabbisara su Ratu Mesir, 'Ia’'u 
ma'ola'a sio ratu ana waugu sambau pandumanna indi, eteudde tadea'u 

ringannu ririnu Ia'u mapaaliatta'u araratuang-Ku wurru ma'ola'a arang- 
Ku asingkatannu lalorro n runia.”” !8Nariaddi Mawu Ruata mandang- 
ngu sangkatou, amungkangngu Mawu Ruata maapulu aroddi. Mawu 
Ruata mammala n sangkatou taumata malawangnga, amungkangngu 
Mawu Ruata maapulu aroddi lai. 


Asasa'u Mawu Ruata wurru apapia naungngu 
Mawu Ruata 


Ne, turrangnga sarun mabbisara siau, ”Amungkangngu aroddi 
anio Mawu Ruata tae mapaasala n taumata? Waline tawe saran 
sangkatou wotongnge maapaningadu apulu Mawu Ruata?” WArawe, 
turrangnga! Turrangnga tumba'u sangkatou taumata. Wurru turrangnga 
tawe warrani sumimbakka Mawu Ruata! Wotongngewe tampa m bunga 
maiwalo, isai taumata na'ola'a sitou, ”Anio 10 na'ola'a siau arendi?” 
a Walinewe taumata apan na'ola'a tampa m bunga udde na'ola'a leta'a 
udde walate apulu naungngi tou? Wuassu sangkompenga leta'a taumata 
udde nallanginnu tampa m bunga udde darua hatine; sambau mapia 
wurru sambau lai tawe tumanite n mapia. 

22 Aroddi lai apa apan suete niola'u Mawu Ruata. Itou maapulu ma- 
paasabangngu naung-Nge laleo wurru mapaaliatta'u tarrino-Ne. Arawe 
Itou masabbare su saruanni mangitou apan sarun irruumanna ana 
waugu napaasa'u n Tou. ? Mawu Ruata lai maapulu mapaaliatta’a siite 
alaluassa apan nasuungnga apan nionggola siite taumata arangnguan- 
Ne. Iite suete nisaddianni Tou manengkamma alaluassa udde. MEte iite 
apan suete niwaggoan-Ne, waline tumba'u wuassu pabbawalagu Yahudi, 
arawe lai wuassu manga pabbawalaga waine. “Ana waugu sulalummu 
wuke Nabi Hosea, Mawu Ruata nabbisara, 

”Manga taumata apan waline pabbawala-U, 

sarun isaggo 'Pabbawala-U'. 
Pabbawalaga apan ipaadiri-U, 
sarun isaggo-U 'Arangnguang-Ku'. 
WWurru su tampa udde iapaasingkata su taumata Tamiu waline 
alarrana-U, 
isudde manga taumata sarun isaggo alarrana'u Mawu Ruata apan 
wiakka.” 
Nabi Yesaya nabbisara ringannu marragissa su olau pabbawalagu 
Israel, ”Salaiwe reengannu pabbawalagu Israel anambone ere anne su 
tahaloangnga, tumba'u mattulungnga apan masalamatta; “Sana waugu 
Mawu tate malannu lai mandanta n ruumanna su lalorro n runia.” 
2 Yesaya nabbisara arendi lai, ”Unnu wisara Mawu Ruata Lembo 

Matarrino tawe nanantangngu papapulunna siite, iite naola. e ere Sodom 
wurru Gomora.” 


Paa’aukku alarrana'u Mawu Ruata ringannu Wattru 
r »» 
Alaluassa wuassu Mawu Ruata 


“Nariaddi, audusanne iwisara arendi: Manga pabbawalaga waline 
apan waline Yahudi tawe madea'a tadea'u paa’aukki mangitou ringannu 
Mawu Ruata maola’a apia. Arawe ana waugu imangitou mangngimanna, 
ne Mawu Ruata na’ola’a paa'aukki mangitou ringanni Tou naola'a 
apia. 3l Arawe manga taumata n Yahudi sidutu madea’a tumurrutta 
tita, tadea'u paa'aukki mangitou ringannu Mawu Ruata masasangkapia 
apia. Arawe imangitou tawe naasomba hessine. “2Anio imangitou tawe 
naasomba hessine? Ana waugu imangitou na'ola'a udde ringannu tawe 
mangngimanna Mawu Ruata, ewe’e su lalanni mangitou sassane. Ne 
imangitou nema’a natara su “Watu Atataranna”. 3 Su olau watu udde 
sulalummu Wuke Susi uaworretta arendi, 

”Paanaunge indi: Su Sion suete Ta'u niaddo sambau watu 

apan sarun atarannu taumata; 

eteudde sambau watu wahewa apan sarun mangema'u taumata. 

Arawe taumata apan mangngimanna Sitou 

tawe sumassilla.” 

Manga turrangnga! Iau maapulu atonna tadea'u pabbawala'u 
10 masaļamatta. Wurru iau atonna-tonna waliomanna su Mawu 
Ruata huna mangitou. ?Iau warrani mabbisara manungku imangitou 
malutu atonna mattarramawu Mawu Ruata. Arawe apulu mangitou 
udde tawe pinangiananne wuassu asingkattu Mawu Ruata. “Imangitou 
wagga olangnge Mawu Ruata ma'ola'a paa’aukku taumata ringanni Tou 
maola'a apia. Wurru ana waugu imangitou maapulu tumurrutta apulu 
mangitou sassane, ne imangitou maddiri tumurrutta su lalanna apan 
niarra’u Mawu Ruata. #Tita n agama suete nitipussi Kristus. Nariaddi 
suapa n taumata apan mangngimanna si Kristus, paa'aukki mangitou 
ringannu Mawu Ruata maola’a apia. 


Asasaļamatta udde hunane su 
anambo n taumata 


“Musa namorretta manungku taumata apan uasasangkapia Mawu 
Ruata pinangiananne wuassu tita n agama, taumata udde sarun ma- 
bbiakka ana waugu tuturrutta tita n agama udde. SArawe su olau 

lalannu taumata masasangkapia Mawu Ruata pinangiananne mangngi- 
manna Mawu Ruata, Wuke Susi namasingkata arendi, ”Ariete io 
mabbisara sulalummu naungngu, Isai apan sarun masengkengnga su 
surga? (atappasanne mangapiddi Kristus sumossokka), 7ara'e, Isai apan 
sarun sumossokka su runia n taumata nate? (atappasanne mappaa- 
wiakki Kristus wuassu papate).” #Pandumanne arendi, ”Wattia wu- 
assu Mawu Ruata udde marani atonna ringanni amiu; su morrongngu 
wurru sulalummu naungngu.” Eteudde wattia apan iapaasingkati ami, 
wattia manungku taumata rinone mangngimanna. 9Ana waugu amung- 
kangngu turrangnga mangnga'u ringannu morrongngu manungku ”Yesus 
udde Mawu”, wurru i'o mangngimanna sulalummu naungngu manungku 
Mawu Ruata suete napaawiakku Mawu Yesus wuassu papate, i'o sa- 
run masaļamatta. Ana waugu ringannu naungnge taumata mangngi- 
manna, na'oma n sara Mawu Ruata nanengkamma sitou naola’a sang- 
katou taumata apan uasasangkapia Mawu Ruata. Wurru ringannu 
morrongnge taumata mangnga'u, naoma n sara itou naasomba asa- 
salamatta. !!Sulalummu Wuke Susi uaworretta, ”Taumata apan mang- 
ngimanna tawe iapaasusa.” Udde mariaddi su anambo n taumata, ana 
waugu tawe parralane taumata n Yahudi wurru taumata m pabbawalaga 
waine. Mawu Ruata apan sambau eteudde Mawu Ruata n anambo n 
taumata. Itou mangngonggolu alamatta manambo-nambo su anambo n 
taumata apan ma'itulungnga Sitou. PSulalummu Wuke Susi uaworretta, 
”Anambo n taumata apan madorongnga su Mawu, sarun masalamatta.” 

14 Arawe ereapa lalanne taumata wotongnge maitulungnga su Mawu 
amungkangngu imangitou taambe nangimanna? Wurru ereapa imangi- 
tou wotongnge mangngimanna Mawu amungkangngu imangitou taambe 
naaringikka su olæi Tou? Wurru ereapa lai imangitou wotong- 
nge maaringikka Wattru Mawu amungkangngu tawedu mamasingkata? 
1!5Wurru ereapa taumata wotongnge mangapiddu wattia udde amung- 
kangngu imangitou tawe nirolokka? Sulalummu Wuke Susi uaworretta 
arendi, ”Apiawe eteapa daranta manga taumata apan uaapiddu Watti'u 
Alaluassa wuassu Mawu Ruata!” l6Arawe tawe anambo n taumata 
mannengkamma Wattľu Alaluassa udde. Ana waugu Yesaya nabbi- 
sara, ”“Mawu, isaite apan mangngimanna wattii ami?” Ana waugu 
udde manga taumata mangngimante ana waugu imangitou naaringikke 
wattia, wurru wattia niaringirrana ana waugu pia taumata apan nama- 
singkata su ola'i Kristus. 

8 Arawe ia'u maiwalo: Atonnawe imangitou taambe naaringikka 
wattľa udde? Atonna suete! Ana waugu sulalummu Wuke Susi 
uaworretta arendi, 

”Tingikki mangitou niaringirrante su ahewallu runia, 

manga wisara mangitou na'omate sara petakku runia.” 

Pla'u maiwalo apia: Apa pabbawalagu Israel taambe naasingkata? 
Wala'e aiwalo udde paarorone simbarrani Musa. Musa nabbisara, 
”Arendi lai unnu Mawu Ruata, 
'Ia'u sarun ma'ola'a siamiu tawe maluassa su saruannu sambau 
pabbawalaga apan waline alarrana-U 
wurru Ia'u sarun ma'ola'a siamiu masa'u su pabbawalaga apan 
longonna.’ ” 
Yesaya lembo n warrani lai. Itou nabbisara, 
”Arendi lai unnu Mawu Ruata, 
"Manga taumata tawe madea’a sia-U, suete nassomba-U; 
wurru Ia'u nattingkapasilo n riri-U simangitou apan tawe 
maiwalo-U. ” 
21Arawe su olau pabbawalagu Israel Yesaya nabbisara, ”Arendite unnu 
Mawu Ruata, ’Su alo'engngu allo Ia’'u mangngulukku lima-U su sambau 
pabbawalaga apan malawangnga wurru tawe tumurrutta.”” 


Apapia naungngu Mawu Ruata su pabbawalagu Israel 


Iau maiwalo: Apa Mawu Ruata suete nandamme m pabbawala- 
11 Ge sassane? Atonna tawe! Iau sassane sangkatou taumata 
n Israel papapulunni Abraham, wurru wuassu ruanganni Benyamin. 
2?Tawe! Mawu Ruata tawe nandamme m pabbawala-Ge apan suete 
nipile-Ne roe n paarorone. Manga turrangnga masingkata apa apan 
uaworretta sulalummu Wuke Susi su ola'i Elia, su tempo itou nangalae 
n hatto n taumata n Israel su Mawu Ruata, Elia nabbisara, 3”Mawu, 
manga taumata suete namate manga nabi-Nu wurru narrimunsa'a manga 
tampa m pangangadoannu sasambanu Mawu. Ete ia'u sassane nallambe 
wurru imangitou lai maapulu mamate siau.” 4Apa sasimbakku Mawu 
Ruata si Elia? Mawu Ruata sinumimbakka, ”Ia'u suete nanantangngu 
pitu riwu su atoune hunane su riri-U sassane. Taambe saran paassa 
imangitou nassubba paaluanna Baal.” SAroddi lai orassa indi: Pia sire 
pira manga taumata apan suete nipile Mawu Ruata ana waugu alaman- 
Ne. $ltou namile simangitou ana waugu pinangianannu alaman- Ne 
wurru waline ana waugu pinangiananne pallalagu mangitou. Ana waugu 
amungkangngu pamamile Mawu Ruata udde pinangiananne wuassu 
pallalagu n taumata, ne alamattu Mawu Ruata udde walinewe alamatta 
apan tutune. 
1Nariaddi, a Pabbawalagu Israel tawe naasomba apa apan 
radeaanni mangitou. Naasomba udde tumba'u sire pira taumata wuassu 
ammulanna adioa apan suete nipile Mawu Ruata. Inganya waine 
sarangkanambone nabbali malawangnga su wawaggo Mawu Ruata. 

ŝAna waugu sulalummu Wuke Susi uaworretta arendi, ”Mawu Ruata 
na'ola'a naungnga wurru ringiddi mangitou nabbali maattika; wurru 
naoma n sara orassa indi mata mangitou tawe maasilo wurru talinga 
mangitou tawe maaringikka.” “Daud nabbisara lai, 
”Wala'e manga andeangngi mangitou maola'a walati'a simangitou 
sassane, 
wurru maola'a lorrangnga, tampa mangitou manawo wurru 
marrimunsa’a! 
Wala’e mata mangitou maddanduma tadea’u imangitou tawe 
maasilo; : 
wurru wala'e imangitou maola'a aludungnga sarangkalo'engnge.” 
ta'u maiwalo apia; Su tempo n taumata n Yahudi nanawo, apa 
udde mariaddi tadea'u imangitou marrimunsa'a? Atonna-tonna tawe! 
Arawe ana waugu imangitou marosa, ne pabbawalaga waine naasomba 
asasalamatta, na'oma n sara taumata n Yahudi tawe maluassa su 
pabbawalaga waine udde. !??Ana waugu pabbawalagu Yahudi nassala 
wurru maddiri tumurrutta apulu Mawu Ruata, ne manga pabbawalaga 
waine nialamatannu Mawu Ruata. Nangillembo lai. amungkangngu 
paa'aukku pabbawalagu Yahudi ringannu Mawu Ruata maola'a mapia; 
ne maggewalanna lai alamatta apan sarun ionggolu Mawu Ruata! 


Asasaļamattu pabbawalaga waine apan waline Yahudi 


83 Arawe orassa indi mappianne ia'u mabbisara su manga turrangnga 
apan waline Yahudi! Alannune indi, naola'a rasul su pabbawalaga 
waline Yahudi, iau lembo mangngarega manara'u. 4Ia’'u mangngan- 
timma, 1a'u wotongnge mapaalapputu naungnga laleo su pabbawala’u sa- 
ssane, tadea'u ringannu lalanne udde ia'u wotongnge manalamatta sam- 
bageanganna wuassi mangitou. !5Ana waugu imangitou tawe tinarim- 
mattu Mawu Ruata, ne paa'aukku runia ringannu Mawu Ruata naola'e 
apia; nangillembo lai amungkangngu imangitou tinarimmattu Mawu 
Ruata! Udde nassulungngu ere taumata nate nabbiakka apia! 

16 Amungkangngu roti sampaddi apan paarorone suete nionggola 
su Mawu Ruata, udde atappasanne rotine sarangkanamboøne udde 
nionggola su Mawu Ruata lai. Wurru amungkangngu ramuttu alu 
udde lai pussaa Mawu Ruata udde atappasanne manga rannane lai 
pussaa-Ne. I? Sangkawageanganna wuassu manga ranna ng kalu zaitun — 
eteudde manga taumata n -Yahudi — niattibba. Wurru su lanna'u attibba 
udde nireeta ranna ng kalu zaitunna lulu, eteudde manga turrangnga 
apan waline Yahudi. Turrangnga nireeta isudde tadea'u turrangnga 
maattemma alawo'a apan mapia wuassu pabbawiakku rimuudu manga 

taumata n Yahudi. ISAna waugu udde ariete iamiu mangngadio’a sima- 
ngitou apan suete nitonto ere ranna udde. Iamiu rinone mannaungnga 
manungku iamiu tumba'u rannane. Wurru waline ranna apan mang- 
ngonggolu anna su ramunne, ewe'e ramutta apan mangngonggolu anna 
su rannane. 

9 Arawe i'o sarun mabbisara, ”Ore, arawe manga ranna udde ni- 
tonto tadea'u ia'u wotongnge ireeta su alune!” 2?Udde mangke atonna. 
Arawe imangitou niramme ana waugu imangitou tawe mangngimanna, 
arawe turrangnga tinarimmatta ana waugu turrangnga mangngimanna. 
Nariaddi imbarrangnga turrangnga mamunga ana waugu udde; arawe 
rinone 10 pia apendamma mata'utta. Ana waugu amungkangngu 
Mawu Ruata tawe umakkannu taumata n Yahudi iramme ere manga 
ranna tutune udde, arie passunna manungku Itou mappau mandam- 
menu! 2? Nariaddi isindi iite naasilo aroddi apiane Mawu Ruata wurru 
aroddi aattike lai Itou. Itou marragissa su saruanni mangitou apan 
marosa, arawe naungngi Tou masarrionto’a sio — sambaliate i'o sidutu 
mabbiakka wuassu darangngu-Ne. Amungkangngu tawe, io lai sarun 
iramme. #Wurru su olau manga taumata n Yahudi udde, amungkang- 
ngu imangitou mawaļu wuassu pallalagu tawe mangngimanna, imangitou 
sarun itarimmata apia; ana waugu Mawu Ruata pia tarrino manarim- 
matti mangitou apia. #Turrangnga apan waline wuassu pabbawalagu 
Yahudi udde, naalihida ranna ng kalu zaitun apan lulu. Ei, amungkang- 
ngu 10 uatata'ae sulalummu pallalagunu, wotongnge ireeta su alu zai- 
tun tutune, lembonete manga taumata n Yahudi apan nisumandingnga 
su manga ranna ng kalu zaitun tutune udde. Natantunna malluasanne 
Mawu Ruata mamelengngi mangitou su punnu alu n zaitunni mangitou 
sassane. 


Darangngu Mawu Ruata su anambo n taumata 


235Manga turrangnga! Iau mangantimma iamiu arie mamendamma 
manungku iamiu masingkate n sarangkanambone. Ana waugu pia sam- 
bau apan ipaapulu Mawu Ruata, arawe taambe niasingkatannu tau- 
mata. Wurru iau maapulu iamiu maasingkata; eteudde indi: Sangka- 
wageanganna wuassu taumata n Yahudi apan malawangnga, arawe pal- 
lalagu mangitou udde tumba'u ma'oma su tempone, napawe anambo n 
taumata apan waline Yahudi apan rudanta ringannu Mawu Ruata udde 
natimute. %Ete aroddi anambo n taumata n Yahudi sarun masalamatta. 
Ana waugu sulalummu Wuke Susi uaworretta arendi, 

”Ratu m Punnu Salamatta sarun rumanta wuassu Sion; 

Itou sarun manubbussa anambo n alaleo m papapulunni Yakub. 


ROMA 11, 12 443 


XIau sarun mangagilu paaire indi simangitou 
su tempo Ia'u mangampungnga manga rosa mangitou.” 

WAna waugu taumata n Yahudi maddiri manengkamma Watti'u 
Alaluassa wuassu Mawu Ruata, ne imangitou naola'a seettu Mawu 
Ruata; wurru udde maola'a auntungannu manga turrangnga apan waline 
Yahudi. Arawe ana waugu suete nipile Mawu Ruata, ne manga tau- 
mata n Yahudi sidutu raddanguannu Mawu Ruata ana waugu iupungngu 
alamona mangitou. ? Ana waugu amungkangngu Mawu Ruata mamile 
taumata wurru mangalamatta taumata udde, Mawu Ruata tawe mangule 
apia apa apan suete niolang-Nge. “Dorone iamiu maddiri tumurrutta 
Mawu Ruata. Arawe orassa indi Mawu Ruata suete napaaliatta’a 
manungku iamiu naliute wuassu pasasala, ana waugu taumata n Ya- 
hudi maddiri tumurrutta. 3! Aroddi lai su manga taumata n Yahudi udde. 
Orassa indi imangitou maddiri tumurrutta Mawu Ruata, tadea'u iamiu 
iapaaliatta’a manungku iamiu naliute wuassu passasala. Arawe imangi- 
tou lai sarun iapaaliu wuassu passasala. 3 Ana waugu Mawu Ruata suete 
namala n taumata paparentannu lalawangnga, tadea'u Itou wotongnge 
mapaaliatta'u darangngu-Ne simangitou sarangkanambone. 


Daralo su Mawu Ruata 


Ala atonna Mawu Ruata! Wahewalla atonna apapande-Ne wurru 
asingka-Ne! Isai wotongnge maasingkata alawo'u manga larrawen- 
Ne? Isai wotongnge maasunna manga olangnge Itou mammanara? 
“Sulalummu Wuke Susi uaworretta arendi, 

”Isai wotongnge maasingkata ringirrannu Mawu? 

Isai wotongnge manantiro Sitou 
“Isai suete nangonggolu sarannapa su Mawu 
na'oma n sara itou wotongnge madorongnga wawalinne?” 
%Mawu Ruata apan nandiaddi sarangkanambone. Sarangkanambone 
udde wuassu Mawu Ruata wurru udde lai hunane su Mawu Ruata. 
Paddalote Mawu Ruata ma’oma n sarangkalo'engnge! Amin. 


Mabbiakka huna Mawu Ruata 


Manga turrangnga! Mawu Ruata tumanite mapia siite. Ana 
12 waugu udde ia'u sumalande siamiu ringannu ahewallu naùngnga 
tadegu iamiu manantillu wadangngi amiu maola'a sambau sasamba 
apan wiakka su Mawu Ruata sassane wurru maaluassa naung-Nge. 
Patatarramawunu su Mawu Ruata rinone lai aroddi. ?Imbarrangnga 

mattanno apulu n runia indi. Wala'e Mawu Ruata mandiaddi ririnu 
maola'a wakku, tadea'u iamiu pia awawalu. Ringannu aroddi jamiu 
wotongnge maasingkata apulu Mawu Ruata — eteudde apa apan mapia 
wurru apan maaluassa naung-Nge wurru apan nasuungnga. 

“Mawu Ruata suete nangonggolu alamatta sia'u. Ana waugu udde 
1la'u manantiro su turrangnga sarangkanambone; imbarrangnga mamen- 
dama ririnu mattanggarrana wuassu apan rinone. Rinone iamiu mattiala 
watanganni amiu ringannu awawawo naungnga; sangkatou-sangkatou 
mattiala watanganne tumurruttu asingkata apan suete nionggolu Mawu 
Ruata sitou ana waugu mangngimanna Mawu Yesus. 4Wadangngi ite 
manambo wageangnge. Manga wageangnge udde pia manarane sambau- 
sambau. SAroddi lai matatarrino siite. Salaiwe iite sarangkanambone 
manambo, arawe iite naola'a wadangnga sambau ana waugu iite su 
sambau ringanni Kristus. Wurru iite sambau-sambau uaaukka su sam- 
bau ringannu waine maola'a wageangnga wuassu wadangnga sambau. 
$Iite sambau-sambau pia alamattu manara apan uapaparrala. Manga 
alamatta udde nionggolu Mawu Ruata siite tumurruttu darangngu-Ne. 
Ana waugu udde iite sarun mappaattu alamatta udde. Taumata apan 
pia alamatta mamasingkatu Watta wuassu Mawu Ruata sarun ma- 
bbattľu watta wuassu Mawu Ruata udde, tumurruttu atatohassi tou 
sassane. Taumata apan pia alamatta ipantulungngu taumata waine, 
rinone atonna-tonna mantulungngu taumata waine. Taumata apan pia 
alamatta mannantiro, rinone itou atonna-tonna mannantiro. #Taumata 
apan pia alamatta mangngonggolu sasasa su taumata waine, rinone 
atonna-tonna mangonggolu sasasa su taumata waine, taumata apan pia 
alamatta mantulungngu taumata waine ringannu darotongnge, rinone 
ma'ola'a udde ringannu naungnga mawawo wurru maluassa. Taumata 
apan pia alamatta mammiarra’a, rinone atonna-tonna mammiarra’a. 
Taumata apan pia alamatta mamasilo n darangngune su taumata waine, 
rinone ma'ola'a ringannu naungnga maluassa. 

’Pandangngute ringannu ahewallu naungngu. Paaraua'a alaleo, 
wurru pa'ola'e apapia. I?Rinone manga turrangnga uararangngu sang- 
katou ringannu waine wurru uaa'akkanna ere manga taumata apan 
uasangkaturrangnga sulalummu amonanna sambau, wurru rinone 
iamiu ualaliu roro mangonggolu addatta. !Pammanarate ringannu 
marrimadda. Arie mangkete wolo'a. Pammanara su Mawu ringannu 
atatohassa wuassu Gharraho Mawu Ruata. I2Rinone iamiu mangngan- 
timma Mawu ringannu maluassa, paasabare sulalummu asasusa, wurru 
paarrimadda umaļiomanna. !Patatulungnga mapaasuungngu hausannu 
manga taumata n Sarrani waine wurru salohoiwe manga turrangnga 
su pangangimanna sambau apan tae awaganannu, ringannu naungnga 
maluassa sulalummu walenu. 

“Paddorongke su Mawu Ruata tadea'u Itou mangalamatta manga 
taumata apan marragissa siamiu. Ore, paddorongke Mawu Ruata 
mangalamatta simangitou, arie pangane. lsLalluasse su sambau 
ringannu manga taumata apan lulluassa, wurru luaite ringanni mangi- 
tou apan lulluai. 16Pabbiakke su paddarame sangkatou ringannu waine. 
Imbarrangnga mamunga, arawe sulunga'a ririnu ere taumata apan ma- 
narane mawawo su aellegu awadaalla. Arie mamendamma ririnu apan- 
deanne wuassu rinone. 

17 Amungkangngu taumata mandaleo sio, arie walisannu alaleo. 
Ola'e apa apan mapia su aellegu awadaalla. 18Wuassu sambaanu pa- 
deaa mabbiakka su paddarame ringannu taumata nambo. 1?Manga 
turrangku! Arie saran paassa io mangune, wale Mawu Ruata 
marruumanna. Ana waugu sulalummu Wuke Susi uaworretta, ”Ete 
Iau apan mabbalissa, Ia'u sarun marruumanna, unnu wisara n Mawu.” 
2 Arawe amungkangngu seenu malunussa, itou onggole n anna, wurru 
amungkangngu itou marou, painuma’a itou. Ana waugù ringannu 
na'ola'a aroddi, turrangnga namansili sitou. 7# Arie mapaawala n ririnu 
iapiddu alaļeo, arawe rinone iamiu mapaanawo ng kalaleo ringannu 
apapia. 


Taturruta su tembonannu runia 


Suapa n taumata rinone maturrutta su tembonanne, ana waugu 
13 tawe tembonanne apan tawe naasomba tarrino wuassu Mawu 
Ruata. Wurru tembonanne apan uaparenta orassa indi, mappaamattu 
manarane wuassu darolokku Mawu Ruata. ?Ana waugu udde tau- 
mata apan mannompola tembonanne udde, nassulungngu lai mannom- 
pola apa apan suete tinantunnu Mawu Ruata. Wurru taumata apan 
ma'ola'a aroddi sarun irruumanna. 3 Ana waugu taumata apan ma'ola'a 
apapia arie mata'uttu tembonanne. Tumba'u taumata apan ma'ola'a 
alaleo apan rinone mata'utta. Amungkangngu i'o maapulu tadea'u i'o 
tawe mata'uttu tembonanne, 10 rinone ma'ola'a apapia, ne 10 sa- 
run raloanna. “Ana waugu tembonanne udde, allangngu Mawu Ruata 
apan mammanara hunane ipadde'a apapianu. Arawe amungkangngu 
o ma'ola'a alaleo, o rinone mata'utti tou, ana waugu walinewe 
tawe mangalene itou marruumannu taumata. Ete itou allangngu Mawu 
Ruata, apan mangngonggolu ruumannu Mawu Ruata su manga taumata 
apan ma'ola'a alaleo. “Ana waugu udde rinone io maturrutta tembo- 
nanne — waline tumba'u ana waugu io maddiri irruumanna, arawe ana 
waugu ahewallu apulu naungngu. 
éEteudde lai pinangiananne anio turrangnga mammaekka wose, ana 
waugu tembonanne udde mamamanara Mawu Ruata apan mappaa- 

mattu manara Mawu indi. ?Nariaddi waerrete su tembonanne apa apan 
rinone turrangnga mamaekka sitou. Waerrete wose, amungkangngu 
turrangnga rinone mamaekka wose, wurru waerrete beane amungkang- 
ngu turrangnga rinone mamaekka bea. Imbei imangitou apan rinone im- 
beanna wurru aaddatewe imangitou apan rinone addatanna. 


Manara su sandingananna 


#Imbarrangnga pia awallasa sisai-sai, tabene’e uawawallasa darang- 
ngu sangkatou ringannu waine. Ana waugu taumata apan marang- 
ngu su sansulungnge taumata, suete nanuungngu anambo n tita Musa. 
’Ana waugu tita n agama Yahudi eteudde: Imbarrangnga suman- 
daga, imbarrangnga mamate, imbarrangnga manna'o, imbarrangnga 
numemma n sarannapa n taumata waine; sarangkanambone udde niam- 
mulle ringannu tita waine, suete nisari tumbau naola’a tita sambau ete- 
udde, ”Pandangngu sansulungngu taumata ere lai i'o mandangngu ririnu 
sassane.” Taumata apan mandangngu taumata waine tawe ma'ola'a 
alaleo su taumata udde. Nariaddi taumata apan mandangngu san- 
sulungnge eteudde taumata apan suete tinumurrutta anambo n tita n 
agama. 

Su liuddu sarangkanambone udde iamiu maasingkata manungku 
tempo indi eteudde temponu mapu'o wuassu atatiilla. Ana waugu 
tempone iite iapaasalamatta maranite orassa indi, wuassu iite wak- 
kute mannattaka mangngimanna. Rabbi maranite maliudda; wurru 
ete lai adio'a allote. Nariaddi mappianne iite mangillolo ma'ola'a 
inolaanna apan marandumma. lite rinone mapaasuungngu watang- 
anni ite ringannu ahidda asasemakka. BJite rinone ma’ola’a ino- 
laanna apan aaddatanna ere su inanaramanne a'olaannu taumata su 
tempo allo; imbarrangnga maddamea tumanite manampaliu, ara'e ma- 
bbu'anna. Imbarrangnga sumandaga, arae pia pallalagu tawe addane. 
Imbarrangnga mabbawulo, arae mangune. “I#Walae Mawu Yesus 
Kristus mangatokku apa apan sarun olaanna. Wurru imbarrangnga 
tumurrutta pallalagu n taumata marosa ipamatv’a apulu naungnga. 


Imbarrangnga mapaasala n turrangngu 


1 4 Taumata apan pangangimanne ta'e mattulungnga rinone seng- 

kamanna ringannu mapia su wallattu manga turranguga. Arie 
pattatiakka ringanni tou su ola'u pangangimanne. ?Pia taumata mang- 
ngimanna manungku itou wotongnge umanna alawo'u anna. Arawe 
pia lai taumata waine apan lome pangangimanne; itou mammendama 

manungku itou tumba'u wotongnge mabbiakku sayore. “Taumata apan 
wanna tawe mamile, arie mangadio’a taumata apan wanna tumba'u 
anna suete tinantunne; wurru taumata apan tumba'u u'anna anna suete 
tinantunne, arie lai mapaasala n taumata apan wanna alawo'u anna, ana 
waugu Mawu Ruata suete nanarimmatti tou. 4Isai turrangnga, na'oma 
n sara turrangnga mamarikissa allangngu taumata waine? Mapia ete 
allangnga udde nema’a ara'e dirumarisikka, udde singkate mawune. 
Wurru atonna allangnga udde sarun dumarisikka matulida, ana waugu 
Mawu wotongnge mapararisikki tou matulida. 

“Pia taumata mammendama sambau allo apan apianne wuas- 
su manga allo waine, arawe pia lai taumata waine mammendama 
manungku manga allo udde uasulungnga. Wala'e sambau-sambau ma- 
nantunu apulu naungnge sassane. ‘Taumata apan tumba'u mappaattu 
manga allo apianne, taumata udde ma'ola'a aroddi ana waugu ipanga- 
ddata Mawu. Taumata apan wanna alawo'u anna, ma'ola'a aroddi ana 
waugu ipangaddata Mawu, ana waugu itou maadiangkamanna Mawu 
Ruata ana waugu pabbawiakka udde. Aroddi lai taumata apan tumba'u 
wanna anna suete nipilene, taumata udde lai mangadatta Mawu wurru 
waliomanna su Mawu Ruata. Tawe saran sangkatou wuassi ite apan 
mabbiakka hunane su watanganni ite sassane, wurru tawe saran sang- 
katou apan mate hunane su watanganne sassane. $Amungkangnegu iite 
mabbiakka, iite mabbiakka hunane su Mawu. Wurru amungkangngu iite 
mate, iite lai mate hunane su Mawu. Nariaddi wiakka ara'e nate, iite 
udde tatahuanannu Mawu. Kristus natete wurru nabbiakke apia. Ana 
waugu udde Itou naola'a Mawu manga taumata wiakka wurru lai manga 
taumata apan natete. 0Nariaddi, manga turrangnga! Apa hunane ma- 
paasala n turrangngu apan su pangangimanna sambau? Wurru apa hu- 
nane turrangnga mangngadio’a sitou? lite sarangkanambone sarun su- 
maruanna Mawu Ruata tadea'u parikisanna. !!Sulalummu Wuke Susi 
uaworretta, 

”Mangke atonna,” wisara Mawu, 

”sangkatou-sangkatou sarun massubba su saruang-Ku; 

wurru sangkatou-sangkatou sarun manga’u manungku ete Ia'u 
Mawu Ruata.” 
2Nariaddi ite sambau-sambau rinone pia sasimbakka su olau alawo'u 
inolaanni ite su Mawu Ruata. 


Imbarrangnga mangaliwu n turrangngu 


BAna waugu udde arie iite mapaasala n sangkatou ringannu sang- 
katou. Arawe padea'e tadea'u iamiu tawe ma'ola'a inolaanna apan 

ma'aola'a turrangngu su pangangimanna sambau awono'anna wurru 
marosa. I4Ana waugu ia'u uaaukke ringannu Mawu Yesus, ne ia'u 
mangke mangngimanna manungku tawe saran sambau anna apan 
maarosa; arawe olangnge udde maarosa sangkatou taumata, amung- 
kangngu taumata udde massunna manungku udde maarosa. ISArawe 
amungkangngu ringannu apa apan aannanannu, sangkatou turrangnga 
su pangangimanna sambau niapaasusa naungnge, ne turrangnga tawe 
nappaamattu paddarame. Amungkangngu Kristus suete nate ana waugu 
sangkatou taumata, arie mamala n taumata udde malaleo ringannu apa 
iwabboonu. 16Ana waugu udde arie mamala n sarannapa apan mapia 
siamiu, sunnannu taumata waine laleo. Ana waugu amungkangngu 
Mawu Ruata mangatokku pabbawiakku sangkatou, apa apan wotong- 
nge annananni tou ara'e inumanne, tawe tumani mahuna. Ahunanne 
eteudde manungku taumata udde tutturrutta apulu Mawu Ruata, maa- 
pendamma alaluassu naungnga wurru mannengkamma alaluassa apan 
nionggolu Gharraho Mawu Ruata. I$Taumata apan mangngimbe Kris- 
tus olangnge aroddi, taumata udde maaluassa naungngu Mawu Ruata, 
wurru aadatannu taumata waine. 

Ana waugu udde pandumanni ite rinone sidutu su manga ino- 
laanna apan mandanta m paddarame wurru uatatulungnga. ?°Ariewe, 
ana waugu hatto n anna, io manggohakku apa apan suete nimma- 
nara Mawu Ruata. Alawo'u anna udde wotongnge iwo'o; arawe amung- 
kangngu anna iwabboonu udde maarosa taumata waine, 10 nassalate. 
2 Mappianne ariete pa'inassa remessa ara'e ma'inumma anggore ara'e 
ma'olaa manga inolaanna, amungkangngu inolaanna udde maarosa 
turrangngu apan su pangangimanna sambau. 2Wala'e apa apan pangi- 
manannu udde, olaanna su saruannu Mawu Ruata hunanu sassane. Tau- 
mata apan tawe pinangiananne ipamendama pasasala, su apa apan sas- 
sunnane narrino taumata udde su lalumanna'a. P Arawe taumata apan 
uapapaddua umanna, wua udde umanna anna udde, taumata udde ia- 
paasala Mawu Ruata; ana waugu taumata udde tawe tinumurrutta apulu 
naungnge su olau apa apan narrino wurru apan nassala. Wurru manga 
alawo'u inolaanna apan niola'a tawe ringannu pangangimanna eteudde 
rosa. 


Paaluassa'a taumata waine, arie 
tumba'u ririnu sassane 


1 5 lite apan atonna-tonna pia antimma su pangangimanni ite, rinone 
masabare su alawo'u wisara n taumata apan lome pangangi- 
manne. Ariewe iite tumba'u maapulu malluassa watanganni ite sassane. 

?Arawe iite sambau-sambau rinone malluassa naungngu turrangngi ite 
su apapiane, tadea'u pangngangimanne aatambanna atohanne. “Ana 
waugu Kristus lai tawe marringiddu alaluassu riri-Ne sassane. Su- 
lalummu Wuke Susi uaworretta arendi, ”Alawo'u aluandaga apan ni- 
pangaluandaga si'o, narria'e Sia'u.” 4Sarangkanambone apan naworrette 
sulalummu Wuke Susi udde ipannantiro siite. Ana waugu alarra'a apan 
nisengkammi ite wuassu Wuke Susi mammalu siite maola'a masab- 
bare wurru matohassa na'oma n sara iite wotongnge mangngantimma 
Mawu Ruata. “Salandeanna su Mawu Ruata apan mangonggolu asa- 
sabare wurru lalimbata su taumata, mantulungngi amiu mabbiakka su 
paa'aukka tumurruttu tulada n Kristus Yesus. “Ringannu naungnga sam- 
bau turrangnga sarangkanambone wotongnge maddalo Mawu Ruata, Ia- 
mangngu Mawu ng kite Yesus Kristus. 


Watti'u Alaluassa su manga pabbawalaga 
apan waline Yahudi 


7 Ana waugu udde rinone manga turrangnga uararingikka sangkatou 
ringannu waine ringannu naungnga maluassa, ere lai Kristus nanaloho 
siamiu ipaddalo Mawu Ruata. 8 Ana waugu, paanaunge, manungku Kris- 
tus suete nangimbe taumata n Yahudi tadea'u mapaaliatta’a manungku 
Mawu Ruata atonna mannuungngu paaire-Ne su iupungngu alamona ng 
kite. “Mawu Yesus lai na'ola'a manga pabbawalaga waine mammantuga 
Mawu Ruata ana waugu apapia naungnge simangitou. Sulalummu Wuke 
Susi uaworretta arendi, 

” Ana waugu udde ia'u maddalo Sio su wallattu manga pabbawalaga, 

iau sarun mangantari aantari n daralo ipaddalo aran-Nu.” 
10 Pia lai uaworretta arendi, 
”Lalluasse suadio'a ringannu alarranau Mawu Ruata apan napile, 
ei manga pabbawalaga!” 
u Wurru indi lai, 
”Paddalote Mawu Ruata, ei anambo n pabbawalaga, 
rinone anambo n taumata maddalo Sitou!” 
u2 Wupru indi lai apan niwalo n Yesaya, 

”Wuassu papapulunni Isai sårun rumanta sangkatou taumata 

apan sarun mamarenta manga pabbawalaga; 
wurru ete Sitou manga pabbawalaga udde sarun mangantimma.” 

BEte Mawu Ruata apan pangngantimanni amiu. Salandeanna Itou 
mallorro naungngu ringannu alaluassa wurru paddarame ana waugu 
iamiu mangngimanna Sitou, tadea’u ringannu tarrino n Gharraho Mawu 
Ruata iamiu lembo mangngantimma Mawu Ruata. 

Anio Paulus namorrettu suratta ringannu mapragissa 


Manga turrangku! Iau mangngimanna manungku manambo 
atonna apapia siamiu. Jamiu lai masingkatu sarangkanambone wurru 
wotongnge lai mangarra'a sandingananna. ISArawe su olau manga ino- 
laanna apan suete nitantunna, iau mapaanaungnga siamiu ringannu 
atonna sulalummu suratta indi, ana waugu Mawu Ruata suete nangong- 
golu manara udde sia'u. l6ltou suete na'ola'a siu mangangimbe n Kris- 
tus Yesus tadea'u irolokka su manga pabbawalaga apan waline Yahudi. 
Wurru iau naola'a sangkatou imam, apan mammasingkattu Wattiu 
Alaluassa wuassu Mawu Ruata, tadea'u manga taumata apan waline Ya- 
hudi maola'a sambau sasamba su Mawu Ruata apan wotongnge seng- 
kamanni Tou. Doronganna Gharraho Mawu Ruata ma'ola'a simangitou 
sambau sasamba apan apianne su Mawu Ruata sassane. IINariaddi, ana 
waugu ia'u suete naaukka ringanni Kristus Yesus, ne iau wotongngete 
lumuassu manara'u indi su Mawu Ruata. !8la'u warrani mabbisara aro- 
ddi tumba'u su ola'u apa apan suete niola'i Kristus sia'u ipa'ola'a manga 
taumata waline Yahudi tutturrutta Mawu Ruata. Iau mammanara udde 
ringannu manga wisara ara'e lai ringannu manga inolaanna see lai pal- 
lalagu, Pwurru manga alarrindu'a wurru manga inolaanna apan wahe- 
walla; sarangkanambone udde wuassu tarrino n Gharraho Mawu Ruata. 
Watti'u Alaluassa su olæu Mawu Yesus suete tau niapaasingkatta su 
anambo n taumata, nanattaka wuassu Yerusalem na’oma n sara watukku 
Ilirikum. ?°Apulu’u eteudde mamasingkatu Wattiu Alaluassa wuassu 
Mawu Ruata su manga tampa suapa n taumata taambe naaringikka si 
Kristus. Ana waugu iau maddiri mapararisikku manara su rapappake 
apan niaddo n taumata waine. 2!Sulalummu Wuke Susi uaworretta, 

”Manga taumata apan taambe naaringikka watti a su ola'i Tou, sarun 

maasilo; 

wurru imangitou apan taambe naaringikka, sarun maasunna.” 


Pandumanni Paulus inai watukku Roma 


2 Ana waugu udde, iau masokkate aalimbatanna inai mattembo 
siamiu. 3 Arawe orassa indi manara'u su wageangngu manga wage- 
angu letæ’a udde nasuete. Pirate tonna nangkaliu iau maapulu ma- 
ttembo siamiu. %Parrangatte amungkangngu iau sumabbi soa atata- 
naannu sulalummu amatangku watukku Spanyol, iau mangantimma 
wotongnge maissomba ng kamiu wurru lumuassa tala ng kadio'a 
ringanni amiu. Wua udde iau mangantimma iamiu wotongnge mal- 

lalima siau su amatangku watukku Spanyol udde. ?5Arawe orassa indi 
iau maapulu inai watukku Yerusalem mangapiddu sasumbala su ja- 
maattu Mawu Ruata poiaroddi. Ana waugu manga jamaatta su Ma- 
kedonia wurru Akhaya maapulute mangonggolu sasumbala su manga 
turrangnga apan asiangnga su wallattu jamdattu Mawu Ruata su Yeru- 
salem. 7 Ringannu naungnga maluassa imangitou nakkawessa ma'ola'a 
udde. Atonna rinone imangitou mantulungngu manga turrangnga apan 
asiangnga su Yerusalem; ana waugu wuassu manga taumata n Yahudi 
udde, manga taumata waline Yahudi suete nanengkamma alamatta wua- 
ssu Mawu Ruata. Nariaddi manga taumata waline Yahudi rinone lai 
mantulungngu taumata n Yahudi ringannu manga alamatta ere manga 
darotongnga. 2$Amungkangngu iau suete nanginsue manara'u indi, 
wurru manantilla simangitou apan uatana'a su Yerusalem sasumbala 
apan suete niammulla udde, ne ia'u inaite watukku Spanyol sumabbi soa 
atatanaannu. ? Amungkangngu ia'u rumanta ringannu, sulalummete ia'u 
rumanta mangapiddu manambo alamatta wuassi Kristus siamiu. 

VRingannu arannu Mawu ng kite Yesus Kristus, wurru ringannu 
darangngu apan nionggolu Gharraho Mawu Ruata, iau sumalande 
siamiu, doronganna iamiu suadiọ’a waliomanna su Mawu Ruata huna 
manara'u. M Aaliomante tadea'u Mawu Ruata mamallossu riru wu- 
assu lima manga taumata apan tawe mangngimanna su Yudea, wurru 
tadea'u manara'u ipangapiddu sasumbala watukku Yerusalem itarim- 
matu aļarranau Mawu Ruata ringannu naungnga maluassa poiaroddi. 
2Ringannu aroddi, amungkangngu Mawu Ruata maapulu, iau wotong- 
nge rumanta ringanni amiu, ringannu naungnga maluassa. Wurru ia'u 
wotongnge maapendama alaluassu naungnga su pattangnganni amiu. 
3 Antimanna Mawu Ruata, apan nangonggolu paddarame su taumata, 
uatana’a ringanni amiu sarangkanambone. Amin. 


Tabea wudssia'u sassane 


Iau maapulu mamasingkatta siamiu su ola'u turrangngi ite, Febe. 
16 Itou massumbala jamaatta su Kengkrea. ?Tarimmata’e itou ere 
sangkatou wuassu jamaattu Mawu. Ne aroddite manga taumata apan 
mangngimanna Mawu Ruata rinone uatatarimmata sangkatou ringannu 
sangkatou. Tulungaawe itou, amungkangngu itou mappandumma sa- 
sumbala wuassi amiu, ana waugu itou sassane suete nangonggolu sum- 
bala su taumata nambo - nareengnga lai ia'u. 
“Waloa'a tabea'u si Priskila wurru si Akwila, manga hawe'u apan 
suadioa mammanara manara n Kristus Yesus. #Imangitou maranite 
mate, ana waugu maapulu manalamatta sia'u. Iau maadiangkamanna 

simangitou — wurru waline tumba'u ia'u, arawe anambo n jamaatta 
wuassu pabbawalaga waine apan waline Yahudi lai maadiangkamanna 
simangitou. 5Waloa’a lai tabea'u su jamaatta apan uasemodda su wale 
mangitou. 

Tabea si Epenetus apan aranguangku. Ete itou taumata apan 
paarorone nangimanna si Kristus su leta'u Asia. “Tabea'u lai si Maria. 
Itou suete nammanara marrimada ana waugu iamiu. ?Waloa'a lai 
tabea'u si Andronikus wurru si Yunias. Itarua wurru ia'u papapulunnu 
sangkatou wurru iami suete nirruumanna su sampunna. Tantaļanna 
ia'u taambe nangimanna si Kristus, imangitou doronete nangimanna. 
Imangitou tinumelengnga su wallattu manga rasul. 

#Tabea si Ampliatus, arangnguangku, ana waugu itou susampunna 
ringangku su sambau ringannu Mawu Ruata. “Waloa'a tabea'u si Ur- 
banus, hawe ng kite apan mammanara su sampunna ringanni ite 
ana waugu Kristus. Wurru tabea'u lai si Stakhis apan arangnguangku. 
WTabea'u si Apeles. Taturrunne si Kristus niatialante. Tabea lai su 
lalorro m bale Aristobulus, !!wuprru si Herodion. Iambua pabbawalaga 
sambau. Aroddi lai tabea'u su manga turrangnga pangangimanna sam- 
bau su wale Narkisus. 

2Tabea’u si Trifena wurru si Trifosa apan mammanara marrimadda 
mangngimbe Mawu, wurru si Persis apan arangnguangku. Itou lai suete 
nammanara marrimadda manara Mawu. Tabea si Rufus wurru inang- 
ngene, apan iwaratta siau ere inangku sassane. Eteudde Rufus taumata 
nipile Mawu wurru raddaloanna. I#Waloa'a lai tabea'u si Asinkritus, 
Flegon, Hermes, Patrobas, Hermas wurru turrangnga sarangkanambone 
apan pangangimanna sambau ringanni mangitou. !*Tabea si Filologus 
wurru Yulia; si Nereus wurru turrangnge wawine; si Olimpas wurru 
anambo n taumata mangngimanna suadio’a ringanni mangitou. 

16 Patatabeate ringannu uararangngu su pasasangkaturrangannu tau- 
mata n Sarrani. Anambo n jamaatti Kristus nananata n tabea mangitou 
su manga turrangnga. 


Tatantiro panginsueanne 


Manga turrangnga! Iau sumalande ringannu lembone: Paate- 
hamma su saruannu manga taumata apan ma'ola'a patatatiakka wurru 
mannongkakku pangangimannu taumata su Mawu. Olangnge udde 
uapaparrala apa apan suete niarra'a siamiu. Arie paggawei taumata 
ereudde. ISAna waugu manga taumata inolaanne aroddi, walinewe 
mammanara manara n Kristus Mawu ng kite, ewe'e tumba'u map- 
paaluassu apulu naungngi mangitou sassane. Ringannu sasalo'a wurru 

manga wisara apan mapia, imangitou mammahia manga taumata 
apan wagga ng apa-apa. ?Anambo n taumata naasingkate manungku 
iamiu maturruta su alarra'u Wattiu Alaluassa wuassu Mawu Ruata. 
Wurru i@æu maluassa su inolaanni amiu udde. Iau maapulu tadea'u 
iamiu pande su inolaanna apan mapia, wurru longonna su inolaanna 
apan laleo. #Mawu_ Ruata apan nangonggolu paddarame su tau- 
mata, malihakke mandolokku Setanna massurrubawa su tarrinonu wurru 
marrimunsa’a sitou. 

Antimanna manga turrangnga sidutu aalamatanni Yesus Kristus 
Mawu ng kite! 

2 Timotius, hawe'u nabbalo n tabeane siamiu. Aroddi lai Lukius, 
Yason wurru Sosipater, iami indi pabbawalaga sambau. 

#Namorrettu suratta indi eteudde ia'u, Tertius. Iau nabbalo n tabea 
m pasasangkaturrangnga siamiu. 

3 Gayus napaapiddu n tabea lai siamiu. Iau uatana'a su walene 
wurru jamaatti ami lai mattarramawu isudde. Erastus, tembonannu 
mananahipunna roittu soa, napaapiddu tabeane lai siamiu. Aroddi lai 
turrangngi ite Kwartus. 

”[MAntimanna Mawu ng kite Yesus Kristus mangalamatta turrangnga 
sarangkanambone. Amin.] 


Pangudusannu suratta 


235 Daralo su Mawu Ruata! Itou uatarrino mannohassa pangangi- 
mannu turrangnga nassulungngu Wattu Alaluassa wuassu Mawu Ruata 
apan ta'u iapaasingkatta su olæu Yesus Kristus. Iau namasingkatu 
watta udde nassulungngu ere apa apan niapaaliatta'u Mawu Ruata; 
eteudde su olau paa'apulu Mawu Ruata apan malannute awaganannu 
taumata. 2%% Arawe orassa indi, wuassu darolokku Mawu Ruata sassane, 
pandumanne udde suete niapaaliatta'a wurru niapasingkata su anambo 
n pabbawalaga ere suete niworrêttu manga nabi, tadea'u imangitou sa- 
rangkanambone mangngimanna wurru tumurrutta Mawu Ruata. Ete 
Itou Mawu Ruata tinggassa, Itou lembo n apandeanne. 

Antimanna Itou wantuhanna sarangkalo'engnge sulalummu Mawu 
Yesus Kristus! Amin. 


Tabea ng kami, 
Paulus, allangngi Kristus Yesus 


SURATTI PAULUS PAARORONE 
SU JAMAATTU 


KORINTUS 


WISARA TALAANE 


Suratti Paulus Paarorone Su Jamaattu Korintus indi niworretta ipanala'a 
manga hatto apan nariaddi sulalummu jamaatta apan suete niaparari- 
sikki Paulus su Korintus. Eteudde manga hatto su olau pabbiarranna 
wurru pangangimannu taumata n Sarrani. Tempo udde Korintus naola’a 
sambau soa su Yunani, soa niapangadoannu pamamarentannu Akhaya 
nasutta su wageangngu araratuannu Roma. Soa indi, manga tumanang- 
nge niappaammulannu alawo'u pabbawalaga, tinumelengnga ana waugu 
mapia pabbawalu'annu sarannapa, addanne apan matanggakke, arawe 
lai pallalagune ta'e laleo wurru ana waugu isudde tumanite n manambo 
hati n agama. 

Apan lembo n irarringiddi Rasul Paulus eteudde hatto su ola'u 
pattataļei wurru alaleo sulalummu jamaatta, wurru su olau manga 
hatto apulu naungnga su wawine wurru paa'awingnga, hatto apendammu 
lalorro naungnga, atoranna su jamaatta, manga aonggolu Gharraho 
Mawu Ruata, wurru su olau pabbawangunnu taumata nate. Ringannu 
aellega apan malalumma, Paulus napaaljatta'a ereapa Watti'u Alaluassa 
wuassu Mawu Ruata udde mannemakka manga hatto. 

Tatialane 13 namasingkattu manga hatti n darangngu apan tutune. 
Tatialane indi asinungka maola'a tatialane lembo n apianne wuassu 
wallattu anambo n tatialane waine su wuke indi. 


Lalorrone 
Paarorone 1:1-9 
Aula'ukka sulalummu gharredda 1:10-4:21 
Hatto apulu naungnga su wawine wurru mabbiakka 

sulalummu amonanna 5:1-7:40 


Taumata n Sarrani wurru taumata apan maddiri 
massubba Mawu Ruata 8:1-11:1 

Pabbiarrannu jamaatta wurru pattatarramawu 

Ola'u pabbawangunni Kristus wurru manga taumata n 
Sarrani wuassu papate 

Sasumbala su manga taumata n Sarrani su Yudea 

Manga hatto su wadangnga sassane wurru 
pangudusanne 

11:2-14:40 
15:1-58 
16:1-4 


16:5-24 

I$Manga turrangnga jamaattu Mawu Ruata su Korintus! 

Turrangnga suete niwaggoannu Mawu Ruata maola'a alarranang- 
Nge ana waugu turrangnga tatahuananni Kristus Yesus, su sampunna 
ringannu anambo n taumata su alawo'u tampa apan massubba Mawu ng 
kite Yesus Kristus, eteudde Mawu mangitou wurru Mawu ng kite lai. 
Ia'u, Paulus, wurru turrangngi ite Sostenes, mangngantimma doronganna 
Mawu Ruata Iamangngi ite wurru Mawu Yesus Kristus mangonggolu 
alamatta wurru paddarame siamiu. Iau namorrettu suratta indi ana 
waugu ia'u rasulli Kristus Yesus, apan suete nitenegu Mawu Ruata sas- 
sane wurru wuassu apulu-Ne sassane lal. 


Manga alamattu Mawu Ruata sulalummi 
Yesus Kristus 


4la'u sidutu maadiangkamanna su Mawu Ruata su olai amilu, 
ana waugu iamiu suete nanengkamma alamattu Mawu Ruata su- 
lalummi Kristus Yesus. “Ana waugu iamiu tatahuanante n Kristus, 
ne pabbiarranu naalate su alawo'u inolaanna. Asingkannu su ola'u 
alawo'u inolaanna udde tumanite malalumma, wurru iamiu masingkata 
mangarra'u apapandenu udde. ‘Udde mapaaliatta'a manungku watti'a 
su ola'i Kristus aroddite nalinna sulalummu naungngu, ?na'oma n sara 
jamiu tawe atalannu alamatta, tantalanna iamiu uararrado Mawu ng kite 
Yesus Kristus rumanta wurru ellehannu anambo n taumata. 8Kristus 
sassane sarun mandiaga siamiu ma'oma n sara pangudusanne; tadea’u 
su tempo Itou rumanta apia, iamiu aratinganna tawe sangkule. ?Mawu 
Ruata mangke apangimananna atonna-tonna. Ete Itou Mawu Ruata 
apan namaggo siamiu maola'a sambau ringannu Anang-Nge, eteudde 
Yesus Kristus Mawu ng kite. 


Paaula'ukka sulalummu jamaatta 


Manga turrangnga! Sulalummu arannu Mawu ng kite Yesus 
Kristus, i@u sumalande tadea'u iamiu sarangkanambone massampi- 
nunutanna; tadea'u arie pia paaula'ukka su wallatti amiu. "Ana waugu, 
manga taumata wuassu amonanni Kloë nangalae siau manungku pia 
pattatiakka su wallatti amiu. ¥Pandumangku eteudde manungku su wal- 
latti amiu piaddu mabbisara, ”Iau tumantalongnga si Paulus,” piaddu 
lai mabbisara, ”Iaæu tumantalongnga si Apolos,” waine lai mabbisara, 
”Ia'u tumantalongnga si Petrus,” waine lai mabbisara, ”Ia'u tumanta- 
longnga Kristus.” BMangalene Kristus natahia! Paulus tawe nate nia- 

russa ana waugu amiu! Iamiu lai tawe nissarrani tadea'u maola'a mal- 
lalarrenggenni Paulus. Walinewe aroddi? 

14 Aadiangkamanna ia u tawe nanarrani saran sangkatou wuassu 
wallatt amiu, tumba'u Krispus wurru Gayus. !5Arie pia sangka- 
tou mabbisara manungku ia'u suete nanarrani sitou see maola'a 
mallalarrenggengku. (Ore, Stefanus wurru amonanne, atonna igu 
nanarrani simangitou. Arawe su liuddu udde, su anaungku tate lai tau- 
mata waine apan nissarrantu.) Kristus nandolo'u waline iapasarrani 
taumata, ewe'e iapapasingkatu Watti'u Alaluassa wuassu Mawu Ruata; 
wurru udde lai sarun ta'u olaanna ringannu tawe mappaattu apande ma- 
bbisara ere olgu taumata, tadea'u tarrino wuassu papate ng Kristus su 
alu arussa maola'a pia gunane. 


Tarrino wurru apande Mawu Ruata 
uarandangnga si Kristus 


18 Ana waugu su taumata apan mattuda m papate, watta su olgu 
papate ng Kristus su alu arussa naudde wattľa wahia. Arawe siite apan 
suete niapaasalamattu Mawu Ruata, wattra udde maola'a lalannu Mawu 
Ruata mapaaliatta'u tarrino-Ne. Ana waugu sulalummu Wuke Susi, 
Mawu Ruata nabbisara, 

”Apapande n taumata pia asingkanne sarun Ta'u isongkakka, 

wurru pasasunna manga taumata pia solane Ta'u iapaawuli.” 
2Ne, apa hunane manga taumata pia asingkane udde? Apa hunane 
imangitou pia sřolane udde? Apa hunane marrarringiddu runia indi? 
Mawu Ruata suete napaaliatta'a manungku apapande n runia indi 
mangke wahia wurru awusu atonna! 

21 Ana waugu salaiwe ereapa apande n taumata, itou tawe maaillala 
Mawu Ruata wuassu apandene sassane. Arawe ana waugu Mawu Ruata 
lembo n pande, Itou wotongnge manalamatta manga taumata apan 
mangngimanna Sitou wuassu Watta apan suete niapaasingkati ami 
apan sassunannu runia indi awusu. #Taumata n Yahudi madorongnga 
alarrindu'a maola'a sambau tatiala, wurru taumata n Yunani tumba'u 
mappandumma apapande n runia indi. 2 Arawe iite tumba'u mabbatti’i 
Kristus apan nate niarussa. Watta udde lai mammasendeka naungngu 
taumata n Yahudi, wurru sassunannu manga taumata waline Yahudi 
udde awusu. Wurru taumata apan waline Yahudi massunna udde 
sambau awawoddo. %Arawe su taumata apan suete niwagoannu Mawu 
Ruata - mapia ete taumata n Yahudi ara'e waline Yahudi - watta 
udde maola'a lalannu Mawu Ruata mapaaliattau tarrino wurru apande- 
Ne. 3Ana waugu aellehanna awawoddo su Mawu Ruata, arawe eteudde 

manampaliu wuassu apapande n taumata, wurru aellehanna lome su 
Mawu Ruata, eteudde matohasanna wuassu atatohassu taumata. 


Tarrino Mawu Ruata wurru alallome n taumata 


2 Manga turrangnga! Naunge’o ereapa ola'i amiu su tempo Mawu 
Ruata namaggo siamiu. Tumbgu adioa wuassu wallatti amiu apan 
pande, arge pia tarrinone, arae pia manarane matanggakka tumurruttu 
aellegu taumata. 7 Ana waugu atonna Mawu Ruata namile taumata 
apan sassunnannu runia indi woddo, tadea'u manga taumata pande ma- 
sili. Wurru Mawu Ruata lai namile taumata apan sassunannu runia 
indi lome, tadeu manga taumata apan matohassa wurru warrani, ma- 
sili. #Mawu Ruata namile apa apan aellehanna mawawo, asiangnga, 
wurru lai sassunannu runia indi. tawe gunane, tadeu Mawu Ruata 
marrimunsa'a apa apan aellehannu runia indi apianne. ?’Ringannu 
aroddi tawe saran sangkatou mamunga m watanganne su saruannu 
Mawu Ruata. Ete Mawu Ruata sassane apan ma'ola'a sio naaukka 
ringanni Kristus Yesus. Sulalummi Kristus iite niola'a pande. Wurru su- 
lalummi Tou lai Mawu Ruata na'ola'a siite nassangkapia apia ringanni 
Tou, iite niola'a alarranang-Nge apan apianne, wurru napaaliu ng kite 
wuassu alaleo. 3 Nariaddi ere uaworretta sulalummu Wuke Susi, ”Tau- 


mata apan maapulu mamarabunga, rinone mammunga su inolaannu 
Mawu.” 


Watti'u papate Mawu Yesus su alu arussa 


2 Manga turrangnga! Su tempo ia'u nirumanta ringanni amiu wurru 
namasingkata siamiu su olau pandumannu Mawu Ruata apan 
taambe niasingkatannu runia, ią@u tawe mappaattu asingkattu runia 
indi arge nabbisara ringannu wisara sasalo’a. Ana waugu ia'u suete 
naddiandi, manungku su alo'engngu allo igu tae ringanni amiu, ia'u 
tawe bisarane apa-apa, tumba'u su ola'i Yesus Kristus; ahewalanne 
manungku Ftou suete nate su alu arussa. 3Su tempo iu suadio’a 
ringanni amiu, ia'u lome wurru mangngindo n atata'utta. #Watti'a apan 
tgu niapaasingkata siamiu tawe tgu niwatti'a ringannu alawo'u wisara 
apan ipammono’a tumurrutta apande n taumata. Ia’u mabbatti'a udde 
ringannu lalanna apan mappatiala manungku Gharraho Mawu Ruata 
uatarrino. SIa'u na'ola'a aroddi, tadea'u pangangimannu si Kristus tawe 
pinangiananne wuassu apande n taumata, ewe'e pinangiananne wuassu 
tarrino Mawu Ruata. 

Apapande Mawu Ruata 


éSalaiwe aroddi, su wallattu manga taumata apan wiakku pangangi- 
manne nalinte, atonna, ia'u nabbisara su olau apapande. Arawe 
apapande indi walinewe apapande n runia, arae apapande manga tem- 
bonanne tempo indi, apan tarrinone sarun mawuli. ?Apapande apan ta'u 
iwalo udde eteudde apapande wuassu Mawu Ruata. Apapande udde 
awaganannu runia, arawe Mawu Ruata suete nanaddia lalumanna'i ite 
ro'e n runia indi taambe niriaddi. Tawe saran sangkatou wuassu manga 
tembonannu tempo indi apan masingkatu apapande udde. Ana waugu 
amungkangngu imangitou masingkate, imangitou tawe nangarussa Mawu 
apan mawantuga udde. °’Arawe olangnge udde ere uaworretta su- 
lalummu Wuke Susi, 

”Apa apan taambe saran paassa niasiloanna ara'e niaringirrannu 

taumata, 

wurru tawe lai saran paassa nilumatto sulalummu ringirrannu 
taumata, 

eteudde apan nisaddia Mawu Ruata 

su manga taumata apan mandangngu Sitou.” 

10 Arawe Mawu Ruata suete napaaliatta’a siite sulalummu Gharraho-Ne. 
Gharraho Mawu Ruata udde mammarikissa sarangkanambone, na'oma 
n sara manga pandumannu Mawu Ruata apan uawuni. !Ana waugu 
masingkatu lalorro naungngu sangkatou eteudde gharraho n taumata 
udde sassane, are? Aroddi lai olu Mawu Ruata. Apan masingkattu 
lalorro naungngu Mawu Ruata tumba'u Gharraho Mawu Ruata sassane! 
2Wurru iite tawe nionggolannu gharraho n runia indi, ewe'e Gharraho 
wuassu Mawu Ruata, tadea'u iite masingkattu sarangkanambone apan 
suete nionggolu Mawu Ruata siite. 

Ana waugu udde amungkangngu jami mannala'a manga ino- 
laannu Mawu Ruata su manga taumata apan pia Gharraho Mawu 
Ruata, iami maddiri mamasingkata tumurruttu apapande n taumata, 
ewe'e tumurruttu alarra'u Gharraho Mawu Ruata. Taumata apan 
tawe uatahuanna Gharraho Mawu Ruata, tawe maasengkama apa 
apan niapaaliattæ’u Gharraho udde. Ana waugu su taumata udde ino- 
laanne naolaa sambau awawoddo. Taumata udde tawe maasunna, 
ana waugu inolaanne udde tumba'u wotongnge ellehannu pangangi- 
manna. Taumata apan uatahuanna Gharraho Mawu Ruata wotong- 
nge maatiala alawo'u inolaanna, arawe tawe saran sangkatou wotongnge 
maatiala Sitou. Sulalummu Wuke Susi uaworretta, 

”Isai massingkatu ringirrannu Mawu? 
wurru isai wotongnge mangalarra’a Sitou?” 
Ete iite apan uatahuanna ringirranna apan uasulungngi Kristus! 


Manga mangangimbe Mawu Ruata 


Manga turrangnga, iu tawe su rinone maggahatto ng kamiu 
3 ere taumata uatahuanna Gharraho Mawu Ruata. Igu tumba'u 
wotongnge maggahatto ng kamiu ere taumata apan tae mabbiakka 
tumurruttu apulu n dunia; ere manga taumata apan tae ere anaa 
maraddio’a sulalummu pangangimanne si Kristus. 2?Dorone igu tumba'u 
wotongnge mangonggola siamiu pabbawiakku anaa maradio'a, waline 
pabbawiakku taumata timmaddete; ana waugu iamiu ta'e lome su 
pangangimanna. Arawe orassa indi lai iamiu ta'e lome su olangnge 
udde, “ana waugu iamiu tge mabbiakka tumurruttu pallalagu n taumata. 
Ana waugu amungkangngu iamiu ta'e uasasihikka wurru uawawulo 
sangkatou ringannu waine, walinewe udde mapaaliatta'a manungku 
iamiu ta'e pia pallalagu manga taumata apan tawe maaillala Mawu 
Ruata? 4Amungkangngu piaddu mabbisara, ”Iami tumantalongnga si 
Paulus,” wurru waine lai mabbisara, ”Ia'u tumantalongnga si Apolos,” 
walinewe udde mapaaliatta'a manungku iamiu tae pia pallalagu n 
taumata n dunia? 

5Su rinone isai Apolos udde? Wurru isai Paulus? Tami tumba'u 
mangangimbe Mawu Ruata, apan suete nangehetta siamiu see mang- 
ngimanna si Kristus. Tami tumba'u mappaamattu manara apan niro- 
lokku Mawu siami sangkatou-sangkatou. fau massuanna wurru Apo- 
los mamamokkane, arawe Mawu Ruata sassane apan mamaduli sasu- 
anna udde. ?Nariaddi ahunanne eteudde Mawu Ruata, ana waugu ete 
Itou mamaduline. Iapa massuanna wurru mamamokkane tawe tumanite 
n mahuna; ŝitarua uassulungnga. Sangkatou-sangkatou sarun maneng- 
kamma lalantake tumurruttu inasaharanne. ’Ete jami udde manga tau- 
mata apan mammanara suadio'a manara Mawu Ruata; wurru eteudde 
iamiu waillu Mawu Ruata. 

Manga turrangnga naola'a lai Wale Mawu Ruata. I0Ringannu 
apapande apan nionggolu Mawu Ruata, i&u ere sangkatou tarra olga 
wale suete nangaddo n rapappaku wale udde, wurru taumata waine 
mapararisikku wale so wowo n rapappake udde. Suapa n taumata 
rinone manutukka mapia-pia ereapa itou mapararisikka su rapappake 
udde. "Ana waugu Mawu Ruata sassane suete nangaddo n Yesus 
Kristus maola'a ere rapappaku wale udde; tawe rapappake apan 
waline. ¥Piaddu mappararisikka su rapappake udde ringannu map- 

paattu wulawanna, piaddu mappaattu sala'a, piaddu mappaattu per- 
mata, piaddu mappaattu alu, radduutta mamara ara'e larrami. 3 Manara 
n sangkatou-sangkatou sarun asiloanna su tempo Kristus rumanta apia. 
Ana waugu su allo udde putungnga sarun manemakka manara n 
sangkatou-sangkatou see asiloanna. Putungnga sarun manalu'atta wurru 
manantunnu apapia n manara udde. 14 Amungkangngu wale apan nia- 
pararisikku taumata su wowo n rapappake udde malannu matutungnga, 
taumata udde sarun manengkamma lalantake. ISArawe amungkangngu 
manara n taumata udde matutungnga, itou sarun marugi; itou sassane 
sarun masalamatta, arawe naalihida ere taumata apan naliu wuassu 
renggamu putungnga. 

16 Masingkatawe turrangnga manungku eteudde iamiu Wale Mawu 
Ruata? Wurru manungku Gharraho Mawu Ruata uatana'a sulalummi 
amiu? 1" Amungkangngu pia taumata manggohakku Wale Mawu Ruata, 
Mawu Ruata lai sarun manggohakku taumata udde. Ana waugu Wale 
Mawu Ruata udde tumba'u hunane su Mawu Ruata sassane, wurru ete- 
udde iamiu Wale-Ne. 

18Imbarrangnga piaddu sangkatou mamahia watanganne sassane. 
Amungkangngu pia taumata su wallatti amiu mammendama watanganne 
pande tumurruttu auļaannu runia indi, taumata udde mabbali woddo, ta- 
deau itou atonna-tonna mabbali pande. 1? Ana waugu apan sassunnannu 
runia pande, udde awawoddo su aelleggu Mawu Ruata. Sulalummu 
Wuke Susi uaworretta, ”°Mawu Ruata mapaasala manga taumata pande 
sulalummu asingkati mangitou sassane.” Pia lai uaworretta arendi, 
”Mawu masingkata manungku ringirannu manga taumata pande uddewe 
ringiranna apan tawe gunane.” 21Ana waugu udde, imbarrangnga piaddu 
sangkatou maddalo taumata, ana waugu sarangkanambone suete niong- 
gola maola'a pussaanu; 7? Paulus, Apolos, Petrus, runia indi, mabbiakka 
wurru mate, tempo indi arae tempo apan sarun rumanta, sarangkanam- 
bone udde tatahuanannu. “Wurru iamiu udde tatahuanni Kristus, wurru 
Kristus tatahuannannu Mawu Ruata. 


Manga rasulli Kristus 


Ellehete iami indi mangangimbe n Kristus, apan uapasanna ma- 
4 nara mabbattiu manga pandumannu Mawu Ruata apan taambe nia- 
singkatannu runia. ?Paarorone apan raddeaanna wuassu mangangimbe 
aroddi, eteudde manungku itou maturruta mawune. “Mawala sia'u tawe 
maola'a hatto siamiu - arge isai lai — apan marringidda su ola'u 
watangangku sassane. Ewe'e apa apan ta'u irarringidda su olau wa- 
tangangku sassane tawe maola'a hatto. #Ia'u tawe maapendama nassala 

sulalummu manga hatto, arawe udde waline tatialane manungku 1a'u 
narrinote. Mawu sassane manantungku iwu nassala arge tawe. “Ana 
waugu udde, amungkangu taambe tempone, arie iamiu maliha-lihakka 
manantunna manungku sangkatou nassala arge tawe. Parradote Mawu 
Ruata rumanta. Ete Itou sarun mamu'a alawo'u addapingnga apan ua- 
wuni sulalummu ararandumma. Ete Itou apan mamongkakku anambo 
n pandumanna apan uawuni sulalummu naungngu taumata. Su tempo 
udde suapa n taumata wakkute udde maasengkamma daralo wuassu 
Mawu Ruata apan wotongnge sengkamanni tou. 

“Manga turrangnga! Tades'u mahuna manaranu, i&u suete nap- 
paattu sarangkanambone udde si Apolos wurru su ririu sassane. Pan- 
dumanne tadea'u wuassu tatulada ng kami udde iamiu wotongnge ma- 
ngurumma apa atappasannu sasanato’a, ° Pangagase su atoranna apan 
piate.” Ringannu aroddi tawe saran sangkatou wuassi amiu wotongnge 
mapaatelengngu sangkatou taumata, see mangngadio’a taumata waine. 
Isai apan na'ola'a si'o nangillembo wuassu taumata waine? Walinewe 
sarangkanambone sinengkammu wuassu Mawu Ruata? Nariaddi, anio 
Po mapaatelengngu watangannu, parrimaunnapa apa apan tatahuanannu 
udde waline sambau apan nionggola? $Atonna iamiu maddirite map- 
pandumma manga sarannapa lai! Iamiu naalate! Iamiu naola'e ratu, 
wurru iami tawe. Apiawe eteapa amungkangngu iamiu atonna-tonna 
naola'e ratu, tadea'u jami wotongnge mamarenta su sambau ringanni 
amiu. Ana waugu tumurruttu addapa'u, iami manga rasul, suete 
niola'u Mawu Ruata ere apa wabbialanna su saruannu taumata wurru 
manga mala'ekatta. lami naalihida ere taumata laleo apan nirruumanna 
na'oma n sara mate su saruannu awadaalla wurru aaluandahannu runia. 
10 Ana waugu Kristus, ete jumi indi taumata woddo, wurru iamiu 
taumata n Sarrani apan pande! lami lome, iamiu matohassa, lami 
aaluandahanna, wurru iamiu raddaloanna! !!Na’oma n sara orassa indi 
lami uatatarranga lunussa, wurru ararou; laubbi ami ete indi ualurre; 
taumata mangke mannansara siami; lami tawe tampa atanaanna, jami 
mammanara marrimadda tadea'u maasomba anna. Amungkangngu lami 
wontohanna, iami mabbalissu alamatta; amungkangngu iami pateanna, 
lami masabbare; Bamungkangngu taumata ma'umbilangngi ami, jami 
mabbalissu wisara apan maaluassa. lami tawe nangillembo wuassu sa- 
paddu runia indi; noma n sara orassa indi jami ta'e aellehanna ere sa- 
paddu runia. 

HJ&æu namorrettu indi siamiu, walinewe pandumanne ipammansili 
siamiu, ewe'e ipannantiro siamiu ere alarrana’u sassane. ISAna waugu 
ete i&u naolaa iamangngi amiu, salaiwe asinungka ere taumata n 
sarrani, iamiu uatahuante mapulo riwu su atoune huru. Sulalummu 
wiakku ere manga taumata apan uaaukka ringanni Kristus, igu naola’a 

iamangngi amiu, ana waugu ete ja'u nangapiddu Wattiu Alaluassa 
siamiu su olgæi Kristus. I$Ana waugu udde igu sumalande siamiu ta- 
degu iamiu mattanno tulada'u. Ana waugu udde ia'u suete nando- 
lokki Timotius ringanni amiu. Sangkatou mallalarrenggenni Kristus, itou 
naalihida ere angu sassane apan arangnguanna. Itou ana'a apan wo- 
tongnge apangimananna. Itou sarun mapaanaungnga siamiu su ola'u 
lalannu pabbiarranna apan a'olaangku, napawe i&u mangngimante si 
Kristus, eteudde lalannu pabbiarranna apan jiaarra'a su jamaatta su 
anambo n tampa. 

I8Sire pira taumata wuassu wallatti amiu namungate, ana waugu 
imangitou massunna igu tate rumanta ringanni amiu. 19 Arawe amung- 
kangngu Mawu mamala'u, tate malannu lai i&u rumanta ringanni amiu. 
Su tempo udde lai ia'u sarun maasilo apa apan a'olaannu taumata ma- 
wunga udde; waline tumba'u wisara mangitou sassane. Ana waugu 
amungkangngu Mawu Ruata mamarenta pabbiarrannu sangkatou tau- 
mata, olangnge udde aatialanna wuassu atatohassu pabbiarrannu tau- 
mata udde, waline ana waugu manga wisarane. ?!Nariaddi pamilete 
apa ipaapulu ng kamiu! Apa iamiu maapulu i&u rumanta mangarra'a 
ringannu marragissa arae ia'u rumanta mangarra'a ringannu masi'ome 
wurru marangngu? 


Sandaga sulalummu jamaatta 


Iau atonna suete naaringikka alae manungku su wallatti amiu pia 
5 pallalagu sussandaga apan nipangillembo; Piaddu su wallatti amiu 
apan sinumandaga ringannu uatangnge. Manga taumata apan wagga 
ma'illala Mawu lai maddiri ma'ola'a pallalagu udde! 2Salaiwe aroddi, io 
ta'e matanggakka. Arawe rinone iamiu masusa wurru mapaasabangngu 
taumata maolaa inolaanna ereudde wua dinganni amiu. Ere su 
wadangnga, ia'u marau wuassi amiu, arawe sulalummu naungnga ia'u 
uatana'a su wallatti amiu. Nariaddi izu ma'ola'a udde ere lai izu su 
wallatti amiu, ”Sulalummu arannu Mawu Yesus Kristus, jau mabbalo 
manungku taumata apan suete na'ola'a inolaanna apan laleo udde, 
rinone irruumanna!” Amungkangngu iamiu maammula olaawe ere 1a'u 
lai suadio'a ringanni amiu, wurru ringannu tarrino Mawu ng kite 
Yesus, Šiamiu rinone manantillu taumata udde su Setanna, tadea'u 
wadangngu taumata udde mawinasa wurru ringannu aroddi gharrahone 
iapaasalamatta su tempo Mawu rumanta apia. 

Tawe su rinone iamiu mamunga. Asinungka iamiu naasingkate sa- 
sanato’a indi, ”Ragi apan adio'a ma'aola'a aompengu taponna tumuwo!” 
TRammesa'a asuene ragi tabbe udde, eteudde ragi m paddarosa, tadea'u 

iamiu maola'a ere ompengu taponna apan wakku, waresi wuassu ragi m 
paddarosa apan tabbe, wurru iau masingkata manungku iamiu atonna 
aroddi. Ana waugu, ramea m Paskah ng kite nasaddiate, ana waugu 
Kristus apan naola’a ere domba m Paskah ng kite suete niola’a sasamba. 
8Nariaddi, wette iite mapaawantugu andeangngi ite udde ringannu roti 
apan tawe ragine, eteudde roti apan naola'a sasumandingngu awawaresi, 
wurru alawo'u apulu Mawu Ruata. Arie iite mallaghu andeangngu Pas- 
kah udde ringannu roti apan pia ragine tabbe, eteudde ragi m paddarosa 
wurru alaleo. 

’Sulalummu sura'u apan naliu, iau namasingkatta siamiu tadea'u 
iamiu tawe maggawe n taumata masandaga. Pandumangku walinewe 
taumata masandaga ara'e waliu, arae tarra wahia arae masasubba 
paaluanna apan tawe maaillala Mawu Ruata. Waline! Pandumangku 
tawe imangitou; ana waugu amungkangngu iamiu mangindau mangi- 
tou, ne rinone iamiu sumabangnga atonna-tonna wuassu runia indi. 
1 Pandumangku eteudde, manungku iamiu arie paggawe n taumata apan 
mangnga'u watanganne taumata n Sarrani, arawe taumata udde masan- 
daga, arae waliu, arae massubba paaluanna, ara'e tarra umbilangngu 
taumata waine, arae tarra wu'anna, ara’e tarra tao. Uma’ianna umanna 
ringannu taumata udde arie lai! 

12-13 Atonna mammarikissa manga taumata waline Sarrani, walinewe 
manara'u. Mawu Ruata sassane apan mamarikissa simangitou. Arawe 
su ola'u manga lalorro n jamaannu, walinewe iamiu sassane apan 
rinone mamarikissa simangitou? Sulalummu Wuke Susi uaworretta, 
”Limbuarrewe taumata laleo wuassu wallatti amiu.” 


Mangngalae n turrangnga su mallarruungnga 


Anio su wallatti amiu piaddu warrani inai ringannu mallarruungnga 
6 apan wagga Mawu Ruata, inai mangalae n turrangngu apan sambau 
sulalummu pangangimanna, amungkangngu itou uawawulo n turrangnge 
udde? Anio itou tawe madorongnga alarranau Mawu Ruata mangin- 
sue hatto udde? ?Apa iamiu wagga manungku alarrana’u Mawu Ruata 
sarun mamarikissa runia indi? Nariaddi, amungkangngu atonna iamiu 
mamarikissa runia indi, apa iamiu tawe maapanginsue manga hatto 
mallarruungnga apan tawe gunane? 3Apa iamiu wagga manungku 
iite sarun mamarikissa manga mala'ekatta? Nangillembo lai su ola'u 
manga hatto m pabbiarranna su miallo-miallo! 4Napawe amungkang- 
ngu nilumapputa manga hatto ereudde, apa iamiu mangalae su manga 
taumata apan tawe manarane sulalummu jamaatta? “Tumanite maa- 
sili! Asinungka su wallatti amiu pia sangkatou pande apan wotong- 

nge manginsue pattatiakka su wallattu manga turrangnga apan rundussa 
Sarrani! $Arawe anio sangkatou taumata n Sarrani inai ringannu tau- 
mata waline Sarrani mangalae m pabbawawulone ringannu turrangnge 
Sarrani lai! 

7Arie inai maggahato n taumata apan waline Sarrani; su olau 
pattatiakka su wallatti amiu udde naola'e sambau alallome siamiu. 
Mappianne iamiu woddoanna, arae ruggianna! $SArawe ete iamiu 
sassane apan na'ola'a taumata waine ringannu tawe su rinone. Iamiu 
sassane lai mandugi taumata waine. Wurru udde niola’i amiu su manga 
turrangnga apan sambau sulalummu pangngimanna. °’ Massingkate iamiu 
manungku manga taumata apan tawe tumurrutta apulu Mawu Ruata, 
tawe maola'a alarranau Mawu Ruata? Arie aawusuanna! Manga 
taumata apan sussandaga, manga taumata apan massubba paaluanna, 
apan mannalangnga wawine, apan ma'ola'a inolaanna apan maasili su 
sansulungnge, apan manna'o, apan waliu, apan tarra wu'anna, apan 
tarra umbilangngu taumata waine, wurru tarra linga taumata waine 
- anambo n taumata ereudde, tawe maola'a alarranau Mawu Ruata. 
Sire pira su wallatti amiu dorone pia pallalagune ereudde. Arawe 
orassa indi iamiu niapaaliatta'a waresi wuassu rosa. lamiu naola'e 
pussa’a Mawu Ruata sassane. Iamiu nabelengke apia ringannu Mawu 
Ruata, ana waugu iamiu mangngimanna Mawu Yesus Kristus, wurru ana 
waugu tarrino n Gharraho wuassu Mawu Ruata ng kite. 


Paata'e watangannu ipamantuga Mawu Ruata 


12Piaddu mabbisara manungku suapa n taumata wotongnge ma'ola'a 
alawo'u inolaanna. Arawe mawala siau tawe sarangkanambone udde 
pia gunane. Nariaddi salaiwe iau wotongnge ma'ola'a alawo'u ino- 
laanna, arawe iau maddiri mapaawala n watangangku paparentannu 
alawo'u inolaanna. }Piaddu lai mabbisara manungku anna tumba'u hu- 
nane su tianna, wurru tianna nissaddia pangadoannu anna. Arawe ita- 
rua udde tawe ipaattu Mawu Ruata. Wadangngu taumata tawe wotong- 
nge ipaatta ipa'ola'a sandaga, ewe'e tumba'u hunane ipamantuga Mawu 
Ruata. Wurru Mawu sarun mappaduli wadangnga udde. 14Mawu Ruata 
suete napaawiakku Mawu Yesus wuassu papate, aroddi lai Mawu Ruata 
sarun mapaawiakki ite ringannu tarrino-Ne. 

15Manga turrangnga masingkata manungku wadangngu eteudde wa- 
geangngu wadangngi Kristus. Nariaddi wotongngewe ia'u manganu sam- 
bau wageangngu wadangngi Kristus, see olaanna wageangngu wadang- 
ngu sangkatou wawine masandaga? Mangke tawe wotongnge! l6Ara'e 
asinungka iamiu tae wagga manungku taumata apan uaammulla sua- 

dio'a ringannu sangkatou masandaga, maola'a sambau ringannu taumata 
masandaga udde! Ana waugu sulalummu Wuke Susi uaworretta, ”Ita- 
rua naola'e sambau.” 17Arawe taumata apan napaa'aukku watanganne 
ringannu Mawu, Gharraho Mawu wurru Gharraho n taumata udde 
naola'e sambau. 

18Pangindaute manga inolaanna sussandaga. Ana waugu anambo 
n dosa waine apan nmola'u taumata, nariaddi su liuddu wadangngu 
taumata udde. Arawe taumata apan sussandaga, udde mangalene 
ma'ola'a rosa lai su wadangnge sassane. VPlamiu rinone masingkata 
manungku eteudde wadangngu atatanaannu Gharraho Mawu Ruata. 
Gharraho udde uatana'a sulalummi amiu. Wurru Gharraho Mawu 
Ruata sassane apan nangonggolu Gharraho udde siamiu. Wadangngu 
walinewe pussaanu. Udde pussaa Mawu Ruata. 2 Mawu Ruata suete 
namalli siamiu wurru nasuete m baekke. Ana waugu udde, paata'e 
wadangngu aroddi olangnge ma'oma n sara Mawu Ruata wantuhanna. 


Manga aiwajo su ola'u paa'awingnga 


Orassa indi ia'u maapulu mabbisara su ola'u hatto apan isassago 
7 ng kamiu sulalummu surannu. Amungkangngu sangkatou esakka 
tawe naawingnga, udde mapia. ZArawe tadea'u tawe awono'anna 
ma'olaa alawou alaleo, mappianne suapa n taumata esakka pia 
awingnge sassane wurru suapa n taumata wawine pia awingnge lai sa- 
ssane. “Awingnge esakka rinone manuungngu sumbalane su awingnge 
wawine, wurru awingnge wawine rinone manuungngu sumbalane ere 
awingnge wawine su awingnge esakka; sangkatou-sangkatou manipussa 
sasumbalane sangkatou ringannu waine. “Awingnge wawine tawe maa- 
tahuanna wadangnge sassane; apan uatahuanna sitou eteudde awingnge 
esakka. Aroddi lai awingnge esakka tawe maatahuanna wadangnge sas- 
sane; apan maatahuanna sitou eteudde awingnge wawine. SArie sang- 
kawinganna udde matatalei sangkatou ringannu waine. Wotonge ewe'e 
tumba'u tala ng kadio'a, sambaliate udde apulu n tarua. Ringannu arod- 
di sangkatou-sangkatou wotongnge umaliomanna ringannu tawe lim- 
bane. Arawe wua udde, rinone iamiu mabawelengnga ere sangka- 
winganna. Amungkangngu tawe aroddi, iamiu wotongnge awono'annu 
gharraho laleo, ana waugu iamiu tawe maatarrangnga apulu n runia. 

“Ia'u mabbisara arendi waline maola'a sambau darolokka, arawe 
sambau alarra'a. 7Rinone iau lembo maapulu amungkangngu anambo 
n taumata maola'a ere igu. Arawe sangkatou-sangkatou suete naneng- 
kamma alamatta apan uapaparrala wuassu Mawu Ruata. Sangkatou pia 
alamatta indi, waine lai pia alamatta udde. 

“Su manga taumata apan taambe naawingnga, wurru su manga wa- 
wine apan niawaluanna, indete alarra'u; Mappianne io sidutu ma- 
bbiakka sassane ere ia'u. °? Arawe amungkangngu io tawe maarradannu 
apulunu, mappianne io paawingnga. Ana waugu mappianne io maa- 
wingnga sulungngu'e apulunu tawe iarradanna. t° Matatarrino simangi- 
tou apan suete naawingnga, ete indi parenta'u: (Su rinone waline ia'u 
apan nangagillu parenta indi, arawe Mawu.) sangkatou wawine apan 
suete naawingnga arie manantangngu awingnge. !!Arawe amungkang- 
ngu itou suete nanantangnga, itou rinone sidutu tawe maawingnga, ara'e 
mabelengnga ringannu awingnge. Wurru sangkatou awingnge esakka 
tawe wotongnge manindo awingnge wawine. 

1 Simangitou apan waine lai, alarra'u ereindi: - indi alarra'u sassane, 
waline Mawu — amungkangngu sangkatou Sarrani maawingngu sangka- 
tou wawine apan tawe mangngimanna si Kristus, wurru awingnge wa- 
wine maapulu mabbiakka ringanni tou, taumata udde tawe wotongnge 
manindo awingnge wawine udde. #Wurru amungkangngu sangkatou wa- 
wine Sarrani pia awingnge sangkatou apan tawe mangngimanna si Kris- 
tus, wurru awingnge esakka maapulu mabbiakka su sambau ringanni 
tou, ne wawine udde tawe wotongnge manindo awingnge esakka udde. 
"Ana waugu awingnge esakka apan tawe mangngimanna iwali maola'a 
reengannu alarrana'u Mawu Ruata ana waugu itou naawingngu wa- 
wine apan suete naola'a pussa’a Mawu Ruata. Aroddi lai wawine apan 
tawe mangngimanna, iwali maola'a pussa'a Mawu Ruata ana waugu itou 
naawingngu wawine apan suete naola'a pussaa Mawu Ruata. Amung- 
kangngu tawe aroddi, alarrana’i mangitou uatatana'a alarrana'u apekka, 
sumbali manga alarrana'a udde nireengnga maola'a alarrana'u Mawu 
Ruata. !5Arawe 'amungkangngu taumata apan tawe mangngimanna 
udde manantangngu awingnge wawine ara'e esakka apan Sarrani, arie 
pama'ungnga sitou. Sulalummu olangnge indi wawine ara'e esakka udde 
naliute, ana waugu Mawu Ruata maapulu tadea'u iamiu mabbiakka 
ringannu uasampinunutanna. 16 Ana waugu 10 sangkatou awingnge wa- 
wine — apan nangimante Mawu - ereapa 10 wotongnge maasingkata 
ringannu atonna manungku i'o tawe maapanalamatta awingngu esakka? 
Aroddi lai 10 naola'a awingnga esakka Sarrani, ereapa 10 naasingkata 
ringannu atonna manungku i'o tawe maapanalamatta awingngu wawine? 


Pabbiakke su ereapa i'o aehetannu Mawu 


“Rinone sangkatou-sangkatou mangngatokku pabbawiakke tumu- 
rruttu aehettu Mawu ere suete tinantunnu Mawu Ruata sitou su tempo 

Mawu Ruata namaggo sitou see mangngimanna Sitou. Eteudde tita 
apan ta'u iaarra'a su alawo'u jamaatta. 1$ Nassulungnga ere amungkang- 
ngu sangkatou taumata suete nissunatta su tempo itou naasengkamma 
wawaggo Mawu Ruata, ne- imbarrangnga taumata udde maddea’a ma- 
mappassa manga tatiala n sunatta udde. Aroddi lai amungkangngu sang- 
katou taumata taambe nissunatta su tempo itou nanengkamma wawa- 
ggo Mawu Ruata, imbarrangnga taumata udde maisunatta. °? Ana waugu 
tutturrutta tita n sunatta arae tawe tumurrutta, sarangkanambone 
tawe gunane. Ahunanne tumba'u tumurrutta manga tita Mawu Ruata. 
#Rinone suapa n taumata sidutu mabbiakka sulalummu olangnge ere 
lai su tempo itou naasomba wawaggo Mawu Ruata. ?!Amungkangngu 
su tempo io waggoanna, 10 udde sangkatou allangnga, ariewe io 
masusa marringiddu olangnge udde. Arawe amungkangngu su paassa 
Po maasomba tempone malļiu wuassu alawo'u manara, paatae tempo 
udde. ? Ana waugu sangkatou allangnga apan suete nangimanna Mawu, 
naola'e taumata n Mawu. Wurru sangkatou apan napallose apan mang- 
ngimante Mawu, naola'e allangngi Kristus. “Mawu Ruata suete na- 
malli so wurru nasuete m baekke. Ana waugu udde, imbarrangnga i'o 
manantillu wadangngu maola’a allangngu taumata. “#Nariaddi, manga 
turrangnga, naunge, ereapa ola'i amiu su tempo niwagoanna, rinone i'o 
sidutu mabbiakka ereudde suadio’a ringannu Mawu Ruata. 


Su olau manga taumata apan taambe naawingnga 
wurru manga inawaluanna 


SOrassa indi su ola'u manga taumata apan taambe naawingnga. 
Su ola'u hatto udde, ia'u tawe naasengkamma parenta wuassu Mawu. 
Arawe narrino su manga taumata apan ana waugu alamattu Mawu 
wotongnge pangimananna, i&u maapulu mangonggolu tatantiro’u. 

2% Mannaungnga alawo'u asasusa apan mammarrangnga orassa indi, 
iu mammendama mappianne amungkangngu taumata sidutu ma- 
bbiakka olangnge naalihida ere su orassa indi. ? Amungkangngu 10 
piate awingnga, arie parringidda manindo awingngu. Amungkangngu 
io taambe awingngu, ariete padea'a awingnga. 2$Arawe amungkangngu 
o maawingnga, udde waline rosa. Aroddi lai amungkangngu sangka- 
tou marruala maawingnga, udde tawe manungku itou marosa. Tumba'u 
imangitou apan maawingnga, udde sumaruanna anambo n asasusa. 
Wurru i@'u maapulu iamiu maliu wuassu manga asasusa udde. 

2 Pandumangku arendi, manga turrangnga: Iite tate tempone lai ma- 
nambo. Manattaka orassa indi, suapa n taumata apan piate awingnge, 

rinone itou mabbiakka naalihida ere tawe awingnga; taumata apan 
lulluai, pabbiakke pailalihidda ere itou tawe asasusa naungnga; taumata 
apan lullage, pailalihidda ere tawe lulluassa; taumata apan suete na- 
malli, pailalihidda ere itou tawe uatahuanna apa-apa; “Iwurru manga 
taumata uamanara sulalummu manara n runia, rinone mabbiakka pai- 
lalihidda ere itou tawe limbatannu manara udde. Ana waugu tate 
malannu lai runia indi, sulalummu olangnge ere orassa indi sarun ma- 
wuli! 

Iau maapulu tadea'u turrangnga maliu wuassu asasusa. Taumata 
apan tawe awingnge sarun manidutu n ringidde su inolaannu Mawu, 
ana waugu itou maapulu malluassa Mawu. }Arawe taumata apan piate 
awingnge sarun marringidda manambo su olau runia indi, ana waugu 
itou maapulu malluassa naungngu awingnge; #“apanganne ringirranne 
natahia. Sangkatou wawine apan tawe awingnge, arae sangkatou 
marruala, sarun marringidda manambo su olu Mawu, ana waugu itou 
maapulu tadeu wadangnge sarangkanambone maola'a pussa'a Mawu 
Ruata., Arawe sangkatou wawine apan piate awingnge, manidutu n 
ringirranne su olgu paddarunia indi, ana waugu itou maapulu malluassa 
naungngu awingnge. 

35Jgu namorrettu sarangkanambone indi hunane su apapianu sas- 
sane, waline ringannu pandumma maningaddu indi wurru maningad- 
du udde. Ipaapulu'u tumba'u tadea'u turrangnga ma'ola'a apapia wurru 
apan su rinone, tadegu Po wotongnge manidutu n ringirrannu su Mawu. 

3% Amungkangngu sangkatou mamendama tawe mapaamattu apa 
apan su rinone su saruannu tunangane, amungkangngu itou tawe 
maarradannu apulu n dunia, wurru itou mammendama maapulute maa- 
wingngu marruala udde, wala'e itou ma'ola'a apa apan pappendamanne 
mapia. Itou tawe marosa, amungkangngu itarua maawingnga. 37 Arawe 
amungkangngu sangkatou suete nakkawessa sulalummu naungnge tawe 
maawingnga ringannu tunangane wurru apulune udde tawe niwata'a, 
ne inolaanne udde mapia, sambalļiate itou matohassa su apulune udde. 
383 Apianne eteudde, taumata apan naawingnga, mapia inolaanne, wurru 
taumata apan tawe naawingnga, lembo n apianne lai inolaanne. 

3Sangkatou wawine apan suete naawingnga tatahuanannu awing- 
nge esakka tumba'u tantalanna awingnge udde wiakka. Arawe 
amungkangngu awingnge natete, wawine udde wotongngete maawing- 
nga apia ringannu sangkatou esakka apan ipaapulune; sambaliate 
paa'awingnga udde paa'awingngu taumata n Sarrani. #Arawe itou 
lembo ma'untunganna amungkangngu tate maawingnga apia. Udde 
addapa'u sassane, arawe iu mammendama manungku wisara'u udde 
eteudde ringannu tarrino Gharraho Mawu Ruata. 


470 1 KORINTUS 8 





nh í i,j, j ' 


Mawu n taumata n Yunani (8:5) 


Su ola'u anna apan nionggola maola’a sasamba 
su paaluanna 


Orassa indi su olu anna apan nionggola maola'a sasamba su 
8 paaluanna. Atonna ere unnu wisara n taumata, ”Iite sarangkanam- 
bone pandete.” Arawe apapande ma'ola'a taumata mabbali mawunga, 
arawe paaakkana mangngapia taumata. ?Taumata apan massunna 
manungku itou masingkattu sarangkanambone, su rinone itou taambe 
naasingkata sara alalumanne. 3Arawe taumata apan atonna-tonna ma- 
rangngu Mawu Ruata, itou asingkatannu Mawu Ruata. 

4Su olgu hatto wanna anna apan suete nionggola sasamba su 
paaļuanna, iite masingkata manungku paaluanna udde ere olau sambau 
apan tawe baddia. Wurru iite masingkata lai manungku Mawu Ruata 
tumba'u sambau; tawe baline. “Atonna manambo lai apa apan isassago 
monganna, wurru mawu, mapia udde ete su langitta, arae lai su wowo 
n runia. $Arawe siite, Mawu Ruata tumba'u tinggassa. Itou Iamangnga 
apan nandiaddi sarangkanambone. Ete hunane Sitou iite mabbiakka. 
Wurru Mawu tumba'u sambau lai, eteudde Yesus Kristus. Sulalummi 
Tou sarangkanambone niriaddi, wurru ana waugu ete Itou iite wiakka. 

1Salaiwe aroddi, tawe anambo n taumata masingkatu olangnge udde. 
Piaddu taumata paarorone wiasane massubba paaluanna. Nariaddi, 
ana waugu udde na'oma n sara orassa indi lai imangitou ta'e uapen- 
dama manungku anna, apan suete pinasubba paaluanna, eteudde annu 
paaluanna. Ne amungkangngu imangitou umanna anna udde, imangitou 


t KORINTUS 8,9 471 


uapendama udde rosa; ana waugu pangangimanni mangitou ta'e lome. 
$Su rinone anna sassane tawe maaola'a paa'aukki ite ringannu Mawu 
Ruata maola'a lembo mapia. Amungkangngu iite umanna anna udde, 
iite tawe maasomba auntunganna apa-apa. Aroddi lai amungkangngu 
lite tawe umanna anna udde, iite lai tawe marugi sara ng kadio’a. 

”Arawe paatehamma, arie maoma n sara mariaddi manungku 
taumata waine maolaa marosa - ana waugu pangangimanne ta'e 
wme — ana waugu ro walate apulu ma’inolaanna sarangkanambone. 
DPandumangku arendi: Unnu wisara 10, pia pangangimanna apan ma- 
tohassa, tantalanna wanna su tampa m paaluanna. Wua udde pia 
sangkatou naasilo sřo uæianna wanna isudde. Amungkangngu pa- 
ngangimannu taumata udde lome, waline udde maawarrani taumata 
udde umanna anna apan suete pinasubba paaluanna udde? llWurru 
ana waugu udde, ne pangangimannu naaola'a taumata pangangimanne 
lome udde umaliwu. Sumbali Kristus nate hunane su taumata udde 
lai. 2Wurru amungkangngu řo maola'a pasasala ereudde su saruannu 
manga turrangnga apan Sarrani — eteudde io nanggohakku pangangi- 
manni mangitou apan lome — ne io narosa su saruanni Kristus. B Ana 
waugu udde, amungkangngu anna maaola'a siro marosa, ne ia'u tate 
uminassa remessa lai. Ana waugu arrengenne turrangku marosa ana 
waugu igu. 


Aļawo’u tarrino wurru manara manga rasul 


Walinewe iau taumata uapallose? Walinewe ia'u sangkatou rasul? 
9 Apa iau taambe naasilo Mawu Yesus, Mawu ng kite? Apa iamiu 
walinewe ingule n manara'u su Mawu? ZAmungkangngu lai manga 
taumata waine maddiri manga'u siau sangkatou rasul, adiongke iamiu 
mangnga'u udde! Ana waugu wiakku ere sangkatou taumata n Sarrani 
maola'a tatiala manungku ia'u sangkatou rasul. 

3Amungkangngu pia taumata mapaasala'u, i&u sarun sumimbakka 
arendi: 4Apa ia'u tawe wotongnge manengkamma anna wurru ua'e ana 
waugu manara’'u? SApa ia'u tawe wotongnge mangapiddu sangkatou 
awingnga taumata n Sarrani ringangku sulalummu amatangku, ere lai 
niolu manga turrangngu Mawu Yesus wurru manga rasul waine, na- 
sutta lai Petrus? $Ara'e tumba'u Barnabas wurru ia'u sassane iradolokka 
iaparea’a wiakka sassane? ?Taweddu sangkatou tantara apan rinone ma- 
dea'a pabbawiakke sassane sulalummu amulannu tantara udde! Tawe 
mabbawailla apan massuannu anggore su waille see tawe umanna wua n 
anggore wuassu waille udde! Tawe mandariaga apan mappaduli domba, 
see tawe ma'inumma susu wuassu manga dombane udde! 

Sapi tantaļanna marinda gandumma (9:9) 


ŝIau namasingkatu olangnge udde waline tumba'u pinangiananne 
apan ianaramanna su pabbiarranna miallo-miallo, arawe ana waugu 
Wuke Susi namasingkata lai su olangnge udde. Sulalummu Wuke 
Musa uaworretta, ”Sapi apan tantalanna marrinda gandumma ana see 
matontonga watune wuassu raene, arie parrapinge: morrongnge.” Apa 
tumba'u sapi apan pappadulianannu Mawu Ruata? WArae udde 
pandumanne siite? Atonna udde niworretta siite. Ana waugu tau- 
mata apan mammanara waille wurru taumata apan mammaresi am- 
mene, su rinone mammanara ringannu mangngantimma maasengkama 
sangkawageanganna wuassu hessi n manarane. lllami suete nangasi’u 
wualannu Gharraho sulalummu pabbiarrannu. Ne amungkangngu iami 
mangitingnga manga alamattu runia wuassi amiu, apa udde atap- 
pasanne manungku iami madorongnga tumanite manambo wuassi amiu? 
2 Amungkangngu manga taumata wotongnge mangantimma indi wuassi 
amiu, walinewe iami lai lembo n pia tarrino wuassi mangitou? 

Arawe ia'u taambe nappaattu tarrino udde. Arawe ia'u lembo maa- 
pulu maningkulu sarangkanambone udde, wuassu iau mapaalaputu 
manga inolaanna apan mannalare manara mamasingkatu Wattiu 
Alaluassa su ola'i Kristus. 3Turrangnga lai masingkate manungku tau- 
mata apan mammanara su Wale Mawu Ruata mannengkamma wiakki 
mangitou wuassu Wale Mawu Ruata. Wurru manga taumata apan mam- 
maduli tampa n sasamba, maasomba sambageanganna wuassu sasamba 
apan niola'a sasamba isudde. I#Aroddi lai Mawu suete nanantunna 
manungku taumata apan mabbattiu Wattiu Alaluassa udde rinone 
maasomba pabbawiakke wuassu manarane udde. 

ISArawe taambe saran paassa ia'u nappaattu manga tarrino udde. 
Wurru iau namorrettu suratta indi walinewe lai ringannu pandumanna 

tadea'u manga tarrino udde olaanna orassa indi sia'u. Mappianne 
igu mate, sulungnge’e ia'u awuliannu inolaanna apan ilallala'u udde. 
16 Ana waugu amungkangngu udde tumba'u su olau mabbattiu Wattiu 
Alaluassa wuassu Mawu Ruata, ne igu tawe maapamunga, ana waugu 
Mawu Ruata suete namarenta sigu iapamanara. Nasilakate ia'u, amung- 
kangngu igu tawe nabbattru Wattru Alaluassa udde! "Unnu wi- 
sara iu mappaamattu manara udde wuassu apulu'u sassane, ne iz'u 
wotongnge mangantima lalantake. Arawe 1a'u mamasingkattu Wattiu 
Alaluassa udde ana waugu udde manara'u. lau nirolokku Mawu 
Ruata 1apa'ola'a manara udde. ISAmungkangngu aroddi, apa bawaekke 
sigu? Indi bawaekke: manungku igu wotongnge mamasingkatu Watti'u 
Alaluassa udde ringannu tawe. mamakkata saran sangkatou iapasumbala 
sia'u, ana waugu igu maddiri madorongnga bawaekke su ola'u ia'u mab- 
battru Wattru Alaluassa udde. 

Igu indi walinewe allangngi sai-sai; iu uapallosa. Salaiwe arod- 
di, izu suete na'olaa watangangku indi maola'a allangngu anambo n 
taumata. Ixu na'ola'a udde tadegu igu wotongnge mapaasalamattu 
anambo n taumata sulalummi Kristus. #Su saruannu taumata n Ya- 
hudi, igu naolga ere taumata n Yahudi tadegu igu wotongnge ma- 
paasalamattu taumata n Yahudi hunane si Kristus. Su saruannu manga 
taumata apan mabbiakka tutturrutta tita Musa, iu naolg’a ere ia'u lal 
tutturrutta tita udde, salaiwe i&u rinone tawe aliitannu tita udde. Ig’u 
na'ola'a udde tadea'u ia'u wotongnge mamolengnga simangitou maola'a 
mallalarrenggenni Kristus. ?1Su saruannu taumata waline Yahudi, i&u 
mattingkaola'a naalihida taumata waline Yahudi, apan mabbiakka su 
luddu tita Musa. Ivu ngolłxa udde tadexu igu wotongnge maa- 
wolengnga simangitou maola'a mallalarrenggenni Kristus. Arawe udde 
tawe'e manungku igu tawe tumurrutta manga parenta Mawu Ruata; 
arawe i&u sidutu iappiarræu manga parenta wuassi Kristus. 2Su pat- 
tangngannu manga taumata apan pangangimanne lome, i&u lai ma- 
ttiangkaola'a ere sangkatou apan pangangimanne lome tadegu iau wo- 
tongnge maawolengnga simangitou maola'a mallalarrenggenni Kristus. 
Aunne, igu ma'olaa sarangkanambone hunane su anambo n taumata 
tadea'u ringannu lalanne salaiwe ereapa lai ia'u wotongnge manalamatta 
sangkawageanganna wuassi mangitou. 

BSarangkanambone udde tgu niola'a huna n Wattru Alaluassa wu- 
assu Mawu Ruata, tadea'u igu lai alamatanna. “#Turrangnga lai ma- 
singkatta manungku sulalummu tandinganna anambo matatalumma tut- 
talangnga, arawe tumbgu sangkatou manengkamma lalantake. Ana 
waugu udde talangke aroddi apiane, ma'oma n sara o maasengkamma 
lalantake. “Suapa n taumata apan sulalummu latihanna, uatatarranga 
alawo'u apulu. Itou ngola udde ana waugu itou maapulu eleannu 

wunga tatiala na'untungnga, eteudde wunga apan malihakka tumolang- 
nga. Arawe iite indi uatatarranga sulalummu alawo'u apulu, ana waugu 
iite maapulu eleannu wunga apan tawe tumolangnga. # Ana waugu udde 
igu tuttalangnga ringannu tudda apan natantunna. Ere su tandingannu 
uago’a, i&u tawe walate ao'ane. YIa'u namala m wadangku arraanna 
ringannu matohassa ma'oma n sara i&u wotongnge maasingkatta atonna. 
lau ma'ola'a aroddi, ana waugu igu maddiri moma n sara mariaddi 
manungku napawe iu mangahe taumata waine mattandinganna igu 
sassane tawe niwali ara'e nito’e. 


Sasingadda su ola'u paaluanna 


Manga turrangnga! Rinone turrangnga mannaungnga apa apan 
10 suete nariaddi su iupungngu alamona ng kite su tempo imangitou 
uatantalongnga si Musa. Imangitou sarangkanambone nialindumannu 
winabbawa wurru ringannu salamatta tinumumbe su Tahaloangnga 
Marramu. 2Tadea'u maola'a mallalarrenggenni Musa, imangitou sa- 
rangkanambone nissarrani sulalummu winabbawa wurru sulalummu ta- 
haloangnga udde.. “Imangitou sarangkanambone vanna annu Gharraho 
m pangangimanna apan: uasulungnga, #wurru mainumma uge n 
Gharraho m pangangimanna apan uasulungnga. Imangitou sarangka- 
nambone ma'inumma wuassu wowo m batu Gharraho m pangangi- 
manna apan ualu'adda simangitou; wowo m batu eteudde Kristus 
sassane. ŠSalaiwe aroddi, Mawu Ruata tawe maluassa wuassu anam- 
boanne su wallatti mangitou, ana waugu udde manga winalunanni 
mangitou uatalerrongnga su wadda'a. 
śSarangkanambone udde maola'a tuladda siite, iaąpaanaungnga siite 
tadea'u tawe numemma manga inolaanna apan laleo ere imangitou. 
1Wurru tadea'u iite lai tawe massubba paaluanna ere lai aolaannu sang- 
kawageanganna wuassi mangitou. Sulalummu Wuke Susi uaworretta, 
”Ne pabbawalaga udde mannattake wanna wurru ma2'inumma, wurru 
massaļaingnga ipassubba paaluanna.” ŝIite tawe wotongnge ma'ola'a 
manga inolaanna sussandaga udde ere suete niola'u sangkawageanganna 
wuassi mangitou. Ana waugu rua m pulo tallu su riwune taumata wu- 
assi mangitou nate sulalummu allo massallo ana waugu malinolaanna 
ere udde. lite tawe wotongnge maannamma Mawu ere suete niola'u 
sangkawageanganna wuassi mangitou rorone, naoma n sara imangitou 
nate nipulissu atoana mawisa. WIite tawe wotongnge lai sumungkuta, 
ere suete niolu sangkawageanganna wuassi mangitou rorone, ngoma n 
sara imangitou nipate n Mala'ekattu Papate. 

"Sarangkanambone udde mariaddi simangitou, maola'a tulada su 
manga taumata waine. Wurru sarangkanambone udde uaworretta lai, 
maola'a pananaunganna siite. Ana waugu iite orassa indi mabbiakka su 
tempo panginsueanne. 

2Taumata apan massunna watanganne uarisikka matohassa, rinone 
paatehamma; arie itou ma'oma n sara marraga. BAlawo'u wawono'a 
apan niasombanganni amiu, eteudde wawono'a apan masokkate nia- 
pendamannu taumata. Arawe Mawu Ruata sidutu uaaggasa paaire-Ne. 
Itou maddiri mamalanu wono’anna nangillembo wuassu pangangimanni 
amiu. Su tempo iamiu niaomannu wawono'a, Itou sarun mamanti- 
ngiddu lalanna siamiu tadea'u maola'a matohassa wurru iamiu wotong- 
nge maatarrangnga. 

MAna waugu udde, manga turrangnga apan arangnguanna, rinone 
iamiu maddantinu pasassubba paaluanna. !I@u mabbisara siamiu ere 
su manga taumata pande. Rinone iamiu marringidda sassane wisara'u 
indi. !16Su tempo iite ma'inumma anggore ringannu maadiangkamanna 
su Mawu Ruata, walinewe udde mapaaliattaa manungku iite uaaukka 
ringanni Kristus sulalummu papate-Ne? Wurru su tempo iite mattahia 
roti annananna suadio'a, walinewe udde mapaaliattaa manungku iite 
uaaukka sulalummu wadangngi Kristus? "Ana waugu tumba'u pia 
sambau roti, wurru iite sarangkanambone wanna roti sambau udde lai, 
ne iite apan manambo indi naalihidda wadangnga sambau. 

I$Ore panutukka manga taumata n Yahudi. Imangitou apan vanna 
anna uarandangnga su tampa m pangadoannu sasamba, eteudde manga 
taumata apan uaaukka ringannu tampa udde. Apa pandumangku su 
olangnge udde? Paaluanna arge lai anna apan ipassubba paaluanna 
udde tawe gunane sara ng kadio'a. Apa apan niaddo su tampa 
n sasamba ipasubba paaluanna, tawe ipasubba Mawu Ruata, ewe'e 
la'onggolla su manga gharraho laleo. Wurru iau maddiri iamiu uaaukka 
ringannu gharraho laleo. Jamiu tawe wotongnge mainumma wuassu 
tampa pa'inumannu Mawu, wurru wuassu tampa pa'inumannu gharraho 
laleo lai. Iamiu tawe wotongnge umanna su medda Mawu, wurru wu- 
assu medda gharraho laleo lai. ? Arge iite maapulu Mawu naung-Nge 
malaleo? Apa iite mattohasanna wuassu Mawu? 

BUnnu taumata, ”lite wotongnge ma'ola'a alawo'u apa ipaapulu 
ng kite.” Atonna! Arawe tawe anambo n apa ipaapulu ng kite udde 
pia gunane. ”Iite wotongnge ma'olaa walate naungngi ite” — arawe 
tawe sarangkanambone ipaapulu ng kite udde maatamba pabbiarrani 
ite. MArie pia sangkatou taumata maddea’a asasuungngu ririne sassane. 
Suapa n taumata sarun maddea'a hausannu taumata waine. 

25Tamiu wotongnge vmanna alawo'u apa apan iwabalu'a su pa- 
sakku remessa. Ariete panutukka asuene, salaiwe pia manga apen- 

damma maddiri sulalummu naungngu. ?%%ś Ana waugu sulalummu Wuke 
Susi uaworretta, ”Runia indi ringannu anambo n lalorrone udde tata- 
huanannu Mawu.” 

2? Amungkangngu iamiu waggoannu sangkatou waline taumata n 
Sarrani umanna, wurru iamiu umitu'a wawalo udde, ante apa apan 
niimbe si'o. Ariete panutukka wuassuapa darantane anna udde, tadea'u 
tawe manga apendamma maddiri wuassu lalummu naungngu. ?$Arawe 
amungkangngu piaddu mabbisara siamiu, “Anna indi suete pinasubba 
paaluanna,” arie umanna anna udde, ana waugu mapaasuungngu apulu 
n taumata udde wurru ana waugu tingikku naungnga. 2? Pandumangku 
waline tingikka wuassu lalummu naungngu, arawe tingikku lalummu 
naungngu taumata udde. 

Asinungka piaddu maiwalo, ”Ei anio apulu'u pia taumata mani- 
ngadda? 3 Amungkangngu iau sarun umanna anna ringannu maadiang- 
kamanna su Mawu Ruata, anio taumata sarun mapaasala'u wuassu anna 
udde, salaiwe i&u suete naadiangkamanna su Mawu Ruata ana waugu 
anna udde?” 

3 Alawọu apa apan a'olaanni amiu - turrangnga umanna ara'e 
turrangnga mainumma - olge sarangkanambone udde ipamantuga 
Mawu Ruata. 32 Pabbiakke aroddi olangnge magoma n sara turrangnga 
tawe ma'ola'a taumata waine ma'ola'a rosa; apa imangitou taumata n 
Yahudi ara'e taumata waline Yahudi, ara'e lai jamaattu Mawu Ruata. 
3 Pabbiakke ere iau. Iu maddeaa mapaaluassu naungngu anambo 
n taumata wuassu alawo'u inolaanna, ringannu tawe pandumanne 
mapaaluassu riri'u sassane. Tudda'u eteudde tumba'u tadea'u imangitou 
sarangkanambone wotongnge masalamatta. 

1 1 Pattannote pallalagu'u, ere igu lai mattanno pallalagu n Kristus. 


Su ola'u mappaattu tatindungngu pua su 
tempo mammisa 


2la'u maddalo siamiu ana waugu iamiu sidutu mannaungnga sia'u 
wurru tutturrutta alarra'a apan tau nionggola siamiu. ìArawe ia'u 
maapulu lai iamiu maasingkata sambau hatto, eteudde manungku 
apan maola'a tembonannu alawo'u taumata esakka eteudde Kristus; 
apan maolaa tembonannu awingnge wawine eteudde awingnge 
esakka, wurru apan maola tembonanne wuassu Kristus ete- 
udde Mawu Ruata. “Amungkangngu sangkatou esakka su tempo 
umaliomanna ara'e su tempo mapaasingkatu wattia wuassu Mawu 
Ruata su saruannu awadaalla, uapaattu tatindunga su pua, ne tau- 
mata udde mangngaluandaga Kristus. “Wurru amungkangngu sang- 

katou wawine su tempo umaliomanna arae su tempo mapaasing- 
katu wattľa wuassu Mawu Ruata su saruannu awadaalla, tawe ua- 
paattu tatindungnga, ne wawine udde mangngadio'a awingnge apan 
uaparenta sitou. Udde nassulungngu ere pua m wawine udde suete ni- 
lungguka. Ana waugu amungkangngu sangkatou wawine maddiri ma- 
nindunga puane, mappianne utangnge poloanna. Arawe amungkang- 
ngu sangkatou wawine poļoanna puane arge huntinganna utangnge, ne 
udde sambau lalobbosa sitou. Ana waugu udde mappianne itou map- 
paattu tatindunga. 7Esakka tawe wotongnge mappaattu tatindunga, ana 
waugu itou naalihida hambarannu inolaan-Ne wurru awawantugu Mawu 
Ruata. Arawe wawine maola'a hambarannu awawantugu esakka, ŝana 
waugu esakka tawe niola'a wuassu wawine, ewe'e wawine niola'a wu- 
assu esakka. ”Esakka lai tawe niola'a hunane su wawine, ewe'e wa- 
wine niola'a ana waugu hunane su esakka. Ana waugu udde ta- 
degu mapaaluassu manga mala'ekatta, sangkatou wawine rinone map- 
paattu tatindunga maola'a tatiala manungku itou su alungngu parenta 
ng kawingnge. '!Salaiwe aroddi sulalummu iite mabbiakka naola'a tau- 
mata n Sarrani, wawine tawe maawiakka sassane uatalei wuassu esakka, 
wurru esakka lai tawe maawiakka sassane uatalei wuassu wawine. Ana 
waugu salaiwe wawine paarorone niola’a wuassu esakka, arawe wua isu- 
dde esakka inasungkangnga wuassu wawine; wurru alawo'u sarangka- 
nambone darantane wuassu Mawu Ruata. 

13 Manga turrangnga paannama sassane marringiddu hatto indi: Apa 
mapia sangkatou wawine waliomanna su Mawu Ruata su saruannu awa- 
daalla, ringannu tawe uapaattu tatindunga? 14Wuassu asingkattu awa- 
daalla, iamiu suete niarraanna manungku amungkangngu esakka utang- 
nge malo'e, udde sambau apan tawe su rinone. ISArawe su wawine, 
utga nionggola sitou ipanaappa puane, wurru utga malo'e udde naola'a 
awawantuge. 16 Aroddi amungkangngu piaddu maapulu matatiakka su 
olgu hatto indi, tumba'u sambau tgu iwalo eteudde manungku mapia 
iite are manga jamaattu Mawu Ruata waine, sarangkanambone 
tumba'u pia sambau inanaramanna udde sulalummu jamaatta, waine 
wua isudde tawe wotongnge. 


Andeangngu Mawu 


1 Su olgu manansunna indi; i&u tawe maddalo siamiu. Pamamisa ng 
kamiu waline mapaaliatta'u apapia, ewe'e alaleo. !8Paarorone i&u naa- 
ringikka, manungku sulalummu ammulanni amiu pia manga ammulanna 
apan uatatiakka. Wurru i&u marrangngo manungku mannamboanna 
watta udde atonna. !?Narrinote amungkangu pia patatiakka su wallatti 

amiu, tadea'u sarun asiloanna isai-sai taumata n Sarrani tutune. #Arawe 
su tempo iamiu maammula, apa niola'i amiu udde walinewe andeang- 
ngu Mawu. 7% Ana waugu su tempo vanna iamiu sambau-sambau uapa- 
pularro mangnganu anna sassane, naoma n sara piaddu tawe niattiu- 
ranne, arawe ingana'a waine niwvw’anne. 22Anio aroddi? Walinewe 10 
pia balenu? To wotongnge umanna wurru ma'inumma isudde! Ara'e i'o 
maapulu mangaluandaga jamaattu Mawu Ruata wurru mapaasili n tau- 
mata asiangnga? Apa ta'u iwisara siamiu? Rinone iau maddalo siamiu? 
Tawe! Saran paassa tawe maddalo siamiu. 

3 Ana waugu apan tau jarra'a siamiu, udde tau sinengkamma 
wuassu Mawu sassane; manungku su rabbi udde su tempo Mawu 
Yesus, Mawu ng kite nilaleo, itou nanganu roti,.%wurru napawe Itou 
suete naadiangkamanna su Mawu Ruata ana waugu roti udde, Itou 
namesangnga roti ringannu lima-Ne, see nabbisara, ”Ete indi wadang- 
Ku apan tinantilla ana waugu iamiu. Ola'e indi sambau pananaunganna 
Sigu.” 25Aroddi lai napawe suete inumanna, Itou nanganu mangko 
n anggore see nabbisara, ”Anggore indi eteudde paaire Mawu Ruata 
apan wakku, nitohassu rarra-U. Suapa n tempo iamiu mainumma 
indi, olaawe indi ipannaungnga Sia'u.” #Atonna suapa n tempo iamiu 
umanna roti wurru ma’'inumma anggore indi, iamiu mapaasingkatu 
papate Mawu ma'oma n sara Itou rumanta. 

Ana waugu udde, taumata apan wanna roti Mawu ara'e 
ma’'inumma anggore wuassu Mawu ringannu tawe su rinone, taumata 
udde marosa su saruannu Mawu apan suete nanantillu wadang-Nge 
wurru rarra-Ne. #Nariaddi, suapa n taumata rinone mamarikissa ririne 
paarorone, wua udde itou wotongnge umanna roti wurru mainumma 
anggore udde. Ana waugu amungkangngu taumata umanna roti wurru 
ma'inumma anggore tawe mangngimanna manungku saliwangnga udde 
uasamputu wadangngu Mawu, taumata udde u'anna wurru ma'inumma 
tumba'u ipanengkamma ruumannu Mawu Ruata su wadangnge sassane. 
3 Ana waugu udde manambo wuassu wallatti amiu apan marada’a wurru 
lome, wurru piaddu lai apan nate. 3! Arawe amungkangngu iite mamari- 
kissa wadangngi ite rorone, iite tawe irruumannu Mawu Ruata. 3? Arawe 
amungkangngu iite irruumannu Mawu Ruata, Itou sarun mamuulla siite, 
tadea'u tawe marruumanna suadio’a ringannu runia indi. 

3 Ana waugu udde, manga turrangku, amungkangngu iamiu maam- 
mula see umanna su saliwangngu Mawu, iamiu rinone ualalarrado. 
3 Amungkangngu piaddu malunussa, itou rinone umanna asuene su 
wale. Amungkangngu iamiu maddaringikka alarra'a indi, ammulannu 
pamamisanu tawe mapaaranta n ruumanna wuassu Mawu Ruata su wa- 
dangngi amiu sassane. Su ola'u manga hatto apan waine, sarun italaa'u 
siamiu, amungkangngu ia'u rumanta isindi. 

Aļamatta wuassu Gharraho Mawu Ruata 


12 Orassa indi su olau manga alamatta apan nionggolu Gharraho 
Mawu Ruata. Su olangnge udde, i&u maapulu iamiu maasing- 
kata apa apan su rinone. ?Paanaunge manungku su tempo iamiu 
taambe naaillala Mawu, iamiu niawono'anna massubba paaluanna apan 
mou. šIamiu rinone maasingkata, manungku taumata apan aehetannu 
Gharraho Mawu Ruata tawe maapabbisara, ”Niawontohante Mawu 
Yesus!” Aroddi lai tawe saran sangkatou wotongnge mabbisara, 
”Tumba'u Mawu Yesus udde Mawu!” amungkangngu taumata udde 
tawe aehetannu Gharraho Mawu Ruata. 

4Pia manambo hati n alamatta wuassu Gharraho Mawu Ruata, 
arawe sarangkanambone nionggolu Gharraho apan sambau. “Pia ma- 
nambo lai hati manara ipangimbe Mawu, arawe Mawu apan aimbeanna 
udde, Mawu tinggassa lai! #Piaddu uapaparrala lai su olau mam- 
manara manara Mawu, arawe apan nangonggolu atatohassa ipamma- 
nara su alawo'u taumata, eteudde Mawu tinggassa lai. 7Su apapia ng 
kite sarangkanambone, Gharraho Mawu Ruata mammanara su tau- 
mata sambau-sambau. ŝSu sangkatou taumata, Gharraho udde mang- 
ngonggolu apande ipabbisara ringannu sarraungnga. Su taumata waine 
Gharraho apan uasuļungnga udde mangngonggolu apande ipanala'a su 
olau Mawu Ruata. ?Gharraho apan sambau udde lai mangonggola 
su sangkatou taumata, apande apan nangillembo ipangimanna si Kris- 
tus; arawe su taumata waine Gharraho udde mangngonggolu tarrino 
ipangngapia taumata. 195Su sangkatou nionggolannu tarrino ipa'ola'a 
alarrindu'a wurru su waine nionggolannu alamatta ipabbattiu alawo'u 
pandumannu Mawu Ruata. Wurru su waine lai Gharraho udde na- 
ngonggolu apande ipamile suapa alamatta wuassu Gharraho Mawu 
Ruata wurru suapa apan waline. Piaddu nionggolannu apande ipabbi- 
sara ringannu alawo'u sasinaukka apan maarrindu'a, wurru piaddu lai 
nionggolannu apande ipanala'a atappasannu manga sasinaukka udde. 
ü Sarangkanambone udde mammanarannu Gharraho apan sambau udde 
lai; sangkatou-sangkatou nionggolannu alamatta uapaparrala tumurruttu 
apulu n Gharraho udde sassane. 


Manambo wageangnge arawe wadangnga sambau 


2Eteudde Kristus naola wadangngu taumata; wadangnga udde 
sambau, arawe naola'a wuassu manambo wageangnge. Anambo n wage- 
angnge udde, salaiwe manambo, naola'a wadangnga sambau. $} Aroddi 

lai iite sarangkanambone, mapia taumata n Yahudi, see lai taumata 
waline Yahudi, manga allangnga, ara'e manga taumata napallose; iite 
sarangkanambone suete nissarrani n Gharraho apan uasulungnga udde. 
lite lai sarangkanambone sarun maapendama Gharraho apan sambau 
udde ringannu tawe urangnge. 

i4 Ana waugu wadangnga udde sassane tawe tumbau naolaa 
wuassu wageangnga sambau arawe wuassu wageangnge manambo. 
15 Amungkangu ledda mabbisara, ”Ia'u waline lima, ana waugu udde 
ia'u waline wageangngu wadangnga,” udde tawe atapasanne manungku 
ledda udde waline wageangngu wadangnga. 16Wurru amungkangngu 
talinga mabbisara, ”Ana waugu igu waline mata, ne ia'u waline wa- 
geangngu wadangnga,” udde lai tawe atappasanne manungku talinga 
udde waline wuassu wageangngu wadangnga. Unnu wisara ahewallu 
wadangnga udde tumba'u mata sassane, ereapa wadangnga udde wo- 
tongnge maaringikka? Arge ahewallu wadangnga udde tumba'u naola'a 
talinga, ereapa wadangnga udde wotongnge manimbua? !ŝIite naa- 
silo manungku Mawu Ruata apan suete nangaddo manga wageangnge 
udde su wadangnga. Sambau-sambau niaddo Mawu Ruata su tampane 
tumurruttu apulu-Ne. ? Amungkangngu sarangkanambone tumba'u wa- 
geangnge sambau, suapa apan isassago wadangnga? %Nariaddi atonna 
manambo wageangnge, arawe wadangnga tumba'u sambau. 

21 Ana waugu udde, mata tawe wotongnge mabbisara su lima, ”Iau 
maddirinu!” arae pua mabbisara ledda, ”Iau maddirinu!” %2Ewe’e 
manga wageangngu wadangnga apan sassunanna lome udde, mangke 
pappandumanni ite, Žwurru manga wageangnge apan sassunnanni ite 
tawe aregane, eteudde manga wageangnge apan lembo manambo iaa- 
rega ng kite. Manga wageangngu wadangnga apan aasiloanna tawe 
marramaga udde lembo n jaarega ng kite. %4 Manga wageangngu wa- 
dangnga apan aasiloanna mapiate maddirite iarega ng kite. Mawu 
Ruata suete nangatokku wadangngi ite aroddi olangnge, naoma n sara 
wageangnge apan tawe tumanite n maarega, lembo manambo iaarega. 
35 Ringannu aroddi wadangnga udde tawe natahia; sambau sambau wa- 
geangnga, mangngarega wageangnge waine. 26 Amungkangngu wageang- 
nge sambau uapendama rada'a, anambo n wageangnge waine marada'a 
lai; amungkangngu wageangnge sambau raloanna, anambo n wageang- 
nge waine lulluassa suadio’a. 

2 Turrangnga sarangkanambone apan suadio'a, eteudde wadang- 
ngi Kristus wurru iamiu sambau-sambau lai eteudde wageangnge wu- 
assu wadangnga udde. #Aroddi lai sulalummu jamaatta, Mawu Ruata 
suete nangatokku tampa n alawo'u taumata: Paarorone manga ra- 
sul; aruane manga nabi, atallune manga huru, see imangitou apan 
ma'ola'a alarrindu'a, wua udde imangitou apan nionggolannu alamatta 

mapaapia n taumata waine, ara'e ma'ola'a mamamiarra'a, ara'e lai ia- 
paawisara ringannu alawo'u sasinaukka apan maarrindu'a. 3 Imangitou 
udde waline sarangkanambone rasul, ara'e nabi, ara'e lai huru. Tawe sa- 
rangkanambone pia tarrino ipa'ola'a alarrindu'a, Wara’e mapaapia n tau- 
mata, arae mabbisara ringannu alawo'u sasinaukka apan maarrindu'a, 
arae mannappasu manga sasinaukka udde. 31Ana waugu udde, rinone 
iamiu mammanara atonna-tonna ana see maasomba alamatta apan 
lembo n apianne. 

Arawe manansunna indi ia'u mangarra'a siamiu lalanna apan 
apianne. 


Darangngu 


1 3 Salaiwe iau wotongnge mabbisara ringannu alawo'u wisara n tau- 

mata, wurru wisara mala'ekatta, arawe iau tawe mandangngu 
taumata waine, ne manga wisara'u udde tumba'u tingikka apan mate- 
lengnga arawe tawe mangalene. ?Salaiwe iau pande mabbattiu wattia 
wuassu Mawu Ruata, wurru maassunna anambo n hatto apan ma- 
lalalumma, wurru masingkatu manga alawo'a wurru lembo mangngi- 
manna Mawu Ruata na'oma n sara wotongnge maaingkatu wowone, 
arawe ia'u tawe mandangngu taumata waine, ne ia'u tawe aregane sara 
ng kadio'a! “Salaiwe anambo n darotongku, tau ionggola su taumata 
asiangnga, wurru ia'u manantillu wadangku tutunganna, arawe ia'u tawe 
mandangngu taumata waine, ne sarangkanambone udde tawe gunane 
sara ng kadio’a. 

4Taumata apan marangngu taumata waine, masabbare wurru 
naungnge mapia. Itou tawe mapaasabangngu naungnga laleo, tawe 
talimorronganna, tawe mamarabunga. Itou taumata tawe mamara- 
bunga, taumata tawe marragissa, itou tawe mamata'u taumata waine 
tumurrutta apulune sassane, tawe lai malihakka umaludda, wurru tawe 
mangune. Taumata apan marangngu manga taumata waine, maddiri 
ng kalaļeo, itou tumba'u maluassa su apapia. 7Itou marraddana suma- 
ruanna alawo'u wawono'a wurru maapulu mangngimanna apan apianne 
wuassu alawo'u taumata; sulalummu olangnge apan tumanite n susa, 
taumata apan mandangngu udde tawe awuliannu antimma wurru masab- 
bare marrado sarangkanambone apan sarun mariaddi. 

#Tawe tempone, manungku taumata udde tawe maddarangngu. 
Orassa indi pia taumata apan masingkata mabbattiu Watta wuassu 
Mawu Ruata, arawe itou sarun mangillolo mabbattu wattia udde. 
Orassa indi piaddu masingkata mabbisara sulalummu alawo'u sa- 
sinaukka apan maarrindu'a, arawe itou sarun mangillolo mabbisara su- 

lalummu manga sasisaukka udde. Orassa indi pia taumata apan ma- 
singkatu anambo n inolaanna, arawe salimmurine apa apan aasing- 
katanni mangitou udde sarun abbuliananna. “Ana waugu asingkati ite 
wurru apapande ng kite mabbattru wattľa wuassu Mawu Ruata, tze 
pia auranganne. Salimmurine sarun aomanna tempone Mawu Ruata 
ma'ola'a sarangkanambone nasuungnga, wurru apan tawe nasuungnga 
udde sarun mawuli. 

tSu tempo igu tge alarrana'a, iau mabbisara ere wisara n dario’a, 
apendangku ere apendammu dario’a, wurru ringirrangku ere ringirrannu 
dario’a. Orassa indi ia'u timmaddete, pallalagu'u ere pallalagu n dario’a, 
nirammete. Apa apan aasiloanni ite orassa indi eteudde nassulungngu 
lintau malabukka su sarruminanna. Arawe iite sarun maasilo ringannu 
matilangnga. Orassa indi ixu tae wagga n sarangkanambone, arawe 
salimmurine iau sarun maasingkata sarangkanambone ere lai Mawu 
Ruata namasingkatu sarangkanambone su ola'u rirřu. 

B8 Nariaddi, su orassa indi pia tatallu inolaanna apan sidutu a 'olaanni 
ite: pangangimanna, pangangantimma wurru uararangngu. Ahunanne 
wuassu tatallu udde eteudde mandangngu taumata waine. 


Manga pira tatala'a su olau alamatta wuassu 
Gharraho Mawu Ruata 


Rinone iamiu madea'a suapa m botongnge mandangngu manga 
14 taumata waine. Wurru padega lai manengkamma manga 
aļamatta apan ionggolu Gharraho Mawu Ruata, lembonete lai apande 
ipamasingkatu apulu Mawu Ruata su taumata. ?Taumata apan mabbi- 
sara sulalummu sasinaukka apan maarrindu'a, taumata uddė walinewe 
mabbisara su taumata; itou mabbisara su Mawu Ruata. Tawe tau- 
mata apan maasunna wisarane, ana waugu Gharraho Mawu Ruata apan 
na'ola'a sitou mabbisara manga inolaanna apan tumba'u asingkatannu 
Mawu Ruata. “Mawali'a, taumata apan mammasingkatu wattia wu- 
assu Mawu Ruata, namasingkattu wattia udde lai su taumata; ipanno- 
hassa pangangimanni mangitou, ipangonggolu sasasa simangitou wurru 
ipallimbata naungngi mangitou. #Taumata apan mabbisara sulalummu 
sasinaukka apan maarrindu'a tumba'u mannohassa ririne sassa, arawe 
taumata apan mammasingkatu wattia wuassu Mawu Ruata, man- 
tulungngu jamaatta maola'a mapia. 
SLembo n apianne amungkangngu iamiu sarangkanambone wotong- 
nge mabbisara ringannu alawo'u sasinaukka apan maarrindu'a. Arawe 
lembo n apianne eteudde amungkangngu iamiu wotongnge mabbatti'u 


1 KORINTUS 14 483 


manga apulu Mawu Ruata. Ana waugu taumata apan mabbattiu wattia 
wuassu Mawu Ruata, maggewalanna wuassu taumata apan mabbisara 
ringannu- alawo'u sasinaukka apan maarrindu'a; waine lai olangnge. 
amungkangngu taumata apan mabbisara sulalummu alawo'u sasinaukka 
apan maarrindu'a udde wotongnge manala'a apa apan iwabbisarane 
udde, tadea'u anambo n jamaatta maasomba hessine, arae wuane. 
6Amungkangngu unnu wisara i&u rumanta ringanni amiu wurru ia'u 
mabbisara sulalummu sasinaukka apan maarrindu'a, apa hunane udde 
siamiu? Tawe gunane sara ng kadio'a! Waine lai olangnge amungkangu 
izu mamassingkatu sambau pandumannu Mawu Ruata, ara'e i&u man- 
nala'a su olgu ereapa Mawu Ruata, arge iau mapaasingkatu wattia 
wuassu Mawu Ruata, arge i&u mangngarra'a. 

7Manga sarannapa n musikka apan tawe niawane sara ng kadio'a 
ere lihidde wansi wurru kecapi, amungkangngu aantarine tawe na- 
langanna ringannu mapia, ereapa taumata maasingkata antari apan 
nannalanganne udde? #Sambau lai sasumandingnge waine: Amung- 
kangngu trompeta walate atuntingikke, isai masasaddia mapapangalo? 
? Aroddi lai apapandenu mabbisara ringannu alawo'u sasinaukka apan 
maarrindu'a. Amungkangngu o ringannu apandenu udde mabbisara wi- 
sara apan tawe iasunna, tawe saran sangkatou lai wotongnge maasunna 
apa iwabbisaranu udde. Wisaranu udde sarun mawuli tawe tutukke. 
10Su runia indi pia sasinaukka aroddi anambone, arawe tawe saran sam- 
bau lai wuassu manga sasinaukka udde apan tawe atappasanne. " Arawe 
amungkangngu igu tawe maasunna sasinaukka apan iwabbisara n tau- 
mata, ne taumata apan nappaattu sasinaukka udde, ere taumata raho 
si2u; aroddi lai igu su saruanni tou. !?Su olai amiu sassane, i&u ma- 
singkata manungku iamiu maapulu atonna-tonna maasomba aļamatta 
wuassu Gharraho Mawu Ruata. Arawe lembo n apianne, rinone iamiu 
madea'a mappaattu apandenu mantulungngu jamaatta ana see aatam- 
banna apiane. Ana waugu udde taumata apan mabbisara sulalummu 
sasinaukka apan maarrindu'a, rinone madorongnga wuassu Mawu Ruata 
tadea'u itou onggolannu lai apande ipannala'a apa apan iwabbisa- 
rane udde. !4Ana waugu amungkangngu i&u umaliomanna ringannu 
sasinaukka apan maarrindu'a, gharraho'u atonna waliomanna, arawe 
ringirrangku tawe mammanara. !5Nariaddi, rinone iu mg’'olga apa? 
Indi apan sarun tgu olaanna: la'u sarun umaliomannu gharraho'u, 
arawe igu sarun umaliomanna lai ringannu ringirrangku. Iau sarun 
mangantari ringannu gharraho'u, arawe iau maapulu lai mangantari 
ringannu ringirrangku. 16 Ana waugu amungkangngu turrangnga maa- 
diangkamanna su Mawu Ruata tumba'u ringannu gharrahonu sassane, 
wurru pia taumata waine apan tawe maasunna sasinaukka maarrindu'a 
wuassu Gharraho Mawu Ruata udde, ne taumata udde tawe maappa- 

bbisara, ”la'u lai maapulu” su aadiangkamannu udde; ana waugu itou 
wagga apa apan iwabbisaranu udde. YSalaiwe aaliomanna aadiang- 
kamanna su Mawu udde lembo mapia, arawe aaliomannu udde mangke 
tawe gunane sara ng kadio’a su taumata waine. 

i$sJąau maadiangkamanna su Mawu Ruata ana waugu iau sassane 
wotongnge mabbisara sulalummu alawo'u sasinaukka apan maarrindu'a 
nangillembo wuassu manga turrangnga sarangkanambone. 1# Arawe su- 
lalummu manga ammulanna ipassubba Mawu, iau mappianne map- 
paattu lima ng kapadi wisara apan wotongnge asunnannu taumata 
wuassu mappaattu su riwune wisara sulalummu sasinaukka apan 
maarrindu'a. Iau mappianne maapulu aroddi, tadea'u iau wotongnge 
mangarra’a taumata. 

Manga turrangnga! Arie parringidda ere alarrana’a. Sulalummu 
alaleo, rinone iamiu uatatanąa ere anaa maradio'a. Arawe su- 
lalummu parrarringidda, rinone iamiu maola'a taumata apan timmad- 
dete. ?!Sulalummu Wuke Susi uaworretta arendi, 

”Mawu nabbisara, 'Ringannu tataloarannu manga taumata 

apan mabbisara ringannu sasinaukka tawe iasunna, 

Iau sarun mabbisara su pabbawalaga indi. 
Wurru lai ringannu tataloarannu manga taumata raho, i&u sarun 
mabbisara su pabbawala-U; 
salaiwe aroddi, imangitou maddiri maddaringikka wisara-U. ” 

22Nariaddi aļamatta ipabbisara ringannu alawo'u sasinaukka apan 
maarrindu'a eteudde maola'a tatiala su taumata apan tawe mangngi- 
manna, waline su taumata apan mangngimanna. Wurru alamatta ipam- 
masingkatu pandumannu Mawu Ruata su taumata eteudde tatiala su 
taumata apan mangngimanna, waline su taumata apan tawe mang- 
ngimanna. 3 Ana waugu, amungkangngu unnu wisara sulalummu am- 
mulannu jamaatta, alawo'u jamaatta mabbisara sulalummu alawo'u sa- 
sinaukka apan maarrindu'a, wua udde nirumanta sire pira taumata 
raho, ara'e manga taumata waline Sarrani, taumata udde sarun ma- 
ssunna siamiu sarangkanambone nabbewate! 2#Arawe amungkangngu 
iamiu sarangkanambone mabbattiu watta wuassu Mawu Ruata, see 
nirumanta sangkatou apan waline Sarrani ara'e sangkatou raho, ne 
manga inolaanna apan niapaasingkati amiu sarangkanambone sarun ma- 
paaliatta'u manga rosa n taumata udde wurru mabali maatutukka manga 
rosane. “Manga inolaanna apan uawuni sulalummu naungnge saruni 
iapaaliatta'a, ngoma n sara itou sumallungu watanganne see massu- 
bba Mawu Ruata. Itou sarun mangu, manungku Mawu Ruata atonna 
tonna su pattangnganni amiu. 

Atoranna sulalummu jamaatta 


#Nariaddi, manga turrangnga, apa atappasanne sarangkanambone 
udde? Amungkangngu iamiu maammula massubba Mawu piaddu mang- 
ngantari, piaddu mangngarra'a, piaddu lai mammasingkatu pandu- 
mannu Mawu Ruata, piaddu mabbisara sulalummu sasinaukka apan 
maarrindu'a, wurru piaddu mannala'a apa apan 'iwabbisara udde. Arawe 
sarangkanambone udde rinone olaanna ipangarra'a wurru ipangngapia 
sarangkanambone. 7 Amungkangngu piaddu mabbisara sulalummu sa- 
sinaukka apan maarrindu'a, rinone darua ara'e mattingka nambo sire 
tallu uaļalolossa mabbisara. Wurru rinone piaddu mannala'a apa apan 
iwabbisara n taumata udde. 28 Amungkangngu tawedu wotongnge man- 
nala'a, ne manga taumata apan mabbisara sulalummu sasinaukka apan 
maarrindu'a udde rinone mangillolo mabbisara su ammulanna udde. 
Wala'e imangitou mabbisara tumba’u sulalummu naungnge su Mawu 
Ruata. #Darua ara'e sire tallu apan uatahuanna wattia wuassu Mawu 
Ruata rinone mamasingkattu wattia udde tantalanna waine marringiddu 
apa apan iwabbisara udde. 3° Arawe unnu wisara wattu Mawu Ruata ni- 
rumanta su sangkatou wane apan ua’ianna su ammulanna udde, ne tau- 
mata apan tantalanna mabbisara, rinone mangillolo. 3! Ringannu atokke 
aroddi, manga turrangnga sarangkanambone, sangkatou ringannu sang- 
katou wotongnge mapaasingkatu Wattľu Mawu Ruata; tadea'u sarang- 
kanambone wotongnge manengkamma alarra’a wurru maola'a lembo 
mangngimanna. 3% Alamatta wuassu Gharraho ipammasingkatu wattiu 
Mawu Ruata wotongnge jiapiarrau taumata apan mammasingkatu 
watta udde. 3 Mawu Ruata eteudde Mawu apan maapulu uaatokka 
mapia; itou waline Mawu Ruata apan maapulu m patatiakka. 

Ere lai nariaddi sulalummu anambo n jamaattu Mawu Ruata, 
“#wawine rinone malannaba su tempo n ammulannu jamaatta. Ima- 
ngitou tawe iwala mabbisara. Imangitou tawe wotongnge maola'a 
piarrangnge; udde uasulungngu tita n agama. 35Amungkangngu ima- 
ngitou maapulu maasingkata manga apa, imangitou rinone maiwalo 
awingngi mangitou su wale. Tumanite n maasili amungkangngu sangka- 
tou wawine massinaukka sulalummu ammulannu jamaatta. 

3% Apa wisara Mawu Ruata nirumanta wuassi amiu? Ara'e tumba'u 
siamiu sassane wisara udde niwalo? 3 Amungkangngu pia taumata 
uatahuanna alamatta ipammasingkatu wattľu Mawu Ruata, ara'e itou 
pia alamatta waine wuassu Gharraho Mawu Ruata, taumata udde rinone 
manutukka manungku apa apan ta'u niworretta indi eteudde darolokka 
wuassu Mawu. “SArawe amungkangngu piaddu maddiri manengkamma 
indi, imbarrangnga mappandumma sitou. 

3 Ana waugu udde, manga turrangnga, pattinsahadde mamma- 
singkatu wattru Mawu Ruata, arawe arie paningaddu taumata apan 
maapulu mabbisara sulalummu alawo'u sasinaukka apan maarrindu'a. 
#Arawe_sarangkanambone rinone olaanna ringannu mapia wurru uaa- 
tokka. 


Su ola'i Kristus niapaawiakka apia wuassu papate 


Wurru orassa indi, manga turrangnga, iau maapulu iamiu 
15 mannaungnga apia Wattľu Alaluassa wuassu Mawu Ruata 
apan dorone ta'u niapaasingkata siamiu. Iamiu mannengkamma, 
wurru mangngimanna si Kristus ana waugu Wattru Alaluassa udde. 
2? Amungkangngu iamiu uaagassa atonna su watta apan iwabbattiu 
udde, ne Wattru Alaluassa udde manalamatta siamiu; tabene’e amung- 
kangngu iamiu mangngimanna ringannu tawe pasasunna. 

3Apa apan suete ta'u niwalo siamiu eteudde apan suete ta'u ni- 
sengkamma lai. Ahunanne eteudde, ere uaworretta sulalummu Wuke 
Susi, iu mabbattia siamiu manungku Mawu Yesus nate ana waugu 
manga rosa ng kite; “manungku Itou nilabingnga, arawe wua udde na- 
bbiakka apia su allo atallune. Udde lai uaworretta sulalummu Wuke 
Susi. “Iau namasingkata lai siamiu manungku Kristus apan suete nia- 
paawiakka apia udde nattingka pasilo m batangan-Ne lai si Petrus, wua 
udde su mapulo dua rasul. Wua udde Itou naipasilo m batangan-Ne lai 
su sire lima rasutta mallalarrenggen-Ne sangkarrindo'a. Anamboanne 
wuassu manga taumata udde ta'e wiakka orassa indi, tumba'u sire pira 
ng katou apan natete. 7Wua udde Kristus naipasilo m batangan-Ne lai si 
Yakobus wurru wua -udde su anambo manga rasul. 

#Pangimsueanne atonna Itou naipasilo m batangan-Ne siau lai - 
ią@u ere ana'a adio'a apan wakku niasungkanga taambe su tempone! 
’Eteudde ia'u rasullu Mawu apan awawoanne. Iau tawe su tampane 
isaggo rasul, ana waugu ete ia'u apan suete nanansara jamaattu Mawu 
Ruata. 1 Arawe ana waugu alamattu Mawu Ruata, ia'u naola'a lai 
ere olangnge iau orassa indi. Wurru talawe tawe gunane Mawu 
Ruata nangampunga siau. Ewe’e ete iau mammanara marrimadda 
wuassu anambo manga rasul waine. Arawe udde rinone waline ia'u 
mattinsahadda, udde sahaddu Mawu Ruata apan marangngu sia'u wurru 
mammanara suadio'a ringangku. !!Nariaddi, salaiwe wuassi sai iamiu 
nanengkamma Wattru Alaluassa udde - apa udde wuassia'u ara'e wu- 
assu manga rasul waine - udde tawe maola'a hatto. Apianne eteudde 
iamiu mabbattiu Watti'u Alaluassa udde wurru iamiu mangngimanna. 

Su olau taumata iapaawiakka apia wuassu papate 


2 Amungkangngu iwabbatti1 ami eteudde manungku Kristus suete 
niapaawiakka wuassu papate, anio pia wuassu wallatti amiu mabbi- 
sara manungku taumata nate tawe iapaawiakka apia? ISAmungkangngu 
atonna taumata nate tawe iapaawiakka apia, udde atappasanne Kris- 
tus lai tawe niapaawiakka apia wuassu papate. !4Wurru amungkang- 
ngu Kristus tawe niapaawiakka apia wuassu papate, ne tawe gunane 
iami mabbattu manga apa apan tawe gunane lai su pangangimanni 
amiu, ana waugu pangangimanni amiu udde tawe pinangiananne apa- 
apa. I“Nangillembo wua isudde, nasemakke manungku iamiu mang- 
ngawusu su olau Mawu Ruata, ana waugu iami mabbattia manungku 
Mawu Ruata suete napaawiakki Kristus wuassu papate, wuttee Mawu 
Ruata tawe napaawiakki tou apia - amungkangngu atonna taumata 
nate tawe iapaawiakka apia! 16 Ana waugu amungkangngu taumata nate 
tawe iapaawiakka apia, ne Kristus lai tawe niapaawiakka wuassu papate. 
Wurru amungkangngu Kristus tawe niapaawiakka apia, ne pangangi- 
mannu tumba'u waliawa tawe gunane; udde atappasanne iamiu tae su- 
lalummu paddarosa wurru tawe antimma mapia sara ng kadio’a. !8 Udde 
atappasanne lai manungku manga taumata n Sarrani apan natete, udde 
tawe antimma lai. ? Amungkangngu antimmi ite si Kristus tumba'u nat- 
taalla su wiakki ite sulalummu runia indi, ne wuassu anambo n pabba- 
walagu taumata sulalummu runia indi, ete iite araleoanne! 

WArawe nasemakke Kristus suete niapaawiakka apia wuassu pa- 
pate. Indi maola'a watarrune manungku manga taumata apan natete sa- 
run mabbiakka apia. ?! Ana waugu papate sinumutta sulalummu runia 
wuassu sangkatou taumata, aroddi lai mabbiakka apia wuassu papate 
nionggola su taumata ana waugu sangkatou taumata lai. ?? Su ereapa 
anambo n taumata nate ana waugu nareengnga su sambau ringanni 
Adam, aroddi lai sarangkanambone sarun iapaawiakka, ana waugu na- 
reengnga su sambau ringanni Kristus. 3 Arawe sangkatou-sangkatou sa- 
run iapaawiakka tumurruttu wageangnge: Paarorone Kristus, wua udde 
napawe su tempo Itou rumanta apia, manansunna wageangngu manga 
taumata apan nareengnga tatahuananni Kristus. #Wua udde mariaddite 
Kiamatta. Su tempo udde Kristus sarun mangagassa alawo'u arara- 
tuanna, alawo'u tarrino, wurru alawo'u atatohassa; wua udde Itou sa- 
run manantillu tarrino-Ne ere sangkatou ratu, su Mawu Ruata lamang- 
ngi ite. Kristus rinone sidutu uaparenta ma'oma n sara Mawu Ruata 
ma'ola'a seetti Kristus massurrubawa si Kristus. 26Seetta panginsue- 
anne apan sarun iapasurrubawa eteudde papate. 7 Sulalummu Wuke 
Susi uaworretta arendi, ”Mawu Ruata suete na'ola'a alawo'a su runia 

indi massurrubawa Sitou.” Nasemakke manungku pandumannu wi- 
sara ”alawo'a” udde tawe nasutta Mawu Ruata sasane, apan na'ola'a 
alawo'a masurrubawa si Kristus. “#Arawe napawe sarangkanambone 
masurrubawa su alungngu parenta n Kristus, ne Itou sassane, ete- 
udde Anau Mawu Ruata, sarun massurrubawa m batangan-Ne su 
Mawu Ruata apan suete na'ola'a ulilimpat’ uppa masurrubawa Sitou. 
Ne Mawu Ruata lai sarun mamarenta sarangkanambone. 

29 Amungkangngu taumata nate tawe iapaawiakka apia, anio pia 
taumata sassarranianna huna n taumata nate? Apa hunane imangi- 
tou ma'ola'a olangnge udde? Amungkangngu atonna taumata nate 
tate japaawiakka apia lai, apa hunane imangitou ma'ola'a olangnge 
udde? %°Wurru apa lai hunane jami sumaruanna silaka su alawo'u 
tempo? 3t Manga turrangnga! Miallo-miallo iau uatatarranga asasusa, 
ana waugu ia'u lulluassu pabbiarrani amiu, ana waugu iamiu nangi- 
mante si Kristus Yesus, Mawu ng kite. 2Amungkangngu udde tumba'u 
wuassu taumata sassane, apa auntunganne siau mammanara naalihida 
ere uasaruanna winatangnga warrani su soa indi, su Efesus? Amung- 
kangngu atonna taumata nate tate iapaawiakka apia, ei, mappianne 
iite tumurrutta sasanato'a indi: ”Wette iite umanna wurru ma'inumma 
wurru lumuassa, ana waugu tirrabi lai iite sarun mate.” 

3 Arie awahianna! Pagahahawe apan laleo, mandaleo pallalagu 
mapia. MAtimpu'ote orassa indi, wurru ariete lai ma'ola'a rosa. Iamiu 
rinone masili, manungku su wallatti amiu piaddu taambe naaillala Mawu 
Ruata. 


Wadangngu taumata napawe suete niapaawiakka 
apia wuassu papate 


3 Asinungka piaddu maiwalo, ”Ereapa taumata nate iapaawiakka 
apia? Wadangnga ereapa apan nionggola simangitou, napawe imangitou 
niapaawiakka apia?” 3% Woddo atonna! Amungkangngu iamiu massua- 
nnu wualanna sulalummu leta'a, wualanna udde tawe tumuwo, amung- 
kangngu wualanna udde tawe mate asuene. “?Wurru wualanna apan 
nisuannu su leta'a udde — asinungka wualannu' ganduma ara'e wua- 
lanna waine — eteudde tumba'u watu m bualanna udde sassane, waline 
alawo'u sasuanne apan sarun tumuwo udde. “#Mawu Ruata sassane sa- 
run mangonggola su wualanna udde sarrene apan tumurruttu aellegi 
Tou mapiate su sasuanna udde. Su alawo'u wualanna, Mawu Ruata 
nangonggolu sarre su sasuanna sambau-sambau. 

3Wadangngu manga inolaannu Mawu Ruata apan pia niawane, 
tawe sarangkanambone uasuļungnga. Taumata uatahuanna wadangnga 

uasulungnga, manga winatangnga pia lai wadangnge parralane; manga 
manv’u winalanganna lai parralane olau. wadangnge, wurru manga 
massa lai parralane lai ola'u wadangnge. 

%Aroddi lai manga sarannapa su langitta wurru manga sarannapa 
su runia. Sarannapa su langitta sambau-sambau pia ararramagge sa- 
ssane, wurru manga sarannapa su runia aroddi lai. 4! Ararramaggu ma- 
tannallo uapaparrala n ararramaggu wulanna. Manga anumpitanna lai 
pia ararramagge sassane. Ewe’e manga anumpitanna udde lai sambau- 
sambau uapaparrala ararramagge. 

42 Aroddi lai olangnge ringannu taumata nate apan sarun iapaa- 
wiakka apia. Wadangnga apan nilabingnga eteudde wadangnga apan 
wotongnge marrenessa, arawe wadangnga apan iapaawiakka apia, ete- 
udde wadangnga apan tawe mawukku'a. Su tempo wadangnga udde 
nilabingnga, wadangnga udde laļeo wurru lome, arawe su tempo itou 
iaąpaawiakka apia, eteudde itou wadangnga. apan mapia wurru matoha- 
ssa. “Su tempo nilabingnga, wadangnga udde wuassu runia; arawe na- 
pawe nabbiakke apia, ne wadangnga udde wadangnga apan nionggolu 
Gharraho Mawu Ruata. Pia wadangnga wuassu runia, pia lai wadangnga 
wuassu Mawu Ruata. #Sulalummu Wuke Susi uaworretta arendi, ” Tav- 
mata paarorone eteudde Adam, naola’a riadianna apan wiakka,” arawe 
Adam panginsueanne eteudde Gharraho apan mangngonggolu wiakka. 
#Apan nirumanta paarorone eteudde ola'u wadangnga, waline ola'u 
gharraho. Gharraho mrumanta salimmurine. 4 Adam paarorone niola'a 
wuassu leta'a, arawe Adam aruane nirumanta wuassu surga. Manga 
taumata n runia indi naalihida Adam paarorone, apan niola'a wuassu 
leta'a, arawe manga taumata n surga eteudde ere Itou apan nirumanta 
wuassu surga. Su ereapa iite orassa indi eteudde naalihida si Adam 
apan niola’a wuassu leta’a, ne iite sarun mattingkaola’a ere Itou apan ni- 
rumanta wuassu surga udde. 

“#Pandumangku, manga turrangnga, eteudde: wadangnga apan 
niola'a wuassu rarra wurru remessa, tawe maasutta su Runia Wakku 
Mawu Ruata; wurru wadangnga apan wotongnge mate tawe mattatana’a 
sarangkalo'engnge. 

“IPaatuturre addapingnga indi: Tawe sarangkanambone iite sarun 
mate, arawe iite sarangkanambone sarun waluanna. ï Olangnge udde 
sarun mariaddi mamarroro sulalummu sangkarrondapu mata, su tempo 
trompeta iapatuntingikka panginsueanne. Ana waugu su tempo nia- 
ringikka tingikku trompeta udde, manga taumata nate. sarun iapaa- 
wiakka apia ringannu wadangnga apan tate mate, wurru iite sarang- 
kanambone sarun waluanna. “ Wadangngi ite apan wotongnge mate 
indi rinone hantiannu wadangnga apan tawe mate, wurru wadang- 
nga apan wuassu runia, sarun hantiannu wadangnga apan tawe mate, 

wurru wadangnga wuassu runia sarun hantiannu wadangnga wuassu su 
surga. *Amungkangngu wadangnga apan wotongnge mate suete nihan- 
tiannu wadangnga apan tawe mate, wurru wadangnga wuassu runia, 
suete nihantiannu wadangnga wuassu surga, su tempo udde matipusse 
apa apan uaworretta sulalummu Wuke Susi, ”Papate suete nialiuanna; 
auntunganna nia'omante!” 
5”Ei papate, suapa auntungannu? 

Ei papate, suapa tarrinonu?” 
%Tarrino m papate eteudde rosa, wurru rosa mappaamattu apulune 
sulalummu tita n agama. “TArawe aadiangkamanna su Mawu Ruata; 
Itou nangonggolu auntunganna sulalummi Yesus Kristus Mawu ng kite. 

5S Ana waugu udde, manga turrangnga apan arangnguanna, rinone 
lamiu matohassa wurru sidutu mangngimanna. Pammanarate sidutu su 
Mawu ringannu atonna-tonna, ana waugu iamiu masingkatta manungku 
sarangkanambone apan mammanaranni amiu udde su Mawu, tawe 
maholo’a. 


Sasumbala su sansulungngu taumata n Sarrani 


1 Orassa indi su olgu roitta apan ipassumbala ng kamiu su san- 

sulungngu taumata n Sarrani, iau mangarraa tadeau iamiu 
ma'ola'a ere tatantiro apan tau nionggola su manga jamaatta su Ga- 
latia. ?Su allo paarorone suapa n allo misa, rinone turrangnga sa- 
rangkanambone marrae n roitta, sambau-sambau tumurruttu asombangi 
tou. Addoa'e roitta udde maoma n sara izu rumanta, tadea’u orassa 
udde lai tate madea mangammula. 3Napawe ia'u narantate, i&u sa- 
run mandolokku manga taumata apan ipaapulu ng kamiu. la'u sarun 
mangonggolu surattu papasingkata, tadea'u imangitou mangapiddu roitta 
sasumbala udde watukku Yerusalem. “Wurru amungkangngu aellehanna 
mapia manungku ia'u lai inai ringanni mangitou, ne ia'u sarun inai sua- 
dio’a ringanni mangitou. 


Riinni Paulus 


“Ia'u sarun mattembo siamiu napawe iau sumabbi Makedonia, ana 
waugu ią@u maapulu sumabbi isudde. 6Wotongnge lai iau matanga 
tala ng kadio'a ringanni amiu, asinungka alannune su tempo masunge. 
Wua udde iamiu wotongnge mantulungku manassu amatangku watukku 
tampa manansunna. Iau maddiri mattembo siamiu amungkangngu 

tumba'u umotongnga tala ng kadio'a. Amungkangngu Mawu mamala'u, 
1a'u maapulu matana'a malannu ringanni amiu. 

#Tantalanna udde iau sarun matana'a su soa indi, su Efesus, ma'oma 
n sara allo m Pentakosta. “Manambo allo'u isindi ipammanara manara 
apan pia gunane, salaiwe manambo lai taumata mannalare. 

10 Amungkangngu Timotius rumanta, salohoi itou ringannu mapia 
tadea'u itou maapendama maluassa matana'a ringanni amiu ana waugu 
itou ere lai iu mammanara manara Mawu. lIllArie ma'oma n sara 
piaddu mangngadio'a sitou. Sumbalaite itou tadea'u itou wotongnge 
manassu amatanne apia mattudda'u ringannu salamatta, ana waugu ia'u 
uararrado rarantane suadio’a ringannu manga turrangnga waine. 

2 Su olau turrangngi ite Apolos, paapirate i&u mabalo sitou tadea'u 
itou su sambau ringannu turrangnga apan waine inai mattembo siamiu. 
Arawe itou taambe mangngimanna atonna manungku itou sarun inai 
orassa indi. Arawe amungkangngu pia tempone, itou sarun rumanta. 


Pangudusannu suratta 


8BRinone iamiu paatehamma wurru matohassa sulalummu pabbia- 
rrannu ere taumata n Sarrani. Pammanarate ringannu warrani wurru 
paatohassa. !4Sarangkanambone apan a'olaanni amiu, olaawe ringannu 
darangngu. 

iSIąmiu asinungka massingkatti Stefanus wurru amonanne; ima- 
ngitou apan paarorone naola'a taumata n Sarrani su Akhaya. Imangi- 
tou ringannu ahewallu naungnge mammanara tumba'u mangngimbe 
pabbawalagu Mawu Ruata. I$la'u madorongnga ringannu atonna-tonna 
tadea'u iamiu tumurrutta papiarrau manga taumata ereudde, wurru 
manga taumata waine apan mammanara suadio'a wurru mangngimbe 
suadio’a ringanni mangitou. 

"lau maluassa su raranta n Stefanus, Fortunatus wurru Akhaikus. 
Imangitou naola'a hahanti ng kamiu siau. !8Imangitou suete nalluassa 
naungku, ere imangitou nalluassa naungngu. Manga taumata ere udde 
rinone aaddatanna. 

Manga jamaatta su Asia nannanata n tabea mangitou siamiu. Ak- 
wila wurru Priskila wurru jamaatta apan uaammulla su wale mangi- 
tou lai napaapiddu tabea n taumata n Sarrani apan napene n rintulu. 
2 Anambo n turrangnga isindi nannanata n tabea siamiu. 

Patatabeate ringannu. mapia su saruannu turrangnga taumata n 
Sarrani. l 

2Ją&u manamba lai isindi tabea'u apan niworre’u sassane: Tabea 
wuassia'u, Paulus. 

2Taumata apan tawe mandangngu Mawu, wala'e itou awontohanna! 

Maranatha - Mawu ng kami, rantate! 

B Antimanna Mawu Yesus mangalamatta siamiu. 

MNapaapiddu lai darangngu siamiu sarangkanambone apan naaukka 
suadio’a ringanni Kristus Yesus. 


Tabea ng kami, 
Paulus 


SURATTI PAULUS ARUANE 
SU JAMAATTU 


KORINTUS 


WISARA TAĻAANE 


Suratti Paulus Aruane Su Jamaattu Korintus niworretta su tempo apan 
masahadda sulalummu paa'aukki Paulus ringannu jamaatta udde. Pia 
manga wageangngu jamaatta udde apan aellehanna ere ola'u mannalare 
si Paulus, arawe Paulus napaaliatta'a manungku itou maapulu m padda- 
rame. Itou namasilo n aļaluassu naungnge su tempo olangnge udde na- 
riaddi. 

Su wageangnge paarorone suratti Paulus indi mannala'a su ola'u 
paa'aukke ringannu jamaatta su Korintus. Itou nanala'a isudde anio 
itou mannaggu ringannu marragissa anambo n lalawangnga wurru 
aaluandaga su ririne apan suete niola'u jamaatta udde. Napawe suete 
nabatti'u olangnge udde, wua udde itou namasilo n alaluassa, manungku 
tatagune apan nangillembo udde suete nandanta n awawalu wurru pa- 
ddarame. Wua udde itou nangahe tadea'u jamaatta udde mangammulu 
sasumbala ipantulungngu manga taumata n Sarrani apan mabbiakka 
susa su Yudea. Su manga addoanne panginsueanne, Paulus nangapiddu 
sasimbakki tou su ola'u sangkatou rasul su saruannu sire pira taumata su 
Korintus apan massunna ririne sassane rasul tutune, wurru mangngansila 
si Paulus rasul awusu. 


Lalorrone 

Paarorone 1:1-11 
Paulus wurru jamaatta su Korintus 1:12-7:16 
Sasumbala su manga taumata n Sarrani su Yudea 8:1-9:15 


Sasimbakki Paulus su ola'u tarrinone ere sangkatou rasul 10:1-13:10 
Panginsueanne 13:11-14 

Manga turrangnga jamaattu Mawu Ruata su Korintus wurru 
1 alarranau Mawu Ruata sarangkanambone su ahewallu leta'u 
Akhaya. 

Ia'u Paulus, rasulli Kristus Yesus, apan nitenega wuassu apulu Mawu 
Ruata, suadio'a ringannu turrangngi ite Timotius, ?mangngantimma 
doronganna Mawu Ruata Iamangngi ite wurru Mawu Yesus Kristus 
mangonggolu alamatta wurru paddarame siamiu. 


Paulus naadiangkamanna su Mawu Ruata 


3Daralo su Mawu Ruata, Iamangngu Mawu ng kite Yesus Kris- 
tus. Itou Iamangnga lembo mapia naung-Nge, wurru Itou Mawu Ruata 
apan mangngonggolu atatohassa su naungngu taumata. Itou manno- 
hassa naungngi ami sulalummu asasusa apan aapendamanni ami, ta- 
dea'u ringannu atatohassa apan nisengkammi ami wuassu Mawu Ruata 
udde, jami lai wotongnge manohassa naungngu taumata nambo sù- 
lalummu asasusa. “Manga asasusa apan niapendamanni Kristus manam- 
bote lai aapendamanni ami. Wurru lai sulalummi Kristus naungngi ami 
lembo natohassa. “Amungkangngu jami uasaruanna asasusa, udde pan- 
dumanne ipannohassa naungngu, tadea'u iamiu masalamatta. Amung- 
kangngu naungngi ami tohasanna, ne iamiu lai tattohasanna ma’oma n 
sara lamiu maola'a masabbare sulalummu manga asasusa ere lai nia- 
pendamanni ami. ?lami sidutu mangngimanna wurru tawe humago’a su 
olai amiu, ana waugu jami masingkata manungku iamiu lai suadio’a 
uatatarranga ringanni ami. Wurru ana waugu udde iamiu lai nitohassa 
suadio’a ringanni ami. 

#Manga turrangnga! lami maapulu iamiu lai maasingkata su ola'u 
asasusa apan niapendamanni ami su leta'u Asia. Asasusa apan pa- 
pasannananni ami udde tumanite n mawakkata mannasa'i ami ma'oma 
n sara jami tate antimma mabbiakka apia; “papendamanna ere ola'u 
suete nitantuna irruumanna pateanna. Arawe olangnge udde mariaddi 
tadea'u iamiu tawe mangngimanna atatohassu wadangngu sassane, ewe'e 
su Mawu Ruata apan mapaawiakku taumata nate. Ete Itou apan 
suete nanalamatta siami wuassu silaka wurru papate apan wahewa 
udde. Wurru ete Itou sarun manalamatta siamiu su allo salimmurine, 
ana waugu ete Sitou jami mangngantimma. lllami mangngimanna 
manungku ringannu manga aaliomannu huna ng kami, Mawu Ruata sa- 
run manalamatta siami lai wuassu papate. Mawu Ruata mangonggolu 
alamatta siami maola'a sambau sasimbakku anambo n aaliomanni amiu 
siami wurru ana waugu udde, manambo taumata maadiangkamanna su 
Mawu Ruata. 

Paulus namalu riinnu amatanne 


Dlami lulluassa, ana waugu lalummu naungngi ami mangngonggolu 
antmma siami manungku wiakki ami su runia indi — nangillembo 
paa'aukki ami ringanni amiu — suete niapaamatti ami ringannu naungnga 
matulidda wurru waresi. lami na'ola'a udde, waline ringannu apande 
n taumata, arawe ringannu atatohassa apan nionggolu Mawu Ruata. 
13-4 Apan niworretti ami udde siamiu tumba'u su ola'u inolaanna apan 
wotongnge iawasa wurru asunnanni amiu. Orassa indi iamiu tawe 
maasunna siami ringannu atonna, arawe iau mangngantimma iamiu 
sarun atonna-tonna maasunna siami. Ringannu aroddi, su tempo Mawu 
Yesus rumanta apia, iamiu sarun lumuassi ami ere lai iami lulluassa ana 
waugu iamiu. 

15 Ana waugu ete pangangimanna udde iau paarorone maapulu ma- 
ttembo siamiu tadegu iamiu maasomba alamatta paarua anambone. 
lé]gu lai pia ira-ira mattembo siamiu sulalummu amatangku watukku 
Makedonia wurru umotongnga lai apia sulalummu amatangku mabe- 
lengnga, tadea'u iamiu wotongnge massumbala siau manassu amatangku 
watukku Yudea. ”Arawe igu suete namalu riinna udde; ei, apa udde 
mapaaliatta'a manungku naungku tawe matatana'a? Su tempo narriinna, 
apa igu narriinna tumurruttu apulu'u sassane, tanalanna’a adio'a mabbi- 
sara, ”Ore”, wurru tanalanna'a adio'a mabbisara ”Tawe”? !8Ringannu 
arannu Mawu Ruata apan apangngimananna, paaireu siamiu walinewe 
”Ore” wurru ” Tawe”. P Ana waugu Yesus Kristus, Anau Mawu Ruata, 
apan nipaasingkati Silas, Timotius; wurru ia'u sassane lai, walinewe tau- 
mata ”Ore” wurru ”Tawe”. Arawe udde na ola'a sasimbakka ”Ore” wu- 
assu Mawu Ruata. Ana waugu sulalummi Tou Mawu Ruata suete na- 
bbisara ”Ore” su alawo'u paaire-Ne. Ana waugu udde iite mabbisara 
”Amin” su Mawu Ruata ana waugu Yesus Kristus. Tami na'olva aroddi 
tadeu Mawu Ruata wantuhanna. ?!Mawu Ruata sassane apan na'ola'a 
siami wurru siamiu uaaukka su sambau ringanni Kristus ete Itou lai sa- 
ssane apan namile siite hunane Sitou. ? Ana waugu udde Mawu Ruata 
suete nanga'u siite maola'a pussa'a-Ne wurru mangonggolu Gharraho- 
Ne sulalummu naungngi ite, apan maola'a sambau watarru manungku 
Itou sarun mangonggolu siite sarangkanambone apan suete pina'ire n 
Tou. 

3Mawu Ruata maola'a tialau — ana waugu Itou masingkatu lalorro 
naungku - manungku ia'u tawe nariaddi watukku Korintus, ana waugu 
izu maddiri ma'ola'a naungngi amiu masusa. M“la'u tawe mamata'i 
amiu su olau apa apan pangimananni amiu, ana waugu iamiu lembo 

mangngimanna si Kristus. I&u tumba'u mammanara su sambau ringanni 
amiu tadea'u iamiu lembo lulluassa. 

Ana waugu udde igu suete nakkawessa tate lai rumanta ringanni 
2 amiu ana waugu patatembo'u apan maasusa siamiu. ZAna waugu 
amungkangngu iau mapaasusa ng kamiu, isai lai apan wotongnge 
mallimbatta naungku, amungkangngu waline manga taumata udde lai 
apan suete niapaasusa'u naungnge? “Ana waugu udde igu namorrettu 
suratta udde siamiu. I@u maddirite mattembo siamiu, see mapaasusa 
ng kamilu, sumbali ete iamiu malluassa sigu. Ana waugu i&u mangngi- 
manna manungku amungkangngu ia'u lulluassa, ne iamiu sarangkanam- 
bone lulluassa lai. 4I@u namorrettu suratta siamiu ringannu naungnga 
massusa wurru ipabbawata'a wurru ringannu manambo mapaaturo n allo 
mata. Pandumangku waline tadea'u iamiu masusa, arawe tadea'u iamiu 
maatutukka manungku ia'u lembo mandangngu siamiu. 


Pangangampungnga sisai apan nassala 


SAmungkangngu pia taumata apan nallarra'u asasusa, ne olangnge 
udde niola'i tou waline tuddane sia'u, ewe'e su turrangnga sarangkanam- 
bone arge asinungka sangkadoanna wuassu turrangnga. Iau maddiri tu- 
manite n marragissa sitou. “Su taumata apan ereudde, ruumanna apan 
ionggola sitou wuassu taumata anamboanne su wallatti amiu, wotong- 
ngete. TOrassa indi iamiu rinone mangampunga sitou wurru mangong- 
golu sasasa lai sitou tadea'u itou tawe tumanite n masusa naungnge 
magoma n sara tate antimma sara ng kadio'a. $Ana waugu udde ia'u 
sumalande, tadea'u iamiu mapaaliatta'a apia sitou, manungku iamiu 
atonna-tonna marangngu sitou. ?Iau namorrettu suratta udde siamiu 
ringannu pandumanne maannamma siamiu, tanne iamiu sidutu maa- 
pulu tumurrutta manga tatantiro'u. 1"Amungkangngu iamiu mangam- 
punga taumata apan suete nassala siamiu, ne i&u lai mangampunga 
taumata udde. Ana waugu apa apan suete niampungangku - amung- 
kangngu atonna ta'e pia apan tu ampunganna - udde ampungangku 
su saruanni Kristus maola'a apapia ng kamiu. HIgu na'ola'a udde ta- 
degu Setanna tawe maapanganu tempone ipamarenta siite, ana waugu 
iite masingkatu manga pandumanne. 


Asasinggawangngi Paulus su Troas 


Su tempo iau na'omate su Troas ringannu pandumanna mab- 
battru Wattľu Alaluassa su ola'i Kristus, Mawu suete namu'a lalanna 

sigu ipammanara su tampa udde. ISArawe igu tawe matammuda ana 
waugu taambe napassomba n turrangngi ite Titus poiaroddi. Ne igu na- 
dorongke mapule su manga taumata su tampa udde see inaite watukku 
Makedonia. 


Aauntunga ana waugu Kristus 


14 Arawe aadiangkamanna su Mawu Ruata! Itou sidutu mangnge- 
hetta siami tumantalongnga su amatanni Kristus ana waugu iami ma- 
bbiakka su sambau ringanni Tou. Mawu Ruata nappaatti ami tadea'u 
wattia su ola'1 Kristus massaliawukka naalihida haluru mawangngi su 
alawo'u tampa. 1516 Ana. waugu jami naalihida haluru n amania apan 
mawangngi, apan tinutungngu Mawu Yesus hunane su Mawu Ruata. Su 
saruannu manga taumata apan mattuda m papate, iami indi naalihida 
haluru m papate apan maapate; arawe su taumata nambo apan tan- 
talanna iapaasaļamatta, jami indi naalihida haluru mawangngi apan 
mandanta m pabbawiakka. Ei, isai wotongnge maasuungngu manara 
indi? "Iami tawe naalihida ere taumata nambo apan ma'ola'a Watti'u 
Mawu Ruata ere sarannapa walwanna. Manga pandumanni ami udde 
waresi, ana waugu iami nirolokku Mawu Ruata. Wurru Mawu Ruata sa- 
ssane ua'ellega manungku iami mammasingkatu wattia udde naola'a al- 
langngi Kristus. 


Mangangimbe m paaire wakku 


Apa indi aasiloanna ere olu iami maddalo watanganni ami 

lai? Arae wotongnge mariaddi iami mappandumma surattu daralo 
siamiu, ara'e wuassi amiu, ere lai raddeaannu taumata waine? ?Ete 
o sassane surattu daralo ng kami, apan uawaorretta sulalummu naung- 
ngi ami apan wotongnge asingkatanna wurru iwasa n taumata nambo. 
3Imangitou sassane wotongnge maasilo manungku turrangnga naola'a 
suratta apan niworretti Kristus, wurru niapaapidda siami. Suratta udde 
waline niworrettu tinta, arawe ringannu Gharraho Mawu Ruata apan 
wiakka; waline lai su wowo m batu pamamorretanna, arawe sulalummu 
naungngu taumata. 

4Iami mabbisara aroddi ana waugu pangangimanni ami su saruannu 
Mawu Ruata sulalummi Kristus. “Tami tawe sambaù pinangiananne ma- 
paaliatta'a manungku iami wotongnge mammanara manara indi, arawe 
Mawu Ruata nangonggolu apande udde siami. ‘Ete Itou apan na'ola'a 
siami mappammanara su sambau paaire apan-wakku; paaire apan uaan- 
timma Gharraho Mawu Ruata, waline su tita apan uaworretta. Ana 

waugu apan uaworretta udde mangngapiddu papate, arawe Gharraho 
Mawu Ruata udde mangngonggolu wiakka. 

7Su tempo paaire apan mangngapiddu papate udde niola'a wurru ni- 
paangnga su watu, semakku Mawu Ruata lullansiangnga ringannu sus- 
salendapa su hati Musa. Semakke aroddi atilangnge na'oma n sara wa- 
lagu Israel tawe maasilo hati Musa, salaiwe lansiangnga su hatine udde 
malabukkeé su tempo udde. Ne amungkangngu maaolaa paaire apan 
mangngapiddu papate udde nitenega ringannu awawantuga apan arod- 
di ahewalle, ŝasinungka paaola'a paaire apan nionggolu Gharraho Mawu 
Ruata nitenega lembo mawantuga lai. °Amungkangngu paaire apan 
marruumannu taumata udde aroddi awantuge, lembo mabbantuhanna 
lai paaire apan maaola'a taumata masasangkapia ringannu Mawu Ruata. 
10 Wotongnge iwisara manungku apa apan paarorone mawantuga, tate 
bantuge lai ana waugu awawantuga apan orassa indi. !Amungkangngu 
piaddu maatarrangnga tumba'u sangkatempo, aroddi awantuge, sambau 
apan alannuanne lembo n awantuhanne. 

Ana waugu jami uatahuanna antimma ereudde, ne jami warrani 
mabbisara aroddi. "lami tawe ere Musa apan mallindumma ha- 
tine ringannu tatindunga tadea'u walagu Israel taweddu maasilo se- 
makku Mawu Ruata tantalanna mappaddumma wurru mawuli wu- 
assu hatine. MRingiddi mangitou nawulite. Wurru na'oma n sara allo 
indi lai ringirranni mangitou ta'e lalindumannu tatindungnga su tempo 
imangitou mabbasa manga wuke m paaire tabbe udde. Lalindumma 
udde mante mawu'a amungkangngu taumata uaaukka ringanni Kris- 
tus. !5Orassa indi lai, napawe imangitou mabbasa manga Wuke Musa, 
lalindumma udde ta'e ualindumma ringirranni mangitou. 16 Arawe 
amungkangngu pia sangkatou rumanta sumaruanna Mawu, lalindumma 
udde sarun wu'anna wuassu hati n taumata udde. "Ne, Mawu apan 
wabbatti'a isindi, eteudde Gharraho. Wurru suapa n pia Gharraho 
Mawu, isudde lai pia alaluassa. !$Orassa indi hati ng kite tawe 
lalindumannu tatindunga wurru iite mangngapiddu awawantugu Mawu 
Yesus. Wurru ana waugu udde iite sidutu waluanna maola'a ere Itou; 
mallannu iite maola'a mawantuga. Awawantuga udde wuassu Gharraho, 
wurru Gharraho udde eteudde Mawu. 


Darotongnga wuassu surga sulalummu 
tampa apan niola'a wuassu leta’a 


4 lami ma'olaa manara indi ringannu ahewallu naungngu Mawu 
Ruata. Ana waugu udde iami tawe mangillolo. ?Iami tawe map- 
paattu inolaanna marandumma apan maasili. Iami maddiri mamma- 

nara ringannu mangngapande ara'e mammalelongngu wisara Mawu 
Ruata. Jami mangngimbe Mawu Ruata ringannu naungnga apan ma- 
tulida tumurruttu apulu-Ne. Ana waugu udde, iami mangngantimma 
anambo n taumata ma'ellega siami ringannu mapia sulalummu naung- 
nge. “Amungkangngu Wattřu Alaluassa apan niapaasingkati ami udde 
taambe niasunnanna, ne tumba'u manga taumata apan mattuda m pa- 
pate apan tawe maasunna. “Monganna laleo apan uaparenta runia indi 
nakkapingnga ringirannu manga taumata apan tawe mangimanna udde. 
Monganna apan sidutu mannalare simangitou tadeu imangitou tawe 
maasilo semakka wuassu Wattu Alaluassa udde, su olgu awawantugi 
Kristus, apan naola'a lihiddu Mawu Ruata. “Wattia apan iwabbattii 
ami udde walinewe watta su ola'i ami sassane. Watti'a uddewe watti'a 
su olai Kristus; manungku eteudde Itou Mawu; wurru ete iami manga 
allang-Nge ana waugu Itou. 6Mawu Ruata mabbisara, ”Rinone wu- 
assu lalummu araranduma sumabangnga asasemakka,” Mawu Ruata lai 
apan napaasabangngu semakka wuassu lalummu naungngi ite, tadea'u 
ringirranni ite masemakka ipassunna awawantugu Mawu Ruata apan lul- 
lansiangnga su hati n Kristus. 

17 Arawe darotongngu surga apan marramaga udde iaapiddi ami su 
wadangngi ami apan tawe aregane indi apan niola'a wuassu leta'a. 
Ringannu aroddi nilumiattae manungku awawantugu tarrino udde su 
Mawu Ruata waline siami. #lami niapaasala wuassu alawo'u tampa, 
arawe iami tawe nia'uluhanni mangitou. lami tuttiangnga arawe jami 
tawe awuliannu antimma. “Manambo apan uasaseetti ami, arawe tawe 
saran paassa iami uatanga sassane. Wurru salaiwe masokka jami 
puulanna ma'oma n sara manawo, arawe iami tawe mate. !°Sidutu iami 
uapendama papate Mawu Yesus su wadangngi ami, tadeu pabbawiak- 
Ke lai lumiattga su wadangngi ami. !1Su alo'engngu allo iami ma- 
bbiakka, iami sidutu 13umpangngu papate ana waugu Kristus, tadea'u 
ringannu aroddi wiakki Kristus lai wotongnge lumiattæa su wadang- 
ngi ami apan marosa indi. !Indi atappasanne manungku sulalummu 
wadangngi ami papate tantalanna mappaamattu tarrinone, arawe iami 
lulluassa, manungku ete wiakka apan tantalanna mammanara su- 
lalummu wadangngu. 

BSulalummu Wuke Susi pia bisara arendi, “lau mangngimanna ana 
waugu udde iu mabbisara.” Ne ringannu atatohassu mangngimanna 
ereudde lai, iami mabbisara ana waugu jami mangngimanna. !4Jami 
pia antimma manungku Mawu Ruata apan suete napaawiakku Mawu 
Yesus, sarun mapaawiakki ami lai ringannu Mawu Yesus, wurru 
mangapiddi amiu wurru iami su saruan-Ne. !5Sarangkanambone udde 
hunanu sassane. Ana waugu lembo n aatambanna taumata uapen- 
dama darangngu Mawu Ruata, lembo manambo lai aaliomanna apan 

iaaļiomanna su Mawu Ruata; ringannu aroddi Mawu Ruata wan- 
tuhanna. 


Mabbiakka ringannu mangngimanna 


lé Ana waugu udde jami tawe mangillolo. Salaiwe sulalummu wa- 
dangngi ami alaleo aatambanna, arawe su pangangimanna jami 
golaanna wakku su miallo-miallo. I Wurru asasusa apan tawe tuma- 
nite n mawakkata indi, apan tumbau papendamanni ami tala ng ka- 
dioa, sarun mangonggolu hessine siami sambau alaļuassa apan wahe- 
walla wurru tawe pangudusanne. Alaluassa udde maggewalanna ma- 
rau amungkangngu isulungngu asasusa udde sassane. ISAna waugu lami 
tawe ma'innunu manga inolaanna apan aasiloanna, arawe apa apan tawe 
aasiloanna. Apan aasiloanna tumba'u tala ng kadio'a, arawe apa apan 
tawe aasiloanna udde malannu-lannu sarangkalo'engnge. 

Ana waugu jami masingkata manungku amungkangngu wale - ete- 

udde wadangnga - apan atatanaanni ite su runia indi ihohakka, 
Mawu Ruata sarun manaddia wale ng kite su surga, apan niolu Mawu 
Ruata sassane wurru tawe mahohakka sarangkalo'engnge. 2Sulalummu 
wale su orassa indi, iite sussaliomanna, ana waugu iite maapulute 
atonna matanga su wale su surga udde. Ete wale udde wadangngi ite 
apan wakku. 4Su alo'engngu allo iite uatana'a sulalummu wale wuassu 
runia indi, iite sussaliomanna ana waugu winabbawa ng kite mawakkata. 
Walinewe ana waugu iite maapulu mapallosa wuassu wadangngi ite, 
apan wuassu runia indi, ana waugu iite maapulu mappaattu wadangnga 
wuassu surga udde, ana see wadangngi ite apan wotongnge mate indi 
pia tarrino apan wiakka. 5Apan mannaddia siite su olangnge udde, ete- 
udde Mawu Ruata sassane, wurru Itou nangonggolu Gharraho-Ne siite 
maola'a sambau watarru. 

SAna waugu udde naungngi ami sidutu uapendama atatohassa. 
lami masingkata manungku tantalanna jami ta'e uatana'a sulalummu 
wadangngi ami indi, lami marau wuassu wale apan sarun atanaanni ami 
suadio'a ringannu Mawu. Ana waugu jami mabbiakka pinangiananne 
wuassu mangngimanna si Kristus, waline pinangiananne wuassu apa 
apan aasiloanna, ŝana waugu udde naungngi ami masabbare. lami 
mappianne mapallosa wuassu wadangngi ami indi, tadeau wotongnge 
matanga suadio'a ringannu Mawu. “Ana waugu udde jami sidutu 
madea'a atonna-tonna ipalluassa naung-Nge, mapia tantalanna jami ta'e 
uatana'a su wale ng kami isindi, arae poiaroddi. 1° Ana waugu atonnate 
iite sarangkanambone sarun iapaasaruanna . pamamarikisanni Kristus, 
wurru sangkatou-sangkatou sarun maasomba wawalinne uasulungngu 
inolaanne su runia indi - alæuanna mapia ara'e ala'uanna laleo. 

Uaaukka ringannu Mawu Ruata 
sulalummi Kristus 


Jami masingkata apa atappasanne mata'uttu Mawu; ana waugu 
lami maapulu mangarra'a taumata see mangngimanna olau wadang- 
ngi ami. Mawu Ruata maaillala siami, wurru iau mangantimma iamiu 
lai maaillala siami sulalummu naungngu. ZRingannu indi jami tawe 
madorongnga tadea'u iamiu maddalo wadangngi ami. Iami tumba'u 
mangonggolu sambau pinangiananne apan mapia siamiu tadea'u iamiu 
maluassa siami, tadea'u iamiu masingkata ereapa iamiu sumimbakka 
manga taumata apan tumba'u ma'ellega pahuddu taumata waline 
ma'ellega pallalagune. BAmungkangngu iami atonna aasiloanna nab- 
bewate, udde ana waugu manara Mawu Ruata. Wurru amungkangngu 
iami aasiloanna ringirranna masemakka udde ana waugu hunane siamiu. 
MEte darangngu n Kristus apan uatarrino siami; wurru jami naatu- 
tukke manungku amungkangngu sangkatou suete nate huna n taumata 
nambo, ne atappasanne manungku taumata sarangkanambone suete 
nate. Kristus nate ana waugu anambo n taumata, tadea'u manga tau- 
mata apan wiakka, tate lai mabbiakka huna m wadangnge sassane, 
arawe mabbiakka huna ng Kristus apan suete nate wurru niapaawiakka 
apia ana waugu hunane simangitou. 

16 Ana waugu udde, jami tate lai manguukka taumata tumurruttu 
aulaannu taumata. Atonna iami suete nanguukka Kristus wuassu pahu- 
ddu taumata, arawe orassa indi tate. "Taumata apan suete naaukka 
ringanni Kristus, maola'a taumata wakku atonna-tonna. Apan tabbe 
naliute — sarangkanambone naola'e wakku. !8Sarangkanambone udde 
nimmanara Mawu Ruata. Sulalummi Kristus napaa'aukki ite apia 
ringanni Tou, see nandolokki ite tadea'u manga taumata waine wotong- 
nge lai pia paa'aukka ringannu Mawu Ruata. 

Plami namasingkata manungku sulalummi Kristus, Mawu Ruata 
napaaukku taumata apia ringannu watangan-Ne. Mawu Ruata na'ola'a 
udde ringannu tawe narringiddu pasasala apan suete niola'u taumata 
su saruannu watangan-Ne. Wurru iami suete nirolokku Mawu Ruata 
iapapasingkatu Watta udde. 

2 Nariaddi ete rami udde darolorranni Kristus. Sulalummi ami Mawu 
Ruata nabbalo n tanata-Ne. Sulalummu aranni Kristus iami sumalande, 
sengkamawe lima Mawu Ruata apan namala ng kamiu uaaukka apia 
ringanni Tou. ?1Kristus tawe pasasaļane, arawe Mawu Ruata na'ola'a 
Sitou uapasanna rosa ng kite, tadea'u iite maaukka apia ringannu Mawu 
Ruata ana waugu susambau ringanni Kristus. 

Ana waugu iami mammanara suadio’a ringannu Mawu Ruata, ne 
6 iami sumalande arie iamiu ma'ola'a tawe gunane apapia naungngu 
Mawu Ruata udde. ?Sulalummu Wuke Susi, Mawu Ruata nabbisara, 

”Su tempo apan ipaapulu, Iau suete naddaringikka S'o, 

wurru su allo m pananalamatta, Ia’'u suete nantulungngu.” 
Naunge paapia-pia, ete orassa indi tempo apan ipaapulu-U udde. Ete 
orassa indi tempone ipanalamatta. 

“lami maddiri manara ng kami iapaasala. Ana waugu udde iami 
tawe mangonggolu pinangiananne su sangkatou ipa'ola'a olangnge udde. 
4Arawe sulalummu alawo'u inolaanna iami mapaaliatta'a manungku ete 
1ami allangngu Mawu Ruata. Ana waugu alawo'u hati n asasusa suete 
niapendamanni ami ringannu sabare; šiami nisansaranna, nirruumanna, 
wurru nirrimpulunanna, iami mammanara marrimadda, malawa ma- 
tilla, wurru masokka lai tawe maasomba anna. $Ringannu pia ino- 
laanna mapia, pande, masabbare, wurru naungnga mapia, iami ma- 
paaliatta'a manungku iami udde allangngu Mawu Ruata.. Wurru lai 
ringannu uaantimma tatulungnga wuassu Gharraho Mawu Ruata, wurru 
ringannu darangngu apan su rinone, ?wurru ringannu mabbattia wattiu 
Mawu Ruata wurru ringannu tarrino Mawu Ruata, iami mapaaliatta'a 
manungku iami indi allangngu Mawu Ruata. Iami uaagassa apulu Mawu 
Ruata maolaa ahiddi ami ipamangalo arae ipannohassa wadangngi 
ami. ŝIami aaddatanna, arawe haggalusaanna lai, raddaloanna, wurru 
aaļuandahanna lai. Salaiwe iami mabbiakka matulidda, iami aansilanna 
tarra awusu. Tami sassunnanna taumata awagananna, arawe iami asing- 
katannu awadaalla. Jami sassunnanna nate, arawe wutte'e iami ta'e 
wiakka. Salaiwe ami sassansaranna, iami tawe nate. !"Salaiwe naungngi 
ami massusa, arawe iami sidutu lulluassa lai. Iami aellehanna asiangnga, 
arawe lami suete napaa'ala n taumata nambo. lami aellehanna tawe 
darotongnga, arawe su rinone iami uatahuanna sarangkanambone. 

Manga turrangnga apan arangnguanna su Korintus! Jami suete 
nabbisara uahahati siamiu. Anambo n lalorro naungngi ami suete 
niwalo siamiu. Plami manutuba naungngi ami siamiu, tumba’u iamiu 
mammuni naungngi amiu siami. BOrassa indi, wala’e ia'u mabbisara ere 
alarrana'u sassane. Wu'ate lai naungngi amiu siami. 


Alarra'a sumaruanna manga taumata 
apan tawe pangangimanne 


“Arie maammulu manga taumata apan tawe mangngimanna Mawu 
Yesus; udde tawe su rinone. Tawe mariaddi apapia maammulu alaleo! 
Tawe mariaddi asasemakka maammulu araranduma. !5Tawe mariaddi 

Kristus maammulu Setanna. Apa sulungnge taumata n Sarrani wurru 
taumata waline Sarrani? 16 Apa suļungnge Wale Mawu wurru wale m 
paaluanna? Iite indi Wale Mawu, eteudde Mawu Ruata apan wiakka. 
Mawu Ruata sassane nabbisara, 
”Ia'u sarun matana'a su pattangnganni mangitou, 
wurru mabbiakka suadıio’a ringanni mangitou. 
Ia'u sarun maola'a Mawu Ruata mangitou 
wurru imangitou sarun maola'a alarrana-U. 
17 Ana waugu udde, 
tantanga'e manga taumata apan tawe maaillala Mawu Ruata udde, 
wurru pattingkarraete m batangannu wuassi mangitou. 
Arie paa'aukka ringannu apa apan maarantina 
ne ia'u sarun manengkamma siamiu. 
i8Igu sarun maola’a Iamangngu, 
wurru iamiu sarun maola'a alarrana-U 
ete aroddi wisara Mawu Apan Lembo Matarrino.” 
Manga turrangnga apan arangnguanna! Anambo n paaire udde 
tuddane siite. Ana waugu udde rinone iite mamaresi watanganni ite. 
Rinone iite mata'uttu Mawu Ruata, tadea'u iite wotongnge mabbiakka 
sassane huna Mawu ringannu nasuungnga. 


Alaluassi Paulus 


2Salohoite iami sulalummu naungngu. Iami tawe nassala su sangka- 
tou taumata, tawe taumata apan niwodoanni ami. Iami tawe saran paa- 
ssa mangngaliwu n darotongngu sangkatou taumata lai. “I2u mabbisara 
aroddi, waline ana see mapasaļa ng kamiu. Ana waugu ere suete ni- 
wisara'u paarorone, iami lembo marangngu siamiu wurru ete iite sang- 
gaweanna ma'oma n sara mate. #I2u mangngimanna atonna siamiu. 
Wurru lai iau maluassa atonna siamiu! Salaiwe iami naasomba ma- 
nambo asasusa, naungku naluassa ana waugu iamiu. Naungku lembo n 
lulluassa! i 

“Napawe iami na'omate su Makedonia lai, jami tawe naaillolo. Wu 
assu alawo'u inolaanna iami naasomba asasusa: wuassu inolaanna waine 
pattatatiakka, wuassu naungnga sassane atata'utta. $Arawe aadiang- 
kamanna, Mawu Ruata sidutu mannohassa naungngu taumata apan 
nialiwune, Itou nalluassa siami ringannu daranta n Titus. ?Naungngi 
ami naluassa waline tumba'u ana waugu Titus nirumanta ewe'e lai ana 
waugu itou nabbattra ereapa naungnge naluassa ana waugu iamiu. Itou 
namasingkata siami manungku iamiu maapulu atonna maisasomba’u; 

manungku iamiu sussassilu pallalagunu paarorone wurru orassa indi 
maluassa manamba'a siau. Olangnge udde naaluassa sia'u lai. 

#Salaiwe sura'u naasusa naungngu, ia'u tawe sumassilla namorrettu 
suratta udde. Atonna su tempo ia'u naasilo manungku suratta wuassia'u 
udde naasusa siamiu — salaiwe asasusanu udde tumba'u tala ng kadio’a 
- ią@u sussassilla lai. °’Arawe iau orassa indi lulluassa - waline ana 
waugu naungngu nasusa, ewe'e ana waugu asasusanu udde naawalu pal- 
lalagunu. Atonna asasusanu udde su lalannu apulu: Mawu Ruata. Na- 
riaddi, iami tawe namoddo siamiu. Ana waugu asasusa ereudde maa- 
walu naungnga apan mandanta n asasaļamatta. Wurru taumata tawe 
sumassilla su olangnge udde. Arawe asasusa apan su lalannu apulu 
n taumata maawawa papate. IlAnnama'a iamiu panutukka, apa asom- 
bangani amiu wuassu asasusa apan su lalannu apulu Mawu Ruata! Som- 
bangnge eteudde iamiu atonna-tonna marrusahadda manilangnga apan 
malabukka! Iamiu naola'a maddantinu rosa, iamiu mata'utta, iamiu ma- 
rangngu, iamiu naola'a matohassa, iamiu maapulu marruumannu tau- 
mata nassala! Sulalummu alawo'u hatto indi, iamiu suete napaaliatta’a 
manungku iamiu tawe nassala. 

2Nariaddi, salaiwe iau suete namorrettu suratta udde, i@u 
namorretta, waline ana waugu taumata nassala udde. Waline lai ana 
waugu taumata apan uatatarranga pasasala udde. Iau namorrettu su- 
ratta udde tadea'u su saruannu Mawu Ruata iamiu maatutukka sassane 
aroddi ahewalle naungngi ami siamiu. BAna waugu udde naungngi 
ami naluassa. Ringannu lulluassa, iami lai lullala'a ana waugu naasilo 
laluassi Titus, naungnge lulluassa ana waugu iamiu sarangkanambone. 
Mla'u atonna suete namarabunga ng kamiu sitou. Aadiangkamanna, 
iamiu tawe namansili siu. Anambo n apa apan suete niwalo ng kami 
siamiu udde atonna. Aroddi lai apa apan ipamarabunga ng kami su ola’i 
amiu si Titus udde niatialanna atonna. ISOrassa indi itou lembo ma- 
rangngu siamiu ana waugu itou mannaungnga ereapa iamiu sarangka- 
nambone tutturrutta piarrangnge, wurru ereapa iamiu manarimmatti tou 
ringannu maaddatta wurru maturruta. l6la'u maluassa tassulungnge, ana 
waugu iamiu aapangimananna su alawo'u inolaanna. 


Roitta sasumbala wuassu manga 
taumata n Sarrani 


Manga turrangnga, iami maapulu iamiu maasingkata lai su ola'u ere- 
9 apa apiane Mawu Ruata su manga jamaattu Makedonia. 2Imangitou 
suete niannamannu manga asasusa apan mawakkata. Arawe su pat- 
tangngannu manga asasusa udde, imangitou lulluassa, wurru naung- 
nge masarrionto’a ipangonggolu sumbala ipantulungngu taumata waine, 

salawe imangitou asiangnga. Iau wotongnge makkawessa manungku 
imangitou nangonggolu ahewallu asombangi mangitou, ewe'e lai pia le- 
bbene. Ringannu taweddu nandolokka, 4imangitou madorongnga siami 
amungkangngu wotongnge imangitou mantuļungnga lai mangonggolu 
sumbala su pabbawalagu Mawu Ruata su Yudea. SImangitou na- 
ngonggolu mannamboanna wuassu apa apan aantimanni ami. Imangi- 
tou paarorone nanantillu watanganne su Mawu, wua udde siami lai, ere 
ipaapulu Mawu Ruata. SAna waugu udde iami nandolokki Titus - apan 
nánattaku manara indi — tadea'u itou manassu manara apan mapia indi 
su. wallatti amiu lai. 7Iamiu apianne wuassu alawo'u taumata; iamiu 
apianne su olau pangangimanna, su olau mapaasabangngu ringidda, 
su olau asingkata, sulaļjummu alawo'u hati manara, wurru sulalummu 
darangngu siami. Ana waugu udde, mappianne iamiu lai apianne su- 
lalummu manara apan mapia indi. 

#la'u tawe nandolokka udde maola'a sambau parenta. Arawe 
ringannu namasilo aroddi arrimadde taumata waine mantulungngu tau- 
mata sansulungnge, ia'u lai maapulu maasingkata na'oma n sara suapa, 
darangngunu. °’Ana waugu iamiu masingkata atonna manungku iite 
lembo n arangnguanni Yesus Kristus Mawu ng kite. Itou ala, arawe Itou 
nattingkaola'a asiangnga ana waugu iite, tadea'u ringannu paa’asiangnge 
udde iamiu maola’a ala. < 

10Tumurruttu addapa'u, su rinone iamiu manginsue manara apan 
suete nitattaka tonna naliu. Ana waugu ete iamiu apan paarorone 
narringidda wurru nanattaku manara indi. llOrassa indi rinone 
iamiu manassute manara udde tumurruttu auatannu. Rinone iamiu 
marrimadda manginsue manara udde, su “ereapa iamiu lai rorone 
marrimadda marringiddu manara udde. ZAmungkangngu iamiu maa- 
pulu mangonggola, ne Mawu Ruata sarun manengkamma aonggolu 
udde pinangiananne wuassu apa apan pia siamiu, waline pinangiananne 
wuassu apa apan tawe siamiu. 

B-4Ja'u atonna-tonna tawe pandumma mamallossu taumata waine 
wuassu winabbawane, wurru mammakkata siamiu. Arawe ana waugu 
iamiu orassa indi sulalummu asasuungnga, ne narrinote-iamiu mapaa- 
suungngu auranganni mangitou. Napawe iamiu pia auranganne, wurru 
imangitou su asasuungnga, ne imangitou. sarun mantulungngi amiu. 
Ringannu aroddi rua ng kawageanganna uatatulungnga. 1!5Sulalummu 
Wuke Susi uaworretta, 

”Taumata apan pia darotongnge manambo, 

tawe lumebbe, 

wurru taumata apan darotongnge mattulungnga,. 

tawe asueanne.” 


506 2 KORINTUS 8,9 


Titus wurru manga hawene nirolokka suadio’a 


l6Lembo maadiangkamanna iami su Mawu Ruata ana waugu Itou 
suete na'olaa si Titus marrimadda ere iami mantulungngi amiu. 
Ana waugu Titus waline tumba'u maluassa manipussu darorongngi 
ami, arawe itou lai aroddi arrimadde mantulungngi amiu na'oma n 
sara wuassu apulune sassane itou nakkawessa rumanta ringanni amiu. 
18Suadio’a ringanni tou jami nandolokku sangkatou turrangnga apan 
aadatannu anambo n jamaatta ana waugu manarane mammasingkatu 
Wattru Alaluassa wuassu Mawu Ruata. Wua udde lai, taumata isa- 
ssago'u udde suete nipile lai wurru nitantunu manga jamaatta ipandi- 
nganna siami su amatanni ami. Ana waugu iami sarun umamatta ma- 
masingkattu sasumbala udde, tadea'u Mawu wantuhanna, wurru tadea'u 
iąamiu maasilo manungku iamiu maapulu mantulungnga. 

Jami mateha-tehamma tadea'u tawe taumata mapaasala ng kami 
su olau padarorongnga sumbala apan wahewa indi. Zllami maddiri 
mangawusu waline tumba'u su lantakku hati Mawu, ewe'e su saruannu 
taumata lai. 

2 Şuadio’a ringanni Titus wurru turrangnge udde, jami lai nando- 
lokku sangkatou turrangnge waine. Iami masokkate naannama sitou 
wurru inasingkatanna itou sidutu maapulu mantulungnga. Wurru oras- 
sa indi, itou maapulu mantulungngi amiu, ana waugu itou pia antimma 
wahewa siamiu. Su ola’i Titus, itou udde hawe'u, apan mammanara 
ringangku mantulungngi amiu. Wurru su olau turrangnge darua udde, 
apan inai suadio’a ringanni tou, ete imangitou udde taumata apan niro- 
lokku manga jamaatta wurru naola’a sambau awawantugi Kristus. M“Iami 
mangantima iamiu mapaaliattau darangngunu simangitou, tadea'u 
anambo n jamaatta masingkata manungku iamiu marangngu simangitou 
wurru manungku apa apan ilalluassi ami su ola'i amiu udde atonna. 


Sasumbala su taumata labissa Sarrani 


Rinone ia'u lai lasae mamorrettu suratta siamiu su olau sasum- 

bala apan tantalanna niroho su pabbawalagu Mawu Ruata su Yu- 
dea. 2Ia'u masingkata iamiu maapulu mantulungnga, wurm iau suete 
nilumuassi amiu su manga taumata n Makedonia. Iau nabbisara si- 
mangitou, manungku ro'e n tonna naliu manga turrangnga su Akhaya 
nasaddiate mangonggolu sumbala. Wurru apulunu udde naatohassa lai 
apulu n sangkawageanganna wuassi mangitou. 3Orassa indi i&u nando- 
lokki Titus wurru turrangnge rua ng katou ringanni amiu tadea'u apa 

apan ilalluassi ami su ola'1 amiu tawe maola'a awusu marasai. Nariaddi 
iamiu rinone nasaddiate, ana waugu ia'u nabbalo simangitou iamiu na- 
saddiate rumanta su manara udde. #Ia'u sussinggawangnga arrengenne 
pia taumata n Makedonia apan tumantalongnga siau su tempo ia'u 
rumanta ringanni amiu. Wurru amungkangngu imangitou naaratingnga 
manungku iamiu taambe naasaddia, uare asasili eteapa siami, ana waugu 
iami suete nabbalo simangitou manungku iami lembo mangngimanna 
siamiu! Wurru iamiu sassane lai masili. ï5Ana waugu udde izu mam- 
mendama rinone mandolokki mangitou udde ringanni amiu malliu roro 
ana see mapanaddia sasumbala apan suete pina'ire ng kamiu udde. 
Udde ta'u niola'a tadea'u amungkangngu ia'u rumanta, aonggoli amiu 
udde nasaddiate. Ringannu aroddi, nilumiattae manungku aonggolu 
udde nionggola ringannu naungnga maluassa wurru waline ana waugu 
niwata'a. 

“Paanaunge! Taumata apan mangngasiu wualanna mampaadio’a, 
sarun mangitingnga hessine adio'a lai. Arawe taumata apan mang- 
ngasu wualanna manambo-nambo sarun mangitingnga lai hessine ma- 
nambo. 7Suapa n taumata pinone mangonggola tumurruttu alaluassu 
naungnge. Arie itou mangonggola ringannu uapapadua ara'e ipabba- 
wata'a, ana waugu Mawu Ruata mandangngu taumata apan mangong- 
gola ringannu naungnga maluassa. ?Mawu Ruata uatarrino mangong- 
gola siamiu alamatta apan manambo-nambo, tadea’u iamiu sidutu uata- 
huanna apa apan ipaapulu ng kamiu; wurru iamiu lai sarun pia lebbene 
ipa'ola'a apapia wurru pasasumbala su taumata waine. Sulalummu 
Wuke Susi uaworretta arendi su olau Mawu Ruata, 

”Itou mannaliawukka su taumata asiangnga; 

apapia naungnge uata'a saran malannu-lannu.” 
1Mawu Ruata apan nanaddia wualanna su mangangasi'a wurru pabba- 
wiakki ite. Itou lai sarun manaddia wurru mapaanambo n hessi- 
ne apan nijiasi'i amiu tadea'u hessi n apapia naungngu aatambanna 
lai. ĦRingannu aroddi iamiu sarun maasuungnga sulalummu manga 
hausannu na'oma n sara iamiu sidutu wotongnge mangonggola ringannu 
naungnga maluassa. Wurru manga aonggoli amiu apan tattahianni 
ami, maaolaa taumata nambo maadiangkamanna su Mawu Ruata. 
2Ana waugu inolaanna mapia apan niola'i amiu indi waline tumba'u 
mannuungngu aurangannu pabbawalagu Mawu. Ruata, arawe udde 
ma'aola'a taumata nambo maadiangkamanna su Mawu Ruata. BWurru 
wuassu apapia ng kamiu udde, manambo taumata n Sarrani su Yudea 
sarun maddalo Mawu Ruata ana waugu imangitou naasilo taturruti amiu 
su Watti'u Alaluassa su ola'i Kristus apan tatantalonganni amiu udde. 
Imangitou lai maddalo Mawu Ruata, ana waugu iamiu naungnge mapia 
mattahia simangitou wurru su. anambo n taumata waine. sarannapa 

apan pia siamiu. MNe imangitou sarun umaliomanni amiu ringannu 
apendammu darangngu ana waugu Mawu Ruata naung-Nge lembo 
mapia siamiu. SRinone iite maadiangkamanna su Mawu Ruata ana 
waugu aonggole apan wahewalla udde! 


Paulus napaatohassu manarane 


1 Orassa indi iæ'u, Paulus, maapulu mabbalo n sambau hatto 
0 siamiu. Iau indi, unnu taumata, masarriontoa amungkangngu 
uasasaruanna ringanni amiu, arawe warrani amungkangngu mararau. 
Ne ana waugu asasarrionto'a wurru apapia naungngi Kristus, ?i@u su- 
malande arie mamata'u ma'ola'a tumanite n marragissa siamiu na- 
pawe manga taumata apan mabbisara manungku iami mammanara 
ana waugu apulu n ruma indi. “lami atonna tae mabbiakka su- 
lalummu runia, arawe iami tawe mammanara tumurruttu apulu n runia 
indi. 4Manga ahidda apan ipappaatti ami sulaJummu manara ng kami 
walinewe ahidda wuassu runia indi, arawe ahidda wuassu Mawu Ruata 
uatarrino. Ringannu manga ahidda udde iami marrimunsa'a manga 
tampa mangitou; iami manniko'u manga patatatiakka 5wurru manggo- 
hakku tanda'u atatanggakka apan niola'a ipanompolla asingkattu Mawu 
Ruata. lami nanametta ringirrannu manga taumata wurru na'ola'a si- 
mangitou massurrubawa si Kristus. “Wurru amungkangngu iamiu suete 
tinumurrutta ringannu atonna-tonna, iami uasaddiate marruumannu 
anambo n taumata apan maddiri tumurrutta. 

TRinone iamiu maatutukka inolaanna apan atonna. Amungkangngu 
sangkatou mangngimanna manungku itou tatahuananni Kristus, rinone 
itou managu watanganne sassane wurru manualaga manungku iami lai 
tatahuananni Kristus ere lai itou. 8I@u tawe masili amungkangngu ia'u 
mannamboanna mamarabunga n tarrino apan suete nionggolu Mawu 
siami, ana waugu tarrino udde nionggola ipangapia siamiu, walinewe 
pandaleo. ?Ia'u maddiri iamiu massunna manungku ia'u mammata'utta 
siamiu ringannu manga surgu. WTaumata mabbisara, “Manga suratti 
Paulus udde marragissa wurru marraubba, arawe amungkangngu itou 
sassane udde su pattangnganni ite, naungnge masarrionto’a wurru manga 
wisarane tawe atappasanne sara ng kadio'a!” IlRinone taumata ereudde 
manutukka manungku amungkangngu iami su pattangnganni amiu, 
inolaanni ami narrino ere niworretti ami sulalummu manga suratti ami. 

Dlami tawe lai warrani manumandinga ara'e manulungngu wata- 
nganni ami massulungngu manga taumata apan uapendama wata- 
nganne matanggakka. Tumanite m woddo imangitou! Imangitou 
ma'ola'a aulaanne sassane wurru mannanda watanganni mangitou sa- 

ssane ringannu aulaanne udde. Plami tawe aroddi. Amungkangngu 
iami mamarabunga, iami tawe lumiu passaranne. lami uatana'a su- 
lalummu passarannu leta'a pammanaranna apan suete tinantunnu Mawu 
Ruata siami. Wurru iamiu nasutta sulalummu wageangngu leta'a udde. 
14Nariaddi, su tempo iami nattembo siamiu wurru nangapiddu Watti'u 
Alaluassa su ola'i Kristus siamiu, iami tawe nallinga passarannu leta'a 
pammanaranni ami. Jami tawe naddalo watanganni ami su manara n 
taumata waine apan su liuddu passaranna apan suete tinantunnu Mawu 
Ruata siami. Arawe iami sidutu sulalummu passaranna apan suete ti- 
nantunnu Mawu Ruata siami wurru mangngantimma manungku iamiu 
lembo mangngimanna si Kristus, tadea'u jami wotongnge mappa'ola'a 
manara apan lembo n ahewalanne su wallatti amiu. !$6Ringannu arod- 
di iami wotongnge lai mabbattiu Wattiu Alaluassa udde su manga soa 
waine ringannu tawe mamarabunga manara ng kami apan suete niola’a 
su tampa m pamanarannu taumata waine. 

1Sulalummu Wuke Susi uaworretta, ”Taumata apan sidutu lulluassu 
sambau sarannapa, rinone lai lumuassu apa apan suete niolau Mawu.” 
18 Ana waugu taumata apan raddaloanna eteudde tumata apan radda- 
loannu Mawu, waline taumata maddalo watanganne sassane. 


Paulus wurru manga rasul awusu 


Wale ia'u mattingka woddo adioa. Wotongnge are? ?2Ia'u 
11 lurrintulunu, ere Mawu Ruata sassane lai lurrintulu ng kamiu. 
Iamiu ere sangkatou marruala apan tae susi wurru suete nipa'ire'u ia- 
paawingngu sangkatou umbasanna, eteudde Kristus. 3Arawe ia'u sus- 
singgawangnga ringirrannu, sarun awonọ’anna tawe tumurrutta si Kris- 
tus, ere Hawa paarorone lai inawono'annu atoanna. 4Ana waugu 
ellehanna iamiu maluassa manarimmattu taumata apan rumanta 
ringannu wurru mangngarrau Mawu Yesus waine - waline Mawu 
Yesus apan niapaasingkati ami siamiu. Wurru iamiu lai malutu 
manaloho gharraho wurru ”watt?ľu alaluassa” apan uapaparrala n 
Gharraho Mawu Ruata wurru Wattru Alaluassa apan suete nitarimmatti 
amiu wuassi ami. 

SIau tawe maapendama sara ng kadio'a manungku ia'u mabba- 
woanna wuassu ”manga rasul” apan pande udde! “Asinungka i&u tawe 
tumani masingkata mabbisara, arawe su ola'u asingkata, iau waline tau- 
mata woddo. Udde suete niapaaliatta’a siamiu su alawo'u inolaanna. 

7Su tempo iau mabbatiu Watti'u Alaluassa wuassu Mawu Ruata 
siamiu, ia'u tawe nadorongnga iamiu mappaduli si2u; wurru ringannu 
aroddi i&u napaawawo n wadangku. Iu na'ola'a udde see iamiu 


510 2 KORINTUS 11 


maola'a matanggakka. Apa udde maola'a sambau pasasala su saruannu? 
$Su tempo iau mangngarra'a siamiu, ia'u papadulianannu manga ja- 
maatta waine. Wotongnge iwisara ia'u nandugi manga jamaatta udde ta- 
deau wotongnge mantulungngi amiu. ?Amungkangngu su tempo udde 
14'u sulalummu paa'asiangnga, ia'u tawe mapaasusa saran sangkatou wu- 
assu wallatti amiu. Anambo n apa apan pappandumangku suete nissa- 
ddia n manga turrangnga apan nirumanta wuassu Makedonia. Iau ua- 
r1aga mapia-pia tadea'u ia'u tawe mapaasusa ng kamiu su alawo'u ino- 
laanna, wurru ia'u sidutu uariaga tadea'u olangnge udde tawe mawalu. 
WAlalua'u indi tawe iapappassa suapa n tampa su letau Akhaya, ana 
waugu alara'i Kristus apan narrino udde sigu. "Anio iau mabbisara 
aroddi? Apa ana waugu ia'u tawe mandangngu siamiu? Mawu Ruata 
masingkata manungku ia'u marangngu! 

2Apa apan a'olaangku orassa indi sidutu mammanarangku tadea'u 
”manga rasul” apan waine udde tawe pangiananne mapamarabunga m 
watanganne wurru. mabbisara manungku imangitou mammanara ere lai 
iami. Manga taumata ere udde, uddewe rasul awusu. Imangitou ma- 
mamanara mangngawusu taumata wurru mattingkaola’a naalihida ere 
manga rasul wuassi Kristus. “Tawe iaherangnga pallalagu mangitou 
aroddi, ana waugu Setanna lai sassane mattingkaola'a naalihida ere 
mala'ekattu asasemakka! ISNariaddi tawe iaherangnga lai amungkang- 
ngu mamamanara n Setanna mattingkaola'a naalihida ere mangangimbe 
apan tutturrutta apulu Mawu Ruata. Panginsueanne imangitou lai sarun 
manengkamma wawalinne apan uasulungngu inolaanni mangitou. 


Asasusa m Paulus ere sangkatou rasul 


Tau isule lai apia: Arie piaddu massunna siau woddo. Arawe 
amungkangngu iamiu massunna siau aroddi, wala'ewe iau apan wo- 
ddo indi mamarabunga lai adio'a. 1" Manansunna indi sarun ta'u iwalo 
alalua'u, arawe waline Mawu apan nandolo'u mabbisara n olang- 
nge udde. Su olangnge indi atonna-tonna iau mabbisara naalihidda 
taumata woddo. !$Atonna manambo taumata apan lulluassu manga 
inolaannu runia, nariaddi iau maapulu lumuassa lai ere imangitou. 
Plamiu ringannu naungnga maluassa masabbare su saruannu taumata 
woddo, ana waugu iamiu mammendama ririnu apandeanne! 20lamiu 
mangke mammala n taumata mapatarruallangngi amiu, ara'e mang- 
ngapande manaranu wurru mangnganu auntunganna wuassi arniu, ara'e 
mammendama ririne mattanggarranna wuassi amiu wurru warrani ma- 
mero siamiu. 21la'u massili manga'u manungku iamiu tumanite n lome 
ma'ola'a ereudde. 

Arawe apa apan ilalluassu taumata waine ringannu warrani, ia'u lai 
warrani! (Iau mabbisara ere taumata woddo). #Imangitou taumata n 
Ibrani? Ia'u lai taumata n Ibrani. Imangitou taumata n Israel? Iau lai 
taumata n Israel. Papapulunni Abraham imangitou? lIa'u lai aroddi ere 
imangitou! Blmangitou lai darolorranni Kristus? Aringirranna naalihida 
ere iau inawuliante n apande, arawe atonna ia'u darolorranna apan 
lembo n apianne wuassi mangitou sarangkanambone! Iau arrimaranne 
mammanara, i&u asokkanne itarro sulalummu tuttupanna, iau asok- 
kanne sansaranna wurru masokka lai maranite n mate. %Paalimate ia'u 
sassansarannu taumata n Yahudi ringannu pappuulanna paatallu m puļo 
sio: anambone. ?5Paatallu ia'u nipuullu manga taumata n Roma; ia'u 
lai suete niwaretannu watu. Paatallu lai naapendama nirrammo ng ka- 
palla su tahaloangnga, wurru paassa iau uaļallatto su tahaloangnga 
alannune massallo sarrabbi. #Masokka iau ma'ola'a amamatta apan pia 
silakane: silakannu manawangnga, silaka mangangarro, silaka wuassu 
taumata n Yahudi ara'e lai wuassu taumata waline Yahudi, silaka su- 
lalummu soa, silaka su liuddu soa, silaka su tahaloangnga, wurru silaka 
wuassu manga turrangnga apan mangnga'u ririne Sarani wutte'e waline. 
271a'u mattingkasahadda wurru mammanara marrimadda: pattarra assa 
tawe matiilla, tawe umanna, tawe ma'inumma, masokka ia'u umamatta 
malunussa, aamansungeanna, ana waugu tawe laubba wurru tawe tampa 
atatanaanna. 28Su liuddu sarangkanambone udde, mamiallo ia'u sus- 
singgawangnga lai su olau anambo n jamaatta. ? Amungkangngu piaddu 
lome, izu lai mammendama lome su sambau. Amungkangngu piaddu 
nanawo su rosa, naungku lai massusa. 

Ne, amungkangngu iau mammarabunga n sambau inolaanna, ne 
iau mammarabunga manga inolaanna apan mapaaliatta'u alallome'u. 
3% Mawu Ruata, Iamangngu Mawu Yesus masingkata manungku ia'u 
tawe mangawusu. Aranne raloanna saran malannu-lannu. Su tempo 
iau uatana'a su Damsyik, gubernure apan uaparenta isudde su alungngu 
parenta n Ratu Aretas, nandolokku tantara mandiaga ngara n soa udde 
see iapasametta siau. 3 Arawe ringannu sambau so'anna wahewa ia'u 
niuļukka su sambau lorrangnga su paggala watu udde. Aroddi iu naļiu 
wuassu lima n gubernure udde. 


Sondapa wurru aellega apan nionggolu 
Mawu Ruata si Paulus 


Atonna tawe auntunganne amungkangngu mamarabunga. Arawe 
12 iau lai maapulu mamarabunga manga inolaanna apan niapaasilo 
Mawu Ruata sia'u sulalummu sondapa ara'e sulalummu aellega. ?Ia’u 
maaillaļa sangkatou Sarrani apan mapulote appata su tonnane naliu 

niapaasengkengnga su tampa atanggarranne su surga. (Iau wagga tanne 
wadangnge atonna-tonna nasengkengnga ara'e tumba'u sambau aellega 
- tumba'u Mawu Ruata sassane masingkata.) 34Ta’u isuļe paassa apia: 
Iau masingkata manungku taumata indi nasengkengnga niapaasutta su 
Firdaus. (Iau wagga tanne wadange atonna-tonna nasengkengnga, ara'e 
udde tumba'u sambau aellega - tumba'u Mawu Ruata apan masingkata.) 
Poiaroddi taumata sarun maaringikka manga inolaanna apan tawe 
iasiattu taumata wurru isassingadda su taumata mabbisara n wisara 
udde. “Ete su olæu taumata udde apan ta'u ipammunga, waline su 
olau wadangku sassane. Su. olau wadangku sassane, tumba'u manga 
inolaanna apan mapaaliatta u alallome'u eteudde apan ta'u ipammunga. 
SUnnu wisara ia'u lai maapulu mamarabunga n sambau inolaanna, i@’u 
maddiri mattalimorronganna apan awusu; ia’u sarun mabbisara ringannu 
atonna. Arawe lau marradannu ririu, tadea’u tawe taumata massunna 
iu nangillembo wuassu apa suete niasiloanni tou su inolaangku ara'e 
apa apan suete niaringirranni tou su wisara’u. 

7Arawe tadeu iau tawe tumanite n mamarabunga ana waugu 
aellega apan wahewalla udde, iau nionggolannu lihiddu radda'a 
su wadangku apan maola'a ahiddu Setanna. Radda'a udde niong- 
gola ipamuulla siau, tadea'u iau tawe mamarabunga. ŝPaatallu ia'u 
waliomanna su Mawu Ruata tadea'u raddaa udde marau wuassia’u. 
° Arawe Mawu sinumimbakka, “lau mandangngu sio wurru ete indi 
wuannu; ana waugu tarrino-U ahewaļanne . amungkangngu 10 su- 
lalummu alallome.” Ana waugu udde naungku maluassa mamarabunga. 
n alallome'u, ana waugu amungkangngu ia'u lome, ne su tempo udde 
iau maapendama manungku Kristus. uariagga siau ringannu atatohan- 
Ne. YNariaddi iau lulluassa ringannu alallome'u. Iau, lai lulluassa 
amungkangngu ana waugu Kristus ia'u nialuandahanna, 14'u naasomba 
asasusa, a'enggenanna, wurru ia'u naapendama sahadda. Ana. waugu 
amungkangngu ia'u lome, su tempo udde ia'u naola'a matohassa. 


Asasinggawangngi Paulus su inolaannu manga 
taumata n Korintus 


1 Atonna ia'u suete nattanno ere taumata woddo - arawe ete iamiu 
na'ola'a siau aroddi. Rinone ete iamiu maddalo sia’u. Ana waugu sa- 
laiwe i&u tawe aregane sara ng kadio’a, iau mangke ere ”manga ra- 
sul” apan wahewalla udde! Manga alarrindu'a wurru manga inolaanna 
apan tumanite m wahewalla wurru manga manara apan wahewalla suete 
niapaasilo ringannu sabare siamiu, ipattiala manungku. iau sangkatou 
rasul. BSulaļummu inolaanna apa iamiu tawe pandumanna, amungkang- 

ngu. isumandinga ringannu manga jamaatta waine? Asinungka tumba'u 
su la'u inolaanna indi: manungku ia'u tawe mapaasusa ng kamiu ana 
waugu massumbala sia'u. Ampunge ia'u su pasasala’u udde! 

MOrassa indi paatallute izu masaddiate inai mattembo siamiu. 
Wurru ia'u maddiri mapaasusa ng kamiu, ana waugu apulu'u walinewe 
apa apan tatahuananni amiu, ewe'e ririnu. Ana waugu waline alarrana’a 
apan maddea’a wiakka iapaanna su hagurangnge, ewe’e ete hagurangnga 
udde mappaduh alarranangnge. Ana waugu udde ringannu naungnga 
maluassa 14'u manantillu alawo'u darotongku siamiu, ewe'e wadangku 
sassane lal. Amungkangngu 1a'u aroddi arangngune siamiu apa iamiu 
tawe mandangngu sid u? 

I6Ne, iamiu nattaturrutante manungku i2u tawe saran paassa na- 
paasusa ng kamiu. Arawe piaddu mabbisara manungku ia'u indi mang- 
ngdpande; manungku iau naasomba auntunganna wuassi amiu ana 
waugu ja'u mangngapande. Tawe mariaddi! Apa wuassu manga tau- 
mata apar tau nirolokka siamiu uđde ią@u mangnganu auntunganne 
wuassi amiu? 1$la'u suete nandolokki Titus inai mattembo siamiu, wurru 
ia'u. ñandolokku turrangnga waine apan Sarrani inai su sambau ringanni 
tou. Apa Titus nanganu auntunganna wuassi amiu? Arawe iambua 
mammanara ringannu pandumma apan uasulungnga wurru ma olg'a 
ringannu inolaanna apan uasulungnga! 

DWotongnge mariaddi iamiu massunna, alannunete indi jami tan- 
talanna mangngambangnga watanganni ami su saruanni amiu? Jamiu 
nialiwune atonna! Mawu Ruata masingkata manungku alawo'u wi- 
sara ng kami udde tumurruttu apulu ng Kristus. Wurru alawo'u 
molaanni ami udde niola'a ipannohassa pangangimanni amiu. Iau 
sussinggawangnga manungku su tempo i&u mattembo siamiu, ia'u naa- 
ratingnga tawe ere apa apan aantimangku. Arrengenne aratinganna pia- 
ddu uawawulo, naungnge laleo, naungnge maloso, tumba'u madea'a 
hausannu watanganne, uaaumbilangnga, mappawawulo, mawunga wurru 
ma'ola'a patatatiakka. Iau mata'utta amungkangngu su tempo ia'u ru- 
manta Mawu Ruata sarun mapaawawọ’u su saruanni amiu wurru ia'u 
satun lumuai ana waugu manambo su wallatti amiu dorone marosa, 
tawe mawalu, wurru tawe mangillolo ma'ola'a manga inolaanni mangi- 
tou apan sussandaga, nagalimutanna wurru tawe su rinone. 


Manga pira alarra’a panginsueanne 
r . o 
wurru tabea 


13 Indi atallunete iu rumanta mattembo siamiu. Sulalummu Wuke 
Susi uaworretta, ”Suapa n hatto rinone pia matatialane darua 
ara'e sire tallu, wakkute udde hatto udde atonna.” ?Manga taumata 

su tempo naliu suete na'ola'a rosa wurru anambo n taumata waine, 
suete niwaloangku paarorone su tempo iau aruane nattembo siamiu. 
Orassa indi ana waugu iau maraute ringanni amiu, iau mabalo apia 
amungkangngu igu rumanta lai, tawe saran sangkatou wuassi mangitou 
apan maliu wuassu ruumanna. “Ne iamiu sarun maasomba anambo 
n tatialane apan ipaapulu ng kamiu manungku Kristus atonna-tonna 
mabbisara siau. Amungkangngu Kristus mamasingkata siamiu, Itou 
tawe mamasingkata ringannu alallome, arawe rinone Itou mapaaliatta’u 
tarrino-Ne su wallatti amiu. 4Atonna su tempo Itou niarussa, Itou lome, 
arawe orassa indi Itou mabbiakka ringannu tarrino Mawu Ruata. lami 
lai lome sulalummu wiakki ami apan uaaukka ringanni Kristus, arawe, 
napawe sumaruanna siamiu, lami lai matohassa su sambau ringanni 
Kristus ana waugu tarrino Mawu Ruata. 

“Annama'o iamiu maannammu watanganni amiu sassane, apa iamiu 
atonna-tonna mabbiakka ana waugu mangngimanna si Kristus! Iamiu 
sarun maatutukka manungku Kristus Yesus udde sulalummu naung- 
ngi amiu! ~ waine lai olangnge amungkangngu iamiu tawe mangngi- 
manna atonna-tonna. “lau mangantimma iamiu maatutukka manungku 
jami walinewe taumata malihakka awono'anna. ?lami waliomanna su 
Mawu Ruata antimanna Itou mantulungngi amiu ana see tawe ma'ola'a 
pasasala. Walinewe mapaaliattaa manungku jami indi pande mam- 
manara, arawe tadea'u iamiu tutturrutta apulu Mawu Ruata - sa- 
laiwe aellehanna iami tawe tumurrutta, udde tawe apane! $Ana waugu 
lami tawe maapa'ola'a sambau inolaanna apan uataae ringannu apan 
narrino; iamiu sarun tumurrutta apan narrino. lami lulluassa amung- 
kangngu iami lome wurru iamiu matohassa. Tami waliomanna lai ta- 
deau iamiu maola'a masuungnga. ! Ana waugu udde, iau namorrettu. 
suratta indi su tempo iau taambe uatana'a su pattangnganni amiu. 
Ringannu aroddi, amungkangngu iau rumantate, ia'u tawe mamarenta 
ringannu marragissa su saruanni amiu ringannu tarrino apan nionggolu 
Mawu sia'u. Tarrino udde nionggola ipannohassa pangangimanni amiu, 
walinewe ipandaleo siamiu. 

l Panginsueanne, manga turrangnga, rinone iamiu lumuassa, wurru 
padega, tadea'u iamiu maola'a masuungnga. Sengkamawe alawo'u 
tatantiro'u. Rinone iamiu naungnga sambau wurru mabbiakka su padda- 
rame. Mawu Ruata Lembo Maakkanna wurru masarrionto’a udde sarun 
matana'a ringanni amiu. 

VPaag’adattawe sangkatou ringannu sangkatou, ringannu aakkanna 
ere passasangkaturrangannu taumata n Sarrani. 

Anambo n alarranau Mawu Ruata napaapiddu tabea siamiu. 

33 Mawu Yesus Kristus mangalamatta siamiu, Mawu Ruata mandang- 
ngu siamiu, wurru Gharraho Mawu Ruata uaintarro siamiu sarangka- 
nambone! 


Tabea ng kami, 
Paulus 


SURATTI PAULUS 
SU MANGA JAMAATTU 


GALATIA 


WISARA TALAANE 


Napawe Wattiu Alaluassa su olau Mawu Yesus nanattakke iapaa- 
singkatta wurru nitarmmata su wallatu manga taumata waline Ya- 
hudi, nasappute aiwalo, anio amungkangngu maola'a sangkatou tau- 
mata n Sarrani apan tutune, taumata rinone tumurrutta tita n agama 
Yahudi. Paulus namasingkata manungku olangnge udde tawe gunane 
— manungku atonna-tonna tumba'u sambau pinangiananne apan mapia 
su ipabbiakku taumata n Sarrani eteudde mangngimanna si Kristus. 
Ringannu pangangimanna udde paa'aukku taumata ringannu Mawu 
Ruata maola'a mapia apia. Arawe manga taumata apan lullawangnga 
si Paulus suete nirumanta su manga jamaatta su Galatia, eteudde sam- 
bau Provinsi n Roma su letau Asia Adio'a. Imangitou pia adapatta 
manungku tadea'u masasangkapia apia ringannu Mawu Ruata, taumata 
rinone tumurrutta tita n agama Yahudi. 

Suratti Paulus Su Manga Jamaatta su Galatia indi niworreta 
ipantulungngu manga taumata apan nialiwu manga alarra'a nassala 
udde, tadea'u imangitou mabelengnga apia tumurrutta alarraa apan 
narrino udde. Paulus nanattaku wisara manungku itou wotongnge lai 
isago rasullu Mawu Yesus Kristus. Ringannu uahahati Paulus nabbi- 
sara manungku itou niwagoana maola’a rasul apan niarantanne wu- 
assu Mawu Ruata, waline wuassu taumata. See lai manarane tu- 
ddane paarorone eteudde su taumata apan waline Yahudi (1:2). Wua 
udde Paulus nabbatie m pandumanne manungku paa'aukku taumata 
ringannu Mawu Ruata maolaa mapia apia tumbau mangngimanna 
Mawu Ruata (3-4). Sulalummu manga aaddoanne panginsueannu wuke 
indi (5-6), Paulus mangngarra’a manungku darangngu wuassu taumata n 
Sarrani nirumanta ana waugu itou mangngimanna si Kristus, ringannu 
aroddi naaola'a taumata udde tutturruta pallalagu n taumata n Sarrani. 


GALATIA 


Lalorrone 


Panattarranne 

Tarrino m Paulus ere sangkatou rasul 

Wattru Alaluassa su olau darangngu Mawu Ruata 

Walate apulu naungngu taumata n Sarrani wurru 
manarane 

Panginsueanne 

1:1-10 
1:11-2:21 
3:1-4:31 


5:1-6:10 
6:11-18 

1$Manga turrangnga manga jamaatta su wageangngu Galatia, Iau, 

Paulus, wurru anambo n turrangnga taumata n Sarrani apan suadio’a 
ringangku, mangngantima doronganna Mawu Ruata Iamangngi ite wurru 
Mawu Yesus Kristus mangonggolu alamatta wurru paddarame siamiu. 

Iu naola'a rasul waline ana waugu wuassu taumata, arae ana 
waugu nitenegu taumata, ewe'e ana waugu Yesus Kristus Mawu 
Ruata Iamangngi ite apan suete napaawiakki Tou apia wuassu pa- 
pate. 4Tutturruta apulu Mawu Ruata Iamangngi ite, Kristus nanantillu 
watangan-Ne maola'a sasamba ana waugu manga rosa ng kite, tadea'u 
iite iapaasalamatta wuassu tempo apan laleo indi. “Daralo su Mawu 
Ruata ma'oma n sara malannu-lannu! Amin. 


Tumba’u sambau Wattru Alaluassa 


6Ia'u tinumiangnga su ola'u manga turrangnga! Iamiu niwagoannu 
Mawu Ruata ana waugu darangngu ng Kristus, arawe orassa indi 
iamiu aroddi alihakke tinumaliudda Mawu Ruata wurru mangngimanna 
”wattru alaluassa” apan uapaparrala m Wattiu Alaluassa wuassu Mawu 
Ruata. ?Tumurruttu atonna tate lai ”wattľu alaluassa apan waine”. 
Tumba'u pia manga taumata apan mammasingkata siamiu ”wattiu 
alaluassa”, su olæ'i Kristus apan niwalelongngi mangitou na'oman sara 
iamiu nialiwune. #Taumata apan mabattru ”wattru alaluassa” apan 
uapaparrala wuassu Wattru Alaļuassa apan suete niapaasingkati ami, 
wala'e itou irruumannu Mawu Ruata — salaiwe taumata udde, iami sa- 
ssane ara'e mala'ekatta wuassu surga! Tami suete nabbisara paarorone, 
orassa indi iauù mabbisara paassa lai: Taumata apan mammasingkata 
siamiu ”wattru alaluassa” apan uapaparrala m Wattiu Alaļuassa apan 
suete niaringirrani amiu wuassi ami, taumata udde rinone irruumannu 
Mawu Ruata! 

10 Apa ringannu olangnge udde pendamanna ere iau mangngantima 
guannu taumata? Atonna-tonna tawe! lau tumbu mangngantima 
panga'uanna wuassu Mawu Ruata. Apa ia'u sidutu mattinsahadda mam- 
molengnga naungngu taumata tadea'u izu maaluassa taumata? Amung- 
kangngu inolaangku sidutu aroddi, iau walinewe allangngi Kristus. 


Ereapa lalanne Paulus nabbaļi rasul 


Manga turrangnga rinone maasingkata manungku  Wattru 
Alaluassa apan iwabbattiu udde darantane waline wuassu taumata. 
vigu tawe nanengkamma wattia udde wuassu taumata, wurru tawedu 
sangkatou apan nangarra’a siau. Mawu Yesus Kristus sassane apan 
namv’a lalorro n Wattiu Alaluassa udde sia’u. 

83 Asinungka iamiu suete naaringikka su ola'u ia'u mabbiakka dorone 
eteudde sangkatou apan mangngimanna agama n Yahudi. lamiu mą- 
singkata ereapa arragine iau su jamaatu Mawu wurr ereapa arragine 
iau mappanduma mamate simangitou. “Sulalummu mappaamattu 
agama n Yahudi, iz'u nangillembo wuassu anambo n taumata n Yahudi 
apan santuwo'u. Iau marrimada su ola'u manga inolaannu addatu iu- 
pungngu alamona ng kami. 

15 Arawe ana waugu apapia naungngu Mawu Ruata, Itou namile sia'u 
tantalanna i&u taambe niasungkanga wurru namago siau iapa’imbe 
Sitou. 16Mawu Ruata nanualagu Anang-Nge siau tadeu Wattiu 
Alaluassa su olau Anang-Nge wotongnge iwattiu su manga taumata 
waline Yahudi. Su tempo udde ia'u tawe inai ringannu sangkatou ma- 
dorongnga alarra'a. VIau lai tawe inai ringannu manga taumata su Ye- 
rusalem apan maddoroneanna wuassia'u naola'a rasul. Arawe ia'u inaite 
watukku leta'u Arab, see wua isudde nabelengke apia watukku Damsyik. 
18Tallu tonna wua udde, igu inaite watukku Yerusalem maisasomba 
m Petrus. Iu uatana'a ringanni tou tumba'u mapulo lima su allone 
alannune. Pla'u tawe nassomba manga rasulle waine, tabbene’e Yako- 
bus, turrangngu Mawu. 

2 Apa apan tau niworreta indi atonna. Mawu Ruata masingkata 
manungku ia'u tawe mangawusu! 

2 Wua udde iau inaite watukku manga wageangngu Siria wurru 
Kilikia. #Naoma n sara tempo udde manga jamaattu Sarrani su 
Yudea taambe naaillala siu ringannu uahahati. 3Imangitou tumba'u 
maaringikka taumata mabbisara, ”Taumata apan dorone mandaleo 
siami, orassa indi mabattiu pangangimanna apan dorone ihagohakki 
tou.” Ne imangitou nadalote Mawu Ruata ana waugu ia'u. 


Paulus wurru manga rasul apan waine 


2 Mapulo appata su tonnane wua udde, i&u nabelengke watukku Ye- 
rusalem su sambau ringanni Barnabas, wurru uaapidi Titus. 2I12u 
inai watukku Yerusalem ana waugu Mawu Ruata suete napaaliatta’a 
sizu manungku ia'u rinone inai. Wurru sulalummu sambau ammulanna 
apan tumba'u ringannu manga piarrangnge poiaroddi, ia'u mannala'a m 
Watti'u Alaluassa apan iwabattru su manga taumata apan waline Ya- 
hudi. Ana waugu iau maddiri manara'u dorone, arae manarau tempo 
indi maola'a tawe mangalene. “Titus, apan uaammungnga sia'u, ete- 
udde sangkatou taumata n Yunani, arawe itou tawe niwata'a tumurrutta 
atorannu sunatta, 4salaiwe pia manga taumata mammatau olangnge 
udde. Imangitou udde manga taumata apan sinumutta awagananna su- 
lalummu ammuļanni ite wurru mattingkaola’a ere turrangnga. Imangi- 

tou sinumutta ringannu malanna-lannaba mannarrassida alaluassa apa 
niola'i ite ana waugu iite uaaukke ringanni Kristus. Imangitou maapulu 
mapaawelengngi ite su olangnge paarorone ere sangkatou allangnga, 
“arawe iami maddiri sumorrota sara ng kadio’a: wuassi mangitou, ana 
waugu iami maapulu mandiaga tadea'u Wattru Alaluassa udde mangke 
uatana’a waresi ringanni amiu.. 

éManimbe aroddi, tawe inolaanna wakku apan radeaannu manga 
taumata apan aellehanna ere piarrangnge wuassiau - mawala sia'u 
tawe parralanne amungkangngu imangitou piarrangnge ara’e tawe, ana 
waugu Mawu Ruata tawe mamile hati. 7Arawe manga taumata apan 
aellehanna piarrange udde mangnga'u manungku Mawu Ruata suete na- 
pamanara'u mamasıngkatu Wattru Alaluassa su taumata waline Yahudi, 
ere lai Itou suete napamanara m Petrus namasingkatu Wattru Alaluassa 
udde su taumata n Yahudi. “Ana waugu Mawu Ruata nangonggolu ata- 
tohassa si Petrus maola'a rasųllu taumata n Yahudi, wurru nangonggola 
lai atatohassa siau maola'a rasullu taumata waline Yahudi. ? Yakobus, 
Petrus wuru Yohanes, apan aellehanna naola'a manga piarra'u ja- 
maatta, mangngau manungku Mawu Ruata suete nangonggolu manara 
indi siau. Ne imangitou naa'agassa lima ringanni Barnabas wurru ia'u, 
maola'a sambau tatiala m pagaha hawe. See imangitou wurru jami sam- 
baidda manungku iami sarun mammanara su wallatu manga pabbawa- 
laga waline Yahudi, wurru imangitou su wallatu taumata n Yahudi. 
WTumba'u sambau darorongngi mangitou eteudde tadea'u jami umak- 


kannu taumata asiangnga. Wurru ia'u sidutu maluassa mammanara 
udde. ; 


Paulus nanagu si Petrus su Antiokhia 


Su tempo Petrus nirumanta su Antiokhia, iau nanagu sitou 
ringannu uahahati, ana waugu pallalagune nassala. !Paarorone itou 
muma'janna wanna suadio'a ringannu manga turranga apan waline 
Yahudi. Arawe napawe manga taumata darolorrani Yakobus naran- 
tate, itou nassaliu marau wuassu manga turranga apan waline Yahudi 
wurru maddirite umanna suadio’a ringanni mangitoù, ana waugu ma- 
ttauttu manga taumata apan maapulu anambo n taumata udde. su- 
natanna. Manga turrangnga Yahudi apan waine lai nattanno ere li- 
langkamale'i Petrus, naoma.n sara Barnabas niawoheanna lai nattanno 
pallalagu mangitou. MAroddi iau naasilo manungku pallalagu mangitou 
uapaparrala n atatuliddu Wattiu Alaluassa udde, iau nabbisara si Pe- 
trus su saruannu awadaalla apan uasemodda isudde. ”Amungkangngu 
Turrangnga sangkatou Yahudi apan buatte nabbiakka naalihidda tau- 

mata waline Yahudi, anio Turrangnga orassa indi maapulu mamata'u 
manga taumata waine mabbiakka ere taumata n Yahudi?” 


Taumata n Yahudi wurru waline Yahudi niapaasalamatta 
ana waugu mangngimanna si Kristus 


i5 Atonna tumurruttu tampa inariadianna, jami indi taumata n Ya- 
hudi wurru waline ”taumata waline Yahudi apan marosa.” 16Salaiwe 
aroddi ami masingkata manungku taumata nasasangkapia Mawu Ruata 
tumba'u ana waugu mangngimanna si Yesus Kristus, wurru waline 
and waugu tutturruta tita n agama. lami sassane lai mangngimanna 
Mawu Yesus Kristus tadea'u iami masasangkapia Mawu Ruata wuassu 
pangangimanni ami udde, waline ana waugu mappaattu tita n agama. 
Ana waugu mappaattu tita n agama, tawe saran sangkatou masasang- 
kapia apia ringannu Mawu Ruata. "Iami mappandumma masasang- 
kapia apia ringannu Mawu Ruata ringannu mabbiakka uaaukki Kris- 
tus. Arawe amungkangngu suete na'ola'a aroddi, inauranna ami ta'e lai 
”manga taumata marosa” ere lai manga taumata waline Yahudi, apa 
indi atappasanne manungku ete Kristus apan naarosa siami? Natan- 
tuna tawe! ISAmungkangngu iau manattakke mapararisikka apia ato- 
rannu tita n agama apan suete tau nihohakka, ne iæ'uùu napaaliatta'a 
manungku ia'u suete na'ola'a lumalawangnga tita udde. 1 Arawe ia'u na- 
tete su saruannu tita n agama - nipate n tita udde sassane - tadea’u 
i@u wotongnge mabbiakka hunane su Mawu Ruata. Ia'u suete niarussa 
su sambau ringanni Kristus. ““Orassa indi walinewe ia'u mabbiakka, 
arawe ete Kristus apan mabbiakka sulalummu wadangku. Wiakka apan 
irarringru orassa indi eteudde mabbiakka ipangngimanna Ana'u Mawu 
Ruata apan marangngu siau wurm suete nanantillu watangan-Ne ana 
waugu ia'u. Iau tawe mangngadio’a darangngu Mawu Ruata. Amung- 
kangngu paa'aukku taumata ringannu Mawu Ruata mabbali mapia apia 
ana waugu mappaamattu tita n agama, udde mangalene papate n Kristus 
tawe gunane! 


Tumurrutta tita n agama ara'e 
mangngimanna si Kristus 


Manga turrangnga taumata n Galatia! Iamiu woddo atonna. Tanne 
3 iamiu niarrinoante n wawono’i sai? Papate n Kristus su alu 
arussa suete ta'u tinala'a ringannu masema-semakka siamiu! ? Annamg’a 
waloa'a siau inolaanna sambau indi: Apa iamiu suéte nanengkamma 
Gharraho Mawu Ruata ana waugu mappaamattu tita n agama, ara'e 
ana waugu iamiu naaringikka Wattru Alaluassa wuassu Mawu Ruata 


522 GALATIA 3 


wurru mangngimanna si Kristus? 3Anio iamiu aroddi awoddone! Iamiu 
mannattake mabbiakka wakku ringannu Gharraho Mawu Ruata, ratadde 
orassa indi iamiu maapulu maasomba asasuungnga wuassu auatannu sa- 
ssane? 4Tate gunane sarangkanambone apan suete niapendamanni amiu 
udde? Ratadde tawe gunane! 5Mawu Ruata nangonggolu Gharraho-Ne 
siamiu wurru na'ola'a manga alarrindu'a su wallatti amiu. Apa Mawu 
Ruata na'ola'a udde ana waugu iamiu mappaamattu tita n agama ara'e 
ana waugu iamiu maddaringikka Wattiu Alaluassa udde wurru mang- 
ngimanna si Kristus? 

śsUdde ere lai uaworretta sulalummu Wuke Susi su olæi Abra- 
ham — arendi, ”Abraham mangngimanna Mawu Ruata wurru ana 
waugu pangangimanne udde itou nitarimmatu Mawu Ruata maola’a tau- 
mata apan maaluassa naungngu Mawu Ruata.” 7Nariaddi rinone jamiu 
manutukka manungku taumata apan atonna-tonna papapulunni Abra- 
ham eteudde taumata apan mangngimanna Mawu Ruata. 8Wuke Susi 
suete na'ellega paarorone manungku Mawu Ruata namala manga tau- 
mata waline Yahudi masasangkapia apia ringannu Mawu Ruata, amung- 
kangngu imangitou mangngimanna Sitou. Wattu Alaluassa udde nia- 
paasingkata paarorone si Abraham sulalummu paaire indi, ”Wuassi'0, 
Mawu Ruata sarun mangalamatta alawou pabbawalagu taumata su 
wowo n runia indi.” “Araham mangngimanna, ne itou nialamatanna. 
Aroddi lai anambo n taumata apan mangngimanna sarun alamatanna 
suadio’a ringanni Abraham. 

10Manga taumata apan uatundeeta su tita n agama, sarangkanam- 
bone mabbiakka su alungngu awawontoga. Ana waugu sulalummu 
Wuke Susi uaworretta, ”Taumata apan tawe tumurrutta mappaamattu 
sarangkanambone apan uaworretta sulalummu Wuke Tita n Agama, 
awontohannu Mawu Ruata!” Tawe saran sangkatou apan masasang- 
kapia Mawu Ruata ana waugu mappaamattu tita n agama. Olangnge 
udde suete niapaaliatta'a sulalummu Wuke Susi, ”Tumba'u taumata 
apan mangngimanna Mawu Ruata na'oma n sara paa'aukke ringannu 
Mawu Ruata maola'a mapia apia, sarun maralukka!” BArawe tita n 
agama tawe maola'a pangaianannu pangangimanna. Sulalummu Wuke 
Susi uawoprretta manungku taumata apan mappaamattu tita n agama, sa- 
run maralukka ana waugu tita udde. 

B Arawe Kristus namallosi ite wuassu awawontogu tita n agama. Itou 
na'ola'a udde ringannu namala n watangan-Ne awontohanna ana waugu 
iite. Ana waugu sulalummu Wuke Susi uaworretta, ”Niawontohante 
taumata apan nate niele su alu pangangeleanna.” 14Kristus na'ola'a 
aroddi tadea'u alamatta apan pina'ire Mawu Ruata si Abraham ionggola 
lai su manga taumata waline Yahudi. Ringannu aroddi iite lai apan 


GALATIA 3 523 


mangngimanna Mawu Ruata, wotongnge manengkamma Gharraho, apan 
pina'ire Mawu Ruata udde. 


Tita n agama ara'e paaire Mawu Ruata 


I5Manga turrangnga! Mappianne iau mappaamattu sambau tuladda 
wuassu apa apan suete niapendamanna miallo-miallo. Amungkangngu 
taumata ma'ola'a sambau paaire wurru paaire udde suete nia'u su sam- 
bau, ne tawe saran sangkatou apan wotongnge mamalu paaire udde, 
arae manamba paaire udde. !“Manga paaire Mawu Ruata niola'u 
Mawu Ruata si Abraham wurru lai hunane su taumata papapulunni 
Abraham. Sulalummu Wuke Susi tawe uaworretta ”wurru su manga tau- 
mata pappapulunni Abraham”, atappasanne eteudde anambo n taumata. 
Apan uaworretta isudde eteudde ”wurru hunane su taumata papapu- 
lunnu”, atappasanne tumba'u sangkatou, eteudde Kristus. 1" Apan ta'u 
iwalo isindi eteudde indi: paaire Mawu Ruata suete niola'a wurru ni- 
waidda paarorone. Tita n agama apan nionggolla 430 su tonnane wua 
isudde tawe maawalu paairene wurru maapappassa paaire Mawu Ruata 
udde. 18Ana waugu amungkangu aonggolu Mawu Ruata uatundeeta su 
tita n agama, ne tate lai aonggola apan pina'ire. Ewe’e ana waugu Mawu 
Ruata suete na'ire si Abraham, ne Mawu Ruata nangonggolu udde sitou. 

33 Amungkangu aroddi, ipa'ura tita n agama nionggolla? Sasim- 
bakke eteudde manungku tita udde nipanamba tadea'u mapaaliatta'u 
lalawangngu taumata. Tita n agama udde tumba'u ipappaatta ma'oma 
n sara daranta n sangkatou papapulunni Abraham, apan nisaggo su- 
lalummu paaire Mawu Ruata si Abraham. Tita n agama udde niwalo 
manga mala'ekatta ringannu palelene sangkatou taumata. #Ne, rinone 
pia darua m wageange, wakkute udde pia sangkatou palelene. Arawe 
Mawu Ruata tawe mappanduma palelene, ana waugu Itou sassane mam- 
manara. 


Atatohassu tita n agama 


2 Apa udde atappasanne manungku tita n agama uapaparrala m 
paaire Mawu Ruata? Tawe! Ana waugu amungkangngu tita n agama 
nionggolla maola'a lalannu wiakku taumata, ne taumata wotongnge ma- 
sasangkapia Mawu Ruata ringannu lalanne tumurrutta tita n agama. 
22 Arawe sulalummu Wuke Susi uaworretta manungku anambo n pab- 
bawalagu taumata mangke uatana'a su alungngu tarrino n rosa. Ana 
waugu udde, aonggola apan pina'ire pinangiananne wuassu mangngi- 
manna Mawu Yesus Kristus nionggolla simangitou apan mangngimanna. 

3Tantalanna taambe niaomanna tempone iite mangngimanna 
Mawu Yesus Kristus, iite lalu'arannu tita n agama ringannu mapia; iite 
naalihida nirrimputa ma'oma n sara pangangimanni ite udde lumiatta’a. 
MRingannu aroddi, tita n agama naola'a mandariaga siite ma'oma n sara 
Kristus rumanta ma'ola'a siite masasangkapia Mawu Ruata ana waugu 
iite mangngimanna si Kristus. 25Orassa indi, ana waugu nia’omante tem- 
pone taumata sarun mangngimanna si Kristus, ne iite tate lai rariagannu 
tita n agama. 

2% Ana waugu iamiu mangngimanna si Kristus Yesus, ne jamiu 
uaaukka ringanni Tou; wurru ana waugu udde iamiu maola’a 
alarranau Mawu Ruata. ?Iamiu sarangkanambone suete nisarrani su- 
lalummu aranni Kristus, nariaddi iamiu suete nanengkamma sulalummu 
watanganni amiu pallalagu n Kristus sassane. #Sulalummu olangnge 
indi tate lai parralane su wallatu taumata n Yahudi wurru taumata 
waline Yahudi, su wallatu allangnga wurru tawe allangnga, su wallatu 
esakka wurru wawine. Iamiu sarangkanambone sambau ana waugu Kris- 
tus Yesus. 2? Amungkangngu iamiu tatahuanni Kristus ne eteudde iamiu 
papapulunni Abraham. Ne iamiu sarun manengkamma apa apan suete 
pina'ire Mawu Ruata. 

4 1-2 Arawe rinone ta'u itala'a ringannu masemakka, tantalanna sang- 
katou mallolossa pussa'a n iamangnge uukke ta'e mamawo, pia tau- 
mata apan ualu'adda sitou wurru mammaduli sitou ma'oma n sara 
iamangnge wotongnge manantilu pussaa udde sitou. Itou a'olaanna 
naola'a ere allangnga salaiwe rinone itou uatahuannu anambo n daro- 
tongnge udde. ?Aroddi lai iite: Tantalanna iite taambe natimmade, iite 
mattarruallangnga manga gharraho apan uaparenta runia indi. 4Arawe 
napawe su temponete, Mawu Ruata mandolokku Anang-Nge su Runia. 
Anang-Nge udde niasungkanga wuassu sangkatou wawine wurru ma- 
bbiakka su alungngu parenta n tita n agama. “Ringannu aroddi Itou na- 
mallosu manga taumata apan mabbiakka su aļungngu parenta n tita n 
agama; tadea'u iite lai wotongnge maola'a alarrana'u Mawu Ruata. 

“Ana waugu ete iamiu udde alarranau Mawu Ruata, Mawu Ruata 
nandolokku Gharraho n Anang-Nge sinumutta sulalummu naungngu 
wurru naungku, eteudde Gharraho apan mabbisara, ”Iamangnga, oh Ia- 
mangku.” 7Nariaddi, iamiu waline lai allangnga, ewe'e ana'a. Wurru 
ana waugu iamiu anau Mawu Ruata, ne Mawu Ruata sarun mangong- 
gola siamiu alawo'u sarannapa apan suete nisaddia-Ne su manga 
alarranang-Nge. 

Asasinggawangngi Paulus su manga 
taumata n Galatia 


#Dorone iamiu tawe maaillala Mawu Ruata, ana waugu udde iamiu 
naola'a allangngu manga tarrino apan irarrangngo ere mawu, arawe 
rinone waline Mawu Ruata. °’Arawe orassa indi iamiu maaillala Mawu 
Ruata, arae mappianne lai isago, Mawu Ruata maaillala siamiu. 
Ne anio iamiu maapulu mabelengnga apia su manga gharraho n 
ruma indi, apan lome wurru asiangnga? Anio iamiu tae maapulu 
maľallangnga apia su manga gharraho udde? Wlamiu mallaghu manga 
allo, manga wulanna, wurru manga tonna apan suete nitantunna. !!IJa’u 
sussinggawangnga, arrengenne asasaha’u indi siamiu tawe gunane. 

D Manga turrangnga! Iau sumalande siamiu tadea'u iamiu maola'a 
ere i&u. Ana waugu ia'u lai suete naola’a ere iamiu. Iamiu tawe na'ola'a 
pasasala su saruangku. I Asinungka iamiu tae maanaungnga apa apan 
naa'ola'a siau paarorone namasingkatu Wattru Alaluassa udde siamiu. 
Panattarranne ana waugu ia'u nirumadda’a. MSu tempo udde iamiu 
maddintingku, salaiwe wadangku naola’a ere wawono'a apan wahewalla 
siamiu. Ewee 1amiu mannarimma’u ere lai nanarimmatu mala'ekattu 
Mawu Ruata ara'e ere manarimmatta si Kristus Yesus sassane. !5Iamiu 
lulluassa atonna su tempo udde. Arawe orassa indi, suapate alaluassa 
udde? Iau masingkata manungku su tempo udde iamiu maapulu 
mallasso'a mata ng kamiu sassane wurru ionggola siau, amungkangngu 
udde wotongnge olaanna. Apa iamiu orassa indi massunna sia'u ere 
seetta, ana waugu ia'u mabattiu apapia siamiu? 

"Manga taumata waine udde ringannu marrimada maddea’a siamiu, 
arawe manga pandumanni mangitou laleo. Imangitou tumba'u maa- 
pulu mapatalei ng kamiu wua dingani ami, tadeu iamiu tumanta- 
longnga simangitou ringannu marrimada. !8Atonna mapia amungkang- 
ngu marrimada su anambo n inolaanna apan mapia, sambaliate si- 
dutu aroddi wurru arie tumba'u amungkangngu ia'u su sambau ringanni 
amiu. Manga alarrana'u arangnguanna! Iau orassa indi uatatarranga 
lai ana waugu iamiu. Iau uatatarranga ere sangkatou inangnga apan 
uatatarranga su tempo mangunsiwe. Iau sidutu sarun matatarranga, 
amungkangu pallalagu n Kristus taambe nusippa su wadangu! 20la'u 
malutu atonna matana'a su sambau su wallatti amiu orassa indi, ta- 
deau ia'u wotongnge maggahatto ringanni amiu ringannu tingikka apan 
parralane, ana waugu ia'u wagga sarun ma'ola'a apa lai ringanni amiu! 

Hagar wurru Sara maola'a tulada 


2 Manga turrangnga apan maapulu mabbiakka su alungngu pa- 
renta manga tita n agama, paddaringikka siau! Iau saun mamasing- 
kata siamiu apa apan su rinone uaworretta sulalummu Wuke Tita n 
Musa. 2lsudde uaworretta manungku Abraham pia dua ng katou ana'a: 
Inangngu ana'a sangkatou udde sangkatou allangnga, wurru inangngu 
ana'a waine udde sangkatou waline allangnga. #Ana’a wuassu wawine 
apan naola'a allangnga, niasungkanga ere inanaramanne ana waugu 
itou wuassu apalu n taumata. Arawe wuassu wawine waline allang- 
nga, niasungkanga ana waugu pina'ire Mawu Ruata. “Indi wotong- 
nge ipaatta maola'a sambau sasumandinga. Rua ng katou wawine udde, 
parrimaunnapa darua paaire: sambau wuassu Wowo n Sinai — eteudde 
Hagar; alarranangnge niasungkanga maola'a allangnga. ?5Nariaddi, ete- 
udde Hagar Wowo n Sinai, su letau Arab. Itou pinanumandingannu 
Soa: n Yerusalem wurru anambo n tumanangnge apan orassa indi ta'e 
naola'a allangnga. ?śArawe Yerusalem apan su surga eteudde Yerusa- 
lem waline allangnga, wurru eteudde inangngi ite. 7 Ana waugu su- 
lalummu Wuke Susi uaworretta, 

”Paalaļuasse o wawine tinna, apan tawe saran paassa nangunsiwe! 
Lallala’e wurru paggiote io apan saran paassa tawe namendama 
taddu'a mangngunsiwe! 

Ana waugu wawine apan tinantangu awingnge sarun maasomba 

ana'a lembon anamboanne 
wuassu wawine apan mabbiakka ringannu awingnge.” 

28 Manga turrangnga! Eteudde iamiu sassane alarrana'u Mawu Ruata 
apan niasungkanga ana waugu paaire Mawu Ruata; iamiu udde ua- 
sulungngi Ishak. ? Su tempo udde ana’a apan niasungkanga tumurruttu 
apulu n taumata, mammate ana'a apan niasungkanga ana waugu 
apulu Gharraho Mawu Ruata. Aroddi lai orassa indi. %Arawe apa 
apan uaworretta sulalummu Wuke Susi? Isudde uaworretta arendi: 
”Limbuarrete allangnga wawine udde su sambau ringannu anangnge, 
ana waugu ana'a wuassu allangnga wawine udde tawe uatahuanna su 
sambau ringannu anaa wuassu waline allangnga udde.” 31Nariaddi, 
manga turrangnga, iite indi walinewe alarrana’a wuassu sangkatou al- 
langnga wawine; eteudde iite manga anaa wuassu wawine apan waline 
allangnga. 

Paa’aggasa apapallosi amiu 


5 Īite orassa indi naliute, ana waugu Kristus suete namallosi ite! 
Ana waugu udde paa’agassa apapallosa udde, wurru ariete pattingka 
allangnga apia. 

2Paanaunge, amungkangngu iamiu madorongnga maisunatta, udde 
mangalene Kristus tawe gunane siamiu. Nabbisara wisara indi, ete- 
udde iąæu sassane, Paulus. “Paassa lai iau mappaanaungnga su tau- 
mata apan ma'isunatta, manungku itou rinone mappaamattu anambo 
n tita n agama! 4Amungkangngu iamiu maapulu masasangkapia apia 
ringannu Mawu Ruata wuassu lalummu tita n agama, udde atap- 
pasanne paa'aukku ringanni Kristus nabassute. Ringannu aroddi iamiu 
mabbiakka su liuddu darangngu Mawu Ruata. 5Arawe siami indi, iami 
mangngantima manungku ringannu tulungannu Gharraho Mawu Ruata 
wurru sulalummu pangangimanni ami si Kristus, Mawu Ruata namala 
ng kami masasangkapia apia ringanni Tou. “Ana waugu amungkangu 
iite suete naaukka ringanni Kristus Yesus, su ola'u tumurrutta ara'e ma- 
ddiri tumurrutta atorannu sunatta tate maola'a sambau. hatto lai. Lem- 
bon apianne tumba'u mangngimanna si Kristus, wurru udde nilumiatta’a 
sulalummu darangngu ng kite su taumata waline. 

1Dorone iamiu mammanara ringannu mapia! Orassa indi anio iamiu 
maddirite tumurrutta apia apulu Mawu Ruata? Isai suete nassalo’i 
amiu? #Natantuna iapa ma'ola'a udde walinewe Mawu Ruata apan 
suete namago siamiu! ?”Ragi adio’a sarun mapaatuwo n anambo n ta- 
ponna niluakka,” unnu taumata. Salaiwe aroddi iau tae mangngi- 
manna manungku ringirranni amiu tawe nawalu, ana waugu iite suete 
naaukka ringanni Kristus. Wurru iau mangngimanna manungku isai-sai 
apan mangngaliwu n ringirrannu, sarun ipruumannu Mawu Ruata. 

11 Matatarrino siau, manga turrangnga, anio iau mangke ipasseetta 
amungkangu iau tae mammasingkata manungku sunatta udde ta'e 
wotongnge? Amungkangngu atonna iau tae mammasingkata arod- 
di, ne bawalo'u su olau arussa ng Kristus tawe maaola'a patatiakka. 
2Lembon apianne manga taumata apan mangngaliwu.n ringirrannu 
udde mappianne lapiddu sumabanga wuassu jamaatta! 

Blamiu suete niwagoanna maola'a taumata apan napallose. Arawe 
arie mappaattu apapallosi amiu udde sidutu ma'ola'a apulu naungngi 
amiu sassane. Arawe rinone iamiu sidutu uaa'akkana wurru sidutu 
uaa'imbe. 1Anambo n tita n agama naammulle sulalummu parenta 
sambau indi, ”Rinone iamiu uararangngu su sansulungngu taumata ere 
lai iamiu mandangngu wadangngu sassane.” 15Arawe amungkangu iamiu 

mangke uaarrautta, paatemhamma, panginsueanne iamiu marrimunsa'a 
suadio’a. 


Apulu n Gharraho Mawu Ruata 
wurru apulu n taumata 


16 Pandumangku arendi: Wala'e Gharraho Mawu' Ruata mangehetta 
siamiu wurru ariewe mabbiakka tumurrutta apulu m pallalagu n tau- 
mata. Ana waugu apulu n taumata uatataae n apulu n Gharraho 
Mawu Ruata, wurru apulu n Gharraho Mawu Ruata uatataae n apulu 
n taumata. Itarua mangke tawe massomba, na'oma n sara iamiu tawe 
maaola'a apa apan ipaapulu ng kamiu. 18 Arawe amungkangu Gharraho 
Mawu ‘Ruata mangngehetta siamiu, ne iamiu tawe paparentannu tita n 
agama. l 

Apulu m pallalagu n taumata nilumiatta’a sulalummu manga ino- 
laanna apan laleo, nallaluhuranna, wurru tawe su rinone; #sulalummu 
pasasuba monganna, wurru tararoti; sulalummu pasaseetta, uawawulo, 
mallu'adda awingnge, malihakka masa'u, wurru tumba'u marringiddu 
watanganne sassane; patatalei wurru uasasamba'a, ?! mangngune, ma- 
bbu'anna, tarra ramea-wurru alawo'u inolaanna waine: Sulalummu sa- 
rangkanambone udde ia'u mapaanaungnga siamiu:orassa indi, su ereapa 
lai ia'u napaananungnga siamiu rorone, manungku manga taumata apan 
ma'ola'a inolaanna ereudde tawe maola'a alarrana’u Mawu Ruata. 

- 2 Arawe, amungkangu manga taumata aehetannu Gharraho Mawu 
Ruata  hessine eteudde: Įmangitou uararangngu, imangitou lullua- 
ssa, imangitou pia atatammudu naungnga, imangitou masabare wurru 
mapia su saruannu taumata waine, imangitou maturruta, Zimangitou 
masarrionto’a, wurru wotongnge maatarrangnga apulu nanungnga. Tawe 
tita n agama apan manningaddu manga inolaanna ereudde. Manga 
taumata apan naola'e pussaa n Kristus Yesus, manga taumata udde 
suete nanantangngu pallalagu n taumata ringannu alawo'u apulu naung- 
nge wurru pallalagune. ?5Gharraho Mawu Ruata suete nangonggola siite 
wiakka apan wakku; ana waugu udde ete Itou lai rinone mangatokku 
wiakki ite. 26lite tawe wotongnge mattingkawunga, wurru maddalaleo 
naungnga, wurru uaa'une sangkatou ringannu waine. 


Uatatulungnga 


Manga turrangnga! Amungkangngu sangkatou niaratinganna ma'o- 
la'a rosa, rinone iamiu mabbiakka tutturruta Gharraho Mawu Ruata, 
mangehetta taumata udde mabelengnga su lalanna apan narrino. Arawe 
iamiu rinone ma'ola'a udde ringannu masarrionto’a wurru paariagai arie 

maoma n sara iaiu sassane lai awono'anna. 2Rinone iamiu uata- 
tuļungnga uapasanna winabbawa n taumata waine tadeu. ringannu 
aroddi iamiu tutturruta parenta n Kristus. 3 Amungkangu sangkatou ma- 
ssunna watanganne mappianna, wutte’e tawe, taumata udde nangawusu 
watanganne sassane. 4Suapa n taumata, rinone mamarikissa sassane 
apa pallalagune mapia ara'e laleo. Amungkangu mapia, itou wotongnge 
mamarabunga n inolaanne udde. Arawe arie itou manumandingi tou 
ringannu apa apan a'olaannu taumata waine. SAna waugu sangkatou- 
sangkatou rinone mamasanna winabbawane sassane. | 

Taumata apan mannengkama alarra'i Kristus, rinone mattahia 
ringannu hurune anambo n apa apan mapia apan tatahuannanni tou. 

7Arie awahianna. Mawu Ruata tawe ianalangnga! Apa apan isua- 
nna eteudde lai apan itinganna. $Amungkangu taumata massuanna 
tumurruttu pallalagu n taumata, itou sarun mangitingnga apapate wu- 
assu pallalagune udde. Arawe amungkangu itou massuanna tumurruttu 
piarra'u Gharraho Mawu Ruata, itou sarun mangitingnga wiakka tutune 
wurru malannu-lannu wuassu Gharraho Mawu Ruata. °’ Ana waugu udde 
arie iite mawusa ma'ola'a manga inolaanna mapia; ana waugu amung- 
kangu iite tawe 1llolone mammanara manara udde su paassa iite sarun 
mangitingnga wuane. !?Nariaddi, tantalanna ta'e pia tempo siite, rinone 
iite ma'ola'a apapia su anambo n taumata, nipangillembo su manga 
turrangngi ite apan sulalummu pangangimanna sambau. 


Iapaanaungnga wurru tabea’u 


I! Paatuturre paapia-pia wageangnge indi apan ta'u niworreta sassane 
ringannu worretta apan wahahewalla. 2Manga taumata apan maa- 
pulu mapaatolo m batanganne ringannu inolaannu runia, ete imangi- 
tou apan mappandumma mamata'i amiu tumurrutta atorannu sunatta. 
Arawe imangitou na'ola'a udde tumba'u tadea'u imangitou tawe sansa- 
rannu taumata n Yahudi ana waugu arussa Mawu Yesus. Manga tau- 
mata apan tutturruta atorannu sunatta lai tawe tumurrutta tita n agama. 
Arawe imangitou maapulu iamiu sunatanna, tadea'u imangitou wotong- 
nge lumuassa manungku iamiu tinumurruta atoranna udde. !4Arawe ia'u 
atonna-tonna maddiri lumuassu alawo'u apa, tumba'u su Mawu ng kite 
Yesus Kristus apan nate niarussa. Wurru ana waugu Itou suete nate 
niarussa, ne runia tate mangalene lai siau, wurru ana waugu runia 
indi, pendamangku ia'u lai ere natete. !5Nisunatta ara'e tawe nisunatta 
udde tawe maola’a hatto. Apianne eteudde maola'a taumata wakku. 
16Su taumata apan mabbiakka ringannu ringidda udde, aroddi lai su 

anambo n alarrana'u Mawu Ruata, ia'u mangngantima Mawu Ruata sa- 
run mangonggolu paddarame wurru alaman-Ne. 

11Wua udde, arie pia sangkatou lai mapaasusa'u lai, ana waugu su 
wadangku pia manga tatiala manungku ia'u mallalarrenggennu Mawu 
Yesus. 

#Doronganna Mawu ng kite Yesus Kristus sidutu mangalamatta 
manga turrangnga. Amin. 


Tabea ng kami, 
Paulus 


SURATTI PAULUS 
SU JAMAATTU 


EFESUS 


WISARA TAĻAANE 


Sulalummu Suratti Paulus Su Jamaattu Efesus, mamamorrene ma- 
paatualagu Pandumannu Mawu Ruata tadegu ”Ulili m patiuppu 
Runia, mapia su surga ara'e su runia, maola'a sambau ringanni Kristus 
ere sangkatou tembonanne” (1:10). Suratta indi maola’a lai sambau wa- 
waggo su alarrana'u Mawu Ruata tadea'u imangitou maatutukka lalorro 
m pandumanna mapia wuassu Mawu Ruata mappa’aukku anambo n pa- 
bbawalagu taumata sulalummi Kristus. 

Sulalummu wageangnge paarorone surattu Efesus indi niapaa- 
singkatta ereapa paa'aukka udde mariaddi. Ipanala'a n olangnge udde 
itou nabbatti'u ereapa Mawu Ruata Iamangnga suete namile alarranang- 
Nge, ereapa Mawu Ruata sulalummi Yesus Kristus Anang-Nge, nang- 
ampunga wurru namallosu alarranang-Nge wuassu rosa, wurru ere- 
apa paaire Mawu Ruata udde tohasannu Gharraho Mawu Ruata. Su- 
lalummu wageangnge aruane, niwalo su manga mabbawasane tadea'u 
imangitou mabbiakka su paddarame tadeau pasasambau mangitou 
maola'a ere pabbawalaga apan mangngimanna si Kristus, wotongnge 
mariaddi. 

Maddea’a mapaaliatta a manungku alarranau Mawu Ruata naola'e 
sambau ana waugu naaukke ringanni Kristus, mamamorrene nappaattu 
mangapira sasanato'a. Jamaatta eteudde ere wadangnga wurm Kristus 
maola'a temboanne, ara'e ere sambau wale apan niapararisikka su 
rapappake watu eteudde Kristus, arae ere sangkatou wawine wurru 
Kristus naola'a awingnge. Mamamorrene lembon natuno su tempo 
naanaungnga alamattu Mawu Ruata sulalummi Kristus, naoma n 
sara manga sasanato’a apan nipaatta sulalummu suranne niapaaliatta’a 
manungku naungnge lembon wahewalla ringannu adiangkamanna wurru 
daralo su Mawu. Manga inolaanne niellehanne wuassu darangngu n 
Kristus, wuassu papate-Ne, pangangampu-Nge, apapia naung-Nge wurru 
awawantu-Ge. 

EFESUS 


Lalorrone 


Panattarranne 

Kristus wurru gharreda-Ne 

Mabbiakka wakku ere taumata n Sarrani 
Panginsueanne 


1:1-2 
1:3-3:21 
4:1-6:20 
6:21-24 

Alarranau Mawu Ruata su Efesus, apan maturrutta Mawu Yesus 

Kristus! 

2la'u Paulus, rasulli Kristus Yesus wuassu apulu n Mawu Ruata, 
mangngantimma doronganna Mawu Ruata Iamangngi ite wurru Mawu 
Yesus Kristus mangonggolu alamatta wurru paddarame siamiu. 


Alamattu Gharraho Mawu Ruata sulalummi Kristus 


3Dalo su Mawu Ruata, Iamangngu Mawu ng kite Yesus Kristus! 

Itou nangalamatta siite ringannu alawo'u alamattu Mawu Ruata 
sulalummu surga, ana waugu iite uaaukka ringanni Kristus. #Tantalanna 
runia indi taambe nariaddi, Mawu Ruata suete namile siite sulalummi 
Yesus Kristus ringannu pandumanna tadea'u iite maola'a pussa'a-Ne 
sassane wurru tawe salane su saruan-Ne. Ana waugu darangngu n Mawu 
Ruata, “ne, Itou suete nanantuna paarorone manungku sulalummi 
Yesus Kristus, Itou sarun manga'u siite maola'a manga alarranang- 
Nge sassane. Wurru atonna eteudde apan tipusanni Tou. #Dalo su 
Mawu Ruata apan mawantuga, ana waugu sulalummu Anang-Nge apan 
arangnguanna, Itou lembon marangngu siite. 

7Ana waugu wuassu papate n Kristus, iite nipallosu Mawu Ruata, 
atappasanne manungku Itou suete nangampunga site wuassu manga 
rosa ng kite. Itou na'ola'a udde ana waugu Itou lembon marangngu 
site, wurru darangngu udde nionggolla siite ringannu alawo'u apande 
wurru asingkata. “Tumurruttu apulu-Ne sassane, Mawu Ruata nama- 
singkata siite addapingngu manara-Ne; Itou suete nabbisara manungku 
manara-Ne udde sarun insueanna sulalummi Kristus. "Manara udde 
eteudde tadea'u alawo’a, mapia udde su surga ara'e su runia, maola’a 
sambau ringanni Kristus ere sangkatou tembonanne. Wurru olangnge 
udde sarun insueannu Mawu Ruata amungkangu nia'omante tempone. 

uMawu Ruata mammanara alawo'a tumurruttu apulu-Ne wurru 
rarrawen-Ne sassane. Ro’e n paarorone Itou suete namile siite, ana 
waugu Itou maapulu tadea'u iite maola'a alarranang-Nge ana waugu 
uaaukka ringanni Kristus. 2 Walg’e iite, apan paarorone mangngantima 
si Kristus, maddalo Mawu Ruata ana waugu awawantu-Ge! 

BIamiu lai suete naola'a alarranau Mawu Ruata su tempo iamiu 
naaringikka tanata Mawu Ruata, eteudde Wattiu Alaluassa apan 
nangonggolu asasalamatta siamiu. Iamiu mangngimanna Mawu Yesus 
Kristus, ana waugu udde Mawu Ruata nangonggolu tatiala pussa’a-Ne 
siamiu, eteudde Gharraho-Ne apan suete pina’ire-Ne. I4Gharraho udde 
naola'a watarru manungku iite sarun manengkamma apa apan suete 
pina'ire Mawu Ruata su alarranang-Nge. Indi mangngonggolu antimma 

siite manungku Mawu Ruata sarun mamallosu alarranang-Nge. Dalo su 
Mawu Ruata ana waugu awawantu-Ge! 


Aaliomanni Paulus 


15 Ana waugu udde, ro'e n igu naaringikka manungku iamiu mang- 
ngimanna Mawu Yesus, wurru iamiu suete niumakkanu anambo n 
alarranau Mawu Ruata, iau tawe illolone maadiangkamanna su 
Mawu Ruata su ola'1 amiu. Sidutu iau mannago ng karannu su 
tempo i&u w'aliomanna. "Iau sussalande tadea'u Mawu Ruata ng kite 
Yesus Kristus, Iamangnga apan mawantuga, nangonggolu Gharraho-Ne 
siamiu. Gharraho udde sarun ma'ola'a siamiu pande, wurru sarun ma- 
paaliatta'u Mawu Ruata siamiu ngoma n sara iamiu maaillala Sitou. 
18I&ẹu sumalande tadeau Mawu Ruata mamu'a ringirrannu ma'oma n 
sara maola'a masemakka; tadea'u iamiu maasunna apa apan aantimanni 
amiu wuassu Mawu Ruata apan namago siamiu. Wurru lai tadea'u 
iamiu maasingkata aroddi anambone alamatta apan marramaga apan 
suete nissaddia Mawu Ruata su alarranang-Nge; Pwurru aroddi ahe- 
walle Mawu Ruata mammanara ringannu napene n tarrino su wadangngi 
ite apan mangngimanna. Tarrino Mawu Ruata udde naalihida tarrino 
apan ahewalanne, Wapan nipaatti Tou su tempo napaawiakki Kristus 
apia wuassu papate wurru nangonggola Sitou aiananna atanggarranne su 
sambau ringannu Mawu Ruata su surga. 

Ajananni Kristus udde mattanggarrane marau wuassu alawo'u 
aianannu pamarenta, alawo'u tembonanne, alawou piarrangnge, 
alawo'u. manga tuangnga wurru isai lai apan suete nionggolannu 
aiananne apan matanggakka, mapia udde mabbiakka su tempo indi, 
ara'e mabbiakka su tempo addantane. 2Mawu Ruata napasurrubbawa n 
sarangkanambone udde su alunggu parenta n Kristus, wurru nangonggoli 
Kristus su jamaatta maola'a tembonannu alawo'u jamaatta. 3Eteudde 
jamaatta wadangngi Kristus, nisuungngi Tou apan napasuungngu sarang- 
kanambone su alawo'u tampa. 


Wuassu papate mattuda n awawiakka 


Dorone iamiu natete sulalummu pangangimanna ana waugu iamiu 
2 marosa wurru nilumawangnga manga parenta Mawu Ruata. 2Su 
tempo udde iamiu tutturruta alawo'u apulu n runia indi; eteudde 
iamiu maturrutta su tembonannu winalanganna, eteudde gharraho apan 
marosa indi uaintarro sulalummu naungngu manga taumata apan mad- 

diri tumurrutta Mawu Ruata. #Dorone iite sarangkanambone lai ua- 
sulungngi mangitou; iite mabbiakka tutturruta pallalagu ng kite tau- 
mata wurru mammanara manara apan maaluassa wadangnga wurru 
ringirranni ite. Su tempo udde iite naola manga taumata apan 
niarriaannu asasa'u Mawu Ruata, ere lai manga taumata waine. 

4Arawe aroddi ahewalle darangngu Mawu Ruata! Itou aroddi ma- 
rangngu site, “na'oma n sara su tempo iite te nate sulalummu 
gharraho ana waugu manga lalawangngi ite, Itou napaawiakki ite apia 
su sambau ringanni Kristus. Nariaddi tumba'u apapia naungngu Mawu 
Ruata iamiu naasomba asasalamatta. “Ana waugu iite uaaukka ringanni 
Kristus Yesus, Mawu Ruata napaawiakki ite apia su sambau ringanni 
Tou, tadea'u iite mamarenta lai suadio’a ringanni Tou sulalummu surga. 
1Mawu Ruata na'ola'a udde tadea'u su tempo apan rumanta, taumata 
wotongnge maasilo aroddi ahewalle darangngu Mawu Ruata. Darang- 
ngu udde niapaasilo Mawu Ruata sulalummu apapia naung-Nge siite su- 
lalummi Kristus Yesus. ““Mawu Ruata niumakkani amiu, ana waugu 
udde Itou nanalamatta siamiu, ana waugu lamiu mangngimanna Mawu 
Yesus. Asasalamatti amiu udde walinewe asombangu asasahaddu sa- 
ssane. Sarangkanambone udde aonggolu Mawu Ruata. Nariaddi, tawe 
saran sangkatou apan wotongnge mamunga m watanganne sù olang- 
nge udde. WEte iite indi riadiannu Mawu Ruata, wurru wuassi Kristus 
Yesus, Mawu Ruata na'ola'a siite, tadea'u iite mammanara manga ino- 
laanna apan mapia apan suete nissaddia n Tou siite. 


Su sambau ana waugu Kristus 


Manga turrangnga apan waline Yahudi! Paanaunge ririnu su 
tempo rorone: Iamiu isassago ”taumata tawe nissunatta” unnu tau- 
mata n Yahudi apan mangnga'u ririne suete nissunatta (pandumanne 
apan suete naasomba tatiala niolu taumata su wadangngi mangi- 
tou). 2Su tempo udde iamiu tawe uaaukka ringanni Kristus, iamiu 
taumata loa apan tawe nasutta su pabbawalaga apan nipile Mawu 
Ruata. Iamiu tawe nasutta sulalummu paaire apan niolau Mawu Ruata 
ringannu pabbawala-Ge. Iamiu mabbiakka sulalummu runia indi tawe 
antimma wurru tawe Mawu Ruata. Iamiu tawe nasutta sulalummu 
paaire apan niolau Mawu Ruata ringannu pabbawala-Ge. Iamiu ma- 
bbiakka sulalummu runia indi tawe antimma wurru tawe Mawu Ruata. 
8B Arawe orassa indi, ana waugu iamiu suete naaukka ringanni. Kristus 
Yesus, iamiu apan rorone marau, suete niapaarani ana waugu papate 
n Kristus. “4 Ana waugu Kristus sassane mandarame ng kite. Itou na- 
paaukku manga taumata n Yahudi wurru manga taumata waline Yahudi 

naola'a sambau pabbawalaga. Tanda'a passaranna su wallatti mangi- 
tou, eteudde pasaseetta, suete nirrimunsa’i Kristus ringannu aanantillu 
watangan-Ne sassane. ISTita n agama Yahudi ringannu manga parenta 
wurru manga atoranne suete nipappasi Kristus tadea u pabbawalaga da- 
rua udde maola'a sambau pabbawalagu taumata wakku, apan uaaukka 
ringanni Tou. Ringannu olangnge udde Kristus nangapiddu paddarame. 
16 Wuassu papate-Ne su alu arussa, Kristus napaaukku pabbawalaga da- 
rua udde, wurru nandame n mangitou ringannu Mawu Ruata, naoma 
n sara nawulite pasaseetta udde. "Ana waugu udde Mawu Yesus ni- 
rumanta namasingkattu Watt?u Alaluassa su ola'u paddarame udde 
siamiu; mapia siamiu waline taumata n Yahudi apan rorone marau wu- 
assu Mawu Ruata, ara'e lai su taumata n Yahudi apan marani Mawu 
Ruata. WSulalummi Kristus, iite sarangkanambone - mapia taumata n 
Yahudi arge taumata waline Yahudi - wuassu Gharraho Mawu Ruata 
man sambau, wotongnge mangundani n Iamangnga. 

9 Ana waugu udde, iamiu tate lai nasutta taumata lo’a ara'e taumata 
n ludde. Orassa indi iamiu nareengke pabbawalagu Mawu Ruata. 
Iamiu lai naola'e alarrana'u lalorro n araratuannu Mawu Ruata: Jamiu 
lai suete niapararisikka su rapappakke apan niaddo manga rasul wurru 
manga nabi, ringanni Kristus Yesus sambau watu apan apianne. 21Fte 
Itou apan nangatokku ahewallu wale udde naola Wale Mawu Ruata 
apan tumba'u hunane su Mawu. ?Ana waugu mabbiakka uaaukka 
ringanni Kristus, iamiu lai tantalanna iapararisikka su sambau ringannu 
manga taumata waine maola'a sambau Wale Mawu Ruata; isudde 
Mawu Ruata uatana’a ringannu Gharraho-Ne. 


Manara m Paulus su taumata waline Yahudi 


Ana waugu udde iau Paulus, nitarro su tuttupanna ana waugu 

Kristus Yesus maola'a huna ng kamiu taumata waline Yahudi. 
2? Asinungka iamiu suete naaringikka manungku Mawu Ruata, ana 
waugu apapia naung-Nge, Itou suete nangonggola siau manara indi 
hunane siamiu. “Mawu Ruata namasingkattu addapingngu manara- 
Ne wurru nabalo siau. (Su olangnge indi suete ta'u niworreta aliu 
rosone ringannu maautta, “wurru amungkangu iamiu mabbasa, iamiu 
sarun maasunna addapingi Kristus ere lai iu maasunna.) 5Dorone 
addapingnge udde tawe niapaasingkatta su taumata, arawe orassa indi 
Gharraho Mawu Ruata suete namasingkata su manga rasul wurru 
nabi-Ne. “Addapingnga udde ete indi: Sulalummu Watt?u Alaluassa 
udde, taumata waline Yahudi, maapendamma lai manga alamattu 
Mawu Ruata apan dorone nissaddia tumba'u su taumata n Yahudi. 

Manga taumata waline Yahudi naola'e wageangngu wadangnga sambau, 
wurru manengkamma lai suadio’a apa apan suete pina'ire Mawu Ruata 
sulalummi Kristus Yesus. 

1Mawu Ruata nangonggulu alamatta sia'u ~ eteudde manara - mam- 
masingkatu Wattru Alaluassa udde. Iau nanengkamma manara udde 
wuassu tarrino Mawu Ruata apan mammanara sulalummu naungku. $Su 
wallatu anambo n alarranau Mawu Ruata, ete ia'u araleoanne. Arawe 
Mawu Ruata nangonggolu alamatta indi sia'u: Manara mammasing- 
katu Wattru Alaluassa su taumata waline Yahudi su ola'u paa'ala ng 
Kristus apan tawe masue; ’wurru lai tadea'u wuassia'u anambo n. tau- 
mata maasingkata ereapa Mawu Ruata, Mandariaddi ulili m patiuppa 
indi, napaamattu manara-Ne ro'e n dorone apan iadappingnga su runia. 
Pandumannu Mawu Ruata eteudde, tadea'u orassa indi, wuassu ja- 
maatta sarangkanambone apan uaagassa tarrino su winalanganna ma- 
singkatu apande Mawu Ruata su alawo'u inolaanne. "!Mawu Ruata 
na'ola'a udde wuassu manara-Ne apan tawe panginsueanne, apan 
niolang-Nge sulalummi Kristus Yesus Mawu ng kite. ?Ringannu mang- 
ngimanna si Kristus wurru ana waugu uaaukka ringanni Tou, iite niwala 
wotongnge mangundani Mawu Ruata ringannu napene m pangangi- 
manna. Ana waugu udde darorongku eteudde: arie paasinggawangnga 
su olau asasusa'u indi ana waugu iamiu, ana waugu sarangkanambone 
udde huna n apapianu. 


Darangngu n Kristus 


MAna waugu udde iau niumalintudda su saruannu Iamangnga. 
ISEte wuassi Tou suapan pabbawalaga su surga wurru su runia me- 
nengkamma pallalagu-Ne apan apianne. Ila'u waliomanna doronganna 
Mawu Ruata apan mawantuga maapulu manohassa naungngu ringannu 
Gharraho-Ne. 1” Doronganna ana waugu iamiu mangngimanna si Kris- 
tus, Kristus matana'a sulalummu naungngu, wurru wiakku niwantanna 
wurru niparentannu darangngu. I$lau waliomanna doronganna sua- 
dio'a ringannu anambo n pabbawalagu Mawu Ruata, iamiu wotongnge 
maasunna aroddi ahewalle wurru .alo'engnge wurru atanggakke. wurru 
alalumme darangngu ng Kristus, apan ringannu ringirrannu taumata 
tawe iasunna sara ng kadio’a. Doronganna iamiu maaillala darangngu 
ng Kristus udde, na'oma n sara iamiu mapene- n aapulu. Mawu. Ruata 
apan nasuungnga. 

2Ringannu tarrino Mawu Ruata apan marrimadda mammanara su- 
lalummu naungngi ite, Mawu Ruata wotongnge ma'olaa mannam- 
boanne wuassu apa apan wotongnge doronganni ite ara'e irarringiddi 

ite. IRinone Mawu Ruata wantuhanna sara marrawa mappulunna su- 
lalummu jamaatta, wuassi Kristus Yesus. Daralo su Mawu Ruata saran 
malannu-lannu! Amin. 


Paa'aukku wadangnga 


Ana waugu udde i&u ~- sangkatou taumata n ruumanna, apan 
4 nitarranganna ana waugu mangngimbe Mawu - sussalande siamiu: 
pabbiakke uaturruta ere io sangkatou taumata apan suete niwagoannu 
Mawu Ruata. ?Rinone naungngi amiu sidutu mawawo, masarrionto’a, 
wurru masabare. Paasiloa'a darangngunu ringannu uatatulungnga sang- 
katou ringannu waine. “Pammanarate paarrimadda su ipabbiakka su pa- 
ddarame tadea'u paa'aukka apan niola'u Gharraho Mawu Ruata udde 
mangke pappaduliananna. #Tumba'u pia badangnga sambau, wurru 
Gharraho sambau. Aroddi lai iamiu suete niwagoanna su pangangan- 
timma sambau apan uasulungnga. “Mawu tumba'u sambau, sambau 
pangangimanna, wurru sambau pananarrani, “wurru Mawu Ruata man 
sambau apan naola'a Iamangngu anambo n n taumata. Ete Itou Mawu 
n ulili m patruppa, apan mammanara sulalummu sarangkanambone, 
wurru uatarrino sulalummu sarangkanambone. 

TJite sangkatou-sangkatou mannengkamma sambau aonggola tumu- 
rruttu apa apan nionggoli Kristus. #Sulalummu Wuke Susi uaworretta, 

”Su tempo Itou niumawitta su tampa 

apan atanggarranne, ` 

Itou uaapiddu manambo taumata n ruumanna; 

wurru Itou nangonggolu manga aonggola su taumata.” 
Ne, amungkangu iwisara ”Itou niumawitta” atappasanne manungku 
Itou paarorone suete sinumossokka na'oma n sara su tampa awawoanne 
su runia indi. #Wurru Itou apan suete sinumossokka udde, ete Itou lai 
apan niumawitta ngoma n sara su tampa atanggarranne wuassu alawo'u 
langitta na'oma n sara ulili m patuppa nialorroannu daranta-Ne. "Ete 
Itou apan ”nangonggolu manga aonggola su taumata”; sangkawage- 
anganna nitenega naola’a rasul, waine naola’a nabi; wurru waine lai 
naola mamamasingkatu Wattřu Alaluassa udde, wurru waine lai nete- 
nega naola manga huru wurru mamamaduli jamaatta. Indi niolang- 
Nge tadegu alarranau Mawu Ruata masuungnga wuru wotongnge 
mangimbe Mawu wurru mapararisikku wadangngi Kristus. }Ringannu 
aroddi iite sarangkanambone naola'a sambau ana waugu pangangi- 
manna apan uasulungnga wurru pasasunna apan uasulungnga su olau 
Anau Mawu Ruata. Wurm iite naolaa manga taumata timmade apan 
mallannu aatambanna asasuungnge ere Kristus. MNe iite tate maola’a 

lai alarrana'a apan nialiwune, wurru iaapiddu alawo'u hati n alarra'u 
manga taumata apan tarra awusu. Imangitou mangngaliwu n taumata 
ringannu wawahia mangitou. !STawe! Mappianne iite mapaalratta'u 
manga inolaanna apan atonna wurru ringannu naungnga apan napene 
n darangngu, ngoma n sara su alawo'u inolaanna iite malannu-lannu 
masuungnga ere lai Kristus, apan naola'a tembonanni ite. 16Sulalummu 
piarra-Nge, anambo n wageangngu wadangnga udde uaatokka mapia, 
wurru pinasasamputu manga latto'anne sambau-sambau. Wurru amung- 
kangu suapan wageangnge udde mammanara su atokke, ne ahewallu 
wadangnga udde sarun tumuwo mabbali timmade wurru matohassa su- 
lalummu darangngu. 


Mabbiakka wakku sulalummi Kristus 


17 Ana waugu udde ringannu arannu Mawu, ete indi apan ta'u iwalo 
wurru ipanohassa: ariete lai mabbiakka ere taumata apan tawe maail- 
lala Mawu Ruata, wurru marringiddu runia indi. !8 Ringirranni mangitou 
marandumpe. Imangitou tawe maaillala pabbiarranna apan nionggolu 
Mawu Ruata, ana waugu imangitou atonna-tonna tawe asingkatta sara 
ng kadio’a su olu Mawu Ruata. Imangitou. aroddi, ana waugu tawe 
maddaringikka Mawu Ruata. PlImangitou tate lai apendamma massili, 
naoma n sara imangitou tutturruta apulu naungnga, wurru mabbiakka 
sussandaga walate apulu naaungngi mangitou. 

2 Arawe Kristus Yesus apan asingkatanni amiu walinewe arod- 
di! #Iamiu suete naaringikka su olai Tou! Wurru naola'a sangkatou 
mallalarrenggen-Ne, iamiu suete niarraanna lai su olgu pallalagu Mawu 
Ruata apan tatahuannanni Tou! ? Ana waugu udde tantanga'e pallalagu 
n taumata tabbe ringannu ola'u pabbiarrana tabbe apan tantalanna 
ihagohakku manga apulu n runia apan mangngaliwu. 3Rinone ahewallu 
naungngu wurru ringirrannu limbakkuanna. “#Rinone iamiu mabbiakka 
ere taumata wakku apan niolaa uaturrutu apulu naungngu Mawu 
Ruata; eteudde ringannu pallalagu apan atonna, matulidda wurru susi. 

25 Ana waugu udde manga turrangnga sarangkanambone, ariete 
mangawusu. Pa'ola'e mapia sangkatou ringannu sangkatou, ana waugu 
iite sarangkanambone uddewe suadio'a naola'a wageangngu wadangi 
Kristus. #Amungkangu iamiu masau, arie mamala n asasaunu udde 
maarosa siamiu. Arie masa'u su alo'engngu allo, 27tadea'u Setanna tawe 
tempone mamono'a siamiu. Taumata apan inanaramanne manna’o 
rinone itou mangillolo manna'o. Mappianne itou mammanara tadea'u 
maasomba anna ringannu su rinone wurru wotongnge mantulungngu 
taumata apan pia awunne. ? Amungkangu iamiu maggahatto, arie 

mappaattu wisara laleo. Pappaatte n manga wisara apan mannan- 
tiro wurru mantulungnu taumata waine. Manga wisara ereudde sarun 
mapaaranta n apapia su manga taumata apan naddaringikka. % Arie 
mapaasusa naungngu Gharraho Mawu Ruata. Iamiu suete nissarrani 
ringannu Gharraho Mawu Ruata. Gharraho udde lai maolaa sambau 
watarru manungku Allo m Padarame sarun rumanta ringanni amiu. 
3 Timbulianete alawo'u taddu'u naungnga, mangngune wurru massa'u. 
Ariete lai umui wurru mallela. Ariete lai pia apendamma maddan- 
tina arge apendamma waine lai apan uasulungngu apendamma udde. 
32 Arawe rinone naungngi amiu waresi wurru uaa'akkana sangkatou 
ringannu waine, wurru uaaonggolu ampunga ere lai Mawu Ruata nang- 
ampunga siamiu sulalummi Kristus. 


Mabbiakka sulalummu asasemakka 


Ete iamiu udde alarranau Mawu Ruata apan arangnguan-Ne, ana 

waugu udde iamiu rinone mattanno tulada Mawu Ruata. ?Wiakku 
rinone aintarroannu darangngu, ere lai Kristus marangngu siite. Itou 
nanantillu watangan-Ne ana waugu iite, maola'a sambau sasamba apan 
mawangngi wurru maaluassa naungngu Mawu Ruata. 

Ete iamiu udde alarranau Mawu Ruata. Ana waugu udde, manga 
inolaanna sussandaga wurru ipaadiri Mawu, arae awawaliu tawe rinone 
olaanna su wallatti amiu. Arie maoma n sara taumata waine pia 
sasimbakka ipabbisara manungku iamiu ma'ola'a inolaanna ereudde 
lai. 4Tawe su lalanne lai iamiu mapaasabangngu manga wisara laleo 
wurru tawe su rinone. Ewee rinone iamiu waliomanna su Mawu 
Ruata. “Panutukka paapia-pia: taumata apan pallalagune sussandaga, 
ara'e tawe matatarrino, arae waliu (pallalagu ereudde nassulungngu lai 
massubba paaluanna), taumata udde tawe masutta su pabbawalaga apan 
paparentanni Kristus wurru Mawu Ruata. 

$lambarranga iamiu awusuannu manga hatto awusu. Ana waugu, 
ete manga hatto indi, apan maasau Mawu Ruata su saruannu manga 
taumata apan malawangnga Sitou. 'Nariaddi, imbarranga maggahawe 
manga taumata ereudde. ŝIamiu sassane dorone sulalummu araran- 
dumma. Orassa indi iamiu naola'e alarrana'u Mawu, nariaddi iamiu ora- 
ssa indi sulalummu asasemakka. Ana waugu udde iamiu rinone ma- 
bbiakka sulalummu asasemakka. ”Ana waugu wuassu asasemakka udde 
lumapputa alawo'u inolaanna apan mapia, matulidda, wurru waresi 
su aellegu Mawu Ruata. Paddegawe maaillala apa apan maaluassa 
naungngu Mawu. Arie ma'ola'a inolaanna apan tawe gunane apan 
a'olaannu manga taumata apan mabbiakka su lalummu araranduma. 

Arawe rinone iamiu mannualaga molaanna ereudde. (ZAna waugu ino- 
laanni mangitou a'olaanna ringannu ma'immbuni udde ipagahatto lai 
maasilite.) PAlawo'u inolaanna apan tatarranganna sulalummu asase- 
makka, sarun asiloanna ringannu matilangnga. 14Ana waugu anambo n 
apa apan aasiloanna ringannu matilangnga, eteudde asasemakka. Ana 
waugu udde suete niwisara, 

” Apvote, Po apan mattiilla, 

wurru pabbangunte wuassu papate! 

Kristus sarun lumansiangnga sio.” 

i5Ana waugu udde, panutukka paapia-pia ereapa 10 mabbiakka. 
Arie mabbiakka ere taumata woddo; pabbiakke ere taumata pande. 
i¢ Paahuna’a mapia-pia tempo apan tatahuanannu, ana waugu tempo 
indi tempo apan laleo. 1 Arie awodoanna, ewe'e panarrasidde apa apan 
ipaapulu Mawu. 

!8Imbarrangnga iamiu iwu'annu anggore, ana waugu udde maalaleo 
siamiu. Arawe rinone iamiu intarroannu Gharraho Mawu Ruata. 
I Pappaatte manga wisara Mazmur, antari daralo wurru antari n tau- 
mata n Sarrani sulalummu manga hatto ng kamiu. Rinone iamiu 
ringannu naungnga apan maluassa, mangngantari n daralo su Mawu. 
#Sidutu wurru su alawo'u manara, rinone iamiu maadiangkamanna su 
Mawu Ruata Iamangnga, sulalummu aranni Yesus Kristus Mawu ng 
kite. 


Rua sangkawinganna 


2 Tadea’u ipangadatta si Kristus, rinone iamiu uatatalantupa sangka- 
tou ringannu waine. 

2Wawine, padaringikka awingnge esakka ere lai madaringikka 
Mawu. Ana waugu esakka maola'a piarra'u awingnge wawine, ere lai 
Kristus naola'a tembonannu jamaatta wurru Itou sassane lai Ratu m 
Punnu Salamattu jamaatta apan naola'a wadang-Nge. Ere lai jamaatta 
tutturruta si Kristus, aroddi lai su alawo'u inolaanna, wawine rinone 
tumurrutta awingnge esakka. 

25Esakka, paarangngue awingngu wawine, ere lai Kristus marang- 
ngu jamaatta wurru nate su alu arussa ana waugu jamaatta udde. 
2% Kristus na'ola'a ereudde tadea'u Itou wotongnge mamaresi jamaatta 
udde ringannu alarrang-Nge wurru ringannu ua'e n sasarrani; tadea'u 
wua udde Itou wotongnge manantilla su Mawu Ruata. 7 Ringannu 
aroddi Kristus napararisikku jamaatta udde ringannu mawantuga wurru 
na'ukkassa su saruan-Ne, ringannu tawe sangkule arae angngone. 
28 Aroddi lai esakka rinone mandangngu awingnge wawine ere lai itou 

mandangngu wadangnge sassane. Taumata apan mandangngu awingnge 
atappasanne ere lai itou mandangngu wadangnge sassane. (?Taambe 
nariaddi pia taumata maddantinnu wadangnge sassane. Arawe, itou 
mammaduli wurru mandiaga ere lai Kristus mammaduli jamaan-Ne. 
“lite masingkattu udde, ana waugu iite wageangngu wadangi Kris- 
tus.) “ISulalummu Wuke Susi uaworretta, ”Ana waugu udde sangka- 
tou esakka sarun manantangngu hagurangnge maola'a sambau ringannu 
awingnge wurru itarua sarun maolaa sambau.” 3 Tatialane udde 
pia atappasanne apan malalumma. Wurru tau isumandinga ringannu 
paa'aukki Kristus wurru jamaatta. 33Arawe tatialane udde pia sasampa- 
nge lai ringanni amiu; Rinone suapan esakka mandangngu awingnge wa- 
wine ere lai itou mandangngu wadangnge sassane wurru rinone suapan 
wawine mangaddatta awingnge esakka. 


Alarrana'a wurru hagurangnga 


6 Manga alarrana'a! Maola'a mallalarrenggenni Kristus, paatu- 
rruta hagurangngu ana waugu eteudde apan rinone olaannu. 
2” Pangaddatta si papanu ruam mamanu” eteudde parenta Mawu Ruata 
paarorone ringannu paaire, “eteudde: ”Tadea'u i'o su alalyassa wurru 
uukku malo'engnga su runia indi.” 

4Manga turrangnga apan naola'a iamangnga! Imbarranga walate 
apulu ma'inolaanna alarranangngu, ma'oma n sara naungngi mangitou 
masa'u. Arawe paddulianete imangitou ringannu mapia wurru ringannu 
alarra'u Mawu. 


Allangnga wurru mawune 


“Manga turrangnga apan naola'a allangnga! Paaturruta parenta ma- 
wunu su runia indi. Olaawe udde ringannu apendamma maaddata wurru 
maturruta ringannu atonna-tonna naalihida ere a'olaanni amiu si Kris- 
tus sassane. Arie ma'ola'a aroddi tumba'u su tempo iamiu aellehanna, 
tumba'u ana see maasomba daralo wuassu taumata. Arawe rinone 
iamiu ma'ola'a udde ere sangkatou allangngi Kristus apan tantalanna 
tutturruta apulu Mawu Ruata ringannu ahewallu naungnga. ?Manara 
apan a'ola'anni amiu ere sangkatou allangnga udde rinone iamiu mam- 
manara ringannu naungnga maluassa su Mawu apan a'imbeanni amiu, 
wurru tawe tumba'u su taumata. ŝPaanaunge manungku suapan tau- 
mata, mapia allangnga arae taumata tawe allangnga, sarun maneng- 
kamma wawalinne wuassu Mawu su inolaanna mapia apan niola’i tou. 

“Manga turrangnga apan naola'a mawu! Rinone pallalagu ng kamiu 
aroddi lai su saruannu manga allangngu. Ariete mappaattu wawansaga. 
Paanaunge manungku iamiu wurru manga allangngu udde, uasulungnga 
pia sangkatou mawu, eteudde Mawu apan su surga. Itou, tawe mamile 
hati. 


Ahiddu Mawu apan nasuungnga 


10Pangudusanne, rinone iamiu maola’a matohassa ringannu atatoha- 
ssa apan niasombanganni amiu wuassu Mawu, ana waugu iamiu uaaukka 
ringanni Tou. "Paata’e alawo'u peddetu pangalo apan nionggolu Mawu 
Ruata sio, tadea'u iamiu wotongnge mando'oppa apapande apan laleo 
wuassu Setanna. ZAna waugu iite mammanara, walinewe lumawang- 
nga atatohassu manga setanna apan uaparenta su tempo apan leleo indi. 
lite lumawangnga atatohassu manga gharraho laleo apan uaparenta wi- 
nalanganna. P Ana waugu udde, orassa indi, lurreae alawo'u paddetu 
pangalo Mawu Ruata, tadea'u su allo apan laleo udde, iamiu wotongnge 
lumawangnga lalarragu seetta. Wurru tadea'u napawe iamiu mammang- 
alo sara m pangudusanne, iamiu tae matohassa. 

MRinone iamiu mangke uatehamma. Paata'e taturruta su Mawu 
Ruata maola'a antta lawassa, wurru atatulidda maola'a laungngu 
wuassu attaa. Rinone iamiu sidutu mabattiu Wattiu Alaluassa 
apan mangngapiddu paddarame maola'a aampakku leddanu. Suapan 
tempo paatae pangangimannu su Mawu maolaa sambau ahidda 
lalinduma; ringannu pangangimanna udde iamiu wotongnge maapa- 
ddumma anambo n anaanna pia putungnge wuassu setanna. 1 Anute 
asasalamatta udde maola'a sambau araposa waja, wurru wisara Mawu 
Ruata maola'a sambau halele wuassu Gharraho Mawu Ruata. BOla’e 
sarangkanambone udde, lapiddu waliomanna madorongnga tulungannu 
Mawu Ruata. Su alo'engngu tempo, aaliomante su ereapa Gharraho 
Mawu Ruata ua'ehetta siamiu. Rinone iamiu sidutu uatehamma wurru 
arie iamiu mangillolo. Aaliomante sidutu huna n anambo n alarrana'u 
Mawu Ruata. PWurru aaliomante lai huna ng kamiu, tadea'u su 
tempo iau mabbisara, Mawu Ruata mangonggola siau manga wisara 
apan narrino. Wurru tadea'u ia'u ringannu warrani wotongnge mabattiu 
addappingu Wattřu Alaluassa udde. “Ana waugu ete Watti'u Alaluassa 
udde, i@u naola'a sangkatou darolorrana, wurru orassa indi sulalummu 
tuttupanna. Aaliomante tadea'u ia'u warrani mabbisara su ola'u Watti'u 
Alaluassa udde, su ereapa ia'u rinone mabbisara. 

Tabea pangudusanne 


21 Tikhikus, turrangi ite wurru mangangimbe apan maturrutta su- 
lalummu manara Mawu, sarun mamasingkata siamiu alawo'u ino: 
laangku, tadea'u iamiu masingkattu olau watangangku wurru manara'u. 
2 Ana waugu udde ia'u nandolokki tou ringanni amiu mamasingkatu 
ola'i ami siamiu sarangkanambone, tadea'u naungngu maluassa. 

3Salļandeanna su Mawu Ruata Iamangnga, wurru Mawu Yesus 
Kristus mamala n anambo n jamaatta uaaukka wurru uararangngu wurru 
sidutu mangngimanna si Kristus. 24Salandeanna Mawu Ruata sarun 
mangalamatta siamiu sarangkanambone apan mandangngu Mawu ng 
kite Yesus Kristus ringannu darangngu apan tawe masue. 


Tabea ng kami, 
Paulus 


SURATTI PAULUS 
SU JAMAATTU 


FILIPI 


WISARA TALAANE 


Jamaatta su Filipi eteudde jamaatta paarorone apan niapararisikki 
Paulus su Eropa. Filipi addone su wagengngu Makedonia, sambau 
provinsi n araratuannu Roma. Suratti Paulus Su Jamaattu Filipi indi 
niworreta su tempo Paulus sulalummu tuttupanna. Naungnge su tempo 
udde sussinggawangnga ana waugu pia mamamanara n Sarrani apan 
mannaiare sitou. Wurru lai ana waugu sulalummu jamaattu Filipi udde 
pia manga taumata apan mangngarrau manga alarra'a mangngaliwu. 
Salaiwe aroddi suratti Paulus indi tingikke maaluassa wurru napene nm 
pangangantima. Anio aroddi? Tawe baine tumba'u ana waugu Paulus 
lembon mangngimanna si Kristus. 

Paulus namorretu suratta indi ana waugu paarorone itou maadiang- 
kamanna su jamaattu Filipi wuassu aonggola apan suete nisengkamma 
wuassi mangitou su tempo itou sulalummu asasusa. Wurru sulalummu 
suratta udde lai itou mangngonggolu sasasa simangitou, tadea'u imangi- 
tou warrani wurru matammuda sumaruanna asasusa. Itou napaanaung- 
nga simangitou, tadea'u imangitou masarriontoa ere Mawu Yesus, 
wurru tawe paparentannu apendamma mawunga wurru marringiddu ri- 
rine sassane. Itou napaanaungnga simangitou manungku tumba'u ana 
waugu alamattu Mawu Ruata sassane, Mawu Ruata na'ola'a simangi- 
tou uaaukka ringanni Kristus ana waugu pangangimanni mangitou Sitou, 
waline ana waugu imangitou maturruta mappaamattu manga atorannu 
agama apan suete nitantuna sulalummu tita n agama Yahudi. Manan- 
suna Paulus namorreta lai su ola'u alaluassa wurru paddarame apan 
nionggolu Mawu Ruata su manga taumata apan mabbiakka uaaukka 
ringanni Kristus. 

Tatiala n suratta indi eteudde wisarane su olau alaluassa, atatohassu 
naungnga, paa'aukka wurru asasabare n taumata n Sarrani sulalummu 
ipanna’innu pangangimanne si Kristus wurru sulalummu mabbiakka ere 
sangkatou taumata n Sarrani. Suratta indi mapaaliatta’ a lai manungku 
aroddi arangngune Paulus su jamaattu Filipi udde. 

Lalorrone 


Panattarranne 

Ola’i Paulus sassane 

Pabbawiakku taumata n Sarrani 

Ira-ira si Timotius wurru Epafroditus 

Pananaungnga su manga seetta wuassu liudde wurru 
wuassu lalumme 

Paulus wurru manga hawene su Filipi 

Panginsueanne 


1:1-11 
1:12-26 
1:27-2:18 
2:19-30 


3:1—4:9 
4:10-20 
4:21-23 

1 Manga turrangnga alarranau Mawu Ruata sarangkanambone apan 
uatana’a su Filipi, wurru apan uaaukke ringanni Kristus Yesus. 
Wurru manga turrangnga piarrangnge see lai matatulungngu jamaatta! 
Iau, Paulus, suadio’a ringanni Timotius, manga allangngi Kristus 
Yesus, ?mangantimma doronganna Mawu Ruata Iamangngi ite wurru 
Mawu Yesus Kristus mangonggolu alamatta wurru paddarame siamiu. 





Soa Filipi (1:1) 


Aaliomanni Paulus su jamaatta 


3Suapawe iau maanaungnga siamiu, iau maadiangkamanna su 
Mawu Ruata. “Wurru suapan igu umaliomanni amiu sarangkanambone, 
iau waliomanna ringannu naungnga maluassa. “Ia'u maadiangkamanna 
su Mawu Ruata ana waugu ro'e n paarorone naoma n sara orassa 
indi, iamiu suete nallalima sizu mamasingkatu Wattu Alaluassa wu- 
assu Mawu Ruata. “Mawu Ruata sassane apan nanattakku manara apan 
mapia udde siamiu, wurru i&u mangantimma Itou sarun manassu ma- 
nara udde ma'oma n sara masue su allo Kristus Yesus rumanta apia. 
7Atonna su tampane iau pia apendamma ereudde su saruanni amiu, ana 
waugu iamiu sarangkanambone sidutu marani su naungku. Ana waugu 
iamiu lai suadio’a ringangku, nanengkamma alamatta apan nionggolu 
Mawu Ruata si@u: mapia orassa indi tantaļanna igu sulalummu tut- 
tupanna ara'e lai su tempo i@æu su liudde ana waugu mangngesakku 
Wattľu Alaluassa udde. “Mawu Ruata masingkatta manungku ia'u 
atonna-tonna lurrintulu ng kamiu ringannu apendamu darangngu wuassi 
Kristus Yesus sassane. 

’Ete indi aaliomangku siamiu: doronganna iamiu lembon mandang- 
ngu- Mawu Ruata wurru sansulungngu taumata wurru sidutu aatam- 
banna sulalummu asingkatta apan rinone wurru ringiranna apan pande. 
Ringannu aroddi iamiu masingkatta mamile apa apan apianne, wurru 

wiakku na'ukkassa wuassu angngo ara'e alawo'u aansilla su allo Kristus 
rumanta apia. !Wiakku sarun lumambalanna ringannu pallalagu apan 
atonna-tonna mapia apan darantane tumba'u wuassi Yesus Kristus sa- 
ssane; ne Mawu Ruata sarun wantuhanna wurru raloanna. 


Mabbiakka huna ng Kristus 


VIau maapulu iamiu maasingkata, manungku manga inolaanna 
apan suete nariaddi siu, ewe'e naaola'a manambo taumata madaring- 
ikka wurru mangngimanna Wattiu Alaluassa udde. !Pangilluleanne, 
anambo n mandariaga wale n araratuanna wurru manga taumata su 
soa indi masingkata manungku ia'u nirruumanna ana waugu ia'u ma- 
bbatti'1 Kristus. #Wurru igu nirruumanna indi naatamba manga tau- 
mata n Sarrani su soa indi lembon mangngimanna lai Mawu, na'oma n 
sara imangitou lembon warrani lai mamasingkatu tanata Mawu Ruata 
ringannu tawe matta'utta. 

15 Atonna pia sire pira wuassu wallatti mangitou apan mabbatti'i Kris- 
tus ana waugu naungnge laleo wurru maapulu mattatiakka, arawe waine 
mabbattri Kristus ana waugu pia pandumma apan mapia. “Manga tau- 
mata indi na'ola'a aroddi ana waugu imangitou mandangngu Mawu 
Ruata wurru siau, ana waugu imangitou masingkata manungku Mawu 
Ruata suete napamanara'u mapaaljatta'a manungku Wattru Alaluassa 
udde atonna. IArawe taumata waine mabattii Kristus ringannu pan- 
dumma laleo; imangitou mabatti'a hunane su wadangi mangitou sassane. 
Ringannu udde imangitou mangngantima wotongnge mapaasusa’u su- 
lalummu ruumanna. 

18 Arawe tawe apane! Ana waugu salaiwe ereapa, mapia udde 
a'olaanna ringannu pandumma apan mapia arae ringannu pandumma 
apan nassala, ne Kristus mangke iwabbatti'a lai; nariaddi iau lullua- 
ssa. Wurru ia'u sidutu uapendamma aroddi, ana waugu iau masing- 
kata manungku ringannu manga aaliomannu udde wurru ringannu sa- 
sumbala Gharraho n Yesus Kristus, iu sarun ipallosa. “Lembon 
ipaapulv’u wurru aantimanna eteudde tadea’u imbarrangnga ia'u tawe 
maa'sue manara'u. Arawe iau mangantimma tadea'u suapan tempo, 
nangillembo orassa indi, iu wotongnge maola'a warrani ma'oma n 
sara ringannu ahewallu apulun waddangku - mapia i&u wiakka ara'e 
i@u nate - Kristus mangke wabantuhanna. ?!Ana waugu matatarrino 
sia'u, tudda n wia'u tumba'u si Kristus Wurru mate udde auntunganna. 
2 Arawe amungkangu ringannu mabbiakka su runia indi, i&u wotong- 
nge ma'ola'a manara lembon pia gunane, ne iwu wagga suapa apan sa- 
run ta'u pileanna. Iau wabollenganna wuassu rua m ba'a. Iau maa- 

pulu atonna manantangngu runia indi see inai matana'a ringanni Kris- 
tus, ana waugu eteudde lembon apianne; “arawe ana waugu hunane su 
wadangu udde, mappianne amungkangu i&u sidutu uatana'a su runia. 
#la'u mangngimanna su olangnge udde. Ana waugu udde iau ma- 
singkata, ia'u sidutu uatana'a ringanni amiu sarangkanambone, tadea'u 
wotongnge mantulungngi amiu maola'a lembon matohassa wurru lem- 
bon maluassa sulalummu pangangimanna su Mawu. 26 Ana waugu udde, 
amungkangu iau mabelengnga apia ringanni amiu, iamiu apan suete 
naaukka ringanni Kristus Yesus sarun maatahuanna lembon manambo 
lai pangiananne su ipalluassu riru. 

Ne, apianne orassa indi eteudde manungku iamiu mabbiakka 
mapia ere su ipaapulu m Wattru Alaluassa su ola'i Kristus udde. 
Ringannu aroddi tanne i&u wotongnge mappassomba ng kamiu ara'e 
tate, iau sarun maaringikka manungku iamiu sidutu uaaukka wurru 
mammanara suadio’a tumba'u sambau pandumma wurru sambau apulu; 
eteudde huna m pangangimanna apan uasuļungngu Wattľu Alaluassa 
wuassu Mawu Ruata udde. ?SsRinone iamiu sidutu warrani; arie ma- 
ta'uttu manga seennu. Ringannu aroddi iamiu mapaaliatta'a manungku 
imangitou sarun marugi, wurru iamiu sarun maauntunga, ana waugu 
Mawu Ruata sassane apan mangonggolu auntunganna siamiu. ?? Ana 
waugu Mawu Ruata suete nangonggolu alamatta siamiu, waline tumba'u 
ipangimanna si Kristus, arawe lai matatarrangnga asasusa ana waugu 
Kristus. %Orassa indi iamiu suadio’a ringangku sulalummu manara apan 
uasulungnga; eteudde apan suete niasiloanni amiu, mammanarangku 
rorone, wurru apan ta'e mammanarangku sara orassa indi, ere lai suete 
niaringirrani amiu su orassa indi. 


Asasarrionto'a wurru awawantugi Kristus 


Iamiu matohassa, ana waugu iamiu uaaukka ringanni Kristus. Wurru 
2 iamiu nialiwurrana ana waugu Kristus mandangngu siamiu! Iamiu 
aehetannu Gharraho Mawu Ruata, wurru iamiu lai uararangngu wurru 
uasasumbala sangkatou ringannu waine. ?Ne, annamg’a iamiu atonna- 
tonna mapaaluassu naungku ringannu manga inolaanna indi: Pabbiakke 
ringannu naungnga sambau, ringannu darangngu apan uasulungnga, 
ringannu ringiranna apan uasulungnga wurru tudda apan uasulungnga. 
3Arie ma'ola'a sambau inolaanna hunane su watangannu sassane, 
arae ipamarabunga. Arawe rinone iamiu sangkatou-sangkatou ringannu 
masarrionto’a ma'ellega taumata waine mappianne wuassu watangannu 
sassane. #Paaellehe aurangannu taumata waine; arie tumbau au- 

rangannu watangannu sassane. “Rinone iamiu pia apendamma ere Ye- 
sus Kristus: 
6Su pinangiananne Itou nassulungngu Mawu Ruata, 
arawe Itou tawe mamendamma manungku 
olang-Nge ere Mawu udde rinone 
matatana’a aroddi Sitou. 
7Arawe, Itou namallosu sarangkanambone 
see naola’a ere sangkatou allangnga. 
Itou naola’a ere taumata, 
wurru aasiloanna mabbiakka ere taumata. 
#Itou napaawawo n watangan-Ne, wurru mabbiakka 
ringannu maturruta su Mawu Ruata na'oma 
n sara nate — 
eteudde nate niarussa. 
“Ana waugu udde Mawu Ruata namengketa Sitou, 
su atanggarranne see nangonggolu tarrino Sitou 
apan ahewalanne wuassu alawo'u tarrino apan waine. 
UNe, tadea'u ipangadatta Mawu Yesus, 
anambo n riadianna su surga, 
wurru su runia, 
see lai su alungngu runia 
sarun massubba Sitou. 
"I mangitou sarangkanambone sarun manga'u manungku ete Yesus 
Kristus udde Mawu; 
ringannu aroddi Mawu Ruata Iamangnga wantuhanna. 


Lullansiangnga ere semakka apan 
mannemakka runia 


12 Ana waugu udde, manga turrangnga apan arangnguanna, su ereapa 
iamiu sidutu maturruta siau su tempo ia'u uatana'a su pattangnganni 
amiu, ne nangillembo orassa indi su tempo iite mararaute, rinone iamiu 
sidutu tutturruta sia'u. Jamiu suete nisalamattu Mawu Ruata, nariaddi 
sidutu pammanarate tadea'u paddaramenu maola'a masuungnga. Ola’e 
udde ringannu addata wurru taturruta su Mawu Ruata, Bana waugu 
Mawu Ruata sassane apan mammanara sulalummu ririnu ipa'ola'a 
siamiu mawala wurru wotongnge maaluassa naungngu Mawu Ruata. 

MManarate alawo'u manara ringannu tawe sumungkuta ara'e ma- 
tatiakka. 1516 Ringannu aroddi iamiu mapaaliattaa manungku ete- 
udde iamiu alarranau Mawu Ruata apan tawe angngone, mabbiakka 

ringannu matulida wurru narrino su pattangnganu taumata laleo wurru 
marosa. Wurru su tempo iamiu namasingkata simangitou wattia apan 
mangngonggolu wiakka, rinone iamiu maola'a ere semakka apan lul- 
lansiangnga mannemakka runia. Amungkangu iamiu mabbiakka ere- 
udde, ne igu pia pangiananne maapendamma alaluassa su ola'i amiu su 
tempo Mawu Yesus rumanta apia. Udde maola'a tatialane manungku 
manara’u pia gunane wurru pia gessine. 

17 Asinungka i&u sarun pateanna wurru rarrau maolaa ere sam- 
bau sasamba manampaliu wuassu sasamba ng kamiu su Mawu Ruata 
maola'a sambau tatiala manungku iamiu mangngimanna Sitou. Amung- 
kangu udde atonna rinone maola'a aroddi, i@u maadiangkamanna 
su olangnge udde wurru lulluassa suadio'a ringanni amiu. 18Aroddi 
lai rinone iamiu mammendama alaluassa wurru lullalaa suadio’a 
ringangku. 


Timotius wurru Epafroditus 


Iau mangngimanna manungku ringannu tulungannu Mawu Yesus, 
iau ringannu malihakka nandolokki Timotius ringanni amiu, tadea'u 
lau maasomba alaluassu naungku su olgu watti amiu. ?20°Tumbg’u 
Timotius sassane taumata apan ringiranne nassulungku, wurru atonna- 
tonna marringiddu lalumanna'i amiu. ”Sarangkanambone apan waine 
tumba'u marringiddu watanganne sassane, waline huna n Yesus Kristus. 
2lamiu sassane naasilote tialane manungku Timotius pia gunane. Itou 
suete nammanara marrimadda ringangku mabattru Wattru Alaluassa 
wuassu Mawu Ruata. Iambua naalihida ana'a wurru iamangnga. P Ana 
waugu udde, napawe igu naasingkata manungku su ereapa hatto'u udde 
nasuete, iau sarun mandolokki tou ringanni amiu. %Ia’u mangngimanna 
manungku ringannu tuļungannu Mawu, igu sassane lai tawe maļannu 
sarun mattembo siamiu. 

Su oląæu turrangi ite Epafroditus apan NAN amiu mal- 
lalima sia'u, iau mammendama mappianne itou irolokka iapaaweleng- 
nga ringanni amiu apia. Itou suete nallalima sia'u sulalummu ma- 
nara'u. Itou maapulu atonna maisasomba ng kamiu sarangkanambone, 
wurru itou wambulisadda ana waugu iamiu suete naaringikka watta 
manungku itou marada’a. 7 Atonna itou marada'a na'oma n sara ma- 
ranite n mate. Arawe Mawu Ruata niumakkani tou; wurru waline 
tumba'u sitou sassane, arawe sia'u lai, tadea'u igu tawe lembon ma- 
susa apia. 33 Ana waugu udde maggewalanna apulu'u mandolokki tou 
mabelengnga apia ringanni amiu, tadea'u iamiu lumuassa apia amung- 
kangu massombate apia ringanni tou, wurru naungku lai mabbali ma- 

tammuda. ?’Nariaddi, salohoite itou ringannu ahewallu alaluassu naung- 
nga ere sangkatou turranga sulalummu pangangimanna sambau. Addate 
anambo n taumata ere itou. Su huna n manara ng Kristus, itou ete 
adio'a mate; itou nanantillu niawane ipantulungku sulalummu arannu. 


Atatulidda apan tutune 


Panginsueanne, manga turrangku, rinone iamiu lumuassa ana waugu 
3 lamiu suete naaukka ringannu Mawu. Ia'u tawe maapendamma ma- 
sahadda manule apia apa apan suete niworreta siamiu paarorone; ana 
waugu olangnge udde mapia su asasalamannu. ?Paatehamma su sa- 
ruannu manga taumata apan ma'ola'a inolaanna laleo, manga taumata 
apan wotongnge isago asu’. Imangitou mammata'a tadea'u manga tau- 
mata udde iapa sunatta. “Sumbali ete iite manga taumata apan suete 
nanarimmattu sunatta apan tutune, walinewe imangitou. Iite massubba 
Mawu Ruata ringannu aehettu Gharraho Mawu Ruata sassane, wurru 
iite maadiangkamanna ana waugu iite mabbiakka su sambau ringanni 
Kristus Yesus. Iite tawe uatundeeta su manga inolaanna apan a'olaannu 
taumata. 4Su rinone iau wotongnge tumundeeta su manga inolaannu 
taumata udde. Ana waugu amungkangu pia sangkatou apan uapen- 
damma itou pia pangianannu antimma su inolaannu taumata su runia 
indi, ia'u nangillembo lai. “Ia'u nissunatta su tempo uukka ualu allo. 
Iau niasungkanga ere sangkatou Israel, wuassu pabbawalagi Benyamin; 
iau taumata n Ibrani tutune. Sulalummu taturruta su manga tita n 
agama n Yahudi, iu nasutta su rêengannu taumata n Farisi. ‘Iau 
lembon mammanara marrimada na'oma n sara iau mammate' jamaatta. 
Amungkangu ellehanna wuassu tita n agama n Yahudi, iau sangkatou 
taumata mapia apan tawe salane. 7Arawe ana waugu Kristus, ne sarang- 
kanambone apan dorone sassunnangku sambau auntunganna, orassa indi 
naola'a sambau apan maarugi. 8Waline tumba'u manga inolaanna udde; 
arawe lai alawo'u inolaanna apan sassunnangku ere manga inolaanna 
tumba'u maarugi. Apan tatahuanangku orassa udde lembon maare- 
ganne; eteudde maaillala si Kristus Yesus Mawu'u. Ana waugu Kris- 
tus, ne ia'u suete namallosu manga alawo'a. Aellehangku sarangkanam- 
bone udde ere sapadda, tadea'u ia'u wotongnge maasomba si Kristus, 
’°wurru atonna-tonna uaaukka ringanni Tou. Pasasambau apan mapia 
ringannu Mawu Ruata tate tau manaranna sassane, ringannu tutturruta 
tita n agama. Orassa indi ia'u pia paa'aukka apan mapia ringannu Mawu 
Ruata, ana waugu iau mangngimanna si Kristus. Nariaddi, paa'aukka 
apan mapia udde darantane wuassu Mawu Ruata, wurru pinangian- 
nne ana waugu mangngimanna si Yesus Kristus. #Tumba'u sambau 

apan ipaapulu'u eteudde tadea'u iau maaillala si Kristus, wurru maa- 
pendamma tarrino apan napaawiakki Tou wuassu papate. Iau maapulu 
matatarranga suadio’a ringanni Tou wurru maola’a uasulungnga ere Itou 
su ola'u papate-Ne. 1"! Wurru iau mangantimma manungku ia'u sassane 
sarun iaąpaawiakka apia wuassu papate. 


Tumalangnga maddumatingngu pattudanna 


Rla'u tawe mabbisara manungku ija'u naasombate auntunganna, 
arae nasuungke. Arawe iau sidutu maddea'a maapangarro aong- 
gola apan suete nissaddia n Kristus Yesus. Ana waugu udde Itou 
suete nangarro sia'u, wurru niola'a pussa'a-Ne. "Natantuna, manga 
turrangnga, atonna iąu tawe naapendamma manungku ia'u suete 
naapangarro aonggola udde. Arawe pia sambau apan ta'u olaanna, ete- 
udde timbulianante apa apan su liwu wurru mangke mattinsahadde ta- 
deau maasomba apa su saruangku. !Ana waugu udde ia'u sidutu tut- 
talangnga mattuda n tampa pangudusanne ana see maasomba aun- 
tunganna, eteudde mabbiakka su surga; ana waugu udde Mawu Ruata 
namago siite sulalummi Kristus Yesus. 

Jite sarangkanambone apan timmaddete su pangangimanna, rinone 
mabbiakka aroddi. Arawe amungkangu su wallatti amiu pia ringiranna 
waine, ne Mawu Ruata sarun manala'a lai siamiu. 16 Arawe olangnge 
udde rinone inunuannu: [ite rinone uatanaa mabbiakka tumurrutta 
atoranna apan suete niola’i ite noma n sara orassa indi. 

I Manga turrangnga sarangkanambone! Pattannote tulada'u. Tami 
suete nangonggolu tulada apan narrino, ana waugu udde paatuturre 
paapia-pia manga taumata apan mattanno tulada ng kami udde. !8la'u 
masokkate mamasingkata siamiu, wurru orassa indi ta'u isule apia 
ringannu lulluai, manungku pia manambo taumata apan mabbiakka 
mangngaliwu n atappasannu papate n Kristus su alu arussa. !?Wiakku 
manga taumata ereudde panginsueanne papate, ana waugu mawu 
mangitou eteudde apulu m wadangngi mangitou sassane. Manga ino- 
laanna apan maasili, eteudde ipammungà mangitou; ana waugu imangi- 
tou tumba'u marringiddu manga inolaanna apan ipaapulu n runia indi. 
%2 Arawe ete iite tumana’u araratuannu surga. Ete wua isudde Ratu m 
Punnu Salamatti ite, Mawu Yesus Kristus, sarun rumanta. Ete Itou apan 
mangke rarradoanni ite. 2? Wadangngi ite apan lome wurru wotongnge 
marrenessa indi, sarun waluanni Kristus maola'a ere wadang-Nge sa- 
ssane apan mawantuga. Itou wotongnge ma’ola’a udde ana waugu Itou 
uatahuanna tarrino mapassurrubawa n sarangkanambone. 

Manga tatantiro 


Ana waugu .udde, manga turrangku apan arangnguanna, arod- 

dite rinone iamiu mabbiakka ringannu atonna-tonna mangngimanna 
Mawu. Naungku maapulu maisasomba ng kamiu! Ete iamiu ipaapulu'u 
apan maaluassa naungku. 

2Turrangku wawine Euodia wurru turrangku Sintike! Iau madorong- 
nga suapan wotongnge iradua naungnge sambau ere manga taumata 
apan pangangimanne lai sambau. “Su hawe'u apan maturruta, ia'u 
madorongnga lai tadea'u turranga massumbala wawine darua udde. 
Imangitou suete nammanara marrimadda ringangku mabattru Wattiu 
Alaluassa wuassu Mawu Ruata; ere lai Klemen wurru anambo n tau- 
mata waine apan mammanara suadio’a ringangku. Manga aranni mangi- 
tou uaworretta sulalummu Wuke n Taumata Wiakka. 

4Antimanna iamiu sidutu lulluassa ana waugu iamiu suete nabbiakka 
su sambau ringannu Mawu. Paassa lai iau mabbisara: lalluasse! 

“Rinone anambo n taumata wotongnge maasilo pallalagu naungngu 
apan mapia. Ana waugu tate malannu lai Mawu sarun rumanta. $Arie 
paasinggawanga su ola'u manga apa. Sulalummu alawo'u inolaanna, 
aaliomante wurru padorongke su Mawu Ruata. Apa apan ipaapulu ng 
kamiu, waloa'e udde sidutu su Mawu Ruata ringannu wisara aadiang- 
kamanna. ?Ne paddarame wuassu Mawu Ruata apan tawe asunnannu 
taumata, sarun mallu'adda naungngu wurru ringirrannu apan suete 
naaukka ringanni Kristus Yesus. 

ŝPanginsueanne, manga turrangnga, lorroite ringirrannu ringannu 
inolaanna apan mapia, apan wotongnge raloanna, eteudde inolaanna 
apan narrino, maaddata, apan matulida, waresi, masarrionto’a, wurru 
mapia. ?Ola'e apa apan aurumanna wurru asengkamani amiu wuassia'u: 
mapia wuassu manga wisara ara'e lai wuassu manga inolaangku. Mawu 
Ruata punnu paddarame, sarun mangalamatta siamiu. 


Wisara aadiangkamanna 


WSulalummu wia'u apan uaaukka ringannu Mawu, iau naapen- 
damma lalumanna'a wahewa, ana waugu aroddite alannune, orassa indi 
iamiu pia tempone lai marringiddu wadangku. Pandumangku walinewe 
manungku iamiu naabuliute;, atonna iamiu uanaungnga sigu, arawe 
iamiu tawe maasomba tempone mapaaliatta'u aakkanne. Ixu nama- 
singkatu indi walinewe ana waugu ia'u awussa, ana waugu ia'u suete 
nangurumma alarraa mammendamma nasuungnga ringannu apa apan 

piate. ŻIau suete namendamma mabbiakka asiangnga, wurru ma- 
bbiakka su asasuungnga. Ia'u naaillalate addapingnge, ereapa suma- 
ruana olange apan aroddi araleone; mapia su tempo maluassa ara'e 
lai su tempo susa, mapia su tempo ala arae lai su tempo asiangnga. 
BRingannu tarrino apan nionggoli Kristus sia'u, ia'u pia atatohassa su- 
maruanna alawo’u asasusa sarangkanambone. 

M Arawe iamiu suete nantuļungku sulalummu asasusa'u; wurru apa 
apan niola'i amiu udde atonna wurru mapia. 15Manga turrangnga tau- 
mata n Filipi! Iamiu sassane masingkata atonna manungku su tempo 
ia'u nanantangngu Makedonia rorone, su tempo Watti'u Alaluassa udde 
niapasingkata paarorone, ete iamiu sambau jamaatta apan nallalima 
sigu; iamiu apan namendamma auntunganna wurru araruggi su sam- 
bau ringangku. 16 Su tempo iu su Tesalonika wurru mappandumma sa- 
sumbala, nilumebete wuassu, paassa iamiu nandoho n sasumbala sia’u. 
VUdde waline i&u tumba'u maapulu manengkamma aonggola. Apa 
apan ipaapulu'u eteudde, tadea'u ia'u wotongnge maasilo manga pab- 
bawua n manaranu apan maatamba auntungannu. Wla'u suete naneng- 
kamma sarangkanambone ~- ewe'e nilumebete lai! Anambo n aong- 
gola apan niroho ng kamiu sia'u, suete nitarimmata wuassi Epafroditus. 
Orassa indi iæu uatahuanna anambo n apa apan pappandumangku. 
Manga .aonggola wuassi amiu eteudde maola'a sambau sasamba 
haļurune mawangngi apan nionggole su Mawu Ruata wurru niseng- 
kammu Mawu Ruata ringannu naungnga maluassa. I Mawu Ruata apan 
sassubbangku, apan napene m pagala sulalummi Kristus Yesus, sarun 
manuungngu hausannu. Dalo su Mawu Ruata lamangngi ite saran 
malannu-lannu! Amin. 


Tabea panginsueanne 


2 Waloga tabea'u su anambo n alarranau Mawu Ruata apan 
uaaukka ringanni Kristus Yesus. Wurru sengkamma lai tabea wu- 
assu manga turranga apan suadi0a ringangku isindi. 2Anambo n 
pabbawalagu Mawu Ruata su soa indi, nengilembote imangitou apan 
wuassu wale n araratuanni Kaisar, nandoho n tabea siamiu. 

3Doronganna Mawu Yesus Kristus mangalamatta turranga sarang- 
kanambone. 


Tabea ng kami, 
Paulus wurru Timotius 


SURATTI PAULUS 
SU JAMAATTU 


KOLOSE 


WISARA TALAANE 


Kolose eteudde sambau soa su letau Asia adio'a, su samba'an Rali 
soa Efesus. Waline Paulus apan napararisikku jamaatta su Kolose indi, 
arawe su tempo itou nandolokku manga mamamanara wuassu Efesus, 
soa wahewa su propinsi Roma su leta'u Asia adio'a, itou lai uapen- 
dama manungku itou lai ualu'adda jamaatta su Kolose udde. Paulus 
naaringikke wattia manungku sulalummu jamaatta udde pia manga 
huru mangngarra'u manga alarra'a nassala. Manga huru udde mangke 
mangngarra'a manungku tadegu maailala Mawu Ruata wurru maa- 
somba asasalamatta ringannu nasuungnga, taumata rinone massubba 
”manga gharraho apan uatarrino wurru uaparenta ulih m patiuppa”. 
Wua udde lai, unnu manga huru udde, taumata rinone maturrutta lai 
mappaattu manga atorannu sunatta, wurru mappalli wurru manga waine 
lai. 

Suratti Paulus Su Jamaattu Kolose indi niworreta ipammasingkattu 
alarra'u Sarrani apan narrino wurru manningadu alarra'a nassala apan 
iaarrægu manga huru awusu udde. Punnu suratta indi namasingkata 
manungku Yesus Kristus wotongnge mangonggolu Asasalamatta apan 
nasuungnga wurru manungku manga alarra'a waine udde tumba'u 
mappaarau n taumata wuassi Kristus. Sulalummi Kristus, Mawu Ruata 
suete nandiaddi runia indi, wurru wuassi Kristus lai, Mawu Ruata 
nanaļamatta. Tumba'u wuassu lalummu paa'aukka ringanni Kristus, 
runia pia antimma maasomba asasalamatta. Nanansuna Paulus nanala’a 
m paa'aukku alarra'a mawantuga udde ringannu pabbawiakku taumata n 
Sarrani. 

Rinone iapaasingkatta isindi manungku Tikhikus - apan uaapiddu 
suratta indi watukku Kolose si Paulus - daringananni Onesimus, allang- 
nga apan nirolokki Paulus ana waugu iapaawelengnga ringannu mawune, 
eteudde Filemon, sangkatou lalorro n jamaatta su Kolose. 


KOLOSE 


Lalorrone 


Paarorone 

Pallalagu wurru manara n Kristus 
. r 7 . + 

Wiakka wakku apan niapendamanriu manga 
taumata n Sarrani 

Panginsueanne 


1:1-8 
1:9-2:19 


2:20-4:6 
4:7-18 

1 1-2Manga turrangnga alarranau Mawu Ruata su Kolose apan 
tutturruta uaaukka ringanni Kristus! 

Ere sangkatou rasulli Kristus Yesus, - apan nitenegu Mawu Ruata 
- igu, Paulus, su sambau ringannu turrangi ite Timotius, mangantimma 
doronganna Mawu Ruata Iamangngi ite mangonggolu alamatta wurru 
paddarame siamiu. 


Aaliomannu aadiangkamanna 


Mlamiu suete naaringikka manungku iamiu mangngimanna Mawu 
Yesus Kristus wurru iamiu marangngu anambo n alarranau Mawu 
Ruata. Ana waugu udde su tempo jami waliomanni amiu, iami sidutu 
maadiangkamanna su Mawu Ruata, Iamangngu Mawu ng kite Yesus 
Kristus. “lamiu mangngimanna wurru iamiu marangngu, ana waugu 
mangngantimma apa apan suete nissaddia Mawu Ruata su surga huna 
ng kamiu. Iamiu suete naaringikka su olangnge udde, su tempo Watti'u 
Alaluassa udde niapaasingkata siamiu. “Wattia wuassu Mawu Ruata 
udde nassaliawukke su ahewallu runia, wurru wiakku taumata sidutu 
aalamatannu watta udde, ere lai wiakku nialamatanna roe n su 
tempo iamiu naaringikka ola'u darangngu Mawu Ruata wurru atonna- 
tonna nusippa sulalummu naungngu. 7Olangnge udde niapaasingkati 
Epafras siamiu, hawe apan arangnguanni ami. Itou udde allangngi 
Kristus apan maturruta mammanara huna ng kite. $Ete wuassi tou iami 
naaringikka manungku ringannu tarrino wuassu Gharraho Mawu Ruata 
iamiu wotongnge maddarangngu. 

“Ana waugu udde jami sidutu vwaliomanni amiu ro'e n jami naaring- 
ikka su ola’i amiu. Iami nadorongnga su Mawu Ruata tadea'u Gharraho 
Mawu Ruata mangonggolu apande wurru asingkata siamiu, na'oma n 
sara iamiu maasunna apa ipaapulu Mawu Ruata. Ringannu aroddi 
iamiu wotongnge mabbiakka tutturruta apulu Mawu Ruata, wurru si- 
dutu malluassa naugnge, noma n sara sulalummu alawo'u inolaanna 
iamiu wotongnge mamasilo manga inolaanna apan mapia. Wurru asing- 
kati amiu su ola'u Mawu Ruata sarun aatambanna lai. !Doronganna 
ringannu tarrino Mawu Ruata apan mawantuga, iamiu tohasanna 
ma'oma n sara iamiu wotongnge matatarranga ringannu sabare wurru 
naungnga maluassa !?wurru ringannu wisara adiangkamanna su Iamang- 
nga. Ana waugu ete Iamangnga udde apan nandiaddi siamiu wotong- 
nge manengkamma apa apan nissaddia Mawu Ruata su alarranang-Nge 
sulalummu araratuan-Ne apan masemakka. Itou suete namallosi ite 
wuassu tarrino n araranduma wurru nangingkati ite sulalummu arara- 
tuannu Anang-Nge apan arangnguan-Ne. HWuassu Anang-Nge udde 

Aaliomanna (1:9) 


iite suete nipallosa; atappasanne manga rosa ng kite suete niam- 
punganna. 


Kristus wurru manara-Ne 


ISEteudde Kristus hambaranna apan matualaga wuassu watangannu 
Mawu Ruata apan tawe asiloanna; eteudde Kristus Ana'a pahulune, 
apianne wuassu manga alawo'u inolaanna. !SAna waugu ete sulalummi 
Tou Mawu Ruata nandiaddi alawo'u manga apa su surga wurru su 
wowo n runia, alawo'u apa apan aasiloanna wurru apa apan tawe 
asiloanna, nasutta lai alawo'u gharraho apan uatarrino wurru uaparenta. 
Ahewallu runia indi niola sulalummi Kristus wurru hunane si Kris- 
tus. Tantalanna taambe nariaddi sarangkanambone, Kristus uddete 
dorone. Wurru ana waugu Itou lai, ne alawo'u inolaanna su tampanete 
sambau-sambau. !8Ete Itou tembonannu wuassu wadang-Nge, eteudde 
jamaatta, ana waugu ete Itou punnu pabbawiakku jamaatta udde. Ete 
Itou Ana'a pahulune, apan paarorone niapaawiakka apia wuassu papate, 
tadea'u Itou sassane apan maola'a apianne wuassu alawo'u riadianna. 
19Mawu Ruata sassane mappandumma tadea'u alawo'u riadianna su- 
lalummu wadangngu Mawu Ruata, aompaanna lai ringannu nasuung- 
nga su wadangngu Anang-Nge. #Wurru sulalummu Anang-Nge udde 
lai Mawu Ruata narringida mandiaddi manga alawo'a maaukka apia 

ringanni Tou - mapia udde su runia, arae lai su surga. Mawu Ruata 
nandiaddi udde wuassu papate n Anang-Nge su alu arussa. 

"Dorone iamiu marau Mawu Ruata. Iamiu masseetti Tou ana 
waugu pallalagunu wurru .ringirrannu laleo. ? Arawe orassa indi, 
ringannu papate n Anang-Nge, Mawu Ruata na'ola'a paa'aukki amiu 
ringanni Tou maola'a mapia apia. Ringannu olangnge udde jamiu 
wotongnge iapidda sumaruanna Mawu Ruata sulalummu asasuung- 
nga, atatuļidda wuru tawe .salane. 3Arawe jamiu rinone sidutu 
maturruta mangngimanna wurru matohassa uarisikka su pangangi- 
mannu. Imbarranga iamiu mamallosu antimma apan suete nionggolla 
siamiu su tempo iamiu nanengkamma Watti'u Alaluassa wuassu Mawu 
Ruata. Watta udde suete niapaasingkata su anambo n taumata su ahe- 
wallu runia. Wurru ana waugu udde lai igu, Paulus, naola'e darolorran- 
Ne. 


Pangangimbe m Paulus su jamaatta 


MOrassa indi i@u maluassa matatarranga huna ng kamiu. Ana 
waugu ringannu asasusa m wadangku, iau manuungngu apa apan ta'e 
rinone niapendamanni Kristus su jamaan-Ne, eteudde wadang-Nge. 
25Mawu Ruata nandolou maola'a mangangimbe jamaan-Ne huna ng 
kamiu. I@u rinone mapaasingkatu wattia wuassu Mawu Ruata, sarang- 
kanambone; %eteudde wattia roe n alamonane apan sidutu iaadapingu 
Mawu Ruata su anambo n taumata, arawe orassa indi niapaaliatta’a su 
alarranang-Nge. %7 Su alarranang-Nge udde Mawu Ruata maapulu ma- 
paaliatta'a aroddi apiane wurru awantuge addapinge udde su anambo 
n pabbawalagu taumata. Addapinge eteudde: Kristus udde sulalummu 
wadangu, atappasanne jamiu lai sarun maapendamma awawantugu 
Mawu Ruata. ?28Eteudde Kristus apan iwabbatti'i ami su anambo n tau- 
mata. Iami mapaanaungnga wurru mangngarra’a simangitou sarangka- 
nambone ringannu alawo'u apande. Tudda ng kami eteudde tadea'u 
suapan taumata wotongnge iapidda ringannu Mawu Ruata, ere sang- 
katou taumata apan nahurangke su pangangimanna, ana waugu suete 
naaukka ringanni Kristus. ? Su ipadea'a olangnge udde i&u mamma- 
nara ringannu marrimadda. Iau mammanara ringannu .ahewallu atato- 
hassa apan nionggoli Kristus sia'u wurru apan mammanara sulalummu 
wadangku ringannu napene n tarrino. 

2 Iau maapulu iamiu maasingkata ereapa ahewalle izu mammanara 

huna ng kamiu, wurru huna mangitou su Laodikia see anambo n 
taumata apan tawe maaillala sru sassane, 2Sarangkanambone indi ta'u. 
olaanna tadea'u naungngi mangitou maola'a matohassa wurru imangitou 

uararangngu ma’oma n. sara imangitou uasampinunutanna. Ringannu 
aroddi imangitou atonna-tonna maasunna wurru mangngimanna see lai 
maaillaļa addapingu Mawu Ruata, eteudde Kristus sassane. 3Ete Kristus 
apan nanrattu alawo'u apande wurru asingkattu Mawu Ruata apan 
dorone uawuni. 

- 4Iau namasingkatu indi tadea'u iamiu tawe awahianni sai-sai apan 
pande mamalonotta siamiu. “Ana waugu salaiwe igu uatana'a ma- 
rau wuassi amiu, ere lai i&u uatana'a su wallatti amiu. Wurru igu 
lulluassa maasilo siamiu uasampinunutanna wurru matohassa sulalummu 
pangangimanna si Kristus. 


Pabbawiakka apan nasuungnga 


“Manga turrangnga suete nanengkamma si Kristus Yesus maola'a. 
Mawu. Ana waugu udde rinone iamiu mabbiakka su sambau ringanni 
Tou, 'wurru marramutta su lalummi Tou.. Rinone iamiu mapararisikku 
wiakku ringanni Kristus maola'a rapappake. Rinone iamiu lembon 
mangngimanna si Kristus, tutturrutta apa apan suete niarra'a siamiu. 
Wurru rinone naungngi amiu lulluassa ringannu wisara aadiangkamanna. 

#Rinone iamiu paatehamma, arie maąaoma n sara piaddu ma- 
mono'a siamiu ringannu. manga alarra'u taumata apan tawe gunane, 
ewe.e tumba'u mangngaļiwu. Manga alarra'a udde waline wuassi Kris- 
tus, ewe'e wuassu ringirrannu taumata sassane wurru wuassu manga 
gharraho n tembonannu runia. “Ana waugu ahewallu paa'apulu Mawu 
Ruata uatana'a sulalummi Kristus, eteudde su ola'u taumatane. 1° Wurru 
ana waugu mabbiakka uaaukka ringanni Kristus, tamiu lai nionggolannu 
wiakka apan nasuungnga. Ana waugu Kristus udde tembonannu alawo'u 
gharraho apan uatarrino wurru uaparenta. 

i1 Ana waugu uaaukka ringanni Kristus, iamiu suete nisunatta, waline 
ringannu sunatta apan niolu taumata, ewe’e sunatta apan, niola’i 
Kristus, apan namallosi amiu wuassu tarr.ino m pallalagu apan marosa. 
12 Ana waugu su tempo iamiu nissarrani, lamiu nilabinga su sambau 
ringanni Kristus; wurru ringannu sasarrani udde lai tamiu niapaawiakka 
apia su sambau ringanni Kristus ana waugu iamiu mangngimanna tarrino 
Mawu Ruata apan suete napaawiakki Kristus wuassu papate. B Dorone, 
iamiu natete su pangangimanna ana waugu lamiu marosa, wurru ana 
waugu iamiu tawe nisunatta ere sangkatou, taumata, Arawe orassa indi 
Mawu Ruata napaawiakki amiu su sambau ringanni Kristus. Mawu 
Ruata suete nangampunga alawo'u rosa ng kite, Hwurru tate nanusi 
surattu utangnga su saruanni ite, apan nangonggolu atoranna mawakkata 
siite. Ringannu nangarussa n suratta udde su alu arussa, Mawu Ruata 

namappasa anambo n aalae su saruanni ite. !5Su alu arussa udde Kristus 
na'ola'a alawo'u gharraho apan uaparenta wurru uatarrino naola'a tawe 
atatohanne. Imangitou naola'a wawialannu awadaalla su tempo Kristus 
nangapiddi mangitou ere taumata n ruumanna sulalummu amamattu 
awawantu-Ge. 

t6 Ana waugu udde, imbarranga mamala n taumata mapaasala ng 
kamiu su olau umanna ara'e ma'inumma ua'e, ara’e su olau manga allo 
wahewa n agama, arae manga ramea m wulanna wakku, arge su ola'u 
allo n Sabatta. I?Sarangkanambone udde tumba'u mappaellegu ino- 
laanna apan sarun rumanta, arawe semakku alawo'u inolaanna udde ete- 
udde Kristus! !8Imbarranga iamiu mapaawala m watangannu rugiannu 
taumata apan mangngawusu naungnge mawawo wurru massubba manga 
mala'ekatta. Taumata udde mawunga ringannu manga ringirrannu runia 
wurru mamarabunga manga sondapi tou sassane, Pna'oma n sara 
tate mangngimanna si Kristus apan naola'a tembonanne. Su alungngu 
piarra'i Kristus, ahewallu wadanga papaduliananna wurru niammula 
manga latto'anne, see tinumuwo tumurruttu apulu Mawu Ruata. 


Mate wurru wiakka su sambau ringanni Kristus 


Jamiu natete su sambau ringanni Kristus, wurru suete nipallosa 
wuassu manga gharraho apan uatarrino runia indi. Ne anio iamiu 
mabbiakka ere taumata apan tae paparentannu runia indi? Anio 
iamiu ta'e tutturruta manga atoranna ereindi, ?!” Arie pamita indi”, 
”Arie pattemma udde” ”Arie pangerreta indi”? ?Anambo n atoranna 
udde eteudde alawo'u inolaanna apan amungkangu ipaatta, maola'a 
tate gunane: lai. Udde tumba'u manga atoranna wurr alarra'a apan 
niola'u taumata. PAtonna aellehanna olangnge udde mapia; ringannu 
darolokke tadea'u taumata massubba mala'ekatta, mapaawawo n ririne 
wurru mannansara watanganne; arawe sarangkanambone udde tawe 
gunane ipangehetta apulu n taumata. 

Iamiu suete niapaawiakka apia su sambau ringanni Kristus. 

Ana waugu udde rinone iamiu mammanara tadeau maasomba 
apapia wuassu surga, suapa Kristus uaparenta ringannu Mawu Ruata. 
?Timmonæ’a ringirrannu su inolaanna isudde, arie su manga inolaanna 
su runia. “Ana waugu iamiu natete, wurru wiakku uawuni su sambau 
ringanni Kristus sulalummu Mawu Ruata. “Ne, punnu wiakku apan tu- 
tune eteudde Kristus wurru napawe itou asiloanna, ne iamiu lai sarun 
rumanta suadio’a ringanni Tou sulalummu atatulide! 

Wiakka tabbe wurru wiakka wakku 


SAna waugu udde, tantanga'e paa'apulu n runia apan manwinasa 
ririnu, ere sandaga, manga inolaanna apan tawe matatarrino, apulu 
naungnga, tawe masabare, apulu apan laleo, wurru awawaliu (ana waugu 
awawaliu udde nassulungngu massubba paaluanna). “Manga inolaanna 
ereudde mapaalatto n wontogu Mawu Ruata su manga taumata apan 
malawangnga. ?Dorone iamiu sassane lai tutturruta manga apulu udde, 
su tempo iamiu paparentannu inolaanna udde. 

ŝ8Arawe orassa indi rinone iamiu mandammem manga inolaanna 
laleo wuassu ririnu; ariete masau, ara'e mandona ara'e pia naung- 
nga maddintinu taumata waine. Arie saran paassa sumabangnga wuassu 
morrongu manga wisara lalela ara'e wisara apan laleo. °Arie panga- 
wusu “sangkatou ringannu waine, ana waugu wiakka tabbe ringannu 
aawo’u pallalagune suete niramme ng kamiu. lWlamiu orassa indi 
suete nionggolannu wiakka wakku. Imiu taumatate wakku, apan si- 
dutu lallimbakuannu mandiriaddine eteudde Mawu Ruata, tumurruttu 
pahudde sassane. Pandumanne eteudde tadea'u iamiu maaillala Mawu 
Ruata ringannu mapia-pia. IlAna waugu wuassu inolaanna udde, na- 
wulite alawo'u apendamma mappaparrala n taumata n Yahudi wurru 
waline Yahudi, taumata nisunatta wurru taumata tawe nisunatta, tate lai 
parralane su wallatu taumata raho wurru taumata woddo; su wallatu al- 
langnga wurru waline allangnga, ana waugu Kristus uddewe uatahuanna 
sarangkanambone, wurru Itou uaaukka ringanni mangitou sarangkanam- 
bone! 

2Eteudde turranga sarangkanambone alarrana'u Mawu Ruata. 
Mawu ruata marangngu siamiu wurru namile siamiu maola’a pussa'a- 
Ne sassane. Ana waugu udde iamiu rinone mapaaliatta'u apapia, iamiu 
rinone uasasangkapia, masarrionto’a, masarriologa wurru matarranga 
su asasusa. Iamiu rinone masabare sangkatou ringannu waine, wurru 
maapulu mangampunga sangkatou ringannu waine. Mawu ringannu 
naungnga maluassa mangampunga siamiu, nariaddi iamiu lai rinone 
mangampunga sangkatou ringannu waine. !4Wurru apianne eteudde: 
Iamiu rinone uararangngu ana waugu ete darangngu udde map- 
paa'aukku manga turrangnga sarangkanambone ma’oma n sara ma- 
suungnga. Rinone manga pangudusannu hatto udde insueannu padda- 
rame apan nionggoli Kristus sulalummu naungngu. Ana waugu Mawu 
Ruata namago siamiu maola'a sambau wadange, tadeu iamiu ma- 
bbiakka sulalummu paddarame wuassi Kristus udde. Rinone iamiu maa- 
diangkamanna. 1 Rinone manga alarra'i Kristus apan napene n alamatta 
umusippa sulalummu naungngu. Rinone iamiu uatatantiro wurru 

uaaonggolu alarra'a lembon apianne. Antariae Mazmur wurru manga 
daralo see manga antari n Sarrani; pangantarite huna Mawu Ruata 
ringannu apendamu aadiangkamanna sulalummu naungngu. I7Alawo'u 
apa apan a'olaanni amiu arge sulalummu wisara, rinone udde olaanna 
wurru iwisara sulalummu arannu Mawu Yesus. Aaliomante su Mawu 
Ruata Iamangnga ana waugu inolaannu Mawu Yesus siamiu. 


Paa’aukku taumata sulalummu 
wiakka apan wakku 


lêManga turrangnga apan naola'a awingnga wawine! Paaturruta 
su awingngu esakka, ana waugu aroddite pallalagunu ere sangkatou 
taumata n Sarrani. 

Manga turrangnga apan naola'a awingnge esakka! Paarangngue 
awingngu wawine. Arie manggalusa’a simangitou. 

Manga alarrana'a! Eteudde manara ng kamiu taumata n Sarrani 
sidutu tutturruta hagurangngu, ana waugu eteudde maaluassa naungngu 
Mawu Ruata. 

Manga turrangnga apan naola'a iamangnga! Arie mapaasusa 
naungngu manga alarranangngu ma'oma n sara imangitou masusa 
naungnge. 

2 Manga turrangnga apan naola'a allangnga! Sulalummu alawo'u 
inolaanna, rinone iamiu maturruta mawunu su runia indi. Arie 
tumurrutta simangitou tumba'u su tempo imangitou uariaga siamiu, ana 
waugu iamiu maapulu raloanna. Paaturruta simangitou ringannu naung- 
nga waresi, ana waugu iamiu mangngaddatta Mawu. }Alawo’'u ma- 
nara apan nionggolla siamiu, rinone manaranni amiu ringannu ahewallu 
naungnga, parrimaunapa eteudde Mawu apan a'imbeanni amiu, wurru 
waline tumba'u taumata. “#Paanaunge manungku iamiu sarun maneng- 
kamma lalantake wuassu Mawu Ruata. Apa apan nissaddia Mawu su 
alarranang-Nge, eteudde sarun ionggola siamiu. Ana waugu mawu apan 
atonna eteudde Kristus sassane. ?5Wurru isai-sai apan naola'a pasa- 
sala, sarun mamasanna manga pasasalane udde; ana waugu Mawu tawe 
mamile hati. 

4 Manga turrangnga apan naola'a tuangnga! Rinone iamiu maola'a 
manga allangngu ringannu apapia wurru atatulidda. Paanaunge 
manungku iamiu pia sangkatou tuangnga su surga. 

Manga tatantiro 


?Rinone iamiu umaliomanna ringannu ma'uddupa wurru maantaga, 
lapiddu maadiangkamanna su Mawu Ruata. lami lai aaliomana'a 
tadeu Mawu Ruata mangoggolu allo mapia siami manaliawukku 
watta su ola'a addapingi Kristus. Ana waugu olangnge udde ne ia'u 
orassa indi uatana'a sulalummu tuttupanna. 4Aaliomante tadea'u i2'u 
wotongnge manalaa n addapinga udde ringannu masema-semakka, su 
ereapa pandumanne. 

SSulalummu paa'aukki amiu ringannu manga taumata apan tawe 
mangngimanna, rinone iamiu mabbiakka su atatulidda wurru mappa'attu 
alawo'u tempo mapia udde, ringannu mapia-pia. “Rinone manga ino- 
laanna apan iwabbisara ng kamiu sidutu maaluassa wurru apangi- 
mananna. Rinone iamiu maasingkata ereapa rinone iamiu sumimbakka 
manga aiwalo n taumata. 


Panginsueannu suratta wurru tabea 


Tikhikus, turrangngi ite apan arangnguanna, sarun mamasingkata 
siamiu su ola'a alawo'u inolaangku. Itou matammuda mammanara 
ringanni ami huna Mawu. $la'u nandolokki tou ringanni amiu pandu- 
manne tadea'u iamiu maasingkata ola'i ami wurru iamiu iapaaluassa. 
#Onesimus sarun inai su sampunna ringanni Tikhikus; itou sangkatou 
wuassu walahannu. Itou taumata maturrute, wurru iami marangngu si- 
tou. Itou wurru Tikhikus sarun mamasingkata siamiu alawo'u apa apan 
nariaddi su tampa'u indi. 

3 Aristarkus, apan sulalummu tuttupanna suadio’a ringangku, nan- 
doho n tabea siamiu. Aroddi lai Markus, turrangi Barnabas. (Iamiu 
suete nirohoannu wattľa ipanansomakka sitou amungkangu itou ru- 
manta ringanni amiu.) HTabea lai wuassi Yesus apan aranne lai isas- 
sago Yustus. Wuassu manga taumata n Yahudi apan nangimante Mawu 
Yesus, tumba'u imangitou n tallu apan orassa indi mammanara suadio’a 
ringangku mappaamattu manara Mawu Ruata. Imangitou atonna-tonna 
mantulungku. 

2Tabea wuassi Epafras. Itou lai wuassu walahannu. Itou allangngi 
Kristus Yesus, apan sidutu waliomanni amiu ringannu marrimadda. 
Itou sussalande Mawu Ruata tadea'u pangangimannu mabali matohassa 
wurru iamiu atonna-tonna natimmaddete, tadea'u iamiu lai nasuungnga 
tutturruta apulu Mawu Ruata. Itou naasilo sassane manungku itou 
suete nammanara marrimada hunane siamiu wurru su manga taumata 

su Laodikia wurru Hierapolis. Doktere Lukas, apan arangnguanni ite, 
wurru Demas nandoho n tabea siamiu. 

IWaloa'a lai tabea ng kami su manga manga turrangnga Sarrani 
su Laodikia; wurru lai si Nimfa, wurru su manga jamaatta apan 
mattarramawu su walene sambau-sambau. I$Napawe suratta indi suete 
niwasa ng kamiu, suapa m botongnge wasa’a lai ringannu jamaatta su 
Laodikia. Aroddi lai iamiu sassane rinone mabbasa n suratta apan sarun 
iroho wuassu Laodikia siamiu. IWurru waloa'a si Arkhipus, ”Insuete 
manara apan nionggolla s?o ipangngimbe Mawu.” 

18 Tabea wuassia'u, Paulus. Iau sassane apan namorretu addoanne 
indi. Arie paabuliane manungku ia'u ta'e sulalummu tuttupanna! 

Doronganna Mawu mangalamatta siamiu. 


Tabea ng kami, 
Paulus 


SURATTI PAULUS PAARORONE 
SU JAMAATTU 


TESALONIKA 


WISARA TAĻAANE 


Tesalonika eteudde sambau inangngu Soa n Makedonia, sambau 
provinsi araratuannu Roma. Jamaatta su Tesalonika niapararisikki 
Paulus napawe itou nanantangke m Filipi. Arawe tawe nalannu wua 
udde, manga taumata n Yahudi apan naungnge laleo si Paulus mannat- 
take mannompolla manara m Paulus eteudde mabatti'u alarra'u Sarrani 
su manga taumata waline Yahudi apan suete namasilo n apulune su 
agama n Yahudi. Ringannu naungnga niwata'a Paulus nanantangu Te- 
salonika wurru inaite watukku Berea. Wua udde napawe itou na'omate 
su Korintus, itou nanengkamma suratta wuassi Timotius, hawene sang- 
kamanaranna, su olau jamaatta su Tesalonika. 

Nariaddi, Suratti Paulus Apan Paarorone Su Jamaattu Tesalonika 
niworreta ipangonggolu sasasa wurru atatohassa simangitou. Paulus 
maadiangkamanna su watta apan niaringirrani tou su ola'u pangangi- 
manna wurru darangngu mangitou. Itou napaanaungnga simangitou su 
ola'u wiakki tou sassane su tempo tge uatana’a su pattangnganni mangi- 
tou. Napawe suete namasingkattu sarangkanambone. udde, Paulus si- 
numimbakka manga aiwalo mangitou su olau daranta n Kristus aruane. 
Amungkangu sangkatou taumata n Sarrani mate tantaļanna Kris- 
tus taambe rumanta apia, wotongngewe taumata udde manengkamma 
wiakka tutune wurru saran maļannu-ļannu wuassi Kristus? Tingnge- 
rate Kristus rumanta? Paulus nanantiro tadea'u imangitou sidutu mam- 
manara ringannu matammuda lapiddu uararraddo daranta n Kristus 
ringannu napene n antimma. 

Lalorrone 


Panattarranne 

Aadiangkamanna wurru daralo 

Tatantiro su olau ereapa rinone pallalagu 
n taumata n Sarrani 

Tala'a su olau daranta n Kristus aruane 

Manga tatantiro panginsueanne 

Panginsueanne 


1:1 
1:2-3:13 


4:1-12 
4:13-5:11 
5:12-22 
5:23-28 


1 TESALONIKA 1 569 


Manga turrangnga jamaatta su Tesalonika apan naola'a alarrana'u 

. Mawu Ruata Iamangnga wurru Mawu Yesus Kristus: 

lami, eteudde Paulus, Silas wurru Timotius mangngantimma do- 
ronganna Mawu Ruata mangonggolu alamatta wurru paddarame 
siamiu. 

Soa Tesalonika (1:1) 


Wiakka wurru pangangimannu manga taumata n 
Tesalonika 


lami sidutu waliomanna su Mawu Ruata ana waugu manga 
turranga sarangkanambone. Suapan iami umaliomanna su Mawu Ruata 
wurru Iamangngi ite, iami sidutu mannaungnga siamiu. lami sidutu 
valiomanni amiu. lami mannaungnga ereapa iamiu napaaliatta'a su- 
lalummu pallalagu manungku iamiu mangngimanna si Kristus, ereapa 
iamiu mandangngu taumata waine, naoma n sara iamiu mangngimbe 
simangitou, wurru ereapa iamiu mangantimma ringannu matohassa su 
Mawu ng kite Yesus Kristus. #lami masingkatta manga turrangnga, 
manungku Mawu Ruata mandangngu siamiu wurru suete namile siamiu 
maola'a pussa'a-Ne sassane. “Ana waugu lami namasingkatu Wattru 
Alaluassa siamiu waline tumba'u ringannu wisara, arawe lai ringannu 
tartino  wurru Gharraho :Mawu ‘Ruata. Wurru jami. mangngimanna 
atonna atatuliddu Wattľu Alaluadssa udde. .Tamiu .masingkata. ereapa 
iami mabbiakka ana waugu iamiu su tempo iami uatana'a su pattanganni 
amiu. #Iamiu uantantalongnga pallalagu ng kami wurru tulada Mawu. 
Salaiwe iamiu tumanite n uatatarranga, iamiu mannaloho ringannu 
naungnga maluassa watta apan iwabbattii ami siamiu. Alaluassa 

udde nionggolu Gharraho Mawu Ruata. ?Ringannu udde iamiu naola'a 
tuladda su anambo n taumata n Sarrani su Makedonia wurru Akhaya. 
$Ana waugu nanattakka wuassi amiu, wattia su olau Mawu suete nia- 
paasingkata naoma n sara watukku Makedonia wurru Akhaya. Wurru 
waline tumba'u udde lai; arawe watta su ola'u ereapa iamiu nangi- 
manna Mawu Ruata na'omate su alawo'u tampa, na'oma n sara iami 
lasa'e lai maggahato n alawo'u hatto siamiu. ° Anambo n taumata udde 
uahahatto su olau ereapa iamiu nanaloho siami su tempo iami dorone 
nirumanta ringanni amiu. Imangitou uahahatto su olau ereapa iamiu 
nanantangu pasasubba paaluanna wurru nirumanta ringannu Mawu 
Ruata tinggassa apan wiakka wurru mattarramawu Sitou. 1fImangitou 
uahahatto lai su olau ereapa iamiu mangngantimma daranta n Ana'u 
Mawu Ruata wuassu surga, eteudde Mawu Yesus, apan suete niapaa- 
wiakku Mawu Ruata wuassu papate. Ete Mawu Yesus udde lai apan 
manalamatta siite wuassu asasa'u Mawu Ruata apan sarun rumanta. 


Pamamanara Paulus su Tesalonika 


Manga turrangnga! Iamiu sassane masingkata manungku patatembo 
2 ng kami siamiu pia gunane. ?Iamiu masingkata manungku ro'e 
n iami taambe nirumanta ringanni amiu su Tesalonika, iami suete 
niapaasusa wurru nialuandahanna su Filipi. Arawe salaiwe manambo 
taumata mandooppa siami, Mawu Ruata ng kite suete nangonggolu 
awawarrani siami ipabbatt?u Wattiu Alaluassa siamiu apan darantane 
wuassi Tou. “lami nangahe siamiu waline sambau inolaanna apan 
niumaliwu; wurru lai waline ringannu pandumma apan wengkola wurru 
ipangngawusu. 4Tawe! Tami tawe nabbisara see ipalluassa naungngu 
taumata, ewe'e ipalluassa naungngu Mawu Ruata, apan mannalu'atta 
naungngi ami. Ana waugu iami aellehannu Mawu Ruata wotongnge 
manaliawukku Wattľu Alaluassa udde. SšIamiu sassane masingkata 
manungku tawe saran paassa iami nassalo’a arae nangawusu siamiu 
ipamuni m pandumma apan laleo udde. Mawu Ruata mattatialane! 
“lami lai tawe mappandumma daralo wuassu taumata - mawae wuassi 
amiu arae wuassu taumata waine. Rinone maola'a sangkatou rasulli 
Kristus iami wotongnge madorongnga sarannapa siamiu. 7Arawe jami 
masarrionto’a su tempo iami uatana’a su wallatti amiu, ere sangkatou 
inangnga uapadduli alarranangnge. $Ana waugu darangngu ng kami, 
ami uasaddia mangonggolla siamiu waline tumba'u Wattiu Alaluassa 
wuassu Mawu Ruata udde arawe wiakki ami lai. Ana waugu iami 
tumanite n marangngu siamiu! ’Asinungka iamiu tae maanaungnga 
ereapa arrimade iami mattinsahadda wurru mammanara. Allo rabbi 

iami mammanara tadea'u lami tawe mapaasusa n saran sangkatou wu- 
assi amiu su tempo iami mammasingkatu Wattiu Alaluassu Mawu 
Ruata udde siamiu. 

Ulami mabbiakka ringannu na'ukkassa, su rinone wurru tawe ang- 
ngone su saruanni amiu apan mangngimante si Kristus. Ete iamiu 
udde naola'a tiala ng kami; aroddi lai Mawu Ruata. !Iamiu masing- 
kata manungku iami ma'ola'a siamiu sambau-sambau ere sangkatou ia- 
mangnga mammaduli alarranangnge. 2Iami mannantiro siamiu, jami 
mangngonggolu sasasa siamiu wurru lami mammata'a tadea'u iamiu ma- 
bbiakka aroddi olangnge ma'oma n sara maaluassa naungngu Mawu 
Ruata. Ana waugu Mawu Ruata suete namago siamiu maola'a lalorro n 
Runia Wakku Mawu. Ruata wurru mamendamma awawantu-Ge. 

BPia lai sambau hatto waine apan naaola'a siami sidutu maadiang- 
kamanna su Mawu Ruata. Hatto udde eteudde, manungku su tempo 
lami mammasingkatu wattiu Mawu Ruata siamiu, iamiu naddaringikka 
wuru nanengkamma watta udde waline ere watta wuassu taumata, 
arawe wattia apan atonna-tonna wuassu Mawu Ruata. Ete Itou apan 
mammanara sulalummu watangannu apan mangngimanna si Kristus. 
14Manga turrangnga, asasusa apan niapendamanni amiu, suete niapen- 
damannu manga jamaattu Mawu Ruata su Yudea apan naola'a pussa'a 
n Kristus Yesus. Iamiu naapendamma asasusa wuassu pabbawalagi amiu 
sassane, ere lai niapendamannu manga jamaattu Mawu Ruata su Yu- 
dea udde wuassu wageangngu manga taumata n Yahudi. !5Manga tau- 
mata udde namate Mawu Yesus wurru manga nabi, see nanansara siami. 
Imangitou masseettu anambo n taumata, wurru Mawu Ruata atonna- 
tonna tawe maluassa simangitou. !6Ewe’e imangitou lai mammalaatta 
siami mabattia su manga walaga waline Yahudi wattia apan wotongnge 
maasalamatta manga walaga udde. Ringannu aroddi manga taumata n 
Yahudi udde sidutu mannamba rosa mangitou na'oma n sara reenganne 
masuungnga. Wurru orassa indi imangitou panginsueanne niarantannu 
asasa'u Mawu Ruata! 


Apulu m Paulus mattembo paassa lai manga 
taumata n Tesalonika 


17 Arawe manga turrangnga, roe n iami nattalei tala ng kadio’a 
wuassi amiu - nattalel su mata arawe su naungnga tawe — jami 
lembon mannaungnga siamiu wurru mappandumma atonna-tonna ana 
see massomba ng kamiu apia! !8Jami maapulu inai mattembo siamiu; 
wurru iau, suete naannamma na'oma n sara paarua, arawe Setanna 
mammalaatta siami. WAtonna ete iamiu aantimanna wuru maaluassa 

siami. Ana waugu napawe Mawu Yesus rumanta, wurru iite sumaruanna 
Sitou, ne ete iamiu apan maaluassa siami! WAtonna ete jamiu ilallala'a 
wurru maaļuassa siami! 

Panginsueanne apulu ng kami tate niatarranganna. Ana waugu 
3 udde ami marringidda mappianne jami itantanga sassane su Atena, 
?tantalanna iami nandolokku turrangi ite Timotius. Itou sangkatou ma- 
mamanara Mawu Ruata apan mammanara suadio’a ringanni ami mam- 
masingkatu Wattľu Alaluassa su olai Kristus. lami nandolokki Timo- 
tius ringanni amiu tadea'u itou mannohassa siamiu wurru mangong- 
golu sasasa siamiu ana see lembon mangngimanna lai si Kristus. 
š Ringannu aroddi tawe saran sangkatou wuassi amiu apan sumorrota 
ana waugu asasusa ng kite indi. Iamiu sassane masingkata manungku 
manga asasusa udde nasutta sulalummu pandumannu Mawu Ruata 
siite. “Su tempo jami tae su sambau ringanni amiu, iami suete na- 
masingkata siamiu su paarorone manungku iite sarun matatarranga. 
Wurru udde atonna-tonna suete nariaddi; iamiu sassane masingkatte. 
“Ana waugu udde iau nandolokki Timotius, ana waugu iau maapulu 
atonna maasingkata ereapa ararrimaddi amiu mangngimanna si Kristus. 
Iau sussinggawangnga ana waugu Setanna wotongnge mamono’a siamiu 
ma'oma n sara anambo n asasahaddi ami maola'a tate gunane. 

$Orassa_ indi Timotius nabelengke wurru suete nabbattia siami 
wattia maaluassa su olau ereapa iamiu mangngimanna si Kristus wurru 
uararangngu. Itou namasingkata siami manungku iamiu sidutu mang- 
ngado m pananaunganna mapia su ola'i ami sulalummu naungngu. 
Wurru iamiu maapulu maisasomba ng kami, ere lai iami maapulu mai- 
sasomba ng kamiu. 7Ana waugu udde manga turrangnga, sulalummu 
alJawo'u asasusa wurru pataturraddanni ami, jami niaļiwurranu wattii 
amiu. Pangangimannu si Kristus naahewalla naungngi ami $na'oma n 
sara orassa indi lami naapendamma atonna-tonna mabbiakka, sam- 
baliate iamiu sidutu uarisikka matohassa, uaaukka ringannu Mawu. 
?Aroddi ahewalle apendammu aadiangkamanni ami su Mawu Ruata su 
alawo'u alaluassa apan niapendamanni ami su saruan-Ne ana waugu 
iamiu. Allo rabbi jami sussaļande Sitou ringannu awawira n dalummu 
naungnga, tadea'u iami wotongnge masasomba sassane ringanni amiu 
ipanuungngu apa apan ipaapulu ng kamiu see ipangimanna si Kristus 
aroddi olangnge. 

1 Antimanna Mawu Ruata lamangngi ite sassane, wurru Mawu 
ng kite Yesus Kristus manulidda lalanni ami ipadumatingngi amiu! 
12 Antimanna Mawu maolaa siamiu lembon marangngu sangkatou 
ringannu waine wurru lembon marangngu su anambo n taumata, na'oma 
n sara darangngunu udde aatambanna, ere lai darangngu ng kami 
siamiu. }Ringannu aroddi Mawu sarun manohassa naungngu, naoma n 

sara iamiu ma'ukkasa wurru tawe salane su saruannu Mawu Ruata Ia- 
mangngi ite, su tempo Mawu ng kite Yesus rumanta suadio’a ringannu 
anambo n taumata apan naola'a pussa'a-Ne. 


Wiakka apan maaluassa naungngu Mawu Ruata 


4 Panginsueanne manga turrangnga, jami suete nanulada siamiu su 
olau ereapa iamiu rinone mabbiakka malluassa naungngu Mawu 
Ruata. Atonna iamiu suete nabbiakka ereudde. Arawe orassa indi su- 
lalummu tarrino Mawu Yesus, jami sumalande siamiu wurru mamata'i 
amiu tadea'u iamiu lembon maddea'a lai olangnge udde! 2? Ana waugu 
iamiu suete naasingkata manga tatantiro apan suete nionggoli ami 
siamiu sulalummu tarrino Mawu Yesus. 3Ete indi ipaapulu Mawu Ruata 
tadea'u iamiu tumba'u mabbiakka ringanni Tou, susi, mangngindau n 
alawo'u pallalagu apan laleo. 4Suapan esakka su wallatti amiu rinone 
maasingkata ereapa mabbiakka ringannu awingnge wurru ringannu ino- 
laanna apan maaluassa naungngu Mawu Ruata wurru taumata. 5Arie 
mabbiakka tutturruta apulu n dalummu naungngu su saruannu awing- 
ngu, ere niolæu manga taumata apan tawe maaillala Mawu Ruata. 
éSulalummu olangnge ereudde, arie saran sangkatou ma'ola'a pasasala 
su turrange, arae mallinga. Dorone iami suete napaanaungnga ringannu 
atonna siamiu, manungku Mawu sarun marruumannu manga taumata 
apan ma'ola'a manga pasasala ereudde. 7Mawu Ruata mammago siite, 
waline tadea'u see iite mabbiakka sussandaga, ewe'e tadea'u iite ma- 
bbiakka maaluassa naungngu Mawu Ruata. $Taumata apan tawe ma- 
daringikka alarra'a indi walinewe tawe madaringikka taumata, arawe 
tawe madaringikka Mawu Ruata apan nangonggolu Gharraho-Ne susi 
siamiu. 

“Tate gunane lai lami mamorrettu suratta siamiu su olau ercapa 
Jamiu rinone mandangngu manga turranga apan sambau su pangangi- 
manna. Iamiu sassane suete niarraannu Mawu Ruata ana see iamiu 
uararangngu. !"Wurru olangnge indi suete niapaaliatta'i amiu su sa- 
ruannu manga turranga apan pangangimanna sambau su Makedonia. 
Arawe manga turrangnga, iami sumalande atonna siamiu, tadea'u wiakki 
amiu maola'a lembon apianne lai. II Pattinsahadde mabbiakka ringannu 
matammuda wurru tawe mailalo'a su hatto n taumata waine. Rinone 
iamiu mammanara maddea’a anni amiu sassane, ere lai jami dorone 
suete nandolokki amiu. 

12 Amungkangu iamiu mabbiakka aroddi, iąamiu tate uatundeetta 
sisai-sai, wurru manga taumata apan tawe mangngimanna si Kristus, 
sarun mangaddatta siamiu. 

Daranta n Mawu 


BManga turrangnga, iami maapulu tadea'u iamiu maasingkata apa 
apan rinone su olau manga taumata apan natete; tadea'u iamiu tawe 
masusa naungnga ere manga taumata waine apan tawe antimme. MIite 
mangngimanna manungku Mawu Yesus suete nate wurru nabbiakka 
apia. Ana waugu udde iite mangngimanna lai manungku Mawu Ruata 
sarun mapaawiakku apia anambo n taumata apan mangngimanna Mawu 
Yesus wurm apan natete, tadea'u imangitou mabbiakka su sampunna 
ringanni Tou. 

ISTumurruttu olangnge udde, indete alarra'u Mawu apan iapaassing- 
kati ami siamiu; Su tempo Mawu Yesus rumanta, iite apan ta'e wiakka, 
tawe malliu roro manga taumata apan natete dorone. l6Parradote 
mala'ekatta mawantuga sarun umui ringannu tingikka ma’ikkatta wurru 
trompetu Mawu Ruata iapatuntingikka maola'a sambau tatiala iapa- 
saddia. See Mawu Yesus sassane sarun sumossokka wuassu surga, 
wurru manga taumata n Sarrani apan natete sarun iapaawiakka dorone. 
IWua udde, iite apan tae wiakka su tempo udde sarun masengkenga 
su sampunna ringanni mangitou sulalummu winabbawa maisasomba 
Mawu Ruata su winalanganna. See iite matana'e ringannu Mawu saran 
malannu-lannu. !8Ana waugu udde, rinone iamiu uatatohassa naungnga 
ringannu mappaamattu manga wisara indi. 

Paasaddiate su daranta n Mawu 


Manga turrangnga, iami salaiwe lasae mamorrettu suratta siamiu 
5 angngerate tempone apan na'etta'a, manga olangnge udde sa- 
run mariaddi. ZAna waugu iamiu sassane. masingkata rmgannu ma- 
semakka manungku ało n daranta Mawu udde sarun rumanta ere 
tarra tao su tempo rabbi. 3Amungkangu taumata mabbisara, ”Sarang- 
kanambone malannaba wurru matammuda,” ne ete su tempo udde 
inarrombanganne imangitou sarun arriaannu papate wurru tawe saran 
sangkatou apan wotongnge maatalangnga. Olangnge udde sarun ma- 
riaddi sangkarrondapa, ere taddu'u sangkatou wawine apan sarun ma- 
ngunsiwe. “Arawe iamiu walinewe taumata apan mabbiakka sulalummu 
araranduma, naoma n sara allo udde naarrindv’a siamiu ere daranta 
n sangkatou tarra tao. “Turranga sarangkanambone eteudde taumata 
apan mabbiakka sulalummu asasemakka; iamiu nasutta su allo apan 
masemakka. Iite waline taumata apan mabbiakka sulalummu araran- 
duma, arae nasutta su rabbi apan maranduma. SAna waugu udde 
imbarranga iite tumba'u mattiilla ere taumata waine. Iite rinone ua- 
riaga wurru ringirranni ite rinone masemakka. 7Su tempo rabbi taumata 
mattiilla, wurru su tempo rabbi lai taumata mabbali wu'anna. SArawe 
iite indi manga taumata apan nasutta su allo apan masemakka; ana 
waugu ringirranni ite rinone masemakka. lite rinone sidutu mangngi- 
manna Mawu wurru mandangngu manga taumata waine wurru mang- 
ngantimma ringannu atonna manungku Mawu Ruata sarun manalamatta 
siite. Eteudde ahidda apan ualindumma siite sulalummu manara luma- 
wangnga araranduma. “Mawu Ruata namile site waline irruumanna, 
arawe tadea'u maasomba asasalamatta wuassu Mawu ng kite Yesus 
Kristus. WItou nate huna ng kite, tadea'u su tempo Itou rumanta apia 
— tanne iite ta'e wiakka, arae natete - iite wotongnge mabbiakka su 
sambau ringanni Tou. Ana waugu udde rinone iamiu sidutu uasasasa 
wurru uatatohassa ere lai aolaanni amiu orassa indi. 


Manga tatantiro panginsueanne wurru tabea 


Manga turrangnga, iami sumalande tadea'u iamiu mangadata tau- 
mata apan mammanara su pattangngani amiu; eteudde imangitou apan 
suete nipile Mawu mamiarra’a wurru manantiro siamiu. 1 Pangaddatta 
simangitou ringannu mapia-pia wurru ringannu paddararangngu ana 
waugu ipannaungnga apa apan suete niola'1 mangitou. Pabbiakke sidutu 
ringannu paddarame. 

Mlami madoronga lai, Manga turrangnga, taggue ringannu padda- 
rame taumata apan maddiri mammanara; tohassa naungngu taumata 
apan matta'utta; tulunga'a taumata apan wotongnge iatulunga, wurru 
paasabare su saruannu awadaalla. ISPaariagai tadeau arie pia tau- 
mata apan mabalissu alaleo ringannu alaleo. Paddea'e sidutu ringannu 
ma'ola'a apapia, sangkatou ringannu waine wurru su anambo n taumata. 

Rinone; iamiu sidutu lulluassa, !wurru sidutu waliomanna. 
WSulalummu alawo'u inolaanna rinone iamiu maadiangkamanna, ana 
waugu eteudde ipaapulu Mawu Ruata wuassi amiu taumata apan ma- 
bbiakka uaaukka ringanni Kristus Yesus. 

1 Arie manarranga Gharraho Mawu Ruata. %Arie mangadio’a 
manga watta apan nionggolu Gharraho Mawu Ruata. Sarang- 
kanambone rinone iannamma, wurru apapia sarun tatturrutanna. 
2 Pangindaute n alawo'u hati n alaleo. 

3 Antimanna Mawu Ruata sassane nangonggolu paddarame siite, 
ma'ola'a siamiu taumata apan atonna-tonna mabbiakka huna Mawu 
Ruata sassane. Doronganna Mawu Ruata mallu'adda ahewallu wadang- 
ngu, mapia gharraho, rimuudda, wurru lai wadangngu, ma'oma n sara 
tawe sangkule su tempo Mawu ng kite Yesus Kristus rumanta apia. 
MMawu Ruata, apan suete namago siamiu, sarun ma'ola'a olangnge 
udde ana waugu Itou tawe maabbuli. 

235 Aliomana’a iami, manga turrangnga! 

%Paaadate sarangkanambone ringannu aakkannu pasasangkaturra- 
ngannu taumata n Sarrani. 

“7 Sulalummu tarrino Mawu, iau sumalande tadea'u iamiu mabbasa 
n suratta indi su anambo n turranga apan sambau su pangangimanna. 

28 Antimänna Mawu ng kite Yesus Kristus mangaļamatta siamiu. 


Tabea ng kami, 
Paulus 


SURATTI PAULUS ARUANE 
SU JAMAATTU 


TESALONIKA 


WISARA TALAANE 


Alalingu su olæu daranta n Kristus aruane ta'e sidutu maalapputu 
manga hatto sulalummu jamaattu Tesalonika. Suratti Paulus Aruane Su 
Jamaattu Tesalonika niworreta ipanginsue manga hatto udde. Imangitou 
pia ringiranna manungku tempone Kristus rumanta aruane niaomante. 
Ringiranna udde nassaļa, unni Paulus. Ana waugu tantalanna Kristus 
taambe nabelengnga watukku runia, ararragissa wurru alaleo su runia 
sarun aatambanna, dorone ipapiarra'u sangkatou apan asingkatanna 
”Taumata Laļeo” wurru apan mannalare si Kristus. 

Paulus mangke mannantiro su mabbawasane manungku imangitou 
sidutu mangngimanna si Kristus, salaiwe wiakki mangitou susa wurru 
imangitou rinone matatarranga. Paulus mannantiro tadea'u imangitou 
sangkatou- sangkatou mammanara ipaddea'a wiakki mangitou, ere lai 
Paulus wurru manga hawene. See lai imangitou marrimada ma'ola'a 
apapia. 


Lalorrone 
Panattarranne 1:1-2 
Daralo wurru darolokka 1:3-12 
Tatala'a su ola'u daranta n Kristus 
aruane su runia 2:1-17 
Tatantiro su olgu ereapa rinone 
pallalagu n taumata n Sarrani 3:1-15 


Panginsueanne 3:16-18 

Manga turrangnga jamaatta su Tesalonika, apan naola'a pabbawa- 
1 lagu Mawu Ruata Iamangngi ite wuru Mawu Yesus Kristus! Iami 
eteudde Paulus, Silas wurru Timotius ?mangngantimma doronganna 
Mawu Ruata Iamangnga wurru Mawu Yesus Kristus mangonggolu 
alamatta wurru paddarame siamiu. 


Rvumanna apan ola’anna su daranta 
n Kristus 


“Manga turrangnga, iami sidutu ma'adiangkamanna su Mawu Ruata 
ana waugu iamiu. Wurru mangngimanna si Kristus, wurru iamiu lembon 
uararangngu sangkatou ringannu waine. “Ana waugu udde anio iamiu 
uahahatto su olai amiu suapan lami mattembo manga jamaattu Mawu 
Ruata. Ringannu maluassa iami mabatti'a ereapa iamiu sidutu mangngi- 
manna si Kristus sulalummu pananansara wurru asasusa apan niapen- 
damanni amiu. 

“Isindi nasemakke aroddi atulidde pamamarikissu Mawu Ruata: 
Iamiu suete natatarranga ana waugu Runia Wakku Mawu Ruata, ana 
waugu udde iamiu wotongnge sumutta sulalumme. $Itou sarun ma'ola'a 
atatulidda, wurru sarun mabalissu asasusa su taumata apan napaasusa 
ng kamiu. ?Wurru siamiu apan orassa indi uatatarranga — aroddi lai 
siami - Mawu Ruata sarun mangonggo!u alaluassa su allo Mawu Yesus 
sumossokka wuassu surga wuru mamasilo m batangan-Ne ringannu 
manga mala'ekatta apan matohassa, $wurru ringannu putungnga apan 
mabbanala. Itou sinumossoka marruumannu manga taumata apan tawe 
mangngimanna Mawu Ruata wurru maddiri mabbiakka su apulu m 
Wattřu Alaluassa su olu Mawu ng kite Yesus Kristus. “Manga 
taumata udde sarun manengkamma ruumanna papate sarangkalo'enge, 
iramme su liudde wuassu ammulannu taumata Mawu wurru wuassu 
tarrino-Ne apan mawantuga; 1sarangkanambone udde sarun mariaddi 
su allo Itou rumanta apia ana wantuhannu alarranang-Nge wurru 
addatannu anambo n taumata apan mangngimanna. lamiu lai isudde 
su sambau ringannu pabbawalagu Mawu Ruata udde, ana waugu iamiu 
suete nangimanna wattia apan niapaasingkati ami siamiu. 

Ana waugu udde jami sidutu waliomanni amiu. Tami waļiomanna 
tadea'u Mawu Ruata ma'ola'a siamiu wotongnge mabbiakka tumurrutta 
apulu-Ne; ana waugu udde Itou namaggo siamiu. Doronganna Mawu 
Ruata, ringannu tarrino-Ne, manuungagu apulu-Ne maola'a apapia, 
wurru manuungngu anambo n manara apan a'olaanni amiu ana waugu 
mangngimanna si Kristus. IRingannu aroddi Mawu ng kite Yesus 
Kristus wantuhanni amiu, wurru iamiu lai wantuhannu Mawu Yesus 

ana waugu apapia naungngu Mawu Ruata ng kite wurru Mawu Yesus 
Kristus. 


Taumata laleo 


Su olgu daranta Mawu ng kite Yesus Kristus, wurru su ola'u 
2 iite iammulle iapaatana’a suadio’a ringanni Tou, ete indi ta'u 
doronganna siamiu: Arie maliha-lihakka umalingu ara'e umambulisada 
ana waugu watta manungku nia'omante allone Mawu Yesus rumanta 
apia. Asinungka watta udde darantane wuassu sambau wattiu nabi, 
ara'e wuassu sambau alarra'a; ara'e wotongnge mariaddi piaddu nabbi- 
sara manungku iami suete namorreta aroddi sulalummu sambau suratti 
ami. 3Salaiwe ereapa, arie mapaawala n taumata mangawusu siamiu. 
Ana waugu tantalanna taambe niaomanna allo udde, rinone mariaddi 
dorone olangnge indi: Manambo taumata sarun massinaada, maddan- 
dilli Kristus; wurru Taumata Laleo apan suete nitantuna iapaasutta su 
naraka, sarun mamasilo m batanganne. 4Ringannu mawunga Itou sa- 
run lumawangnga wurru mananggaku watangan-Ne su anambo n ino- 
laanna apan sassubbannu taumata, arae anambo n paaluanna apan sa- 
ssunnannu taumata udde Mawu Ruata. Ewe'e lai Itou sarun uma’ianna 
sulalummu Wale Mawu Ruata wurru mamasingkata manungku eteudde 
Itou Mawu Ruata. 

SNaunge, manungku igu suete namasingkata siamiu sarangkanam- 
bone udde, su tempo igu ta'e su sambau ringanni amiu. “Wurru iamiu 
masingkata apa apan orassa indi ta'e maawae sarangkanambone udde 
mariaddi. Parradote su tempo apan suete tinantunu Mawu Ruata, Tau- 
mata Laleo udde sarun rumanta. 7 Atatohassa apan mammanara alaleo 
udde mannatakke mammanara ringannu malanna-lannaba, árawe ta'e 
tatarranganna. Napawe mananarrange udde suete niapaasaļiu, “wakkute 
udde asiloante Taumata Laleo udde. Napawe Mawu Yesus ruman- 
tate, Itou.sarun mamate Taumata Laleo udde ringannu singangu wu- 
assu morro-Nge, wurru mamate sitou ringannu asasemakku daranta-Ne. 
’Taumata laleo udde sarun rumanta ringannu sambau tarrino apan wa- 
hewalla wuassu Setanna. Itou sarun ma'ola'a alawo'u hati n alarrindu'a 
wurru manga inolaanna apan wahewalla napene m bawahia. Itou sa- 
run mappaattu alawo'u awusune apan laleo ipangaliwu manga taumata 
apan sarun mate. Imangitou sarun mate ana waugu tawe maddaringikka 
wurru maddiri m wattiaa apan narrino wuassu Mawu Ruata apan wo- 
tongnge manalamatta simangitou. 1! Ana waugu udde Mawu Ruata na- 
paaranta n tarrino apan mangngaliwu mangitou, na’oma n sara imangi- 
tou nangimanna wattia apan nassala udde. ?Sombange, anambo n tau- 

mata apan maapulu n rosa wurru tawe mangngimanna apa apan su 
rinone udde sarun irruumanna. 


Iamiu nipile ana waugu iapaasaļamatta 


3 Manga turrangnga apan arangnguannu Mawu! Rinone iamiu sidutu 
maadiangkamanna su Mawu Ruata su olaæi amiu, ana waugu ro'e n 
paarorone Mawu Ruata suete namile siamiu iapaasaļamatta. Olangnge 
udde mariaddi wuassu apa apan nimmanara Gharraho Mawu Ruata 
siamiu tadegu iamiu maola'a alarranau Mawu Ruata apan susi wurpu 
ana waugu iamiu mangngimanna wattru Mawu Ruata. Ana waugu 
udde Mawu Ruata namago siamiu sulalummu Wattiu Alaluassa apan 
niapaasingkati ami siamiu. Mawu Ruata namago siamiu, ana waugu 
Itou maapulu tadeu jamiu lai maapendama awawantugu Mawu ng 
kite Yesus Kristus. Ana waugu udde, Manga turrangnga, darisikke 
paatohassa wurru pangagasse sidutu su manga alarra'a apan suete 
nionggoli ami siamiu, mapia udde uahahati ara'e lai su suratta. 

16-17 Doronganna Mawu ng kite Yesus Kristus sassane, wurru Mawu 
Ruata Iamangngi ite mallimbatta wurru manohassa naungngu, tadegu 
iamiu wotonge maamanara wurru mamasingkatu apapia. Ana waugu 
Mawu Ruata marangngu siite, wurru ana waugu apapia naung-Nge Itou 
napaatammuda wurru mangngantimma apapia. 


Aaliomana'awe lami 


3 Panginsueanne, Manga turrangnga, aaliomana'awe jami. Aali- 
omante tadea'u wattia wuassu Mawu wotongnge sidutu mas- 
saliawukka ringannu malihakka wurru sengkamanna ringannu mapia, 
ere lai suete nariaddi siamiu dorone. ZAaljomante lai tadeu Mawu 
Ruata manalamatta siami wuassu manga taumata laleo. Ana waugu 
tawe anambo n taumata mangngimanna wattia wuassu Mawu udde. 

3Arawe Mawu maturruta. Itou sarun manohassa siamiu wurru 
mallu'adda siamiu wua si Laleo. “Wurru jami mangngimanna atonna su 
Mawu su ola'i amiu, manungku iamiu tantalanna mammanara wurru si- 
dutu mammanara apa apan iradolokki ami siamiu. 

“Doronganna Mawu mangehetta siamiu ana see wotongnge lembon 
maasunna manungku Mawu Ruata marangngu siamiu wurru manungku 
Kristus nangonggolu atatamudda siamiu. 

Sidutua’a su mammanara 


éManga turrangnga, wuassu tarrino Mawu Yesus Kristus, iami 
nandolokka tadea'u iamiu mangindau manga turranga, apan mabbiakka 
wolo'a, wurru maddiri tumurrutta manga alarra'a apan niapaasingkati 
ami simangitou. 7Iamiu sassane masingkata manungku iamiu sarun 
mattanno tuladda ng kami. Jami tawe su awawolo'a su tempo jami 
uatana'a ringanni amiu. $lami tawe mammo’o n annu taumata ringannu 
tawe mamaekka. Ewe’e allo rabbi iami mammanara mattinsahadda 
tadea'u jami tawe mapaasusa n sai-sai wuassu wallatti amiu. lami 
ma'ola'a udde waline ana waugu iami maapulu manuladda siamiu. 
10Su tempo jami ta'e uatana’a su pattanganni amiu, jami nangonggolu 
atoranna indi, ”Taumata apan maddiri mammanara, tawe wotongnge 
umanna.” 

ulami nabbisara arendi ana waugu jami naaringikka manungku 
pia manga taumata su wallatti amiu apan mabbiakka su amamalassa. 
Imangitou tawe mammanara, tumba'u mə’ilalo’a su hatto n taumata 
waine. ?Wuassu tarrino Mawu Yesus Kristus jami nandolokku manga 
taumata udde wurru niapaanaungnga, tadea'u imangitou mammanara 
ringannu matammuda wurru maddea’a wiakki mangitou sassane. 

B Arawe iamiu arie paawusa ma'ola'a apapia. WAsinungka ta'e 
pia taumata apan maddiri tumurrutta apa apan niapaasingkati ami 
sulalummu suratta indi. Paatehamma su saruannu taumata ereudde 
wurru arie maggawe n tou tadea'u itou masili. 15 Arawe arie itou olaanna 
ere seetta; tumba'u tantiroite itou ere sangkatou turranga. 


Manga wisara panginsueanne 


16 Fteudde Mawu punnu paddarame ng kite. Doronganna Itou sidutu 
manonggolu paddarame siamiu su alawo'u inolaanna. Doronganna 
Mawu makkundinganna turranga sarangkanambone. 

Tabea wuassia'u, Paulus. Iau sassane namorretu wageangnge 
indi. Ete indi tiala apan tau niworreta sulalummu anambo n suratta 
niworre’u. 

18Doronganna Mawu ng kite Yesus Kristus mangalamatta turranga 
sarangkanambone. 


Tabea ng kami, 
Paulus 


SURATTI PAULUS PAARORONE SI 
TIMOTIUS 


WISARA TAĻAANE 


Timotius udde sangkatou taumata n Sarrani apan tae wakku su leta'u 
Asia adioa, apan naola'a hawe wurru masasumbala m Paulus su- 
lalummu manara m Paulus. Iamangngi Timotius sangkatou taumata n 
Yunani wurru inangngene sangkatou taumata n Yahudi. Sulalummu Su- 
ratti Paulus Paarorone Si Timotius, niwalo tatallu hatto apan pia passam- 
paanne sambau ringannu waine. 

Paarorone eteudde iapaanaungnga si Timotius su ola'u manga 
alarraæa apan nassala nissombanganna sulalummu jamaatta. Manga 
alarraa udde naola'a sambau alarræa nipallalo'annu alarræu Ya- 
hudi wurr alarra'u waline Yahudi pinangianannu pangangiamanna 
manungku ulili m patiuppa nalaleote wurru asasalamatta tumba'u 
asombanganna amungkangu taumata pia asingkata su ola'u addapinga 
udde, wurru tutturruta manga atorranna ere manga atoranna tawe wo- 
tongnge maawingnga, mappalli n manga anna wurru waine lai. 

Aruane, eteudde manga tatantiro si Timotius su ola'u pamamaduli 
jamaatta wurru su ola'u patatarramawu. Nisemakka sitou pallalagu 
n taumata apan wotongnge maola'a mallalu'adda wurru masasumbala 
jamaatta. Panginsueanne Timotius niarraanna su ola'u ereapa itou 
wotongnge maola’a sangkatou allangngi Yesus Kristus apan mapia wurru 
su olu winabbawane su alawo'u taumata apan naola'a reengannu 
jamaatta. 


Lalorrone 
Paarorone 1:1-2 
Manga tatantiro su jamaatta wurru 

manga mamamanarane 1:3-3:16 


Manga tatantiro si Timotius su 
olau manarane 4:1-6:21 

Timotius, anau apan tutune sulalummu Mawu! Suratta indi 

wuassia'u, Paulus, rasulli Kristus Yesus wuassu parenta Mawu 
Ruata, Punnu Salamati ite wurru wuassu parenta n Kristus Yesus, 
pangantimanni ite. 

Doronganna Mawu Ruata Iamangnga wurru Kristus Yesus Mawu ng 
kite mangonggolu alamatta, darangngu wurru paddarame siamiu. 


Paatehamma su alarra'a mangngaliwu 


#Iau maapulu tadea'u 10 sidutu uatana'a su Efesus ere lai suete ta'u 
niwalo sio su tempo ia'u inai watukku Makedonia. Ana waugu su Efe- 
sus pia sire pira taumata apan mannaliawukku alarra'a nassala, wurru 
o rinone maningaddi mangitou. 4Waloa’a simangitou tadea'u ariete 
lai maddaringikka manga wae wurru manga wattiu arariaddiannu pa- 
bbawalaga apan tawe panginsueanne. Sarangkanambone udde tumba'u 
mandanta m pabbawawulo, wurru tawe mappaamattu pandumannu 
Mawu Ruata apan tumba'u wotongnge aillalanna sulalummu pangangi- 
manna Sitou. “Pandumannu tatantirou udde tadea'u taumata- wotong- 
nge maatahuanna naungnga waresi, wurru lalummu naungnga apan susi, 
ana see atonna-tonna mangngimanna Mawu, wurru ringannu aroddi, wo- 
tongnge uararangngu sansulungnge. “Pia sambageanganna taumata apan 
maddirite mabbiakka ereudde lai, wurru inumaliwute sulalummu pat- 
tatiakka apan tawe gunane. ?Imangitou maapulu maola'a manga huru 
n agama, wutte’e imangitou sassane tawe maasunna manga wisara apan 
ipappaatti mangitou ara'e manga inolaanna apan iapaasingkati mangitou 
ringannu ahewallu naungnga. 

ŝlite masingkata manungku tita n agama udde mapia, amungka- 
ngu ipaatta ringannu mapia. “Rinone naunganna manungku tita niola'a 
waline hunane su taumata mapia, ewe'e su taumata apan malawangnga 
tita, manga taumata laleo, taumata malawangnga, su taumata marosa, 
taumata tawe agamane, taumata tumba'u marringiddu runia, su tau- 
mata apan namate iamangnge wurru inangngene, wurru manga tarra 
pate sarangkanambone, Ysu manga taumata masandaga, esakka uaa- 
pulu n esakka, marrarampasa, tarra wahia, matatiala awusu, wurru 
suapan taumata apan ma'ola'a inolaanna lullawangnga alarra'a apan 
narrino. #Alarra’a udde niasombanganna sulalummu Watti'u Alaluassa 
apan pananaliawukke tinantilla sia'u, eteudde. Watti'u Alaluassa wuassu 
Mawu Ruata apan mawantuga wurru rinone raloanna. 

Apendamma aadiangkamanna ana waugu 
alamattu Mawu Ruata 


2Igu maadiangkamanna si Kristus Yesus Mawu ng kite. Itou suete 
nangonggolu atatohassa siu ipangimbe Sitou, wurru Itou mammen- 
dama manungku iau wotongnge su manara udde, }salaiwe dorone 
ia'u mangngaluandaga wurru mandaleo see mangngadio’a Sitou. Arawe 
Mawu Ruata marangngu siau, ana waugu su tempo udde i2u taambe 
nangimanna, nariaddi ia'u wagga apa apan a'olaangku. 14Wurru ia'u 
nialamatannu Mawu ng kite. Itou nangonggolu atatohassa si'u ipangi- 
manna Sitou wurru mandangngu taumata sansuļungnga. Apande udde 
nionggolla siite sarangkanambone apan uaaukke ringanni Kristus Ye- 
sus. ISMangke atonna wisara indi - ana waugu udde rinone seng- 
kamanna wurru pangimananna - : ”Kristus Yesus nirumanta su ruma 
indi ana waugu manalamatta taumata marosa.” Wurru ete iau taumata 
marosa apan lembon alaleoanne. 16 Ana waugu udde Mawu Ruata ma- 
rangngu sia'u, tadea'u Kristus Yesus wotongnge mapaaliatta'u anambo 
n asasabare-Ne siau, taumata apan arosanne indi. Wurru indi maola'a 
sambau tulada su anambo n taumata apan mangngimanna Sitou wurru 
maasomba wiakka tutune wurru malannu-lannu. I Mawu Ruata, Ratu 
su alo'engngu tempo, rinone addatanna wurru sidutu raloanna, ana 
waugu ete Itou punnu saļamatta sarangkalo'engnge, apan tawe iasilo 
wurru tinggassa! Amin. 

Timotius, anau, Manara indi ta'u itantilla sio, mannaungnga ta- 
nata Mawu Ruata apan niapaasingkatu manga nabi sulalummu jamaatta 
su ola'u ririnu. Rinone tanata udde maola'a waļunna s?o sulalummu 
manaranu apan mapia. !?Pammanarate ringannu pangangimanna apan 
atonna wurru ringannu lalummu naungnga apan waresi. Pia manga tau- 
mata apan tawe maddaringikka tingikku lalummu naungnge, na'oma 
n sara narrimunsa'e pangangimanni mangitou. 22Su wallatti mangitou 
eteudde Himeneus wurru Aleksander. Taumata darua udde suete ta'u 
nirruumanna tinantilla su Setanna, tadea'u imangitou mangillolo mallo- 
bosa Mawu Ruata. 


Patatarramawu n Jamaatta 


2 Paarorone, ią@u sumalande tadea'u sasalande, aaliomanna, wurru 
aaliomannu awadaalla, see adiangkamanna iwalo su Mawu Ruata 
huna n anambo n taumata; ?huna manga ratu wurru huna anambo n 
taumata apan uatarrino. Padorongke tadea'u iite wotongnge mabbiakka 
ringannu matammuda wurru paddarame su Mawu Ruata ringanni pal- 


1 TIMOTIUS 2,3 585 


lalagu apan mapia. “Fteudde apianne wurru maaluassa naungngu Mawu 
Ruata, Punnu Salamatti ite. 4Itou maapulu tadea'u anambo n tau- 
mata maasomba asasalamatta wurru masingkatu apapia. SAna waugu, 
tumba'u pia sambau Mawu Ruata, wurru tumba'u sangkatou mananang- 
nga n Mawu Ruata wurru taumata, eteudde Kristus Yesus. $ltou sang- 
katou taumata apan suete nanantillu watangan-Ne ipamallosu anambo 
n taumata wuassu manga rosa mangitou. Ringannu udde Mawu Ruata 
napaaliatta'a su tempo apan na'etta'a, manungku Itou maapulu tadea'u 
anambo n taumata masalamatta. ?Wurru ana waugu eteudde ia'u ni- 
rolokka inai ringannu manga taumata waline Yahudi iapapasingkata si- 
mangitou watta su olau pangangimanna apan atonna. Apan ta'u iwab- 
batta indi udde atonna, Iau tawe mamahia. | 

#Iau maapulu tadea'u suapan tampa m papunna esakka uma- 
liomanna ringannu naungnga susi, tawe asasa'u ara'e pabbawawulo. 

’Rinone papunna wawine mallogakka watanganne ringannu tawe 
ete pia lembone wurru mappedetu pedeta pia atoranne. Arie map- 
paattu utaa atokke maasili arae manga lalogakka wulawanna ara'e 
mutiara, arae laubba aregane massagada. 10Arawe rinone wawine 
mallogaka watanganne ringannu manga pallalagu apan mapia su ereapa 
udde rinone olaannu wawine apan massubba Mawu Ruata. !!Wawine 
rinone mangngurumma ringannu malannaba wurru maturruta. Iau 
mapaasala amungkangu wawine mangngarra'a ara'e mamarenta esakka; 
imangitou rinone malannaba. Ana waugu paarorone nariaddi eteudde 
Adam wua udde Hawa. !4Wurru waline Adam, ewe’e ete wawine apan 
njawono'anna, naoma n sara nilumawangnga parenta Mawu Ruata. 
ISSalaiwe aroddi, wawine sarun masalamatta ringannu mangunsiwe n 
ana'a, sambaļiate itou ringannu masarrionto'a sidutu mangngimanna si 
Kristus wurru sidutu marangngu taumata waine wurru mabbiakka huna 
Mawu Ruata sassane. 


Mallalwadda jamaatta 


Mangke atonna wisara'u indi, ”Taumata apan maapulu maola'a 
3 mallalu'adda jamaatta, maapulu n sambau manara apan maarega.” 
2Sangkatou mallalu'adda jamaatta rinone taumata tawe salane, tumba'u 
sangkatou awingnge, masabare, pande, wurru maaduna; itou maa- 
pulu manoloho raho su walene, wurru wotongnge mangarra'a taumata; 
“arie taumata tarra wu'anna, ara'e tarra wawulo. Ewe’e itou rinone 
sangkatou masarrionto'a, wurru malutu m paddarame. Tawe wotong- 
nge itou waliu n roitta. 4Rinone itou masingkata mangatokku lalorro 
m balene ringannu mapia, wurru mangarra'a alarranangnge maturruta 
wurru maadatta sitou. SAna waugu amungkangu taumata wagga manga- 

tokku lalorro m walene sassane, ereapa itou wotongnge mangatokku ja- 
maattu Mawu Ruata? #Sangkatou mallalw’ada jamaatta tawe wotong- 
nge taumata wakkute sinumutta Sarrani, ana waugu takka itou mabbali 
mawunga see awontohanna ere Setanna dorone. TRinone itou taumata 
apan pia aranne mapia sulalummu soa; ana waugu amungkangu tawe 
aroddi, ne itou sarun aluandahannu taumata, naoma n sara manawo su 
lima n Setanna. 


Masasumbala jamaatta 


#Rinone masasumbala jamaatta lai taumata mapia wurru matulida; 
tawe waliu n roitta tawe tumanite n manambo ma’inumma anggore. 
’Rinone imangitou matohassa su pangangimanna ringannu naungnga 
waresi su alarra'u pangangimannu taumata n Sarrani apan suete nia- 
paaliatta'u Mawu Ruata. !"Rinone imangitou iannamma asuene, wurru 
amungkangu imangitou tawe salane, wakkute udde imangitou wotong- 
ngete massumbala sulalummu jamaatta. !! Awingngi mangitou lai rinone 
taumata mapia, waline taumata apan tarra watu wahia. Imangitou 
rinone masingkata matturradana, wurru tawe mamahia su alawo'u ino- 
laanna. 2 Masasumabala jamaatta rinone awingnge tumba'u sambau. 
Rinone itou masingkata mangatokku alarranangnge wurru lalorro m 
waļene ringannu mapia. Manga taumata apan massumbala ringannu 
mapia sulalummu jamaatta, sarun addatanna wurru lembon warrani ma- 
bbisara su olau pangangimanni mangitou si Kristus. 


Addapingu agama ng kite 


“Iau mangantimma tate malanu lai iau sarun mattembo si’o. Sa- 
laiwe aroddi, iau namorretu suratta indi lai sio, IStadea'u amungkangu 
iau malannu, io masingkate ereapa iite mabbiakka maola'a pabbawa- 
lagu Mawu Ruata, eteudde jamaattu Mawu Ruata apan wiakka. Ete ja- 
maatta indi apan naola'a alu tatungkale wurru rapappaku alarra'a apan 
narrino wuassu Mawu Ruata. !6Tawedu saran sangkatou wotongnge ma- 
ssinaada, aroddi ahewalle addapingu agama ng kite: 

Itou namasilo m watanganne sulalummu lihiddu taumata, 

wurru niapaaliatta'u Gharraho Mawu Ruata, 
see aellehannu manga mala'ekatta. 

Wattinge niapararingikka su wallatu manga pabbawalaga, 

wurru Itou apangimananna su ahewallu runia 
wurru niapaasengkenga su surga. 

Manga huru awusu 


Gharraho Mawu Ruata ringannu masemakka nabbisara manungku 
4 su tempo apan sarun rumanta, sangkawageanganna taumata sarun 
massinaaddi Kristus. Imangitou sarun tumurrutta manga gharraho apan 
mangngaliwu wurru tumantalonga manga alarra'u gharraho laļeo, ?apan 
niapaasingkatu taumata lilangkamale’a wurru tarra wahia. Lalummu 
naungngu manga taumata udde marandumpe. 3Imangitou mangngarra’ a 
taumata ana see tawe maawingnga wurru tawe umanna anna ipappalli. 
Sumbali anna udde niolu Mawu Ruata iapaanna ringannu aadiang- 
kamanna Sitou wuassu taumata apan suete nangimanna si Kristus wurru 
naailaļate alarra'a apan atonna wuassu Mawu Ruata. 4Alawo’u saran- 
napa apan niolu Mawu Ruata udde mapia, wurru tawe saran sam- 
bau lai apan sarun ipappalli amungkangu suete nisengkamma ringannu 
aadiangkamanna su Mawu Ruata. “Ana waugu alamatta wuassu Mawu 
Ruata wurru aaliomanna maaola' a anna udde tawe palline. 


Mangangimbe si Kristus Yesus apan mammanara 
ringannu mapia 


é6Amungkangu io mangarra'u sarangkanambone udde su manga 
turranga su pangangimanna sambau, Po sarun maola mamamanara 
n Kristus Yesus apan mammanara ringannu mapia. Wurru 10 sidutu 
mappaduli niawanu ringannu wisara Mawu Ruata apan pangngimananni 
ite, wurru ringannu manga alarra'a apan atonna apan suete nipangi- 
manannu alannunete indi. ?Paaraua'a manga wattia wawahia apan tawe 
gunane. Rinone wadangngu inaramma su pabbiarranna mattarramawu. 
8Mannarammu wadangnga tumba'u adio'a hunane, arawe mannarammu 
pangangimanna mahuna su alawo'u inolaanna, ana waugu pia paaire 
su ipabbiakka tempo-ıindi wurru tempo addantane. ?Olangnge udde 
atonna wurru rinone sengkamanna wurru pangimananna ringannu ahe- 
wallu naungnga. 10 Ana waugu udde iite mammanara marrimadda, ana 
waugu iite pia antimma atonna su Mawu Ruata apan wiakka; eteudde 
Punnu Salamattu anambo n taumata, nangillembo taumata apan mang- 
ngimanna. 

uTantiroge sarangkanambone udde wurru dolorra'e manga tau- 
mata tumurrutta. 2 Arie mamala n sangkatou. taumata mg'ellega so 
adio’a ana waugu 10 tae umbasanna. Arawe:rinone o maola'a tulada 
su manga taumata apan mangngimanna hattonu wurru pallalagunu, su 
ola'u darangngunu su sansulungu wurru mangngimanna Mawu Yesus 

Kristus, ringannu naungnga apan waresi. BTantaļanna udde, ma'oma n 
sara 14'u rumanta, 10 rinone paarrimadda mabbasa n Wuke Susi su sa- 
ruannu manga taumata, wurru mannasa simangitou wurru mangngarra’a 
simangitou. "Arie 10 maabuli mappaattu apande wuassu Gharraho 
Mawu Ruata apan nionggolla so su tempo manga piarra'u jamaatta 
nangaddo n lima mangitou su wowo m puanu, wurru manga nabi na- 
masıngkatu tanata Mawu Ruata su ola'u ririnu. I#Pammanarate sarang- 
kanambone udde ringannu atonna-tonna, tadeu manaranu asiloannu 
awadaalla. !6Paariagai ririnu wurru paariagai lai alarrangngu. Rinone 
ro maturruta mua'ola'a sarangkanambone udde, ana waugu ringannu 
aroddi o sarun manalamatta mapia su ririnu sassane aroddi lai manga 
taumata apan maddaringikka si'o. 


Pamamanara su saruannu manga taumata apan 
pangangimanna sambau 


Arie o tumanite n marragissa mamulo taumata mattimmaranna 

wuassi’o arawe ahei itou maddaringikka wisaranu, olaawe itou ere 
iamangngu. Aroddi lai manga taumata umbasanna, marruala, olaawe 
ere turrangu, ?wurru manga wawine timmade ere inangngu. Wurru 
manga marruala rinone olaannu ere sangkatou tuari, ringannu pallalagu 
apan waresi. 

“Addate manga wawine walu apan atonna-tonna mabbiakka sassane. 
4Arawe amungkangu sangkatou wawine walu pia alarrana’a ara'e manga 
pulunna, ete imangitou udde apan paarorone onggolannu tatantiro 
manungku imangitou rinone mu'ellega lalummu wale n mangitou, 
wurru mabbalissa apapia n timmade wurru iupungngi mangitou. Ana 
waugu pallalagu udde maaluassa naungngu Mawu Ruata. “Wawine 
walu apan atonna-tonna sassane, wurru tawe isal-sai apan wotongnge 
mammaduli sitou, tumba'u uaantimma Mawu Ruata. Allo rabbi itou 
sidutu waliomanna su Mawu Ruata madorongnga tulungan-Ne. 6 Arawe 
wawine walu apan maapulu mabbiakka maluassa, itou natete salaiwe 
itou tge wiakka. ?Waloa'e manga tatantiro indi simangitou, tadea'u 
imangitou mabbiakka tawe salane. $Arawe amungkangu pia taumata 
apan tawe mamaduli manga turrange, nangillembo ete lalorro m balene 
sassane, taumata udde nassinaaddu pangangimanne; itou maddaleoanne 
wuassu taumata apan tawe mangngimanna, 

?Tumbg’u wawine walu apan naaturruta atoranna indi wotongnge 
iworreta sulalummu arannu manga wawine walu; apan uukke tawe mau- 
rangnga wuassu annumu pulo su tonnane, dorone tumba'u paassa maa- 
wingnga, Vtinumelennga ere sangkatou wawine apan ma’ola’a apapia, 

ereindi: itou suete namaduli manga alarranangnge ringannu mapia, 
naungnge maļuassa mangimbe raho matana'a su walene, mangimbe 
manga taumata mangngimanna, massumbala manga taumata susa, wurru 
mammanara atonna-tonna alawo'u manara apan mapia. 

1 Arie pabborreta'a su wuke udde manga wawine walu apan tge da- 
rioa. Ana waugu amungkangu apendammu apulu naungngi mangitou 
matohassa apia, imangitou maapulu maawingnga apia, wurru manan- 
tangke n Kristus. Ne imangitou nassala ana waugu tawe tinumurruta 
paaire apan nionggolla sitou. See lai imangitou mangke manggolo’a 
allo uawaļeļenganna sussutta su wale n taumata. Wurru araļeoanne lai 
eteudde imangitou mandaleo arannu taumata waine wurru sussutta su 
hatto n taumata waine see uahahatto manga inolaanna apan tawe rinone 
ipagahatto. 14 Ana waugu udde izu maapulu tadeęu manga wawine 
walu tae dario'a maawingnga apia, maasomba ana'a wurru mammaduli 
lalorro m bale, tadea'u manga seetti ite tawe maasomba tempone man- 
daleo aranni ite. ISAna waugu pia manga wawine walu apan nialiwunete 
tinumantalongnga gharraho laļeo. 16 Arawe amungkangu sangkatou wa- 
wine n Sarrani pia sangkatou lalorro n walene inawaluanna, itou rinone 
massumbala manga wawine walu udde; arie pabbala’a jamaatta map- 
paduli simangitou. Ringannu aroddi jamaatta wotongnge massumbala 
manga wawine walu apan atonna-tonna tawe turrange. 

11 Piarra'u jamaatta apan mwola'a manarane ringannu mapia, rinone 
onggolannu aaddata paarua anambone, nangillembo wuassi mangitou 
apan marrimadda mannase wurru mangarra'a. I$Ana waugu sulalummu 
Wuke Susi uaworretta, ”Sapi apan tantalanna marrinda ganduma mapa- 
talei watu n ganduma wuassu raene, arie pa'iitta morronge,” wurru lai 
”Taumata apan mammanara rinone manengkamma lalantake.” !°Arie 
manengkamma aansilla su saruannu sangkatou piarrau jamaatta, ta- 
banee tohasannu rua ng katou sakassi ara'e nallebe wua isudde. 
#Taumata apan ma'ola'a rosa, rinone tagguanna su saruannu anambo n 
jamaatta, tadea'u ingana'a waine lai matta'utta. 

21Su saruannu Mawu Ruata, Kristus Yesus wurru manga mala'ekatta 
apan napile, iu sumalande tadea'u io tumurrutta manga tatantiro indi 
ringannu tawe massunna laleo su saruanni sai-sai ringannu tawe masa- 
samba'a. ? Arie tumanite malihakka mangalamatta sangkatou itenega 
maola'a mangangimbe Mawu. Amungkangu taumata waine marosa, arie 
lai aliuannu rosa udde. Paariagai ririnu tadea'u sidutu waresi. 

3 Arie lai tumba'u ma'inumma uge; painumma lai anggore adio'a 
ipallalima tinainu mammanara, ana waugu io masokka rumadda'a. 

“Rosa n sambageanganna taumata, roe n țaambe niparikisanna, 
niasiloante ringannu masemakka. Arawe rosa n taumata waine wakkute 
asingkatanna salimmurine. ?5Aroddi lai manga inolaanna mapia lapiddu 

asiloanna. Wurru apan masahadda asiloanna, tawe sidutu mangke 
uawuni. T 
Manga taumata n Sarrani apan naola'a allangnga, rinone massunna 

manungku mawu mangitou rinone addatanna, tadea'u taumata tawe 
wotongnge mandaleo arannu Mawu Ruata ara'e alarra’i ite. “Manga al- 
langnga apan mawune taumata n Sarrani, tawe wotongnge mangngadio’a 
mawune ana waugu imangitou labbisa taumata n Sarrani. Ewe’e rinone 
imangitou mangimbe mawu mangitou udde ringannu lembon apiane lai, 
ana waugu mawu apan aimbeanna ringannu mapia, eteudde sambau 
taumata mangngimanna apan arangnguanna. 


Alarra'a apan tawe su rinone wurru 
paa’ala tutune 


Sarangkanambone indi rinone jarraa wurru itantironu. ’Isai-sai 
apan mangngarra'u alarra'a uapaparrala n alarra'a apan narrino wuassu 
Mawu ng kite Yesus Kristus, wurru ringannu alarra'u agama ng kite, 
4ete itou taumata mawunga wurru wagga n apa-apa! Radange eteudde 
apulune uasasimbaka wurru uatatiakka su olau manga wisara na’oma n 
sara sumappute naungnga laļeo, patatalei, aluandaga, wurru pasasunna 
apan laleo, “wurru pasase'etta apan tawe masue. Lalannu ringiddu 
manga taumata udde maliwunete wurru nassalate. Imangitou massunna 
manungku wotongnge maala wuassu agama. 

éAtonna agama mangngonggolu auntunganna apan. wahewalla, 
amungkangu taumata maluassa ringannu sarannapa apan tatahuananne. 
7Ana waugu tawe saran sambau apan niapiddi ite sulalummu runia 
indi, wurru tawe saran sambau sarannapa apan iapiddi ite watukku liu- 
dde! #Nariaddi amungkangu pia anna wurru laubba, udde wotongngete. 
’Arawe taumata apan maapulu maola'a ala, inawono' anna wurru nia- 
samettu alawo'u aapulu apan woddo wurru mandaļeo. Manga aapulu 
udde ma'ola'a taumata marrimunsa’a wurru masilaka. 1 Ana waugu wu- 
assu aapulu n roitta, lumappute alawo'u alaleo. Pia sambageanganna 
taumata apan maddea'a roitta ngoma n sara tate tumurrutta lai alarra'u 
Sarrani, ana see imangitou niarriaannu manambo asasusa narrimunsa'a 
naungngi mangitou. 


Manga tatantiro s?o sassane 


1 Arawe ete io taumata tatahuanannu Mawu Ruata, nariaddi i0 
rinone mangindau n sarangkanambone udde. Padea'a maola'a taumata 
mapia su aellegu Mawu Ruata, apan mattarramawu Mawu Ruata, mang- 


1 TIMOTIUS 6 591 


ngimanna si Kristus, mandangngu sansuļunge, masabare sulalummu asa- 
susa, wuru masarrionto’a. ? Pabbiakke atonna-tonna maola’a sangkatou 
taumata n Sarrani tadea'u io wotongnge maapalarro aonggolu wiakka 
tutune wurru malannu-lannu. Ana waugu eteudde Mawu Ruata namago 
sio su tempo 1'o nanga'u su-saruannu awadaalla manungku 10 mangngi- 
manna si Kristus. PWurru orassa indi su saruannu Mawu Ruata apan 
nangonggolu niawa su alawo'u sarannapa, wurru su saruanni Kristus 
Yesus apan nangonggolu tatiala atonna si Pontius Pilatus, iu ma- 
dorongnga indi wuassi’o: !4Paaturrute anambo n parenta udde ringannu 
naungnga waresi wurru tawe urangnge ma'oma n sara Mawu ng kite 
Yesus Kristus rumanta apia. Daranta-Ne sarun itantunnu Mawu Ruata 
sassane su tempone apan narrino. Tumba'u Itou sassane uatahuanna; 
Itou mawantuga, Ratu wuassu alawo'u ratu, wurru Mawu wuassu 
alawo'u mawu. -16 Ete Itou apan tawe arrinoannu papate; Itou mabbiakka 
sulalummu asasemakka apan tawe wotongnge aundanianni sai-sai. Tawe 
saran sangkatou taumata apan suete naasilo, ara'e wotongnge ma'ellega 
Sitou. Ete Sitou addata wurru tarrino ma'oma n sara maļannv-lannu! 
Amin. 

17Su manga taumata ala su runia indi, rinone io madorongnga ta- 
dea'u imangitou arie mamunga wurru arie mangantimma manga saran- 
napa apan tawe tantune - ereudde paa’ala. Imangitou rinone pia an- 
timma su Mawu Ruata apan mangonggolu alawo’a siite ringannu ma- 
nambo tadea'u iite wotongnge maatemma paa’ala udde. !8Padorongke 
simangitou mapaaliatta'u apapia, ringannu ma'ola'a alawo'u inolaanna 
apan mapia, masarrionto’a, wurru laghune mapia. IRingannu aroddi 
imangitou mangngammulu paa'ala apan maola’a sambau roitta uaraddo 
apan mapia su tempo addantane. Wurru ringannu udde imangitou sarun 
maasomba wiakka ma'oma n sara malannu-lannu, eteudde wiakka apan 
tutune. 

2 Apa apan suete tinantilla siamiu, paariagai udde mapia-pia, Ti- 
motius! Paarau manga hatto apan tawe gunane wurru patatatiakka su 
ola'u inolaanna apan mangngaliwu isassago ”Asingkata”. 21Ana waugu 
pia manga taumata apan mabbisara manungku imangitou pia asingkata 
udde, noma n sara massaļate amatta wuassu manga alarra'u Sarrani 
apan pinangimananni mangitou paarorone. 

Antimanna Mawu Ruata mangalamatta manga turrangnga. 


Tabea ng kami, 
Paulus 


SURATTI PAULUS ARUANE Sl 
TIMOTIUS 


WISARA TALAANE 


Suratti Paulus Aruane Si Timotius, wageangnge ahewaļanne waworre- 
tannu manga tatantiro si Timotius sassane, eteudde hawe sangkama- 
naranna wurru: masasumbala apan tae dario’a. Punnu lalorro n tantan- 
tirone eteudde tadea'u Timotius masabare. Itou tattantiroanna wurru 
sassasanna tadea'u sidutu maturruta mannaliawukku watta su ola'u 
Mawu Yesus Kristus see lai uaaggasa Paaire Tabbe wurru Watti'u 
Alaluassa wuassu Mawu Ruata, salaiwe uasaruanna asasusa wurru pat- 
tatiakka. 

Timotius sassane niapaanaungnga tadea'u tawe lumalo'a sulalummu 
pattatiakka apan woddo wurru tawe gunane. Pattatiakka ereudde tawe 
gessine apa-apa, tumba'u mandaleo ringidu taumata apan maddaring- 
ikka pattatiakka udde. 

Su saruannu sarangkanambone udde Timotius niapaanaungnga ta- 
degu mattanno tulada m wiakki Paulus — eteudde pangngangimanne 
si Kristus, asasabarene, darangngune, atatammude, wurru asasusa apan 
niapendamanne sulalummu pananansara sitou. 


Lalorrone 

Paarorone 1:1-2 
Daralo wurru sasasa 1:3-2:13 
Tatantiro wurru iapaanaungnga 2:14-4:5 
Tala'a su olau wiakki Paulus 4:6-18 


Panginsueanne 4:19-22 


2 TIMOTIUS 1 593 


1-2Timotius, anau apan aranguanna!. Iau Paulus, namorretu suratta 
1 indi sio, wurru mangngantimma doronganna Mawu Ruata Iamang- 
nga wurru Mawu ng kite Kristus Yesus mangonggolu alamatta, darang- 
ngu wurru paddarame si'o. 

Wuassu apulu Mawu Ruata, 14u nitenega naola'a rasulli Kristus 
Yesus wurru nirolokka mamasingkatu wiakka apan pina'ire Mawu 
Rvata. Wiakka udde nisengkammi ite ana waugu iite uaaukka ringanni 
Kristus Yesus. 


Aadiangkamanna wurru tatantiro 


3Ia’'u umaliomanna su Mawu Ruata apan a'imbeangku ringannu awa- 
wira naungnga ere lai suete mola'u iupungngu alamona’u dorone. Ia'u 
sidutu maadiangkamanna su Mawu Ruata napawe iau maanaungnga 
s?o sulalummu aaliomanna, mapia allo arae rabbi. 4la'u maanaungnga 
asasusa naungngu. Ana waugu udde ia'u maapulu tassulunge maisasom- 
banu tadea'u atonna-tonna ia'u maluassa, “Ia'u maanaungnga pangangi- 
mannu apan atonna-tonna si Kristus, ere lai pangangimanni iupung- 
ngu Lois wurru inangngu Eunike. Wurru iau mangantimma 10 lai pia 
pangangimanna ereudde. Ana waugu udde ia'u mapaanaunga sio ma- 
paawiakku alamatta apan nionggolu Mawu Ruata sio su tempo igu 
nangado n limau sio. 7Ana waugu Gharraho apan nionggolu Mawu 
Ruata siite, waļinewe Gharraho apan ma'ola'a siite matalo. Arawe 
Gharraho Mawu Ruata udde maatohassa siite, nepene n darangngu 
wurru maarraddannu watanganne. 

8Ana waugu udde arie masili mangonggolu tatiala su olau Mawu 
ng kite, wurru arie lai masili su olau riru, apan nirruumanna ana 
waugu Itou. Arawe rinone o ringannu atatohassa: wuassu Mawu Ruata, 
sidutu sulalummu asasusa lai ana waugu Wattľu Alļaluassa udde. 
?Mawu Ruata mannalamatta siite wurru namago siite, tadea’u maola'a 
alarranang-Nge. Itou na'ola'a udde waline ana waugu apa apan suete 
nimmanara ng kite, ewee ana waugu panduman-Ne sassane wurru 
darangngu-Ne. Itou nandangngu siite sulalummi Kristus Yesus ro'e n 
runia indi taambe niriaddi. !0Wurru orassa indi, Mawu Ruata na- 
paaliatta'u alamanne siite ringannu daranta n Ratu m Punnu Salamatti 
ite Kristus: Yesus. Mawu Yesus. napas$urrubawa n.tarrino m papate 
wurru nangapiddu wiakka sarangkalo'enge sulalummu, Wattiu Alaluassa 
udde, 

Su ipabbattľu Wattru Alaluassa uddewe: Mąwu Ruata namile 
siu maola'a rasul wurru huru. # Ana waugu udde iu natatarrangu 
sarangkanambone indi, arawe ia'u sidutu mangngimanna, ana waugu 

iau masingkata atonna, isai apan pangimanangku. Iau mangantimma 
manungku apa apan suete nitantilli Tou sia'u, Itou lai wotongnge maa- 
riaga udde saran Allo ng Kiamatta. PTanturrute ringannu atonna-tonna 
alarraa mapia indi apan suete ta'u nionggolla siamiu. Wurru rinone 
ro sidutu uaagasa pangangimanna wurru darangngu apan naola’a tata- 
huananni ite ana waugu uaaukka ringanni Kristus Yesus. MRingannu 
sumbala wuassu Gharraho Mawu Ruata apan wiakka sulalummu wa- 
dangi ite, rinone io uariaga ringannu mapia-pia manga inolaanna maa- 
regga apan suete tinantilla sio. 

I5Po masingkata manungku anambo n taumata su letau Asia suete 
nanantangku, nasutta lai Figelus wurru Hermogenes. 16 Arawe lalorro m 
bale n Onesiforus masokkate malluassa naungku. Doronganna Mawu 
mapaaliatta'u darangngu-Ne simangitou. Salaiwe iau sulalummu tut- 
tupanna, Onesiforus tawe masili n inolaangku udde. I7Aroddi ia'u 
na'omate su Roma, itou lapiddu nadea'a sia’'u na'oma n sara itou na- 
ssomba'u. I#Wurru 10 masingkata manungku su Efesus itou masokka 
mantuļungku. Doronganna Mawu mapaaliatta'u darangngu-Ne sitou su 
allo Mawu mamarikissa anambo n pabbawalagu taumata. 


Tantara n Kristus apan maturruta 


2 Timotius, ana'u! Rinone i'o mabbali matohassa ana waugu alamattd 
apan nionggolla siite, ana waugu iite uaaukka ringanni Kristus Ye- 
sus. 2Alarra'a paarorone suete niaringirranu wuassia’u su saruannu awa- 
daalla, rinone itantillu su manga taumata apan wotongnge apangi- 
mananna wurru pande mangarra’a taumata waine. 

To rinone sarun matatarranga lai ere tantara n Kristus Yesus apan 
maturruta. 4Sangkatou tantara apan tantalanna mammanara, maddiri 
mammanara hausanne sassane, ana waugu itou maapulu malluassa 
naungngu tembonanne. “Sangkatou mattandinganna tawe maauntunga 
sulalJummu sambau tandinganna, amungkangu itou tawe tumurrutta 
manga atoranne. “Mabbawailla apan suete nammanara marrimada, ete 
itou apan paarorone maasomba hessi n sinuananne. 7Ringira’a wisara'u 
udde, ana waugu Mawu sarun mangonggolu ringidda sio ipassunna 
sarangkanambone udde. 

“Naungete indi: Wattřu Alaluassa apan ta'u niapaasingkata udde, 
eteudde watta su olai Yesus Kristus, papapulunni Daud; ete Itou 
Kristus apan nabbiakka apia wuassu papate. “Ana waugu mabatti'u 
Wattiu Alaluassa udde, ia'u natatarranga; ewe'e lai noma n sara 
nirrapussa ere sangkatou taumata laleo. Arawe wisara Mawu Ruata 
tawe iarrapussa. Ana waugu udde iau tawe matta'uttu sarangkanam- 

bone udde hunane su manga taumata apan suete nipile Mawu Ruata, 
tadea'u imangitou lai maasomba asasaļamatta apan ionggola sulalummi 
Kristus Yesus, wurru tatantalongannu awawantuga saran malannu-lannu. 
ll Mangke atonna wisara'u indi, 
”Amungkangu iite suete nate suadio’a ringanni Tou, 
iite sarun mabbiakka lai suadio’a ringanni Tou. 
12 Amungkangu iite sidutu matammuda, 
iite sarun mamarenta lai suadio’a ringanni Tou. 
Amungkangu iite massinaadi Tou, 
Itou lai sarun massinaadi ite. 
B Amungkangu iite malawangnga 
Itou sidutu maturruta 
ana waugu.Itou tawe maapanompolla watangan-Ne sassane.” 


Allangnga apan naasomba daralo 


MRinone io mapaanaungnga su manga taumata su olau sarang- 
kanambone indi. Su saruannu Mawu Ruata, tantiroi imangitou, ta- 
deau tawe mattatiakka su olau manga wisara wakku. Udde tawe gu- 
nane, ewe'e tumba'u mangngaliwu manga taumata apan maddaringikka. 
iSRinone io mammanara atonna-tonna tadea'u ro auannu Mawu Ruata 
mola'a sangkatou taumata apan wotongnge mangimbe Sitou. Pappan- 
dumpe tadeau 10 tawe masili su olau manaranu, ewe'e mangngarra'u 
alarra'a apan su rinone wuassu Mawu Ruata. 16 Pangindau manga hatto 
tawe gunane wurru mangaluandaga Mawu Ruata. Manga hatto ereudde 
“tumba'u maaola'a taumata lembon daleo. 1 Alarra’u manga taumata 
udde maaliu ere, raddaa kanker apan mahiadda. Su wallatti mangitou 
nasutta lai Himeneus wurm Filetus. !Imangitou suete nalliu wuassu 
alarra'a apan su rinone, wurru nangaliwu m pangangimannu sangka- 
wageanganna taumata. Imangitou nabbisara manungku pabbawangunna 
wuassu papate suete nariaddi. ° Arawe pinangiananne matohassa apan 
niolau Mawu Ruata, tawe 14'i0'a. Su wowone uaworretta arendi, ”Mawu 
masingkatu manga taumata pussa'a-Ne”, wurru ”Taumata apan mabbi- 
sara manungku itou pussaa Mawu, taumata udde rinone tate ma'ola'a 
inolaanne apan nassala”. 

WSulalummu wale apan wahewalla pia -alawa'u sarannapa. Piaddu 
niola'a wuassu salaa ara'e, wuļawanna, arawe piaddu lai wuassu alu 
arae leta’a. Pia ipapaatta su pandumanna apan mawantuga, wurru pia 
lai ipappaatta su tudda inanaramanna. ?!Taumata apan mammaresi 
watanganne wuassu anambo n alaleo, taumata udde sarun ipaatta su 
pandumma apan apianne. Itou maola'a pussa'a apianne wurru mahuna 

su mawune. [Itou sasaddianna ipaatta su alawo'u manara apan mapia. 
2 Pangindau manga lalumanna’u taumata dario'a. Pabbiakke tumurruttu 
apulu Mawu Ruata, paaturruta su alarrangnge wurru paarangngu tau- 
mata sansulunga, wurru pia atatammudu naungnga. Pabbiakke aroddi 
suadio’a ringanni mangitou apan sussalande madorongnga tulunganna 
su Mawu ringannu naungnga waresi. 3Arie lumalo'a su pattatiakku 
manga taumata woddo apan waggan apa-apa. I6 masingkata manungku 
sarangkanambone udde tumba'u mapaalapputu pattatiakka. Taumata 
apan mammanara manara Mawu tawe rinone mattatiakka; itou rinone 
masarrionto’a su anambo n taumata, wurru wotongnge mangarra’a tau- 
mata ringannu mapia wurru masabare. Itou rinone ringannu masiome 
mangarra'a manga taumata malawanga; doronganna Mawu Ruata sarun 
mangonggolu allo su manga taumata udde mawalu wuassu manga rosa 
mangitou wurru ma'illala alarra'a su rinone. #Ringannu aroddi imangi- 
tou maatutukke apia, wurru napallose wuassu sedda n Setanna apan 
suete nangiitta simangitou wurru mammata’i mangitou tumantalongnga 
apulune. 


Manga allo panginsueanne 


Naunge’o indi: Su manga allo panginsueanne sarun pia asasusa ma- 
nambo. ?Faumata tumba'u marringiddu ririne sassane, apulune roi- 
tta, mawunga wurru talimorronganna. Imangitou tarra adio'a taumata, 
tarra rona timmade, wagga maadiangkamana, wurru maddantinu ino- 

laannu Sarrani. “Imangitou maddiri mandangngu taumata sansulunge, 
tawe mangonggolu ampunga, imangitou apulune mandaleo arannu tau- 
mata waine, tarra wata'a, imangitou marraggisa, wurru maddiri n 
apapia. #Imangitou apulune mandaleo taumata, mawunga wurru tawe 
marringidda malo'e. Imangitou apulune tutturruta lalumanna'u runia 
wuassu tumurrutta alarra'u Mawu Ruata. “Salaiwe su ola'u wadanga, 
imangitou maturruta mappaama:tu tita n agama, arawe maddiri ma- 
nengkamma lalorro n watitru agama udde sassane. Paarau manga tau- 
mata ereudde. “Pia su wallatti mangitou apan suete sinumutta su manga 
wale, see mammono'a manga wawine lome apan anamboanne rosane 
wurru paparentannu anambo n apulune. “Manga wawine udde sidutu 
mammiarra’a, arawe tawe saran paassa maasunna alarra'a apan atonna 
wuassu Mawu Ruata. $Su ereapa Yanes wurru Yambres nilumawangnga 
si Musa rorone, aroddi lai manga taumata udde nilumawangnga alarra'a 
wuassu Mawu Ruata. Ringidi mangitou nahohakke, wurru pangangi- 
manni mangitou nisiladde. °? Arawe imangitou tawe maasomba apa-apa, 
ana waugu awawoddo mangitou sarun asingkatannu anambo n taumata, 
ere lai nariaddi si Yanes wurru Yambres. 


Manga tatantiro 


10 Arawe 10 suete tinumurruta manga alarra'u, pallalagu'u, wurru tu- 
dda pabbiarrangku. To suete naasilo sassane ereapa ia'u atonna-tonna 
mangngimanna si Yesus Kristus wurru marangngu su sansulungngu tau- 
mata. To lai masingkatu asasabare'u wurru atatammv’u. "Po naasilote 
sia'u sassansaranna wurru ia'u uatatarranga. Po masingkatu anambo n 
apan nariaddi siau su Antiokhia, su Ikonium, wurru su Listra; wurru 1'o 
masingkata lai anambo n asasusa'u! Arawe Mawu nanalamatta sia'u wu- 
assu sarangkanambone udde. IZAtonna anambo n taumata apan maa- 
pulu mabbiakka mattarramawu, wurru mabbiakka uaaukka ringanni 
Kristus Yesus sarun sansaranna, Barawe manga taumata laleo wurru 
manga taumata tarra linga sarun mabbali lembon aleoanne. Imangi- 
tou mallinga taumata waine, wutte’e imangitou sassane nialinganna lai. 
14 Arawe io, Timotius, rinone to sidutu uaaggasa manga alarra'a narrino 
apan suete niarra'a so wurru pangimanannu atonna; ana waugu io ma- 
singkata isai manga hurunu. t5SIörinone mannaungnga manungku ro'e n 
ta'e dario’a o masingkate m Wuke Susi. Wuke Susi udde wotongnge 
mangonggolu pasasunna s?o tadea'u maasomba asasalamatta sulalummu 
pangangimanna si Kristus Yesus. !śSarangkanambone apan uaworretta 
sulalummu Wuke Susi, tinantiro Mawu Ruata wurru pia gunane 
ipangarra’a alarra'a su rinone, ipanaggu, wurru ipangapia apan nassala, 

wurru ipangarra'a taumata tadea'u mabbiakka tumurruttu apulu Mawu 
Ruata. Ringannu Wuke Susi udde taumata apan mangngimbe Mawu 
Ruata wotongnge peddetannu asasuungnga su alawo'u manara apan 
mapia. 

Kristus Yesus sarun rumanta apia su runia indi mamarikissa manga 
4 taumata apan wiakka wurru nate; wurru Itou sarun rumanta mama- 
renta ere sangkatou Ratu. Ana waugu udde ia'u sumalande siamiu su 
saruannu Mawu Ruata wurru Kristus Yesus; ?Rinone Po mamasingkatu 
watti'a wuassu Mawu Ruata udde, wurru sidutu mammata’a tadeg’u tau- 
mata maddaringikka, apa imangitou maapulu ara'e maddiri. Rinone io 
mapaangimannu taumata, manta'e m pasasala, wurru mangonggolu sa- 
sasa simangitou. Arra’ete taumata ringannu anambo n asasabare. “Ana 
waugu sarun aomanna tempone taumata maddirite lai madaringikka 
alarra'a apan narrino. Arawe imangitou sarun tumurrutta apulu mangi- 
tou sassane, wurru mangammulu huru manambo iapaarrau manga ino- 
laanna apan mapia su aringikku talinga n mangitou. “Imangitou sarun 
marrapinga talinga su watta atonna, arawe sarun madaringikka wa'e 
tawe gunane. “Salaiwe aroddi, Po rinone uaparenta watangannu su- 
lalummu alawo'a apan mariaddi. Paasabare sulalummu asasusa, ola’e 
manaranu mabatt?u Wattiu Alaluassa udde wurru amata'e ringannu 
mapia-pia manaranu ere sangkatou mangangimbe Mawu Ruata. 

éSu ola'u ririu, niaomante tempone ia'u sarun mate maola'a sambau 
sasamba su Mawu Ruata. Tate malannu lai ia'u sarun manantangngu 
runia indi. ?Ia'u suete nattalumma ringannu mapia-pia, wurru na'omate 

su akkitta panginsueanne. Iau sidutu tutturruta Mawu Yesus saran 
pangudusanne. 8Wurru orassa indi lalantaku naauntunga uararraddo 
sigu. Su Allo ng Kiamatta, Mawu, Mallarruungnga apan matulidda 
udde sarun manantillu lalantake udde siau, ana waugu ia'u mabbiakka 
uaaukka ringannu Mawu Ruata. Wurru waline tumba'u ia'u sassane 
apan manengkamma lalantake udde, arawe lai anambo n taumata apan 
uararraddo daranta Mawu ringannu ahewallu naungnga. 


Manga tatantiro panginsueanne 


’Rantate ringangku ringannu maliha-lihakka, Wana waugu Demas 
suete nanantangku ana waugu nandangute runia indi. Itou nanute 
watukku Tesalonika. Kreskes nabatukke n Galatia, wurru Titus watukku 
Dalmatia. !!Tumba’u Lukas natantanga ringangku, ana waugu itou 
wotonge mallalima manara'u. Ila'u suete nandolokki Tikhikus inai 
watukku Efesus. 3 Amungkangu 10 rumanta, apira'a laubbu sunge apan 
tau tinantanga su Troas su wale n Karpus. Apira’a lai manga wuke'u, 
lembonete manga wuke apan suranne niola’a wuassu pisi. 

14 Aleksander, tarra olaa witu'a udde suete na'ola'a manga inolaanna 
apan laleo siau. Mawu sarun mabbalissa sitou tumurruttu inolaanne. 
ISPo sassane rinone paatehamma sitou, ana waugu itou maddiri madda- 
ringikka wattři ite. 

16u tempo iau paarorone sinumimbakka, tawe saran sangkatou 
apan uaringanna siaæu; sarangkanambone nanantangku. Doronganna 
Mawu Ruata tawe mapaasala n mangitou su olangnge indi! I?Arawe 
Mawu uaringanna slia'u. Itou nangonggolu atatohassa naoma n sara 
ia'u wotongnge mamasingkatu alawo'u Watti'u Alaluassa udde, tadea'u 
daringirranu anambo n taumata apan waline Yahudi. !8Wurru ia'u 
napallose wuassu papate. Atonna Mawu Ruata sarun mamallosa wuassu 
alawo'u pandumma apan laleo su riru. Itou sarun mangapi'u ringannu 
salamatta sulalummu araratuan-Ne su surga. Rinone Itou wantuhanna 
saran malannu-lannu! Amin. 


Tabea Panginsueanne 


BTabea’u si Priskila wurru Akwila wurru su amonanni Onesiforus. 
2Erastus uatanaa su Korintus, wurru Trofimus suete tinantangku 
marada'a su Miletus. ?tAmungkangu wotongnge rantate tantalanna 
taambe tempo n masunge. 

Ebulus, Pudes, Linus, wurru Klaudia nandoho n tabea mangitou si'o; 
aroddi lai anambo n turranga waine sulalummu pangangimanna sambau. 

2Doronganna Mawu makkundinganna s?o. 

Doronganna Mawu mangalamatta Manga turrangnga! 


Tabea ng kami, 
Paulus 


SURATTI PAULUS SI 
TITUS 


WISARA TALAANE 


Titus eteudde sangkatou taumata waline Yahudi apan suete sinumutta 
agama n Sarrani ana see naola'e ringanna sangkamanaranna wurru 
massumbala si Paulus sulalummu manarane. Suratta indi tuddane 
si Titus apan su tempo udde uatana'a su Kreta ana waugu suete 
tinantangi Paulus poiaroddi iapapadduli jamaatta. Pia tatallu hatto apan 
iapaasingkatta sulalummu suratta indi. 

Paarorone, Titus niapaanaungnga su olgu pallalagu n taumata apan 
wotongnge maola'a piarra'u jamaatta. Hatto udde iapaasingkatta ana 
waugu pallalagu manga taumata su Kreta anamboanne laleo. Aruane, 
Titus nitantiroanna su ola'u ereapa rinone itou mangarrra'a alawo'u 
taumata apan naola'a reengannu jamaatta udde, eteudde ammulannu 
taumata esakka wurru wawine apan timmaddete (rinone lai mangarra’ a 
manga taumata maddario’anna wuassi mangitou), ammulannu taumata 
darioa, wurru taumata allangnga. Panginsueanne Titus niarraanna su 
olau ereapa rinone pallalagu n taumata n Sarrani. Ahunanne eteudde 
manungku taumata n Sarrani rinone masarrionto'a wurru maapulu m 
padarame, arie maddantinnu taumata, arie maapulu m pattatiakka ara'e 
mandanta m pabbawawulo. 


Lalorrone 
Panattarranne 1:1-4 
Manga piarra'u jamaatta 1:5-16 
Manara n alawo'u ammulannu taumata 

sulalummu jamaatta 2:1-15 
Tatantiro wurru iapaanaungnga 3:1-11 


Panginsueanne 3:12-15 

Ana'u Titus! Iau, Paulus, namorretu suratta indi ere ola'u sang- 
1 katou allangngu Mawu Ruata wurru rasulli Yesus Kristus. Jau ni- 
pile wurru nirolokka mantulungu manga taumata apan nipile Mawu 
Ruata tadea'u maola'a matohassa sulalummu pangangimanni mangi- 
tou. Iau lai rmone mangehetta simangitou tadea'u maasingkatu alarra'a 
apan narrino nlarra'u agama ng kite. ?Alļarræa udde pinangiananne 
wuassu antimma manungku iite sarun manengkamma wiakka tutune 
wurru malannu-lannu. Mawu Ruata suete na'ire m wiakka udde ro'e n 
panattarrannu runia indi - wurru tawe mariaddi Mawu Ruata manga- 
wusu. “Su tempo apan suete nitantunna, Mawu Ruata mapaaliatta'u 
paaire-Ne udde sulalummu tanata-Ne. Tanata udde suete niwalo sru, 
wurru i&u namasingkatu tanata udde ana waugu darolokku Mawu Ruata 
Punnu Salamatti ite. 

4Titus, eteudde Ïo atonna-tonna anau, ana waugu ro wurru ia'u 
suadio’a suete nangimanna si Kristus. 

lau mangantimma doronganna Mawu Ruata lamangnga wurru Kris- 
tus Yesus Ratu m Punnu Salamatti ite, mangonggolu alamatta wurru pa- 
ddarame s1'0. 


Manara n Titus su Kreta 


“lau manantangngu su Kreta tadeau io wotongnge mangatokku 
manga manara apan tae wotongnge iaatokka. Wurru tadea'u lai 10 
mamile manga plarra'u jamaatta su alawo'u soa. Wurru paanaunge 
manga tantirou indi: éSangkatou piarra'u jamaatta rinone sangkatou 
apan tawe salane; itou rinone tumba'u uatahuanna awingnga sang- 
katou; manga alarranangnge rinone mangngimanna si Kristus wurru 
walinewe ana'a laleo wurru tawe iaatokka. ?Mallalu'ada jamaatta udde 
taumata apan mangngatokku manara Mawu Ruata, tawe wotongnge 
itou pia pasasaļane. Tawe wotongnge mawunga ara'e tarra wulo, ara'e 
tarra wu'anna, arae tarra wawulo ara'e waliu n roitta. #Rinone itou 
maluassa manarimmattu taumata su walene, maapulu manga inolaanna 
apan mapia, wotongnge marradannu aapulu naungnge, matulidda, susi 
wurru ma 'uddupa. Itou rinone uaaggasa atonna alarra'a apan wotong- 
nge apangimananna, ere lai suete niarra’a sitou. Ringannu aroddi itou 
wotongnge manantiro taumata ringannu alarra'a su rinone, wurru ma- 
paaliatta'u pasasala manga taumata apan lullawangnga Sitou. 

Ana waugu manambo taumata apan maapulu mabbawulo, lembo- 
nete manga taumata apan dorone agamane Yahudi; imangitou mang- 
ngawusu taumata waine ringannu aawusu mangitou. !!Manga tau- 
mata ereudde rinone sappingana morronge, ana waugu imangitou 

mannongkakku anambo n amonanna ringannu manga alarra'a apan 
laleo. Imangitou ma'ola'a udde tumba'u ana waugu maapulu maddea'a 
auntunganna apan tawe su rinone! !?Suete su paassa nabi mangi- 
tou sassane, inarantanne wuassu Kreta lai, nabbisara, “Manga tau- 
mata n Kreta sidutu mangngawusu, wurru ere winatangnga malarraga 
apan a'ombanganna wurru wolo'a.” BApa apan suete niwisara nabi 
udde mangke atonna. Ana waugu udde rinone io managu simangi- 
tou ringannu marragisa, tadea'u imangitou sidutu uaagassa alarra'a 
su rinone, IM4wurru tate lai mangngimanna manga wattiu n Yahudi 
arae manga atoranna apan niolæu manga taumata maddiri n alarra'a 
apan narrino udde. I“Sarangkanambone udde susi su manga taumata 
apan susi. Arawe su manga taumata apan ringiranne laleo wurru 
tawe pangangimanne, tawe sambau sarannapa apan susi, ana waugu 
ringiranne wurru lalummu naungngi mangitou nalaleote! 16 Įmangitou 
mabbisara manungku imangitou maaillala Mawu Ruata, wutte’e ino- 
laanni mangitou massinaaddu Mawu Ruata. Imangitou maarantinna, 
wurru imangitou tawe tumurrutta, ete imangitou udde taumata apan 
tawe maaola'a manarane apan mapia. 


Manga pinangianannu alarra'a apan narrino 
q” s s =. e 


2 Arawe 10 Titus, rinone io mangarra'u alarra'a apan su rinone. 
ZArra'ete manga timadde esakka, tadea'u imangitou marradanna, 
pande wurru mabbiakka ere sangkatou taumata apan rinone addatanna. 
Rinone lai imangitou uaaggasa alarra'a apan 'su rinone wuassu Mawu 
Ruata, mandangngu ringannu ahewallu naungnga wurru matatarranga 
ringannu sabare. “Aroddi lai rinone 10 mangarraa manga wawine 
apan timmaddete tadea'u pallalagu mangitou matatarrino su taumata 
apan mabbiakka tumurruttu apulu Mawu Ruata sassane. Tawe wotong- 
nge imangitou mangaluandaga taumata waine, wurru tawe wotongnge 
tarra inumma uge maawu'anna. Rinone imangitou mangarra'u manga 
alarræa apan mapia, #tadea'u ringannu alarra'a udde imangitou wo- 
tongnge maapangarra'a manga marruala mandangngu awingnge wurru 
alarranangnge, “maola'a pande, mabbiakka susi wurru maola'a inangnga 
su lalorro m bale apan mapia wurru masallunga awingnge.' Ringannu 
aroddi tawe saran sangkatou apan wotongnge mapaasala m wattiu 
Mawu Ruata. 

éAroddi lai, tantiroi lai manga alarrana'a umbasana tadezu imangi- 
tou lai masirrongnga. Su alawo'u inolaanna rinone io maola'a tulada 
m pallalagu apan mapia. Amungkangu 10 mangarra'a, rinone Fo tawe 
mamahia wurru atonna-tonna. $Pappaatte n manga wisara mapia, apan 

tawe japaasala n taumata, tadea'u manga seennu masili ana waugu tawe 
inolaanna laleo apan wotongnge iwatti'i mangitou su ola'i ite. 

“Manga allangnga rinone masallunga mawune, wurru maaluassa 
naungnge sulalummu alawo'u inolaanna. Imangitou tawe wotong- 
nge manompolla, Para’e manna'o. Rinone imangitou mapaaliatta’a 
manungku imangitou sidutu uatana'a mapia wurru matammuda, tadea'u 
ringannu pallalagu mangitou udde taumata maddalo alarrau Mawu 
Ruata, Punnu Salamatti ite. 

Ana waugu Mawu Ruata suete napaaliatta'u darangngu-Ne ipa- 
nalamatta anambo n taumata. !?Darangngu Mawu Ruata udde mang- 
ngarra'a site tadea'u tate lai mabbiakka uapaparrala n apulu Mawu 
Ruata wurru tate tumurrutta apulu n runia. lite niarraanna mabbiakka 
sulalummu runia indi ringannu masingkata manabare, matulida wurru 
maturruta Mawu Ruata. }Orassa indi iite tantalanna uararraddo Allo 
apan aantimanni ite udde; su Allo udde runia sarun maasilo awawan- 
tugi Yesus Kristus, eteudde Mawu Ahewalanne wurru Ratu m Punnu 
Saļamatti ite. MItou suete nanantillu watangan-Ne ana waugu iite wurru 
ana waugu mamallosi ite wuassu alawo'u alaleo, wurru na'ola'a siite 
sambau pabbawalaga apan naliu wuassu alawo'u rosa wurru tumba'u 
naola'a pussa'a-Ne sassane, wurru marrimada ma'ola'a apapia. 

STantiroae sarangkanambone udde, wurru arra'ete see tagguete 
manga madararingikka so ringannu sarraungnga. Arie mapaawala n 
saran sangkatou mangadio’a si'o. 


Pallalagu n taumata n Sarrani 


Paanaungaa su manga lalorro n jamaatta tadeau imangitou 

maturruta manga piarrange wurru tembonannu araratuanna, see 
maturruta wurru maapulu maolaa manga inolaanna apan mapia. 
2?Waloaa simangitou tadea'u tawe mangaluandaga ara'e matatiakku 
manga taumata, ewe'e mabbiakka masarrionto’a. Rinone imangitou si- 
dutu masambiolo su saruannu anambo n taumata. 3 Ana waugu dorone 
iite sassane lai woddo, niumaliwu wurru malawangnga. lite niallang- 
ngu alawo'u aapulu n runia; iite mabbiakka ringannu pandumanna apan 
laleo wurru mangngune, wurru uasaseetta. 4Arawe Mawu Ruata, Punnu 
Salamatti ite napaaliatta'u darangngu-Ne wurru apapia naung-Nge siite. 
“Itou nanalamatta siite, waline ana waugu iite suete na'ola'a apapia, 
ewe'e ana waugu Itou sassane tinumalantupi ite. Itou nanalamatta 
siite sulalummu Gharraho Mawu Ruata, apan nangonggolu arariadianna 
wakku siite wurru wiakka wakku ringannu nangukkassu rarra-Ne siite. 
“Mawu Ruata namobbokku Gharraho-Ne siite sulalummu Anang-Nge 

Yesus Kristus, Ratu m Punnu Salamatti ite, ?tadea'u wuassu darang- 
ngu Mawu Yesus, iite wotongnge maaukka apia ringannu Mawu Ruata 
wurru lite maasomba wiakka tutune wurru saran malannu-lannu apan 
aantimanni ite. “Wisara indi atonna-tonna. 

Iau maapulu Po mangarra'u olangnge indi, tadea'u manga taumata 
apan mangngimanna Mawu Ruata atonna-tonna maddeaa ma'ola'a 
manga manara apan mapia wurru mahuna su anambo n taumata. 
’Pangindaute manga pattatiakka apan tawe gunane, manga watti'u 
alamona, pattatiakka wurru pabbawawulo su ola'u tita n agama. Sa- 
rangkanambone udde tawe gunane wurru tawe gessine. "Taumata apan 
mandanta m pattatiakka sulalummu jamaatta, rinone itou tagguanna 
paassa arae paarua; wua udde ariete lai maggawe n tou. HPo ma- 
singkate manungku taumata ereudde laleo wurru manga rosane ma- 
paaliatta'a manungku itou nassala. 


Manga tatantiro panginsueanne 


l?Napawe ia'u suete nandolokki Artemas arae Tikhikus ringannu, 
paalihakke maddea'a tempone rumanta ringangku su Nikopolis, ana 
waugu i&u pia apulu matana'a isudde su alannu n tempo masunge. 
BPattinsahadde ringannu atonna-tonna manumbala si Zenas, ma- 
papande n tita udde, wurru Apolos, tadea'u imangitou wotongnge inai 
umamatta wurru tawe asueannu manga apa. Manga taumata ng kite 
rinone mangurumma alarra'a, ma'ola'a inolaanna apan mapia tadea'u 
wotongnge mapaasuungngu sarannapa apan ipaapulune; arie ma&oma n 
sara imangitou mabbiakka tawe gunane. 

I5 Manga turranga sarangkanambone apan suadio’a ringangku, nan- 
doho n tabea siamiu. Waloa'a tabea ng kami su manga hawe ng kite 
apan su pangangimanna sambau. 

Doronganna Mawu mangalamatta turranga sarangkanambone. 


Tabea ng kami, 
Paulus 


SURATTI PAULUS SI 
FILEMON 


WISARA TALAANE 


Filemon eteudde sangkatou taumata n Sarrani apan tinumelengnga 
wurru alimangke naola'a reengannu jamaatta su Kolose. Itou uata- 
huanna sangkatou allangnga aranne Onesimus. Allangnga udde nas- 
saliute wua dinganni Filemon, mawune udde, wua udde awagananna 
naola'a ereapa itou naggawete m Paulus su tempo Paulus sulalummu 
tuttupanna. Ringannu alarra'i Paulus, Onesimus naolae taumata n 
Sarrani. 

Suratti Paulus si Filemon indi naola'a ere sambau sasalande Paulus 
tadea'u Filemon maapulu maddame m Onesimus, allangnge udde, 
apan tantalanna nirolokki Paulus mapule. Paulus sinumalande tadea'u 
Filemon manarimmatti Onesimus apia, waline tumba'u ere sangkatou 
allangnga apan suete niampunganna, arawe lai ere sangkatou taumata n 
Sarrani 


Lalorrone 

Panattarranne 1-3 
Darangngu wurru pangangimanni Filemon 4-7 
Darorongnga su ola'i Onesimus 8-22 


Panginsueanne 23-25 

Turranga Filemon, hawe wurru ringanni ami! lau, Paulus, sangka- 
1 tou taumata n ruumanna ana waugu Kristus Yesus, su sampunna 
ringannu turrangi ite Timotius, namorretu suratta indi sio, ?wurru su ja- 
maatta apan uaammulla su walenu; wurru su wawine ng kite Afia, wurru 
hawe sangkamanaranni ite Arkhipus. 

“lami mangantimma doronganna Mawu Ruata lamangngi ite wurru 
Mawu Yesus Kristus mangonggolu alamatta wurru paddarame siamiu. 


Aakkanna wurru pangangimanni Filemon 


4Suapan iau umaliomanna, iau mannago n arannu turranga wurru 
maadiangkamanna su Mawu Ruata. “Ana waugu iau naaringikka 
manungku turranga atonna-tonna mangngimanna Mawu Yesus wurru 
mandangngu anambo n alarra'u Mawu Ruata. “la'u u'aliomanna tadea'u 
pasasangkaturrangi ite ere manga taumata mangngimanna sarun mag- 
gessi m pasasunna apan lembon wahewalla su alawo'u alamatta apan 
tatahuananni ite ana waugu uaaukka ringanni Kristus. ?Turranga File- 
mon, darangngunu su anambo n alarrana'u Mawu Ruata maaluassa sia'u 
wurru mangonggolu sasasa sia'u! Anambo n alarranau Mawu Ruata ni- 
lumuassa ana waugu 10. 


Sasalande huna n Onesimus 


8Ana waugu udde, ere sangkatou turranga apan su pangangimanna 
sambau, ia'u wotongnge mandolokku ma'ola'a apa apan sarun olaannu. 
? Arawe ana waugu iau marangngu sio, ia'u tumba'u madorongnga. la'u 
indi sangkatou timmade wurru orassa indi ta'e tatarranganna sulalummu 
tuttupanna ana waugu Kristus Yesus. Iau Paulus, mangapiddu sam- 
bau darorongnga sio su ola’i Onesimus, ana'u sulalummi Kristus. Ana 
waugu sulalummu tuttupanna indi i@u naola'e iamangngu pangangi- 
manne. !!Dorone itou tawe gunane si'o, arawe orassa indi itcu piate gu- 
nane, waline tumba'u si'o sassane, arawe sia'u lai. 

2ỌOrassa indi taumata arangnguangku udde nirolokke apia ringannu. 
BRinone iau pia apulu manarranga sitou ringangku maola’a hahan- 
tinu, tadea'u itou wotongnge massumbala si@u, su alannune ia'u 
tatarranganna sulalummu tuttupanna indi ana waugu mammasingkatu 
Wattru Alaluassa wuassu Mawu Ruata. IArawe i&u maddiri ma'ola'a 
apa-apa amungkangu taambe naasomha paaire wuassi'o. lau lembon 
maapulu amungkangu io mammanara ringannu apulu naungngu sa- 
ssane; iau maddiri mamatangngu. 

!SAsinungka Onésimus narraenu tala ng kadio'a tadeu ĵo wo- 
tongnge maasomba sitou apia. sarangkalo’ engnge." I$Orassa indi itou 
waline tumba'u sangkatou allangngu, itou nangillembo wua isudde. Itou 
uddewe nassulungngu taumata n Sarrani apan arangnguanna. Itou lem- 
bon mahuna su, lembonete lai sio! Itou lembon mahuna lai mapia 
ere sangkatou allangnga aroddi lai ere sangkatou turranga sulalummu 
Mawu! 

Ana waugu udde, 10 ma'ellega siau ere sangkatou hawe su- 
lalummu paa'aukku taumata n Sarrani, tarimmata'e apia Onesimus 
ere lai řo nanarimmatti iau. !#Amungkangu itou nassala arae pia 
apa niwallasanna sio, iaute mamaekka sarangkanambone ‘udde. D Ne, 
mappianne i&u mamorreta sassane isindi: Jau Paulus, sarun mamaekka 
sarangkanambone. (Salaiwe tate ta'u iapaanaungnga manungku 10 sa- 
ssane lai nabbalassa siu, eteudde wiakku apan wakku ere sangkatou tau- 
mata n Sarrani.) 2 Ana waugu udde, ringannu arannu Mawu, annama'a 
tulunga'a igu, paaluasa'a naungku nassulungngu ere sangkatou turranga 
sulalummi Kristus. l 

aJgu namorretu suratta indi ringannu mangngimanna manungku 
rO sarun tumurrutta darorongku. Ewe’e ia'u lai masingkata io sarun 
ma'ola'a nangillembo wua isudde. 2Tantalanna udde tulunga'a igu sa- 
ddiai wabbo'a su walenu, ana waugu igu mangngantimma Mawu Ruata 
sarun madaringikka aaliomannu manga turrangnga sarangkanambone 
wurru mangapľ’u apia ringanni amiu. 


Tabea panginsueanne 


3 Epafras, apan suadio’a ringangku sulalummu tuttupanna ana waugu 
Kristus Yesus, nandoho n tabeane sio. 4 Sengkamma lai tabea mangá 
hawe’u: Markus, Aristarkhus, Demas wurru Lukas. 

25 Doronganna Mawu Yesus Kristus mangalamatta siamiti. 


Tabea ng kami, 
Paulus 


SURATTA SU TAUMATA N 
IBRANI 


WISARA TALAANE 


Suratta Su Taumata n Ibrani indi tuddane su sambau ammulannu tau- 
mata n Sarrani, apan sidutu uasaruanna wawono'a, asinungka sarun ma- 
ssinaddu pangangimanni mangitou si Kristus. Mamamorretu suratta indi 
mattinsahadda mannasa simangitou tadea'u imangitou sidutu mangngi- 
manna. Ana waugu udde itou napaaliattaa manungku eteudde Yesus 
Kristus pallalawannu Mawu Ruata apan nasuungnga. Tatallu hatto apan 
niapaasingkatu mamamorretu suratta indi. Paarorone, eteudde Mawu 
Yesus Anau Mawu Ruata - Anga apan uatarrino saran malannu- 
lannu. Angu Mawu Ruata udde mapaaliattau taturru-Ne su lamang- 
nga sulalummu asasusa-Ne. Ana waugu Angu Mawu Ruata, Mawu Ye- 
sus mattanggarrana wuassu manga nabi sulalummu Paaire Tabbe. Itou 
lai mattanggarrana wuassu mala'ekatta ara'e lai Musa sassane. Aruane, 
Mawu Ruata suete napaaliattæa manungku Mawu Yesus eteudde imam 
apan tawe panginsueanne apan mattanggarrane wuassu manga imam 
sulalummu Paaire Tabbe. Atallune, sulalummu Mawu Yesus, taumata 
apan mangngimanna Sitou niapaaliu wuassu rosa wurru atata'utta wurru 
wuassu papate. Ana waugu Imam Wahewa, Mawu Yesus nangonggolu 
asasalamatta tutune su taumata, apan tawe i@'onggola ringannu mang- 
ngapiddu sasamba wurru manga inolaanna waine sulalummu agama 
n Yahudi. Manga ammulanna udde tumba'u mangngonggolu tuladane 
wuassu asasalamatta tutune udde, waine tawe. 

Ringannu namasingkatu manga tulada m pangangimannu manga 
piarrange apan tinumelengke sulalummu wattr'u taumata n Israel (addo- 
anne 11), mamamorretu suratta indi mannantiro mabbawasane tadea'u 
sidutu maturruta. Sulalummu addoanne 12 itou mannasa simangitou 
tadea'u tutturruta saran panginsueanne, ringannu tumba'u ma'ellega 
Mawu Yesus. Itou mannasa simangitou lai tadeu masabare su asasusa 
wurru masabare mamasanna alawo'u aaluandaga wurru soddo'a su wa- 
dangi mangitou. Pangudusannu suratta indi eteudde tatantiro wurru ta- 
nata. 

Lalorrone 


Paarorone: Eteudde Kristus pallalawannu Mawu 
Ruata apan nasuungnga 

Kristus mattanggarrana wuassu mala'ekatta 

Kristus mattanggarrana wuassi Musa wurru Yosua 

Apapia manara n Kristus ere sangkatou mam 

Apapia m paaire n Kristus 

Apapia su sasamba n Kristus 

Hunane pangangimanna 

Tatantiro wurru wisara panginsueanne 


1:1-3 
1:4-2:18 
3:1-4:13 
4:14-7:28 
8:1-9:28 
10:1-39 
11:1-12:29 
13:1-25 

Mawu Ruata nabbisara sulalummu Anang-Nge 


Su tempo rorone Mawu Ruata masokka uahahatto n iupungngi ite 
1 sulalummu manga nabine ringannu mappaattu anambo n dalanna. 
2 Arawe su tempo panginsueanne indi Itou uahahatto ng kite sulalummu 
Anang-Nge. Sulalummu Anang-Nge indi Mawu Ruata nandiaddi ulilim 
pati uppa. Wurru Mawu Ruata suete nanantuna Jai manungku ete 
Anang-Nge indi apan manahuanna alawo'u sarangkanambone. 3Ete Itou 
apan napaatualagu awawantugu Mawu Ruata apan lullendapa; ete Jtou 
hambarana apan masemakka wuassu wadangu Mawu Ruata sassane. 
Ete Itou lai apan mammaduli paa'aukku ulilim patiuppa indi ringannu 
rengetan-Ne apan lembon matarrino. Napawe Itou suete namala n 
taumata nipallosa wuassu manga rosa mangitou, Itou inumæ’'ianna su 
addera n araratuanna su surga su sambau ringannu Mawu Ruata, 
tembonanne apan atanggarranne. 


Awawantugu Anau Mawu Ruata 


4Anga udde naasombate aianan-Ne apan lembon atanggarranne 
wuassu mala'ekatta, wurru aranna apan nionggolu Mawu Ruata Sitou 
lai lembon awantuhanne wuassu aranna apan nionggolla su mala'ekatta. 
“Taambe saran paassa Mawu Ruata nabbisara arendi su sangkatou 
mala'ekatta, 
”Ete To Ana'u; 
su allo indi Iu maola'a Iamangngu.” 
Taambe saran paassa lai Mawu Ruata nabbisara arendi su ola'u manga 
mala'ekatta, su alawo'u tampa, 
”Iau sarun maola'a Iamangnge, 
wurru itou sarun maola'a Ana-U.” 
“Arawe su tempo Mawu Ruata nandolokku Anang-Nge pahulu watukku 
runia indi, 
Mawu Ruata nabbisara arendi, 
”Anambo n mala'ekattu Mawu Ruata rinone massubba Ana'u udde.” 
7Su olau manga mala'ekatta udde, Mawu Ruata nabbisara arendi, 
”Mawu Ruata nandiaddi manga mala'ekan-Ne nabbali anginna, 
wurru manga allang-Nge nabbali renggamu putungnga.” 
8 Arawe su Ana'a udde, Mawu Ruata nabbisara, 
”Addera n araratuannu, oh Mawu, sarun ma'oma n sara 
malannu-lannu! 
Araratuannu udde araratuanna apan matulida. 

To maapulu n atatulidda, wurru maddantinu awawengkola; 
ana waugu uddewe Mawu Ruata, Mawu Ruata-Nu namile Si'0, 
wurru nangonggolu awawantuga S1'o apan mandanta n alaluassa, 
nilumambalanna wuassu manga hawe-Nu.” 
10 Mawu Ruata lai nabbisara, 
”Po, Mawu, apan su alamonane nandiaddi runia, 
wurru To sassane nandiaddi langitta. 
I Sarangkanambone udde sarun mawuli, 
wurru mabbali tabbe ere laubba; 
arawe lo sarun tawe mawalu. 
2Ulilim pat?uppa indi sarun lappuan-Nu ere laubba, 
wurru sarun hantia-Nu ringannu waine. 
Arawe Po saran paassa tawe mawalu, 
wurru wiak-Ku tawe pangudusanne.” 
Tawe saran paassa Mawu Ruata nabbisara arendi su saran sangkatou 
mala'ekatta, 
”Ajana'e su samba'a uanang-Ku, 
ma'oma n sara manga seennu Ta'u iapaasubba S'o.” 

14 Amungkangu aroddi, manga mala'ekatta udde apa imangitou? Ete 
imangitou udde manga gharraho apan mangngimbe Mawu Ruata, wurru 
apan iradolokku Mawu Ruata iapaatulungngu manga taumata apan 
sarun manengkamma asasalamatta. 


Asasaļamatta apan wahewalla 


Ana waugu udde iite rinone lembon mangaggasa atonna-tonna 
2 manga alarraa apan suete niaringirrani ite, tadeau iite tawe 
manantangngu pangangimanni ite. “Manga tanata apan niapaasingkatu 
mala'ekatta su iupungngi ite udde nasemakke atonna, wurru taumata 
apan tawe tumurrutta ara'e ma'ola'a, sarun manengkamma ruumanna 
apan uasulungngu pallalagune. “Apa lai ringannu asasalamatta apan 
maggewalanne wuassu manga tanata udde! Amungkangu iite tawe 
mangngimanna su asasalamatta udde, iite sarun tawe maliu wuassu 
ruumanna. Ana waugu ete Mawu sassane apan paarorone namasing- 
kattu asasalamatta udde, wurru manga taumata apan paarorone naaring- 
ikka suete napaatualagu atatuliddu wattia udde siite. “Su liuddu udde, 
Mawu Ruata mannohassa tatiala manga taumata udde ringannu na'ola'a 
alawo'u hati n alarrindu'a wurru manga inolaanna apan wahewalla see 
lai nattahia manga aonggolu Gharraho Mawu Ruata tumurruttu apulu- 
Ne sassane. 

Wawu'a lalanna su taumata iapaasalamatta 


“Manga mala'ekatta tawe naasomba tarrino wuassu Mawu Ruata 
ipamarenta runia wakku apan sarun rumanta, eteudde runia apan 
tantalanna ipagahato ng kite indi. “Arawe su sambau wageangnge 
sulalummu Wuke Susi uaworretta arendi, 

”Apate taumata udde, o Mawu Ruata, naoma n sara To sidutu 

uanaungnga sitou? 

Taumata tumba'u taumata, arawe To sidutu mappaduli 
simangitou! 

7Su tempo apan malihakka To mandiaddi sitou mabbawoanna adio’a 

wuassu mala'ekatta. 

Po nangonggolu arananna sitou apan mawantuga wurru lembon 
aaddatanna. 

8 See lai na’ola’a sitou tembonannu sarangkanambone.” 

Ne, amungkangu iwisara manungku Mawu Ruata nandiaddi taumata 
”tembonannu sarangkanambone”, udde atappasanne manungku tawe 
saran sambau apan tawe su alungngu tarrino n taumata. Salaiwe aroddi, 
iite orassa indi tawe maasilo taumata uatarrino sarangkanambone. 
?Arawe iite suete naasilo Mawu Yesus uatarrino! Itou niwawo adio'a 
wuassu mala'ekatta tumba'u tala ng kadio’a, tadea'u su apapia naungngu 
Mawu Ruata Itou wotonge mate ana waugu anambo n taumata. lite 
ma'ellega Itou orassa indi nionggolannu aiananna apan mawantuga 
wurru lembon aaddatanna, ana waugu Itou suete natatarranga na'oma 
n sara nate. WAtonna su rinonete Mawu Ruata - apan nandiaddi 
ulilimpatiuppa ringannu panduman-Ne sassane - nandiaddi Mawu 
Yesus mananalamatta apan nasuungnga sulalummu asasusa. Ringannu 
aroddi Mawu Ruata wotongnge mangahe taumata nambo iapaawantuga 
suadio’a ringannu Mawu Yesus. Ana waugu ete Itou mamamu'a lalanna 
simangitou tadea'u wotongnge iapaasalamatta. 

il Mawu Yesus namaresi taumata wuassu manga rosa mangitou; 
wurru Itou apan namaresi udde; see imangitou apan niwaresi udde, 
uatahuanna Mawu lamangnga sambau. Ana waugu udde Mawu Yesus 
tawe masili manga'u simangitou maola'a manga turrang-Nge. 1? Mawu 
Yesus nabbisara su Mawu Ruata, 

”Iau sarun mamasingkata su manga turrang-Ku su olang-Ngu udde. 
lau sarun maddalo S?o sulalummu ammulanni mangitou.” 
13Mawu Yesus nabbisara lai, ”Ja'u sarun mangantimma Mawu Ruata.” 
Wurru Itou nabbisara lai, ”Indiwe Iau, su sambau ringannu alarrana'a 

apan suete nionggolu Mawu Ruata Sia'u.” 

14 Ana waugu manga taumata apan nisaggo n Tou ana'a udde, ete- 
udde sangkatou taumata apan wotonge mate, ne Mawu Yesus sassane 
naola'a uasulungngi mangitou wurru mabbiakka sulalummu ola'u tau- 
mata. Itou na'ola'a aroddi, tadea'u ringannu papate-Ne Itou wotongnge 
marrimunsa'a Setanna apan uatarrino papate. SRingannu olange aroddi 
Itou namallosu manga taumata apan su alo'engngu pabbiarrane naola'a 
allangnga ana waugu mattauttu papate. !6Nilumiattæ’e manungku 
waline mala'ekatta apan nitulungi Tou, ewe'e papapuluni Abraham. 
Indi atappasanne manungku Itou rinone maola'a uasulunga ringannu 
manga turra-Nge sulalummu alawo’a. Wurru ringannu udde Itou wo- 
tongnge maolaa Iman Wahewa apan maturruta wurru marangngu. 
Ringannu manara-Ne udde rosa n taumata wotongnge aampunganna. 
18s Wurru ana waugu Itou sassane suete natatarranga wurru niwono'anna, 
Itou naapattulungu manga taumata apan niarriaannu wawono'a, ana 
waugu Itou sassane suete niwono'anna wurru natatarranga. 


Mawu Yesus maggewalanna wuassi Musa 


3 Manga turrangnga sansulungnga Sarrani apan suete niwagoannu 
Mawu Ruata lai! Annama'a ringirra'a paalalumma su olau Mawu 
Yesus indi! Mawu Ruata nandolokki Tou sassane maola'a Imam Wa- 
hewa sulalummu agama apan pangngimananni ite. ?Itou maturruta 
Mawu Ruata apan suete namile Sitou su manara udde, ere lai 
Musa rorone maturruta mappaamattu manarane su Wale Mawu Ruata. 
“Arawe Mawu Yesus lai rinone addatanna lembon ahewalanne wu- 
assi Musa. Ana waugu taumata apan mapararisikku wale, rinone maa- 
somba aaddata maggewalanne wuassu wale udde sassane. 4Atonna 
alawo'u wale piaddu mapararisikke, arawe namangunna sarangkanam- 
bone eteudde Mawu Ruata sassane. “Musa maturruta ere sangka- 
tou mangangarra'a su Wale Mawu wurru mabattiu manga inolaanna 
apan sarun iapaasingkatu Mawu Ruata su tempo apan sarun rumanta. 
śArawe Kristus maturruta ere sangkatou Ana'a apan uariaga Wale 
Mawu Ruata. Wurru ete iite indi Wale Mawu Ruata, amungkangu iite 
sidutu marrimadda wurru sidutu mangngimanna maasomba apa apan 
aantimanni ite. 


Pangangillolo n alarrana'u Mawu Ruata 


7 Ana waugu udde, ere su wisara n Gharraho Mawu Ruata, - 
”Amungkangu su allo indi iamiu maaringikka tingikku Mawu Ruata, 


IBRANI 3, 4 615 


$ ariewe iamiu maddiri maddaringikka, 
ere iupungngu alamonanu, 
su tempo imangitou nilumawangnga Mawu Ruata, wurru 
nanalu'atta Mawu Ruata su wadda'a. 

”Poiaroddi iupungngu alamonanu namono’a Sia'u, wurru nanalu'atta 

Sizu, unnu Mawu Ruata, 

'sumbali imangitou naasilote inolaang-Ku appatu pulo su 
tonnane alannune.” 

Ana waugu udde Ia’u nasa'u simangitou wurru Ia’u nabbisara, 
'Imangitou sidutu maddiri tumurrutta wurru tawe tumurrutta 
manga parenta-U. 

HJgu nasa'u wurru nassalu, 

’'Imangitou sarun tawe maasutta su soa udde 
wurru mangillolo ringang-Ku. ” 

12 Manga turrangnga, paatehamma arie ma'oma n sara piaddu sang- 
katou wuassu wallatti amiu apan pia naungnge aroddi alaleone wurru 
tawe pangangimanne, naoma n sara itou mabelengnga wurru mangin- 
dau Mawu Ruata apan wiakka! !Nariaddi, tadea'u tawe saran sang- 
katou wuassu wallatti amiu apan awonọ’annu rosa naoma n sara 
lumawangke Mawu Ruata, riñone iamiu uatataggu su miallo-miallo 
tantalanna iite te mabbiakka su tempo apan isassago ”Allo Indi” su- 
lalummu Wuke Susi. IM4lite sarangkanambone uddewe sanggaweanna su- 
lalummu manara ringanni Kristus, sawaliate saran pangudusanne iite 
uaaggasa pangangimanna apan tatahuananni ite ro’e n paarorone. 

!5Ete indi apan uaworretta sulalummu Wuke Susi, 

”Amungkangu su allo indi iamiu naaringikka tingikku Mawu Ruata, 

imbarranga iamiu tawe madaringikka, ere iupungngu alamona, 
su tempo imangitou lullawangnga Mawu Ruata.” 

16Ne, isai manga taumata apan madaringikka tingikku Mawu Ruata 
see nilumawangnga Sitou? Eteudde anambo n- taumata apan nipiarra’i 
Musa sinumabanga wuassu leta'u Mesir, are? 1" Wurru sisai lai Mawu 
Ruata nasau appatu pulo su tonnane alannune? Ete simangitou apan 
marosa, apan nanawo see nate su wadda'a, are? !$Su tempo Mawu 
Ruata nassalu arendi, ”Imangitou sarun tawe maasutta su soa udde ana 
see maasomba pangilloloanna ringang-Ku” - isai lai apan ipapandumu 
Mawu Ruata? Apan ipappandume eteudde manga taumata apan lul- 
lawangnga Mawu Ruata, are? !?Orassa indi iite naasunnate manungku 
imangitou tawe maasutta, ana waugu imangitou tawe mangngimanna 
Mawu Ruata. 

4 Aroddi paaire Mawu tae ipappaatta, wurru iite sarun iapaillolo 
ere suete nipa'ire-Ne. Nariaddi, rinone iite mandiaga tadeu arie 
piaddu sangkatou wuassu wallatti amiu apan tawe maatemma allo m 

pangilloloanna apan suete nipaľre udde. ? Ana waugu Wattru Alaluassa 
udde suete niapaasingkata siite ere lai simangitou. Arawe simangitou 
wattia udde tawe gunane. Ana waugu su tempo imangitou naaringikka, 
imangitou tawe mangimanna. 3? Arawe iite apan mangngimanna maneng- 
kamma pangangillolo apan suete nipa'ire Mawu Ruata udde. Udde ua- 
sulunga ringannu apa apan suete niwalo Mawu Ruata, arendi, 

”Igu nasa'u wurru nassalu, 

’'Imangitou sarun tawe maasutta 

wurru maasomba pangilloloanna su sambau ringang-Ku.”” 
Mawu Ruata nabbisara aroddi salaiwe manara-Ne nasuete roe n 
Itou nandiadi runia indi. “Ana waugu su olau allo appitune, pia 
uaworretta sulalummu Wuke Susi arendi, ”Su allo appitune Mawu 
Ruata nangillolo wuassu anambo n manara-Ne.”. 5Su olangnge udde lai 
niworreta arendi, ”Imangitou sarun tawe maasutta su wanua udde see 
maasomba pangilloloanna su sambau ringang-Ku.” śNariaddi imangitou 
apan paarorone atonna naaringikka watta su ola'u Wattru Alaluassa 
udde, tawe maasengkamma pangangillolo udde ana waugu imangitou 
tawe mangngimanna. Amungkangu aroddi natualage manungku pia 
manga taumata waine apan wotonge maasengkamma pangangillolo 
udde. 7Ana waugu Mawu Ruata suete nanantunu sambau allo apan 
waine lai, apan isassago ”Allo Indi”. Manga pira tonna wua udde Mawu 
Ruata nabbisara su olangnge udde sulalummi Daud, su addoanne apan 
ere niworretta tanginna, 

”Amungkangu su allo indi iamiu maaringikka tingikku Mawu Ruata, 

imbarranga iamiu tawe maddaringikka.” 

8Amungkangu unnu wisara Yosua suete nangonggola su manga tau- 
mata udde pangangillolo apan pina'ire Mawu Ruata, ne Mawu Ruata 
tate mabbisara apia su olæu allo waine. °’Nariaddi, su pabbawa- 
lagu Mawu Ruata tge pia paaire pangangillolo ere lai Mawu Ruata 
nangillolo su. allo appitune udde. Ana waugu taumata apan naneng- 
kamma pangangillolo apan nipa'ire Mawu Ruata sitou udde, sarun 
mangillolo lai wuassu anambo n manarane, ere lai Mawu Ruata. "Ana 
waugu udde, wette iite maddea’a ringannu atonna-tonna ana see maa- 
sengkamma allo m pangangilloloanna apan suete nipa'ire Mawu Ruata 
udde. Arie pia sangkatou wuassiite tawe maasomba ere imangitou 
rorone, ana waugu tawe mangngimanna Mawu Ruata. 

12 Wisara Mawu Ruata eteudde wisara apan wiakka wurru matohas- 
sa; marroroanna wuassu halele rorone rua m baa. Wisara udde 
uusippa ma'oma n sara su wallatu niawa wurru gharraho; ma'oma n 
sara su wallattu manga passiuanna wurru durri n liudda, noma n 
sara maasingkata alalummu ringiranna wurru apulu naungngu taumata. 
tTaweddu sambau riadianna apan uawuni su aellegu Mawu- Ruata. 

Alawo'u sarannapa uatantole wurru wawu'anna su saruan-Ne. Wurru 
iite sarun mangonggolu sasimbakka Sitou.. 


Mawu Yesus Imam Wahewa lembon mawantuga 


14 Ana waugu udde iite rinone uaaggasa matohassa su panga'uannu 
pangangimanni ite. Ana waugu iite uatahuanna Imam Wahewa lembon 
mawantuga, apan suete sinumutta ngoma su saruannu Mawu Ruata 
- eteudde Yesus Kristus Anau Mawu Ruata. Imam Wahewalli ite 
udde walinewe imam apan tawe maapendama manga alļallome: ng 
kite. Arawe Itou suete niwono'anna sulalummu alawo'u inolaanna, 
ere jite lai sassane; tumba'u Itou tawe na'ola'a rosa! 16 Ana waugu 
udde, wette iite ringannu awawarrani sumaruanna Mawu Ruata apan 
mammarenta ringannu naungnge mapia. Mawu Ruata sarun umakkana 
wurru Mangalamatta site tadea'u iite maasomba tulunganna marrino su 
tempone. 

Suapan imam wahewa nipile wuassu wallatu taumata, wurru ni- 

tenega_japaimbe Mawu Ruata maolaa mangangapiddu tingikki 
mangitou. Manarane eteudde mangngapiddu manga aonggola su Mawu 
Ruata wurru sasamba ipangampunga rosa. Imam wahewa udde sassane 
lome su alawo'u inolaanna wurru ana waugu udde itou wotongnge ma- 
ttingkaola'a masarrionto’a su saruannu taumata apan wagga n apa-apa 
wurru apan niumaliwu n dalanne. “Wurru ana waugu itou sassane lome, 
ne itou rinone mangonggolu sasamba, waline tumba'u ana waugu rosa n 
taumata, arawe ana waugu rosane lai sassane. 4Tawe saran sangkatou 
apan mapaatenegu watanganne sassane maola'a imam wahewa. Tau- 
mata maola'a imam wahewa, amungkangu Mawu Ruata mamago sitou 
su manara udde - naalihida ere Harun. 

“Aroddi lai Kristus. Itou tawe napaatenegu watanganne sassane 
maola'a Imam Wahewa. Mawu Ruata nabbisara Sitou, 

”Ete Po Ana-U; 

su allo indi I2u maola'a Mawu lamang-Ngu.”. 
“Su wageangnge waine Mawu Ruata nabbisara lai, 
”Po uddewe Imam sara malannu-lannu, 

naalihida Imam Melkisedek.” 

7Su tempo Mawu Yesus mabbiakka su runia indi, Itou waliomanna 
wurru sussalande ringannu wui wurru Julluai su Mawu Ruata, apan 
wotongnge manalamatta Sitou wuassu papate. Wurru ana waugu 
Itou maturruta Mawu Ruata ringannu napene ng addatta, ne Itou 
niraringirrana. “Mawu Yesus uddewe Anau Mawu Ruata, arawe sa- 
-laiwe aroddi, Itou mattingkaola'a maturruta sulalummu asasusa-Ne. “Ne 

napawe Itou mola'a mananalamatta apan nasuungnga, Itou naola'a 
punnu asasaļamatta saran malannu-lannu hunane su anambo n taumata 
apan maturruta Sitou, #wurru Mawu Ruata lai napaaliatta'i Tou naola'a 
sangkatou Imam Wahewa, ere Imam Melkisedek! 


lapaanaungnga 


Su ola'u a@iannu Mawu Yesus ere sangkatou Imam Wahewa, 
manambo apan iapaasingkati ami siamiu, arawe masahadda manala'a 
n udde, ana waugu iamiu maliwue atonna massunna. !?Su rinone 
nia omante tempone siamiu maola'a huru, arawe wutte'e iamiu ta'e 
wotonge pangurumma lai su taumata waine su olau alarra'a paarorone 
wuassu alarra'u Mawu Ruata. lamiu taambe maasengkamma anna apan 
maattika; iamiu tumba'u wotongnge ma'inumma susu. Taumata apan 
tae mainumma susu, atappasanne itou ta'e ana'a wakku niasungkanga; 
itou taambe asingkatta su olau apa apan narrino wurru apa apan 
nassala. MAnna apan maattika udde wuattu taumata timmade ana 
waugu asingkane, wotongngete marringidda suapa mapia wurru suapa 
apan laleo. 
6 Ana waugu udde, wette iite mangasalate manassu manga alarra'a 

sansunne, su ola'u alarra'a mattanggarranna su taumata n Sarrani, 
wurru arie tumba'u marringiddu manga alarrau agama ng kite 
paarorone. Arie iite manule apia pinangianannu alarraa manungku 
taumata rinone mangillolo ma'ola'a manga inolaanna apan tawe gu- 
nane wurru rinone mangngimanna Mawu Ruata, ?ara’e pinangianannu 
alarra'a su olau pananarrani arae mangaddo n lima su wowo n taumata, 
arae su olau mabbiakka apia napawe suete nate, ara'é ruumanna saran 
malannu-lannu. Wette iite, amungkangu Mawu Ruata mamala, mattu- 
ddate n alarra'a apan manansuna! 

4Ana waugu, manga taumata apan suete nassinaadu Mawu Ruata, 
tate wotongnge arraanna apia. Imangitou dorone sulalumpe n asase- 
makka wuassu Mawu Ruata, wurru suete naatemma aonggolu Mawu. 
Imangitou lai suete niintarroannu Gharraho Mawu Ruata. “Imangitou 
masingkata wuassu olau pabbiarrani mangitou manungku wisara Mawu 
Ruata udde mapia, wurru imangitou suete naapendama manga alamatta 
apan napene n tarrino wuassu tempo apan sarun rumanta. é Arawe wua 
udde imangitou nassinaadu Mawu! Apa wotongnge mangarra’a simangi- 
tou apia mawalu wuassu manga rosa mangitou. Ana waugu imangi- 
tou tantalanna mangngarussa n Anau Mawu Ruata apia wurru mang- 
galusa'a Sitou su saruannu awadaalla. 

1Leta'a apan mangngirrupa ua'e ng kuranna apan masokka manawo 
su leta'a udde, see tinuwoante manga sasuanna apan mahuna su tau- 
mata apan mamamadduline, leta udde nialamatannu Mawu Ruata. 
ŝArawe amungkangu letaa udde tatuwoannu manga akke wurru sa- 
suanna roaanna, ne letæa udde tawe gunane wurru sarun wontohannu 
Mawu Ruata wurru panginsueanne tutunganna ma'oma n sara masue. 

?Arawe manga turrangnga apan arangnguanna, salaiwe jami mabbi- 
sara aroddi, arawe jami mangngimanna su ola'i amiu. lami mangngi- 
manna manungku iamiu suete nanengkamma manga inolaanna apan 
lembon mapia, eteudde manga alamatta apan maola'a sambau wage- 
angnga wuassu asasalamannu. !"Mawu Ruata waline Mawu Ruata tawe 
matulida. Itou tawe maabuli apa apan mammanaranni amiu Sitou, 
wurru darangngu apan niapaasilo ng kamiu Sitou su tempo nantulungu 
manga turranga apan pangangimanna sambau, dorone wurru, sara 
orassa indi. HIami maapulu taasulunge tadea'u jamiu sangkatou- 
sangkatou marrimadda saran panginsueanne, ma'oma n sara iamiu ma- 
nengkamma apa apan aantimanni amiu udde. !2Iami maddiri iamiu ma- 
bbali wolo'a. Arawe iami maapulu tadea'u iamiu mabbiakka ere manga 
taumata apan mannengkama apa apan suete pina'ire Mawu Ruata, ana 
waugu mangngimanna Sitou wurru ana waugu uararraddo ringannu asa- 
sabare. 


Paaire Mawu Ruata tawe wotonge mawalu 


BSu tempo Mawu Ruata na'ire si Abraham, Itou nassalu manungku 
Itou sarun mapaatipussu apa apan suete pina'ire-Ne. Wurru ana waugu 
tawedu mattanggarranne wuassu Mawu Ruata, ne Itou nassalu ringannu 
aran-Ne sassane. Mltou nabbisara, ”Ia’u ma'ire sarun mangalamatta si’o 
wurru ma'ola'a pabbawalagu mabbali manambo,” !5Abraham uarrado 
ringannu sabare, ne itou nanengkamma apa apan pina'ire Mawu Ruata 
sitou. !6Amungkangu manga taumata massalu, itou massalu ringannu 
arannu taumata waine apan mattanggarrana wuassi tou, ne sasalu udde 
mangudusu alawo'u pattatiakka. IMawu Ruata maapulu manualaga 
su manga taumata apan manengkamma paaire-Ne, manungku Itou 
tawe mamalu riin-Ne. Ana waugu udde Itou nanamba sasalu su 
paaire-Ne udde. I#Darua inolaanna udde apan tawe wotonge mawalu: 
Mawu Ruata tawe mangawusu su olau paaire wurru sasalu-Ne. Ana 
waugu udde, iite apan uasirungke ringannu Mawu Ruata, nionggolannu 
sasasa apan matohassa ipangagassa antimma apan uawilatta su saruanni 
ite. Antimmi ite udde ere walango apan ualabinga malalumma 
wurru maola'a sambau pangangaleanna apan matohassa wurru tawe 

singkalone su pabbiarrani ite. Antimma udde nallapasa su lalindumu 
Wabbo'a Lembon Susi su Wale Mawu su surga. “Mawu Yesus suete 
namu'a lalanna watukku tampa udde siite, wurru suete sinumutta 
poiaroddi naola'a Imam Wahewa ng kite sara malannu-lannu, ere Imam 
Melkisedek. 


Imam Melkisedek 


Melkisedek indi eteudde sangkatou ratu wuassu Salem wurru imam 
7 wuassu Mawu Ruata Lembon Atanggarranne. Su tempo Abraham 
nawelengnga wuassu pangalo napaarugi manga ratu, Melkisedek niru- 
manta nanaļoho sitou wurru nangalamatta. ?Ne Abraham nangonggola 
si Melkisedek sambau wuassu mapulo apan niaarro n tou. (Aranna Mel- 
kisedek atappasanne, paarorone, ”Ratu n Atatulidda”; pia atappasanne 
lai ”Ratu m Paddarame”.) Su ola'i Melkisedek indi tawe talaane 
suapa-suapa manungku itou pia hagurangnga arae iupungnga; tawe lai 
talaane su ola'u niasungkanganne arae papatene. Itou nassulunga ere 
Ana'u Mawu Ruata; itou udde imam saran malannu-lannu. 

4Nariaddi, iite isindi maasilo aroddi ahewalle Melkisedek indi; itou 
aroddi ahewalle ngoma n sara Abraham, iamangngu alamona ng kite, 
nangonggola sitou sambau wuassu mapulo alawo'u ina'ule wuassu pang- 
alo udde. “Sulalummu tita n agama Yahudi tinantuna manungku manga 
imam papapulunni Lewi rinone manganu sambau wuassu mapulo adda- 
patu taumata n Israel, eteudde manga turrangi mangitou sassane, sa- 
laiwe imangitou suadio’a papapulunni Abraham. “Melkisedek walinewe 
papapulunni Lewi, arawe itou nanengkamma lai sambau wuassu ma- 
pulo asombangi Abraham, wurru nangalamatta lai si Abraham apan 
suete Jai nanengkamma manga paaire Mawu Ruata. 7Atonna tawe wo- 
tongnge iapaasala manungku taumata apan nialamatanna mabbawoanna 
wuassu taumata apan nangalamatta sitou. 8Manga imam apan naneng- 
kamma darorongnga sambau wuassu mapulo wageangnge udde, eteudde 
taumata apan wotongnge mate. Arawe tumurruttu Wuke Susi, Melki- 
sedek apan nanengkamma aonggola sambau wuassu mapulo udde, ete- 
udde taumata apan sidutu wiakka. °? Wotongnge iwisara, manungku Lewi 
- apan papapulunne nanengkamma samhau wuassu mapulo asombangu 
pabbawalagu Israel -- namaekka lai wageangnge udde si Abraham, su 
tempo Abraham namaekka si Melkisedek. WSalaiwe Lewi taambe nia- 
sungkanga, arawe wotongnge iwisara itou sulalumpe m wadangngi Abra- 
ham iupungnga alamonane, su tempo Melkisedek nassomba n Abraham. 

USu alungngu piarrau manga Imam Lewi, tita n agama Yahudi 
nionggolla su taumata n Israel. Ana waugu manga Imam Lewi dorone 
udde tawe maaola'a ringannu masuungnga apa apan mammanaranne, 

Imammu Lewi (7:11) 


ne rinone pia imam waine, eteudde apan ere Imam Melkisedek, wurru 
waline lai wuassu wageangngu Imam Harun! Ne amungkangu a'iannu 
manga imam nawalu, tita n agama Yahudi rinone mawalu lai. 3 Apan 
ipappandumme isindi eteudde Mawu ng kite; Itou wuassu pabbawalaga 
waine, wurru taambe saran paassa wuassu pabbawalage nammanara ere 
sangkatou imam. !"tAnambo n taumata masingkata manungku Mawu ng 
kite niarantanne wuassu pabbawalagi Yehuda; wurru Musa tawe saram 
paassa nanaggo m pabbawalaga udde su tempo itou mabbisara su ola'u 
manga imam. 


Sangkatou imam waine ere Melkisedek 


ISỌlangnge apan iwabbisara indi naola'a lembon matualaga lai, 
ringannu daranta n sangkatou imam waine ere Melkisedek. I6ltou nite- 
nega naola'a imam, waline ana waugu manga atorannu taumata, arawe 
wuassu wiakke apan natatarrino wurru tawe panginsueanne. YAna 
waugu sulalummu Wuke Susi niwisara, ”To ewe'e sangkatou imam saran 
malannu-lannu ere Imam Melkisedek.” !$Nariaddi, orassa indi atoranna 
apan tabbe tate saileanna, ana waugu lomete wurru tate gunane. Tita 

n agama Yahudi tawe maaola'a sambau inolaanna apan masuungnga. 
Ana waugu udde iite orassa indi nionggolannu pangangantima lembon 
apianne; ringannu aroddi iite wotongnge mangundani Mawu Ruata. 

See lai, sarangkanambone udde lapiddu ringannu sasalu wuassu 
Mawu Ruata. Tawe sassalu ere udde su tempo manga imam waine 
nitenega. ?!Arawe Mawu Yesus nitenega maolaa imam, nappaattu 
sasalu, su tempo Mawu Ruata nabbisara Sitou, 

”Mawu suete nassalu, 
wurru Itou sarun tawe mamalu ringidde, 

'Ete To imam saran malannu- lannu. 4 
2 Ringannu udde lai Mawu Yesus naola'a watarru su sambau paaire 
apan lembon apianne. 

3Pia lai hatto sambau: manga imam apan waine udde ma- 
nambo, ana waugu imangitou sangkatou-sangkatou natete, na'oma n 
sara tate naasassu manarane. MArawe Mawu Yesus mabbiakka saran 
malannu-lannu, nariaddi wuassu manarane ere sangkatou imam, tawe 
na 'ingkata su taumata waine. 2SAna waugu udde saran malannu-lannu 
Mawu Yesus wotongnge manalamatta manga taumata apan nirumanta 
ringannu Mawu Ruata sulalummi Tou, ana waugu Itou mabbiakka 
saran malannu-lannu ipangapiddu sasalande su Mawu Ruata, hunane su 
manga taumata udde. 

2% Nariaddi, Mawu Yesus eteudde Imam Wahewa apan pappandu- 
manni ite., Itou susi; Sitou tawe niasombanganna pasasala arae rosa 
sara ng kadio’a. Itou nirrae wuassu manga taumata marosa, wurru niru- 
itta su tampa lembon atanggarranne wuassu alawo'u langitta. ?’ Itou 
tawe ere manga imam wahewa waline,” apan miallo-miallo rinone 
mangapiddu sasamba ana waugu manga rosane sassane rorone, wua 
udde ana waugu rosa m pabbawalaga. Mawu Yesus nangapiddu sa- 
samba tumba'u paassa ma'oma n sara malannu-lannu, su tempo Itou 
nattingkaola'u wadang-Nge sassane naola'a sambau sasamba. Tita n 
agama Yahudi mappaatenegu taumata apan tawe nasuungnga maola'a 
imam wahewa. Arawe wuassu tita udde, Mawu Ruata na'ola'a paaire 
ringannu sasalu manungku Itou mapaatenega maola'a sangkatou Imam 
Wahewa, Ana'a apan suete niola'a Ratu m Punnu Salamatta apan na- 
suungnga saran malannu-lannu. 


Mawu Yesus Imam Wahewa ng kite 


8 Punnu anambo n hatto indi eteudde: lite uatahuanna Imam 
Wahewa apan ereudde, apan ug'ianna mammarenta su sambau 
ringannu Mawu Ruata Lembon Ahebalanne su surga. ?Itou manarane 

naola'a sangkatou Imam Wahewa su Wabbo'a Lembon Susi, eteudde su- 
lalummu rasannu Mawu apan tutune, apan niapararisikku Mawu, waline 
niapararisikku taumata. 

“Alawo'u imam wahewa nitenega iapa’onggolu sasamba ara'e aong- 
gola su Mawu Ruata. Aroddi lai Imam Wahewa ng kite; Itou rinone 
pia dorotongnga olaanna sasamba. #Unnu wisara Itou uatana'a su runia 
indi, Itou tawe maola'a imam, ana waugu piate imam apan mangapi- 
ddu sasamba radoronganna sulalummu tita n agama Yahudi. 5Manara 
apan a'olaanni mangitou ere sangkatou imam udde, tumba'u sambau 
hambaranna ara'e lintau wuassu apa apan su surga. Udde suete niapaa- 
singkatu Mawu Ruata si Musa rorone, su tempo Musa maapulu ma- 
pararisikku Rasannu Mawu. Mawu Ruata nabbisara arendi si Musa, 
”Naunge! Sarangkanambone udde rinone olaannu tumurruttu tuladane 
apan niapaasilo sio raso su wowone.” $Arawe orassa indi Mawu Yesus 
naasomba manara imam apan lembon awantuhanne wuassu apan nim- 
manara manga imam udde. Ana waugu paaire apan niola’a su wallatu 
Mawu Ruata wurru taumata, eteudde paaire apan lembon apianne ana 
waugu pinangianannu paaire hunane su manga inolaanna apan lembon 
apianne. 

= 7Unnu wisara tawe auranganne paaire apan paarorone, ne salaiwe 
lase ma'ola'a paaire aruane. $Arawe Mawu Ruata suete naasomba 
pasasala.su pabbawalage, na'oma n sara Mawu Ruata nabbisara, 

”Naunge, sarun rumanta tempone, 

Ia'u sarun makkiinnu paaire apan wakku su pabbawalagu Israel, 
wurru su pabbawalagu Yehuda. 

”Waline ere paaire apan niola'u Mawu Ruata su jupungngu alamona 

mangitou 

su tempo Igu mangngehetta simangitou sumabangnga wuassu 
leta'u Mesir. 

Imangitou malawangnga su paaire apan suete Ta'u niola’a ringanni 

mangitou; 

ana waugu udde Ia'u tate mappanduma simangitou. 
10 Arawe orassa indi, ete indi paaire apan sarun olaangku su 
pabbawalagu Israel 
su miallo-miallo apan sarun rumanta unnu Mawu: 
Ixu sarun mantarro n tita-U sulalummu ringirranni mangitou 
wurru iworreta su naungngi mangitou. 

Ia'u sarun maola’a Mawu Ruata mangitou, 

wurru imangitou sarun maola’a pabbawala-U. 
HĮmangitou salaiwe lasa'e mangarra’a hawene lalorro n soa, 

ara'e mamasingkata turrangnge, 

"Tilalaite Mawu, 

Ana waugu imangitou sarangkanambone, timmade, dario’a, 
sarun maa'illala Sia'u. 
VIau sarun mangampunga manga pasasala mangitou, 
wurru tate lai mannaungnga manga rosa mangitou.” 
BRingannu napaasingkattu sambau paaire wakku, Mawu Ruata na'ola'a 
paaire apan paarorone udde natabbete wurru nalaleote, wurru apa apan 
tabbete sarun malihakke mawuli. 


Olau pasasubba su runia wurru ola'u 
pasasubba su surga 


Paaire apan paarorone pia manga atorannu patatarramawu, wurru 
9 pia lai tampa patatarramawuanna niola'u taumata. ?Sambau rasanna 
niapararisikka, apan wageangnge su saruanne nisaggo Wabbo'a Susi. 
Isudde pia aianannu solo, wurru pia lai medda ringannu roti apan 
ipasubba Mawu Ruata.: 3Su wageangu lalumme, eteudde su liuddu 
pampele aruane, pia wabbo'a apan isassago Wabbo'a Lembon Susi. 
4Sulalummu wabbo'a udde pia medda pangangadoannu sasamba apan 
miolaa wuassu wulawanna panutunganna dupa, wurru pia lai Wan- 
talu Paaire apan sarangkahewalle papľunannu wulawanna. Sulalummu 
wantala udde pia urinna wulawanna lalorroannu manna, ta'inni Harun 
apan nassollate, wurru rua ng kulappa watu pamamorretanna apan su 
wowone waworretannu mapulo tita n Mawu Ruata. “Su wowo m wan- 
tala udde pia darua mala'ekatta, eteudde riadianna pia papaidde apan 
mammasingkata manungku Mawu Ruata uatana'a isudde lai. Papai- 
ddu mala'ekatta darua udde uasiappakka su wowo n laļuubu Wantala, 
eteudde tampa m pangangampunganna rosa. Arawe sarangkanambone 
udde tawe jatala'a orassa indi sambau-sambau. 

é Aroddite sarangkanambone niatokka. Miallo-miallo manga imam 
sussutta sulalummu wageangngu saruannu rasanna udde mappaamattu 
manara mangitou. 7Apan sussutta su wageangnge lalumme su rasanna 
udde tumba'u imam wahewa. Itou mammanara udde tumbau santonna 
paassa. Udde mammanaranne ringannu mangngapiddu rarra ipassubba 
Mawu Ruata ana waugu watanganne sassane wurru ana waugu manga 
rosa apan niolu pabbawalage su liuddu ringiranne. “Ringannu ato- 
ranna udde, Gharraho Mawu Ruata napaaliatta'a ringanu masemakka, 
manungku tantaļanna rasanna su saruanne udde tae uarisikka, lalanna 
suttanna watukku Wabbo'a Lembon Susi udde taambe mawu'a. “Indi 
maola hambarannu orassa indi: atappasanne manungku manga sa- 
samba wurru manga aonggola winatangnga apan nionggolla su Mawu 
Ruata, tawe maasuungngu lalummu naungngu taumata apan mang- 

ngapiddu aonggola udde. 1"Ana waugu manga lalaghu udde tumba'u 
matatarrino su anna, inumanna,. wurru alawo'u lalaghu m pamama- 
resi.. Sarangkanambone udde tumba'u atorannu wadanga apan. tumba'u 
magman sara tempone Mawu Ruata mallimbakku. 

1l Arawe Kristus suete nirumanta ere sangkatou Imam. Wahewa 
wuassu inolaanna apan mapia wurru piate. Su Rasannu Mawu suapa 
Itou mappaamattu manarane ere sangkatou Imam Wahewa eteudde 
rasanna apan lembon mawantuga wurru lembon nasuungnga. Udde 
tawe niola'u taumata; atappasanne waline niarantanne wuassu runia 
apan niriaddi indi. ? Mawu Yesus sinumutta su Wabbo'a Lembon Susi 
sulalummu rasanna udde tumba'u paassa maoma n sara malannu- 
lannu. Su tempo udde Itou tawe nangapiddu rarya ng kambinga esakka 
arae rarra n anau sapi olaanna sassamba; Itou nangapiddu rarra n 
Tou sassane, wurru ringannu udde Itou nanubusa rosa ng kite saran 
malannu-lannu. }Rarra ng kambinga wurru sapi esakka wurru awu 
n sassamba anau sapi, nipaatta ipammokka manga taumata apan 
laleo tumurruttu atorannu agama tadea'u imangitou mawaresi. Ne, 
amungkangu rarra wurru awu udde wotongnge maawaresi alaleo manga 
taumata udde, "nangilembote lai rarra n Kristus! Sulalummu Gharraho 
awasa, Kristus nanantillu watangan-Ne sassane su Mawu Ruata maola'a 
sambau sassamba apan nasuungnga. Rarra-Ne mammaresi lalummu 
naungngi ite wuassu lalaghu n agama apan tawe gunane, tadea'u iite 
wotongnge maapangimbe Mawu Ruata apan wiakka. 

IsAna waugu udde Kristus naola'a Palelene su sambau paaire 
apan wakku, tadea'u taumata apan suete niwagoannu Mawu Ruata 
wotongnge manengkamma manga alamatta awasa apan suete pina'ire 
Mawu Ruata. Sarangkanambone udde wotongnge mariaddi ana waugu 
piateddu nate, eteudde Kristus; wurru papate-Ne udde namallosu manga 
taumata wuassu manga pasasala apan nioła’i mangitou su tempo paaire 
paarorone ta'e ipappaatta. 4 

16 Amungkangu pia suratta pussa'a, rinone ji pia tatialane manungku 
taumata apan na'ola'a suratta udde natete. Ana waugu suratta pussa'a 
tawe iapaatta tantalanna taumata apan na'olaa suratta udde ta'e 
wiakka. Suratta udde wotongnge ipaatta tumba'u napawe taumata udde 
natete. ISAna: waugu udde paaire paarorone lai rinone tohassannu 
rarra. I Paarorone atonna Musa namasingkatu anambo n tita n Mawu 
Ruata su pabbawalagu Israel. Wua udde Musa nanganu rarra n ana’'u 
sapi wurru rarra ng kambinga esakka, see millo'annu ua'e, wua udde 
niałassa su ` Wuke Manga Tita n Mawu Ruata wurru su anambo n 
pabbawalagu Israel ringannu nappaattu nannalo hisop wurru wambulu n 
domba lihidde ere ate. #Lapiddu ma'ola'a udde Musa nabbisara, ”Ete 
indi rarra apan mannohassa paaire wuassu Mawu Ruata apan rinone 


626 IBRANI 9 


turrutanni amu.” ?%Wua udde ringannu inolaanna apan uasulungnga, 
Musa nanebboku rarra udde lai su Rasannu Mawu wurru su alawo'u 
sarannapa m patatarramawuanna. ??Atonna tumurruttu tita n agama 
Yahudi, alawo'u sarannapa a'ukkasannu rarra; wurru rosa tumba'u 
wotongnge aampunganna ringannu mapaaturo n rarra. 


Sasamba n Kristus namappasa rosa 


#Ringannu olangnge ereudde manga sarannapa apan mammasilo 
manga inolaanna su surga, rinone ukkasanna. Arawe su manga ino- 
laanna su surga udde sassane raddeaanna sasamba apan lembon 
apianne. % Ana waugu Kristus tawe sinumutta su Wabbo’a Susi ino- 
laannu taumata, apan tumba'u hambarannu Wabbo'a Susi apan rinone. 
Mawu Yesus sinumutta sassane su surga; poiaroddi orassa indi Itou ua- 
saruanna Mawu Ruata hunane siite. “Imam wahewa n Yahudi suapan 
tonna sussutta watukku Wabbo'a Lembon Susi sulalummu Wale Mawu 
ringannu uaapiddu rarra n sambau winatangnga. Arawe Kristus tawe si- 
numutta manantillu watangan-Ne masokka-sokka. ?6 Ana waugu amung- 





Imam Wahewalla su Tampa Apan Lembon Na'ukkassa (9:25) 


kangu aroddi, udde atappasanne Itou masokkate matatarranga ro'e 
n runia indi niriaddi. Arawe wutte'e, orassa indi su tempo apan 
panginsueanne indi, Itou nirumanta tumba'u paassa mamappasa rosa 
ringannu nanantillu wadang-Nge sassane. 2? Mawu Ruata suete nanan- 
tuna manungku taumata mate tumba'u paassa wurru wua udde pari- 
kisannu Mawu Ruata. ?3Aroddi lai Kristus tumba'u paassa tinantilla 
maola'a sasamba ipanubussa rosa n anambo n taumata. Itou sarun ru- 
manta apia su aruane, waline manginsue hatto m paddarosa, arawe ma- 
nalamatta manga taumata apan uararraddo daranta-Ne. 

Tita n agama Yahudi tumba'u mangngonggolu hambaranne apan 
10 malabbuka su olau manga inolaanna mapia apan sarun ru- 
manta, wurru waline hambaranna apan su rinone wuassu manga ino- 
laanna udde. Tawe mariaddi tita udde wotongnge mapaasuungngu tau- 
mata apan rudanta massubba Mawu Ruata ringannu uaapiddu sasamba, 
salawe suapan tonna mannantilu manga sasamba apan uasulungnga. 
2Unnu wisara, manga taumata apan massubba Mawu Ruata udde 
atonna-tonna suete niwaresi wuassu rosa, imangitou tate lai pia naung- 
nga uapendama rosa, wurru sasamba tate lai itantila. 3Arawe wutte'e 
manga sasamba apan tinantilla suapan tonna udde, ewe'e mappaanaung- 
nga su taumata su olau manga rosa mangitou, “ana waugu atonna rarra 
n sapi wurru rarra ng kambinga esakka tawe maatubusa rosa. 

5Ana waugu udde su tempo Kristus sinumutta su runia, Itou nabbi- 
sara su Mawu Ruata, 

”To tawe maapulu n aonggola wurru sasamba; 

arawe To suete nanaddia wadanga, Sia'u. 
Po maddiri n sasamba tattutungana 
ara'e sassamba ipanubbusa rosa. 
7See Ia’u nabbisara, Ete indi lau, oh Mawu Ruata! 
la'u nirumanta tadea'u tumurrutta apulu-Nu, 
ere uaworretta su ola'u riri-U sulalummu Wuke Susi.” 
8Paarorone Kristus nabbisara, ”°ľo tawe mappandumma aonggola wurru 
sassamba; To maddiri n sasamba wuassu winatanga apan iatambuna 
maola'a aonggola wurru sasamba ipanubbusa rosa.” Kristus nabbisara 
aroddi, salaiwe alawo'u sasamba udde nionggolla tumurruttu tita. n 
agama Yahudi. ?Wua udde Kristus nabbisara, ”Ete indi Iau, oh 
Mawu Ruata! la'u nirumanta tadea'u tumurrutta apulu-Nu.” Nariaddi 
Mawu Ruata namappasa alawo'u sasamba apan tabbe udde, wurru 
nihantiannu sassamba n Kristus. I9Yesus Kristus suete tinumurruta 
apa apan ipaapulu Mawu Ruata wurru nanantillu watanganne maola’a 
sassamba. Ringannu sasamba udde, apan niolangnge tumba'u paassa 
ma'oma n sara malannu-lannu, iite sarangkanambone niwaresi wuassu 
rosa. 

H Suapan imam taumata n Yahudi mappaamattu manarane ere sang- 
katou imam su miallo-miallo, wurru masokka itou mangonggolu sa- 
samba uasulungnga. Arawe manga sasamba udde atonna-tonna tawe 
maatubbusa rosa. 1? Arawe Kristus tumba'u nangonggolu sambau sa- 
samba ipanubbusa rosa, wurru sasamba udde ipappaatta saran malannu- 
lannu. Napawe suete nanantillu sasamba udde, Kristus inuma'janna 
su uanannu Mawu Ruata wurr. mammarenta suadio’a ringanni Tou. 
BWurru orassa indi Kristus uarrado maoma n. sara Mawu Ruata 
ma'ola'a manga seenne massurrubawa Sitou. !tNariaddi ringannu sa- 

samba sambau, Kristus napaasuungngu manga taumata apan suete niwa- 
resi wuassu rosa. 
ISSu olangnge udde Gharraho Mawu Ruata nangonggolu lai tatialane 
silte. Gharraho Mawu Ruata mabbisara, 
16” Ete indi paaire apan sarun olaang-Ku ringanni mangitou 
miallo-miallo apan sarun rumanta’, unnu wisara Mawu, 
'Ta'u sarun mantarro n tita-U sulalummu naungngi mangitou, 
wurru mamorrettu tita udde su lalummu ringirranni mangitou. ” 
Mawu Ruata nabbisara lai, ”Iau tate mannaungnga manga rosa 
wurru manga alaleo mangitou.” !8Nariaddi, manga rosa wurru manga 
alaleo udde suete niampunganna, ne lasa'e lai mangonggolu sasamba 
ipangampunga rosa. 


Wette iite mangundani Mawu Ruata 


Ne, Manga turrangnga, ana waugu papate Mawu Yesus udde 
iite orassa indi warrani sumutta su Wabbo'a Lembon Susi. ?#Mawu 
Yesus suete namu'a sambau lalanna apan wakku siite, eteudde lalanna 
apan mangngonggolu pabbawiakka. Lalanna udde sumabbi passaranne 
eteudde Kristus sassane. ?! Wurru iite orassa indi uatahuanna sangkatou 
imam wahewalla, apan uariagga Wale Mawu Ruata. ?? Ana waugu udde, 
wette iite mangundani Mawu Ruata ringannu naungnga matulida wurru 
pangangimanna apan matohassa; ringannu naungnga apan suete niu- 
kassa wuassu apendamma apan sala, wurru ringannu wadangnga apan 
suete niukkassu uge waresi. PRinone iite uaagasa atonna su antima 
apan pangimananni ite, ana'waugu Mawu Ruata wotongnge apangi- 
mananna wurru Itou sarun manuungngu paaire-Ne. #Wurru rinone iite 
ua'aellepa sandingananna, tadea'u iite wotongnge uasasasa mandangngu 
sansulungnga wurru ma'ola'a manga inolaanna apan mapia. ?5Rinone 
iite sidutu maammula suadio’a, wurru imbarranga wolo’a ere taumata 
waine. Tite rinone lembon maturruta uatatohassa, ana waugu iite ma- 
singkata manungku tate malannu lai Mawu sarun rumanta. 

. 2% Ana waugu amungkangu wattia apan atonna wuassu Mawu Ruata 
suete niapassingkata siite, arawe iite sidutu ma'ola'a rosa ringannu apulu 
naungnga, ne tate lai sasamba ipamappasa rosa ng kite. 2?Tumba'u 
sambau apan piate siite eteudde sumaruanna pamamarikisannu Mawu 
Ruata ringannu putungngu asasa'une apan sarun manutungnga ma'oma 
n sara masue manga taumata apan lullawangnga Sitou! 2$Taumata 
apan tawe tumurrutta tita apan suete nionggoli Musa, irruumanna mate 
ringannu tawe ampungnge, amungkangu pia sakassi darua ara'e sire 
tallu, itou niatialante nassala. ? Aroddi awakkane ruumanna apan iong- 

gola su taumata apan marrinda Ana'u Mawu Ruata. Taumata udde 
mangngadio'a rarra m paaire Mawu Ruata, eteudde papate n Kristus 
apan namaresi sitou wuassu rosa. Itou mangngadio'a Gharraho apan 
mangngonggolu alamatta. Jite masingkata isai Itou apan nabbisara, 
”Ia’'u sarun mabbalissa! Iau sarun makkuumanna!” wurru lai nabbisara, 
”Mawu sarun makkuungngu alarranang-Nge.” 3! Asasusa eteapa amung- 
kangu manawo su lima Mawu Ruata Apan Wiakka! 

2 Naungete ereapa olau manga turranga su tempo naliu. Su tempo 
udde, napawe semakku Mawu Ruata nilumansiangnga sio, iamiu 
anamboanne uatatarranga, arawe iamiu sidutu mammanara ringannu 
marrimada. }Pattarra assa iamiu aaluandahanna wurru a'olaanna tawe 
aregane su saruannu awadaalla. Pattarra assa lai iamiu uatatarranga 
ringanni mangitou apan a'olaanna aroddi, “wurru iamiu lai mammen- 
dama su sambau, asasusa n taumata apan su tuttupanna. Wurru su 
tempo manga alawo'a apan tatahuananni amiu arroanna, iamiu na- 
nengkamma udde ringannu naungnga maluassa, ana waugu iamiu ma- 
singkata manungku iamiu ta'e uatahuanna sambau apan lembon mapia, 
apan matarranga saran malannu-lannu. “Ana waugu udde, arie naung- 
nga maadio’a, ana waugu amungkangu iamiu sidutu mangngimanna, ne 
pia lalantakke apan wahewalla su inolaannu udde! “élamiu rinone ma- 
sabare, tadea'u iamiu wotongnge mapa'ola'a apulu Mawu Ruata wurru 
ringannu aroddi iamiu manengkamma apa apan suete nipa’ire n Tou. 

37 Ana waugu sulalummu Wuke Susi uarorretta, 
”Ete tala ng kadio’a lai, 
ne Itou apan sarun rumanta udde, 
sarun rumanta ringannu malihakka; 
Itou sarun tawe mangaddo maļannu daranta-Ne. 
38Wurru pabbawala'u apan narrino sarun mangngimanna wurru 
mabbiakka; 
arawe amungkangu pia wuassu wallatti mangitou apan sussorrota 
ne Iau tawe maluassa sitou.” 
Tite indi walinewe pabbawalaga apan sussorrota wurru waliwu. Arawe 
iite uddewe pabbawalaga apan ManpneunannA Mawu Ruata wurru apan 
1apaasalamatta. 


Pangangimanna 


Pangangimanna eteudde mangngimanna atonna-tonna su manga 
11 apa apan aantimanna, atappasanne pia pangangantima su apa 
apan tawe asiloanna. ZAna waugu pangangimanna, ne manga taumata 
su tempo naliu iaaluassu Mawu Ruata. 

“Ana waugu mangngimanna, ne iite maasunna manungku runia indi 
niola'u rengetannu Mawu Ruata; nariaddi, apa apan aasiloanna, niola'a 
wuassu apa apan tawe iasilo. 

4Ana waugu mangngimanna, ne Habel nangonggolu sasamba apan 
apianne su Mawu Ruata wuassu aonggoli Kain. Ana waugu pangangi- 
manne udde, Habel tinarimmatu Mawu Ruata naola'a sangkatou tau- 
mata apan mapia, ana waugu nilumiatta'e manungku Mawu Ruata na- 
nengkamma aonggole. Habel natete, arawe ana waugu pangangimanne 
udde, ne itou ta'e uahahatto sara orassa indi. 

“Ana waugu mangngimanna, ne Henokh tawe nate, ewe'e naseng- 
kenga wurru niapiadda ringannu Mawu Ruata. Tawe saran sangkatou 
apan wotonge maisasomba n tou, ana waugu itou suete niapaasengkengu 
Mawu Ruata. Sulalummu Wuke Susi uaworretta manungku tantalanna 
Henokh taambe niapaasengkenga, itou maaluassa naungngu Mawu 
Ruata. 6 Amungkangu tawe pangangimanna, tawe saran sangkatou apan 
wotongnge maaluassa naungngu Mawu Ruata. Ana waugu taumata apan 
rumanta ringannu Mawu Ruata rinone mangngimanna manungku pia 
Mawu Ruata, wurru manungku Mawu Ruata mangonggolu wawalinne su 
taumata apan maddea'a Sitou. 

7 Ana-waugu mangngimanna, ne Nuh niapasingkatannu Mawu Ruata 
su ola'u apa apan sarun mariaddi su allo murine, apan tawe asiloanni 
tou. Nuh tinumurruta Mawu Ruata ngoma n sara itou nallanginnu 
apalla apan salimmurine niasingkatanna napanalamatta wadangnge 
wurru lalorro m balene. Ringannu aroddi runia nirruumanna, arawe 
Nuh sassane ana waugu pangangimanne niapaaliattæu Mawu Ruata ere 
sangkatou taumata apan mapia. 

8 Ana waugu mangngimanna, ne Abraham tinumurruta Mawu Ruata 
su tempo Mawu Ruata namago sitou, wurru nandolokki tou inai wa- 
tukku wanua apan suete pina'ire Mawu Ruata sitou. See Abraham 
inaite ringannu awagananna suapa sarun patuddanni tou. ”Ringannu 
mangngimanna, Abraham natana’a ere sangkatou raho su leta'a apan 
suete pina'ire Mawu Ruata sitou udde. Abraham uatana'a isudde su 
rasanna. Aroddi lai Ishak wurru Yakub, apan nanengkamma paaire 
apan nassulungnga wuassu Mawu Ruata. Ana waugu Abraham tan- 
talanna uararraddo soa apan ilakkľinna wurru japararisikku Mawu 
Ruata ringannu rapappake apan matohassa. 

1 Ana waugu mangngimanna, ne Abraham wotongnge naasomba 
pabbawalaga wuassi Sara, salaiwe Abraham tumanite n timmade, wurru 
Sara lai sassane tinna. Abraham mangngimanna manungku Mawu 
Ruata sarun mapaatipussu paaire-Ne. I2Salaiwe Abraham su tempo 
udde ère taumata apan wadange natete, arawe itou naasomba pabbawa- 

laga, apan anambone tawe iareengnga - ere anambo n anumpitanna su 
langitta wurru anne su winggi n apanne. 

B Anambo n taumata udde sidutu mangngimanna maoma n sara 
mate. Imangitou tawe naasengkamma manga inolaanna apan pina'ire 
Mawu Ruata, arawe tumba'u ma'ellega wurru mannaloho wuassu marau. 
Wurru ringannu udde imangitou nabbalo manungku imangitou tumba'u 
taumata raho wurru mamamalintadu runia indi. “Taumata apan. 
nabbisara aroddi mapaaliatta'a ringannu masemakka, manungku imangi- 
tou tantalanna maddea'a wanua apan maola'a leta'a pussa'a atatanaanni 
mangitou. !5Waline wanua apan suete tinantangi mangitou udde apan 
sidutu irarringidi mangitou. Ana waugu amungkangu aroddi, ne manam- 
bote tempo simangitou ipabbelengnga apia su wanua udde. 16 Arawe na- 
semakke, manungku imangitou maapulu n sambau soa lembon mapia, 
eteudde Soa su surga. Ana waugu udde Mawu Ruata tawe masili 
amungkangu imangitou managone Mawu Ruata mangitou, ana waugu 
Mawu Ruata suete nanaddia sambau soa simangitou. 

Ana waugu mangngimanna lai, Abraham nanantilli Ishak maola'a 
sambau sasamba su tempo itou niannamannu Mawu Ruata. Ete tumba'u 
si Abraham Mawu Ruata nangonggolu paaire-Ne, arawe Abraham 
maapulu nanantillu anangnge apan man sambau udde. I#Mawu Ruata 
suete nabbisara si Abraham, ”Wuassi Ishak indi, PO sarun maasomba 
pabbawalaga apan pina'ire-U so.” Abraham nangimanna manungku 
Mawu. Ruata wotongnge mapaawiakki Ishak apia wuassu papate - 
nariaddi, wotongnge iwisara, manungku Abraham suete nanengkamma si 
Ishak apia wuassu papate. 

2 Ana waugu mangngimanna, ne Ishak na'ire manga alamatta si 
Yakub wurru si Esau su allo addantane. 

n Ana waugu mangngimanna, tantalanna Yakub taambe nate, itou 
nangalamatta manga alarrana'i Yusuf - ringannu uasandaka su pua n 
tinne wurru massubba Mawu Ruata. 

22 Ana waugu mangngimanna, ne Yusuf - su tempo maranite n mate 
- nabbisara su ola'u sasabangu taumata n Israel wuassu Mesir, wurru 
nanantangu tanata, su olau winalunanne rinone olaanna ereapa. 

3 Ana waugu mangngimanna, ne hagurangngi Musa namuni n tou 
alannune tallu wulanna napawe itou niasungkanga. Imangitou na'ellega 
manungku itou sangkatou ana'a apan marramaga, wurru imangitou tawe 
matta'utta lumawangnga parenta n ratu. 

24 Ana waugu mangngimanna, Musa napawe nahewalle, maddiri 
isago anau marruala n ratu Mesir. “Mappianne itou matatarranga su 
sambau ringannu pabbawalagu Mawu Ruata wuassu itou mattemma 
alaluassa tala ng kadio'a mabbiakka su paddarosa. ?%% Musa mammen- 
dama manungku maareganne marau itou maasomba aaluandaga ana 

waugu Ratu m Punnu Salamatta apan pina'ire Mawu Ruata udde, wu- 
assu maasomba alawo'u darotongngu wanua n Mesir, ana waugu Musa 
uaantima lalantake su allo murine. 

17 Ana waugu mangngimanna, ne Musa nanantangu Mesir ringannu 
tawe matta'utta su asasau n ratu. Musa niumamatta mattuda m 
pattudanne ere ola'u itou naasilote Mawu Ruata apan tawe asiloanna 
udde. #Ana waugu mangngimanna, ne Musa nallaghu m Paskah wurru 
namarenta tadea'u iwokka rarra su ngara wale n taumata n Israel 
taddea'u Mala'ekattu Papate tawe mamate aļarrana’a pahulu mangitou. 

2? Ana waugu mangngimanna, ne manga taumata n Israel wotongnge 
tumumbe Tahaloangnga Marramu, parrimaunnapa imangitou u'amatta 
su leta'a mamara, arawe manga taumata n Mesir niallupu tahaloangnga 
udde, su tempo imangitou maannamma tumumbe lai. 

3% Ana waugu mangngimanna, manga taumata n Israel napaarra'a 
manga darandungu Yerikho napawe imangitou namaliwutta sulalummu 
pitu allo alannune. 3 Ana waugu mangngimanna lai, ne Rahab, wa- 
wine masandaga udde, tawe niapate suadio’a ringannu manga taumata 
apan lullawangnga Mawu Ruata; ana waugu itou nanaloho ringannu 
masarrionto'a manga mallalinge n taumata n Ísrael. 

Ne, ia'u wotongnge lai tawe illolone mabbisara, arawe orassa tawe 
natimu sia'u. Ana waugu ia'u lai taambe nanago n Gideon, Barak, 
Simson, Yefta, Daud, Samuel wurru manga nabi. 3 Ana waugu mang- 
ngimanna, ne imangitou suete napaarugi manga araratuanna. Imangitou 
ma'ola'a-apa apan su rinone, na'oma n sara naasengkamma apa apan 
suete pina'ire Mawu Ruata. Imangitou nanggattumu manga morrongu 
singa, Mnamaduma putungnga apan wahewalla, naliu wuassu pappi- 
litanu halele. Imangitou lome, arawe nabbali matohassa; imangitou 
masarraungnga sulalummu pangalo na'oma n sara napaarugi manga tan- 
tara m pabbawalagu lumalo'a. 35 Ana waugu mangngimanna, ne manga 
wawine naasomba apia manga taumatane apan natete. 

Paiddu lai apan maapulu sansaranna ma'oma n sara mate, wurru ma- 
ddiri ipallosa, ana waugu maapulu iapaawiakka apia su sambau ringannu 
pabbawiakka apan lembon mapia. “#Piaddu lai aaluandahanna, pap- 
puulanna, nirrapussu rate wurru tinarro su tuttupanna. 3 Imangitou ti- 
nuntungannu watu na'oma n sara nate, piaddu niponggo'u larrahari, 
wurru piaddu nipate n halele. Imangitou lullallele ringannu laubba wu- 
assu pisi n domba ara'e pisi ng kambinga; imangitou asiangnga, pap- 
pateanna wurru sassansaranna. Runia indi walinewe tampa su rinone 
sı mangitou. Imangitou lullallele su wadda'a wurru manga wuidda, see 
uatana'a sulalummu manga liangnga wurru sulalummu manga lorrangu 
leta'a. 

3Tumanite m wahewalla auntunganna apan niaobaannu anambo n 
taumata udde ana waugu pangangimanni mangitou! Arawe imangitou 
tawe maasengkamma apa apan suete pina'ire Mawu Ruata, ana waugu 
Mawu Ruata pia pandumanna apan lembon apianne siite. Pandumanne 
eteudde manungku tumba'u uaaukka su sambau ringanni ite imangitou 
sarun masuungnga. 


Mawu Ruata lamangngi ite 


12 Ne, su olæi ite sassane, uapaaliwutta siite manambo atonna 
mattatiala! Ana waugu udde wette iite mandamme n anambo 
n apa apan mammakkata siite wurru rosa apan sidutu uareeta siite. 
Wurru wette iite ringannu ma'udduppa sumutta su pattalumanna apan 
sasaruannani ite. ?Rinone aellegi ite tuddane su Mawu Yesus, ana 
waugu ete Itou namangunna pangangimanni ite wurru nappaduli wuassu 
paarorone saran panginsueanne. Mawu Yesus natatarranga susa su alu 
arussa! Itou tawe mannaungnga manungku mate su alu arussa udde 
sambau inolaanna apan maasili. Itou tumba'u mannaungnga alaluassa 
apan sarun apendaman-Ne su allo murine. Orassa indi Itou ua'ianna 
su samba'a uanannu Mawu Ruata wurru mammarenta suadio’a ringanni 
Tou. 

“Annama'a ringira'a ereapa asasusane Mawu Yesus sinumaruanna 
manga taumata marosa apan nilumawangnga Sitou aroddi alarrage! 
Ana waugu udde arie maadio’a naungngu wurru mallone. “Ana waugu 
sulalummu manaranu lullawangnga rosa, iamiu taambe saran paassa 
mammanara naoma n sara napaaturo n parra. “Wurru imbarranga 
maabuli n tanata Mawu Ruata indi, apan nionggolla siamiu manga 
alarranang-Nge: 

”Alarrana'u, paatuturre paapia-pia alarra'u Mawu, 

wurru arie naungngu maadio’a amungkangu Itou masa'u si'o. 

éAna waugu Mawu mangarra'a manga taumata apan arangnguan-Ne, 

wurru Itou mammuulla manga taumata apan Itou suete nanga'u 

maola'a alarranang-Nge.” 
7 Rinone iamiu manengkamma hahesekku Mawu Ruata maola'a sambau 
alarra'a wuassu sangkatou iamangnga. Ana waugu apa suete pia sang- 
katou anaa tawe irruumannu iamangnge? $Amungkangu iamiu tawe 
irruumanna ere alarranangnge waine indi, iamiu waline ana'a surriwa, 
ewe'e anaa uata'a. ’Iite pia iamangnga su runia. Itou mangngarra'a 
siite, wurru iite mangngaddatta sitou. Ne, nangillembo su saruathinu la- 
mangngi ite su surga, natantuna iite lembon maturruta Sitou tadea'u 
iite wiakka. !"Hagurangngi ite su runia mangngarra'a siite tumba’u su- 

lalummu tempo apan pia pattaalanne, tumurruttu apa apan su apen- 
dami mangitou mapia. Arawe Mawu Ruata mangngarra'a siite hunane 
su apapia ng kite sassane, tadea'u iite wotongnge maola'a susi sua- 
dio’a ringanni Tou. !!Atonna su tempo iite aarraanna, ruumanna udde 
tawe maaluassa naungngi ite, ewe'e tumba'u maasusa. Arawe maliu wua 
isudde, siite apan suete niarraanna, ruumanna udde ma'ola'a siite ma- 
bbiakka tutturruta apulu Mawu Ruata, wurru mangngonggolu apendamu 
paddarame siite. 


Tatantiro wurru iapaanaungnga 


12 Ana waugu udde, tohasse limanu apan lome wurru wuunu apan 
mangngindo udde! !3Aamatte sidutu su lalanna apan malaukka, tadea'u 
leddanu wento udde tawe maggalisa, ewe’e sarun mapia. 

l4Paddeg’e ringannu wotongnge mabbiakka su paddarame ringannu 
anambo n taumata. Paddea'e lai see mabbiakka susi, tumba'u ringannu 
Mawu. Ana waugu tawe saran sangkatou wotongnge maasilo Mawu 
amungkangu itou tawe mabbiakka ereudde. !5Paariagai arie ma'oma 
n sara piaddu sangkatou apan sumabbanga wuassu ammulannu apapia 
naungngu Mawu Ruata, tadea'u tawe piaddu maola'a ere sasuanna 
apan pia pasangkade su pattangnganni amiu ma'oma n sara man- 
danta n asasusa wurru mandaleo anambo n taumata ringannu pasang- 
kade. !6Paariagai tadea'u tawe piaddu mabbiakka sussandaga ara'e tawe 
mangadata inolaannu Gharraho, ere suete niola'1 Esau. Itou nabbalu'u 
watanganne ere sangkatou anaga pahulu, ana waugu tumba'u sanlama'a 
anna. VIamiu masingkata manungku wua udde Esau maapulu maa- 
somba alamatta udde wuassu iamangnge, arawe itou nito'e. Ana waugu 
salaiwe ringannu laluai itou maddea'a laļanne ipangapia passasalane, 
arawe allo ipaddea'a udde nasuete. 

Manga turrangnga tawe nirumanta sumaruanna apa-apa ere si- 
naruanannu pabbawalagu Israel dorone. Imangitou sinumaruanna apa 
apan wotongnge lapita, eteudde Wowo n Sinai ringannu putungnge 
apan lukkenggama; imangitou sinumaruanna araranduma, wasa tuudda 
wurru tandia; }?Imangitou sinumaruanna tingikku trompeta, wurru ting- 
ikka apan ma'ikkatta. Su tempo manga taumata n Israel naaringikka 
tingikka udde, imangitou madorongnga ringannu sasalande tadea'u ting- 
ikka udde tate mabbisara apia simangitou. Ana waugu imangitou tawe 
maatarranga madaringikka parenta apan niapaasingkatu tingikka udde. 
Ana waugu tingikka udde mabbisara, ”Anambo n taumata apan namita 
wowone indi, tawe pilene apa udde winatanga arae lai isai, rinone tun- 
tungannu watu maoma n sara mate.” ?! Apa apan niasiloannu manga 

taumata n Israel udde aroddi ahewalle noma n sara Musa nabbisara, 
”Iau matta'utta wurru mangngindo!” 

22 Arawe, iamiu suete nirumanta watukku Wuiddu Sion wurru 
soa Mawu Ruata apan wiakka, eteudde Yerusalem apan su surga 
ringannu mala'ekan-Ne su riwune. #lamiu uasemodda su ammula 
apan: maaluassa - ammulannu alarrana'a pahulu Mawu Ruata, apan 
manga aranne uaworretta sulalummu surga. lamiu nirumanta suma- 
ruanna Mawu Ruata, Mallarruungngu pabbawalagu taumata. Iamiu su- 
maruanna manga gharraho manga taumata mapia, apan suete niola'a 
nasuungnga. “lamiu nirumanta sumaruanna Mawu Yesus, Uatangnga 
paaire apan wakku udde; iamiu sumaruanna rarra wawokka apan wo- 
tongnge maola’a tatubbusu inolaanna apan lembon apianne wuassu apan 
nitubbusanu rarra n Habel. 

25Ana waugu udde, paatehamma arie maoma n sara iamiu mad- 
diri maddaringikka Sitou apan mabbisara udde. Imangitou apan mad- 
diri maddaringikka Sitou apan nirumanta su runia wurru namasing- 
katu watt?u Mawu Ruata, tawe maatalangngu watanganne. Lembonete 
lai iite indi apan uararingikka Sitou mabbisara wuassu surga! Amung- 
kangu iite maddiri maddaringikka Sitou, iite tawe maatalangnga wu- 
assu ruumanna! %Su tempo udde tingikke naarrindu'a runia. Arawe 
orassa indi Itou na'ire, ”Paassa lai, ia'u sarun mamarrindu'a waline 
tumba'u su runia ewe'e su langitta lai.” 7 Wisara ”Paassa lai” mannan- 
tiro manungku ahewallu runia apan suete niolang-Nge sarun jio'a wurru 
iramme, tadea'u mallambe tumba'u sarannapa apan tawe umio’a. 

2383 Ana waugu udde, rinone iite maadiangkamanna su Mawu Ruata, 
ana waugu iite nanengkamma wuassi Tou sambau araratuanna apan 
tawe umio'a. Rinone iite maadiangkamanna wurru mattarramawu 
Mawu Ruata ringannu addata wurru atata'utta, tumurruttu pallalagu 
apan ipaapulu-Ne sassane. Ana waugu Mawu Ruata ng kite ere pu- 
tungnga apan maatutungnga. 


Ereapa mapaaluassu naungngu Mawu Ruata 


Rinone iamiu sidutu mandangngu sangkatou ringannu waine ere 
13 sansulungngu manga taumata n Sarrani apan uasasangkaturranga. 
2 Arie humago’a mapaatana'a su walenu manga taumata apan ta'e 
awagananni amiu. Ana waugu ringannu ma'ola'a aroddi, piate taumata, 
ringannu tawe niatutukka suete napaatana'u mala'ekatta su walene. 
“Naunge'o manga taumata sulalummu tuttupanna, parrimau napa iamiu 
lai isudde sulalummu tuttupanna su sambau ringanni mangitou. Wurru 

manga taumata apan a'olaanna walate apulu naungnga, rinone iamiu 
mannaungnga simangitou parrimau napa iamiu lai aolaanna aroddi. 

4Anambo n taumata rinone mamasilo n addatta su paa'awingnga, 
ana waugu udde rinone sangkawinganna uararingikka sangkatou 
ringannu waine. Taumata apan laleo wurru taumata masandaga sarun 
parikisannu Mawu Ruata. 

“Imbarranga wiakku paparentannu awawaliu n roitta, arawe rinone 
iamiu maluassa ringannu saranapa apan tatahuananni amiu. Ana waugu 
Mawu Ruata suete nabbisara, ”Iau tawe mapaawala arae manantangi 
amiu.” “Ana waugu udde iite warrani mabbisara, 

”Eteudde Mawu Matatulungku, 

igu tawe matta'utta. 

Apa apan wotongnge olaannu taumata su saruangku?” 

'Imbarranga maabuli manga piarrangu apan namasingkatu tanata 
Mawu Ruata siamiu. Paaellehe ereapa imangitou mabbiakka wurru ere- 
apa imangitou mate, wurru tannoite pangangimanni mangitou. 8 Yesus 
Kristus uasulungnga, mapia rorone, orassa indi, wurru saran malannu- 
lannu. #Imbarranga mapaawala n alawo'u hati n alarra'a maaheranga 
apan mangaliwu ng kamiu. Naungngi ite rinone tohasannu apapia 
naungngu Mawu Ruata, eteudde apan mapia, imbarranga ringannu 
manga atoranna su ola'u anna. Manga taumata n tiwatta apan maturruta 
su manga atoranna udde tawe naasomba hunane. 

“Tite uatahuanna sambau tampa n sasamba pangonggolannu sa- 
samba su Mawu Ruata. Wurru manga imam apan mangngimbe Si- 
tou sulalummu Rasannu Mawu, tawe su rinone umanna sasamba apan 
uaraddo su wowo n tampa n sasamba udde. IlRarra m winatangnga 
apan suete nionggolla maola'a sambau sasamba tatubbusa rosa, nia- 
piddu imam wahewa watukku Wabbo'a Lembon Susi, arawe wadangu 
winatangnga udde sassane tutunganna su liuddu paddasananna. IZAna 
waugu udde Mawu Yesus nate lai su liuddu ngara wahewa n Soa ta- 
deau mamaresi alarranang-Nge wuassu rosa ringannu darra-Ne sassane. 
Ana waugu udde, wette iite inai ringanni Tou su liuddu padasananna 
wurru mamendama aaluandaga suadio’a ringanni Tou. 1 Ana waugu su 
runia, iite tawe tampa atatanaanna apan malannu; iite maddea'a tampa 
atatanaanna apan sarun rumanta. ISAna waugu udde, ringannu tatang- 
ngannu Mawu Yesus, rinone iite sidutu maddalo Mawu Ruata; udde 
maola'a sambau aonggolu aadiangkamanni ite Sitou, apan nionggoli ite 
ringannu wisara m wiwikka ipaddalo aran-Ne. !6Arie maabuli ma'ola'a 
apapia wurru uatatulungnga, ana waugu eteindi manga sasamba apan 
maaluassa naungngu Mawu Ruata. 

1 Paaturrute parenta manga piarrangu, wurru paasallunga simangi- 
tou. Ana waugu imangitou sidutu marringiddu niawanu, wurru imangi- 

tou rinone sumimbakka ola'1 amiu su Mawu Ruata. Amungkangu iamiu 
maturruta simangitou, imangitou wotongnge mammanara ringannu 
naungnga maluassa; amungkangu tawe, ne imangitou sarun mammanara 
ringannu naungnga susa, wurru udde tawe maauntunga siamiu. 

18Sidutuae umaliomanni ami. Jami mangngimanna lalummu naung- 
ngi ami waresi, ana waugu sulalummu alawo'u manara, iami sidutu 
maapulu ma'ola'a apa su rinone. ”Nangilembo iau sumalande, ta- 
deau iamiu umaliomangku tadeu Mawu Ruata ringannu malihakka 
mangapi'u mabelengnga ringanni amiu. 


Aaliomanna pangudusanne 


2 Mawu Ruata suete napaawiakku Mawu ng kite Yesus Kristus 
wuassu papate. Ana waugu papate-Ne udde Itou orassa indi naola'a 
Mallalu'adda Mawantuga siite, eteudde manga dombane. Papate-Ne 
udde lai mannohassa paaire apan tawe pangudusanne apan niola'u 
Mawu Ruata ringanni ite. ?!Antimanna Mawu Ruata punnu paddarame 
udde manuungngi amiu ringannu alawo'u apapia apan pappandumanni 
amiu ipa'ola'a apulu-Ne. Antimanna ringannu tatangngannu Mawu 
Yesus Kristus, Mawu Ruata mammanara sulalummu naungngi ite, 
apa apan ipaapulu-Ne. Rinone Kristus raloanna saran malannu-lannu! 
Amin. 


Pangudusannu Suratta 


2Ja'u sumalande tadea'u tamiu tumurrutta manga tatantirou indi 
ringannu masabare, ana waugu sura'u indi tawe tumanite n malo'e. 
3Rinone iamiu masingkata manungku turrangi ite Timotius nipallose 
wuassu tuttupanna. Amungkangu itou na'omate su tampa'u indi, ia'u 
sarun mangapiddi tou su tempo iau mattembo siamiu. 

4 Waloa tabea ng kami su anambo n piarrangu wurru su anambo n 
pabbawalagu Mawu Ruata. Sengkama lai tabea wuassu manga turranga 
su Italia. 

25Doronganna Mawu Ruata mangalamatta manga turranga sarangka- 
nambone. 


SURATTI YAKOBUS 


WISARA TALAANE 


Suratti Yakobus indi tuaddane su ”anambo n pabbawalagu Mawu Ruata 
apan uasaliawukka su ahewallu runia”. Ringannu mappaatu alawo'u sa- 
sanato'a, Yakobus namorreta sulalummu suranne indi manga tatantiro 
wurru alarra’a apan a'olaannu taumata n Sarrani su pallalagu wurru ino- 
laannu taumata n Sarrani. Wuassu pangangimannu taumata n Sarrani, 
itou nanala'a n alawo'u inolaanna ere pagala wurru paa'asiangnga, wa- 
wono’a, pallalagu apan mapia, pasasunna sala, pangangimanna wurru 
molaanna, manga wisara, apapande, patatatiakka, awawunga, awawawo 
naungnga, su ola'u mapaasala n taumata waine, maturrupassi, asasabare 
wurru aaliomanna. 

Suratta indi mangngarraa manungku sulalummu mappaamattu 
agama n Sarranı, pangangimanna rinone rarundinganannu pallalagu. 


Lalorrone 

Panattarranne 1:1 
Pangangimanna wurru apapande 1:2-8 
Paa'asiangnga wurru paa'ala 1:9-11 
sasalu'ata wurru wawono’a 1:12-18 
Maddaringikka wurru mammanara 1:19-27 
lapaanaungnga tadea'u tawe mamile hati n taumata 2:1-13 
Pangangimanna wurru inolaanna 2:14-26 
Taumata n Sarrani wurru manga wisarane 3:1-18 
Taumata n Sarrani wurru runia 4:1-5:6 


Alawo'u tatantiro 5:7-20 

1 Manga turrangnga alarranau Mawu Ruata sarangkanambone apan 
uasaliawukka su ahewallu runia! Tabea wuassia'u, Yakobus, allang- 
ngu Mawu Ruata wurru allangngi Yesus Kristus. 


Pangangimanna wurru apapande 


2 Manga turrangnga! Amungkangu i iamiu sumaruanna alawo'u hati m 
bawono’a, rinone itarimatti amiu ere auntunganna. “Ana waugu iamiu 
masingkata, manungku amungkangu iamiu sidutu mangngimanna Mawu 
su tempo wabbono'anna, asombange eteudde: iamiu maola'a masabare. 
4Riagai tadea'u asasabare naungngu udde sidutu aatambanna ma'oma n 
sara atonna-tonna iamiu maola'a masuungnga see tawe urangnge sara ng 
kadio'a. “Amungkangu pia sangkatou wuassu wallatti amiu apan woddo, 
rinone itou sumalande su Mawu Ruata, ne Mawu Ruata sarun mangong- 
golu apande sitou; ana waugu su alawo'u taumata, Mawu Ruata sarun 
mangonggola ringannu naungnga maluassa wurru ringannu apendamu 
darangngu. $Arawe taumata apan madoronga, rinone mangngimanna: 
itou tawe wotongnge mapapadua. Ana waugu taumata uapapadua udde 
ere wallade su tahaloangnga apan tattiupannu anginna uawalelenganna. 
7-8 Taumata. ereudde tawe matana'a ringiranne; itou tawe mapakkawe- 
ssa apa-apa su alawo'u manga apa apan niolangnge. Ana waugu udde, 
ariete lai itou mangantimma maasomba apa-apa wuassu Mawu. 


Paa'asiangnga wurru paa'ala 


”Taumata n Sarrani apan asiangnga rinone lulluassa amungkangu 
Mawu Ruata manduitti tou. Wurru taumata n Sarrani apan ala, 
rinone lumuassa lai, amungkangu Mawu Ruata mapaawawo n tou. 
Ana waugu taumata ala sarun mawuli ere wunga n ahuranganna. 
Su tempo matannallo lumapputa ringannu paddisa apan maloso, ne 
ahuranganna udde sarun tumolangnga maoma n sara manontonga 
wungane wurru mawulite lai ararransange. Aroddi lai taumata ala; itou 
sarun marrimunsa'a su tempo itou mappaamattu manarane. 


Sasalw’ata wurru wawono'a 


12] alumanna’a su taumata apan masabare su tempo itou naasomba 
wawono'a. Ana waugu napawe itou naatarranga wawono'a udde, itou 
sarun manengkamma .lalantake, eteudde wiakka apan suete pina'ire 

Mawu Ruata su manga taumata apan mandangngu Mawu Ruata. 
B Amungkangu pia sangkatou niawono'annu wawono’a ereudde, ariewe 
itou mabbisara, “Wawono'a indi darantane wuassu Mawu Ruata,” ana 
waugu Mawu Ruata tawe awono’annu alaleo, wurru tawe lai mamono’a 
saran sangkatou. MArawe taumata niawono’anna, amungkangu itou 
wolenganna wurru panemmannu apulune sassane apan laleo, !5Wua 
udde, amungkangu apulune apan laleo udde turrutanna, ne lumappute 
rosa; wurru amungkangu rosa nahurangke, ne inuleanne papate. 

lê Ariewe iamiu aawusuanna, manga turrangku apan aranguanna! 
MW Suapan aonggola apan mapia wurru lalantake apan nasuungnga daran- 
tane wuassu surga, nisossoku Mawu Ruata, Mandariaddi alawo'u asase- 
makka su langitta. Itou Mawu Ruata apan tawe mawalu, wurru tawe lai 
mapaaranta n ararandumma. !8 Wuassu apulu-Ne sassane Itou nandiaddi 
silte alarranang-Nge wuassu rengetan-Ne apan atonna. Itou nandiaddi 
udde tadea'u iite maasomba tampa apan apianne su wallatu anambo n 
riadian-Ne. 


Maddaringikka wurru mammanara 


!2Panutukke indi paapia-pia, manga turrangnga apan arangnguanna! 
Suapan taumata rinone malihakka maddaringikka, arawe maliwue ma- 
bbisara wurru maļannu masa'u., #Taumata malihakka masau tawe 
maaola'a inolaanne apan mapia, apan maaluassa naungngu Mawu 
Ruata. ? Ana waugu udde, rammea'e alawo'u inanaramanna apan nal- 
laluhuranna wurru aleo. Sengkampe ringannu awawawo naungnga wi- 
sara apan nisuannu Mawu Ruata sulalummu naungngu, ana waugu wi- 
sara udde pia tarrinone manalamatta siamiu. 

XRinone iamiu tumurrutta apa apan niwisara Mawu Ruata, arie 
tumba'u maddaringikka, noma n sara iamiu mangawusu watanganni 
amiu sassane. Taumata apan maddaringikka wisara Mawu Ruata, 
arawe tawe tumurrutta, udde ere taumata apan tantalanna ma'ellega ha- 
tine apan atonna su saruannu sarruminanna, “#Napawe itou naatutukke 
mapia-pia, itou inaite wurru lapiddu naabuli ereapa olau hatine udde. 
“Tita n Mawu Ruata nasuungnga wurru pia tarrinone mamallosu tau- 
mata. Wurru taumata apan mammarikissa wurru mannutukka mapia- 
pia lapiddu tutturruta tita udde, wurru walinewe tumba'u maddaringikka 
see timbuliananna, taumata udde sarun alamatannu Mawu Ruata su- 
lalummu alawo'u inolaanne. 

26Amungkangu pia sangkatou mammendama watanganne sangka- 
tou apan maturruta su agama, arawe itou tawe maariaga lilane, ne 
itou nangawusu watanganne sassane; patatarramawune tawe gunane. 

27 Taturruta su agama apan waresi wurru tutune su aellegu Mawu Ruata 
Iamangnga eteudde: mantuļungngu alarrana'a asisi m palussa wurru 
manga wawine walu apan susa, wurru uariaga wadangnga sassane ta- 
dea'u tawe laleoannu runia indi. 


Tatagu su pasasunna sala 


Manga turrangku! Ere sangkatou taumata apan mangngimanna 
2 Mawu Yesus Kristus, Mawu Apan Mawantuga, arie iamiu mamile 
taumata ana waugu ola'u ririne. ?Ana waugu amungkangu pia sangka- 
tou taumata ala apan ualurre n sinsinga wulawanna wurru laubba mapia 
nirumanta su ammulannu, see nirumanta lai sangkatou asiangnga apan 
ualurre n laubba nahahesa'a, “ne iamiu lembon mangngaddatta taumata 
laungnge mapia udde. lamiu mabbisara sitou, ”Wette Tuan, aianag’a 
su addera apianne indi.” Arawe su taumata apan asiangnga iamiu ma- 
bbisara, ”Darisikke poiaroddi,” arae ”AÆ’iante su rapappake isindi.” 
#Ringannu ma'ola'a aroddi, iamiu na'ola'a palalarrae su wallatu san- 
dingananni amiu wurru ma'ellega taumata wuassu ringiranna apan laleo. 

“Paanaunge, manga turrangnga apan arangnguanna! Taumata 
asiangnga su runia indi, nipile Mawu Ruata maola'a taumata ala su- 
lalummu pangangimanna. Manga taumata udde sarun maola’a ree- 
ngannu alarrana'u Mawu Ruata ere suete nipa'ire Mawu Ruata su tau- 
mata apan mandangngu Sitou. “Arawe iamiu ewe'e mangngaluandaga 
taumata asiangnga, wutte’e ete taumata ala apan mandaleo wurru mang- 
ngapidi amiu watukku pallarruumanna. 7Ete imangitou apan mang- 
ngaluandaga aranna awantuhanne apan nisengkammi amiu wuassu 
Mawu Ruata! 

ŝSIamıu ma'ola'a su rinone, amungkangu iamiu tumurrutta tita n 
Araratuanna sulalummu wageangu Wuke Susi indi, ”Pandangngu san- 
sulungu ere jamiu mandangngu watangannu sassane.” ”Arawe amung- 
kangu iamiu mammile taumata ana waugu ola'u ririne, iamiu ma'ola'a 
rosa, wurru tita n Mawu Ruata napaaliatta'a manungku eteudde iamiu 
lumalawangnga tita. "Taumata apan nilumawanga sambau wuassu wal- 
latu manga tita Mawu Ruata, udde atappasanne nilumawangnga sarang- 
kanambone. !! Ana waugu isai nabbisara, ”Arie passandaga,” ete itou lai 
nabbisara ”Arie pamate.” Nariaddi amungkangu iamiu tawe sumandaga, 
arawe mammate, ne jamju lumalawangnga tita udde lai. 1? Pabbisarate 
“wurru pa'olae ere taumata apan sarun parikisanna tumurruttu tita 
Mawu Ruata apan mamallosu taumata. 1 Ana waugu Mawu Ruata tawe 
mapaaliatta’u darangngu-Ne su taumata apan tawe maaillala darangngu. 
Arawe darangngu mattohasanna wuassu ruumanna! 

Pangangimanna wurru inolaanna 


l4Manga turrangnga! Apa hunane taumata mabbisara, ”Ia'u tau- 
mata apan mangngimanna”, amungkangu itou tawe mapaaliattau pal- 
lalagune? Wotongnge pangangimanna ereudde maasalamatta sitou? 
ISUnnu wisara sangkatou turranga esakka ara'e wawine mappanduma 
laubba wurru tawe maasuungngu anna su miallo-miallo. !6Apa hu- 
nane iamiu mabbisara sitou, ”Salamatte mappaattu laubba wakku wurru 
salamatta umanna!” -- amungkangu iamiu tawe mangonggolu apa apan 
pappandumanııi tou su wiakke? V Aroddi lai ringannu pangangimanna, 
amungkangu tawe ipaaliatta'u pallalagu, ne pangangimanna udde tawe 
gunane. 

18 Asinungka piaddu mabbisara, ”Pia taumata uatundeeta su 
pangangimanne wurru pia lai uatundeeta su pallalagune.” Iau sarun 
sumimbaka, ”Y&gea’o siau ereapa taumata pia pangangimanna ringannu 
tawe pallalagu wurru ia'u sarun mapaa'aliatta'u pallalagu manungku 
ią@u pia pangangimanna.” !lamiu mangngimanna manungku Mawu 
Ruata tumba'u sambau, are? Ne manga gharraho laleo lai mang- 
ngimanna wurru imangitou mangngindo ng katata'utta! #Jamiu tuma- 
nite m woddo! Apa wotonge iapaasilo siamiu manungku tawe gunane 
pia pangangimanna wurru tawe pallalagu? 21Pa'ellege si Abraham iu- 
pungu alamona ng kite. Itou sinengkammu Mawu Ruata ringannu 
mapia ana waugu pallalagune, eteudde su tempo itou nanantilli 
Ishak anangnge, su Mawu Ruata su wowo n mezbah. 22lsindi natualage 
manungku pangangimanna rinone japaaliatta'u pallalagu tadea'u ma- 
suungnga. Udde nassulungu wageangngu Wuke Susi indi, ”’ Abraham 
mangngimanna Mawu Ruata, wurru ana waugu pangangimanne udde 
Mawu Ruata nanengkamma sitou naola'a sangkatou apan tinumurruta 
apulu Mawu Ruata.” Ana waugu udde Abraham nisago ”Hawe Mawu 
Ruata.” “#Natualage orassa indi, manungku taumata itarimmatu Mawu 
Ruata ringannu mapia ana waugu inolaannu taumata udde, wurru 
waline tumba'u ana waugu pangangimanne. 

25 Pg’ellega lai si Rahab, wawine masandaga udde. Itou tinarimmatu 
Mawu Ruata ringannu mapia ana waugu pallalagune, eteudde su tempo 
itou nanarimmatu matatarra soo n taumata n Israel su walene wurru 
nantulungi mangitou tinumalangnga su lalanna waline, 

26Ne, su ereapa wadanga ringannu tawe gharraho, udde wadanga 
nate, aroddi lai pangangimanna tawe pallalagu, udde pangangimanna 
apan nate. 

Tali pangagasanna su morrongu awalo (3:3) 


Lila n taumata 


Manga turrangnga! Arie tumanite n manambo wuassu wallatti 
3 amiu maapulu maola'a huru. Iamiu masingkata manungku iite apan 
naola'a huru sarun parikisanna ringannu nangillembo wuassu taumata 
waine. 2lite sarangkanambone masokka ma'ola'a pasasala. Arawe tau- 
mata apan taambe na'ola'a pasasala ringannu manga wisarane, itou 
taumata nasuungnga, apan wotongnge magulinna ahewallu ririne. 
“Amungkangu iite manurri n tali su morrongu awalo tadea'u itou 
tumurrutta apulu ng kite, ne iite wotongnge mamiarra'u ahewallu wada- 
ngu awalo udde. #Panganute lai sambau apalla maola'a sasumandinge. 
Salaiwe apalla sambau inolaanna apan aroddi ahewalle wurru iaapidu 
anginna apan ma'ikkatta, arawe itou iappiarra'u aulinna apan tumanite 
n adioa, tumurruttu apulu mangangulinna. “Aroddi lai lila ng kite: 
salaiwe lila ng kite udde adio'a, arawe itou wotongnge mamarabunga m 
watanganne su manga inolaanna apan wahewalla. 

Rangngoa'e aroddi ahewalle mahurangnge wotonge tutungannu pu- 
tungnga apan tumanite n adio'a! “Lila nassulungu putungnga. Su wa- 
dangi ite, itou naola'a punnu alaleo apan mannaļiawukku alaleo su ahe- 
wallu wadangi ite. Ringannu putungnga apan darantane wuassu naraka, 
itou nanutungnga ahewallu wiakki ite. 7Aļawo’u winatangnga malarraga, 
manv’u winalanganna, winatangnga tuttondo n tianne wurru inassa wo- 
tongnge raroanna, wurru suete nirraro n taumata. ŝArawe lila n tau- 
mata tawe iarraro n sangkatou taumata. Lila udde laļeo wurru tawe 

iapiarra'a; napene n racunna maapate. lite mappaatta ipaadiang- 
kamanna su Mawu Ruata lamangngi ite, arawe lai ipammontoga san- 
sulungngu taumata, apan suete niola'a tumurruttu lihiddu Mawu Ruata. 
lWuassu morronga apan sambau sumabanga manga wisara aadiang- 
kamanna wurru lai wisara ane. Rinone tawe aroddi! 1! Apa piaalimata 
n uge apan mapaasabangu uge mapia wurru uge mapetta wuassu 
alimatane sambau? ? Alu ara, manga turrangku, tawe mabbua n zaitun, 
wurru alu anggore tawe mabbua n ara. Alimata n uge mapakkada tawe 
mapaasabangu ua'e mapia. 


Apapande apan nirumanta wuassu surga 


13 Amungkangu su wallatti amiu pia sangkatou apan pande wurru 
pia buddine, rinone itou mapaaliatta'a ringannu mabbiakka mapia, 
wurru ringannu ma'ola'a inolaanna apan mapia, apan rarundingan- 
nannu awawo naungnga wurru apapande. 1 Arawe amungkangu iamiu 
tarra luadda, naungnge laleo, wurru marringiddu ririnu sassane, arie 
mamarabunga n apande udde, ana waugu ringannu udde iamiu mam- 
malelongngu watta mapia wuassu Mawu Ruata. !5Apande ereudde 
tawe wuassu surga. Itou wuassu runia wurru wuassu apulu naungngu 
taumata, wurru wuassu setanna! 16Suapa pia lu'adda wurru pallalagu 
marringiddu wadangnga sassane, isudde lai asombanganna pabbawawulo 
wurru alawo'u inolaanna apan laleo. I? Arawe taumata apan pia apande 
niarantane wuassu surga, itou paarorone-ronne waresi, wua udde maa- 
pulu m padarame, masarrionto'a, wurru maturruta. Itou napene n da- 
rangngu, wurru mabbua manga pallalagu apan mapia. Itou tawe ma- 
namba'a wurru tawe mallilangkamale’a. !8 Atonna apapia udde wua m 
bualannu padarame apan niasi'u taumata apan maapulu m padarame! 


Uahahawe n runia 


Wuassuapa darantane alawo'u pabbawawulo wurru pattatiakka su 

wallatti amiu? Walinewe udde nirumanta wuassu manga apulunu 
apan sidutu uawawuļo sulalummu ririnu ana see maasomba alaluassu 
runia! 2lamiu maapulu, arawe tawe maasomba, ne iamiu maapulute ma- 
mate. Iamiu marrimada arawe tawe maasomba apa radeaanni amiu, ne 
iamiu matatiakke wurru mabawulote. Iamiu tawe maasomba apa-apa 
ana waugu tawe madorongnga su Mawu Ruata. “Wurru amungkangu 
lai iamiu suete nadorongnga, iamiu tawe maasomba lai, ana waugu tu- 
dda n darorongngu nassala; apa apan radoronganni amiu udde tumba'u 

alaluassu watangannu sassane. #lamiu udde taumata maļawangnga! 
Jamiu masingkate manungku amungkangu iamiu uahahawe n runia, 
ne iamiu sarun maola'a seettu Mawu Ruata? Nariaddi isai-sai apan 
maola'a hawe n runia indi, itou maola'a seettu Mawu Ruata. SArie 
massunna manungku Wuke Susi tawe pinangiananne mabbisara, ”Su- 
lalummu wadangi ite Mawu Ruata nangado n Gharraho apan matohassa 
apulune.” “Salaiwe aroddi, alamattu Mawu Ruata apan nionggolla siite 
mattohasanna wuassu apulu n gharraho ng kite udde. Ana waugu udde 
sulalummu Wuke Susi niworreta lai, ”Mawu Ruata mandooppa taumata 
mawunga, arawe inuleanne Itou mandangngu taumata apan naungnge 
mawawo,” 

7Ana waugu udde, paaturrute Mawu Ruata wurru ro'apete Setanna, 
ne Setanna sarun tumalangnga wuassi amiu. ŝPangundanite Mawu 
Ruata, ne Mawu Ruata lai sarun mangundani ng kamiu. Ukkase limanu, 
1amiu apan marosa! Wurru paatilangke naungngu, iamiu apan naung- 
nge uapenga! “Rinone atonna-tonna iamiu sumassilla wurru lumuai lapi 
ddu lumalo; rinone lalagenu maola'a laļuai wurru alaluannu maola'a 
asasusa! P Rinone i iamiu sumallungu watangannu su saruannu Mawu, ne 
Mawu sarun manduitti amiu. 


Iapaanaungnga tadea'u arie mapaasala n taumata 


"Manga turrangnga, arie iamiu uaaluandaga arae mapaasala n 
sangkatou ringannu waine. Taumata apan mangalundaga wurru mapaa- 
sala n turrange sansulunga Sarrani, itou mangngaluandaga wurru ma- 
paasala n tita n Mawu Ruata. Wurru amungkangu iąamiu mapaasala n 
tita n Mawu Ruata, udde atappasanne iamiu tawe tumurrutta manga 
tita udde, ewe'e maola'a lai mapaasala n tita udde. 12 Wutte’e tumba'u 
sangkatou apan wotongnge makkuumannu taumata wurru mamarikissa 
taumata. Eteudde Mawu Ruata apan uatarrino manalamatta wurru ma- 
mate. Nariaddi, isai tamiu, na'oma n sara iamiu mapaasala n sansulunga 
taumata? 


> : , 
lapaanaungnga tadea'u arie matalimorronganna 


Manga turrangnga apan nabbisara, ”Allo indi ara'e tirrabbi jami 
sarun inai watukku soa sambau wurru matana'a poiaroddi santonna | 
alannune ana waugu mabbalu'a wurru maddea’a roitta,” — daringirre’o 
tatantiro'u indi. I#Apa apan sarun mariaddi su wiakku tirrabbi, iamiu 
sassane lai wagga! Iamiu tumba'u ere timbulla apan aellehanna tala 

ng kadio'a, wua udde mawuli. ISRinone iamiu mabbisara arendi, 
”Amungkangu Mawu mamala, iami sarun mabbiakka wurru mamma- 
nara indi arae udde.” 16 Arawe orassa indi iamiu namarabunga wurru 
matalimorronganna. Anambo n wisaranu udde nassala. 

17 Ana waugu udde, taumata apan masingkatu apapia apan rinone 
manaranne, arawe itou tawe nammanara, taumata udde marosa. 


lapaanaungnga su manga taumata ala 


Manga turrangnga, manga taumata ala! Padaringikka tatantiro'u. 

Rinone iamiu lumuai wurru lumallu ana waugu iamiu sarun 
matatarranga asasusa! 2Paa'alanu nawukku'e. Peddenu niante m wag’'wa. 
“Wulawanna wurru salaanu nitaiante, taine sarun maola'a tatiala luma- 
wangnga siamiu wurru sarun umanna wadangu maoma n sara masue 
ere putungnga. Iamiu suete nangombo n darotongnga su tempo mara- 
nite n allo m panginsueanne. #lamiu tawe namaekka lalantaku manga 
taumata apan mammanara su wawailannu. Orassa indi paddaringikke 
sasaliomanni mangitou! Manga taumata apan nangammullu wua m ba- 
wailannu, mangngintuli ma'iontolla wurru aintuli mangitou na'omate su 
talinga Mawu ruata, Mawu Ruata Lembon Matarrino. “Tamiu suete na- 
bbiakka su alaluassa, wurru naatemmate apapia n runia indi. Iamiu 
parrimaunnapa ere tantalanna mapaatawa m wadangnga iparraddo allo 
pamamototanna. “lamiu marruumanna wurru mammate manga taumata 
apan tawe salane, wurru imangitou tawe lumawangnga siamiu. 


Asasabare wurru aaliomanna 


7Ana waugu udde, paasabarete manga turrangku, ma'oma n sara 
Mawu rumanta. Pgellege ereapa asabarene sangkatou mabbawailla 
ualarrado ma'oma n sara letangnge mangonggolu hessine apan maarega 
sitou. Ringannu asasabare itou uararraddo uranna su tempo manga 
rongnga matontonga wurru uranna su tempo maddongnga. $Rinone 
iamiu lai masabare wurru pia naungnga wahewalla, ana waugu allo n 
daranta Mawu maranite. 

’Arie sumamborre wurru mapaparransila, tadeau iamiu tawe 
irrruumannu Mawu Ruata. Paanaunge! Mallarruungnga maranite, 
wurru nasaddiate rumanta. !? Manga turrangnga, paanaunge manga nabi 
apan mabbisara ringannu arannu Mawu. Imangitou masabare wurru 
matarranga su asasusa. Nariaddi ola'e imangitou ere sambau tulada. 
HImangitou nisago su lalumanna'a ana waugu imangitou masabare. 

Iamiu suete naaringikka su olau asasabare n Ayub, wurru iamiu masing- 
kata lai ereapa panginsueanne Mawu nangalamatta sitou. Ana waugu 
Mawu lembon marangngu wurru naung-Nge mapia. 

I1? Apan apianne eteudde: Arie massalu, mawae ringannu arannu 
langitta, ara'e arannu runia, ara'e ringannu manga apa lai. Waloa'e 
”Ore? amungkangu pandumannu ore, wurru ”Tawe” amungkangu pan- 
dumannu tawe; tadea'u iamiu tawe maasomba ruumannu Mawu Ruata. 

3 Amungkangu su wallatti amiu pia sangkatou apan tantalanna 
massusa, rinone itou umaliomanna. Amungkangu piaddu lulluassa, 
rinone itou mangantari maddalo Mawu Ruata. ISAmungkangu piaddu 
marada'a rinone itou mamago manga piarrau jamaatta. Wurru rinone 
manga piarra'u jamaatta udde umaliomannu taumata marada'a udde 
wurru mamurra n lana sulalummu arannu Mawu. 

I5 Amungkangu aaliomanni mangitou niruitta ringannu pangangi- 
manna, Mawu sarun mapaapia n taumata marada'a udde, wurru mang- 
ampunga manga rosa apan suete niolangnge. !6 Ana waugu udde, rinone 
lamiu uaa'a'u pasasala wurru uaa'aliomanna, tadea'u iamiu iapaapia. 
Aaliomannu taumata apan tutturruta apulu Mawu Ruata, pia tarrino 
apan wahewalla. VElia taumata lai ere iite. Itou waliomanna ringannu 
atonna-tonna, tadeau tawe manguranna, ne tawe nanguranna tallu 
tonna annumu wulanna alannune. I#Wua udde itou inumaliomanna 
apia, see langitta nanossokku uranna ngoma n sara leta'a nangonggolu 
hessine apia. 

D Manga turrangku! Amungkangu wuassu wallatti amiu pia sangka- 
tou apan maddirite tumurrutta alarrau Mawu Ruata, wua udde sang- 
katou waine napaawelengngu taumata udde ringannu Mawu Ruata, 
2naungete addoanne indi: Taumata apan na'ola'a taumata marosa ma- 
belengnga wuassu laļanne apan nassala, taumata udde nanalamatta 
niawa n taumata marosa udde wuassu papate wurru na'olaa manambo 
rosa niampunganna. 


Tabea ng kami, 
Yakobus 


SURATTI PETRUS 
PAARORONE 


WISARA TALAANE 


Suratti Petrus Paarorone indi tuddane su manga taumata n Sarrani apan 
uasaliawukka su ahewallu wageangngu sawannakka wuassu leta'u Asia 
Adio'a. Imangitou nisaggo ”walaga nipile Mawu Ruata”. Pandumannu 
suratta indi paarorone eteudde mannohassa pangangimannu manga 
mabbawasane apan tantalanna uapendamma asasusa wurru sansara 
ana waugu mangngimanna si Kristus. Petrus napaanaungnga lai su 
mabbawasane olau Wattľu Aļaluassa su olæi Yesus Kristus apan 
maola'a atatohassu pangantimanni mangitou. Ana waugu Yesus Kristus 
natete, nabbiakka apia wurru naddiandi sarun rumanta apia. Wu- 
assu pangangimanne udde imangitou rinone matatarranga, lapiddu 
manutukka manungku asasusa mangitou maola'a sambau sasalu'atta 
tanne imangitou atonna-tonna mangngimanna si Kristus. Wurru rinone 
lai imangitou mangngimanna manungku imangitou sarun walisannu 
Mawu su tempo Mawu Yesus Kristus rumanta apia. 

Wuassu lai mannohassa pangangimannu manga mabbawasane su- 
lalummu asasusa udde, Petrus madorongnga tadeu imangitou ma- 
bbiakka maola'a mallalarrenggenni Kristus. 


Lalorrone 
Panattarranne 1:1-2 . 
Tatantiro tadea'u mannaungnga manungku 

Mawu Ruata manalamatta taumata 1:3-12 
Tatantiro tadea'u mabbiakka tumba'u hunane su 

Mawu Ruata 1:13-2:10 
Manara n taumata n Sarrani sulalummu asasusa 2:11-4:19 
Awawawo naungnga wurru pangangimbe 

taumata n Sarrani 5:1-11 


Panginsueanne 5:12-14 

I2Manga turrangnga pabbawalaga nipile Mawu Ruata, apan ua- 
1 saliawukka su anambo n banua su leta'u Pontus, Galatia, Kapa- 
dokia, Asia wurru Bitinia! Iau, Petrus, rasulli Yesus Kristus, mang- 
ngantimma doronganna Mawu Ruata mangonggolu alamatta wurru 
padarame siamiu ringannu manambo-nambo. 

Iamiu nipile maola'a alarranau Mawu Ruata uasulungngu ere pan- 
dumannu Mawu Ruata lamangnga. Wurru Gharraho Mawu Ruata suete 
na'ola'a siamiu pabbawalaga apan ng'ukkassa, tumba'u su Mawu Ruata, 


tadeu iamiu maturruta su Mawu Yesus Kristus wurru niukkassu rarra- 
Ne. 


Antimma apan matohassa 


3 Wette iite maadiangkamanna su Mawu Ruata, lamangngu Mawu ng 
kite Yesus Kristus! Itou lembon marangngu siite, ana waugu udde Itou 
nangonggolu wiakka wakku siite, ringannu napaawiakku Mawu Yesus 
Kristus apia wuassu papate. Indi nangonggolu antimma apan matohassa 
siite. 4lite mangngantimma maatahuanna manga alamatta apan suete 
nisaddia Mawu Ruata su alarranang-Nge, eteudde manga alamatta apan 
niadone su surga, ngoma n sara tawe malaleo, arae mawukku'a ara'e 
mawulle. ŝSarangkanambone udde ionggola siamiu, ana waugu iamiu 
mangngimanna Mawu Ruata. Ne iamiu rariagannu tarrino Mawu Ruata 
tadea'u iamiu manengkamma asasalamatta apan nasaddiate iapaaliatta’a 
su allo pangudusanne. 

“Ana waugu udde rinone jamiu lumuassa, salaiwe orassa indi 
tumba'u tala ng kadio'a iamiu sarun masusa ana waugu iamiu naa- 
pendama anambo n hati m bawono’a. ”Tuddane eteudde mattiala 
manungku tanne atonna-tonna iamiu mangngimanna Mawu ara'e tawe. 
Wulawanna lai apan wotonge mahohakka, iannamma su putungnga. Ne 
pangangimanni amiu maareganne wuassu wulawanna, nariaddi rinone 
lai iannama tadea'u maola'a matohassa. Wurru ringannu aroddi iamiu 
sarun raloanna wurru addatanna lapiddu iruitta su allo Mawu Yesus 
Kristus rumanta apia. ŝIamiu marangngu Sitou, salaiwe dorone iamiu 
tawe naasilo Sitou. Wurru iamiu mangngimanna Sitou, manimbe orasa 
indi iamiu tawe maasila Sitou. Ana waugu udde iamiu lulluassa, wurru 
uapaendama lalala'a apan mahewa wurru tawe iawisara. “Ana waugu 
tudda m pangangimannu niaomanna, eteudde asasalamattu niawanu. 

1" Asasalamatta indi apan a'inunuanna wurru sassarrasirannu manga 
nabi, wurru imangitou ma'imnau alamatta apan ionggolu Mawu Ruata 
siamiu. !!Įmangitou mammarikissa ereapa wurru angngerate olangnge 
udde sarun mariaddi, apan ipappandumu Gharraho n Kristus sulalummu 

wadangi mangitou. Su tempo udde Gharraho-Ne nabbalo simangitou su 
olau manga asasusa apan rinone apendamanni Kristus wurru su ola'u 
awawantu-Ge apan manansuna wua udde. I2Su manga nabi udde Mawu 
Ruata namasingkata manungku apa apan a'olaanni mangitou, waline 
hunane simangitou, ewe'e hunane sio; eteudde manga inolaanna apan 
orassa indi aaringirrani amiu ringannu masemakka wuassu mabbawattiu 
Wattiu Alaluassa su ola1 Yesus Kristus. Imangitou namasingkatu 
manga olangnge udde siamiu ringannu tarrino Gharraho Mawu Ruata 
apan niapaapida wuassu surga. Wurru lai manga mala'ekatta maapulu 
lai maasingkata wattia apan iapaasingkati mangitou udde. 


Bawaggo su pabbiarrana apan susi 


3 Ana waugu udde, rinone tamiu sidutu uariaga. Paatehamma wurru 
pangantimpe atonna-tonna su alamatta apan sarun iọonggola siamiu su 
tempo Mawu Yesus rumanta apia. I#Paaturrute Mawu Ruata wurru arie 
mabbiakka tumurrutta apulunu dorone, su tempo iamiu taambe naail- 
lala Mawu Rusta. ISArawe, rinone iamiu susi su alawo'u inolaanni amiu, 
ere lai Mawu Ruata apan namaggo siamiu udde susi. !6Sulalummu 
Wuke Susi uaworretta, “Rinone iamiu susi, ana waugu I4'u susi.” 

lamu mannago Mawu Ruata udde lamangnga su tempo iamiu 
v'aliomanna Sitou. Ne, ete Mawu Ruata udde apan mamarikissa tau- 
mata tumurruttu inolaannu sangkatou-sangkatou ringannu tawe pilene. 
Ana waugu udde tantalanna iamiu ta'e su runia indi, rinone iamiu ma- 
mantuga Mawu Ruata sulalunimu wiakku. I#lamiu masingkata apa apan 
buatte nipamaekka tadea'u ipamallosi amiu wuassu pabbiarranna apan 
tawe gunane apan tinantillu iupungugu aļamonanu. Bawaekke walinewe 
saranapa apan wotongnge mawulle ere inai sala'a arae wulawanna, 
Dewee sambau saranapa apan lembon maarega; eteudde wadangi Kris- 
tus sassane, apan naolg’a ere domba nionggolla sasamba su Mawu Ruata 
ringannu tawe angngone. %Kristus nipile Mawu Ruata roe n runia 
indi taambe niriaddi. Wurru su miallo-miallo maddani m panginsueannu 
tempo indi, Itou nirumanta su runia tadea'u iamiu iapaasalamatta. ?! Ete 
wuassi tou jamiu mangngimanna Mawu Ruata apan suete napaawiakki 
Tou apia wuassu papate wurru namantuga Sitou. Nariaddi ete Mawu 
Ruata apan pangimananni amiu wurru ete su Mawu Ruata lai apan 
pangantimanni amiu. 

“Ana waugu lamiu maturruta su alarra'u Mawu Ruata, ne iamiu 
namaresi wadainga wurru iamiu tuttalantupu manga taumata pangangi- 
manne sambau ringannu atonna-tonna. Ana waugu udde, rinone iamiu 
uararangngu sangkatou ringannu waine ringannu alaluassu naungngu. 

23 Ana waugu wuassu rengetannu Mawu Ruata apan wiakka wurru awasa 
udde, iamiu suete niola'a taumata wakku apan waline inariadianne wu- 
assu taumata, ewe'e wuassu Mawu Iamangnga apan awasa. #Sulalummu 
Wuke Susi uaworretta arendi, 

”Anambo n pabbawalagu taumata ere nannalo, 

wurru ahewallu awawantu-Ge ere wunga nannalo. 

Nannalo tinumolangnga, wungane lai natontonga; 

235 arawe rengetannu Mawu Ruata sidutu sarangkaloengnge.” 
Rengetanna udde Watt?u Alaluassa apan suete niapaasingkata siamiu. 


Watu apan wiakka wurru walaga apan susi 


2 Ana waugu udde, rammea'e wuassu ririnu alawo'u alaleo; ariete 
lai pamahia, wurru arie pallilangkamale’a. Ariete mannaunga laleo, 
wurru arie pangngadio’a taumata waine. ?Rinone iamiu maola'a ere 
anaa wakku niasungkanga, sidutu marou n susu gharraho apan wa- 
resi. Ringannu aroddi iamiu sarun tumuwo wurru iapaasalamatta. 
“Sulalummu Wuke Susi uaworretta arendi, ”Iamiu suete naapendama 
sassane aroddi apiane Mawu.” 
4Ana waugu udde, rantate ringannu Mawu. Iton naalihida watu apan 
wiakka, watu apan niramme n taumata ana waugil sansunnanna tawe 
gunane; arawe nipile Mawu Ruata maola'a watu apan maarega. “Iamiu 
naalihida manga watu apan wiakka. Ana waugu udde rinone iamiu pia 
apulu ipaatta ipa'ola'a Wale Mawu Ruata apan pia gharraho. Ringannu 
aroddi iamiu naola'a manga imam, apan mabbiakka tumba'u hunane su 
Mawu Ruata, wurru snlalummi Yesus Kristus mangonggola su Mawu 
Ruata, sasamba m pangangimanna apan ipaapnlu Mawı Ruata. éAna 
waugu sulalummu Wuke Susi naworretta arendi, 
”Ia'u suete nannle samban watu maarega, 
apan Tau niaddo su Sion maola’a watu apianne; 
wurru taumata apan mangngimanna Sitou tawe iapaasusa 
naungnge.” 
7Watu udde lembon maarega siamiu apan mangngimanna. Arawe su 
taumata apan tawe mangngimanna, matipusse manga aradoanne sn 
Wuke Susi ereindi, 
”Watu apan tawe ipaattı manga ma'aola'a wale ndde 
wutte'e naola'a watu apianne.” 
8 Wurru 
”Eteudde watu apan maatara tanmata, 
watu apan naaemg’a simangitou.” 

Imangitou natara ana waugu imangitou tawe mangngimanna wisara 
Mawu Ruata. Ete aroddi suete tinantunu Mawu Ruata su ola'i mangi- 
tou. 

? Arawe iamiu udde pabbawalaga apan niapile, manga imam apan 
mangngimbe ratu, pabbawalaga naukkassa, tumba'u huna Mawu Ruata, 
pabbawalagu Mawu Ruata sassane. Mawu Ruata namile siamiu wurru 
namago siamiu sinumabanga wuassu araranduma sumutta su asase- 
makke apan malendappa ringannu pandumma tadea'u iamiu mamasing- 
katu wattia su olau manga inolaan-Ne apan wahewalla. 1"Dorone iamiu 
waline pabbawalagu Mawu Ruata, arawe orassa indi iamiu nareengke 
alarrana'u Mawu Ruata. Dorone iamiu tawe rangnguannu Mawu Ruata, 
arawe orassa indi iamiu manengkamma darangngu-Ne. 


Manga allangngu Mawu Ruata 


1 Manga turrangnga apan arangnguanna! Iamiu uddewe taumata lu- 
malo'a wurru mattindaho su runia indi. Ana waugu udde ia'u sumalande 
siamiu tadea'u iamiu tawe tumurrutta apulu n taumata apan sidutu ua- 
papangalo lullawangnga rimuudda. 2Pallalagunu su wallatu taumata 
apan tawe maaillala Mawu rinone lembon mapia, naoma n sara napawe 
imangitou mangngadio’a siamiu ere taumata laleo, imangitou lai sarun 
manga'u inolaannu apan mapia ngoma n sara imangitou sarun maddalo 
Mawu Ruata su allo daranta-Ne. 

BRingannu arannu Mawu, rinone iamiu maturruta su manga tem- 
bonannu taumata: mapia su Kaisar apan naola'a tembonanne apan 
apianne, Maroddi lai su gubernure apan nitebo'u Kaisar iaparruu mannu 
taumata apan ma'ola'a alaleo wurru mangngaddatta taumata apan 
ma'ola'a apapia. ISAna waugu Mawu Ruata maapulu tadea'u ringannu 
manga inolaannu apan mapia iamiu marrapinga morrongu taumata apan 
wagga maggahatto. !śRinone iamiu mabbiakka ere taumata walate apu- 
lune, arawe arie mappaatu apulu naungngu udde ipallindumma alaleo, 
ewe'e pabbiakke ere sangkatou allangngu Mawu Ruata. 7 Pangadate 
anambo n taumata, paarangngu manga turrangu apan sansulungnga 
Sarrani. Ata'utte Mawu Ruata, wurru pangadate Kaisar. 


Asasusa n Kristus maola’a tuladda 
l 


i8 Manga turrangnga apan naola'a mangangimbe, turrute mawunu 
ringannu alawo'u aadata; waline tumba'u simangitou apan naung- 
nge mapia wurru masarrionto'a, arawe simangitou lai apan marragisa. 

Mawu Ruata sarun mangalamatta siamiu, amungkangu iamiu ana 
waugu naatutukka apulu Mawu Ruata, masabare maatarranga ino- 
laanna apan wengkolla. Ana waugu amungkangu iamiu masabare 
matatarrangu ruumanna apan rinone marria'a siamiu ana waugu pa- 
sasala? Arawe amungkangu iamiu ringannu sabare matatarranga asa- 
susa apan narria'a siamiu ana waugu na'olaa apapia, ne Mawu Ruata 
sarun mangalamatta siamiu. 2lAna waugu eteudde Mawu Ruata na- 
mago siamiu. Ana waugu Kristus sassane suete natatarranga asasusa 
ana waugu iamiu, wurru ana waugu udde Itou nangonggolu tulada 
siamiu, tadea'u iamiu mananturrutta walada-Ne. 22Tawe saran paassa 
Itou na'ola'a rosa, wurru taambe pia sangkatou taumata naaringikka Si- 
tou namahia. “Su tempo Itou lallelanna, Itou tawe nabalissu lalela. Su 
tempo Itou uatatarranga, Itou tawe namansaga; Itou tumba'u nanan- 
tillu hatto-Ne su Mawu Ruata, Mallarruungnga apan matulida udde. 
MKristus sassane namasanna manga rosa ng kite su watangan- -Ne roso 
su alu arussa, tadea'u iite mapallosa wuassu tarrino n rosa, wurru ma- 
bbiakka tutturruta apulu Mawu Ruata. Ete manga lessa ng Kristus apan 
nangapia siamiu. ?5Dorone iamiu ere domba nilamammirranne, arawe 
orassa indi iamiu suete niapidda apia tumantalongnga Mallalu'adda 
wurru Mamamaduli niawanu. 


Rua sangkawinganna 


Aroddi lai iamiu, manga awingnga wawine, rinone tumurrutta su 
3 awingngu tadea'u amungkangu su wallatti mangitou apan piaddu 
tawe mangngimanna wattiu Mawu Ruata, ete pallalagunu wotongnge 
ma'ola'a simangitou mangngimanna. Wurru tawe wotonge iamiu mabbi- 
sara n apa-apa simangitou, žana waugu imangitou naasilote pallalagunu 
apan matulida wurru susi. “Arie ararramagu tumba'u ararramaga su liu- 
dde, ere tuladane mallaukka uta'a aræe mappaattu laloggakka, arge 
laubba apan maarega. “Arawe rinone ararramagu lumapputa wuassu 
lalummu naungngu, pallalagunu apan masarrionto’a wurru matammuda; 
ana eteudde ararransanga apan tawe panginsueanne wurru lembon maa- 
rega su aellegu Mawu Ruata. “Ringannu olangnge indi su tempo rorone 
manga wawine pia agamane apan uaantimma Mawu Ruata mallogaka 
ririne ringannu tutturruta awingngi mangitou. “Sara lai aroddi, itou 
maturruta si Abraham wurru nanago n tou mawune. Turranga orassa 
indi naola'a alarrana'i Sara, amungkangu iamiu ma'ola'a inolaanna apan 
mapia wurru tawe matta'uttu apa-apa. 

7Wurru iamiu lai, manga awingnga esakka, rinone mabbiakka 
ringannu napene m pasasunna su saruannu awingngu, wurru ringannu 

asingkata manungku ete imangitou udde pabbawalaga apan lome. 
Olaawe imangitou ringannu addata, ana waugu imangitou su sambau 
ringanni amiu, sarun manengkamma alamattu pabbiarrana apan tu- 
tune wuassu Mawu Ruata. Olaawe indi, tadea'u tawedu maasalawa'a 
aaliomannu. 


Nasusa ana waugu ma'ola'a apapia 


#Panginsuêanne eteudde: Rinone manga turrangnga uasampinunu- 
tanna wurru su apendama sambau. Rinone iamiu uararangngu ere 
sangkaturranganna. Wurru rinone iamiu uaa'akkana, wurru uasa- 
sarrionto’a. “Arie mabbalissu alaleo ringannu alaleo, arae lalela 
walisannu lai lalela; arawe walisete ringannu madorongnga alamatta wu- 
assu Mawu Ruata. Ana waugu Mawu Ruata namago siamiu tadea'u 
iamiu manengkamma alamatta wuassi Tou. #Sulalummu Wuke Susi 
uaworretta arendi, 

”Taumata apan maapulu mabbiakka 

wurru maapulu mamendama miallo-miallo apan mapia, 
rinone mandiaga morronge tadea'u tawe maggahatto manga 
inolaanna laleo 
wurru tawe maapabbisara m bawahia. 
UJtou rinone mangindau n alaleo wurru ma'ola'a apapia; 
rinone itou marusahada atonna-tonna ana see maasomba 
paddarame. 
2Ana waugu Mawu sidutu ma'ellega manga taumata apan tutturruta 
apulu-Ne, 
wurru Mawu sidutu maddaringikka manga aaliomanni mangitou; 
arawe Mawu lullawangnga manga taumata apan ma'ola'a 
alaleo.” 

Isai maapulu mandaleo si'o, amungkangu iamiu maluassa ma'ola'a 
apapia? MArawe salaiwe iamiu uatatarranga ana waugu ma'ola'a manga 
inolaanna mapia, iamiu naauntunga! Arie paata'utti sai-sai wurru 
arie suminggawangnga. ISArawe sulalummu naungngu, rinone iamiu 
mangonggolu addatta si Kristus sassane ana waugu Itou Mawu. Wurru 
rinone iamiu sidutu uasaddia sumimbaka anambo n taumata apan mai- 
walo siamiu su ola'u antimma apan tatahuannanni amiu. !6Arawe 
olaawe udde ringannu masarriontoa wurru aaddata. Wurru rinone 
lalummu naungngu waresi, tadeau amungkangu iamiu aluandahanna 
ana waugu iamiu mabbiakka ringannu mapia ere tumatantalongngi Kris- 
tus, ne taumata apan mangngaluandaga udde sarun masili sassane. 
I Mappianne matatarranga ana waugu ma'ola'a apapia - amungkangu 

udde apulu Mawu Ruata - wuassu uatatarranga ana waugu mə’'ola’a 
alaleo. IAna waugu Kristus sassane nate tumba'u paassa, ma’oma 
sara malannu-lannu ana waugu rosa n taumata - sangkatou apan tawe 
salane, nate huna n taumata apan nassala. Kristus nolaa udde ta- 
deau Itou wotongnge mangehetta siamiu ringannu Mawu Ruata. Itou 
nipate su ola'u wadanga arawe niaapawiakka apia su ola'u Gharraho. 
PSulalummu Gharraho Itou inai namasingkatu watt?u Mawu Ruata su 
manga gharraho apan uarruumanna: eteudde gharraho manga tau- 
mata apan malawangnga Mawu Ruata su tempo Nuh. Su tempo udde 
Mawu Ruata uararraddo ringannu sabare tantalanna Nuh mallanginnu 
apalle. Tumba'u manga taumata apan sulalummu apalla - sarangkanam- 
bone sire ualu — apan nisalamatta wuassu manawangnga apan wahe- 
walla udde. ?!Ne riadianna udde naola'a sambau sasumandinga wuassu 
sasarrani apan orassa indi mannalamatta siamiu. Sasarrani indi waline 
sambau lalagu ipammaresi wadanga wuassu anambo n luhuda, ewe'e 
maola'a sambau paairenu su Mawu Ruata wuassu lalummu naungnga 
apan mapia. Sasarrani udde mannalamatta siamiu ana waugu Yesus 
Kristus suete nabbiakka apia wuassu papate, ?wurru suete nasengkenga 
su surga. Orassa indi Itou uatarrino suadio’a ringannu Mawu Ruata 
wurru uaparenta anambo n malaekatta, anambo n tembonanne see lai 
anambo n atatohassa. 


Wiakka apan wakku 


Ana waugu Kristus suete natatarranga su olau wadanga, iamiu lai 
4 rinone mannohassa ririnu ringannu apulu naugnga ereudde. Ana 
waugu taumata apan uatatarranga su olau wadanga, tate lai ma'ola'a 
rosa. ?Ana waugu udde, rinone iamiu sidutu mabbiakka su runia indi 
tutturruta apulu Mawu Ruata, wurru waline tutturruta apulu n taumata. 
“Su tempo apan naliu, lamu malannute maapulu ma'ola'a apa apan 
aolaannu manga taumata apan tawe maaillala Mawu. Iamiu mabbiakka 
su alaleo. Jamiu tutturruta apulu naungnga, mabbu'anna, maddamea, 
ma'inumma wurru massubba paaluanna apan maarantinna. #Orassa indi 
taumata apan tawe maaillaļla Mawu, tinumiangnga manungku iamiu 
tawe nabbiakka ere imangitou, ma'ola'a rosa walate apulune. Ana 
waugu udde imangitou mangngaluandaga siamiu. “Arawe imangitou 
rinone mangonggolu sasimbakke su Mawu Ruata apan nasaddiate 
mamarikissa taumata wiakka wurru nate. “Ana waugu udde Wattru 
Alaluassa suete niapaasingkata lai su manga taumata nate. Pandumanne 
tadea'u imangitou apan suete niparikisanna ere su olau wadanga - ere 

lai anambo n taumata apan sarun parikisanna — wotongnge mabbiakka 
su ola'u gharraho, tumurrutta apulu Mawu Ruata. 


Mangangatokku aonggolu Mawu Ruata 


1Sarangkanambone maranite m panginsueanne, ana waugu udde 
rinone iamiu ua'ulinna apulu m wadanga wurru uariaga, tadea'u 
iamiu wotongnge umaliomanna. #Nangillembo wuassu sarangkanam- 
bone udde, rinone iamiu atonna-tonna uararangngu sangkatou ringanu 
waine, ana waugu ringannu uararangngu iamiu sarun uaa'ampunga lai. 
’Rinone iamiu uasasaloho sangkatou ringannu waine sulalummu walenu 
sambau-sambau, ringannu tawe sumamborre. Jamiu sambau-sambau 
suete nanengkamma aonggola apan uapaparrala wuassu Mawu Ruata. 
Ana waugu udde ere sangkatou mangangatokka apan mapia wuassu 
manga aonggolu Mawu Ruata rinone iamiu mapaahuna n apande udde 
siamiu suadio'a. Taumata apan namasingkatu wattia, rinone mama- 
singkatu wattia wuassu Mawu Ruata; taumata apan mangngimbe tau- 
mata waine, rinone mangimbe ringannu atatohassa wuassu Mawu Ruata, 
tadeu alawo'u manara, Mawu Ruata wotonge wantuhanna sulalummi 
Yesus Kristus. Ete Itou apan uatarrino wurru rihone wantuhanna 
ma'oma sara malannu-lannu. Amin. 


Asasusa n taumata n Sarrani 


Manga turrangnga apan arangnguanna! Iamiu orassa indi lem- 
bon uatatarranga susa ana waugu tantalanna iaannamma. Arawe arie 
tumiangnga, parrimaunnapa ere pia sambau riadianna apan wahe- 
walla mariaddi siamiu. Ewee rinone iamiu mamendama alaluassa 
ana waugu uatatarranga suadio’a ringanni Kristus. Ne napawe awawan- 
tugi Kristus niapaaliatta'a, iamiu sarun lumuassa. I4lamiu naauntunga 
amungkangu iamiu aaļuandahanna ana waugu iamiu mallalarrenggenni 
Kristus. Udde atappasanne Gharraho apan mawantuga, eteudde 
Gharraho Mawu Ruata udde sulalummu naungngu. "Arie pia sangka- 
tou wuassu wallatti amiu uatutarranga ana waugu itou tarra pate, ara'e 
tarra ta'o, ara'e taumata laleo, ara'e ana waugu itou ualalo'a hatto n tau- 
mata waine. 16Arawe amungkangu iamiu uatatarranga ana waugu iamiu 
taumata n Sarrani, ariewe masili ana waugu inolaanna udde. Paadiang- 
kamante su Mawu Ruata, manungku iamiu uaapiddu aranni Kristus. 

Niaomante tempone Mawu Ruata mamarikissa runia. Wurru ete 
pabbawalagu Mawu Ruata sassane apan sarun parikisanna paarorone. 


1 PETRUS 4,5 057 


Ne, amungkangu Mawu Ruata manattakke mamarikissa siite, ereapate 
manga taumata apan tawe mangngimanna Wattiu Alaluassa wuassu 
Mawu Ruata udde? !8Sulaļummu Wuke Susi uaworretta arendi, 
”Amungkangu manga taumata apan mapia lai ete masahadda 
iąpaasalamatta, 
nangillembote lai mariaddi su manga taumata marosa apan tawe 
maaillala Mawu!” 
Ana waugu udde, amungkangu pia taumata apan uatatarranga ana 
waugu Mawu Ruata mappandumma aroddi, rinone manga tumata 
udde mabbiakka ringannu mapia wurru manantillu watanganne su 
Mandariaddi mangitou. Itou sidutu mapaatipussu paaire-Ne. 


Ammulannu domba Mawu Ruata 


lau madorongnga aellegu manga plarra'u jamaannu. l&u namorreta 
5 indi, ere sangkatou turranga piarrange wurru ere taumata apan suete 
naasilo sassane asasusa ng Kristus, wurru sarun wantuhanna lai suadio’a, 
napawe awawantugi Kristus niapaasilote su taumata. Iau sumaļande 
2?tadegu iamiu mallu'adda ammulannu domba apan tinantillu Mawu 
Ruata siamiu. Lu'arete imangitou ringannu alaluassu naungnga su 
ereapa ipaapulu Mawu Ruata, wurru arie ringannu ipabawata’a. Arie lai 
ma'ola'a manaranu ana see maasomba auntunganna, ewe'e ana waugu 
Jamiu atonna-tonna maapulu mangimbe. “Arie pa'ola'a ere tembonanne 





Mallu'adda domba (5:2) 


simangitou, apan tinantilla siamiu, ewe'e iamiu rinone maola'a tulada 
simangitou. “Wurru su tempo Mallalu'adda Mawantuga udde rumanta 
apia, iamiu sarun manengkamma mahkota apan malendapa wurru tawe 
sarun mawulle salendame. 

“Aroddi lai turranga, manga umbasanna marruala. Paaturruta su 
manga timmade. Turranga sarangkanambone rinone tawe mamara- 
bunga wurru uaa'mbe sangkatou ringannu sangkatou ringannu awa- 
wawo naungnga. Ana waugu sulalummu Wuke Susi uaworretta arendi, 
”Mawu Ruata mannompola taumata mawunga, arawe mandangngu tau- 
mata naungnge mawawo.” Ana waugu udde panantille m watangannu 
su alungngu lima Mawu Ruata apan matohassa, tadea'u Itou mapaatang- 
gaki amiu napawe nia'omante tempone. ?Tantila'e anambo n asasingga- 
wangngu su Mawu Ruata, ana waugu Itou uapaduli siamiu. 

#Rinone jamu paatehamma wurru paariaga! Ana waugu Se- 
tanna udde seetti amiu. Itou ere singa wamatta mammalintadu 
runia lapiddu mannuntingikka maddea'a pabbawiakke. “Roopete itou 
ringannu pangangimanna apan matohassa, ana waugu iamiu masing- 
kata manungku manga turrangnga sansulungnga Sarrani apan waine 
su ahewallu runia uatatarranga lai ere iamiu. WArawe napawe iamiu 
suete natatarranga sangkatempo, Mawu Ruata sassane sarun manuung- 
ngi amiu. Itou sarun mapaatagekki amiu wurru manohassa siamiu see 
mapaarisikki amiu. Ana waugu ete Itou udde Mawu Ruata apan naung- 
Nge lembon mapia, apan suete namago siamiu mamendama suadio’a 
awawantu-Ge sarangkalo'engnge sulalummi Kristus. !!Ete Itou apan 
uatarrino sara maļannu-lannu. Amin. 


Tabea su pangudusannu suratta 


ISura'u apan maautta indi ta'u niworreta siamiu ringannu sasumbala 
n Silas, apan aantimangku sangkatou turranga Sarrani apan maturruta. 
Iau maapula mangonggolu sasasa siamiu, wurru manohassa pangangi- 
manni amiu manungku apa apan tau niworreta indi wattia atonna su 
olau darangngu Mawu Ruata. Rinone iamiu mangke uaantimma su da- 
rangngu udde., 

3 Manga hawe jamaatta sambau su Babilon, apan nipile Mawu 
Ruata lai, napawawa n tabea siamiu; aroddi lai anau Markus apan 
arangnguanna. I#Paa'adate sangkatou ringannu waine ringannu napene 
n darangngu ere turranga rundusa Sarrani. 

Antimanna Mawu mangonggolu paddarame siamiu sarangkanam- 
bone apan naola'a pussa’a n Kristus. 


Tabea ng kami, 
Petrus 


SURATTI PETRUS 
ARUANE 


WISARA TAĻAANE 


Suratti Petrus Aruane indi tuddane su anambo n taumata n Sarrani 
apan paarorone. Suratta indi niworreta hunane ipandoopa manara 
manga huru mangngarra'u alarra'a nassala, wurru lai ipaningadu manga 
pallalagu laleo apan suete niarrau manga huru udde. Tadea'u tawe 
awono'annu alarra’a udde, taumata n Sarrani rinone mangngimanna 
alarra'a apan atonna su olau Mawu Ruata wurru su ola'i Yesus Kristus 
- eteudde alarraa apan niapassingkatu manga taumata apan suete 
naasilo wurru naaringikka sassane Mawu Yesus mangngarra'a. 

Paarorone apan iassassila sulalummu suratta indi eteudde manga 
taumata apan mangngarraa manungku Kristus tate rumanta apia su 
tempo aruane. Suratta indi mannala'a manungku daranta n Kristus udde 
ere olgu maliwue ana waugu Mawu Ruata ”maddiri pia sangkatou apan 
mawinasa. Itou maapulu tadea'u anambo n taumata mawalu wuassu 
manga rosane.” 


Lalorrone 

Panattarranne 1:1-2 
Bawago Mawu Ruata su taumata n Sarrani 1:3-21 
Manga huru awusu 2:1-22 


Daranta ng Kristus aruane 3:1-18 


660 2 PETRUS | 


Manga turrangnga apan atonna-tonna mangngimanna ere lami! 

Yesus Kristus, eteuddde Mawu Ruata wurru Ratu m Punnu 
Salamatti ite, namala ng kite mangngimanna Sitou, ana waugu Itou pia 
paa'ola'a apan su rinone. 

Suratta indi wuassi Simon Petrus, sangkatou allangnga wurru rasullu 
Mawu Yesus Kristus. ?Doronganna Mawu Ruata mangonggolu alamatta 
wurru paddarame siamiu ringannu manambo-nambo, ana waugu iamiu 
maaillala Mawu Ruata, wurru Yesus, Mawu ng kite. 


Bawago wurru pamamile Mawu 


“Mawu Ruata suete nappaattu tarrino-Ne sassane wurru nangong- 
golu alawo'u sarannapa siite apan ipappaatta su patatarramawuanna. 
Inolaanni Tou indi wuassu apa apan niasingkatanni ite su olau Mawu 
Yesus Kristus, apan suete namago siite mamendamma awawantu-Ge 
wurru apapia-Ne. 4Ringannu olangnge udde Mawu Ruata nangonggolu 
manga alamatta apan wahewalla wurru maarega site apan suete pina'ire 
n Tou. Ringannu manga alamatta udde iamiu wotongnge maliu wuassu 
manga apulu laleo apan manggohakku runia indi, wurru iamiu maneng- 
kamma pallalagu Mawu Ruata. “Ana waugu udde, parrusahade atonna- 
tonna tadea'u iamiu sidutu mangngimanna Mawu Yesus Kristus wurru 
pangangimannu udde rarundinganannu wiakka apan mapia. Su liu- 
ddu wiakka apan mapia iamiu wotonge maola'a taumata pia asingkata, 
śwurru su liuddu pia asingkata, iamiu lai wotongnge maaulinna apulu 
naungngu. Wurru su liudde maaulinna apulu naungnga, rinone lai tamiu 
mandiaga ririnu ana see masabare sumaruanna alawo'u manimmala. Su 
liuddu masabare sumaruanna alawo'u manimmala, iamiu lai rinone ma- 
bbiakka tutturruta apulu Mawu Ruata. ?Wurru mabbiakka tutturruta su 
apulu Mawu Ruata rinone lai suungannu darangngu su manga manga 
turrangnga apan su pangangimanna sambau. Wua udde rinone lai da- 
rangngunu su manga turrangnga pangangimanna sambau suungannu da- 
rangngu su anambo n taumata. 8Sarangkanambone eteudde manga pal- 
lalagu apan pappandumanni amiu. Amungkangu manga pallalagu udde 
pia siamiu ringannu manambo-nambo, iamiu mabbali marrimada wurru 
pia buane, wurru maaillala Yesus Kristus Mawu ng kite ringannu lem- 
bon mapia lai. ° Arawe taumata apan tawe pallalagu ereudde, ringiranne 
maautta; itou tawe maasilo wurru itou naabuli manungku manga rosane 
apan naliu suete niwaresi. 

Ana waugu udde, manga turrangnga, parrusahade lembon 
marrimada tadea'u bawago Mawu Ruata wurru pamamile-Ne su ririnu 
udde maola'a lembon matohassa. Amungkangu iamiu ma'ola'a udde, 

iamiu tawe sumorrotta wuassu pangangimannu, HRinganni aroddi iamiu 
sarun onggolannu tarrino sumutta su Araratuanna apan saran malannu- 
lannu wuassu Mawu wurru Ratu m Punnu Salamatti ite Yesus Kristus. 

12 Ana waugu udde, ia'u sidutu mapaanaungnga siamiu su olangnge 
udde, salaiwe iamiu masingkate wurru mangke mangngimanna alarra'u 
Mawu Ruata apan suete nisengkammi amiu udde. BTantalanna igu 
txe wiakka, 14u mangke mapaanaungngi amiu su olangnge udde. 
“Ana waugu igu masingkata manungku tate malannu lai igu sarun 
manantangngu runia indi, ana waugu Mawu ng kite Yesus Kristus suete 
namasingkata siąu ringannu masemakka, ISNe ja'u sarun marrusahada 
tadea'u napawe igu natete lai, iamiu sidutu mannaungnga apia manga 
inolaanna indi, 


Manga taumata apan naasilo awawantugi Kristus 


Su tempo iami namasingkata siamiu aroddi awantuge daranta 
Mawu ng kite Yesus Kristus, iami tawe uatundeetta su manga wg’e 
iaarrąæu taumata. Awawantugi Kristus udde suete niasiloanni ami 
ringannu mata ng kami sassane. Ilami poiaroddi su tempo Itou nia- 
datanna wurru niwantuhannu Mawu Ruata lamangnga, Su tempo udde 
niaringirrana tingikka wuassu Apan Lembon Mawantuga, nabbisara Si- 
tou, ”Ete indi Angu arangnguang-Ku. Itou maaluassa naung-Ku!” 
islami sassane naaringikka tingikka udde nirumanta wuassu surga su 
tempo iami su sambau ringanni Tou su wowone apan susi udde. 

12 Ana waugu udde jami lembon mangngimanna lai tanata Mawu 
Ruata apan ipaasingkatu manga nabi. Mappianne jamiu mangngimanna 
tanata udde, ana waugu tanata udde ere soļo apan mannemakka 
tampa maranduma madatingngu matannallo sumabanga, wurru semakku 
arrusuallo manemakka lalummu naungngu. “#Lembonete lai iamiu 
rinone mannaungnga indi; Tanata Mawu Ruata apan ipappasingkatu 
manga nabi tawe wotongnge itala'a tumurruttu adapannu sassane. ?! Ana 
waugu, tawe saran paassa tanata Mawu Ruata ipappasingkata tumba'u 
ana waugu apulu n taumata. Arawe Gharraho Mawu Ruata uatarrino su 
tamuata apan mammasingkatu tanata Mawu Ruata sassane, 


Manga huru awusu 


4 Su tempo apan naliu su wallatu pabbawalagu Mawu Ruata suete 
nirumanta manga nabi awusu. Aroddi lai su wallatti amiu sarun 
rumanta lai manga huru awusu. Imangitou sarun mangarra'u manga 

alarra'a nassala, apan maapate taumata. Wurru imangitou sarun ma- 
ddandilu Tembonanne apan suete namallosi mangitou. Ringannu arod- 
di imangitou nandanta m papate su watanganni mangitou sassane, 
apan sarun marriaa simangitou ringannu malihakka. ?Salaiwe arod- 
di, manambo taumata sarun tumantalongnga olau wiakku manga huru 
awusu udde apan tatarrinoannu apulu naungngi mangitou. Wurru 
inolaannu manga huru udde sarun mamolengnga manambo taumata 
mangaluandaga Lalanna Narrino mattuda Mawu Ruata. “Ana waugu 
imangitou masarriau, ne manga huru awusu udde sarun mabattra 
siamiu manga watta iaarrangnge sassane ana see maasomba aun- 
tunganna wuassi amiu. Arawe pamamarikisanna apan marruumanni 
mangitou malannute nissaddia, wurru papate apan suete nitantuna si- 
mangitou tantalanna uararraddo simangitou. 

4Manga mala'ekatta apan marosa lai tawe iwala Mawu Ruata maliu 
wuassu ruumanna, ewe'e iramme sulalummu naraka. Imangitou iwon- 
tola sulalummu rampissa apan maranduma wurru tarranganna poia- 
roddi madatingngu Allo m Pamarikisanna. 5Aroddi lai runia su tempo 
rorone Mawu Ruata tawe namala n tou maliu wuassu ruumanna. Mawu 
Ruata napaaranta n manawangnga wahewalla su runia manga taumata 
laleo su tempo udde. Tumbąæu Nuh su sambau ringannu sire pitu 
waine apan niapaasalamatta, ana waugu Nuh namasingkatu wattia su 
ola'u wiakka apan maaluassa naungngu Mawu Ruata. “Uasulungnga 
lai ere Sodom wurru Gomora: Mawu Ruata nanutungnga manga soa 
udde ringannu putungnga tadea'u maola'a tulada su ola'u apa apan sa- 
run mariaddi su manga taumata laleo. 7Arawe Lot nipaasalamatta, ana 
waugu itou tinumurruta apulu Mawu Ruata; itou lembon natatarranga 
ana waugu pallalagu tawe matatarrino wuassu manga taumata laleo. $Su 
pattangannu manga taumata udde, Lot apan mapia udde mabbiakka 
ringannu naungnga susa, ana waugu miallo-miallo itou maasilo wurru 
maaringikka pallalagu mangitou apan laleo. “Nariaddi, Mawu masing- 
kata ereapa manalamatta manga taumata tutturruta apulu-Ne su tempo 
imangitou uasaruanna manga wawono'a. Wurru Mawu masingkata ere- 
apa manahipunna manga taumata laleo udde sansaranna su Allo m 
Pamarikisanna, Wlembonete su manga taumata apan tutturruta apulu 
naungngi mangitou apan laleo wurru mangaluandaga tarrino Mawu 
Ruata. 

Aroddi awarranine wurru awungane manga huru awusu udde na'oma 
n sara imangitou tawe go'ane mangaluandaga manga riadianna apan 
mawantuga sara lai su surga! !!Arawe manga mala'ekatta apan matto- 
hasanna marau wurru lembon tarrino wuassu manga huru awusu udde, 
tawe mangansila manga riadianna apan mawantuga udde ringannu wi- 
sara aaluandaga su saruannu Mawu. !?Arawe manga huru udde waline 

hampa! Imangitou ere winatanga niasungkanga see sametanna wurru 
pateanna. Imangitou tawe marringidda, arawe tumba'u mammanara 
tutturruta apulu naungnga, naoma n sara imangitou mandoopa manga 
hatto apan tawe iasunna mangitou ringannu manga wisara aaluandaga. 
Ana waugu udde wuassu manga pallalagu mangitou sassane, imangi- 
tou sarun mate ere manga winatangnga malarraga. 13 Maola’a wawalissu 
asasusa apan suete niola'i mangitou, imangitou sarun matatarranga 
susa. Inolaanna apan maaluassa naungngi mangitou eteudde ma'ola'a 
alawo'u inolaanna su allo allattune maddea'a mapaawusa n apulu n wa- 
dangi mangitou. Amungkangu imangitou uaianna su sambau ringanni 
amiu sulalummu andeangngu anna, pallalagu mangitou maarantinna 
ana waugu imangitou niwu'annu apulu naungngi mangitou. Mlmangitou 
tawe illoļone ma'ola'a rosa, wurru alutuanni mangitou ma'ellega wa- 
wine masandaga. Wurru taumata apan wakku mangngimanna wurru ta'e 
matulu pangangimanne, walonotanni mangitou. Naungngi mangitou ni- 
numarampe n awawaļiu. Ete imangitou udde taumata apan niawonto- 
hante! 15Ana waugu imangitou maddiri umamatta su lalanna matulida, 
ne imangitou nialiwune. Imangitou niumamatta su lalanni Bileam anai 
Beor dorone. Bileam indi mangke maapulu maasomba roitta wuassu 
inolaanne apan laleo. 16 Arawe itou naasomba tatagu su inolaane apan 
laleo udde, ne su tempo keledaine nabbisara ringannu tingikku taumata. 
Ne nabi udde niwata'a mangillolo m pallalagune apan naalihida ere 
wewa udde. 

17 Manga huru awusu udde nalihida ere alimata ng kuge apan na- 
mara wurru naalihida ere rallamma nitiuppu anginna alisusu. Mawu 
Ruata suete nanaddia tampane, sambau tampa apan tumanite maran- 
duma. !8Imangitou na'olaa manga papasingkata apan napene m pa- 
palo notta wurru tawe lorrone; apulune sussandaga iapaati mangitou 
ipangaliwu manga taumata apan wakku napallosa wuassu tampa n tau- 
mata apan mabbiakka su alaleo. Manga huru awusu udde naddiandi 
n apapalossa su manga taumata udde, arawe imangitou sassane nial- 
langngu manga inanaramanna apan mandaleo taumata. Ana waugu 
amungkangu taumata tawe naaroappa wawono' a, ne itou maola'a al- 
langngu alaleo udde. Taumata apan maaillala Mawu wurru Punnu 
salamatti ite Yesus Kristus, napallose wuassu tarrino n runia apan 
maaluhuda taumata. Arawe amungkangu salimurine itou niasametta 
apia ngoma n sara tawe naaroapa manga tarrino udde, ne olgu taumata 
udde panginsueanne maddaleoanne lai wuassu paarorone. ?! Mappianne 
manga taumata ereudde tawe saran paassa naasingkata lalannu apapia 
Mawu Ruata, wuassu imangitou masingkata, arawe wua udde maddiri 
tumurrutta manga parenta apan nionggolu Mawu Ruata simangitou. 
2 Apa apan a'olaanni mangitou napaliatta'u sasanato'a indi, ” Asu sarun 

umanna apia anna apan buatte nimutane,” wurru “Wawi apan buatte ni- 
reno, sarun mabelengnga apia tumalinggi su tona.” 


Paaire su ola'u daranta Mawu 


Manga turrangnga apan arangnguanna! Ete indi sura'u aruane 
3 siamiu. Sulalummu suratta darua indi, iau mangke mappandumma 
mapaasabangu manga ringiranna apan mapia siamiu. 2la'u mandolokka 
tadea'u iamiu mannaungnga manga wisara apan rorone suete niwisara 
manga nabi Mawu Ruata, wurru parenta n Mawu. Ratu m Punnu 
Salamatta apan niapassingkatu manga rasul siamiu. “Paarorone, iamiu 
rinone masingkata manungku su allo-allo pangudusanne, sarun rumanta 
manga taumata apan pabbawiakke paparentannu apulu naungngi mangi- 
tou sassane. Imangitou sarun mangaluandaga siamiu, #ringannu mabbi- 
sara arendi, ”Anaude Mawu na'ire rumanta! Orassa indi suapa Itou? 
Manga iamangngu alamona ng kite natete arawe alawo'a mangke ua- 
sulungnga ere roe n runia indi niriaddi!” SImangitou atonna tawe 
manga'u manungku su alamonane Mawu Ruata nandiaddi langitta 
wurru runia wuassu rengtan-Ne. Runia niriaddi-Ne wuassu uge, wurru 
ringannu uge; “wurru ringannu uge lai — eteudde ua'e manawangnga 
wahewa — runia ng kalamona udde nihohakka. 7Arawe langitta wurru 
runia apan sara orassa indi, nipadulianannu rengetannu Mawu Ruata 
udde lai, ana see tutungannu putungnga su tempo addantane. Orassa 
indi langitta wurru runia ta'e papaduliananna ma'oma n sara allo manga 
taumata apan laleo udde irruumanna wurru pateanna. 

ŝArawe manga turrangku, hatto sambau indi arie paabuliane: 
manungku su aellegu Mawu, allo massallo tawe parralane ringannu 
sarriwu su tonnane - itarua udde nassulungnga Sitou. “Mawu tawe 
maliwue mangonggolu apa apan suete nipa'ire-Ne, salaiwe piaddu mas- 
sunna aroddi. Arawe Itou masabare siamiu, ana waugu Itou maddiri pia 
sangkatou apan mate. Itou maapulu tadegu anambo n taurnata mawalu 
wuassu manga rosane. 

WArawe Allo daranta Mawu sarun rumanta ere daranta n tarra ta’o. 
Su Allo udde langitta sarun mawuli ringannu tingikka rudallu'a, wurru 
manga sarannapa su langitta sarun masue matutungnga, wurru runia 
ringannu alawo'u lalorrone sarun mawuli. !!Ana waugu sarangkanam- 
bone udde sarun rimunsaanna ringannu olangnge apan aroddi, ereapate 
rinone iamiu mahbiakka? Iamiu mabhiakka susi wurru hunane tumba'u 
su Mawu Ruata sassane, Ptantalanna iamiu uararraddo wurru lurrintulu 
daranta n Allo Mawu Ruata. Su Allo udde langitta sarun masue matu- 
tungnga, wurr ana waugu salihangnge, ne manga sarannapa su langi- 

tta sarun monossa. !3Arawe iite uarrado apa apan suete pina'ire Mawu 
Ruata, eteudde langitta wakku wurru runia wakku, isudde mangke pia 
atatulidda. 

1Ana waugu udde, manga turrangnga apan arangnguanna, tan- 
talanna iamiu uarrado Allo udde, pappandumpe atonna-tonna ma- 
bbiakka susi wurru tawe pasassala su saruannu Mawu Ruata. Wurru pa- 
ddulianete paa'aukka apan mapia ringannu Mawu Ruata. !5Pendamete 
manungku asasabare Mawu ng kite maola'a sambau tempo apan niong- 
goli Tou siamiu tadea'u wotongnge masalamatta. Paulus, turrangi ite 
apan arangnguanna, suete namorreta aroddi lai siamiu. Itou namorretu 
udde ringannu apande apan nionggolu Mawu Ruata sitou. I6Sulalummu 
anambo n suranne, Paulus sidutu mammorretu ola'u hatto udde. Atonna 
pia manga pira hatto apan masahadda passunnanne sulalummu manga 
suratti tou udde. Wurru wageangnge udde iwabalelongngu manga tau- 
mata apan waggan apa-apa wurru apan lome pangangimanne. Olangnge 
udde tawe maatiangnga, ana waugu manga wageangnge waine wuassu 
Wuke Susi aolaanni mangitou aroddi lai. Apa apan ao0olaanni mangitou 
udde tumba'u manongkaki mangitou sassane. 

1 Arawe iamiu manga turrangku apan arangnguanna, maasingkate 
olangnge udde. Ana waugu udde, paatehamma, arie iamiu iawolengnga 
sulalummu ararandumu manga taumata laleo, maoma n sara iamiu 
manawo wuassu tampa dararisirranu apan matohassa. !8Rinone ïamiu 
lembon maapendamma alamattu Mawu Yesus Kristus, Mawu wurru 
Punnu Saļamatti ite, wurru rinone iamiu lai lembon maaillala Sitou. 
Daralo Sitou, orassa indi wurru ma'oma n sara malannu-lannu! Amin. 


Tabea ng kami, 
Petrus 


SURATTI YOHANES 
PAARORONE 


WISARA TALAANE 


Suratti Yohanes Paarorone indi niworreta ringannu tuddane darua. 
Paarorone mangngonggolu sasasa su manga mabbawasane tadea'u 
imangitou mabbiakka uaaukku Mawu Ruata wurru Anang-Nge Yesus 
Kristus. Aruane eteudde mappanaungnga simangitou tadea'u tawe tu- 
mantalongnga manga alarra'a nassala apan maalaleo paa'aukki mangi- 
tou ringannu Mawu Ruata wurru Yesus Kristus. Manga alarra'a nas- 
sala udde rapappake wuassu pangangimanna manungku alawo'u saran- 
napa apan ua'errettu runia, hessine alaleo; nariaddi, Mawu Yesus Ana'u 
Mawu Ruata tawe mariaddi suete naola’a taumata. Manga huru apan 
mangangarra'u manga alarra'a apan nassala udde mabbisara manungku 
niapasalamatta udde atappasanne nipallosa wuassu alawo'u manara m 
pabbawiakka su runia indi; imangitou mangngarra’a lai manungku asa- 
salamatta tawe sampune ringannu inolaanna mapia arae darangngu su 
sandingananna taumata. 

Uapaparrala manga alarra'a udde, mamamorretu suratta indi nama- 
singkata ringannu matualaga manungku Mawu Yesus Kristus atonna- 
tonna suete naola'a taumata tutune. Itou namasingkata lai manungku 
anambo n taumata apan mangngimanna Mawu Yesus lapiddu mandang- 
ngu Mawu Ruata, rinone lai mandangngu sangkatou ringannu sangka- 
tou. 


| YOHANES 


Lalorrone 


Panattarranne 

Asasemakka wurru araranduma 

Alarrana'u Mawu Ruata wurru 
alarrana'u Setanna 

Apan narrino wurru nassala 

Inolaannu taumata ipandangngu 

Pangangimanna apan mangngapidu 
asasalamatta 

Rengetanna apan wiakka 


Lalorro n suratta indi mannala'a ola'u Rengetanna apan mang- 
1 ngonggolu wiakka, eteudde Rengetanna apan piate roe n wuassu 
alamonane. lami suete naaringikka, wurru suete naasilo mata ng kami 
sassane. [ami suete naellega, wurru suete nangagasu lima ng kami. 
“Su tempo wiakka udde niapaaliatta'a, iami naasilo. Ana waugu udde 
ami nattiala su olange udde. lami mammasingkata siamiu su olau 
wiakka tutune wurru saran malannu-lannu, apan su sambau ringannu 
Mawu Ruata lamangnga, wurru apan suete niapaaliatta'a siami. “Apa 
apan suete masiloanna wurru niaringirrani ami, eteudde lai apan iap- 
pasingkati ami siamiu, tadea'u iamiu suadio’a ringanni ami wotongnge 
maapendamma wiakka uaaukka ringannu Iamangnga wurru ringannu 
Anang-Nge Yesus Kristus. 4Iami namorretu indi tadea'u naungngi ite 
atonna-tonna maluassa. 


Eteudde Mawu Ruata asasemakka 


“Ete indi wattia apan suete niaringirrani ami wuassu Anang-Nge 
wurru apan iwabbattii ami siamiu: Mawu Ruata eteudde asasemakka, 
wurru Sitou tawe araranduma sara ng kadio'a. 6Amungkangu iite 
mabbisara manungku iite mabbiakka uaaukka ringanni Tou, arawe 
iite mabbiakka su araranduma, ne iite nangawusu mapia ringannu 
wisara ara'e lai ringannu pallalagu. 7Arawe amungkangu iite mabbiakka 
sulalummu asasemakka ere lai Mawu Ruata sulalummu asasemakka, ne 
iite mabbiakka uaaukka atonna, uasangkapia sangkatou ringannu waine, 
wurru rarra Mawu Yesus, Anang-Nge, namaresi siite wuassu alawo'u 
rosa. 

“Amungkangu iite mabbisara manungku iite tawe paddarosa, iite 
nangawusu watanganni ite sassane; wurru Mawu Ruata tawe sulalummu 
naungngi ite. “Arawe amungkangu iite manga'u alawo'u rosa ng kite 
su Mawu Ruata, Itou sarun manipussa paaire-Ne wurru maola'a ata- 
tulidda. Itou sarun mangampunga manga rosa ng kite wurru manguk- 
kasa site wuassu alawo'u alaleo ng kite. WArawe amungkangu iite 
mabbisara manungku iite tawe paddarosa, iite marrangngo manungku 
Mawu Ruata udde tarra awusu wurru iite tawe uaraddo m wisara Mawu 
Ruata sulalummu naungngi ite. 

Kristus mattatulungngi ite 


Alarrana'u! Iau namorretu indi siamiu tadea'u iamiu tawe ma'ola'a 
2 rosa. Arawe amungkangu piaddu lai ma'ola'a rosa, ne iite pia sang- 
katou sumasimbake, eteudde Yesus Kristus apan matulida udde; Itou 
sarun sumalande ng kite su saruannu Iamangnga. ?Ringannu pamama- 
nara n Yesus Kristus uddewe manga rosa ng kite niampunganna. Wurru 
waline tumba'u manga rosa ng kite sassane, ewe'e rosa n anambo n tau- 
mata lai. 

3 Amungkangu iite maturruta su manga parenta Mawu Ruata, udde 
tatralane manungku iite maaillala Mawu Ruata. #Taumata apan mabbi- 
sara, ”Ia'u maaillala Mawu Ruata,” arawe maddiri tumurrutta manga 
parenta-Ne, taumata udde tarra wahia, wurru Mawu Ruata tawe su- 
lalummu naungnge. “Arawe taumata apan maturruta wisara Mawu 
Ruata, taumata udde marangngu Mawu Ruata ringannu nasuungnga. 
Udde tatialane manungku iite mabbiakka uaaukka ringannu Mawu 
Ruata. $lsai-sai nabbisara manungku itou mabbiakka uaaukka ringannu 
Mawu Ruata, itou rinone mabbiakka mananturrutta lempangi Kristus. 


Parenta apan wakku 


7Manga turrangnga apan arangnguanna! Apa niworreu indi 
walinewe sambau parenta apan wakku. Indi parenta tabbe apan suete 
niapaasingkata siamiu roe n iamiu nanattakka mangngimanna si Kris- 
tus; eteudde watta wuassu Mawu Ruata apan suete niaringirrani amiu 
roe n iamiu taambe nangimanna. 

ŝSSalaiwe aroddi, parenta apan tau niworreta indi: wakku lai; ana 
waugu atatulide wotongnge aellehanna su wadangi Kristus wurru lai su 
wadangi amiu. Ana waugu araranduma mabbulite wurru asasemakka 
apan atonna mannatake lullansiangnga. 

”Taumata apan nabbisara manungku itou sulalummu asasemakka 
arawe taumata udde ta'e maddantinu turrange, taumata udde ta'e su 
araranduma sara orassa indi. "Taumata apan marangngu turrange, 
mabbiakka sulalummu asasemakka ngoma n sara wuassi tou tawe sarun 
mapaema'u taumata waine sulalummu rosa. !Arawe taumata apan 
maddantinnu turrange, udde sulalummu araranduma. Itou vwamatta 
sulalummu araranduma, wurru wagga watukuapa amatanne, ana waugu 
araranduma udde naawuta sitou. 

Pla'u namorretu suratta indi siamiu, Alarrana'u, ana waugu rosanu 
suete niampunganna ana waugu Kristus. Bla'u namorretu suratta indi 

siamiu, manga iamangnga, ana waugu iamiu maaillala Sitou apan 
uddete roe n alamonane. lau namorretu suratta indi siamiu, manga 
umbasanna marruala, ana waugu iamiu suete nangema’i Alaleo. 

Mla'u namorretu suratta indi siamiu manga dario’a, ana waugu iamiu 
maaillala Mawu Ruata lamangnga. Iau namorretu suratta indi siamiu, 
manga iamangnga, ana waugu iamiu maaillala Rengetanna apan uddete 
roe n alamonane. Iau namorretu suratta indi siamiu manga umbasanna 
marruala, ana waugu iamiu matohassa. Wisara Mawu Ruata uatana'a 
sulalummu naungngu, wurru iamiu suete nangema'i Alaleo. 

ISAriete mandangngu runia indi, arge alawo'u sarannapa apan su- 
lalummu runia indi. Amungkangu iamiu mandangngu runia, lamiu tawe 
mandangngu lamangnga. !6Alawo’u sarannapa sulalummu runia indi - 
apan ipaapulu m pallalagu n taumata marosa, apan a'ellehanna see ian- 
nemma wurru ipamarabunga — sarangkanambone udde manga inolaanna 
apan tawe wuassu Mawu Ruata, ewe'e wuassu runia. "Runia wurru 
alawo'u sarannapa sulalumme apan ipaapulu n taumata, tantalanna ma- 
buli. Arawe taumata apan tutturruta apulu Mawu Ruata, sidutu ma- 
bbiakka saran malannu-lannu. 


Seetti Kristus 


18 Alarrana’u panginsueannu tempo maranite! Suete niapaasingkata 
siamiu paarorone, manungku Seetti Kristus sarun rumanta; wurru 
orassa indi nirumantate anambo n taumata apan masseetti Kristus. 
Udde tatialane manungku panginsueannu runia maranite, I9Manga 
seetti Kristus eteudde manga taumata apan suete nanantangi ite, ana 
waugu imangitou su rinone waline taumata su sambau ringanni ite. 
Amungkangu imangitou taumata su sambau ringanni ite, imangitou 
mangke uaammulla ringanni ite. Arawe imangitou nanantangi ite, 
tadea'u matualage manungku tawe saran sangkatou wuassi mangitou 
apan atonna-tonna nasutta su reenganni ite. 

2 Arawe iamiu suete nanengkamma Gharraho Mawu Ruata apan 
niwobboki Yesus Kristus wurru ana waugu udde iamiu sarangkanam- 
bone maaillala alarra'a apan narrino udde. ?!Nariaddi i&u namorretu 
suratta indi siamiu walinewe ana waugu iamiu waggan alarra'a apan 
narrino, arawe ana waugu iamiu naaillalate wurru iamiu lai masingkate 
manungku tawe awusune sulalummu alarra'a apan narrino udde. 

2 [sai nangawusu eteudde taumata apan nabbisara manungku Mawu 
Yesus walinewe Ratu m Punnu Salamatta apan pina'ire Mawu Ruata. 
Taumata udde Seetti Kristus; itou tawe manga'u Iamangnga ara'e Ana'a. 
3Taumata apan tawe manga'u Ana'a, atappasanne tawe manengkamma 

lamangnga lai. Wurru taumata apan mangnga'u Ana'a, atappasanne 
mannengkama lai Jamangnga. 

MAna waugu udde, watta apan suete niaringirrani amiu ro'e n 
panattarranne iamiu mangngimanna, rinone rariaganni amiu mapia- 
pia sulalummu naungnga. Amungkangu wattia udde, tatuturranni amiu 
mapia-pia, iamiu sarun mabbiakka sidutu uaaukka ringannu Ana'a 
wurru lamangnga. 3 Wurru ete indi apan pina'ire n Kristus sassane siite: 
wiakka tutune wurru saran malannu-lannu. 

%laæu namorretu suratta indi siamiu su olau manga taumata apan 
tantalanna mangngawusu siamiu. 7 Arawe su ola'i amiu sassane, Kristus 
suete namobboku Gharraho-Ne siamiu. Wurru sulalummu Gharraho- 
Ne ta'e ringanni amiu, arie pia taumata waine mangarra’a siamiu. Ana 
waugu Gharraho-Ne mangngarra'a siamiu su olau aļawo’a; wurru apa 
apan ia’arra-Nge udde atonna, waline wahia. Ana waugu udde, rinone 
iamiu tumurrutta apa apan niarra'u Gharraho udde, wurru rinone iamiu 
sidutu mabbiakka uaaukka ringanni Kristus. 

#Nariaddi, alarrana'u, paasidutute mabbiakka uaaukka ringanni 
Kristus, tadea'u su tempo Itou rumanta apia, iite sumaruanna Sitou 
ringannu napene ng kawawarrani, wurru tawe maimbuni ana waugu 
massili. ?Iamiu masingkate manungku Kristus mabbiakka tutturruta 
apulu Mawu Ruata. Ana waugu udde iamiu rinone masingkata lai 
manungku suapan taumata apan mabbiakka tutturruta apulu Mawu 
Ruata eteudde lai anau Mawu Ruata. 


Manga alarrana'u Mawu Ruata 


Pa'ellege, Mawu Ruata aroddi arangngune silite, naoma n sara 
3 iite nigu alarranang-Nge. Wurru atonna ete iite udde alarrana’u 
Mawu Ruata. Ana waugu udde runia apan laleo indi tawe maaillala 
siite, ana waugu runia tawe maaillala Mawu Ruata. 2 Manga turrangnga 
apan arangnguanna! Ete iite orassa indi alarranau Mawu Ruata, 
arawe olai ite su tempo addantane taambe natualaga. Arawe iite 
masingkata manungku amungkangu Kristus rumanta, iite sarun maola'a 
ere Itou, ana waugu iite sarun maasilo Sitou sulalummu olang-Nge apan 
nasuungnga. “Anambo n taumata apan pia antimma indi su saruanni 
Kristus, mandiaga ririne tadea'u atonna-tonna susi, waresi wuassu rosa 
ere lai Kristus udde lai susi. 

4Taumata apan ma'ola'a rosa, nilumawangnga tita Mawu Ruata; ana 
waugu rosa uddewe lalawangnga su tita Mawu Ruata. “lamiu masing- 
kata manungku Kristus nirumanta ana waugu mamappasa manga rosa 
n taumata, wurru paddarosa tawe sulalummu watangan-Ne. 6 Anambo n 

taumata apan mabbiakka uaaukka ringanni Kristus, tawe sidutu ma'ola'a 
rosa. Taumata apan sidutu ma'ola'a rosa, saran paassa tawe maasilo si 
Kristus ara'e maaillala Sitou. 

7Manga alarrana'u, arie mamala n taumata mamono'a siamiu. 
Taumata apan tutturruta apulu Mawu Ruata, uddewe angu Mawu 
Ruata ere lay Kristus Anau Mawu Ruata. SArawe taumata apan 
matatana'a maw ola'a rosa, ete itou uddewe angu Setanna, ana waugu 
Setanna marosa ro'e n aļlamonane. Ana waugu udde Ana'u Mawu Ruata 
nirumanta, eteudde makkimunsa’a manara n Setanna. 

Taumata apan naolae Anau Mawu Ruata, tawe sidutu maola'a 
rosa, ana waugu pallalagu Mawu Ruata sassane tatahuananni tou. 
Wurru ana waugu Mawu Ruata udde Iamangnge, ne itou tawe sidutu 
ma'ola'a rosa. Ete indi paparralane wuassu alarranau Mawu Ruata 
wurru alarrana'u Setanna: suapan taumata apan tawe tumurrutta apulu 
Mawu Ruata, ara'e tawe mandangngu EA NES; itou waline ana'u Mawu 
Ruata. 


Paa'akkana sangkatou ringannu sangkatou 


Roe n paarorone suete niapaasingkata wattia indi siamiu: Iite 
rinone umakana sangkatou ringannu waine. !?Ariewe iite ere Kain, 
apan naola'a angu Setanna wurru namate turrange sassane. Anio Kain 
namate turrange? Ana waugu manga inolaanna apan niolange udde 
nassala, arawe. inolaannu turrange udde narrino. 

3 Ana waugu udde, manga turrangku, arie tumiangnga amungka- 
ngu manga taumata su runia indi maddantini amiu. MIite masing- 
kata manungku iite naliute wuassu papate, wurru nabbiakke apia. 
Iite masingkatu udde, ana waugu iite u'akkanu sansulungngu taumata. 
Taumata apan tawe umakkana, atappasanne tae tatarrinoannu pa- 
pate. Taumata apan maddantinu turrange, eteudde tarra pate, wurru 
iamiu masingkata manungku sangkatou tarra pate tawe maatahuanna 
wiakka tutune wurru saran malannu-lannu. lêRingannu lalanne indi iite 
maasingkata ereapa mandangngu sansulungnga taumata: Kristus suete 
nanantillu wiakke huna ng kite. Ana waugu udde, iite lai rinone manan- 
tillu wiakki ite huna manga turrangngi ite! 1 Amungkangu sangkatou 
apan wiakke natimu naasilo turrange wiakke tawe natimu, arawe ma- 
ddiri mantulungngu turrange udde, ereapa taumata udde wotongnge 
mabbisara manungku itou mandangngu Mawu Ruata? !$Alarrang’u! 
Arie iite umakkana tumba'u su morronga arae tumba'u ringannu wi- 
sara. Rinone iite umakkana ringannu aakkana apan tutune, apan nia- 
paaliatta’a ringannu inolaanni ite. 


1 YOHANES 3,4 673 


Awawarrani su saruannu Mawu Ruata 


' P Aroddiwe olangnge iite maasingkata manungku iite nareengnga 
alarrana'u Mawu Ruata apan atonna, wurru naungngi ite wotongnge 
matammuda su saruannu Mawu Ruata. #lite masingkata, manungku 
amungkangu iite iapaasala naungngi ite, asingkatu Mawu Ruata magge- 
walanne wuassu asingkatu naungngi ite, wurru Itou masingkatu sarang- 
kanambone. ?!Nariaddi, manga turrangku apan arangnguanna, amung- 
kangu naungngi ite tawe mapaasala ng kite, iite wotongnge sumaruanna 
Mawu Ruata ringannu awawarrani. ? Wurru apa apan radoronganni 
ite wuassi Tou, iite sarun maasomba, ana waugu iite tutturruta manga 
parenta-Ne wurru maola'a apa apan maaluassa naung-Nge. }Parenta- 
Ne siite eteudde: lite rinone mangngimanna Anang-Nge, eteudde Ye- 
sus Kristus, wurru iite rinone uararangngu, ere suete niparenta n Kris- 
tus siite. #Anambo n taumata apan tutturruta manga parenta Mawu 
Ruata, mabbiakka uaaukka ringannu Mawu Ruata, wurru Mawu Ruata 
uaaukka ringanni mangitou. Wurru iite masingkata manungku Mawu 
Ruata mabbiakka uaaukka ringanni ite, ana waugu Itou suete nangong- 
golu Gharraho-Ne siite. 


Gharraho rinone wurru gharraho 
mangngaliwu 


Manga turrangnga apan arangnguanna! Arie pangimanna anambo n 

taumata apan mangnga'u Gharraho Mawu Ruata, arawe annama'a 
asuene imangitou tanne gharraho mangitou udde niarantanne wua- 
ssu Mawu Ruata ara'e tawe. Ana waugu manambo nabi awusu apan 
vamatta su alawo'u tampa. ?Ereindi olangnge tadea'u iamiu maasing- 
kata apa udde Gharraho Mawu Ruata ara'e tawe: Taumata apan mang- 
ngau Yesus Kristus nirumanta su runia naola'a taumata, taumata udde 
pia Gharraho apan darantane wuassu Mawu Ruata. 3Arawe taumata 
apan tawe manggu olangnge indi su ola'u Mawu Yesus, tawe uata- 
huanna Gharraho Mawu Ruata. Taumata udde pia pharraho wuassu Se- 
etti Kristus. Turranga suete naaringikka manungku Gharraho udde sa- 
run rumanta, wurru orassa indi itou uddete sulalummu runia indi. 

4Arawe Alarrana'u, iamiu pussaa Mawu Ruata, lamiu suete na- 
paaema'u manga nabi awusu, ana waugu Gharraho 'apan tatahuananni 
amiu lembon matarrino wuassu gharraho apan su taumata tatahuanannu 
runia indi. “Manga nabi awusu udde mabbisara su ola'u runia, wurru 
runia maddaringika wisara mangitou, ana waugu imangitou pussaa n 

runia. “Arawe ete iite indi alarrana'u Mawu Ruata; wurru taumata apan 
maaillala Mawu Ruata, madaringikka wisara ng kite. Taumata waline 
pussa'a Mawu Ruata maddiri maddaringikka wisara ng kite. Aroddiwe 
olangnge iite maasingkatu parralannu Gharraho apan mangngonggolu 
alarra'a apan atonna, wurru gharraho apan mangngaliwu. 


Mawu Ruata udde maakkana 


“Manga turrangnga apan arangnguanna! Wette iite maa'akkana 
sangkatou ringannu sangkatou, ana waugu aakkana darantane wuassu 
Mawu Ruata. Taumata apan wakkana, eteudde anau Mawu Ruata 
wurru itou maaillala Mawu Ruata. Taumata apan tawe umakkana, 
tawe maailala Mawu Ruata; ana waugu Mawu Ruata udde maakkana. 
?Mawu Ruata napaaliatta’a manungku Itou u'akkani ite ringannu nan- 
dolokku Anang-Nge tinggasa sulalummu runia tadea'u iite maasomba 
wiakka wuassu Anang-Nge udde. Ete indi aakkana: Waline iite apan 
suete niumakkanu Mawu Ruata, arawe Mawu Ruata apan niumakkani 
ite wurru nandolokku Anang-Nge tadea'u wuassi Tou iite maasomba 
aampungu rosa ng kite. 

1 Manga turrangnga apan arangnguanna, amungkangu Mawu Ruata 
aroddi arangngune siite, iite lai rinone marangngu su sansulunga 
taumata. Tawe saran sangkatou apan suete naasilo Mawu Ruata, 
arawe amungkangu iite uararangngu, Mawu Ruata uaaukka ringanni ite 
wurru darangngu-Ne masuungnga sulalummu watanganni ite. 

B Ana waugu Mawu Ruata suete nangonggolu Gharraho-Ne siite, ne 
iite masingkate manungku iite suete nabbiakka uaaukka ringannu Mawu 
Ruata, wurru Mawu Ruata mabbiakka uaaukka ringanni ite. MIami 
sassane suete naasilo Ana'u Mawu Ruata, wurru jami namasingkata 
manungku Itou nirolokku Iamangnga maola'a Ratu m Punnu Salamattu 
runia indi. lSlsa-sai apan mangnga'u manungku Yesus udde Ana'u 
Mawu Ruata, Mawu Ruata mabbiakka uaaukka ringannu taumata udde, 
wurru taumata udde lai mabbiakka uaaukka ringannu Mawu Ruata. 
t6Tite sassane masingkata wurru mangngimanna darangngu Mawu Ruata 
siite. 

Mawu Ruata udde marangngu. Taumata apan wiakke paparen- 
tannu darangngu, taumata udde uaaukka ringannu Mawu Ruata, wurru 
Mawu Ruata uaaukka ringanni tou. " Darangngu niola'a nasuungnga su- 
lalummu watanganni ite, tadea'u iite pia awawarrani su Allo m Pa- 
mamarikisanna. lite sarun pia awawarrani, ana waugu wiakki ite su- 
lalummu runia indi ere lai wiakki Kristus. #Taumata apan uapendama 
darangngu Mawu Ruata, tawe apendama matta'uta; ana waugu da- 

rangngu apan nasuungnga mapaawuli n atata'uta. Nariaddi natualage 
manungku taumata apan taambe naapendama darangngu Mawu Ruata 
ringannu nasuungnga amungkangu taumata udde matta'utta sumaruanna 
Allo m Pamamarikisanna. 

Plite mandangngu, ana waugu Mawu Ruata doronete nandangngu 
siite. ??Amungkangu pia sangkatou mabbisara, ”Iau marangngu Mawu 
Ruata,” arawe itou tawe mandangngu turrange, taumata udde tarra 
wahia. Ana waugu taumata apan tawe mandangngu turrange apan aa- 
siloanne, tawe mariaddi wotongnge mandangngu Mawu Ruata apan 
tawe asiloanne. ?! Ana waugu udde, ete indi parenta apan nionggoli Kris- 
tus siite: Isai apan mandangngu Mawu Ruata, rinone lai mandangngu 
turrange. i 


Auntunganni ite su wowo n runia 


Taumata apan mangngimanna manungku Yesus udde Ratu m Punnu 

Salamatta apan pina'ire Mawu Ruata, taumata udde angu Mawu 
Ruata. Taumata apan mandangngu sangkatou Iamangnga, marangngu 
lai anangnge. “Ringannu lalanne indi iite maasingkata manungku iite 
marangngu alarranau Mawu Ruata: lite mandangngu Mawu Ruata 
wurru tutturruta manga parenta-Ne. “Ana waugu, mandangngu Mawu 
Ruata atapasanne tutturruta manga parenta-Ne. Wurru manga parenta- 
Ne tawe maawakkata siite, “ana waugu suapan alarranau Mawu Ruata 
wotongnge maaroappa runia apan laleo indi. Wurru iite mandoappa 
runia ringanu pangangimanni ite. “Isai wotongnge maarooppa runia? 
Tumba'u taumata apan mangngimanna manungku Yesus udde Angu 
Mawu Ruata. 


Tiala su ola'i Yesus Kristus 


éEte Yesus Kristus apan nirumanta su runia ringannu uge n 
Sasarrani wurru ringannu rarra m papate-Ne. Itou nirumanta waline 
tumba'u ringannu ua'e sassane, arawe ringannu ua'e wurru rarra. Wurru 
Gharraho Mawu Ruata sassane nangonggolu tialane manungku udde 
atonna, ana waugu Gharraho taambe namahia. 7Pia tatallu mattatia- 
lane: 8Gharraho Mawu Ruata, ua'e wurru rarra — imangitou n tallu 
udde mangngonggolu tatiala apan nasulungnga. °Iite mangngimanna su 
tatiala n taumata, arawe tatiala wuassu Mawu Ruata mattohasanna lai. 
Wurru eteudde tatiala apan nionggolu Mawu Ruata su olu Anang- 
Nge. Ana waugu udde, taumata apan mangngimanna su Angu Mawu 
Ruata, suete nanengkamma tatiala udde sulalummu naungnge; arawe 
taumata apan tawe mangngimanna Mawu Ruata, nassunnate manungku 

Mawu Ruata tarra wahia, ana waugu itou tawe mangngimanna apa apan 
iwabalo Mawu Ruata su ola'u Anang-Nge. Ete indi tatialane udde: 
Mawu Ruata suete nangonggolu wiakka tutune wurru malannu-lannu 
siite, wurru Anang-Nge uddewe punnu wiakka udde. I2Taumata apan 
uatahuanna Ana'u Mawu Ruata, uatahuanna wiakka udde; wurru tau- 
mata apan tawe uatahuanna Sitou, tawe uatahuanna wiakka udde. 


Wiakka tutune wurru saran malannu-lannu 


BJgu namorretu suratta indi siamiu apan mangngimanna Angu 
Mawu Ruata, tadea'u iamiu masingkata manungku iamiu piate biakka 
tutune wurru saran malannu-lannu. !Wurru iite warrani sumaruanna 
Mawu Ruata, ana waugu iite mangngimanna manungku Itou naddaring- 
ikka aaliomanni ite, amungkangu iite madorongnga apa apan uaturruta 
su apulu-Ne. 15Ana waugu iite masingkata manungku Itou maddaring- 
ikka siite amungkangu iite madorongnga Sitou, ne iite masingkata lai 
manungku Itou nangonggolu apa apan radoronganni ite Sitou. 

16 Amungkangu iamiu naasilo sangkatou sansulungnga taumata n 
Sarrani ma'olaa rosa apan tawe maaola'a taumata udde awuliannu 
wiakka tutune wurru saran malannu-lannu, rinone iamiu umaliomanna 
su Mawu Ruata; ne Mawu Ruata sarun mangonggolu wiakka udde 
sitou. Indi matatarrino simangitou apan rosane tawe maawuli m wiakki 
mangitou udde. Arawe pia lai rosa apan maawuli m wiakka udde su 
taumata. Su olangnge udde igu tawe mabbisara manungku iamiu rinone 
umaliomanna su Mawu Ruata. ITAnambo n inolaanna apan nassala 
uddewe rosa, arawe pia rosa apan tawe maaola'a taumata awuliannu 
wiakka tutune wurru saran malannu-lannu udde. 

tŝ Tite masingkata manungku anambo n taumata apan suete naola'a 
alarrana'u Mawu Ruata, tawe sidutu mgola’a rosa, ana waugu Ana'u 
Mawu Ruata uasirugnga sitou, wurru i Laleo tawe mapa'ola'a apa-apa 
sitou. 

Pite masingkata manungku iite pussa Mawu Ruata, salaiwe ahe- 
wallu runia indi su aļungngu tarrino ng Kalaleo. 

Tite masingkata manungku Anau Mawu Ruata suete nirumanta 
wurru suete nangonggolu pasasunna siite, tadea'u iite maaillala Mawu 
Ruata apan narrino. lite mabbiakka uaaukka ringannu Mawu Ruata 
apan narrino wurru mabbiakka uaaukka ringannu Anang-Nge Yesus 
Kristus. Ete indi Mawu Ruata apan narrino, wurru ete indi wiakka 
tutune wurru saran malannu-lannu. 

Manga alarranwu, paaraua'e watanganni amiu wuassu alawo'u 
paaluanna! 


SURATTI YOHANES 
ARUANE 


WISARA TALAANE 


Suratti Yohanes Aruane indi niworretu ”piarrau jamaatta” su ”Inang- 
nga apan nipile Mawu Ruata?” wurru su manga alarranangnge 
apan arangnguanne, Asinungka pandumannu wisara ”Inangnga wurru 
alarranangnge” eteudde sambau jamaatta wurru manga anggotane. 

Sulalummu suranne apan maautta indi mamamorretu suratta indi 
madorongnga darua inolaanna su mabbawasane, Paarorone tadeg'u 
imangitou mandangngu sangkatou ringannu waine. Aruane, tadexu 
imangitou paatehamma su saruannu manga huru awusu wurru manga 
alarra'u huru udde. 


Lalorrone 


Panattarranne 1-3 
Hunane darangngu 4-6 
lapaanaungnga su 0la U manga alarra'a 

apan sala 7-11 


Panginsueanne 12-13 

Su Inangnga apan suete nipile Mawu Ruata, wurru su manga 
1 alarrana'u Inangnga. Suratta indi wuassia'u, piarra'u jamaatta apan 
atonna-tonna marangngu siamiu. Waline tumba'u i&u, arawe anambo n 
taumata apan maaillala Mawu Ruata apan narrino, marangngu siamiu 
lai. ZAna waugu Mawu Ruata uatana'a sulalummu naungngi ite, wurru 
sidutu uatana'a ringanni ite saran malannu-lannu. 

3Antimanna iite onggolannu alamatta, aakkana wurru paddarame 
wuassu Mawu Ruata Iamangnga, wurru Yesus Kristus Ana'u Iamangnga 
udde. Antimanna sarangkanambone udde tatahuananni ite ringannu 
naungnga apan matulida wurru ringannu darangngu. 


Atatulidda wurru darangngu 


4la'u lembon lulluassa napawe naasingkata manungku pia alarrana'u 
Inangnga apan mabbiakka tutturruta alarrau Mawu Ruata, ere lai 
suete nirolokku Mawu Ruata Iamangnga site. 5Ana waugu udde, 
Inangku, ia'u sumalannde tadea'u iite sarangkanambone uararangngu. 
Apa ta'u iwabbalo indi waline sambau tita apan wakku; tita indi suete 
nionggolla siite roe n iite nanattakka mangngimanna. $#Mandangngu 
atappasanne mabbiakka tutturruta manga parenta Mawu Ruata. Wurru 
manga parenta apan suete niaringirrani amiu ro'e n paarorone eteudde 
manungku iamiu rinone mabbiakka uararangngu sangkatou ringannu 
sangkatou. 

7Manambo tarra wahia nassaliawukke su ahewallu runia. Imangitou 
eteudde manga taumata apan tawe mangau manungku Yesus Kristus 
nirumanta su runia indi naola'a sangkatou taumata. Taumata ereudde 
uddewe tarra wahia, wurru Seetti Kristus. 8Ana waugu udde, paariagaite 
arie ma'oma n sara iamiu awuliannu apa apan suete nionggoli ami 
siamiu. Paddea'e tadea'u iamiu manengkamma lalantake wuassu Mawu 
Ruata. C 

”Taumata apan tawe uaaggasa alarra'i Kristus, arawe sinumewada 
wuassu apa apan nlarra'i Kristus, taumata udde tawe maatuahanna 
Mawu Ruata. Taumata apan sidutu uatundeeta su alarra'i Kristus, 
atappasanne uatahuanna Mawu Ruata Iamangnga aroddi lai Ana'a. 
10 Ana waugu udde, amungkangu pia taumata rumanta wurru mabatti'a 
siamiu alarra'a apan tawe niarra'i Kristus, arie manarimmattu taumata 
udde sulalummu walenu arae mattabea sitou. IlAna waugu taumata 
apan mattabea su taumata ereudde suadio’a lai itou ma'ola'a alaleo 
ringannu taumata udde. 

Manga wisara panginsueanne 


2Ta’e manambo atonna apan tau iwalo siamiu, arawe pendamanna 
apianne tawe sulalummu suratta. Iau mangantimma wotongnge maa- 
tembo wurru maggahato ng kamiu, tadegu naungngi ite atonna-tonna 
lulluassa. 

“Manga alarrana'a wuassu turrangi Inangnga wawine apan nipile 
Mawu Ruata lai, napaapiddu tabea su Inangnga. 


SURATTI YOHANES 
ATALLUNE 


WISARA TALAANE 


Suratti Yohanes Atallune indi niworretu sangkatou ”piarra'u jamaatta” 
aranne Gayus. Mamamorretu suratta indi maddalo si Gayus ana waugu 
sumbalane su manga taumata n Sarrani waine. Itou lai napaanaungnga 
si Gayus su ola'u sangkatou esakka aranne Diotrefes. 


Lalorrone 

Panattarranne 1-4 
Gayus niraloanna 5-8 
Diotrefes niapaasala 9-10 
Demetrius niraloanna 11-12 


Panginsueanne 13-15 

Turranga Gayus apan arangnguanna! 

1 lau piarrau jamaatta, apan atonna-tonna mandangngu sio, 
2waliomanna tadea'u antimanna turranga tawe auranganne wurru sa- 
rangkanambone mapia-pia sio, ere lai rimuudde mapia-pia lai. 3Ia’u 
lulluassa tassulungnge, su tempo manga pira turranga Sarrani naoma 
wurru nabbatta siau manungku aroddi aturrune turranga su Mawu 
Ruata apan su rinone udde, ana waugu atonna turranga wotongnge si- 
dutu mabbiakka tutturruta alarrau Mawu Ruata. #Taweddu apan lem- 
bon maaluassa naungku, wuassu 14u maaringikka manungku manga 
alarrana'u mabbiakka tutturruta alarrau Mawu Ruata. 


Gayus niraloanna 


STurrangku! Turranga aroddi aturrune sulalummu manara apan 
a'olaannu turranga su manga hawe labbisa taumata n Sarrani; ewe'e lai 
manga taumata n Sarrani apan taambe niasingkatannu lai, a'imbeanni 
amiu. $Imangitou suete namasingkata su jamaatta apan pammanaranni 
ami su ola'u darangngunu udde. Tulunga’a imangitou tadea'u wotong- 
nge maasassu amatanni mangitou wurru ringannu aroddi maaluassa 
naungngu Mawu Ruata, ana waugu sulalummu amatanna mabattiu 
olai Kristus, imangitou tawe naasengkamma sasumbala sara ng ka- 
dioa wuassu manga taumata apan tawe maaillala Mawu Ruata. SAna 
waugu udde, iite manga taumata n Sarrani rinone mantulungngu manga 
turrangi ite apan labbisa taumata n Sarrani ereudde, tadea'u iite wo- 
tongnge su sambau sulalummu manara mangitou mabattiu alarra'a su 
rinone wuassu Mawu Ruata. 


Diotrefes wurru Demetrius 


”Ia'u suete namorretu suratta apan maautta su jamaatta, arawe Di- 
otrefes apan maapulu maola'a plarra'u jamaatta, maddiri tumurrutta 
siau. WNapawe iau rumanta, iau sarun mamasingkatu alawo'u ino- 
laanne, eteudde inolaanna apan laleo wurru awusu apan niwisara n 
tou su olai ami! Arawe sarangkanambone udde taambe nasuungnga 
maola'a hunane. Su tempo manga hawe labissa taumata n Sarrani udde 
nirumanta, itou maddiri manarimmatti mangitou. Ewe'e lai itou na- 
ningadu manga taumata apan maapulu manarimmattu manga turranga 
udde, wurru itou nandolokku manga taumata udde sumabbanga wuassu 
jamaatta! 

Turranga apan arangnguanna, ariewe mattanno apa apan laleo 
udde. Pattannote apa apan mapia. Taumata apan inolaanne mapia 
uddewe pussa'a Mawu Ruata. Wurru taumata inolaanne laleo taambe 
naaillala Mawu Ruata. 

2 Anambo n taumata maddalo si Demetrius. Ewee Mawu Ruata 
lai maddalo sitou. Iamiu lai maddalo sitou wurru turranga masingkata 
manungku apa apan iwabbattľi ami udde apangimananna. 


Tabea ainsue n suratta 


BTae manambo atonna apan tau iwalo siamiu, arawe iau mam- 
mendama mappianne arie sulalummu suratta. Mla'u mangantimma lai 
tate malannu iite massomba, wurru iite wotongnge maggahatto suadio’a. 

15 Antimanna Mawu Ruata mangalamatta turranga. 

Manga hawenu su tampa'u indi nandoho n tabea lai sio. Waloa'a 
tabea'u su anambo n manga hawe ng kite sambau-sambau. 


SURATTI YUDAS 


WISARA TALAANE 


Suratti Yudas indi niworreta hunane iapaanaungnga su mabbawasane 
tadeu maantaga su saruannu manga huru awusu apan mannago 
n watanganne Sarrani. Sulalummu suratta apan maautta indi apan 
lalorrone ere lai suratti Petrus aruane, mamamorrene mangngonggolu 
sasasa su mabbawasane tadea'u sidutu mammanara maddea'a pangangi- 
manna. 


Lalorrone 
Panattarranne 1-2 
Pallalagu, alarra'a wurru ola'u 

manga huru awusu 3-16 
Tatantiro tadea'u sidutu mangngimanna 17-23 


Aaliomanna daralo 24-25 

Manga turrangnga apan suete niwagoanna wurru lembon arang- 
1 nguannu Mawu Ruata lamangnga, see rariaganna ana waugu 
Mawu Yesus Kristus. Naola'a allangngi Yesus Kristus, iau — Yudas - 
turrangngi Yakobus, ?mangngantimma: 

Antimanna Mawu Ruata mangonggolu alamatta, darangngu wurru 
paddarame siainiu ringannu manambo-nambo. 


Manga huru awusu 


“Manga turrangnga apan arangnguanna! Iau atonna-tonna pia pan- 
dumanna mamorrettu suratta siamiu su ola'u asasalamatta apan suete 
niapendamanni ite suadio’a. Arawe orassa indi iu pia pandumma 
mangarra'a siamiu ringannu suratta indi tadea'u iamiu sidutu mamma- 
nara maddea'a pangangimanna apan paassate nionggolu Mawu Ruata 
ma'oma n sara malannu-lannu su alarranang-Nge. “Ana waugu ringannu 
niawagananni ite, pia manga taumata waine apan sinumutta nailalo’a 
su pattangnganni ite. Imangitou manga taumata laleo, apan mam- 
malelongngu watta su ola'u darangngu m Mawu Ruata ng kite, tadea'u 
imangitou pia tempo mapaasabangngu apulu naungngi mangitou laleo. 
Wurru imangitou mannola'u Mawu Yesus Kristus, eteudde sangkatou 
Tembonanne wurru Mawu ng kite. Roe n alamonane ruumanni mangi- 
tou suete niapaasingkata sulalummu Wuke Susi. 

“Sarangkanambone udde iamiu masingkate. Arawe i@u maapulu 
mapaanaungngi amiu su olgu ereapa Mawu manalamatta pabbawalagu 
Israel wuassu letu Mesir, arawe wua udde namate manga taumata 
apan tawe mangngimanna su wallatti mangitou. “Paanaunge lai manga 
mala'ekatta apan nalliu passarannu tarrino mangitou, naoman sara 
nanantangu tampa atatanaanni mangitou. Mawu Ruata namantungu 
manga mala'ekatta udde ringannu rate apan tawe mawu'a, sulalummu 
tampa apan maranduma su alungngu runia. Poiaroddi imangitou sidutu 
tatarranganna magoma n sara imangitou irruumanna su Allo apan 
wahewalla udde. 7Naunge’o lai soa Sodom wurru Gomora wurru 
manga soa maranine, apan inolaannu tumanangnge ere lai inolaannu 
manga mala'ekatta udde. Imangitou sussandaga wurru ma'ola'a alaleo, 
na'oma n sara imangitou niramme sulalummu putungnga apan tawe 
panginsueanne, tadegu maola'a sambau pannanaunganna su anambo n 
taumata. 

ŝAroddi lai manga taumata udde marringiddu baliawa na'oma n 
sara imangitou ma'ola'a rosa su wadangngi mangitou sassane. Imangitou 
mangngadio’a tarrino Mawu Ruata wurru mangngaluandaga manga ino- 
laannu Mawu apan mawantuga su surga. °? Mikhael sassane, apan naola'a 

tembonannu manga malaekatta, tawe pallalagu ereudde. Su tempo itou 
natatiakku Setanna sulalummu pabbawawulo su ola'u isai apan naa- 
somba winalunanni Musa, Mikhael tawe warrani makkuumannu Setanna 
ringannu wisara ipangngadio'a. Mikhael tumba'u nabbisara, ”Mawu sa- 
run mamulo sio”! WArawe ringannu manga aaluandaga, manga tau- 
mata udde namangalo alawo'u apa apan tawe asunnanni mangitou. 
Imangitou nasulunga ere manga winatangnga apan tawe ringide, apan 
maasingkatu inolaanne wuassu nianaramanne. Arawe ete inolaanna 
udde naalaleo simangitou. !!Nasilakate imangitou! Imangitou suete niu- 
mamatta su lalanni Kain. Tadeau maasomba roitta, imangitou namon- 
tollu wadangnge su inolaanna laleo ere Bileam. Wurru imangitou lai 
nipate ana waugu nilumawanna ere Korah. I2Su tempo iamiu na'ola'a 
andeangnga, pallalagu manga taumata udde maarantinna su wal- 
latti amiu. Ana waugu imangitou u'anna manambo-nambo ringannu 
tawe masili, wurru tumba'u marringiddu watanganne sassane. Imangi- 
tou naalihida winabbawa jattalla'u anginna, arawe tawe manguranna. 
Imangitou lai ere alu apan tawe mabbua salaiwe su tempo m pabba- 
wua; manga alu apan suete niabutta ramunne wurru natete abbi. !3Ere 
lai luaa malaraga su tahaloangnga lullupa, aroddi lai imangitou lullupa 
manga inolaanna apan maasili. Imangitou ere lai manga anumpitanna 
apan lullallele apan suete nisaddia Mawu Ruata tampane sulalummu 
araranduma apan masaddatta magoma n sara malannu-lannu. 

i4Henokh, pangangawanna appitune wuassi Adam, dorone suete 
namasingkatu ola'u manga taumata udde. Henokh nabbisara, ”Pa'ellega, 
Mawu sarun rumanta ringannu su riwune mala'ekan-Ne apan susi, ana 
waugu makkuumannu anambo n taumata. Mawu sarun makkuumannu 
manga taumata laleo ana waugu manga inolaanni mangitou apan tawe 
matatarrino. Wurru Itou sarun makkuumannu taumata marosa wurru 
laleo, ana waugu anambo n manga wisarane apan ipangngaluandaga. 

léManga taumata udde sidutu sussungkuta wurru mapaasala n tau- 
mata waine. Imangitou mabbiakka tutturruta manga apulu naungngi 
mangitou apan marosa. Imangitou tarra wattiu watanganni mangitou 
sassane, wurru massalo'u taumata ana see maasomba auntunganna.” 


lappanaungnga wurru ipanantiro 


17 Arawe turrangku apan arangnguanna, paanaunge apa apan dorone 
niwisara manga rasulu Mawu ng kite Yesus Kristus. !8ĮImangitou nama- 
singkata paarorone siamiu manungku maddani n allo m panginsueanne 
sarun rumanta manga taumata apan sarun mangaluandaga siamiu, ete- 
udde manga taumata apan mabbiakka tutturrutta apulu mangitou apan 

marosa. PEte mangitou indi apan mapaaranta m patatiakka. Imangi- 
tou tawe tatarrinoannu Gharraho Mawu Ruata, ewe'e tatarrinoannu pal- 
lalagu n runia. WArawe iamiu manga turrangku, paddulianete sidutu 
wiakku sulalummu pangangimannu si Yesus Kristus. Pangangimannu 
udde lembon susi. Tantalanna udde aaliomante ringannu Tarrino 
Gharraho Mawu Ruata, 2Iwurru pabbiakke sidutu sulalummu darangngu 
Mawu Ruata tantalanna iamiu ualarrado alamatti Yesus Kristus Mawu 
ng kite, apan sarun mangongogolu wiakka tutune wurru saran malannu- 
lannu siamiu. 

2 Matatarrino su manga taumata apan naungnge niumaliwu, rinone 
iamiu mappa'ellegu paa'akkana. 3 Wolengke taumata udde paasab- 
banga'a wuassu lalummu putungnga ana see imangitou masalamatta. Su 
saruannu manga taumata waine rinone iamiu mapaaliatta'u darangngu 
rarundinganannu apendama matta'utta, arawe arantinte n sara lai laubbi 
mangitou apan napene n luhudu alaļeo mangitou apan marosa. 


Aaliomanna daralo 


MMawu Ruata, apan wotongnge mallu'adda siamiu ana see tawe ma- 
nawo, wurru wotongnge.mangapiddu su araratuan-Ne apan mawantuga 
ringannu alaluassa apan tawe urangnge, %5 tumba’u Itou sassane Mawu 
Ruata, Punnu Salamatti ite sulalummu Yesus Kristus Mawu ng kite. Ete 
Itou Mawu Ruata apan mawantuga, ahewalanne, pia tarrino, wurru pia 
sarraungnge ro'e n alamonane ma'oma n sara orasa indi wurru saran 
malannu-lannu! Amin. 


SONDAPPA 
SI YOHANES 


WISARA TALAANE 


Sondappa Si Yohanes indi niworreta su tempo n taumata n Sarrani isa- 
ssingada wurru sassansaranna ana waugu mangngimanna Mawu Yesus 
Kristus sangkatou Mawu. Pandumannu mamamorrene paarorone ete- 
udde mangngonggolu antimma see atatohassa su mabbawasane, wurru 
lai ipannasa simangitou tadea'u sidutu mangngimanna su tempo sassan- 
saranna wurru isassingada. 

Lalorro m wuke indi su wageangnge ahewalanne natahia wuassu 
manga pira arariaddi n sondappa wurru aellega apan niwattia ringannu 
mappaattu sasumandinga apan atappasanne wotongnge asunnannu 
manga taumata n Sarrani su tempo udde, arawe masahadda sunnannu 
manga taumata waine. Punnu ringidda apan iapaasingkatta sulalummu 
wuke indi masokka isule sulalummu alawo'u hati n inolaanna ringannu 
alawo'u wageangngu aellega. Salaiwe niasombanganna manambo adda- 
patta apan uapaparrala su olgu pananala'a lalorro n wuke indi, arawe 
lalorro n ringiranne masemakka, eteudde sulalummi Kristus, Mawu 
Ruata panginsueanne sarun mallimbuakka anambo n seen-Ne, nasutta 
lai Setanna. Wurru amungkangu auntunganna udde inasombangante, 
Mawu Ruata sarun manantilu surga apan wakku wurru runia apan 
wakku maola'a sambau lalantake su alarranang-Nge apan maturruta. 


Lalorrone 
Panattarranne 1:1-8 
Aellega paarorone wurru manga suratta 

su pitu jamaatta 1:9--3:22 
Wuke lalulunanna wurru pitu segele 4:1- 8:1 
Pitu trompeta 8:2-11:19 
Naga wurru winatangnga rua m bua 12:1-13:18 
Alawo'u hati n aellega 14:1-15:8 


Pitu asasa'u Mawu Ruata 16:1-21 

Ananawo m Babel, papate n winatangnga, nabi tarra 
wahia wurru Setanna 

Ruumanna panginsueanne 

Surga wakku. runia wakku, Yerusalem wakku 

Panginsueanne 


17:1-20:10 
20:11-15 
21:1-22:5 
22:6-21 

Lalorro n wuke indi mabattra su olgu apa apan suete niapaaliatta’u 
1 Mawu Yesus su olau manga arariaddianna apan sarun mariaddi. 
Mawu Ruata namasingkata Mawu Yesus. tadea'u Itou mamasingkata su 
manga allangngu Mawu Ruata, apa apan rinone malihakke mariaddi. 
Kristus nandolokku mala'ekan-Ne si Yohanes, allang-Nge, iapapasing- 
katu manga arariaddianna udde sitou. ?Ne Yohanes nabbati' en sarang- 
kanambone apan niasiloanne udde; wurru ete indi watti tou su olau 
tanata ni Mawu Ruata apan tinohassu Mawu Yesus Kristus wuassu tatia- 
lane. “Lalumanna'a su taumata apan mabbasa wurru maddaringikka 
wattiu papatta m wuke indi see tutturruta apa apan uaworretta su- 
lalummu wuke indi. Ana waugu tate malannu lai sarangkanambone indi 
sarun mariaddi. 


Tabea su pitu jamaatta 


4Manga turranga apan uatana’a su pitu jamaatta su leta'u Asia! Iau 
Yohanes, mangngantimma iamiu onggolannu alamatta wurru alaluassa 
wuassu Mawu Ruata - eteudde Itou apan nirumanta, apan nirumantate 
wurru apan nirumanta sarangkaloengnge - wurru lai wuassu pitu 
gharraho apan uatanaa su saruannu addera n araratuannu Mawu 
Ruata, “wurru wuassi Yesus Kristus, mattatiala apan maturruta. Ete 
Itou apan paarorone niapaawiakka apia wuassu papate wurru ete Itou 
ahebbalanne uaparenta manga ratu n runia. 

Mawu Yesus mandangngu siite, wurru ringannu papate-Ne, Itou na- 
paaliu ng kite wuassu manga rosa ng kite, êwurru nandiadi siite sambau 
pabbawalagu manga imam, apan mangngimbe Mawu Ruata, Iamang- 
Nge. Mawu Yesus Kristus eteudde awantuhanne wurru uatarrino sa- 
rangkalo'engnge. Amin! 

7Pgellega Itou rumanta sulalummu winabbawa! Anambo n taumata 
sarun ma'ellega Sitou, nasutta imangitou lai apan nangusu'a Sitou. 
Anambo n pabbawalaga su runia sarun lumalo n Tou. Ore, Atonna! 
Amin! 

8”Ete Iau apan paarorone wurru pangudusanne,” wisara n Mawu 
Ruata, apan nirumanta, apan nirumantate, wurru nirumanta sarang- 
kalo'engnge, Apan Lembon Tarrino. 


Aellega su ola’i Kristus 


#“la'u Yohanes, turrangu apan maluassa wurru massusa suadio’a 
ringanni amiu sulalummu asasusa apan narria'a su mallalarrenggenni 

Tarranusa m Patmos (1:9) 


Kristus. lite masabare matatarranga ana waugu pabbawalaga pussa'a- 
Ne. Iau niramme su Patmos ana waugu i&u mammasingkatu tanata 
Mawu Ruata, apan tinohassu Mawu Yesus sulalummu tiala-Ne. !"Su 
allo Mawu, ia'u niaasuttannu Gharraho Mawu Ruata, see i@u naa- 
ringikka tingikka apan ma'ikkatta - nassulungngu tingikku trompeta - 
mabbisara su liw'u. !!Tingikka udde nabbisara, ”Worretta'a apa apan 
niasiloannu, wurru onggola'a wuke udde su pitu jamaatta apan isassago 
indi: Efesus, Smirna, Pergamus, Tiatira, Sardis, Filadelfia, wurru 
Laodikia.” 

2]gu nanaile watukku liudde ma'ellega isai udde mabbisara siau: 
See i@u naasilo pitu m bua ledda n solo apan niolaa wuassu 
wulawanna. Su pattangngannu manga ledda n solo udde uarisikka 
sangkatou apan niasiloanna naalihidda taumata. Itou ualurre n jubah 
alo'engnge na'oma n sara ledda. Su sabba-Nge, Itou uapaattu lalindumu 
'TO'O wuassu wulawanna. “Utang-Nge mawira ere wambulu n domba, 
awirane ere sangarenna. Mata-Ne lurrenggama ere putungnga; !5ledda- 
Ne lurrena naalihida witu'a itattambuna. Tingik-Ke naalihidda tingikku 
uae mappampassa apan wahewalla. I6Lima uanan-Ne uaagassa anum- 
pitanna pitu, wurru wuassu morro-Nge sinumabangnga halele marroro 
sammata, apan rorrone rua m ba'a. Hati-Ne lullansiangnga naalihidda 
matannallo su allo allattune. !?Su tempo igu naasilo, iau nassumaga su 
saruan-Ne ere taumata nate. Arawe Itou namita n lima-Ne aikkatanna 
sia'u see nabbisara, ” Arie paata'utta! Ete Iau apan paarorone wurru pa- 
ngudusanne. !$Ete Iau Itou apan wiakka! Iau natete, arawe pa'elege, 
la'u wiakka saran malannu-lannu. lau uatarrino papate, wurru su wowo 
n runia n taumata nate. Ana waugu udde worretta’a manga ino- 

hanna apan niasiloannu, eteudde manga inolaanna apan sarun mariaddi 
oirassa indi wurru manga inolaanna apan sarun mariaddi salimmurine. 
#Fte indi addapinga wuassu anumpitanna pitu apan niasiloannu su lima 
uanang-Ku, wurru wuassu pitu ledda n solo wulawanna udde: Anumpi- 
tanna pitu udde eteudde manga mala'ekatta su pitu jamaatta, wurru pitu 
ledda n solo udde eteudde pitu jamaatta udde.” 


Tanata su Efesus 


”Su mala'ekattu jamaatta su Efesus, worrettæa arendi: Ete indi 
tanata wuassi Fou apan uaagassa anumpitanna pitu su lima uanan- 
Ne, wurru u'amatta su wallatu pitu ledda n solo wulawanna udde. ?Ig’u 

Pitu ledda n solo wulawanna (2:1) 


masingkatu apa apan a olaanni amiu: lamiu mammanara marrimadda 
wurru iamiu matammuda atonna. Ia'u masingkata manungku iamiu tawe 
mangonggolu naungnga su taumata laleo. Wurru manga taumata mang- 
ngau watanganne rasul, wutte'e waline, suete niannamanni amiu wurru 
niasombanganni amiu, manungku imangitou tarra awusu. “lamiu masa- 
bare wurru iamiu uatatarranga ana waugu Ia'u, wurru naungngi amiu 
tawe maadio'a. 4Arawe indi sasimba-U siamiu: Iamiu tate mandang- 
ngu Siau ere rorone. “Ana waugu udde, paanaungete tumanite n marau 
iamiu nanawo! Awalute wuassu manga rosanu, wurru pa'ela'e ere ino- 
laanni amiu rorone. Amungkangu tawe, ne I2u sarun rumanta ringanni 
amiu wurru manawutta ledda n solonu udde wuassu tampane. $Arawe 

pia sambau apapia siamiu, eteudde: Tamiu maddantinu pallalagu mar 
lalarrenggenni Nikolaus apan iaaranting-Ku lai. 

7Isai-sai apan maaringikka, rinone manutukka apa apan iapaasing- 
katu Gharraho Mawu Ruata su manga jamaatta! 

Imangitou apan naauntunga, sarun Ta'u iwala umanna wua wvassu 
punnu pabbawiakka apan tuttuwo su Waillu Mawu Ruata.” 


Tanata su Smirna 


8”Su mala'ekattu jamaatta su Smirna, worretta'a arendi: Ete indi 
tanata wuassi Tou apan paarorone wurru pangudusanne - apan na- 
tete wurru nabbiakka apia. “lau masingkatu manga asasusanu; Ia@’u 
masingkata iamiu asiangnga arawe wutte'e iamiu ala! Iau masingkatu 
manga aaluandaga apan ipangaluandaga siamiu wuassu manga taumata 
apan mangnga'u ririne Yahudi, wutte'e waline; ete imangitou udde pa- 
bbawalagu Setanna! WArie matta'uttu asasusa apan tate maļannu lai 
apendamanni amiu. Paanaunge, Setanna sarun mantarro n sangkawa- 
geanganna wuassi amiu sulalummu tuttupanna, ana waugu ipamono’a 
siamiu. lamu sarun matatarranga mapulo allo alannune. Rinone iamiu 
maturruta Siau maoma n sara mate, ne Iau sarun mangonggola 
siamiu wiakka tutune wurru saran malannu-lannu apan maola'a sambau 
lalantaku naauntunga. 

"sai-sai apan wotongnge maaringikka, rinone manutukka apa apan 
iapaasingkatu Gharraho Mawu Ruata su manga jamaatta. 


Imangitou apan naauntunga, saran paassa tawe matatarranga papate 
aruane.” 


Tanata su Pergamus 


12”Su mala'ekattu jamaatta su Pergamus, worretta'a arendi: Ete indi 
tanata wuassi Tou apan uaagasa halele marroro apan rorone rua m 
baa. Blau masingkata suapa iamiu uatana'a, eteudde su araratuannu 
Setanna. Jamiu maturruta Siau. Ewe’e su tempo Antipas, matatiala-U 
apan maturruta udde, nipate su saruannu su tampa n Setanna, iamiu 
tawe naddandila manungku iamiu mangngimanna Siau. "Salaiwe arod- 
di pia manga pira inolaani amiu apan tawe maaluassa Siau: Pia sang- 
kadoanna taumata su wallatti amu apan mangngimanna alarra’i Bileam. 
Bileam nangarra'a si Balak ereapa mangema'u taumata n Israel su rosa; 
ringannu nassalo'i mangitou umanna anna apan suete nionggolla su 
paaļuanna wurru na'molaanna sussandaga. ISAroddi lai su wallatti amiu 

Pa manga taumata apan udaggasa alarra'u manga mallalarrenggenni Ni- 
kolaus. I$Ana waugu udde, awalute wuassu manga rosanu! Amungka- 
ngi tawe, tate malannu lai Iau sarun rumanta ringanni amiu wurru 
mamangalo manga taumata udde ringannu halele apan uaraddo su 
mor;ong-Ku. 

IMsal-sal apan maaringikka, rinone manutukka apa apan iapaasing- 
katu Gharraho Mawu Ruata su manga jamaatta! 

Imangitou apan naauntunga, sarun Ta'u wala umanna manna apan 
uawuni, wurru sambau-sambau sarun manengkama wuassiau sambau 
watu mawira. Su watu udde uaworretta sambau aranna wakku, apan 
awagananni sai-sai, tumba'u taumata apan nanengkamma.” 


Tanata su Tiatira 


18”Su mala'ekattu jamaatta su Tiatira, worretta'a arendi: 

Ete indi tanata wuassu Anau Mawu Ruata, apan mata-Ne lukkeng- 
gama naalihida putungnga, wurru ledda-Ne lukkena naalihidda witu'a 
nitambuna. PIau masingkatu anambo n apa apan a'olaanni amiu - 
lau masingkata iamiu mandangngu sansulungngu, iamiu maturruta, 
iamiu mammanara, wurru iamiu maaddana matatarranga. la'u masing- 
kata iamiu orassa indi mammanara mannamboanna wuassu paarorone. 
20 Arawe indi sasimba-U siamiu: Iamiu nangonggolu naungnga si Izebel, 
wawine apan mangnga'u watanganne darolorrannu Mawu Ruata udde. 
Manambote manga allang-Ku niawusuanne wurru niarraanna sussan- 
daga wurru vanna anna apan suete pinassubba paaluanna. ”Suete Ta'u 
nionggolannu tempone itou mawalu wuassu manga rosane, arawe itou 
maddiri mamallosu inolaanne sussandaga udde. 22Paanaungete! la'u sa- 
run mangema`i tou ma'oma n sara mataddu'a su tampa atatiilanne. 
Isudde itou wurru manga taumata apan sussandaga ringanni tou sarun 
matatarranga atonna. Sarangkanambone udde Ta'u olaanna orassa indi 
- tabbene'e amungkangu imangitou mangado manga inolaanna apan 
laleo su sambau ringanni tou. Manga mallalarrenggenne sarun Ta'u 
pateanna lai tadea'u anambo n jamaatta maatutukka manungku ete Ia'u, 
Itou apan masingkatu ringiranna wurru naungngu taumata. lamiu sarun 
Ta’u walisanna tumurruttu inolaannu sangkatou-sangkatou. 

MArawe iamiu waine su Tiatira apan maddiri tumurrutta alarra'a 
laleo udde, wurru maddiri mangurumma alarra'u Setanna. lau ma- 
bbisara manungku la'u tawe manamba winabbawanu apan mawak- 
kata. 2SArawe maoma n sara lau rumanta apia, rinone jamiu si- 
dutu tutturruta apa apan suete niatahuananni amiu. 2627Imangitou apan 
naauntunga, wurru saran pangudusanne ma`ola’'a apa ipaapulu-U, sarun 

Ta'u onggolannu tarrino apan uasulungnga ere Ta'u sinengkama wuassu 
lamang-Ku. Imangitou sarun manengkama tarrino wuassia-U ipama- 
renta manga pabbawalaga ringannu ta'inna atta'a, wurru ipakkimunsa a 
manga pabbawalaga udde ere urinna leta'a. 28Imangitou sarun maneng- 
kama anumpitannu arrusuallo wuassia-U. 

#lsai-sal wotongnge maaringikka rinone manutukka apa apan 
iwabbisara Gharraho Mawu Ruata su manga jamaatta!” 


Tanata su Sardis 


”Su mala'ekattu jamaatta su Sardis, worretta'a arendi: Ete indi ta- 
3 nata wuassi Tou apan uatahuanna pitu gharraho wuassu Mawu 
Ruata wurru anumpitanna pitu udde. lau masingkata apa apan 
a'olaanni amiu. Unni Tou iamiu wiakka, wutte'e nate! ZAna waugu 
udde apu'ote, wurru panohasse apa apan ta'e pia siamiu tantalanna 
udde taambe nate abbi. Ana waugu la'u naaratingnga manungku ino- 
laanni amiu, taambe saran sambau apan nasuungnga su saruannu Mawu 
Ruata. “Nariaddi, naungete apia apa apan suete niarra'a siamiu rorone 
wurru apa apan suete niaringirrani amiu. Ola'e udde wurru awalute 
wuassu manga rosanu. Amungkangu iamiu tawe maatimpu'o, Iau sa- 
run rumanta ringanni amiu ere sangkatou tarra tao; wurru iamiu 
wagga tingngerate tempone Iau rumanta. 4Arawe su pattangngani 
amiu su Sardis tae pia taumata uariaga tadea'u laungnge sidutu wa- 
resi. Imangitou udde sarun umamatta suadio’a ringang-Ku ringaannu 
uapedettu mawira, ana waugu imangitou su rinone mappaattu udde. 
š5Simangitou apan naauntunga sarun lurreannu jubah mawira. Aranni 
mangitou tawe Tau pappasanna wuassu Wuke n Taumata Wiakka. 
Wurru su saruannu lamang-Ku wurru manga mala'ekan-Ne la'u sarun 
manga'u manungku imangitou udde pussa'a-U. 

éIsai-sai wotongnge maaringikka, rinone manutukka apa apan nia- 
paasingkatu Gharraho Mawu Ruata su manga jamaatta!” 


Tanata su Filadelfia 


7”Su mala'ekattu jamaatta su Filadelfia, worretta'a arendi: 

Ete indi tanata wuassi Tou apan susi wurru tutune. Ete Itou 
uaaggasa a'unsi apan tatahuananni Daud; amungkangu Itou mamu'a, 
tawe saran sangkatou wotongnge maarruuda, wurru amungkangu Itou 
marruuda, tawe saran sangkatou wotongnge maawu'a. #$la'u masing- 
katu apa a'olaanni amiu. Iau. masingkata manungku iamiu tawe tuma- 

nite n matohassa; iamiu suete tinumurruta alarra-U wurru maturruta 
Sgu. Siamiu suete Tau niwwa sambau ngara, apan tawe iarruudi 
sai-sai lai. ?Naungete indi: Manga taumata apan naola'a pabbawa- 
lagu Setanna udde, manga tarra awusu apan mangnga'u watanganne 
Yahudi wutte'e waline, sarun Tau olaanna maoma n sara imangi- 
tou ramanta umalintudda su saruannu. Wurru imangitou sarun maa- 
singkata manungku Iau marangngu siamiu. WAna waugu iamiu suete 
tinumuryuta parenta-U tadeau mangngimanna, Jau lai sarun ma- 
nillumma siamiu wuassu tempo n asasusa apan sarun mariaddi su 
ahewallu runia. Olangnge udde sarun mariaddi ipamono'a anambo 
n taumata su runia. HI@æu malihakke rumanta! Paariagai paapia-pia 
apa apan tatahuananni amiu, tadea'u tawe saran sangkatou mangarro 
lalantaku auntungannu. Taumata apan naa'untunga, sarun Tau 
olaanna ere sambau dirri sulalummu Wale Susi Mawu Ruata-U, wurru 
itou sarun matanga su tampa udde saran malannu-ļannu. Arannu 
Mawu Ruata-U, wurru arannu soa Mawu Ruata-U - eteudde Yerusalem 
wakku apan sarun umonto'a wuassu surga, wuassu Mawu Ruata-U - sa- 
run Ta'u iworreta su wadangu taumata udde. Wurru lai arang-Ku apan 
wakku sarun Ta'u iworreta su waddange. 

BIsai-sai wotongnge maaringikka, rinone manutukka apa apan nia- 
paasingkatu Gharraho Mawu Ruata su manga jamaatta!” 


Tanata su Laodikia 


14”Su mala'ekattu jamaatta su Laodikia, worretta'a arendi: 

Ete indi tanata wuassu Awantuhanne Amin, Mattatiala apan ma- 
tammuda wurru narrino, punnu alawo'u sarannapa apan niola'u Mawu 
Ruata. !5Ją@u masingkatu apa a olaanni amiu; lau masingkata iamiu 
tawe masunge wurru lai tawe lai maloso. Rinone iamiu sambau su wal- 
latu darua udde! !śArawe iamiu maihamma; tawe maloso, tawe lai 
masunge. Ana waugu udde iamiu sarun Ta'u imuta iapaasabanga wu- 
assu lalummu morrong-Ku. ”Iamiu mabbisara, Tami ala wurru alawo'a 
mangke pia; iami tawe urangnge apa-apa? Arawe iamiu wagga arod- 
di aasiangnge wurru aroddi maasusa ririnu! Iamiu asiangnga, tantole 
Waiu wuta. ISAna waugu udde Iau manantiro siamiu tadea'u ma- 
malli wulawanna wuassia-U, eteudde wulawanna apan apianne, ta- 
deau iamiu maola'a ala. Pamallite lai laubba mawira wuassia-U ta- 
deau iamiu pia peddeta wurru ipamtunte wadangi amiu apan tantole 
wurru maasili. Wurru pamallite lai undama ipamurra matanu tadea'u 
1amiu wotongnge maasilo. Manga taumata apan arangnguang-Ku, ete 
imangitou apan Ta'u tagguanna wurru wabbalanna. Ana waugu udde 

rinone iamiu marrimadda mammanara, wurru awalute wuassu manga 
rosanu. #Pa'ellega! Ila'u uarisikka su saruannu ngara wurru maneng- 
kela. Amungkangu pia taumata apan naaringikka tingi-U, wurru namwa 
ngara, Iau sarun sumutta maisasomba n tou; Ia’u sarun umanna suadio’a 
ringanni tou wurru itou umanna suadio’a ringang-Ku. 2lmangitou apan 
naauntunga, sarun Ta'u iwala uma’ianna su addera n araratuang-Ku su 
sambau ringang-Ku, ere la'u sassane lai suete naauntunga wurru orassa 
indi ua'1anna suadio’a ringannu Jamang-Ku su addera n araratuan-Ne. 

2 [sai-sai] wotongnge maaringikka, rinone manutukka apa apan nia- 
paasingkatu Gharraho Mawu Ruata su manga jamaatta!” 


Pasasubba su surga 


4 Wua udde i&u naasomba aellega lai. Iau naasilo sambau ngara 
nawu'a su surga. Wua udde inaringikka lai tingikka apan paarorone 
suete nabbisara sidu ere tingikku trompeta. Tingikka udde nabbisara, 
”Wette rangante isindi. I@u sarun mamasingkata sio apa apan sarun 
mariaddi murine.” ?fa’u lapiddu niintarroannu Gharraho Mawu Ruata. 
See i@u naasilo su surga pia sambau addera n araratuanna, wurru pia 
sangkatou ua janna su addera n araratuanna udde. “Hati n taumata 
udde lullansiangnga naalihidda permata baiduri pandan wurru permata 
delima. Sambau randipakka ere zamrud uapaliwutta addera n arara- 
tuanna udde. 

#Sulalummu atokke malimbulunna apan uapaliwutta addera n arara- 
tuanna udde, pia rua m pulo appata addera n araratuanna waine. Isudde 
uaianna rua m pulo appata piarrange apan uapedettu mawira, wurru 
ualurre n araposa wulawanna. 5Wuassu addera n araratuanna udde luk- 
kena semakku sawallo wurru sinumabanga tingikku ralla mappose. 
Wurru su saruannu addera n araratuanna udde pia pitu solo lukkeng- 
gama; eteudde pitu Gharraho Mawu Ruata. śPia lai isudde su saruannu 
addera n araratuanna sambau apan aellehanna ere tahaloangnga kaca, 
matilangnga ere kristal. 

Uapaliwutta addera n araratuanna, suapan sandirrane, pia ap- 
pata riadianna, apan su saruanne wurru su liudde napene mata. 
TRiadianna paarorone aellehanna naalihida singa, aruane naalihida sapi 
esakka. Atallune hatine naalihida hati n taumata. Aiappane aellehanna 
naalihida manu'a rajawali tantalanna tuttalla'a. $Sire appata riadianna 
udde, sambau-sambau pia papaidde annuma, wurru su ahewallu wada- 
nge, wurru sulalumme napene mata. Allo rabbi manga riadidnna udde 
tawe illolone mangngantari, 

”Susi, susi, susi arannu Mawu, Mawu Ruata Lembon Tarrino; 

apan nirumanta, suete nirumanta, wurru nirumantate 
sarangkalo'engnge.” 

’Sire appata riadianna udde mangngantari antari n daralo, addata 
wurru aadiangkamanna Sitou apan ua'lanna su addera n araratuanna 
udde, eteudde Itou apan wiakka saran maļannu-lannu. Wurru su tempo 
manga riadianna udde mangngantari, sire rua m pulo appata piarrange 
udde uaaruutta su saruannu taumata apan ua'ianna su addera n arara- 
tuanna udde, see nassubba Sitou apan wiakka saran malannu-lannu. 
Wua udde imangitou nanuntungngu manga araposa n araratuanni 
mangitou su saruannu addera n araratuanna udde lapiddu nabbisara, 

1O Mawu, O Mawu Ruata ng kami! 
Tumba'u To sassane apan wotongnge manengkama daralo, 
addata wurru tarrino. 

Ana waugu ete To apan na'ola'a sarangkanambone, 

wurru wuassu apulu-Nu lai sarangkanambone udde suete 
nariaddi wurru wiakka.” 


Lulunnu wuke wurru Ana'u Domba 


5 Wua udde i&u naasilo sambau lulunnu wuke su lima n Tou apan 
ua'ianna su addera n araratuanna udde. Wuke udde napene m 
worretta su rua m baane wurru nireetannu pitu m bau segele. ?See ja'u 
naasilo sangkatou mala'ekatta apan matohassa waliata ringannu ting- 
ikka apan ma'ikkatta. ”Isai wotongnge mamesangnga manga segele indi 
wurru mamu'a wuke indi?” 3Arawe mapia ete su surga ara'e su runia, 
ara'e su wanta n runia tawe niasombanganna saran sangkatou apan wo- 
tongnge maawu'a wuke udde, wurru ma'ellega lalumme. 4Ne igu ni- 
lumuai atonna-tonna ana waugu tawe saran sangkatou apan wotongnge 
maawu'a wuke udde, wurru ma'ellega lalumme. “See sangkatou wuassu 
manga piarrange udde nabbisara sia'u, “Arie palluai! Pa'ellepe! Singa 
wuassu pabbawalagu Yehuda, papapulunni Daud apan wahewalla, suete 
naauntunga! Jtou wotongnge mamesangnga pitu segele udde wurru 
mamu'a wuke udde.” 

Wua udde i&u naasilo sambau ‘Angu Domba apan uarisikka su- 
pattangngannu addera n araratuanna udde, papaliwutannu sire appata 
riadianna wurru anambo n piarrange. Angu Domba udde aellehanna 
naalihida ere suete nipototta. Itou pia pitu tatandu'a wurru pitu mata; 
eteudde pitu Gharraho Mawu Ruata apan suete nirolokká su ahe- 
wallu runia. ?Wua udde Angu Domba udde inumamatta wurru nanganu 
lulunnu wuke udde wuassu lima uanannu taumata apan ua'janna su 

addera n araratuanna udde. #Tantalanna Ana'u Domba udde ma'ola'a 
aroddi, inumaruutta sire appata riadianna udde wurru sire rua m pulo 
appata piarrange udde su saruan-Ne. Imangitou sangkatou-sangkatou 
uaaggasa kecapi wurru mangko wulawanna lalorroannu amania, eteudde 
manga aaliomannu pabbawalagu Mawu Ruata. °’Imangitou mangngan- 
tari n sambau antari apan wakku: 

”To wotongnge manganu wuke udde 

wurru mamesangnga manga segelene. 
Ana waugu To suete nipate, wurru ringannu papate-Nu, 
taumata wuassu alawo'u ruanganna wahasa, araratuanna, wurru 
pabbawalaga suete niwallian-Nu hunane su Mawu Ruata. 
Po suete nandiaddi simangitou sambau pabbawalagu manga imam 
sassane, 
tadea'u imangitou mangimbe Mawu Ruata ng kite, 
wurru mamarenta su wowo n runia.” 

Wua udde iæu naasilo lai. Iau naaringikka tingikku mala'ekatta 
su riwune wurru su jutane anambone. Imangitou uarisikka ua- 
paliwutta addera n araratuanna wurru sire appata riadianna see manga 
piarrange udde, 2 Wurru imangitou mangngantari ringannu tingikka 
apan ma’'ikkatta, 

”Ana'u Domba apan suete nipototta udde, rinone manengkama 

tarrino, 

paa'ala, apande wurru atattohassa; 

Itou rinone addatanna, wantuhanna wurru raddaloanna!” 
BSee iau naaringikka alawo'u riadianna su langitta, su runia, su wanta 
n runia wurru sulalummu tahaloangnga - aunne alawo'u riadianna su 
ulilim pat?uppa indi - mangngantari, 

”Itou apan ua'ianna su addera n araratuanna, wurru Sangkatou 

Angu Domba udde, 

mangke raddaloanna wurru aaddatanna see awantuhanne wurru 
uatarrino saran malannu-lannu!” 
4Ne sire appata riadianna udde sinumimbakka, ”Amin!? Wurru manga 
piarra’a udde inumaruuta wurru nassubba. 


Manga segele 


Wua udde i&u naasilo Anau Domba udde namesangnga segele 
6 paarorone su wallatu segele pitu udde. See i&u naaringikka sambau 
su wallatu riadianna udde nabbisara, ”Wette!” Tingikke naalihidda ere 
tingikku rallu'a. ?Ne ia'u naasilo, see niasiloanna sambau awalo mawira. 
Sumasa'ene uaaggasa sambau anaanna wurru itou nionggolannu sambau 

mahkota. Itou uw'amatta ere sangkatou apan naauntunga inai mangarro 
auntunganna. 

3Wua udde Anau Domba udde namesangnga segele aruane, wurru 
la'u naaringikka riadianna aruane nabbisara, ”Wette!” See awalo 
waine sinumabanga lai. Awalo udde marramu wambulune. Sumasa'ene 
nionggolannu tarrino ipammuli m paddarame su wowo n runia, tadea'u 
taumata mapapate. Ne itou nionggolannu halele wahewa sammata. 

“See Angu Domba udde namesangnga segele atallune. Wurru 
i&u naaringikka riadianna atallune nabbisara, ”Wette!” Ia'u na'ellega, 
ne niasiloangku sambau awalo ma’'itumma sumasa'ene uaaggasa sam- 
pare tatimbanganna su limane. “Wurru i&u naaringikka sambau apan 
niaringirrana ere tingikka apan wui wuassu pattangngannu sire appata 
riadianna udde. Tingikka udde nabbisara, ”Salliterre ganduma apan 
mapia, arega n lalantaku allo massallo, wurru tallu n literre gandumma 
parralane aregane ere lalantaku allo massallo lai. Arawe imbarranga 
mandaleo manga alu n Zaitun wurru waillu anggore!” 

7Wua udde Angu Domba udde namesangnga segele aiappane. 
Wurru igu naaringikka riadianna aippane nabbisara, ° Wette!” $la'u 
na'ellega, see niasiloangku sambau awalo hatine namillosa. Sumasa'ene 
aranne Papate. Wuassu liudde, itou tatantalongannu Runia m Papate 
marani-rani. Tarrino su wageangnge aiappane su runia indi tinantilla 
simangitou, tadea'u imangitou wotongnge mamate sulalummu pangalo, 
sulalummu rutumma, ara'e alarrusa'itta wurru wuassu manga winatang- 
nga malarraga. 

“Wua udde Angu Domba udde namesangnga segele alimane. Ne 
i@u naasilo su alungngu medda n sasamba pia rimuuddu manga taumata 
nate nipate ana waugu mannohassa tanata Mawu Ruata sulalummu tiala 
mangitou. “#Imangitou vui ringannu tingikki mangitou apan ma’ikkatta, 
”Oh Mawu Lembo n Tarrino, apan susi wurru narrino! Pira ng katempo 
lai alannune To mamarikissa lalorro n runia wurru marruumanni 
mangitou ana waugu suete namate siami?” HImangitou sangkatou- 
sangkatou nionggolannu jubah mawira sambau. See imangitou nirolokka 
niapaillolo tala ng kadio'a lai, ma'oma n sara masuungnga reengannu 
manga hawe sangkamanaranna wurru manga turrangi mangitou apan 
sarun pateanna lai ere imangitou. 

25ee i&u naasilo Anau Domba udde namesangnga segele aian- 
nume. Nariaddite linukka apan masaddata. Matannallo nabbali 
ma'itumma ere malarrenessa ma'itumma halagga, wurru wulanna nab- 
bali marramu ere rapra. “Manga anumpitanna mannawo wuassu langit- 
ta su wowo n runia naalihidda wua ng kalu ara apan taambe nalaha 
napulidda wuassu alune su tempo niio'u anginna ma'ikkatta. MLangitta 
nawuli naalihidda ere suratta nilulunna, wurru anambo n wowone 

wurru manga tarranusa niingkata wuassu tampane. !5See manga ratu 
n runia, manga tembonanne, manga tembonannu tantara, manga tau- 
mata ala wurru taumata pia tarrino, wurru manga taumata waine 
lai, mapia allangnga arae tawe allangnga, sarangkanambone na'imbuni 
m watanganne sulalummu manga liangnga ara'e su wallatu watu su 
wowone. 1śSu manga wowone wurru su manga watu udde, imangitou 
vui, ”Aema'e siami! Wuniaawe lami wuassu aellegi Tou apan ua'1anna 
su addera n araratuanna, wurru wuassu asasa'u n Anau Domba udde! 
17 Allo maasansara nirumantate, orassa indi imangitou napaasabangu 
asasa'u mangitou, wurru tawe saran sangkatou apan wotongnge suma- 
ruanna simangitou!” 


Marrasutta appatu pulo appata su riwune 
taumata wuassu pabbawalagu Israel 


Wua udde, i&u naasilo sire appata mala'ekatta uarisikka su ap- 
7 pata pabbuuannu runia. Imangitou mannarranga anginna appata 
su runia tadea'u tawe anginna apan tumiuppa su ammaranne, ara'e 
su tahaloangnga, ara'e su manga aaluanna. ?See ia'u naasilo sangka- 
tou mala'ekalta waine nilumapputa wuassu samba'a ra'i. Itou uaapi- 
ddu segele wuassu Mawu Ruata apan wiakka. Ringannu tingikka 
maikkatta mala'ekatta udde namaggo sire appata mala'ekatta apan 
suete naasomba tarrino Mawu Ruata ipanggohakku ammaranne wurru 
tahaloangnga. 3 Mala’ekatta udde nabbisara, ”Paaliwue'o manggohakku 
ammaranne ara'e tahaloangnga, arae manga aaluanna amungkangu 
lami taambe nangonggolu tatiala segele su pakkanu manga allang- 
ngu Mawu Ruata ng kite.” 4See i@u niwaloanna manungku reenganne 
144.000 su atoune apan nionggolannu tatiala n segelu Mawu Ruata su 
pakkani mangitou. Manga taumata udde nianu wuassu sire mapulo dua 
pabbawalagu Israel, “wuassu pabbawalaga sambau, 12.000 su atoune. 
Eteudde wuassu walagi: Yehuda, Ruben, Gad, “Asyer, Naftali, Manasye, 
7Simeon, Lewi, Isakhar, Zebulon, Yusuf wurru Benyamin. 


Taumata apan tumanite manambo 


’Wua udde igu na'ellega apia, see niasiloanna taumata tumanite 
manambo - tawe saran sangkatou taumata apan wotongnge maareeng- 
ngu anambone. Imangitou udde manga taumata wuassu alawo'u pab- 
bawalaga, ruanganna, araratuanna, wurru wahasa. Ringannu uapeddetu 
jubah mawira-wira wurru ringannu uaaggasa manga ranna ng kalu pa- 


SONDAPPA 7, 8 701 


lem su limane, manga taumata manambo udde dirumarisikka sinuma- 
ruanna addera n araratuanna wurru sinumaruanna Ana'u Domba udde. 
See ringannu tingikka ma'ikkatta imangitou vui, ”Asasalamatti ite da- 
rantane wuassu Mawu Ruata ng kite, apan ua’'ianna su addera n arara- 
tuanna, wurru wuassu Anau Domba udde!” llAnambo n mala'ekatta 
uarisikka uapaliwutta addera n araratuanna wurru manga piarrange see 
sire appata riadianna udde. Manga mala'ekatta udde uaruutta su sa- 
ruannu addera n araratuanna see nassubba Mawu Ruata. Zlmangitou 
wui, ”Amin! Dalo su Mawu Ruata ng kite apan mawantuga wurru 
pande. Itou rinone onggolannu alawo'u aadiangkamanna wurru addata. 
Itou uatarrino wurru matohassa saran malannu-lannu! Amin.” 

I Sangkatou wuassu wallatu manga piarrange udde naiwalo sia'u, 
”Manga taumata apan ualurre n juba mawira indi, isai imangitou wurru 
wuassuapa imangitou nirumanta?” 

14”Ia’u wagga Tuangnga. Tuangnga sassane masingkata,” sasimba'u. 

Ne itou nabbisara sigu, ”Ete indi manga taumata apan suete 
ringannu salamatta naralukka wuassu pananansara apan wahewalla. 
Imangitou suete nabbansala jubah mangitou wurru niola’i mangitou na- 
bbali mawira ringannu rarra n Angu Domba udde. ISAna waugu udde 
imangitou uarisikka su saruannu addera n araratuannu Mawu Ruata, 
wurru mattarramawu Sitou allo rabbi su Wale Mawu. Wurru Itou apan 
ua'lanna su addera n araratuanna udde sarun masemodda ringanni 
mangitou wurru manirungnga simangitou. !śImangitou tate maapen- 
dama malunussa ara'e marou; matannallo ara'e paddisa mapalatta tate 
maaloso simangitou, Vana waugu Anau Domba apan ua'ianna su pat- 
tangngannu addera n araratuanna udde sarun maola'a mallalu'addi 
mangitou. Itou sarun mangehetta simangitou watukku alimata n uae m 
pabbawiakka. Wurru Mawu Ruata sarun mamedda alawo'u allo mata 
wuassu mata mangitou.” 


Segele appitune 


Napawe Anau Domba udde namesangnga segele appitune, surga 
9 nabbali malannaba, alannune irarrangngo setenga ng ka'orassa. 
2See 14u naasilo sire pitu mala'ekatta uarisikka su saruannu Mawu 
Ruata, wurru imangitou nionggolannu pitu m bua trompeta. 

“Sangkatou mala'ekatta waine, apan uaapiddu sambau pananu- 
tunganna amania wulawanna, nirumanta wurru dirumarisikka su sa- 
ruannu medda n sasamba. Sitou nionggolannu manambo amania ipa- 
nguntudu manga aaliomannu anambo n pabbawalagu Mawu Ruata 
wurru iaddo su medda n sasamba wulawanna apan uaraddo su saruannu 

addera n araratuanna. 4Su sambau ringannu manga aaliomannu pabba- 
walagu Mawu Ruata, timbbulu dupa apan lurrenggama udde tuttimbula 
madduitta wuassu lima mala’ekatta apan uarisikka su saruannu Mawu 
Ruata udde. “Wua udde mala'ekatta nanganu pananutunganna amania 
udde, wurru nilorroante m putungnga wuassu medda n sasamba, see ti- 
nuntunga su wowo n runia. Ne rallu'a naposete wurru sawallo ma'ijilatte, 
wurru nariaddite linukka. 


Manga trompeta 


#Napawe wua udde, sire pitu mala'ekatta apan uaaggasa trompeta 
udde uasasaddiate mattiuppa. 

'Mala'ekatta paarorone nattiuppe trompeti tou, ne uranna eisse 
wurru putungnga lalo'annu rarra nangansala su runia. Sepertiga wuassu 
runia nasue natutungnga; aroddi lai sepertiga wuassu manga aaluanna, 
wurru alawo'u nannalo apan ma'elomma. 





Trompeta (8:7) 


“See mala'ekatta aruane nattiuppa trompeti tou, ne sambau apan tu- 
manite m wahewalla niasiloanna naalihidda wowone apan lukkenggama 
niwontola su tahaloangnga. See sepertiga wuassu tahaloangnga, nawalu 
nabbali parra, °wurru natete lai sepertiga wuassu alawo'u winatangnga 
su tahaloangnga; aroddi lai narrimunsg’a sepertiga wuassu manga apalla. 

10 Wua udde mala'ekatta atallune nattiuppa trompeti tou, ne sambau 
anumpitanna apan wahewalla, lukkenggama ere solo, nanawo wuassu 
langitta, see nema’a su sepertiga wuassu manga salukka wurru alimata 
n uge. II(Arannu anumpitanna udde ”Mapetta”?.) Ne sepertiga wuassu 
uage nabbali mapetta, wurru natete lai anambo n taumata ana waugu 
na'inumma uw'e apan nabbali mapetta udde. 

See mala'ekatta aiappane nattiuppa trompeti tou. Ne niapuulle 
sepertiga wuassu matannallo, sepertiga wuassu wulanna, wurru sepertiga 

wuassu manga anumpitanna, ngoma n sara nawulite sepertiga wuassu 
semakki mangitou. Wurru lai sepertiga wuassu allo tawe maasemakka 
wurru aroddi lai sepertiga wuassu rabbi. 

3 Ana see iau na'ellega, ne ia'u naaringikka sambau manv’a rajawali 
tantalanna tuttallaa matanggakka su winalanganna, wui, ”Silaka! Si- 
laka! Nasilakate anambo n taumata su runia napawe niaringirrante sire 
tallu mala'ekatta waine apan mattiuppa trompenne murine!” 

See mala'ekatta alimane nattiuppa trompeti tou, wurru iau naa- 
9 silo sambau anumpitanna nanawo wuassu langitta su wowo n runia. 
? Anumpitanna udde nionggolannu a'unsi n rampisu papate. Ne anum- 
pitanna udde namwa rampisu papate udde, see timbula sinumabbanga 
wuassu lalumme ere timbula wuassu sunggila apan wahewalla. Ma- 
tannallo wurru winalanganna nabbali maranduma ana waugu timbula 
wuassu rampisa udde. “See wuassu lalummu timbula udde sinumab- 
bangke manga sarrappalanna apan sinumossoka watukku runia. Manga 
sarrappalanna udde nionggolannu tarrino apan uasulungnga ere lai 
nionggolla su kalajengking. #Imangitou isassingadda umanna nannalo, 
ara'e aaluanna ara'e manga sinuananna waine. Imangitou tumba’u wo- 
tongnge mangenggena manga taumata apan su pakkane tawe segele wu- 
assu Mawu Ruata. “Manga sarrappalanna udde tawe wotongnge ma- 
mate manga taumata udde, ewe'e tumba'u manansara simangitou lima 
wulanna alannune. Taddwa apan ni'uittu manga sarrappalanna udde 
naalihidda taddu'a nřuittu kalajengking. “Alannune lima wulanna udde, 
manga taumata maddea’a tadea'u mate, arawe imangitou tawe mate; 
imangitou maapulu mate arawe papate marau wuassi mangitou. 

7Aw@u sarrappalanna udde naalihidda awalo apan uasaddia inai 
mappangalo. Su pua mangitou aellehanna pia sambau naalihidda ara- 
posa n aratuanna wuļawanna. Hati mangitou naalihidda hati n tau- 
mata. $Uta'i mangitou naalihidda utæu wawine, wurru isi mangitou 
naalihidda isi n singa. ?Sabba'i mangitou lalindumannu sambau saran- 
napa naalihidda laubba atta'a. Tingikku papaiddi mangitou naalihidda 
ammulannu roda wawolengannu awalo apan tantalanna inai mapapang- 
alo. Imangitou pia tolene wurru pia auinne naalihidda kalajengking. 
Wurru sulalummu tole mangitou udde pia atatohassi mangitou ipanan- 
sara taumata alannune lima wulanna. !Imangitou pia ratu apan ua- 
parenta simangitou, wurru ratu udde eteudde mala'ekatta apan uata- 
huanna rampisu papate. Aranne sulalummu wisara n Ibrani Abadon; 
wurru sulalummu wisara n Yunani Apolion (atappasanne ”Manggaho- 
hakka”). 

2Silaka apan paarorone naliute. Nasue udde pia darua lai silaka 
apan sarun rumanta. 

3Wua udde mala'ekatta arannume nattiuppa trompeti tou. Ne 
i@u naaringikka tingikka nirumanta wuassu appatu pabbuuannu Mez- 
bah wulawanna apan uaraddo su saruannu Mawu Ruata. !4Tingikka 
udde nabbisara su mala'ekatta aiannume udde, ”Pallosa'a sire appata 
mala'ekatta apan rarrapusanna su Salukku Efrat udde!” !5See sire ap- 
pata mala'ekatta udde nipallose. Įmangitou suete nisaddia mandiaga 
orassa, allo, wulanna wurru tonna, udde hunane ipamate sepertiga wu- 
assu anambo n taumata. !śIau niwaloanna manungku reengannu tan- 
tara uasa'e awalo udde dua rasutta su jutane anambone. !Wurru 
sulalummu aellega, i&u naasilo manga awalo udde wurru manga su- 
masa'ene. Manga sumasa'ene ualurre n laubba atta'a marramu lukkeng- 
gama, ma'elomma naalihidda watu nilam, wurru maririkka naalihidda 
belerangnga. Pua manga awalo udde naalihidda pua n singa, wurru 
wuassu morronge sussabbanga putungnga, timbula, wurru belerangnga. 
l8 Sepertiga wuassu anambo n taumata, nipate n tatallu asasusa udde; 
eteudde putungnga, timbula, wurru belerangnga apan sinumabbanga wu- 
assu morrongu manga awalo udde. !?Atatohassu manga awalo udde 
uaraddo su morronge wurru lai su tolene. Manga tolene naalihidda 
atoanna pia puane. Ringannu tolene udde, manga awalo mannansara 
taumata. 

2 Arawe lambe m walagu taumata apan tawe nipate manga asasusa 
udde, tawe lai manantangngu lanna'u lima mangitou sassane. Imangitou 
tawe illolone massubba manga gharraho laleo wurru manga paaluanna 
wulawanna, sala'a, witu'a, watu wurru alu apan tawe maasilo wurru tawe 
maaringikka, ara'e lai maa'amatta. ?!Įmangitou lai tawe manantangngu 
manga inolaanni mangitou apan laleo, eteudde pamamate, waliimmata, 
pasasandaga wurru panana’o. 


Mala'ekatta wurru lulunnu wuke adio'a 


See igu naasilo sangkatou mala'ekatta matohassa waline sinumo- 
10 ssoka wuassu Surga. itou papľunannu winabbawa wurru sambua 
randipakka uapaliwutta su puane. Hatine lullansiangnga naalihida ma- 
tannallo, wurru leddane naalihidda paliarranu putungnga. ?Su limane 
pia sambau lulunnu wuke adio'a apan wawu'anna, Ledda aikkatanne 
uarrinda tahaloangnga, wurru leddane airri uarrinda ammaranne. 3See 
itou inumui ringannu tingikka malikkatta naalihidda tingikku manga 
singa. Napawe mala'ekatta udde suete niumui, pitu rallu'a sinumibakka 
ringannu tingikka mappose. 4Aroddi pitu rallu'a udde nattingikka, ia'u 
maapulu mamorrettu apa niwisarane, arawe i&u naaringikka tingikka 

wuassu surga nabbisara, ”Arie pabbattiaa apa apan niwaļo m pitu 
rallu'a udde; arie pabborreta'a!” 

“See mala'ekatta apan ta'u niasiloanna uarrinda tahaļoangnga wurru 
ammaranne udde namatte n lima aikkatanne watukku langitta. $ltou 
nassalu' ringannu arannu Mawu Ruata apan wiakka saran malannu 
lannu, apan nandiaddi langitta wurru runia wurru tahaloangnga see 
Jai manga alawo'a apan mabbiakka sulalumme. Mala'ekatta udde 
nabbisara, ”Tempone tate lai iasorrota! 7Arawe napawe mala'ekatta 
appitune nattiuppa trompeti tou, Mawu Ruata sarun ma'ola'a riin-Ne 
apan uawuni, ere suete niwattia su manga allang-Nge eteudde manga 
nabi.” 

#Wua udde tingikka apan ta'u niaringirrana wuassu surga udde, 
nabbisara apia sigu. Itou nabbisara, ”Roote panganu lulunnu wuke 
apan wawv’anna su lima mala'ekatta apan uarrinda tahaloangnga wurru 
ammaranne udde.” 

Ne ia'u inaite nattuda mala’ ekaia udde wurru nadorongnga tadea'u 
itou mangonggolu luļunnu wuke adioa udde sia'u. Itou nabbisara, 
”Anute wurru ante indi. Sulalummu tiannu itou sarun maola’a mapetta, 
arawe sulalummu morrongu itou matemangnga naalihidda pula.” 

WIgu nanganu lulunna adioa udde wuassu limane see nianna. 
Sulalummu morronga pendamanna ere temangngu pula, arawe napawe 
ta'u niallupa, sulalummu tianna itou nabbali mapetta. !!Wua udde i&u 
nirolokka, ”Wattia'a paassa lai wattiu Mawu Ruata su olau manga 
pabbawalaga, manga araratuanna, manga wahasa, wurru manga ratu.” 


Rua ng katou tiala 


11 Wua udde igu nionggolannu alu sampaddi apan lihidde ere ta- 
tumma inna auukka, see nirolokka, ”Roote panguukka Wale 
Mawu wurru Mezbah. Reengaa pira anambo n taumata apan 
mattarramawu sulalumme. ?Arawe arie manguukka rallaka su samba'a 
n liuddu Wale Mawu udde, ana waugu wageangnge udde suete tinan- 
tilla su manga taumata apan tawe maaillala Mawu. Imangitou sarun 
marrinda soa apan susi udde appatu pulo ‘dua su wulanne alannune. 
“Ja'u sarun mandolokku rua ng katou tiala-U apan ualurre m 'peddeta 
ilallalo, wurru imangitou sarun mamasingkatu wattiu Mawu Ruata 
aļannune 1260 su allone.” 

4Rua ng katou tiala udde, eteudde rua m bua alu n Zaitun 
wurru rua m bua ledda n solo apan uaraddo su: saruanhnu Mawu 
ulilimpatľuppa. “Amungkangu taumata maannama ma'ola'a inolaanna 

apan laleo simangitou, ne wuassu morrongi mangitou sumabbangke 
putungnga apan maapate manga seenne. Ringannu olangnge aroddi, 
anambo n taumata apan maapulu mannansara simangitou sarun iapate. 
éImangitou pia tarrino ipanutubba langitta tadea'u tawe manguranna 
tantalanna imangitou mammasingkatu wattiu Mawu Ruata. Imangitou 
uatahuanna lai tarrino su anambo n alimata n uae, ipamalu ua'e 
mabbali rarra. Wurru imangitou uatahuanna lai tarrino ipamuulla runia 
ringannu alawo'u hati ng kasasusa, suapan tempo ipaapulu mangitou. 

TNapawe imangitou suete nabbattiu wattii mangitou, winatangnga 
apan sinumabanga wuassu rampisu papate sarun lumawanna simangitou. 
“Wurru winalunanni mangitou sarun iapatalallada su amatannu soa wa- 
hewalla, suapa Mawu mangitou niarussa. Aranna sasanato’u soa udde, 
eteudde Sodom ara'e Mesir. “Manga taumata wuassu anambo n arara- 
tuanna, pabbawalaga, wahasa sarun maasilo winalunanni mangitou, tallu 
allo mattangnga alannune, wurru tawe mamala m winalunanna udde ila- 
bbinga. !!Tumana’u runia sarun lumuassa ana waugu inapateannu tiala 
darua udde. Imangitou sarun maddamea wurru sarun maa’agilu aong- 
gola, ana waugu rua ng katou nabi udde suete nandanta n anambo n 
asasusa su anambo n taumata su runia. !!Napawe tallute allo mattang- 
nga, nirumantate sasangngo ipabbiakka wuassu Mawu Ruata wurru si- 
numutta apia sulalummu nabi darua udde. Ne imangitou nabbuatte di- 
rumarisikka, noma n sara taumata apan naasilo simangitou nata'utta 
atonna. !2?Wua udde rua ng katou nabi udde naaringikka tingikka 
ma'ikkatta namago si tarua wuassu surga, ”Wette rangante isindi” See 
su saruannu aellegu seetti mangitou, itarua nirumangante su surga, a00- 
pannu winabbawa. Ne su tempo udde nariaddite linukka apan masa- 
ddata. Sepermapulo wuassu soa udde narrimunsa'a, wurru pitu riwu tau- 
mata nate ana waugu linukka udde. Manga taumata waine lembon ma- 
tta'utta, see imangitou nadalote awawantugu Mawu Ruata su surga. 

MSilaka aruane naliudde. Arawe pa'ellege! Silaka atallune ete tala 
ng kadio’a lai sarun manansuna. 


Trompete appitune 


ISSee mala'ekatta appitune nattiuppe trompeti tou, ne su surga 
niarringirrante manga tingikka ma'ikkatta apan mabbisara, ”Tarrino 
ipamarenta runia orassa indi sulalummu lima Mawu ng kite wurru 
Ratu m Punnu Salamatta apan suete pina’ire-Ne. Itou sarun mamarenta 
saran malannu-lannu!” léNe sire rua m pulo appata piarrange apan 

ua'ianna su addera n araratuanni mangitou su saruannu Mawu Ruata, 
inumaruutta wurru nassubba Mawu Ruata. 
17Imangitou nabbisara, 
”Mawu, Ruata Lembon Tarrino, 
apan nirumanta, wurru nirumantate! 
lami maadiangkamanna Si'o ana waugu To suete nappaattu 
tarrino-Nu apan wahewalla, 
wurru nanattakke mammarenta! 
lsManga taumata apan tawe maaillala Mawu, mammangalo 
ana waugu temponete To mapaasabangu asasa'u-Nu, 

wurru temponete lai Po mamarikissa manga taumata nate. 

Ete indi tempone ipangonggolu lalantake su manga allang-Ngu, 

manga nabi, 

wurru su anambo n pabbawala-Gu, eteudde anambo n taumata apan 

mattarramawu Sro, 

timmade arze dario’a 

Ete indi tempone iparrimunsa'a manga taumata apan narrimunsa'a 

runa!” 

PNe, nawu'ate Wale Mawu Ruata su surga, wurru niasiloante 
Wantalu Paaire sulalumme. See nariaddite sawallo ma'ilatta wurru 
tingikku rallu'a mappose wurru ruddaliv’a, see lai linukka wurru uranna 
eissa apan masassaga. 


Wawine wurru naga 


See niasiloanna su langitta sambau apan maarrindua wurru 
12 tumanite n maatiangnga. Sangkatou wawine ualurre n matannallo 
peddene, tantalanna uarisikka su wowo n wulanna. Su puane pia 
sambau araposa n araratuanna niola'a wuassu mapulo dua anumpitanna. 
2Wawine udde, tantalanna pia illorro, wurru ana waugu temponete 
mangunsiwe, ne itou mangngintuli n atatauddv’a. 

“See niasiloante apia su langitta sambau apan maarrindwa. Pia sam- 
bau naga marramu apan wahewalla atonna pia puane pitu wurru tatan- 
dunge mapulo. Suapan puane pia araposa n araratuanna. 4Ringannu 
tolene itou nanggemonnu sepertiga wuassu manga anumpitanna su 
langitta wurru nituntunga watukku runia. Naga udde uarisikka su sa- 
ruannu wawine apan mangunsiwete udde ringannu panduma mangallupa 
anangnge, napawe itou niasungkangke. “See wawine udde nangunsiwete 
n sangkatou ana'a esakka apan sarun mamarenta anambo n pabbawa- 
laga ringannu tatumma’inna atta'a. Arawe ana'a udde niarro wuassu 

wawine udde, see niapidda ringannu Mawu Ruata wurru su saruannu 
addera n araratuan-Ne. “Ne wawine udde tinumalangnga su wadda'a, su 
tampa apan suete nissaddia Mawu Ruata sitou. Su tampa udde itou sa- 
run padduliananna 1260 allo alannune. 

7See su surga nariaddite pangalo. Mikhael wurru manga ma- 
la'ekanne mapapangalo lumawanna naga.udde. Wurru naga udde lai 
nilalimannu manga mala'ekanne, lumawanna si Mikhael. 8Arawe naga 
udde niapaarugi. Itou wurru manga mala'ekanne tate iwala matana'a 
su surga. °Naga apan wahewalla udde niramme su liudde! Ete itou 
atoanna timmade udde apan aranne Setanna arae Gharraho Laleo, 
apan nangawusu ahewallu runia. Itou niramme su runia su sambau 
ringannu manga mala’ekanne. 

See iau naaringikka tingikka apan ma'ikkatta su surga mabbisara, 
"Ete orassa indi tempone Mawu Ruata manalamatta pabbawala-Ge! 
Orassa indi Mawu Ruata napaaliatta'u tarrino-Ne ere sangkatou Ratu! 
Orassa indi Ratu m Punnu Salamatta apan suete pina'ire udde suete 
napaaliatta'u tarrino-Ne! Ana waugu apan nangansila manga turrangi 
ite su saruannu Mawu Ruata, allo wurru rabbi, suete niapaasabbanga 
wuassu surga. !!Manga turrangi ite suete napaarugi n tou ringannu 
rarra n Anau Domba udde, wurru ringannu wattia apan atonna wuassu 
Mawu Ruata apan niwattii mangitou. Imangitou maluassa nanantillu 
niawa mangitou maoma n sara mate. !2? Ana waugu udde, rinone surga 
wurru sarangkanambone apan uatana'a sulalumme, lumala'a! Arawe 
nasilakate runia wurru tahaloangnga, ana waugu Setanna sinumossokke 
ringanni amiu ringannu asasa'une apan wahewalla, ana waugu itou 
masingkata, manungku tempone tate malannu lai.” 

BSu tempo naga udde naatutukka manungku itou nirammete su 
runia, itou nanattakke mangngenggena wawine apan suete nangunsiwe n 
ana'a esakka udde. !tArawe wawine udde nionggolannu darua papaiddu 
manu'a rajawali apan malalakka, tadea'u itou tumallaa su tampa 
atanaanne su wadda'a, suapa itou sarun padduliananna tallu tonna 
annumu wulanna alannune, maliuda wuassu aenggenu naga udde. 
SNe naga udde napaasabbangu ua'e wuassu morronge apan manambo 
atonna watukku wawine udde, tadea'u mapa'elekki tou. ISArawe runia 
nassumbala wawine udde; runia namu'a morronge, wurru nangallupa 
uge apan sinumabbanga wuassu morrongu naga udde. "Naga mangke 
nasa'u atonna su wawine udde, naoma n sara itou inaite namangalo 
pabbawalaga waine wuassu wawine udde, eteudde anambo n taumata 
apan tutturruta manga parenta Mawu Ruata, wurru nattiala su ola'u 
Mawu Yesus wurru tarrino-Ne. !8See naga udde dirumarisikka sa 
apanne. l 

Winatangnga darua 


Wua udde ia'u naasilo sambau winatangnga nilumapputa wu- 
13 assu lalummu tahaloangnga. Itou pia tatandunge mapulo wurru 
puane pitu. Suapan tatandunge pia araposa n araratuanna, wurru sua- 
pan puane uaworretta sambau aranna aaluandaga su Mawu Ruata. 
2 Winatangnga apan ta'u niasiloanna udde olangnge naalihidda ere ma- 
can tutul, wurru leddane naalihidda beruangnga, wurru sasumigge 
naalihidda sasumiggu singa. See winatangnga udde nionggolannu naga 
atatohassi tou sassane, wurru addera n araratuanne, wurru tarrinone 
apan wahewalla. “Sambau wuassu wallatu pitu pua m winatangnga 
udde aellehanna ere lessa apan wahewalla, arawe lessa udde napiate. 
Ahewallu runia uatantalongnga winatangnga udde ringannu tuttiangnga. 
#Wurru imangitou maddalo naga udde ana waugu itou suete nangong- 
golu tarrinone su winatangnga udde. Wurru imangitou massubba wi- 
natangnga udde lai. Imangitou nabbisara, ° Tawe sulungnge winatangnga 
indi! Tawedu wotongnge mamangalo lumawanna sitou!” 

“Winatangnga udde niwala mabbisara manga inolaanna apan ipam- 
munga wurru ipangngaluandaga Mawu Ruata. Itou niwala mamma- 
renta appatu pulo dua su wulanne alannune. “See itou mannattakke 
mangangaļuandaga Mawu Ruata, wurru arannu Mawu Ruata. Arod- 
di lai tampa atatanaannu Mawu Ruata, wurru sarangkanambone apan 
uatana'a su surga lai nialuandahanne. "Itou niwala lai lullawanna pab- 
bawalagu Mawu Ruata lapiddu mandugi simangitou. Wurru tarrino su 
alawo'u pabbawalaga, araratuanna, wahasa, wurru walaga nionggolla si- 
tou. “Winatangnga udde sarun subbannu anambo n taumata apan ma- 
bbiakka su wowo n runia indi, tabbene'e manga taumata apan aranne 
niworreta tantaļanna runia indi taambe nariaddi, sulalummu wuke n tau- 
mata wiakka pussaa n Anau Domba apan suete nipototta. 

’Ana waugu udde, amungkangu iamiu wotongnge maddaringikka, 
paddaringikke watti' a indi: "Taumata apan rinone irruumanna, atonna 
itou sarun irruumanna. Wurru taumata apan rinone pateannu halele, 
atonna itou sarun pateannu halele. Ana waugu udde walagu Mawu 
Ruata rinone matammuda wurru maturruta.” 

lŞee i@u naasilo sambau winatangnga waine sinumabbanga wuassu 
lalummu runia. Itou pia tatandunge darua ere tatandu'u ana'u domba. 
Tingikke ere tingikku naga. Su saruannu winatanga apan paarorone 
udde itou nappaattu tarrino apan wahewalla apan niasombanganne wu- 
assu winatangnga udde lai. Ahewallu runia wurru anambo n apan 
uatana'a su wowone, niwata'a massubba winatangnga paarorone udde, 
apan lessane wahewalla napiate. B Winatangnga aruane udde na'ola'a 

manga alarrindu'a apan wahewalla. Su saruannu awadaalla itou na'ola'a 
putungnga nlumonto'a wuassu langitta watukku runia. “#Wurru anambo 
n taumata apan mabbiakka su runia niawusuanne ringannu manga 
alarrindu'a apan wotongnge olaanne su saruannu winatangnga apan 
paarorone udde. Wurru imangitou sarangkanambone nirolokka man- 
darisikku sambau paaluanna wuassu winatangnga apan suete nilessa n 
halele, arawe tge wiakka. !5Winatangnga aruane udde niwala mangong- 
golu singangu su paaluanna udde, ngoma n sara paaluanna udde wo- 
tongnge mabbisara wurru mamate anambo n taumata apan maddiri ma- 
ssubba sitou. 16 Anambo n taumata, timmade wurru dario'a, ala wurru 
asiangnga, allangnga wurru tawe allangnga, niwata'u winatangnga udde 
lapaasengkama tatiala su lima aikkatanni mangitou arge su pakkani 
mangitou. I? Tawe saran sangkatou wotongnge mamalli arae mabbalu'u 
sarannapa, amungkangu itou tawe tatiala udde, eteudde arannu wi- 
natangnga udde sassane, arae worretta papasingkatu aranna udde. 

iŝIsindi rinone pia apande. Taumata apan masirrongnga wotongnge 
mandeengngu atappasanne wuassu anambo n winatangnga udde, ana 
waugu reenganna udde, eteudde arannu sangkatou taumata. Reenganne 
eteudde 666. 


Ana'u Domba wurru alarranang-Nge 


Wua udde igu naasilo, see niasiloanna Angu Domba udde uari- 
14 sikka su wowo n Wuiddu Sion. Suadio’a ringanni Tou pia 144.000 
su atoune taumata apan su pakkanu sangkatou-sangkatou uaworretta 
aran-Ne wurru arannu Mawu lamang-Nge. ?See igu naaringikka ti- 
ngikka wuassu langitta mangngelekka naalihidda tingikku uae wahe- 
walla apan mappampassa wurru naalihidda tingikku rallu'a apan ma- 
saddata. Tingikka udde niarringirrana naalihidda tingikku musikka wu- 
assu mananalangnga kecapi apan tantalanna mannengkella kecapine. 
“Su saruannu addera n araratuanna wurru sire appata riadianna wurru 
manga piarrange uapaliwutta addera n araratuanna udde, 144.000 su 
atoune udde mangngantari sambau antari wakku. Antari udde tawe au- 
rumannu saran sangkatou, tumba'u sire 144.000 su atoune udde apan 
suete nipallosa wuassu runia. 4Imangitou udde manga taumata apan si- 
dutu na'ukkassa ere marruala susi, ana waugu tawe uaaukka suadio’a 
ringannu wawine. Imangitou uatantalongnga Anau Domba udde suapan 
tampa Itou inai. Wuassu wallatu anambo n taumata, tumba'u imangitou 
apan suete nipallosa maola'a sasamba apan paarorone su Mawu Ruata 
wurru su Angu Domba. ‘Tawe saran paassa imangitou mangawusu; 
wurru imangitou tawe anggone saran adio’a. 

Sire tallu mala'ekatta 


6See iau naasilo sangkatou mala'ekatta waine apan tuttallaa ma- 
tanggaka su langitta. Mala'ekatta udde uaapiddu wattia su ola'u 
Watti'u Alaluassa apan awasa iapaasingkatta su taumata n runia ete- 
udde su anambo n pabbawalaga, ruanganna, wahasa wurru araratuanna. 
7Malə’ekatta udde vui ringannu tingikka apan malikkatta, ”Aata'utte 
Mawu Ruata wurru paddalote awawantu-Ge! Ana waugu niaomante 
tempone Mawu Ruata mamarikissa taumata. Subbaite Itou apan nandi- 
addi langitta, runia, tahaloangnga wurru alawo'u alimata n ua'e!” 

#Mala'ekatta aruane nanansuna mala'ekatta paarorone lapiddu 
inumui, ”Nanawote! Soa m Babel apan wahewalla nanawote! Itou suete 
na'ola'a alawo'u pabbawalaga niwu'annu anggore - eteudde anggore wu- 
assu apulu n sasandage!” 

’Sangkatou mala'ekatta atallune nanansuna darua mala'ekatta udde, 
lapiddu inumui ringannu tingikka ma'ikkatta, ” Taumata apan massubba 
winatangnga udde .ringannu paaluanne, wurru pia tatiala m winatang- 
nga udde su pakkane ara'e su limane, taumata udde sarun ma inumma 
anggore wuassu Mawu Ruata, eteudde anggoru asasa'u-Ne apan suete 
nilalinni Tou sulalummu tampane, apan tawe nihaingnga sara ng ka- 
dioa! Anambo n taumata udde sarun sansaranna sulalummu putung- 
nga wurru belerangnga su saruannu manga mala'ekatta susi wurru su sa- 
ruannu Ana'u Domba udde. !!Timbula wuassu putungnga apan mannan- 
sara manga taumata udde sidutu tuttimbula saran malannu-lannu. Allo 
rabbi tawe illolone imangitou sassansaranna, eteudde imangitou apan 
massubba winatangnga udde wurru paaluanne, anambo n taumata apan 
pia tatialan arannu winatangnga udde!” 

2 Sulalummu olangnge indi pabbawalagu Mawu Ruata apan 
maturruta su manga parenta Mawu Ruata wurru maturruta Mawu Ye- 
sus, rinone matammuda. 

See igu naaringikka tingikka wuassu surga mabbisara, ”Worretta'a 
indi: Manattaka orassa indi, alaluassa su manga taumata apan nate 
tantalanna mangngimbe Mawu!” 

”Atonna!” sasimbaku Gharraho Mawu Ruata. ”Imangitou sarun 
mangillolo mammanara masahadda, ana waugu hessi m pangangimbe 
mangitou sidutu uatantalongnga simangitou.” 


Runia itinganna 


l4Wua udde iu na'ellega, ne niasiloanna sambau winabbawa 
apan mawira. Su wowo n winabbawa udde ud'ianna sangkatou apan 

aellehanna ere taumata. Su pua-Ne pia sambau araposa n araratuanna 
wulawanna, wurru su lima-Ne pia sambau halele marroro. !5Wua udde 
sangkatou mala'ekatta waine sinumabanga wuassu Wale Mawu Ruata. 
Ringannu tingikka apan ma’ikkatta, itou inumui Sitou apan ua'ianna su 
wowo n winabbawa udde, ”Limbea'e halele-Nu udde wurru orassa indi 
pangitingke, ana waugu temponete m pangangitingnga; runia nalahate 
wotongngete itinganna!” lêSee Hou apan ug’'ianna su wowo n winab- 
bawa udde nallimbete n halele- Ne watukku runia, ne runia a 'itingante. 

17 Wua udde ia'u naasilo lai sangkatou mala'ekatta waine lai sinuma- 
bbanga wuassu Wale Mawu su surga. Itou lai uaaggasa halele sammata 
apan marroro. 

I#Napawe wua udde, sangkatou mala'ekatta waine, apan uatarrino 
putungnga, nirumanta wuassu mezbah. Ringannu tingikka mæ'’ikkatta 
itou inumui su mala'ekatta apan uaaggasa halele marroro udde, ”Lim- 
bege halelenu udde wurru tote manga wua n anggore su runia, ana 
waugu manga wuane nalahate!” Ne mala'ekatta udde nallimbete n 
halelene watukku runia wurru nano manga wua n anggore wuassu 
alune, see nilombo sulalummu hahilingannu anggoru asasau Mawu 
Ruata apan wahewalla. ?? Manga wua n anggore udde nihilingnga su liu- 
ddu soa, wurru wuassu hahilingannu anggore udde mangngelekke rarra 
naalihida salukka, araune tallu rasutta kilometerre, wurru alalumme 
marani n dua meterre. 


Mala'ekatta ringannu asasusa apan 
panginsueanne 


Wua udde iau naasilo su langitta sambau apan maatiangnga 
15 wurru tawe suļungnge. Pia sire pitu mala'ekatta wurru pitu 
asasusa apan panginsueanne. Ete indi panginsueanne Mawu Ruata 
mappaaranta n asasa'u-Ne. 

“Napawe wua udde ia'u naasilo sambau apan aellehanna naalihidda 
tahaloangnga kaca ualaloa m putungnga. Iau naasilo lai manga tau- 
mata apan suete naauntunga su winatangnga wurru paaluanne, wurru 
naauntunga su manga taumata apan aranne nitialannu worretu ree- 
nganna. Manga taumata apan naa'untunga udde uarisikka su winggi 
n tahaloangnga kaca lapiddu uaaggasa kecapi apan nionggolu Mawu 
Ruata simangitou. “Wurru imangitou mangantari antari Musa, allang- 
ngu Mawu Ruata, wurru antari n Anau Domba. Arendi tingikke, 

”Mawu, Ruata Lembon Tarrino, 

tumanite n wahewalla wurru maatiangnga manga inolaan- Nu! 
Ratu n alawọ’u pabbawalaga 

tumanite n matulidda wurru tawe salane manga inolaan-Nu! 
4Jsai apan tawe matta'uttu, Mawu? 
Isai maddiri mamasingkatu awawantu-Gu? 
Tumba'u To apan naukkassa. 
Alawo'u pabbawalaga sarun rumanta massubba Sro 
ana waugu manga parenta-Nu apan matulidda 
suete niaasiloannu anambo n taumata.” 

“Napawe wua udde igu naasilo Wale Mawu su surga nawv’a, 
wurru Rasannu Mawu udde sulalumme. “See sire pitu mala'ekatta 
wurru pitu asasusa udde sinumabbanga wuassu Wale Mawu Ruata. 
Peddeti mangitou wuassu linen apan waresi wurru sussalendapa. Wurru 
imangitou ualurre n lalinduma sabba'a apan niola'a wuassu wulawanna. 
TWua udde sambau wuassu wallatu riadianna appata udde nangonggola 
su sire pitu mala'ekatta udde pitu m bau cawanna wulawanna apan 
napene n asasa'u Mawu Ruata, - Mawu Ruata apan wiakka saran 
malannu-lannu. $Ne Wale Mawu Ruata udde napenete n timbulla wu- 
assu awawantuga wurru tarrino Mawu Ruata. Wurru tantalanna pitu 
asasusa apan niapiddu sire pitu mala'ekatta udde taambe nasue, tawe 
saran sangkatou apan wotongnge maasutta sulalummu Wale Mawu 
Ruata. 


Manga cawanna asasa'u Mawu Ruata 


1 6 Ana see iau naaringikka tingikka wahewalla wuassu lalummu 

Wale Mawu Ruata nabbisara su sire pitu mala'ekatta udde, 
”Roote wurru lalina'e lalorro n pitu cawanna asas&u Mawu Ruata udde 
su wowo n runia!” 

2Ne mala'ekatta paarorone inaite wurru nallalinnu lalorro n cawanne 
su runia. Ne nilumappute manga pinsula apan mahiadda wurru tumanite 
n mataddv’a su anambo n taumata apan pia tatiala m winatangnga udde, 
wurru su manga taumata apan massubba paaluanne. 

3Napawe wua udde mala'ekatta aruane nallalinnu lalorro n cawanne 
su tahaloangnga. Ne ua'e n tahaloangnga nabbali ere rarra n taumata 
nate, wurru natete manga riadianna apan mabbiakka sulalummu ta- 
haloangnga. 

4Wua udde mala'ekatta atallune nallalinnu lalorro n cawanne su 
manga salukka wurru manga alimata n uge, ne alawo’ u ugene nabbali 
rarra. 5Jg’u naaringikka mala'ekatta apan uatarrino uge nabbisara, 
”Ruumanna apan niemangngu udde matulidda, Po Lembon Susi, Mawu 
Ruata apan nirumanta, wurru nirumantate! $lmangitou suete napaaturo 
n rarra m pabbawalagu Mawu Ruata wurru rarra manga nabi; orassa 
indi To mappa'inummu rarra simangitou. Atonna, narrinote udde 

maola'a simangitou!” 7Ana see iu naaringikka tingikka wuassu mezbah 
nabbisara, ”“Mawu, Mawu Ruata Lembon Tarrino, atonna wurru su 
atatulidda manga ruumanna apan niema'a siami!” 

#Napawe wua udde mala'ekatta aippane nallalinnu lalorro n ca- 
wanne su matannallo, ne matannallo niwala mannutungnga tau- 
mata ringannu salihangnge apan maloso udde. ?Taumata natutungngu 
salihangnge, wurru imangitou namontoga arannu Mawu Ruata, apan 
uatarrino manga asasusa udde. Salaiwe aroddi, imangitou maddiri ma- 
walu wuassu manga rosa mangitou wurru maddiri maddalo awawantugu 
Mawu Ruata. 

"See mala'ekatta alimane nallalinnu lalorro n cawanne su addera n 
araratuannu winatangnga udde. Ne ahewallu araratuannu winatangnga 
udde nabbali maranduma, wurru taumata mangngi'i lila ana waugu 
atataddu'a. !!See imangitou namontoge Mawu Ruata su surga ana 
waugu imangitou nataddu'a wurru ana waugu manga pinsuli mangitou. 
Arawe imangitou tawe mawalu lai wuassu pallalagu mangitou apan 
laleo. 

Napawe wua udde mala'ekatta aiannume nallalinnu lalorro n 
cawanne watukku Salukku Efrat apan wahewalla udde. Ne salukka 
udde namara na'oma n sara manga ratu wuassu samba'a ra'i wotongnge 
sumabbi umamatta. See iau naasilo tatallu gharraho laleo apan 
olangnge naalihidda aakka. Aakka udde sambau-sambau sussabbanga 
wuassu morrongu naga, wuassu morrongu winatangnga, wurru wu- 
assu morrongu nabi awusu. !4Įmangitou eteudde manga gharraho laleo 
apan ma'olaa manga alarrindu'a, Tatallu gharraho udde inaite su 
anambo n manga ratu su ahewallu runia wurru nangammule mangitou 
mapapangalo su Allo apan wahewalla, eteudde Allo wuassu Mawu 
Ruata Lembon Tarrino. 

1” Daringirrete! Izu rumanta ere tarra ta'o! Alaluassa su taumata 
apan sidutu uatarrapa wurru uariaga peddene, ma'oma n sara itou tawe 
umamatta tantole wurru masili su saruannu awadaalla 

l6 Wua udde manga gharraho udde nangammullu manga ratu'udde su 
tampa apan sulalummu wisara n Ibrani isassaggo Harmagedon. 

MT Napawe wua udde mala'ekatta appitune nallalinnu lalorro n ca- 
wanne su winalanganna. Ne niaringikke tingikka apan ma'ikkatta wu- 
assu addera n araratuannu Wale Mawu, apan nabbisara, ”Nasuete!” 
'8See nariaddite sawallo ma'ilatta wurru tingikku rallu'a mappose wurru 
ruddallu'a, lapiddu linukka apan wahewalla. Tawe saran paassa pia li- 
nukka aroddi ahewalle roe n taumata niriaddi. Ete indi linukka apan 
ahewalanne! !?Soa wahewalla udde natahia tallu ng kaadoanna, wurru 
narrimunsa'e lai manga soa su anambo n araratuanna su runia. See 
Mawu Ruata naanaungnga Babel apan wahewalla udde. Ne Mawu 

Ruata napa'inummi tou anggore wuassu cawannu Mawu Ruata - ete- 
udde anggoru asasa'u-Ne apan nangillembo. ?°Anambo n tarranusa na- 
wontola, wurru anambo n wowone nawulussa. 21Uranna eisse apan wa- 
hewa, sambau-sambau awakkane lima m pulo su kilone, nanawo wuassu 
langitta nangema’a manga taumata. Ne imangitou namontoga Mawu 
Ruata ana waugu asasusa n uranna eisse apan wahewalla udde. 


Sumasandaga wahewalla 


Wua udde sangkatou wuassu sire pitu mala'ekatta apan uaggasa 
17 cawanna pitu udde nirumanta ringangku wurru nabbisara, ” Wette, 
izu sarun manta'e s?o ereapa sumasandaga apan wahewalla udde 
sarun irruumanna, eteudde soa wahewalla apan niapararisikka su winggi 
manga salukka. “Manga ratu n runia ma'ola'a alaleo ringanni tou, 
wurru tumana'u runia nabbali wu'anna ana waugu na'inumma anggoru 
sasandage.” 

“See Gharraho Mawu Ruata nangintarro sia'u, wurru mala'ekatta 
udde nangapi'u watukku wadda'a. Poiaroddi igu naasilo sangkatou wa- 
wine ua'ianna su wowo n sambau winatangnga wambulune marramu uai- 
tumma, wurru napene m worretta ringannu manga aranna aaluandaga su 
Mawu Ruata. Winatangnga udde puane pitu wurru tatandunge mapulo. 
4Wawine udde ualurre n laubba ungu wurru marramu uaitumma, see 
lalogarranu wuļawanna, manga permata, wurru mutiara. Su limane itou 
uaaggasa sambau mangko wulawanna napene n inolaanne apan maaran- 
tina wurru laleo, hessi n sasandage. “Su pakkane uaworretta sambau 
aranna apan iaaddappinga. Aranna udde eteudde, ”Babel Apan Wa- 
hewalla, inangngu manga sumasandaga wurru taumata laleo su runia.” 
6See i&u naasilo manungku wawine udde niwu'annu rarra m pabbawa- 
lagu Mawu Ruata wurru rarra manga taumata apan nipate ana waugu 
maturruta Mawu Yesus. 

Su tempo igu naasilo wawine udde, i&u tinumiangnga. 7See 
mala'ekatta udde nabbisara sigu, ”Anio Po tinumiangnga? Mappianne 
izu mamasingkata sio addapingu wawine udde wurru addapingu wi- 
natangnga apan sasa'eanne, eteudde winatangnga pitu puane wurru ma- 
pulo tatandunge. $Winatangnga udde rorone suete nabbiakka, arawe 
orassa indi tate mabbiakka apia. Ete adio'a lai itou sumabbanga wu- 
assu rampisu papate wurru inai mattuda n tampa m papatene. Manga 
taumata apan mabbiakka su runia, apan aranne tawe uaworretta su- 
lalummu Wuke n Taumata Wiakka tantaļanna runia taambe niriaddi 
sarun tumiangnga napawe maasilo winatangnga udde. Ana waugu wi- 
natanga udde rorone suete nabbiaka. Orassa indi itou tate nabbiaka lai, 
arawe itou sarun rumanta apia. 


716 SONDAPPA 17, 18 


“Su olangnge indi rinone pia apande wurru pasasunna. Pua pitu 
udde eteudde pitu wuidda; eteudde manga wuidda tampa m wawine 
udde ua'ianna. Wurru pitu pua udde lai, eteudde sire pitu ratu: 
Wsire lima wuassi mangitou nanawote, sangkatou ta'e uaparenta, wurru 
sangkatou lai taambe nirumanta. Amungkangu itou rumantate, itou 
tumbau mamarenta tala ng kadio’a. !! Wurru winatangnga apan rorone 
suete nabbiakka, arawe tempo indi tate nabbiakka lai; eteudde ratu 
aualune. Itou udde sangkatou wuassu wallatu sire pitu ratu udde lai, 
apan orassa indi tantalanna mattuda n tampa apateanne. 

2 Mapulo tatandu'a apan aellehanna udde, eteudde sire mapulo 
ratu apan taambe nanattakka mamarenta. Arawe imangitou sarun ong- 
golannu tarrino mamarenta maola’a sangkatou ratu su sambau ringannu 
winatangnga udde sulalummu sangka orassa alannune. Sire ma- 
pulo ratu udde sarangkanambone pia pandumanne apan uasulungnga; 
imangitou sarangkanambone nanantillu atatohassa wurru tarrino mangi- 
tou su winatangnga udde. IMlmangitou sarun mamangalo lumawanna 
Ana'u Domba udde. Arawe Angu Domba udde wurru mallalarrenggen- 
Ne apan maturruta apan suete niwagoan-Ne wurru nipile- -Ne udde sarun 
mapaarugi manga ratu udde, ana waugu ete Itou Mawu n alawo'u tuang- 
nga, wurru Ratu n alawo'u ratu.” 

I5SMala’ekatta udde nabbisara lai, ”Uge apan aellehannu udde, 
tampa n aianannu sumasandaga udde, eteudde manga pabbawa- 
laga, manga tumana'u soa, manga araratuanna wurru manga wahasa. 
té Mapulo tatandu'a apan aellehannu udde wurru winatangnga udde sa- 
run marantinu sumasandaga udde. Imangitou sarun mangarro alawo'u 
sarannapa apan tatahuananne, wurru mapaatantole n tou. Imangitou 
sarun uminassa remessi tou wurru mamate sitou ringannu putungnga. 
Ana waugu Mawu Ruata suete nangalore naungngi mangitou mapaa- 
mattu pandumannu Mawu Ruata. Mawu Ruata suete na'ola'a simangi- 
tou sangkire ipanantillu tarrino mangitou su winatangnga udde, tadea'u 
winatangnga udde mamarenta ma'oma n sara matipussa apa apan suete 
niapaasingkatu Mawu Ruata. 

'8 Wawine apan niasiloannu udde, eteudde soa apan wahewalla apan 
uaparenta manga ratu su runia.” 


Ananawo n soa Babel 


Napawe wua udde i&u naasilo sangkatou mala'ekatta waine si- 
16 numossoka wuassu surga. Itou uatahuanna tarrino apan wahe- 
walla, wurru awawantuge naaola'a ahewallu runia nabbali masemakka. 
2Ringannu tingikka apan ma'ikkatta, itou inumui, ”Nanawote! Ba- 

bel wahewalla nanawote! Orassa indi itou nabbalite tampa manga se- 
tanna wurru manga gharraho laleo. Sulalumme mabbiakka alawo'u hati 
manu'a apan laleo wurru iaarantinu taumata. “Ana waugu alawo'u pa- 
bbawalaga suete na'inumma anggoru apulu m pasasandage. Manga ratu 
su runia sussandaga ringanni tou, wurru manga mabbawalu'a su runia 
nabbali ala ringannu apulune apan tawe ia'ulinna udde.” 

4See ia'u naaringikka tingikka waine wuassu surga nabbisara, 

”Sabbangke, alarrana-U! Sabbangke wuassu lalumme! 

Imbarranga iamiu tumantalongnga manga rosane, 
wurru tumurrutta mamasanna ruumanne! 
“Ana waugu rosane ua'ombo sara langitta, 
wurru Mawu Ruata uanaungnga alaleone. 
sOla'awe itou su ereapa itou suete na'ola'a siamiu; 
walisete itou paarua wuassu anambo n pallalagu apan suete 
niolangnge. 

Lorroi mangkone ringannu uge inumanna apan paarua maattirrana 

wuassu uge inumanna 

apan nasaddiate lapa inumma siamiu. 

7Onggola’a sitou paparranga wurru asasusa 
apan anambone uasulungngu awawantuga wurru pagala apan 
nionggole su wadange sassane. 

Ana waugu itou sidutu mabbisara su watanganne, 

'Ia'u indi ratu apan mammarenta: 

Ia'u waline wawine walu; 
1a'u sarun tawe mamendama asasusa! 
“Ana waugu ete olangnge udde, ne tumba'u sulalummu allo massallo 
itou sarun maasomba silaka 
- raddaa, asasusa wurru alarrutumma. 
Wurru itou sarun tutungannu putungnga, 
ana waugu Mawu Ruata piate tarrino ipakkuungngi tou udde.” 

? Manga ratu n runia apan suadio’a sulalummu inolaanne sussandaga 
wurru apulu naungngu wawine udde sarun lumuai wurru lumallu n 
soa udde napawe imangitou naasilo timbulla sussaloi wuassu putungnga 
apan mannutungnga sitou. #Imangitou sarun rumarisikka wuassu marau 
ana waugu imangitou matta'uttu asasusane. Imangitou nabbisara, ”Uare, 
waline hampa silakane soa apan tinumelengke indi - soa m Babel 
apan matohassa! Tumba'u sulalummu sangka orassa ruumannu suete 
niapaamatta”” 

Manga mabbawalu'a su runia lai lulluai wurru lullalo ana waugu 
wawine udde, ana waugu tate saran sangkatou lai apan mamalli manga 
sarannapa walu'anni mangitou. 2Tateddu mamalli wulawanna, sala'a, 
permata, wurru mutiara mangitou; wurru lai malarrenessa linen, ungu, 

Manga sarannapa walu'anna (18:11) 


sutera, wurru malarrenessa marramu ua'itumma; alawo'u hati ng kalu 
apan malawa asombanganna, sarannapa wuassu gadinga wurru wuassu 
alu apan maarega, wuassu witu'a, atta'a, wurru pualam; Bpisi ng kalu 
matemangnga, manga rampa, setanggi, mur, wurru amania; anggore 
wurru lana, taponna wurru ganduma; sapi wurru domba, awalo wurru 
kereta, manga allangnga, see lai niawa n taumata. MManga mabbalu'a 
nabbisara su wawine udde, ”Sarangkanambone apan ipaapulunu maola'a 
pussaanu nawulite lai, wurru alawọu paa'alanu wurru ararramagu 
nawulite. Po tate maasomba apia!” !5Manga mabbawalu'a apan naalate 
ana waugu mabbalu'a su soa udde sarun rumarisikka wuasu marau, 
ana waugu imangitou matta'utta arrinoannu asasusane, Imangitou sarun 
lumuai wurru lumalo, !śsee mabbisara, ”Uare, waline hampa silakane 
soa apan tinumelengke indi! Inanaramanne itou ualurre m peddeta 
linen, malarrenessa ungu wurru malarrenessa marramu ua’'itumma; 
inanaramanne itou napene n laloggaka wulawanna, permata wurru 
mutiara! I” Arawe tumba'u sulalummu sangka orassa, itou niawuliante m 
paa'alane udde!” 

Anambo n apitenna, sumasa'ene, wurru mamamanara ng kapalla, 
see anambo n taumata apan manarane su tahaloangnga, uarisikka 
wuasu marau. I“Wurru nangintuli su tempo imangitou naasilo timbula 
susapputta wuassu putungnga apan mannutungnga soa udde. Imangitou 
inumui, ”Tawe saran paassa pia- soa waine apan wahewalla ereindi!” 
Ne imangitou nangalasse n awu su pua mangitou maola'a tatiala 

lullalo, see nilumuai wurru wul, ”Uare, waline hampa silakane soa 
apan wahewalla indi! Paa'alane suete naaola'a anambo n taumata 
apan uatahuanna apalla su tahaloangnga nabbali ala! Arawe tumba'u 
sulalummu sangka orassa, itou inawuliante n alawo'u sarannapa!” 

2Ei surga, lala'e ana waugu arrarrimunsa'u soa udde! Ei, alarrana'u 
Mawu Ruata, manga rasul, manga nabi, lala'e! Ana waugu Mawu Ruata 
suete narruumanni tou maola'a sambau bawalissu sarangkanambone 
apan niola’i mangitou siamiu! 

2 Napawe wua udde, sangkatou mala'ekatta apan matohassa na- 
mengketa sambau watu - ere ahewallu watu ng gahilinganna apan 
wahewalla — see tinuntunga watukku tahaloangnga lapiddu nabbisara, 
”Arendi olangnge soa m Babel apan tinumelengke udde sarun iramme 
ringannu ma'ikkatta ma'oma n sara tate asombanganna apia. ?Tingikku 
musikka wuassu mananalangnga kecapi, wuassu manga tarra antari, wu- 
assu manalangnga wansi wurru wuassu mananiuppa trompeta, tate lai ia- 
ringikka wuassu lalummu soa m Babel! Tate lai asombanganna sangka- 
tou mamanara apandeanne isudde, wurru tingikku watu ng gahilinganna 
lai tate aringirrana. Taumata tate lai maasilo semakku solo sulalummu 
soa; wurru tate aringirrana lai ramea andeangngu awingnga isudde. 
Manga mabbawalu'i amiu eteudde manga taumata apan tinumelengke 
su runia, wurru ringannu manga apande m wali'i matanu io mangnga- 
wusu alawo'u pabbawalaga su runa!” 

“Babel nirruumanna ana waugu sulalummu soa udde suete niasom- 
banganna rarra manga nabi, rarra manga alarranau Mawu Ruata - 
aunne rarra n anambo n taumata apan suete nipate su wowo n runia 
indi. 

19 Napawe wua udde ia'u naaringikka sambau naalihidda tingikku 

taumata nambo wuassu surga apan wui, ”Paddalote Mawu 
Ruata! Ruata ng kite eteudde Mawu Ruata apan mannalamatta; Itou 
Mawu Ruata awantuhanne wurru matarrino! 2Pallarruung-Nge ma- 
tulidda wurru masirronga! Itou suete narruumannu sumasandaga apan 
wahewalla, apan nandaleo runia ringannu sasandage. Mawu Ruata suete 
narruumannu sumasandaga udde, ana waugu ete itou namate manga al- 
langngu Mawu Ruata.” 3See tingikku taumata nambo udde niumui apia, 
”Paddalote Mawu Ruata! Timbulu putungnga apan nangepoddu soa wa- 
hewalla udde sarun tumimbula sarangkalo'engnge!” 4Ne sire rua m pulo 
appata piarrange wurru sire appata riadianna apan uapaliwutta addera 
n araratuanna udde inumaruutta wurru nassubba Mawu Ruata apan 
ug'ianna su addera n araratuanna, Imangitou nabbisara, ” Amin! Padda- 
lote Mawu Ruata!” 

Andeangngu awingngu Ana'u Domba 


“See niaringirrana wuassu addera n araratuanna udde tingikku wi- 
sara apan mabbisara, ”Paddalote Mawu Ruata, ei manga allangngu 
Mawu Ruata, wurru anambo n taumata - timmade dario’a - apan ma- 
ssubba Mawu Ruata!” “Napawe wua udde ia'u naaringikka sambau ere 
tingikku ammulannu taumata nambo atonna; tingikke naalihidda lua'a 
mabbasse wurru ere rallu'a mappose. Jau naaringikka imangitou mabbi- 
sara, ”Paddalote Mawu Ruata! Ana waugu Mawu Ruata ng kite Lem- 
bon Tarrino udde, orassa indi uaparenta! 7 Wette iite lumala'a wurru lu- 
muassa; wette iite maddalo awawantu-Ge! Ana waugu nia omante allo 
ng kawingnga apan uaaggasa arannu Anau Domba udde, wurru pare- 
Ne nasaddiate iawingnga Sitou. #Peddeta lenan apan sussalendapa suete 
nionggolla sitou iapaalurre.” (Peddeta lenanna udde eteudde manga 
inolaanna apan mapia apan niola'u alarranau Mawu Ruata.) 

"See _mala'ekatta udde nabbisara siau, ”Worretia'a indi: Lalu- 
manna'a su taumata apan niwagoanna su andeangngu awingngu Angu 
Domba udde? ” See mala'ekatta udde nanamba apia, ”Ete indi watti'a 
atonna wuassu Mawu Ruata.” 

Olau nassumaga su saruannu mala'ekatta udde ana waugu nassubba 
sitou, arawe itou nabbisara sia'u, ” Arie! Arie passubba sia'u, passubbate 
Mawu Ruata! Ana waugu ia'u lai allangnga ere o wurru ere anambo n 
turrangu apan uaaggasa matohassa su wattiu Mawu Yesus!” 

Ana waugu ete wattiu Mawu Yesus udde mannantiro manga tau- 
mata apan mabattiu papatta. 


Sumasa’e awalo mawira 


llWua udde iau naasilo surga nawu'a, see niasiloanna sambau 
awalo mawira. Sumasa'e-Ne aranne Maturruta wurru Atonna. Itou 
matulidda sulalummu mangema'u ruumanna wurru sulalummu pangalo 
apan niolang-Nge. IMata-Ne naalihidda renggamu putungnga wurru 
su pua-Ne Itou ualurre manambo araposa n araratuanna. Su wada- 
Nge uaworretta sambau aranna; wurru tumba'u Itou sassane masingkatu 
aranna udde. “Jubah apan ualurre Sitou suete niammo sulalummu 
rarra. Wurru Itou nisaggo ”Rengetannu Mawu Ruata”. “Tantara m 
pangalo wuassu surga uatantalongnga Sitou ringannu uasae manga 
awalo mawira, wurru uapeddetu lenan mawira wurru waresi, ISWuassu 
morro-Nge sinumabanga sammata halele apan marroro wurru ringannu 
halele udde Itou sarun mapaarugi manga pabbawalaga, wurru Itou 

sarun mamarenta simangitou ringannu tatummalina atta’a. Itou sarun 
mamakka n anggore sulalummu pamamakkannu anggoru asasau Mawu 
Ruata Apan Lembon Tarrino. 16Su jubah-Ne wurru su palang-Nge 
uaworretta aranna indi, ”Ratu n alawo'u ratu, wurru Mawu n alawo'u 
tuangnga.” 

i7 Ana see iau naasilo sangkatou mala'ekatta uarisikka su wowo n 
matannallo. Ringannu tingikka ma'ikkata itou inumui su anambo n 
manv’u winalanganna, ”’ Wette paammule, tadea'u iite inai su andeang- 
nga wahewalla apan ilallaghu Mawu Ruata! !8Wette uminassa manga 
remessu manga ratu, wurru remessu manga tembonannu tantara, wurru 
remessu taumata apan nate su pangalo; wette uminassa remessu manga 
sumasa'e awalo wurru remessu manga awalone wurru remessu anambo 
n taumata, timmade ara'e dari0'a, allangnga wurru tawe allangnga!” 

Wua udde iau naasilo winatangnga udde, wurru manga ratu n 
runia ringannu manga ammulannu tantara mangitou, uaammulla ma- 
papangalo lumawanna Sitou apan uasa'e awalo mawira udde, wurru 
manga tantara-Ne. # Ne winatangnga udde niasametta suadio’a ringannu 
nabi awusu apan suete na'olaa manga alarrindu'a su saruannu wi- 
natangnga udde. (Ringannu manga alarrindu'a uddewe winatangnga 
udde nangawusu manga taumata apan uatahuanna tatiala m winatang- 
nga udde, wurru manga taumata apan massubba paaluannu winatang- 
nga udde.) See winatangnga udde wurru nabi awusu udde niramme ta'e 
wiakka sulalummu tahaloangngu putungnga apan lukkenggama ringannu 
belerangnga. ?!Wurru ammulannu tantara mangitou nipate n halele 
apan sinumabbanga wuassu morrongu sumasa'e awalo mawira udde. Ne 
manga manv’u winalanganna lai nirumanta wurru niuminassa remessi 
mangitou apan nipate udde. 


Su olau tempo sarriwu su tonnane 


Napawe wua udde i&u naasilo sangkatou mala'ekatta sinumo- 
20 ssoka wuassu surga. Su limane uaaggasa a’'unsi nm rampisu pa- 
pate wurru sambau rarrapussa apan masallaka. 2See itou nanametta 
naga udde, atoanna timmade, - eteudde Setanna ara'e Gharraho Laleo 
udde - wurru nirrapussa sarriwu su tonanne alannune, 3Wua udde 
mala'ekatta udde nandamme n naga udde watukku rampisu papate, see 
nangunsi n rampisa udde, wurru nisegele tadea'u naga udde tate lai 
maapangawusu manga pabbawalaga tantalanna tempo sarriwu su ton- 
nane udde taambe nasue. Wua udde itou rinone ipallosa sulalummu 
tempo apan malihakka. 

4See iau naasilo manga addera n araratuanna, wurru manga tau- 
mata apan ua’ianna su manga addera n araratuanna udde inonggolannu 
tarrino ipangema'u ruumanna. Ia’u lai naasilo manga rimuuddu taumata 
apan suete niponggo'a puane ana waugu imangitou mattiala su ola'u 
Mawu Yesus, wurru mammasingkatu tanata Mawu Ruata. Manga tau- 
mata udde tawe massubba winatangnga, ara'e lai paaluanne. Imangitou 
lai tawe saran paassa nanengkama tatiala manga winatangnga udde su 
pakkana ara'e su lima mangitou. Ne imangitou nabbiakka apia wurru 
namarenta ere sangkatou ratu suadio’a ringanni Kristus sarriwu su ton- 
nane alannune. Ete indi panattarrannu taumata nate niapaawiakka 
apia. (Arawe manga taumata nate waine tawe niapaawiakka apia su- 
lalummu sarriwu su tonnane udde.) $Lalumanna'a su manga taumata 
apan niapaawangunna apia su panattarranne udde. Imangitou wotong- 
nge maola'a pussaa Mawu Ruata. Papate aruane tawe maatarrino si- 
mangitou. Imangitou sarun maola'a manga imammu Mawu Ruata wurru 
manga imammi Kristus, wurru imangitou sarun mamarenta suadio'a 
ringanni Tou sarriwu su tonnane alannune. 


Setanna niapaarugi 


7Napawe nasuete tempo n sarriwu su tonnane udde, Setanna sarun 
ipallosa wuassu tattupanne, ŝwurru itou sarun inai mangawusu pabbawa- 
laga apan uasaliawukka su ahewallu runia, eteudde Gog wurru Magog. 
Setanna nangammuli mangitou inai mapapangalo, sambau ammulanna 
apan wahewalla atonna, ere anne su tahaloangnga. °Ne imangitou nas- 
saļiawukke su ahewallu runia, see nattalliwunte atatana'annu alarrana'u 
Mawu Ruata wurru soa arangnguannu Mawu Ruata. Arawe putung- 
nga nonto'a wuassu langitta wurru namate simangitou. "See Setanna 
apan nangawusu simangitou udde, tinuntunga sulalummu tahaloangngu 
putungnga wurru belerangnga. Ete isudde tampane winatangnga wurru 
nabi awusu udde niramme paarorone. Imangitou sarun sansaranna allo 
rabbi saran malannu-lannu. 


Ruumanna panginsueanne 


lNapawe wua udde iaæu naasilo sambau, addera n araratuanna 
mawira apan wahewalla wurru Itou apan ua'ianna su wowone. Langitta 
wurru runia nawuli wuassu saruan-Ne ngoma n sara tate lai iasilo. 
12 Wurru i&u naasilo manga taumata nate, timmade dario’a, uarisikka 
su saruannu addera n araratuanna udde. Ne manga wuke niwu'ate. See 

sambau wuke apan waine niwu'ate, eteudde Wuke n Taumata Wiakka. 
Wua udde ruumanna niema'a su taumata nate, uasulungngu pallalagune 
tumurruttu apan uaworretta sulalummu manga wuke udde. 

BSee tahaloangnga nanantillu manga taumata nate sulalumme. Pa- 
pate wurru Runia m Papate lai nanantillu manga taumata nate su- 
lalummi tou. Wurru manga taumata nate sarangkanambone udde 
nirruumanna uasulungngu pallalagu mangitou. "4Wua udde Papate 
wurru Runia m Papate tinuntunga sulalummu tahaloangngu putung- 
nga. (Tahaloangngu putungnga indi eteudde papate aruane.) ISManga 
taumata apan aranne tawe uaworretta sulalummu Wuke n Taumata 
Wiakka, iramme sulalummu tahaloangngu putungnga. 


Langitta wakku wurru runia wakku 


See i&u naasilo langitta apan wakku wurru runia wakku. Langitta 
21 paarorone wurru runia paarorone nawulite, wurru tahaloangnga 
lai nawuli. 2Ne iau naasilo soa susi udde, eteudde Yerusalem wakku, 
nonto'a wuassu surga wuassu Mawu Ruata. Soa udde suete nissa- 
ddia ere sangkatou maa'awingnga wawine nipeddetanna iapasasomba 
maa'awingnga esakka. “See iau naaringikka wuassu addera n arara- 
tuanna udde mabbisara ma'ikkatta, ”Orassa indi tampa atatanaannu 
Mawu Ruata suadio’a ringannu taumata! Itou sarun mabbiakka sua- 
dioa ringanni mangitou, wurru imangitou sarun maola'a alarranang- 
Nge. Mawu Ruata sassane sarun matana'a ringanni mangitou wurru 
maola'a Mawu Ruata mangitou. 4Jtou sarun mamappasa alawo'u allo 
mata wuassu mata mangitou. Papate sarun tate lai, asasusa, laluali, ara'e 
alarrusa'itta tate lai. Manga inolaanna tabbe nawulite!” 

“See Itou apan uaianna su addera n araratuanna udde nabbi- 
sara, ”Orassa indi sarangkanambone Tagu olaanna wakku!” Itou na- 
bbisara lai siu, ”Worretta'a indi, ana waugu manga wisara indi 
atonna, wurru wotongnge apangimananna.” See Itou nabbisara, ”Na- 
suete! Ete Iau paarorone wurru pangudusanne; ete lau Mawu apan wu- 
assu Panattarranne maoma m Panginsueanne. Suapan taumata marou, 
Tau iapæinumma ringannu tawe bawaekke,- wuassu alimata n uge 
apan mangngonggolu wiakka. 7Manga taumata apan naauntunga sa- 
run manengkama manga wawalissu inolaanne udde wuassia-U. Ia'u sa- 
run maola Mawu Ruatane, wurru itou sarun maola'a ana-U. 8Arawe 
taumata matalo, taumata mandalaleo, taumata mawunga, tarra pate, 
taumata masandaga, taumata apan mappaattu wali mata, massubba 
paaluanna, wurru tarra wahia, sarun iramme sulalummu tahaloangngu 

putungnga wurru belerangnga apan lukkenggama, eteudde papate 
aruane.” 


Yerusalem wakku 


”Sangkatou wuassu wallatu sire pitu mala'ekatta apan suete nanga- 
gassa manga cawanna napene m pitu asasusa panginsueanne udde niru- 
manta ringangku wurru nabbisara, ”Wette! Iau sarun mamamtingiddu 
Maa'awingnga sio eteudde awingngu Anau Domba.” Ne Gharraho 
Mawu Ruata nangintarro sia'u, wurru mala'ekatta udde nangapiu wa- 
tukku wowone apan tumanite n matanggaka. Itou namantingiddu Yeru- 
salem siau, soa susi udde, soa udde nonto’a wuassu surga, wuassu Mawu 
Ruata, "ringannu ararramaga wurru awawantugu Mawu Ruata. Soa 
udde sussalendapa naalihidda watu permata, naalihidda watu baiduri 
pandan apan matilangnga naalihidda kristal. 12Darandunge uapaliwutta 
matanggaka wahewalla, ringannu ngarane mapulo dua, wurru rariagannu 
sire mapulo dua mala'ekatta. Suapan ngarane uaworretta manga arannu 
mapulo dua pabbawalagu Israel. !3Pia tatallu ngara apan uasaruanna 
suapan punnu anginna: tatallu su samba'a ra'i, tatallu su samba'a ti- 
mukka, tatallu su samba'a sawannaka, wurru tatallu su samba’a warrata. 
“Darandungu soa udde niapararisikka su wowo mapulo dua watu ra- 
pappake. Su manga watu rapappake udde uaworretta manga arannu sire 
mapulo dua rasullu Ana'u Domba udde. 

IsMala'ekatta apan uahahatto’u udde pia tatumma’inna auukka wu- 
assu wulawanna, ipanguukka soa udde, manga ngarane wurru daran- 
dunge. lêSoa udde uatarra wu'u appata — alo'engnge nassulungngu 
aļalakke. Ne mala'ekatta udde nanguukka soa udde ringannu ta- 
tumma’ina auukke; inauranna alo'engnge 2400 km; alalakke wurru 
atanggake nassulungngu alo'engnge. Su tempo mala'ekatta udde na- 
nguukka darandunge, inauranna atanggaku darandunge udde annumu 
pulo su meterrene. Uurrana apan nipaattu mala'ekatta udde eteudde 
uurrana apan ipappaattu taumata lai. !8Darandungu soa udde niola'a 
wuassu watu baiduri pandan, arawe soane sassane wuassu wulawanna 
tutune, matilangnga naalihidda kaca. Manga watu rapappaku soa 
udde niloggaku alawo'u watu permata. Watu rapappake apan paarorone 
niola'a wuassu watu baiduri pandan, aruane wuassu watu nilam, atallune 
wuassu watu yakut, ailappane wuassu watu zamrud, alimane wuassu 
watu baiduri sepah, aiannume wuassu watu delima, appitune wuassu 
watu ratna cempaka, aualune wuassu watu pirus, assione wuassu watu 
topas, appulone wuassu watu krisopras, appulone assa wuassu watu 
lazuardi, wurru appulone dua wuassu watu kecubung. “IMapulo dua 

ngarane niolæa wuassu mapulo dua mutiara, sambau-sambau niola’a 
wuassu sambau mutiara. Lalanna su soa udde niola'a wuassu wulawanna 
tutune, matilangnga naalihidda kaca apan sussalendapa. 

2la'u tawe naasilo Wale Mawu Ruata su soa udde, ana waugu Wale 
Mawune eteudde Mawu sassane, Mawu Ruata Lembon Tarrino, wurru 
Anau Domba udde. Soa udde tate mappandumma semakku matan- 
nallo ara'e semakku wulanna, ana waugu awawantugu Mawu Ruata 
mananemakke, wurru eteudde Ana'u Domba solone. ™ Manga pabba- 
walaga su runia sarun umamatta sulalummu asasemakke, wurru manga 
ratu lai sarun mangapiddu paa'ala mangitou watukku soa udde. ?25Manga 
ngara n soa udde wawv’anna miallo-miallo; tawe irruuda, ana waugu 
isudde tawe rabbine. % Awawantuga wurru pagala manga pabbawalaga 
sarun iapidda watukku lalummu soa udde. 7 Arawe taumata apan ino- 
laanne maarantina, arae taumata tarra wahia — aunne alawo'u alaleo, 
tawe maasutta sulalumme. Apan wotongnge maasutta tumba’u taumata 
apan aranne uaworretta sulalummu Wuke n Taumata Wiakka, Wuke n 
Angu Domba udde. 

Mala'ekatta udde namantingida sia'u salukka apan ua'ene mang- 

22 ngonggolu wiakka. Salukka udde sussalendapa naalihidda kristal 
wurru mangngelekka wuassu addera n araratuannu Mawu Ruata wurru 
Angu Domba udde, 2su pattangngannu lalanna su soa udde. Su winggi 
n salukka udde, su rua m baane pia allu punnu wiakka, apan mabbua 
paapulo dua santonna, eteudde paassa sambulanna, Rongngane ipap- 
paatta ipangngundama manga pabbawalaga. “Sulalummu soa udde tawe 
saran sambau sarannapa apan niarrinoannu wontogu Mawu Ruata. 

Addera n araratuannu Mawu Ruata wurru Anau Domba udde sa- 
run iaddo sulalummu soa udde. Manga allang-Nge sarun mattarramawu 
Sitou, “wurru ma'ellega hati-Ne. Aran-Ne sarun iworreta su pakkani 
mangitou. “Imangitou tate mappandumma solo ara'e semakku matan- 
nallo, ana waugu tate rabbi lai, wurru Mawu Ruata sassane sarun mane- 
makka simangitou. Ne imangitou sarun mamarenta ere sangkatou ratu 
saran malannu-lannu. 


Daranta Mawu Yesus 


éSee mala’ekatta udde nabbisara sia'u, “Manga wisara indi atonna 
wurru wotongnge apangimananna. Mawu Ruata apan nangonggolu 
Gharraho-Ne su manga nabi, suete nandolokku malaekan-Ne maman- 
tingidu su manga allang-Nge apa apan sarun malihakke mariaddi.” 

7”Panutukke indi!” wisara Mawu Yesus, ”Igu sarun malihakka 
rumanta. Lalumanna’a su taumata apan tutturruta manga rengetanna 
sulalummu wuke indi!” 

Sla'u Yohanes, suete naaringikka wurru naasilo sarangkanambone 
indi. Napawe igu suete naaringikka wurru naasilo udde, ia'u inuma- 
ruutta su saruannu mala'ekatta apan suete namantingiddu sarangka- 
nambone udde sigu, wurru iau rinone massubba sitou, ’arawe itou 
nabbisara siu, ”Arie! Arie massubba sigu! Passubate Mawu Ruata! 
Ana waugu igu lai allangnga ere io, wurru ere manga turrangnga 
manga nabi wurru anambo n taumata apan tutturruta manga tanata su- 
lalummu wuke indi!” WSee igu nabbisara apia, ”Imbarranga manga- 
dappingu manga papatta sulalummu wuke indi, ana waugu tempone 
maranite sarangkanambone indi sarun mariaddi. !! Taumata apan laleo, 
sidutu ma'ola'a alaleo; taumata iaarantina wala'e itou mapaarantinu 
watanganne; taumata apan tutturruta apulu Mawu Ruata, wala'e si- 
dutu itou tutturruta apulu Mawu Ruata, wurru taumata apan mabbiakka 
tumbu hunane su Mawu Ruata sassane, wala'e sidutu mabbiakka hu- 
nane su Mawu Ruata sassane.” 

12” Panutukke indi” wisara Mawu Yesus, ” Tate malannu lai Ia'u sa- 
run rumanta ringannu uaapiddu lalantakke ipabbalissa alawo'u tau- 
mata tumurruttu inolaannu sambau-sambau. Ete Iau apan paarorone 
wurru pangudusanne; Ete Iau Mawu apan Panattarranne ma'oma n sara 
Panginsueanne.” 

“MĮalumanna su taumata apan nabbansala jubahne na'oma n sara 
nawaresi, ana waugu imangitou wotongnge umanna wuassu alu m 
pabbawiakka wurru sumutta sulalummu soa udde sumabbi ngarane. 
!5Arawe manga taumata apan ma'ola'a pallalagu laleo, tarra wali'i mata, 
manga taumata sussandaga, tarra pate, masasubba paaluanna, wurru 
manga taumata tarra wahia, mapia ringannu wisara ara'e lai ringannu 
pallalagu, anambo n taumata udde tampane su liuddu soa udde. 

l6”Ilgu, Mawu Yesus, suete nandolokku malaeka-U siamiu tadea'u 
itou mamasingkatu manga olangnge indi su manga jamaatta. Iau indi 
papapulunni Daud; ete Iau arrusuallo apan masemakka udde.” 

17Gharraho Mawu Ruata wurru Mag’awingnga Wawine nabbisara, 
”Wette!” Suapan taumata apan naaringikka indi rinone lai mabbisara, 
”Wette!” Isai apan marou, rinone itou rumanta! Wurru isai apan 
maapulu, rinone itou manganu uge apan mangonggolu wiakka udde 
ringannu tawe bawaekke. 

Pangudusanne 


Su alawo'u taumata apan naaringikka manga wisara papatta su- 
lalummu wuke indi, 14'u, Yohanes, mangonggolu pananaunganna indi: 
amungkangu pia taumata manamba manga wisara su papatta indi, ne 
Mawu Ruata sarun manamba lai ruumannu taumata udde ringannu 
manga asasusa apan niworreta sulalummu wuke indi. ?Wurru amung- 
kangu taumata nanggaingnga salaiwe sampaddi wuassu manga wisara n 
papatta indi, ne Mawu Ruata lai sarun manggaingnga wageangnge apan 
niworreta sulalummu wuke indi — eteudde wageangnge wuassu punnu 
wiakka wurru wuassu soa susi udde. 

%TItou apan namasingkatu anambo n wattia indi nabbisara, ”Atonna, 
Ixu malihakke rumanta!” Amin! 

Rantate, o Mawu Yesus! 

2" Salandeanna Mawu Yesus sarun mangonggolu alaman-Ne su 
anambo n alarranzu Mawu Ruata! 


